
कमला नेहरू 


कमला को 
“जिसकी श्रब याद ही (ह गई-... 


मेरी ओर से 


आज, जब कि पूर्व-प्रकाशित सूचना के अनुसार इस पुस्तक को पाठकों के हाथों 
में पहुँचे एक महीना हो जाता चाहिए था, में अपना यह प्रारम्भिक निवेदन लिखने 
बैठा हूँ । समझ में नहीं आता, इस देरी के लिए किस प्रकार क्षमां माँगूँ। एक तो 
बैसे ही स्वास्थ्य कुछ बहुत अच्छा नहीं रहता, फिर दूसरी और जिम्मेदारियों का बोझ 
भी सिर पर था, तो इस अधमरे दारीर को थका देने के लिए काफी था। ऐसी दक्षा 
में पं० जवाहरलाल जी की “आत्मकथा” के अनुवाद और सम्पादन के काम की ज़िम्मे- 
दारी मेरे लिए दुःसाहस की बात थी | लेकिव पागल भावुकता का क्‍या इलाज ? 
पूज्य बापूजी--महात्माजी--की “आत्मकथा” के अनुवाद का जब सुअवसर मिला तो 
उतध्कों मेने अपना अहोभाग्य समझा । अब अपने मान्य राष्ट्रपति की जीवन-कथा के: 
अनुवाद का सुसंयोग आने पर इस गौरव से अपने को वब्न्चित रखने की कल्पना ही कैसे 
हो सकती थी ? इसलिए जब 'सस्ता साहित्य मण्डल ' ने काँग्रेस-इतिहास के दोनों संस्करणों 
के अनुवाद और संपादन के बाद ही यह ज़िम्मेदारी भी उठाने के लिए मुझसे कहा 
तो मेने फौरन उसे स्वीकार कर लिया और इस खयाल से कि काम जल्दी और समय 
पर ख़त्म हो जाय, अनुवाद में शक्ति से अधिक मेहनत करने लगा । नतीजा यह हुआ 
कि आगे चलकर दारीर ने जवाब दे दिया और गाड़ी अधबीच में ही रुक गई । लेकिन 
काम को जल्दी ख़त्म करने और पुस्तक जल्दी प्रकाशित करने की चिन्ता होना स्वाभा- 
विक ही था | और स्वास्थ्य इतना अधिक गिर गया था, कि में डर गया । लेकिन मेरे 
मित्र प्रो० गोकुललालजी असावा तथा भाई शंकरलालजी वर्मा (मन्त्री, प्रान्तीय 
काँग्रेस कमेटी, अजमेर) ने तुरन्त ही मुझे इस चिन्ता-भार से बचा लिया । प्रो० 
गोकुलछालजी तो काँग्रेस-इतिहास' की तरह शुरू से ही इस काम मे भी मेरी मदद 
कर रहे थे । इसबार इस समय भाई शंकरलालजी भी मेरी मदद पर आ गये । यह इन 
दोनों के सहयोग और सहायता का ही परिणाम है कि पुस्तक का काम जल्दी पूरा हो 
गया । इसके लिए मे इनका बहुत आभारी हूँ । 

अनुवाद के सिलसिले में मुझे भाई श्रीकृष्णदत्तजी पालीवाल (असेम्बली सदस्य) 
भाई गोपीकृष्णणी विजयवर्गीय (प्रधान मंत्री, इन्दोर-राज्य-प्रजा-मण्डल) और 
श्री चद्धगुप्तजी वाष्णेय (अजमेर) से भी सहायता मिली है, और फ्रेञज्च उद्धरणों 
का अंग्रेज़ी भाषान्तर स्वयं मूल लेखक तथा पूज्य डा० हरि रामचन्द्रजी दिवेकर 
(गवालियर) ने किया है । इसके लिए में इन सबका अत्यन्त आभारी हूँ । 

भाई श्री विय्योगी हरिजी ने कविता-क्षेत्र से अलग हट-जाने पर भी, मेरे अनुरोध 
पर, इस पुस्तक की कविता के हिंन्दी-अनुवादों का संशोधन करने की कृपा की है। 
श्री भुकुटबिहारी वर्मा (स० सम्पादक हिन्दुस्तान) ने इस काम को अपना ही 
काम समझकर प्रफ-सशोधन और कही-कही भाषा-सबन्धी संशोधन आदि में शुरू से ही 
सहायता दी हूँ । अतः इन दोनों का भी में हृदय से क्ृतज्ञ हूँ । 

कुछ शब्द अनुवाद की भाषा के सम्बन्ध में भी | में सरलू और बोल-चालू की 
भाषा- जिसे पूज्य बापूजी ने 'हिन्दी-हिन्दुस्तानी नाम दिया है, और जो असली 
राष्ट्रभाषा कही जा सकती है--लिखने का पक्षपाती हूँ । इस पुस्तक के ज़रिये में 
उसका एक नमूना पेश करना चाहता था । लेकिन अफ़सोस है कि प्रकाशन की जल्दी 
और अपनी बीमारी की वजह से में शुरू से अखीर तक उसे निबाह न सका । 
फिर भी जहाँ तक सम्भव हो सकता था उसके सरलू बताने और भाषान्तर के सही 
होने का पूरा खयाल रक्खा गया हैं। इतना सब कुछ करने पर भी कहीं-कहीं गलतियाँ 
और मतभेद की आशका रहना मुमक्रिन हैं। इसलिए कृपालु पाठकों से मेरा अनुरोध है 
कि जो भूले उनकी निगाह में आवे उनपर मेरा ध्यान दिलाने की मिहरबानी करें, 
जिससे दूसरे सस्करण में उनका सुधार किया जा सके । 

अनुवाद की भाषा में प्रचलित हिन्दी, उर्दू और अंग्रेजी शब्दों का खुलकर 
प्रयोग हुआ है । सम्भव हैं, कुछ रूढ़ी-चुस्त लोगो को वह पसन्द न आवे। लेकिन 
अनुवाद का पहला फार्म खुद पडित जवाहरलालजी ने देख लिया था और उसकी 
भाषा को उन्होंने पसन्द किया था । उससे मुझे काफ़ी उत्साह मिला था। अब यदि 
सारी पुस्तक पंडितजी को पसन्द आ गई तो मुझे बडा संतोष मिलेगा; क्‍योंकि में, 
वर्तमान भारत की बहुतेरी आवश्यकताओं को, पंडितजी की राय में बोलता हुआ 
पाता हूँ । 


गांधी-आश्रम, हटंडी (अजमेर) । 


बॉय अयती है कहे हरिभाऊ उपाध्याय 


प्रस्तावना 


यह सारी किताब, सिफ़ एकाघ आखिरी बात और चन्द मामूली रहोबदल के 
अलावा, जून १९३४ से फ़रवरी १९३५ के बीच, जेल में ही लिखी गई है । इसके 
लिखने का खास मक़सद यह था कि में किसी निश्चित काम में 'लग जाऊँ, जो कि 
जेल-जीवन की तनहाई के पहाड़-से दिन काटने के लिए बहुत जरूरी होता है । साथ 
ही में पिछले दिनों की हिन्दुस्तान की उन घटनाओं की ऊहापोह भी कर लेना चाहता 
था, जिनसे मेरा ताललक रहा हैँ ताकि उनके बारे मे में स्पष्टता के साथ सोच सक । 
आत्म-जिज्ञासा के भाव से मेने इसे शुरू किया और, बहुत हद तक, यही क्रम बराबर 
जारी रक्‍खा है। पढ़नेवालों का खयाल रखकर ही मेने सब-कुछ लिखा हो, सो बात 
नहीं है; लेकिन अगर पढ़नेवालों का ध्यान आया भी, तो अपने ही देश के लोगों 
का आया है। विदेशी पाठकों का खयाल करके लिखता तो शायद मंने इससे 
मुख्तलिफ़ रूप मे इसे लिख होता, या दूसरी ही बातों पर ज्यादा जोर दिया होता । 
उस हालत मे, जिन कुछ बातों को इसमें मेने यों ही टाल दिया हे, उनपर ज़ोर देता, 
और दूसरी जिन कुछ बातो को कुछ विस्तार से लिखा है उन्हे महज सरसरी तौर पर 
लिखता । ममकित हैँ कि बाहरवालो की उनमें से ज्याद।तर बातो से दिलचस्पी न हो 
जिन्हे मेने तफ़सील में लिखा है, और वे उनके लिए अनावश्यक या इतनी खुली हुई 
बातें हों जिनके लिए बहस-मुबाहसे के लिए कोई गुंजाइश ही नही है; लेकिन में सम- 
झता हूँ कि आज के हिन्दुस्तान में उनका कुछ-न-कुछ महत्व ज़रूर है । इसी तरह हमारे 
देश के राजनंतिक मामलों और व्यक्तियों के बारे म॑ बारबार जो कुछ लिखा गया 
हैं वह भी सम्भवतः बाहरवालों के लिए दिलचस्पी का विषय न हो । 

मुझे उम्मीद है कि पाठक, इसे पढ़ते हुए, इस बात का खयाल रकक्‍्खेगे कि यह 
किताब ऐसे समय में लिखी गई हैं जो मेरी ज़िन्दगी का खास तौर पर कष्टपूर्ण समय 
था । इसमें यह असर साफ़ तौर पर झलकता है। अगर इसकी बजाय और 
किसी मामूली वक्‍त में यह लिखी गई होती तो यह कुछ और ही तरह लिखी जाती 
और कहीं-कहीं शायद ज्यादा संयत होती । मगर मेने यही मृनासिब समझा कि यह 
जसी है वैसी ही इसे रहने दूँ, क्योंकि दूसरों को शायद त्रही रूप ज्यादा पसन्द हो, 
जिससे उन भावों का दीक-ठीक परिचय मिलता हो जो इस किताब को लिखते वक्‍त 
मेरे दिमाग़ में उठते थे। इसमे, जहाँतक मुमकिन हो सकता था, मैने अपना मानसिक 
विकास अंकित करने का प्रयत्न किया है, हिन्दुस्तान के आधुनिक इतिहास का विवेचन 

नहीं । यह बात कि यह किताब ऊपर से देखने पर उक्त विवेचन-सी मालूम होती है, 
पाठक को गुमराह कर सकती है, और इसलिए वह इसे उससे कहीं अधिक महस्त्व दे 
सकता है, जितने की कि यह मुस्तहक है । इसलिए में यह चेतावनी दे देना चाहता 
हैँ कि यह विवरण सर्वेथा एकागी--इकतर्फा--है, और निश्चित रूप से, व्यक्तिगत 
है। अनेक महत्त्वपू्ण घटनाओं की बिलकुल उपेक्षा कर दी गई है, और कई 
प्रतिभाशाली व्यक्तियों का, जिनका कि घटनाओं के निर्माण में हाथ रहा है, उल्लेख 
तक नहीं हो पाया है। किन्ही बीती हुई घटनाओं के असली विवेचन में ऐसा 
करना अक्षम्य होता, किन्तु एक व्यक्तिगत विवरण इसके लिए क्षमापात्र हो सकता हैं। 
जो लोग हमारे नज़दीक भूतकाल की घटनाओ का ठीक-टीक अध्ययन करना चाहते है, 
उन्हें इसके लिए किसी दूसरे साधनों का सहारा लेना होगा । लेकिन यह हो सकता हैं 
कि यह विवरण और ऐसी दूसरी कथायें उन्हें छूटी हुई कडियो को जोड़ने और कठोर 
तथ्य का अध्ययन करने में सहायक हो सके । 

मेने अपने कुछ साथियों की, जिनके साथ सुझे वरसों काम करने का सौभाग्य 
रहा है, और जिनके प्रति मेरे हृदय में सबसे अधिक आदर और प्रेम है, खुली चर्चा 
की हैं; साथ ही, कुछ समुदायों ओर व्यक्तियों की भी शायद और भी कडी आलोचना 
की है । मेरी यह आलोचना उनमें के अधिकतर के प्रति मेरे आदर को घटा नहीं 
सकती । लेकिन मुझे ऐसा छगा, कि जो लोग सार्वजनिक कामों में पड़ते हैं, उन्हें 
आपस में एक-दूसरे के और जनता के साथ, जिसकी कि वे सेवा करना चाहते है, 
स्पप्टवादिता से काम लेना चाहिए | दिखाबटी शिष्टाचार और असमझजस और कभी- 
कभी परेशानी में डालनेवाले प्रइनों को टाछ देने सेन तो हम एक दूसरे को अच्छी 
तरह समझ सकते है, और न अपने सामने की समस्याओं का मर्म ही जान सकते है । 
आपस के मनभेदों और उन सब बातो के प्रति, जिनमें मतेक्य है, आदर और वस्तु- 
स्थिति का, चाहे तरह कितनी हो कठोर क्यो न हो, मुकाबिला ही हमारे वास्तविक 
सहंयोग का आधार होना चाहिए | लेकिन मेरा विश्वास है कि मंने जो कुछ भी 
लिखा है, उसमे किसी व्यक्ति के साथ किसी प्रकार के द्वेपया दुर्भाव का लेशमांत्र 
भी नही है। 

सरसरी तौर पर या अप्रत्यक्ष रूप से चर्चा करने के सिवा, मेने भारत की 
मौजूदा समस्याओं के विवेचन को जान-बूझकर टाला है | जेल में मे नतो इस 
स्थिति में था कि इनकी अच्छी तरह विवेचना कर सकूं, न में अपने मन में यही 
निशचथ कर सकता था कि क्‍या किया जाना चाहिए । जेल से छूटने के बाद भी मेने 
इसमें उस सम्बन्ध में कुछ बढ़ाना ठीक नहीं समझा | में जो कुछ लिख चुका था, 


उसके यह अनुकूल नहीं जान पड़ा । इस तरह मेरी यह कहानी' एक व्यक्तिगत, 
और ऐसे अतीत के, जो वत्तमान के नज़दीक किन्तु जो उसके सम्पर्क से सतकंता- 
पूर्वक दूर है, अपूर्ण विवरण का रेखा-विन्रमात्र रह गई है। 


बेडनवील़र, जबएह टाल नह... 
२ जनवरी, १९३६ | 

कश्मीरी घराना 


“अपने आपके बारे में लिखना है तो अच्छा काम, मणर है मुश्किल | क्योंकि 
अपनी बुराई था निन्‍दा लिखना खुद हमें बुरा मालूम होता है, ओर यदि अपनी तहहीफ़ 


करें, तो पाठकों को उसे छनना नागवार गुज़रता है ।” 
--भन्राहइम कोली 


मा ' चाप धनी-मानती और बेटा इकलौता हो तो, यो भी उसके खराब हो जाने 
का अन्देशा रहता है, फिर हिन्दुस्तान में तो और भी ज्यादा। और जब 
लड़का ऐसा हो जो शुरू के ११ साल तक अपने मा-बाप का अकेला ही बच्चा रहा 
हो, तो फिर खराबी से उसके बचने की आशा और भी कम रह जाती है । मेरे दो 
बहने है, जो उम्र में मुझसे बहुत ही छोटी है और हम हरेक के बीच में काफी साल 
का फक़ हैं। इस तरह अपने बचपन में में बहुत-कुछ अकेला ही रहा। मुझे कोई हम- 
उम्र साथी न मिला--यहाँतक कि मुझे स्कूल का भी कोई साथी नसीब न हुआ; 
क्योंकि में किसी किडर-गार्टन या बच्चों के मदरसे में पढ़ने नहीं भेजा गया । मेरी 
पढ़ाई की ज़िम्मेदारी खानी मास्टरों या अध्यापिकाओं पर थी । 
मगर हमारे धर मे किसी तरह अकेलापन न था । हमारा परिवार बड़ा था, 
जिसमें चाचा-ताऊ और दूसरे नज़दीक के रिश्तेदार बहुत थे, जैसा कि हिन्दू-परिवारों 
में आम तौर पर हुआ करता है । मगर मुश्किल यह थी कि मेरे तमाम चचेरे भाई 
उम्र में मुझसे बहुत बड़े थे और वे सब हाईस्कूल या कॉलेज में पढ़ते थे | उनकी नज़र 
में में उनके कामो या खेलों में शरीक होने लायक नहीं हुआ था। इस तरह इतने बड़े 
परिवार में, में और भी अकेलापन महसूस करता था और ज्यादातर अपने ही खथालों 
और खेलो में ही मुझे अकेले अपना वक्‍त काटना पड़ता था । 
हम लोग कश्मीरी हैं । २०० बरस से ज्यादा हुए होगे, १८वी सदी के शुरू में 
हमारे पुरख्ते दौलत और नामवरी हासिल करने के इरादे से कश्मीर की सुन्दर 
तराइयो से नीचे के उपजाऊ मैदानों में आये । वे मुगल सल्तनत की गिरावट के दिन 
थे । औरंगजेब मर चुका था और फ़रुखसियर बादशाह था | हमारे जो पुरक्षा सबसे 
पहले आये, उनका नाम था राजकौल। कश्मीर के संस्कृत और फ़ारसी के विद्वानों में 
उनका बड़ा नाम था | फर्रखसियर जब कश्मीर गया, तो उसकी उनपर नज़र पड़ी । 


४ मैरी कहानी 


और शायद उसीके कहने से उनका परिवार दिल्‍ली आया, जो कि उस समय मुंग्नलों 
की राजधानी थी। यह १७१६ के आस-पास की बात है । राजकौल को एक मकान 
और कुछ जागीर दी गई । मकान नहर के किनारे था, इसीसे उनका नाम नेहरू पड़ 
गया । कौल जो उनका खानदानी लक़ब था वह बदलकर कौल-नेहरू हो गया और, 
आगे चलकर, वह कौल ग़ाथब हो गया और हम महज़ नेहरू रह गये । 

. उसके बाद ऐसा डांवाडोल ज़माना आया कि जिससे हमारे कुदुम्ब के जीवन 
में कई उतार-चढ़ाव आये, जिसमे वह जागीर भी तहस-नहस हो गई। मेरे परदादा 
लक्ष्मीनारायण नेहरू, दिल्‍ली के नाम-मात्र के बादशाह के दरबार में कम्पनी-सरकार 
के पहले वकील हुए । मेरे दादा, गंगाधर नेहरू, १८५७ के गदर के कुछ पहले तक 
दिल्‍ली के कोतवाल थे। १८६१ में ३४ साल की भर-जवातनी में ही वह मर गये थे । 

१८५७ के ग्दर की वजह से दिल्ली से हमारे परिवार का सब सिलसिला टूट 
गया । हमारे खानदान के तमाम काग्रज़-पत्र और दस्तावेज्ञ तहस-नहस होगये । इस 
तरह अपना सब-कुछ खो चुकने पर हमारा परिवार दिल्ली छोड़नेवाले और कई 
लोगों के साथ वहाँ से चल पड़ा और आगरे में जाकर बस गया । उस समय भेरे 
पिताजी का जन्म नही हुआ था। लेकिन मेरे दो ताऊ जवान थे और कुछ-कुछ अंग्रेज़ी 
जानते थे । इस अंग्रेज़ी जानने की बदौलत मेरे छोटे ताऊ और परिवार के कुछ दूसरे 
लोग एक बुरी और अचानक आफ़त से बच गये । हमारे परिवार के कुछ छोगो 
के साथ वह दिल्ली से कहीं जा रहे थे । उनके साथ उनकी एक छोटी बहन भी थी, 
जिसका रूप-रंग गोरा और बहुत अच्छा था, जैसा कि अक्सर कश्मीरी बच्चों का हुआ 
करता है । इत्तिफ़ाक़ से कुछ अंग्रेज़ सिपाही उन्हें रास्ते में मिले। उन्हे शक हुआ 
कि, हो न हो, यह लड़की किसी अंग्रेज़ की है और ये छोग इसे भगाये लिये जा रहे 
हैं । उन दिनों सरसरी तौर पर मुक़दमा करके सज़ा ठोक देना एक मामूली बात थी, 
इसलिए मेरे ताऊ तथा परिवार के दूसरे लोग किसी नजदीकी पेड़ पर ज़रूर फांसी 
पर लटका दिये गये होते । मगर खुश-क्रिस्मती से मेरे ताऊ के अंग्रेज़ी जानने ने मदद 
की, जिससे इस फंसले में कुछ देरी हुई | इतने हो में उधर से एक शख्स गुजरा, जो 
भेरे ताऊ वग़ेरा को जानता था, उसने उनकी और दूसरों की जान बचाई । 

कुछ बरसों तक वे लोग आगरा रहे और वही ६ मई १८६१ को मेरे पिताजी 
का जन्म हुआ' । मगर वह पैदा हुए थे मेरे दादा के मरने के तीन महीने बाद । मेरे 
दादा की एक छोटी तस्वीर हमारे यहाँ है जिसमें वह मुग़लों का दरबारी लिबास 

१. एक अजीब ओर मज़ेदार देवयोग है कि कवि-सज्नाट रवीन्द्रनाथ ठाकुर भी 
इसी दिन, डसी मह्दीने ओर डसी साल पैदा हुए हैं। 


कश्मीरी घराना धर 


पहनें और हाथ में एक टेढ़ी तलवार लिये हुए हैं। उसमें वह एक मुगल सरदार-से 
दिखाई देते है, हालांकि उनकी सुरत-शकल कश्मीरियों की-सी ही थी। 

तब हमारे परिवार के भरण-पोषण की जिम्मेदारी मेरे दो ताउओं पर आ पढ़ी, 
जो कि उम्र में मेरे पिता से काफ़ी बड़े थे । बड़े ताऊ वंशीधर नेहरू थोड़े-ही दिन 
बाद ब्रिटिश सरकार के न्याय-विभाग में नौकर हो गये । जगह-जगह उनका तबादला 
होता रहा, जिससे वह परिवार के और लोगों से बहुत-कुछ जुदा पड़ गये । छोटे ताऊ 
नन्‍्दलाल नेहरू राजपूताना की एक छोटी रियासत खेतड़ी के दीवान हुए और 
वहां दस बरस तक रहे । बाद में उन्होंने क़ानून का अध्ययन किया और आगरे में 
वकालत जुरू की। मेरे पिता भी उन्हीके साथ रहे और उन्हींकी छत्र-छाया में 
उनका लालन-पालन हुआ । दोनों का आपस में बड़ा प्रेम था और उसमें बन्धु-प्रेम, 
पितृ-प्रेम और वात्सल्य का अनोखा मिश्रण था । मेरे पिता सबसे छोटे होने के कारण 
स्वभावत मेरी दादी के बहुत छाडले थे | वह बूढी थीं और बड़ी दबंग भी । कोई 
उनकी बात न सुने, यह उन्हे गवारा नहीं होता था। उनको मरे अब कोई पचास वर्ष 
हो गये होंगे; मगर बूढ़ी कश्मीरी स्त्रियाँ अब भी उनको याद करती हैं और कहती 
है कि वह बड़ी ज्ञोरदार औरत थीं। अगर किसीने उनकी मर्जी के खिलाफ़ कोई काम 
किया, तो वह उसके लिए भयंकर साबित होती थी । 

मेरे ताऊजी नये हाइकोर्ट में जाया करते थे और जब वह हाइकोर्ट इलाहाबाद 
चला गया तो हमारे परिवार के लोग भी वहीं जा बसे । तबसे इलाहाबाद ही हमारा 
घर बन गया है और वहीं, बहुत साल के बाद, मेरा जन्म हुआ। ताऊजी की वकालत 
धीरे-घीरे बढ़ती गई और वह इलाहाबाद-हाइकोर्ट के बड़े वकीलों में गिने जाने 
लगे। इस बीच मेरे पिताजी कानपुर और इलाहाबाद के स्कूल और कॉलिज में शिक्षा 
पते रहे। शुरू-शुरू में उन्होंने महज्ञ फ़ारसी और अरबी की तालीम पाई थी । उनकी 
अंग्रेज़ी शिक्षा बारह-तेरह बरस की उम्र के बाद शुरू हुई। मगर उस उम्र में भी बह 
फ़ारसी के अच्छे जानकार समझे जाते थे और अरबी में भी कुछ दखल रखते थे। 
और इसी कारण उनसे उम्र में बहुत बड़े लोग भी उनके साथ इज्ज्ञत से पेश आते थे । 
छोटी उम्र में इतनी लियाक़त हो जाने पर भी स्कूल और कॉलेज में वह ज्यादातर 
हँसी-खेल और धूमामस्ती के लिए मशहूर थे। उन्हें संजीदा विद्यार्थी किसी तरह नहीं 
कह सकते थे । पढ़ने-लिखने की बनिस्व॒त खेल-कूद और शरारत का शोक बहुत था। 
कॉलेज में वह सरकश लड़कों के अगुआ समझे जाते थे। उनका झुकाव पश्चिमी लिबास 
की तरफ़ हो गया था, और सो भी उस वक्‍त जब कि हिन्दुस्तान में कलकत्ता और 
बम्बई जैसे बड़े शहरों को छोड़कर इसका चलन नहीं हुआ था । वह तेज़-मिज़ाज़ 

और अब्खड़ थे, तो भी उनके अंग्रेज़ प्रोफ़ेतर उनको बहुत चाहते थे और अक्सर 
मुहिकिलों से बचा लिया करते थे | वह उनकी स्पिरिट को पसन्द करते थे। उनकी 
बुद्धि तेज़ थी और कभी-कभी एकाएक जोर लगाकर वह क्लास में भी अपना काम 
ठीक चला छेते थे। अर्से बाद अक्सर वह अपने एक प्रोफ़ेसर का जिक्र प्रेम-भरे शब्दों 
में किया करते थे । वह थे मि० हैरिसन, जो म्योर सेन्ट्रल कॉलेज इलाहाबाद के 
ब्रिन्सिपल थे । उनकी एक चिट्ठी भी उन्होंने बड़े जतन से सम्हालकर रक्‍्खी थी । वह 
उन दिनों की हैं, जब कि वह कॉलेज में पढ़ते थे । 

कॉलेज की परिक्षाओं में वह पास होते चले गये । कोई ख़ास नामवरी उन्होंने 
हासिल नहीं की । आखिर को बी० ए० के इम्तिहान में बंठे । मगर उसके लिए 
उन्होंने कुछ मेहनत था तैयारी नहीं की थी और जो पहला परचा किया तो उससे 
उन्हें बिलकुल संतोष नही हुआ । उन्होंने सोचा, जब पहला ही परचा बिगड़ गया 
है तो अब पास होने की क्‍या उम्मीद ? उन्होंने बाकी परचे किये ही नही और जाकर 
ताजमहल की सर करने लगे । ( उन दिनों विश्वविद्यालय की परीक्षाये आगरा में 
हुआ करती थी ) मगर बाद को उनके प्रोफेसर ने उन्हें बुलाया और बहुत बिगड़े । 
उनका कहना था कि पहला परचा तुमने ठीक-ठीक किया है ओर बेवकूफी की जो आगे 
के परचे नही किये | खेर, इस तरह पिताजी की कॉलेज-शिक्षा हमेशा के लिए खतभ 
हो गई और बी० ए० पास करना आखिर रही गया । 

अब उन्हें काम-धधा जमाने की फिक्र हुई । सहज ही उनकी निगाह बकालत 
की ओर गई, क्‍योंकि उस समय वही एक पेशा ऐसा था कि जिसमे बुद्धिमान और 
होशियार आदमियों के लिए काम की गुझ॥जाइश थी और जिसकी चल जाती उसके 
पौ-बारह होते थे । अपने भाई की मिसाल उनके सामने थी ही । बस हाइकोट- 
वकील के इम्तिहान में बंठे और उनका नम्बर सबसे पहला रहा । उन्हे एक स्वर्णपदक 
भी मिला । कानून का विषय उन्हें दिल से पसन्द था और उसमें सफलता पाने का 
उन्होंने निश्चय कर लिया था । 

उन्होने कानपुर की जिला-अदालतों में वकालत शुरू की, और चूकि वह सफलता 
पाने के लिए बहुत लालायित थे, इसलिए जी तोड़कर मेहनत की । फिर क्या था, उतकी 
वकालत अच्छी चमक उठी । मगर हाँ, हँसी-खेल और मौजञ-मजा उनका उसी तरह 
जारी रहा और अबतक भी उनका कुछ वक्‍त उसमें चला जाता था। उन्हें कुष्ती 
और दंगल का ख़ास क्षौक़ था । उन दिनो कानपुर कुश्तियों और दंगल के लिए 
मशहूर था । 


तीन साल तक कानपुर में उम्मीदवार के तौर पर काम करने के बाद पिताजी * 

इलाहाबाद आये और हाइकोर्ट में काम करने लगे । पण्डित तन्दलाल एकाएक गुजर 
गये । इससे पिताजी को जबरदस्त धक्का लगा | वह उनके लिए भाई ही नहीं, पिता 
के समान थे, और उन दोनों में बड़ा प्रेम था । उनके जाने से परिवार का मुखिया, 
जिसपर सारी आमदनी का दारोमदार, था, उठ गया | परिवार की और पिताजी की 
यह बहुत बडी हानि थी । अब इतने बड़े कुनबे के भरण-पोषण का प्रायः सारा भार 
इस नौजवान के कन्धे पर आ पड़ा । 
वह अपने पेश में जुट पडे। सफलता पर तो तुले हुए थे ही. इसलिए कई 
महीनों तक दूसरी सब बातों से जी हटाकर इसीमें लूगे रहे । ताऊजी के क़रीब-करीब 
सब मुकदमे उन्हें मिल गये और उन्हें उनमें अच्छी कामयाबी भी मिल गई । इससे 
अपने पेशे में भी बहुत जल्दी कामयाबी मिली । मुकदमे धड़ाधड़ आने लूंगे और रुपया 
खूब मिलने लगा | छोटी उप्र मे ही उन्होंने वकालती सफलता में नाभवरी हासिल 
करली और इसके लिए उन्होंने अपनी निष्ठुर प्रेयसी वकालत में अधिक-से-अधिक 
तल्लीन होकर इसकी कीमत भी चुकाई थी । उनके पास न सावंजनिक और न ख़ानगी 
कामो के लिए वक्त रहता था--यहाँतक कि छुट्टियो के दिन भी वह वकालत के काम 
में. ही लगाते थे । काँग्रेस उन दिनों मध्यम श्रेणी के अंग्रेज्ी-दाँ लोगों का ध्यान अपनी 
तरफ़ खीचने में लगी थी। वह उसकी शुरू की कुछ बैठकों में गये भी थे और, जहां 
तक विचारों से सम्बन्ध है, उसके प्रति अपनी रुचि और भक्त्ति प्रकट भी कर चुके थे । 
लेकिन उसके कामों में वह कोई खास दिलचस्पी नही छेते थे । अपने पेशे में ही इतने 
डूबे रहते थे कि उसके लिए उन्हें वक्‍त नही था । हाँ, एक बात और थी ! इसके सिवा, 
उन्हें यह निश्चय न था कि राजनैतिक और सावंजनिक कार्यो का क्षेत्र उनके लिए 
उपयुक्त भी होगा या नहीं; उस समय तक इन विषयों पर उन्होने न तो ज्यादा ध्यान 
ही दिया था, न कुछ उन्हे इसकी अधिक जानकारी ही थी । वह ऐसे किसी आन्दोलन 
और संगठन में शामिल होना नहीं चाहते थे, जिसमें उन्हें किसी दूसरे के इशारे पर नाचना 
पड़ता हो । यो बचपत और जवानी के शरू की तेज़ी देखने मे कम हो गई थी, पर 
दरअसल उसने नया रूप ले लिया था | अधिकार की नई इच्छा उनमें जग गई थी । 
वकालत की ओर उसे लगा देने से उन्हें कामथाबी मिली, जिससे उनका गव॑ और 
आत्मावलम्बन का भाव बढ़ गया । पर फिर भी विचित्रता यह थी कि एक ओर बह 
लड़ाई लड़ना, दिककतों का मुकाबिला करना पसन्द करते थे और दूसरी ओर उन दिनो 
राजनुतिक क्षेत्र से अपनेको बचाये रखते थे । और बात यह है कि उन दिनो कांग्रेस 
में लड़ाई का मौका ही बहुत कम था । फिर भी, उस क्षेत्र से उनका परिचय नहीं था 
और उनका दिमाग़ अपने पेशे की बातों में और उसके लिए कड़ी मेहनत करने में लगा 

रहता था । उन्होंने सफलता की सीढ़ी को ज़ोर से पकड़ लिया था और एक-एक क़दम 
ऊपर चढ़ते जाते थें--किसीकी मेहरबानी से नहीं, जेसा कि उनका विश्वास था, 
और न किसीकी खिंदमत करके, बल्कि खुद अपने संकल्प और बुद्धि के बल पर । 

साधारण अर्थ में वह ज़रूर ही राष्ट्रवादी थे। मगर वह अंग्रेजों और उनके 
तौर-तरीक़ के क्रद्रदाँ भी थे। उनका यह खयाल बन गया था कि हमारे देशवासी 
ही नीचे गिर गये है और वे जिस हालत में हैं, बहुत-कुछ, उसीके लायक़ हैं । जो राज- 
नेतिक लोग बातें-ही-बातें किया करते हैं, करते-धरते कुछ नहीं, उनसे वह मत-ही-मन 
कुछ नफ़रत-सी करते थे, हालांकि वह यह नहीं जानते थे कि इससे ज्यादा वे और 
कर क्या सकते थे । हाँ, एक और खयाल भी उनके दिमाग में था, जोकि उनकी काम- 
याबी के नशे से पैदा हुआ था | वह यह कि जो राजनीति में पड़े हें, उनमें ज्यादा- 
तर--सब नही--वे लोग हें, जो अपने जीवन में नाकामयाब हो चुके हे । 

पिताजी की आमदनी दिन-दिन बढ़ती जाती थी, जिससे हमारे रहन-सहन में 
बहुत परिवर्तन हो गया था । जहाँ आमदनी बढ़ी नही कि खर्च भी उसके साथ बढ़ा 
नहीं । रुपया जमा करना मेरे पिताजी को ऐसा मालूम पड़ता था मानों जब और 
जितना चाहें रुपया कमाने की अपनी शक्ति पर तुहमत लगाना है । खिलाड़ी की | 
स्पिरिट और हर तरह से बढ़ी-चढ़ी रहन-सहन के शौकीन तो वह थे ही, जो-कुछ 
कमाते थे, सब खर्च कर देते थे । नतीजा यह हुआ कि हमारा चाल-ढाल धीरे-धीरे 
पश्चिमी साँचे में ढलता गया । 

भेरे बचपन * में हमारे चर का यह हाल था । 

१. १४ नवम्बर १८८६, मार्गशीर्ष बदी सप्तमी संक्त १६४६, को इलाहाबाद में 
मेरा जन्म हुआ था । 


कह 
पषचपन 


मे? बचपन इस तरह बुजुर्गों की छत्रच्छाया में बीता। उसमें कोई महत्त्व की घटना 
नहीं हुई । में अपने चचेरे भाइयों की-बातें सुनता, मगर हमेशा सबकी सब मेरी 
समश्ष में आ जाती हों सो वात नहीं । अक्सर ये बातें अंग्रेज और यूरेशियन लोगों के 
ऐंटू स्वभाव और हिन्दुस्तानियों के साथ अपसानजनक व्यवहारों के बारे में हुआ करती 
थीं और इस बात पर भी चर्चा हुआ करती कि प्रत्येक हिन्दुस्तानी का फर्ज़् होना 
चाहिए कि वह इस हालत का मुक़ाबिला करे और इसे हरग्रिज़ बरदाइत न करे । 
हाकिमों और लोगों में टक्‍करें होती रहती थीं और उनके समाचार आये दिन सुनाई 
पड़ते थे । उनपर खूब बहस भी होती थी । यह एक मशहूर बात थी कि जब किसी 
अग्रेज्ञ ने किसी हिन्दुस्तानी को क़त्छ कर दिया तो उसको जूरी, जिनमें उन्हीके देश- 
वाले रहते थे, बरी कर देते । रेलगाड़ियों में यूरोपियनों के लिए डब्बे रिजर्व रहते थे 
और गाड़ी में चाहे कितनी ही भीड़ हो---और जबरदस्त भीड़ रहा ही करती थी-- 
कोई हिन्दुस्तानी उनमें सफ़र नहीं कर सकता था, चाहे भले ही वे खाली पड़े रहें । जो 
डब्बे रिजर्व नही रहते थे, उनपर भी अंग्रेज़ लोग अपना क़ब्ज़ा जमा लेते थे और किसी 
हिन्दुस्तानी को नहीं घुसने देते थे। सावंजनिक बगीचों और दूसरी जगहों में भी 
बेज्चें और कुर्सियां रिज़र्व रक्खी जाती थीं। विदेशी हाकिमों के इस बर्ताव को 
देखकर मुझे बड़ा रंज होता और जब कभी कोई हिन्दुस्तानी उलटकर वार कर देता 
तो मुझे बड़ी ख़ुशी होती। कभी-कभी मेरे चचेरे भाइयों में से कोई या उनके कोई 
दोस्त खुद भी ऐसे झगड़ों में उलझ जाते, तब हम लोगों में बड़ा जोश फैल जाता । 
हमारे परिवार भर में मेरे एक चचेरे भाई बड़े दबंग थे। उन्हें अक्सर अंग्रेजों 
से और ज्यादातर यूरेशियनों से झगड़ा मोल लेने का बड़ा शौक़ था । य्रेशियन तो 
अपनेको शासकों की जाति का बताने के लिए अंग्रेज़ अफ़सरों और व्यापारियों से भी 
ज्यादा बुरी तरह पेश आते । ऐसे झगड़े खासकर रेल के सफ़र में हुआ करते थे । 
हालांकि देश में विदेशी शासकों का रहना और उनका रंग-ढंग मुझे नागवार 
मालूम होने लगा था, तो भी, मुझे जहाँतक याद है, किसी अंग्रेज़ के लिए मेरे दिल में 
बुरा भाव नहीं था । मेरी अध्यापिकायें अंग्रेड़ थीं और कभी-कभी में देखता था कि 
कुछ अंग्रेश़ भी पिताजी से मिलने के लिए आथा करते थे। बल्कि यों कहना चाहिए 
कि अपने दिल में तो में अंग्रेज़ों की इज्ज़त ही करता था । 

शाम को रोज़ कई मित्र पिताजी से मिलने आया करते थे। पिताजी आराम 
से पड़ जाते और दिन-भर की थकान मिटाते | उनकी ज़बरस्त हँसी से सारा घर मर 
जाता । इलाहाबाद में उनकी हँसी एक मशहूर बात हो गई थी। कभी-कभी में परदे 
की ओट से उनकी और उनके दोस्तों की ओर झाँकता और यह जानने की कोशिश 
करता कि देखें ये बड़े लोग इकट्ठे होकर आपस में क्या-क्या बातें करते हैं। मगर 
जब कभी ऐसा करते हुए में पकड़ा जाता तो में खींचकर बाहर लाया जाता और 
में, सहमा हुआ, कुछ देर तक पिताजी की गोदी में बैठाया जाता । एक बार 
मेने उन्हें 'क्लेरेट' या कोई दूसरी छाल शराब पीते हुए देखा । “व्हिस्की' को में जानता 
था । अक्सर पिताजी और उनके मित्रों को पीते देखा था । मगर इस नई लाल चोज़ 
को देखकर मे सहम गया और माँ के पास झपटा गया और कहा कि “माँ, माँ, देखो 
तो, पिताजी खून पी रहे है ! ” 

में पिताजी की बहुत ही इज्ज़त करता था। में उन्हें बल, साहस और होशियारी 
की मूत्ति समझता था । और दूसरों के म्‌काबले मे इन बातों में बहुत ही ऊँचा और 
बढ़ा-चढ़ा पाता था । में भी अपने दिल में यह आशा लगाये था कि बड़ा होने पर 
पिताजी की तरह होऊँगा । लेकिन जहाँ मे उनकी इज्जत करता था और उन्हे बहुत 
ही चाहता था, वहाँ में उनसे डरता भी था। नौकर-चाकरों पर और दूसरों पर बिगडते 
हुए मेने उन्हे देखा था । उस समय वह बडे भयंकर मालूम होते थे । और में मारे डर 
के काँपने लगता था । नौकरों के साथ जो यह बर्ताव उनका होता था उसके प्रति मेरे 
मन में उनपर कभी-कभी गुस्सा भी आ जाया करता था । उनका स्वभाव दरअसल 
भयंकर था, और उनकी आय के ढलते दिनो में भी उनका-सा गुस्सा मुझे किसी दूसरे 
में देखने को नही मिला | लेकिन खुशकिस्मती से उनमे हँसी-मज़ाक का माह बड़े 
जोर का था और वह इरादे के बड़े पकक्‍के थे। इससे आम तौर पर अपने-आपपर 
जब्त रख सकते थे । ज्यों-ज्यों उनकी उम्र बढ़ती गई, उनकी अपने-आप पर काबू पाने 
की ताक़त बढ़ती गई। और फिर शायद ही कभी उनकी इस पुरानी आदत का परिचय 
मिलता । 

उनकी तेज़-मिजाजी की एक घटना मुझे याद है । बचपन ही में में उसका 
शिकार हो गया था। कोई ५-६ वर्ष की मेरी उम्र रही होगी। एक रोज़ मेने 
पिताजी की मेज्ञ पर दो फ़ाउण्टेन-पेन पड़े देखे। मेरा जी ललूचाया। मेने दिल 
में कहा--पित्ताजी एक साथ दो पेनो का क्या करेंगे ? एक मैंने अपनी जेब में 
डाल ली । बाद भे बड़े ज्ञोरों की तलाश हुई, कि पेन कहाँ चला गया ? तब तो में 
घबराया | मगर मेंने बताया नहीं । आखिर पेन मिल गया और में गुनहगार करार 

दिय्रा गया | पिताजी बहुत गुस्सा हुए और मेरी खूब जी भर के मरम्मत की । आखिर 
पिटकर शर्म से अपना-सा मुँह लिये मे माँ की गोद में दौड़ा गया । इतना पिटा था कि 
कई दिन तक मेरे बदन पर क्रीम और मरहम लगाने पड़े थे । 

लेकिन मुझे याद नहीं पड़ता कि इस सज़ा के कारण पिताजी के प्रति मेरे मन 
में कोई बुरा भाव पैदा हुआ हो । में समझता हूँ, मेरे दिल ने यही कहा होगा कि सज़ा 
तो तुझे वाजिब ही मिली है, मगर थी ज़रूरत से ज्यादा । लेकिन पित्ताजी के लिए 
मेरे दिल में वैसी ही इज्जत और मुहब्बत बनी रही--हाँ, अब एक डर उसमें और 
शामिल हो गया था । मगर मा के साथ ऐसा न था । उससे में बिलकुल नही डरता 
था । क्योंकि मे जनता था कि वह मेरे सब कुछ किये-धरे को माफ़ कर देगी और 
उसके इस ज्यादा और बेहद प्रेम के कारण में उसपर थोड़ा-बहुत हावी होने की भी 
कोशिश करता था। पिनाजी की बनिस्‍्वत में मा को ज्यादा पहचान सका था और 
बह मुझे पिताजी से अपने ज्यादा नजदीक मालूम होती थी । में जितने भरोसे के साथ 
माताजी से अपनी बात कह सकता था, उतने भरोसे के साथ स्वप्न में भी पिताजी से 
कहने का खयाल नहीं कर सकता था। वह सुडौल, क़द में छोटी और नाटी थी और में 
जल्द ही क़रीब-क़रीब उनके बराबर ऊँचा हो गया था और अपनेको उनके बराबर 
समझने लगा था | वह बहुत सुन्दर थी । उनका सुन्दर चेहरा और छोटे-छोटे खूब- 
सूरत हाथ-पाँव मुझे बहुत भाते थे । मेरी मा के पूर्वज कोई दो पुदत पहले ही कश्मीर 
से नीचे मेदान में आये थे 

एक और शख्स जो लड़कपन में मेरे भरोसे के आदमी थे, वह पिताजी के मुशी 
मुबारकअली थे | वह बदाय के रहनेवाले थे और उनके घर के लोग खुशहाल थे । 
मगर १८५७ के ग़दर ने उनके कुनबे को बरबाद कर दिया और अग्रेजी फौज ने 
उसको एक ह॒द तक जड़-मल से उखाड़ फेका था। इस मुसीबत ने उन्हें हरेक के 
प्रति, और खासकर बच्चों के प्रति, बहुत नम्र और सहन-शील बना दिया था, और 
मेरे लिए तो वह, जब कभी में किसी बात से दु.खी होता या तकलीफ महसूस करता 
तो, सान्त्वना के निश्चित आधार थे। उनके बढ़िया सफंद दाढ़ी थी और मेरी नौ- 
जवान आंखों को वह बहुत पुराने और प्राचीन जानकारी के खजाने मालूम होते थे। में 
उनके पास लेटे-लेटे घण्टों अलिफलैला के और दूसरे किस्से-कहानियाँ या १८५७ और 
१८५८ की बातें सुना करता । बहुत दिन बाद, मेरे बड़े होने पर, मुंशीजी इन्तकाल 
कर गये । उसकी प्यारी सुखद स्मृति अब भी मेरे मन में बसी हुई है । 

हिन्दू पुराणों और रामायण-महाभारत की कथायें भी में सुना करता था, जोकि 
मेरी मा और ताइयाँ सुनाया करती थीं। मेरी एक ताई, पण्डित नन्दलालजी की 

विधवा पत्नी, पुराने हिन्दू ग्रन्यों की बहुत जानकारी रखती थीं। उनके पास इन 
कहानियो का तो मानों खजाना ही भरा था । 

धर्म के मामले में मेरे खयालात बहुत धुंधले थे । मुझे वह स्त्रियों से सम्बन्ध 
रखनेवाला विषय मालूम होता था । पिताजी और बड़े चचेरे भाई धर्म की बात को 
हैंसी में उड़ा दिया करते थे और इसपर ज्यादा ध्यान नहीं देते थे। हाँ, हमारे घर 
की औरतें अलबत्ता पूजा -पाठ और ब्रत-त्यौहार किया किया करती थी। हालूँकि में 
इस मामले में घर के बड़ें-बूढ़े अदामियों की देखा-देखी उनके तात्तालिक आचरण की 
कोशिश किया करता था, फिर भी कहना होगा कि में उनका रस लिया करता था । 
कभी-कभी में अपनी मा या ताई के साथ गंगा नहाने जाया करता, और कभी 
इलाहाबाद या काशी या दूसरी जगह मन्दिरों में भी या किसी नामी और बडे साधू- 
संन्यासी के द्शन के लिए भी जाया करता। मगर इन सबका बहुत कम असर मेरे 
दिल पर हुआ । 

फिर त्यौहार के दिन आते थे--होली जबकि सारे शहर में रंगरेलियों की धम 
मच जाती थी और हम लोग एक दूसरे पर रंग की पिचकारिया चलाते थे; दिवाली, 
रोशनी का त्यौहार होता, जबकि सब घरों पर धीमी रोशनीवाले मिट्टी के हज़ारों 
दीये जलाये जाते; जन्माष्टमी, जिसमें कि जेल में पैदा हुए श्रीकृष्ण की आधीरात को 
वर्षगांठ मनाई जाती (लेकिन उस समय तक जागते रहना हमारे लिए बड़ा मुश्किल 
होता था); दशहरा और रामलीला, जिसमें कि स्वाँग और जूलूसों के द्वारा रामचन्द्र 
और लंका-विजय की पुराती कहानी की नक़रू की जाती थी और जिन्हें देखने के लिए 
लोगों की बड़ी भारी भीड़ इकट्ठी होती थी । सब बच्चे मुहर॑म का जुलूस भी देखने 
जाते थे, जिसमें रेशमी अलम होते थे ओर सुदूर अरब में हसन और हुसेन के साथ 
घटित घटताओं की यादगार में शोकपूर्ण मरसिये गाये जाते थे। दोनों ईद पर 
मुंशीजी बढ़िया कपड़े पहनकर बड़ी मसजिद में नमाज के लिए जाते और में उनके 
घर जाकर मीठी सेवेया और दूसरी बढ़िया चीज्ञे खाया करता। इनके सिवा रक्षाबन्धन, 
भैया-दूज वगेरा छोटे त्यौहार भी हम हम लोग मनाते थे । 

कश्मीरियों के कुछ खास त्यौहार भी होते हैं, जिन्हें उत्तर में बहुतेरे दूसरे हिन्दू 
नहीं मनाते । इनमें सबसे बड़ा नौरोज़ याने वर्ष-प्रतिपदा का त्यौहार है। इस दिन हम 
लोग नये कपड़े पहनकर बन-ठनकर निकलते और घर के बड़े लड़के-लड़कियों को 
हाथ-खर्च के तौर पर कुछ पैसे मिला करते थे । 

मगर इन तमाम उत्तसवों में मुझे एक सालाना जलसे में ज्यादा दिलचस्पी 
रहती थी, जिसका खास मुझीसे ताल्‍्लुक था--याने मेरी वर्ष-गांठ का उत्सव । 

इस दिन में बड़े उत्साह और रंग में रहता था। सुबह ही एक बड़ी तराजू में मे 
गेहूँ और दूसरी चीज़ों के थंलों से तोला जाता और फिर वे चोजे ग्ररीबों को बाँट 
दी जाती और बाद को नये-नये कपड़ों से सजा-धजाकर मुझे भेंट और तोहफे 
नज़ र किये जाते । फिर तीसरे पहर दावत दी जाती । उस समय में अपनेको मानों 
उस सारे जलसे का सरदार ही पाता था । मगर मुझे इस बात का बड़ा दुःख था 
कि वर्ष-गांठ साल में एक बार ही क्‍यों आती है ? वास्तव में मेने इस बात का 
आन्दोलन खड़ा करने की कोशिश की कि वर्ष-गाँठ के मौक़॑ बरस में. एक बार ही 
क्यों और अधिक क्यों न आया करें ? उस वक्‍त मुझे क्या पता था कि एक समय ऐसा 
भी आयगा जब ये वर्ष-गांठें हमको अपने बुढ़ापे के आने की दुःखदायी याद दिलाया 
करेगी ! 

कभी-कभी हम सब घर के लोग अपने किसी भाई या किसी रिश्तेदार या 
किसी दोस्त की ज्ञादी में बरात भी जाया करते । उस सक़र में बड़ी धूम रहती । 
शादी के उत्सव में हम बच्चों की तमाम पाबन्दियाँ ढीली हो जाती थी और हम 
आज़ादी से आ-जा सकते थे । शादीखाने में कई कुटुम्बो के लोग आकर रहते थे 
और उनमे बहुतेरे लड़के और लड़कियाँ भी होती थीं। ऐसे मौकों पर मुझे अकेलेपन 
की शिकायत नहीं रहती थी और जी भरकर खेलने-कूदने और शरारत करने का 
मौक़ा मिल जाता था। हाँ, कभी-कभी बड़े-बूढ़ों की डॉट-फटकार भी ज़छूर पड़ 
जाती थी । 

हिन्दुस्तान में क्या ग़रीब और क्या अमीर सब जिस तरह शादियों में धृम-धाम 
और फ़िजूल-खर्ची करते हैं उसकी सब तरह बुराई ही की जाती है और वह ठीक भी 
है । फ़जूल-खर्ची के अलावा उसमें बड़े भद्दे ढंग के प्रदर्शन भी होते हैं, जिनमें त कोई 
सुन्दरता होती है न कला | ( कहना नही होगा कि इससें अपवाद भी होते है ) 
इन सबके असली गुनहगार हैं मध्यम वर्ग के लोग । गरीब भी कर्ज लेकर फ़जुल- 
खर्ची करते हें । मगर यह कहना बिलकुल बेमानी है कि उनकी मुफ़लिसी उनकी इन 
सामाजिक कुप्रथाओं के कारण है । अक्सर यह भुला दिया जाता है कि ग्रीब लोगों 
की ज़िन्दगी बड़ी उदास, नीरस और एक ढरे की होती है । जब कभी कोई शादी का 
जलसा होता है, तो उसमे उन्हें अच्छा खाने-पीने और गाने-बजाने का कुछ मौक़ा मिल 
जाता है, जो कि उनकी मेहनत-मशबकत के रेग्रिस्तान में एक झरने का काम देता है । 
रोज़मर्स के जी 3बा देनेवाडे काम-काज और जीवन-क्रम से हटकर कुछ आराम 
और आनन्द की छटा दीख जाती है, और जिनको हेँंसने-लेलने के इतने कम मौके 
मिलते है उनको ऐसा कौन निदुर बेपीर होगा जो इतना भी आनन्द, आराम और 

५७ मेरी कहानी 


तसलल्‍्ली न मिलने देना चाहेगा ? हाँ, फजूल-खर्ची को आप शोक से बन्द कर दीजिए 
और उनकी शाहखर्ची भी--कैसे बड़े और बेमानी लफ्ज हे ये जो उस थोड़े-से* 
प्रदर्शन के लिए इस्तैमाल किये जाते हैं, जिसे ग़रीब लोग अपनी गरीबी में भी दिखाते 
हे--- कम कर दीजिए, लेकित मेहरबानी करके उनके जीवन को ज्यादा उदास और 
हँसी-खुशी से खाली मत बनाइए । 

यही बात मध्यमश्रेणी के लोगो के लिए भी है। फ़जूल-खर्ची को छोड़ दें तो 
ये शादियां एक तरह के सामाजिक सम्मेलन ही है, जहाँकि दूर के रिश्तेदार और पुराने 
साथी ब दोस्त बहुत दिनो के बाद मिल जाते है । हमारा देश बड़ा लम्बा-चौड़ा है; 
यहाँ अपने संगी-साथियों व दोस्तों से मिलना आसान नहीं है । सबका साथ और एक 
जगह मिलना तो और भी मूश्किल है । इसीलिए यहाँ शादी के जलूसो को लोग इतना 
चाहते है। एक और चीज़ इसके मुकाबले की हैं और कुछ बातों में तो, और सामाजिक 
सम्मेलन की दृष्टि से भी, वह उससे आगे निकल गई है । वह है राजनैतिक सम्मेलन, 
अर्थात्‌ प्रान्तीय परिषदें, या काँग्रेस की बैठके । 

और लोगो की बनिस्बत, खासकर उत्तर भारत मे, कइ्मीरियों को एक खास 
सुभीता हं । उनमे परदे का रिवाज़ या मर्दे-औरतो को एक-दूसरे से न मिलने-जुलने 
देने का रिवाज कभी नही रहा है । मैदान में आने पर, वहाँके रिवाज के मुताबिक, 
दूसरों से और ग्रैर-कश्मीरियों से जहाँतक ताल्लुक़ है, उन्होंने इस रिवाज को एक 
हद तक अपना लिया हैं । उत्तर में जहाँ कि कश्मीरी अधिक बसते हे, उन दिनो यह 
सामाजिक उच्चता का एक चिन्ह समझा जाता रहा था। मगर अपने आपस में 
उन्होने स्त्री और पुरुषो के सामाजिक जीवन को वैसा ही आज़ाद रक्‍्खा है । कोई भी 
कश्मीरी किसी भी कश्मीरी के घर में आज्ञादी से आ-जा सकता हैं । कश्मीरियो की 
दावतो और उत्सवों में स्त्री-पुरुष आपस में एक-दूसरे के साथ मिलते-जुलते और 
बेठते हैं । हाँ, अक्सर स्त्रियां अपना एक झुण्ड बनाकर बैठती है, लड़के-लड़कियाँ 
बहुत-कुछ बराबर की हैसियत से मिलते-जुलते है । लेकिन हाँ, यह तो कहना ही पड़ेगा 
कि आधुनिक पश्चिम की आज़ादी उन्हें नही थी । 

इस तरह मेरा बचपन गृज़रा । कभी-कभी, जैसा कि बड़े कुटुम्बी में हुआ हो 
करता है, हमारे कुटुम्ब मे भी झगड़े हो जाया करते थे । जब वे बढ़ जाते तो पिताजी 
के कानों तक पहुँचते | तब वह गुस्सा होते और कहते कि थे सब औरतों की बेवकफ़ी 
के नतीजे है | मे यह तो नही समझ पाता था कि दरअसल क्या घटना हुई है । मगर 
में इतना ज़रूर समझता था कि कोई बुरी बात हुई है । क्योंकि लोग एक-दूसरे से 
बिगड़कर बदमज़गी से बोलते थे और आपस में मिलना टालते थे। ऐसी हालत में 

री बड़ा दुःली हो जाता । पिताजी जब कभी बीच में पड़ते तो हम लोगो के देवता 
कच कर जाते थे । 
उन दिनों का एक छोटा वाक़था मुझे अभीतक याद हैं। में ६-७ वर्ष का रहा 
* होउँंगा। में रोज़ घुड़-सवारी के लिए जाया करता था । मेरे साथ घुड़-सेना का एक 
सवार रहता था। एक रोज़ शाम को मं घोड़े से गिर पड़ा और मेरा टट्दू---जों 
2] अरबी नसल' का एक अच्छा जानवर था--ख़ाली घर लौट आया । पिताजी टेनिस 
| खेल रहे थे | काफ़ी घबराहट और हलचल मच गई और बहाँ जितने 'छोग थे सब- 
£ के-सब, जो भी सवारी मिली उसे लेकर, मेरी तलाश में दौड़ पड़े । पिताजी उन सबके 
' आगे थे। वह रास्ते मे मुझे मिले और वे सब मेरे साथ इस तरह पेश आये मानों 
मेने कोई बड़ी बहादुरी का काम किया हो । 





रे 
थियोसॉफ़ी 


ज्ञषकि में दस साल का था, हम लोग एक नये और काफ़ी बड़े मकान में आ 

गये, जिसका नाम पिताजी ने आनन्द-भवन' रखा था। इस मकान में एक 
बड़ा बाग था और एक तैरने का बड़ा-सा हौज़ । वहाँ ज्यों-ज्यों नई-नई चीज़ें दिखाई 
पड़ती त्यों-त्यों मेरी तबीयत लहरा उठती । इमारत में नये-नये हिस्से जोड़े जा 
रहे थे और बहुतेरा खुदाई और चुनाई का काम हो रहा था । वहाँ मज़दूरों को काम 
करते हुए देखना मुझे अच्छा लगता था । 

में कह चुका हूँ कि मकान मे तैरने के लिए एक बडा हौज् था । में तैरना जान 
गया और पानी में गिरते मुझे जरा भी डर मालूम नहीं होता था। गर्मी के दिनो 
मे कई बार मौका-बे-मौका में उसमे नहाया करता । श्ञाम को पिताजी के कई दोस्त 
तैरने आया करते, वह एक नई चीज़ थी और वहाँ तथा मकान में बिजली की बत्तियाँ 
लगाई गई थी । ये इलाहाबाद में उन दिनो नई बातें थीं। इन नहानेवालों के झुण्ड में 
मुझे बड़ा आनन्द रहता था और उनमें जो तैरना नही जानते थे उनमें से किसीको 
आगे धक्‍का देकर या पीछे खीचकर डराने में बड़ा ही लुत्फ़ आता था। मुझे डाक्टर 
तेजबहादुर सप्रू का क्रिस्सा याद आता है, जबकि उन्होने इलाहाबाद-हाइकोर्ट में नई- 
नई वकालत शुरू की थी । वह तैरना नही जानते थे और न जानना ही चाहते थे, वह 
पन्द्रह इज्च पानी में पहली सीढ़ी पर ही बैठ जाते थे और क़सम खाने को एक सीढ़ी 
नीचे नही उतरते थे, और अगर कोई उन्हे आगे खीचने की कोशिश करता तो ज़ोर 
से चिल्ला उठते थे। भेरे पिताजी खुद भी ततराक नहीं थे, मगर वह किसी तरह 
हाथ-पैर फटफटाकर और जी कड़ा करके हौज़ के आर-पार चले जाते थे । 

उन दिनो बोअर-युद्ध हो रहा था । उसमें मेरी दिलचस्पी होने लगी । बोअरों 
की तरफ़ मेरी हमदर्दी थी। इस लड़ाई की ख़बरों को पढ़ने के लिए में अखबार 
पढ़ने लगा । 

इसी समय एक घरेलू बात में मेरा चित्त रम गया । वह थी मेरी एक छोटी 
वहन का पैदा होना । मेरे दिल में एक अ्से से एक रंज छिपा रहता था और वह यह 
कि मुझे कोई भाई या बहन नहीं हैं जबकि और कइयों के है । जब मुझे यह मालूम 
हुआ कि मेरे भाई या बहन होनेवाली है, तो मेरी खुशी का पार न रहा । पिताजी 
उन दिनों योरप थे । मुझे याद है कि में उस वक्‍त बरामदे में बेठा-बैठा कितनी 


बकरा 

उत्सुकता से इस बात की राह देख रहा था । इतने में एक डॉक्टर ने आकर मुझे बहन होने 
की खबर दी और कहा--शायद मज़ाक़ में--- कि तुमको खुश होना चाहिए कि भाई नही 
हुआ, जो तुम्हारी जायदाद में हिस्सा बँटा छेता । यह बात मुझे बहुत चुभी और मुझे 
गुरसा भी आ गया-इस खयाल पर कि कोई मुझे ऐसा कमीना खयाल रखनेवाला समझे । 
पिताजी की योरप-यात्रा ने कश्मीरी ब्राह्मणों में अन्दर-ही-अन्दर एक तूफ़ान 
' खड़ा कर दिया | योरप से लौटने पर उन्हीने किसी किस्म का प्रायश्चित्त करने से 
इन्कार कर दिया । कुछ साल पहले एक दूसरे कश्मीरी, पण्डित बिशत्तनरायण दर, 
, जो बाद में काँग्रेस के सभापति हुए थे, इंगलुंण्ड गये थे और वहाँ से बैरिस्टर 
होकर आये थे । लोटने पर बेचारो ने प्रायश्चित्त भी कर लिया, तो भी पुराने खयाल 
के लोगों ने उनको जाति से बाहर कर दिया और उनसे किसी क़रिस्म का ताल्लुक़ 
' नहीं रक्खा | इससे बिरादरी में करीब-करीब बराबर के दो टुकड़े हो गये थे । बाद को 
कई कश्मीरी युवक विलायत पढ़ने गये और लौटकर सुधारक-दल में मिल गये, लेकिन 
उन सबको विधिवत प्रायश्चित्त तो करना ही पड़ा । यह प्रायश्चित्त-विधि क्या थी, एक 
तमाशा होता था, जिसमें किसी तरह की धामिकता नहीं थी । उसके मानी सिर्फ रस्म 
अदा करना या एक समूह की बात को मान लेना होता था । और दिल्लगी यह कि 
एक दफ़ा प्रायश्चित्त कर लेने के बाद ये सब लोग हर तरह के नवीन सुधारों के कामो 
में शरीक होते-यहाँ तक कि अब्राह्मण और अहिन्दू के यहाँ भी जाते-आते और खाना 
खाते थे । 
पिताजी एक कदम और आगे बढ़े और उन्होने किसी रस्म यथा नाममात्र के 
लिए भी किसी प्रकार के प्रायश्चित्त को करने से इन्कार कर दिया । इससे बड़ा 
लहलका मचा, खासकर पिताजी की तेज़ी और किसी क़दर अक्खड़पन के कारण। 
आखिर कितने ही कश्मीरी पिताजी के साथ हो गये और एक तीसरा दल बन गया । 
थोड़े ही साल के अन्दर जेसे-ज॑से खयालात बदलते गये और पुरानी पाबन्दियाँ हटती 
गई, ये सब दल एक में मिल गये । बहुत-से कश्मीरी लड़के-लड़कियाँ इंग्लैण्ड और 
अमेरिका पढ़ने गये और उनके लौटने पर प्रायश्चित्त का कोई सवाल पैदा नहीं हुआ | 
खान-पान का परहेज़ करीब-क़रीब सब उठ गया | मूट्ठीभर बुराने लोगों को, 
खासकर बडी-बूढी स्त्रियों को, छोड़कर गेर-कश्मीरियों, मुसलमानों तथा ग्रैर- 
हिन्दुस्तानियों के साथ बंठकर खाना खाना एक मामूली बात हो गई । दूसरी जाति- 
वालो के साथ स्त्रियो का परदा उठ गया और उनके मिलने जुलने की रुकावट भी 
हट गई । १९३० के राजनतिक आन्दोलन ने इसको एक ज़ोर का आखिरी धक्का 
दिया । दूसरी बिरादरीबालो के साथ श्ादी-ब्याह करने का रिवाज अभी बहुत बढ़ा 

नहीं है--हालाँकि दिन-दिन बढ़ती पर हैं। मेरी दोनो बहनों ने गैर-कश्मी रियो के साथ 
शादी की है और हमारे कुटुम्ब का एक युवक हाल ही एक हुंंगेरियन लड़की ब्याह 
लाया है । अन्तर्जातीय विवाह पर ऐतराज़ धामिक दृष्टि से नहीं, बल्कि ज्यादातर 
जाति-शुद्धि की दृष्टि से किया जाता हैं। कश्मीरियों में यह अभिलापा पाई जाती है 
कि वे अपनी जाति की एकता को और आर्य॑त््व के प्रकट चिन्हों को कायम रकखें। 
उन्हे डर है कि यदि वे हिन्दुस्तानी और ग़र-हिन्दुस्तानी समाज के समुद्र में कूदें तो 
इन दोनो बातों को खो देगे । इस विशाल देश मे हम कश्मीरियों की सख्या दरिया में 
ख़सखस के बराबर हें । 

सबसे पहले कश्मीरी ब्राह्मण जिन्होने आधुनिक समय में, कोई सौ बरस पहले, 
पश्चिमी देशों की यात्रा की, वह थे मिर्ज़ा मोहनलाल कश्मीरी (वह अपनेको ऐसा 
ही कहा करते थे) । वह बड़े खूबसूरत और ज़हीन थे ) दिल्‍ली के मिशन कॉलेज मे 
पढ़ते थे । एक ब्रिटिश मिशन काबुरू गया तो उसके साथ फारसी के दुभाषिया बनकर 
बह गये । बाद को तमाम मध्य-एशिया और ईरान की उन्होने सैर की और जहाँ 
कही गये उन्होंने अपनी एक-एक शादी की । मगर आम तौर पर ऊँचे दजे के लोगो के 
यहाँ । वह मुसलमान हो गये थे और ईरान में शाही घराने की एके लडकी से शादी 
करली थी, इसीलिए उनको मिर्जा की उपाधि मिली थी। बह योरप भी गये थे 
और तत्कालीन तरुण महारानी विक्टोरिया से भी मिले थे। उन्होंने अपनी यात्रा 
का बड़ा रोचक वर्णन और सुन्दर सस्मरण लिखे है। 

जब में कुल ११ वर्ष का था तो मेरे लिए एक नये शिक्षक आये, जिनका नाम था 
एफ़० टी० बुबस । वह मेरे साथ ही रहते थे। उनके पिता आयरिश थे और मा 
फ़रासीसी या बेलजियन थी । वह एक पक्के थियोसॉफ़िस्ट थे और मिसेज ब्रेसेण्ट की 
सिफ़ारिश से आये थे । कोई ३ साल तक वह मेरे साथ रहे | कई बातो में मुझपर्‌ 
उनका गहरा असर पड़ा । उस समय एक और मेरे शिक्षक थे--एक बूढ़े पण्डितजी, 
जो मुझे हिन्दी और सस्क्ृत पढाने के लिए रबखें गये थे | कई वर्षो की मेहनत के बाद 
भी पण्डितजी मुझे कुछ कम पढा पाये थे--इतना थोड़ा, कि में अपने नाम-मात्र के 
सस्कृत-ज्ञान की तुलना अपने लेटिन-ज्ञान के साथ ही कर सकता हूँ, जोकि मैने हँरो मे 
पढ़ी थी । कुसूर तो इसमें मेरा ही था, भाषाये पढने में मेरी गति अच्छी नही थी और 
व्याकरण में तो मेरी रुचि बिलकुल ही नही थी। 

एफ़० टी० ब्रुक्स की सोहबत से मुझे किताबे पढ़ने का चाव लगा और मेने कई 
अंग्रेज़ी किताबें पढ़ डाली---अलबत्ते बिना किसी उद्देश के। बच्चों और लड़कों 
सम्बन्धी अच्छा साहित्य मेने देख लिया था। लेबिस केरोल की किताबें और 

दि जंगल बुक्स' और 'किम' मुझे बहुत पसन्द थीं। गरटेव डोरे के चित्र, जो डॉन 
क्विक्सॉट में थे, मुझे बहुत लुभावने मालूम हुए और फ़रिड्जाफ़ ननसेन की 'फ़ारदेस्ट नाथे' 


' नेतो मेरे लिए अद्भुतता और साहस की एक नई दुनिया का दरवाज़ा खोल दिया । 

स्कॉट, डिकन्‍स और थैकरे के कई उपन्यास मुझे पढ़े याद है । एच० जी० वेल्स के 
रोमान्सेज़, मार्क ट्वेन और दर्लाक होम्स की कहानियाँ भी पढ़ी हैँं। 'प्रिज़नस ऑफ़ 
ज़ेन्दा' को पहुकर मुझे रोमाञ्च हो उठा था और जिरोम के० जिरोम की थी मेन 
इन ए बोट' से बढ़कर हास्य-रस की पुस्तक मेने नही पढ़ी । दूसरी किताब भी मुझे 
याद है । वे हैं डू मॉरियर की 'ट्रलिबी! और पीटर इंबटसन' । काव्य-साहित्य से 
भी मुझे दिलचस्पी हो गई थी, जोकि कई परिवतंनो के हो चुकने के बाद अब भी 
मुझमें कुछ ह॒द तक काथ्म है । 
श्रुक्‍्स ने विज्ञान के रहस्यों से भी मेरा परिचय कराया | हमने विज्ञान की एक 
प्रयोगशाला खड़ी करली थी और में प्रारम्भिक वस्तु-विज्ञान और रसायन-द्ास्त्र के 
प्रयोग घण्टो किया करता था, जो बड़े दिलचस्प मालूप होते थे । 
अपनी पढाई के अलावा ब्रुक्स साहब ने एक और बात का असर मुझपर डाला, 
जो कुछ समय तक बडे ज़ोर के साथ रहा। वह थी थियोसॉफ़ी । हर हफ्ते उनके 
कमरे में धियोसॉफिस्टो की सभा हुआ करती । में भी उसमें जाया करता और धीरे- 
धीरे थियोसॉफी की भाषा ओर विचार-शैली मेरे हृदयंगम होने लगी । वहाँ आध्या- 
त्मिक विषयों पर तथा अवतार, कामशरीर' और दूसरे अलौकिक शरीरो' और 
तिजोवलय' तथा “कर्म-तत्त्व” इन विषयो पर चर्चा होती और मेडम ब्लेवेट्स्की तथा 
दूसरे वियोसॉफ़िस्टों से छेकर हिन्दू धर्म-प्रन्थो, बुद्ध-धर्म के धम्मपद, पायथागोरस, 
तयाना के अपोलोनियस और कई दाशनिको और ऋषियों के ग्रन्थों का जिक्र आया 
करता था। वह सब कुछ मेरी समझ में तो नहीं आता था ! परन्तु वह मुझे बहुत रहस्य- 
पूर्ण और लुभावना मालूम होता था और में खयाल करता था कि सारे विश्व के 
रहस्यो की कुंजी यही हैँ। यही से ज़िन्दगी में सबसे पहले में अपनी तरफ से धर्म 
और परलोक के बारे में सोचने लगा था । खासतौर से, हिन्दू-धर्म, मेरी नजर में ऊँचा 
उठ गया था---उसके कर्म-काण्ड और ब्रत-उत्सव नही; बल्कि उसके महान्‌ ग्रन्थ, 
उपनिषद्‌ और भगवदगीता । में उन्हे समझ तो नहीं पाता था, परन्तु वे मुझे 
बहुत विलक्षण ज़रूर मालूम होते थे । मुझे 'कामशरीरों' के सपने आते और म॑ बड़ी- 
बड़ी दूर तक आकाश में उड़ता जाता । बिना किसी साधन के यों ही ऊँचे आकाश में 
' उड़ते जाने के सपने मुझे जीवन में अक्सर आया करते है । कभी-कभी तो वे बहुत 


/फ और सच्चे मालूम होते है और नीचे विशाल विश्व-पटल में सारा जन-प्रदेश 

मुझे दिखाई पड़ता है । में नहीं जानता कि फ्रूड तथा दूसरे आधुनिक स्वप्न-शास्त्री 
इस सपने का क्‍या अर्थ लगाते होगे । 

उन दिनो मिसेज़ बेंसेन्ट इलाहाबाद आई थी और थियोसॉफ़ी-सम्बन्धी कई 
विषयो पर भाषण दिये थे | उनके सुन्दर भाषणों से मेरा दिल हिल उठता था और में 
चकाचौध होकर घर आता था--अपने-आपको भूले जाता था, जैसे कि कोई सपने 
में हो । में उस समय १३ साल का था, तो भी मेने थियोसॉफ़िकल सोसायटी का 
मेम्बर बनना तय कर लिया । जब मे पिताजी से इजाजत लेने गया तो उन्होंने उसे 
हेसकर उडा दिया । वह इस मामले को इधर या उधर कोई महत्त्व देना नहीं 
चाहते थे। उनकी इस उदासीनता पर मुझे दुख हुआ । यों तो वह मेरी निगाह 
में बहुत बातो में बड़े थे । फिर भी मुझे लगा कि उनमें आध्यात्मिकता की कमी है । 
यों सच पूछिए तो वह बहुत पुराने थियोसॉफिस्ट थे । वह तबसे थधियोसॉफ़िकल 
सोसायटी में शरीक हुए जबकि मैडम ब्लेवेट्स्की हिन्दुस्तान में थी। घामिक-विश्वास 
की बनिस्बत कुंतूहल के कारण शायद वह उसके मेम्बर बने थे । मगर शीघ्र ही 
वह उसमे से हट गये । हाँ, उनके. कुछ मित्र, जो उनके साथ सोसायटी मे शरीक 
हुए थे, कायम रहे और सोसायटी के उच्च आध्यात्मिक पदो पर ऊँचे चढ़ते गेये । 

इस तरह मे १३ वर्ष की उम्प्र में थियोसॉफिकल सोसायटी का मेम्बर बना 
और खुद मिसेज बेसेन्ट ने मुझे प्रारम्भिक दीक्षा दी, जिसमे कुछ उपदेश दिया 
और कुछ गढ़ चिन्हों के बारे में कहा--जो कि शायद फ्रीमेसनरी ढग के थे । उस 
समय में पुलकित हो उठा'था । में थिधोसॉफ़िकल कन्वेन्शन में बनारस गया था 
और कनेल अलकॉट को देखा था, जिनकी डाढ़ी बड़ी उम्दा थी । 

३० बरस पहले अपने बचपन में कोई कैसा लगता होगा और कसा क्‍या, 
अनुभव करता होगा, इसका खयाल करना बहुत मुश्किल है । मगर मुझे यह अच्छी 
तरह खयाल पड़ता हैं कि अपने भियोसॉफ़ी के इन दिनो मे मेरा चेहरा स्थिर, गम्भीर 
ओर उदास दिखाई पड़ता था, जैसा कि कभी-कभी पवित्रता का सूचक होता है 
और धियोसॉफिस्ट स्त्री-पुर॒षों का अक्सर दिखाई पड़ता है | मे अपने मन में समझता 
था कि में औरो से ऊंची सतह पर हूँ और अवश्य ही मेरा रग-ढग ऐसा था कि जिससे 
मुझे अपने हम-उम्‌ लड़के-लड़की अपनी संगत के छायक्र न समझते होगे । 

ब्रक्स साहब के मुझसे अलहदा होते ही थियोसॉफ़ी से भी मेरा सम्पर्क छूट 
गया और बहुत ही थोड़े असें मे थियोसॉफी मेरी ज़िन्दगी से बिलकुल हंट गई । 
इसकी कुछ वजह तो यह थी कि में इग्लेण्ड पढ़ने चछा गया था । मगर इसमे कोई 
शक नहीं कि ब्रुक्स साहब की संगति का मुझपर गहरा असर हुआ है और में उनका 


धियोसॉफ़ी २१ 


और धियोसॉफ़ी का बहुत ऋणी हूँ | लेकिन मुझे कहते दुःख होता है कि धियोसॉ- 
फिस्ट तबसे मेरी निगाह में कुछ नीचे उतर गये हे और ऊंचे व बढ़े-चढ़े होने के 
बजाय मामूली आदमी-से दिखाई देते हे, जोकि खतरे की बनिस्वत आराम को 
ज्यादा पसन्द करते है । शहीदों के रास्ते जाने की बनिस्वत फूलों पर चलना पसन्द 
करते है । लेकिन, हाँ, मिसेज बेसेन्ट के लिए मेरे दिल मे हमेशा बड़ा आदर रहा है । 

एक दूसरी मार्क की घटना, जिसने पेरे जीवन पर उस समय असर डाला, रूस- 
जापान की लड़ाई थी । जापानियों की रोज़-बरोज़ होनेवाली फ़तह से मेरा दिल 
उत्साह से उछलने लगता और रोज़ में अखबारों में ताजी खबरें पढ़ने का मुन्तज़िर 
रहता । मेने जापान-सम्बन्धी कई किताबे मँगाई और उनमें से थोड़ी-बहुत पढ़ीं भी ! 
जापान के इतिहास ने तो मानो मुझे भूलभुलैयां में डाल दिया, लेकिन पुराने जापान 
की सरदारों की कहानिया में चाव से पढ़ता और लेफ्केडियो हन॑ का गद्य मुझे रुचिकर 
लगता था । 

मेरा दिल राष्ट्रीय भावों से भरा रहता था । में योरप के पंजे से एशिया 
और हिन्दुस्तान को आजाद करने के भावों में डूबा रहता, और बहादुरी के बड़े-बड़े 
मनसूने बांधा करता, कि कंसे हाथ में तलवार लेकर में हिन्दुस्तान को आज़ाद 
करने के लिए लड़गा । 

में चौदह साल का था । हमारे घर में रहोबदल हो रहे थे । मेरे बडे चचेरे भाई 
अपने-अपने काम-धधो मे लग गये थे और अलह॒दा रहने लगे थे । मेरे मन में नये- 
नसे विचार और गोल-मोल कल्पनाये मंडराया करती थी-और स्त्रियों के प्रति भेरी 
दिलचस्पी कुछ बढने लगी थी, लेकिन अब भी में लडकियों की बनिस्बत लड़कों के 
साथ मिलना ज्यादा पसन्द करता था और लडकियों के साथ मिलना-जुलना अपनी 
शान के खिलाफ समझता था । कभी-कभी कश्मीरी दावतों में-- जहाँ सुन्दर लड़कियों 
का अभाव नही रहता था-- या दूसरी जगह, उनपर कही निगाह पड गई यथा बदन 
छू गया तो मुझे रोमाञ्च हो उठता था। 

मई ११०५ में, जब में पन्द्रह साल का था, हम इंग्लैण्ड रवाना हुए । पिताजी, 
मा, मेरी छोटी बहन, और में चारों एकसाथ गये । 


ढ., 
हँरो और केम्प्रिज 


ई के अखीर में हम लोग लन्दन पहुँचे । डोवर से ट्रेन में जाते हुए रास्ते में 

सूशीमा में जापानी जल-सेना की भारी विजय का समाचार पढ़ा । मेरी खुशी 
का ठिकाना न रहा | दूसरे ही दिन डर्बी की घुड़दौड़ थी । हम लोग उसे देखने गये । 
मुझे याद है कि लन्दन में आने के कुछ दिनों बाद ही एम० ए० अन्सारी (डाक्टर 
अन्सारी) से मेरी भेंट हुईं। उन दिनों वह एक चुस्त और होशियार नौजवान 
थे । उन्होंने वहाँ के विद्यालयों में चमत्कारिक सफलता प्राप्त की थी और उन दिनों 
लन्दन के एक अस्पताल में हाउस-सर्जन थे। 

हँरो में दाखिल होने के लिए मेरी उम्र कुछ बड़ी थी; क्योकि में उन दिनो 
१५ बरस का था । इसलिए यह मेरी खुशकिस्मती ही थी कि मुझे वहाँ जगह मिल 
गई । मेरे परिवार के लोग पहले तो योरप के दूसरे देशों की यात्रा को चले गगे और 
फिर वहाँ से कुछ महीनो बाद हिन्दुस्ताव लौट गये । 

दूससे पहले में अजनवी आदमियों में बिलकुल अकेला कभी नही रहा था | इस- 
लिए मुझे बहुत ही सूना-यूना मालम पड़ता था और घर की याद सताती थी । लेकिन 
यह हालत ज्यादा दिनो तक नही रही । कुछ हंद तक में स्कूल की जिन्दगी में हिल- 
मिल गया और काम तथा खेल-कद में मशगूल रहने लगा. लेकिन मेरा पूरा मेल 
कभी नही बेठा । हमेशा मेरे दिल मे यह खयाल बना रहता कि में इन लोगों में से 
नही हैँ और दूसरे लोग भी मेरी बाबत यही खयाल करते होगे । कुछ हद तक में सबसे 
अलग, अकेला ही रहा । लेकिन कुल मिलाकर में खेलो मे पूरा-पुरा हिस्सा लेता था । 
खेलों में में चमका-चमकाया तो कभी नही, लेकिन मेरा विश्वास हैं कि लोग यह 
मानते थे कि में खेल से पीछे हटनेवाला भी न था । 

शुरू में तो मुझे नीचे के दर्जे में भर्ती किया गया, क्योंकि मुझे लैटिन कम आती 
थी, लेकिन फ़ौरन ही मुझे तरवक़ी मिल गई। ग़ालिबन कई बातों में और खासकर 
आम बातो की जानकारी में में अपनी उम्र के लोगों से आगे था । इसमें शक नही कि 
मेरी दिलचस्पी के विषय बहुतेरे थे और में अपने ज्यादातर सहपाठियों से ज्यादा कितायें 
और अखबार पढ़ता था। मुझे याद है कि मेने अपने पिताजी को लिखा था कि अंग्रेज 
लड़के बड़े मट्ठ होते हे; क्योंकि वे खेलों के सिवा और किसी विषय पर बात ही नहीं 
कर सकते । लेकिन मुझे इसमे अपवाद भी मिले थे, खास कर ऊपर के दर्जों में । 


हँरो ओर केम्ब्रि २३ 


इंग्लैण्ड के आम चुनाव में मुझे बहुत दिलचस्पी थी। जहाँतक मुझे याद है, यह 
चुनाव १९०५ के अखीर में हुआ और उसमें लिबरलों की बड़ी भारी जीत हुई। 
१९०६ के शुरू में हमारे दर्ज के मास्टर ने हमसे नई सरकार की बाबत सवाल पूछे, 
और मुझे यह देखकर बड़ा अचरज हुआ कि उस दर्ज में में ही एक ऐसा लड़का था 
जो उस विषय पर बहुत सी बातें बता सका--यहाँ तक कि मेने कम्ब्रेंल-बेंनरमन के 
मंत्रि-मण्डल के सदस्यों की क़रीब-क़रीब पूरी फहरिस्त बता दी । 

राजनीति के अलावा जिस दूसरे विषय में मुझे बहुत दिलूचस्पी' थी, वह था 
हवाई जहाज़ों की शुरुआत | वह जमाना राइट ब्दर्स और सान्‍्तोस डंचूमों का था । 
इनके बाद ही फौरन फ्रमन, रँथम और ब्लीरियाट आये । जोश में आकर मेने हँरो 
से पिताजी को लिखा था कि में हवाई-जहाज द्वारा उडकर हफ्ते के अखीर में आपसे 
हिन्दुस्तान में मिल सकगा । 

इन दिनों हँरो मे चार या पाँच हिन्दुस्तानी लड़के थे। दूसरी जगह रहनेवालों 
से मिलने का तो मुझे बहुत ही कम मौका मिलता था। लेकिन हमारे अपने ही घर में--. 
ड्रेडमास्टर के यहाँ--महाराजा बड़ौदा के एक पुत्र हमारे साथ थे। वह मुझसे 
बहुत आगे थे और क़िंकेट के अच्छे खिलाड़ी होने की वजह से लोक-प्रिय थे । मेरे 
जाने के बाद फौरन ही वह वहाँ से चले गये | पीछे महाराजा कप्रथला के बड़े लड़के 
परमजीतासह आये, जो आजकल टीकासाहब है । वहाँ उनका मेल बिलकुल नहीं 
मिला । वह दु खी रहते थे और दूसरे लड़को से बिलकुल नहीं मिलते-जुलते थे । लड़के 
अक्सर उनका तथा उनके तौर-तरीको का मज़ाक उडाते थे। इससे वह बहुत चिढ़ते थे 
ओर कभी-कभी उनको धमकी देते कि जब कभी तुम कपूरथला आओगे तब तुम्हे देख 
लगा । यह कहना बेकार है, कि इस घुडकी का कोई अच्छा असर नही होता था । 
इससे पहले वह कुछ समय तक फ्रांस में रह चुके थे ओर फ्रान्सीसी भाषा में धारा- 
प्रवाह बोल सकते थे । लेकिन ताज्जूब की बात तो यह थी कि अंग्रेजी पब्लिक स्कूलों 
में विदेशी भाषाओं के सिखाने के तरीके कुछ ऐसे थे, कि फ्रान्सीसी भाषा के दर्जे में 
उनका यह ज्ञान उनके कुछ काम नही आता था। 

एक दिन एक अजीब घटना हुईं । आधी रात को हाउस-मास्टर साहब यकायक 
हमारे कमरों में घुस-घुसकर तलाशी. लेने लगे । पीछे हमें मालूम हुआ कि परमजीत- 
सिंह की सोने की मूंठ की खूबसूरत छड़ी खो गई है | तलाशी में वह नहीं मिली । 
इसके दो या तीन दिन बाद लाड स-मेदान में ईटन और हेरो का मैच हुआ और उसके 
बाद फौरन ही वह छड़ी उनके मकान में रक्खी मिली । जाहिर है कि किसी साहब ने 
मैच में उससे काम लिया और उसके बाद उसे लछौदा दिया । 


श्छ मेरी कहानी 


हमारे छात्रावास तथा दूसरे छात्रावासों में थोड़े-्से यहूदी भी थे । यो वे मज़े 
में बिला खरखशा रहते थे, लेकिन तह में उनके खिलाफ़ भाव ज़रूर काम करता 
था कि ये लोग “बदमाश यहूदी” हे और कुछ दिन बाद ही, लगभग अनजान में, मै भी 
यही सोचने छग़ा कि इनसे नफ़रत करना ठीक ही है। लेकिन दरअसल मेरे दिल में 
यहुदियों के खिलाफ़ कभी कोई भाव न था ओर अपने जीवन में आगे जाकर यहूदियों 
में मुझे कई अच्छे दोस्त मिले । 

धीरे-धीरे में हँरो का आदी हो गया और मुझे वहाँ अच्छा लगने लगा । लेकिन 
न जाने कैसे में यह महसूस करने लग। कि अब यहाँ मेरा काम नहीं चल सकता । 
विश्वविद्यालय भुझे अपनी तरफ खीच रहा था। १९०६ और १९०७ भर हिन्दुस्तान 
से जो खबरें आती थीं उनसे मे बहुत बेचेन रहता था। अग्नेजी अख़बारों में बहुत ही 
कम ख़बरें मिलती थीं, लेकिन जितनी मिलती थी उनसे ही यह मालूम हो जाता था 
कि देश में---बगाल, पजाब और महाराष्ट्र में--बडी-बडी बातें हो रही है। लाला 
लाजपतराय और सरदार अजीतसिह को देश-निकाला दिया गया था। बंगाल में 
हाहाकार-सा मचा हुआ मालूम पडता था। पूना से तिलक का नाम बिजली की तरह 
चमकता था ओर स्वदेशी तथा बहिष्कार की आवाज गूंज रही थी । इन सब बातों से 
मेरे ऊपर भारी असर पड़ा । लेकिन हेंरों मे एक भी शख्स ऐसा न था जिसरो में इस 
बारे में बातें कर सकता । छुट्टियों में में अपने कुछ चचेरे भाइयों तथा दूसरे हिन्दु- 
स्तानी दोस्तों से मिला और तभी मुझे अपने जी को हलका करने का मौका मिला । 

स्कूल में अच्छा काम करने के लिए मुझे एक इनाम जो मिला वह जी० एम० 

ट्रिवेलियन की गैरिवाल्डी-विषयक एक पुस्तक थी । इस पुस्तक में मेरा मन ऐसा छूगा 
कि मेने फौरन ही इस माला की बाकी दो किताबें भी खरीद ली और उनमें गैरिबाल्डो 
की पूरो कहानी बड़ी सावधानी के साथ पढ़ी । हिन्दुस्तान मे भी इसो तरह की घटनाओं 
की कल्पना मेरे मत में उठने लगी । में आज़ादी की बहादुराना लड़ाई के सपने देखने ॥ 
लगा और मेरे मन मे इटली और हिन्दुस्तान अजीब तरह-से मिल-जुल गये | इन खयालों 
के लिए हँरी कुछ छोटी और तग जगह मालम होने लगी, और में विश्व-विद्यालय के 
ज्यादा बड़े क्षेत्र मे जाने को इच्छा करने लगा । इसीलिए मेने पिताजी को इस बात 
के लिए राज़ी कर लिया और मे हेँरो में सिफ़े दो बरस रहकर वहाँ से चला गया । 
यह दो बरस का समय वहाँ के निश्चित साधारण समय से बहुत कम था । 

यद्यपि मे हँरो क् खुद अपनी मरज़ी से जाना चाहता था, फिर भी मुझे यह 
अच्छी तरह याद है कि जब अलग होने का समय आया तब मुझे बड़ा दु.,ख हुआ 
ओर मेरी आँखों में आँसू जा गये । मुझे वह जगह अच्छी लगते लगी थी और वहाँ 

से सदा के लिए अलग होने ने मेरे जीवन के एक अध्याय को समाप्त कर दिया। 

“परन्तु फिर भी मुझे कभी-कभी यह खयाल आ जाता हैं कि हँरो छोड़ने पर भेरे मन 

' में असली दुःख कितना था ? क्‍या कुछ हदतक थह्‌ बात न थी कि मे इसलिए दुःखी 

था, क्योंकि हँरो की परम्परा और उसके गीत के अनुसार मुझे दुखी होना चाहिए 

था ? में भी इन परम्पराओं के प्रभाव से अपनेको बचा नहीं सकता था, क्योंकि 

उस स्थान के साथ अपना मेल बिठा सकने के खयाल से मेने उनका विरोध कभी 
नही किया था । 

१९०७ के अक्तूबर के शुरू मे में केम्ब्रिज के ट्रिनिटी कॉलेज में पहुँच गया। उस 
वक्‍त मेरी उम्र १७ था १८ बरस के करीब थी । मुझे इस बात से बेहद खुशी हुई कि 
अब में अण्डर-पग्रेजुएट हूँ, स्कूल के मुक़ाबिले में यहाँ मुझे जो चाहे सो करने की काफ़ी 
आज़ादी मिलेगी | में लड़कपन के बन्धनों से मुक्त हो गया और यह महसूस करने लगा 
कि आख़िर में भी अब बड़ा होने का दावा कर सकता हूँ । में ऐठ के साथ कैम्ब्रिज 
के विशाल भवनों और उसकी तंग गलियों मे चक्कर काटा करता और अगर कोई जान- 

“पहचानवाला मिल जाता तो बहुत खश होता । 

केम्ब्रिज मे में तीन साल रहा । ये तीनों सारू शान्ति-पूृवेंक बीते; इनमें किसी 
प्रकार के विष्न नहीं पडे । तीनो साल धीरे-धीरे धीमी-धीमी बहनेवाली कम नदी की 
तरह चले । ये साल बड़े आनन्द के थे । इनमें बहुत-से मित्र मिले, कुछ काम किया, 
कुछ खेले और मानसिक क्षितिज धीरे-धीरे बढता रहा । मेंत्रे प्राकृतिक विज्ञान का 
ट्राइपस कोर्स लिया । मेरे विषय थे रसायन शास्त्र, भूगर्भ-शास्त्र और वनस्पति-बास्त्र; 
परन्तु मेरी दिलचस्पी इन्ही विषयों तक मह॒दूद न थी । केम्ब्रिज या छुट्टियों में लन्दन में 
अथवा दूसरी जगहों में मुझे जो लोग मिले, उनभे से बहुत-से ग्रन्थों के बारे मे, साहित्य 
और इतिहास के बारे में, राजनीति और अर्थशास्त्र के बारे में विद्वत्तापूर्वक बात- 
चीत करते थे । पहले-पहल तो ये बढ़ी-चढ़ी बातें मुझे बडी मुश्किल मालूम हुई, परन्तु 
जब मेने कुछ किताबें पढ़ी तब सब बाते समझने लगा, जिससे में कम-से-कम अन्त 
तक बात करते हुए भी इन साधारण विषयों में से किसीके बारे में अपना घोर 


उन दिनों केम्ब्िज में नीत्शे की धूम थी । हम लोग अपनेको; 
थे ओर स्त्री-पुरुष-सम्बन्ध तथा सदाचार आदि विषयों 
बाते करते थे ओर बातचीत के सिलसिले में ईवान 2: रे 

करते थे कि इन विषयों के सिद्धान्तो के बारे में, विशेषशें को छोड़कर, साधारणत: 
जितना जानने की ज़रूरत है उतना हम जानते है । 

वास्तव मे, हम बातें ज़रूर बढ़-बढकर मारते थे, लेकिन स्त्री-पुरष-सम्बन्ध के 
बारे में हममें से ज्यादातर डरपोक थे और कम-से-कम मे तो ज़रूर डरपोक था। मेरा 
इस विषय का ज्ञान, केम्ब्रिज छोड़ने के बाद भी बहुत बरसों तक, केवल सिद्धान्त तक 
ही सीमित रहा । ऐसा क्‍यों था, यह कहना कुछ कठिन है। हममें से अधिकांश का 
स्त्रियों की ओर जोर का आकर्षण था और मुझे इस बात में सन्देह है कि उनके 
सहवास में हममें से कोई किसी प्रकार का पाप समझता था । यह निश्चित हैं कि में 
उसमें कोई पाप नहीं समझता था। मेरे मन में कोई धामिक रुकावट नही थी । हम 
लोग आपस में कहा करते थे---स्त्री-पुरुषों के सम्बन्धों का न सदाचार से सम्बन्ध है न 
दुराचार से । वह तो इन आचारो से परे है । यह सब होने पर भी एक प्रकार की 
झिझ्षक तथा इस सम्बन्ध में आम तौर पर जिन तरीकों से काम लिया जाता था उनके 
प्रति मेरी अरुचि ने मुझे इससे बचा रक्खा | उन दिनों में निश्चित-रूप से एक झेंपू 
लड़का था। शायद यह इसलिए हो कि में बचपन में अकेला रहा था । 

उन दिनों जीवन के प्रति मेरा आम €ख एक अस्पष्ट प्रकार के भोग-वाद का 
था, जो कुछ अंश तक युवावस्था के लिए स्वाभाविक था और कुछ अंश तक ऑस्कर 
बाइल्‍ड और वाल्डर पेटर के प्रभाव के कारण था। आनन्दानुभव और आराम की 
ज़िन्दगी की ख्वाहिश को भोग-वाद ज॑सा बडा नाम देना है तो आसान और तबीयत 
को खुश करनेवाली बात, लेकिन मेरे मामले में इसके अलावा कुछ और बात भी थी; 
क्योकि में ख़ास तौर पर आराम की ज़िन्दगी की तरफ रुजू न था। मेरी प्रकृति 
धामिक नहीं थी और धर्म के दमनकारी बन्धनों को मे॑ पसन्द नहीं करता था। 
इसलिए मेरे लिए यह स्वाभाविक था कि मे किसी दूसरे स्टेंडड की खोज करता | 
उन दिनों में सतह पर ही रहना पसन्द करता था, किसी मामले की गहराई तक 
नही जाता था, इसीलिए जीवन का सौन्दय्य-मय पहल मुझे अपील करता था। में 
चाहता था कि में सुयोग्यता के साथ जीवन-यापन करूँ। गेंवारू ढंग से उसका 
उपभोग तो में नही करता चाहता था, लेकिन मेरा रुझान जीवन का सर्वोत्तम उप- 
भोग करने और उसका पूर्ण तथा विविध आनन्द लेने की ओर था । में जीवन का 
उपभोग करता था और इस बात से इन्कार करता था कि में उसमें पाप की कोई बात 
क्यों समझ ? साथ ही खतरे और साहस के काम भी भुझे अपनी ओर आकर्षित करते 
थे । अपने पिताजी की तरह में भी हमेशा कुछ हृदतक जुआरी था । पहले रुपये का 
जुआरी, और फिर बड़ी-बड़ी बाज़ियों का-जीवन की बड़ी-बड़ी समस्याओं का। १९०७ 


त 

तथा १९०८ में हिन्दुस्तान की राजनीति में उघल-पुघल मची हुई थी और में उसमें 
वीरता के साथ भाग लेना चाहता था। ऐसी दशा में मे आराम की ज़िन्दगी तो 
बसर कर ही नहीं सकता था। ये सब मिश्रित और कभी-कभी परस्पर-विरोधी 
इच्छायें मेरे मन में अजीब खिचड़ी पकाती, एक भँवर-सी पैदा कर देती । उन दिनों थे 
सब बातें अस्पष्ट तथा गोल-मोल थीं । परन्तु इससे उन दिनों में परेशान न था, क्योंकि 
इनका फैसला करने का समय तो अभी बहुत दूर था | तबतक जीवन-- शरीरिक और 
मानसिक दोनों प्रकार का--आनन्दमय था। हमेशा नित-नये क्षितिज दिखाई पड़ते 
थे इतने काम करने थे, इतनी चीज़ें देखनी थी, इतने नये क्षेत्रों की खोज करनी 
थी ! जाड़े की रूम्बी रातों में हम लोग अँगीठी के सहारे बंठ जाते और घीरे-धीरे 
इतमीनान के साथ रात में आपस में बाते तथा विचार-विनिमय करते---उस समय तक 
जबतक अँगीठी की आग बुझकर हमें जाड़े से कंपाकर बिछौने पर मेज न देती थी। 
कभी-कभी वाद-विवाद में हमारी आवाज़ मामूली न रहकर तेज़ हो जाती और 
हम लोग बहस की गरमा-गरमी से जोश में आ जाते थे । लेकिन यह सब कहने भर 
फो था । उन दिनों हम छोग जीवन की समस्याओं के साथ गरम्भीरता के स्वाँग करके 
खेलते थे; क्योकि उस वक्‍त तक वे हमारे लिए वास्तविक समस्‍यायें न हो पाई थी 
और हम लोग ससार के झमेलो के चक्‍कर में नहीं फँस पाये थे । वे दिन महायुद्ध से 
पहले के, बीसवी शताब्दी के शुरू के थे । कुछ ही दिनों में हमारा वह संसार 
मिटने को था--इसलिए कि इससे ऐसे दूसरे संसार को जगह मिले जो दुनिया के 
युवकों के लिए मृत्यु और विनाश एवं पीड़ा तथा दिली रज से भरा हुआ हो । 
लेकिन उन दिनों यह ससार भविष्य के परदे में छिपा हुआ था और हमे अपने चारों 
तरफ़ एक सुनिश्चित तथा उन्नतिशील व्यवस्था दिखाई देती थी जो उन लोगों के 
लिए, जो उसमें रह सकते थे, आनन्दप्रद थी । 

मेने भोग-वाद तथा वैसी ही दूसरी &;र उन अन्य अनेक भावनाओं की चर्चा 
की है, जिन्होंने उत दिनों मेरे ऊपर अपना असर डाला । लेकिन यह सोचना ग्रलूत 
होगा कि मेने उन दिनों इन विषयों पर मली-भाति साफ़ तौर पर विचार कर लिया 
था, या मेने उनकी बाबत स्पष्टतया निश्चित विचार करने की कोशिश करने की ज़रूरत 
भी समझी थी । वे तो कुछ अस्पष्ट तरंगें-मात्र थी जो मेरे मन में उठा करती थी 
और जिन्होंने अपने इसी दौरान में अपना थोडा या बहुत प्रभाव मेरे ऊपर अंकित कर 
दिया । इन बातों के ध्यान से मे उन दिनों बिलकुल परेशान नहीं होता था । उन 
दिनों तो मेरी जिन्दगी काम और विनोद से भरी हुई थी। सिफे एक चीज़ ऐसी 
जरूर थी जिससे में कभी-कभी विचलित हो जाता था । वह थी हिन्दुस्तान की राज- 

नैतिक कशमकद्ा । केम्ब्रिज में जिन किताबों ने मेरे ऊपर राजनैतिक असर डाला 
उनमें मेरीडिथ टाउनसेण्ड की एशिया और योरप' मुख्य है । 

१९०७ ये कई साल तक हिन्दुस्तान बेचेनी और कष्टों से मानों उबलता रहा । 
१८५७ के गदर के बाद पहली मत्तंबा हिन्दुस्तान फिर लड़ने पर आमादा हुआ था। वह 
विदेशी शासन के सामते चुपचाप सिर झुकाने को तैयार न था। तिलक के कार्य-कलाप 
और कारावास की तथा अरविन्द घोष की खबरों से और बंगाल की जनता जिस ढंग 
से स्वदेशी और बहिष्कार की प्रतिज्ञायें ले रही थी उनसे इंगलेण्ड में रहनेवाले तमाम 
हिन्दुस्तानियों में खलबली मच जाती थी । हम सब लोग बिना किसी अपवाद के 
तिलूक-दल था गरम दल के थे । हिन्दुस्तान में यह नया दल उन दिनों इन्हीं नामो से 
पुकारा जाता था । 

केम्न्निज में जो हिन्दुस्तानी रहते थे उनकी एक सोसायटी थी, जिसका नाम था 
मजलिस । इस मजलिस में हम लोग अक्सर राजनैतिक मामलों पर बहस करते थे, 
लेकिन ये बहसे कुछ हृद तक बेवजूद थीं । इसमें पालेमेण्ट की अथवा यूनिवर्सिटी-यूनियन 
की बहस की शैली तथा अदाओं की नकल करने की जितनी कोशिह्म की जाती थी 
उतनी विषय को समझने की नहीं । में अक्सर मजलिस में जाया करता था, लेकिन 
तीन साल में में वहाँ शायद ही बोला होऊँ। में अपनी झिञ्कक और हिचकिचाहट को 
दूर नही कर सका। कॉलेज में “मैग्पाइ और स्टम्प” नाम की जो वाद-विवाद की 
सभा थी उसमे भी मुझे इसी कठिनाई का सामना करना पड़ा । इस सभा में यह 
नियम था कि अगर कोई मेम्बर पूरी मियाद तक न बोले तो उसे जुर्माना देना पड़ेंग, 
और मुझे अक्सर जुर्माना देना पड़ता था। 

मुझे यह याद है कि एडविन मॉप्टेगु, जो पीछे जाकर भारत-मत्री हो गये थे, बहुत 
बार इस सभा में आया करते थे । वह ट्रिनिटी कॉलेज के पुराने विद्यार्थी थे और उन 
दिनों केम्भ्रिज की ओर से पालंमेन्ट के मेम्बर थे। पहले-पहल श्रद्धा की अर्वातीन 
परिभाषा मेने उन्हीसे सुनी । जिस बात के बारे में तुम्हारी बुद्धि यह कहे कि वह सच 
नही हो सकती, उसमें विश्वास करना ही सच्ची श्रद्धा हैं, क्योंकि तुम्हारी तकं-शक्ति 
ने भी उसे पसन्द कर लिया तो फिर अन्धश्रद्धा का सवाल ही नहीं रहता । विश्वविद्यालय 
के विज्ञान के अध्ययन का मुझपर बहुत प्रभाव पड़ा और विज्ञान उन दिनों जिस तरह 
अपने सिद्धान्तों और निशचयों को ला-कलाम समझता था वैसे ही समझने लगा था, 
क्योंकि उन्नोसवीं और बीसवीं शदी के शुरू के विज्ञान को आजकल के विज्ञान के 
बखिलाफ़ अपने निर्णयों की बाबत और ससार की बाबत बड़ा इतमीनान था ! 

सजलिस में और निजी बातचीत में हिन्दुस्तान की राजनीति पर बहस करते 


* 

हुए हिन्दुस्तानी विद्यार्थी अक्सर बड़ी गरम तथा उग्र भाषा काम में छ॒ति थे, यहाँ तक 
कि बंगाल में जो हिसाकारी कार्य शुरू होने रूगे थे उनकी भी तारीफ़ कर जाते थे । 
लेकिन पोछे मेने देखा कि यही लोग कुछ तो इण्डियन सिथिल सविस के मेम्बर हुए, 
कुछ हाइकोर्ट के जज हुए, कुछ बड़े धीर-गम्भीर वकील तथा ऐसे ही लोग बन गये । 
इन आराम-गृह के आग-बबूलो में से बिरलों ने ही पीछे जाकर हिन्दुस्तान के राज- 
नतिक आन्दीलनों में कारगर हिस्सा लिया होगा । 

हिन्दुस्तान के उन दिनों के कुछ नामी राजनीतिज्ञों ने केम्ब्रिज में हम' लोगों के 
पास आने की कृपा की थी । हम उनकी इज्जत तो करते थे, लेकिन हम उनसे इस 
तरह पेश आते थे मानों हम उनसे बड़े हे । हम छोग महसूस करते थे कि हमारी शिक्षा- 
दीक्षा उनसे कहीं बढ़ी-चढ़ी थी और हम चीज़ों को उनके व्यापक रूप में देख सकते थे । 
जो लोग हमारे यहाँ आये उनमें विपिनचद्ध पाल, लाला लाजपतराय और गोपालकृष्ण 
गोखले भी थे । विपितचन्द्र पाल से हम अपने बैठने के एक कमरे में मिले। वहाँ हम सिर्फ़ 
एक दर्जन के क़रीब थे । लेकिन उन्होने इतने जोर-ज़ोर से बातें की मानों वह दस हजार 
की सभा में भाषण दे रहे हो । उनकी आवाज़ इतनी भारी थी कि में उनकी बात 
को बहुत ही कम समझ सका । लालाजी ने हमसे अधिक विवेक-पूर्ण ढंग से बातचीत 
की और उनकी बातों का मुझपर बहुत असर पड़ा । मेने पिताजी को लिखा कि 
विपिनचन्द्र के मुकाबिले में मुझे लालाजी का भाषण अधिक अच्छा रूगा। इससे वह 
बड़े खुश हुए, क्योंकि उन दिनों उन्हें बंगाल के आग्र-बबूला राजनीतिज्न अच्छे नही 
लगते थे । गोखले ने केम्ब्रिज मे एक सार्वजनिक सभा में भाषण दिया । उस भाषण 
की मुझे सिर्फ़ यही खास बात याद है कि भाषण के बाद अब्दुलमजीद झुवाजा ने एक 
सवाल पूछा था । हॉल में खड़े होकर उन्होंने जो सवाल पूछना शुरू किया तो पूछते 
ही चले गये, यहाँ तक कि हममें से बहुतो को यही याद नहीं रहा कि सवाल शुरू 
किस तरह हुआ था ओर वह किस सम्बन्ध में था । 

हिन्दुस्तानियों मे हरदयाल का बड़ा नाम था। लेकिन वह मेरे केम्ब्रिज में 
पहुँचने से कुछ पहले आक्सफ़ोड़ में थे । अपने हँरो के दिनों में में उनसे लन्दन में एक 
या दो बार मिला था । 

केम्ब्रिज में मेरे समकालीनों-में से कई ऐसे निकले जिन्होंने आगे जाकर 
हिन्दुस्तान की काँग्रेस की राजनीति में प्रमुख भाग लिया । जे० एम० सेनगुप्त मेरे 
केम्न्रिज पहुँचने के कुछ दिन बाद ही वहाँ से चले गये । सेफुद्दीन किचलू, सैयद महमूद 
और तसद्दुक़॒अहमद शेरवानी कम-बढ़ मेरे समकालीन थे । एस० एम० सुलेमान भी, 
जो हन दिनों इलाहाबाद-हाइकोर्ट के चीफ जस्टिस हैं, मेरे समय में केम्ब्रिज़ में थे । 

मेरे दूसरे समकालीनों में से कोई मिनिस्टर बना और कोई इण्डियन सिविल सबिस 
का सदस्य । 

लन्दन में हम ध््यामजी कृष्ण वर्मा और उनके इण्डिया-हाउस की बाबत भी 
सुना करते थे, लेकिन मुझे न तो वह कभी मिले और न में कभी उस हाउस में ही 
गया । कभी-कभी हमें उनका इण्डियन सोशलॉजिस्ट' नाम का अखबार देखने को 
मिल जाता था । बहुत दिनों बाद, सन्‌ १९२६ में, श्यामजी मुझे जिनेवा में मिले थे । 
उनकी जेबें इण्डियन सोशलॉजिस्ट' की पुरानी कापियों से भरी रहती थीं और वह 
प्रायः हरेक हिन्दुस्तानी को, जो उनके पास जाता था, ब्रिटिश-सरकार का भेजा हुआ 
भेदिया समझते थे । 

लन्दन में इण्डिया-ऑफ़िस ने विद्याथियों के लिए एक केन्द्र खोला था। 
इसकी बाबत तमाम हिन्दुस्तानी यही समझते थे कि यह हिन्दुस्तानी विद्याथियों के भेद 
जानने का एक जाल है और इसमें बहुत कुछ सचाई भी थी। फिर भी यह बहुतसे 
हिन्दुस्तानियों को बरदाइत करना पड़ता था, चाहे मन से हो या बेमन से, क्योंकि 
उसकी सिफ़ारिश के बिना किसी विश्वविद्यालय मे दाखिल होना ग्ैरमुमकिन 
हो गया था । 

हिन्दुस्तान की राजनैतिक स्थिति ने मेरे पिताजी को अधिक सक्रिय राजनीति 
की ओर खींच लिया था और मुझे इस बात से खुशी हुई थी, हालाँकि में उनकी राज- 
नीति से सहमत नहीं था | यह स्वाभाविक ही था कि वह माडरेटो में शामिल हुए, 
क्योंकि उनमें से बहुतों को वह जानते थे और उनमें से बहुत-से वकालत में उनके 
साथी थे । उन्होंने अपने सूबे की एक कान्फ्रेंस का सभापतित्व भी किया था और 
बंगाल तथा महाराष्ट्र के गरम-दलूवालों की तीत्र आलोचना की थी । वह संयुक्त- 
प्रान्तीय कांग्रेस कमिटी के सभापति भी बन गये थे । १९०७ में जिस समय सूरत में 
काँग्रेस में गोलमाल होकर वह भंग हुई और अन्त में सोलहों आना माडरेटों की हो 
गई, उस समय वह उपस्थित थे । 

सूरत के कुछ ही दिनों बाद एच० डबल ० नेविन्सन कुछ समय तक इलाहाबाद 
में पिताजी के अतिथि बनकर रहे । उन्होंने हिन्दुस्तान पर जो किताब लिखी उसमें 
पिताजी की बाबत लिखा कि “वह मेहमानों को खातिर-तवाजों को छोड़कर और 
सब बातों में माडरेट हैं ।” उनका यह अन्दाज् कतई ग्ररत था; क्योंकि पिताजी अपनी 
राजनीति को छोड़कर और किसी बात में कमी माडरेट नहीं रहे और उनकी प्रकृति 
ते धीरे-धीरे उनको उस बची-खुची नरमी से भी दूर भगा दिया। प्रचण्ड भावों, 
प्रवक्व बिकारों, घोर अभिमान और महती इच्छा-शक्ति से सम्पन्न वह माडरेटों की 

ऊति से बहुत ही दूर थे । फिर भी १९०७ और १९०८ में और कुछ साल बाद तक 
बह बेशक माडरेटों में भी माडरेट थे और गरम-दरू के सख्त ख़िलाफ़ थे, हालांकि 
मेरा खयाल है कि बह तिलक की तारीफ़ करते थे । 

ऐसा क्यों था ? क़ानून और विधि-विधान ही उनके बुनियादी पाये थे, सो उनके 
लिए यह स्वाभाविक ही था कि वह राजनीति को वकील और विधानवादी की दृष्टि से 
देखते । उनकी स्पष्ट विचारशीलता ने उन्हें यह दिखाया कि कड़े और गरम शब्दों से 
तबतक कुछ होता-जाता नहीं जबतक कि इन शब्दों के मुताबिक काम न हो और उन्हें 
किसी कारगर काम की कोई सम्भावना नज़दीक में दिखाई नहीं देती थी | उनको यह 
नहीं मालूम होता था कि स्वदेशी और बहिष्कार के आन्दोलन हमें बहुत दूर तक ले जा 
सकेंगे । इसके अछाबा इन आन्दोलनों की पुश्त में वह धामिक्र राष्ट्रीयता थी जो उनकी 
प्रकृति के प्रतिकूल थी। वह प्राचीन भारत के पुनरुद्धार की आशा नहीं लगाते थे। 
ऐसी बातों को न तो वह कुछ समझते ही थे, न इनसे उन्हें कोई हमदर्दी ही थी । इसके 
अलावा बहुतसे पुराने सामाजिक रीति-रिवाजों को, जात-पाँत बग्रेरा को, वह क़तई 
नापसन्द करते थे और उन्हें उन्नति-विरोधी मानते थे । उनकी दृष्टि पश्चिम की ओर 
थी । पाइचात्य ढंग की उन्नति की ओर उनका बहुत अधिक आकर्षण था और वह 
समझते थे कि ऐसी उन्नति हमारे देश में इंग्लेण्ड के संस से ही आ सकती है । 

१९०७ में हिन्दुस्तान की राष्ट्रीयता का जो पुनरुस्थान हुआ वह सामाजिक दृष्टि से 
ज़रूर पीछे घसीटनेवाला था । हिन्दुस्तान की नई राष्ट्रीयता, पूर्व के दूसरे देशों की तरह, 
अवद्य ही धामिकता को लिये हुए थी । इस दृष्टि से माडरेटों का सामाजिक दुष्टिकोण 
अधिक उन्नतिशील था । परन्तु वे तो चोटी के सिर्फ मुट्ठीभर मनुष्य थे जिनका 
आम जनता से कोई सम्बन्ध न था । वे समस्याओं पर अर्थशास्त्र की दृष्टि से अधिक 
विचार नही करते थे, महज उस ऊपरी मध्यम वर्ग के लोगो के दुष्टिकोण से विच्वार 
करते थे जिसके कि वे आशिक प्रतिनिधि थे और जो अपने विकास के लिए जगह चाहता 
था | वह जाति के बन्धनों को ढीला करने और उन्नति को रोकनेवाले पुराने सामाजिक 
रिवाज़ों को दूर करने के लिए छोटे-छोटे सामाजिक सुधारों की पैरवी करते थे । 

साडरेटों के साथ अपना भाग्य जोड़कर पिताजी ने आक्रामक ढंग अख्त्यार 

किया । बंगाल और पूना के कुछ नेताओं को छोड़कर अधिकांश ग॒रम-दलवाले नौजवान 

थे और पिताजी को इस बात से बहुत चिढ़ थी कि ये कल के छोकरे अपने भन-माफ़िक़ 

- काम करने की हिम्मत करते हैं । विरोब से वह अधीर हो जाते थे, विरोध को सह 
नहीं कर सकते थे, जिन लोगों को वह बेवकूफ समझते थे उनको तो फूठी आँख भी' 

नहीं देख सकते थे | और इसलिए वह जब कभी मौक़ा मिलता उनपर दूट पड़ते थे । 


मेरा खयाल है कि केम्प्रिज छोड़ देने के बाद मेने उनका एक लेख पढ़ा था, जो मुझे 
बहुत बुरा मालूम हुआ था और मेने उन्हें एक गुस्ताखाना खत लिखा, जिसमें मेंते 
यह भी झलकाया कि इसमें शक नहीं कि आपकी राजनंतिक कारंबाइयों से ब्रिटिश 
सरकार बहुत खुश हुई होगी । यह एक ऐसी बात थी जिसे सुनकर वह आपे से बाहर 
हो सकते थे, और वह सचम॒च बहुत नाराज हुए भी । उन्होंने क़रीब-क़रीब यहाँ तक 
सोच लिया था, कि मुझे फ़ौरन इंग्लेण्ड से वापस बुला लें । 

जब में केम्ब्रिज में रहता था तभी यह सवाल उठ खड़ा हुआ था कि मुझे कौन- 
सा करियर' चुनना चाहिए | कुछ समय के लिए इण्डियन सिविल सविस की बात 
भी सोची गई। उन दिनों तक उसमें एक ख़ास आकर्षण था। परन्तु चूंकि न तो 
पिताजी ही उसके लिए बहुत उत्सुक थे न में ही, इसलिए वह विचार छोड़ दिया गया । 
मेरा ख़याल है कि इसका मुख्य कारण यह था कि उसके लिए अभी मेरी उम्र कम थी 
और अगर में उस इम्तिहान में बैठना चाहता तो मुझे जपनी डिग्री लेने के बाद भी 
तीन-चार साल और वहाँ ठहरना पडता । मेने केम्ब्रिज में जब अपनी डिग्री ली तब मेँ 
२० बरस का था और उन दिनों इण्डियन सिविल सविस के उम्प्र की मियाद २२ 
बरस से लेकर २४ बरस तक थी। इम्तिहान में कामयाब होते पर इंग्लंण्ड मे 
एक साल और बिताता पडता हैं। मेरे परिवार के लोग मेरे इग्लेण्ड में इतने दिनों 
तक रहने के कारण अब गये थे और चाहते थे कि में जल्द ही घर लौट जाऊँ। मेरे 
पिताजी १२ एक बात का और भी जोर पड़ा, और वह बात यह थी कि अगर में आई० 
सी० एस० हो जाता तो मुझे घर से दूर-दूर जगहों में रहना पड़ता । पिताजी और 
मा दोनों ही यह चाहते थे कि इतने दिनों तक अलग रहने के बाद मे उनके पास ही 
रहें । बस, पासा पुश्त॑नी पेशे के यानी वकालत के पक्ष में पड़ा और म इनर टैम्पिल 
में भरती हो गया । हे 

यह अजीब बात है कि राजनीति में गरम-दल की ओर झुकाव बढ़ता जाने पर 
भी आई० सी० एस० में शामिल होने को और इस तरह हिन्दुस्तान में ब्रिटिश-शासन- 
मशीन का एक पुरजा बनने के खयाल को मेने ऐसा बुरा नहीं समझा । आगे के साल्‍ों 
में इस तरह का ख़याल मुझे बहुत त्याज्य मालूम होता । 

१९१० में अपनी डिश्री लेने के बाद में केम्ब्रिज से चछा आया। टराइपस के 
इम्तिहान में मुझे मामूली सफलता मिली, दूसरे दर्ज में सम्मान के साथ पास हुआ | 
अगले दो साल में लन्दन के इधर-उधर घूमता रहा । मेरी क़ानून की पढ़ाई में बहुत . 
समय नहीं लगता था और बैरिस्टरी के एक के बाद दूसरे इम्तिहान में में पास होता 
रहा, हाँ; उसमें मुझे न तो सम्मान मिला न अपमान | बाकी वक्त मेंने यों ही 

बिताया । कुछ आम किताबें पढ़ी, फंबियन और समाजवादी विचारों की ओर एक अस्पष्ट 
आकर्षण हुआ और उन दिनों के राजनैतिक आन्दोलन में भी दिलचस्पी हुई। आयलेण्ड के 
और स्त्रियों के मताधिकार के आन्दोलन मे मेरी खास दिलचस्पी थी। मुझे यह भी 
याद हैं कि १९१० की गरमी में जब में आयलेण्ड गया तो सिनफ़िन-आन्दोलन की 
शुरुआत ने मुझे अपनी तरफ़ खीचा था। 

इन्ही दिनों मुझे हँरो के पुराने दोस्तों के साथ रहने का मौक़ा मिला और उनके 
साथ मेरी आदतें खर्चीली हो गईं। पिताजी मुझे ख को काफ़ी रुपया भेजते थे, 
लेकिन में अक्सर उससे भी ज्यादा खर्च कर डालता था। इसलिए उन्हें मेरे बारे में 
बड़ी ल्िन्‍्ता हो गई थी और उन्हे अन्देशा हो गया कि कही में बुरे रास्ते तो नही पड़ 
गया हूँ । परन्तु में दरहक़ीकत ऐसी कोई खास बात नही कर रहा था। मे तो सिर्फ़, 
उन खुशहाल परन्तु कुछ हद तक खाली-दिमाग अंग्रेज़ो की नक़रू-भर कर रहा था जो 
मेन अबाउट टाउन' कहलाते थे । यह कहना बेकार है कि इस उद्देश-हीन आराम- 
तलबी की ज़िन्दगी से मेरी किसी तरह की कोई तरक्की नहीं हुई। मेरे पहले के 
हौसले ठंडे पड़ने लगे और खाली एक चीज़ जो बढ़ रही थी वह था मेरा घमण्ड । 

छुट्टियों में मेने कभी-कभी योरप के जुदा-जुदा देशों की भी सर की । १९०९ की 
गरमी में जब काउन्ट जैपलिन अपने नये हवाई जहाज़ में कौन्सटेन्स झील पर फ्रीडरिश 
शैफिन से उड़कर बलिन आये तब में और पिताजी दोनो वही थे । मेरा खयाल है कि 
वह उसकी सबसे पहली लम्बी उडान थी । इसलिए उस अवसर पर बड़ी खुशी मनाई 
गई और खुद क़ैसर ने उसका स्वागत किया । बलिन के टेम्पिलॉफ फ़ील्ड में जो भीड़ 
इकट्ठी हुई थी वह दस लाख से लेकर बीस लाख तक कूती गई थी । जैपलिन 
ठीक समय पर आकर बड़ी वज्जादारी के साथ हमारे आसपास चक्कर लगाने लगा। 
ऐंडलॉ होटल ने उस दिन अपने सब निवासियों को काउन्ट जेपलिन का एक-एक 
सुन्दर चित्र भेट किया था। वह चित्र अबतक मेरे पास हैं । 

कोई दो महीने बाद हमने परिस में वह हवाई जहाज देखा जो उस शहर पर 
पहले-पहल उड़ा और जिसने एफिल टावर के चक्‍कर पहले छगाये | मेरा खयाल 
है कि उड़ाके का नाम कास्‍्टे डि लूम्बटे था । अठारह बरस बाद जब लिडबर्ग अटलां- 
टिक के उस पार से दमकते हुए तोर की तरह उड़कर पेरिस आया था तब भी में 
वहाँ था। 

१९१० में केम्ब्रिज से अपनी डिग्री लेने के बाद फौरन ही जब में सैर-सपाटे के 
लिए नारबे गया हुआ था तब मे बाल-बाल बचा । हम लोग पहाड़ी प्रदेश में 
पैदल धरम रहे थे । बुरी तरह धके हुए एक छोटे-ले होटल में अपने मुकाम पर पहुँचे 

और गरमी के मारे नहाने की इच्छा प्रकट की । वहाँ ऐसी बात पहले किसीने न सुनी थी । 
होटल में नहाने के लिए कोई इन्तजाम न था। लेकिन हमको यह बता दिया गया कि 
हम लोग पास की एक नदी में नहा सकते है। अतः मेज के या मुंह पोंछने के छोटे- 
छोटे तोलियों से, जो होटल ने हमें उदारतापूर्वक प्रदान किये थे, सुसज्जित होकर हम 
में से दो, एक में और एक नौजवान अंग्रेज़, पड़ोस के हिम-सरोवर से निकलती और 
दहाड़ती हुई तृफ़ानी धारा में जा पहुँचे ; में पानी में घुस गया । वह गहरा तो न था 
लेकिन ठंडा इतना था कि हाथ-पैर जमे जाते थे और उसकी ज्ञमीन बड़ी रपटीली थी । 
में फिसल कर गिर गया । बरफ़ की तरह ठंडे पानी से मेरे हाथ-पैर निर्जीव हो गये । 
मेरा शरीर और सारे अवयव सुन्न पड़ गये, मेरे पैर जम न सके, तूफानी घारा मुझे तेज़ी 
से बहाये ले जा रही थी, परन्तु मेरा अंग्रेज़ साथी किसी तरह बाहर निकलकर मेरे 
साथ भागने रूगा और अन्त में किसी तरह भेरा पेर पकड़ने में कामयाब हुआ 
और मुझे बाहर खींच लिया । इसके बाद हमें यह मालूम हुआ कि हम कितने बड़ें 
खतरे म॑ थे, क्योंकि हमसे दो-तीन सौ गज की दूरी पर यह पहाड़ी धारा एक विजश्ञाल 
चट्टान के नीचे गिरती थी जिसका जल-प्रषात उस जगह की एक दशशंनीय चीज़ थी । 

१९१२ की गरमी मे मंने बेरिस्टरी पास करली और उसी साल शरद्‌ ऋतु में में, 
कोई सात साल से ज्यादा इंगलेड में रहने के बाद, आख़िर को हिन्दुस्तान लौट आया । 
इस बीच छुट्टी के दिनो में दो बार में घर गया था । परन्तु अब में हमेशा के लिए 
लौटा और मुझे ज्ञक है कि जब में बम्बई में उतरा तो कुछ ऐसा अभिमानी-सा था कि 
मेरे क़ृद्र किये जाने की बहुत कम गृजाइश थी । 

9 ९१२ के आखिर में राजनैतिक दृष्टि से हिन्दुस्तान बहुत सुस्त धा। तिरूक जेल 

में थे, गरम दलवाले कुचल दिये गये थे। किसी कारगर नेतृत्व के न होने 
से वे चुपचाप पड़े हुए थे। वंग-भंग दूर होने पर बंगाल में शान्ति हो गई थी और 
सरकार को कौंसिलों की मिन्टो-मॉरले योजना के मातहत माडरेटों को अपनी तरफ 
खीचने में पूरी तरह कामयाबी मिल गई थी। प्रवासी भारतीयों की समस्या के 
बारे में, ख़ास तोर पर दक्षिण अफ्रीका में रहनेवाले भारतीयों की दशा के बारे में, कुछ 
दिलचस्पी जरूर थी । कॉमग्रेस माडरेटों के हाथ में थी । साल भर में एक बार उसका 
जलसा होता था और वह कुछ ढीले-ढाले प्रस्ताव पास कर देती थी । उसकी तरफ़ 
लोगों का ध्यान बहुत ही कम जाता था । 

१९१२ की बड़े दिन की छुट्टियों में में डेलीगेट की हैसियत से बांकीपुर की काँग्रेस 
में शामिल हुआ । बहुत हृद तक वह अंग्रेज़ी जाननेवाले उच्च श्रेणी के लोगों का 
मजमा था, जिसमें सुबह पहनने के कोट और सुन्दर इस्तरी किये हुए पतलून बहुत 
दिखाई देते थे | वस्तुतः वह एक प्रकार का सामाजिक उत्सव था, जिसमें किसी प्रकार 
की राजनैतिक उत्तेजना या खींचा-तानी न थी । गोखले, जो हाल ही अफ्रीका से लौटकर 
आये थे, उसमे शामिल हुए थे। उस अधिवेशन के प्रमुख पुरुष वही थे। उनकी तेज- 
सविता, उनकी सचाई और उनकी शक्ति से वहाँ आये उन थोड़े-से व्यक्तियों में 
वही एक ऐसे मालूम होते थे जो राजनीति और सार्वजनिक मासलों पर संजीदगी से 
विचार करते थे और उनके सम्बन्ध में गहराई से सोचते थे। मेरे ऊपर उनका भष्छा 
प्रभाव पड़ा । 

जब गोखले बाकीपुर से लौट रहे थे तब एक खास घटना हो गई । वह उन 
दिनों पब्लिक संविस कमीशन के सदस्य थे । उस हैसियत से उन्हे अपने लिए एक फर्स्ट- 
क्लास का डब्बा रिज़र्व कराने का हक़ था। उनकी तबीयत ठीक ने थीं और 
लोगों की भीड़ से तथा बेमेल साथिमों से उनके आराम में खलल पड़ता था । इस- 
लिए वह चाहते थे कि उन्हें एकान्त में चुपक्षाप पड़ा रहने दिया जाय और काँग्रेस के 
अधिवेशन के बाद वह उत्सुक थे कि सफ़र में उन्हें शास्ति मिले । उन्हें उनका डब्बा 
मिल गया, लेकिन बाक़ी गाड़ी कलकत्ता लौटनेवाले प्रतिनिधियों से ठसाठस भरी 
हुई थी । कुछ समय के बाद भूपेन्द्रनाथ बसु, जो बाद में जाकर इंडिया कौंसिल के मेम्बर 

हुए, गोखलेजी के पास गये और यों ही बातचीत में उनसे पूछते लगे कि क्‍या में आपके 
डब्जे में सफ़र कर सकता हूँ ? यह सुनकर पहले तो गरोखले कुछ चौंके, क्योंकि वसु 
महाशय बड़े बातूनी थे, लेकिन फिर स्वभाव-वश वह राजी हो गये । चन्द मिनट बाद 
बसु फिर श्री मोखले के पास आये और उनसे कहने लगे कि अगर मेरे एक 
और दोस्त आपके साथ इसी कम्पार्टमेण्ट में चछे चले तो आपको तकलीफ़ तो न होगी ? 
गोखले ने फिर चुप-चाप हाँ' कर दिया । ट्रेन छूटने से कुछ समय पहले बसु साहब 
ने फिर उसी ढंग से कहा कि मुझे और मेरे साथी को ऊपर की बर्थों पर सोने में 
बहुत तकलीफ़ होगी, इसलिए अगर आपको तकलीफ न हो तो आप ऊपर की बर्थ 
पर सो जायें और हम दोनों नीचे की दोनों बर्थों पर सो जायें। मेरा खयाल हैं कि 
अन्त में यही हुआ और बेचारे गोखले को ऊपरी बर्थ पर चढ़कर जैसे-तैसे रात 
बितानी पड़ी । 

में हाइकोर्ट में वकालत करने लगा । कुछ हृद तक मुझे अपने काम में दिलचस्पी 
आने लगी । योरप से लौटने के बाद शुरू-शुरू के महीने बड़े आनन्द के थे । मुझे घर 
आने और वहाँ आकर पुरानी मेल-मुलाकातों को ताज़ा कर लेने से खुशी हुई । परन्तु 
घीरे-धीरे, अपनी तरह के अधिकांश लोगो के साथ-साथ, मुझे जिस तरह की जिन्दगी 
बितानी पड़ती थी, उसकी सब ताज़गी गायब होने लगी और में यह महसूस करने 
लगा कि में बेकार और उद्देश-हीन जीवन की नीरस खाना-पूरी मे ही फँस रहा हूँ 
मेरे मन में अपनी परिस्थितियों से जो असन्तोष था उसके लिए में समझता हूँ कि 
मेरी दोग़ठी या कम-से-कम खिचड़ी शिक्षा जिम्मेदार थी । इंग्लैप्ड की अपनी सात बरस 
की ज़िन्दगी में मेरी जो आदतें और जो भावनाये बन गई थी वे जिन चीज़ों को में 
यहाँ देखता था उनसे मेल नहीं खाती थी । सोभाग्य से मेरे घर का वायु-मण्डल बहुत 
अनुकूल था और उससे कुछ झान्ति भी मिलती थी । परन्तु उतना भी काफ़ी न था । 
उसके बाद तो वही बार-लाइब्रेरी, वही क्लब और दोनों में वही साथी, जो आम तौर 
पर उन्ही कानूनी पेशे सम्बन्धी पुराने विषयों पर ही बार-बार बाते करते थे। 
निस्सन्देह यह वायु-मण्डल ऐसा न था जिससे बद्धि को कुछ स्फूरति मिले और मेरे मन 
में जीवन के नितान्त नीरसपन या मनहसी का भाव घर करने लगा । वहाँ विनोद 
या प्रमोद की बातें कहने को भी न थी । 

ई० एम० फॉर्स्टर ने हाल ही मे लावेज डिकिसन की जो जीवनी लिखी है, 
उसमे उन्होने लिखा है कि डिकिसन ने एक बार हिन्दुस्तान के बारे में कहा था कि, 
“ये दोनों जातियाँ ( यूरोपियन और हिन्दुस्तानी ) एक दूसरे से क्यों नहीं मिल 
सकतीं ? प्रहज्ञ इसलिए कि हिन्दुस्तानियों से अँग्रेज़ ऊब जाते हैं; यही सीधा और कठोर 

सत्य है ।” यह सम्भव है कि बहुतसे अंग्रेज़ यही महंसूस करते हों और इसमें कोई 
आश्चर्य की बात भी नहीं है। दूसरी पुस्तक में फ़ॉस्टर ने कहा है, कि हिन्दुस्तान में 
हेरेंक अंग्रेज यही महसूस करता है और उसीके मुताबिक बर्ताव करता है कि वहू 
जीते हुए देश पर क़ब्शा बनाये रखतेवाली सेना का एक सदस्य हैं और ऐसी हालत में 
दोनों जातियों में परस्पर सहज और संकोचह्दीन सम्बन्ध स्थापित होना असंभव हैं। 
हिन्दुस्तानी और अंग्रेज़ दोनों ही एक-दूसरे के सामने बनते हैं और स्वभावत: दोमों 
एक-दूसरे के सामने असुविधा महसूस करते है । दोनों एक-दूसरे से ऊबें रहते है और 
जब दोनो ही एक-दूसरे से अलग. होते हे तो उन्हें खुशी होती है और वे आज़ादी के 
साथ साँस लेते तथा फिर से स्वभाविक रूप में चलने-फिरने लगते हें । 
आम तौर पर अंग्रेज उन एक ही क़िस्म के हिन्दुस्तानियों से मिलते हैं 
जिनका हाकिमों की दुनिया से ताल्लुक रहता हैं। वास्तव में भले और बढ़िया 
लोगों तक उनकी पहुँच ही नही होती ओर अगर ऐसा कोई हास्स उन्हें मिल भी 
जाय, तो वे उससे जी खोलकर बात करने को तैयार नहीं कर पाते । हिन्दुस्तान में 
ब्रिटिश शासन ने, सामाजिक मामलों में भी, हाकिमों को श्रेणी को ही महत्त्व देकर 
आगे बढाया है । इनमें हिन्दुस्तानी और अंग्रेजी दोनों ही तरह के हाकिम आ जाते है । 
इस वर्ग के लोग खास तौर पर मठ्ठे और तंग ख़याल के होते हैं । एक सुयोग्य अंग्रेज 
नौजवान भी हिन्दुस्तान में आने पर झीघ्र ही एक प्रकार की मानसिक और सांस्कृतिक 
तन्‍्द्रा में अस्त होकर तथा समस्त सजीव विचारों और आन्दोलनों से अलूग 
हो जाता है । दफ्तर में, दिन-भर हमेशा चक्कर लगाती रहनेवाली अथाहु और 
अनन्त फाइलों में, सिर खपाने के बाद ये हाकिम थोड़ा-सा व्यायाम करते हैं । फिर वहाँ 
से अपने समाज के लोगों से मिलने-जुलने को क्लब में चले जाते हैं, वहाँ व्हिस्की पीते 
है तथा इंग्लेड से आये हुए पंच' आदि सचित्र साप्ताहिक पत्र पढ़ते हें । किताब ती वे 
शायद ही पढ़ते हों । पढते भी होंगे तो अपनी किसी पुरानी मनचाही किताब को ही । 
इसपर भी अपने इस क्रमशः मानसिक हास के लिए वे हिन्दुस्तान पर दोष महते 
हैं, यहाँ की आबोहवा को कोसते है और आम तौर पर आन्दोलन करनेवालों को 
बददुआ देते हे जो उनकी दिक्‍कतें बढ़ाते हुं । लेकिन यह महसूस नहीं कर पाते कि 
उनके मानसिक और सांस्कृतिक क्षय का कारण वह मज़बूत नौकरश्ाही तथा स्वेच्छा- 
, चारी शासन-प्रणाली हे जो हिन्दुस्तान में प्रचलित है और वह खुद जिसका एक छोटा- 
सा पूर्जा है । 
इतनी छुट्टियाँ और फर्लों मिलने पर भी जब अंग्रेज हाकिमों की यह हालत है तो 
हिन्दुस्तानी अफ़सर जो उनके साथ या उनके मातहत काम करते हैं वे उनसे बेहतर कंसे 

हो सकते हैं, क्योंकि वे तो अंग्रेज़ी नमूने की नकल करने की कोशिश करते है । साम्राज्य 
की राजधानी नई दिल्‍ली में ऊँचे हिन्दुस्तानी और अंग्रेज हाकिमों के पास बैठकर 
तरवक़ी, छुट्टी के क्ायदों, तबादकों और नौकर तथा नौकरों की रिव्वतखोरी तथा 
बेईमानियों वगैरा के किस्सों को सुनने से ज्यादा जी घबरानेवाली बात शायद 
ही कोई हो । 

शायद कुछ हद तक कलकत्ता, बम्बई जैसे शहरों को छोड़कर बाकी सब 
जगहों में इस हाकिमाना और 'सबिस” के वातावरण ने हिन्दुस्तान की मध्य श्रेणी 
के लगभग तमाम लोगों की जिन्दगी पर, खास तौर पर अंग्रेज़ी पढ़े-लिखे लोगों के 
जीवन पर, चढ़ाई करके उसे अपने रंग में रंग दिया हैं। पेशेवर लोग--जैसे वकील, 
डाक्टर तथा दूसरे लोग भी--उसके शिकार हो गये, और अर्द्धसरकारी विश्वविद्यालयों 
के शिक्षा-मवन भी उससे न बच सके । ये सब लोग अपनी एक अलग दुनिया में रहते 
हैं जिसका सर्वे-साधारण से तथा मध्यम श्रेणी के नीचे के लोगों से कतई कोई ताल्‍्लक 
नहीं है.। उन दिनों राजनीति इसी ऊपर की तह के लोगों तक महदूद थी। बंगाल में 
१९०६ के राष्ट्रीयता के आन्दोलन ने ज़रा इस वस्तुस्थिति को झकझोर कर बंगाल के 
मध्यम श्रेणी के नीचे के लोगों में और कुछ ह॒द तक जनता में भी नई जान डाल दी । 
आगे चलकर गाँधीजी! के नेतृत्व में यह सिलसिला और तेज़ी से बढ़ने को था। 

१, मेंने इस पुस्तक में सब जगह महात्मा गांधो के बजाय गाँधीजी लिखा है, 
क्योंकि वह खुद 'महात्मा गांधी” के बदले 'गांधीजी' कहा जाना पसन्द करते हैं| परन्तु 
अंग्रेज़ लेखकों के लेखों व पुस्तकों में मेंने इस 'जी' की विचिन्न ध्याख्यायें देखी हैं। 
कुछ ने कल्पना कर ली है कि चह प्यार का शब्द है ओर गांधीजी के मानी हैं, “नन्हे से 
प्यारे गांधी! । यह ब्रिलकुल वाहियात है ओर इससे यही मालूम होता है कि ऐसा 
लिखनभेवालों को भारतीय जीवन के बारे में कितना अज्ञान हे । हिन्दुस्तान में 'जी' एक 
सबसे ज्यादा मामूली शब्द है जो मर्द, औरत, लड़के, लड़की, बच्चे सबके नाम के 
आगे जन्धाधुस्थ लगा दिया जाता है। उसमें सम्मान का भाव ज़रूर रहता है, जेसे कि 
“मिस्टरः ओर “मिसेज! में रहता है । दरबारी मुहापरों में ओर नामों के आगे-पीछे के 
शब्दों तथा सम्मान्य उपाधियों में हिन्दुस्तानी भाषा बहुत भरपूर है। 'जी' बिलकुल 
शुद्ध होते हुए भी इन सबसे ज्यादा सरल ओर घरेलू है, हालांकि अपने बहनोई रणलीत 
एस० पणिदत से मुझे मालूम हुआ कि 'जी' की वंश-परम्परा बहुत पुरानो तथा प्रतिष्ठित 
है। बह संस्कृत के 'आर्य' शब्द से | नाज़ियों का भार्यन नहीं ) निकला है जिसके मानी 
हैं समन या कुलीन । प्राकृत में यही आये 'अज' हो राया। उससे सरल “जो” 
निकला । 

परन्तु राष्ट्रीय संग्राम जीवनप्रद होने पर भी वह एक ,संकीर्ण सिद्धान्त होता है और 
वह अपनेमें इतनी अधिक शक्ति तथा इतना अधिक ध्यान ऊुग॒वा लेता है कि दूसरे 
कामों के लिए कुछ नहीं बचता । 

इसलिए इंगलैण्ड से लौटने के बाद उन शुरू के सालों में, में जीवन से 
असन्तोष अनुभव करने लगा । अपने वकालत के पेझे में मुझे पूरा उत्साह नहीं भा । 
राजनीति के भानी मेरे मन में यह थे कि विदेशी शासन के खिलाफ़ आक्रमणकारी 
राष्ट्रीय आन्दोलन हो । लेकित उस समय की राजनीति में इसके लिए कोई गुजाइश 
नहीं थी । में काँग्रेस में शरीक हो गया और उसकी बंठकों में जाता रहता । फिजी में 
हिन्दुस्तानी मज़दूरों के लिए शर्तबन्दी कुली-प्रथा के खिलाफ़ या दक्षिण अफ्रीका में 
प्रवासी भारतियों के साथ दुव्यंवहार किये जाने के खिलाफ़ यानी ऐसे खास मौक़ों पर 
जब कभी कोई आन्दोलन खड़ा होता तो में अपनी पूरी ताक़त से उसमें जुटकर खूब 
मेहनत करता । लेकिन ये काम तो सिर्फ कुछ समय के लिए ही होते थे । 

शिकार जैसे दूसरे कामो में मेने अपना जी बहलाना चाहा, लेकिन उनकी तरफ 
पेरी खास रगबत या झुकाव न था । बाहर जाना और जंगलों में घ्मना तो मुझे अच्छा 
लगता था, लेकिन इस बात की ओर में कम ध्यान देता कि कोई जानवर मारू। सच 
बात तो यह है कि में जानवरों को मारने के लिए कभी मदाहूर नहीं हुआ, हालांकि 
एक दिन कबमीर में थोड़े-बहुत इत्तिफाक़ से ही एक रीछ के मारने में मुझे कामयाबी 
मिल गई थी । क्षिकार के लिए मेरे मन में जो थोडा-बहुत उत्साह था वह भी एक 
छोटे-से बारहसिंगे के साथ जो घटना हुई उससे ठंड। पड़ गया । यह छोटा-सा निर्दोष 
अहिंसक पशु चोट से मरकर मेरे पैरो पर गिर पडा और अपनी आऑँसूभरी बड़ी- 
बड़ी आँखों से मेरी तरफ देखने लगा । तबसे उन आँखों की मुझे अक्सर याद आ 
जाती है । 

उन शुरू के सालों में श्री गोखले की भारत-सेवक-समिति की ओर भी मेरा 
आकर्षण हुआ था। मंने उसमें शामिल होने की बात तो कभी नहीं सोची । कुछ तो 
इसलिए कि उनकी राजनीति मेरे लिए बहुत ही नरम थी और कुछ इसलिए 
कि उन दिलों अपना पेशा छोड़ने का मेरा कोई इरादा न था। परन्तु सपिति के 
भेम्बरों के लिए मेरे दिल में बड़ी इज्जत थी; क्योकि उन्होंने निर्वाह मात्र पर अपने- 
को स्वदेश की सेवा में लूगा दिया था । मंने दिल में कहा कि कम-से-कम यह एक 
ऐसी समिति है जिसके लोग एकाग्र-चित्त होकर लगातार सीधे काम करते हे, फिर 
चाहे वह काम सोलहों आने ठीक दिशा में भले ही न हो । 

मगर एक छोटे-से मामले में, जिसका राजनीति से कोई सम्बन्ध नहीं था, श्री 

श्रीनिवास श्षास्त्री ते मेरे दिल को बड़ा धक्का पहुँचाया | वह इलाहाबाद में विद्याथियों 
की एक सभा में भाषण दे रहे थे । उन्होने विद्याथियों से कहा कि अपने शिक्षकों और 
प्रोफ़ेसरों की इज्जत करो, उतकी आज्ञा मानो और वध अधिकारियों द्वारा जो क़ायदे- 
कानून बना दिये जायें उनका सावधानी के साथ पालन करो । उनकी ये भली-भली 
बातें मुझे ज़रा भी पसन्द न आईं । ये सब पुरानी और मामूली बातें थी और सो भी 
अवाजछनीय; क्‍योंकि उनमें सत्तावाद पर अधिक जोर, दिया गया था। मेने सोचा 
कि शायद यह इसलिए हो कि हिन्दुस्तान में अर्द्ध सरकारी वातावरण फैला हुआ है। 
मगर श्री शास्त्री ने आगे बढ़कर विद्याथियों को आदेश दिया कि वे एक-दूसरे के 
अकर्मो और कुकर्मों की रिपोर्ट अधिकारियों को तुरन्त करदें । दूसरे ढछाब्दों में वे 
एक-दूसरे का भेद लेते रहें और भेद देनेवालों का काम करें। यय्यपि श्री झास्त्री 
ने इन सख्त दाब्दों का व्यवहार नही किया था, लेकिन मुझे उनके मानी साफ़ दिखाई 
दे रहे थे । में एक बड़े नेता की इस दोस्ताना सलाह को सुनकर दंग रह गया। में 
उन दिनों नया-नया ही इंग्लेण्ड से लौटा था, और वहाँ मेरे स्कूल व कॉलेज में मेरी 
जिस शिक्षा पर सबसे ज्यादा ज़ोर दिया गया था, वह यही थी कि अपने साथी के 
साथ कभी विश्वासघात मत करो । सौजन्य के नियमों के खिलाफ इससे बड़ा पाप 
और कोई न था कि आप छिपकर सुनें और भेद देकर अपने साथी को विपत्ति में 
डालें । इस सिद्धान्त को यकायक इस तरह सोलहों आने उलटा जाता देखकर मुझे 
बहुत बेचेनी हुई और मेने यह अनुभव किया कि मुझे जो सदाचार सिखाया गया हैं 
उसमें और श्री शास्त्री के सदाचार में ज़मीन-आस्मान का अन्तर है । 

विश्वव-व्यापी महा-युद्ध में हमारा ध्यान रंग. गया, हालाँकि वह हमसे बहुत 
दूर हो रहा था । शुरू में उससे हमारे जीवन पर ऐसा ज्यादा प्रभाव नहीं पड़ा 
और हिन्दुस्तान ने तो उसकी बीभत्सता का पूरा रूप अनुभव भी नहीं किया | राज- 
नीति के बरसाती नाले बहते और लोप हो जाते थे । ब्रिटिश डिफ़ेनस्स आफ रिएल्म 
एक्ट की तरह जो भारत-रक्षा नामक क़ानून बना था, वह देश को ज़ोर से जकड़े हुए 
था । लड़ाई के दूसरे साल से ही षड़यन्त्रों की और गोलियों से मारे जाने की 
खबरें आने लगीं । उधर पंजाब में रंगरूटों की जबरन भरती की खबरें सुनाई 
देती थीं। 

यद्यपि लोग ज्ोर-ज्ोर से राजभक्ति का राग अलापते थे तो भी अंग्रेज़ों के 
साथ उनकी बहुत ही कम हमदर्दी थी । जमंनी की जीत की ख़बरें सुनकर माडरेट 
और गरम-दलवाले दोनों को ही खुशी होती थी। यह नहीं कि किसीको जमंनी 
से कोई प्रेम था, बल्कि यह इच्छा थी कि हमारे प्रभुओं को नीचा देखना पड़े। 

असल में यह ऐस। ही खुशी का भाव था, जैसा कमज़ोर और असहाय मनुष्यों के मन 
में अपनेसे जबरदस्त के दूसरे से पीटे जाने की खबर सुनकर होता है। मेरा खयाल 
हैं कि हममें से अधिकांश इस लड़ाई के बारे में मिश्रित भाव रखते थे । जितने 
राष्ट्र लड॒ रहे थे, उनमें मेरी हमदर्दी सबसे ज्यादा फ्रान्स के साथ थी । 
मित्र राष्ट्रों की ओर से बेहयाई के साथ जो प्रचार लगातार किया गया, उसका 
कुछ असर जरूर पड़ा, यद्यपि हम लोग उसकी सब बातें सही न मानते की काफ़ी 
कोशिश करते थे । प 

घीरे-घीरे फिर राजनैतिक जीवन बढ़ने लगा । लोकमान्य तिलक जेल से बाहर 
आ गये और उन्होंने तथा मिसेज बेसेन्ट ने होमरूल-लीगें कायम की । में दोनों लीगों 
में शामिल हुआ, लेकिन काम मेने ख़ास तौर पर मिसेज्ञ बेसेन्ट की लीग के लिए ही 
किया । हिन्दुस्तान के राजनेतिक मंच पर मिसेज बेसेन्ट दिन-दिन अधिक भाग लेने 
लगी । काँग्रेस के वाधिक अधिवेशनों मे कुछ अधिक जोश भर गया और मुस्लिम लीग 
काँग्रेस के साथ-साथ चलने लगी। वायु-मण्डल में बिजलो-सी दौड़ गई और हम- 
जैसे अधिकांश नवयुवकों का दिल फड़कने लगा । नज़दीक भविष्य में हम बड़ी-बड़ी 
बातें होने की उम्मीद करने लगे । मिसेज बेसेन्ट की नज़रबन्दी से पढ़े-लिखे लोगों में 
बहुत उत्तेजना बढ़ी और उसने देश-भर में होमरूल-आन्दोलन में जान डाल दी। 
होमरूल-लीगों में न सिर्फ वे पुराने गरम-दलवाले ही शामिल हुए जो १९०७ से 
काँग्रेस से बाहर रक्‍्खे जाते थे, बल्कि मध्यम श्रेणी के लोगों में से बहुत-से नये कार्यकर्ता 
भी आये । लेकिन आम जनता को इन लीगों ने छुआ तक नहीं ! 

मिसेज बेसेन्ट की नज़रबन्दी से बुड़्डों मे खलबली मच गई, जिनमें कई माडरेट 
लीडर भी थे । मुझे याद हैँ कि नज़रबन्दी से कुछ दिन पहले तक अखबारों में श्री 
श्रीनिवास शास्त्री के वक्‍तृत्वपूर्ण भाषणों को पढ़कर हम लोगों के दिल कैसे हिल जाते 
थे। लेकिन नज़रबन्दी से ठीक पहले या उसके बाद से श्री शास्त्री चुप हो गये । जब 
काम का वक्‍त आया तब वह हमे बिलकुल छोड़ गये और एक ऐसे वक्‍त पर, जब 
सबसे ज्यादा नेतृत्व की ज़रूरत थी, उनकी चुप्पी पर हममें बहुत मायूसी और 
नाराजगी फैली । तबसे मेरे दिल में यह विश्वास घर कर गया है कि श्री शास्त्री 
कर्मंबीर नहीं है और संकट-काल उनकी प्रतिभा के अनुकूल नही पड़ता । 

लेकिन दूसरे माडरेट लीडर आगे बढ़ते गये । उनमें से कुछ तो बाद को पीछे 
हट गये, कुछ जहाँ पहुँच चुके थे वहीं डटे रहे । मुझे याद है कि यूरोपियन डिफेंस 
फ़ोस के ढंग पर सरकार हिन्दुस्तान में मध्यम-वर्ग के लोगों में से जिस नये इण्डियन 
डिफेंस फ़ोर्स का संगठन कर रही थी, उनके बारे में बड़ी बहसे होती थीं। कई मामछों 

में इस हिन्दुस्तानी डिफेंस फ़ोस्स के साथ वह व्यवहार नहीं किया जाता था, जो यूरो- 
प्यिन डिफेंस फ़ोस के साथ किया जाता था, और हममें से बहुतों को यह महसूस 
हुआ कि जबतक ये सब अपमान-जनक भेद-भाव न मिटा दिया जाय तबतक हमें इस 
फोर्स से सहयोग न करना चाहिए। लेकिन बहुत बहस के बाद आखिर हम लोगों ने 
संयुक्त-प्रान्त में सहयोग करना ही तय किया, क्योंकि यह सोचा गया कि इन हालतों 
से भी हमारे नौजवानों के लिए यह अच्छा है कि वे फौजी शिक्षा ग्रहण करें। मेने 
इस फ़ोसे में दाखिल होने के लिए अपनी अर्जी भेज दी और उस तजबवीज़् को बढ़ाने 
के लिए हम छोगों ने इलाहाबाद मे एक कमिटी भी बना ली । इसी समय मिसेज 
बेसेन्ट की नज़रबन्दी हुई और उस क्षण के जोश में मेने कमिटी के मेम्बरों को, जिनमें 
पिताजी, डॉक्टर तेजबहादुर सप्रू, श्री सी० वाई० चिन्तामणि तथा दूसरे माडरेट 
लीडर शामिल थे, इस बात के लिए राज़ी कर लिया कि वे अपनी मीटिग रद कर दें 
और सरकार की नज़रबन्दी वाली हरकत के विरोधघ-स्वरूप डिफेंस फोर्स के सिलसिले 
में दूसरे सब काम भी बन्द करदें | तुरन्त ही इस मतलहूब का एक आम नोटिस 
निक्राल दिया गया । मेरा ख़याल है कि लड़ाई के वक्त में ऐसा लड़ाकू काम करने के 
लिए इनमें से कुछ लोग पीछे बहुत पछताये । 

मिसेज बेसेन्ट की नज़रबन्दी का नतीजा यह हुआ कि पिताजी तथा दूसरे 
माडरेट लीडर होमरूल-लीग में शामिल हो गये । कुछ महीने बाद इन माडरेट नेताओं 
में से कुछ ने होमरूल-लीग से इस्तीफ़ा दे दिया | मेरे पिताजी उसके मेम्बर बने रहे 
और उसकी इलाहाबाद वाली शाखा के सभापति भी बन गये। 

धीरे-धीरे पित्ताजी कट्टर माडरेटो की स्थिति से अछग हटते जा रहे थे । उनकी 
प्रकृति, जो सत्ता हमारी उपेक्षा करती थी और हमारे साथ हिकारत का बर्ताव करती 
थी, उससे ज्यादा दबने और उसीसे अपील करने के ख़िलाफ़ बगावत करती थी; 
परन्तु पुराने गरम-दल के नेता उन्हे आकर्षित नही करते थे । उनकी भाषा और उनके 
ढंग उन्हें कर्ण-कटु मालूम होते थे । मिसेज बेसेन्ट की नज़रबन्दी की घटनाओं का उनके 
ऊपर काफ़ी असर पड़ा, लेकिन आगे क़दस रखने से पहले वह अब भी हिचकते थे । 
ऊक्सर वह उन दिनों यह कहा करते थे कि माडरेटो के तरीक़ों से कुछ नहीं हो सकता, 
लेकिन साथ ही जबतक हिन्दू-मुस्लिम सवाल का हल नहीं मिलता तबतक दूसरा 
भी कोई कारगर काम नहीं किया जा सकता । वह वादा करते थे कि अगर इसका 
हल मिल जाय तो में आपमे से तेज़-से-तेज़् के साथ कदम मिलाकर चलने को तैयार 
हूँ | हमारे ही घर मे आलू-इंडिया कांग्रेस-कमिटी की मीटिंग में वह ज्वाइण्ट कग्रेस-लीग- 
योजना बनी जिसे १९१६ ईस्वी में काँग्रेस ने लखनऊ में मंजूर किया । इस बात से 

पिताजी बड़े खुश हुए; क्‍योंकि इससे सम्मिलित उद्योग का रास्ता खुल गया । उस 
समय वह माडरेट दल के अपने पुराने साथियों से बिगाड़कर भी हमारे साथ चलने 
को तैयार थे । भारत-मंत्री की हैसियत से एडविन मास्टेगु ने हिन्दुस्तान में जो दौरा 
किया उसके पहले और दौरे के दर्मियान माडरेट और पिताजी साथ-साथ रहे । लेकिन 
मान्टेगु-चेम्सफोर्ड रिपोर्ट के प्रकाशन के बाद तुरन्त ही मत-भेद शुरू हो गया | १९१८ 
में लखनऊ में सूबे की एक विशेष कान्फ्रेंस हुई । पिताजी इसके सभापति थे । इसी- 
में वह, सदा के लिए, माडरेटों से अलग हो गये । माडरेटों को डर था कि यह कास्फ्रेंस 
मान्टेगु-बेम्सफ़ोई प्रस्तावों के ख़िलाफ़ कड़ा रुख़ अरुत्यार करेगी। इसलिए उन्होंने 
उसका बायकाट कर दिया । इसके बाद इन प्रस्तावों पर विचार करने के लिए काँग्रेस 
का जो विशेष अधिवेशन हुआ उसका भी उन्होने बायकाट किया | तबसे अबतक 
वे काँग्रेस से बाहर है । 

माडरेटो ने जो ढंग अख्त्यार किया वह यह था कि वे काँग्रेस के अधिवेशनों 
तथा दूसरे आम जलसों से चुपचाप अलग होकर दूर रहें और बहुमत के खिलाफ़ होने 
पर वहाँ जाकर अपना दृष्टि-कोण भी न रक्‍्खें और न उसके लिए लड़े । यह ढंग 
बहुत ही भद्दा और अनूचित मालूम हुआ । मेरा ख़याल हैं कि देश में अधिकांश लोगों 
का यही आम खयाल था, और मुझे विश्वास हूँ कि हिन्दुस्तान की राजनीति में 
माडरेटों का प्रभाव जो प्रायः सोलहों आने जाता रहा, वह एक हद तक उनके इस 
डरपोकपन के कारण भी हुआ । मेरा ख़याल हूँ कि अकेले श्री शास्त्री ही एक ऐसे 
माडरेट नेता थे जो काँग्रेस के शुरू के उन कुछ जलसों मे भी शामिल हुए जिनका 
माइरेट दल ने बायकाट कर दिया था और उन्होंने अपने अकेले का दृष्टि-कोण वहाँ 
रक्‍्खा । इसकी बदौलत पब्लिक की निगाह में उनकी इज्जत बढ़ गई । 

लड़ाई के शुरू के सालों में मेरे अपने राजनंतिक और सावंजनिक कार्य साधारण 
ही थे और म॑ आम सभाओं मे व्याख्यान देने से बचा रहा । अभीतक मुझे पब्लिक में 
व्याख्यान देने में डर व झिझक मालम होती थी । कुछ हद तक इसकी वजह यह भी 
थी कि में यह महसूस करता था कि सार्वजनिक व्याख्यान अग्रेज़ी में तो होने नहीं 
चाहिएँ और हिन्दुस्तानी में देर तक बोलने की अपनी योग्यता में मुझे सन्देह था । 
मुझे वह छोटी-सी घटना याद है जो उस समय हुई जब मुझे इस बात के लिए मजबूर 
कर दिया गया कि में पहले-पहल इलाहाबाद में त्ाव॑जनिक भाषण दूं। सम्भवत: यह 
१९१५ में हुआ । लेकिन तारीख के बारे में में ठीक-ठोक नही कह सकता । इसके 
अलावा पहले क्या हुआ और फिर क्‍या यह तरतीब भी मुझे साफ-साफ़ याद नहीं है । 
प्रेस का मुँह बन्द करनेवाले एक क़ानून के विरोध में सभा होनेवाली थी और उसमें 

मुझे यह मौक़ा मिला था । में बहुत थोड़ा बोला, सो भी अंग्रेज़ी में । ज्यों ही मीडिंग 
खत्म हुई मुझे इस बात से बड़ी सकुृचाहट हुई कि डॉक्टर तेजबहादुर सप्रू ने मंच पर 
पब्लिक के सामने मुझे छाती से लूपाकर प्यार से चूमा | मेने जो-कुछ या जिस तरह 
कहा उसपर वह खुश हुए हों सो बात नहीं; बल्कि उनकी इस वेहद खुशी का सबब 
सिफ़े यह था कि मेने आम सभा में व्याख्यान दिया और इस तरह सावंजनिक कार्य 
के लिए एक नया रंगरूट मिल गया । उत दिनों सादंजनिक काम दर-असल महज 
ब्याख्यान देना ही था । 

मुझे याद है कि उन दिनों हमें, इलाहाबाद के बहुतसे नौजवानों को, यह भी 
आशा थी कि डॉक्टर सप्रू मुमकिन है कि राजनीति में कुछ आगे कदम रक्‍खें | दाहर 
में माडरेट दल के जितने लोग थे उन सबमें उन्हीसे इस बात की सबसे ज्यादा 
संभावना थी; क्योकि वह भावुक थे और कभी-कभी मौके पर उत्साह की लहर में 
बह जाते थे । उनके मुकाबले में पिताजी बहुत ठडे मालूम होते थे, हालाँकि उनकी 
इस बाहरी चादर के नीचे काफ़ी आग थी । लेकिन पिताजी की दृढ़ इच्छा-शक्ति के 
कारण हमें उनसे बहुत कम उम्मीद रह गई थी, और कुछ वक्‍त के लिए हमे सचमुच 
डॉक्टर सप्रू से ज्यादा उम्मीदें थी। इसमे तो कोई शक नहीं कि अपनी लम्बी सावेजनिक 
सेवाओं के कारण पण्डित मदनमोहन मालवीय हमें अपनी तरफ़ खीचते थे ओर हम 
लोग उनसे देर-देर तक बातें करते तथा उनपर थह ज़ोर डालते थे कि वह जोर के 
साथ मुल्क का नेतृत्व करें । 

उस ज़माने में, घर में राजन॑तिक सवार चर्चा और बहस के लिए शान्तिमय 
विषय नहीं था--उसकी चर्चा अक्सर होती थी, लेकिन चर्चा होते ही तनातती होने 
लगती थी । गरणदल की त्तरफ जो मेरा बढ़ता हुआ झुकाव था उसे पिताजी बड़े गौर से 
देख रहे थे; खास तौर पर बातूनी राजनीति के बारे में मेरी नुक्ताचीनियों को और 
कार्य के लिए की जानेवाली मेरी लगातार माँग को । मुझे भी यह बात साफ़-साफ नहीं 
दिखाई देती थी कि क्‍या काम होना चाहिए और पिताजी कभी-कभी खयाल करते थे 
कि में सीधे उस हिसात्मक काम की तरफ़ जा रहा हूँ जिसको बंगाल के नौजवानों ने 
अख्त्यार किया था। इससे वह बहुत ही चिन्तित रहते थे, जब कि दरअसल मेरा 
आकर्षण उस तरफ़ न था | हाँ, यह खयाल मुझे हर वक्‍त घेरे रहता था कि हमें मौजूदा 
हारूत को चुपचाप नहीं बरदाइत करना चाहिए, और कुछ-न-कुछ ज़रूर करना चाहिए। 
राष्ट्रीय दृष्टि से किसी काम को सफल करना बहुत आसान नहीं दिखाई देता था । 
लेकिम में यह महसूस करता था कि स्वाभिमान और स्वदेशाभिमान दोनों ही यह 
चाहते हे कि विदेशी हुकूमत के ख़िछाफ़ अधिक लड़ाकू और आक्रामक रबैथा अख्त्यार 

किया जाय । पिताजी खुद माडरेटों की विचार-पद्धति से असन्तुष्ट थे और उनके मव 
के भीतर हन्द्र-युद्ध मज रहा था । वह इतने हठी थे कि जबतक इस बात का पूरा-पूरा 
. बिद्वास न हो जाय कि ऐसा करने के अलावा और कोई चारा नहीं तबतक वह एक 
स्थिति को छोड़कर दूसरी को कभी न अपनाते । आगे रक्‍खे जानेबाले हरेक क़दम 
के मानती यह थे कि उनके मन में कठिन और कठोर इन्द्र हो, लेकिन अपने मन से इस 
तरह लड़ने के बाद जब वह कोई क़दम आगे रख देते तब फिर पीछे पैर नही 
हठाते थे । उन्होंने आगे जो क़दम बढ़ाया वह किसी उत्साह के झोके में नृहीं बल्कि 
बौद्धिक विश्वास के फलस्वरूप, और एकबार आगे क़दम रख लेने के बाद उनका सारा 
अभिमान उन्हें पीछे मुड़कर देखने से भी रोकता था। 

उनकी राजनीति में बाह्य परिवर्तन मिसेज़ बेसेण्ट की नजरबन्दी के वक्‍त से 
आया और तबसे वह कदम-ब-कदम आगे ही बढ़ते गये और अपने माडरेट दोस्तों को 
पीछे छोड़ते गये । अन्त में १९१९ में पंजाब में जो दुःखान्त काण्ड हुआ उसने उन्हें 
हमेशा के लिए अपने पुराने जोवन और अपने पेशे से अलग काट फेंका और उन्होंने 
गाँधीजी के चलाये नये आन्दोलन के साथ अपने भाग्य की डोर बाँध दी । 

लेकिन यह बात तो आगे जाकर होने को थी और १९१५ से १९१७ तक तो 
बह यह तय ही नहीं कर पाये कि क्‍या करना चाहिए । एक तो उनके अपने मन में 
तरह-तरह की शंकायें उठ रही थीं, दूसरे १ह मेरी वजह से चिन्तित थे। इसलिए वह 
उन दिनों के सार्वजनिक प्रइनो पर शान्ति-पूवंक बात-चीत नहीं कर सकते थे | अक्सर 
यह होता था कि बात-चीत में वह गुस्सा हो जाते और हमें बात जहाँ-की-तहाँ ख़तम 
कर देनी पड़ती । 

में गाँधीजी से पहले-पहल १९१६ में बड़े दिन की छुट्टियों में लखनऊ-कांग्रेस में 
मिला | दक्षिण अफ्रीका से उनकी बहादुराना लड़ाई के लिए हम सब लोग उनकी 
तारीफ करते थे, लेकिन हम नौजवानों में बहुतों को वहेँ बहुत दूर और अलय तथा 
राजनीति से दूर व्यक्ति मालूम होने थे। उन दिनों उन्होंने काँग्रेस या राष्ट्रीय 
राजनीति में भाग लेने से इन्क्रार कर दिया था और अपनेको प्रवासी भारतीयों के 
मसले की सीमा तक बॉध रक्‍्खा था । इसके बाद ही चम्पारन में निलहे गोरों से होसे- 
वाले किसानों के दु.ख दूर करने में उन्होने जेसा साहस दिखाया और उस मामले में 
उनकी जो जीत हुई, उससे हम लोग उत्साह से भर गये । हम लोगों ने देखा कि बह 
हिन्दुस्तान में भी अपने इस तरीके से काम लेने को तैयार हैं और उससे सफलता की 
भी आशा होती थी । 

लखनऊ-काँग्रेस के बाद उन दिनों इलाहाबाद में सरोजिनी नायडू ने जो कई 


मेरी कहानी 


बकक्‍्तृत्वपूर्ण माषण दिये, उनसे भी, मुझे याद है, मेरा दिल हिल उठता था। वे भाषण 
शुरू से आज़िर तक राष्ट्रीयता ओर देश-भक्ति से सराबोर होते थे और उन दिनों में 
विशुद्ध राष्ट्रीयता-वादी था । मेरे काछेज्ञ के दिनों के गोलमोल समाजवादी भाव पीछे 
जा छिपे थे । १९१६ में रौजर केसमेण्ट ने अपने मुकदमे में जो आदचर्य जनक भाषण 
दिया उसने हमें यह बताया कि गुलाम जातिवालों के भाव कैसे होने चाहिएँ। 
- आयलैंण्ड में ईस्टर के दिनों में जो बगावत हुई उसकी विफलता ने भी हमें अपनी 
तरफ़ खींचा; क्योंकि कया वह सच्चा साहस नहीं था, जो निश्चित विफलता पर 
हंसता हुआ संसार के समाने यह ऐलान करता था कि एक राष्ट्र की अजेय आत्मा 
को कोई भी शारीरिक शक्ति नहीं कुचल सकती ? 

ये हो उन दिनों मेरे भाव थे | परन्तु नई किताबों के पढ़ने से मेरे दिमाग में 
समाजवादी विचारों के अंगारे भी फिर जलने लगे थे । उन दिनों वे भाव अस्पष्ट थे । 
उतने वैज्ञानिक नही थे जितने कि दयापूर्ण ओर हवाई थे। युद्धकाल में तथा उसके 
बाद भी मुझे बट्“ेंन्ड रसल के छेख तथा ग्रंथ बहुत पसन्द आते थे । 

इन विचारों और इच्छाओं से मेरे मन का भीतरी संघर्ष तथा अपने वकालत 
के पेशे के प्रति मेरा असन्तोष और भी बढ़ गया। यों में उसे चलाता रहा; क्योकि 
उसके सिवा में करता भी क्‍या ? लेकिन में अधिकाधिक यह महसूस करने लगा कि, 
एक ओर ख़ास तौर पर. आक्रामक ढंग का सार्वजनिक का है, जो मुझे पसन्द है, 
और दूसरी तरफ यह वकालत का पेशा, ये दोनो एकसाथ निभ नहीं सकते । 
सवाल सिद्धान्त का न था, लेकिन समय और शक्ति का था। न जाने क्‍यों करूकत्ता 
के नामी वकील सर रासबिहारी घोष मुझसे बहुत खुश थे । वह मुझे इस ब्िषय में 
बहुत नेक सलाह दिया करते थे । खास तौर पर उन्होंने मुझे यह सलाह दी कि में 
अपने पसन्द के किसी कानूनी विषय पर एक किताब लिखूँ। क्योंकि उनका कहना था 
कि जूनियर वकील के लिए अपनेको 'ट्रेन' करने का यही सबसे अच्छा रास्ता है। उन्होंने 
यह भी कहा कि इस किताब के लिखने में वह मुझे विचारों की भी मदद देंगे और 
उस किताब का संशोधन भी कर देंगे । लेकिन मेरे वकील के जीवन में उनकी यह 
सब दिलूचस्पी बेकार थी, क्योंकि मेरे लिए इससे ज्यादा अखरनेवाली इससे बढ़कर 
और कोई चीज़ नही हो सकती थी कि में क़ानूनी किताब लिखने मे अपना समय और 
शक्ति बरबाद करूँ। 

बूढ़ापे में सर रासबिहारी बहुत ही चिड़चिड़े हो गये थे। फ़ौरन ही उन्हे 
गुस्सा आ जाता था, जिससे उनके जूनियरों पर उनका बड़ा आतंक-सा रहता था । 
मुझे वह फिर भी अच्छे लगते थे। उनकी कम्रियाँ और कमजोरियाँ भी बिलकुरू 

अनाकर्षक नही मालूम होती थीं। एक मत्तंबा में और पिताजी शिमला में उनके 
मेहमान थे । मेरा खयाकू है कि यह बात १९१८ की है, ठीक उस समय की जब कि 
माण्टेगू-बेम्सफोड-रिपोर्ट छपकर आई थी। उन्होंने एक दिन शाम को कुछ मित्रों 
को खाते के लिए बुलाया और उनमें खापडें साहब भी थे | खाना खाने के बाद सर 
रासबिहारी और खापडें आपस में ज़ोर-ज्ोर से बातें तथा एक-दूसरे पर हमला करने 
लगे; क्योंकि वे. राजनीति में भिन्न-भिन्न फिर्कों के थे। सर रासबिहारी घुटे हुए 
माडरेट थे और खापड उन दिनों प्रमुख तिलक-शिष्य माने जाते थे, यद्यपि पीछे 
जाकर वह कपोत की तरह कोमल और माडरेटों के लिए भी अत्यधिक माडरेट हो गये । 
खापडे ने गोखले की आलोचना शुरू की । कुछ साल पहले ही गोखले का देहान्त हो 
चुका था । खापडे कहने रूगे कि गोखले ब्रिटिश सरकार के एजेण्ट थे और उन्होंने 
लन्दन में मेरे ऊपर भेदियं का काम किया । सर रासबिहारी उसे कंसे बरदाइत कर 
सकते थे ? वह ज़ोर से बोले कि गोखले पुरुषोत्तम थे और मेरे खास मित्र थे। में किसी 
को उनके खिलाफ एक भी शब्द नहीं कहने दूँगा । तब खापडर्ड श्रीनिवास शास्त्री की 
बुराई करने लगे | सर रासबिहारी को यह भी अच्छा तो नहीं लूमा, लेकिन उन्होने 
कोई नाराज़गी नहीं दिखलाई । जाहिर है कि वह श्ास्त्रीजी के उतने प्रशंसक नहीं थे 
जितने गोखले के । यहाँतक कि उन्होंने यह कहा कि जबतक गोखले जीवित थे मेँ 
रुपये-पैसे से भारत-सेवक-समिति की मदद करता था, लेकिन उनकी मौत के बाद मेंमने 
रुपया देना बन्द कर दिया हैं। इसके बाद खापर्ड उनके मुकाबिले में तिलक की तारीफ 
करने लगे । बोले, “तिलक निस्सन्देह महापुरुष, एक आश्चर्यजनक पुरुष, महात्मा है ।" 
“महात्मा ! ” रासबिहारी बोले--'मे महात्माओं से नफरत करता हूँ । मे उनसे कोई 
बास्ता नहीं रखना चाहता ।' 


६्‌ 
मेरी शादी और हिमालय की एक घटना 


मेरी शादी १९१६ में, दिल्ली मे, वसन्‍्त-पंचमी को हुई थी । उस साल गरमी में 

हमने कुछ महीने कश्मीर में बिताये । मेंने अपने परिवार को तो घाटी में छोड़ 
दिया और अपने एक चचेरे भाई के साथ कई हफ्ते तक पहाड़ों में धमता रहा 
तथा लदाख़ रोड तक बढ़ता चला गया । 

संसार के उच्च प्रदेश में उन संकीर्ण और निर्जन घाटियों में घूमने का यह 
मेरा पहला अनुभव था, जो कि तिब्बत के मैदान की तरफ ले जाती हैँ । जोज्ञीला- 
धाटी की चोटी से हमने देखा तो हमारी एक तरफ नीचे की ओर पहाड़ों की घनी 
हरियाली थी, और दूसरी तरफ़ खाली कड़ी शिला की चट्टान | हम उस घाटी की 
सँकड़ी तह के ऊपर चढते चले गये, जिसके दोनों ओर पहाड़ हैं । एक तरफ़ 
बरफ़ से ढ6की हुई चोटियाँ चमक रही थी और उनमें से छोटे-छोटे ग्लेशर--हिम- 
सरोवर---हमसे मिलने के लिए, नीचे को रंग रहे थे | हवा ठंडी और कटीली थी। 
लेकिन दिन में घृप अच्छी पड़ती थी और हवा इतनी साफ़ थी कि अबसर हमें 
चीज़ों की दूरी के बारे में भ्रम हो जाता था । वे दरअसल जितनी दूर होती थी, हम 
उन्हें उससे बहुत कम दूर समझते थे। धीरे-धीरे सूनापन बढ़ता गया, पेड़ो और 
बनस्पतियों तक ने हमारा साथ छोड़ दिया--सिर्फ नंगी चद्रान और बरफ़ और हिम 
और कभी-कभी कुछ खुशनुमा फूल रह गये । फिर भी प्रकृति के इस जंगली और 
सुनसान निवासो में मुझे अजीब सन्‍्तोष मिला। मेरे उत्साह और उमंग का ठिकाना 
नथा। 

इस यात्रा में मुझे एक बड़ा स्फ्त्तिदायी अनुभव हुआ । जोजीला-घाटी 
से आगे सफ़र करते हुए एक जगह, जो मेरे ख़याल में मतायन कहलाती 
थी, हमसे कहा गया कि अमरनाथ की गुफा यहाँ से सिर्फ़ आठ मील दूर हैं । 
यह ठीक था कि बीच में बुरी तरह हिम व बरफ से ढका हुआ एक बड़ा पहाड़ 
पड़ता था, जिसे पार करना था । लेकिन उससे क्‍या ? आठ मील होते ही क्या है ? 
तजुब के अभाव से भी जोश में आकर हमने तय किया कि हम गुफा तक पहुँचने की 
कोशिश करेंगे । अत: हमने अपने डेरे-तम्बू, जो ११ हज्ञार ५०० फीट की ऊँचाई 
पर थे, छोड़ दिये और एक छोटे-से दल के साथ पहाड़ पर चढ़ने लगे। रास्ता 
दिखाने के लिए हमारे साथ वहाँ का एक गड़रिया था । 

« हम लोगों ने रस्सियों के सहारे कई हिम-सरोवरों पर चढ़कर उन्हें पार किया । 
हमारी मुह्िकलें बढ़ती गई और सांस लेने में भी कठिनाई मालूम होने लगी । 
हमारे कुछ भारवाहियों के मुँह से खून निकलने ऊछगा, हालाकि उनपर बोझ बहुत्त 
नहीं था । इधर बर्फ पड़ने लगी और हिम-सरोत्र भयानक रूप से रपटीले हो' गये । 
हम छोग ब्री तरह थक गये और एक-एक क़दम आगे बढ़ने के लिए खास कोशिश 
करनी पड़ती थी । लेकिन किर भी हम यह मूर्खतापूर्ण उद्योग करते ही गये । हमने 
अपना खीमा सुबह चार बजे छोड़ा था और बारह घंटे तक लगातार चढ़ते रहने के बाद 
हमें एक सुविशाल हिम-क्षेत्र देखने का सौभाग्य प्राप्त हुआ । यह दृश्य बहुत ही सुन्दर 
था । उसके चारों ओर हिमाच्छादित पर्वत-चोटियां थी। मानों देवताओं का कोई मुकुट 
अथवा अद्धंचन्द्र हो ! परन्तु ताज्ञा बरफ और कुहरे ने शीघ्‌ ही इस दृश्य को हमारी 
आंखों से ओझल कर दिथा । पता नही कि हम कितनी उँचाई पर थे, लेकिन मेरा 
खयाल हैं कि हम लोग कोई १५-१६ हज़ार फीट की ऊँचाई पर ज़रूर होगे, क्योंकि हम 
अमरनाथ की गुफा से बहुत ऊँचे थे । अब हमे इस हिम-क्षेत्र को, जो सम्भवत्त: आध 
मील लम्बा होगा, पार करके दूसरी तरफ नीचे गुफा को जाना था । हम लोगों ने 
सोचा कि चढ़ाई ख़त्म होने से हमारी मुश्किल भी खत्म हो गई होगी इसलिए बहुत 
थके होने पर भी हम लोगों ने हँसते-हँसाते यात्रा की यह मंजिल भी तय करना शुरू 
किया । लेकिन इसमें बड़ा धोखा था, क्योकि यहाँ दरारें बहुत-सी थीं और ताज़ा गिरने- 
वाली बरफ खतरनाक दरारों को ढक देती थी। इस नई बरफ ने ही मेरा क़रीब-क़रीब 
खात्मा कर दिया होता । क्योकि मेने ज्योंही उसके ऊपर पैर रक्‍्खा त्योंही वह धसक 
गई और में धम से नीचे एक विशाल दरार में, जो मुँह बाये हुए थी, जा गिरा । यह 
दरार बहुत बड़ी थी और कोई भी चीज़ उसमें बिलकुल नीचे पहुँचकर हजारों वर्ष 
बाद तक भूगर्भशास्त्रियों की खोज के लिए इतमीनान के साथ सुरक्षित रह सकती थी । 
लेकिन रस्सी नही छूटी और में दरार की बाजू को पकड़े रहा और ऊपर खींच लिया 
गया । इस घटना से हम लोगो के होश तो ढीले हो गये थे। पर फिर भी हम 
लोग आगे चलते ही गये । लेकिन दरारो की तादाद और उनकी चौड़ाई आगे जाकर 
और भी बढ़ गईं । इनमें से कुछको पार करने के कोई साधन भी हमारें पास न थे, 
इसलिए अन्त में हम लोग थके-मादे हताश होकर लौट आये और इस प्रकार अमरनाथ 
की गुफा अनदेखी ही रह गई । 

कद्मीर के पहाड़ों तथा ऊँची-ऊँची घाटियों ने मुझे ऐसा मुग्ध कर लिय। कि 
मेने एकबार फिर वहाँ जाने का संकल्प किया । मेंने कई योजनायें सोची और कई 
थात्राओं के मनसूबे बाँधे और उनमें से एकके तो ख़याल ही से मेरी खुशी का ठिकाना 
है. 


० | मेरो कहानी 


न रहा | वह थी तिब्बत की आश्वयंमयी झील मानसरोवर और उसके पास का हिमा- 
ज्छादित कैलाश । यह अठारह बरस पहले की बात है और में आज भी कैलाश तथा 
मानसरोवर से उतना ही दूर हूँ जितना पहले कभी था । में फिर कश्मीर न जा 
सका, हालाँकि वहाँ जाने की मेरी बहुत स्वाहिश रही । लेकिन में राजनीति और 
सार्वजनिक कामों के जंजाल में अधिकाधिक उलझता गया। पहाड़ों पर चढ़ने या 
समूद्रों को पार करने के बदले मेरी सैलानी तबीयत को जेलों में जाकर ही संतोष करना 
पड़ा । छेकिन अब भी मे वहाँ जाने के मनसूबे गढ़ा करता हूँ, क्योंकि वह तो एक 
ऐसे आनन्द की बात है जिसे कोई जेल में भी नहीं रोक सकता। इसके अलावा, 
जेंलों में थे स्कीमें सोचने के सिबरा और कोई करे भी क्‍या ? अत. में उस दिन का 
स्वप्न देख रहा हूँ जब मे हिमालय पर चढ़कर उसे पार करूंगा और उस झील तथा 
कैलाश के दर्शन करके अपना मनोरथ पूरा करूंगा । परन्तु इस बीच में जीवन की 
घड़ियाँ बीतती जा रही है, जवानी अधेड़पन मे तबदील हो रही है, और कभी-कभी में 
यह सोचता हूँ कि में इतना बुड्डा हो जाऊंगा कि कैलाश और मानसरोबर जा ही 
नही सकूंगा; परल्तु यद्यपि यात्रा का अन्त न भी दिखाई दे तब भी यात्रा करने में 
हमेशा आनन्द ही आता है । 
मेरे अन्तपंट पर इन गिरि-श्षृंगो की पड़ती छाया-- 
साध्य-गुलाबों से रंजित है जिनकी भीषण दुर्गंभता; 
फिर भी मेरे प्राण मुग्ध पलकों पर बैठे अकुलाते, 
शांत शुभ्र हिम के ये प्यासे, हे कैसी पागल ममता ! ! 
१. वाल्टर डि ला मेअर के एक पद्म का भावानुवाद । मूल पद्य इस प्रकार है:--- 
+$+१०७, मं काए कागरते 080 आठप्रआऑक्रां्रन् एं56, 
वा कुब्गीह तंडण्व छांगी... ०एथांग्र!9 7086; 
सऔैशव ह6त गाए छ्ाठ88  हं४ . ७६ ए्ा५ 09५88 
बाप 788 40. धारण प्रगा70००)९प ४च0७४.!! 

2 हक महायुद्ध खतम हुआ तबतक हिन्दुस्तान का जोश-खरोश दब चुका 

था। उद्योगवाद, फेल गया था और पूजीवादी वर्ग धत और सत्ता में बढ़ 
गया था । चोटी पर के मुट्ठीभर लोग मालामाल हो गये थे और उनके जी इस बात 
के लिए लऊकूचा रहे थे कि बचत की इस दौलत को लगाने के लिए मौके और 
सत्ताये मिलें ताकि वे ज्यारा दौलतमंद हो जाये । मगर आम लोग इतने खुशकिस्मत न थे 
और वे उस बोझे को कम करने की टोह में थे जिसके तले वे कुचले जा रहे थे। मध्यम- 
बर्ग के लोगों में यह आशा फैल रही थी कि अब शासन-सुधार होंगे ही, जिनसे स्वराज 
के कुछ ज्यादा अधिकार मिलेंगे और उसके द्वारा उन्हें अपनी बढ़ती के नये रास्ते मिलेंगे । 
राजनैतिक आन्दोलन, जो कि शान्तिमय और बिलकुल बेघ था, कामयाब होता हुआ 
दिल्लाई देता था और लोग विश्वास के साथ आत्म-निर्णय और स्वशासन व स्वराज 
की बातें करते थे। इस अशान्ति के कुछ आसार जनता में भी, और खासकर किसानों में 
भी, दिखाई पडते थे । पंजाब के देहाती इलाकों में जबरदस्ती रंगरूट भर्ती करने की 
दुःखदायी बातें लोग अभीतक बुरी तरह याद करते थे और कोमाग्राटा-मारूवाले तथा 
दूसरे लोगों पर षड़यंत्र के मुक़दमे चलाकर जो दमन किया ग़या था उसने उनकी 
चारो ओर फैली हुई नाराज़गी को और भी बढ़ा दिया था। जगह-जगह लड़ाई के 
मैंदानों से जो सिपाही लौटे थे वे अब पहले जेसे जो हुकुम' नहीं रह गये थे। उनकी 
जानकारी और अनुभव बढ़ गया था और उनमें भी बहुत अशान्ति थी । 

मुसलमानों में भी, तुकिस्तान और खिलाफत के मसले पर जैसा रुख अस्त्यार 
किया गया उसपर, गुस्सा बढ रहा था और आन्दोलन तेज़ हो रहा था। तुकिस्तान 
के साथ सुलहनामे पर अभी दस्तखत नहीं हो चुके थे, मगर ऐसा मालूम होता था कि 
कुछ बुरा होनेवाला है, सो जहाँ एक ओर वे आन्दोलन कर रहे थे तहाँ दूसरी ओर 
इन्तज़ार भी कर रहे थे। 

सारे देशभर में इन्तज़ार और आशा की हवा ज़ोरों पर थी। लेकिन उस 
आशा में चिन्ता और भय समाये हुए थे। इसके बाद रौलट-बिल का दोर हुआ, 
जिसमें कानूनी कार्रवाई के बिता भी गिरफ्तार करने और सज़ा देने की धारायें रक्खी 
गई थीं। सारे हिन्दुस्तान में चारों ओर उठे हुए क्रोध की लहर ने उसका स्वागत 
किया था। यहाँतक कि माडरेट लोगों ने भी अपनी पूरी ताक़त से उसका विरोध 


(२ मेरो कहानी 


किया था | और सच तो यह है कि हिन्दुस्तान के सब विचार और दल के लोगों में एक- 
स्वर से उसका विरोध किया था । फिर भी सरकारी अफ़सरों ने उसको तुरत-फ्रत 
क़ानून बनवा ही डाला । और खास रिआयत, पूछो तो, यह की गई कि उसकी मीय।द 
मह॒ज़ तीन वर्ष की रखदी गई। 

१५ बरस पहले इस बिरू पर और इसकी बदौलत जो हलचल मची उस- 
पर ज़रा निगाह दौडाना निरुपयोगी न होगा । रौलट-क़ानून बन तो गया, मगर, 
जहाँतक मे जानता हूँ, अपनी ३ वर्ष की ज़िन्दगी में बह कभी काम में नहीं लाया गया, 
हालाँकि वे तीन साल शान्ति के नहीं बल्कि ऐसे उपद्रव के साल थे, जो १८५७ के 
ग़दर के बाद हिन्दुस्तान ने पहले-पहल देखा था । इस तरह ब्रिटिश सरकार ने लोकमत 
के घोर विरोधी होते हुए एक ऐसा क़ानून बना डाला जिसका उसने कुछ उपयोग भी नही 
किया और बदले में उछटा एक तूफान मोल ले लिया | इससे यह बहुत-कुछ खयाल 
किया जा सकता हूँ कि इस कानून को बनाने का उद्देश सिर्फ झगड़ा मोल लेना था । 

एक और मज़ेदार बात सुनिए । आज १५ साल के बाद ऐसे कितने ही क्रानूत 
बन गये हे जो रोज-ब-रोज़ बरते भी जाते हे और जो रौलट-बिल से भी ज्यादा सख्त 
हैँ । इन नये क़ानूनो और नये आईडिनेन्सो के मुकाबिले में, जिनके मातहत हम आज ब्रिटिश 
हुकूमत की नियामत का आनन्द लूट रहे हे, रौलट-बिल तो क़रीब-क़रीब आजादी 
का परवाना ही समझा जा सकता है | हाँ, एक फर्क जरूर है । १९१९ से हमे 
मॉन्‍्टेगु-चंम्सफोई-योजना नामक स्वराज की एक बडी किस्त मिल चुकी है और अब, 
सुनते हे, एक और बड़ी मिलनेवाली है । हम तरक्की जो कर रहे है ! 

१९१९ के शुरू मे गाधीजी एक सख्त बीमारी से उठे थे। रोग-बअ्नय्या से 
उठते ही उन्होंने वाइसराय से प्रार्थना की थी कि वह इस बिल को कानून न 
बनने दे । इस अपील की उन्होंने, दूसरी अपीछों की तरह, कोई परवा न की और, 
उस हालत में, गाधीजी को अपनी तबीयत के ख़िलाफ़ इस आन्दोलन का अगुआ 
बनना पड़ा, जो उनके जीवन में पहला भारत-व्यापी आन्दोलन था । उन्होने सत्याग्रह- 
सभा शुरू की, जिसके मेम्बरों से यह प्रतिज्ञा कराई गई थी कि उनपर लागू किये 
जाने पर वे रोलट-कानून को तथा उन आपत्तिजनक कानूनों को जिनका निर्देश 
समय-समय किया जायगा, न मानेगे । दूसरे शब्दों मे उन्हे खुल्लम-खुल्ला और जान- 
बूझ कर जेल जाने की तैयारी करनी थी । 

जब मेने अखबारों मे यह खबर पढ़ी तो मुझे बड़ी तसलली हुई। आखिर इस 
उलझन से एक रास्ता मिला तो । वार करने के लिए एक हथियार तो मिला जो सीधा, 
खुछा और बहुत करके राम-बाण था । मेरे उत्साह का पार न रहा और में फौरन ही 

सत्याग्रह-सभा में सम्मिलित होना चाहता था । लेकिन मैंने उसके नतीजे पर--कानून 
तोड़ना, जेल जाना वगैरा पर--शायद ही गौर किया हो, और अगर मेने गौर किया भी 
होता तो मुझे उनकी परवा न होती । मगर एकाएक मेरे सारे उत्साह पर पारा पड़ 
गया और मेने समझ लिया कि मेरा रास्ता आसान नही है | पिताजी इस नये खाल 
के घोर विरोधी थे । वह नये-नये प्रस्तावों के बहाव में बह जानेवाले न थे । कोई नया 
कदम आगे बढ़ाने के पहले वह उसके नतीजे को बहुत अच्छी तरह सोच लिया करते 
थे, और जितना ही ज्यादा उन्होने सत्याग्रह के प्रश्न और उसके प्रोग्राम के बारे में 
सोचा उतना ही कम वह उन्हें जँचा । थोड़े-से लोगों के जेल जाने से क्या फ़ायदा 
होगा ? उससे सरकार पर क्या असर होगा और क्या दबाव पड़ेगा ? इन आम बात्तों 
के अलावा असल बात तो श्री हमारा जाती सवाल । उन्हें यह वात बहुत बेहूदा 
दिखाई देती थी कि में जेल जाऊँ। जेल जाने का सिलसिला अभी पड़ा नही था और 
यह ख़याल ही उनको बहुत नागवार मालूम होता था । पिताजी अपने बच्चों से बहुत 
ही मुहब्बत रखते थे | यद्यपि वह प्रेम का दिखावा नहीं करते थे तो भी उनके अन्दर 
'प्रेश बहुत छिपा रहता था । 

बहुत दिनों तक मानसिक संघर्ष चलता रहा और चूंकि हम दोनों जानते थे 
कि यह बड़ी-बड़ी बाज़ियोँ लगाने का सवाल है, जिनमे हमारे सारे जीवन में बड़ी 
उथल-पुथल होने की संभावना है, दोनो ने इस बात की कोशिश की कि जहाँतक 
हो सके एक-दूसरे की भावनाओ और बातों पर खयाल रकक्‍खें। में चाहता था कि जहॉ- 
तक हो सके कोशिश कहर कि उनको तकछीफ न भुगतनी पड़े । मगर मुझे अपने दिल 
में यक्नीन हो गया था कि मुझे जाना तो सत्याग्रह के ही रास्ते है । हम दोनों के लिए वह 
मुसीबत का समय था और कई रात मंने अकेले बडी चिन्ता और बेचेनी में काटी । में 
सोचता रहता कि इसमें से कोई रास्ता निकले। बाद को मुझे माल्म हुआ कि पिताजी 
रात को सचमृच फर्श पर सोकर खुद यह अनुभव कर लेना चाहते थे कि जेल में मेरी 
क्या गत होगी; क्योंकि उनके खयाल में मुझे आगे-पीछे जेल ज्ञरूर जाना पड़ेगा । 

पिताजी ने गाधीजी को बुलाया और वह इलाहाबाद आये । दोनो की बड़ी देर 
तक बातें होती रही । उस समय में मौजूद न था । इसका नतीजा यह हुआ कि गाँधीजी 
ने मुझे सलाह दी कि जल्‍दी न करो ,और ऐसा काम न करो जो पिताजी को बहुत 
नागभर हो । मुझे इससे दुःख ही हुआ; मगर उसी समय देश में ऐसी घटनापें घट गई 
जिनसे सारी हालत ही बदल गई और सत्याग्रह सभा ने अपनी कार्रवाई बन्द कर दी । 

सत्याग्रह-दिवस याने सारे हिन्दुस्तान में हड़ताले और तमाम काम-काज बन्द-- 
दिल्‍ली और अमृतसर में पुलिस और फौज का गोली चलाना और बहुतसे आदमियों 

का सारा जाना---अमृतसर और अहमदाबाद में भीड़ के द्वारा हिसा-काण्ड हो जाना-- 
जालियांवाला-बाग़ का हत्या-काण्ड--पंजाब में फौजी क़ानून के भीषण अपमानजनक 
और जी दहलानेवाले कारनामे | पंजाब मानों दूसरे प्रान्तों से अछग काट दिया गया 
हो। उसपर मानों एक गहरा परदा पड़ गया था जिससे बाहरी दुनिया की आँखें 
उसतक नहीं पहुँच पाती थीं। वहाँ से मुश्किल से कोई खबर मिलती थी और न कोई 
वहाँ जा सकता था न कोई वहाँ से आ ही सकता था । 

कोई इकक्‍्का-दुक्का किसी तरह उस नरक-कुण्ड से बाहर आ पहुँचता, तो बह 
इतना भयभीत हो जाता था कि साफ़-साफ़ हाल नहीं बता सकता था । हम लोग 
जो कि बाहर थे, असहाय और असमर्थ थे, छोटी-बड़ी ख़बर का इन्तजार करते रहते थे, 
और हमारे दिलो में कटुता भरती जा रही थी । हममे से कुछ लोग फोजी क़ानून की परवा 
न करके खुल्लमखुल्ला पजाब के उन हिस्सों में जाना चाहते थे। लेकिन हमें ऐसा 
नही करने दिया गया और, इस दर्म्यान, कांग्रेस की तरफ से दुखियों और पीड़ितो को 
सहायता पहुँचाने तथा जाँच करने के लिए एक बड़ा संगठन बनाया गया । 

ज्योंही खास-खास जगहों से फौजी कानून वापस लिया गया और बाहर 
वालों को जाने की छुट्टी मिली, मुख्य-मुख्य काँग्रेसी और दूसरे लोग पंजाब में 
जा पहुँचे और सहायता तथा जाँच के काम में अपनी सेवायें अपित की । पीड़ितों 
की सहायता का काम मुख्यतः: पण्डित मदनमोहन मालवीय॑ ओर स्वामी श्रद्धानन्दजी 
की देखभाल में होता था और जाँच का काम मुख्यत: मेरे पिताजी और देशबन्धु 
दास की देख-रेख मे । गाधीजी उसमें बहुत दिलचस्पी- ले रहे थे और दूसरे लोग 
अक्सर उनसे सलाह-मशवरा लिया करते थे। देशबन्धु दास ने अमृतसर का हिस्सा 
खास तौर पर अपनी तरफ़ लिया और वहाँ म॑ उनके साथ उनकी सहायता के लिए 
तैनात किया गया । मुझे उनके साथ और उनके नीचे काम करने का वह पहला 
मौका था । वह अनुभव मेरे लिए बड़ा कीमती था और इससे उनके प्रति मेरा 
आदर बढ़ा । जालियाँवाला-बाग से और उस भयकर गली से जिसमें लोगों को पेट 
के बल रेंगाया गया था, सम्बन्ध रखनेवाले बयान, जो बाद को कॉग्रेस-जाँच-रिपोर्ट 
में छपे थे, हमारे सामने लिये गये थे । हमने कई बार खूद जाकर उस बाग को 
देखा था और उसकी हर चीज़ की जाँच बडे गौर से की थी । 

यह कहा गया था, में समझता हूँ मि० एडवर्ड थामसन के द्वारा, कि जनरलू 
डायर का यह खयाल था कि बाग से निकलने के दूसरे दरवाज़े भी थे और यही कारण 
है जो उसने इतनी देर तक गोलियाँ जारी रक्‍्खी । यदि डायर का यही ख़यालू था और 
दरअसल उसमें दरवाजा रहा होता, तो भी इससे उसकी जिम्मेदारी कम नहीं हो 

जाती । मगर यह ताज्जुब की बात मालूम होती है कि उसे ऐसा खयाल रहा । कोई 
भी शख्स इतनी ऊँची जगह पर खड़ा होकर, जहाँ कि वह खड़ा था, उस सारी जगह 
को अच्छी तरह देख सकता था कि वह किस तरह चारों ओर से बड़े ऊँचे-ऊँचे 
मकानों से घिरी हुई और बन्द है । सिर्फ़ एक तरफ़ कोई सौ फ़ीट के क़रीब कोई 
मकान न था, सिर्फ़ ५ फ़ीट ऊँची दीवार थी | गोलियाँ दनादन चल रही थीं और 
लोग चट-पट मर रहे थे। जब उन्हें कोई रास्ता नहीं सूझ पड़ा तो हजारों आदमी 
उस दीकार की ओर झ्षपटे और उसपर चढ़ने की कोशिश करने लगे । तब ' गोलियाँ 
उस दीवार की ओर निशाना ऊकंगाकर चलाई गई--जैंसा कि हमारे बयानों 
तथा दीवार पर लगे गोलियों के निशानों से मालूम होता हैँ--ताकि कोई उसपर 
से चढुकर भाग न सके। और जब यह सब खतम हो चुका, तो क्‍या देखा गया 
कि मुर्दों और घायलों के ढेर दीवार के दोनों ओर पड़े हुए थे । 

उस साल (१९१९) के अन्त में में अमृतसर से देहली रात की गाड़ी से 
रवाना हुआ था । जिस डिब्बे में मे चढ़ा उसकी तमाम जगहें भरी हुई थीं, सिर्फ 
ऊपर की एक बर्थ' खाली थी । सब मृसाफिर सो रहे थे । मेने उस खाली बर्थ को ले 
लिया । दूसरे दिन सुबह मुझे मालूम हुआ कि वे तमाम मुसाफिर फ़ौज़ी अफ़सर थे । 
वे आपस में ज़ोर-ज़ोर से बातें कर रहे थे, जो मेरे कानों तक आही पहुँचती थीं । उनमें 
से एक बड़ी तेजी के साथ, मगर विजय के घमंड में, बोल रहा था और फ़ौरन ही में 
समझ गया कि यह वही जालियाँवाला-बाग़ के 'सूरमा' डायर सा० हैं। वह अपने 
अमृतसर के अनुभव सुना रहा था । उसने बताया कि क॑से सारा शहर उसकी दया के 
भरोसे हो रहा था । उसने सोचा, एक बार इस सारे बागी दहर को खाक में मिला दूँ। 
मगर कहा, कि फिर मुझे रहम आ गया और में रुक गया | हण्टर-कमिटी में अपना 
बयान देकर वह लाहौर से वापस आ रहा था" उसकी बातचीत और उसकी संग- 
दिली को देखकर मेरे दिल को बडा धक्का लगा--वह देहली स्टेशन पर उतरा तो 
गहरी गुलाबी धारियोंबाला पायजामा और ड्रेसिग-गाउन पहने हुए था । 

पंजाब-जाँच के ज़माने में मुझे गांधीजी को बहुत-कुछ समझने का मौका मिला । 
बहुत बार उनके प्रस्ताव कमिटी को अजीब मालूम होते थे और कमिटी उन्हें पसंद 
नहीं करती थी । मगर करीब-करीब हमेशा ही अपवी दलीलों से कमिटी को वह समझा 
लिया करते थे और कमिटी उन्हें मंजूर कर लिया करतो थी । और बाद की घटनाओं 
से मालूम हुआ कि उनकी सलाह में दूरन्देशी थी। तबसे उनकी राजनैतिक अंतर्दृष्टि 
में मेरी श्रद्धा बढ़ती गई । 

पंजाब की दु्घटनाओं और उनकी जाँच के कार्य का मेरे पिताजी पर जबरदस्त 

असर हुआ । उनकी तमाम कानूनी और वैधानिक बुनियाद उसके ढारा हिल गई थी 
और उनका मन उस परिवत॑न के लिए धीरे-धीरे तैयार हो रहा था जो एक साल बाद 
आनेवाला था । अपनी पुरानी माडरेट स्थिति से वह पहले ही बहुत-कुछ आगे बढ़ 
चुके थे । उन दिनों इलाहाबाद से नरम दर का अख़बार 'लीडर' निकल रहा था, उससे 
उनको संतोष नहीं था और उन्होने १९१९ के शुरू में 'इण्डिपेन्डेन्ट! नाम का 
दैनिक पत्र इलाहाबाद से निकाला । यों तो इस अखबार को बड़ी सफलता मिली, 
लेकिन शुरू से ही उसमें एक बात की बड़ी कमो रही । उसका प्रबन्ध अच्छा नहीं था । 
उससे सम्बन्ध रखनेवाले करीब-करीब सभी लोगों पर---क्या डाइरेक्टर, क्या सम्पादक 
और क्या प्रबन्ध-विभाग के लोग--इस कमी की जिम्मेदारी आती है। में खुद भी 
एक डाइरेक्टर था, मगर इस काम का मुझे कुछ भी तजुरबा न था और उसके रगड़े- 
झगड़ों की चिन्ता से में दिन-रात परेशान रहता था । मुझे और पिताजी दोनों को पंजाब 
जाना और ठहरना पड़ा था। हमारी इस लम्बी ग़ैरहाज़िरी में पत्र की हालत बहुत गिर 
गई और उसकी माली हालत भी बहुत बिगड़ गई । उस हालत से वह कभी उभर न 
सका । हालाकि १९२०-२१ में उसकी हालत बीच-बीच में कुछ बेहतर हो जाती थी, 
लेकिन ज्यों ही हम जेल गये त्योंही उसकी हालत अबतर होने लगी । आखिर १९२३ 
के शुरू में उसकी जिन्दगी ख़तम हो गई। अख़बार के मालिक बनने के इस अनुभव 
ने मुझे इतना भयभीत कर दिया कि उसके बाद से मेने किसी अख़बार का डाइरेक्टर 
बनने की जिम्मेदारी नहीं ली ! हां, जेल मे तथा बाहर और-ओर कामों में छगे रहने 
के कारण भी में ऐसा नहीं कर सकता था । 

१९१९ के बड़े दिनों में पिताजी अमृतसर-काँग्रेस के सभापति हुए। उन्होने माडरेट 
भेताओं के नाम एक दिल हिला देनेवाली अपीरू की, कि वे अमृतसर के अधिवेशन 
में शामिल हों । चूकि फौजी-कानून कौ वजह से एक नई हालत पंदा हो गई थी, उन्होंने 
लिखा---पंजाब का जरूमी और पीड़ित दिल आपको बुला रहा हैं। क्या आप उसकी 
पुकार न सुनेगे ?' मगर उन्होने उसका वैसा जवाब नही दिया जेसा कि वह चाहते थे। 
वे लोग शामिल न हुए। उनकी आंखें उन नये सुधारों की ओर लगी हुई थीं जो 
माण्टेगु-चेम्सफोर्ड सिफ़ारिशों के फल-स्वरूप आनेवाले थे। उनके इन्कार कर देने से 
पिताजी के दिल को बड़ा सदमा पहुँचा और इससे उनके और माडरेटों के दिल की 
खाई और चौड़ी हो गई । 

अमृतसर-काँग्रेस पहली गांधी-काँग्रेस हुई। लोकमान्य तिलूक भी आये थे और 
उन्होंने उसकी कारंवाई में प्रमुख भाग लिया था। मगर इसमें कुछ शक नहीं कि 
प्रतिनिधियों में अधिकांश, और इससे भी ज्यादा बाहर की भीड़, अगुवा बनने के 

लिए गांधीजी की ओर देख रहे थे। हिन्दुस्तान के राजवैतिक क्षितिज में महात्मा 
गांधी की जय की आवाज़ बुलंद होने लगी थी | अली-बन्धु हाल ही नज़रबन्दी से 
छूटे थे और सीधे अमृतसर-कांग्रेस में आये थे । राष्ट्रीय आन्दोलन एक नया रूप 
घारण कर रहा था और उसकी नीति निर्माण हो रही थी । 
शीध्र ही मौलाना मृहम्मदअली खिलाफ़त-डेपुटेशन में योरप चले गये । इधर 
हिन्दुस्तान में खिछाफ़त-कमिटी दिन-पर-दिन गांधीजी के असर में आने छूगी और 
उनके अहिसात्मक असहयोग के विचारों से नाता जोड़ने की फ़िराक में थी .। दिल्‍ली 
में जनवरी १९२० में खिलाफत के नेताओं और मौलबियों और उलेमा की एक 
शुरूशुरू की मीटिंग मुझे याद हैं । खिलाफ़त-डेपुटेशन वाइसराय से मिलने 
जानेवाला था और गांधीजी भी साथ जानेवाले थे । उनके दिल्‍ली पहुंचने से पहले, 
जो ऐंड्रेस वाइसराय को दिया जानेवाला था, उसका भसविदा उन्हें रिवाज के 
मृताबिक भेजा जा चुका था। जब गाधीजी पहुँचे और उन्होंने उसका मज़मन पढ़ा 
तो उसे बहुत नापसन्द किया और यह भी कहा कि अगर इसमें बहुत-कुछ रहोबदल 
' नही किया गया तो मे डेपुटेशन में शरीक न हो सकूगा। उत्तका ऐतराज़ यह 
था कि इस मज़मून में गोल-मोल बातें कही गई हूँ । इसमें शब्द तो बहुत हैं मगर 
यह साफ़ तौर पर नहीं कहा गया कि मुसल्‍ूमानों की कम-से-कम मांगें क्‍या हें। 
उन्होंने कहा कि इससे न तो वाइसराय के साथ इन्साफ़ होता है और न ब्रिटिश- 
सरकार के साथ; न लोगों के साथ ओर न अपने साथ । उन्हे ऐसी बढ़ी-चढ़ी मार्गें पेश 
न करनी चाहिएँ जिनपर कि वे अड़ना न चाहते हों । कम-से-कम मांग बिलकुल साफ़ 
शब्दों में हो, जिसमें किसी प्रकार शक-शुभा न हो गौर फिर मरने तक उसपर डेंटे 
रहो । अगर आप लोग सचम्‌च कुछ किया चाहते हो तो यही सच्चा और सही राज- 
मार्ग हैं । 
यह दलील हिन्दुस्तान के राजनेतिक और दूसरे हलकों में एक नई चीज़ थी । 
हम लोग बढ़ी-चढ़ी और गोल-मोल बातें और रूच्छेदार भाषा के आदी थे और 
दिमाग में हमेशा सौदा करने की तजबवीज़ें चला करती थी । आख़िर गाधीजी 
की बात क्रायम रही और उन्होंने वाइसराय के प्राइवेट-सेक्रेटरी को पत्र लिखा, 
जिसमें बताया कि पिछले मज़मून में क्‍या ख़ाभियां हे और वह किस तरह गोल- 
मोल है, और कुछ नया मज़मून भी अपनी तरफ से भेजा, जो - उसमें जोड़ा जानेवारा 
था । इसमें उन्होंने कम-से-कम माँग पेश की थी । वाइसराय का जबाब दिलचस्प 
था । उन्होंने नये मज़मून का जोड़ा जाना मंजूर नहीं किया और कहा, मेरी 
राय में पहला मज़मून ही बिलकुल ठीक हे । मगर गांधीजी ने सोचा कि इस बिट्ठी- 


श्र्प मेरी कहानो 


पत्री से उनकी और खिलाफ़त कमिटी की स्थिति साफ़ हो जाती है और वह डेपुटेशन 
के साथ चले गये । 

यह ज़ाहिर था कि सरकार खिलाफ़त-कमिटी की मांगें मंजूर नहीं करेंगी 
और लड़ाई छिड़े बिना न रहेगी । अच मौलवियों और उलेमाओं में देर-देर तक बातें 
होती रहती । अहिसात्मक असहयोग पर और खासकर अहिंसा पर चर्चा होती रहती । 
गांधीजी ने उनसे कह दिया कि में अगुवा बनने के लिए तैयार हूँ, मगर शर्त यह हैं कि 
आप लोग अहिंसा को उसके पूरे मानी में अपना लें। इसके बारे में कोई कमजोरी, 
लाग-लपट और छिपाव मन में न होना चाहिए। मौलवियों के लिए इस चीज़ को 
मान लेना आसान न था, लेकिन वे रज़ामन्द हो गये । हाँ, उन्होंने यह अलबत्ता 
साफ़ कर दिया कि वह इसे धर्म के तौर पर नहीं बल्कि नीति के तौर पर मानेंगे; 
क्योंकि उनके मज़हब में नेक काम के लिए तलूवार उठाना मना नहीं हैं । 

१९२० में राजनैतिक और ख़िहाफ़त-आन्दोलन दोनों एक ही दिशा में और 
एकसाथ चले । और कांग्रेस के द्वारा गांधीजी के अहिसात्मक असहयोग के मंजूर 
कर लिये जाने पर आखिर को दोनों एकसाथ मिल गये । पहले खिलाफ़त-कमिटी ने 
उस कार्यक्रम को अपनाया और १ अगस्त लड़ाई जारी करने का दिन मृकरंर हुआ । 

उस साल के शुरू में मुसलमानों की एक मीटिंग ( में समझता हैँ कि मुस्लिम- 
लीग की कौसिल होगी ) इलाहाबाद में सैयद रज़ाअली के मकान में इस कार्यक्रम 
पर विचार करने के लिए हुई । मौलाना महम्मदअली तो योरप थे, मगर मौलाना 
शौकतअली उसमें मौजूद थे । मुझे उस सभा की याद है, क्योंकि में उससे बहुत 
नाउम्मीद्‌ हुआ था । हाँ, शौकतअली अलबत्ता उत्साह में थे; बाकी सब लोग दुखी 
और परेशान थे | उनमें यह हिम्मत न थी कि वे उसको नामंजूर करदें, किन्तु फिर भी 
उनका इरादा किसी खतरे में पड़ने का न था। मेने दिल में कहा-- क्या यही लोग एक 
क्रान्तिकारी आररेलन के अगुआ होगे और ब्रिटिश सल्तनत को चुनौती देंगे? गांधीजी 
ने एक भाषण दिया, जिसे सुनकर वे, ऐसा मालूम होता था कि, पहले से भी 
ज्यादा घबरा गये । उन्होंने एक डिक्टेटर जंसा भाषण दिया। उसमें नम्मता 
थी, मगर साथ ही हीरे की तरह कटा-छंटा साफ़ और सख्ती लिये हुए था। उसकी 
भाषा सुहावनी और मीठो थी, जिसमें कठोर निश्चय और अज़हद सरणर्मी भरी 
हुई थी । उनकी आँखों में मुदुलता और शान्ति थी, मगर उनमें से जबरदस्त कार्य-शक्ति 
और दृढ़-निइ्चय की लो निकल रही थी | उन्होंने कहा कि यह मुकाबिला बड़ा ज़बर- 
दस्त होगा और सामना भी बड़े ज़बरदस्त से है । अगर आप लड़ना ही चाहते हैं तो 
आपको अपना सब-कुछ बर्बाद करने के लिए तैयार हो जाना चाहिए और पुरी कड़ाई 

के साथ अहिंसा और अनुशासन का पालन करना चाहिए । जब लड़ाई का ऐलान कर 
दिया जाता है तो फ़ौड़ी क़ानून का दौर हो जाता है । हमारे अहिसात्मक बुद्ध में भी, 
यदि हम चाहते हों, कि हमारी फ़तह हो तो, हमें अपनी तरफ़ से डिक्टेटर बनाने होंगे 
और फ़ौज़ी क़ानून ज्ञारी करते होंगे। आपको यह हक़ है कि आप मुझे ठोकर मारकर 
निकाल दें, मेरा सिर उतार लें और जब कभी ओर ज॑सी चाहें सजा दे दें। हेकिन 
जबतक आप ' मुझे अपना अगुआ मानते हे तबतक आपको मेरी हाततों का पाबन्द 
ज़रूर रहना होगा । आपको डिक्टेटर की राय पर चलना होगा और फ़ौज़ी ,कानून के 
निज़ाम में रहना होगा । लेकिन डिक्टेटर बना रहना बिलकुल आपके सदृभाव, आपकी 
मंजूरी और आपके सहयोग पर अवलम्बित रहेगा | ज्योंही आप मुझसे उकता जायें, 
त्योंही आप मुझे उठाकर फेंक दें, पैरों-तले रौद दें, और में चू तक न करूँगा । 

इसी आशय की कुछ बातें उन्होंने कहीं और यह फ़ोजी मिसाल और उनकी 
जबरदस्त सरगर्मी देखकर वहाँ बहुतसे श्रोताओ के बदन में चीटिया रेंगने लगीं । 
मगर शौकतअली वहाँ मौजूद थे, जो अधकचरे लोगों मे जोश भरा करते थे। ओर 
जब रायें लेने का समय आया तो उनमें से बहुतों ने चुपचाप, मगर झेंपते हुए, उस 
प्रस्ताव के, यानी लड़ाई शुरू करने के, हक में हाथ ऊँचे कर दिये । 

जब हम सभा से लौट रहे थे तो मेने गाधीजी से पूछा, कि क्या इसी तरीके से 
आप एक महान्‌ युद्ध को शुरू करेगे ? मेने तो यहाँ जोश और उत्साह की, गरमागरम 
भाषा की, आँखों से आग की चिनगारी निकलने की आशा रक्‍्खी थी, लेकिन उसके 
बजाय मुझे यहाँ पालतू, डरपोक और अधेड़ लोगों का जमधघट दिखाई पड़ा। और 
फिर भी इन लोगों ने---आम राय का इतना असर था कि-लड़ाई के हक़ में राय 
दे दी। निश्चय ही मुस्लिम लीग के इन मेम्बरों में से बहुत कम ने आगे लड़ाई में योग 
दिया था; बहुतों को तो सरकारी कामों में पनाह मिल गई थी । मुस्लिम लीग उस समय 
या बाद भी मुसलमानों के किसी भी बड़े तबक़े की प्रतिनिधि नहीं रह गई थी । हाँ, १९२० 
की खिलाफ़त-कमिटी अलबत्ता एक जोरदार और उससे कहीं ज्यादा प्रातिनिधिक संस्था 
थी और इसी कमिटी ने जोश और उत्साह के साथ लड़ाई के लिए कमर कस ली । 

१ अगस्त गांधीजी ते असहयोग की शुरुआत का दिन रक्खा था--हालांकि अभी 
काँग्रेस ने न तो इसको मंजूर ही किया था और न इसपर विचार ही किया था। 
इसी दिन लोकमान्य तिलूक का बम्बई में देहान्त हो गया । उसी दिन सुबह गांधीजी 
सिन्ध के दौरे से बम्बई पहुँचे थे । में उनके साथ था, और हम सब उस जबरदस्त 
जलूस में शरीक हुए थे जिसमें सारी बम्बई के लाखों आदमी अपने उस महान्‌ और 
मान्य नेता को अपनी श्रद्धाञ्जलि देने के लिए दौड़ पड़े थे । 


टः 

री राजनीति वही थी जो मेरे वर्ग यानी मध्यम-वर्ग की राजनीति थी। हाँ, उस 
समय, और बहुत हृदतक अब भी, जिस राजनीति का शोर है, वह मध्यम-वर्ग 
के लोगों की राजनीति थी । क्या नरम और क्या गरम दोनों विचार के लोग मध्यम- 
वर्ग का प्रतिनिधित्व करते थे और अपने-अपने डंग से उनकी बेहबूदी चाहते थे। 
माडरेट लोग खास करके मध्यम वर्ग की ऊपरी श्रेणी के मुट्ठीभर लोगों में से थे जो 
कि आम तौर पर ब्रिटिश शासन की बदौलत फले-फूले थे, और एकाएक ऐसे परि- 
वतन नहीं चाहते थे जिससे उनकी मौजूदा स्थिति और स्वार्थों को धक्का लगे । ब्रिटिश 
सरकार से और बड़े ज़ञमींदारों से उनके घने सम्बन्ध थे। गरम विचार के लोग भी 
मध्यम वर्ग के ही थे; परन्तु निचली सतह के । कल-कारखानों के मजदूर, जिनकी 
संख्या महायुद्ध के कारण बेहद बढ़ गई थी, कुछ-कुछ जगहों में ही मृकामी तौर 
पर संगठित हो पाये थे और उनका प्रभाव नही के बराबर था । किसान अपड़, 
अज्ञान, मुफलिस, गंवार, दु.खी और मुसीबत के मारे थे ! भाग्य के भरोसे दित काटने 
और सरकार, ज़र्मीदार, साहूकार, छोटे-बड़े हुककाम, पुलिस, वकील, पंडे-पुरोहित, 
जो भी होते सब उनपर सवारी गाँठते और उनको चूसते थे । 
किसी अखबार का कोई पाठक शायद ही उन दिनों खयाल करता होगा कि 
हिन्दुस्तान में करोड़ों किसान और लाखो मजदूर हैं, या उनकी कोई वकत है । अंग्रेजों 
के अख़बार बड़े अफ़्सरों के कारनामों से भरे रहते । उनमें शहरों और पहाड़ों पर 
रहनेवाले अंग्रेजों के सामाजिक जीवन की, यानी उनकी पाटियो की, उनके नाच-गान 
और नाटकों की, लम्बी-लम्बी ख़बरें छपा करतीं । उनमे हिन्दुस्तानियों के दृष्टिकोण 
से हिन्दुस्तान की राजनीति की चर्चा प्राय: बिलकुल नहीं की जाती थी, यहांतक कि 
काँग्रेस के अधिवेशन के समाचार भी किसी ऐसे-बेसे पन्ने के एक कोने में और सो भी 
कुछ सतरों में, दिये जाते थे। कोई ख़बर तभी किसी काम की समझी जाती 
जब कोई हिन्दुस्तानी, चाहे वह बड़ा हो या मामूली, काँग्रेस को या उसके दाबों को 
बुरा-भला कह बेठता था नृक्‍ताचीनी कर बैठता । कभी-कभी किसी हड़ताल का थोड़ा 
जिक्र आ जाता, और देहात को तो महत्व तभी दिया जाता जब बहाँ कोई दंगा-फ़साद 
हो जाता । 
हिन्दुस्तानी अख़बार भी अंग्रेजों के अखबारों की नक़ल करने की कोशिश करते । 

लेकिन वे राष्ट्रीय आन्दोलन को उनसे कहीं ज्यादा महत्त्व देते थे । यों तो वे भी हिन्दु- 
स्तानियों को छोटी-बड़ी नौकरियाँ दिलबाने, उनकी तरक्की और तबदीली में, और 
जब किसी जानेवले अफ़सर की बिदाई में कोई पार्टी दी जाती थी, “जिसमें लोगों में 
बड़ा उत्साह होता था, दिलचस्पी लेते थे। जब कभी नया बन्दोबस्त होता तो क़रीब- 
क़रीब हमेशा ही छूगान वग्रेरा बढ जाता, जिससे शोर मच जाता था; क्योंकि उसका 
असर ज्ञमींदारों की जेब पर भी पड़ता । बेचारे किसान जो जमीन जोतते थे, उनकी 
तो कोई बात भी नहीं पूछता था | ये अखबार ज़मींदार और कहरू-कारखानेन्नालों के 
होते थे । यह हालत थी उन अखबारों की जो राष्ट्रीय कहे जाते थे । 

यही क्‍यों, खुद काँग्रेस का भी शुरू के दिनों में यह एक मतालबा था कि जहाँ- 
जहाँ अभी बन्दोबस्त नही हो पाया है वहाँ स्थायी बन्दोबस्त कर दिया जाय, जिससे 
ज़मीदारों के हकुक की रक्षा हो सके, और उसमें किसानों का कहीं जिक्र तक न 
रहता था । 

पिछले बीस वर्षों में राष्ट्रीय आन्दोलन की बढती के कारण हालत बहुत बदल 
गई है और अब अग्रेज़ों के अखबारों को भी हिन्दुस्तान के राजनैतिक प्रश्नों के, लिए 
जगह देनी पड़ती है । क्योकि ऐसा न करें तो हिन्दुस्तानी पाठकों के टूट जाने का 
अदेशा रहता है । परन्तु यह बात वे अपने खास ढंग से ही करते है। हिन्दुस्तानी 
अखबारों की दृष्टि कुछ विशाल हो गई है । वे किसानो और मज़दूरों की भलाई की 
भी बाते किया करते है, क्योकि एक तो आज-कल यह फ़ैशन हो गया है और दूसरे 
उनके पाठकों में कल-का रखानो और गाँव-सबन्धी बातो के जानने की तरफ दिल- 
चस्पी बढ़ रही है । परन्तु दरअसल तो अब भी वे पहले की तरह हिन्दुस्तानी पूँजी- 
पतियों और जमींदा-वर्ग के हितों का ही ध्यान रखते हे, जोकि उनके मालिक होते हे । 
कितने ही हिन्दुस्तानी राजा-महाराजा भी अख़बारों में अपना रुपया लगाने लंगे हे और 
वे हर तरह कोशिश करते हैं कि उन्हें अपने रुपयों का मुआवज्ञा मिल जाय । फिर भी 
इनमें से बहुत से अख़बार कांग्रेसी' कहलाते हैं, हालाँकि वे जिनके ताबे में हे उनमें 
से बहुतेरे काँग्रेस के मेम्बर भी न होंगे । किन्तु काँग्रेस शब्द लोगों को बहुत प्यारा 
हो गया है और कितने ही लोग और सस्थायें उसे अपने फ़ायदे के लिए इस्तैमाल 
करते हैं । जो अख़बार ज़रा आगे बढ़े. विचारों का प्रतिपादन करते हैँ उन्हें या तो 
बड़े-बड़े जुरमानों का, यहां तक कि बड़े सख्त प्रेस-कानूनों के ज़रिये दबा दिये जाने 
था सेसर किये जाने का भी, स्रौफ़ बना रहता है । 

१९२० में मुझे इस बात का बिलकुल पता न था कि कारखानों में या खेतों में 
काम करनेवाले मजदूरों की हालत क्या है, और मेरा राजनैतिक दृष्टिकोण 

बिलकुल मध्यमवर्ग के जैसा था। फिर भी में इतना ज़रूर जानता था कि उनमें 
ग़रीबी बहुत है और उनके दुःख भयंकर हैं और में सोचता था कि राजनैतिक दृष्टि से 
हिन्दुस्तान आज्ञाद हो जाय तो उसका पहला लक्ष्य यह हो कि इस ग़रीबी के मसले 
को हल करे । मगर मुझे सबसे पहली सीढ़ी तो राजनैतिक आज़ादी ही दिखाई दीं, 
जिसमें मध्यमवर्ग की प्रधानता हुए बिता तही रह सकती । गांधीजी के चम्पारन 
(बिहार) और खेंड़ा (गुजरात) के किसान-आन्दोलन के बाद किसानों के प्रदन पर 
में ज्यादा ध्यान देने लगा । फिर भी मेरा ध्यान तो १९२० में राजनैतिक बातों में 
और असहयोग के आगमन में लग रहा था, जिसकी चर्चा से राजनैतिक वायूमण्डल 
भरा हुआ था । 

. उन्हीं दिनों एक नई बात में मेरी दिलचस्पी पैदा हो रही थी, जिसे कि 
आगे चलकर एक महत्त्व का काम करना था । में, अपनी खुद की प्रायः कोई इच्छा 
न रहते हुए, किसानों के सम्पर्क मे फेंक दिया गया, और यह भी एक अजीब तरीके 
से हुआ । 

मेरी मा और कमला (मेरी पत्नी) दोनों की तन्दुरुत्ती खराब थी और मई 
१९२० के शुरू में में उनको मसूरी ले गया | पिताजी उस वक्‍त एक बड़े राज के 
मामले में मशगूल थे, जिसमे कि दूसरी ओर के वकील देशबन्धु दास थे । हम सेवाय- 
होटल में ठहरे हुए थे । उन दिनों अफ़गान और ब्रिटिश राज-प्रतिनिधियों के दर्म्याने 
मसूरी मे सुलह की बातें हो रही थी (यह १९१९ में हुए छोटे अफगान युद्ध के बाद की 
बात है, जब कि अमानुल्ला तख्त पर बंठा था) और अफगान प्रतिनिधि सेवाय- 
होढल में यहरे हुए थे | लेकिन वे एक तरफ ही रहते थे, खाना भी अकेले खाते थे 
और किसीसे मिलते-जुलते न थे । मुझे उनमें खास दिलचस्पी नहीं थी और इस 
महीने-भर में मेने उस प्रतिनिधि-मंडल के एक भी आदमी को नहीं देखा और अगर 
देखा भी हो तो में किसीको पहचानता न था । लेकिन कया देखता हूँ, कि एक दिन 
एकाएक शाम को पुलिस-सुपरिन्टेन्डेट वहाँ आया और मुझे स्थानीय सरकार का 
खत दिखाया, जिसमें मुझसे यह वादा चाहा गया था कि में अफ़ंगान-अतिनिधि- 
मण्डल से कोई सरोकार न रक्‍्खूँ । मुझे एक बडी अज्जीब बात मालूम हुई; क्योकि इस 
महीने-भर में मेने उन्हें कभी देखा तक नहीं और न मुझे उसका सौक़ा ही मिल 
सकता था । सुपरिन्‍्टेन्डेट इस बात को जानता था, क्योंकि वह प्रतिनिधि-मण्डल की 
हलचलों पर ग्रौर से निगाह रखता था और वहाँ दरअसर खुफिया लोगों का एक 
खासा जमघट लगा रहता था । मगर ऐसा वादा करना मेरे मिज्ञाज के खिलाफ था 
और मेने उतको ऐसा कह भी दिया। उसने मुझे डिस्ट्रिक्ट-मजिस्ट्रेट से, जो कि 

देहरादून का सुपरिल्टेन्डेंट था, मिलने के लिए कहा और उससे मे मिला । चूँकि में 
बराबर कहता रहा कि में ऐसा वादा नही कर सकता, मुझे मसूरी से चले जाने का 
हुक्म सिला, जिसमें कहा गया कि में २४ घंटे के अन्दर देहरादून ज़िले से बाहर चला 
जाऊँ। इसके मानी यही थे कि में कुछ घंटों में ही मसूरी छोड़ दूँ । मुझे यह भच्छा तो 
नहीं लगा कि अपनी बीमार मा और पत्नी दोनों को वहाँ छोड़कर जाऊँ, लेकिन उस 
बकत मुझे उस हुक्म की खिलाफ़वर्ज़ी करना मुनासिब मालूम नहीं हुआ, क्योंकि उस 
समय सविनय भंग तो था नहीं, इसलिए में मसूरी से चल दिया । 

मेरे पिताजी की सर हारकोर्ट बटलर से, जो कि उस समय युक्तप्रान्त के गवर्मर 
थे, अच्छी मुलाकात थी । उन्होंने दोस्ताना तरीके पर सर हारकोर्ट को पत्र लिखा, कि 
मुझे यक्नीन है कि ऐसा वाहियात हुक्म आपने न दिया होगा ; यह शिमला के किसी मन- 
चले आदमी की कारंवाई मालूम होती है | सर हारकोर्ट ने जवाब दिया, कि हुक्म में 
कोई ऐसी खराब बात नही है जिसके मानने से जवाहरछाल की शान में कोई फ़के 
आ जाता । इसके जवाब में पिताजी ने उनसे अपना मतभेद प्रकट किया और लिखा 
कि जवाहरलाल का जानबूझकर हुक्म तोड़ने का कोई इरादा नहीं है; पर अगर 
उसकी मा या पत्नी की तन्‍्दुरुस्ती के लिए ज़रूरी हुआ तो वह ज़रूर मसूरी 
जायगा, चाहे आपका हुक्म रहे या न रहे। और ऐसा ही हुआ भी । मेरी मा की हालत 
ज्यादा खराब हो गई और पिताजी व मे दोनों तुरन्त मसूरी के लिए रवाना हो गये । 
उसके ठीक पहले हमे उस हुक्म की मन्सूखी का एक तार मिला । 

दूसरे दिन सुबह मसूरी पहुँचने पर सबसे पहले जो शख्स मेने होटल के आंगन में 
देखा वह अफगान था और मेरी छोटी बच्ची को गोद में लिये हुए था ! भुझे मालूम हुआ 
कि वह वहाँ का एक मिनिस्टर और अफ़गान प्रतिनिधि-मण्डल का एक सदस्य था | 
बाद को पता चला कि मसूरी से मेरे निकाले जाने का हुक्म मिलते ही उन अफ़गानों ने 
अखबारों में उसके समाचार पढ़ें और उनकी दिलचस्पी यहाँतक बढ़ी कि प्रतिनिधि- 
मण्डल के प्रधान हर रोज़ फूल और फलों की एक डलिया मेरी मा को भेजा करते । 

बाद को पिताजी और मे प्रतिनिधि-मंडल के एक-दो सदस्थ से मिले भी थे, 
और उन्होंने हमें अफ़गानिस्तान आने का प्रेमपूर्वक निमंत्रण दिया था। मगर 
अफसोस है कि हम उससे कुछ फ़ायदा न उढा पाये; और पता नहीं वहाँकी नई 
हुकूमत में वह निमंत्रण अब कायम रहा है या नही । 

मसूरी से निकाल दिये जाने के फरू-स्वरूप मुझे दो हफ्ते इलाहाबाद रहना 
पड़ा और इसी असें में में किसान-आन्दोलन में जा फैसा ओर ज्यों-ज्यों दिन आते गये 
त्यों-त्यों में उसमें अध्विकाधिक ही फेसता गया, जिसने मेरे बिचारों और दृष्टिकोण 

पर काफी असर डाऊहा । कभी-कभी मेरे मन में यह विचार उठा है कि अगर में न तो 
गसूरी से निकाला जाता और न इलाहाबाद में 5हरा होता, या उन्हीं दिनों कोई 
दूसरा काम होता, तो क्या हुआ होता ? बहुत मुमकिन है कि में किसानों की ओर तो 
किसी-स-किसी तरह आगगे-पीछे खिंचा होता; परन्तु मेरा उनके पास जाने का तरीक़ा 
और इसलिए उसका असर भी कुछ और ही होता । 

जून १९२० के शुरू में, जहाँतक मुझे याद हैं, कोई दो सौ किसान परताबगढ़ 
के देहात से पचास मीऊू पेदक चरुकर इलाहाबाद आये---इस इरादे से कि वे अपने 
दुःखों और मुसीबतों की तरफ वहाँ के खास-खास राजनैतिक पुरुषों का ध्यान 
आकर्षित करे। रामचन्द्र नामक उनके एक अगुआ थे, जो वहाँ के रहनेवाले न थे । 
मेने सुना कि किसानों कायह जत्था जमना के घाट पर डेरा डाले हुए है । 
में कुछ मित्रो के साथ उनसे मिलने गया । उन्होंने बताया कि किस तरह ताल्लुकेदार 
ज्ञोर-जुल्म से वसूलयाबी करते हे, कैसा उनका अमानुष व्यवहार है, और कंसी हालत 
उनकी हो गई है जिसको कि अब बर्दाश्त नही कर सकते । उन्होंने हमसे प्रार्थना की कि 
हम उनके साथ चले और उनकी हालत की जि करें। उनको डर था कि ताल्‍लुकेदार 
उनके इलाहाबाद आने पर जरूर बहुत बिगड़ंगे और उसका बदला लिये बिना न रहेगे, 
इसलिए वे चाहते थे कि उनकी जान बचाने के लिए हम उनके साथ रहे । वह हमारे 
इन्कार को मानने के लिए किसी तरह तैयार न थे और सचमुच हमसे बुरी तरह चिपट 
गये । आखिर को मेने उनसे वादा किया कि में दो-तीन रोज़ बाद ज़रूर आऊँगा । 

में कुछ साथियों को लेकर वहाँ पहुँचा । कोई तोन दिन वहाँ हम छोग गांव में रहे । 
वे रेलवे से और पषकी सड़क से बहुत दूर थे। उस दौरे मे मैने कई नई बातें देखी। हमने 
देखा कि सारे देहाती इलाके में उत्साह की लहर फैल रही हैं और उनमें अजीब जोश 
उमड़ा पड़ता है। जरा ज़बानी कहला दिया और बड़ी-बड़ी सभाओं के लिए लोग 
इकदट्ठे हो जाते । एक गाँव से दूसरे गाँव और दूसरे से तीसरे गाँव इस तरह सब गाँवों 
में संदेशा पहुँच जाता और देखते-देखते सारे गाँव खाली हो जाते और खेतों में द्र-दूर 
तक सभास्थान पर आते हुए मर्द, औरत और बच्चे दिखाई देते । और इससे भी ज्यादा 
तेज़ी से सीताराम, सीता“रा आ“आ म' की धुन को आवाज़ आकाश में गूंज उठती 
और चारों तरफ दूर-दूर तक फल जाती और दूसरे गाँव से उसीकी प्रतिध्वनि सुनाई 
पड़ती और बस, लोग पानी की धारा की तरह दौड़ते चले आते । मर्द-औरत फटेनटूटे 
चिथड़े पहने थे; मगर उनके चेहरों पर जोश और उत्साह था और आँख चमकती हुई 
दिखाई देती थीं--मान्ों कोई विचित्र बात होने को थी, जिसके द्वारा जादू की तरह 
आनन-फानन में उनकी तमाम मुसीबत का ख़ात्मा हो जायगा । 

उन्होंने हमपर बहुत प्रेम बरसाया और वे हमें आशा तथा प्रेममरी आंखों से 

देखते घे--मानो हम कोई शुभ संन्देश सुनाने आये हों, या उनके रहनुमा हों, जो 
उन्हें उनके मंज़िले-मकसूद तक पहुँचा देंगे । उनकी पुसीबतों को और उनकी अपार 
कृतज्ञता को देखकर में दुःख और दार्म के मारे गड़ गया। दुःख तो हिन्दुस्तात की 
जबरदस्त ग़रीबी और ज़िल्लत पर; और हशमर्म मेरी अपनी आराम की ज़िंदगी पर, 
और शहरों की न-कुछ राजनीति पर, जिसमें हिन्दुस्तान के इन अधघनंगे करोड़ों पुत्र- 
पुत्रियों के लिए कोई जगह न थी । नगे-भूखे, दलित-पीड़ित हिन्दुस्तान का एक नया 
चित्र भेरी आँखों के सामने खड़ा होता हुआ दिखाई दिया । और हम लौग जो दूर 
शहर से उन्हें देखने कभी-कभी आ जाते है, उनके प्रति उनकी श्रद्धा को देखकर में 
परेशानी में पड़ गया और उसने मुझमें यह नई ज़िम्मेदारी का भाव पैदा कर दिया 
जिसकी कल्पना से मेरा दिल दहल उठा। 

मेते उनके दुःख की सकड़ों कहानियाँ सुनीं। कैसे लगान का बोझ दिन-दिन बढ़ता 
जा रहा है, जिससे वे कुचले जा रहे है । किस तरह खिलाफ़-क़ानून झाग लगाये जाते 
हैं और ज़ोरो-जुल्म से वसूली की जाती है, ज़मीन और कच्चे झोपड़ों से किस तरह 
उनको बेदखल किया जाता है, कैसे उनपर मार पड़ती है, क॑से चारों तरफ़ ज्मींदारों 
के एजेण्ट, साहुकारों और पुलिस के गिद्धों से घिरे रहते हैँ, किस तरह कड़ी धूप में 
मशवक्‍क़त करते हें और अन्त में यह देखते हैं कि उनकी सारी पैदावार उनकी नहीं 
है--दूसरे ही उठा ले जाते हैं और उसका बदला उन्हें मिलता है ठोकरों, गालियों 
और भूखे पेट से | जो लोग वहाँ आये थे उनमें से बहुतों के जमीन नहीं थीं और 
जिन्हे ज्मींदारों ने बे-दखल कर दिया था, उन्हे सहारे के लिए न अपनी ज़मीन थी 
न अपना झोंपडा । यों ज़मीन उपजाऊ थी मगर उसपर लगान जादि का बोझ बहुत 
भारी था । खेत छोटे-छोटे थे और एक-एक खेत पाने के लिए कितने ही लोग मरते थे । 
उनकी इस तड़प से फ़ायदा उठाकर ज़मींदारों ने, जो कि क़ानून के मुताबिक़ एक 
हद से ज्यादा लगान नहीं बढ़ा सकते थे, क़ानून को ताक पर रखकर भारी-भारी 
नज़राना वगैरा बढ़ा दिये थे | बेचारे किसान कोई चारा न देख रुपया उधार लाते और 
नज़राना वग़ेरा अदा करते और फिर जब कर्ज और रूगान तक न दे पाते तो बेदखरू 
कर दिये जाते, और उनका सब-कुछ छिन जाता था । 

यह तरीक़ा पुराना चला आ रहा है और किसानों की दिन-ब-दिन बढ़नेवाली 
दरिद्रता का सिलसिला भी एक हरूम्बे अरसे से चला आ रहा है। तब फिर 
क्या बात हुई जिससे मामला इस हृदतक बढ़ गया और देहात के लोग इस तरह उमड़ 
पड़े ? निषणय ही इसका कारण उनकी आथिक दशा थी । परन्तु यह हालत तो सारे 
प्‌ 

अवध में एकसी थी । और यह किसानों का १९२०-२१ का बवन्डर तो सिर्फ़ 
परताबगढ़, रायबरेली और फैज्ञाबाद जिले में ही फेछा हुआ था। इसका आंशिक कारण 
तो था, रामचन्द्र तामक विलक्षण व्यक्ति का अगुआ हो जाना, जोकि बाबा रामचन्द्र 
कहलाता था | 

रामचन्द्र महाराष्ट्रीय था और कुली-प्रथा के अन्दर मजदूर बनकर फ़िजी 
चला गया था। वहाँ से लौटने पर धीरे-धीरे वह अवध के जिलों की तरफ़ आ गया । 
तुलसीदास को रामायण गाता हुआ और किसानों के कष्टों और दुःखों को सुनता 
हुआ वह इधर-उधर घूमने लगा। वह पढ़ा-लिखा थोड़ा था और कुछ हद तक उसने 
किसानों से अपना जाती फ़ायदा भी कर लिया | मगर हाँ, उसने भारी संगठन-शक्ति 
का परिचय दिया । उसने किसानों को आपस में समय-समय पर सभा करना और 
अपनी तकलीफ़ों पर चर्चा करना सिखलाया और हर तरह उनके आपस में एके 
का भाव पैदा किया | कभी-कभी बड़ी भारी-भारी सभायें होतीं और उससे उन्हें एक 
बल का बनुभव होता । यों सीताराम' एक पुरानी और प्रचलित धन है, मगर 
उसने उसे करीब-करीब एक युद्ध-घोष का रूप दे दिया और ज़रूरत के वक्त लोगों को 
बुलाने का तथा जुदा-जुदा गाँवों को आपस में बॉधमे का चिन्ह बना दिया। फ़ैजाबाद, 
परताबगढ़ और रायबरेली राम और सीता की पुरानी कथाओ से भरे पड़े हे। इन 
ज़िलों का समावेश पुराने अयोध्या-राज में होता था । तुलसीदास की रामायण वहाँ 
लोगों के घर-घर गाई जाती हैं। कितने ही लोगों को इसके हज़ारों दोहे, चौपाई 
बर-ज़बात थे | इस रामायण का गान और अच्छे-अच्छे प्रसंगों पर मौज दोहे-चौपाइयों 
की मिसाल देना बाबा रामचन्द्र का एक खास तर्ज था। कुछ हृद तक किसानों का 
सगठन करके उसने उनके सामने बहुतेरे गोछ-मोल और ऊट-पटांग वादे भी किये, 
जिनसे उन्हें बड़ी-बड़ी आशायें बँधीं। उसके पास किसी-किस्म का कोई कार्यक्रम नहीं 
था और जब उनका जोश आखिरी सीमा तक पहुंच गया तो उसने उसकी जिम्मेदारी 
को दूसरों पर डालने की कोशिशें कीं । यही कारण हें जो वह कितने ही किसानों को 
इलाहाबाद लाया कि वहाँके लोग उस आन्दोलन में दिलचस्पी ले । 

एक साल तक ओर रामचन्द्र ने आन्दोलन में प्रधान रूप से भाग लिया और 
दो-तीन बार जेल भी गया। मगर बाद में जाकर बह बड़ा गर-ज़िस्मेदार और 
अविश्वसनीय साबित हुआ । 

किसान-आन्दोलन के लिए अवध खास तौर पर अच्छा क्षेत्र था । वह ताललक़े- 
दारों की, जो कि अपनेको 'अवध का राजा' कहते हे, भूमि थी और अब भी है। 
जमींदारी-प्रथा का सबसे बिगड़ा हुआ रूप वहाँ मिरूता हैँ । जमींदारों के लगाये करों... 

के बोश असह्ध हो रहे थे और बे-जमीन मज़दूरों की तादाद बढ़ रही थी । कहाँ 
यों सिर्फ़ एक ही किस्म के किसान थे । और इसीसे वे सब मिलकर एक-साथ 
कोई कार्रवाई कर सके | 

हिन्दुस्तान को मोटे तौर पर दो भागों में बाँट सकते हैं। एक जमीं- 
दारी इलाक़ा जिसमें बड़े-बड़े जमींदार हैं, और दूसरा वह जहाँ किसान ज़मीन 
के मालिक है 4 मगर कहीं-कही दोनों एक-दूसरे से मिल जाते हैं । बंगाल, बिहार 
और संयकत-प्रांत जमीदारी इलाका है । किसानी इलाक़े के लोगों की, हारूत 
इनसे अच्छी हैँ, हालाँकि वहाँ भी उनकी हालत कई बार दयाजनक हो जाती है । 
पंजाब और गजरात के ( जहाँ द्मीत के मालिक किसान हैं ) किसानों की हालत 
जमीदारी इलाक़े से कही अच्छी हे । जमींदारी इलाके के ज्यादातर हिस्से में कई क्रिस 
के काइतकार थे, दखीलकार, ग़ेर-दखी लकार और शिकमी वगैरा। इन जुदा-जूदा काइत- 
कारों के स्वार्थ अक्सर आपस में टकराते और इस कारण मिलकर एकसाथ कोई 
जोरदार काम नहीं किया जा सकता । लेकिन अवध में १९२० में न तो दखीलकार 
क्राइतकार थे और न हीनहायत काइतकार ही थे । वहाँ सिर्फ़ आरज्जी काइतकार थे, 
जो बे-दखल होते रहते थे और जिनकी जमीनें ज्यादा नज़राना या लगान देने पर 
दूसरो को दे दी जाया करती थी | इस तरह चूंकि वहाँ खास तौर पर एक ही तरह के 
काश्तकार थे, वहाँ एकसाथ काम करने के लिए संगठन करना और भी आसान था । 

अवध में आरज़ी पट्टे की भी कोई गारटी देने का रिवाज नहीं था । जमींदार 
शायद ही कही लगन की रसीद देते थे । और कोई भी जमींदार कह सकता था 
कि लगान अदा नहीं किया गया और काश्तकार को बे-दखल कर सकता था । उस 
बेचारे के लिए यह साबित करना ग़र-मुमकिन था कि रूगान अदा कर दिया । लगान 
के अलावा बहुते री बेजा लागें लगी हुई थी । मुझे मालूम हुआ कि उस ताललुके में तरह- 
तरह की कोई पचास ऐसी छागें लगी हुई है । मुमकिन है यह बात बढ़ाकर कही गई 
हो । मगर ताल्लुकेदार जिस तरह खास-खास मौक़ों पर---जंसे अपने कुटुम्ब में किसीकी 
शादी हो तो, लड़के विलायत पढ़ने गये हों तो, गवर्नर या दूसरे बड़े अफ़सर को पार्टी 
दी गई हो तो, एक मोटर या हाथी खरीदा गया हो तो---उनके खर्चे का रुपया वसूल 
करते थे, यह कितनी दुष्टता थी। यहाँतक कि इन लागों के मोटरोना (मोटर-टैक्स ), 
हथियोना (हाथी के खरीदने का खर्च) वरग्ैरा नाम पड़ गये थे । 

ऐसी हालत में कोई ताज्जुब नहीं जो अवध में इतना बडा किसान-आन्दोलन 
उठ खड़ा हुआ हो; बल्कि मुझे उस वक्‍त ताज्जुब तो इस बात पर हुआ कि बिना 
शहरघालों की मदद के या राजनैतिक पुरुषों अथवा ऐसे ही दूसरे लोगों की प्रेरणा 

के कंसे बिलकुल अपने-आप वह इतना बढ़ गया । यह किसान-आन्दोलन काँग्रेस से बिल- 
कुल अलह॒दा था । देश्ष में जो असहयोग-आन्दोरून आरम्भ हो रहा था, उसका 
इससे कोई ताललक न था। बल्कि यह कहना ज्यादा सही होगा कि इन दोनों विशाल 
और जोरदार आन्दोलनों का मूल-कारण एक-सा था। हाँ, १९१९ में गांधीजी ने जो 
बड़ी-बड़ी हड़तालें कराई थी, उनमें किसानों ते भी हिस्सा लिया था, और उनके 
बाद से उनका नाम देहातियों में जादू का काम करता था । 

मुझे सबसे बड़ा आदइचये तो इस बात पर हुआ कि हम हाहरवालों को इतने 
बड़े किसान-आन्दोलन का पता तक नहीं था| किसी अख़बार में उसपर एक सतर भी 
नहीं आती थी । उन्हें देहात की बातों में कोई दिरूचस्पी नहीं थी । मेंने इस बात 
को और भो ज्यादा महसूस किया कि हम अपने लोगों से किस तरह दूर पड़े हुए 
है, और उनसे अलग अपनी छोटी-सी दुनिया में किस तरह रहते और काम तथा 
आन्दोलन करते हैं । 


& 
किसानों में भ्रमण 


तीन दिन तक में गांवों में घूमता रहा । और एक बार इलाहाबाद आकर फिर 

वापस गया । हम गाँव-गाँव घूमे--किसानों के साथ खाते, उन्हींके साथ उनके 
कच्चे झोंपड़ों में रहते, घण्टों उनसे बात-चीत करते और कभी-कभी छोटी-बड़ी सभाओं 
में व्यास्यान भी देते । शुरू छल, हम एक छोटी मोटर में गये थे। किसानों में इतना 
उन्साह था कि सैकड़ों ने रात-रात भर काम करके खेतों के रास्ते कच्ची सड़क तैयार 
की, जिससे मोटर ठेठ दूर-दूर के गाँवों में जा सके । अक्सर मोटर अड़ जाती और 
बीसों आदमी खुशी-खुशी दौड़कर उसे उठाते । आख़िर को हमें मोटर छोड़ देनी पड़ी 
और ज्यादातर सफ़र पैदल ही करना पड़ा । जहाँ कहीं हम गये, हमारे साथ पुलिस के 
लोग, खुफिया और लखनऊ के डिप्टी कलेक्टर रहते थे । में समझता हूँ, खेतों में हमारे 
साथ दूर-दूर तक पैदल चलते हुए उनपर एक प्रकार की मुसीबत आ गई होगी । वे 
सब थक गये थे । हमसे और किसानों से बिलकुल उकता उठे थे । डिप्टी कलेक्टर थे 
लखनऊ के एक नाजुक-मिजाज़ नौजवान और पम्प-शू पहने हुए थे। कभी-कभी वह 
हमसे कहते कि ज़रा धीरे चलें । मे समझता हूँ आखिर हमारे साथ चलना उन्हें दुश्वार 
ही गया और वह रास्ते मे ही कहीं रह गये। 

जून का महीना था, जिसमें सबसे ज्यादा गर्मी पड़ा करती हैं। बारिश के 
पहले की तपिश् थी । सूरज की तेज़ी बदन को झुलसाये देती थी और आँखों को 
अंधा बना देती थी । मुझे धूप में चलने की बिलकुल आदत न थी ओर इंग्लेंड से लोटने 
के बाद हर साल गर्भियों में में पहाड़ पर चछा जाया करता था। किन्तु इस बार में 
दिन भर खुली धूप में धूमता था और सिर पर धूप से बचने को हैट भी न था । सिर्फ़ 
एक छोटा तौलिया सिर पर लपेट लिया था । दूसरी बातों में मे इतना मशगूल था कि 
घूप का कुछ खयाल भी नहीं रहा; और इलाहाबाद छौटने पर जब कहीं मेने देखा तो 
मेरे चेहरे का रंग कितना पक्‍का हो गया था । और फिर मुझे याद पड़ा कि सफ़र में 
क्या-क्या बीती । लेकिन इस बात पर में अपने-आपसे खुश हुआ; क्योंकि मुझे मालूम 
हो गया कि बड़े-बड़े मजबूत आदमियों के बराबर में धूप को बर्दाश्त कर सका और जो 
में उससे डरता था उसकी जरूरत नहीं थी। मेने देख लिया है कि में कडी-से-कड़ी 
गर्मी और कड़े-से-कड़े जाड़े को बिना ज्यादा तकलीफ़ के बर्दाइत कर सकता हूँ। 
इससे मुझे अपने काम में तथा जेल-जीवन बिताने में बड़ी मदद मिली । इसकी वजह 

यह थी कि सेरा शरीर आम तौर पर मज़बूत और काम करते लायक़ था और में 
हमेशा कसरत किया करता था । इसका सब्रक़ मेने पिताजी से सीखा था, जो थोड़े- 
बहुत कसरती थे और क़रीब-क़रीब अपने आखिरी दिनों तक जिन्होंने रोजाना कसरत 
जारी रक्खी थी। उनके सिर पर चाँदी-से सफ़ेद बाल हो गये थे, चेहरे पर झ्ुरियाँ 
पड्ठ गई थीं और वह विचार करते-करते बूढ़े और थके-से दिखाई देते थे। मगर उनका 
बाकी शरीर मृत्यु के एक-दो साल पहले तक उनसे बीस बरस कम उम्र के आदमी 
का-सा जान पड़ता था । 

जून १९२० में परताबगढ़ जाने के पहले भी में क्वाँवों से अक्सर गुजरता था। 
वहाँ ठहरता था और किसानों से बात-चीत भी करता था | बड़े-बड़े मेलों के अवसर 
प्र गंगा-किनारे हज़ारों देहातियों को मेंने देखा था और उनमें होमरूल का प्रचार 
किया था| लेकिन उस समय में यह अच्छी तरह न जानता था कि दरअसल ये क्‍या 
हैं, और हिन्दुस्तान के लिए उनका क्‍या महत्त्व है । हममें से ज्यादातर लोगों की तरह 
में भी उनके बारे में कोई विचार न करता था। यह बात मुझे इस परताबगढ़ की 
यात्रा में मालूम हुई, और तबसे हिन्दुस्तान का जो चित्र मेने अपने दिमाग़ में बना 
रक्‍्खा है उसमें हमेशा के लिए इस नंगी-भूखी जनता का स्थान बन गया है। सम्भवतः 
उस हवा में एक किस्म की बिजली थी । शायद मेरा दिमाग़ उसका असर अपने पर 
पड़ने देने के लिए तैयार था। और उस समय जो चित्र मेने देखे और जो छाप मुझ- . 
पर पड़ी वह मेरे दिल पर हमेशा के लिए अमिट हो गई । 

इन किसानों की बदौलत मेरी झेप निकल गई और में सभाओं में बोलना सीख 
गया । तबतक में शायद ही किसी सभा में बोला होऊँ। अक्सर हमेशा हिन्दुस्तानी 
में बोलने की नौबत आती थी और उसके, खयाल से में दहशत खाया करता था । 
लेकिन में किसान सभाओं में बोलने को कैसे ठाल सकता था ? और इन सीघधे-सादे 
गरीब लोगों के सामने बोलने में झेंपने की भी क्‍या बात थी ? में वक्‍तृत्व-कला तो 
जानता न था । इसलिए उनके साथ एक-दिल होकर बोलता और मेरे दिल और 
दिमाग में जो-कुछ होता था वह सब उनसे कह देता था | लोग चाहे थोड़े हों चाहें 
हज़ारों की तादाद में हों, में हमेशा बातचीत के या जाती ढंग से ही उनके सामते 
बोलता; और मेने देखा कि चाहे कुछ कमी भी उसमें रह जाती हो लेकिन मेरा काम 
चल जाता था । मेरे व्याख्यान में प्रवाह काफ़ी रहता था । में जो-कुछ कहता था 
शायद उसका बहुत-कुछ हिस्सा उनमें से बहुतेरे समझ नही पाते थे | मेरी भाषा और 
मेरे विचार इतने सरल न थे कि वे समझ सकते । बहुत छोग तो मेरा भाषण सुन ही 
नहीं पाते थे; क्योंकि भीड़ तो भारी होती थी और मेरी आवाज़ दूर तक नही पहुँच 

पाती थी । लेकिन जब कि वे किसी एक शब्स पर भरोसा और श्रद्धा कर लेते है, तब 
इन सब की ज्यादा परवा उन्हें नहीं रहती । 

में अपनी मां और पत्नी से मिलने मसूरी गया तो, मगर मेरे दिमाग़ में किसान- 
ही-किसान भरे थे गौर में फिर उनमें जाने के लिए उत्सुक था। ज्योंही मे मसूरी से 
वापस लौटा, गाँवों में घूमने चला गया; और मेने देखा कि किसान-आन्दोछ़न बढ़ता जा 
रहा था| उन पीड़ित किसानों के अन्दर अपने-आपपर एक नया विश्वास पंदा हो रहा 
था । वे छाती तानकर और सिर ऊँचा करके चलने लगे थे । ज़मीदारों के ' कारिन्दों 
और पुलिस का डर उनके दिल में कम होता चला जाता था । और यदि किसीका खेत 
बे-दखल होता था तो कोई दूसरा किसान उसे लेने के लिए आगे नहीं बढ़ता था । 
जमींदारों के नौकर जो उन्हें मारा-पीटा करते थे और क़ानून के खिलाफ़ उनसे बेगार 
और छराग लिया करते थे, वह कम हो गया था; और जब कभी कोई ज्यादती होती तो 
फौरन उसकी रिपोर्ट होती और तहकीकात की कोशिश की जाती । इससे ज़र्मीदारों 
के कारिन्दों और पुलिस की ज्यादतियों की कुछ रोक हुई | ताललुक़ेदार घबराये और 
अपना बचाव करते और प्रान्तीय सरकार ने अवध-काइतकारी-कानून में सुधार करने 
का वादा किया । 

ताल्लुक़ेदार और बड़े ज़मींदार ज़मीन के मालिक कहलाते हैं। वे अपने को 
“लोगों के स्वभाविक नेता” कहने में अपना फ़लु समझते है । वे यों तो ज़िटिश सर- 
कार के लाड़ले और बिगड़ेल बेटे हे, लेकिन सरकार उनके लिए शिक्षा और लाूून- 
पालन की जो विशेष व्यवस्था की थी या करने की भूल की थी उसके द्वारा उसने उनके 
सारे वर्ग को बुद्धि और दिमाग़ में बिलकुल बोदा और निकम्मा बना दिया।वे अपने 
किसानों के लिए कुछ भी नहीं करते थे जँसा कि दूसरे देशों के ज़मींदार अक्सर थोड़ा- 
बहुत किया करते हैं, और ज़मीन और लोगों को महज्ञ चूस कर अपना पेट भरने 
वाऐ रह गये थे । उनके पास सबसे बड़ा काम यह रह गया था कि वे मृक़ामी 
अफ़सरों की खुशामत-दरामद करते रहें--जिनकी कि मेहरबानी के बिना उनकी हस्ती 
ज्यादा दिन ठहर नहीं सकती थी । और वे हमेशा अपने खास स्वार्थों और हकों की 
रक्षा का लगातार मतालबा करते रहते थे । 

ज़मींदार शब्द से ज़रा धोला हो जाता है और किसी-किसीकों यह खयारू हो 
सकता है कि तमाम ज़मींदार बड़ी-बड़ी ज़मीनों के मालिक हैं । जिन सूबों में रेयतवारी' 
तरीका है वहाँ जमींदार के मानी हैं खुद खेती करने वाला ज़मीन-मालिक । उन प्रान्तों 
में भी जहाँ ज़मींदारी-प्रथा है, जमींदारों में कम ज़मीन के मालिक, मध्यम दर्जे के 
हजारों ज़मीन-मालिक, और जे हज़ारों लोग भी जो हद दर्जे की ग़रीबी में दिन कादसे 

है और क्रिसी तरह काइतकारों से अच्छी हालत में नहीं है, आ जाते हैँ। संयुकत-प्रान्त 
में, जहाँ तक मुझे याद है, पन्द्रह लाख के करीब वे लोग हैं जिनकी गिनती जञमींदार- 
वर्ग में की जाती हैं । ग्रालिबन इनमें से ९० फ़ी सदी के ऊपर की हालत गरीब-से- 
ग़रीब काइतकार की हालत से मिलती-जुलती हैँ और दूसरे ९ फ़ी सदी की हालत 
किसी क़दर अच्छी है । बड़े समझे जानेवाले ज़मीन-मालिक सारे सूबे में पाँच हज़ार से 
ज्यादा नहीं है और इसके कोई २५ दरहकीक़त बड़े ज़मींदार और ताल्लक़ेदार कहलाने 
लायक हैं। बाज़-बाज़ बड़े काश्तकार की हालत तो छोटे गरीब ज़मींदारों से कहीं अच्छी 
है। ग़रीब जमीन-मालिक और मध्यम दर्जे के ज्ञमींदार बुद्धि में पिछड़े हुए हें। भगर 
हैं भाम तोर पर बहुत अच्छे लोग--स्त्री व पुरुष दोनों । और यदि उनकी शिक्षा-दीक्षा 
का प्रबन्ध अच्छा हो तो वे बढ़िया नागरिक बन सकते है । उन्होंने राष्ट्रीय आन्दोलनों 
में खास हिस्सा लिया है। मगर ताल्‍लुकेदारों और बड़े ज़ञमींदारों ने नहीं--हाँ, कुछ 
अच्छे अपवादों को छोड़र । और तो और पर उनमें कुलीन वर्ग की खूबियाँ भी नहीं 
पाई जातीं । एक वर्ग की हैसियत से शरीर ओर बूद्धि दोनों में वे गिर गये है । अब- 
तक तो उनका खात्मा ही होना चाहिए था | अब वे तभी तक जीवित रह सकेंगे 
कि जबतक ब्रिटिश सरकार ऊपर से उनको सहारा लगाती रहेगी । 

पूरे १९२१ भर मे देहाती इलाकों में आता-जाता रहा । लेकिन मेरा कार्य-क्षेत्र 
बढ़ता गया--यहाँतक कि सारे युक्‍त-प्रान्त में फेल गया । असहयोग सरगर्मी से शुरू 
हो गया था और उसका सन्देश दूर-दूर के गाँवों में पहुँच चुका था । हर जिले में 
कॉँग्रेस-कार्यकर्त्ताओं का एक शुण्ड इस नये सन्देश को लेकर देहात में जाता, और 
उनके साथ वे किसानों की शिकायतें दूर करने की बात भी मोटे तौर पर जोड़ देते थे । 
स्वराज एक ऐसा व्यापक शब्द था जिसमें सब-कुछ आ जाता था, फिर भी ये दोनों 
आन्दोलन---असहयोग और किसान---बिलकुल अलहृदा-अलह॒दा थे; हालाँकि हमारे 
प्रान्त में ये दोनों बहुत कुछ एक-दूसरे मे मिल-जुल जाते थे और एक-दूसरे पर असर 
डालते थे । काँग्रेस के इस प्रचार का यह फल हुआ कि मुकदमेबाज़ी एकबारगी कम 
हो गई और गाँवों में पञ्चायतें कायम होकर उनमें मुकदमे फ़ैसल होने छंगे। कम्रेस 
का असर शान्ति के हक़ में खास तौर पर ज्यादा गिरा क्योंकि जहाँ भी कोई कॉग्रेस- 
कार्यकर्ता जाता वहाँ इस नये अहिंसा के सिद्धान्त पर खास तौर पर ज़ोर देता । 
हो सकता है कि लोगों ने न तो इसकी क़द्र की हो, न इसे पूरा समझा ही हो; 
लेकिन इसने किसानों को मार-काट पर पड़ने से रोका ज़रूर है। * 

यह कोई कम बात न थी । किसान जब उमड़ते हें तो मार-काट कर बैठते हैं और 
उनका उभाड़ किसानों की और मालिकों की खासी लड़ाई ही बन जाती है । और 


किसानों में भ्रमण ऊडे 


उन दिनों अवध के हिस्से के किसानों के जोश का पारा बहुत छोचा चढ़ा हुआ था 
और वे सब-कुछ कर डालने पर आमादा थे। एक चिनगारी पड़ने की देर थी कि 
आग धधक उठती । फिर भी उन्होंने ग़जुब की शान्ति रक्‍्खी । मुझे सिफ़े एक ही 
मिसाल थाद आतो हैँ कि जिसमें एक ताल्लुक़ेदार पीटा गया | ताल्लुक्रेदार अपने 
घर में बैठा था--उसके यार-दोस्त आसपास बैठे थे। एक किसान उसके पास गया 
और उसके गाल पर एक थप्पड़ जमा दिया । किसान का कहना था कि वह अपनी 
पत्नी के साथ अच्छा व्यवहार नहीं करता था और बदचलन था | 

एक और किस्म का हिंसा-कार्य आगे जाकर हुआ, जिससे सरकार के साथ टक्करें 
हुई । मगर ये टक्‍करें तो होकर ही रहती; क्योंकि सरकार संगठित किसानों की 
बढ़ती हुई ताक़त को बर्दाइत नहीं कर सकती थी । ढेर-के-ढेर किसान बिना टिकट 
रेल में सफ़र करने लगे---खास तौर पर तब जब कि उन्हें अपनी बड़ी-बड़ी सभाओं में 
समय-समय पर जाना पड़ता था । कभी-कभी तो उनकी तादाद ६० से ७० हज़ार 
तक हो जाती । उन्हें हटाना मुश्किल था। और वे खुल्लमखुल्ला रेलवे की हुकूमत का 
मुक़ाबिला करने लगे, ज॑सा कि पहले कभी न देखा न सुना गया था। वे रेलवे कर्म- 
चारियों से कहते कि-साहब, अब पुराना जमाना चला गया ।' किसके भड़काने से वे 
बिना टिकट झुण्ड-के-झुण्ड सफर करते थे, में नही जानता । हाँ, हमने उन्हें ऐसी कोई 
बात नहीं सुझाई थी। हमने तो अचानक सुना कि वे ऐसा कर रहे हे । बाद को 
जाकर जब रेलवेवालों ने कड़ाई की तब यह सिलसिला बन्द हो गया । 

१९२० की शरद ऋतु में (जब मे कलकत्ते में काँप्रेस के विशेष अधिवेशन में गया 
हुआ था) कुछ मामूली-सी बात पर कुछ किसान नेता गिरफ्तार कर लिये गये। खास 
परताबगढ़ में उनका मृक़दमा चलाया जानेवाला था। लेकिन मुकदमे के दिन किसानों 
की एक बड़ी भीड़ से अदालत का हाता भर गया और वहाँ से जेल तक के रास्ते भर 
एक लाइन बन गई, जहाँ कि नेता लोग रकवे गये थे। मजिस्ट्रेट घबरा गया और 
उसने मुक़दमा दूसरे दिन के लिए मुल्तवी कर दिया । लेकिन भीड़ बढ़ती गई और 
उसने जेल को क़रीब-क़रीब घेर लिया । किसान लोग मुटठी-भर चने खाकर 
कुछ विन बड़े मज्ञे से रह सकते हें । आख़िर को किसान नेता छोड़ दिये गये । शायद 
जेल में उनका मुकदमा कर दिया गया था । में यह तो भूल गया कि यह घटना कैसे 
हुई, लेकिन किसानों ने उसे अपनी एक बड़ी विजय समझा और वे यह सोचने लगे कि 
महज अपनी भीड़ के बल पर ही हम अपना चाहा करा लिया करेंगे । मगर सरकार 
के लिए यह स्थिति असह्य थी । और एक ऐसा ही मौका जल्दी पेश आया; लेकिन 
उसका अंत दूसरी तरह हुआ।... 


७छ मेरी कहानी 


१९२१ की ज॑नवरी के शुरू की बात है। में नागपुर-काँग्रेस से लौटा ही था 
कि मुझे रायबरेली से तार मिला, कि जल्दी आओ; क्योंकि वहाँ उपद्रव की आशंका 
थी । दूसरे-दित में गया । मुझे मालूम हुआ कि कुछ दित पहले कुछ प्रमुख किसान 
पकड़े गयें थे और वहीं जेल में रक्खे गये थे । किसानों को परताबगढ़ की सफलता 
और उस समय जो नीति उन्होंने अखत्यार की थी वह याद थी ही । चुनने 
किंस।नों की एक बड़ी भीड़ रायबरेली जा पहुँची । मगर इस बार सरकार उन्हें 
ऐसा नहीं करने देना चाहती थी और इसलिए उसने जायद पुलिस और फ़ोज का 
इंतज़ाम कर रक्‍खा था कि उन्हें आगे न बढ़ने दे । कस्बे के ठीक बाहर एक छोटी 
नदी के उस पार किसानों का मुख्य भाग रोक दिया गया । लेकिन फिर भी दूसरी तरफ़ 
से लोग लगातार चले आ रहे थे । स्टेशन पर आते ही मुझे इस स्थिति की ख़बर 
मिली और में फौरन नदी की तरफ गया, जहाँ फ़ौज किसानों का सामना करने के 
लिए रक्‍्खी गई थी। रास्ते में मुझे ज़िला-मजिस्ट्रेट का जल्दी में लिखा एक पूर्जा 
मिला, कि में वापस लौट जाऊँ। उसीकी पीठ पर मेने जवाब लिखा और पूछा, कि 
किस क़ानून की किस दफ़ा की रू से मुझे वापस जाने के लिए कहा गया हैं; और 
जबतक इसका जवाब नही मिलेगा तबतक में अपना काम जारी रखना चाहता हूं । 
जैसे ही मे नदी तक पहुँचा कि दूसरे किनारे पर से गोलियों की आवाज़ सुनाई दी । 
मुझे पुल पर ही फ़ौजवालों ने रोक लिया। में वहाँ इन्तज़ार कर ही रहा था कि एका- 
एक कितने ही डरे और घबराये हुए किसानों ने मझे आ घेरा, जोकि नदी के इस किनारे 
खेतों में छिप रहे थे। तब मेने वहाँ उसी जगह कोई दो हज़ार किसानों की सभा 
करके उनके डर को दूर और उत्तेजना को कम करने की कोशिश की । कुछ क़दम 
आगे ही एक छोटे नाले के उस पार उनके भाइयों पर गोलियों का बरसना और चारों 
और फ़ौज-ही-फ़ौज दिखाई देना--यह उनके लिए एक असाधारण स्थिति थी । मगर 
फिर भी सभा बहुत सफलता के साथ हुई, जिससे किसानों का डर कुछ कम हो गया । 
तब ज़िला-मजिस्ट्रेट उस जगह से लौटे जहाँ से गोलियाँ चलाई जा रही थीं और 
उनके अनुरोध पर में उनके साथ उनके घर गया । वहाँ उन्होंने किसी-न-किसी 
बहाने कोई दो घण्टे तक मुझे रोक रक्‍्खा--जाहिर है कि उनका इरादा मुझे किसानों 
से और शहर के अपने मित्रों से दूर रखने का था । 

बाद को हमें पता चला कि गोली-काण्ड से बहुतेरे आदमी मारे गये । किसानों 
ने तितर-बितर होने से या पीछे हटने से इन्कार कर दिया था; मगर यों वे बिलकुल 
शान्त बने रहे थे । मुझे बिलकुल यक्रीन है कि अगर में, या हममें से कोई, जिन- 
पर वे भरोसा रखते थे, वहाँ होते और उन्होंने उनसे कहा होता तो वे जरूर 


किसानों में भ्रमण उ 


यहाँ से हट गये होते । जिन लोगों का वे विश्वास नहीं करते थे उनका हुक्म मानने से 
उन्होंने इन्कार कर दिया । किसीने तो दर-असलरू मजिस्ट्रेट को सुझाया भी था, कि 
मेरे आने तक कुछ ठहर जावें; किन्तु उन्होंने नहों सुना । जहाँ वह खुद नाकामयाब 
हो चुके थे, वहाँ भछा वह किसी आन्दोलनकारी को क्योंकर सफल होने दे सकते थे ? 
विदेशी सरकारों का, जिनका कि दारोमदार अपने रौब पर होता है, यह तरीक़ा नहीं 
हुआ करता ! 

रायबरेली ज़िले में उन्हीं दिनों दो बार किसानों पर गोलियाँ चलीं, और उसके 
बाद तो हरेक प्रमुख किसान-कार्यकर्त्ता या पञ्चायत के मेम्बर के लिए मानों डर 
का राज्य ही फैल गया !' सरकार ने उस आन्दोलन को कुचल डालने का पक्का 
इरादा कर लिया था ! उन दिनों काँग्रेस की प्रेरणा से किसानों के अन्दर चरखा 
चलाने की प्रवृत्ति हो रही थी। इसलिए चरखा तो मानो राजद्रोह का प्रतीक हो गया 
था, और जिसके घर चरखा पाया जाता उसीकी आफ़त आ जाती । चरखें अक्सर जला 
भी दिये जाते थे । इस तरह सरकार ने सकड़ों लोगों को गिरफ्तार करके तथा दूसरे 
तरीकों से रायबरेली और परताबगढ़ जिले के देहाती इलाक़ों के किसान और कांग्रेस 
दोनों आन्दोलनों को कुचलने की कोशिश की । ज्यादातर मुख्य-मुख्य कार्यकर्त्ता दोनों 
आन्दोलनों में एक ही थे । 

कुछ दिन बाद, १९२१ में, फैज़ाबाद ज़िले में दूर-दूर तक दमन का मज़ा 
चखाया गया । वहाँ एक अनोखे ढंग से झगड़ा खड़ा हुआ । कुछ देहात के किसानो ने 
जाकर एक ताल्लुक़ेदार का माल-असबाब लूट लिया। बाद को पता लगा कि उन लोगों 
को एक दूसरे जमीदार के नौकरों ने भड़का दिया था, जिसका ताललुकेदार से कुछ 
झगड़ा था । उन गरीबो से सचमुच यह कहा गया था कि महात्मा गांधी चाहते हैं कि 
बे लूट ले; और उन्होंने महात्मा गाधी की जय' बोलते हुए इस आदेश का पालन 
किया । ह 

जब मेते यह सुना तो में बहुत बिगड़ा और दुर्घटना के एक या दो ही दिन में 
घटना स्थल पर जा पहुँचा, जो अकबरपुर (फंज्ञाबाद ज़िला) के पास ही था । मेने 
उसी दिन एक सभा बुलाई और कुछ ही घण्टों में ५-६ हज्ञार लोग कई गाँवों से, कोई 
१०-१० मील की दूरी से, वहाँ इकट्ठे हो गये । मेने उन्हें बुरी तरह आड़े हाथों लिया, 
कि किस तरह उन्होंने अपने-आपकी तथा हमारे काम को घक्का पहुँचाया, और शभिन्दगी 
दिलाई और कहा कि जिन-जिनने लूट-पाट की है वे सबके सामने अपना गुनाह क़बूल 
करें । ( उन दिनों में गांधीजी के सत्याग्रह की स्पिरिट से, ज॑ंसा-कुछ में उसे समझ्नता 
था, भरा हुआ था । ) मेंने उन लोगों से, जो लूट-मार में शरीक थे, हाथ ऊँचा उठाने 


जद मेरी कद्ठानी 


के लिए कहा, और कहते ताज्जूब होता है कि बीसों पुलिस-अफसरों के सामने कोई दो 
दर्जन हाथ ऊपर उठ गये । इसके मानी थे यक़्ीनन उनपर आफ़त आना | 

जब उतमें से बहुतेरे लोगों से मेंने खानगी में बातचीत की और उन्होंने 
सीधे-सादे ढंग से सुनाया कि किस तरह उन्हें गुमराह किया गया था, तो मुझे उनकी 
हालत पर बड़ा दुःख हुआ और इस बात पर अफसोस होने छगा कि मेने नाहक ही 
इन सीधे-भोले छोगों को लंबी-लंबी सजायें पाने की हालत में ला रकखा | लेकिन जिन 
लोगों को सज़ा भुगतती पड़ी वे दो या तीन दर्जन नही थे । सरकार के लिए इतना 
अच्छा मौक़ा भला कही खोने जैसा था ? उस ज़िले के किसान-आन्दोलन को कुचलने 
के छिए इस -अवसर का पूरा-पूरा फ़ायदा उठाया गया। एक हज़ार से ऊपर 
गिरफ्तारियाँ हुईं और ज़िला-जेल ठसाठस भर गई । कोई एक साल तक मुकदमे 
चलते रहे । कितने ही मुकदमे के दौरान में जेल ही में मर गये । दूसरे कितनों ही 
को लरूम्बी-लम्ब्री सजायें दी गईं और पिछले दिनों जब में जेल गया तो वहाँ उनमें से 
कुछ से मुलाक़ात हुई थी । क्‍या लड़के और क्या जवान, सब अपनी जवानी जेल में 
काट रहे थे ! 

हिन्दुस्तान के किसान में टिके रहने की शवित बहुत कम है। ज्यादा दिनो तक 

मुकाबिला करने की ताक़त नही रहती । अकालों और बीमारियों के दौर में लाखों मर 
जाते हैं । ऐसी दशा में यह ताज्जुब की बात हैं कि एक साछ भर तक उन्होंने 
सरकार और जमीदार दोनों के सम्मिलित दबाव का मुकाबिला करने की ताक़त का 
परिचय दिया । लेकिन वे कुछ-कुछ थकने लग गये थे और सरकार उनके आन्दोलन 
पर दुढ़तापूवंक हमले करती रहती थी, जिससे अन्त में उनकी हिम्मत उस समय के 
लिए तो टूट गई । फिर भी उनका आन्दोलन धीमी रफ्तार से चलता रहा--हाँ, पहले 
जैसे बड़े-बड़े प्रदर्शन नहीं होते थे, लेकिन अधिकांश गाँवों में पुराने कार्यकर्ता बच रहे 
थे जिनपर डर का कोई असर न हुआ था और जो छोटे रूप में काम करते रहे। यहाँ 
यह याद रखना चाहिए कि यह सब हुआ था कॉमग्रेस के १९२१ के जेल जाने के कार्य- 
क्रम बनने के पहले । किन्तु इसमें भी किसानों ने, पिछले साल के दमन के बावजूद, 
बहुत-कुछ हाथ बंटाया था। 

सरकार किसान-आन्दोलन से डर गई थी और उसने किसानों-सम्बन्धी क़ानून 
को पास करने की जल्दी की । इसके द्वारा किसानों की हालत सुधरने की आशा हुई 
थी । किन्तु जब देखा कि आन्दोलन काबू में आ चुका है तो उसको नरम बना दिया 
गया। इसके द्वारा जो मुख्य परिवर्तत किया गया वह था अवध के किसानों को 
हीन-हयात जमीन पर अधिकार दे देना । यह दिखाई तो दिया था उनके लिए 


किसानों में भ्रमण -. ७७ 
लुभावना, लेकिन अन्त में साबित यह हुआ कि उनकी हालत में उससे कुछ भी सुधार 
नहीं हुआ । 

अवध में किसानों की हलचलें जब-तब होती रहती थीं, लेकिन छोटे पैमाने पर। 


मगर, १९२९ में जो मंदी सारे संसार में आई उससे चीज़ों के भाव गिर गये और 
इसलिए फिर एक संकट-कारू आ खड़ा हुआ | 


१३७ 

बध के किसानों की उधल-पुथल का यहाँ कुछ ब्यौरे के साथ मेने वर्णन 
किया हैँ, क्योकि उसने भारत की समस्या पर से परदा उठाकर उसका 
मूल-स्वरूप मेरे सामने खड़ा कर दिया, जिसकी तरफ कि राष्ट्रीय विचार 
वालों ने शायद ही कुछ तवज्जो की हो । हिन्दुस्तात के जुदे-जुदे भागों में 
किसानों की हुरूचछे बार-बार होती रहती हैँ, जो कि गहरी अज्यान्ति के लक्षण हे । 
अवध के कुछ हिस्सों मे जो किसान-आन्दोलन १९२०-२१ में हुआ वह उसी तरह 
का था-- हालांकि वह अपने ढंग का निराला था, जिससे कई रहस्थ सामने आये। 
उसकी शुरुआत का सम्बन्ध किसी तरह न तो राजनीति से था, न राजनैतिक 
पु्षों से, बल्कि शुरू से आखिर तक बाहरी और राजनेतिक लोगों का उसपर 
कम-से-कम असर था । सारे हिन्दुस्तान की दृष्टि से वह एक मुकामी मामला था, 
और इसलिए उसकी तरफ़ बहुत-कम ध्यान दिया गया था| यहाँ तक कि संयुकत- 
प्रान्‍्त के अखबारों ने भी उसकी तरफ बहुत-कुछ लापरवाही ही दिखाई | उनके 
सम्पादको और उनके अधिकांश शहराती पाठकों के लिए अध-तंगे किसानों की 
जमात के उन कामों में कोई असली राजनंतिक या दूसरे प्रकार की खूबी न थी। 
पजाब और ख़िलाफ़त-सम्बन्धी अन्यायों की रोज़ चर्चा होती थी और असह- 
योग, जिसके बल पर उन अन्यायों की दूर करने की कोशिश की जानेवाली थी, 
लोगों की ज़बान पर एक ही विषय था। सब लोगों का ध्यान उसी में छूगा हुआ 
था । अलबत्ते शुरू में राष्ट्रीय. स्वतन्त्रता के बड़े प्रइन, यानी स्वराज, पर 
ज्यादा ज़ोर नही दिया जाता था | गांधीजी गोल-मोल और बड़े-बड़े उद्देशों को 
'पसन्‍्द नही करते हें-- वह हमेशा किसी खास और निद्िचत बात पर सारी ताक़त 
लगाता ज्यादा पसन्द करते हैँ।फिर भी स्वराज की बातें वायु-मण्डल में और 
लोगों के दिमाग़ों में बहुत-कुछ घूमती रहती थी, और जगह-जगह जो सभा-सम्मेलन 
होते थे उनमें बार-बार उनका जिक्र आया करता था। 

१९२० के सितम्बर में कलकत्ता में कांग्रेस का विशेष अधिवेशन हुआ--पंजाब 
और खिलाफ़त के और खासकर असहयोग के प्रवत पर अपना निर्णय देने के लिए। 
लाछा लाजपतराय उसके सभापति थे; जो लम्बे भरसे तक देश से बाहर रहने के 
बाद हाल ही अमेरिका से लौटे थे । उन्हें असहयोग की यह नई योजना नापसन्द 

थी और उन्होंने उसका विरोध किया था । हिन्दुस्तान की राजनीति में वह आम तौर 
पर मरम-दल के माने जाते थे, लेकित उनकी साधारण जीवन-दृष्टि निश्चित रूप 
से वैध और माडरेट थी। सदी के शुरू के उन दिनों परिस्थिति ने--न कि 
हादिक विश्वास या इच्छाने--उन्हें लोकमान्य तिछुक तथा दूसरे गरम-दलवालों का 
साथी बना दिया था।' लेकिन उनका दृष्टिकोण निश्चय ही सामाजिक तथा 
आधिक था, जो कि उनके अरसे तक विदेशों में रहने से ओर भी मज़बूत हो गया 
था, और उसके कारण उनकी दृष्टि अधिकांग्य हिन्दुस्तानी नेताओं की बनिस्बत्‌ ज्यादा 
व्यापक थी । 

विल्फ्रेड स्केवन ब्लण्ट ने अपनी 'डायरियों' में गोखले और लालाजी के साथ 
हुई मूलाकातों ( १९०९ से लगभग ) का हाल लिखा है। दोनो के बारे में उसने बहुत 
सख्त लिखा है, क्योंकि उसकी राय में वे बहुत फूक-फूंक कर चलते थे और वास्त- 
विकता का सामना करते हुए डरते थे। लेकिन फिर भी छाछाजी दूसरे बहुत-से 
हिन्दुस्तानी नेताओं से कहीं ज्यादा उनका मुक़ाबिला करते थे। ब्लण्ट पर जो छाप 
पड़ी उससे तो हम यह समझ सकते हे कि उस समय हमारी राजनीति की और 
हमारे नेताओं की नाड़ी कितनी धीमी चलती थी और उनका असर एक सुयोग्य और 
अनुभवी विदेददी सज्जन पर क्या पड़ा । लेकिन पिछले २० वर्षों में उनकी नब्ज्ञ की 
चाल में बड़ा फ़र्क पड़ गया है । 

इस विरोध में लाला लाजपतराय अफेले न थे। उम्तके साथ बड़े-बड़े और 
प्रभाव-शाली लोग भी थे । काँग्रेस के करीब-करीब सभी पुराने महारथियों ने गांधीजो 
के असहयोग-प्रस्ताव का विरोध किया था। देशबन्धु दास उस विरोध के अगुआ 
थे---इसलिए नही कि वह उसकी स्पिरिट को नापसन्द करते थे---क्योकि वह उस 
हद तक बल्कि उससे भी आगे जाने को तंयार थे--बल्कि खासकर इसलिए कि नई 
कौंसिलों के बहिष्कार पर उन्हें एतराज था । 

पुरानी पीढ़ी के बड़े-बड़े नेताओं में एक मेरे पिताजी ही ऐसे थे जिन्होंने उस 
समय गांधीजी का साथ दिया उनके लिए ऐसा करना हँसी-खेल न था । उनके पुराने 
साथियों ने जो-जो ऐतराज किये थे उनमें से बहुतेरों को वे ठीक समझते थे और उनका 
उनपर बहुत असर भी हुआ था। उनकी तरह वह भी एक अज्ञात दिशा में एक 
अजीब नये तरीक़े से आगे बढ़ने में हिचकिचाते थे, जहाँ जाकर किसीके लिए अपने 
पुराने तौर-तरीक़े क्रायम रखना मुश्किल ही था। फिर भी उनके दिल में एक अनि- 
वार्य कोशिश थी कोई कारगर उपाय करने की ओर---और असहयोग के प्रस्ताव में 
ऐसे निश्चित उपाय की मोजना थी, अलबत्ते वह ठीक उसी तरह की न थी ज॑सी कि 


एछ्‌० मेरो कहानी 


पिताजी चाहते थे । पक्का इरादा करने में उन्हें बहुत बकत लगा था। बड़ी देर-देर 
तक उन्होंने गांधीजी और देशबन्ध से बातें की थीं। उन्हीं दिनों संयोग से वह और 
दास बाबू दोनों बहुत-कुछ एकसाथ पड़ गये थे, क्योंकि एक बड़े मुफस्सिल मुकदमे में 
वे दोनों एक-दूसरे के खिलाफ़ पैरवी के लिए खड़े हुए थे । वे दोनों इस मसले को 
बहुत-कुछ एक-सा नृक्ते-निगाह से देखते थे और उसके अन्त के बारे में भी उनका 
बहुत कम मतभेद था। फिर भी, वह थोड़ा-सा ही मतभेद काफ़ी था उनसे विशेष 
काँग्रेस के मुख्य प्रस्ताव का परस्पर-विरोधी पक्ष लिवाने के लिए । तीन महीने बाद वे 
फिर नागपुर-काँग्रेस में मिले, और तबसे आगे चछकर दोनों एकसाथ चलते रहे 
और एक-दूसरे के अधिक नजदीक आते चले गये | 

उन दिनों, कलकत्ता की विशेष काँग्रेस के पहले, मे उनको बहुत कम समझ 
पाया था । परन्तु जब कभी में उनसे मिलता मेने देखा कि वह बराबर इस समस्या 
का मुकाबिला करने में लगे रहते थे। इस सवाल के राष्ट्रीय स्वरूप के अलावा इसका 
जाती पहल भी था। असहयोग के मानी होते थे उनका वकालत छोड़ देना, जिसके 
मानी होते थे उनका अपने पुराने जीवन से बिलकुल नाता तोड़ लेना और एक बिलकुल 
नये जीवन में अपनेको ढालना--यह कोई आसान बात नहीं थी, खासकर उस समय 
जब कि कोई अपनी ६० वी वर्षगांठ मनाने की तैयारी कर रहा हो । पुराने राज- 
नेतिक साथियो से, अपने पेशे से, उस सामाजिक जीवन से जिसके वह अब तक आदी 
थे, सबसे ताल्लक़ तोड़ना था और कितनी ही खर्चीली आदतों को छोड़ देना था, जो 
अबतक पड़ी हुई थी । फिर रुपये और खर्च-वर्च का सवाल भी कम महत्व का न था, 
और यह जाहिर था कि अगर वकालत की आमदनी चली गई तो उन्हें अपने रहन- 
सहन का स्टेंडड बहुत कम करना होगा । 

लेकिन उनकी बुद्धि, उनका जबरदस्त स्वाभिमान, और उनका गे --ये सब 
मिलाकर उन्हें एक-एक कदम नये आन्दोलन की तरफ़ ही बढ़ाते गये यहाँतक कि अन्त 
में वह सोलहों आना उसमें कूद पड़े । उन कई घटनाओं से, जिनका अन्त पञ्जाब- 
काण्ड में हुआ, और उसके बाद जो-कुछ हुआ उससे उनके दिल में जो गुस्सा भरता 
जा रहा था उसको, जो अन्याय और अत्याचार वहाँ हुए थे उनकी याद को, और जो 
राष्ट्रीय अपमान हुआ उसकी कदृता को, बाहर निकलने का कोई मार्ग चाहिए था। 
लेकिन बह महज उत्साह की लहर में बह जानेवाले न थे। उन्होंने आखिरी फैसला 
तभी किया और गांधीजी के आन्दोलन में तभी कूदे जब उनके दिमाग़ ने, और एक 
मेंजे हुए वकीछ के दिमाग़ ने, सारा आगा-पीछा अच्छी तरह सोच लिया । 

गांधीजी के मानवी गुणों को देखकर वह उनकी तरफ़ खिंचे थे और इसमें कोई 

शक नहीं कि इस बात ने भी उनपर असर डाला था । जिस शलह्स को वह नापसन्द 
करते थे उससे उनका साथ कोई भी ताक़त नहीं करा सकती थीं, क्योंकि उसकी 
' रत्ि और अरुचि दोनों बड़ी तेज होतो थी । लेकित यह मिलाप था अनोखा--एक 
' तो साधु, वेरागी, धर्मात्मा, जीवन में प्राप्त होनेवाले आनन्द-विछास और शारीरिक 
“'सुख्तों को लात मारनेवाला, और दूसरा कुछ भोग-प्रिय, जिसने जीवन के कितने ही 
'[आनन्दों का स्वागत और उपभोग किया और इस बात की बहुत कम परवा की कि 
(आगे क्‍या होगा ! मनोविदलेषण-शास्त्र की भाषा में कहें तो यह एक अन्‍न्तर्मुख का 
!' एक बहिमुख के साथ मिलाप था। फिर भी उन दोनों के बीच एक प्रेम-बन्धन 
हा और एक हित-सम्बन्ध था, जिसने दोनों को एक-दूसरे की तरफ़ खींचा और बाँध 
#॒ रक्खा--यहाँतक कि जब आगे चलकर दोनों की राजनीति में अन्तर पड़ गया तब 
|! भो दोनों में गाढ़ी मित्रता रही । 
ई वाल्टर पेटर से अपनी एक किताब में बताया हैं कि कैसे एक साधु और एक 
५ दुनियादार, एक धाभिक प्रकृति का और दूसरा उसके विरुद्ध स्वभाव का, एक-दूसरे 
के विरोधी स्थानों से शुरू करके, जुदे-जुदे रास्तों से सफर करते हुए, पर फिर 
भी दोनों ऐसी जीवन-दृष्टि रखते हुए जो अपने उत्साह और सरगर्भियों में औरों 
, से उच्च और उदार रहती है, अक्सर एक-दूसरे को ज्यादा अच्छी तरह समझते 
£ और पहचानते है--बनिस्बत इसके कि उनमें से हरेक दुनिया के किसी साधारण 
* मनुष्य को समझें ओर पहचाने---और कभी-कभी तो वे दरअसल एक-दूसरे के हृदय 
को स्पर्श भी करते हूं । 
कलकत्ता के विशेष अधिवेशन 'ने काँग्रेस की राजनीति में गाँधी-युग को शुरू 
किया, शो तबसे अबतक कायम हँ--हां, बीच में एक छोटा-सा जमाना (१९२२ से 
१९२९ तक) ज़रूर ऐसा गया जिसमें उन्होने अपने-आपको पीछे रख लिया था और 
4 स्व॒राज-पार्टी को, जिसके नेता देशबन्धु दास और मेरे पिताजी थे, अपना काम 
/ करते दिया था। तबसे काँग्रेस की सारी दृष्टि ही बदल गई; विलायती कपड़े चले गये 
2 और देखते-देखते सिर्फ खादी-ही-खादी दिखाई देने लगी; काँग्रेस में नये क्रिस्म के लोग 
£ -प्रतिनिधि---दिखाई देने लगे, जो खास करके मध्यम-वर्ग की निचली श्रेणी के थे । 
£ हिन्दुस्तानी और कभी-कभी तो उस प्रान्त की भाषा जहाँ अधिवेशन होता था अधिका- 
/£ धिक बोली जाने लगी, क्योंकि कितने ही डेलीगेट अंग्रेज़ी नहीं जानते थे । राष्ट्रीय 
£ कामों में विदेशी भाषा का व्यवहार करने के खिलाफ़ भी छोगों के भाव तेज़ी से बढ़ 
ह रहे थे, और कांग्रेस की सभाओं में साफ़ तौर पर एक नई जिन्दगी, नया जोश,. और 
एक सरगर्मी दिखाई देती थी । 
६ 


हु 
्र 
; 
( 






के 
के 
| 
कै 


' एरे मेरी कहानो 


अधिवेशन खतम होने के बाद गाँधीजी अमृत बाज़ार ,पत्रिका' के महारथी 
सम्पादक श्री मोतीलाल घोष से मिलने गये, जोकि मृत्युशय्या पर पड़े हुए थे। में उनके 
साथ गया था । मोती बाबू ने गांधीजी के आन्दोलन को आशीर्वाद दिया और साथ 
में कहा---'में तो अब दूसरी दूनिया में जा रहा हूँ । में, और तो क्या कहूं, कहीं भी 
(शा, मुझे एक बात का बहुत सन्तोष है कि वहाँ ब्रिटिश साम्राज्य न होगा--अब में 
दस साम्राज्य की पहुंच के परे हो जाऊँगा ! * 
कछकत्ता से लौटते समय में गांधीजी के साथ रवीन्द्रनाथ ठाकुर और उनके 
निहायत प्यारे बड़े भाई बड़ो दादा' से मिलने गान्ति-निकेतन गया । वहाँ हम कुछ 
दिन रहे। मुझे याद है कि सी० एफ़० एण्डरूज़ ने कुछ किताबें मुझे वहाँ दी थी, जो 
मुझे दिलचस्प मालूम हुई थीं और जिनका मुझपर बहुत असर भी पड़ा था । उनका 
विषय था आफ़िका में साम्राज्यवाद के आथिक स्वरूप । इनमें से मॉरेल की लिखी 
एक किताब--ब्लंक मेन्स बर्डन--ने मेरे दिल को बहुत हिला दिया था । 
इन्ही दिनो या इसके कुछ दिन बाद, एण्डरूज़ साहब ने एक पुस्तका लिखी, 
जिसमें हिन्दुस्तान के लिए स्वाधीनता की पैरवी की गई थी। में समझता हूँ कि उसका 
नाम था 'इंडिपेंडेस्स--दि इमीजिएट नीड' । यह एक बहुत ऊँचे दरजे का मज़मून था, 
जो कि सिली के हिन्दुस्तान-विषयक कुछ लेखों और पुस्तकों के आधार पर लिखा गया 
था। और मुझे ऐसा लगा कि स्वाधीनता का प्रतिपादन इतनी अच्छी तरह किया गया हैं 
कि उसका कोई जवाब नहीं हो सकता-यही नहीं, बल्कि मुझे बह हमारे हाथिक भावों 
का चित्र खींचती हुई मालूम हुई । उसकी भाषा बड़ी सीधी-सादी और सरगर्मी लिये 
हुई थी । मानो हमारे दिल को हिला देनेवाद्ी गहरी प्रेरणायें और अधखिली 
अभिलाषायें साफ़ तौर पर मूर्त बनती हुई दिखाई दी । न तो वह आ्थिक आधार पर 
लिखी गई थी और न उसमें समाजवाद ही था; उसमे शुद्ध राष्ट्रीयता, हिन्दुस्तान की 
ज़िल्लत के प्रति मन में सहानुभूति ओर इससे छूटकारा पाने की और हमारे इस बरसों 
के अध:पतन का ख़ात्मा कर देने की ज़बरदस्त रुवाहिश थी । यह कितनी विचित्र 
बात हैं कि एक विदेशी, और सो भी वह जो हमपर हुकूमत करनेवाली जाति का है, 
हमारे अन्तस्तल की पुकार को इस तरह प्रतिध्वनित करें ! असहयोग तो, जैसा कि 
सिली ने बहुत पहले कह दिया है, “यह भावना है कि हमारे लिए विदेशियों को 
अपनी हुकूमत हमपर जमाये रखने में सहायता पहुँचाना शर्मनाक है।” और एण्डरूज़ ने 
लिखा है---“आत्मोद्धार का एक ही मार्ग हैँ, कि अपने अन्दर से कोई जबरदस्त हलूचल 
“उभाइ-पैदा हो । ऐसे उभाड़ के लिए जिस बारूद की ज़रूरत हैँ वह खुद हिन्दुस्तान 
की रूह में ही पैदा होनी चाहिए । वह बाहर से किसीके देने, मांगने, मिलने, ऐलान 

” करने और रिआयते देने से नहीं आ सकती | बह अपने अन्दर से ही आनी 
चाहिए ('*'*'*** “इसलिए जब मेंने देखा कि ऐसे ही आन्तरिक शक्ति, वह बारूद, 
दरअसल भक से धड़ाका कर चुकी है- जब महात्मा गांधी ने भारत के हुदय में 
भसत्र फुका--- आज़ाद हो जाओ, गुलाम मत बने रहो' और हिन्दुस्तान की हत्तन्त्री उसी 
स्वर में झनझना उठी--तो मेरे मन और आत्मा को उस असह्य ब्रोन्न से छूटकारा 
“ने की निहायत खशी हुई | एक आकस्मिक हलचल के साथ उसकी बेड़ियाँ ढीली 

होने लगी और आज़ादी का रास्ता खुल गया। 

रा अगले तीन मास में सारे देश भर में असहयोग की लहर बढ़ती चली गई। नई 

“कौन्सिलों का बहिष्कार करने की जो अपील की गई थी उसमें आश्चर्यजनक सफलूता 

५ मिली । यह बात नहीं कि सभी लोग वहाँ जाने से रुक गये, या रुक सकते थे, और 

! इस तरह तमाम सीटें खाली रबखी जा सकती थीं। बल्कि मुट्ठीभर वोटर भी चुनाव 

कर सकते थे और अविरोध चुनाव भी हो सकता था। लेकिन, हाँ यह सच है कि 

; अधिकांश वोटर-मतदाता---वोट देने नहीं गये, और वे सब उम्मीदवार जिन्हे देश की 

: पुकार का खयाल था, कौन्सिलों के लिए खडे नही हुए । चुनाव के दिन सर वेलेन्टाइन 

“शिरोल दैवयोग से इलाहाबाद में थे और खुद चुनाव के मुकामो पर देखने गये थे । 

* बह बायकाट की पूर्णता को देखकर दग रह गये । एक देहाती चुनाव-स्टेशन पर, जो कि 
इलाहाबाद शहर से १५ मील दूर था, उन्होने देखा कि एक भी वोटर वोट देने नही 
गया था । हिन्दुस्तान पर लिखी अपनी एक पुस्तक में उन्होंने अपने इस अनुभव का 
ज़िक्र किया है । 

। यद्यपि देशबन्धु दास तथा दूसरे लोगों ने कलकत्ता-अधिवेशन में बहिष्कार की 
उपयोगिता पर सन्देह प्रकट किया था, तो भी आद्विर को उन्होने काग्रेस के फ़ेसले को 
माना । चुनाव हो जाने के बाद मतभेद भी दूर हो गया और नागपुर-कांग्रेस (१९२०) 
में फिर बहुत से पुराने काग्रेसी नेता असहयोग के मडच पर आकर मिल गये | उस 
आन्दोलन की कामयाबी ने बहुतेरे डॉवाडोल और सन्देह रखमेवालो को कायल कर 
दिया था । 

फिर भी, कलकत्ता के बाद, कुछ पुराने नेता कांग्रेस से पीछे हट गये, जिनमें 

अब महाहुर और लोकप्रिय नेता थे श्री जिल्चा | सरोजिनी नायडू ने उन्हें हिन्दू 

कस्लिम एकता का राज-दूत' कहा था और पिछले दिनों में उन्हींकी बदौलत मुस्लिम- 

'छीग का कॉग्रेस के नजदीक आना बहुत-कुछ मुमकिन हुआ था, मगर कांग्रेस ने बाद में 

'जो रूप धारण किया-असहयोग को तथा अपने नये विधान को अपनाया, जिससे वह 

ज्यादातर जनता का संगठन बन गई, वह उन्हें कतई नापसन्‍्द था। उनके मतभेद का 
कट 


फैशन 


. * कट 


८ मेरी कड्ठानी 


कारण यों तो राजनेतिक बताया गया था; परन्तु वह मुख्यतः राजनैतिक न था। उस 
समय की कांग्रेस में ऐसे बहुत-से लोग थे जो राजनैतिक विचारों में जिन्ना साहब से 
पीछे ही थे । पर बात यह है कि काँग्रेस के इस नये रंग-रूप से उनका स्वभाव मेल 
नहीं खाता था। उस खादीधारी भभ्मड़ में जो हिन्दुस्तानी में व्याल्यान देने का 
मतालबा करती थी, वह अपने को बिलकुल बे-मेल पाते थे | बाहर लोगों में जो जोश 
था वह उन्हें पागलों की उछल-कूद-सा मालूम होता था | उनमें और भारतीय जनता 
में उतना ही फ़क़ था जितना कि सेवाइल रो और बॉण्ड स्ट्रीट में और झोंपड़ोंबाले 
हिन्दुस्तानी गाँवों में है। एक बार उन्होंने खानगी में सुझाया था कि सिर्फ़ मैट्रिक पास 
ही कांग्रेस में लिये जावें । में तही कह सकता कि उन्होंने दरअसल संजीदगी के साथ 
ही यह बढ़िया बात सुझाई थी । परन्तु यह सच है कि उनके साधारण दृष्टिकोण के 
बह मुआफिक ही थी । इस तरह वह कांग्रेस से दूर चले गये और हिन्दुस्तान की 
राजनीति में अकेले-से पड़ गये | दुःख की बात है कि आगे जाकर एकता का यह 
पुराना एलची उन प्रतिगामी लोगों में मिल गया जो मुसलमानों में बहुत ही सम्प्रदाय- 
वादी थे। 

माडरेटों या यों कहे कि लिबरलों का तो कांग्रेस से कोई ताल्लुक़ ही न रहा 
था । वे उससे सिर्फ दूर ही नहीं हट गये, बल्कि सरकार में घुल-मिल गये, नई योजना 
के अन्दर मिनिस्टर और बड़े-बड़े अफसर बने और असहयोग तथा कांग्रेस का 
मुक़ाबिला करने में सरकार की मदद की । वे जो-कुछ चाहते थे,क़रीब-क़रीब सब उन्हें 
मिल गया था--यानी कुछ सुधार दे दिये गये थे, और इसलिए अब उन्हें किसी 
आन्दोलन की ज़रूरत न थी सो, एक ओर देश जहाँ जोश-खरोश से उबल रहा था, 
ओर अधिकाधिक क्रान्तिकारी बनता जा रहा था, तहाँ वे खुले आम क्रान्ति-विरोधी, 
खुद सरकार के एक अंग बन गये । वे लोगों से कटकर बिलकुल अऊग जा पड़े 
और तब से हर मसले को हाकिमों के दृष्टि-बिन्दु से देखने की उनकी आदत पड़ गई, 
जो अबतक क़ायम हैं। सच्चे अर्थ में उनकी अब कोई पार्टी नहीं रह गई है---सिर्फ़ चन्द 
लोग रह गये हे, सो भी कुछ बड़े शहरों में। श्री श्रीनिवास शास्त्री शाही राजदूत और 
ब्रिटिश सरकार की प्रेरणा से भिन्न-भिन्न ब्रिटिश उपनिवेश्ञों में तथा संयुक्त राज्य 
अमेरिका में घूमे और जहाँ-जहाँ गये उन्होंने कांग्रेस को और खुद अपने ही देश- 
वासियों को उस सरकार से लड़ाई लड़ते रहने के लिए बुरा-भला कहा। 

फिर भी यह न समझिए कि लिबरल लोग सुखी थे। खुद अपने ही लोगों 
से कटकर अलरूहदा पड़ जाना, जहाँ दुश्मनी नहीं दिखाई या सुनाई देती हो वहाँ भी 
दुश्मनी समझन! कोई आनन्‍्दायी अनुभव नहीं कहा जा सकता । जब सारी जनता उमड़ 

फ् 

उठती हैं तो वह अपनेसे अलह॒दा रहनेवालों के प्रति मेहरबान नहीं रह सकती । 
हालांकि गांधीजी की बार-बार की चेतावनियों ने असहयोग को मुखालिफों के लिए 
उससे कहीं अधिक मृदुल और सौम्य बना दिया था जितना कि दूसरी हालत में वह , 
हो सकता था। लेकिन फिर भी महज़ उस वायुमण्डल ने ही उनका दम बन्द कर 
दिया था जो उसका विरोध करते थे, जिस तरह कि वह उन लोगों को बल और स्फूति 
देता था और उनमें जीवन तथा कार्य-शक्ति का सह्चार करता था जो कि उसके 
हामी थे । जनता के उभांड और सच्चे क्रान्तिकारी आन्दोलनों के हमेशा ऐसे दोहरे 
असर होते हैं; वे उन लोगों को जो जनता में से होते हे या जो उनकी तरफ़ हो जाते 
हे, उत्साहित करते हैं और उनको आगे लाते हे, और साथ ही उन लोगों के विचारों 
को दबाते हें और उनको पीछे हटा देते है जो उनसे मतभेद रखते हैं । 

यही कारण है जो कुछ लोगों की यह शिकायत थी कि असहयोग में तो सहन- 
शीलत्ञा का अभाव है और उससे अन्धे की तरह एक-सी राय देने और एक-से काम 
करने की प्रवृत्ति पैदा होती है । इस शिकायत में सचाई तो थी, लेकिन वह थी इस 
बात में कि असहयोग जनता का एक आन्दोलन था और उसका अगुआ था ऐसा दबंग 
शख्स जिसे हिन्दुस्तान के करोड़ों लोग भक्ति-भाव से देखते थे। मगर इससे भी 
गहरी सच्चाई तो थी जनता पर हुए उसके असर में । ऐस। अनुभव होता था मानों 
किसी क़ंद से या बोध से वह छूटकारा पा गई हो और आज़ादी का एक नया भाव 
आ गया हो ! जिस भय से वह अबतक दबी और कुचली जा रही थी वह पीछे हट 
गया था और उसकी कमर सीधी और सिर ऊँचा हो गया था यहाँतक कि दूर-दूर 
के बाज़ारों में भी राह चलते लोग काँग्रेस और स्वराज ( क्योंकि नागपुर-काँग्रेस ने 
स्वराज को अपना ध्येय बना लिया था ) की, पंजाब की घटनाओं की, तथा खिलाफ़त 
की बातें करते थे। लेकिन खिलाफ़त' शब्द के अजीब मानी देहात के लोग समझते 
थे । लोग समझते थे कि यह खिलाफ़' से बना हैं और इसलिए बे इसके मानी करते 
थे 'सरकार के खिलाफ़' ! हां, वे अपने खास-खास आधिक कष्टों पर भी बातचीत 
करते थे । बेशुमार सभायें और सम्मेलब होते और उनसे उनमें बहुत-कुछ राजनैतिक 
शिक्षा फैली । 

हममें से बहुत लोग जो कॉँग्रेस-कार्यक्रम को पूरा करने में लगे हुए थे, 
१९२१ में मानों एक किस्म के नशे में मतवाले हो रहे थे। हमारे जोश, आश्यावाद 
और उछलते हुए उत्साह का ठिकाना न था। हमें वैसा आनन्द और सुख का स्वाद 
आता था जैसा किसी शुभ काम के लिए धर्मे-युद्ध करनेवाले को होता है। हमारे 
मन में न शंकाओं के लिए जगह थी, न हिचक के लिए; हमें अपना रास्ता अपने 

सामने बिलकुल साफ़ दिखाई देता था, और हम आगे बढ़ते चले जाते थे, दूसरों के 
उत्साह से उत्साहित होते तथा दूसरों को और आगे धक्का देते थे । हमने जी-जात 
लगाकर काम करने में कोई बात उठा न रखी, इतनी बड़ी भेहनत हमने कभी न की 
थी; क्‍योंकि हम जानते थे कि सरकार से मुक़ाबिला छीछक्ष ही होनेवाला है, और 
इससे पहले कि सरकार हमे उठाकर अलग कर दे, हम ज्यादा-से-ज्यादा काम कर 
डालता चाहते थे । 

इन सब बातो से बढ़कर हमारे अन्दर आज्ञादी का और आज़ादी के गर्व का 
भाव आ गया था । यह पुराना भाव कि हम पीडित है और हमारा कोई काम पूरा 
नहीं पड़ सकता, बिलकुल चला गया था। अब न तो काना-फूंसी होती थी भोर न 
गोल-मोल कानूनी भाषा इस्तेमाल की जात थी, कि जिससे अधिकारियों के साथ 
झगड़ा मोल लेने से अपनेको बचाया जा सके | हम वही कहते थे जो हम मानते थे 
और महसूस करते थे, और उसे खुल्लमखल्ला डंके की चोट कहते थे । हमें उसके 
नतीजे की क्या परवा थी ? क्‍या जेल ? उसकी तो हम राह ही देख रहे थे । उससे 
तो हमारे उद्देश-सिद्धि में मदद ही पहुंचनेवाली थी । बेशुमार भेदिया और खुफिया पुछिस 
के लोग जो हमें घेरे रहते थे और हम जहाँ जाते वहाँ साथ रहते थे, उनकी हालत 
दयाजनक हो गई थी । क्योकि हमारे पास उनके पता लगाने के लिए कोई छिपी 
बात ही न थी । हमारी सारी बाज़ी खुली थी । 

हमको इस बात का ही सिफ़ सन्‍्तोष न था कि हम एक कारगर राजनैतिक 
काम कर रहे है, जिससे हमारी आँखों के सामने भारत की तसवीर बदलती जा रही 
है, और जो जैसा कि हमारा विश्वास था, हिन्दुस्तान की आज़ादी बहुत नज़दीक छा 
रहा है, बल्कि हमारे अन्दर एक नेतिक उच्चता का भाव भी पंदा हो गया था, कि 
हमारे साध्य और साधन दोनों हमारे मृखालिफ़ों के मुकाबिले में अच्छे और ऊँचे हें । 
हमें अपने नेता पर और उसके बताये लासानी तरीक़ें पर फ़र्म था । और कभी-कभी 
हम अपनेको सत्पुरुष मानते का दावा करने रूगते थे । लड़ाई के जारी होते हुए भी 
और हमारे खुद उसमें लिप्त होते हुए और उसे बढावा देते हुए भी एक आन्तरिक 
शान्ति का अनुभव होता था । 

ज्यों-ज्यों हमारा नेतिक तेज, हमारा सत्व, बढ़ता गया, त्पों-त्यों सरकार का 
घठता गया । उसकी समझ में नहीं आता कि यह हो क्या रहा है। ऐसा जान 
पड़ता था कि हिन्दुस्तान में उनकी परिचित पुरानी दुनिया एकाएक ढह्टे जा रही है । 
दूर-दूर तक एक नई आक्रामक स्पिरिट और आत्मावकछम्बन और निर्मयता के भाव 
फुल रहे हें और भारत में ब्रिटिश हुकूमत का बहुत बड़ा सहारा--रौब---सरेवस्ल 

गिरता जा रहा है| थीड़ा-योड़ा दमन करने से आन्दोलन उल्टा बढ़ता जाता था और 
सरकार बहुत देर तक बड़े-बड़े नेताओं पर हाथ डालने से हिचकती ही रही । वह नहीं 
जानती थो कि इसका नतीजा आखिर कया होगा। हिन्दुस्तानी फ़ोज पर भरोसा रकक्‍्ख़ा 
जा सकता हैं या नहीं ? पुलिस हमारे हुक्‍्मों पर अमल करेगी या नहीं ? दिसम्बर 
१९२१ में छा रीडिग ने तो कही दिया था कि हम हैरान और परेशान हो रहे हैं ।! 

१९२१ की गर्मियों में युक्सप्रान्ल की सरकार की ओर से ज़िला-अफ़सरों के नाम 
एक मज़ेदार गृप्त गश्ती-चिट्ठी भेजी गई थी । वह बाद को एक अख़बार में भी छप 
गई थी । उसमें दु ख के साथ यह कहा गया था कि इस आन्दोलन में प्रारम्भिक सूत्र 
हमेशा दुश्मन यानी काँग्रेस के हाथों में है, और इसे कमबरुती ही समझना चाहिए । 
और प्रारम्भिक सूत्र सरकार के हाथों में आ जाय, इसके लिए उसमें तरह-तरह के 
उपाय बताये गये थे, जिनमें एक था निकम्मी अमन सभाओं” को क़रायम करना । यह 
माना जाता था कि असहयोग से लड़ने का यह तरीक़ा लिबरल मिनिस्टरों का सुझाया 
हुआ था । 

कितने ही ब्रिटिश अफ़सरों के होश-ह॒वास गुम होने छगे थे। दिमागी परेशानी 
कम न थी । दिन-दिन प्रबल होनेवाला विरोध और हुक्लूमत का मृक़ाबिला करने की 
स्पिरिट हाकिमों के सिर पर घने मानसूनी बादलों की तरह मेंडरा रहे थे; परन्तु 
फिर भी चूकि उसके साधन शान्तिमय थे, उन्हें उसका मक़ाबिला करने, उसपर हावी 
होने या जोर के साथ धर दबाने का कोई मौक़ा नहीं मिलता था । औसत दर्जे के 
अंग्रेश इस बात को नहीं मानते थे, कि हम काँग्रेसी सच्चे दिल से अहिसा चाहते हैं । 
वे समझते थे कि यह सब घोखा-घड़ी है--किसी गहरी छिपी साजिश को छिपाने का 
बहाना-मात्र है, जो किसी-न-किसी दिन एक हिंसात्मक उत्पात के रूप में फूट पड़ने- 
वाली है । अंग्रेजों को बचपन से ही यह सिखाया जाता है कि पूर्व एक रहस्यमय देश 
है, और वहाँ के बाज़ारों और तंग गलियों में दिन-रात छिपी साजिशें होती रहती हैं । 
इसलिए वे इन रहस्यमय समझे जानेवाले देशों के मामलों को सीधा नहीं देख 
सकते । वे एक पूर्वी पुरुष को जो स्पष्ट और रहस्य से स्लाली है, समझने की 
कमी कोशिश ही नहीं करते। बे उससे एक दूरी पर ही रहते हैं, उसके बारे में 
जो कुछ खयाल बनाते हें वे भेदियों और खुफिया पुलिस के द्वारा पेटभर के 
मिली ख़बरों के आधार पर, और फिर उसके सम्बन्ध में अपनी कल्पना की 
उड़ान को खुला छोड़ देते हें । अप्रैल १९१९ के शुरू में पंजाब में ऐसा ही हुमा । 
अधिकारियों में और आम तौर पर अंग्रेज छोगों में एकाएक दहशत फेल गई । उन्हें 
हर जगह खतरा-ही-खतरा, एक बगावत, एक दूसरा गदर जिसमें भयानक मारकाट 

होगी, दिखाई देते लगा और हर सूरत से आँखे मुंदकर आत्म-रक्षा की सहज वृत्ति ने 
उनसे वे-बे मंयकर काण्ड करा डाले जिनके अमृतसर का जालियांवाला बाग और 
रेंगनेबाली गली ये प्रतीक और दूसरे नाम हो गये । 

१९२१ का साल बड़ी तनातनी का साल था, और उसमें बहुत-सी ऐसी बातें 
हुईं जिनसे हाकिमों को चिढ़ने, बिगड़ने और घबराने या डर जाने की. गुजाइश थी । 
जो कुछ दर-असल हो रहा था वह तो बुरा था ही, परत्तु जो-कुछ खयाल कर लिया 
गया वह उससे भी बुरा था । मुझे एक घटना याद है, जिससे इस कल्पना की घुड़दोड़ 
का नमूना मिल जायगा । मेरी बहन सरूप की शादी इलाहाबाद में १० मई १९२१ 
को होनेवाली थी । देशी तिथि के हिसाब से पंचांग में शुभ-दिन देखकर यह तारीख 
मुकरर की गई थी, गांधीजी तथा दूसरे कांग्रेसियों को, जिनमें अली-बन्धु भी थे, 
निमंत्रण दिया गया था, और उनकी सुविधा का खयाल करके उसी समय के आस- 
पास कार्य-समिति की बँंठक भी इलाहाबाद में रख ली गई थी । स्थानीय कांग्रेसी 
चाहते थे कि बाहर से आये हुए नामी-गिरामी नेताओं की मौजूदगी से फ़ाथदा उठाया 
जाय और इसलिए उन्होंने बड़े पेमाने पर एक ज़िला-कान्फरेन्स का आयोजन किया । 
उन्हें उम्मीद थी कि आस-पास के देहात से किसान लोग बहुत बड़ी तादाद में आ 
जाय॑गे । 

इन राजनंतिक सभाओं की बदौलत इलाहाबाद में खूब चहल-पहल और जोश 
छाया हुआ था । इससे लोगों के दिलों में अजीब घबड़ाहट छा गई। एक रोज़ 
एक बैरिस्टर-दोस्त से मेने सुना कि इस आयोजन से कितने ही अंग्रेज़ों के होश 
ठिकाने न रहे और उन्हें डर हो गया कि शहर में एकाएक कोई बवंडर खड़ा हो जाने- 
वाला है। हिन्दुस्तानी नौकरों पर से उनका विश्वास हट गया और वे अपनी जेब में 
पिस्तौल रखने लगे। खानगी में यहाँ तक कहा गया कि इलाहाबाद का किला इस 
बात के लिए तैयार रक्‍्खा गया था कि ज़रूरत पड़ने पर तमाम अंग्रेज़ों को पनाह के 
लिए वहाँ भेज दिया जाय । मुझे यह सुनकर बड़ा ताज्जुब हुआ और इस बात को समझ 
न सका कि कोई क्‍यों इलाहाबाद जैसे सोये हुए और शान्ति-मय शहर में ऐसे किसी 
बवंडर का अन्देशा रक्‍्खे, खासकर उसी समय जब कि खुद अहिंसा का दूत ही वहाँ 
जा रहा हो । ओफ़ ! यहाँ तक कहा गया कि १० मई, और यही तारीख इत्तिफ़ाक़ से 
मेरी बहन की शादी की नियत हुई थी, १८५७ को मेरठ में ग्दर शुरू हुआ था और 
उसका सालाना जलसा करने की ये तैयारियाँ हो रही हैं । 

१९२१ में लिछाफत-आन्दोलून को बहुत प्रधानता दी गई थी, इससे कितने ही 
मौलवी ओर मुसलमानों के मज़हबी नेताओं ने इस राजनैतिक खड़ाई में बड़ा हाथ 

बेंटाया था । उन्होंने इस हलकूचल पर एक निदिचत मज़हेबी रंग चढ़ा दिया था और 
मुसलमान लोग आम तौर पर उससे बहुत प्रभावित हुए थे । बहुत-से पश्चिमी रंग में 
रंगे हुए मुसलमान भी, जिनकी कोई खास रग्रबत मज़हब की तरफ़ नहीं थी, डाढ़ी 
रखने तथा शरीयत के दूसरे फरमानों की पाबन्दी करने लगे थे । बढ़ते हुए पदिचमी 
असर के और नये खयाठात के सबब से मौलवबियों का जो असर और रौब घटता जा 
रहा था वह फिर बढ़ने और मुसलमानों पर अपनी धाक जमाने छगा | अली-भाइयों 
ने भी, जो खुद भी मजहबी तबीयत के आदमी थे, इस सिलसिले को और तांक़त दी, 
और इसी तरह गांधीजी ने भो, जो मौलवियों और मौलानाओं को बहुत ही इज्ज्ञत 
दिया करते थे । 

इसमें कोई शक नही कि गाधीजी बराबर आन्दोलन के धाभिक और आध्यात्मिक 
पहलू पर जोर दिया करते थे। उनका धर्म क्षास्त्राज्ञा से जकड़ा हुआ न था, परन्तु 
उसकी यह मंशा ज़रूर थी कि जीवन को देखने की दृष्टि धामिक हो । इसलिए 
सारे आन्दोलन पर उसका बहुत प्रभाव पड़ा था और, जहाँ तक जनता से ताल्लुक़ है, 
उसने एक धर्मोद्वार का रूप धारण कर लिया था । काँग्रेस के बहुसंख्यक कार्यकर्त्ता 
स्वभावतः अपने नेता का अनुकरण करने रंगे और कितने ही तो उनकी तरह भाषा 
भी बोलने लगे । और फिर भी कार्य-समिति में गांधीजी के मुख्य-मुख्य साथी थे-- 
मेरे पिताजी, देशबन्धु दास, छाला लाजपतराय, और दूसरे लोग--जो साधारण 
अर्थ में धामिक पुरुष न थे, और जो राजनेतिक भसलों का राजनैतिक ज़मीन पर 
बैठकर ही विचार करते थे। अपने व्याख्यानों और बयानों में वे धर्म को नहीं 
लाया करते थे। मगर वह जो कुछ कहते थे उससे उनके प्रत्यक्ष उदाहरण का 
ज्यादा असर होता घा--क्या उन्होंने वह सब बहुत-कुछ नहीं छोड दिया था, जिसको 
दुनिया कीमती समझती है, और पहले से ज्यादा सादी रहन-सहन नहीं अरुत्यार 
कर ली थी ? यह बात खुद ही धर का एक चिन्ह समझ ली गई, और इसने भी 
धर्मोद्धार के वायुमण्डल को फैलाने में मदद की । 

राजनीति में, क्‍या हिन्दू और क्‍या मुसलमान दोनों तरफ़ धामिकता की इस 
बढ़ती से कभी-कभी मुझे परेशानी होती थी । मुझे वह बिलकुल पसन्द न थी। 
मौलवी, मौलाना और स्वामी तथा ऐसे ही दूसरे छोग जो-कुछ अपने भाषणों में 
कहते थे उसका बहुतांश मुझे बहुत कुफल पंदा करनेवाछा मालुम होता था। उनका 
सारा इतिहास, सारा समाज-शास्त्र और अर्थं-आास्त्र मुझे ग़लत दिखाई देता था और 
हर चीहू को जो मज़हबी मरोड़ दी जाती, उससे स्पष्ट विचार करना €क जाता 
था, | कुछ-कुछ तो गांधीजी के भी शब्द-प्रयोग मेरे कानों को खटकते थे--जैसे 'राम- 

राज्य', जिसे वह फिर लाना चाहते है। लेकिन उस समय मुझ्नमें दखल देते की शक्ति 
न थी, और में इसी खाल से तसल्‍ली कर लिया करता था कि गाँषीजी ने उनका 
प्रयोग इसलिए किया है कि इन शब्दों को सब जानते हैं और जनता इन्हें समझ 
लेती है। उनमें जनता के हृदय तक पहुँच जाने की विलक्षण स्वसाव-सिद्ध शक्ति थी । 

लेकिन में इन बातों की झज्झ्ट में ज्यादा नही पड़ता था। मेरे पास काम 
इतना ज्यादा था और हमारे आन्दोलन की प्रगति इस तेज्ञी से हो रही थी कि ऐसी 
छोटी-छोटी बातों की परवा करने की ज़रूरत न थी, क्योंकि उस समय मैं उन्हें वैसा 
ही न-कुछ समकझ्नता था। किसी बड़े आन्दोलन में हर किस्म के लोग रहते हैं, और 
जब तक हमारी असली दिशा सही है, कुछ भेंवरों ओर चक्‍करों से कुछ बिगड़ नहीं 
सकता । और खुद गांधीजी को लें तो वह ऐसे शख्स थे जिन्हें समझना बहुत मुदिकल 
था, कभी-कभी तो उनकी भाषा औसत दर्जे के आधुनिक आदमी की समझ में प्रायः 
नहीं आती थी। लेकिन हम यह मानते थे कि हम उन्हें इतना जरूर अच्छी तरह 
समझ गये हैं कि वह एक महान्‌ और अद्वितीय पुरुष और शानदार नेता हैं और जब 
कि हमने उनपर कम-से-कम उस समय तो श्रद्धा रक्खी थी; तो मानों हमने कोरे 
कागज़् पर ही दस्तखत करके उनके हवाले कर दिया था ! अक्सर हम आपस में उनके 
इन खब्तों और विचित्रताओं की चर्चा किया करते थे और कुछ-कुछ दिल्लगी में कहा 
करते कि जब स्वराज आ जायगा तब इन ख़ब्तों को इस तरह आगे न चलने देंगे । 

इतना होने पर भी हममें से बहुत-से लोग राजनंतिक तथा दूसरे मामलों मे 
उनके इतने प्रभाव में थे कि धर्म के क्षेत्र में भी बिलकुल भाज़ाद बने रहना असंभव 
था | जहाँ सीधे हमले से कामयाबी की उम्मीद न थी वहाँ ज़रा चक्‍कर खाकर जाने 
से बहुत हृद तक उस प्रवृत्ति की ताक़त कम हो जाती थी । धर्म के बाहरी आचार 
कभी मेरे दिल में जगह न कर पाये, और सबसे बड़ी बात तो यह कि मुझे इन घाभिक 
कहलानेदाले लोगों के द/रा जनता का चूसा जाना बहुत तापसन्द था, मगर फिर भी 
मेने धर्म के प्रति नरमी अख्त्यार करली थी । अपने ठेठ बचपन से लेकर किसी भी 
समय की बतिस्वत १९२१ में मेरा मानसिक झुकाव घामिकता की तरफ़ ज्यादा हुआ 
था । लेकिन तब भी में उसके बहुत नज़दीक नहीं पहुंचा था । 

जिस बात का में आदर करता था वह थी उस आन्दोलन का नैतिक और 
सदाचार-सम्बन्धी पहलू और सत्याग्रह । मेने अहिसा के सिद्धान्त को सोलहों आने नहीं 
माता था, या हमेशा के लिए नहीं अपना लिया था; छेकिन हाँ, वह मुझे अपनी तरफ़ 
अधिकाधिक खींवता चला जाता था और यह विश्वास भेरे दिल में पक्का बैठता 
जाता था कि हिन्दुस्तान क़ी जैधी परिस्थिति बन गई है, हमारी जैतो परम्परा और 

जैसे संस्कार हैं उन्हें देखते हुए यही हमारे लिए. सही नीति है। राजनीति को 
आध्यात्मिकता के--तंग और मज़हबी मानी में नहीं--साँचे में ढालना मुझे एक उम्दा 
खयाल मालूम हुआ । निस्सन्देह एक उच्च ध्येय को पाने के लिए साधन भी वेसे ही 
उच्च होने चाहियें---यह एक अच्छा नीति-सिद्धान्त ही नहीं, बल्कि निर्भ म॑ व्यावहारिक 
राजनीति भी थी; क्‍योंकि जो साधन अच्छे नही होते वे अक्सर हमारे उद्देदय को ही 
विफल बना देते हें और नई समस्‍यायें और नई दिक्‍कतें पैदा कर देते हैं। और 
ऐसी दह्शा में, एक व्यक्ति या एक क़ौम के लिए, ऐसे साधनों के सामने सिर 
झकाना--दलदल में से गुजरना, कितना बुरा, कितना स्वाभिमान को गिरानेवाला 
मालूम होता था ! उससे अपनेको गंदा बनाये बिया कोई कैसे बच सकता था ? 
यदि हम सिर झूकाते है, या पेट के बल रेंगते हैं, तो कैसे हम अपने गौरव को क़ायम 
रखते हुए तेज्ञी के साथ आगे बढ़ सकते है ? 

उस समय मेरे विचार ऐसे थे । और असहयोग-आन्दोलन ने मुझे वह चीज दी 
जो में चाहता था--क़ौमी आजादी का ध्येय और (जैसा मेने समझा) निचले 
दर्जे के लोगों के शोषण का अन्त कर देना, ओर ऐसे साधन जो मेरे नैतिक भावों 
के मुआफिक़ थे और जिन्होने मुझे जाती आज़ादी का भान कराया । यह जाती 
तसलल्‍्ली मुझे इतनी ज्यादा मिली कि ताकामयाबी के अन्देशे की भी में ज्यादा गिनती 
न करता था, क्योंकि ऐसी असफलता तो थोडे समय के लिए ही हो सकती थी। 
भगवदगीता के आध्यात्मिक भाग को में न तो समझता था और न उसकी तरफ़ मेरा 
खिंचाव ही हुआ था, लेकिन हाँ, उन इलोकों को पढ़ना पसन्द करता था, जो शाम' को 
गांधीजी के आश्रम में प्रार्थना के समय पढ़े जाते थे, और जिनमें यह बताया गया है 
कि मनुष्य को कंसा होना चाहिए; शान्‍्त, स्थिर, गंभीर, अचल, निष्काम भाव से 
कम करनेवाल्ला और फल के विषय में अनासक्त। में खुद बहुत शान्त-स्वभाव या 
अनासक्त नहीं हूँ, इसलिए शायद यह आदशे मुझे अच्छा लगा होगा । 


११ 

उुन्नीस सौ इककीस का साल हमारे लिए एक असाधारण साल था । राष्ट्रीयता और 
राजनीति और रहस्थवादिता ओर धर्मान्धता का एक ही अजीब मिश्रण हो गया था। 
इस सबकी तह में किसानों की अशान्ति और बड़े शहरों का बढ़ता हुआ मज़दूर- 
वर्गीय आन्दोलन था। राष्ट्रीयता और एक अस्पष्ट किन्तु देशव्यापी जबरदस्त आदशें- 
बाद ने इन सब भिन्न-भिन्न और कभी-कभी परस्पर-विरोधी असन्‍्तोषों को मिला देने 
का प्रयत्न किया, और इसमें बड़ी हद तक कामयाबी भी मिली। परन्तु इस 
राष्ट्रीया को कई शक्तियों से बल मिला था । उसकी तह में थी हिन्दू राष्ट्रीयता, 
मुस्लिम राष्ट्रीयवा--जिसका ध्यान कुछ-कुछ हिन्दुस्तान की सीमा के बाहर भी 
खिंचा हुआ था--और हिन्दुस्तानी राष्ट्रीयता, जो जमाने की स्पिरिट के अधिक 
अनुकूल थी । उस समय ये सब एक-दूसरे में मिल-जुलकर साथ-साथ चलने लगी 
थो । हर जगह 'हिन्दू-मुसलमान की जय' थी । यह देखने छायक बात थी कि किस 
तरह गांधीजी ने सब वर्गों और सब गिरोहों के लोगों पर जादू-सा डाल दया था, 
और उन सबको एक ही दिशा में चलनेवाला पचरंगी दल बना दिया था। 
वास्तव में वह लोगों की अस्पष्ट अभिलाबाओं का एक मूर्त रूप' (जो वाक्य 
कि एक दूसरे ही नेता के विषय में कहा गया है) बन गये थे। 
इससे भी ज्यादा निराली बात यह थी कि थे सब अभिलाषायें और उमंगें उन विदेशी 
हाकिमों के प्रति घृणा-आव से कही मुक्त थीं, जिनके खिलाफ़ वे इस्तेमाल हों रही 
थीं। राष्ट्रीयता मूल में ही एक विरोध-रूपी भाव है, और यह जीता और पनपता है 
दूसरे राष्ट्रीय समुदायों के---खासकर किसी शासित देश के,विदेशी शासकों के खिलाफ़ 
घृणा ओर क्रोध के भावों पर । १९२१ में हिन्दुस्तान में ब्रिटिश लोगों के खिलाफ़ धृणा 
ओर क्रोध ज़रूर था, मगर इसी हालतवाले दूसरे मुल्कों के मुकाबिले में यह निहायत 
ही कम था । इसमें शक नही कि यह बात हुई है गांधीजी के अहिंसा के तात्पयों 
और फलितार्थों पर ज़ोर देते रहने के कारण ही । इसका यह भी कारण था कि सारे 
देश में आन्दोलन चालू होने के साथ ही यह भावना आ गई थी कि हमारे बन्धन ट्रट 
रहे हैं, हमारा बल बढ़ रहा है, और नजदीक भविष्य में कामयाब हो जाने का व्यापक 
बिहवास पैदा हो गया था । जब हमारा काम अच्छी तरह चरू रहा हो और जब हम 
जल्दी ही सफल हो जानेवाले हों तो गुस्सा होने और नफ़रत करने से फ़ायदा ही 
क्या है ? हमें लगा कि उदार बनने में हमारा कुछ बिगाड़ नहीं। 

मगर हमारे अपने ही कुछ देशवासियों के प्रति, जो हमारे खिलाफ हो गगे थे 
और राष्ट्रीय-आन्दोजून का विरोध करते थे, हम अपने दिलों में इतने उदार नहीं थे, 
हाछांकि जो-जो काम हम करते थे वे उचित ही थे और खूब आगा-पीछा सोचकर करते 
थे। उनके प्रति घृणा या क्रोध का तो कोई सवाल ही न था, क्योंकि उनकी कोई बक़त 
नहीं थी, और हम उनकी उपेक्षा कर सकते थे । मगर हमारे दिल की गहराई में 
उनकी कमज़ोरी, मौक़ा-परस्ती तथा उनके द्वारा राष्ट्रीय सम्मान और स्वाभिमान के 
गिरा दिये जाने के कारण हिकारत भरी हुई थी । 

इस तरह हम चलते रहे--अस्पष्टता से ।केन्तु उत्कटता के साथ, और हम इस 
आनन्द में मस्त थे कि हमने अपना हथियार चला दिया हैं। मगर लक्ष्य के बारे में तो 
स्पष्ट विचार का बिछूकुल अभाव था । अब तो इस बात पर ताज्जुब ही होता है कि 
हमने संद्धान्तिक पहलुओ को, अपने आन्दोलन के बुनियादी उसूलों को, और जिस निश्चित 
चीज़ को हमें प्राप्त करना है उसे किस बुरी तरह से भुला दिया था। बेशक, हम 
स्व॒राज के बारे में बहुत बढ़-चढ़कर बातें करते थे, मगर शायद हर व्यक्ति जैसा 
चाहता वैसा उसका मतलब निकाला करता था। ज्यादातर नवयुवकों के लिए तो 
इसका मतलब था राजनेतिक आज़ादी या ऐसी ही कोई चोज़, और लोकतलत्री 
ढंग की शासन-प्रणली, और यही बात हम अपने सार्वजनिक भाषणों में कहा 
करते थे । बहुत लोगों ने यह भी सोचा था कि इससे लाज़मी तौर पर मजदूरों और 
किसानों के वे बोझे जिनके तले वे कुचले जा रहे हैं हलके हो जायेंगे । मगर यह 
जाहिर था कि हमारे ज्यादातर नेताओं के दिमाग्न में स्वराज का मतलब आज़ादी से 
बहुत छोटी चीज़ थी । गांधीजी इस विषय पर बड़े मज़े से अस्पष्ट रहते थे और 
इस बारे में साफ विचार कर लेनेवालों को वह बढ़ावा नही देते थे । मगर हाँ हमेशा, 
अस्पष्टता से ही किन्तु निश्चित रूप से, पद-दलित लोगों को लक्ष्य करके बोला करते 
थे, और इससे हम कइयों को बड़ी तसल्‍ली होती थी, हालाकि उसीके साथ बह 
ऊँची श्रेणीवालों को भी कई प्रकार के आहवासन दे डालते थे | गाधीजी का जोर किसी 
सवाल को बुद्धि से समझने पर कभी नही होता था, बल्कि चरित्रवल और पविश्नता 
पर रहता था; और उन्हे हिन्दुस्तान के लोगों को दृढ़ला और चरित्रबल देने में 
आश्चर्यजनक सफलता मिली भी । फिर भी ऐसे बहुत-से लोग थे, जिनमें न अधिक 
दुृढ़ता बढ़ी न चरित्रबल बढ़ा, मगर जो समझ बंठे थे कि ढीला-ढाला झरीर और 
कुम्हछाया हुआ चेहरा ही पवित्रता की प्रतिमूर्ति है। 

जनता की यह असाधारण चुस्ती और मजञ्जबृती ही हममें विश्वास भर देती थी। 
हिम्मत हारे पिछड़े और दबे हुए लोगों ने अचानक अपनी कमर सीधी की और 

अपना सिर ऊँचा किया, और एक देशव्यापी सुनियंत्रित और सम्मिलित उपाय में 
जूट पड़े ! हमने समझा कि इस उपाय से ही जनता को अदम्य शक्ति मिल जायगी । 
मगर उपाय के साथ उसके मूलस्थ विचार को आवश्यकता का खयार हमने छोड़ 
दिया । हमने भुला दिया कि एक जाग्नत विचार-विज्ञान और उद्देश्य के बिना, जनता 
की क्षक्ति और उत्साह बहुत-कुछ धुधुआकर रह जायगा। किसी हृद तक हमारे 
आन्दोलन में धर्मोद्धार या पुनरुद्धार-बाद के बल ने हमें आगे बढ़ाया । और वह यह 
भावना थी कि राजनैतिक या आथिक आन्दोलनों के लिए या अन्यायों को दूर करने 
के लिए अहिंसा का प्रयोग करना एक नया ही संदेश है, जो हमारा राष्ट्र संसार को 
देगा । सभी जातियों और सभी राष्ट्रों मे जो यह विचित्र सिथ्या विश्वास फेल जाता 
है कि हमारी ही जाति एक विशेष प्रकार से ससार में सबसे ऊँची है, उसीमें हम 
फंस गये थे । अहिसा, युद्ध या ख्रब प्रकार की हिसात्मक लड़ाइयों में, शस्त्रास्त्रों के बजाय 
एक नैतिक शस्त्र का काम दे सकती है। यह सिर्फ नैतिक उपाय ही नहीं हैं, बल्कि 
कारगर भो है। मेरे खयाल से, हममें से शायद ही कोई मशीनरी और वतंमान संभ्यता 
विषयक गांधीजी के पुराने विचारों से सहमत था । हम समझते थे कि खुद वह भी 
अपने विचारों को कल्पना-सृष्टि या मनोराज्य और वर्तमान परिस्थितियों मे ज्यादातर 
अव्यवहार्य समझते होगे । निश्चय ही, हममें से ज्यादातर लोग तो आधुनिक सम्यता 
की नियामतों को त्यागने को तैयार न थे, हालांकि हमें चाहे यह महसूस हुआ हो कि 
हिन्दुस्तान की परिस्थिति के मुताबिक उनमें कुछ परिवत्तन कर देना ठीक होगा । खुद 
में तो बडी मशीनरी और तेज सफ़र को हमेशा पसन्द करता रहा हूँ | फिर भी इसमें 
सन्देह नही हो सकता कि गांधीजी के आदर्श का बहुत लोगों पर असर पड़ा और वह 
मश्ञीनों और उनके सब परिणामों को तोलने-जोखने लगे । इस तरह, कुछ लोग त््तो 
भविष्यकाल की तरफ़ देखने लगे और दूसरे कुछ भूतकाल की तरफ़ निगाह डालने 
लगे । और कुतूहल की बात यह है कि दोनों ही तरह के लोगों ने सोचा कि हम जिस 
सम्मिलित उपाय में लगे हुए हे वह मिलकर करने ही योग्य है, और इसी स्पिरिंट के 
बदौलत खुशी-खुशी बलिदान करना और आत्मत्याग के लिए तैयार होना आसान 
हो गया 

में आन्दोलन में दिलोजान से जुट पडा और दूसरे बहुत-से लोगों ने भी ऐसा ही 
किया । मैंते अपने दूसरे कामकाज और सम्बन्ध, पुराने मित्र, पुस्तकें और अखबार 
तक, सिवा उस ह॒द तक कि जितना उनका चालू काम से ताल्लुक था, सब छोड़ दिये । 
हाँ, उस समय तक प्रचलित कितांबों को कुछ-कुछ पढ़ना कायम रक्खा था और संसार 
में क्या-क्या घटनायें घटती जाती हैं इसको जानने की कोशिश करता था | मगर अब 

तो इसके लिए वक्‍त ही नहीं था । हालाँकि पारिवारिक मोह जबरदस्त था, मगर में 
अपने परिवार, अपनी पत्नी, अपनी छड़की, सबको करीब-करीब भूल ही गया था। 
बहुत अरसे के बाद मुझे मालूम हुआ कि उन दिनों में उनकी कितनी कठिनाई और 
कितने कष्टों का कारण बन गया था । और मेरी पत्नी ने मेरे प्रति कितने विलक्षण 
धैर्य और सहनशीलता का परिचय दिया था | दफ्तर और कमिटी की मीटिंगें और 
लोगों की भीड़ ही मानो मेरा घर बन गया । “गाँवों में जाओं” यहीं सबकी 
आवाज़ थी, और हम कोसों खेतों में चलकर जाते थे, दूर-दूर के गाँवों में पहुँचते थे, 
और किसानों की सभाओं मे भाषण देते थे ! मे रोम-रोम में जनता की सामूहिक 
भावना का और जनता को प्रभावित करने की शक्ति का अनुभव करता था। में 
थोड़ा-भोड़ा भीड़ का मानस, शहर की जनता और किसानों के फ़र्क़ को समक्षनें लगा, 
और मुझे धूल और तकलीफ़ो ओर बड़े-बड़े मजमों के धकक्रम-धक्‍कों में मज़ा आने 
लगा, हालॉकि उनमें अनुशास के न होने से मे अक्सर चिढ़ जाता था। उसके बाद 
तो कभी-कभी मुझ विरोधी और क्रोधित मजमों के सामने भी जाना पड़ता हैँ जिनकी 
तेज्ञी इतनी बढ़ती हुई थी कि एक चितगारो भी उन्हें भड़का सकती थी, और शूरू के 
तजुर्बे से और उससे उत्पन्न आत्म-विश्वास से मुझे बड़ी मदद मिली । में हमेशा सीधा 
मजमे के सामने जाता और उसका भरोसा करता था, और अभी तक तो उसने मेरे 
प्रति सदृव्यवहार और गुण-आरहकता का ही परिचय दिया है, चाहे हममें मत-मेद ही 
रहा हो । मगर मजमों का स्वभाव चचल होता हैं और सम्भव है भविष्य में मुझे कुछ 
और ही अनुभव मिले । 

में मजमों को अपना समझता था और मजमे मुझे अपना लेते थे, मगर उनमें 
में अपने-आपको भुला नही देता था। में अपनेको उससे हमेशा अलग ही समझता 
रहा । में अपनी अछूग मानसिक स्थिति से उन्हे समीक्षक-दृष्टि से देखता था, और 
मुझें ताज्जुब होता था कि मे, जो कि अपने आसपास जमा होनेवाले इन हज़ारों 
आदर्ियों से हर बात में भिन्न था, अपनी आदतों में, इच्छाओं में, मानसिक और 
आध्यात्मिक दृष्टिकोण में बहुत भिन्न था, इन लोगो को सदिच्छा और बविद्वास कैसे 
हासिल कर सका ? क्‍या इसका सबब यह था कि इन लोगों ने मुझे मेरी असलियत 
से कुछ जुदा समझा ? जब वे मूझे ज्यादा पहचानने लगेंगे, क्या तब भी वे मुझे 
चाहेंगे ? क्या मे लम्बी-चौड़ी बातें बना-बनाकर उनकी सदिच्छा प्राप्त कर रहा हूँ ? 
मेंते उनके सामने सच्ची और खरी बातें कहने की कोशिश की, कभी-कभी मेने उनसे 
सख्ती से बातचीत की, और उनके कई प्रिय विश्वासों और रीतियों की नुकताचीनी 
की, फिर भी वे मेरी इन सब बातों को बरदाइत कर लेते थे । मगर मेरा यह विचार 


६६ मेरी कहानी 


ने हटा कि उनका मुझपर प्रेत, में जैसा कुछ हें उसके लिए नहीं, बल्कि मेरी बाबत 
उन्होंने जो-कुछ सुन्दर कल्पना कर ली थी उसके कारण था ! यह झूठी कल्पना किलने 
ससय तक टिकी रह सकती थी ? और वह टिकी रहने मी क्‍यों दी जाय ? जब उनकी 
बह कल्पना झूठ निकछेगी और उन्हें असलियत मालूम होगी, तब क्‍या होगा ? 

मुझमें तो कई तरह का अभिमान है, मगर मजमों के इन भोले-भाले लोगों में 
तो ऐसे किसी अभिमान का कोई सवाल ही नहीं हो सकता है ? उनमें कोई दिखावा 
न था, और न कोई अशिष्टता ही थी, जैसा कि मध्यम वर्ग के कई लोगों में, जो अपने 
को उनसे अच्छा समझते हैं, होती है । हाँ, वे कुन्द-जहन बेशक थे और व्यक्तिगत रूप 
से ऐसे न थे कि उनमें कोई दिलचस्पी लें; मगर सम्‌दाय-रूप में उनको देखकर तो 
असीम करुणा का भाव पैदा होता और उनके आनेवाले दु.खान्त जीवन का दुह्य 
आंखों के सामने खड़ा हो जाता था । 

मगर हमारी कान्‍्फ्रेन्सों का तो, जहाँ हमारे चुने हुए कार्यकर्ता (जिनमें में 
भी शामिल था) व्याख्यान-मंच पर अपना करतब दिखाते थे, हाल ही दूसरा था । 
वहाँ कफ़ी दिखावा होता था, और हमारे धुआँधार भाषाणों में अशिष्टता की कोई 
कमी न थी । हमसमें से सभी थोड़े-बहुत इस मामले में कुसूरवार रहे होंगे, मगर 
खिलाफ़त के कई छोटे नेता तो इसमें सबसे ज्यादा बढ़े हुए थे जहाँ बहुत लोग जमा 
हों उनके सामने व्याख्यान-मंच पर स्वाभाविक बर्ताव रखना आसान नहीं है; और इस 
तरह लोगों के सामने आने का पहले किसीको तजुर्ता भी नहीं था | इसलिए हमारे 
खयाल के मुताबिक नेताओं को जैसे रहना चाहिए उसी तरह से हम अपने-आपको 
विचार-पूर्ण और गम्भीर, चंचछता और छिछोरपन से बिलकुल बरी, दिखाते थेघ। जब 
हम चलते, या बात करते या हँसते थे, तो हमें यह खयाल रहता था कि हज्जारों आँखें 
हमें घूर रही हैं और उसीको ध्यान में रखते हुए हम सब-कुछ करते थे । हमारे 
भाषण अक्सर बड़े वक्‍तृत्वपूर्ण होते थे, मगर अक्सर ही वे ज्यादात्तर बे-मुद्दा भी होते 
थे । दूसरे लोग जैसा अपनेको समझें वैसा अपने-आपको समझना मुह्किल ही है । 
इसलिए जब में अपले-आपकी नुक़ृता-बीनी न कर सका तो मैने दूसरों के तजें-अमल 
पर ग्रौर करना शुरू किया, और इसी काम मे मुझे खूब मजा आया और फिर मुझे 
यह भर्यकर खयाल भी आता था कि शायद में भी दूसरों को इतना ही वाहियात 
दिखाई देता होऊँगा। 

१९२१ भर कांग्रेस-कार्यकर्तताओं की व्यक्तिगत गिरफ्तारी और सज्भाथबी होती 
रही, मगर सामूहिक गिरफ्तारियाँ न हुईं। बली-बन्धुओं को हिन्दुस्तानी फ़ौज॑ में 
असन्तोष पैदा करने के लिए रूम्बी-लम्बी सजायें दी गई थीं। जिन शब्दों के लिए 

उन्हें सजा मिलो थो, उतको सैकड़ों व्याल्यान-मंच्रों से हजारों आदर्नियों ने दोहराया । 
अपने कुछ भाषणों के कारण राजद्रोह का मुकदमा चलाये जाते की धमकी मुझे गभियों 
में दी गई थी । मगर उस वक्त ऐसी कोई कार्रवाई नहीं की गई । साल के अखीर में 
मामला अजहद बढ़ गया । युवराज हिन्दुस्तान आनेवाले थे, और उनकी आमद के 


, मुताल्लिक़ की जानेवाली तम्ताम कारंबाइयों का बहिष्कार करने की त्रोषणा कांग्रेस ने 


: कर दी थी । नवम्बर के अखोर तक बंगाल में कांग्रेस के स्वयंसेवक रैरक़ानूनी 


: करार दे दिये गये, और फिर युक्तप्रान्त के लिए भी ऐसी ही घोषणा निकल गईं। 
* देशबन्धु दास ने बंगारू को एक बड़ा जोशीला संदेश दिया---में महसूस कर रहा हूँ 
. कि भेरे हाथों में हथकड़ियां पड़ी हुई हैं । और मेरा सारा शरीर लोहे की वजनी 
* जुंजीरों से जकड़ा हुआ है । यह हैँ गूलामी की वेदना और यन्त्रणा। अरे, सारा 
, हिन्दुस्तान एक बड़ा जेलखाना ही है ! कांग्रेस का काम हर हालत में जारी रहना 
! चाहिए--इसकी पर्वाह नहीं कि में पकड लिया जाऊँ या खुला रहूँ, इसकी पर्वाह नहीं 


डेट 





कि में मर जाऊँ या जिन्दा रहूँ ।” युक्त प्रान्त में भी हमने सरकार की चुनौती को 
स्वीकार कर लिया । हमने न सिर्फ यही ऐलान किया कि हमारा स्वयंसेवक-संगठन . 
कायम रहेगा, बल्कि दैनिक अखबारों में अपने स्वयसेवकों की नामावलियाँ भी छपषा 
दी । पहली फंहरिस्त में सबसे ऊपर मेरे पिताजी का नाम था। वह स्वयंसेवक 
तो नहीं थे, मगर सिर्फ सरकार की हुक्म-उदूली करने के लिए ही वह शामिल हो 


' गये थे और उन्होंने अपना नाम दे दिया था। दिसम्बर के शुरू ही में, हमारे प्रान्त 


में युवराज के आने के कुछ ही दिन पहले, सामूहिक गिरफ्तारियाँ शुरू हुईं । 
हमने जान लिया कि आख़िर अब तो पासा पड़ चुका हैं; कांग्रेस और सरकार 
का अनिवायं संघर्ष अब होने ही वाला था । अभी तक भी जेल एक अपरिचित जगह 


., थी और वहाँ जाना भी एक नई बात थी । एक दिन में इलाहाबाद के कॉँग्रेस-दफ्तर 
& में ज़रा देर तक बक़ाया काम निपटा रहा था । इतने ही में एक क्लके ज़रा उत्तेजित 
४ होता हुआ आया, और उसने कहा कि पुलिस तलाशी का वारण्ट लेकर आई है, और 
। दफ्तर के मकान को घेर रही है । निःसन्देह मे भी थोड़ा उत्तेजित तो हो गया, क्योंकि 
& मेरे लिए भी इस तरह की यह पहली ही बात थी, मगर दृढ़ दिखाई देने की इच्छा, 
, पूरी तरह श्ञान्त और निश्चिन्त प्रतीत होने तथा पुलिस के आने और जाने से प्रभावित 
» न होने की अभिलाषा प्रबल थी। इस लिए मेने एक क्लर्क से कहा कि जब पुलिस- 
# अफ़सर दफ्तर के कमरों में तलाशी ले तो तुम उसके साथ-साथ रहो, और बाक़ी के 
कारकुनों से कहा कि सब अपता-अपना काम बिछा खरखशा करते रहो और पुछिस 
£ की तरफ़ ध्यान न दो । कुछ देर बाद एक मित्र और एक साथी कार्य-कर्तता, जो 
8 ३ 

दफ्तर के बाहर ही गिरफ्तार कर लिये गये थे, एक पुलछिस-मैन के साथ, मेरे वास 
मुझसे बिदा लेने आये | मुझे इन नई घटनाओं को मामूली घटनायें समझना 
चाहिए, यह अभिमान मुझमें इतना भर गया था कि में अपने साथी कार्यकर्ता के 
साथ बिलकुल रुखाई से पेश आया । उनसे और पुलिस-मैन से मेने कहा कि में जब- 
तक अप्रनी चिट्ठी, जिसे में लिख रहा था, पूरी न कररूं, तबतक ज़रा ठहरे रहें। 
जल्दी ही शहर में और भी लोगों के गिरफ्तार होने की ख़बर आई । आलिरकार 
मेने यह तय किया कि में घर जाऊँ और देखूँ कि वहाँ क्या हो रहा हैं। मेने देखा 
» कि पुलिस, जो एक-न-एक दित आने ही वाली थी, हमारे उस लम्बे-चोड़े धर के एक 

हिस्से की तलाशी ले रही है और मालूम हुआ कि वह, पिताजी और मुझे, दोनों को 
गिरफ्तार करने आई है। 

युवराज के आगमन के बहिष्कार-सम्बन्धी कार्येक्रम के लिए हमारा और 
कोई कार्य इतना उपयुक्त न होता । युवराज जहाँ-जहाँ ले जाये गये, वहाँ-वहाँ उन्हें 
हड़तालें और सूनी सड़कें ही मिली । जब वह इलाहाबाद आये तो वह एक सुनसान 
शहर मालूम पड़ा । कुछ दिनों बाद कलकत्ता ने भी कुछ समय के लिए अचानक 
अपना सारा कारोबार बन्द कर दिया । युवराज के लिए यह सब एक मुसीबत थी। 
मगर उनका कोई क़सूर न था, और न उनके ख़िलाफ़ कोई दुर्भावना थी। हाँ, 
हिन्दुस्तान की सरकार ने अलबत्ते उनके व्यक्तित्व का बेजा फ़ायदा उठाने की कोशिश 
की थी, इसलिए कि अपनी गिरती हुई प्रतिष्ठा को बनाये रख सके । 

इसके बाद तो, खासकर यृक्तप्रान्त और बंगाल मे, गिरफ्तारियों और सज्ञाओं 
की धूम मच गई । इत प्रान्तों में सभी खास-खास काँग्रेसी नेता और काम करनेवाछे 
पकड़ लिये गये, और मामूली स्वयंसेवक तो हज़ारों की तादाद से जेल गये। 
शुरू-शुरू मे तो ज्यादातर शहर के ही लोग थे, और जेल जाने के लिए स्वयंसेवको 
की तादाद मानों खत्म ही न होती थी । युकतप्रान्तीय कांग्रेस-कमिटी के लोग सब-के- 
सब (५५ व्यक्ति ), जब वे कमिटी की एक मीटिंग कर रहे थे, एकसाथ मिरफ्तार 
कर लिये गये । कई ऐसे लोगों को भी, जिन्होंने अभीतक कम्रेस या राजनैतिक हल- 
चल में कोई हिस्सा नहीं लिया था, जोश चढ़ भाया, और वे गिरफ्तार होने की ज़िद 
करने रूगे | ऐसी भी भिसालें हुई कि कुछ सरकारी कल, जो शाम को दफ्तर से लौट 
रहे थे, इसी ज़ोश में बह गये, और घर के बजाय जेल में जा पहुँचे। नवयुवक और 
बच्चे पुलिस की लारियों के भीतर घुस जाते थे और बाहर निकरूने से इन्कार कर देते 
थे। हम जेल के अन्दर से, शाम-की-शाम, अपने परिचित नारे और आवाजें सुनते थे, 
जिनसे हमें पता लगता था कि बाहर पुलिस की छारियों-पर-ऊारियाँ आ रही है । जेलें 

भर गई थीं, और जेल-अफ़सर इस असाधारण बात से परेशान हो गये थे । कभी-कभी 
ऐसा भी होता था कि छारी के साथ जो वारण्ट आता-था उसमें सिर्फ़ छागे जाने 
वालों की तादाद ही लिखी रहती थी, नाम नही लिखे होते थे या न लिखे जा सकते 
थे । और वास्तव में रिखी तादाद से भी ज्यादा व्यक्ति लारी में से निकलते थे, 
तब जेल-अधिकारी यह नहीं समझ पाते थे कि इस अजोब परिस्थिति में क्‍या करना 
चाहिए और जेल-मैन्‌अल में इसकी बाबत कोई हिदायत नहीं थी । 

धीरे-धीरे सरकार ने हर किसीको गिरफ्तार कर लेने की नीति छोड़ दीं; 
सिर्फ़ खास-खास कार्यकर्त्ता चुनकर पकड़े जाने लगे । धीरे-धीरे लौगों के उत्साह की 
पहली बाढ़ भी उतर गई, ओर सभी भरोसे के कार्यकर्त्ताओं के जेल चले जाके. से 
अनिशम्चय. और लछाचारी की भावना फंल गई | यह परिवर्तन भी यों ऊपरी ही था | 
वातावरण में तो फिर भी तेज़ी और चारों ओर तनातनी के भाव मौजूद थे और 
ऐसा जान पड़ता था कि अन्दर-ड्री-अन्दर कान्ति की तैयारी हो रही हैं । दिसम्बर 
१९२१ और जनवरी १९२२ में, यह अन्दाज़ किया जाता हैँ कि, कोई ३० हजार 
आदमियों को असहयोग के सम्बन्ध में सजायें मिली । मगर हालाकि ज्यादातर 
प्रमुख व्यक्ति और काम करनेवाले जेल चले गये, इस सारी लड़ाई के नेता महात्मा 
गाधी फिर भी बाहर थे, जो रोज़ाना लोगों को अपने सदेश देते और हिदायतें 
जारी करते रहते थे, जिनसे लोगों को स्फूति मिलती थी और कई अवाणछनीय बातें 
होने से बच जाती थी । सरकार ने उनपर अभीतक हाथ नहीं डाला था, 
क्योकि उसे डर था कि शायद इसका नतीजा खराब होगा भौर कहीं हिन्दुस्तानी फ़ौज 
और पुलिस बिगड़ तो नही जायगी । 

अचानक १९२२ की फ़रवरी के शुरू म ही सारा दृश्य बदल गया, और जेल 
मे ही हमते बड़े आइचय और भय के साथ सुना कि गाधीजी ने हमारी लड़ाई के 
आकरमणात्मक कार्य बन्द करवा दिये हैं और सत्याग्रह मुल्तवी कर दिया ह। हमने 
पढ़ा कि यह इसलिए किया गया कि चौरीचौरा नामक गाँव के पांस लोगों की एक 
भीड़ ने बदले में पुलिस-स्टेशन में आग लूगा दी थी और उसमें क़रीब आधे दर्जन 
पुलिसवालों को जला डाला था । 

जब हमें मालूम हुआ कि ऐसे वक्‍त में जब कि हम अपनी स्थिति मज़बूत करते 
जा रहे थे और सभी मोर्चों पर आगे बढ़ रहे थे, हमारी लड़ाई बन्द कर दी गई हैं, 
तो हम बहुत बिगड़े! मगर जेल में हमारी मायूसी और नाराजगी से किसीको कुछ भी 
फ्रायदा नहीं हो सकता था। सत्याग्रह बन्द हो गया, और उसके साथ ही अस- 
हयोग भी जाता रहा । कई महीनों की दिक्‍क़त और परेशामी के बाद सरकार को 

आराम की साँस मिली, और पहली बार उसे अपनी तरफ़ से हमला शुरू करने का 
मौका मिला । कुछ हफ्तों बाद उसने गांधीजी को गिरफ्तार कर लिया और उन्हें 
एक रुम्बी क़ैद की सज़ा दे दी । 


१२ 
अहिंसा ओर तलवार का उसूल 


चोरीवौराका के बाद हमारे आन्दोलन के एकाएक मुल्तवी किये जाने से, 

मेरा खयाल है, गांधीजी को छोड़कर काँग्रेस. के बाक़ी तमाम नेताओं में 
बहुत ही नाराजगी फंली थी । मेरे पिताजी जो उस वक्‍त जेल में थे, उसपर बहुत ही 
बिगड़े थे । क़ुदरतन्‌ नौजवान कॉग्रेसियों को तो यह बात और भी ज्यादा बुरी रूगी 
थी । हमारी बढ़ती हुई उम्मीदें धूल में मिल गईं । इसलिए उसके खिलाफ़ इतनी 
नाराजगी का फैलना स्वाभाविक ही था। आन्दोलन के मुल्तवी किये जाने से जो 
तकलीफ़ हुई उससे भी ज्यादा तकलीफ़ मुल्तवी करने के जो कारण बताये गये उनसे 
तथा उन कारणों से पैदा होनेवाले नतीजों से हुई | हो सकता हैं कि चौरीचौरा एक 
खेदजनक घटना हो, वह थी भी खेद-जनक और अहिंसात्मक आन्दोलन के भाव के 
बिलकुल ख़िलाफ़, लेकिन क्या हमारी आज़ादी की राष्ट्रीय लड़ाई कम-से-कम कुछ 
वक्‍त के लिए महज़ इसलिए बन्द हो जाया करेगी कि कहीं बहुत दूर के किसी कोने 
में पड़े गाँव में किसानों की उत्तेजित भीड ने कोई हिसात्मक काम कर डाला ? अगर 
इस तरह अचानक खून-खराबी का यही अठल नतीजा होना है तब तो इस बात में 
कोई शक नहीं कि अहिंसात्मक लड़ाई की विद्या और उसके मूल सिद्धान्त में कुछ 
कमी है; क्योंकि हम लोगों को इसी तरह की किसी-न-किसी अनचाही घटना के न 
होने की गारन्टी करना ग़ेर-मुमकिन मालूम होता था। क्‍या हमारे लिए यह छाज़िमी 
हैँ कि आज़ादी की लड़ाई में आगे कदम रखने से पहले हम हिन्दुस्तान के तीस करोड़ 
से भी ज्यादा लोगों को अहिसात्मक लड़ाई का उसूल और उसका अमल सिखा दें 
और, यही क्‍यों, हमें से ऐसे कितने हे जो यह कह सकते हैं कि पुलिस से बहुत 
ज्यादा उत्तेजना मिलने पर भी हम लोग पूरी तरह शान्त रह सकेंगे ? लेकिन 
अगर हम इसमें कामयाब भी हो जायें तो जो बहुत-से भड़कानेबाले एजेन्ट और 
चुगलखोर वगैरा हमारे आन्दोलन में आ घुसते हैं, और या तो खुद ही कोई मारकाट 
कर डालते हूँ था दूसरों से करा देते हैं, उनका क्‍या होगा ? मगर अहिसात्मक लड़ाई 
के लिए यही छार्त रही कि वह तभी चल सकती है जब कहीं कोई ज़रा भी खून- 
खराबी न करे, तब तो अहिसात्मक लड़ाई हमेशा असफल ही रहेगी । 

हम लोगों ने अहिंसा के तरीके को इसीलिए मंजूर किया था; और काँग्रेस ने 
भी इसीलिए उसे अपना साधन बना लिया था, कि हमें यह विश्वास था कि वह 

तरीका कारगर है। गांधीजी ने उसे मुल्क के सामने महज इसीलिए नहीं रक्खा था 
कि वहू सही तरीक़ा है, बल्कि इसलिए भी कि हमारे मतलब के लिए वह सबसे 
ज्यादा कारगर था । यद्यपि उसका नाम नकार जे है, तो भी वह है बहुत ही बल और 
प्रभाव रखनेवारा तरीक़ा, और ऐसा तरीका जी ज्ञालिम की ख्वाहिश के सामने चुपचाप 
सिर झुकाने के बिलकुल खिलाफ़ था । वह तरीक़ा कायरों का तरीक़ा नही था जिसमें 
लड़ाई से मुंह छिपाया जाय, बल्कि बुराई और क्रौमी गुलामी की मुखालिफ़त करने के 
लिए बहादुरों का तरीक़ा था । लेकिन अगर किन्ही भी थोड़े से शख्सों के--मुमकिन है 
वे दोस्तो का लबादा ओढ़े हुए हमारे दुश्मन हों---हाथ में यह ताक़त हो कि वे 
ऊटपटांग बेतहाशा कामों से हमारे आन्दोलन को रोक या ख़त्म कर सकते है, तो 
बहादुराना-से-बहादुराना और मज़बूत-से-मज़बूत तरीके से भी आख़िर क्या फ़ायदा ? 

धारा-प्रवाह बोलने की और लोगों को समझाने की ताक़त गांधीजी में कसरत 
से मौजूद है । अहिसा का और शांतिमय असहयोग का रास्ता अह्त्यार कराने के लिए 
उन्होंने अपनी ताक़त से पूरा-पूरा काम लिया था | उनकी भाषा सीधी-सादी थी, 
उसमें बनावट बिलकुल त थी । उनकी आवाज़ और उनकी म्‌ख-मुद्रा शान्‍्तर और साफ़ 
थी । उसमें विकार का तामोनिशान भी न था, लेकिन बरफ की उस बाहरी ओढ़ती के 
पीछे एक ठोस जोश, उमंग और जलती हुई ज्वाला की गरमी थी । उनके मुख 
से शब्द उड़-उड़ कर ठेठ हमारे दिलो-दिमाग़ के भीतरी-से-भीतरी कोने में घर कर 
गये, और उन्होने वहाँ एक अजीब खलबली पैदा कर दी । उन्होंने जो रास्ता बताया 
था वह कड़ा और भुश्किल था, लेकिन था बहादुरी का, और ऐसा मारूम पड़ता था 
कि वह आज़ादी से मकसद पर हमें ज़रूर पहुँचा देगा । १९२० में तलवार का उसूल' 
नाम के एक नामी लेख में उन्होंने लिखा था :-- 

“में यह विश्वास ज़रूर रखता हूँ कि अगर सिर्फ़ बुज़दिली और हिंसा में से 
ही चुनाव करना हो तो में हिंसा को चुनने की सलाह दूँगा। में यह पसन्द करूँगा 
कि हिन्दुस्तान अपनी इज्जत बचाने के लिए हथियारों की मदद ले, बनिस्बत इसके 
कि वह कायरों की तरह खुद अपनी बेइज्ज़ती का असहाय शिकार ही जाय या बना 
रहे । लेकिन मेरा विश्वास है कि अहिंसा हिंसा से कही ऊँची है, सज़ा की बनिस्थत 
माफ़ी देना कही ज्यादा बहादुरी का काम हैं। क्षमा वीरस्थ भूषणम्‌' । क्षमा से 
बीर की शोमा बढ़ती है। लेकित सज्भा न देना उसी हालत में क्षमा होती है जब सज़ा 
देते की ताकत हो । किसी असहाय जीव का यह कहना कि मेने अपने से बखदान को 
क्षमा किया, कोई मानी नहीं रखता । जब एक चूहा बिल्ली को अपने शरीर के 
दुकड्े-छफड़े करने देता है तब वह बिल्ली को क्षमा नहीं करता ।“''लेकिन में यह नहीं 

समझता कि हिन्दुस्तान असहाय है । न में यही समझता हूँ कि में बिलकुल अमहाय हूं**। 

“कोई मुझे समझने में गलती न करे | ताक़त शारीरिक बल से नहीं आती, वह 
तो अदम्य इच्छा-शंक्ति से ही आती है । 

“कोई यह न समझे कि में हवाई और खथाली आदमी हूँ । में तो अमली आदक्शे- 
वादी होने का दावा करता हूँ | अहिसा-धर्म महज ऋषि और महात्माओं के लिए ही 
नहीं है, वह तो आम लोगों के लिए भी है | जँसे पद्युओं के लिए हिसा प्रकृति का 
नियम है वैसे ही अहिसा हम मनुष्यों की प्रकृति का क़ानून है। पशुओं की आत्मा 
सोती पड़ी रहती है और वह शारीरिक बल के अछावा और कानून को जानती ही 
नहीं । इन्सान का गौरव चाहता है कि वह ज्यादा ऊँचे कानून की ताक़त, आत्मा 
की ताक़त, के सामने सिर झुकावे ।” 

“इसी लिए मेने हिन्दुस्तान के सामने आत्मत्याग का, अपनी कुर्बानी का, 
पुराना नियम पेश करने की जुरंत की है। क्‍योंकि सत्याग्रह और उसकी शाखायें, 
असहयोग और सविनय प्रतिरोध, कष्ट-सहन के नियम के दूसरे नामों के अछाबा और 
कुछ नहीं हैं । जिन ऋषियों ने, हिंसा में से अहिसा का नियम ढूँढ निकाछा, वे न्यूटन 
से ज्यादा प्रतिभाशाली थे । वे खुद वेलिगटन से ज्यादा योद्धा थे ; वे हथियार चलाना 
जानते थे, लेकिन अपने अनुभव से उन्होंने उन्हें बेकार पाया और थकी हुई दुनिया को 
यह सिखाया कि उसका छुटकारा हिंसा के ज़रिये नहीं होगा बल्कि अहिंसा के ज़रिये 
होगा । 

अपनी सक्रिय दक्षा में अहिंसा के मानी हूँ जान-बूुझ्चकर तक़लीफ़ें उठाना । 
उसके मानी यह नहीं हें कि आप बुरा करनेवाले की रुवाहिश के सामने चुपचाप 
अपना सिर झुका दें, बल्कि उसके मानी यह हे कि हम जालिम की झ्वाहिश के खिलाफ 
अपनी पूरी आत्मा को भिड़ा दें । अपनी हस्ती के इस कानून के मुताबिक काम करते 
हुए, महज्ञ एक शख्स के लिए भी यह मुमकिन है कि वह अपनी इज्जत, अपने मजह॒ब 
-और अपनी आत्मा को बचाते के लिए, किसी अन्यायी साम्राज्य की ताकत को 
लछकार दे और उसके साम्राज्य के पुनरुद्धार या पतन की नींव डाल दे। 

“और इसीलिए में हिन्दुस्तान से अहिंसा का रास्ता अह्त्यार करने के लिए 
इसलिए नहीं कहता कि वह कमज़ोर है। में चाहता हूँ कि वह अपनी ताक़त और 
अपने बल-भरोसे को जानते हुए अहिंसा पर अमर करें"“'““'में चाहता हूँ कि 
हिन्दुस्तान यह पहचान ले कि उसके एक आत्मा है, जिसका नाश नहीं हो सकता और 
जो तम्ताम शारीरिक कमज़ोरियों पर फतह पा सकती है और तमाम दुनिया के 
शारीरिक बलों का मुंकाबिला कर सकती है''''** 


१्ण०्छ मेरो कह्ानी 


“इस असहयोग को में (सिनफ़िन'-आन्दोलन से अलग समझता हूं; क्योंकि इस- 
का जिस तरह से खयाल किया गय। है उस तरह से वह हिसा के साथ-साथ कभी हो 
ही नहीं सकता । लेकिन में तो हिंसा के सम्प्रदाय को भी दावत देता हूँ कि वे इस 
शान्तिमय असहयोग की परीक्षा तो करें| वह अपनी अन्दरूनी कमज़ोरी की वजह से 
नाकामयाब न होगा । हाँ, अगर ज्यादा तादाद में लोग उसे अख्तियार न करें तो वह 
नाकामयाब हो सकता 'है । वही वक्‍त असली खतरे का वक्‍त होगा; क्योंकि उस वक्‍त 
वे उच्चात्मा जो अधिक समय तक राष्ट्रीय अपमान सहन नहीं कर सकते, अपना गुस्सा 
नहीं रीक सकेंगे । वे हिंसा का रास्ता अख्तियार करेंगे । जहांतक में जानता हूँ, वे 
अपना वा गुलामी से मुल्क का छुटकारा किये बिना ही बरबाद हो जायेंगे। अगर 
हिन्दुस्तान तलवार के पक्ष को ग्रहण करले तो मुमकिन है कि शायद वह क्षणिक विजय 
पा ले । परन्तु उस वक्‍त हिन्दुस्तान के लिए मेरे हृदय में गव न होगा । में तो हिन्दु- 
स्तान से इसलिए बंधा हुआ हूँ कि मेरे पास जो-कुछ हैं वह सब मेने उसीसे पाया है । 
मुझे पक्का और पूरा विश्वास है कि दुनिया के लिए हिन्दुस्तान का एक मिशन है।” 

इन दलीलों का हमारे ऊपर बहुत असर पड़ा, लेकिन हम लोगों की राय में और 
कुल मिलाकर काँग्रेस की राय में अहिसा का तरीका न तो मज़हब या अकादय 
सिद्धान्त या धर्म का तरीक़ा था, और न हो ही सकता था । हमारे लिए तो बह ज्यादा 
से-ज्यादा एक ऐसी नीति या एक ऐसा सहल तरीका ही हो सकता था जिससे हम 
कुछ नतीजों की उम्मीद करते थे, और उन्ही नतीजों से अखीर मे हम उसकी बाबत 
फैसला करते । अपने-अपने लिए लोग उसे भले ही मज़हब बना लें या निविवाद धर्म 
मान लें, परन्तु कोई भो राजनेतिक संस्था, जबतक वह राजनंतिक है, ऐसा नहीं कर 
सकती । 

बौरीचोरा और उसके नतीजे ने हम लोगों को, एक साधन के रूप मे, अहिसा के 
इन पहलुओं की जाँच करने को मजबूर कर दिया और हम लोगों ने यह महसूस किया 
कि अगर आन्दोलन मुल्तवी करने के लिए गांधीजी ने जो कारण बताये हैं वे सही 
हैं तो हमारे मुखालिफों के पास हमेशा वह ताक़त रहेगी, जिससे वे ऐसी हालतें पैदा 
कर दें जिनसे लाज़िमी तौर पर हमे अपनी लड़ाई छोड़ देनी पड़े ! आया यह कसूर 
खुद अहिंसा के तरीक़ें का था या उसकी उस व्याक््या का जो गांधीजी ने की? 
केकिन आखिर बही तो उस तरीके के जन्मदाता थे ? उनसे ज्यादा इस बात का 
बेहतर जज और कौन हो सकता था कि वह तरीक़ा क्‍या है और क्या नहीं है ? और 
बिना उनके हमारे आन्दोलन का क्या ठिकाना होगा ? 

लेकिन बहुत बरसों के बाद, १९३० की सत्याग्रह की रूड़ाई शुरू होने से ठीक 

पहुले, हमें यह देखकर बड़ा सन्‍्तोष हुआ कि गांधीजी ते इस बात को साफ़ कर दिया। 
उन्होंने कहा कि कहीं इक्के-दुक्के हिसात्मक काण्ड हो जायें तो उसकी वजह से हमें 
अपनी लड़ाई छोड़ने की जरूरत नहीं है । अगर ऐसी घटनाओं की वजह से, जो कहीं- 
न-कहीं हुए बिना नहीं रह सकती, अहिंसा का तरीका काम नहीं कर सकता तो 
जाहिर था कि वह हर मौके के लिए सबसे अच्छा तरीक़ा नही है । और गांधीजी इस 
बात को मानने के लिए तयार नहीं थे । उनकी राय में तो जब वह तरीका सही 
तरीका है तो वह सब मौकों के लिए मौजूं होता चाहिए, और कम-से-कम संकुचित 
दायरे में ही सही लेकिन विरोधी आबोहवा में भी उसे अपना काम करते रहना 
चाहिए । इस व्याख्या ने अहिसात्मक लड़ाई का क्षेत्र बढ़ा दिया | लेकिन यह व्याख्या 
गांधीजी के मन के विकास की गवाही देती हैँ, या क्या, यह में नहीं जानता । 

असल बात तो यह है कि फरवरी १९२२ में सत्याग्रह का मुल्तवी किया जाना 
महज़ चोरीचौरा की वजह से नहीं हुआ, हलॉकि ज्यादातर छोग यही समझते थे । 
वह तो असल में एक आखिरी निमित्त हो गया था । गांधीजी अक्सर अपनी अन्तः- 
प्रेरणा या सहज-बुद्धि से प्रेरित होकर काम करते हैं । ऐसा मालूम होता है, जैसे कि 
महान्‌ लोक-प्रिय नेता अक्सर किया करते हैँ, गांधीजी ने बहुत अर्से से जनता 
के नज़दीक रहकर एक नई इन्द्रिय पैदा कर ली है, जो उनको यह बता देती है कि | 
जनता क्‍या महसूस कर रही हैं और वह क्‍या कर सकती है तथा क्या नहीं कर 
सकती । वह इस सहज-प्रेरणा को सुनते हे और तुरन्त उसीके मुताबिक रूप अपने कार्य 
को दे देते है और उसके बाद अपने चकित और नाराज़ साथियों के लिए अपने फैसलों 
को कारणों का जामा पहनाने की कोशिश करते हैं । यह जामा अक्सर बिलकुल 
नाकाफ़ी होता है, जैसे कि चौरीघोरा के बाद मालूम होता था। उस वक्‍त हमारा 
आन्दोलन, बावजूद उसके ऊपरी दिखाई देनेवाले और लम्बे-चोड़े जोश के, अन्दर से 
तितर-बितर हो रहा था। तमाम संगठन और अनुशासन का लोप हो रहा था । 
करीब-क़रीब हमारे सब अच्छे आदमी जेल में थे, और उस वक्‍त तक आम छोगों को 
खुद अपने बल पर लड़ाई चलाते रहने की बहुत ही कम, नहीं के बराबर, शिक्षा 
मिली थी । जो भी अजनवी आदमी चाहता, कांग्रेस-कमिटी का चार्ज ले सकता था, 
और दरअसल बहुत-से ऐतराज़ के क़ाबिल लोग, जिनमें लोगों को उकसाने तथा भड़- 
कानेवाले सरकारी एजेंट तक शामिल थे, घुस आये थे और कुछ मुकामी काँग्रेस ओर 
खिलाफत-कम्िटियों पर हावी हो गये थे। ऐसे लोगों को रोकने का उस वक्‍त कोई 
चारा नथा। 

इसमें कोई क्षक नहीं कि कुछ हद तक इस तरह की बात इस किस्म की लड़ाई 


१० ईद मेरो कहानो 


में बहुत कुछ लाज़िमी है । नेताओं के लिए यह लाज़िमी है कि थे सबसे पहले खुद 
जेल जाकर लोगों को रास्ता दिखायें और दूसरों पर यह भरोसा करें कि वे लड़ाई 
चरूते रहेंगे। ऐसी दक्षा में जो कुछ किया जा सकता है वह सिर्फ़ इतना ही कि जनता 
को कुछ मामूली सीधे-सादे काम करनां और उससे भी ज्यादा कुछ किस्म के कामों से 
बचते रहना सिखा दिया जाय । १९३० में इस तरह की तालीम देने में हमने पहले ही 
कुछ साल लगा दिये थे । इसीसे उस वक्‍त और १९३२ में सविनय-मंग-आन्दोलन 
बहुत ही ताक़त के साथ और संगठित रूप में चला था। १९२१ और १९२२ में इस 
बात की कमी थी । उन दिनों छोगों के जोशोखरोश के पीछे और कुछ न था । इसमें 
कोई शक नहीं कि अगर अन्दोलन जारी रहता तो कई जगह भयंकर हत्याकांड हो 
जतिे । इन ह॒त्याकांडों को सरकार बदतर हत्याकाण्डों हरा कुचछती । डर का राज 
कायम हो जाता, जिससे लोग बुरी तरह पस्त-हिम्मत हो जाते । 

गांधीजी के दिमाग में जिन असरों और सबबों ते काम किया वे सम्भवतः यही 
थे | उनकी मूल बातों को, तया अहिसा-शास्त्र के मृताबिक काम करना वाऊछनीय था 
इत बात को, मान लेने के बाद कहना होगा कि उनका फेसला सही ही था । उनकी 
ये सब ख़राबियाँ रोककर नये सिरे से रचना करनी थी। एक दूसरी और बिलकुल 
जुदा दृष्टि से देखने पर उनका फंसलछा ग़छत भी माना जा सकता है, लेकिन उस 
दृष्टिकोण का अहिसात्मक तरीक़े से कोई ताल्‍लुक न था | आप एक साथ दायें और 
बायें दोनों रास्तों पर नहीं चल सकते । इसमें कोई शक नहीं कि अपने उस आन्दोलन 
को उस अवस्था में और उस खास इक्की-दुक्‍्की वजह से सरकारी हत्याकाण्डों द्वारा 
कुचल डालने का निमत्रण देने से भी राष्ट्रीय आन्दोलन खत्म नहीं हो सकता था । 
बयोंकि ऐसे आन्दोलनों का ऐसा तरीका है कि वे अपनी चिता की भस्म में से ही फिर 
उठ खड़े होते हैं । अकसर थोड़े वक्‍त के लिए हार जाने से भी समस्याओं को भली- 
भांति समझने में ओर लोगों को पक्का तथा मजबूत करने में मदद मिलती है । असली 
बात पीछे हटना या दिलाबटी हार नही है, बल्कि सिद्धान्त और आदर्श हैं। अगर 
जनता इन उसूलों का तेज कम न होने दे तो नये सिरे से ताक़त हासिल करने में देर 
नहीं लगती । लेकिन १९२१ और १९२२ में हमारे उसूल और हमारा मक़सद क्या था ? 
एक धँधला स्वराज, जिसके पीछे उसका कोई साक़ विचार-विशान तो न था, लेकिन 
था सिर्फ़ अहिसात्मक लड़ाई का एक खास शास्त्र । अगर लोग किसी- बड़े पैमाने पर 
इक्के-दुक्के हिसा-काण्ड कर डालते तो अपने आप पिछला यानी अहिंसा का तरीका 
खत्म हो जाता, और जहाँ तक पहली बात, यानी स्वराज, से ताल्लुक है उसमें ऐसी 
कोई बात न थी जिसके लिए छोग बड़ते । आम तौर पर छोय इतने सजबूत न॑ थे कि 

वे ज्यादा अरसे तक लड़ाई चलाये जाते, और विदेशी शासन के खिलाफ़ करीब-करीब 
सर्वव्यापी असंतोष और कांग्रेस के साथ सब लोगों की हमदर्दी के बावजूद छोगों में 
काफ़ी कुव्वत या संगठन ने था । वे टिक नहीं सकते थे । जो हज़ारों लोग जेल गये वे 
भी क्षणिक जोश में आकर और यह उम्मीद करते हुए कि तमाम किस्सा कुछ दिनों 
में तय हो जायगा । 

इसलिए यह हो सकता है कि १९२२ में सत्याग्रह को मुल्तवी करने का जो 
फैसला किया गया वह ठीक ही था, हालाँकि उसके मुल्तवी करने का तरीका और भी 
बेहतर हो सकता था और उसकी वजह से लोगों में एक प्रकार की पस्त-हिम्मती 
आ गई । 

मगर ममकित है कि इस बड़े आन्दोलन को इस तरह एकाएक बोतल में बन्द 
करने से उन दुःखान्त काण्डों के होने में मदद मिली जो देश में बाद को जाकर हुए । 
राजनतिक संग्राम में फुटकर और बेकार हिंसाकाण्ड़ों की ओर बहाव तो रुक गया, 
लेकिन इस तरह दबाई गई हिंसा-वृत्ति अपने निकलने का रास्ता तो ढंढती ही; और 
शायद बाद के सालों में इसी बात ने हिन्दू-मुस्लिम झगड़ों को बढ़ाया । असहयोग 
और सविनय-भंग या सिविल नाफरमानी की हलूचल को आम लोगों की जो भारी 
मदद मिली उससे तरह-तरह के साम्प्रदायिक नेता, जो ज्यादातर राजनीति में प्रति- 
क्रियावादी थे, लोगो की निगाह से गिरकर दबे पड़े थे । लेकिन उस हरूचल के बन्द 
होने पर अब वे बाहर निकल आये । बहुत-से दूसरे लोगों ने भी--जैसे खुफिया के एजेण्टों 
तथा उन लोगों ने जो हिन्दू-मुसलमानों में फिसाद कराके हाकिमों को खुश करना 
चाहते थे--हिन्दू-मुस्लिम बेर बढ़ाने में मदद की। मोपलाओं के उत्पात से तथा 
जिस निहायत बेरहमी से उसे कुचला गया उससे उन छोगों को एक अच्छा हृथियार 
मिला जो फिरकेवाराना झगड़े पैदा कराना चाहते थे । रेलवे के बन्द डिब्बों में मोपलछा 
कंदियों का भुनना तो बहुत ही बीभत्स था । यह मुमकिन हो सकता है कि अगर 
सत्याग्रह बन्द न किया गया होता और उसे सरकार ने- ही कुचला होता तो 
फिरकेवाराना कड़वापन इतना न बढ़ता और बाद को जो फिरकेवाराना दंगे हुए 
उनके लिए बहुत ही कम ताक़त बाक़ी रहती । 

सत्याग्रह बन्द करने से पहले एक घदना हुई, जिसके नतीजे बिलकुल दूसरे हो 
सकते थे । सत्याश्रह की पहली लहर से सरकार भौंचक रह गई और डर गई । इसी 
वक्‍त वाइसराय छार्ग रीडिग ने एक आम स्पीच में यह कहा कि कि में हैरान व परेशान 
हूँ । उन दिनों युवराज हिन्दुस्तान में थे और उनकी मौजूदगी से सरकार की जिम्मेदारी 
बहुत बढ़गई थी। दिसम्बर १९२१ के शुरू में जो धड़ाधड़ गिरफ्तारियाँ हुई थीं। 


श्ण्प मेरी कहानी 


उनके बाद ही फौरत उसी महीने में सरकार ने एक कोशिश की कि काँग्रेस से किसी 
किस्म का राजीनामा कर लिया जाय । यह बात खास तोर पर कलकत्ते में युवराज की 
आमद को मदेनजर रखकर की गई थी। बंगारू-सरकार के प्रतिनिधियों में और 
देशबन्धुदास में, जो उन दिनों जेल में थे, कुछ आपसी बात-बीत हुई । मालुम पड़ता 
है कि इस तरह की तजवीज़ की गई कि सरकार और काँग्रेस के प्रतिनिधियों में एक 
छोटी-सी गोलूमेज-कानफ्रेन्स की जाय । लेकिन यह तजवीज़ इसलिए गिर गई, 
गांधीजी ने इस बात पर जोर दिया कि मौलाना मुहम्मदअली को भी, जो उस 
वक्‍त कराची की जेल में थे, इस कानफ़ेन्स में मौजूद रहना चाहिए और सरकार 
इस बात के लिए राज्ञी न थी । 
इस मामले में गांधीजी का यह रुख दास बाबू को पसन्द नहीं आया और कुछ 
वक्‍त बाद जब वह जेल से छूटकर आये तब उन्होंने खुलेआम गांधीजी की आलोचना 
की और कहा कि उन्होंने सख्त गलती की है । हम लोग उन दिनों जेल में थे, इस- 
लिए हममें से ज्यादातर वे सब बातें नही जान सकते जो इस मामले में हुई, और 
तमाम बातों को जाने बिना कोई फ़ैसछा करना मुहिकल है। लेकिन यह मालूम होता 
हैं कि उस हालत में उस कानफ़रेन्स से कोई फायदा नहीं हो सकता था। असल में 
सरकार महज यह कोशिश कर रही थी कि किसी तरह कलककत्ते में युवराज की आमद 
का वक्‍त बिला खरखबा निकल जाय । इससे तो जो बुनियादी मामले हमारे सामने 
थे वे ज्यों-के-त्यों बने रहते । नौ बरस बाद, जब राष्ट्र और काँग्रेस पहले से कहीं 
ज्यादा ताक़तवर थी तब, गोलमेज़ञ-कान्फेन्स हुई और उससे कोई नतीजा नहीं निकला । 
लेकिन इसके अलावा भी मुझे ऐसा मालम होता हूँ कि गांधीजी ने मुहम्मदअली, की 
मौजूदगी पर ज्ोर देकर बिलकुल ठीक ही किया। काँग्रेस के लीडर की हैसियत से 
ही नहीं, बल्कि खिलाफ़त की हलचल के लीडर की हैसियत से मी, और उन दिनों 
काँग्रेस के प्रोग्राम का खिलाफ़त एक अहम मुद्दा था, उनकी मौजूदगी लाजशिमी थी । जिस 
नीति या चाल में अपने साथी को छोड़ना पड़े वह कभी सही हो ही नहीं सकती । 
सरकार की एक इसी बात से कि वह उन्हें जेल से छोड़ने को तेयार न थी, इस बात का 
पता चल जाता है कि कानफ्रेन्स से किसी क्रिस्म के नतीजे की उम्मीद करना बेकार था । 
मुझे और पिताजी को अलग-अलग जुर्मों में अलग-अरूग अदालतों ने ६-६ 
महीने की सजायें दी थीं। मुकदमे महज एक स्वाँग थे और अपने रिवाज के मृताबिक 
हम लोगों ने उनमें कोई हिस्सा नहीं लिया था । इसमें कोई शक नहीं कि हमारे सब 
व्याख्यानों में मौर दूसरी हलचलों में सजा देने के लिए काफ़ी मसाला बृढ़ निकालना 
बहुत आसान था । लेकिन सज़ा दिलाने के लिए जो मसाला दरअसऊ पंसद किया 


अहिंसा और तस्यार का उसूंल ९०६ 


गया वह मजेदार था। पिताजी पर एक ग्ैर-कानूनी जमात का मेंबर होने--काँग्रेस- 
स्वयंसेबक होने--के जुर्म में मुकदमा चछाया गया था और इस जुर्म को साबित करने 
के लिए एक फामम पेश किया गया जिसमें हिन्दी में उनके दस्तख़त दिखाये गये थे । 
बिला शक दस्तखत उन्हीके थे, लेकिन असल में हुआ यह कि इससे पहले उन्होंने 
कभी हिन्दी में दस्तखत नहीं किये थे। इसलिए बहुत ही कम लोग उनके हिन्दी 
के दस्तखत पहचानत्र सकते थे । अदालत में एक फटे-हाल महाशय पेश किये गये, 
जिन्होंने हलफ़िया बयान दिया कि दस्तखत मोतीलालजी के ही हें । वह महाशय 
बिलकुल अपढ़ थे और जब उन्होंने दस्तख़तों को देखा तब वह फार्म को औधा पकड़े 
हुए थे । पिताजी अदालत में मेरी लड़की को बराबर अपनी गोद में लिये रहे । इससे 
उनके मृक़दमे में उसे पहली मतंबा अदालत का तजुर्बा हुआ | उस वक्‍त उसकी 
उम्‌ चार बरस की थी । 

मेरा जुम यह था कि मेने हड़ताल कराने के लिए नोटिस बांटे थे । उन दिनों यह 
कोई जुर्म त था--यद्यपि मेरा खयाल हैँ कि इस वक्‍त ऐसा करना जुर्म है, क्योंकि 
हम बड़ी तेजी के साथ डोमीनियन स्टेटस (औपनिवेशिक स्वराज) की तरफ़ बढ़ते 
जा रहे हे--फिर भी मुझे सजा दे दी गई ! तीन महीने बाद जब में, पिताजी तथा 
दूसरे लोगों के साथ, जेल में था तब मुझे इत्तिका मिली कि कोई मुक़दमों की जाँच 
करनेवाले अफ़सर इस नतीजे पर पहुँचे हैं कि मुझे जो सज़ा दी गई बह ग़लत है 
और इसलिए मुझ छोड़ा जायगा। मुझे इस बात से बड़ा अचरज हुआ, क्योंकि मेरे 
मुक़दमे की जाँच कराने के लिए मेरी तरफ़ से किसीने कोई कारंवाई नही की थी । 
ऐसा मालूम पड़ता है कि सत्याग्रह मुल्तवी हो जाने पर जाँच करनेवाले जजों में 
मुक़दमों को जाँच करने का एकाएक जोश उमड़ आया हो । मुझे पिताजी को जेल में 
छोड़कर बाहर जाने में बहुत दु.ख हुआ । 

मेंने तय कर लिया कि क़रीब-करीब फ़ौरन ही अहमदाबाद जाकर गांधीजी से 
मिलूंगा । लेकिन मेरे वहाँ पहुँचने से पहले वह गिरफ्तार हो चुके थे । इसलिए उनसे 
में साबरमती-जेल में ही जाकर मिल सका। उनके मृक़दमे के वक्‍त में अदालत में 
मौजूद था । वह एक चिरस्मरणीय प्रसंग था और हममें से जो लोग उस वक्‍त वहाँ 
मौजूद थे वे शायद उसे कभी भूल नहीं सकते । जज एक अंग्रेज़ था । उसने अपने 
व्यवहार में काफ़ी शराफ़त और भावना दिखाई । अदालत में गाँधीजी ने जो बयान 
दिया वह दिलों पर बहुत ही असर डालनेवाला था | हम लोग वहाँ से जब छौटे तब 
हमारे दिल हिलोरे ले रहे थे और उनके ज़िन्दा वाक्यों और उनके चमत्कारी भावों 
और विचारों की छाप हमारे मन पर छगी हुई थी | 


११० मेरी कद्ठानी 


में इलाहाबाद लौट आया । मुझे एक ऐसे वक्त पर जेल से बाहर रहना बहुत- 
ही सुनसान और दुःखप्रद मालम हुआ जब मेरे इतने दोस्त और साथी जेल के सींखों 
के अन्दर बन्द थे | बाहर जाकर मेने देखा कि कांग्रेस का संगठन ठीक-दीक काम नहीं 
कर रहा है और मेने उसे ठीक करने की कोशिश की । खास तौर पर मेने विलायती 
कपड़े के बयकाट में दिलचस्पी ली। सत्याग्रह के वापस ले लिये जाते पर भी हमारे 
कार्यक्रम का वह हिस्सा अब भी चालू था । इलाहाबाद के कपड़े के क़रीब-क़रीब 
तमाम व्यापारियों ने यह वादा किया था कि वे न तो विलायती कपड़ा हिन्दुस्तान में 
ही किसीसे खरीदेंगे न विलायत से ही मंगावेंगे | इस मतलब के लिए उन्होंने एक 
मण्डल भी क़ायम कर लिया था। मण्डल के कायदों में यह लिखा हुआ था कि जो 
अपना वादा तोड़ेगा उसे ज॒र्माने की सज़ा दी जायगी। मेने देखा कि कपड़े के कई 
बड़े-बड़े व्यापारियों ने अपना वादा तोड़ दिया है और वे विदेशों से विछायती कपड़ा 
मेंगा रहे है । यह उन लोगो के साथ बहुत बड़ी नाइसाफ़ी थी जो अपने वादे पर डटे 
हुए थे । हम लोगों ने कहा-सुनी की, लेकिन कुछ नतीजा न निकला और कपड़े के 
दूकानदारों का मण्डल किसी कारगर काम के लिए बिलकुल बेकार साबित हुआ । 
इसलिए हम लोगों ने तय किया कि वादा तोड़नेवाले दुकानदारों की दूकानों पर धरना 
दिया जाय | हमारे काम के लिए धरने का इशारा-भर काफ़ी था । बस, जुर्माने दे 
दिये गये और नये सिरे से फिर वादे कर लिये गये । जुर्मानों से जो रुपया आया वह 
दूकानदारों के मण्डल के पास गया । 

दो-तीन दिन बाद अपने कई साथियों के साथ मुझे ग्रिरफ्तार कर लिया गया । 
ये साथी के लोग थे जिन्होंने दूकानदारों के साथ बातचीत करने में हिस्सा लिया था । 
हमारे ऊपर जबरदस्ती रुपया ऐंठने और लोगों को डराने का जुर्म लगाया गया । मेरे 
ऊपर, राज़द्रोह समेत, कुछ और भी जुर्म लगाये गये । मेने अपनी कोई सफ़ाई नहीं 
दी, अदालत में सिफ़ एक लम्बा बयान दिया । मुझे कम-से-कम तीन जूमों में सज्ञा 
दी गई, जिनमें जबरदस्ती रुपया ऐंठना और लोगों को दबाने के जूर्म शामिल थे । 
लेकिन राजद्रोहवाला मामछा नहीं चलाया गया। क्योकि शायद यह सोचा गया 
कि मुझे जितनी सज़ा मिलनी चाहिए थी वह पहले ही मिल चुकी है। जहाँतक मुझे 
याद है, मुझे तीन सजायें दी गई, जिनमें दो अठारह-अठास्ह महीने की थीं और एक- 
साथ बलने को थीं । मेरा खयाल है कि कुछ मिलकर मुझे एक साल नौ महीते की 
सज़ा दी गई थी। यह मेरी दूसरी सज़ा थी। में छः हफ्ते के क़रीब जेल से बाहर 
रहकर फिर वहीं चला गया । 


१३ 
लखनऊ-ज़िला-जेल 


९२१ में हिन्दुस्तान में राजनैनिक अपराधो के लिए जेल जाना कोई नई बात 
ने थी । खासकर वंग-भंग-आन्दोलन के वक्‍त से तो बराबर ऐसे लोगों का तांता 
लगा रहा जो जेल जाते श्र और जिनको अक्सर बड़ी लम्बी-लम्बी सज़ायें भी होती 
थी | बगैर मुकदमे चलाये नजरबन्दियाँ भी होती थी। लोकमान्य तिरूक को, जो 
अपने समय के हिन्दुस्तान के सबसे बड़े नेता थे, उनकी ढलती हुई उम्र में छः सारू 
क़ैद की सज्ञा दी गई थी । पिछले महायुद्ध के कारण तो नज़रबन्दियों और जेल 
भेजने का यह सिलसिला और भी बढ़ गया, और पड्यन्त्रों के मामले बहुत होने रूगे, 
जिनमें आमतौर पर मौत की या आजीवन क़ैद की सज़ायें दी जाती थीं। अली-बन्धु 
और मौ० अबुलकलाम आज़ाद भी लडाई के ज़माने में नज़रबन्द हुए थे। लड़ाई के 
बाद ही फ़ौरन पजाब में फ़ौजी कानून जारी हुआ, जिनमे लोग बड़ी तादाद में जेल 
गये और बहुत लोगो को षड्यन्त्र केया सरसरी मुकदमों में सज़ायें दी गईं | इस 
तरहे हिन्दुस्तान में राजन॑तिक सज़ा होना एक काफ़ी आम बात हो गई थी, मगर 
अभीतक खुद जान बूझ-कर कोई जेल न जाता था। लोग अपना काम करते थे और 
उस सिलसिले मे उन्हें राजनतिक सज़ा अपने-आप मिल जाती थी; या शायद इसलिए 
मिल जाती थी कि खुफिया पुलिस उनको नापसन्द करती थी । लेकिन, ऐसा होने पर, 
अदालत में पैरवी करके उससे बचने की पूरी कोशिश को जाती थी। हाँ, दक्षिण- 
अफ्रीका में अलबत्ते सत्याग्रह की लड़ाई में गश्रीजी और उनके हज़ारों अनुयायियों 
ने इससे उलटी ही मिसाल पेश की थी । 
मगर फिर भी १९२१ में जेलखाना क़रीब-क़रीब एक अज्ञात जगह थी, और 
बहुत कम लोग जानते थे कि सज़ायाफ्ता आदमी को अपने अन्दर हड़प जानेवारे 
डरावने फाटक के भीतर क्‍या होता है । अन्दाज़ से हम कुछ-कुछ ऐसा समझते थे कि 
जेल के अन्दर बड़े-बड़े खतरनाक जीव होंगे, जिनके लिए कुछ भी कर गुजरना तो 
बायें हाथ का खेल था | हमारे खयाल से जेल एकान्त, बेहज्ज़ती और कष्टों की 
जग्रह थी, और सबसे बड़ी बात यह थी कि उसके साथ अनजान जगह होने का खौफ़ 
लगा हुआ था । १९२० से जेल जाने का बार-बार ज़िक्र सुनते रहते के कारण, और 
उसमें अपने कई साथियों के चले जाने से, हम इस ख़धाल के आदी हों गये, और उसके 
बारे में आध्वंका और अनिच्छा की जो भावना अक्सर अपने-आप पैदा हो जाती थी 

उसकी तेजी कम हो गई । परन्तु दिमासी तैयारी पहले से कितनी भी की हो, जब हम 
लोहे के फाटक में पहुले-पहल दाखिल होते थे तो वह क्षोभ और उद्बेग से नहीं बचा 
सकती थी । उस ज़माने से, जिसे आज तेरह साल हो गये, आज तक मेरे अन्दाज्ञ से 
हिन्दुस्तान के कम-से-कम ३ लाख स्त्री-पुर्ध उन फाठकों में राजनैतिक अपराधों के 
लिए दाखिल हो चुके हैं, हालांकि बहुत करके इलज़ाम फ़ौजदारी आईन की किसी 
दूसरी ही दफ़ा की रू से लगाया गया है । इनमें से हज्ञारों तो कई बार अन्दर गये 
और बाहर आये हे । उन्हें यह अच्छी तरह मालम हो ही जाता है कि अन्दर वे किन 
बातों की उम्मीद रबखें; और जहाँतक कोई आदमी विचित्र रूप से असाधारण 
नीरसता और उदासी के साथ कष्ट-सहन और मयंकर एकसापन की ज़िन्दगी के 
लायक़ अपने-आपको बना सकता है, वहाँ तक उन्होंने वहाँ की अजीब जिन्दगी के 
मुआफिक अपने को बनाने की कोशिश की है । हम उसके आदी हो जाते हैं, क्योंकि 
इन्सान क़रीब-क़रीब हर बात का आदी हो जाता है, और फिर भी जब नई बार हम 
उस फाटक के अन्दर दाखिल होते है तो फिर वही कुछ पुरानी क्षोभ और उद्गेग की 
भावना आ जाती है और नब्ज़ उछलने लगती हैँ और आँखें बरबस बाहर की हरियाली 
और चौड़े मैदानों, चलते-फिरते लोगों और गाड़ियों और जान-पहचानवालों के चेहरो 
की तरफ़, जिन्हें अब बहुत अर्से तक देखने का मौक़ा नहीं मिलेगा, आखिरी नज्ञर 
डालने लगती हें । 

जेल की मेरी पहली मियाद के दिन, जो तीन महीने के बाद ही अचानक-सी ख़त्म 
हो गई, मेरे और जेलू-केमंचारियों दोनों ही के लिए क्षोभ और बेचेनी के दिन थे । 
जेल के अफ़सर इत नई तरह के अपराधियों की आमद से घबरा-से गये थे | इन नये 
आनेवालों की महज तादाद ही, जो दिन-ब-दिन बढ़ती ही जाती थी, एक गैर-मामूली 
थी। उन्हें एक ऐसी बाढ़-सी मालम होती थी कि कही अपनी पुरानी क्रायम हदों को 
बहा न ले जाय | इससे भी ज्यादा चिन्ता की बात यह थी कि नये आवनेदाके छोग 
बिलकुल निराले ढंग के थे । यों आदमी तो सभी वर्ग के थे, मगर मध्यम-वर्य के बहुत 
ज्यादा थे । लेकिन इन सब वर्गों में एक बात-सामान्य थी । वे मामूली सज़ायाफ्ता छोगों 
से बिलकुल दूसरी तरह के थे और उनके साथ पुराने तरीके से बर्ताव नहीं किया जा 
सकता था । अधिकारियों ने यह बात भानी तो, मगर मौजूदा कायदों की जगह दूसरे 
क़ायदे न थे; और न पहले की कोई मिसालें थी, न कोई पहले का तजुर्बा । मामूली 
कांग्रेसी कैदी न तो बहुत दब्बू था और न नरम। और जेल के अन्दर होते हुए भी 
अपनी तादाद ज्यादा होने से उसमें यह खयाल भी आ गया था कि हममें कुछ ताक़त 
है | बाहर के आन्दोलन से, और जेलखामों के अन्दर के मामलों में पब्लिक की मई 

दिलचस्पी पैदा हो जाने के कारण, यह और भी मज़बूत हो गया था । ऐसे कुछ-कुछ 
तेश रुख के होते हुए भी हमारी आम नीति जेल-अधिकारियों से सहयोग करने की थी । 
अगर हम छोग उनकी मदद न करते तो अफ़सरों की तक़लीफ़ें बहुत ज्यादा हो गई 
होतीं । जेलर अक्सर हमारे पास आया करता था, और कुछ बेरकों में, जिनमें हमारे 
स्वयंसेवक थे,चलकर उन्हें शान्त करने या किसी बात के लिए राज्ञी करने को कहता था । 

हम अपनी खुशी से जेल आये थे, और कई स्वयंसेवक तो प्रायः बिनौ बुलाये 
खुद जबरदस्ती भीतर घुस आये थे । इस तरह यह सवाल तो था ही नहीं कि कोई 
भाग जाने की कोशिश करता । अगर कोई बाहर जाना चाहता तो वह अपनी 
हरकत के लिए अफसोस ज़ाहिर करने पर या आयन्दा ऐसे काम में न पड़ने का इक़रार 
लिखने पर आसानी से बाहर जा सकता था । भागने की कोशिश करने से तो किसी 
ह॒द तक बदनामी होती थी, और ऐसा काम सत्याग्रह जैसे राजनतिक कार्य से अछूग 
हो जाने के बराबर था| हमारे लेखनऊ-जेल के सुपरिन्टेन्डेन्ट ने यह बात अच्छी तरह 
समझ लो थी, और वह जेलर से ( जो कि खानसाहब था ) कहा करता था कि 
अगर आप कुछ कांग्रेस-स्वयसेवकों को भाग जाने देने में कामयाब हो सके, तो में 
आपको खानबहादुर बनाने के लिए सरकार से सिफारिश कर दूंगा। 

हमारे साथ के ज्यादातर क़द्दी जेल के भीतरी चक्‍कर की बड़ी-बड़ी बैरकों में 
रक्‍खे जाते थे । हममें से अठारह, को जिन्हे मेरे अनुमान से अच्छे बरताव के लिए चुना 
गया था, एक पुराने वीविंग-शोड में रक्खा गया था, जिसके साथ एक बड़ी खुली हुई 
जगह थी । मेरे पिताजी, मेरे दो चचेरे भाई और मे, इन लोगों के लिए एक अलरूग 
सायबान था, जो क़रीब-क़रीब २००८१६ फीट था । हमें एक बैरक से दूसरी बरक 
में जाने-आने की काफ़ी आज़ादी थी । बाहर के रिह्तेदारों से मुलाक़ात बहुत बार 
करने की इजाज़त थी | अखबार आते थे, और नई गिरफ्तारियों और हमारी लड़ाई 
की बढ़ती की ताज्जी घटनाओं की रोजाना खबरों से जोश का वातावरण रहता था । 
आपसी बातचीत और बहस में बहुत वक्‍त, जाता था, और में पढ़ना या दूसरा ठोस 
काम कुछ नहीं कर पाता था । में सुबह का वक्‍त अपने सायबान को अच्छी तरह साफ़ 
करने और धोने में, पिताजी के और अपने कपड़े धोने में और चर्खा कातने में 
गुज़ारा करता था । वे जाड़े के दिन थे, जोकि उत्तर-हिन्दुर्तान का सबसे अच्छा 
मौसम है । शुरू के कुछ हफ्तों में हमें अपने स्वयंसेबकों के लिए, या उनमें से जो 
पढ़ना नहीं जानते थे उनके लिए हिंदी उ्दू और दूसरे प्रारम्भिक विषय पढ़ाने के लिए 
क्लास खोलने की इजाडइुठ मिल गई थी। तीसरे पहर हम वाली-बॉल खेला करते थे । १ 

१. अखबारों से एक वाहियात छ़बर निकली है, ओर हालांकि उसका खयड़न 

चीरे-धीरे बन्धन बढ़ने रूगे । हमें अपने अहाते' से बाहुर जाने और जेल के उसे 
हिस्से में जहाँ हमारे ज्यादातर स्वयंसेवक रकक्‍ले गये थे, पहुँचने से रोक दिया गया। 
तंब पढ़ाई के क्लास अपने-आप बन्द हो गये । क़रीब-क़रीब उसी वक्‍त में जेल से छोड़ 
* दिया गया । 

में मार्च के शुरू में बाहर निकला, और छ: था सात हफ्ते बाद, अप्रैल में, फिर 
लौट आया । तब क्या देखता हूँ कि हालतें बहुत बदल गई थी | पिताजी को बदल- 
कर नैनीताल-जेल में भेज दिया गया था, और उनके जाने के बाद फ़ौरन ही नये 
क़ायदे लागू कर दिये गये थे । बड़े वीविंग शेड के, जहाँ पहले में रकखा गया था, 
सारे क़ैदी भीतरी जेल में बदल दिये गये और वहाँ बंरकों में रख दिये गये थे। 
हरेक बैरक करीब-क़रीब जेल के अन्दर की जेल ही थी, और एक बैरक वालों 
को दूसरी बैरक वालों से मिलने-जुलने या बात-चीत करने की इजाजत न थी। 
मुलाक़ात और खत अब कम किये जाकर महीने भर में एक कर दिये गये। खाना बहुत 
मामूली कर दिया गया, हालाँकि हमे बाहर से खाने की चीज़े मंगाने की इजाजत थी। 

जिस बैरक में में रक्खा गया उसमें क़रीब पचास आदमी रहते होंगे। हम 
सबको एक-साथ टूँस दिया गया, हमारे बिस्तरे एक-दूसरे से तीन-चार फ़ीट के फ़ासले 
पर थे | खश-किस्मती से उस बेरक का क़रीब-क़रीब हरेक आदमी मेरा जाना 
हुआ था । और कई मेरे दोस्त भी थे। मगर दिन-रात एकान्त का बिलकुल न 
मिलना तो नागवार होता गया । हमेशा उसी झ्षुण्ड को देखना- दिखाना, वही छोटे-छोटे 
झगड़ें-टंट चलते रहना, और इन सबसे वचकर शान्ति का कोई कोना भी बिलकुल न 
मिलना | हम सबके सामने नहाते, सबके सामने कपड़े धोते, कसरत के लिए 
बेरकों के चारो तरफ़ चक्कर लगाकर दोड़ते, और बहस ओर बात-बीत इस हृद तक 
करते कि जिससे दिमाग़ थक जाता और सोच-समझकर बात भी करने की ताक़त 
न रह जाती थी। यह कौटुम्बिक जीवन का एक नीरस--सौगुनता नीरस दृष्य था, 
जिसमें उसका आनन्द, शोभा और सुख-सुविधा का अंश बहुत थोड़ा था; और यह 
सब ऐसे लोगों के साथ कि जो सब तरह के स्वमाव और रूुंचियों के थे | हम सबके मंतर 
क्रिया जा चुका है फ़िर भी वह समय-समय पर प्रकाशित होतो रहती है। बह यह 
कि उस वक्त के यू? पी० के गधर्नर सर हारकोर्ट बटलर ने जेल में मेरे पिलाजों के 
पास शेम्पेन शराब भेजी । सच तो यह है कि सर द्वारकोर्ट ने पिताजी के लिए जेल 
में कुछ नहीं भजा । ओर न किसी दुसरे ने हो शेस्पेन या दूसरी कोई नशीली चीज़ 
भेजी । वास्तव में, कांग्रेस के असहयोग को अपना लेने के वाद, १६२० से उन्होंने ' 
शराब बगेरा पीना छोड दिया था, ओर उस कक घह कोई ऐसी चीज नहीं पीते ये । 

में इध बात का बड़ा उद्वंग रहता था, और में तो अक्सर अकेला रहने के लिए तरखता 
रहता था । कुछ सालों के बाद तो जेल में मुझे खूब एकान्त और अकेझापन भिर 
गया, जबकि महीनों तक लगःत्तार मुझे किसी-किसो जेल-अधिकरी के सित्रा और 
किसी की सूरत दिखाई न देतो थो। तब फिर मेरे मन में उद्देय रहने छगा--मगर 
इस जार अच्छे साथियों की ज़रूरत महसूस करता था । अब में कभी-कभी १९२२ में 
लखनऊ-जिला-जेल में इकट्ठा रहने की हालत को रहक के साथ याद करता था। 
फिर भी में यह खूब अच्छी तरह जानता था कि दोनों हालतों मे से मुझे अकेलापन ही 
ज्याद, पसन्द है, बशत्तें कि मुझे पढ़ने लिखने की सुविधा हो । 

फिर भी मुझे कहना होगा कि उस वक्‍त के साथी निहायत अच्छे और खनन 
मिज्ञाज थे। और हम सबकी अच्छी बगी । मगर मेरा खयाल है कि हम सभी कभी-कभी 
एक-दूसरे से तंग-से आ जाते थे और अलहदा होकर कुछ एकान्त में रहना चाहते थे । 
ज्यादा-से-ज्यादा जो एकान्त में पा सकता था वह यही था कि में बरक छोड़ कर अहाते 
के खुले हिस्से में आ बैठता था । इन दिनो बारिश का मौसम था और बादल होने के 
कारण बाहर बैठा जा सकता था। में गरमी का, और कभी कभी बूदा-बूंदी का भी 
मुकाबिला कर लेता था, और ज्यादा-से-ज्यादा वक्‍त बेरक के बाहुर बिताया करता था । 

खुले हिस्से मे लेटकर में आकाश और बादलों को निहारा करता था, और 
जितना पहले कभी नहीं किया इतना महसूस करने लगा कि ये बादल कितने गज़ब के 
सुन्दर-सुन्दर रंग बदलते हे--- 

“अहो ! मेघमालाओं का यह 
पल-पल रूप पलटना; 
कितना मधुर स्वप्न है लेटे-- 
लेटे इन्हें निरखना | 

छेकिन वह समय मेरे लिए सुख और आनन्द-मय न था, बह तो हमारे लिए 
भार-रूप था। मगर जो वक्‍त म॑ इन बरसाती बादलों को, जो हमेशा बदलते रहते थे, 
देखने में गुजारता था वह आनन्द से भरा रहता था और मुझे राहत मालूम होती थी । 
मुझे ऐसा आनन्द होता मानों मैंसे कोई आविष्कार किया हो, और ऐसी भावना पैदा 
होती मानों मे क़ैद से छुटकारा पा गया हूँ ! मे नहीं जानता कि खास उसी बारिश ने मुझ 
पर इतना बड़ा असर क्‍यों डाला; इससे पहले या बाद की किसी साऊ की भी बारिश 

१, अंग्रेज़ी में सुल पद्य इस प्रकार है-- 

“पु ६०) 6 काध्या8ंग2 007१8, ॥6 सफ6 | ०॥06; 
(आ ! 8४०७४ 00 स6 &१व4 79088 ५0 ]पद्पए रा पैए७. 7 

ने इस तरह मुझे प्रभावित नहीं किया । मैंने कई बार पहाड़ों पर और समुद्र पर सूर्यो- 
दय और सूर्यास्त के दृश्य देखे थे, उनकी शोभा की तारीफ़ की थी और उस सभय का 
आनन्द लूटा था एवं उनकी महान्‌ भव्यता और सुन्दरता से उस समय आन्दोलित 
हो उठता था । मगर में उनको देखकर यही खथाल कर लेता कि ये तो रोज़ाना की 
बातें हे, और दूसरी बातों की तरफ़ ध्यान देने छगता। मगर जेल में तो सूर्योदय और 
सूर्यास्त दिखाई ही नहीं देते थे। क्षितिज हम से छिपा हुआ था और सूरज देर से गरम 
किरणें लेकर हमारी रक्षक दीवारों के ऊपर से निकलता था। उसमें कहीं रंग का 
नामोनिशान नहीं होता था, और हमारी आँखे सदा उन्हीं मटमंली दीवारों और बैरकों 
का नज़ारा देखते-देखते पथरा गई थीं | वे तरह-तरह के प्रकाश, छाया और रंगों को 
देखने के लिए भूखी थी ही, और जब बारिश के बादल अठखेलियाँ करते हुए गुजरने 
लगे, तरह-तरह की शक्लें बनाते हुए भिन्न-भिन्न प्रकार के रंगों के चमत्कार दिखाने 
लगे, तो में ताज्जुब और खुशी से उन्हें निहारने लगा और देखते-देखते मानों आनन्द 
में पागल हो जाता । कभो-कभी बादलों के बीच में से कुछ हिस्सा अलग हो जाता 
था और वर्षाऋतु का एक अद्भुत दृष्य दिखाई देता था । उस खाली जगह में से 
गहरा नीला आस्मान नज़र आता था जो कि अनन्त का ही एक हिस्सा मालूम 
होता था । 

हमारे ऊपर रुकाबटे धीरे-धीरे बढने लगी, और ज्यादा-ज्याद। सख्त कायदे लागू 
किये जाने लगे । सरकार ने हमारे आन्दोलन की नाप कर ली थी, वह हमें बह 
महसूस करा देना चाहती थी कि उसका मुकाबिला करने की जुरंत करने के सबब से 
वहू हमपर किस क़दर नाराज़ हैं। नये क़ायदों के चालू करने या उनके अमल में 
लाने के तरीक़ों से जेल-अधिकारियों और राजनंतिक क़ेदियों के बीच झगड़े होने लगे । 
कई महीनो तक क़रीब-क़रीब हम सबने---हम लोग उसी जेल में कई सौ थे--विरोध 
के तौर पर मुलाक़ातें करना छोड़ दिया था। जाहिरा यह खयाल किया गया 
कि हममें से कुछ छोग झगड़ा खड़ा करानेवाले हैँ, इसलिए हममें से सात 
आदमियो को जेल के एक दूर के हिस्से में बदल दिया गया जो कि खास बैरकों से 
बिलकुल अलहदा था | इस तरह जिन लोगों को अलग किया गया उनमें, में, पुरुषोत्त म- 
दास टण्डन, महादेव देसाई, जा्ज जोसफ़े, बालक्ृष्ण शर्मा और देवदास गांधी थे । 

हमें एक छोटे अहाते मे भजा गया, और वहाँ रहने में कुछ तकलीफें भी थीं। 
मगर कुल मिलकर मुझे तो इस तवदीली से खुशी ही हुई । यहाँ भीड़-भाड़ नहीं थी; 
हम ज्यादा शान्ति और ज्यादा एकान्त से रह सकते थे। पढ़ने या दूसरे काम के लिए 
वक्‍त ज्यादा मिलता था। हम जेल के पूसरे हिस्सों के अपने साथी-कंदियों से 

अलहूृदा कर दिये गये और बाहरी दुनिया से भी अलहदा कर दिये गये; क्योंकि अब 
सब राजनतिक कैदियों के लिए अखबार भी बन्द कर दिये गये थे । 

हमारे प/स अखबार नहीं आते थे, मगर बाहर से कोई-कोई खबर अन्दर टपक 
आती थी, जैसे कि जलों में हमेशा टपका करती है । हमारी महावारी मुझाकातों और 
खतों से भी हमें बाज़-बाज़ ऐसी-वेसी ख़बरें मिल जाती थीं। हमको पता लगा कि 
हमारा आन्दोलन बाहर कमजोर हो रहा है । वह चमत्कार युग गुजर गया था और - 
कामयाबी धुधले भविष्य में दूर जाती हुई मालूम हुई | बाहर, काँग्रेस में दो दल हो 
गये थे--परिवर्तनवादी और अ-परिवर्तनवादी । पहला दल, जिनके नेता देशबन्धु दास 
और मेरे पिताजी थे, चाहता था कि काँग्रेस अगले केन्द्रीय और प्रान्तीय कौंसिलों के 
चुनावों में हिस्सा ले और हो सके तो इन कौंसिलो पर क़ब्ज़ा कर ले; दूसरा दल, 
जिसके नेता राजगोपालाचाय थे, असहयोग के पुराने कार्यक्रम में कोई भी परिवर्तन 
किये जाने के विरुद्ध था। उस समय गाँघीजी तो जेल में ही थे। आन्दोलन के जिन 
सुन्दर आदशों ने हमें ज्वार की लहरों की चोटी पर बेठे हुए की तरह आगे 
बढ़ाया था वे छोटे-छोटे झगड़ों और सत्ता प्राप्त करने की साज़िशों के द्वारा दूर 
उछाले जाने लगे | हमने यह महसूस किया कि जोश गुजर जाने के बाद रोजाना का 
काम चलाने की बनिस्बत उत्साह और जोश के वक्‍त में बड़े-बड़े और हिम्मत के काम 
कर जाना कितना आसान है | बाहर की ख़बरों से हमारा जोश ठण्डा होने लगा, और 
इसके साथ-साथ जेल से दिल पर जो अलग-अलग तरह के असर पैदा होते हैं उनके 
कारण हमारा वहाँ रहना और भी दूमर हो गया । मगर, फिर भी, हमारे अन्दर यह 
एक तसलल्‍ली का खयाल रहा कि हमने अपने स्वाभिमान और गौरव को सुरक्षित 
रक्‍्खा हूँ, और हमने ठीक काम ही किया है, चाहे उसका नतीजा कुछ भी हो । आगे 
क्या होगा यह तो साफ़ दिखाई नहीं देता था, मगर आगे कुछ भी हो, हमें ऐसा 
मालूम होता था कि हम कईयों की किस्मतों में तो जिन्दगी का ज्यादा हिस्सा जेलों में 
गूजारना ही बदा है | इसी तरह की बातें हम आपस में किया करते थे, और मुझे 
ख़ास तौर पर याद है कि मेरी जाज जोसफ़ से एक बार बात-चीत हुईं थी जिसमें हम 
' इसी नतीजे पर पहुँचे थे । उन दिनों के बाद जोसफ़ हमसे दूर-ही-दूर होते चले गये है, 
और यहाँ तक कि हमारे कार्यों के एक जबरदस्त आलोचक भी बन गये है । क्या पता 
कि लखनऊ-जिला-जे के सिविल वार्ड में शरद-कतु की एक शाम की हुई उस बात- 
चीत की याद उनको कभी आती है या नहीं ? 

हम रोज़ाना कुछ काम और कसरत करने में जुट पड़े । कसरत के लिए हम उस 
छोटे-से अहाते के चारों तरफ दौड़कर चक्कर लगाया करते थे, या दो बलों की तरह 

से दो-दो आदमी मिलकर अपने सहन के कुएँ से एक बड़ा चमड़े का डोल खींचा 
करते थे | इस तरह हम अपने अहाते के एक छोटें-से शाक-भाजी के बाग में पानी दे 
देते थे । हममें से ज्यादातर लोग रोज़ाना थोड़ा-थोड़ा सूत कातते थे। मगर उन 
जाड़े के दिनों और लम्बी रातों में पढ़ना ही मेरा खास काम था । करीब-करीब हमेशो 
जब-जब सुपरिन्टेन्डन्ट आता तो वह मुझे पढ़ता हुआ ही देखता था | यह पढ़ते रहने 
को आदत शायद उसे खटकी और उसने इसपर एक बार कुछ कहा भी । उसने यह 
भी कहा कि मेने तो अपना साधारण पढ़ना बारह साल को उम्र में ही ख़त्म कर दिया 
था ! बेशक, पढ़ता छोड़ देने से उस बहादुर अंग्रेज़ कनंछ को यह फायदा ही हुआ कि 
उसे बेचेनी प॑दा करनेवाले विचार आये ही नहीं, और शायद इसीसे बाद में उसे प्रुक्त- 
प्रान्त की जेलों के इन्स्पेक्टर-जनरल की जगह पर तरकक्‍क़ी पा जाने में मदद मिली । 
जाड़े की लम्बी रातो और हिन्दुस्तान के साफ़ आस्मान ने हमारा ध्यान तारों 
की तरफ़ खींचा. और कुछ नक्शों की मदद से हमने कई तारे पहचान लिये | हर रात 
हम उनके उगने का इन्तज़ार करते थे और अपने पुराने परिचितों के दर्शन के संतोष 
से उनका स्वागत करते थे । 
इस तरह हम अपना वक्‍त गुजारते थे । दिन गुज़रते-गुज़रते हफ्ते हो जाते और 
हफ्ते महीने हो जाते । हम अपनी रोज़मर्स की रहन-सहन के आदी हो गये । मगर 
बाहर की दुनिया में असली बोझ तो हमारे महिला-वर्ग पर--हमारी माताओं, पत्नियों 
और बहिनों पर पड़ा । वे इन्तज़्ार करते-करते थक गईं, और जब कि उनके प्यारे 
जेल के सीखचों में बन्द थे उन्हें अपनेको अज़ाद रखना एक लानत मालूम होती थी । 
दिसम्बर १९२१ में, हमारी पहली गिरफ्तारी के बाद ही, इलाहाबाद के हमारे 
मकान, आनन्द-भवन, में पुलिसवालों ने अक्सर आना-जाना शुरू किया । वे उन 
जुर्मानों को वसूल करने आते थे, जो पिताजी पर और मुझपर किये गये थे । कांग्रेस 
की नीति यह थी कि जुर्माना न दिया जाय | इसलिए पुलिस रोज़-रोज्ञ आती और 
कुछ-न-कुछ फर्नीचर कुक करके उठा ले जाती । मेरी चार साल की छोटी लड़की 
इन्दिरा इस बार-बार की लगातार लूट पर बहुत नाराज होती थी । छसने पुलिस का 
विरोध किया और अपनी सख्त नाराजगी जाहिर की। मुझे आशंका है कि ये शुरू की 
बातें आमतौर पर पुलिस-दल के बरे में भावी विचारों पर असर डाल सकती है । 
जेल में पूरी कोशिश की जाती थी कि हमें मामूली गेर-राजनेतिक क़ौैदियों से 
अलग रखा जाय । मामूली तौर पर राजन॑तिक क़ैदियों के लिए अछग जेलें मखसूस कर 
दी जाती थीं। मगर पूरी तरह अलहदा किया जाना तो नामुमक्लि था, और हम 
न कैदियों से अक्सर मिल लेते थे, और उनसे तथा खुद तजूबं से हमने जान लिया 

कि उन दिलों वास्तव में जेल की जिन्दगी कैसी होती थी । उसे मार-पीट और ज़ोर 
की रिव्वतलोरी और भ्रष्टता की एक कहानी ही समझना चाहिएं। खाना बिलकुल 
अजीब तौर पर खराब था; मेने कई मर्त्तावा उसे खाने की कोशिश की मगर उसे 
बिकूकुल न खाये जाने लायक़ पाया । कर्मचारी आमतौर पर बिलकुल अयोग्य थे और 
उन्हें बहुत कम तनख्वाहें मिलती थी । मगर उनके लिए कैदियों या कैदियों के रिहतेदारों 
से हर मुमकिन मौक़े पर रुपया ऐंठकर अपनी आमदनी बढ़ाने का रास्ता पूरी तरह 
खुला था। जेलर और उसके असिस्‍्टेण्टों और वाडंरों के फ़रज् और जिम्मेदारियाँ, 
जेल-मैनुअल में लिखे मुताबिक, इतनी ज्यादा और इतनी क्रिस्म की थी कि किसी भी 
आदमी के लिए उन्हें ईमानदारी या योग्यता के साथ पूरा' करना नामुमकिन था। 
युक्तप्रान्त में (और सम्भवतः दूसरे प्रान्तों में भी) जेल-शासन की सामान्य नीति का 
कैदी के सुधार या उसे अच्छी आदतें या उपयोगी धन्धे सिखाने से कोई तालल॒क़ न था । 
जेल की मशकक्‍क़त का मक़सद सज़ायाफ्ता आदमी को तंग करना था' और यह कि 
उसको इतना भयभीत कर दिया जाय और दबाकर पूरी तरह ताबे मे कर लिया 
जाय, जिससे जब वह जेल से छूटे तो दिल में उसका डर और खौफ़ लेकर जावे और 
आयन्दा जुर्म करने और फिर जेल लौटने से बाज़ आवे । 

पिछले कुछ बरसों में कुछ सुधार ज़रूर हुए हे । खाना थोड़ा सुधरा है, और 

१. युक्तप्रान्त के जेल-मेनुअल को धारा ६८७ में, जो अब नये संस्करण से हटा 
दी गई है, लिखा थाः--- 

“जेल में मशक्कत करना, सिर्फ काम देने के लिए ही नहीं बल्कि ज़ासकर सज़ा 
देने के लिए समझा जाना चाहिए । इसका भी ज्यादा ख़याल न किया जाय कि उससे 
खूब पेसा पैदा किया जा सकता है। सब से ज्यादा जरूरी बात यह है कि जेल का काम 
तकलीफ़-देह और मेहनत का होना चाहिए और उससे बदमाशों को ख्रोफ़ पेदा हीना 
चाहिए ।”? 

इसके मुकाबिले में रूस के एम० एफ० एस० आर० की ताजीरात फोजदारी की 
नीचे लिखी धारा देखने योग्य है :--- 

घारा €---“सामाजिक छरक्षा के उपायों का यह मक़सद्‌ नहीं है कि शारीरिक 
यातनायें दी जायें, न यह है कि मनुष्य के गोरव को गिराया जय, और न यह मक़सद 
है कि बदला लिया जाय या दयढ़ दिया जाय ।” 

धारा २६--“सज़ायें देना चूंकि छरक्षा का ही एक उपाय है, वह तकलोफ देने के 
उसूल से बिलकुल बरी होना चाहिए, ओर उससे अपराधी को गेरज़रूरी या फालतू 
सकलीफ़ न पहुँचनी चाहिए।” 

कपड़े वसैरा भी सुधरे है । यह भी ज्यादातर राजनंतिक कैदियों के छूटने के बाद उनके 
बाहर आन्दोलन करने के कारण हुझ्ना है। असहयोग के कारण वार्डरों की तनख्वाहों. 
में भी काफी तरक्की हुई है, ताकि वे 'सरकार' के वफादार बने रहें । लड़कों ओर 
छोटी उम्र के क्रैदियों को फ़ना-लिखना सिखाने के लिए भी अब थोड़ी-सी कोशिश 
की जाती है । मगर अच्छे होते हुए भी, इन सुधारों से असली सवाल कुछ भी हलः 
नहीं होता है और अब भो ज्यादातर वही पुरानी स्पिरिट चली आ रही है । 

ज्यादातर राजनंतिक क़दियों को मामूली कैदियों के साथ किये जाने वाले इस 
नियमित व्यवहार को ही सहना पड़ा । उन्हें कोई विशेष अधिकार या व्यवहार नहीं 
मिला, मगर दूसरों से ज्यादा तेज-सर्रार और समझदार होने के कारण उनसे आसानी 
से कोई बेजा फायदा नहीं उठा सकता था, न उनसे रुपया ऐंठा जा सका | इस सबब 
से आपही कमंचारी उन्हें पसन्द नहीं करते थे, और जब मौक़ा आता तो उनमें किसी 
को भी जेल के कायदे टूटने पर सख्त सज्ञा दी जाती थी। ऐसे ही क़ायदे तोड़ने के लिए 
एक छोटे लड़के को, जिसकी उम्र १५ या १६ साल की थी और जो अपने को 'आज़ाद' 
कहता था, बेंत लगाये जाने की सज्ञा दी गई। वह नंगा किया गया और बेंत की टिकटी 
से बाँध दिया गया, और जैसे-जैसे बेंत उसपर पड़ते थे और उसकी चमड़ी फाड़कर 
घुस जाते थे, वह महात्मा गांधी की जय' चिल्लाता था, हर बेंत के साथ वह लड़का 
यही नारा रूगाता रहा, जबतक कि वह बेहोश न हो गया । बाद में वही लड़का 
उत्तर भारत के आतककारी कार्यों के दल का एक नेता बना । 


१४ 

आएगी को जेल में कई बातों का अभाव मालम होता है, मगर शायद स्त्रियों 
के बोलने और बच्चों के हँसने की आवाज़ का अभाव तो सबसे ज्यादा महसूस 
होता है । जो आवाज़ें वहाँ आम तौर पर सुनाई देती हे वे कोई बड़ी खुशगवार नहीं 
होती हैं। वे ज्यादातर कठोर और डराने की होती हैं। भाषा जंगली होती है और 
उसमें गाली-गलौज भरी रहती है । मुझे याद है कि मुझे एकबार एक नया अभाव 
मालूम हुआ । में लखनऊ-ज़िला जेल में था और अचानक मूझे महसूस हुआ कि सात 
या आठ महीने से मैने कुत्ते का भौंकना नही सुना है । 
जनवरी १९२१३ के आखरी दिन, लखनऊ-जेल के हम सब राजनैतिक क़ंदी 
छोड़ दिये गये । उस समय लखनऊ में एकसौ और दोसौ के बीच स्पेशल क्लहास' के 
कैदी. होंगे । दिसम्बर १९२१ या १९२२ के शुरू में जिन लोगों को एक साल या कम 
की सज़ा मिली थी, वे सब तो अपनी सज़ा पूरी करके चले गये थे; सिर्फ़ वे जिनकी 
लम्बी सज्ञायें थी, या जो दुबारा आ गये थे, रह गये थे । इस अचानक रिहाई से हम 
सबको बड़ा ताज्जुब हुआ; क्योकि आम रिहाई की पहले से कोई ख़बर न थी। प्रान्तीय 
कौंसिल ने राजनैतिक क़ैदियों की आम रिहाई कर देने के पक्ष में एक प्रस्ताव भी पास 
किया था, मगर सरकार की कार्ये-कारिणी ऐसी माँगों की सुनवाई बहुत कम करती 
है । लेकिन इस समय ऐसा हुआ कि सरकार की निगाह में यह वक्‍त मौजूँ था। कांग्रेस 
सरकार के विरुद्ध कुछ नही कर रही थी, ओर काँग्रेसवाले आपसी झगड़ों में ही फेंसे हुए 
थे। जेल में भी नामी-गिरामी काँग्रेसवाले ज्यादा नही थे, इसलिए यह रिहाई कर दी गई । 
जेल के फाटक से बाहर निकलने में हमेशा राहत का भाव ओर आननन्‍्दपूर्ण 
उत्साह रहता है । ताज़ी हवा और खुले मैदान, सड़कों पर के चलते हुए दश्य, और 
पुराने मित्रों से मिलना-जुलना, ये सब दिमाग़ में भर आते है और कुछ-कुछ दीवाना 
बना देते हैं । बाहर की दुनिया को देख ने से पहले-पहल जो असर होता हैँ उसमें प्रायः 
पागलों कासा एक आनन्द छाया रहता हूँ | हमारा दिल उछलने लगा, मगर 'यह भाव 
रहा थोड़ी देर के लिए ही, क्योंकि काँग्रेस-राजनीति की दक्षा काफ़ी निराशाजनक थी । 
ऊँचे आदक्ों की जगह षह्यंत्र होने छंगें थे, और कई गुट उन सामान्य तरीकों से 
कॉप्रेस-तन्त्र पर कर्ज़ा करने की कोशिश करने रंगे थे, जिनसे कुछ भी भृदुल भावना 
रखनेवाऊे लोगों को निगाह में राजनीति एक घृणित शब्द बन गया है । 

मेरे मन का झुकाव तो कौंसिल-प्रवेश के बिलकुल खिलाफ़ था, क्योंकि इसका 
ज़रूरी नतीजा यह मालूम होता था कि समझौता करने की वाले करनी पड़ेंगी और 
अपना लक्ष्य हमेशा नीचा करना पड़ेगा । मगर सच पूछो तो देश के सामने कोई दूसरा 
राजनैतिक प्रोग्राम हो न था। अपरिवतंनवादी रचनात्मक कार्यक्रम' पर जोर देते 
थे, जो कि दरअसल सामाजिक सुधार का कार्यक्रम था और जिसका मुख्य गुण यह 
था कि उससे हमारे कार्यकर्ताओं का जनता से सम्पर्क पैदा हो जाधथ। मगर इससे उन 
लोगों को तसल्‍्ली नहीं हो सकती थी जो राजनैतिक कार्य में विश्वास करते थे, और 
यह कुछ अनिवायें ही था कि सीधे संघर्ष की लहर के बाद, कि जो कामयाब न हुई 
ही, कौंसिल-प्रवेश का कार्यक्रम आगे आवे। यह कार्यक्रम भी देशबन्धु दास और मेरे 
पिताजी ने, जो कि इस नये आन्दोलन के नेता थे, सहयोग और रचना के लिए नहीं 
बल्कि बाधा डालने और मुकाबिला करने की दृष्टि से सोचा था । 

देशबन्धु दास कौंसिल में भी राष्ट्रीय संग्राम को जारी रखने के उद्देश से वहाँ 
जाने के पक्ष मे हमेशा रहे थे। मेरे पिताजी का भी लगभग यही दृष्टिकोण था। 
१९२० में जो उन्होंने कौसिल का बहिष्कार मंजूर किया था, वह कुछ अंशों में अपने 
दृष्टिकोण को गाघीजी के दृष्टिकोण के अधीन कर देने के रूप में था। वह लड़ाई में 
पूरी तरह शामिल हो जाना चाहते थे, और उस समय ऐसा करने का एक ही रास्ता 
था कि गांधीजी के नुस्खे को सोलहों आना आजमाया जाय । कई तौजबानो के दिमाग़ 
में यह भरा हुआ था कि जिस तरह सिनफीन ने पालेमेण्ट की सीटों पर कब्जा कर 
लिया और फिर वे कामन्स-सभा में दाखिल नहीं हुए, उसी तरह यहाँ भी किया 
जाय । मुझे याद है कि मेंने १९२० की गरभियों में गांधीजी प्र बहिष्कार के इस 
सरीक़े को अछ्त्यार करने के लिए ज़ोर दिया था, मगर ऐसे मामलों में वह झुकने- 
वाले नहीं थे। मुहम्मदअली उन दिनों ख़िलाफ़त-सम्बन्धी एक डेपुटेशन के साथ 
थोरप में थे । लौठने पर उन्होंने भी बहिष्कार के इस तरीक़ पर अफ़सोस जाहिर 
किया था । उन्हें सिनफ़ीन-मार्ग ज्यादा पसन्द था । मगर दूसरे व्यक्ति इस मामले में 
क्या विचार रखते हे, इस बात की कोई वक़्त न थी; क्योंकि आखिरकार गांघीजी 
का दृष्टिकोण ही कायम रहने को था , वही आन्दोलन के जन्मदाता थे, इसलिए यह 
खयारू किया गया कि तफ़्सील के मामले में उन्हींकों पूर्ण स्वतन्त्रता रहनी चाहिए । 
सिनफ़ीन तरीके के बारे में उनके खास ऐतराज ( हिंसा से उसका सम्बन्ध होने के 
अलावा ) यह थे कि जनता यह सीधी बात ज्यादा आसाती से समझ सकती है कि बोट 
देते के मुकामों का और वोट देने का बहिष्कार कर विया जाय, मगर सिनफ़ीन तरीके 
को मृदिकल से समझेगी । चुनाव-करव। लेने और फिर कौंसिलों में न जाने से जतता के 

दिाग़ में उलझन पैदा हो जायगी। इसके सिवा, अगर एक बार हमारे रोम चुन 
दिये गये तो वे कौंसिलों की तरफ़ ही खि्ेंगे और उन्हें उत्तके बाहर रहना मुह्दिकाछ 
होगा । हमारे आन्दोलन में इतना अनुशासन और शक्ति नहीं है कि देर तक उन्हें 
बाहर रक्‍खा जा सके, और धीरे-धीरे अपनी स्थितियों से गिरकर लोग कौंसिलों के 
लरिये सरकारी आश्रय का प्रत्यक्ष और अप्रत्यक्ष रूप से फ़ायदा उठाने लगेगे । 

इन दलीलों. में सचाई काफ़ी थी, और सचमच १९२४-२६ में जब स्वराज- 
पार्टी कौंसिलों में गई तब बढुत-कुछ ऐसा हुआ भी । फिर भी कभी-कभी विचार आ 
ही जाता है, कि अगर काँग्रेस १९२० में कौसिलों पर कब्जा करना चाहती तो क्या 
हुआ होता ? इसमें झ्षक नहीं हो सकता कि चूकि उस सयय खिलाफ़त-कमिटी भी 
साथ थी, वह प्रान्तीय तथा केन्दीय दोनों ही कौंसिलों की क़रीब-क़रीब हर सीट को 
जीत सकती थी । आज (अगस्त, १९३३ में) यह फिर चअर्चा है कि काँग्रेस असे- 
म्बली के लिए उम्मीदवार खड़े करे, और एक पालंमेण्टरी-बोर्ड भी बन गया हैं। मगर 
१९२० के बाद से हमारे सामाजिक और राजनंतिक जीवन में कई बड़ी-बड़ी दरारें 
पड़ चुकी है, अत: अगले चुनाव मे कांग्रेस को कितनी ही कामयाबी क्‍यों न मिले वह 
उतनी नहीं हो सकती जितनी १९२० में हो सकती थी । 

जेल से छूटने पर कुछ दूसरे लोगों के साथ मेने भी कोशिश की कि विरोधी 
दलों में कुछ समझौता हो जाय । किन्तु हमें कुछ भी सफलता न मिली, और मे परि- 
वतंनवादी और अपरिवतंनवादी झगड़ों से ऊब उठा । तब में तो युकतप्रान्तीय कग्रेस- 
कमिटी के मन्त्री की हैक्तितत से काँग्रेस को संगठित करने के काम में छग गया । 
पिछले साल के धक्के के बाद करने के लिए काम बहु! था । मेने बहुत मेहनत की, 
मगर उसमें मेरा कोई खास उद्देश न था । असल में मेरे दिमाग़ के लिए कोई काम 
न था । मगर जल्दी ही मेरे सामने एक नई तरह का काम आ खड़ा हुआ । मेरी 
रिहाई के कुछ हफ्तों के अन्दर ही में इलाहाबाद-म्युनिसिपेलिटी की सदारत पर 
बेठा दिया गया । यह चुनाव इतना अचानक हुआ कि घटना के पेतालीस मिनट 
पहले तक इस बाबत किसीने भी मेरे नाम का ज़िक्र नहीं किया था, बल्कि मेरा 
खयाल तक नहीं किया था । मगर अन्तिम घड़ी में कॉँग्रेस-पक्ष ने यह अनुभव किया 
कि में ही उनके दल में एक ऐसा भादमी हूँ जिसका कामयाब होना निदिचत था। 

उस साल्‍र ऐसा हुआ कि देशभर में बड़े-बड़े काग्रेसकाले ही म्युनिसिपेलिदियों के 
प्रेसिडेन्ट बन गये । देदबन्धु दास कलकत्ता के पहले मेयर बने, बरिट्ठुलमाई पटेल बम्बई- 
कार्पोरेशन के प्रेसिडन्ट बने, सरदार बल्छभभाई अहमदाबाद के बने । यृक्‍तप्रान्स : सें 
ज्यादातर बड़ी म्युनित्तिपे लिटियों में काँग्रेसी ही चेयरमैन थे । 

अब तो मुझे स्थुनिसिपेलिटी के सभी मुख्तजिफ़ कामों में दिलचस्पी पैदा होने 
लंगी और में उसमें ज्यादा-ज्यादा वक्‍त देने लगा । उसके कई सवालों ने तो मुझे 
लुभा ही लिया । मेने इस विषय का खूब अध्ययन किया और म्युनिसिपेलिटी का सुधार 
करने के मेंने बहुत बड़े-बड़े मनसूबे बांधे | बाद में मुझे मालूम हुआ कि आजकल 
हिन्दुस्तानी म्यूनिसिपैलिटियों की रचना जिस तरह की गई है उसके रहते हुए उनमें 
बड़े सुधारों या उन्नति के लिए बहुत कम गंजाइश है । फिर भी काम करने के लिए 
और म्यूनिसिपल-तंत्र को साफ़-सूफ करने ओर सुगम बनाने की गुंजाइश तो थी ही, 
और मेंने इसी बात के लिए काफ़ी मेहनत की । उन्हीं दिनों मेरे पास काँग्रेस का काम 
भी बढ़ रहा था, और प्रान्तीय सेक्रेटरी के अलावा में अखिल-मारतीय सेक्रेटरी भी 
बना दिया गया था । इन मुख्तलिफ़ कामों के सबब अक्सर मुझे रोज़ाना पन्द्रह- 
पन्द्रह घंटे तक काम करना पडता था, और दिन ख़त्म होने पर में अपनेको बिलकुल 
थका हुआ पाता था । 
जेल से घर लौटने पर मेरी आँखों के सामने जो पहला खत आया बह इलाहाबाद- 
हाइकोर्ट के तत्कालीन चीफ़ जस्टिस सर ग्रिमवुड मियर्स का था । यह ख़त भेरे छूटने से 
पहले लिखा गया था, मगर ज़ाहिरा यह जानते हुए लिखा गया था कि रिहाई होने 
वाली है । उनकी सौजन्यपूर्ण भाषा और उनसे अवसर मिलते रहने के उनके निमन्त्रण 
से मुझे थोड़ा ताज्जुब-सा हुआ | में उन्हें नहीं जानता था | वह इलाहाबाद में अभी 
१९१९ में ही आये थे, जबकि में वकालत के पेशे से दूर होता जाता था । मेरा खयाल 
है कि उनके सामने मंने सिफ़ एक ही मुक़दमे की बहस की थी, और हाइकोटं में मेरा 
वह आखिरी ही मुक़दमा था| किसी-न-किसी कारण से, मुझे ज्यादा जाने-बूझे बिल्ा- 
ही, मेरी तरफ़ उनका कुछ अधिक झुकाव होने लगा। उनको यह आशा थी, उन्होंने 
मुझे बाद में बताया, कि मे खूब तरकक़ी करूंगा । और इसलिए मुझे अंग्रेज़ों के दृष्टि- 
कोण को समझाने में वह मुझपर अपनी नेक सलाह का असर डालना चाहते थे । वह 
बड़ी बारीकी से कम कर रहे थे । उनकी राय थी, और अब भी कई अंग्रेज ऐसा ही 
समझते हे, कि हिन्दुस्तान के साधारण 'गरम' राजनीतिज्ञ ब्रिटिद्-विरोधी इसलिए हो 
गये हें कि सामाजिक दायरे में अंग्रेज़ों ने उनके साथ बुरा बर्ताव किया हैं । इसीसे 
नाराजगी, कड़वापन, और गरम-पन' पैदा हो गया है । यह कहा जाता है, और इसे 
कई ज़िम्मेदार लोगों ने भी दोहराया हैं, कि भेरे पिताजी को एक अंग्रेड़ क्लब में नहीं 
चुना गया इसीसे वह ब्रिटिश-विरोधी और “गरस' विचार के हो गये । यह बात क़तई 
बेब॒नियाद है और एक बिलकुल दूसरी तरह की घटना का विक्ृत रूप है' । मगर कई 
१. इस घटना का ज्यादा हाल जानने के लिए अध्याय ३८ का फुटनोट देखिए । 

अंग्रेजों को ऐसी मिसाकें, चाहे वे सही हों या ग़छूत राष्ट्रीय आन्दोलन की उत्पत्ति 
का सीधा और काफ़ी कारण मालूम होती हैं। दरहक़ीक़त, मेरे पिताजी को और 
मुझे इस मामले में कोई ख़ास शिकायत थी ही नहीं । व्यक्तिगत रूप से अंग्रेज हमेशा 
हमसे शिष्टता से पेश आते थे और उनसे हमारी अच्छी बनती है, हालांकि सभी 
हिन्दुस्तानियों की तरह बेशक हमें अपनी जाति की गुलामी का भान रहा और बह 
हमें बहुत ज्यादा खटकती रही । में मानता हूँ कि आज भी मेरी अंग्रेजों से बहुत अच्छी 
पटती है, बातें कि वह कोई अधिकारी न हो और मुझे बड़ा बनकर अपनाना न 
चाहता हो, और इतने पर भी हमारे सम्बन्धों में खुश-मिज्ञाजी की कमी नही होती । 
शायद नरम दलवालों तथा अन्य लोगों की बनिस्बत, जो हिन्दुस्तान में अंग्रेज़ों से 
राजन॑तिक सहयोग करते हे, मेरा अंग्रेज़ों से ज्यादा मेल खाता है | 

सर ग्रिमतरुड का इरादा था कि दोस्ताना मेल-जोल, स्पष्टवादिता और शिष्टता- 
पूर्ण बर्ताव के द्वारा कटूता के इस मूल कारण को निकाल डालें । मेरी उनसे कई बार 
मुलाकात हुई । किसी-न-किसी म्यूनिसिपछत टैक्स पर ऐतराज़ करने के बहाने वह 
मुझसे मिलने आया करते थे और दूसरी बातों पर बहस किया करते थे | एक मतंबा 
उन्होंने हिन्दुस्तान के लिबरलो पर खूब हमला किया । वह उन्हे डरपोक ढीले, मौका- 
पर्स्त--जिनमें न चरित्र-बल है, न दमखम--कहने लऊगे, और उनकी भाषा में 
कठोरता और घृणा आ गई । उन्होने कहा---क्या आप समझते हैं कि हमारे दिल में 
उनके लिए कोई इज्ज़त है ?” मुझे ताज्जुब होता था कि वह मुझसे इस तरह की बातें 
क्यों कर रहे है; शायद उनका खयाल था कि ऐसी बातो से में खुश होऊँगा। इसके 
बाद बात-चीत फेरकर वह नई कौसिलों, उनके मंत्रियों और मत्रियों को देश-सेवा 
करने का कितना बड़ा मौका हासिल है इन बातों की चर्चा करने लगे । देश के सामने 
सबसे ज़रूरी सवाल तालीम का है | क्‍या किसी शिक्षा-मंत्री को, जिसे अपनी इच्छा के 
अनुसार काम करने की आज्जादी हो, लाखों आंदमियों की किस्मत सुधारने का मौका 
नही है, क्या यह जिन्दगी का सबसे बड़ा मौक़ा नहीं है ? उन्होंने कहा फर्ज कीजिए 
कि आप जैसा कोई आदमी, जिसमें समझदारी, चरित्र-बल, आदर्श और आदक्षों को 
अमल में लाने की ताक़त हो, प्रान्त की शिक्षा का जिम्मेदार हो, तो क्या आप अदभुत 
काम करके नहीं दिखा सकते ? और उन्होंने कहा कि में हाल में ही गवर्नेर से मिछा 
हैँ, और विश्वास रखिए कि आपको अपनी नीति पर चलने की पूरी आज़ादी रहेगी । 
फिर, शायद यह अनुभव करके कि वह ज़रूरत से ज्यादा आगे बढ़ गये है, उन्होंने 
कहा कि वह सरकारी तौर पर किसी की तरफ़ से कोई वादा तो नहीं कर सकते, 
मगर जो तजवीज़ उन्होंने रक्खी है वह उनकी जाती ही है । 

सर ग्रिमबुड़ ने बेड़ी सफाई और देढ़े-मेढ़े तरीके से जो पस्ताव रक्खा उसकी तरफ़ 
मेरा ध्यात तो गया । मगर सरकार का मन्त्री बनकर उसका साथ देने का विचार में 
कर भी नहीं सकता था । वास्तव में इस खयाल से ही में नफ़रत करता था। मगर, 
उस समय और उसके बाद भी, कुछ ठोस, निश्चित और रचनात्मक काम करने का 
मौका पाने की मेने अकसर तमन्ना की है। विध्वंस, आन्दोलन और असहयोग तो 
मानव-प्राणी की दैनिक प्रवृत्तियाँ नही हो सकती | फिर भी हमारी क़िस्मत में यही 
लिखा है कि हम संघ और विनाश के रेगिस्तान मे से गजरने के बाद ही उस देक्ष में 
पहुँच सकते हैं जहाँ हम रचना कर सकते है, और सम्भव हैं कि हममें से ज्यादातर 
लोग, अपनी शक्तियों और जीवन को उन परिवर्तनशील रेगिस्तानों में से गुजरने की 
सख्त जहोजहद करते हुए ही बिता देंगे, और रचना का काम हमारे बच्चों या बच्चों 
के बच्चों के हाथ से होगा । 

उन दिनों, कम-से-कम युक्‍तप्रान्त में तो, मन्त्रि-पद बहुत सस्ते हो गये । दो 
नरम-दली मन्त्री, जो असहयोग के ज़्ञमाते में काम कर रहे थे, हट गये थे । जब 
काँग्रेस के आन्दोलन ने मौजूदा निज्ञाम को त्तोड़ना आहा, तब सरकार ने काँग्रेस से 
लड़ने के लिए नरम-दली मन्त्रियों से फायदा उठाने की कोशिश की । मन्त्रि-मण्डल 
के लोग उन दिनो उनको मान देते थे और उनके प्रति अ.दर प्रदर्शित करते थे, क्योकि 
उस मुश्किल वक्‍त में उन्हें सरकार का हिमायती बनाये रखने के लिए यह ज़रूरी 
था । शायद वे समझते थे कि यह मान और इज्जत उन्हें बतौर हक़ के दिये गये हें 
मगर वे नहीं जानते थे कि यह तो काँग्रेस से सामूहिक आक्रमण के परिणाम-स्वरूप 
सरकार की एक चालमात्र थी। जब वह आक्रमण हटा लिया गथा, तो सरकार की 
निगाह में नरम-दली मन्त्रियों की क्रीमत बहुत, गिर गई, और साथ ही वह मान और 
इज्जत भी जाती रही । मन्त्रियों को यह अखरा, मगर उनका कुछ बस न चला, और 
जल्दी ही उन्हें इस्तीफा दे देना पड़ा। तब नये मन्त्रियों के लिए तलाश होने रूगी, 
और इसमें जल्दों कामयाबी नही हुई। कौसिल में जो मुट्ठीभर नरम-दली लोग थे 
वे अपने साथियों की, जो बगैर किसी लिहाज़ के निकाल बाहर किये गये थे, हमदर्दी 
के सबब दूर ही रहे । दूसरे लोगों में से जो ज्यादातर जमींदार थे, शायद ही कुछ 
ऐसे हों जो मामूली तौर पर भी तालीम-याफ्ता कहे जा सकें । काँग्रेस द्वारा कौंसिलों 
का बहिष्कार होने से उनमें एक अजीब किस्म का गिरोह दाखिल हो गया था । 

एक बात प्रसिद्ध है कि इसी समय, या कुछ वक्‍त बाद, एक शहस को मन्त्री 
बनने के लिए कहा गया । उसने जवाब दिया कि में बहुत होशियार आदमी होने का 
फ़ख तो नहीं करता, मगर में अपने को मामूली समझदार और शायद मौसत दर्जे 

के लोगों से कुछ ज्यादा ही समझदार समझता हूँ, और में समझता हूँ कि मेरी ऐसी 
शोहरत भी है; क्‍या सरकार चाहतो है कि में मन्त्री-पद मंजूर करलूँ और दुनिया में 
अपने-आपको सख्त बेवक्‌॒फ़ ज़ाहिर करूँ ? 

यह विरोध कुछ उचित भी था। नरम-दली मन्‍्त्री संकुचित विचार के थे, 
राजनीति या सामाजिक मामलों में उनकी निगाह दूर तक नही जाती थी । मगर यह 
तो उनके बेकार उसूलों का कूसूर था। परन्तु एक पेशेवर की हैसियत से उनकी 
लियाक़त अच्छी थी, और अपने दफ्तर का रोजमर्रा का काम वे ईमानदारी से करते थे । 
उनके बाद जो मंत्री बने उनमें से कुछ ज़मींदार-वर्ग में से आये, और उनकी शिक्षा, 
ज्ञाब्ते के मानी में भी बहुत ही सीमित थी | में समझता हूँ कि उन्हें ठीक तौर पर सिर्फ़ 
साक्षर कह सकते थे, इससे ज्यादा नहीं। कभी-कभी ऐसा मालम पड़ता था कि मयनंर 
ने इन भले आदमियों को हिन्दुस्तानियों को बिलकुल नाक़ाबिल साबित करने के 
लिए ही चुना और ऊँची जगह पर मुक़रंर कर दिया था। उनके बारे में यह कहना 
बिलकुल मुनासिब होगा कि .--- 

दिया भाग्य ने इसी हेतु.तुझको यह ऊँचा उद्भव हैं, 
जिससे दुनिया कहे भाग्य को कुछ भी नही असंभव है ।' 

तालीम-याफ्ता हों या नही, मगर इन मन्त्रियों की तरफ़ ज़मींदारों के वोट तो 
थे ही, और वे बड़े अफसरो को बढ़िया गाडन-पार्टियां भी दे सकते थे। भूख से 
तड़पते हुए किसानों से जो रुपया उनके पास आता था, उसका इससे अच्छा इस्तैमारू 
और क्या हो सकता था ! 

१. रिचर्ड गानेंट के एक पद्य का अनुवाद । मूल पद्य हस प्रकार है--- 

“कछठा-+प्रा6 पए७70०त0 ६690 (860 8] गरां20॥ 8ए6० 
प्र्॥६ ग०फ्रांगए 8 7790849]0 00 ह७'. 

में बहुत-से कामों में लग गया, और इस तरह मेने उन मसलों से बचने की को क्षिएं 

की जो मुझे परेशानी में डाले हुए थे । लेकिन उनसे बचना मुमकिन न था। 
जो सवाल बार-बार भेरे मन में उठते थे, और जिनका कोई संतोषजनक जवाब मुझे 
नहीं मिलता था, उनसे में कहाँ भाग सकता था ? बात यह है कि वह १९२०-२१ 
की तरह मेरी आत्मा का सोलहों आने प्रतिबिम्ब नहीं था । इन दिनों जो काम में करता 
था वह सिर्फ इसलिए कि में अपने अन्तद्वंग्द् से बचना चाहता था। उस वक्‍त जो 
आवरण मुझपर पड़ा हुआ था अब उससे में निकल आया था, और अपने चारों तरफ़ 
हिन्दुस्तान में और हिन्दुस्तान से बाहर जो कुछ हो रहा था उत्तपर निगाह डाल 
रहा था । मंने बहुत-से ऐसे परिवत्तन देखे जिनकी तरफ़ अभीतक मेरा खयारू ही 
नहीं गया था । मेने नये-नये विचार देखे, और नये-नये संघर्ष, और मुझे प्रकाश की 
जगह उलटे बढ़ती हुई अस्पष्टता दिखाई दी । गांधीजी के नेतृत्व में मेरा विध्वास बना 
रहा, लेकिन उनके प्रोग्राम के कुछ हिस्सों की में बारीकी से छान बीन करने लगा। 
पर बह तो थे जेल मे । हम लोग जब चाहते तब उनसे मिल नहीं सकते थे, और न 
उनकी सलाह ही ले सकते थे। उन दिनों जो दो पाटियाँ---कौंसिल-पार्टी और अपरि- 
यर्तनवादी---काम कर रही थीं उनमें से कोई भी मुझे अपनी तरफ़ नहीं खींच रही थी। 
कौंसिल-पार्टी ज्ञाहिरा तौर पर सुधारवाद और विधानवाद की तरफ़ झुक रही'थी, 
और मुझे लगा कि यह मार्ग तो हमें एक अन्धी गली में ले जाकर पटक देगा । अपरि- 
वत्तंनवादी गांधीजी के कट्टर अनुयायी माने जाते थे, लेकिन महान्‌ पुरुषों कै दूसरे 
सब अनुयाधियों की तरह वे भी उनके उपदेशों के सार को न मानकर उनके अक्षरों 
के अनुसार चलते थे । उनमें सजीवता और संचालक-दाक्ति नहीं थी, और अमल में 
उनमें से ज्यादातर लोग लड़ाक्‌ नहीं थे और सीधे-सादे समाज-सुधारक थे। लेकिन 
उनमें एक गुण था । आम किसालों से उन्होंने अपना सम्बन्ध बनाये रक्‍्खा था, जबकि 
कौंसिलों में जानेवाले स्व॒राजी सोलहों आने पालंभेण्टों की पेतरेबाजियों में ही छगे रहे । 

मेरे जेल से छूटते ही देशबन्धु दास ने मुझे स्वराजियों के मत का बनाने की 
कोशिश की । यद्यपि मुशे दिखाई नहीं देता था कि मुझे बया करना चाहिए, और उन्होंने 
अपनी वकारूुत खर्च करदी, तो भी मेरा दिल उनके अनुकूल न हुआ। यह बात 
विचित्र किन्तु ध्यान देने योग्य थी, जिससे कि मेरे पिताजी के स्वभाव का पता भी 

लगता था, कि उन्होंते मुझपर कभी इस बात के लिए ज़ोर या असर डालने की कोशिश 
नहीं की कि में स्वराजी हो जाऊँ, यद्यपि वह खुद स्वराज-पार्टी के लिए उन दिनों 
बहुत उत्सुक थे । साफ़ ज़ाहिर है कि अगर में उनके आन्दोलन में उनके साथ हो जाता 
तो उन्हें बड़ी खुशी होती, लेकिन मेरे लिए उनके दिल में इतना ज्यादा खयाल था कि 
जहाँतक इस मामले से ताल्लुक था उन्होंने सब कुछ मेरी मर्जी पर ही छोड़ दिया; 
मुझसे कभी कुछ नहीं कहा । 

इन्हीं दिनों में मेरे पिताजी और देशबन्धु दास में बहुत गहरी दोस्ती पैदा हो 
गई । थह दोस्ती राजनैतिक मित्रता से कहीं ज्यादा गहरी थी। इस दोस्ती में मेने 
जो मुहब्बत की गहराई और अपना-पन देखा उसपर कम अचरज न हुआ, क्योंकि 
बड़ी उम्र में तो गहरी दोस्तियां शायद ही कभी पैदा होती हों । पिताजी के मेल- 
मुलाक़ातियों की तादाद बहुत बड़ी थी। उनके साथ हँस-खेलकर जिन्दगी काटने का 
उनमें विशेष गुण था। लेकिन वह दोस्ती बहुत सोच-विचारकर ही करते थे, और 
जिन्दगी के पिछले सालों में तो बह जीवन के मांगल्य में विश्वास खो बैठे थे । लेकिन 
उनके और देशबन्धु के बीच में तो कोई बाधा न ठहर सकी, और दोनों एक-दूसरे को 
तहे-दिल से चाहने रंगे । मेरे पिताजी देशबन्धु से नौ बरस बड़े थे। फिर भी 
शारीरिक दृष्टि से वही ज्यादा ताकतवर और तन्दुरुस्‍्त थे । हालांकि दोनों की क़ानूनी 
शिक्षा और वकालत की कामयाबी का पिछला इतिहास एक-सा ही था, फिर भी दोनों 
में कई बातों में बड़ा फक़े था। देशबन्धु दास वकील होने पर भी कवि थे। उनका 
दृष्टिकोण भावुकता-मथ---कवियों का सा---था । मेरा खयाल है कि उन्होंने बंगाली 
मे बहुत अच्छी कवितायें भी लिखी हे । वह बड़े अच्छे वक्ता थे, तथा उनकी प्रकृति 
धामिक थी । मेरे पित्ताजी उनसे अधिक अमली और रूखे-से थे, उनमें संगठत करने 
की बहुत बड़ी शक्तित थी, और मज़ह॒ब का उनमे नामो-निशान भी न था। वह हमेशा 
लड़ाके रहे थे, हर वक्‍त चोट खाने और करने को तैयार । जिन लोगों को बह बेवकूफ 
समझते थे उनको क़तई बरदाइत नहीं कर सकते थे | कम-से-कम खुशी से तो नहीं 
करते थे | और वह अपने व्रोध को भी बरदाइत नही कर सकते थे। कोई उनका 
विरोध करता तो उन्हें वह ऐसी चुनौती मालूम पड़ती जिसका बुरी तरह मुकाबला 
करना ही चाहिए । मालूम होता था कि मेरे पिताजी और देशबन्धु बच्यपि कई बातों में 
एक-दूसरे से भिन्न थे, फिर भी एक-दूसरे के साथ अच्छा मेल खा गये। पार्टी के 
नेतृत्व के लिए इन दोनों का मेल बहुत ही उम्दा और कारगर साबित हुआ | इनमें 
हरेक, कुछ हृद तक, दूसरे की कमी को पूरा करता था। दोनों को आपस में एक- 
दूसरे पर पूरा भरोसा था। यहाँतक कि दोनों ने एक-दूसरे को यह अख्त्यार दे दिया 

था कि किसी भी किस्म का बयान या ऐलान निकालते वक्‍त दूसरे के नाम का 
इस्तेमाल कर सकते हैं। इसके लिए पहले से पूछने या सलाह लेने की कोई ज़रूरत 
नथी। 

स्वराज-पार्टी को मजबूती के साथ क़ायम करने में और देश में उसकी ताक़त 
और धाक जमाने में इस ज्ञाती दोस्ती का बहुत कुछ हाथ था । शुरू से ही इस पार्टी 
में छिन्न-भिप्न होनेवाली प्रवृत्तियां थीं, क्योंकि कौंसिलों के जरिये अपनी ज्ञाती तरक्की 
की गुंजाइश होने की वजह से बहुत-से मौक़ा-परस्त और ओहदों के भूखे लोग उसमें 
आ धुसे थे। उसमें कुछ असली माडरेट भी थे, जिनका झुकाव सरकार के साथ ज्यादा 
सहयोग करने की तरफ था । चुनाव के बाद ज्योंही ये प्रवृत्तियां सामने आने लगीं, 
त्योंही पार्टी के नेताओं ने उनकी निन्‍्दा की । मेरे पिताजी ने ऐलान किया कि में 
पार्टी के शरीर से सड़ें हुए अंग को काटने में न हिचकगा, और उन्होने अपने इसी 
ऐलान के अनुसार काम किया भी । 

१९२३ से आगे अपने पारिवारिक जीवन में मुझे बहुत सुख व संतोष मिलने 
लगा, हालाँकि मे पारिवारिक जीवन के लिए बिलकुल वक्‍त न दे सकता था । अपने 
पारिवारिक संबंधों में मे बड़ा भाग्यशाली रहा हूँ । जबरदस्त कशमकश और मुसीषतों 
के वक्‍त में मुझे अपने परिवार में शान्ति और सान्‍्त्वना मिली है। मेने महसूस किया 
कि इस दिशा में में खुद कितना अपात्र निकला | यह सोचकर मुझे कुछ शर्म भी 

' मालूम हुई मेने महसूस किया कि १९२० से लेकर मेरी पत्नी ने जो उत्तम व्यवहार 
किया उसका में कितना ऋणी हूँ । स्वाभिमानी और मृदुल स्वभाव की होते हुए भी 

। उसने न सिर्फ मेरी सनकों ही को बरदाइत किया, बल्कि जब-जब मुझे शान्ति और 
तसलल्‍ली की सबसे ज्यादा ज़रूरत थी तब-तब वह उसने मुझे दी । 

१९२० से हमारे रहन-सहन के ढंग में कुछ फ़क़ पड़ गया था। वह बहुत 
सादा हो गया था, और नौकरों की तादाद भी बहुत कम कर दी थी । फिर भी उससे 
किसी आवश्यक आराम में कोई कमी नही हुई थी । किसी हद तक तो गैर-ज़रूरी 
चीज़ों को अलग करने के लिए, और कुछ ह॒द तक चालू खर्च के लिए रुपया इकट्ठा 
करने के वास्ते, बहुत-सी चीज़ें, घोड़े-गाड़ियां और घर-गृहस्थी की वे सब चीज़े जो 
हमारे रहन-सहन के नये ४ंग के लिए मौजूँ नही थी, बेच दी गई थी । हमारे फ़र्नी- 
चर का कुछ हिस्सा तो पुलिस ने ही लेकर बेंच दिया था। इस फर्नीचर की और 
मालियों की कमी से घर की सफ़ाई और खूबसूरती जाती रही, और बाग जंगल-सा हो 
गया । कोई तीन साल तक घर व बाग़ की तरफ़ नही के बराबर ध्यान दिया गया था । 
बहुत हाथ खोलकर ख्े करने के आदी होने की वजह से पिताजी कई बातों की 

किफ़ायेतशारी को पसन्द नहीं करते थे। इसलिए उन्होंने तव किया कि वह, घर 
बेठे-बैठे, लोगों को क़ानूनी सलाह देकर कुछ पैसे पैदा किया करें। 

जो वक्‍त सार्वजनिक कामों से बचा रहता उसमें वह यह काम करते थे । उनके 
पास वक्‍त बहुत कम बचता था, फिर भी वह इस हालत में भी काफ़ी कमा लेते थे । 

खर्च के लिए पिताजी पर अवलम्बित रहने की वजह से में बहुत ही दुःख और 
इलानि महसूस करता था । जबसे मेने वकालत छोड़ी थी, तबसे असल में मेरी 
कोई निजी आमदनी नही रही---सिफ़ उस न-कुछ आमदनी को छोड़कर, जो शेअरों 
के मुनाफ़े-- डिवीडेण्ड--के रूप में मिलती थी। मेरा और मेरी पत्नी का खर्च ज्यादा 
न था | सच बात तो यह है कि मुझे यह देखकर काफ़ी अचरज हुआ कि हम लोग 
इतने कम ख़र्च सें अपना काम चला लेते है। इसका पता मुझे १९२१ में रूगा, और 
उससे मुझे बड़ी तसल्ली हुई । खादी के कपड़ो और रेल के तीसरे दर्ज के सफ़र में 
ज्यादा ख़्े नहीं पड़ता । उन दिनों पिताजी के साथ रहने की वजह से में पूरी 
तरह यह महसूस नही कर सका कि इनके अलाबा भी घर-गृहस्थी के ऐसे बहुत बे- 
शुमार खर्च है जिनका जोड़ बहुत ज्यादा बेठता है | कुछ भी हो, रुपया न रहने के 
डर ने मुझे कभी नहीं सताया । मेरा खयाल है कि ज़रूरत पड़ने पर में काफ़ी कमा 
सकता हूँ, और हम लोग अपना काम अपेक्षाकृत कम खर्च में चला सकते हे । 

पिताजी के ऊपर हमारा कोई बहुत बड़ा बोझ नहीं था । इतना ही नही, 
अगर उनको इस ब्रात का इशारा भी मिल जाता कि हम अपनेको उन- 
पर एक बोझ समझते हे तो उन्हे बड़ा दुख होता। फिर भी में जिस हालत में 
था उसको पसन्द नही करता था, और अगले तीन सार तक में इस मामले पर 
सोचता रहा, लेकिन मुझे उसका कोई हल नहीं मिला | मुझे ऐसा काम ढूँढ लेने में 
कोई मुश्किल न थी जिससे में कमाई कर छेता, लेकिन ऐसा काम कर लेने के 
मानी थे कि पब्लिक का जो काम में कर रहा था उसे या तो बन्द कर दूँया कम 
कर दूँ। इस वक्‍त तक में जितना समय दे सकता था वह सब मेने कॉग्रेस और म्युनि- 
सिपैलिटी के काम में लगाया । मुझे यह बात पसन्द नहीं आई कि में रुपया कमाने 
के लिए उस काम को छोड़ दूँ । इसलिए बड़े-बड़े औद्योगिक फ़र्मो ने मुझे रुपये की 
दृष्टि से बड़े-बड़े लाभदायक काम सुझाये, मगर उनको मेने नामंजूर कर दिया। 
शायद वे इतना ज्यादा रुपया महज़ मेरी लियाक़त के खयाल से उतना नहीं देना 
चाहते थे, जितना कि मेरे नाम का फ़ायदा उठाने की दृष्टि से । मुझे बड़े-बड़े उद्योग- 
धन्धे वालों के साथ इस तरह का सम्बन्ध करने की बात अच्छी नहीं लगी। मेरे 
लिए यह बात बिलकुल ग़ैर-मुमकिन थी कि में फिर से वकालत का पेश्ा अलख्त्यार 

करता, क्योंकि वकारूत के लिए मेरी अरुचि बढ़ गई थी, और वह बढ़ती ही 
चली गई । 

१९२४ की काँग्रेस में एक बात यह उठी थी कि प्रधान-मन्त्रियों को तनख्वाह 
दी जानी चाहिए । में उस वक्‍त भी काँग्रेस का एक प्रधान-मन्त्री था, और मैने इस 
विचार का स्वागत किया था। मुझे यह बात बिलकुल ग़छत मालूम होती थी, कि 
किसीसे एक तरफ़ तो यह उम्मीद की जाय कि वह अपना पूरा वक्‍त देकर काम करे 
और दूसरी तरफ़ उसे कम-से-कम पेट भरने भर को भी कुछ न दिया जाय। नहीं 
तो हमें ऐसे ही आदमियों के भरोसे सावंजनिक काम छोड़ना पड़ेगा, जिनके पास 
खर्चे का निजी इन्तज़ाम हो । लेकिन इस तरह की फुरसतवाले लोग राजनैतिक दृष्टि 
से हमेशा वाम्छनीय नही होते, और न आप उनको उनके काम के लिए ज़िम्मेदार ही 
ठहरा सकते हैं । मगर काँग्रेस ज्यादा नहीं दे सकती थी, क्योंकि हमारी वेतन की 
दर बहुत कम थी । लेकिन हिन्दुस्तान में सावंजनिक फण्डों से तनख्वाह लेने के ख़िलाफ़ 
एक अजीब और बिलकुल अनुचित धारणा फंली हुई है, हालांकि सरकारी नौकरी 
के बाबत यह बात नहीं हैं, और इसलिए पिताजी ने इस बात पर बहुत ऐत्तराज़ 
किया कि में काँग्रेस से तनख्वाह लूँ। मेरे सहकारी मंत्री महाशय को रुपयों की सख्त 
ज़रूरत थी, लेकिन वह भी काग्रेस से तनख्वाह लेना शान के खिलाफ़ समझते थे । 
इसलिए मुझे भी उसके बिना ही रहना पड़ा, ह/लाकि में उसमें कोई बेज्दज़ती की बात 
नहीं समझता था और सोलहों आने तनख्वाह लेने को तैथार था । 

सिर्फ एक मत्तेबा मेने इस मामले में पिताजी से बातें कीं, और उनसे कहा कि 
रुपये के लिए परावलरूम्बी रहना मुझे कितना नापसन्द हैं । मैने यह बात जहाँतक 
हो सकता था वहाँतक बड़े संकोच से और धुमा-फिराकर कही, जिससे उन्हें बुरा न 
छगे। उन्होंने मुझे बताया कि “तुम्हारे लिए अपना सारा या ज्यादातर वक्‍त पब्लिक के 
काम के बजाय थोड़ा-सा रुपया कमाने में लगाना बड़ी बेवकूफी होगी, जबकि में 
( पिताजी ) थोड़े दिनों की मेहनत से आसानी से उतना रुपया कमा सकता 
हूं जितना तुम्हारे और तुम्हारी पत्नी के लिए सालभर काफ़ी होगा।” दलील ज़ोरदार 
थी, लेकिन उससे मुझे सनन्‍्तोष नहीं हुआ। फिर भी में उसके मृताबिक ही काम 
करता रहा । 

इन कौटुम्बिक मासलों में और रुपये-पैसे की परेशानियों में १९२३ से लेकर 
१९२५ तक के साल बीत गये । इस बीच मे राजनैतिक हालत बदल रही थी, और 
करीब-करीब अपनी मर्जी के खिलाफ़ भुझे भिन्न-भिन्न समूहों में अपनेको शामिल 
करना पड़ा, और काँग्रेस में भी मुझे ज़िम्मेदारी का पद लेना पड़ा । १९२३ में एक 

अजीब हालत थी। देशबन्धु दास पिछले साल गया-काँग्रेस के समापति थे। उस 
हैसियत से वह १९२३ के लिए अ० भा० काँग्रेस कमिटी के पदित अध्यक्ष थे । लेकिन 
इस कमिटी में कसरत राय उनके व स्वराजी नीति के ख़िलाफ़ थी, यद्यपि वह बहुमत 
बहुत थोड़ा-सा था और दोनों दक करीब-करीब बराबर थे। १९२३ की गर्मियों मेँ 
बम्बई में अ० भा० काँग्रेस कमिटी की बेठक में मामला यहाँ तक बढ़ गया कि देशवन्धु 
दास ने कमिटी की .अध्यक्षता से इस्तीफ़ा दे दिया और एक छोटा-सा मध्यवर्ती 
दल आगे आया और उसीने नई कार्य-समिति बनाई । अ० भा० काँग्रेस कमिटी में इस 
मध्यवर्ती दल के कोई समर्थक न थे, और यह दो मुख्य पार्टियों में से किसी-न-किसी 
की कृपा पर ही जीवित रह सकता था। किसी भी एक दल से मिलकर वह दूसरे को 
थोड़े से बहुमत से हरा सकता था। डॉक्टर अन्सारी नये अध्यक्ष बने और में एक मन्त्री । 

फौरन ही हमें दोनों तरफ़ से मुसीबतों का सामना करना पड़ा । गुजरात ने जो 
उन दिनों अपरिवरतंनवादियों का एक मज़बूत क़िला था, केन्द्रीय कार्यालय की कुछ हिंदा- 
यतों को मानने से इन्कार कर दिया । गर्मियों के अखीर में उसी साल नागपुर में अ० 
भा० कांग्रेस कमिटी की बैठक की गई। नागपुर में इन दिनों झण्डा-सत्याग्रह चल रहा 
था । यहीं हमारी कार्य-समिति का, जो अभागे मध्यवर्ती दल की प्रतिनिधि थी, थोड़े 
वक्‍त तक बदनाम ज़िन्दगी बिताने के बाद खातमा हो गया । इस समिति को इसलिए 
हटाना पड़ा कि असल में खास तौर पर वह किसीकी भी भ्रतिनिधि नहीं थी; और 
वह उन्हीं लोगों पर हुकूमत चलाना चाहती थी, जिनके हाथ में काँग्रेस-संगठन की 
असली ताक़त थी। कार्य-समिति के इस्तीफ़ा देने का कारण यह हुआ कि उसने 
केन्द्रीय कार्यालय का हुक्म न मानने के लिए गूजरात कमिटी पर लानत का जो प्रस्ताव 
रक्‍खा था वह गिर गया। मुझे याद है कि अपना इस्तीफ़ा देते हुए मुझे कितनी खुशी 
हुई और मेने कितने संतोष की साँस ली । पार्टी की पेंतरेबाज़ियों के इस थोड़े से ही 
अनुभव से में बिलकुल उकता गया, और मुझे यह देखकर बड़ा धक्का लगा कि कुछ 
मशहूर काँग्रेसी भी इस तरह साजिश कर सकते हैं । 

इस मीटिंग में देशबन्धु दास ने मुझपर यह इलज़ाम लगाया कि तुम कठोर-हृदय 
हो । में समझता हूँ कि उनका खयाल सही था । तुलना के लिए जिस पैमाने से काम 
लिया जाय उसीपर सब कुछ निर्भर रहता है । अपने बहुत-से दोस्तों और साथियों 
के मुकाबले में में कठोर-हृदय हूँ । फिर भी मुझे अपने बाबत हर वक्‍त यह डर रहता 
है कि कहीं मे भावुकता या क्रोध की लहर में डूब या बह न जाऊँ। बरसों मेने इस 
बात की कोशिक्ष की है कि में कठोर-द्ृदय हो जाऊँ। लेकिन मुझे डर हैं कि इस मामले 
में मुझे जो कामयाबी मिली वह सिर्फ़ ऊपरी रही है । 


१६ 

स्वगजिस्टों और अपरिवतंनवादियों की कशमकश चलती रही और स्वराजिस्टों 
की ताक़त धीरे-धीरे बढ़ती गई। १९२३ के सितम्बर में दिल्ली में काँग्रेस 
का जो खास अधिवेशन हुआ, उसमे स्वराजिस्टों का ज़ोर और बढ़ गया । इस काँग्रेस 
के बाद ही मेरे साथ एक ऐसी घटना हुई जो बड़ी अजीब थी और जिसकी मुझे 
कोई उम्मीद नहीं थी । 

सिख, और उनमें से ख़ासकर अकाली, पंजाब में बार-बार सरकार के संघर्ष में 
आ रहे थे। उनमें एक धामिक आन्दोलन उठ खड़ा हुआ था, और उसने यह काम 
हाथ में लिया कि बदचलन महन्तों को निकाल कर उपासना के स्थानों पर और उनकी 
सम्पत्ति पर कब्जा करके गुरुद्वारों को इस खराबी से छुड़ाया जाय। सरकार ने इसमें 
दखल दिया और संघर्ष हो गया । गुरुद्वारा-आन्दोलन कुछ-कुछ असहयोग से उत्पन्न 
हुई जागृति के सबब से पैदा हुआ था, और अकालियों के तरीके अहिसात्मक सत्याग्रह 
के ढंग पर बनाये गये थे । यों संघर्प कई जगहों पर हुए, मगर सबसे बड़ी लड़ाई 
गुरु-का-बाग़् की थी, जहाँ बीसियों सिखों ने, जिनमें कई पहले फौज में काम किये 
हैए सिपाही भी झामिल थे, हाथ तक उठाये बिना या अपने कत्तंव्य से पीठ फेरे बिना 
पुलिस की पाशविक मार का सामना किया । इस साबित-क़देमी और हिम्मत के 
अजीब दृश्य से सारा हिन्दुस्तान चकित हो उठा। सरकार ने गुरुद्वारा-कमिटी को 
गरेरकानूनी करार दे दिया, और यह लड़ाई कुछ बरसों तक जारी रही, और अन्त में 
सिख कामयाब हुए । स्वभावतः काँग्रेस की इसमें हमदर्दी थी, और उसने कुछ वक्‍त 
तक अमृतसर में अकाली-आन्दोलन से निकट सम्पर्क बनाये रखने के लिए बतौर 
माध्यम के खास कर्मचारी मुकरंर किया था । 

जिस घटना का में जिक्र करनेवाला हूँ उसका इस आम सिख-आन्दोलन से कोई 
ताललुक़ नहीं था | मगर इसमें शक नहीं कि वह घटना इस सिख-हलूचल के सबब से 
ही हुई । पंजाब की दो सिख रियासतों, पटियाला और नाभा, के नरेशों में बड़ा गहरा 
जाती झगड़ा था, जिसका नतीजा यह हुआ कि भारत-सरकार ने महाराजा नाभा को 
गद्दी से उतार दिया । नाभा रियासत की हुकूमत करने को एक अंग्रेज एडमिनिस्ट्रेटर 
मुकर्रर कर दिया गया । सिखों ने महाराजा नाभा के गद्दी से उतारे जाने का विरोध 
किया, और उसके विरुद्ध नाभा में और बाहुर दोनों जगह आन्दोलन उठाया । इस 


रच 

आन्दोलन के बीच में, जेतो नामक स्थान पर, एक धा्िक उत्सव को नये एडमिनिस्ट्रे- 
टर ने रोक दिया । इसका विरोध करने के छिए, और रोके हुए उत्सव को जारी रखने 
के धोषित उद्देश से, सिखों ने जैतों को जत्ये भेजने शुरू किये । पुलिस इन जत्थों को 
रोकती, मारती, गिरफ्तार करती और आम तौर पर जंगरू की एक बीहड़ जगह में. 
ले जाकर छोड़ देती थी। में समय-समय पर इस मार का हाल पढ़ा करता था 
जब मुझे दिल्ली में विशेष कांग्रेस के बाद ही मालूम हुआ कि दूसरा जत्था जा रहा 
है, और मुझे वहाँ चलने और वहाँ क्‍या होता हैँ यह देखने का आमंत्रण मिला, 
तो मेने खुशी से उसको मंजूर कर लिया । इसमें मेरा सिर्फ़ एक ही दिन खर्च होता 
था, क्योंकि जैतो दिल्‍ली के पास ही है। काँग्रेस के मेरे दो साथी भी--आचार्य 
गिडवानी और मद्रास के के० सन्‍्तानमू--मेरे साथ गये। ज्यादातर फासला जत्थे ने 
क़ायदे से कतार मे चछकर तय किया । यह सोचा गया था कि में नज़दीक के रेलवे 
स्टेशन तक रेल से जाऊँ और फिर जंतो के पास नाभा की सरहद में, जिस वक्‍त वहाँ 
जत्था पहुँचनेवाला हो, सड़क के रास्ते से पहुँच जाऊँ। हम एक बैलगाड़ी से आये और 
ठीक वक्‍त पर पहुँचे, और जत्थे के पीछे-पीछे उससे अलूग रहते हुए चले। जैतो 
पहुँचने पर जत्थे को पुलिस ने रोक दिया, और उसी वक्त मुझे भी एक हुक्म मिला, 
जिसपर अंग्रेज एडमिनिस्ट्रेटर के दस्तख़त थे कि में नाभा के इलाके में दाखिल न 
होऊँ, और अगर में दाखिल हो गया होऊँ तो फौरन वापस चला जाऊँ । गिडवानी 
और सनन्‍्तानम्‌ को भी ऐसे ही हुक्म दिये गये, मगर उनमें उनके नाम नही लिखें हुए 
थे, क्योकि नाभा के अधिकारियों को उनके नाम ही नहीं मालूम थे । मेरे साथियों ने 
और मेने पुलिस-अफसर से कहा कि हम जत्थे में शामिल नही हे, सिर्फ़ तमाशबीन 
की तरह है, और नाभा के किसी भी कानून को तोड़ने का हमारा इरादा नहीं है । 
इसके सिवा जब हम नाभा के इलाके में ही थे तो उसमें दाखिल न होने का सवार 
ही नही हो सकता था, और स्पष्टत: हम उसे एकदम छोड़कर सूक्ष्म हवा में उड़कर 
तो नहीं चले जा सकते । जेतो से दूसरी गाड़ी शायद कई घण्टे बाद जाती थी। 
इसलिए, हमने उससे कहा कि अभी तो हम यहीं रहना चाहते हे । बस, हम फौरन 
गिरफ्तार कर लिये गये और हवालात में ले जाकर बन्द कर दिये गये । हमको हटाने 
के बाद, उस जत्थे का वही हाल हुआ जो और जत्थों का होता था । 

सारे दिन हम हवालात में बन्द रक्ले गये और शाम को हमें विधिवत्‌ स्टेशन 
ले जाया गया । सन्तानम्‌ को और मुझको एक ही हथकड़ी डाली गई---उनकी बाई 
कलाई भेरी दाहिनी कलाई से फाँद दी गई थी, और हथकड़ी की जुंजीर हमें ले 
चलनेवाले पुलिसवाले ने पकड़ ली । गिड़वानी के भी हथकड़ी डाली गई और वह 

हमारे पीछे-पीछे चले । जैतो के बाज़ारों में हमारे इस तरह चलते से मुझे बारबार 
कुसों के जंजीर पकड़कर ले जाये जाने की याद आती थी । चलते वक्‍त ही पहले तो 
हम झल्‍ल्ला उठे, मगर किर हमें इसु घटना की मज़ेदारी का खथाल आया, और इसका 
भी हम मज़ा लेने लगे | उसके बाद की रात हमने अच्छी नहीं गुज़ारी | रात को 
हमारा कुछ वक्‍त तो धीमी चालवाली रेल के तीसरे दर्जे के डिब्बे में बीता जो 
ठसाठस भरा हुआ या । रास्ते में शायद आधी रात को गाड़ी भी बदलनी पड़ी थी । 
और रात का कुछ हिस्सा नाभा की एक हवालात में गुजरा । इस सारे समय और 
अगले दिन तीसरे पहर तक, जबकि हम अन्त में नाभा-जेल में रख दिये गये, बह 
मुश्तर्का हथकड़ी और भारी जजीर हमारे साथ ही रही । हम दोनों में से एक भी दूसरे 
के सहयोग के बिता हिल-डुल नहीं सकता था। एक दूसरे आदमी के साथ सारी रात 
और दूसरे दिन काफ़ो देर तक हथकड़ी से जुड़ा रहना एक ऐसा अनुभव है जिसका 
अब फिर मज़ा लेना में पसन्द न करूँगा । 

नाभा-जेल में हम तीनो एक बहुत ही रद्दी और गन्दी कोठरी में रक्‍्खे गये। वह 
छोटी-सी और सीलवाली कोठरी थी, जिसकी छत इतनी नीची थी कि उस तक हमारा 
हाथ क़रीब-करीब पहुँच जाता था। हम जमीन पर ही सोये और मे बीच-बीच में 
एकाएक हड़बड़ाकर जाग उठता था, और तब मालूम होता कि मेरे मुंह पर से कोई 
चूहा या चुहिया गुज़री थी ! 

दो-तीन दिन बाद अपने मुकदमे के लिए हमें अदालत में ले जाया गया, और 
बहुत ही ऊटठपटाँग ज़ाब्ते से वहाँ रोज़-रोज़ कारंवाई चलने लगी। मजिस्ट्रेट या 
जज बिलकुल अपढ़ मालूम पड़ता था । निःसन्देह अंग्रेज़ी तो वह जानता ही न था, 
मगर मुझे शक है कि वह अपनी अदालत की जबान उर्दू लिखना भी शायद ही जानता 
हो । हम उसे एक हफ्ते से ज्यादा देखते रहे, और इस अर्से में उसने एक भी लाइन 
नही लिखी । अगर उसे कुछ लिखना होता था तो वह सरिहतेदार से लिखवाता था । 
हमने कई छोटी-छोटी अरजियाँ पेश की । वह उस वक्‍त उनपर कोई हुक्म नहीं लिखता 
था । वह उन्हें रख लेता था और दूसरे दिन उन्हें निकालता था। उनपर किसी और के 
ही लिखे हुए नोट रहते थे। हमने बाक़ायदा अपनी सफ़ाई नहीं दी । असहयोग-आन्दोलन 
में हमें अपनी पैरवी न करने की इतनी आदत हो गई थी, कि जहाँ पैरवी करने की 
छुट्टी थी वहाँ भी हमें सफ़ाई देने का खयाल तक प्रायः बुरा लूगता था। मेने एक लम्बा 
बयान पेश किया, जिसमे मेंने सारे वाक़यात लिखे, और खासकर एक अंग्रेज की अमलू- 
दारी होते हुए भी नाभा-रियासत के तरीके कैसे हैँ इसपर अपनी राय भी जाहिर की । 

हमारा मुकदमा दिन-ब-दिन बढ़ता ही गया, हालांकि वह एक काफ़ी सीधा 

मामरझा था । अब अचानक एक नई बात और हुई | एक दिन शाम को, उस रोज्ञ की 
अदालत उठ जाने के बाद भी हमें उसी मकान में बिठा रक्खा । और बहुत देर में, 
क़रीब ७ बजे, हमें एक दूसरे कमरे में ले गये जहाँ एक शख्स मेज के सामने बैठा 
था। और वहाँ और भी कई लोग थे । एक आदमी---जो वही पुलिस-अफ़सर था जिसने 
हमें जैतो में गिरफ्तार किय। था--खड़ा हुआ और एक बयान देने लगा। मेंने पूछा कि 
यह कौन-सी जगह है और यहाँ क्‍या हो रहा है ? मुझे इत्तला दी गई कि यह अदालत 
है और हमपर षड्यन्त्र करने का मुक़दमा चलाथा जा रहा है । यह कारंवाई उससे 
बिलकुल भिन्न थी जिसको अभीतक हम देखते थे, और जो नाभा में न दाखिल होने 
के हुक्म की उदूली के सिलसिले में चल रही थी । ज्ञाहिरा यह सोचा गया कि इस 
हुक्म-उदूली की ज्यादा-से-ज्यादा सज़ा तो सिफ़े ६ माह ही है इसलिए यह हमारे लिए 
काफ़ी न होगी, लिहाजा और कुछ ज्यादा संगीन इलज़ाम लगाना ज़रूरी है । साफ़ है 
कि सिर्फ़ तीन आदमी षड़्यन्त्र के लिए काफ़ी नहीं थे, इसलिए एक चौथे आदमी को 
जिसका हमसे क़तई कोई ताल्‍ल्लक न था गिरफ्तार किया गया और उसपर भी 
हमारे साथ ही मुक़दमा चलाया गया । इस अभागे आदमी को, जो एक सिख था, हम 
नही जानते थे, हाँ हमने उसे जंतो जाते वक्‍त खेत में सिर्फ देखा भर था। 

मेरे बेरिस्टरपन को यह देखकर बड़ा धक्का लगा | किस अचानक ढंग से एक 
षड्यन्त्र का मुक़दमा चलाया जा रहा है ! मामला तो बिलकुल झूठा था ही, मगर 
शिष्टता का तकाजा था कि कुछ तो ज़ाब्ते की पाबन्दी होनी चाहिए। मेने जज से 
कहा कि हमें इसकी पहले से कुछ भी इत्तता नहीं दी गई और हम अपनी सफ़ाई का 
इन्तज़ाम भी करना चाहेगे । मगर इसकी उसने कुछ भो चिन्ता न की । यह नाभा का 
निराला तरीक़ा था । अगर हमे सफ़ाई के लिए कोई वकील करना हो तो वह नाभा 
का ही होना चाहिए । जब मेने कहा कि में बाहर का कोई वकील करना चाहूँगा, तो 
मुझ जवाब मिला कि नाभा के कायदों में इसकी इजाज़त नहीं हैं। इससे नाभा के 
ज़ाब्ते की विचित्रताओं का हमें और भी ज्ञान मिला | हमे एक तरह की नफरत हो 
गई, और हमने जज से कह दिया कि जो उसके जी में आवे करे, हम लोग इस कार्र- 
वाई में कोई हिस्सा न लेंगे | किन्तु में इस निर्णय पर पूरी तरह जमा ने रह सका । 
अपने बारे में अत्यन्त आश्चर्यजनक झूठी बातें सुनकर चुप रहना मुश्किल था, और 
इसलिए कभी-कभी हम गवाहों के बारे में मुल्त्सर तौर पर मगर बा-मौक़। अपनी 
राय जाहिर करते जाते थे। हमने अदालत को असली वाक़यात के बारे में एक 
तहरीरी बयान दिया । यह दूसरा जज, जो षड़्यन्त्र का मुकदमा चला रहा था, पहले 
से ज्यादा शिक्षित और समझदार था । 

ये दोनों मुक़दमे चलते रहे, भौर हम दोनों अदालतों में जाते का रोजाना इन्त- 
जार किया करते थे, क्योंकि इससे जेल की गंदी कोठरी से तबतक के लिए छुटकारा 
तो हो ही जाता था | इसी दमियान एडमिनिस्ट्रेटर की तरफ से जेल का सुपरिन्टेन्डेन्ट 
हमारे पास आया और उसने हमसे कहा कि अगर हम अफ़सोस जाहिर करदें और 
नाभा से चले जाने का इक़रार लिख दें, तो हमपर से मुकदमा उठा लिया जा सकता 
है । हमने कहा कि हम किस बात का अफसोस ज़ाहिर करें ? हमने कोई ऐसी बात 
नहीं की है। बल्कि रियासत को हमसे माफी माँगनी चाहिए। हम किसी किस्म का 
वादा करने को भी तैयार नहीं थे । 

' गिरफ्तारी के करीब दो हफ्ते बाद आखिर हमारे मुकदमे खत्म हुए । यह सारा 
वक्‍त इस्तग़ासे में ही लगा, क्योंकि हम तो अपनी पैरवी कर ही नहीं रहे थे । ज्यादा 
वक्‍त तो देर-देर तक इन्तज़ार करने में गया, क्योकि जहाँ कही ज़रा-सी भी कठिनाई 
पैदा होती थी वही कारंवाई मुल्तवी करदी जाती थी या उसकी वाबत किसी अन्दरूनी 
अफ़सर से, जो शायद अग्नेज एडमिनिस्ट्रेटर ही था, पूछने की ज़रूरत होती थी। 
आखरी दिन, जबकि इस्तगासे की तरफ़ से मामऊ ख़त्म किया गया, हमने भी अपने 
तहरीरी बयानात दे दिये। पहले जज ने कार्रवाई ख़त्म करदी, और यह जानकर हमें 
बड़ा ताज्जुब हुआ कि वह थोड़ी ही देर मे फिर वापस आ गया और उसके साथ उर्दू 
में लिखा हुआ एक बड़ा भारी फैसला था | यह जाहिर है कि यह भारी फैसला इतने 
थोड़े से अरसे में ही नही लिखा जा सकता था। यह फंसला हमारे बयानात देने के 
पहले ही तेयार हो गया था । फँसला पढ़कर सुनाया नहीं गया । हमें सिफफ़े इतना कह 
दिया गया कि हमें नाभा इलाक़े में से चछे जाने के हुक्म की उदूली करने के जुरं॑ में 
छः माह की सज़ा, जो इस जुर्म की ज्यादा-से-ज्यादा सज़ा थी, दी गई हूँ । 

उसी रोज पड़यन्त्र के मुकदमे में भी हमें, ठीक-ठीक में भूल गया हूँ, या तो 
अठारह माह की या दो साल की सज़ा मिली । यह सज़ा छः माह की सज़ा के अलावा 
हुई । इस तरह हमें कुल दो या ढाई साल की सज्ञा दे दी गई | 

हमारे मुकदमे के दौरान में बहुत बातें ध्यान देने लायक हुईं, जिनसे हमें देशी- 
रियासतों की तजें-हुकूमत या देशी रियासतो में अंग्रेज़ों की त्जे-हुकूमत का कुछ हाल 
मालूम हुआ । सारी कार्रवाई एक स्वाँग-जेसी थी। इसीसे शायद किसी अखबारवाले 
या बाहरवाले को अदालत में आने नहीं दिया गया | पुलिस जो चाहती थी करती थी 
और अक्सर जज या मजिस्ट्रेट की भी पर्वाह नहीं करती थी, और उसकी हिदायतों 
की सचमुच खिलाफ़-वर्जी भी करती थी । बेचारा मजिस्ट्रेट तो यह सब बरदाइत कर 
लेता था, मगर हम इसे बरदाइत क्यों करते ? कई मौकों पर मुझे खड़ा होना पड़ा 

और ज़ोर देना पड़ा कि पुलिस को मजिस्ट्रेट के कहने के मुताबिक अमल करना चाहिए 
और उसका हुक्म सानना चाहिए। कभी-कर्ी पुलिस भद्दी तरह से कागज़ों को छीन 
लेती थी, और चूँकि मजिस्ट्रेट अपनी ही अदालत में उसपर कोई कार्रवाई करने या 
व्यवस्था क़ायम रखने में असमर्थ था, इसलिए हमें थोड़ा-योड़ा उसका काम करना 
पड़ता था ! बेचारा मजिस्ट्रेट बड़े पशोपेश में था । वह पुलिस से भी डरता था, और 
हमसे भी कुछ-कुछ डरा हुआ दिखाई देता था; क्योंकि अखबारों में हमारी गिरफ्तारी 
की खुब चर्चा हो रही थी | जब हमारे जैसे धोड़े-बहुत नामी राजनैतिक लोगों के 
साथ यह हाल हो सकता था, तो जो लोग कम प्रसिद्ध हैं उनके साथ तो क्या बर्ताव 
होता होगा ? 
मेरे पिताजी को देशी रियासतों का हाल कुछ-कुछ माल्म था, इसलिए वह 
नाभा में मेरी यकायक गिरफ्तारी से बहुत परेशान हुए । उन्हें सिफे गिरफ्तारी का 
वाक़या माल्म हुआ; मगर इसके अलावा ओर कोई खबर बाहर न जा पाई । अपनी 
परेशानी में उन्होंने मेरे समाचार जानने के लिए काइसराय को भी तारदे डाला। 
नाभा में मुझसे मिलने के बारे में उनके रास्ते में बहुन मुश्किलें खड़ी कर दी गई। 
मगर आख़िर उन्हे जेल में मुझसे मुलाक़ात करने की इजाज़त मिल गई । परन्तु वह 
मेरी कोई मदद नही कर सकते थे, क्‍योंकि में अपनी सफ़ाई भी पेश नही कर रहा था 
और म॑ने उनसे प्रार्थना की कि वह इलाहाबाद वापस चले जायें और कोई चिन्ता न 
करे। वह लोट गये, लेकिन कपिलदेव मालवीय को, जो हमारे एक युवक साथी 
वकील है, नाभा में मुकदमे की कारंवाई पर ध्यान रखने को छोड गये। नाभा 
की अदालतों को थोड़े दिन देखकर कपिलदेव की कानून और जाब्ते-सम्बन्धी जानकारी 
में काफ़ी इज़ाफ़ा हुआ होगा । पुलिस ने खुली अदालत में उनके कुछ काग्रज़ात जबर- 
दस्ती छीन लेने की भी कोशिश की थी। 
ज्यादातर देशी-रियासतें पिछड़ी हुई हें और उनकी हालत जागीरों कीसी हो 
रही है, यह सब जानते हैं । वहाँ अकेला राजा सब कुछ कर सकता है। उनमें न 
तो क़ाबलियत होती हुँ और न लोक-हित का भाव | वहाँ बड़ी-बड़ी अजीब बाते हुआ 
करती हैं, जो कभी प्रकाश में भी नहीं आती । मगर उनकी नाक्ाबलियत से ही किसी- 
न-किसी तरह यह बुराई कम हो जाती है, और उनकी बदक़िस्मत प्रजा का बोझ कुछ 
हलका हो जाता है । क्योकि इस कारण से वहाँ के कार्यकारी मण्डल में भी कमज़ोरी 
रहती है, जिससे जुल्म और बेइन्साफ़ी करने में भी नाक़ाबलियत से काम लिया जाता 
हैं । इससे जुल्म ज्यादा बरदाइत करने लायक़ नही हो जाता, बल्कि हाँ इससे वह कम 
गहरा और व्यापक हो जाता है। मगर देझ्ी-रियासत में जब अंग्रेजी सरकार खुद 

हुकूमत अपने हाथ में ले लेती है, तब उसका एक विचित्र नतीजा यह होता है कि यह्‌ 
हालत नहीं रहती । जागीर की सी दशा कायम रक्‍्खी जाती है, एकतन्‍्त्री-पन भी 
ज्यों-का-त्यों रहता है, पुराने सब कानून और जाब्ता ही रायज माना जाता है, 
व्यक्तिगत स्वतंत्रता, संगठन और मत-प्रकाशन ( और इनमें सब कुछ शामिल है ) 
इनपर सारे बन्धन कायम रहते हैं, मगर एक तबदीली ऐसी हो जाती हैँ जिससे सारी 
हारूत बदल जाती है। कार्यकारिणी सत्ता ज्यादा मजबत हो जाती है, और क़ायदे और 
उनकी पाबन्दी बढ़ जाती है । इससे जागीरों में और एकतन्त्री शासन में रहनेवाले सब 
बन्धन सख्त हो जाते हे । धीरे-धीरे अंग्रेजी हुकूमत पुराने रिवाजों और तरीकों में 
बेशक कुछ परिवत्तंन करती है, क्योंकि इनसे अच्छी तरह हुकूमत और व्यापारिक 
प्रवेश करने में हकावटे आती हे । मगर शुरू-शुरू में तो वह लोगों पर अपना प्रभुत्व 
मजबूत करने के लिए उन पुराने रिवाजों और तरीकों से पुरा फायदा उठाती हैं। 
इधर लोगों को अब जागीर-तंत्रता और एकतन्त्रता ही नहीं, बल्कि एक मजबूत 
कार्यकारिणी द्वारा उनकी सख्त पाबन्दी भी बरदाइत करनी पड़ती है । 

मेने नाभा में कुछ ऐसा ही हाल देखा | रियासत का इन्तज़ाम एक अंग्रेज 
एडमिनिस्ट्रेटर के हाथ में था, जो इंडियन सिविल सविस का भेम्बर था, और उसे 
एकतलन्‍त्री शासक के पूरे अख्त्यारात थे। वह सिर्फ भारत-सरकार के मातहत था, 
और फिर भी हर मत्तंबा हमें, अपने अत्यन्त सामान्य हक़ों के छीनने की पुष्टि में, 
ताभा के कायदे-कानूनों का हवाला दिया जाता था। हमें जागीरतंत्र और आधुनिक 
नौकरशाही-तंत्र के मिश्रण का मृक़ाबला करना पड़ा, जिसमें बुराइयाँ दोनों की शामिल 
थीं, लेकिन अच्छाइयाँ एक की भी न थीं । 

इस तरह हमारा मुक़दमा ख़त्म हुआ और हमें सज़ा हो गई । फैसलों में क्या 
लिखा था यह हमें मालूम नहीं, मगर इस सारभूत बात से कि हमें लंबी सज्ञा मिली 
है हमारी झल्लाहट कुछ कम हुई । हमने फसलों की नकलें मांगी, मगर हमें जवाब 
मिला कि इसके लिए बाक़ायदा अर्जी दो । 

उसी शाम को जेल में सुपरिल्टेन्डेन्ट ने हमें बुलाया, और उसने हमें ज्ञाब्ता- 
फ़ौजदारी की रू से एडमिनिस्ट्रेटर का एक आड्डर दिखाया जिसमें हमारी सजायें 
मुल्तवी कर दी गई थीं। उसमें कोई दर्तं नहीं रक्ली गई थी, और इसका कानूनी 
नतीजा यह था कि जहाँतक हमारा ताललुक था हमारी सजायें खत्म हो गईं। फिर 
सुपरिष्टेण्डेष्ट ने एक दूसरा हुक्म, जिसका नाम एक्जीक्यूटिव आईर था, दिखाया। 
यह भी एडमिनिस्ट्रेटर का जारी किया हुआ था । उसमें यह हिदायत थी कि हम 
ताभा छोड़कर चले जायें, और खास इजाजत लिये बिना रियासत में न लौटे । मेने 

दोनों हुब्मों की नक़लें मांगीं, मगर वे हमें नहीं दी गई । तब हमें रेलवे-स्टेशन भेज 
दिया गया, और हम वहाँ छोड़ दिये गये । नाभा में हम किसीकी भी नहीं जानते थे, 
और रात को शहर के दरवाज़े भी बन्द हो गये थे । हमें पता लगा कि अभी अम्बाला 
को एक गाड़ी जाने वाली है और हम उसीमें बेठ गये । अम्बाला से में दिल्ली और 
वहाँ से इलाहाबाद चला गया। 

इलाहाबाद से मेने एडमिनिस्ट्रेटर को पत्र लिखा कि मुझे दोनों हुक्मों की नक़छे 
भेज दीजिए, जिससे मुझे मालूम हो सके कि सचमच वह किस तरह के हुक्म हैं, और 
साथ ही दोनों फंसलों की नक़लें भी । उसने किसी चीज़ की भी तकल देने से इन्कार 
कर दिया । मेने बताया कि शायद मुझे अपील करनी पड़े, मगर वह इन्कार ही करता 
रहा । कई बार कोशिश करने पर भी मुझे इन फैसलों को, जिनके द्वारा मुझे और 
मेरे दो साधियों को दो या ढाई साल की सज़ा मिली, पढ़ने का मौक़ा नहीं मिला। 
क्योंकि मुझे जानना चाहिए कि ये सजायें अब भी मेरे नाम पर लिखी हुई होंगी, और 
जब कभी नाभा के अधिकारी या ब्रिटिश सरकार चाहें उसी वक्‍त मुझपर लागू की 
जा सकेंगी। 

हम तीन तो इस तरह 'मौकूफ़ी' की हालत भे छोड़ दिये गये, मगर में इस बात 
का पता नहीं लगा सका कि षड़्यन्त्र के चौथे आदमी, उस सिख का क्‍या हुआ, जो 
दूसरे मुक़दमे के लिए हमारे साथ जोड़ दिया गया था | बहुत मुमकिन है कि वह 
छोड़ा न गया हो । उसकी मदद में किसी जोरदार दोस्त या पब्लिक की आवाज़ न 
थी, और कई दूसरे आदमियो की तरह रियासती जेल में जाकर वह अंधकार में 
पड़ गया होगा | मगर हम उसे नही भूले । हमसे जो कुछ बना वह हम करते रहे, 
किन्तु उससे कुछ हुआ नही । मेरा ख़याल है कि गुरुद्वारा-कमिटी ने भी इस मामले 
मे दिलचस्पी छी थी । हमें पता लगा कि वह पुराने 'कोमागाटा मारू' दल का एक 
आदमी था, और वह लम्बे असे तक जेल में रहकर हाल में ही छूटकर आया था । 
पुलिस वाले ऐसे आदमियों को बाहर रहने देने का उसूल नहीं मानते, और इसलिए 
उन्होंने बनावटी इलज़ाम में हमारे साथ उसे भी फाँस लिया । ह 

हम तीनों--..गिडवानी, सन्‍्तानम्‌ और में--नाभा-जेल की कोठरी से एक 
दुःखदायी साथी संग में ले आये । वह था विषमज्बर का कीटाणु, क्योंकि हम तीनों 
पर ही विषमज्वर का हमला हुआ । मेरी बीमारी ज्ञोर की थी और शायद खतरनाक 
भी थी, मगर उसकी मियाद दोनों से कम थी, और में सिफं तीन या चार हफ्ते ही 
बिस्तर पर रहा । मगर बाक़ी दोनों तो लम्बे अरसे तक बहुत गंभीर हालत में बीमार 


पड़े रहे । 

इस नाभा की घटना के बाद एक और भी बात हुई। शायद छ: या ज्यादा 
महीने बाद गिडवानी अमृतसर में सिख-गुरुद्वारा-कमिटी से सम्पर्क रखने के लिए काँग्रेस- 
प्रतिनिधि का काम करते थे | कमिटी ने जैतो को पांच सौ आदमियों का एक 
खास जत्था भेजा, और गिडवानी ने दर्शक की तरह से नाभा की सरहद तक उसके 
साथ-साथ जाने का निश्चय किया । नाभा की हद में दाखिल होने का उनका कोई 
इरादा न था । सरहद के पास जत्थे पर पुलिस ने गोली चलाई, और मेरे ख़याल से 
बहुत आदमी घायल हुए और मरे । गिडवानी घायलों की मदद करने गये और पुलिस 
ने झपटकर उनको पकड़ लिया और ले गई | उनके खिलाफ़ अदालत में कोई कारं- 
वाई न की गई। उन्हें करीब-क़रीब एक साल तक जेल में योंही पटक रक्‍खा, और 
बाद में बहुत ख़राब तन्दुरुस्ती की हालत में वह छोड़ दिये गये । 

गिड़वानी की गिरफ्तारी और उनका जेल में रक्खा जाना मुझे का्य-कारिणी 
सत्ता का एक भयंकर दुरुपयोग मालूम हुआ । मेने एडमिनिस्ट्रेटर को (जोकि वही अंग्रेज 
आई० सी० एस० था) खत लिखा, और उससे पूछा कि गिडवानी के साथ ऐसा क्यों 
किया गया ? उसने जवाब में लिखा कि उन्हें इसलिए गिरफ्तार किया गया था कि 
उन्होंने नाभा के इलाके में बिला इजाज़त न आने के आडंर की खिलाफ़वर्ज़ी की 
थी । मेने चुनौती दी कि कानून के मुताबिक़ भी यह ठीक न था, और साथ ही लिखा 
कि घायलो को मदद देते हुए आदमी गिरफ्तार करना मुनासिब न था। और, मेसे 
उस आडंर की नक़ल मुझे देने या आमतौर पर श्ाया कर देने के लिए भी एडमि- 
निस्‍्ट्रेटर को लिखा । मगर उसने ऐसा करने से इन्कार किया । मेरा इरादा हुआ कि 
में खुद भी नाभा जाऊँ और एडमिनिस्ट्रेटर को मेरे साथ भी वही बर्ताव करने दू जैसा 
गिडवानी के साथ हुआ । अपने साथी के साथ वफादारी का तो यही तकाज़ा था। 
मगर मेरे कई दोस्तों से ऐसी राय न दी और मेरा इरादा बदलवा दिया। सच तो यह 
है कि मेने अपने दोस्तों की सलाह का बहाना ले लिया, और उसमें अपनी कमजोरी 
को छिपा लिया | क्योकि, आखिरकार यह मेरी अपनी कमज़ोरी और ताभा-जेल में 
दुबारा जाने की अनिच्छा ही थी जिसने मुझे वहाँ जाने से रोका, और मुझे अपने साथी 
को इस तरह छोड़ देने की कुछ-कुछ शर्म हमेशा रहती है । इस तरह, जैसा कि हम 
सब अकसर करते हे, अक्लमदी को बहादुरी पर तरजीहु मिली । 


१9 
कोकनाडा और सुहम्मदअली 


दिसम्बर १९२३ में काँग्रेस का सालाना अधिवेशन कोकनाडा ( दक्षिण ) में 

हुआ । मौलाना मुहम्मदअली उसके सदर थे, और ज॑सी कि उनकी आदत थी, 
सभापति की हेसियत से उन्होंने अपनी लम्बी-चौड़ी स्पीच पढ़ी। लेकिन वह थी 
दिलचस्प । उसमें उन्होंने यह दिखाया कि मुसलमानों मे किस तरह राजनीतिक व 
साम्प्रदायिक भावना की वृद्धि होती गई । उन्होने बताया कि १९०८ में आगाखां के 
नेतृत्व में जो डपूटेशन वाइसराय से मिला था और जिसकी कोशिशो से ही सरकार 
ने पहली बार अलहदा निर्वाचन के हक में घोषणा की थी वह एक कैसी जबर्दस्त 
चाल थी जिसके मूल में खास सरकार का ही हाथ था । 

मुहम्मदअली ने मुझे, मेरी इच्छा के बहुत खिलाफ, अपनी सदारत के साल में 
अखिल-भारतीय काँग्रेस-कमिटी का सेक्रेटरी बनने के लिए राजी किया । भावी नीति 
के सम्बन्ध में मुझे साफ-साफ पता न था, ऐसी हालत में में नही चाहता था कि कोई 
व्यवस्था-स म्बन्धी ज़िम्मेदारी अपने ऊपर लू । 

लेकिन में मुहम्मदअली को इन्कार नदी कर सकता था; क्योंकि हम दोनों ने 
महसूस किया कि कोई दूसरा सेक्रेटरी शायद नये सदर के साथ उतनी अच्छी तरह से 
काम न कर सके जितना कि में । उनकी रुचि और अरूचि दोनो तेज़ थी और सौभाग्य 
से में उन लोगों में से था जो उनकी रुचि' में आते थे । हम दोनो प्रेम और परस्पर 
की गृुणग्राहकता के धागे से बँध हुए थे । वह प्रवल धामिक--और मेरी समझ से 
बुद्धि-विरुद्ध धाभिक---थे और में बैसा नहीं था । मगर में उनकी सरगर्मी, अतिशय 
कार्य-शक्ति और प्रखर बुद्धि से आकर्षित था । वह बड़े चपल दिल्‍लगीबाज़ थे। 
लेकिन कभी-कभी उनका भयकर व्यंग दिल को चोट पहुँचा देता था और इससे उनके 
बहुतेरे दोस्त कम हो गये थे । कोई बढ़िया टिप्पणी मन में आई तो उनके लिए उसे 
मन में रख लेना असभव था--फिर उसका नतीजा चाहे कुछ हो । 

उनके सभापति-काल में हम दोनो की गाड़ी ठीक-ठीक चलो--हालाँकि कई 
छोटी-छोटी बातों में हमारा इख्तलाफ रहता था । हमारे अखिल-भारतीय कांग्रेस- 
कमिटी के दफ्तर में मेने एक नया रिवाज डाला था। किसीके भी नाम के आगे- 
पीछे कोई प्रत्यय या पदवी वर्गरा न लिखी जाय । महात्मा, मौलाना, शेखर, सैयद, 

मुन्शी, मौलवी और आजकल के श्रीयुत और श्री और मिस्टर तथा एस्क्वायर वगैरा 
जो बहुत-से ऐसे शब्द हे और इनका प्रयोग इतना बहुतायत से और अक्सर ग्रेरजरूरी 
होता है कि में इसकी एक अच्छी मिसाल पेश करना चाहता था। लेकिन में ऐसा 
कर नही पाया । मृहम्मदअली ने बहुत बिग्डड़कर मुझे एक तार भेजा, जिसमें सदर 
की हैसियत से मुझे हिदायत दी थी कि में पुराने तरीके से ही काम लूँ, और खास 
तौर पर गाधीजी को हमेशा महात्मा लिखा करूँ। 

एक और विषय था जिसमे अक्सर हमारी बहस हुआ करती, और वह था 
ईइबर । मुहम्मदअली एक अजीब तरीके से अल्लाह का ज़िक्र कांग्रेस के प्रस्तावों में 
भी ले आया करते थे, या तो शुक्रिया अदा करने की शक्ल में या किसी किस्म की 
दुआ की शक्ल में । में इसका विरोध किया करता । वह ज्ञोर से बिगड़ते और कहते, 
तुम बड़े नास्तिक हो । मगर फिर भी आइचय है कि वह थोड़ी देर बाद मुझसे कहते 
कि एक मज़हबी आदमी के ज़रूरी गुण तुममें हैं, हालांकि तुम्हारा ज़ाहिरा बर्ताव और 
दावा इसके ख़िलाफ़ हैं। और मेने कई बार मन में सोचा है कि उनका कहना कितना 
सच था | शायद यह इस बात पर हसर रखता हैं कि कोई मज़हब यथा मज़हबी के 
क्या मानी करता हैं । 

में उनके साथ हमेशा मज़हब के मामले में बहस करना टालता था। क्योंकि 
में जानता था, इसका नतीजा यही होता कि हम दोनो एक-दूसरे पर चिढ़ उठते, 
और मुमकिन था कि उनका जी दुःख जाता । किसी भी मत के कट्टर माननेवाले से 
इस क्िस्म की बहस करना हमेशा मुश्किल होता हैं । बहुतसे मुसलमानों के लिए तो 
यह शायद और भी मुश्किल हो; क्‍योंकि उनके यहाँ विचारों की आज़ादी मज़हबी 
तौर पर नही दी गई है । विचारों की नज़र से देखा जाय तो उनका सीधा मगर 
तंग रास्ता है और उसका अनुयायी ज़रा भी दाहिने-बायें नहीं जा सकता । हिन्दुओं की 
हालत इससे कुछ अलग है, सो भी अक्सर नही । व्यवहार में चाहे वे कट्टर हो, उनके 
यहाँ बहुत पुराने बुरे और पीछे घसीटनेवाले रस्म-रिवाज्ञ माने जाते है, फिर भी वे 
हमेशा धर्म के विषय में निहायत क्रान्तिकारी और मौलिक विचारों की चर्चा करने 
के लिए भी हमेशा तैयार रहते हैँ । मेरा ख़याल है कि आधुनिक आर्यसमाजियों की 
दृष्टि आम तौर पर इतनी विशाल नही होती | मुसलमानों की तरह वे अपने सीधे और 
तंग रास्ते पर ही चलते हे। विद्या-बुद्धि में चढ़े-बढ़े हिन्दुओं के यहाँ ऐसी कुछ दार्श- 
लिक परम्परा चली आ रही है जो धाभिक प्रश्नों में भिन्न-भिन्न विचार-दृष्टियों को 
स्थान देती है, हालाकि व्यवहार पर उसका कोई असर नहीं पड़ता । में समझता हूँ 
कि इसका आंशिक कारण यह है कि हिन्दू-जाति में तरह-तरह के और अक्सर परस्पर- 

विरोधी प्रमाण और रिवाज पाये जाते हैं । इस सम्बन्ध में यहाँतक कहा जाता है कि 
हिन्दू-धर्मं को साधारण अर्थ में मज़हब नहीं कह सकते । और फिर भी कितने गज़ब 
की दृढ़ता उसमें है ! अपने-आपको जिन्दा रखने की कितनी जबरदस्त ताक़त ! भलेही 
कोई अपनेको नास्तिक कहता हो, जैसाकि चार्वाक था, फिर भी कोई यह नहीं कह सकता 
कि वह हिन्दू नहीं रहा। हिन्दू-धर्म अपने बच्चों को उनके न चाहते हुए भी 
पकड़ रखता है । में एक ब्राह्मण पैदा हुआ था और मालूम होता है कि ब्राह्मण ही 
रहूंगा, फिर में धर्म और सामाजिक रस्म-रिवाज के बारे में कुछ भी कहता और करता 
रहूँ। हिन्दुस्तानी दुनिया के लिए में पण्डित ही हूँ, चाहे में इस उपाधि को 
नापसन्द ही करूँ । मुझे याद है कि एक बार में एक तुर्की विद्वान से स्वीज़रलै०ड में 
मिला था । उन्हे मेने पहले से ही एक परिचय-पत्र भेज दिया था, जिसमें मेरे लिए लिखा 
धा-- पण्डित जवाहरलाल नेहरू ।' लेकिन मिलने पर वह हैरान हुए और कुछ मायूस 
भी । क्‍योंकि उन्होंने मुझसे कहा, कि 'पण्डित' शब्द से मे समझा था कि आप कोई बड़े 
विद्वान धामिक वयोवुद्ध पण्डित होंगे । 

हाँ, तो, मुहम्मदअछी और में मज़हब पर बहस नहीं करते थे । लेकिन उनमें 
खामोश रहने का गृण नथा। और कुछ साल बाद ( में समझता हूँ, १९२५ में 
था १९२६ के शुरू में) वह अपनेको ज्यादा न रोक सके । एक रोज़ जब में उनके घर, 
दिल्‍ली में, उनसे मिला तो वह भभक उठे और बोले कि में तुमसे मज़हब पर ज़रूर 
बहस करना चाहता हूँ। मेने उन्हे समझाने की कोशिश की । कहा--आपके मेरे नुक्ते- 
निगाह एक-दूसरे से बहुत जुदा हैं और हम एक-दूसरे पर कोई ज्यादा असर न डाल 
सकेगे। लेकिन वह कब सुनते ? उन्होंने कहा--- नही, हम बातें कर ही ले। में समझता 
हूँ, तुम मुझे कठमुल्ला मानते हो । मगर मे तुम्हे बताना चाहता हूँ कि में ऐसा नहीं हूँ ।” 
उन्होंने कहा कि मेने मज़हब पर बहुतसी किताब पढ़ी हें और गहराई से सोचा हूँ । 
उन्होंने आल्मारियाँ बताई, जो अलग-अलग मज़हबों पर लिखी किताबों से और खासकर 
इस्लाम और ईसाई धर्म-सम्बन्धी किताब से भरी हुई थी और जिनमे कुछ आधुनिक 
किताबें---जैसे एच. जी. वेल्स की गॉड, दि इनविजिबल किग'---भी थी । महायुद्ध के 
दिनों में जब वह लम्बे अर्से तक नज़रबन्द रहे थे, उन्होंने कुरान के कई पारायण किये 
और कितने ही भाष्यों को पढ़ा । उन्होंने कह कि इस सारे अध्ययन के फल-स्वरूप मेने 
देखा कि कुरान में जो कुछ लिखा गया है उसका ९७ फ़ीसदी युक्ति-सगत है, और 
कुरान को छोड़कर भी उसकी पुष्टि की जा सकती है । ३ फीसदी यो सरेदस्त तो 
यूक्ति-संगत नहीं दिखाई देता है मगर यह ज्यादा मुमकिन है कि जो कुरान ९७ 
फ़ीसदी बातों पर साफ तौर पर सही है वह बाक़ी ३ फीसदी में भी सही होगा । 

बजाय इसके कि मेरी दुर्व त्क-शक्ति सही हो और कुरान ग़लत, वह इस नतीजे पर 
पहुँचे कि कुरान के सही होने का पक्ष भारी है और इसलिए उन्होने कुरान को १०० 
फ़ीसदी सही मान लिया! 

इस दलील का तर्क स्पष्ट न था, लेकिन में बहस करना न चाहता था। किन्तु 
इसके बाद जो-कुछ हुआ उसे देखकर तो मे दंग रह गया। मुहम्मदअली ने कहा कि 
कोई भी कुरान को अपने दिमाग का दर्वाज़ा खोलकर और एक जिज्ञासु की भावना 
से पढ़ेगा' तो ज़रूर ही वह उसकी सच्चाई का क़ायल हो जायगा । उन्होंने यह भी कहा 
कि बापू ( गांधीजी ) ने उसे बड़े गौर से पढ़ा है और वह ज़रूर इस्लाम की सचाई 
के क़ायल हो गये होंगे। लेकिन उनके दिल की मग़रूरी उन्हें इसको जाहिर करने 
से मना करती हैं । 

मुहम्मदअली अपने इस साल के सभापति-काल के बाद से धीरे-धीरे काँग्रेस से 
दूर हटने लगे । या, जैसा कि वह कहते, काँग्रेस उनसे दूर हटने लगी । मगर यह हुआ 
बहुत धीरे-धीरे | कई साल आगे तक यों वह काँग्रेस में और अ० भा० काँग्रेस कमिटी 
में आते रहे और उनमें ज़ोर-शोर से हिस्सा लेते रहे, लेकिन खाई चोड़ी होती ही गई 
और अनबन बढ़ती ही गई । शायद किसी ख़ास व्यक्ति या व्यक्तियों पर इसका दोष 
नहीं लगाया जा सकता । मगर देश की वास्तविक परिस्थिति जैसी बन गई थी उसमे 
ऐसा हुए बिना रह नहीं सकता था । लेकिन यह हुआ बहुत ही बुरा । और इससे हम 
बहुतों के जी को बड़ा दुख हुआ । क्योकि जातिगत मामले में कसा ही इख्तलाफ रहा 
हो, सयासी मामले में हमारा-उनका कम मतभेद था। भारतीय स्वाधीनता का विचार 
उन्हें भी बहुत भाता था । और चूंकि उनकी-हमारी राजनैतिक दृष्टि एक थी, इसक्विए 
हमेशा इस बात की सम्भावना रहती थी कि जातिगत या यों कहें कि साम्प्रदायिक 
प्रदन पर उनके साथ कोई ऐसी तजवीज हो सकती थी जो दोनो के लिए सन्‍्तोषजनक 
हो । राजनैतिक दृष्टि से उन प्रतिगामी लोगों से जो अपनेको जातिगत स्वार्थों के 
रक्षक लगाते है, उनकी कोई बात मेल नही खाती थी । 

हिन्दुस्तान के लिए यह दुर्भाग्य की बात हुई कि १९२८ की गर्मियों में वह यहाँ 
से योरप चले गये । उस वक्‍त इस जातिगत समस्या को सुलझाने के लिए बड़े ज़ोर 
की कोक्षिश की गई थी और वह क़रीब-क़रीब कामयाबी की ह॒द तक जा पहुँची थी । 
अगर मुहम्मदअली यहाँ होते तो कयास होता हैं कि मामला और ही शक्ल अख्त्यार 
करता । लेकिन जबतक वह वापस लौटें तबतक यहाँ सब टूट-टाट चुका था; और 
लाज़िमी तौर पर उन्होंने अपनेको हमारे दूसरी तरफ पाया । ' 

दो साल बाद, १९३८ में, जब सत्याभ्रह-आन्दोलन जोर पर था और हमारे 

भाई-बहन धड़ाघड़ जेल जा रहे थे, मुहम्मदजली ने काँग्रेस के निर्णय की परवा न कर 
गोलमेज-परिषद्‌ में जाना पसन्द किया । उनके जाने से मेरे जी को बड़ा दुःख हुआ । 
में मानता हूँ कि वह भी अपने दिल में दुःखी ही हुए होंगे। और हन्दन में उन्होंने 
जो कुछ किया उससे इसका काफ़ी प्रमाण मिलता है। उन्होंने महसूस किया कि ' 
उनकी असलो जगह हिन्दुस्तान में और लड़ाई के मैदान में है, न कि रन्दन के 
फास्फेन्स-सवन में । और अगर वह हिन्दुस्तान वापस आये होते तो मुझे यकीन है कि 
बह सत्याश्रह में शरीक हो गये होते । सेहत उनकी बहुत ही बिगड़ गई थी और बरसों 
से बीमारी उनपर हावी हो रही थी। लच्दन में जाकर उन्होंने बड़ी चिन्ता के साथ 
कुछ-ल-कुछ काम की चीज़ पाने बी जो कोशिश की, और खासकर ऐसे समय जबकि 
उन्हें आराम और इलाज की ज़रूरत थी, उससे उनके आखिरी दिन और नजदीक 
आ गये । नैनी-जेल में मुझे उनके मरने की ख़बर से बड़ा धक्का लगा । 

दिसम्बर १९२० में लाहौर-काँग्रेस के वक्‍त आख़िरी दफ़ा में उनसे मिला था। 
मेरे सभापति-पद से दिये भाषण के कुछ हिस्से से वह नाराज़ थे और उन्होने बड़े जोर 
से उसकी आलोचना भी की । उन्होंने देखा कि काँग्रेस सरपट दौड़ी जा रही है और 
राजनैतिक दृष्टि से बहुत तेज़ होती जा रही है | वह खुद भी कम तेज़ न थे, और 
इसलिए खुद पीछे रह जाना और दूसरे का मैदान में आगे बढ़ जाना उन्हें पसन्द न 
था। उन्होने मुझे गम्भीर चेतावरी दी-“'जवाहर ! में तुम्हे चेताये देता हूँ कि तुम्हारे 
आज के ये संगी-साथी सब तुमको अकेला छोड़ देंगे । जब कोई मुसीबत का और आन- 
बान का मौका आयेगा उसी वक़्त ये तुम्हारा साथ छोड़ देगे। याद रखना, खुद 
तुम्ह।रे कॉग्रेसी ही तुम्हें फासी के तख्ते पर भेज देंगे।” कंसी मनहूस भविष्यवाणी थी ! 

कोकनाड़ा-कॉग्रेस ( १९२३ ) में मेरे लिए एक ख़ास दिलचस्पी की बात थी; 
क्योंकि वहीं हिन्दुस्तानी-सेवादल की बुनियाद रकक्‍्खी गई | स्वयंसेवक-दऊल इससे पहले 
नही थे सो बात नही । वे इन्तज़्ाम भी करते थे और जेल भी जाते थे । मगर उनमें 
अनुशासन और आन्तरिक एकता का भाव बहुत कम था । डॉक्टर नारायण सुब्बाराब 
हार्डीकर को यह बात सुझी कि राष्ट्रीय कार्यो के लिए क्‍यों न एक अच्छा अनुशासन- 
बद्ध स्वयंसेवक-दल बना लिया जाय, जो काँग्रेस की आम रहनुमाई में अपना काम करे ? 
उन्होंने इसमें सहयोग देने के लिए मुझसे आग्रह किया और मेने बड़ी खुशी से उसे 
मंजूर किया; क्‍योंकि यह खयाल मुझे जैंच गया था । इसकी शुरुआत कोकनाड़ा में 
हुई । बाद को हमें यह जानकर आदइचर्य हुआ कि बड़े-बड़े काँग्रेसियों की तरफ़ से भी 
सेवादल के सवाल पर कैसा विरोध-भाव प्रकट हुआ था। कुछ लोगों ने कहा कि काँग्रेस 
के लिए ऐसा करना खतरवाक होगा । यह तो कांग्रेस में फ़ौजी शक्ति को घुसेड़ देता 

है । और थह फ़ौजी शक्ति मुमकिन है कि काँग्रेस की मुल्की सत्ता को ही धर दबाये ! 
दूसरे कुछ लोगो का यह ख़याल दिखाई दिया कि स्वयंसेवकों के लिए तो सिर्फ़ इतना 
ही अनुशासन काफ़ी है कि वे ऊपर से मिले आदेशों का पालन करते रहें । कुछ के 
खयाल में उन्हें कदम मिलाकर चलने की भी ऐसी ज़रूरत नहीं। कुछ लोगों के दिल 
में भीतर-भीतर यह खयाल था कि तालीप और कवायद-याफ्ता स्वयंसेवकों का रखना 
एक तरह से काँग्रेस के अहिसा-सिद्धान्त से मेल नहीं खाता हैं। लेकिन हार्डीकर इस 
काम में भिड़ ही गये और बरसों की मेहनत के बाद उन्होंने प्रत्यक्ष दिखला दिया कि 
ये तालीम-याफ्ता स्वयंसेवक कितने ज्यादा कार्यकुशझूल और अहिसात्मक भी हो 
सकते हैं । 

कीकनाडा से लौटने के बाद ही, जनवरी १९२४ में, मुझे इलाहाबाद में एक 
नये ढंग का तजुर्बा हुआ | में अपनी याददाइत से यह लिख रहा हूँ और मुमकिन है 
कि तारीखों के सम्बन्ध में कुछ भूल और गड़बड़ हो जाय । में समझता हूँ, वह कुम्म 
या अद्धंकुम्भ के मेले का साल था । लाखों यात्री संगम यानी त्रिवेणी नहाने आते 
हैँ । गंगा-घाट यों कोई एक मील चौड़ा हैं, मगर जाड़े में धारा सिकुड़ जाती है, और 
दोनों तरफ़ बालू का बड़ा मंदान छोड देती है जोकि यात्रियों के ठहरने के लिए 
बड़ा उपयोगी हो जाता है । अपने इस बहाव-क्षेत्र में गंगा अक्सर अपना रास्ता 
बदलती रहती हैं । १९२४ में गंगा की धारा इस तरह हो गई थी कि यात्रियों के 
लिए नहाना अवश्य ही ख़तरनाक था । कुछ पाबन्दियाँ और अहृतियात लगाकर 
और एक वक्‍त में नहानेवालों की संख्या मुकरेर करके यह खतरा कम किया जा 
सका था । पे 

मुझे इस मामले मे किसी किस्म की दिलचस्पी न थी; क्योकि ऐसे पर्वों के 
अवसर पर गंगा नहाकर म॑ पुण्य कमाना तो चाहता ही न था । लेकिन भने अख़बारों 
में पढ़ा कि इस मामले में पं० मदनमोहन मालवीय और प्रान्तीय सरकार के बीच 
एक बहस छिड़ गई है, क्‍योंकि प्रान्तीय सरकार ने एक ऐसा फरमान निकाल दिया 
था कि कोई संगम पर न नहाने पावे। मालवोयजी ने इसपर ऐतराज़ किया; 
क्योंकि धामिक दृष्टि से तो सगम पर नहाने का ही महत्व था | इधर सरकार का 
अहतियात रखना भी ठीक ही था कि जिससे जान का ख़तरा न रहे। क्ेकिन हस्व- 
मामूल उसने निहायत ही बेवकूफी और चिढ़ा देनेवाले ढंग से इस सम्बन्ध में कार्र- 
बाई की थी । 

कुम्भ के दिन सुबह ही में संगम पर मेला देखने गया । मेरा कोई इरादा नहाने 
का न था । गंगा-किनारे पहुँचने पर मेने सुना कि मालबीयजी ने शिला-मजिस्ट्रेट को 

एक सौजन्य-यूर्ण आखिरी चेतावनी दे दी है, जिसमें त्रिवेणी में नहाने को इजाजत 
माँगी गई है । मालवीयजी गरम हो रहे थे और वातावरण में क्षोत फैला हुआ था । 
ज़िला-मजिस्ट्रेंट ने इजाज़त नहीं दी तब मालवीयजी ने सत्याग्रह करते का निरतय 
किया, और कोई दो सौ लोगों को साथ लेकर वह संगम की तरफ़ बढ़े । इन घटनाओं 
से मेरी दिलचस्पी थी, और में उसी वक्‍त जोश में आकर सत्याग्रही दर में शामिल 
हो गया । मैदान के उसपार लकड़ियों का एक ज़बरदस्त घेरा बना दिया गया था कि 
लोग संगम तक पहुँचने से बचें। जब हम इस उंँचे घेरे तक पहुँचे तो पुलिस ने हमें 
रोका और एक निरसनी, जो हम साथ लिये हुए थे, छीन ली। हम तो थे अहिंसात्मक 
सत्याग्रही, इसलिए उस घेरे के पास बाल में शान्ति के साथ बैठ गये । सुबहभर और 
दोपहर के भी कुछ घण्टे हम उसी तरह बंठे रहे । एक-एक घण्टा बीतने लूगा। धूप 
तेज़-तेज्ञ होने लगी । बालू गरमाने लगी, और इधर हम सबकी भूख भी बढ़ने छंगी | 
पैदल और घुड़सवार पुलिस हमारे दोनों तरफ़ खड़ी थी। में समझता हूँ कि बाका- 
यदा घुड़-सेना भी वहाँ मौजूद थी । हम बहुतेरों का धीरज छटने लगा, और हमने 
कहा कि अब तो कुछ-न-कुछ करना ही चाहिए। में मानता हूँ कि अधिकारी भी 
उकता उठे थे। और उन्होंने कदम आगे बढ़ाने का निश्चय किया । घुड़-सेना को कुछ 
आर्डर दिया। इस समय मुझे लगा ( में नहीं कह सकता वह सही था ) कि 
वे हमपर धोड़े फेंकेगे, और यों हमको बुरी तरह खबेड़ेंगे। घुडसवारों से इस तरह 
पीटे जाने का खयाल मुझे अच्छा न रूगा और वहाँ बेठे-बैठे मेरा जी भी उकता 
उठा था। मेने झट से अपने नज़दीकवाले को सुझाया कि हम इस घेरे को ही क्‍यों 
न फाँद जायें ! और मे उसपर चढ़ गया। तुरन्त ही वीसो आदमी उसपर चढ़ 
गये और कुछ लोगों ने तो उसकी बल्लियाँ भी निकाल डाली, जिससे एक खासा 
रास्ता बन गया । किसीने मुझे एक राष्ट्रीय झण्डा दे दिया | जिसे मेने उस घेरे के 
सिरे पर खोंस दिया जहाँ कि मे बैठा हुआ था में अपने पूरे रंग में था और खूब 
मगन हो रहा था और लोगों को उसपर चढ़ते और उसके बीच में घुसते हुए और 
घुड़सवारों को उन्हें हटाने की कोशिश करते देख रहा था । यहाँ मुझे यह ज़रूर कहना 
चाहिए कि घुड़सवारों ने जितना ही सका इस तरह अपना काम किया कि किंसीको 
चोट नहीं पहुँची । वे अपने लकड़ी के डण्डों. को हिलाते थे और लोगों को उनसे धक्का 
देते थे । मगर किसीको चोट न पहुँचाई । उस समय मुझे ऋान्तिकारियों के घेरे जाने 
के दृश्य का कुछ-कुछ स्मरण हो आया । 

आखिर को में दूसरी तरफ उतर पड़ा । इतनी मेहनत के कारण गर्मी बढ़ गई थी, 
सो मेने गंगा में गोता लगा लिया । जब वापस आया तो मुझे यह देखकर अचरज 

हुआ कि मालवीयजी और दूसरे अबतक जहाँ-के-तहीं बैठे हुए हैं और घुड़वार और 
पैदल पुलिस सत्याग्रहियों और घेरे के बीच कंधे-से-कंधा भिड़ाकर खड़ी हुई थी । सो 
में ( जरा ठेढ़े-मेढ़े रास्ते से निकलकर ) फिर मालवीयजी के पास जा बैठा। हम 
कुछ देर तक बैठे रहे, और मेने देखा कि मालवीयजी मन-ही-मन बहुत भिन्‍नाये हुए थे 
और ऐसा मालूम होता था कि वह अपने मन को बहुत मसोस रहे थे । एकाएक बिना 
किसीको कुछ पता दिये उन पुलिसवालों और घोड़ों के बीच अद्भूत रीति से निकलः 
कर उन्होंने गोता लगा लिया । यों तो किसी भी शख्स के लिए इस तरह गोता लगाना 
आइचये की बात होती, लेकिन मालवीयजी जैसे बूढ़े और दुर्बल-शरीर व्यक्ति के 
लिए तो ऐसा करना बहुत ही स्तम्भित कर देने वाला था। खैर; हम सबने उनका 
अनुकरण किया । हम सब पाती में कूद पड़े । पुलिस और घुड़सेना ने हमें पीछे हटाने 
की थोड़ी-बहुत कोशिश की, मगर बाद को ठहर गई। थोड़ी देर बाद वह वहाँ से 
हटा ली गई । 

हमने सोचा था कि सरकार हमारे खिलाफ कोई कारंवाई करेगी । मगर ऐसा 
कुछ नहीं हुआ | शायद सरकार मालवीयजी के खिलाफ कुछ करना नही चाहती थी, 
और इसलिए बड़े के पीछे हम छुटभैया भी अपने-आप बच गये। 


के हवन हे 
पिताजी और गांधीजी 


९२४ के शुरू में यकायक खबर आई कि गांधीजी जेल में बहुत ज्यादा बीमार 

१ हो गये हें जिसकी वजह से वह अस्पताल पहुँचा दिये गये हैं और वहाँ उनका 
ऑपरेशन हुआ है । इस खबर को सुनकर चिन्ता के मारे हिन्दुस्तान सन्न हो गया । 
हम लोग डर से परेशान थे और दम-सा साधे ख़बरों का इन्तज़ार करते थे। अखीर 
में संकट गुजर गया और देश के तमाम हिस्सों से लोगों की टोलियाँ उन्हें देखने के 
लिए पूना पहुँचने लगी। इस वक्‍त तक वह अस्पताल में ही थे । कैदी होने की वजह 
से उनके ऊपर गारद रहती थी, लेकिन दोस्तों को मह॒दूृदः तादाद में उनसे मिलने की 
इजाजत थी । में और पिताजी उनसे अस्पताल में ही मिले। 

अस्पताल से वह वापस जेल नही लेजाये गये । जब उनकी कमजोरी दूर हो रही 
थी तभी सरकार ने उनकी बाक़ी सजा रद करके उन्हें छोड़ दिया । उस वक्‍त वह जो 
छः साल की सजा उन्हें मिली थी उसमे से क़रीब-क़रीब दो साल की काट चुके थे। 
अपनी तन्दुरुस्ती ठीक करने के लिए वह बम्बई के नज़दीक समुद्र के किनारे जुह 
चले गये । 

हमारा परिवार भी जूहु जा पहुँचा और वही समुद्र के किनारे एक छोटे-से 
बंगले में रहने लगा । हम लोगों ने कुछ हफ्ते वहीं गुज्ञारे और मुझे बहुत अर्से के बाद 
अपने मन के मुताबिक छुट्टी मिल गई, क्‍योंकि में वहां मजे से तर सकता था, दौड़ 
सकता था और समृद्र-तट की बाल पर घुड़दौड़ कर सकता था। लेकिन हमारे वहाँ 
रहने का असली मतलब छुट्टियाँ मनाना नही था, बल्कि गाँधीजी के साथ देश की 
समस्याओं पर चर्चा करना था। पिताजी चाहते थे कि गाँधीजी को यह बता दें कि 
स्वराजी क्या चाहते हें और इस तरह वह गांधीजी की सक्रिय हमदर्दी नहीं तो कम- 
से-कम उनका निष्क्रिय सहयोग जरूर हासिल कर लें। में भी इस बात से चिच्तित था 
कि जो मसले मुझे परेशान कर रहे हें उनपर कुछ रोशनी पड़ जाय । में यह जानना 
चाहता था कि उनका आगे का कार्यक्रम क्या होगा । 

जहाँतक स्वराजियों से ताल्लुक है वहाँतक उनको जूह की बात-चीत से 
गांधीजी को अपनी तरफ कर लेने में या किसी हद तक भी उनपर असर डालने में कोई 
कामयाबी नही मिली । यद्यपि बात-चीत बड़े दीस्ताना ढंग से और बहुत ही शराफ़त 
के साथ होती थी, लेकिन यह बात तो रही ही कि आपस में कोई समझौता नही हो 

सका ) यह तय रहा कि उनकी राय एक-दूसरे से नहीं भिलती और इसी मतलब के 
बयान अखबारों में छपा दिये गये। 

में भी जुह से कुछ हद तक मायूस होकर लौटा; क्योंकि गाँधीजी ने मेरे एक 
भी दाक को दूर नहीं क्रिया । अपने मामूली तरीके के मुताबिक उन्होंने भविष्य की 
बात सोचने या बहुत लम्बे असे के लिए कोई कार्यक्रम बनाने से साफ इन्कार कर 
दिया । उनका कहना था कि हमें धीरज के साथ लोगों की सेवा का काम 
करते रहना चाहिए, काँग्रेस के रचनात्मक और समाज-सुधार करने वाले कार्यक्रम को 
पूरा करना चाहिए और लड़ाकू काम के वक्‍त का रास्ता देखना चाहिए। लेकिन 
हमारी असली मुश्किल तो यह थी कि ऐसा वक्‍त आने पर कहीं चौरीचौरा ज॑सा 
काण्ड तो नहीं हो जायगा, जो सारा तख््ता ही उलट दे और हमारी लड़ाई को रोक 
दे ! इस वक्‍त गाँधीजी ने हमारे इस शक का कोई जवाब नहीं दिया । न वह हमारे 
मक़सद--ध्येय--के बारे में ही पूरी तरह निश्चित थे । हमें से बहुत से अपने मन में 
यह बात साथ-साथ जान लेता चाहते थे कि आखिर हम जा कहाँ रहे हैं ? फिर चाहे 
काँग्रेस इस मामले पर कोई बाज़ाब्ता एलान करे या न करे । हम जानना चाहते थे 
कि क्या हम लोग आज्ञादी के लिए, और कुछ हद तक समाज-रचना में हेर-फेर के 
लिए अड़ेंगे या हमारे नेता इससे बहुत कम किसी बात पर राज़ीनामा कर लेंगे ! 
कुछ ही महीने पहले संयुक्त-प्रान्त की सूबा कान्फ्रेस्स म अपने उस भाषण में, जो मेने 
सदर की हैसियत से दिया था, मैंने आजादी पर जोर दिया था । यह कान्फ़रेन्स १९२३ 
के बसन्त में मेरे नाभा से लौटने से कुछ दिन बाद हुई थी । उन दिनों में उस बीमारी 
से ठीक हो ही रहा था जो नाभा ने मेरी भेंट की थी, इसलिए में कान्फ्रेन्स में शामिल 
नहीं हो सका, लेकिन मेरा वह भाषण जो मेने चारपाई पर बुखार में पड़े हुए लिखा 
था वहीं पहुँचा दिया गया था। 

जबकि हम कुछ लोग कांग्रेस में आजादी के मसले को साफ करा लेना चाहते 
थे तब हमारे लिबरल दोस्त हम लोगों से इतनी दूर बह गये थे--या शायद हमी 
लोगों ने उन्हें दूर बहा दिया था--कि वे सरेआम साम्राज्य की ताक़त और उसकी 
शानोशौकत पर नाज़ करते थे, फिर चाहे वह साम्राज्य हमारे देशभाइयों के साथ 
पापोश का-सा बर्ताव करे और उसके उपनिवेश या तो हमारे भाइयों को अपना गुलाम 
बनाकर रकक्‍खें या उनको अपने मुल्क में घुसने ही न दें । श्री० शास्त्री शाही राजदूत 
बन गये थे जौर सर तेजबहादुर सप्ू ने १९२३ में लंदन में होनेवाली इम्पीरियछ 
काम्फ्रेंस में बड़े फल्म के साथ कहा था, कि “में अभिमान के साथ कह सकता हूँ कि 
वह मेरा ही मुल्क हैं जो साम्राज्य को साम्राज्य बनाये हुए है ।” 

एक बहुत बड़ा समुद्र हमें इन लिबरल लीडरों से अलग किये हुए था। हम लोग 
अलग-अलग दुनिया में रहते थे, अलग-अलग भाषाओं में बात करते थे और हमारे 
झ़वाबों में, अगर लिबरल कभी ख्वाव देखते हों तो, कोई चीज़ ऐसी न थी जो एक-सी 
हो । तब क्‍या यह ज़रूरी न था कि हम अपने मक़सद की बाबत साफ और सही 
फैसला करलऊें ? 

लेकिन उस वक्‍त ऐसे खयालात थोड़े ही लोगों तक महदूद थे। ज्यादातर आदमी 
बहुत साफ और ठीक-ठीक सोचना पसन्द नही करते थे---ख़ास तौर पर किसी राष्ट्रीय 
हलचल में, जोकि अपनी प्रकृति से ही कुछ हृ॒द तक अस्पष्ट और रहस्यमय होती है । 
१९२४ के शुरू के महीनों में जनता का खयाल ज्यादातर उन स्वराजियों की तरफ 
था जो सूबे की कौसिलों और असेम्बली में गये थे। भीतर से विरोध करने और 
कौसिलो को तोड़ने की लम्बी-चौड़ी बातें मारने के बाद यह दल क्या करेगा ? हाँ, कुछ 
» मजेदार बातें तो हुई । असेम्बली ने उस साल का बजट ठुकरा दिया, हिन्दुस्तान की 
आज़ादी की शर्ते तय करने के लिए गोलमभेज में बहस करने की माँग करनेवाला 
प्रस्ताव पास हो गया । देशबन्धु के नेतृत्व में बंगाल-कौंसिल ने भी बहादुरी के साथ 
सरकारी खर्चो की मांगो को ठुकरा दिय। । लेकिन असेम्बली और सूबे की कौंसिलों 
में, दोनों में ही, वाइसराय और गवर्नर ने बजट पर सही करदी, जिससे वे कानून बन 
गये । कुछ व्याख्यान हुए, कौसिलो में कुछ उत्तेजना पैदा हुई, स्वराजियो में थोड़ी 
देर के लिए अपनी फतह पर खुशी छा गई, अखबारों में अच्छे-अच्छे हेडिंग आये, 
लेकिन इनके अलावा और कुछ नही हुआ । इससे ज्यादा वे कर ही क्‍या सकते थे ? 
ज्यादा-से-ज्यादा वे फिर यही काम करते, लेकिन उनका नयापन चला गया था । जोश 
खत्म हो गया था और लोग बजटों और कानूनों को वाइसराय या गवनेरों द्वारा 
सही होते देखने के आदी हो गये थ। इसके बाद का कदम अवश्य ही कौंसिलों में जो 
स्वराजी मेम्बर थे उनकी ण्हुँच के बाहर था वह तो कौसिल-भवन से बाहर का था । 

इस साल ११९२४ के बीच में किसी महीने में अहमदाबाद में अखिल-भारतीय 
काँग्रेस कमिटी की बैठक हुई। इस बंठक में, आशा से बाहर, स्वराजियों में 
और गांधीजी में बहुत गहरी खटपट हो गई और कुछ अचानक विलक्षण हालात 
पैदा हो गये । शुरुआत गांधीजी की तरफ से हुई। उन्होंने काँग्रेस के विधान में एक 
खास परिवत्तन करना चाहा । वह बोट देने के हक़ को और मेम्बरी से ताल्‍्लुक रखने 
वाले नियम को बदल देना चाहते थे । इस वक्‍त तक जो कोई काँग्रेस-विधान की पहली 
धारा को, जिसमें यह लिखा हुआ था कि काँग्रेस का उद्देश शान्तिमय उपायों से स्वराज 
लेना है, मंजूर करता और चार आने देता वही मेम्बर हो जाता था। अब गांधीजी 

चाहते थे कि सिर्फ वही लोग मेम्बर हो सकें जो चार आने के बजाय निश्चित मिकदार 
में अपने हाथ का कता हुआ सूत दें । इससे वोट देने का हक़ बहुत कम हो जाता था 
और इसमें कोई शक नहीं कि अ० भा० काँग्रेस कमिटी को कोई हक न था कि वह 
इस हक़ को इस हद तक कम करती । लेकिन जब विधान के अक्षर गाँधीजी की 
मर्ज़ी के खिलाफ पड़ते हे तब वह उन हरफों की शायद ही कभी परवा करते हों । में' 
इसे विधान के साथ इतनी जबरदस्त ज्यादती समझता था कि उसे देखकर मुझे बड़ा 
धक्का लगा और मेंने कार्य-समिति से कहा कि मंत्री-पद से मेरा इस्तीफा ले लीजिए । 
लेकिन इसी बीच में कुछ नई बातें और हो गई जिनकी वजह से मेने इसपर जोर 
नहीं दिया। अ० भा० काँग्रेस कमिटी की बेठक में देशबन्धु दांस और पिताज्ञी ने 
ज़ोर-शोर से इस प्रस्ताव का विरोध किया और अखीर में वे उसके खिलाफ अपनी 
पूरी नाराजगी ज़ाहिर करने की गरज से वोट होने से कुछ पहले अपने अनुयायियों 
की काफी तादाद के साथ उठकर चले गये । उसके बाद भी कमिटी में कुछ लोग ऐसे 
रह गये जो उस तजवीज के खिलाफ थे । प्रस्ताव कसरत राय से पास हो गया, लेकिन 
बाद में वह वापस ले लिया गया, क्‍योंकि मेरे पिताजी और देशबन्धु के अटल 
बिरोध से और स्वराजियों के उठकर चले जाने से गाधीजी पर बड़ा भारी असर 
पड़ा, उनकी भावुकता जग गई और एक मेम्बर की किसी बात से वह इतने विचलित 
हो गये कि अपनेको सम्हाल न सके । यह जाहिर था कि उनको बहुत गहरी तकलीफ 
हुई थी। उन्होंने बड़ी भावुकता के साथ कमिटी के सामने अपने ख़यालात जाहिर 
किये, जिन्हें सुनकर बहुत-से मेम्बर रोने लगे । यह एक असाधारण और दिल हिला 
देने वाला दृश्य था। * हे 
१. यह सब हाल जेल में याददाइत के भरोसे लिखना पड़ा था | अब मुझे मालूम 
हुआ है कि मेरी याददाश्त ग़लत निकली ओर अ० भा० कांग्रेस कमिटी में जिन बातों पर 
बहस हुई उनमें से एक ख़ास बात को में भूल गया ओर इस तरह वहां जो कुछ हुआ 
उसकी बाबत मेंने ग़लत घारणा पेदा कर दो । जिस बात से गांधीजी घिचलित हुए थे 
वह तो एक नौजवान बंगाली ( आतंकवादी ) गोपीनाथ सादा से ताल्लुक रखनेवाला 
बह प्रस्ताव था जो मीटिग में पेश हुआ ओर अखीर में गिर गया । जहां सक मुमे याद 
है, उस तजबीज में उसके हिसात्मक काम की तो निन्‍दा को भई थी लेकिन उसके 
उद्देश के साथ हमदर्दी जाहिर को गई थी। तजवीज से भी ज़्यादा रंज गांधीजी को उन 
तकरौीरों से हुआ जो उस तज़्वीज के सिलसिले में दी गई । उनसे गांघोजी फो बह 
छ़याल हो गया कि कांग्रेस में भी बहुत-से लोग अधहिसा के मामले में संजीदा नहीं हैं 
ओर इसी ज़्याल से वह दुखी हुए । इसके बाद्‌ फोरल ही “यंग इणिदया' में इस मीटिंग 

में यह कभी नहीं समझ सका कि गांधीजी हाथ-कते सूत पर ही वोट का हक़ 
देनेवाली उस अनोखी बात के बारे में इतनी हठ क्‍यों करते थे ? क्योंकि वह यह 
तो जरूर ही जानते होंगे कि उसकी बुरी तरह मुखालिफत की जावेगी। शायद वह यह 
चाहते थे कि काँग्रेस में सिफे ऐसे शख्स रहें जो उनके खादी वगरा के रचनात्मक 
कार्यक्रम में ऐतबार रखते हों और दूसरों के लिए वह या तो यह चाहते थे कि वे 
लोग भी उस कार्यक्रम को मान लें नही तो काँग्रेस से निकाल दिये जायें । लेकिन अगर्चे 
कसरत राय उनके साथ थी फिर भी उन्होंने अपना संकल्प ढीला कर दिया और 
दूसरे दल से समझौता करने लगे। मुझे यह देखकर हैरत हुई कि अगले तीन-चार 
महीनों में इस मामले में उन्होंने कई बार अपनी राय बदली । ऐसा मालूम पड़ता था 
कि खुद उनकी समझ में कुछ नहीं आता था कि वह कहाँ हें और किधर जाना चाहते 
है ? उनके बारे में में ऐसा खयाल कभी नहीं करता था कि उनकी भी कभी ऐसी 
हालत हो सकती है । इसीलिए मुझे अचम्भा हुआ । मेरी राय में वह मामला खुद 
को ब्राथत लिखते हुए उन्होंने कहा--““चारों प्रस्तावों पर मेरे साथ बहुमत ज़रूर था, 
लेकिन वह इतना कम था कि मुझे तो डस कसरत राय को भी कम राय मानना चाहियु। 
असल्ल में दोनों दल करोब-करीब बराबर थे। गोपीनाथ साहा वाले प्रस्ताव से मामला 
संजीदा हो गया । उसपर जो तकरीरें हुई, उसका जो नतीजा हुआ ओर उसके दाद मेंने 
जो बातें देखीं उन सबसे मेरी आंखें खुल गई।'''**' गोपीनाथ साहा वाली तज़वीज के 
बाद शराफत बिदा हो गई। ऐसे मौके पर मुके अपना अखीरी प्रस्ताव पेश करना पढ़ा | 
ज्यों ज्यों कार्रवाई होती गई त्यों-त्यों में ओर भी संजोदा होता गया । मेरे जी में ऐसी 
आई कि इस दुःखमय दृश्य से में भोग जाऊँ । मुझे जो प्रस्ताव मेरे छपुर्द था उसे पेश 
करते हुए ढर लगता था **' में नहीं जानता कि मेंने यह बात साफ करदो थी या नहीं 
कि किसी पक्ता के प्रति मेरे दिल में मेल या दुश्मनों नहीं थी । लेकिन मेरे दिल में जिस 
बात का र॑ज था वह कांग्रेस के ध्येय या अहिसा की नीसि के प्रति लोगों की उपेक्षा 
ओर उनकी वह अनजानें गेर-जिम्मेदारी थी''''**““'ऐसे प्रस्ताव का समर्थन कश्ने 
को कांग्रेस में सत्तर मेम्बर तेयार थे, यह एक ऐसी बात थी कि जिसे देखकर में दंग रह 
गया । ” गांधीजी के भाष्य के साथ यह वाक़या बहुत ही पुरमाने है । उससे उस जत्यन्त 
महत्व का पता चलता है जो गांधीजी अइसा को देते हैं भोर इस बात का भी पता 
चल्लता है कि उसमें गड़बड़ करने को, अनजान में, अप्रत्यक्ष रूप से की गई कोशिश 
का भी उनपर कैसा छुरा असर होता है। इसके बाद उन्होंने जो बहुत-सी बातें कीं वे 
भी गालिवन तह में इसी तरह के ख़यालात की वजह से कीं। उनके तमास कामों जोर 
डनको तमाम कार्य-नोति को जड़ असल में अट्िसा हो थी ओर अदिसा ही है। 

कोई ऐसा बहुत जरूरी नहीं था | वोट देने का अख्त्यार हासिल करने के लिए कुछ 
मशक्कत कराने का ख़यारू बहुत अच्छा था, लेकिन वह जिस संकुचित रूप में लोगों 
के सामने आया उससे उसका कुछ मतलब खन्त हो गया । 

में इस नतीजे पर पहुँचा कि गांधीजी को इन मुश्किलों का सामना इसलिए 
करना पड़ा कि वह अजनबी हालत में गुजर रहे थे। सत्याग्रह की सीधी लड़ाई के 
खास मंदान में उनका मूकाबला कोई नहीं कर सकता था। उस मेँंदान में उनको 
सहज-बुद्धि अचूक उन्हें सही कदम रखने के लिए प्रेरित किया करती थी। जनता में 
सामाजिक सुधार कराने के लिए चुपचाप खुद काम करने और दूसरों से काम कराने 
में भी वह बहुत होशियार थे । वह दिल खोल लड़ाई या सच्ची शान्ति को समझ 
सकते थे । इन दोनों के बीच की हालत को बह नही समझ सकते थे । 

कौंसिलों के भीतर विरोध करने और लड़ाई लड़ने के स्वराजी प्रोग्राम से वह 
बिलकुल उदासीन थे | उनकी राय थी कि अगर कोई साहब कौसिलों में जाना चाहते 
है तो वे वहाँ सरकार की मुखालिफत करने न जायें, बल्कि बेहतर कानून बनवाने 
वगैरा के लिए सरकार से सहयोग करने के लिए जायें। अगर वे ऐसा नहीं करना 
चाहते तो बाहर ही रहें । स्व॒राजियों ने इनमें से एक भी सूरत अरुत्यार नहीं की । 
और इसीलिए उनके साथ व्यवहार करने में मृश्किल पड़ती थी । 

लेकिन आखिर में गांधीजी ने स्वराजियों से अपना ठीक-ठाक कर लिया | 
कता हुआ सूत भी, चार आने के साथ-साथ, वोट का हक़ हासिल करने का एक साधन 
मान लिया गया । उन्होंने कौसिलों में स्वराजियों के काम को लगभग अपना आश्ीर्वाद 
दे दिया । लेकिन वह खुद उससे बिलकुल अलग रहे । यह कहा जाता था कि वह तो 
राजनीति से अलहृदा हो गये हे और ब्रिटिश सरकार और उसके अफसर यह समझते 
थे कि उनकी लोकप्रियता कम हो रही है और उनकी ताकत खत्म हो चुकी हैँ। 
यह कहा जाता था कि दास और नेहरू ने गांधीजी को पीछे भगा दिया है; वे ही 
राजनैतिक मैदान पर काबू किये हुए मालूम होते थे । पिछले पंद्रह बरसों में, इस 
तरह की बातें समय के अनुसार मौजूँ हेर-फेर के साथ बार-बार दुहराई गई हे और 
उन्होंने हर मत्तंबरा यह दिखा दिया है कि हमारे शासक हिन्दुस्तानी लोगों के खयालात 
के बारे में कितनी कम जानकारी रखते है । जबसे गांधीजी हिन्दुस्तान के राजनैतिक 
मंदान में आये तबसे उनकी लोकप्रियता में कभी कमी नहीं आई, कम-से-कम जहाँ- 
तक आम लोगों का ताल्लुक है उनकी लोकप्रियता बराबर बढ़ती चली गई है । और 
यह सिलसिला अभीतक ज्यों का त्यों जारी है। लोग गांधीजी की इच्छाओं को पूरा 
भले ही न कर सकें, क्योंकि आदमी की तबीयत अक्सर कमजोर होती हैँ, लेकिन उनके 

दिलों में गांधीजी के लिए मुहब्बत भरी ही हुई है। जब मुल्क के हालात मुआफिक 
होते है तब लोग विशाल जन-साधारण के आन्दोलनों के रूप में उठ खड़े होते है, नही 
तो चुपचाप मुँह छिपाये पड़े रहते हे । नेता का काम यह नही है कि वह न-कुछ में 
जादू की-सी छकड़ी फेरकर जनता की हलचलें पैदा करदे | हां, जब हालत ऐसी पैदा 
हो जाय तो बह उनका फायदा उठा सकता है, उन हालात से फायदा उठाने के लिए 
तैयारी कर सकता है,-लेकिन वह उन हालात को पैदा नहीं कर सकता । 

लेकिन यह बात सच है कि पढ़े-लिखे लोगों में गाँधीजी की लोकप्रियता घटती- 
बढ़ती रहती है । जब आगे बढ़ने का जोश आता है तब वे उनके पीछे-पीछे चलते हें, 
और जब उसकी लाजिमी क्रतिक्रिया होती है तब वे गांधीजी की नुक्ताचीनी करने 
लगते हे । लेकिन इस हालत में भी उनकी बहुत ज्यादा तादाद गांधी जी के सामने 
सिर झुकाती है | कुछ हद तक तो यह बात इसलिए है कोई दूसरा कारगर प्रोग्राम 
ही नही है । लिबरलों या उन्हीसे मिलते-जुलते दूसरे उन जैसे प्रतिसहयोगी वगरा 
को कोई पूछता नहीं, और जो लोग आतंक-कारी हिंसा में विश्वास रखते हे उनका 
आजकल की दुनिया में कोई स्थान नही रहा। उन्हें लोग बेकार तथा पुराने और 
पिछड़े हुए समझते है । इधर समाजवादी कार्यक्रम को लोग अभी बहुत कम जानते हें, 
और इससे कांग्रेस में ऊँची श्रेणियो के जो लोग हैँ उनको डर मालूम होता है । 

१९२४ के बीच मे थोड़े वक्त के लिए जो राजन॑ंतिक अनबन हो गई थी उसके 
बाद मेरे पिताजी और गांधीजी में पुरानी दोस्ती फिर कायम हो गई और वह और भी 
ज्यादा बढ़ गई | एक-दूसरे से उनकी राय चाहे जितनी ही खिलाफ होती, लेकिन दोनों 
के दिल में एक-दूसरे के लिए बहुत ज्यादा खयाल और इज्जत थी । दोनो में आखिर 
ऐसी क्‍या बात है, जिसकी दोनो इज्जत करते थे ? विचार-प्रवाह' ( ॥॥0पट्टॉ।4- 
०प्र70॥8 ) नाम की एक पुस्तिका में ग्राधीजी के लेखों का संग्रह छापा गया था । 
इस पुस्तिका की भूमिका पिताजी ने लिखी थी। उस भूमिका में हमें उनके मन की 
झलक मिल जाती है । उन्होंने लिखा हैँ कि:-- 

“मैने महात्माओं और महान्‌ पुरुषो की बाबत बहुत सुना है, लेकिन उनसे मिलने 
का आनन्द मुझे कभी नही मिला । और में यह मंजूर करता हूं कि मुझे उनकी असली 
हस्ती के बारे में भी कुछ शक है । में तो मनुष्यों में और मनुप्योचित गुणों तथा कार्यो 
में विश्वास करता हूँ । इस पुस्तिका में जो विचार-प्रवाह संकलित किये गये हे वे एक 
ऐसे ही मनष्य के दिमाग से निकले है और मनुष्योचित हैं। वे मानव प्रकृति के दो 
बड़े गुणों के नमूने हे--यानी श्रद्धा और बल के" "7 

“जिस आदमी में न श्रद्धा है न बल, वह पूछता है, इस सबका नतीजा क्या 

होगा ? यह जवाब कि मौत होगी या जीत, उसे अपील नही करता'''!****'इस वीच 
में यह विनीत और छोटा-सा व्यक्ति, अजेय शक्ति और अचल श्रद्धा के मजबूत पैतानों 
पर सीधा खड़ा हुआ, अपने देश के लोगों को मातृभूमि के लिए अपनी कुर्बाली करने 
और तकलीफ सहने का अपना संदेश देता चला जा रहा है । लाखों लोगों के हृदयों 
में इस संदेश की प्रतिध्वनि आती है ।''*'** "**” 

उन्होने स्विनबर्न की नीचे लिखी पंक्ितया देकर अपनी भूमिका खत्म की है:--- 

नहीं हमारे पास रहे क्‍या मानव ऊंचे नामी--- 
मानव, जोकि परिस्थितियों के हों शासक औ'” स्वामी ! 

ज़ाहिर हैँ कि वह इस बात पर ज़ोर देना चाहते थे कि वह गांधीजी की तारीफ़ 
इसलिए नहीं करते कि वह कोई साधु या महात्मा है, बल्कि इसलिए कि वह मनुष्य 
हैं। वह खुद मज़बूत तथा कभी न झुकनेवाले थे, इसलिए गांधीजी की आत्म-शक्ति 
की तारीफ़ करते थे । क्योंकि यह साफ़ मालूम होता था कि दुबले-पतले शरीरवाले 
एक छोटे-से आदमी में इस्पात की-सी मज़बूती भी हैँ, कुछ चट्टान जैसी चीज है जो 
शारीरिक ताकतों के सामने नहीं झुकती, फिर चाहे ये ताकतें, कितनी ही बड़ी क्‍यों 
न हों, और यद्यपि उनकी शकक्‍ल-सूरत, उनका नंगा शरीर, उनकी छोटी धोती, ऐसी 
न थी कि किसीपर बहुत धाक जमे, लेकिन उनमें कुछ शाहीपन और ऐसी बाद- 
शाहियत ज़रूर है जो दूसरों को खुशी-खुशी से उनका हुक्म बजा लाने को मजबूर 
कर देती है| यद्यपि वह जात-बूझकर नम्त्र और विनीत रहने की निश्चित कोशिश 
करते थे, फिर भी शक्ति व अधिकार उनमें लबालब भरे हुए थे और वह इस बात 
को जानते भी थे, और कभी-कभी तो वह ऐसे शाही हो जाते थे कि जो हुक्म निकाड 
लते वह पूरा ही करना पड़ता। उनकी शान्त लेकिन गहरी आँखे आदमी को जकड़ 
लेती और उसके दिल के भीतर तक को बातें खोज लेतीं। उनकी साफ़-सुथरी 
आवाज मीठी गज के साथ दिल के अन्दर घुसकर हमारे भावों को जगाकर अपनी 
तरफ़ खींच लेती । उनकी बात सुननेवाला चाहे एक शख्स हो था हज़ार हो, उनका 
चुम्बक का-सा आकर्षण उन्हे अपनी तरफ़ खीचे बिना नहीं रहता और हरेक सुनने- 
बाला बोलनेवाले के साथ एक-सा हो जाने का अनुभव करता है। इस भाव का 
दिमाग से बहुत कम ताल्लुक होता था। गांधीजी दिसाग्र को अपील करने की बिल- 
कुल उपेक्षा करते हों. सो बात नही, फिर भी इतना निश्चित है कि दिमाग़ ब 

१. मूल पद्म हस प्रक्नार है :-- 

सर७५6० ए० 700 माल्या छत प्र8 ि०ए७), 
शक 06 ॥7480678 0 फांपए8 १, ... 

तक को दूसरा नम्बर मिलता था | मन्त्र-मुग्ध करने का यह जादू न तो वास्मिता 
के बल से होता था और न रेशमी मुझायम वाक्धावली के मोहंक प्रभाव से । उनकी 
भाषा हमेशा सरल होती थी, और साथ ही विषय से ताल्लक रखनेवाली भी । 
गैर-जरूरी दब्दों का इस्तैमाल शायद ही कभी होता हो। महज 'उनकी सोलहों 
आने पूरी सच्चाई और उनका व्यक्तित्व ही दूसरों को जकड़ लेता है। उनसे 
मिलने पर यह खयाल जम जाता है कि उनके भीतर प्रचण्ड शक्ति का भंडार 
भरा हुआ है । शायद यह भी हो कि उनके चारों तरफ़ उनकी बाबत जो धारणायें 
बन गई हैं वे भी उचित आबोहवा पैदा करने में मदद देती हें। हो सकता है कि 
कोई अजनबी आदमी, जिसे उन धारणाओं का पता न हो और गांधीजी के आसपास 
की हालतो से जिसका मेल न खाता हो, वह उनके जादू के असर में न आवे यथा इस 
हद तक न आवे; लेकिन फिर भी गांधीजी के बारे में सबसे ज्यादा कमाल की बात 
यही थी और यही है कि वह अपने मुखालिफ़ों को या तो सोलहों आने अपनी तरफ़ 
कर लेते हे या कम-से-कम उनको तिःशस्त्र ज़रूर कर देते हैं । 

यद्यपि गाधीजी प्राकृतिक सौन्दर्य की बहुत तारीफ़ करते हैँ, लेकिन मनुष्य की 
बनाई चीज़ों में वह कला या खूबसूरती नही देख सकते | उनके लिए ताजमहल जबर- 
दस्ती ली हुई बेगार की प्रतिमूत्ति के सिवा और कुछ नही | उनमें सू घने की शक्ति 
भी बहुत कम है । फिर भी उन्होंने अपने तरीके से उन्हींमे जीवन-यापन की कंला 
खोज निकाली हूँ और अपनी ज़िन्दगी को कला-मय बना दिया है । उनका हरेक इशारा 
सार्थक और खूबी लिए हुए होता है, और खूबी यह है कि बनावट कानामो- 
निशन नहीं । उनमे न कही नुकीलापन हैँ, न कटीलापन । उनमें उस गँवारूपन या 
साधारणपन का निशान तक नही जिसमें, दुर्भाग्य से, हमारे बीच के दर्जे के लोग डूबे 
रहते है । भोतरी शान्ति हासिल करके वह दूसरों को भी झान्ति देते है और 
जिन्दगी के कटीले रास्ते पर मज़बूत और निडर कदम रखते हुए चले जाते है । 

मगर मेरे पिताजी गांधीजी से कितने भिन्न थे ! लेकिन उनमें भी व्यक्तित्व का 
बल था और बादशाहियत की मात्रा थी । स्विनबरन की वे पंक्तियाँ उनके लिए भी 
लागू होती हैं। जिस किसी समाज में वह जा बंठते उसके केन्द्र और धुरीण वही बन 
जाते । जैसाकि एक अंग्रेज जज ने पीछे कहा था, वह जहाँ-कही भी जाकर 
बठते वहीं मुक्तिया बन जाते। वह न तो नम्‌ ही थेन मुलायम ही, और 
गांधीजी के उल्टा, वह उन लोगों की ख़बर लिये बिना नहीं रहते थे जिनकी 
राय उनके ख़िलाफ़ होती थी । उन्हें इस बात का भान रहता था कि उनका मिज्ञाज 
शाही है । वह अपने खिल्मफ़ या तो पूरी भक्ति पैदा करते थे या कड़ा विरोध । उनसे 

कीई शख्स उदासीन यथा तटस्थ नहीं रह सकता था। हरेक को या तो उन्हें पसन्द 
या नापसन्द करना पड़ता । चौड़ा ललाट, चुस्त होठ और सुनिश्चित ठोड़ी। इंदली के 
अजायबधरों में रोमन शहंश्ाहों की जो अद्ध-मृत्तियाँ हें उनसे उनकी शक्ल बहुत 
काफ़ी मिलती थी । इटली में बहुत-से मित्रों ने जो उनकी तस्वीर देखी तो उन्होंने 
भी इस मेल का ज़िक्र किया था। खास तौर पर उनकी ज़िन्दगी के पिछले सालों में 
जबकि उनका सिर सफ़ेद बालों से भर गया था, उनमे एक खास किस्म की शानो- 
शौक़त और भव्यता आ गई थी जो इस दुनिया में आजकल बहुत ही कम दिखाई देती 
है । वह मेरी तरह न थे, उनके सिर के बाल अखीर तक बने रहे। 

में समझता हूं कि शायद मैं उनके साथ पक्षपात कर रहा हूँ, लेकिन इस ओछे- 
पन और कमजोरी से भरी हुई दुनिया में उनकी शरीफाना हस्ती की रह-रहकर याद 
आती है । में अपने चारों तरफ उनकी सी अजीब ताकत और उनकी-सी शानो-शौकत 
को खोजता हूँ, लेकिन बेकार । 

मुझे याद है कि १९२४ में मेने गाधीजी को पित्ताजी का एक फोटो दिया था। 
इन दिनों गाधीजी की और स्वराजियों की रस्साकशी हो रही थी। इस फोटो पें पिता- 
जी के मूछे न थी और उस वक्‍त तक गांधीजीने उन्हे हमेशा सुन्दर मूछों-सहित देखा 
था। इस फोटो को देखकर गांधीजी चौक गये और बहुत देर तक उसे देखते रहे, 
क्योंकि मूछ न रहने से मुंह व ठोड़ी की कठोरता और भी प्रकट हो गई थी, और कुछ 
सूखी-सी हंसी हसते हुए उन्होंने कहा कि अब मेने यह जान लिया कि मुझे किसका 
मुकाबिला करना है। उनकी आँखों ने और निरन्तर हँसी ने चेहरे पर जो रेखायें 
बना दी थी उन्होंने चेहरे की कठोरता को कम कर दिया था फिर भी कभी-कभी आंखें 
चमक उठती भीं । 

पिताजी असेम्बली के काम में उसी तरह तैरने लगे जैसे बतक पानी में । वह 
उनकी कानूनी और विधान-ज्ञान-सम्बन्धी तालीम के लिए मौजूँ था। सत्याग्रह 
तथा उसकी शाखाओं के खेल के नियम तो वह नही जानते थे, लेकिन इस खेल के 
नियम-उपनियमों से पूरी तरह वाक़िफ थे । उन्होने अपनी पार्टी में कठोर अनुशासन 
रक्‍खा और दूसरे दलों और व्यक्तियों को भी इस बात के लिए राजी कर लिया कि 
वे स्व॒राज-पार्टी की मदद करें | लेकिन जल्दी ही उन्हें अपने ही लोगों से मुसीबत का 
सामना करना पड़ा । स्वराज-पार्टी को अपने शुरू के दिनों में काग्रेस में ही अ-परि- 
वर्तेनवादियों से लड़ना पड़ा था, और इसलिए कांग्रेस के भीतर पार्टी की ताकत 
बढ़ाने के लिए बहुतसे ऐसे-बेसे लोग भर्ती कर लिये गये थे। इसके बाद चुनाव हुआ, 
जिसके लिए रुपये की ज़रूरत थी । रुपये पंसेवालों से ही आ सकते थे, इसलिए इन 

पेसेवालों को खुश रखना पड़ता था । उनमें से कुछ को तो स्वराजी उम्मीदवार होने 
के लिए भी कहा गया था । एक अमेरिकन साम्यवादी ने कहा है कि राजनीति वह 
नाजुक कला है जिसके जरिये गरीबों से वोट और अमीरों से चुनाव के लिए रुपये 
यह कहकर लिये जाते हैं कि हम तुम्हारी एक-दूसरे से रक्षा करेंगे ! 

इन सब बातों से पार्टी शुरू से ही कमजोर हो गई थी । कौंसिल और असेम्बली 
के काम में इस बात की रोज़ ही जरूरत पड़ती थी कि दूसरों से और ज्यादा माडरेट 
दलों के साथ समझौते किये जायें। और कोई भी उसूल या प्रचार की प्रचंड आकांक्षा 
इत समझौतो से सुरक्षित नही रह सकती थी । धीरे-धीरे पार्टी का मिजाज़ और उसका 
अनुशासन बिगड़ने लगा और उरके कमजोर तथा मौके से फायदा उठानेवाले मेम्बर 
मुश्किलें पैदा करने लगे । स्व॒राज-परर्टी खुल्लम-खुल्ला यह ऐलान करके कौंसिलों में 
गई थी कि हम “भीतर जाकर मुखालिफ़त करेंगे “| लेकिन इस खेल को तो दूसरे 
भी खेल सकते थे और सरकार ने स्वराजी मेम्बरों में फूट व विरोध पैदा करके इस 
खेल में अपना हाथ डालने की ठान ली । पार्टी के कमजोर भाइयों के रास्ते में तरह- 
तरह के तरीकों से खास रिआयतो और ऊँचे ओहदो के लालच दिये जाने लगे । उन्हें 
सिर्फ इन चीज़ो में से जिसे वे चाहें उसे चुन लेना था । उनकी लियाकत, उनकी मीठी 
विवेकशीलता तथा उनकी राजनीति-चतुरता आदि गृणों की तारीफ होने छूमीं । उनके 
चारों तरफ एक आनन्द-मय तथा सुखप्रद वातावरण पैदा कर दिया गया, जो खेतों व 
बाजार की धूल और गोरोगुल से बिलकुल जुदा था । 

स्व॒राजिस्टों का आम लह॒जा नीचे गिर गया । कोई शख्स किसी सूबे में से तो 
कोई असेम्बली मे से विरोधी पक्ष की तरफ़ खिसकने रूगे । पिताजी बहुत चिल्लाये 
और गरजे । उन्होंने कहा, में सड़े हुए अंग को काट फेंकूगा । लेकिन जब सड़ा हुआ 
अंग खुद ही शरीर छोड़कर चले जाने को उत्सुक हो तब इस धमकी का कोई बड़ा 
असर नही हो सकता था । कुछ स्वराजिस्ट मिनिस्टर हो गये और कुछ बाद को सूबों 
में कार्यकारिणी के मेंबर । उनमे से कुछ ने अपना अलूग दल बना लिया और अपना 
नाम रकखा प्रति-सहयोगी । इस नाम को शुरू में लोकमान्य तिलक ने बिलकुल दूसरे 
मानी में इस्तेमाल किया था | इन दिनों में तों इसके मानी यही थे कि मौका 
मिलते ही जो ओहदा मिले उसे हड़प लो और उससे जितना फायदा उठा सकते हो 
उठाओ । इन लोगों के धोखा दे जाने पर भी स्वराज-पार्टी का काम चलता रहा । 
लेकिन घटना-चक्र ने जो शक्ल अरुत्यार की उससे पिताजी व देशबंधु दास की कुछ 
हद तक नफ़रत हो गई। कौसिलों और असेम्बली के अन्दर उन्हे अपना काम 
बेफायदा-सा मालूम होने लगा, जिसकी वजह से वे उससे ऊबने लगे । मानों उनकी 
११ 

इस ऊब को बढ़ाने के लिए उत्तरी हिन्दुस्तान में हिन्दू-मुस्छिम झ्षगड़ा बढ़ रहा था, 
जिसकी वजह से कभी-कभी दंगे भी हो जाते थे । 

कुछ कांग्रेसी जो हमारे साथ १९२१ और २२ में जेल गये थे, अब सूबे की 
सरकारों में मिनिस्टर हो गये थे या दूसरे ऊँचे ओहदों पर पहुँच गये थे । १९२१ में 
हमें इस बात का फ़रद्य था कि हमें एक ऐसी सरकार ने गैर कानूनी करार दिया 
है और वही हमें जेल भेज रही है, जिसके कुछ सदस्य लिबरल थे जो पुराने काँग्रेसी 
भी थे । भविध्य में हमे यह तसल्ली और होने को थी कि कम-से-कम कुछ सूबों में 
हमारे अपने पुराने साथी ही हमें गैर-क़ानूनी करार देकर जेल में भेजेंगे। ये नये 
मिनिस्टर और कार्यकारिणी के मेम्बर इस काम के लिए लिबरलों से कहीं ज्यादा 
कुशल थे । वे हमें जानते थे, हमारी कमजोरियों को जानते थे, और यह भी जानते 
थे कि उनसे कैसे फायदा उठाया जाय । वे हमारे तरीकों से भली-माँति वाक़िफ थे 
तथा जन-समूहों और उनके मनोभावों का भी उन्हें कुछ तजुर्बा ज़रूर था। 
दूसरी तरफ़ जाने से पहले उन्होंने नाजियों की तरह क्रान्तिकारी हलचलू के साथ 
नाता जोड़ा था। और काँग्रेस के अपने पुराने साथियो का दमन करने में वे इन 
तरीकों से अनभिज्ञ पुराने हाकिमो या लिबरल मिनिस्टरों से कही ज्यादा क्षमतापुर्वक 
अपने इस ज्ञान का उपयोग कर सकते थे। 

दिसम्बर १९२४ में कांग्रेस का जलसा बेलगाँव में हुआ और गांधीजी उसके 
समापति थे। उनके लिए कांग्रेस का सभापति होना तो एक भोण्डी-सी बात थी, क्योंकि 
वह तो बहुत असें से उसके स्थायी सभापति से भी बढ़कर थे। उनका सदर की 
हैसियत से दिया हुआ भाषण मुझे पसन्द नहीं आया । मुझे उसमें ज़रा भी स्फूति नही 
मिली । जलसा खत्म होते ही, गांधीजी के कहने पर, में फिर अगले साल के लिए 
आअ० भा७ काग्रेस कमिटी का कायेंकारी मंत्री चुन लिया गग्रा | मेरी इच्छाओं के 
बावजूद धीरे-धीरे में कांग्रेस का अद्ध॑-स्थायी मत्री बनता जा रहा था । 

१९२५ की गर्भियों में पिताजी बीमार थे | उनका दमा बहुत ज्यादा तकलीफ 
दे रहा था। वह परिवार के साथ हिमालय में डलहीजी चले गये । बाद को कुछ असे 
के लिए में भी उन्हींके पास जा पहुँचा | हम लोगों ने हिमालय के भीतर डलहौज़ी से 
चम्बा तक का सफर किया । जब हम लोग चम्बा पहुँचे तब जून का कोई दिन था, 
और हम लोग पहाड़ी रास्तों पर सफर करके कुछ थक गये थे । इसी समय एक तार 
आया, उससे मालूम हुआ कि देशबन्धु मर गये । बहुत देर तक पिताजी शोक के भार 
से झुककर बेठे रहे, उनके मुंह से एक शब्द तक न निकला । यह आधात उनके लिए 
बहुत ही निर्देयता-पूर्ण था । मेने उन्हें इतना दुःखी होते हुए कभी नहीं देखा था । बह 

एक दार्स जो उनके लिए दूसरे सब लोगों से ज्यादा घनिष्ठ और प्यारा साथी हो गया 
था यकायक उन्हें छोड़ कर चला गया और सारा बोझ उनके कन्धों पर छोड़ गया ! 
बह बोझा वेसे ही बढ़ रहा था, वह तथा देशबंधु दोनो ही उससे तथा लोगों की 
कमज़ोरियों से ऊब रहे थे । फरीदपुर-कास्फ्रेन्स मे देशबंधु ने जों अखीरी भाषण दिया' 
बह एक थके हुए-से शख्स का भाषण था । 

हम दूसरे ही दिन सुबह चम्बा से चल दिये और पहाड़ों पर चलछते-चलाते डलहौजी 
पहुँचे, वहाँ से कार द्वारा रेलवे स्टेशन पर, फिर इलाहाबाद और वहाँ से कलकत्ता.। 

के 


नागा जेल से छौटने पर १९२३ की वसन्त-कऋतु में में बीमार पड़ गया । मियादी 

बुखार से मेरी यह कुइती मेरे लिए एक नया तजुर्बा था। मुझे शारीरिक 
कमजोरी से या बुखार से चारपाई पर पड़ा रहने या बीमार पड़ने की आदत न थी । 
मुझे अपनी तन्दुरुस्ती पर कुछ घमण्ड था और हिन्दुस्तान में आम तौर पर जो बीमार 
बने रहने का रिवाज़-सा पड़ा हुआ था उसके में ख़िलाफ़ था। अपनी जवानी और 
अच्छे दहरीर की वजह से मेने बीमारी पर पार पा लिया, लेकिन संकट के टल जाने 
पर मुझे कमज़ोरी की हालत में चारपाई पर पड़े रहना पड़ा और अपनी तन्‍्दुरुस्‍्ती भी 
घीरे-धीरे हासिल करनी पड़ी | इन दिनों में अपने आस-पास की चीज़ों और अपने 
रोज़-मर्रा के कामों से अजीब विराग-सा महसूस करता था और उन्हें काफी दूरी से 
देखता रहता था । मुझे ऐसा मालूम पड़ता था कि जंगल मे में पेड़ों की आड़ में से 
बाहर निकल आया हूँ और अब तमाम जंगल को अच्छी तरह देख सकता हूँ। मेरा 
दिमाग़ जितना साफ और ताक़तवर इन दिनों था उतना पहले कभी नथा। में 
समझता हूँ कि यह तजुर्बा या इस तरह का कोई दूसरा तजुर्बा उन सब लोगों को 
हुआ होगा जिन्हें सख्त बीमारी में होकर गुज़रना पड़ा हैं| लेकिन मेरे लिए तो बह 
एक तरह का आध्यात्मिक अनुभव-सा हुआ । में आध्यात्मिक शब्द का इस्तैमारू उसके 
संकीर्ण धर्म के मानी में नहीं करता । इस तजुर्ब का मुझपर बहुत काफ़ी असर पड़ा । 
मैंने महसूस किया कि में अपनी राजनीति के भावुकता-मय वायुमण्डल से ऊपर उठ 
गया हूँ, और जिन ध्येयों तथा शक्तियों ने थुझे कार्य के लिए प्रेरित किया उन्हें 
ज्यादा स्पष्टता के साथ देख सकता हूँ । इस स्पष्टता के फल-स्वरूप मेरे दिल में तरह- 
तरह के तक-वितर्क उठने लगे, जिनका कोई माकूल जवाब नही मिलता था । लेकिन 
में जिन्दगी और राजनीति दोनों मामलों को मज़हबी निगाह से देखने के दिन-पर-दिन 
ज्यादा ही खिलाफ़ होता गया । में अपने उस तजुर्बे की बाबत ज्यादा नही लिख सकता । 
वह एक ऐसा खयाल था जिसे में आसानी से ज्ञाहिर नहीं कर सकता । यह बात 
ग्यारह वर्ष पहले हुई थी और अब तो उसकी मेरे मन पर बहुत ही हलकी छाप रह 
“गई है । लेकिन इतनी बात मुझे अच्छी तरह याद है कि मेरे ऊपर और मेरे विचार 
करने के तरीके पर उसका टिकाऊ असर पड़ा और अगले दो या तीन साल मैंने अपना 
काम कुछ हंद तक उसी विरक्त भाव से किया। 

हाँ, बेशक कुछ हद तक तो यह बात उन घटनाओं की वजह से हुई जो बिल- 
कुल मेरी ताक़त के बाहर थीं और जिनमें में फिट नहीं होता था। कुछ राजनैतिक 
परिवत्तनों का ज़िक्र में पहले ही कर चुका हूँ । उससे भी ज्यादा असल बात थी हिन्दू- 
मुसलमानों के ताललुक़ात में दिन-पर-दिन ज्यादा बढ़नेवाली खराबी, जो खास तौर 
पर उत्तरी हिन्दुस्तान में अपना असर दिखा रही थी । बड़े-बड़े झ्हरों में कई दंगे हुए, 
;जिनमें हद दर्जे की पशुता और करता दिखाई दी थी । शक और गुस्से की आबोहवा 
“ले ऐसे नये-नये झगड़े पैदा कर दिये जिनके नाम भी हममें से ज्यादातर छोगों ने पहले 
कभी नहीं सुने थे | इससे पहले झगड़ा पैदा करनेवाली वजह थी गो-कुशी और वह भी 
* खासकर बकरीद के दिन । हिन्दू और मुसलमानों के त्यौहारों के भिड़ जाने पर भी 
; तनातनी हो जाती थी । मसलन्‌, जब मुहरंभ उन्ही दिनों आ पड़ें जिनमें रामलीला 
' होती थी तो झगड़े का अन्देशा हे। जाता था । मुहरंम पिछले रंज की याद दिलाता 
था जिससे रंज और आँसू पैदा होते थे । रामलीला खुशी का त्यौहार था जिसमें बुराई 
” के ऊपर भलाई की विजय का उत्सव मनाया जाता था । दोनों एक-दूसरे से चस्पा 
' नहीं हो सकते थे, लेकिन खुश-किस्मती से ये त्यौहार तीस साल में सिफ़ एक दफ़ा 
| साथ-साथ पड़ते थे । रामलीला तो सौर मास के अनुसार नियत चेत बदी ९ को मनाई 
" जाती है जब कि मुहरं॑म चन्द्रमास के मुताबिक कभी इस महीने में और कभी उस 
' महीने में मनाये जाते है । 
लेकिन अब तो झगड़े का एक सबब ऐस। पैदा हो गया जो हमेशा मौजूद रहता 
था और हमेशा खड़ा हो सकता था । यह था मसजिदों के सामने बाजा बजाने का 
सवाल । नमाज के वक्‍त बाजा बजाने या ज़रा भी आवाज़ आने पर मुसलमान ऐतराज 
करने लगे---कहते, इससे नमाज़ मे खलल पड़ता है | हर शहर में बहुत-सी मसजिदें 
है और उनमें हर रोज़ पॉच मतंबा नमाज़ पढ़ी जाती है और शहरों में जलसों की, 
जिनमें शादी वग्ेरा के जल्स भी शामिल हे, तथा दूसरे शोरोगुल की कभी नही। 
इसलिए झगड़ा होने का अन्देशा हर वक्त मौजूद रहता था। ख़ास तौर पर जब 
मसजिदों में शाम को होनेवाली नमाज़ के वक्‍त जलूस निकलते और बाजों का शोरगुरू 
होता तब ऐतराज़ किया जाता था । इत्तिफ़ाक से यही वह्‌ वक्‍त है जबकि हिन्दुओं 
के मन्दिर में शाम की पूजा यानी आरती होती हैँ और शंख बजाये जाते है तथा 
मन्दिरों के धंटे बजते है । इसी आरती-नमाज़ के झगड़े ने बहुत बड़ा रूप धारण कर 
लिया। .. ध् 
यह बात अचंभे की-सी मालूम होती हूँ कि जो सवाल एक-दूसरे के जज़बात 
का आपस में थोड़ा-सा खयारू करके और उसके मुताबिक थोड़ा-सा इधर-उधर कर 

देने से तय हो सकता है, उसकी वज्जह से इतवा कड़वापन पैदा हो और दंगे हों; 
लेकिन मजहबी जोश तक, विचार या आपसी खयाल से कोई ताल्लुक नहीं रखता, 
और जब दोनों को क़ाबू करनेवाली एक तीसरी पार्टी एक को दूसरे के खिलाफ़ भिड़ा 
सकती है तब उस जोश को भड़काना बहुत ही आसान होता है । 

उत्तरी हिन्दुस्तान के थोड़े-से शहरों में होनेवाले इन दंगों को ज़रूरत से ज्यादा 
महत्व दे दिया जाता है; क्योकि हिन्दुस्तान के ज्यादातर छाहरों और सूबों में और 
तमाम गाँवों में हिन्दूमुसलमान अमन के साथ रहते रहे थे; उनके ऊपर इन दंगों 
का कोई कहने लायक असर नहीं पड़ा । लेकिन अखबारों ने स्वभावतः ही मामूली-से- 
मामूली और टुच्चे-से-टुच्चे झगड़े को भी बहुत ज्यादा शोहरत दी । हाँ, यह बिलकुल 
सच है कि शहरों के आम लोगों में भी फिरकेवाराना तनातनी और कटुता बढ़ती 
गई । चोटी के फिरकेवाराना लीडरों ने उसे और भी बढ़ाया और वह साम्प्रदायिक 
राजनैतिक माँगों की कड़ाई के रूप में जाहिर हुई । हिन्दू-मुसलिम झगड़े से मुसलमानों 
के दकियानूसी लीडर, जो राजनीति में प्रतिगामी दल के है और जो असहयोग के 
इतने बरसों में कोनों में पीछे पडे हुए थे, बाहर निकले और इस फ्त्रिया में 
सरकार ने उनकी मदद की। उनकी तरफ़ से रोज-ब-रोज नई-नई और पहले से 
ज्यादा दूर तक जानेवाली साम्प्रदायिक माँगें पेश होती जो हिन्दुस्तान की आज़ादी 
और कौमी एकता की जड़ को काटती थी । हिन्दुओ की तरफ़ भी जो लोग राजनीति 
में प्रतिगामी थे वे ही हिन्दुओं के साम्प्रदाथिक नेता थे और हिन्दुओं के हको की 
रखवाली करने के बहाने वे निमित्त-रूप से सरकार के हाथो की कठपुतली बन गये । 
उन्होंने जिन बातों पर ज़ोर दिया उन्हे हासिल करने में उन्हें कोई कामय/बी नही* 
मिली । जिन तरीको से वे काम ले रहे थे उनसे वे छाख कोशिश करने पर भी काम- 
याब नहीं हो सकते थे । हाँ, उन्होंने मुल्क का फिरकेवाराना भिज़ाज़ बिगाड़ने में 
ज़रूर कामयाबी हासिल की। 

काँग्रेस बड़े असम्रंजस में पड़ गई । वह तो कोमी जज़बात की प्रतिनिधि-स्वरूप 
थी, उन्हींका उसे खयाल रहता था, इसलिए इस साम्प्रदायिक मनमुटाव का उसपर 
असर पड़ना लाज़िमी था। कई कांग्रेसी राष्ट्रीयता की चादर ओढ़े हुए सम्प्रदायवादी 
साबित हुए । लेकिन कांग्रेस के नेता मजबूत बने रहे और कुछ मिलाकर उन्होने किसी 
की भी तरफ़दारी करने से साफ़ इन्कार कर दिया । हिन्दू-मुसलमानों के मामलों में ही 
नहीं बल्कि और फिरकों के मामलों में भी, क्योंकि अब तो सिख वग्रेरा कम तादाद 
वाली जातियां भी जोर-ज्ोर से अपनी माँगें पेश कर रही थी । लाज़िमी तौर पर इस 
बात का नतीजा यह हुआ कि दोनों तरफ़ के सिरे के छोग काँग्रेस की बुराई करने रंगे । 

बहुत दिन पहले असहयोग के शुरू होते ही या उससे भी पहलें गांधीजी ने 
हिन्दू-मुस्लिम मसले को हल करने की तदबीर बताई थी । उत्तका कहना था कि यह 
मसला तो तभी हल हो सकता है जब बड़ी जाति उदारता और सद्भावना से काम 
ले । इसलिए वह मुसलमानों की हरेक माँग को पूरा करने को राजी थे । वह उनसे 
सौदा नहीं करना चाहते बल्कि उन्हें अपनी तरफ़ पूरी तरह मिला लेना चाहते 
हैं । चीजों की कीमतों को ठीक-दीक कूतकर उन्होंने दूरदशिता के साथ जो असली 
काम की बात थी उसे पकड़ लिया । लेकिन दूसरे लोग, जो समझते थे कि वे हरेक 
चीज़ का बाज़ार-भाव जानते हैं लेकिन असल में किसी भी जिस की सही क्रीमत से 
वाकिफ़ न थे, बाज़ार के सौदा करने के तरीक़ से चिपके रहे । उन्हें वह खर्च तो साफ़- 
साफ़ दिखाई दिया जो असली जिस को खरीदने में देना पड़ रहा था, और उससे उन्हें 
दर्द भी होता था, लेकिन जिस जिस को वे शायद खरीद लेते उसकी असली क़ीमत 
की वे कुछ भी क़द्र नहीं कर सकते थे । 

दूसरों की नृक्ताचीनी करना और उनपर दोष मढ़ देना आसान है और 
अपनी तदबीरों की नाकामथाबी के लिए कोई-न-कोई बहाना ढूँढने के लिए तो दूसरों 
के सिर कसूर थोपने के छालच को रोकना प्रायः दुश्वार ही हो जाता है । 
हम कहते हे---कसूर हमारे खयाल का या काम में किसी किस्म की गरूती का थोड़े 
ही था, वह तो दूसरे लोगो ने जान-बूझकर जो रोड़ें अटकाये उनका था। हमने 
सरकार को और फिरकेवाराना लीडरों को दोष दिया | फिरकेवाराना लीडरों ने हमारा 
क़सूर बताया । इसमें कोई शक नही कि हम लोगों के रास्ते में सरकार तथा उसके 
साथियों ने अडचनें डालीं, और जान-बूझकर लगातार रोड़ें अटकाये । इसमे कोई शक 
नहीं कि ब्रिटिश सरकार ने क्या पहले से और क्या अब अपनी कार्य-नीति का आधार 
हम लोगों में फूट पैदा करने पर ही रक्‍्खा हैं । फूट डालकर राज्य करो, यह हमेशा 
से साम्राज्यों का तरीक़ा रहा हैं, और उनकी इस नीति की कामयाबी की मात्रा से, 
जिन लोगों का वे उससे शोषण करते हे उनके ऊपर, शासको की उच्चता की मात्रा 
साबित होती है । हमें इस बात की कोई शिकायत नहीं होनी चाहिए। कम-से-कम 
हमें उसपर कोई अचम्भा नहीं होना चाहिए । उसकी उपेक्षा करनी या पहले से ही 
उसका इन्तज़ाम न कर लेना, खुद हमारे विचारों की ही एक ग्रलती है । 

लेकिन हम उसका भी क्या इन्तज़ाम करें ? यह तो तय है कि दृकानदारों की 
तरह से सौदा करने और आम तौर“पर उन्हीकी चालों से काम लेने से कुछ फायदा 
नहीं हो सकता; क्योंकि हम कितना भी क्‍यों न दें, हमारी बोली कितनी भी ज्यादा 


ू 


क्यों न हो, एक ऐसा तीसरा दल हमेशा मौजूद हैँ जो हमसे ज्यादा बोली बोल 

सकता है और इससे भी ज्यादा यह कि वह जो कुछ कहता है उसे पूरा कर सकता 
है । अगर हम लोगों में कोई एक राष्ट्रीय या सामाजिक दृष्टिकोण नहीं है तो हम 
अपने समान बैरी पर सब मिलकर एकसाथ चढ़ाई नहीं कर सकते । अगर हम 
मौजूदा राजनैतिक और आधिक ढाँचे की भाषा में ही सोचें और तय करें कि उसी 
में सिफे इतना ही इधर-उधर कुछ हेर-फेर कर लेंगे, उसका सुधार या भारतीय करण' 
कर लेंगे, तो फिर संयुक्त प्रहार के लिए असली प्रलोभनव का अभाव ही रहेगा। 
क्योंकि उस हालत में हमारा मकसद जो कुछ पलले पड़े उसके बटवारे का रह जाता 
है, जिसमें तीसरी और हमपर क़ाबू रखने वाली पार्टी या शक्ति का लाज़िमी तौर पर 
बोलबाला रहता है और वही जिसे इनाम देना पसन्द करतो है उसको जो इनाम 
आबाहती है देती हैं । हाँ, लेकिन एक बिलकुल दूसरे ढंग के राजनंतिक ढाँचे की 
बात सोचने पर और इससे भी ज्यादा बिलकुल दूसरे सामाजिक ढाँचे की बात सोच- 
कर ही हम संयुक्त उपाय की मजबूत नीव डाल सकते हे । हमारी आज़ादी की माँग 
की तह में जो खयाल काम कर रहा था वह यह था कि हम लोगो को यह महसूस 
करा दें कि हम मौजूदा व्यवस्था का वह हिन्दुस्तानी संस्करण तहीं चाहते, जिसमें 
परदे के पीछे ब्रिटेन का ही नियन्त्रण रहे, और 'डोमिनियन स्टेटस” के मानी यही 
है । लेकिन हम लोग तो बिलकुल ही दूसरी किस्म के राजनैतिक ढाँचे के लिए लड़ 
रहे हे । इसमें कोई शक नहीं कि राजनैतिक स्वाघीनता के मानी तो राजनंतिक 
आज़ादी ही थे। उसमें आम लोगों के लिए कोई आर्थिक या सामाजिक रद्दोबदल 
शामिल न थी, लेकिन उसके यह मानी ज़रूर थे कि रुपथे-पैसे-सम्बन्धी आर्थिक जुंजीरें, 
जो हमें लन्दन शहर से जकड़े हुए है, दूर हो जायेगी और उनके दूर हो जाने पर 
हमारे लिए सामाजिक ढाँचे को बदलना बहुत आसान हो जायगा। उन दिलों में 
ऐसा सोचता था । अब में इसमें इतना और बढ़ा देना चाहता हूँ कि मेरे खाल में 
राजनैतिक आजादी भी हमें अकेली नहीं मिलेगी, जब वह हमें हासिल होगी तब वह 
अपने साथ बहुत-कुछ सामाजिक आज़ादी को भी लेती आवेगी। लेकिन हमारे 
करीब-क़रीब सभी तेता मौजूदा राजनंतिक और, बिलाशक, सामाजिक ढॉचे के 
फौलादी चौखटे के तंग दायरों में ही सोचते रहे । साम्प्रदायिक था स्व॒राज्य-सम्बन्धी 
हरेक मसले का सामना करते समय उनके पीछे यही खयाल होता था। इसीसे वे 
लाज़िमी तौर पर ब्रिटिश सरकार से मात खाते रहे । क्योंकि उस ढाँचे पर तो उस 
सरकार का पूरा-पूरा काबू था। लेकिन वे इसे अलावा और कुछ कर भी नहीं 
सकते थे । क्‍योंकि सीधी लड़ाई का प्रयोग करने के बावजूद अभी भी उनका 
तमाम दृष्टिकोण क्रान्तिकारी न होकर मुख्यतः सुधारवादी था, और वह समय 


ह। 

बहुत पहले चला गया जब हिन्दुस्तान में कोई भी राजनेतिक या जाथिक या फिरके- 
वाराना मसला सुधारवादी तरीक़ों में सन्‍्तोष-जनक रूप से हज़म हों सकता था। 
हालात की माँग थी कि ऋ्रान्तिकारी दृष्टिकोण से, योजना निर्माण करके, क्रान्तिकारी 
उपाय किया जाय । लेकिन नेताओं में ऐसा कोई न था जो इन माँगों को पुरा करता १ 

इसमें कोई शक नही कि हमारी आज़ादी की लड़ाई में स्पष्ट आदर्शों और 
ध्येयों की कमी ने साम्प्रदाथिक जहर को फैलाने में मदद दी । जनता को स्वराज्य 
की लड़ाई का उनकी रोज़मर्रा की तकलीफ़ों से कोई ताल्लुक दिखाई नही दिया । 
वे कभी-कभी अपनी सहज-बुद्धि से प्रेरित होकर खूब लड़े । लेकिन वह हथियार इतना 
कमज़ोर था कि उसे आसानी से कुण्ठित किया जा सकता था और दूसरी तरफ़ दूसरे 
कामों के छिए भी उसका इस्तेमाल किया जा सकता था । उसके पीछे कोई तक॑ तथा 
विवेक न था और प्रतिक्रिया के समय में फिरकेवाराना लीडरों को इस काम में कोई 
मुश्किल नही पड़ती थी कि वे इसी जज़बे को मजहब के ताम पर उभाड़कर उसका 
इस्तेमाल करे । ताहम यह बात बड़ी अचम्भे की हैं कि हिन्दू और मुसलमान दोनों में 
बुर्जुआ. यानी मध्यम श्रेणी के लोगों को मज़हब के नाम पर उन प्रोग्रामों और माँगों 
के लिए भी जनता की हमदर्दी काफ़ी हद तक मिल गई, जिनका जनता से ही नही, 
निचली मध्यम श्रेणी के लोगो से भी कोई ताललुक़ न था। हरेक फिरकेवाराना जमात 
जनता से ही जो भी फिरकेवाराना माँग पेश करती है उसकी जाँच किये जाने पर 
अख़ीर में यही मालूम होता हे कि वह माँग नौकरियों की माँग है और ये नौकरियाँ 
तो मध्यम श्रेणी के मुद्ठी-भर ऊपर के लोगों को ही मिल सकती है । बेशक, यह माँग 
भी की जाती है कि कौसिलों में, जोकि राजनतिक ताक़त का मुकाम है, स्पेशल और 
ज्यादा जगहें दी जाये, मगर इस माँग का भी यही मतलब है कि इससे खासकर दूसरों 
से बड़े बनकर उन्हें अपनाने की सत्ता मिलेगी । इन छोटी सियासी माँगों से ज्यादा- 
से-ज्यादा मध्यम श्रेणी के ऊपरी तह के थोड़े-से लोगों को कुछ फायदा पहुँचता था। 
लेकिन उनसे अक्सर राष्ट्रीय उन्नति और एकता के रास्ते में नई अड़चने पैदा होती 
थी । फिर भी बड़ी चालाकी के साथ इन माँगों को अपने मजहबी फिरके के आम 
लोगों की माँग के रूप में दिखाया जाता था। असल में उनका नंगापन छिपाने के 
लिए उनपर मजहबी जोश की चादर लपेट दी जाती थी । 

इस तरह जो लछोग राजनीति में प्रतिगामी थे वे ही साम्प्रदायिक नेताओं का 
रूप धरकर राजनैतिक मैदान में आये और उन्होंने जो बहुत-सी कारंवाइयाँ कीं वे 
असल में जातिगत पक्षपात से प्रेरित होकर उतनी नहीं की जितनी राजनतिक तरक्की 
को रोकने के लिए कीं । राजनैतिक मामलों में उनसे हमें हमेशा मुखालफ़त की ही 

उभ्मीद थी, छेकित फिर भी उस बुरी हालत का यह खासतौर पर दर्दनाक पहलू था 
कि लोग स्वराज के विरोध में इस हद तक जा सकते हैं। मुस्लिम फिरकेवाराना लीडरों 
ने तो सबसे ज्यादा विचित्र और आइचर्यजनक बातें कहीं और की । ऐसा मालूम 
होता था कि हिन्दुस्तान की राष्ट्रीयता की, उसकी आज़ादी की, उन्हें ज़रा भी परकाह 
नही है । हिन्दुओं के साम्प्रदायिक नेता यद्यपि जाहिरा तौर पर राष्ट्रीयता के नाम 
पर बोलते थे लेकिन असल में उनका उससे कोई ताल्‍लुक नहीं था। चूँकि वे कोई 
असली उपाय नहीं कर सकते थे, इसलिए उन्होंने सरकार की खुशामद करके उसे राजी 
करने की कोशिश की, लेकिन वह भी बेकार गई ।- हिन्दु-मुसलमान दोनों के नेता 
साम्यवाद या ऐसी ही “'सत्यानासी” हलूचलों की बुराई करते थे । स्थापित स्वार्थों के 
हक़ों में खलल डालने वाली हर तजवीज के मामले में इनकी एक राय देखते बनती 
थी । मुसलमानों के फिरकेवाराना नेताओ ने ऐसी बहुत-सी बातें कही और बहुतच्सी 
हरकतें कीं जिनसे राजनेतिक और आधिक स्वाधीनता को नुकसान पहुंचता था। 
लेकिन व्यक्तिगत और सामूहिक दोनो रूप में उनका व्यवहार पब्लिक और सरकार 
के सामने कुछ थोड़ी-बहुत गौरव लिये हुए होता था। लेकिन हिन्दू साम्प्रदायिक 
नेताओं की बाबत यह बात नहीं कही जा सकती । 

काँग्रेस में बहुत-से मुसलमान थे । उनकी तादाद बहुत बडी थी, जिनमें बहुत- 
से काबिल शख्स भी थे । इतना ही नही, हिन्दुस्तान के सबसे ज्यादा मशह्ृवर और 
सबसे ज्यादा लोकप्रिय मुसलमान नेता काँग्रेय में शामिल थे। उनमें से बहुत-से 
काँग्रेसी मुसलमानों ते नेशनलिस्ट मुस्लिम पार्टी नाम का एक दल बनाथा और उन्होंने 
फिरकेवाराना मुसलमान नेताओं का मुकाबिला किया । शुरू में तो उन्हें इस काम में. 
कामयाबी भी मिली, और ऐसा मालूम पड़ता था कि पढ़े-लिखे मुसलमानों का बहुत 
बड़ा हिस्सा उनके साथ था, लेकिन ये सब-के-सब मध्यम वर्ग की ऊपरी श्रेणी के लोगों 
में से थे और उनमे कोई ऐसा प्रचण्ड व्यक्तित्व न था । वे अपने-अपने काम-धन्धों में रूग 
गये और आम लोगो से उनका सम्बन्ध हट गया ! बल्कि सच तो यह है कि वे लोग 
अपनी कौम के आम लोगों के पास कभी गये ही नही । उनका तरीका अच्छे-अच्छे 
कमरों में बैठकर मीटिंगें करके आपसमें राज़ीनामा कर लेने और पैक्ट करने का 
तरीक़ा था और इस खेल में उसके रक़ीब यानी फिरकेवाराना नेता उनसे कही ज्यादा 
होशियार थे। इन फिरकेवाराना नेताओं ने नैशनलिस्ट मुसलमानों को धीरे-धीरे एक 
स्थिति से हटाकर दूसरी स्थिति पर रूगाया और इसी तरह एक-के-बाद-एक स्थिति से 
वे उन्हें हटाते गये और जिन उसूलों के लिए वे शुरू में अड़े थे उनको वे इन 
से एक-एक करके छुड़वाते गये | मेशनलिस्ट मुसलमान हमेशा, कभी पीछे न ज्यादा 

हटना पड़े इस डर से, खुद-ब-खुद कुछ पीछे हटते गये और “कम बुराई को चुनने 
की नीति को अरत्यार करके अपनी हालत मज़बूत करने की कोशिश करते रहे । लेकिन 
इस तीति का नतीजा हमेशा यही हुआ कि उन्हें हमेशा पीछे हटना पड़ा और हमेशा 
कम बुराई' के बाद उससे ज्यादा बुरी दूसरी कम बुराई” मंजूर करनी पड़ी । फल- 
स्वरूप ऐसा वक्‍त आ गया कि उनके पास कोई ऐसी चीज़ नहीं रह गई जिसे वे अपनी 
कह सकते । उनके आधारभूत सिद्धान्तों में भी एक के सिवा और कोई बाकी नहीं 
रहा । यह एक उसूछ हमेशा से उनकी जमात का लंगर रहा है और वह है शामलात 
चुनाव । लेकिन 'कम बुराई' को चुनने की नीति ने फिर उनके सामने यही घातक 
चुनाव पेश कर,दिया और उस अग्नि-परीक्षा से तो बच आये लेकिन अपना हंगर 
वही छोड गये । इसलिए आज उनकी यह हालत है कि जिन उसूलों या अमलरू की 
बुनियाद पर उन्होंने अपनी जमात बनाई थी उन सबको वे खो बैठे । इन्ही उसूलों 
और अमल को उन्होंने पहले बड़े फ़ल्य के साथ अपने जहाज के मस्तूल पर हरूगाया 
था, लेकिन अब उनमें से उनके पास उनके नाम के सिवा और कुछ नही रहा । 

शख्सी हैसियत से तो ये लोग, बिला शक, अब भी कांग्रेस के अहम नेताओं में 
से है, लेकिन जमात की हैसियत से नैेशनलिस्ट मुसलमानों के गिरने और मिटने की 
कहानी बहुत ही दयनीय है । इसमें बहुत बरस लगे और उस कहानी का अखीरी 
अध्याय पिछले साल, १९३४ मे, ही लिखा गया हैँ । १९२३ में और उसके बाद 
उनकी जमाल बहुत मजबूत थी और बे फिरकेवाराना लोगो के मुकाबले में लड़ाक्‌ 
ढंग भी अख्त्यार किया करते थे, और सच बात तो यह हैं कि कई मौकों पर गांधीजी 
तो सम्प्रदायवादी मुसलमानों की कुछ माँगो को सख्त नापसन्द करते हुए भी पूरा 
करने को तैयार हो जाते थे लेकिन उनके साथी नेशनलिस्ट मुसलमान नेता गांधीजी 
को ऐसा करने से रोकते और उन माँगो की मुखालफत बडी सख्ती के साथ करते थे । 

१९२० से लेकर १९२९ तक के बीच के सालो मे आपस मे बात-चीत और 
बहस-मुबाहिसा करके हिन्दू-मुस्लिम मसलों को हल करने की कई कोशिशे की गई। 
ये कोशिशें एकता-सम्मेलनो के नाम से मशहूर हे। इन सम्मेलनों में सबसे ज्यादा 
मशहूर वह था जो १९२४ में मौलाना मुहम्मदअली ने काँग्रेस के सदर की हैसियत 
से बुलाया और जो गांधीजी के इक्‍कीस दिल के अनशन की छाया में दिल्ली में हुआ । 
इन सम्मेलनों में बहुत-से भले और सच्चे आदमी शरीक हुए थे और उन्होंने समझौता 
करने की बहुत सख्त कोशिश की, कुछ अच्छे व भले प्रस्ताव भी पास किये गये, 
लेकिन असली मसला हल हुए बिना ही रह गया । ये सम्मेझत उस मसले को हल 
कर ही नहीं सकते थे; क्योंकि समझौता बहुमत से नही हो सकता था। वह तो 


१७२ मेरी कहानी 


वास्तविक एक-राय से ही तय हो सकता है और किसी-न-किसी दल के ऐसे कट्टर 
लोग हमेशा मौजूद रहते थे जो समझते थे कि समझौता तभी हो सकता है जब सब 
लोग सोलहों आने हमारी बात मान लें । सचभूच कभी-कभी तो यह शक होने लगता 
था कि कुछ नामी-नामी फिरकेवाराना नेता वाक़ई निपटारा चाहते भी है या नहीं ? 
उनमें से बहुत-से राजनैतिक मामलों में प्रतिगामी थे और उनमें तथा उन लोगों में 
जो राजनीति में काया-पलट चाहते थे, कोई भी बात सामान्य न थी । 
लेकिन असली मुश्किलें तो ज्यादा गहरीं थी और वे महज शख्सों की खराबी 
की वजह से ही नही थी ! अब तो सिक्‍ख भी अपने फिरके की मांगें जोर-जोर से 
माँगने लगे थे, जिसकी वजह से पंजाब में भी एक ग़ेरमामूली और विकट तिकोना 
खिंचाव पैदा हो गया था । सचमुच पंजाब ही तमाम मामले की जड़ बन गया और वहाँ 
हरेक फिरके में दूसरे के डर की वजह से जोश और दुर्भाव का वायु-मण्डल बन गया । 
कुछ सूबों में किसान और ज़मीदारों के व बंगाल मे हिन्दू-जमीदार और मुसलमान- 
किसानों के किस्से फिरकेवाराना बुरके में सामने आये । पंजाब और सिध में साहूकार 
और रुपयेवाले छोग आम तौर पर हिन्दू हें और कर्ज से दबे हुए लोग मुसलमान खेती- 
हर । वहाँ कर्ज से दबे हुए लोगों में उनकी जान के गाहक बोहरों के ख़िलाफ़ जो 
भाव होते हैं उन तमाम भावों ने साम्प्रदायिक लहर को बढ़ाया। आम तौर पर मुसल- 
मान ग़रीब थे और मुसलमानों के फिरकेवाराना लीडरों ने ग़रीबों मे अमीरों के 
खिलाफ जो बुरे भाव होते है उसका इस्तेमाल अपने साम्प्रदायिक हेतुओं के लिए 
किया । यद्यपि आइचये को बात तो यह है कि इन हेतुओं से ग़रीबों की भलाई का 
कतई कोई ताल्लुक न था, लेकिन इसकी वजह से फिरकेवाराना मुसलमान लीडर . 
कुछ ह॒द तक जरूर आम लोगों के प्रतिनिधि थे और इसकी वजह से उन्हें ताक़त भी 
मिली । आशिक दृष्टि से हिन्दुओं के साम्प्रदायिक नेता अमीर साहूकारों ओर पेशेवर 
लोगों के प्रतिनिधि थे--इसलिए हिन्दू जन-साधारण में उनकी पीठ पर कोई न था, 
यद्यपि कुछ मौकों पर जन-साधारण की सहानुभूति उन्हें मिल जाती थी। 
इसलिए यह मसल। कुछ ह॒ृद तक आथिक फिरकाबन्दी के मसलों में हिलता-मिलता 
जा रहा है, हालाँकि रंज की बात तो यह है कि लोगों ने अभी इस बात को महसूस 
नहीं किया । हो सकता है कि यह बात बढकर स्पष्ट रूप से आर्थिक वर्गों के झगड़ों 
की शक्ल अर्त्यार करले, लेकिन अगर वह वक्‍त आया तो आजकल के फिरकेवाराना 
लीडर, जो फ़िरके के अमीरों के प्रतिनिधि हैं, दौड़कर अपने भेद-भाव को मिटा देंगे 
जिससे कि वे मिलकर अपने वर्ग के बैरी का मुकाबला कर सकें | यो तो जुदा हालतों 
में मी इन जातिगत झगड़ों को निपटाकर राजनैतिक एकता कर लेना उतना मुइकिल 

न होना चाहिए, बशतें--लेकिन बहुत बड़ी शर्त है--कि तीसरी पार्टी न मौजूद हो । 

दिल्‍ली का 'एकता-सम्मेलन' मुश्किल से खत्म हो पाया था कि इलाहाबाद में 
हिन्दू-मुसलमानों में दंगा हो गया । यों और दंगो को देखते हुए यह दंगा कोई बड़ा दंगा 
न था, क्‍योंकि उसमें हताहतों की तादाद बहुत न थी, लेकिन अपने घर के शहर में इस ह 
तरह के दंगे के होने से मुझे रंज जहूर होता था । में दूसरे लोगों के साथ इलाहाबाद 
दौड़ पड़ा । लेकिन यहाँ पहुंचते-पहुँचते मालूम हुआ कि दंगा खत्म हो गया। हाँ, 
उसके फल-स्वरूप जो आपसी बैर-भाव बढ़ा और मुकदमेबाजी चली बह बहुत दिलों 
तक बनी रही । में यह भूल गया हूँ कि यह झगड़ा क्‍यों हुआ ? उस सार या शायद 
उसके बाद इलाहाबाद में रामलीला के उत्सव के सिलसिले में भी कुछ टण्टा हो गया 
था । रामलीला के उत्सव में बडे भारी-भारी जुलूस भी निकला करते थे---लेकिन चूँकि 
मसजिदो के सामने बाजा बजाने में कुछ बन्धन लगा दिये गये, उसके विरोध-स्वरूप, 
लोगों ने रामलीला मनाना ही छोड़ दिया | करीब- करीब आठ वर्ष से इलाहाबाद में 
रामलीला नही हुई है । यह त्यौहार इलाहाबाद ज़िले के लाखों लोगों के लिए साल- 
भर में सबसे बड़ा त्यौहार था। लेकिन अब वहाँ उसकी दुःखद याद-भर रह गई हैं। 
बचपन में जब में रामलीला देखने जाया करता था तबकी याद मुझे अच्छी तरह बनी 
हुई है । उसको देखकर हम लोगों को कितनी खुशी, कितना जोश होता था और जिले- 
भर से तथा दूसरे कसबों से लोगों की भारी भीड़ें उसे देखने को आती थी। त्यौहार 
हिन्दुओं का था, लेकिन वह खुलेआम मनाया जाता था इसलिए मुसलमान भी 
उसे देखने के लिए भीड़ में शामिल हो जाते थे और चारों तरफ़ सब लोग खूब खुशियाँ 
पनाते और मौज करते थे। व्यापार चमक उठता था । इसके बहुत दिनो बाद बड़ा 
हो जाने पर जब में रामलीला देखने गया तो मुझे कोई जोश न आया तथा जुलूस 
और स्वाँगों से मेरा जी ऊब गया । कला और आमोद-प्रमोद के बारे मे मेरी रुचि का 
माप-दंड ऊँचा हो गया था । लेकिन उस वक्‍त भी मेने यह देखा कि आदमियों की भारी 
भीड़ उसको देख-देखकर बहुत खुश होती थी और उसे पसन्द करती थी। उनके 
लिए तो वह वक्‍त मौज करने का वक्‍त था, और अब आठ या नौ बरसो से इलाहाबाद 
के बच्चों को---बच्चों को ही क्‍यों, बड़े लोगों को भी---उस उत्सव को देखने का कोई 
मौका नहीं मिलता । उनकी जिन्दगी में रोजमरी के नीरस काम से खुशी के जोश का 
जो एक उज्ज्वल दिन साल में उन्हें मिल जाया करता था वह भी न रहा, और थह 
सब बिलकुल नाचीज़ बेकार के झगड़े-टण्टों की वजह से । बेशक मज़हब और मजहब 
की स्पिरिंट को ऐसी बहुतसी बातों के लिए जवाबदेह होना पड़ेगा | ओफ़, वे कितने 
आनन्द-नादक साबित हुए हें ! 


२० 
म्युनिसिपेलिटी का काम 
०. 


दा साल तक में इलाहाबाद-म्युनिसिपैलिटी के चेयरमैन की हैसियत से काम करता 
रहा । लेकिन रोज-ब-रोज़ इस काम से मेरी तबीयत उचटती-सी जाती थी। 
मेरी चेयरमेनी की मियाद कायदे से दो-तीन साल की थी, लेकिन दूसरा साल अच्छी 
तरह शुरू ही हुआ था कि मेने उस जिम्मेदारी से अपना पिण्ड छुड़ाने की कोशिश शुरू 
कर दी । में उस काम को पसन्द करता था और उसमें मेने अपना काफी वक्‍त और 
काफ़ी ध्यान लगाया था । कुछ हृद तक उसमें मुझे कामयाबी भी मिली और अपने 
साथियों का भी सद्भाव मेंने प्राप्त किया था । सूबे की सरकार ने भी भेरे म्युनिसि- 
पैलिटी-सम्बन्धी कुछ कामों को इतना पसन्द किया कि उसने मेरे राजनंतिक कामों की 
वजह से अपनी नाराजगी को भूलकर उनको तारीफ की । लेकिन फिर भी में यह 
पाता था कि मे चारों तरफ़ से घिरा हुआ हूँ और कोई वाकई कहने लायक काम करने 
से मुझे रोका जाता है तथा भेरे रास्ते में अड़चनें डाली जाती है । 
इसके मानी यह नहीं हें कि कोई साहब जान-बूझकर मेरे काम में अड़गे लगाते 
थे, बल्कि सच बात तो यह हे कि लोगों ने राज़ी-खुशी से मुझे जितना सहयोग 
दिया वह आश्चर्यजनक था । लेकिन एक तरफ सरकारी मशीन थी और दूसरी तरफ 
म्युनिसिपैलिटी के मेम्बरो और पब्लिक की उदासीनता थी। सरकार ने म्युनिसिपैलिटी 
के शासन का फौलादी चौखटे में जेसा ढाँचा बनाया वह आमूल परिवततेन या नवीन 
सुधारों को रोकने वाला था । राजस्व-सम्बन्धी नीति ऐसी थी कि म्युनिसिपेलिटी को 
का सरकार के भरोसे रहना पड़ता था । मौजूदा म्युनिसिपछ कानूनों के मुताबिक 
[जिक विकास की और टैक्स लगाने सम्बन्धी कायापलट करने वाली योजनाओं 
की इजाजत न थी । जो योजनायें कानून के मुताबिक की जा सकती थी उनपर अमल 
करने के लिए भी सरकार की स्वीकृति लेनी पड़ती थी, और उस स्वीकृति को वही 
लोग माँग सकते थे तथा वही उसकी राह देख सकते थे जो बड़े आश्ञावादी हों और 
जिनके सामने बहुत बड़ी जिन्दगी पड़ी हो । मुझे यह देखकर हैरत हुई कि जब कोई 
सामाजिक पुनस्ससंघटन का या राष्ट्र-निर्माण का मामला आ पड़ता है तब सरकारी 
मशीन कितनी धीरे-धीरे, मार-मारकर और ढील-पोक के साथ चलती है, छेकिन जब 
किसी राजनैतिक मुखालिफ़ को दबाना हो या गिराना हो तब जरा भी ढील और गरूती 
नहीं रहती । इन दोनों कामों में सरकार के रुख की दुर्भांत देखने छायक़ होती थी । 

स्थानीय स्वराज्य से ताल्लुक रखने वाली सूबे की सरकार के महकमे मिनिस्टर के 
मातहत होते हैं, लेकिन आम तौर पर ये मिनिस्टर देवता म्युनिसिपैलिटी के मामलों में 
ही नहीं बल्कि पब्लिक मामलों में भी बिलकुल कोरे थे । सच बात तो यह है कि उनको 
कोई पूछता ही न था । खुद उनके महकमे के कारकुन ही उनका कोई खयाल नहीं करते 
थे | उसे तो इंडियन सिविल सर्विस के स्थायी हाकिम चलाते थे और इन हाकिमों पर 
हिन्दुस्तान के ऊँचे हाकिमों की इस प्रचलित धारणा का बहुत असर था कि सरकार 
का काम तो खास तौर पर पुलिस का यानी अमन-चेन रखने का काम है| अधिकारीं- 
पन और माँ-बाप-पन के थोड़े-से खयाल ने भी इस धारणा पर कुछ हद तक असर डाला 
था। लेकिन बड़े पैमाने पर सामःजिक सेवा के कार्यों की ज़रूरत को कोई भी महसूस 
नही करता था। 
स्युनिसिपलिटियाँ हमेशा ही सरकार के कर्ज से दबी रहती हें और इसलिए 
पुलिस की नियाह के अलावा सरकार जिस दूसरी निगाह से म्यूनिसिपैलिटी को देखती 
है बह हैं क़ज देने वाले बोहरे की निगाह । आया क़्जज की क्रिस्तें वाथदे पर जदा हो 
रही है ? आया म्युनिसिपैलिटी क़र्ज़ अदा करने की ताकत भी रखती हे ? उसके पास 
काफ़ी रोकड़-बाकी है या नहीं ? ये सब सवाल जरूरी और माकूल हे, लेकिन अक्सर 
यह बात भला दी जाती है कि स्युनिसिपेलिटी को कुछ खास काम भी करने है--जंसे 
तालीम, सफाई वगेरा, और वह महज एक ऐसी अजुमन नहीं है जिसका काम रुपये 
कर्ज लेकर उन्हें तयशुदा मियादों पर अदा करते रहना हो । हिन्दुस्तान की म्युनिसि- 
पैलिटियाँ शहर की भलाई के लिए जो काम करती हैं वे वैसे ही बहुत कम हे, लेकिन 
वे थोड़े-से काम भी रुपये की तंगी होते ही फौरन कम कर दिये जाते हे और आम 
तौर पर सबसे पहले यह बला शिक्षा के ऊपर पड़ती है। म्युनिसिपेलिटी के मदरसों 
में हाकिम लोगों की कोई जाती दिलचस्पी नहीं, उनके बाल-बच्चे तो उन बिलकुल 
अप-टू-डेट और खर्चीले प्राइवेट स्कूलों मे पढ़ते हे जिन्हें अक्सर सरकार से प्राण्ट 
मिलती है। । 
ज्यादातर हिन्दुस्तानी शहरो को दी हिस्सों में बाठा जा सकता है । एक तो घना 
बसा हुआ खास हाहर, दूसरा हूम्बा-चौड़ा फैला हुआ बंगले-बंगलियों का रकबा । इन 
हरेक बगलों में काफ़ी बड़ा अहाता या बाग भी होते हें। इस रकबे को अग्रेज्ञ 
आम तौर पर 'सिविल लाइन” कहकर पुकाशते है । अग्रेज़ अफ़तर और ध्यापारी तथा 
ऊपरी मध्यम श्रेणी के पेशेवर और हाकिमों के दर्जे के हिन्दुस्तानी इन्ही सिबिल-लाइनों 
में रहते हैं । म्युनिसिपेलिटी की आमदनी ज्यादातर शहर ख़ास से होती हैं न कि सिविल- 
लाइन से । लेकिन म्युनिसिपैलिटियाँ खर्च जितना शहर खास पर करती हैँ उससे कहीं 

ज्यादा सिविल-लाइनों पर करती हें; क्योंकि सिविल-लाइनों के कही बड़े र्षबे में 
ज्यादा सड़कों की ज़रूरत होती है। इन सड़कों की सफ़ाई और उनपर छिड़काव 
कराना होता है । उनपर रोशनी का उन्‍्तज़ाम करना होता हैँ तथा उनकी मरम्मत 
भी करानी पड़ती है । इसी तरह उनमे नालियों का, पानी पहुँचाने का और सफ़ाई 
का इन्तज़ाम भी ज्यादा जगह में करना होता है । मगर शहर ख़ास की हमेशा बुरी 
तरह से छापरवाही की जाती हैं और, बिला शक, शहर के गरीबों की गलियों की तो 
अक्सर कोई परवाह ही नही की जाती । शहर खास में अच्छी सड़कें तो बहुत ही कम 
होती हैँ और उसकी तंग गलियों में रोशनी का इन्तज़ाम ज्यादातर बहुत नाकाफ़ी 
होता है। उसमें नालियो और सफाई का भी काफी माकूल इन्तज्ञाम नहीं होता । 
शहर खास के लोग बेचारे धीरज के साथ इन सब बातों को बरदाइत कर लेते हैं । 
कभी कोई शिकाथत नहीं करते, और जब वे शिकायत करते हे तब भी ऐसा कोई 
नतीजा नही निकलता, क्योंकि करीब-करीब सभी बड़े और छोटे-छोटे शोर मचानेवाले 
लोग तो सिविल-लाइनों में ही रहते हे । 

टैक्स के बोझ को कुछ दिन तक ग़रीबों और अमीरों पर वराबर-बराबर डालने 
के लिए और कुछ सुधारो के कुछ काम करने के लिए में ज़मीनों की कीमत के आधार 
पर टैक्स लगाना चाहता था । लेकिन ज्योही मेने यह तजबीज पेश की त्योंही एक 
सरकारी अफ़सर ने उसकी मुखालफ़त की। में समझता हूँ कि वह अफ़सर ज़िला 
मजिस्ट्रेट था जिसने यह कहा कि ऐसा करना ज़मीन के कब्जे के बारे में जो बहुत-सी 
शत्तें व क़ानून हैं उनके खिलाफ पड़ेगा | जाहिर हैँ कि ऐसा टैक्‍स सिविल-लाइन के 
बंगलों में रहनेवालों को ज्यादा देना पड़ता। लेकिन सरकार उस चुगी को बहुत 
पसन्द करती है जिससे व्यापार कुचला जाता है, तमाम चीजों की--जिनमें खाने की 
चीजें भी शामिल हे--कीमतें बढ़ जाती है और जिसका बहुत ज्यादा बोझ ग्ररीत्रों पर 
आकर पड़ता है । और सामाजिक दृष्टि से सबसे ज्यादा अनुचित और हानिकारक यह 
टैक्स हिन्दुस्तान की ज्यादातर म्युनिसिपैलिटीयों की आमदनी की खास बुनियाद है--- 
यद्यपि में समझता हूँ, वह धीरे-धीरे बड़े-बड़े शहरों से उठता जाता है । 

म्युनिसिपैलिटी के चेयरमैन की हैसियत से मुझे इस तरह एक हृदयहीन सत्तावादी 
सरकारी भशीन से काम लेना पड़ता था जो बड़ी मशक्कत के साथ पुरानी लीक 
पर चरं-मरं करती चलती थी और अड़ियल टटूटू की तरह ज्यादा तेज़ी से या दूसरी 
तरफ़ चलने से इन्कार करती थी। दूसरी तरफ़ मेरे साथी मेम्बर लोग थे । उनमें से 
ज्यादातर लीक-लीक ही चलना पसन्द करते थे। उनमें से कुछ तो आदशशवादी थे । 
इन लोगों ने अपने काम में उत्साह दिखाया। लेकिन कुल मिलाकर मेम्बरों में न तो 

कल्पना-शक्ति ही थी, न तबदीली या बेहतरीत करने की धुन । पुराने तरीके काफ़ी 
अच्छे हैं, फिर क्या ज़रूरत है कि ऐसे प्रयोगों से काम लिया जाय जो मुमकिन है कि 
पूरे न पड़ें ? आदर्शवादी और जोशीले मेम्बर भी धीरे-धीरे उन नीरस रोजमर्रा की 
बातों के नशीले असर के शिकार हो गये । लेकिन हाँ, एक बात ऐसी जरूर थी जिस- 
पर हमेशा यह भरोसा किया जा सकता था कि वह मेम्बरों में नया जोश पैदा कर देगी; 
और वह थी नौकरियों तथा ठेके वरगरा देने के मामले । छेकिन इसमें दिलचस्पी रखमे 
से हमेशा ही काम में अच्छाई नही बढ़ती थी । 

हर साल सरकारी प्रस्ताव, हाकिम लोग और कुछ अखबार म्युनिसिपैलिदियों 
और ज़िला -बोर्डो की नक्ताचीनी करते हें और उनकी बहुत-सी कमियों की तरफ़ 
इशारा करते हैं, और इससे यह नतीजा निकाला जाता है कि लोक-तन्‍्त्री संस्थायें 
हिन्दुस्तान के लिए मौजूं नही हैं । उनकी कमिया तो जाहिर हे, लेकिन उस ढाँचे 
की तरफ क़तई ध्यान नहीं दिया जाता, जिसके अन्दर उन्हें अपना काम करना 
पड़ता है ! यह ढाँचा न तो लोक-तन्त्री ही हैँ न एक-तन्त्री । वह तो इन दोनों की 
दोग़ली सन्‍्तान है और उसमें दोनों की ही खराबियां मौजूद हे । यह बात तो मंजूर 
की जा सकती है कि केन्द्रीय-सरकार को मुकामी या स्थानिक संस्थाओं पर देखभाल 
तथा नियन्त्रण करने के कुछ अख्त्यार ज़रूर होने चाहिएँ, लेकिन स्थानीय लोक- 
सस्थाओं के लिए यह तभी लागू हो सकता है जब केन्द्रीय सरकार खुद लोक-तन्त्री 
और पब्लिक की ज़हूरतां का ख़याल रखने वाली हो। जहाँ ऐसा न होगा, वहाँ 
या तो केन्द्रीय सरकार और स्थानीय शासन-सस्था में रस्साकशी होगी या मुकामी 
संस्था चुपचाप केन्द्रीय सरकार के हुक्म बजाया करेगी । इस तरह केन्द्रीय सरकार 
ही असल में स्थानिक संस्थाओं से जो चाहेगी सो करायगी। लेकिन तारीफ़ यह है 
कि वह जो कुछ करेगी उसके लिए ज़िम्मेदार नहीं होगी ! अख्त्यार तो उसीको 
होंगे, लेकिन जवाबदेही उसकी न होगी ! जाहिर है कि यह हालत सन्तोष-जनक 
नही कही जा सकती; क्योंकि उससे पब्लिक के नियन्त्रण की वास्तविकता जाती 
रहती है । म्युनिसिपल बोर्डों के मेम्बर केन्द्रीय सरकार को खुश रखने की जितनी 
कोशिश करते हे उतनी पब्लिक के अपने चुननेवालों को खुश रखने की नही; 
और जहाँतक पब्लिक से ताललक हैँ, वह अक्सर बोर्ड के कामों की तरफ़ से बिलकुल 
उदासीन रहती है। समाज की भलाई से असली ताल्ल॒क रखने वाले मामले तो 
बोर्ड के सामने मुश्किल से ही कभी आते हँ--खास तौर पर इसलिए, क्योकि वे बो ड॑ 
के काम के दायरे से बाहर हैं, और बोर्ड का सबसे ज्यादा ज़ाहिर काम है पब्लिक से 
टैक्स वसूल करना । और यह काम उसे ऐसा ज्यादा लोकप्रिय नहीं बना सकता । 

स्थानिक संस्थाओं के लिए बोट देने का हक़ भी थोड़े ही लोगों तक महदूद 
है । वोट देने का यह अख्त्यार और भी ज्यादा बढ़ाया जाना चाहिए, जो वोटर होते 
की योग्यता को घटाकर किया जा सकता हैं। बम्बई-कार्पोरेशन जैसे बड़े-बड़े शहरों 
के कार्पोरेशन तक के मेम्बरों का चुनाव भी बहुत मह॒दृद वोटरों द्वारा होता हैँ । कुछ 
समय पहले खुद कार्पोरेशन में वोट देने का अख्त्यार ज्यादातर लोगों को देने का 
प्रस्ताव गिर गया था । जाहिर है कि ज्यादातर मेम्बर अपनी हालत से खुश थे और 
वे उसमें हेर-फेर करने था उसे ख़तरे में डालने की कोई ज़रूरत नहीं समझते थे । 

वजह कुछ भी हो, लेकिन यह बात ज़रूर है कि हमारी स्थानिक सस्थायें 
आम तौर पर कामयाबी और क्षमता के चमकते हुए नमूने नही हैं, यद्यपि वे जैसी हैं 
वैसी हालत में भी बहुत आगे बढ़े हुए लोकतन्‍्त्री देशों की कुछ स्युनिसिषैलिटियों से 
टक्कर ले सकती है। आमतौर पर उनमें भ्रष्टता नहीं हैं। महज सुव्यवस्था की 
कमी है । उनकी ख़ास कमजोरी है पक्षपात, और उनके दृष्टिकोण सब ग्रलत हैं ! यह 
सब स्वाभाविक है, क्योंकि लोकतन्त्र तो तभी कामयाब हो सकता है जब उसके पीछे 
सुबिश लोकमत और ज़िम्मेदारी का भान हो । उसकी जगह पर हमें हुकूमत का सरब्बे- 
व्यापी वायुमण्डल मिलता है और लोकतन्‍्त्र के साथ जिन बातों की ज़रूरत है वे नहीं 
पाई जातीं। आम जनता को तालीम देने का कोई इंतजाम नहीं है; न इस बात की 
कभी कोशिश की गई हैँ कि जानकारी की बुनियाद पर पब्लिक की राय बनाई जाय। 
छाजिमी तौर पर ऐसी हालत में पब्लिक का खयाल शख्सी या फिरकेवाराना था 
दूसरे टुच्चे-टुल्चे मामलों की तरफ़ चला जाता है। 

म्युनिसिपैलिटी के इंतज्ञाम में सरकार की दिलचस्पी इस बात में रहती है कि , 
राजनीति उससे बाहर रक्खी जाय। अगर राष्ट्रीय हलूचल से हमदर्दी रखनेवाला 
कोई प्रस्ताव पास किया जाता है तो सरकार की त्यौरियाँ चढ़ जाती हैं । जिन पाठ्य 
पुस्तकों में राष्ट्रीयता की ब्‌ हो उन्हें म्युनिसिपेलिटी के मदरसों में नही पढ़ाने दिया 
जाता । इतना ही नही, उनमें राष्ट्रीय नेताओं की तस्वीरें भी नहीं लगाने दी जाती । 
म्युनिसिपैलिटियों से राष्ट्रीय झण्डा उतारना पड़ता है, न उतारें तो म्युनिसिपैलिटी 
तोड़ दी जाती हैं। ऐसा मालूम होता है कि हाल ही में कई सूबों की सरकारों ने 
इस बात की कोशिश की है कि कार्पोरेशनों और म्युनिसिपैलिटियों में जितने काॉँग्रेसी 
सौकर हों उन सबको निकाल बाहर किया जाय | मामूली तौर पर इस मतलब को 
पूरा कराने के लिए इन संस्थाओं पर सरकारी दबाव काफ़ी होता है; क्योंकि उसके 
साथ-साथ यह धमकी भी दी जाती है कि उन्हें न निकाला गया तो सरकार म्यूनिसिपै- 
लिटियों को तालीम बग्रेरा के लिए जो इमदाद देती है उसे बन्द कर देगी। लेकिन 

कहीं-कहीं तो--खास तौर पर कलकत्ता-कार्पोरेशन के लिए तो--क़ानून ही ऐसा बना 
दिया है जिससे उन सब लोगों को जो असहयोग या सरकार के खिलाफ किसी और 
सियासी हलचल में जेल गये नौकरी न मिलने पावे । इस मामले में सरकार का मतरूब 
महज राजनैतिक होता है । काम के लिए उस शख्स की लायकी या नालायकी का कोई 
सवाल नहीं । 

इन थोड़ी-सी मिसालों से यह जाहिर हो जाता है कि हमारी स्युनिसिपैलिटियों 
और हमारे ज़िला-बोर्डों को कितनी आज़ादी मिली हुई है और उसमें लोकतन्त्रता की, 
कितनी कमी है| यह तो तय ही है कि वे लोग सीधी सरकारी नौकरी नहीं चाहते । 
ऐसी हालत में अपने इन राजनैतिक मुखालिफों को तमाम म्युनिसिपल और ज़िला- 
बोर्डो की नौकरी से अलग रखने की जो कोशिश हो रही है उसपर कुछ ग्रौर करने 
की ज़रूरत है । यह कूता गया है कि पिछले चौदह वर्षों में क़रीब तीन लाख 
लोग जुदा-जुदा मौक़ों पर जेल हो आये हैं और यदि राजनैतिक दृष्टि से न देखें तो 
इसमें किसीको शक नहीं हो सकता कि इन तीन लाख लोगों में हिन्दुस्तान के सबसे 
ज्यादा सज्जन और आदशेंवादी, सबसे ज्यादा सेवा-न्रती और स्वार्थ-हीन शख्स शामिल 
है । इन लोगों में जोश है, आगे बढ़ने की ताक़त है और किसी उद्देश की पूर्ति के 
लिए सेवा का आदशे हैं। इस तरह किसी भी पब्लिक महकमे या सार्वजनिक हित 
की संस्था के लिए अपने काम के लिए आदमी ढूँढने का सबसे अच्छा सामान इन्हींमें 
मिल सकता था । फिर भी सरकार ने कानून बनाकर इस बात की पूरी-पूरी कोशिश 
की है कि वे लोग नौकर न होते पावें, जिससे न सिर्फ़ उन्हीको सज्ञा मिले बल्कि 
उन लोगों को भी जो उनसे हमदर्दी रखते हे । सरकार खुद ऐसे लोगों को पसन्द करती 
है और आगे बढ़ाती है जो बिलकुल जी-हुज्र हों, और उसके बाद यह शिकायत करती 
है कि हिन्दुस्तान की स्थानिक संस्थायें ठीक तरह से काम नहीं करतीं; और यद्यपि 
यह कहा जाता है कि राजनीति स्थानिक संस्थाओं के काम की हद से बाहर है, फिर 
भी सरकार को इस बात में कोई ऐतराज़ नही कि वे सरकार की मदद के लिए 
राजनीति में हिस्सा लें । स्थानीय बोर्डों के स्कूलों के मास्टरों को यह डर दिखाकर, 
कि उन्हें नौकरी से निकाल दिया जायगा, मजबूर किया गया कि गांवों में जाकर 
सरकार के पक्ष में प्रचार करें। 

पिछले पन्द्रह वर्षों में काँग्रेस-कार्यकर्त्ताओं को कई मुश्किलों का सामना करना 
पड़ा है। उन्हें बड़ी भारी-भारी जिम्मेदारियां झेलनी पड़ी है और आख़िर उन्होंने ऐसी 
सरकार से टक्कर ली जो बड़ी ताक़तवर और सुरक्षित है। और यह नहीं कि उसमें 
उन्हें कामयाबी भी न मिली हो। लेकिन तालीम के इस कड़े क्रम ने उन्हें 

आत्म-निर्मरता, प्रबन्ध-पटुता और डटे रहने की ताक़त दी है। जिन गुणों को एक 
हुकूमत की स्पिरिट से भरी हुई सरकार की हूम्बी और नामर्द करने वाली तालीम ने 
छीन लिया था उन्हींको हमारी हलचलों ने हिन्दुस्तानियों में फिर से डाल दिया है। 
हाँ, निस्सन्देह, तमाम सावंजनिक आन्दोलनों की तरह काँग्रेस की हलचलों में भी बहुत- 
से नामाकूल, बेवकूफ़, निकम्मे और इससे भी बदतर छोग आये और हैं। लेकिन इस 
बात में भी मुझे कोई शक नहीं हैँ कि औसतन काँग्रेस-कार्यकर्ता अपनी बराबर" 
योग्यता रखनेवाले किसी दूसरे शख्स के मुकाबले में ज्यादा होशियार और सजीव 
साबित होगा । 

इस मामले का एक और भी पहल है, जिसको शायद सरकार और उसके 
सलाहकारों ने नहीं समझ पाया है । वह यह है कि असली क्रान्तिकारी ती इस बात 
का खुशी से स्वागत करते हैं जो सरकार काँग्रेस-कार्यकर्ताओं को ही कोई नौकरी नहीं 
मिलने देती और उनके लिए काम तथा नौकरी के तमाम रास्तो को रोक देती हैं। 
औसत कांग्रेसी इस बात के लिए बदनाम है कि वे क्रान्तिकारी नहीं होते और कुछ 
वक्‍त अध्धे-क्रान्तिकारी काम करने के बाद वे अपनी उसी पुराने ढरें की जिन्दगी और 
हालतों को शुरू कर देते हैं । वे फिर अपने धन्धे या पेशे या मुकामी राजनैतिक मामलों 
में फंस जाते हैं। बड़े-बड़े मामले उतके दिमाग़ से ओझल होने लगते हे और उसमें 
जो थोड़ा-बहुत क्रान्तिकारी जोश था वह ठंडा पड़ जाता है। उनके पुट्ठों पर चरबी 
चढ़ने लगती है और उनकी आत्मा सुरक्षितता चाहती हैं। मध्यश्रेणी के कार्यकर्ताओं 
के इस लाज़िमी झुकाव की वजह से ही आगे बढ़े हुए तथा क्रान्तिकारी ख़यालों के 
काँग्रेसियों ने हमेशा से इस बात की कोशिश की हैँ कि उनके साथी स्थानिक बोर्डों 
और कौंसिलों के विधानों के जेंजाल में पूरे समय के कामों में न फेसने पावें जो 
उन्हें काँग्रेस का कारगर काम करने से रोकते हों । 

मगर अब खुद सरकार ही कुछ हृद तक मदद कर रही हे; क्योकि वह कांग्रेसियों 
के लिए कोई काम पाना मुश्किल बनाये दें रही है, जिससे यह मुमकिन हे कि उनके 
ऋन्तिकारी उत्साह का कुछ हिस्सा जरूर कायम रहेगा या हो सकता है कि बढ़ भी 
जाय । 

एक साल या उससे कुछ ज्यादा दिनों तक म्युनिसिपलिटी का काम करने के 
बाद में यह महसूस करने लगा कि में यहाँ अपनी शक्तियों का सबसे अच्छा उपयोग 
नही कर रहा हूँ । में ज्यादा-से-ज्यादा जो कुछ कर सकता था वह यह था कि काम 
जल्दी निबटे और वह पहले से ज्यादा होशियारी के साथ किया जाय । में कोई कहने 
लायक तबदीली तो करा नहीं सकता था । इसलिए में च्रेयरमनी से इस्तीफ़ा देना 

चाहता था। लेकिन बोर्ड के तमाम मेम्बरों ते मुझपर जोर दिया कि में वेयरमन बना 
रहें । मेरे इन साथियों ने मेरे साथ हमेशा शराफ़त व मेहरबानी का बर्ताव किया था। 
इस कारण मेरे लिए उनकी बात न मानना मुश्किल हो गया। लेकिन अपनी चेयरमनी 
के दूसरे साल के अखीर में मेने इस्तीफा दे ही दिया । 

यह १९२५ की बात है । उस साल वसनन्‍्त-कतु में मेरी पत्नी बहुत बीमार पड़ 
गईं । कई महीनों तक वह लखनऊ के अस्पताल में पड़ी रही। उस साल काँग्रेस 
कानपुर में हुई थी । मुझे मुहत तक दुःखी दिल के साथ कभी इलाहाबाद, कभी कानपुर 
और कभी रूखनऊ तथा वहाँ से वापस चक्कर लगाने पड़े थे । (मे इन दिनों भी काँग्रेस 
का प्रधान-मंत्री था | ) 

डाकटरों ने सिफारिश की कि कमला का इलाज स्वीज़रलेण्ड में कराया 
जाय । मुझे यह बात पसंद आई; क्‍योंकि में खुद भी हिन्दुस्तान से बाहर चलछा जाना 
चहता था । मेरा दिमाग साफ नहीं था। कोई साफ़ रास्ता नहीं दिखाई देता था। 
मेने सोचा कि अगर में हिन्दुस्तान से दूर पहुँच जाऊँ तो चीज़ों को और अच्छी दृष्टि 
से देख सकंगा और अपने दिमाग़ के अच्धेरे कोनों में रोशनी पहुँचा सकूँगा। 

मार्च १९२६ के शुरू में हम लोग जहाज में बम्बई से वेनिस के लिए रवाना 
हुए । में, मेरी पत्नी और हमारी बेटी । उसी जहाज में हमारे साथ मेरी बहन और 
बहनोई रणजीत एस० पण्डित भी गय । उन लोगों ने अपनी योरप-यात्रा का इंतज्ञाम 
हम लोगों के योरप जाने का सवाल पैदा होने से बहुत पहले ही कर रक्‍्खा था । 


२१ 
योरप में 


सुपर योरप छोड़े तेरह साल से भी ज्यादा हो चुके थे और ये साल लड़ाई 
मु और ऋान्ति तथा भारी परिवतंन के साल थे। जिस पुरानी दुनिया को में 
जानता था वह लड़ाई के खून और उसकी बीभत्सता में डूब चुकी थी और एक नई 
दुनिया मेरा रास्ता देख रही थी । मुझे उम्मीद थी कि योरप में छः या सात महीना 
या ज्याद-से-ज्यादा साल के अखीर तक रह पाऊँगा । लेकिन दरअसल हम लोग वहाँ 
ठहरे एक साल और नौ महीने । 
यह वक्‍त मेरे शरीर और दिमाग दोनों के लिए चेन व आराम का वक्‍त था। 
ज्यादातर हमने यह वक्‍त स्वीज़रलैण्ड के जिनेवा में और मोन्टाना के पहाड़ी सेनेटो-' 
रियम में बिताया था । मेरी छोटी बहन कृष्णा भी १९२६ की गरमियों के शुरू में 
हिन्दुस्तान से हमारे पास आ गई और जबतक हम लोग योरप में रहे तबतक हमारे 
साथ रही । में अपनी पत्नी को ज्यादा अर्से के लिए नहीं छोड़ सकता था, इसलिए 
दूसरी जगहों में म॑ बहुत थोड़े वक्‍त के लिए ही जा सका । कुछ दिनों बाद जब मेरी 
पत्नी की तबियत कुछ ठीक हो गई तब हम लोगों ने कुछ दिनों तक फ्रांस, इंग्लैग्ड 
और जरमनी की सैर को । जिस पहाड़ी की चोटी पर हम लोग ठहरे थे उसके आस- 
पास चारों ओर बरफ थी । वहाँ में यह महसूस करता था कि में हिन्दुस्तान तथा , 
यूरोपियन संसार से बिलकुल अलहदा हो गया हूँ। हिन्दुस्तान में होनेवाली बातें ख़ास 
तौर पर बहुत दूर मालूम होती थीं । में महज दूर से देखने वाला एक तमाशबीन 
बन गया था जो अखबार पढ़ता था, जो बातें होती थीं उन्हें समझकर उनपर गौर 
करता था, नये योरप तथा उसकी राजनीति और उसके अर्थशास्त्र तथा उसके कहीं 
ज्यादा आज़ादाना मानव-सम्बन्धों को देखा करता था। जब मे जिनेवा में था तब 
स्वभावत मुझे राध्ट्र-संघ के कामों में और अन्तर्राष्ट्रीय मज़दूर-दफ्तर में भी दिलचस्पी 
रही थी । 
लेकिन जाड़ा आते ही, जाड़े के खेलों में मेरा मन लग गया। कुछ महीने तक 
इन खेलों में ही मेरी खास दिलचस्पी रही और इन्हींमें में लगा रहा । बरफ़ पर एक 
किस्म के खड़ाऊं पहनकर तो में पहले भी चलता तथा खिसकता था, लेकिन लकड़ी के 
आठ फीट लम्बे और चार इंच चौड़े जोड़े को पैरों से बाँध कर बरफ़ पर चलने का 
तजुर्बा मेरे लिए बिलकुल नया था और में उसपर मुग्ध हो गया । बहुत दिनों तक तो 


योरष में श्प३ 


मुझे इस खेल में काफी तकलीफ़ मालूम हुई, लेकिन वार-बार गिरने पर भी में 
हिम्मत के साथ जुटा रहा और अखीर में मुझे खूब मज़ा आने लगा । 

सब मिलाकर इन दिनों हमारी ज़िन्दगी में कोई खास घटना नहीं हुई। दिन 
बीतते गये और धीरे-धीरे मेरी पत्नी ताक़त व तन्दुरुस्‍्ती हासिल करती गई । वहाँ हम 
लोगों को बहुत कम हिन्दुस्तानियों से मिलने का मौक़ा मिछा । सच बात तो यह है 
कि उस पहाड़ी बस्ती में रहनेवाले थोड़ें-से लोगों को छोड़कर और किसीसे हमें मिलने 
का मौक़ा नहीं मिला । लेकिन हम लोगों ने योरप में जो एक और तीन-चौथाई साल 
बिताया उसमें हमें बहुत-से ऐसे पुराने क्रान्तिकारी और हिन्दुस्तान से निकाले हुए भाई 
मिले जिनके नामों से में वाकिफ़ था। 

उनमें से श्यामजी कृष्ण वर्मा जिनेवा में एक मकान की सबसे ऊँची मंजिल पर 
अपनी बीमार पत्नी के साथ रहते थे । ये दोनों बुड़ढ़े मियाँ-बीवी अकेले ही रहते थे । उनके 
साथ दिन-भर रहकर काम करनेवाले नौकर न थे, इसलिए उनके कमरे गन्दे पड़े रहते 
थे, जिनमें दम-सा घुटता था । हर चीज़ के ऊपर धूल की मोटी तह जमी हुई थी। 
इथामजी के पास काफ़ी रुपया था, लेकिन वह रुपया खर्च करने में विश्वास नहीं करते 
थे। वह ट्राम में बैठकर जाने के बदले कुछ पैसे बचा लेना ज्यादा पसन्द करते थे। जो 
कोई उनसे मिलने जाता उसको वह शक की निगाह से देखते थे और जबतक इसकी 
उलटी बात साबित न हो जाय तबतक यही मान बेठते थे कि आनेवाले महाशय या तो 
ब्रिटिश सरकार के एजेन्ट हैं या उनके धन के गाहक हैं। उनकी जेंबें उनके 'इण्डियन 
सोशियॉलोजिस्ट' नाम के अखबारों की पुरानी कापियों से भरी रहती थीं। वह उन्हे खींच- 
कर निकालते और वह कुछ जोश के साथ उन लेखों को दिखाते जो उन्होंने कोई बारह 
बरस पहले लिखे थे। वह ज्यादातर पुराने वक्‍तों की बातें किया करते थे। हेम्स्टीड 
में इण्डिया-हाउस में क्या हुआ, ब्रिटिश सरकार ने उनके भेद लेने के लिए कौन-कौन 
शख्स भेजे और उन्होंने किस तरह उन्हें पहचानकर उनको चकमा दिया, आदि। 
उनके कमरों की दीवारें पुराती किताबों से भरी अलमारियों से सटी हुई थीं। उन 
किताबों को पढ़ता-पढ़ाता कोई नहीं था, इसलिए उनपर धूल जमी हुई थी और वे 
जो कोई वहाँ जा पहुँचता उसकी तरफ दुःखभरी निगाहों से देखती-सी मालूम होती 
थी । किताबें और अखबार फश पर भी इृधर-उधर पड़े रहते थे । ऐसा मालूम पड़ता 
था मानों वे कई दिनों और हफ्तों से, मुमकिन हैँ महीनों से, इसी तरह पड़े हुए हैं। 
उस तमाम जगह में शोक की छाप-सी, द्वास की हवा-सी छाई हुई थी । जिन्दगी वहाँ 
ऐसी मालूम पड़ती थी जैसे कोई अनचाहा अजनबी घुस आया हो । अँधेरे और 
सूनसान बरामदों में चलते हुए ऐसा डर-सा मालूम पड़ता था कि किसी कोने में कहीं 


श्८छ मेरो कहानी 


मौत की छाया तो नहीं छिपी हुई है । जानेवाले उस मकान में से निकलकर आराम 
की रूम्बी साँस लेते और बाहर की हवा से खुश होते थे । 

इयामजी अपनी दौलत की बाबत कुछ इन्तज़ाम, पब्लिक के कामों के लिए कोई 
टूस्ट, कर देना चाहते थे। शायद वह विदेशों में शिक्षा पाने वाले हिन्दुस्तानियों के 
लिए कुछ इन्तज़ाम करना पसन्द करते थे । उन्होंने मुझसे कहा कि में भी उनके उस 
दस्ट का एक ट्रस्टी हो जाऊँ। लेकिन मेने उस ज़िम्मेदारी को अपने ऊपर लेने की 
कोई ख्याहिश नहीं ज़ाहिर की । में नहीं चाहता था कि में उनके आथिक मामलों के 
चक्कर में फेंसूँ । इसके अलावा मेने यह भी महसूस किया कि अगर मेने कहीं ज़रूरत 
से ज्यादा दिलचस्पी जाहिर की तो उन्हें फौरन ही यह शक हो जायगा कि उनकी 
दौलत पर मेरा दाँत है। यह तो किसीको नहीं मालूम था कि उनके पास कितनी 
दौलत हैं । यह अफ़वाह भी उड़ी थी कि जमंनी में सिक्‍क्रे की क्रीमत गिरने पर उनको 
बहुत नुक़सान हुआ था । 

कभी-कभी नामी-गरामी हिन्दुस्तानी जिनेवा में होकर गुजरते थे । जो लोग 
राष्ट्रसंघ में शामिल होने के लिए आते थे, वे तो हाक़िमी क़रिस्म के लोग होते थे 
और यह ज़ाहिर है कि ध्यामजी ऐसे लोगों के पास तक नहीं फटक सकते थे । 
लेकिन मज़दूर-दफ्तर में कभी-कभी नामी ग़ेर-सरकारी हिन्दुस्तानी आ जाते थे, जिनमें 
मदाहूर काँग्रेसी भी होते थे । श्यामजी इन लोगों से मिलने की कोशिश करते । श्याम- 
जी से मिलकर उन लोगों पर जो असर होता वह बड़ा ही दिलचस्प होता था। 
लाज़िमी तौर पर श्यामजी से मिलते ही ये लोग घबरा उठते थे और न सिर्फ पब्लिक 
में ही उनसे मिलने से बचने की कोशिश करते थे, बल्कि खानगी मे भी उनसे मिलने 
के लिए किसी-न-किसी बहाने से माफ़ी माँग लेते थे । वे लोग समझते थे कि श्यामजी 
से ताल्लक रखने या उनके साथ देखा जाने में खैर नही है । 

इसलिए श्यामजी और उनकी पत्नी को एकाकी ज़िन्दगी ब्रितानी पड़ती थी । 
उनके न तो बाल-बच्चे ही थे, न कोई रिश्तेदार या दोस्त ही; उनका कोई साथी भी 
नहीं था । शायद किसी भी मनुष्य-प्राणी से उनका सम्पर्क नही था। वह तो पुराने 
ज़माने की एक यादगार थे। सचमुच उनका जमाना गुज्ञर चुका था। मौजूदा जमाना 
उनके लिए मौजूँ नहीं था । इसलिए दुनिया उनकी तरफ़ से मुंह फेरकर मज़े से 
चली जा रही थी । लेकिन फिर भी उनकी आँखों में पुराना तेज्ञ था, और यद्यपि 
उनमें और मुझमें एक-सी कोई चीज़ नही फिर भी उनके प्रति में अपनी हमदर्दी व 
इज्ज़ञत को नहीं रोक सकता था । 

हाल ही में अख़बारों में खबर छपी कि वह मर गये और उनके कुछ दिन बाद 


योरप में श्र 


ही बह भली गृजराती महिला भी, जो दूसरे मुल्कों में देश-निकाले में भी जिन्दगी- 
भर उनके साथ रही थीं, मर गई । अखबारों की खबरों में यह भी कहां गया था 
कि उन्होंने ( उनकी पत्नी ने ) विदेश्ञों में हिन्दुस्तान की औरतों की तालीम के लिए 
बहुत-सा रुपया छोड़ा है । 

एक और मशहूर शख्स जिनका नाम मेने जक्सर सुना था लेकिन जो मुझ 
पहले-पहल स्वीज़रलेण्ड में मिले, राजा महेन्द्रप्रताप थे। उनकी आशाबादिता आन- 
न्ददायिनी थी । मेरा खयाल है कि अब भी वह आशावादी हे । वह बिलकुल हवा ' 
में रहते है और असली हालत से क़तई कोई ताललुक रखने से इन्कार करते है । मेने 
जब उन्हें पहले-पहल देखा तो थोड़ा-सा क्ोंक पड़ा । वह एक अजीब तरह की पोशाक 
पहने हुए थे, जो तिब्बत के ऊँचे मैंदानों के लिए भले ही मौजूं हों या साइबेरिया के 
मैदानों में भी लेकिन वह उन दिनों की गर्मियों में वहाँ बिलकुल बेमौजूँथी । वह 
पोशाक एक क़रिस्म की आधी फौजी पोशाक-सी थी । वह ऊँचे रूसी बूट पहने हुए थे 
और उनके कोट में बहुत-सी बड़ी-बड़ी जेंबें थीं जो फोटो तथा अख़बार इत्यादि से भरी 
हुई थीं। इन चीज़ों में जमंनी के चान्सूर बेथमैनहॉलबेग का एक खत था। 
कंसर की एक तस्वीर थी, जिसपर उसके अपने दस्तख़त थे। तिब्बत के दलाई लामा 
का लिखा हुआ भी एक खूबसूरत खर्रा था । इसके अछावा अनग्रिनत कांग़ज़ात और 
तस्वीरें थीं। उन ज़ेबों में कितनी चीजें भरी हुई थीं, यह देखकर हैरत होती थी । 
उन्होंने हमसे कहा कि एक दफा चीन में उनका एक डिस्पैच-बक्स खो गया, जिसमें 
उनके बड़े क़ीमती कागजात भरे हुए थे, तबसे उन्होंने इसीमें ज्यादा सुरक्षितता 
समझी है कि वह हमेशा अपने कागजात को अपनी जेबों में ही रक्‍खें। इसीसे उन्होंने 
इतनी ज्यादा जेबें बनवाई थीं । 

महेन्द्रप्रतापजी के पास जापान, चोन, तिब्बत और अफगानिस्तान की और 
उन यात्राओ में जो घटनायें हुईं उनकी कहानियों की भरमार थी। उनको अपनी 
जिन्दगी तरह-तरह की हालतो में बितानी पड़ी, जिनका हाल बड़ा दिलचस्प भथा। 
उस वक्‍त उनको सबसे ज्यादा जोश “आनन्द-समाज” ( 4 प्99[४7688 8000#9 ) के 
लिए था, जो ख़ुद उन्होंने क्रायम की थी ओर जिसका मूल-मन्त्र था-- खुश रहो” । 
मालूम पड़ता है कि इस संस्था को लटाबिया (या लिथुवानिया ) भें बहुत काम- 
याबी मिली । 

उनका प्रचार का तरीका यह था कि वह वक्तन-फवक्तन जिनेषा या दूसरी 
जगह होनेवाली कान्फेन्सों के मेम्बरों के पास पोस्टकार्ड पर छपे हुए अपने बहुत-से 
सन्देश भेज दिया करते थे । इन पोस्टकार्डों पर उनके दस्तखत रहते थे, लेकिन जो 


श्पई मेरी कहानी 


नाम रहता था वह विचित्र, लम्बा और विविधष। महेन््प्रताप को तो उन्होंने म० 
प्र० यही रहने दिया था, लेकिन उसके साथ और बहुत-से नाम जोड़ दिये गये थे, 
जो ज़ाहिरा तौर पर जिन देशों की उन्होंने सैर की थी उनमें से उनके मनचाहे देश के 
नाम के द्योतक थे । इस तरह वह इस बात पर ज़ोर देते थे कि वह अपनेको जाति, 
मज़हब और क़ौौम के बन्धनों से ऊपर समझते हें। इस विचित्र नाम के नीचे 
आखिरी विज्वेषता “मनुष्य-जाति का सेवक” बिलकुल मौजू था। महेन्द्रप्रताप की 
बातों को ज्यादा महत्व देना मृश्िकिल था। वह तो मध्यकालीन उपन्यासों के एक 
पात्र-से, डॉन क्विज़ोट-से, मालूम होते थे, जो ग़छती से बीसवीं सदी में आ भटके 
थे। लेकिन वह थे सोलहों आने सच्चे और अपनी धुन के पक्के । 

पेरिस में हमने बुढ़िया मैडम कामा को भी देखा। जब हमारे पास आकर 
उन्होंने हमारे चेहरे की तरफ़ गौर से देखा, और हमारी तरफ़ अँगुली उठाकर एका- 
एक हमसे यह पूछा कि आप कौन हैं, तब वह कुछ-कुछ खूंखार और डरावनी-सी 
मालूम हुईं। आपके जवाब से उनके ऊपर कोई असर नहीं पड़ता; शायद उनको 
इतना ऊँचा सुनाई देता हैं कि वह आपकी बात सुत्र ही नहीं पाती । वह अपनी 
घारणायें बना लेती हे, और फिर उन्हीपर अड़ी रहती है, चाहे वाकयात उन धारणाओ 
के खिलाफ़ ही हों। 

इनके अलावा मौलवी उबेदुल्ला थे, जो मुझे कुछ वक्‍त के लिए इटली में मिले । 
वह मुझे चालाक जेंचे, लेकिन उनकी लियाकत पुराने ज़माने की राजमैतिक चालबाजियों 
में जो होशियारी होती थी वैसी थी । वह नये विचारों के सम्पर्क में न थे । हिन्दुस्तान 
की “संयुक्त राज्यों या 'हिन्दुस्तान के संयुक्त प्रजातन्त्र' की उन्होंने एक स्कीम बनाई थी, 
जो हिन्दुस्तान की साम्प्रदायिक समस्या को हल करने की एक काफ़ी अच्छी कोशिश 
थी । उन्होंने इस्ताम्बूल में, जो उन दिनों तक कुस्तुन्तुनिया ही कहलाता था, अपनी 
कुछ पुरानी हलूचलों की बाबत भी मुझसे कुछ कहा, लेकिन उनको मेने इतना महत्व 
नही दिया, इसीलिए में जल्दी ही उन सब बातों को भूल गया । कुछ महीने बाद वह 
लाला लाजपतराय से मिले और ऐसा मालूम पड़ता है कि उन्हें मी उन्होंने वही बातें 
कह सुनाई । लालाजी पर उनका बहुत असर पड़ा, उससे वह बहुत ही चिन्तित हो 
गये थे। यहाँतक कि उस साल हिन्दुस्तान की कौंसिलों के चुनाव में उन बातों का 
बड़ा अहम हिस्सा रहा । उनके बिलकुल अनुचित विचित्र नतीजे तथा मतलब निकाले 
गये । इसके बाद मौलवी उबेदुल्ला हेजाज चले गये और कई पिछले सालों से मुझे 
उनकी बाबत कोई ख़बर नहीं मिली । 

उनसे बिलकुल दूसरी क्रिस्म के मौलवी बरक़तउल्ला साहब थे। उनसे मे बलिन में 


योरप में श्प७ 


मिझा। वह बड़े मज़ेदार और बूड़े थे। बड़े उत्साही और बहुतही भले।। बह बेचारे कुछ 
सीधे-सादे थे, बहुत तीक्न-बुद्धि न थे । फिर भी वह नयें खयालात को अपनाने और 
आजकल की दुनिया को समझने की कोशिश करते थे । १९२७ में सेनफ़ान्सिसको में 
उनकी मौत हुई । जबकि हम लोग स्वीज़रलेंड में थे। उनकी मौत की खबर सुनकर 
मुझे बहुत रंज हुआ | 

बलिन में ऐसे बहुत-से लोग थे जिन्होंने लड़ाई के वक्‍त में हिन्दुस्तानियों का एक 
दल बना लिया था | वह दल तो बहुत पहले ही टुकड़े-टुकड़े हो गया | उन लोगों की 
आपस में नहीं बनी और वे एक-दूसरे से लड़ पड़े, क्योंकि हर शख्स दूसरे पर विश्वास- 
घात करने का शक करता था। ऐसा मालूम होता है कि सब जगह देश से निकाले 
हुए राजनैतिक कार्यकर्ताओं का यही हाल होता है। बलिन के इन हिन्दुस्तानियों में 
से बहुत-से तो मध्यश्रेणी के छोगों के उन बैठे-बिठाये पेशों में लग गये । महायुद्ध के बाद 
जमेंनी में इस तरह के पेशे अक्सर नहीं मिल सकते थे | अब जो उनमें हिलग गये उनमें 
क्रान्तिकारी-पतत का कोई चिन्ह नहीं रहा। यहाँतक कि वे राजनीति से भी दूर 
रहने लगे। 

लड़ाई के ज़माने के इस पुराने दल की कहानी मनोरंजक हूँ | इनमें ज्यादातर 
तो वे लोग थे जो १९१४ की उन मनहुस गर्मियों में जर्मनी के जुदा-जुदा विश्वविद्या- 
लयों में पढ़ रहे थे । ये लोग जमंनी के विद्या्थियों के साथ उहींकी-सी ज़िन्दगी बिताते 
थे, उनके साथ बियर (शराब) पीते थे ओर उनकी (जमंनी की) संस्कृति को 
सहानुभूति तथा सम्मान के साथ देखते थे। लड़ाई से उनको कुछ मतलब न था, 
लेकिन उस वक्‍त जमंनी के ऊपर राष्ट्रीय उन्‍्माद का जो तूफ़ान आया उससे विचलित 
हुए बिना नहीं रह सके । उनकी भावना तो वास्तव में ब्रिटिश-विरोधी थी, न 
कि जनों की पक्षपाती। अपने हिन्दुस्तान की राष्ट्रीयता ने उन्हें ब्रिटेन के दुश्मनों 
की ओर झुका दिया । लड़ाई शुरू होने के बाद फ़ौरन ही कुछ और थोड़े-से हिन्दुस्तानी, 
जो इनसे कहीं ज्यादा करान्तिकारी थे, स्वीजरलेण्ड से जमंनी में जा पहुँचे। इन लोगों 
ने अपनी एक कमिटी बना ली और हरदयाल को बुला भेजा । वह उन दिनों संयुक्त राज्य 
अमेरिका के पश्चिमी किनारे पर थे । हरदयाल कुछ महीने पीछे आ गये, लेकिन इस वक्‍त 
तक यह कमिटी काफ़ी महत्वपूर्ण हो गई थी । कमिटी पर यह महत्व जमंन-सरकार ने 
लाद दिया था । जमेन-सरकार क़ुदरतन यह चाहती थी कि वह तमाम ब्रिटिश-विरोधी 
जज़बात को अपने फ़ायदे के लिए इस्तैमाल करे । उधर हिन्दुस्तानी यह चाहते थे कि 
वे अपने क्रौमी मक़सदों को पूरा करने के लिए अन्तर्राष्ट्रीय परिस्थिति का फ़ायदा 
उठावें। वे यह नहीं चाहते थे कि महज़ जमंती के ही फ़ायदे के लिए अपनेको इस्तें- 


श्प८ मेरी कहानी 


माल होने दें । इस मामले में उनकी बहुत चल नहीं सकती थी, लेकिन वे यह महसूस 
करते थे कि उनके पास कोई ऐसी चीज़ ज़रूर है जिसे लेने के लिए जमं॑न-सरकार 
बहुत उत्सुक हैं। इस बात से उन्हें जमंन-सरकार से सौदा करने को एक हश्नियार मिल्ल 
गया । उन्होंने इस बात पर बहुत ज़ोर दिया कि हिन्दुस्तान की आज़ादी का जर्मत- 
सरकार अहद करे और इत्मीनान दिलाये कि उस अहृद पर कायम रहेगी। ऐसा मालूम 
होता है कि जर्मनी के वैदेशिक दफ्तर ने इन लोगों से बाक़ायदा सुलहनामा किया, जिसमें 
उन्होंने यह वादा किया कि अगर जर्मन लोगों की फ़तह हुईं तो जमंन-सरकार हिन्दु- 
स्‍्तान की आज़ादी को मंजूर कर लेगी | इसी अहद और इसी झते तथा कई छोटी 
शर्तों की बुनियाद पर इस हिन्दुस्तानी दल ने यह वादा किथा कि हम लड़ाई में जम॑नी 
की मदद करेंगे । जमंती की सरकार हर तरह से इस कमिटी की इज्ज़त करती थी, 
और उसके प्रतिनिधियों के साथ करीब-क़रीब विदेशी राजदूतों की बराबरी का बर्ताव 
किया जाता था । 
खास तौर पर बेतजुर्बा नौजवानों के इस छोटे-से दल को यकायक जो इतना 
महत्व मिल गया, उससे उनमें से कई का सिर फिर गया । वे यह महसूस करने लगे कि 
हम कोई बहुत बड़ा ऐतिहासिक काये कर रहे हे, वे बहुत ही बड़ी और युगान्तरकारी 
कारवाइयों में लगे हुए हे । उनमें से बहुतों को बड़े जोशीले मौकों का सामना करना 
पड़ा और वे बाल-बाल बचे । लेकिन लड़ाई के पिछले हिस्से में उनकी अहमियत खुल्लम- 
खुल्ला कम होने लगी, और उनकी उपेक्षा शुरू हो गई । हरदयाल को, जो अमेरिका 
से आये थे, बहुत पहले ही सलाम कर लिया गया था । कमिटी से उनकी बिलकुल नहीं 
बनी, और कभिटी तथा जमन सरकार दोनो ही उनको विश्वास-पात्र नहीं मानते थे, 


है. 


उन्होंने उन्हें चुपचाप खिसका दिया । कई साल बाद जब १९२६ और १९२७ में में 
योरप में था, तब मुझे यह देखकर अचम्भा हुआ कि योरप में रहनेवाले ज्यादातर 
हिन्दुस्तानियों के दिलों में हरदयाल के खिलाफ़ कितनी कटुता और कितनी नाराज़यी 
है । उन दिनों वह स्वीडन में रहते थे । में उनसे नहीं मिला । 
लड़ाई खत्म होते ही बवलिनवाली हिन्दुस्तानी कमिटी का बुरी तरह ख़ात्मा हो 
गया । उन लोगों की तमाम उम्मीदों पर पानी फिर गया था, जिससे उनके लिए 
जिन्दगी बिलकुल नीरस हो गई थी । उन्होंने बहुत बड़ा जुआ खेला था, और उसमें 
हार गये थे। लड़ाई के सालों में उन्हें जो महत्त्व मिला, और जैसे बड़े-बड़े वाक़थात 
हुए, उनके बाद तो हर हालत में जिन्दगी भारमूत मालूम होती । लेकिन उन बेचारों को 
तो मूंँह-माँगे इस तरह की बेफ़िक्री की जिन्दगी भी नहीं नसीब हो सकती थी । वे 
हिन्दुस्तान में लौट नहीं सकते थे, और लड़ाई के बाद के हारे हुए जमेनी में रहने के 


योरप में श्द् 


लिए कोई आराम की जगह थी नहीं । उन बेचारों को बड़ी मुदिकल का सामना 
करना पड़ा। उनमें से कुछेक को ब्रिटिश सरकार ने बाद में हिन्दुस्तान में आने की 
इजाजत दे दी, लेकिन बहुतों को तो जर्मनी में ही रहना पड़ा । उनकी हालत बड़ी 
नाजुक थी । ज़ाहिर है कि वे किसी भी राज्य के नागरिक न थे। उनके पास वाजिब 
पासपोर्ट तक नहीं थे । जर्मनी के बाहर तो सफ़र करना मुमकिन था ही नहीं, जमेंनी 
में रहने में भी बहुतसी मुश्किलें थीं, वे वहाँ की पुलिस की मेहरबानी से ही रह सकते 
थे । उनकी जिन्दगी बहुत ही चिन्ता और मुसीबत से भरी थी। रोज़-बरोज उन्हें 
कोई-न-कोई फ़िक्र सवार रहती थी । हर वक्‍त उन्हें इसी बात के लिए परेशान रहना 
पड़ता था, कि क्‍या खाये और कंसे जियें ? 

१९३३ के शुरू से नाज़ियों के दौर-दौरे ने उनकी बदनसीबी को और भी 
बढ़ा दिया । अगर वे सोलहों आने नाज़ियों के मत को मान लें तो दूसरी बात है। जो 
लोग नॉडिक नहीं हें, और खास तौर पर एशियायी हे, ऐसे विदेशियों का आजकल 
जर्मनी में स्वागत नहीं होता । उन लोगों को ज्यादा-से-ज्यादा उस वक्‍त तक वहाँ ठहरने 
भर दिया जाता है जब तक कि वे ठीक तरह से रहें । हिटलर ने कई बार यह ऐलान 
किया हैं कि वह हिन्दुस्तान मे ब्रिटेन के साम्राज्यवादी शासन का तरफ़दार है । इसमें 
शक नहीं कि यह बात वह ब्रिटेन की सद्भावना प्राप्त करने को कहता है, इसीलिए 
वह ऐसे किसी हिन्दुस्तानी को शह नही देना चाहता जिसने ब्विटिश सरकार को 
नाराज़ कर दिया हो । 

बलिन में हमें जो देश-निकाले हुए हिन्दुस्तानी मिले उनमे से एक चम्पकरमन 
पिल्‍ले थे । वह पुराने युद्धधालीन दक के एक मशहूर भेम्बर थे । वह कुछ घमधाम- 
पसन्द थे, और नौजवान हिन्दुस्तानियों ने उन्हे एक बुरासा खिताब दे रक्खा था । वह 
सिर्फ़ राष्ट्रीयता की भाषा में ही सोच सकते थे । किसी भी सवाल को उसके सामाजिक 
और आशिक पहल से देखने से वह दूर भागते थे। जमेनी के राष्ट्रवादी स्टील हेल्मेट्स' 
से उनकी खूब पटती थी। वह जमंनी में उन थोड़े-से हिन्दुस्तानियों में से थे, जिनकी 
नाज़ियों से खूब छनती थी । कुछ महीने हुए, जेल में मेने ख़बर पढ़ी कि बलिन में 
उनका देहान्त हो गया । 

हिन्दुस्तान के एक मशहूर घराने के वीरेन्द्रनाथ चट्टोपाध्याय बिलकुल दूसरी 
किस्म के आदमी थे। आम तौर पर लोग उन्हे चट्टों के नाम से जानते थे । वह बहुत 
ही काबिल और बड़े मज्ञे के आदमी थे । हमेशा मुसीबतों में रहते । उनके कपड़े बिलकुल 
फटे-पुराने थे, और अक्सर उन्हें अपने खाने का इन्तजाम करना बहुत ही मुश्किल हो 
जाता था । लेकिन उनके मज़ाक और उनकी खुशदिली ने उनका साथ कभी नहीं 

छोड़ा । जब में इंग्लैण्ड में पढ़ रहा था, तब वह मुझसे कुछ सारू आगे थे । जब में 
हैरो में दाखिल हुआ, तब वह ऑक्सफोर्ड में थे। तबसे वह कभी हिन्दुस्तान को नहीं 
लौटे । कभी-कभी घर की याद उनको सताने लगती और वह हिन्दुस्तान को लौटने के 
लिए व्याकुल हो उठते | उनके तमाम पारिवारिक बन्धन खत्म हो चुके थे। और 
यह तय है कि अगर वह कभी हिन्दुस्तान आये तो फौरन ही वह दुःखी होने लगेंगे, 
और यह पावेंगे कि यहाँ उनका मेल नहीं मिलता । लेकिन इतने वर्षों के बीत जाने 
और लम्बे-लम्बे सफ़र करने के बावजूद घर का खिंचाव तो रहता ही है। देश से 
निकाला हुआ कोई भी शख्स अपनी इस बीमारी से, जिसे मैज़िनी आत्मा का 
तपेदिक़' कहता था, नही बच सकता । 

में यह ज़रूर कहूँगा कि मुझे दूसरे मुल्कों में जितने देश-निकाले हुए हिन्दुस्तानी 
मिले, उनमें ज्यादातर लोगों का मेरे ऊपर अच्छा असर नही पड़ा, यद्यपि मे उनकी 
कुर्बानियों की तारीफ करता था और जिन वाक़ई और असली मौजूदा मुसीबतो में 
वे फँसे हुए थे और उन्होने जो तकलीफ़ें सही थी और जो सहनी पड़ रही थी, उनसे 
मेरी पूरी हमदर्दी थी। में उनमे से ज्यादा लोगों से नही मिला, क्‍योंकि उनकी 
तादाद बहुत काफ़ी है और वे दुनिया-भर में फंले हुए हे । उनमें से नाम भी तो हमने 
बहुत कम के सुने है, बाक़ी तो हिन्दुस्तान की दुनिया से बिलकुल अरूग हो गये हैं और 
अपने जिन हिन्दुस्तानी भाइयों की खिदमत करने की उन्होंने कोशिश की वे उन्हें भूछ 
गये है । उनमें से जिन थोड़े-से लोगों से में मिला उनमे वीरेन्द्र चट्टोपाध्याय और एम० 
एन० राय के बुद्धि-वेभव का मुझपर अच्छा असर पड़ा । राय से में कोई आध घण्टे 
तक मास्को में मिला था । उन दिनों वह प्रमुख कम्यूनिस्ट थे, लेकिन कम्यूनिस्ट इंटर- , 
नेशनल ब्रांड के कट्टर कम्यूनिज्म से बाद के उनके कम्यूनिज्म में फर्क हो गया था । * 
में समझता हूँ कि चट्टो बाकायदा कम्यूनिस्ट न थे, सिर्फ उनका झुकाव कम्यूनिज्म की 
तरफ था । अब तो राय को हिन्दुस्तानी जेलों में पड़े हुए तीन साल से भी ज्यादा 
हो गये है । 

इनके अलावा और भी बहुत-से हिन्दुस्तानी थे जो योरप के मुल्कों में घूमते- 
फिरते थे । ये लोग ऋन्‍्तिकारियों की जुबान में बात-बीत करते, बड़े-बड़े जीवट की 
और अजोब बातें सुझाते, कौतूहल-भरे विचित्र सवाल पूछते । ऐसा मालूम पड़ता था 
कि इन लोगों पर ब्रिटिश सीक्रेट सविस ( खुफिया महकमे ) की छाप लगी हुई थी । 

हाँ, हम बहुतसे यूरोपीयनों और अमेरिकनों से भी मिले । जिनेवा से हम कई 
बार वील न"'' व में रोमा रोलां को देखने के लिए विला ऑल्गा गये। उनके पास पहली 
मत्तबा जाते वक्‍त हम गांधीजी से परिचय-पत्र छेते गये थे । एक नौजवान जर्मन कवि 

ओर नाटककार की याद भी में बहुत बहुमूल्य समझता हूँ । इसका नाम था अन्स्टे टॉलर। 
अब नाज़ियों के शासन में वह जमंन नहीं रहा । यही बात न्यूयाक के सागरिकर 
स्वाधीनता-संघ के रोजर बाल्डबिन के लिए है | जिनेवा में नामी लेखक धनगोपाछ 
मुकर्जी से भी हमारी दोस्ती हो गई थी । वह अमेरिका में बस गये हैं । 

योरप जाने से पहले में हिन्दुस्तान में फ्रेक बुशमन से मिला था। यह आक्सफोड्ड- 
ध्रूप-मूवमेंट के हे। इन्होंने अपनी हलचल के सम्बन्ध में कुछ साहित्य मुझे दिया । उसे 
पढ़कर मुझे बड़ा आइचर्य हुआ । यकायक मज़हब बदल देना या गुनाहों का इकबाल 
करते फिरना और आम तोर पर धर्म का पुनरुद्धार करना मेरी निगाह में एसी बातें ' 
है जिनका बुद्धि-वाद के साथ मेल नहीं खाता । में यह नहीं समझ सका कि जो शख्दा 
जाहिरा तौर पर साफ-साफ बुद्धिमान मालूम होते थे वे ऐसे अजीब मनोंभावरों के 
शिकार कैसे हो जाते हे और उनपर इन भनोविकारों का इस ह॒द तक असर कंसे पड़ 
जात। है ? मेरा कौतूहल बढ़ा । जिनेवा में फ्रेंक बुशमैन मुझे फिर मिले और उन्होंने 
मुझे न्यौता दिया कि रूमानिया में उनकी जो अन्तर्राष्ट्रीय गृह-पार्टी होनेवाली है उसमें 
में शामिल होऊँ। मुझे अफसोस है कि में वहाँ नहीं जा सका और नजदीक से इस नई 
भावपूर्णता को नही देख सका । इस तरह मेरा कोतूहल अभीतक अतृप्त ही हैं और में 
इस आक्सफोर्ड-ग्रूप-मूवमेंट की बढ़ती को जितनी खबरें पढ़ता हूँ उतना ही आइचर्य 
करता हूँ । 

हभारे स्वीजरलूण्ड में पहुँचने के बाद फ़ौरन ही इंग्लैण्ड में आम हड़ताल हो गई 
थी, जिससे मुझे बहुत उत्तेजना हुई । मेरी हमदर्दी पूरी तरह हड़तालियों के 
साथ थी । कुछ दिनों के बाद जब हड़ताल बुरी तरह खत्म हुई तब मुझे ऐसा मालूम 
पड़ा मानों खुद मुझपर चोट पड़ी हैं। कुछ महीने बाद मुझे कुछ दिनों के लिए इंग्लैण्ड 
जाने का मौका मिला । वहाँ कोयले की खानों के मज़दूरों की लड़ाई अभीतक चल 
रही थी और रात में लन्दन आधे अन्धेरे-से में रहता था। एक खान में भी में कुछ 
समय के लिए गया । मेरा खयाल है कि वह जगह डरबीशायर में होगी । मर्दों, 
औरतों और बच्चो के पीले और पिचके हुए चेहरे मेने अपनी आँखों से देखे । इससे 
भी ज्यादा आँखें खोलनेवाली बात यह हुई कि मेने हड़ताल करनेवाले मज़दूरों और 
उनकी औरतों पर मुकामी या काउण्टी की अदालतो में मुकदमे चलते हुए देखे | इन 
अदालतों के मजिस्ट्रेट खुद उन कोयलों की खानों के डाइरेक्टर या मैनेजर थे । उन्हीं- 
की अदालतों में मज़दूरों का मुकदमा हुआ और उन्हें ज़रा-ज़रा-से जुर्मों के लिए कुछ 
खास तौर पर बनाये गये कानूनों के मुताबिक सजा दे दी जाती थी। एक मुक़दमे से 
मुझे ख़ास तौर पर गुस्सा आया । अदालत के कटघरे में तीन या चार औरतें ऐसी 
लाई गई जिनकी गोद में बच्चे थे । उनका जुर्म यह था कि उन्होने हड़ताल करनेवालों 
की जगह पर काम करने जानेवाले मज़दूर-द्रोहियों को घिककारा था। ये नौजवान 
मातायें और उनके नन्‍हें-नन्‍्हें बच्चे दुखी हे और उन्हें भरपेट भोजन नहीं मिलता, 
यह बात साफ़-साफ़ दिखाई देती थी । लम्बी लड़ाई से वे बहुत ही कमज़ोर हो गई 
थी । उनकी हालत बहुत बिगड़ गई थी । उनमें उन मज़दूर-द्रोहियों के प्रति कदुता 
आ गई थी जो उनके मुंह का कौर छीनते हुए मालूम होते थे । 

अमीर श्रेणी के लोग ग़रीब दर्जे के लोगों के साथ कंसा इन्साफ़ करते हे, इसकी 
बाबत अक्सर हम लोग बहुत-सी बातें पढ़ा करते हैं; और हिन्दुस्तान मे तो इस तरह 
के इन्साफ़ों के किस्से रोजमर्रा की बातें हैं। लेकिन, किसी भी वजह से हो, में यह 
उम्मीद नहीं करता था कि इंग्लैण्ड में भी ऐसे “इन्साफ़' का इतना बुरा नमूना मुझे 
देखने को मिलेगा । इस वज़ह से उससे मेरे मन में भारी धक्का लगा। एक और बात 
जिसे देखकर मुझे कुछ अचरज हुआ यह थी कि हड़ताल करनेवालों में डर की 
आबहवा फैली हुई थी। निश्चित रूप से पुलिस और हाकियों ने उन्हें बुरी तरह डरा 

दिया था जिससे वे बेचारे सब बातों को, में समझता हैं कि उनके साथ जो बेंइज्जती 
का बर्ताव किया जाता था उसे भी, चुपचाप सह छेते थे । यह सही है कि एक लम्बी 
लड़ाई के बाद वे बुरी तरह थक गये थे। उनकी हिम्मत उनका साथ छोड़ने को ही 
थी। दूसरे मज़दूर-संघों के उनके साथी मज़दूरों ने उनका साथ छोड़ ही दिया था। 
लेकिन गरीब हिन्दुस्तानी मजदूरों के मुक़ाबिले में फिर मी दुनिया-मर का फर्क था । 
ब्रिटिश खानों के मज़दूरों का संगठन तो अभीतक बहुत मज़बूत था। सचमुच मुल्क- 
भर के मज़दूरों की ही नहीं, दुनिया-मर के मज़दूर-संघों की हमदर्दी उनके साथ थी । 
उनके विषय में काफ़ी प्रचार हो रहा था। इसके अलावा भी उनके पास तरह-तरह 
के साधन थे। हिन्दुस्तानी मज़दूरों को इनमें से एक भी बात नसीब नहीं । लेकिन 
फिर भी दोनों मुल्कों के मज़दूरों की उस डर-भरी, भयभीत, निगाह में एक अजीब 
एकसापन था । 

उस साल हिन्दुस्तान में असेम्बली और प्रान्तीय कौंसिलों का हर तीसरे साल 
होनेवाला चुनाव था। मुझे उन चुनावों में कोई दिलचस्पी नहीं थी, लेकिन वहाँ जो 
घमासान वाग्युद्ध हुआ उसकी कुछ आवाजें स्वीज़रलण्ड में भी पहुँच गईं। स्व॒राज- 
पार्टी इन दिनों तक कौंसिलों में बाक़ायदा कांग्रेस-पार्टी हो गई थी । इसकी मुखालिफत 
करने के लिए, मुझे म/लूम हुआ कि, पं० मदनमोहन मालवीय और लाला लाजपतराय 
ने एक नई पार्टी बनाई थी । इस पार्टी का नाम रक्‍्ला गया था नेशनलिस्ट-पार्टी । 
मेरी समझ में यह नहीं आया और अभीतक में नही समझ सका कि नई पार्टी और 
पुरानी पार्टी में किन बुनियादी उसूलों का फ़कं था। सच बात तो यह है कि 
आजकल कौसिलों की ज्यादातर पार्टियों में कोई कहने रायक फर्क नहीं है-उतना ही 
फर्क है जितना ईसरी और ईसरिया के नामों में । कोई असली उसूल उन्हें एक-दूसरे 
से अलग नहीं करता था। स्वराज-पार्टी ने पहले-पहल कोंसिलों में एक नथा और 
लड़ाकू रुख अख़्त्यार किया और दूसरों के मुकाबिले में वह ज्यादा गरम नीति से 
काम लेने की पक्ष-पाती थी । लेकिन यह फर्क तो मात्रा का फर्क था, किस्म का नहीं: । 

नई नेशनलिस्ट-पार्टी अधिक माडरेट यानी नरम दृष्टि-कोण की प्रतिनिधि 
थी। वह निश्चित रूपसे स्वराज-पार्टी से ज्यादा सरकार की ओर झूकी हुई थी। 
इसके अछावा वह सोछहों आने हिन्दू-पार्टी भी थी, जो हिन्दू:सभा के घनिष्ठ सह- 
योग के साथ काम करती थी । पं० मालवीयजी का इस पार्टी का नेतृत्व करना तो 
आसानी से समझ में आ सकता था, क्योंकि वह उनके सार्वजनिक रुख़ को अधिक- 
से-अधिक प्रदर्शित करती थी । पुराने ताल्लुकात की वजह से वह काँग्रेस में ज़रूर 
बने हुए थे, लेकिन उनका दिमारी दृष्टिकोण लिबरलों या माड़रेटों के दृष्टिकोण 

से ज्यादां भिन्न न था। काँग्रेस ने असहयोग-और सीधी लड़ाई के जो नये ढंग अख्त्यार 
किये थे, थे उन्हें पसन्द न थे । कांग्रेस की तीति को तय -करने में भी उनका कोई खास 
हाथ न था । यद्यपि लोग उनकी बड़ी इज्जत करते थे और कांग्रेस में हमेशा उतका स्वा- 
गत किया जाता था, लेकिन दरअसरू वह नई काँग्रेस के नहीं थे । वह उसकी छोटी 
कार्य-कारिणी,--कार्य-समिति--के मेम्बर नहीं थे । और वह काँग्रेस के आदेशों पर भी 
अमल नहीं करते थे, खासकर उन आदेझ्षों पर जो कौंसिलों के बारे में दिये जाते थे । वह 
हिन्दू-सभा के सबसे ज्यादा लोकप्रिय नेता थे, और हिन्दू-मुसलमानों के मामलों में 
उनकी नीति काँग्रेस की नीति से जुदा थी। काँग्रेस के प्रति उनको वैसी भावुकता-नूर्ण 
आसक्तति थी, जैसी किसी एक संस्था से किसीका करीब-करीब शुरू से ही सम्बन्ध 
होने पर हो जाती है । कुछ हृद तक इसलिए भी उन्हें काँग्रेस से प्रेम था, क्योंकि 
आज़ादी की लड़ाई की दिशा में भी उनकी भावुकता उन्हे खीच ले जाती थी और ; 
यह यह देखते थे कि काँग्रेस ही एक ऐसी संस्था है जो उसके लिए कोई कारगर काम 

कर रही हूँ । इन वजूहात से उनका दिल अक्सर काँग्रेस के साथ रहता था, खास तौर 
पर लड़ाई के वक्‍त में; लेकिन उनका दिमाग दूसरे कैम्पो में था। लाजिमी तौर 

पर इसका नतीजा यह हुआ कि खुद उनके भीतर लगातार एक अन्तहंन्द्र होता 

रहता था। कभी-कभी वह एक-दूसरे के खिलाफ़ दिशाओं में, पूर्व-पश्चिम दोनों 
तरफ़, एकसाथ चलने की कोशिश करते थे । नतीजा यह होता था कि लोगों की 
बुद्धि गड़बड़ी मे पड़ जाती थी । लेकिन राष्ट्रीयता ऐसी गोलमालों की खिचड़ियों से 
ही भरी हुई हे और मालवीयजी केवल नशनलिस्ट हे, सामाजिक और आधिक परि- 
बतेनों से उनका कोई वास्ता नही। वह पुराने कट्टर पंथ के समर्थक थे और हें। 

सामाजिक, आथिक और सांस्कृतिक दृष्टि से वह सनातन-धर्म के माननेवाले है । हिन्दु- 
स्तानी राजे, ताल्लुकेदार तथा बड़े-बड़े ज्मींदार ठीक ही उन्हे अपना हितचिन्तक 
मित्र समझते हे । वह सिफ़े एक ही तबदीली चाहते हें, पर उसे ज़रूर तहेदिल से 

चाहते है । वह है हिन्दुस्तान से विदेशी शासन का क़तई हट जाना । उन्होने अपनी 

जवानी में जो कुछ पढ़ा और जो राजनंतिक तालीम पाई थी उसका अब भी उनके 

दिसाग़ पर बहुत असर है और वह लड़ाई के बाद की, बीसवीं सदी की, सजीव और 

ऋान्तिकारी दुनिया को अर्ध-स्थिर उन्नीसवीं सदी के चइसे से, टी० एच० ग्रीन और 

जान स्टुअर्ट मिल और ग्लैडस्टन व मॉल की निगाहों से तथा हिन्दू-संस्कृति और 
समाज-विज्ञान के तीन-चार वर्ध पुराने पृष्ठ-भाग से, देखते हैं । यह एक विचित्र मेल 
है, जिसमें परस्पर-विरोधी बातें भरी हुई हैं| छेकिन परस्पर-विरोधी बातों को हल 
करने की अपनी खुद की शक्ति में उनका विश्वास आइचयं-जनक है । उठती जवानी 

से ही विविध क्षेत्रों में उनके द्वारा भारी सावंजनिक सेवायें होती, आई हैं। काशी- 
हिन्दू-विश्व-विद्यालय जैसी विज्ञाल संस्था क़ायम करने में उन्होंने कामयाबी हासिल 
की है। उनकी सचाई और उनकी लगन बिलरकुल साफ़ दिखाई देती है। उनकी 
भाषण-श्क्ति बहुत ही बा-असर है । उनका स्वभाव मीठा है और उनका ब्यक्तित्व 
दिल को अपनी तरफ़ कर लेनेवाला हैं। इन सब बातों से हिन्दुस्तान के लोगों को, 
खास तौर पर हिन्दुओं को, वह बहुत प्यारे हैं, और यद्यपि बहुत-से लोग राजनीति में 
उनसे सहमत नहीं हैं, न उनके पीछ ही चलते हेँ, लेकिन वह उनसे प्रेम तथा उनकी ' 
इज्जत जरूर करते हे । अपनी अवस्था और बहुत लम्बी सावंजनिक सेवा की वजह से 
वह हिन्दुस्तान की राजनीति के नेस्टर या वृद्ध-बशिष्ठ है, लेकिन ऐसे जो समय से 
पीछे मालूम देते हें और जो आजकल की दुनिया से बिलकुल अलग-से है। उनकी 
आवाज़ की तरफ़ लोगों का ध्यान अब भी जाता है, लेकिन वह जो भाषा बोलते है 
उसे अब बहुत-से लोग न तो समझते ही हें न उसकी परवाह ही करते हे ।. 

इन बातों से मालबीयजी के लिए यह स्वाभाविक ही था कि वह स्वराज-पार्टी 
में शामिल न होते । वह पार्टी राजनैतिक दृष्टि से उनके लिए बहुत ज्यादा आगे बढ़ी 
हुई थी, और उसमें कांग्रेस की नीति पर डटे रहने का कड़ा अनुशासन जरूरी था । 
वह चाहते थे कि कोई एसी पार्टी हो जो ज्यादातर उग्र न हो और जिसमें, राजन॑तिक 
और फिरकेवाराना दोनो मामलों में मन-मुताबिक काम करने की ज्यादा छूट मिले । 
ये दोनों बाते उन्हें उस नई पार्टी में मिल गई जिसके वह जन्मदाता और नेता थे । 

लेकिन यह बात आसानी से समझ में नहीं आती कि लाला हाजपत राय क्‍यों 
नई पार्टी में शामिल हुए, यद्यपि उनका झुकाव भी कुछ-कुछ दाहिनी तरफ और ज्यादा 
फिरकेवाराना नीति की तरफ था। उस साल गर्भियों में में जिनेवा में लालाजी से मिला 
था और मुझसे उनकी जो बातें वहाँ हुईं उनसे तो यह नहीं मालूम पड़ता था कि वह 
कांग्रेस-पार्टी के खिलाफ लड़ाक्‌ रुख अख्त्यार करेंगे । यह क्‍यों हुआ, इस बात का 
अभीतक मुझे कुछ पता नहीं। लेकिन चुनाव की लड़ाई के दौरान में उन्होंने कुछ 
स्पष्ट इलज़ाम लगाये, जिनसे यह पता चल जाता है कि उनके मन में क्या-क्या चल 
रहा था। उन्होंने कांग्रेस के नेताओं पर इलज़ाम लगाया कि वे हिन्दुस्तान से बाहर के 
लोगों के साथ साजिश कर रहे हैं । उन्होंने एक यह भी इलजाम लगाया कि काबुल 
में कांग्रेस की शाखा खोलकर इन्होंने कुछ साजिश की हैँ । मेरा खयाल है कि उन्होंने 
अपने इन इरूज़ामों की बाबत कोई खास बात कभी नहीं बताई । बार-बार प्रार्थना 
करने पर भी वह तफ़्सील में कोई सबूत न दे सके । 

मुझे याद है कि जब मेंने स्वीजरलेण्ड में हिन्दुस्तानी अखबारों में छालाजी के 

इलज़ामों को पढ़ा तो में दंग रह गया। कांग्रेस के मंत्री को हैसियत से में कांग्रेस की 
बाबत सब बातें जानता था । काबुल की कांग्रेस-कमिटी का कांग्रेस से सम्बन्ध कराने 
में मेरा अपना हाथ था | उसकी शुरुआत देशबन्धु दास ने की थी। यद्यपि मुझे उस 
वक्त यह नहीं मालूम था, अब भी नहीं मालूम है, कि लारूाजी के पास उन 
इलज़ामों की क्‍या तफसील थी, फिर भी में उनके स्वरूप को देखकर यह कह सकता 
हूँ कि जहाँतक कांग्रेस से ताल्लुक़ है इन इलज़ामों की कोई बुनियाद नहीं हो सकती । 
में नहीं जानता कि इस मामले में छालाजी कैसे गुमराह हो गये। मुमकिन है कि 
तरह-तरह की अफवाहों का उन्होंने ऐतबार कर लिया हो, और मेरा खयाल है कि 
हालही में मौलवी उबेदुल्ला के साथ उनकी जो बातचीत हुई थी उससे उनके ऊपर 
ज़रूर असर पड़ा होगा । हालांकि उस बातचीत में मुझे कोई बात ऐसी ग़ैर-मामूली 
नहीं मालूम होती थी, लेकिन चुनाव के वक्‍त में गेरमामूली हालत पैदा हो जाती है । 
उनमें एक ऐसी अजीब बात होती है कि लोगों का मिज्ञाज बिगड़ जाता है और वे 
मामूली पैमानों के मुताबिक काम नहीं करते । इन चुनावों को में जितना ही ज्यादा 
देखता हूँ उतनी ही ज्यादा मेरी हैरत बढ़ती जाती है, और मेरे मन में उनके खिलाफ 
एक ऐसी अरुचि पंदा हो रही हे जो लोकतंत्री भाव के क़तई खिलाफ है। 
लेकिन, शिकायतों की बात जाने दीजिए, मुल्क के बढ़ते हुए फिरकेवाराना 
मिज्ञाज को देखकर, नेशनलिस्ट-पार्टी का या ऐसी ही किसी और पार्टी का खड़ा होना 
लाज़िमी था | एक तरफ मुसलमानों के दिलों में हिन्दुओं की ज्यादा तादाद का डर था, 
दूसरी तरफ हिन्दुओं के दिलों में इस बात पर बहुत नाराज़गी थी कि मुसलमान उन- 
पर धौंस जमाते हैं। बहुत-से हिन्दू यह महसूस करते थे कि मुसलमानों का रुख बहुत- 
कुछ 'जो-कुछ पास पलले है उसे रख दे नही तो ठीक कर दूँगा' जैसा हैं और वे दूसरी 
तरफ़ सरकार की तरफ़ मिलने की धमकी देकर जबरदस्ती खास रिआयतें ले लेने की 
भी बहुत ज्यादा कोशिश करते थे । इसी वजह से हिन्दू-सहासभा को कुछ अहमि- 
यत मिल गई, क्‍योंकि वह हिन्दू राष्ट्रीयता की प्रतिनिधि थी | अब हिन्दुओं की हिन्दू- 
साम्प्रदायिकता मुसलमानों की साम्प्रदायिकता के मुकाबले वर आ डटी थी। महासभा 
की लड़ाकू हरकतों का यह नतीजा हुआ कि मुसलमानों की यह साम्प्रदायिकता और 
भी जोर पकड़ गई । इसी तरह घात-प्रतिघात होता रहा और इस प्रक्रिया में मल्क 
का फिरकेवाराना पारा बहुत चढ़ गया । खास तौर पर यह सवाल देदा के अल्पसंख्यक 
दल और बहुसंख्यक दल के झगड़े का सवाल था । छेकिन अजीब बात तो यह थी कि 
मुल्क के कुछ हिस्सों में बात बिलकुल उलटी थी । पंजाब और सिन्घ में हिन्दू और 
सिक्‍ख दोनों की तादाद मिलकर भी मुसलमानों से कम थी | और इन सूबों के अल्प- 

संख्यक हिन्दू और सिक्‍खों को भी वेर-भाव रखनेंवाली बहुसंल्या से कुचले जाने का 
उतना ही डर था जितना मुसलमानों को हिन्दुस्तान के दूसरे सूबों में। या अगर 
बिलकुल ठीक-ठीक बात कही जाय तो यों कहिए कि दोनों दलों के मध्यश्रेणी वाले 
नौकरी की फिराक में लगे हुए लोगों को यह डर था कि कहीं ऐसा न हो जाथ कि 
नौकरियाँ मिलने ही न पावें; और कुछ हद तक स्थापित स्वार्थ रखनेवाले जमींदारों 
और साहूकारों वर्गरा को यह डर था कि कहीं ऐसे आमृल परिवर्तन न कर दिये जायें 
जिसमें हमारे स्वार्थों का सत्यानाश हो जाय । हे 

साम्भ्रदायिकता की इस बढ़ती से स्वराज-पार्टी को बहुत नुकसान पहुँचा । 
उसके कुछ मुसलमान मेम्बर उसे छोड़कर चले गये और मुसलमानों की फिरके- 
बाराना जमातों में जा मिछे, और उसके कुछ हिन्दू मेम्बर खिसककर नैशनलिस्ट-पार्टी 
में जा मिले । जहाँतक हिन्दू लीडरों से ताल्लक था, मालवीयजी और छाला लाजपतराय 
का मेल बहुत ताक़तवर मुकाबिला था और साम्प्रदायिकता के तूफ़ान के केन्द्र प॑जाब में 
उनका बहुत असर था । स्व॒राज-पार्टी या कांग्रेस की तरफ चुनाव लड़ने का खास बोझ 
मेरे पिताजी के ऊपर पड़ा । उस बोझ को उनसे बंटाने के लिए देशबंधु दास भी अब 
नही रहे थे । उन्हें लड़डाई में मजा आता था । किसी भी हालत में वह लड़ाई से जी 
नहीं चुराते थे, और मुखालिफ़ की ताक़त को बढ़ते हुए देखकर उन्होंने चुनाव की 
लड़ाई में अपनी तमाम ताक़त लगा दी । उन्होंने गहरी चोटें खाईं और दीं। दोनों 
पार्टियों में से किसीने भी किसीका कुछ लिहाज़ नहीं किया। शिष्टता भी छोड़ दी । 
इस चुनाव के पीछे भी उसकी याद बड़ी कड़वी बनी रही । 

नैशनलिस्ट पार्टी को बहुत काफी सात्रा में कामयाबी मिली | लेकिन इस काम- 
याबी ने निश्चित रूप से असेम्बली के राजनैतिक लहजे को नीचा कर दिया । आकर्षण- 
केन्द्र और भी ज्यादा दाहिनी ओर चला गया। स्वराज-पार्टी खुद कांग्रेस का दाहिना 
पक्ष था। अपनी ताक़त बढ़ाने के लिए उसने बहुत-से संदिग्ध लोगों को पार्टी में घुस 
आने दिया | इस वजह से उसकी श्रेष्ठता में कमी हो गई । नैशनलिस्ट-पार्टी ने और 
भी नीचे जाकर उसी नीति से काम लिया | खिताबधारी लोगों, बड़े जमींदारों, मिल- 
मालिकों तथा दूसरे लोगों का एक अजीब भानमती का पिटारा उसमें आ इकट्ठा हुआ । 
इन लोगों का भला राजनीति से कया ताल्लुक ? उस साल १९२६ के अखीर में हिन्दु- 
स्तान में एक भारी दु:ःखद घटना से अन्धेरा-सा छा गया। इस घटना से हिन्दुस्तान भर 
घृणा व रोष से काँप उठा । उससे पता चलता था कि फिरकेवाराना जोश हमारे छोगों 
को कितना नीचे गिरा सकता था । स्वामी श्रद्धानन्द को, जबकि वह बीमारी से चार 
पाई पर पड़े हुए थे, एक मजूहब के अन्धे ते क़त्छ कर दिया । जिस पुरुष ने गोरखों 

की संगीनों के सामने अपनी छाती खोल दी थी और उनकी गोलियों का सामना किया 
था उसकी ऐसी मौत ! करीब-क़रीब आठ बरस पहले इसी आर्य-समाजी नेंता ने 
दिल्‍ली की विशाल जामा मसजिद की बेदी पर खड़े होकर हिन्दुओं और मुसलमानों 
की एक बहुत बड़ी जमात को एके का और हिन्दुस्तात की आज़ादी का उपदेश दिया था । 
उस विशाल भीड़ ने 'हिन्दू-मुसलमानों की जय' के शोर से उनका स्वागत किया था 
और मसजिद से बाहर गलियों में उन्होंने उस ध्वनि को अपने खून की एक शामिल मुहर 
लगादी थी । और अब अपने ही देश-भाई द्वारा मारे जाकर उनके प्राण-पखेरू उड़ 
गये ! ह॒त्यारा यह समझता था कि वह एक ऐसा अच्छा काम कर रहा है जो उसे 
बहिब्त को ले जायगा । 

विशुद्ध शारीरिक स।हस का, किसी भी अच्छे काम में शारीरिक तकलीफ़ सहने 
और मौत तक की प्रवाह न करनेवाली हिम्मत का, में हमेशा से प्रसंशक रहा हूँ । 
मेरा खाल है कि हममें से ज्यादातर लोग उस तरह की हिम्मत की तारीफ करते हे । 
स्वामी श्रद्धानन्द में इस निडरता की मात्रा आश्चयंजनक थी । लम्बा कद, शाही शक्ल, 
संन्थासी के वेश में बहुत उमर हो जाने पर भी बिलकुल सीधी चमकती हुईं आँखें और 
चेहरे पर कभी-कभी दूसरो की कमज्ोरियो पर आनेवाली चिड्॑चिडाहट या गुस्से की 
छाया का गुजरना, में इस सजीव तस्वीर को कैसे भूल सकता हूँ ? अक्सर वह मेरी 
आँखों के सामने आ जाती है । 


र्‌३्‌ 
ब्रसेल्स में पीड़ितों की सभा 


९२६ के अखीर में मे इत्तिफाक़ से बलिन में था और वहीं मुझे यह मालूम 
हुआ कि हाल ही में ब्रसेल्स दहर में पददलित क़ौमों की एक कान्फ्रेंस होनेवाली 
है । यह खयाल मुझे बहुत पसन्द आया और मेने घर यानी हिन्दुस्तान को लिखा कि 
कांग्रेस को ब्रसेल्स-कांग्रेस में अधिकारी-रूप से हिस्सा लेना चाहिए । कांग्रेस ने मेरी 
यह बात पसन्द की और मुझे ब्रसेल्स-कान्फ्रेंस के लिए हिन्दुस्तान की राष्ट्रीय महासभा 
का प्रतिनिधि बना दिथा गया | 
बसेल्स की यह कांग्रेस १९२७ की फरवरी के शुरू में हुई। मझे पता नहीं कि यह 
खयालऊू पहलेपहल किसको सूझा ? उन दिनों बलिन एक ऐसा केन्द्र था जो देशनिकाले 
हुए राजनैतिक लोगों और दूसरे मुल्कों के उग्र विचार के लोगों को अपनी तरफ खींचता 
था । इस मामले में बलिन धीरे-धीरे पेरिस के बराबर पहुँच रहा था। वहाँ कम्यूनिस्ट- 
दल भी काफ़ी मज़बूत था। पददलित कौमों में आपस में तथा इन कौमों में और मजदूर 
उग्र-दलों में एक-दूसरे के साथ मिलकर संयुक्त रूप से कुछ काम करने का खयाल उन 
दिनों लोगों में फेछा हुआ था। लोग अधिकाधिक यह महसूस करते जाते थे कि साम्राज्य- 
वाद नाम की चीज़ के खिलाफ आज़ादी की लड़ाई सबके लिए एक-सी है, इसलिए यह 
मुनासिब मालूम होता है कि इस लड़ाई की बाबत मिलकर गौर किया जाय और जहाँ 
हो सके वहाँ मिलकर कम करने की कोशिश भी की जाय। इंग्लेण्ड, फ्रान्स, इटली 
वगरा जिन राष्ट्रों के पास उपनिवेश थे वे कुदरतन इस बात के खिलाफ थे कि ऐसी 
कोई कोशिश की जाय । लेकिन लड़ाई के बाद जमंनी के पास तो उपनिवेश रहे नहीं 
थे, इसलिए जर्मनी की सरकार दूसरी ताकतों के उपनिवेज्ञों और आघषीन देक्षों में 
आन्दोलन की इस बढ़ती को एक हितेषी की तटस्थता से देखती थी । यह उन कारणों 
में से एक था जिसने बलिन को एक केन्द्र बना दिया था| उन छोगों में सबसे ज्यादा 
मशहूर व क्रियाशीछ वे चीनी थे जो वहाँ की क्यूमिनटंग-पार्टी के बायें दल (गरमदल ) 
के थे । यह पार्टी उन दिनों चीन में तूफान की तरह जीतती जा रही थी और उसकी 
बेरोक गति के आगे पुराने ज़माने की ज्रमींदारियाँ वगैरा ज़मीन में लुढ़कती नजर 
आ रही थीं। चीन के इस नये चमत्कार के सामने साम्राज्यवादी ताक़तों ने भी अपनी 
तानाशाही आदतों को और धौंस-डपट को छोड़ दिया था । ऐसा मालूम पड़ता था कि 
अब चीन के एके और उसकी आज़ादी के मसले के हल हो जाते में ज्यादा देर नहीं 

रूमेगी । क्यूमिनटेंग खुशी से फूलकर कुप्पा हो गई थी। लेकिन उसके सामने जो 
मुद्िकलें आने को थीं उन्हें भी वह जानती थी। इसलिए वह अन्तर्राष्ट्रीय प्रचार द्वारा 
अपनी ताक़त बढ़ाना चाहती थी । ग़ालिबन इस पार्टी के आयें दल के लोगों ने ही, जो 
दूसरे मुल्कों के कम्यूनिस्टों या कम्यूनिस्टों से मिलते-जुलते लोगों से मिलकर काम करते 
थे, इस तंरह के प्रचार पर ज़ोर दिया था, जिससे वे दूसरे मुल्कों में चीन की राष्ट्रीय 
परिस्थिति को और घर पर पार्टी में अपनी स्थिति को मज़बूत कर सकें । उस वक्‍त 
पार्टी ऐसे दो या तीन परस्पर प्रतिस्पर्धी और कट्टर शत्रु-दलों में नही बट गई थी। 
उस वक्‍त बह बाहर से देखने वाले सब लोगों को संयुक्त सामना करती हुई मालूम 
होती थी । 

इसलिए क्यूमिनटेंग के यूरोपियन प्रतिनिधियों ने पद-दलित कौमों की कास्फ्रें 
करने के खयाल का स्वागत किया, शायद उन्होंने ही कुछ और लोगों से मिलकर इस 
खाल को पहले-पहल जन्म दिया । कुछ कम्युनिस्ट और कम्यूनिस्टों से मिलते-जुलते 
लोग भी शुरू से इस खयाल के समर्थक थे, लेकिन कुछ मिलाकर कम्यूनिस्ट छोग 
कान्फ्रेंस के मामले में अलग, पीछे ही, रहे । लेटिन अमेरिका से भी क्रियात्मक मदद 
और सहायता आई, क्योंकि उन दिनों वह संयुक्तराज्य के आथिक सापम्राज्यवाद के 
मारे कुड़मुड़ा रहा था । मेंक्सिको की नीति उग्र थी। उसका सभापति भी उश्र दल 
का था । वह इस बात के लिए उत्सुक था कि संयुकतराज्य के खिलाफ लटिन 
अमेरिका के गुट्ट की रहनुमाई करे । इसलिए मेक्सिको ने ब्रसेल्स कांग्रेस में बड़ी 
दिलचस्पी ली । वहाँ की सरकार एक सरकार की हंसियत से तो काँग्रेस में हिस्सा नहीं 
ले सकती थी, लेकिन उसने अपने एक प्रमुख राजनीतिज्ञ को भेजा कि वहाँ वह एक ' 
हिरतेषी दर्शक की हैसियत से मौजूद रहे । 

ब्रसेल्स में जावा, इण्डो चाइना, फिलस्तीन, सीरिया, मिश्र, उत्तरी अफरीका के 
अरब और अफरीका के हन्शी लोगों की कौमी संस्थाओं के प्रतिनिधि भी मौजूद थे । 
इनके,अलछावा बहुत-से मजदूरों के उम्रदलों ने भी अपने प्रतिनिधि भेजे थें। बहुत- 
से ऐसे लोग भी जिन्होंने एक युग से मज़दूरों की लड़ाइयों में खास हिस्सा लिया था, 
वहाँ मौदूद थे । कम्यूनिस्ट भी वहां थे । उन्होंने काँग्रेस की कारवाई में काफो हिस्सा 
लिया, लेकिन वे वहां कम्यूनिस्टों की हैसियत से न आकर कई मज़दूर-संघ या बँसी 
ही संस्थाओं के प्रतिनिधि होकर आये थे। 

जार्ज लेन्सबरी उस कांग्रेस के सभापति चुने गये और उन्होंने बहुत ही जोरदार 
भाषण दिया। यह बात इस बात का सबूत थी कि काँग्रेस कोई ऐसी-वैसी सभा न थी 
और न उसने अपना भाग्य ही कम्यूनिस्टों के साथ जोड़ दिया था। लेकिन इस बात में 

कोई झक नहीं कि वहां एकत्र छोग कम्यूनिस्टों के प्रति मित्र-भाव रखते थे और 
यज्ञपि उनमें और कम्यूनिस्टों में कई बातों में समझौता भले ही न हो सकता हो फिर 
भी काम करने के लिए कई बातें ऐसी भी थीं जिनमें मिलकर काम किया -जा 
सकता था । 

बहाँ जो स्थायी संस्था साम्राज्यवाद-विरोधी लीग काथम की गई उसका भी 
समापतित्व लेन्सबरी साहब ने स्वीकार कर लिया, केकिन फोरन ही उन्हें अपनी इस 
जल्दबाजी पर पछताना पड़ा, या शायद ब्रिटिश मजदूर-दछ के उनके साथियों ने , 
उनकी इस बात को पसन्द नही किया । उन दिनों यह मज़दूर-दलू सम्राट का विरोधी 
दल' था और जल्दी ही बढ़कर 'सम्राट-सरकार' बनने को था । अब भला मंत्रि-मण्डल 
के भावी सदस्य खतरनाक और क्रान्तिकारी राजनीति में क॑से पैर फेंसा सकते थे ? 
मिस्टर लेन्सबरी ने पहले तो काम में बहुत मशगूल रहने का बहाना करके लीग की 
सदारत से इस्तीफा दे दिया, बाद को उन्होंने उसकी मेम्बरी भी छोड़ दी । मुझे इस 
बात से बहुत अफ़सोस हुआ कि जिस दाख्स के व्याख्यान की दो-तीन महीने पहले मेने 
इतनी तारीफ की थी उसमें यकायक ऐस्री तब्दीली ही गई । 

कुछ भी हो, काफी प्रतिष्ठित व्यक्ति साम्राज्य-विरोधी लीग के संरक्षक हें । 
उनमें एक तो आइन्स्टीन साहब हैं और दूसरी श्रीमती सनयातसेन, और मेरा खयारू 
है कि रोमा रोलाँ भी । कई महीने बाद आइन्स्टीन ने इस्तीफ़ा दे दिया, क्योंकि 
फिलस्तीन में अरबों और यहूदियों के जो झगड़े हो रहे थे उनमें लीग नें अरबों का 
पक्ष लिया था और यह बात उन्हें नापसन्द थी । 

ब्रसेल्स-काँग्रेस के बाद लोग की कमिटियों की कई मीटिगें वक्तन-फवक्तन भिन्न- 
भिन्न जगहों में हुईं । इन सबसे मुझे अधीनस्थ और ओपनिवेशिक प्रदेशों की कुछ सम- 
स्थाओं को समझने में बड़ी मदद मिली । उनकी वजह से पश्चिमी संसार में मजदूरों 
के जो भीतरी संधषं चल रहे हैं उनकी तह तक पहुँचने में भी मुझे आसानी हुई। 
उनकी बाबत मेने बहुत-कुछ पढ़ा था, और कुछ तो में पहले से ही जानता था, 
लेकिन मेरे उस ज्ञान के पीछे कोई असलियत नहीं थी, क्योंकि उनसे मेरा कोई 
जाती ताल्लुक नहीं पड़ा था | लेकिन अब में उनके सम्पर्क में आया और कभी-कभी 
मुझे उन मसलों का भी सामना करना पड़ा जो इन भीतरी संघर्षों में प्रकट होते हैं । 
दूसरी इंटरनेशनल और तीसरी इंटरनेशनल नाम की मजदूरों की जो दो दुनिया हैं 
उनमें मेरी हमदर्दी तीसरी के साथ थी । लड़ाई से लेकर अबतक दूसरी इंटरनेशनल ने 
जो कुछ किया उससे मुझे अरुचि हो गई और हमको तो हिन्दुस्तान में इस इंटरनेशनल 
के सबसे जबदंस्त हिमायती ब्रिटिश मज़दूर दल के तरीक़ों का जाती तजुर्बा हो चुका 

था । इसलिए लाजिमी तौर पर कम्यूनिज्म की बाबत मेरा खयाल अच्छा हो गया; क्‍्यों- 
कि उसमें कितने भी ऐब क्‍यों न हों, कम्यूनिस्ट कम-से-कम साम्राज्यवादी और पाखण्डी 
तो-न थे। कम्यूनिज्म से मेरा यह सम्बन्ध उसके सिद्धान्तों की वजह से नहीं था, 
क्योकि में कम्यूनिज्म की कई सूक्ष्म बातों की बाबत ज्यादा नहीं जानता था। उस वक्‍त 
उससे मेरी जान-पहचान सिर्फ उसकी मोटी-मोटी बातों तक ही महदृद थी । ये बातें 
और वे भारी-भारी परिवर्तत जो रूस में हो रहे थे मुझे आकर्षित कर रहे थे । 
लेकिन अक्सर कम्यूनिस्टों से में उनके डिक्टेटराना ढंग तथा उनके नये लड़ाकू और 
कुछ हृदतक गेंवारू तरीके से और जो लोग उनसे सहमत न हों उन सबकी बुराई 
करने की उनकी आदतों की वजह से चिढ़ जाता था । उनके कहने के मृताबिक 
तो मेरा यह मनोभाव मेरी बुर्जुआओं की-सी, अमीराना, तालीम और लालन-पालन 
की वजह से था । 
एक अजीब बात यह भी थी कि साम्राज्य-विरोधी लीग की कमिटियों की बैठकों 
में बहस के छोटे-छोटे मामलों में में मामूली तौर पर एंग्लो-अमेरिकन मेम्बरों की तरफ़ 
रहता था। किस तरीके से काम किया जाय, क्वम-से-कम इस मामले में तो हम लोगों 
के दृष्टिकोण एक-से ही थे । में और वे लोग ऐसी सब तजवीजो के खिलाफ़ थे जो 
लम्बी-चौड़ी और आलंकारिक हों और जो घोषणापत्रों जेसी मालूम पडती हों । हम 
लोग तो छोटी-सी और सीधी-सादी-सी चीज़ चाहते थे । लेकिन यूरोपीय महाद्वीप के 
देशों की परम्परा इसके खिलाफ थी। अक्सर कम्यूनिस्टों मे और गैर-कम्यूनिस्टों में 
भी मत-भेद हो जाया करता था। मामूली तौर पर हम छोग समझौते पर राजी हो 
जाते थे । इसके बाद हममें से कुछ लोग अपने-अपने घर लौट आये और उसके बाद ' 
होनेवाली कमिटियों की मीटिगों में शामिल नही हो सके । 
साम्राज्यवादी शक्तियो के वंदेशिक और ओऔपनिवेशिक दफ्तर ब्रसेल्स-काँग्रेस से 
कुछ खौफ़ खाते थे। ब्रिटिश वेदेशिक विभाग के नामी छेखक “अंगुर' ने अपनी एक 
किताब में इस कान्फ्रेन्स का कुछ सनसनीदार और कहीं-कहीं हास्पास्पद हाल दिया है। 
ग्रालिबन खुद कांग्रेस में खुफियाओं की भरमार थी। बहुतसे प्रतिनिधि भी कई 
खुफियादलों के प्रतिनिधि थे। इसको हमें एक मज़ेदार मिसाल मिली। मेरे एक 
अमेरिकन दोस्त उन दिलों पेरिस में रहते थे। उनसे एक दिन फ्रांस की खुफिया 
पुलिस के एक साहब मिलने के लिए आये। बह महज कुछ मामछों की बाबत 
दोस्ताना तरीके से कुछ बातें पूछना चाहते थे । जब वह साहब अपनी बातें पूछ 
चुके तब उन अमेरिकन सज्जन से बोले--आपने मुझे पहचान। या नही, में तो आपसे 
पहले भी मिल चुका हूँ । अमेरिकन ने उन्हें बढ़े गौर से देखा; लेकिन उन्हें यह मंजूर 

करना पड़ा कि मुझे याद नहीं आता कि मेने आपको कब और कहाँ देखा । तब 
खुफिया पुलिस के उन साहब ने उन्हें बताया, कि में आपसे ब्रसेल्स-काँग्रेस में नीम्ों 
प्रतिनिधि की हैसियत से मिला था, उस वक्‍त मैंने अपना चेहरा और अपने हाथ बगरा 
सब बिलकुल काले कर लिये थे । 

साम्राज्य-विरोधी-संघ की एक बैठक कोलोन में हुई और में भी उसमें शामिल 
हुआ । जब कमिटी की बैठक खत्स हो गई तब हमसे यह कहा गया कि चलो, नजदीक 
ही डुसेल्डॉ्फ में सेक्‍्को-वेन्ज़ेटी के सिलसिले में जो जलसा हो रहा हैं उसमें चलें । जब हम , 
उस सभा से वापस आ रहे थे तब हमसे कहा गया कि पुलिस को अपने-अपने पास- 
पोर्ट दिखाइए । हममें से ज्यादातर लोगों के पास अपना-अपना पासपोर्ट था, लेकिन 
में अपना पासपोर्ट कोलोन के होटल में छोड़ गया था। क्योंकि हम लोग डुसेल्डॉर्फ 
तो सिर्फ़ कुछ घण्टों के लिए ही आये थे | इसपर मुझे पुलिस-थाने में ले जाया गया । 
मेरी खुशकिस्मती से इस मुसीबत में मुझे दो साथी भी मिरू गये । वे थे एक अंग्रेज 
और उनकी बीवी । ये दोनों भी अपने पासपोर्ट कोलोन में छोड़ आये थे। हमें वहाँ 
कोई एक घण्टा ठद्दरना पड़ा होगा, इस बीच में शायद फोन से सब बातें दर्याफ्त 
कर ली गईं । इसके बाद पुलिसवालों ने बड़ी महरबानी करके हमें जाने की 
इजाजत दी । 

पिछले सालों में यह साम्राज्य-विरोधी-लीग कम्यूनिज्म की तरफ़ ज्यादा झुक 
गई । लेकिन जहाँतक मुझे मालम है, उसने किसी भी वक्‍त अपनी अरूग हस्ती को 
नही खोया । में तो उसके साथ अपना सम्पक दूर से पत्रों द्वारा ही रुख सकता था। 
१९३१ में काँग्रेस और सरकार के बीच दिल्ली में जो समझौता हुआ और उसमें मेंने 
जो हिस्सा लिया उसकी वज़ह से यह लीग बहुत ज्यादा नाराज़ हो गई और उसने 
मुझे बिककुल निकाल बाहर किया, या ठीक-ठीक यों कहिए कि उसने मुझे निकालने 
के लिए एक प्रस्ताव भी पास किया । में यह मंजूर करता हूँ कि मेंने उसे नाराजी का 
काफ़ी मसाला दिया था, लेकिन फिर भी वह मुझे स्थिति साफ़ करने का कुछ मोक़ा 
दे सकती थी । ह 

१९२७ की गर्मियों में मेरे पिताजी योरप आये । में उनसे वेनिस में मिला और 
उसके बाद के कुछ महीनों तक अक्सर हम लोग साथ-साथ रहे । हम सब लोगों ने--- 
मेरे पिताजी, पत्नी, छोटी बहन और मेने--नवम्बर में थोड़े दिनों के लिए मास्को की 
यात्रा की । उन दिनों सोवियठ सरकार की दसवीं सालगिरह मनाई जा रही थी। 
हम लोग मास्को में बहुत ही थोड़े दिनों के लिए, सिर्फ़ तीन-चार दिन के ही लिए, 
गये थे; क्योंकि हमने यकायक वहाँ जाना तय किया था । लेकिन हमें इस बात की 

खुशी है कि हम वहाँ गये; क्योंकि उसकी इतनी क्षाँकी भी काफ़ी थी। इतनी जल्दी 
में किया गया वह दोरा हमें नये रूस की बाबत न तो ज्यादा सिखा ही सकता था न 
उसने सिखाया ही, कछेकिन उसने हमें अपने अध्ययन के लिए एक बुनियाद दे दी । 
पिताजी के लिए ये सब सोवियट और समष्टिवादी विचार बिलकुल नये थे । उनकी 
तमाम तालीम कानूनी और विधान-सम्बन्धी थी और वे उस ढांचे में से आसानी से 
नहीं निकल सकते थे । लेकिन मास्को में उन्होंने जो कुछ देखा उसका उनके ऊपर 
निद्चित रूप से असर पड़ा था । 

जब पहले-पहल साइमन-कमीशन की बाबत ऐलान हुआ तब हम लोग मास्को 
में ही थे । हमने उसकी बाबत पहले-पहल मास्को के एक अखबार में पढ़ा | इसके कुछ 
दिनों बाद पिताजी हलन्दन में--प्रिवी-कौंसिल में--हिन्दुस्तान के एक मामले की 
अपील में सर जान साइमन के साथ-साथ वकील थे | यह एक पुरानी जमीदारी का 
मुक़दमा था जिसमें शुरू-शूरू में बहुत साल पहले मेने भी पैरवी की थी । उस मुकदमे 
में मुझे कुछ दिलचस्पी नहीं थी । लेकिन एक मत्तंबा में सर जान साइमन के कहने 
पर पिताजी के साथ-साथ कुछ सलाह-मशवरे में शामिल होने के लिए साइमन साहब 
के चेम्बर में गया था। 

१९२७ का साल भी खत्म हो रहा था, और योरप में हम बहुत ज्यादा 
ठहर चुके थे । अगर पिताजी योरप न आते तो शायद हम पहले ही घर लौट गये 
होते । हमारा एक इरादा यह भी था कि घर लौटते वक्‍त कुछ समय दक्षिण-पूर्वी 
योरप, टर्की और मिश्र में भी बितावें। लेकिन उस वक्‍त उसके लिए समय नहीं रहा 
था और में इस बात के लिए उत्सुक था कि काँग्रेस का जो अगला जलसा मदरास में 
बड़े दिन की छुट्टियों में होने को था उसमें शामिल हो सकूँ। इसलिए में, मेरी पत्नी, 
मेरी बहन व मेरी पुत्री दिसम्बर के शुरू में मारसेलीज़ से कोलम्बों के लिए रवाता 
हो गये । पिताजी तीन महीने और योरप में ही रहे । 

योए से में बहुत अच्छी शारीरिक ओर मानसिक हालत लेकर लौट रहाथा। 
मेरी पत्नी अमी पूरी तरह चंगी तो नहीं हुई थी, लेकिन वह पहले से बहुत 
बेहतर थीं । इसलिए मुझें उनकी तरफ़ से किसी किस्म की फिक्र नहीं रही थी। में ' 
ऐसा महसूस करता था कि मुझमें शक्ति और जीवन लबालब भरा हुआ है; 
और इससे पेइ्तर भीतरी द्वन्द्र और मनसूबों के बिगड़ जाने का जो खयाल मुझे अक्सर 
परेशान करता रहता था, यह इस वक्‍त न रहा था। मेरा दृष्टि-बिन्दु व्यापक हो 
गया था और बज़ात खुद राष्ट्रीयता का मक़सद मुझे निश्चित रूप से तंग और 
ताकाफ़ी मालूम होता था । इममें कोई शक नही कि राजनैतिक स्वतन्त्रता, आज़ादी, 
लाजिमी थी, लेकिन वह तो सही दिद्या में कदमभर हैं । जबतक सामाजिक आज़ादी 
न होगी और समाज का तथा राज का बनाव समाजवादी न होगा तबतक न तो मुल्क 
ही ज्यादा तरक्की कर सकता है, न उसमें रहनेवाले लोग ही । में यह महसूस करने 
लगा कि मुझे दुनिया के मामलात ज्यादा साफ़ दिखाई दे रहे हैं। आजकल की दुनिया 
को जोकि हर वक्‍त बदलती रहती है, मेने अच्छी तरह समझ लिया है। चाल मामलों 
और राजनीति के बारे में ही नहीं, लेकिन सांस्कृतिक और वैज्ञानिक तथा और भी 
ऐसे विषयों पर जिनमें मेरी दिलचस्पी थी, मेने खूब पढ़ा । योरप और अमेरिका में 
जो बड़े-बड़े राजनंतिक, आथिक और सांस्कृतिक परिवत्तेन हो रहे थे, उनके अध्ययन 
में मुझे बड़ा लुत्फ आता था। यद्यपि सोवियट रूस के कई पहलू अच्छे नहीं मालूम 
होते थे, फिर भी वह मुझे जोरों से अपनी ओर खीचता था और ऐसा मालूम होता 
था कि वह दुनिया को आशा का सन्देश दे रहा है। १९२५ के आसपास योरप एक 
तरीके से एक जगह जमकर बैठने की कोशिश कर रहा था । महान्‌ आधिक संकट. तो 
उसके बाद ही आने को था । लेकिन में वहाँ से यह विश्वास लेकर लौटा कि जमकर 
बैठने की यह कोशिश तो ऊपरी हैं और निकट-भविध्य में योरप में और दुनिया में 
भारी उथलू-पुयल होने वाली है, तथा बड़े-बड़े विस्फोट होनेवाले हे । 
मुझे फ़ौरन ही सबसे पहले करने का काम यह दिखाई देता था कि हम देश 
को दुनिया में होनेवाली इन घटनाओं के लिए शिक्षित व उद्यत करें, उसे उनके 
लिए- जहाँतक हमसे हो सके वहाँतक तैयार रकखें । यह तैयारी ज्यादातर खयालों की 
तैयारी थी, जिसमें सबसे पहली बात तो यह थी कि हमारी राजनैतिक आज़ादी के 

मक़सद के बारे में किसीको कुछ शक नहीं होना चाहिए । यह बात सबको साफ़- 
साफ़ समझ लेनी चाहिए कि हमारे लिए सम्भवनीय एकमात्र राजनैतिक ध्येय यही 
हो सकता है और यह औपनिवेशिक-पद के बारे में जो अस्पष्ट और गोलमोल बातें 
की जाती है उससे बिलकुल जुदा है । इसके अलावा सामाजिक ध्येय भी था। मैंने 
महसूस किया कि कांग्रेस से यह उम्मीद करना कि अभी इस तरफ वह ज्यादा दूर जा- 
सकेगी बहुत ज्यादा होगा । कांग्रेस तो महज एक राजनेतिक राष्ट्रीय संस्था है जिसे 
दूसरे तरीकों यर सोचने का अभ्यास न था । लेकिन फिर भी, इस दिशा में भी छुरु- 
आत की जा सकती है। कांग्रेस से बाहर मज़दूर-मंडलो में और नौजवानों में ये खयालात 
काँग्रेस से ज्यादा दूर तक फैलाये जा सकते थे । इसके लिए में अपनेको कांग्रेस के 
दफ्तर के काम से अलग रखना चाहता था । इसके अलावा मेरे मन में कुछ-कुछ यह 
खयाल भी था कि में कुछ महीने सुदूर भीतर के गाँवों मे रहकर उनकी हालत का 
अध्ययन करने में बिताऊँ। लेकिन होनहार ऐसा न था और घटनाओं ने तय कर 
लिया था कि वे मुझे काँग्रेस की राजनीति मे घसीट लेंगी । 

हम लोगों के मदरास में पहुँचने के बाद फौरन ही में काँग्रेस के भँवर में फेंस 
गया । कार्य-समिति के सामने मेने कई प्रस्ताव पेश किये। आज़ादी के बारे में, लड़ाई 
के खतरे के बारे में, साम्राज्य-विरोधी-संघ के बारे में और ऐसे ही कुछ और प्रस्ताव 
पेश किये । क़रीब-क़रीब ये सब प्रस्ताव मंजूर हुए और वे कार्य-समिति के सरकारी 
प्रस्ताव बना लिये गये। काँग्रेस के खुले अधिवेशन में भी बे प्रस्ताव मुझे ही पेश करने 
पड़े और मुझे यह देखकर आदइचय हुआ कि वे सब-के-सब क़रीब-क़रीब एक राय से 
पास हो गये । आज़ादी के प्रस्ताव का तो मिसेज एनी बेसेण्ट तक ने समर्थेन किया । 
इस चारों ओर के समर्थन से मुझे बड़ी खुशी हुई, लेकिन मेरे दिल में यह खयाल 
बेचेनी पैदा करता था कि या तो लोगों ने उन प्रस्तावों को समझा ही नहीं है कि वे 
क्या हे या उन्होंने उनके मानी तोड़-मरोड़कर बिलकुल दूसरे लगा लिये हें। काँग्रेस के 
बाद फ़ोरन ही आज़ादी के भ्रस्ताव के बारे में जो बहस उठ खड़ी हुई उससे यह जाहिर 
हो गया कि असल में यही बात थी । 

मेरे ये प्रस्ताव काँग्रेस के हस्बमालूम प्रस्तावों से कुछ भिन्न थे। वे एक नये 
दृष्टिकोण को व्यक्त करते थे । इसमें शक नहीं कि बहुत-से कांग्रेसी उन्हे पसन्द करते 
थे, कुछ लोग कुछ हद तक उन्हे नापसन्द करते थे लेकिन इतना नापसन्द नहीं करते थे 
कि उनकी मुखालिफ़त करें । ग़ालिबन ये पिछले लोग यह समझते थे कि प्रस्ताव महज 
तात्विक हैं, उनके पास होने न होने से कोई खास फ़र्क नही पड़ता, और उनसे पिए्ड 
छुड़ाने का सबसे अच्छा तरीक़ा यही हे कि उनको पास कर दिया जायथ और और 


हिन्दुस्तान में वापसी और फिर राजनीति में २०७ 


ज्यादा महत्वपूर्ण काम की तरफ ध्यान दिया जाय | इस तरह उन दिनों आजादी का 
प्रस्ताव कांग्रेस में उठनेवाली एक सजीब और अदम्थ प्रेरणा को व्यक्त नही करता था 
जैसा कि उसने एक या दो साल बाद किया । उस वक्‍त तो वह ॒ एक बहु-व्यापी और 
बढ़ते जानेवाले भाव को ही व्यक्त करता था । 

गांधीजी मदरास में ही थे | वह कांग्रेस के खुले अधिवेशन में आते थे, लेकिन 
उन्होंने कांग्रेस के नीति-निर्माण में कोई हिस्सा नहीं लिया । वह जिस कार्य-समिति 
के मेम्बर थे उसकी बंठकों तक में भी शामिल न हुए। जबसे कांग्रेस में स्वराज-पार्टी 
का ज़ोर हुआ तबसे कांग्रेस के प्रति उनका अपना राजनैतिक रुख़ यही रहता था। 
लेकिन हाँ, उनसे समय-समय पर सलाह ली जाती थी और कोई भी महत्वपूर्ण बात 
उनको बताये बिना नहीं की जाती थी । मुझे नहीं मालूम कि मेंने कांग्रेस में जो प्रस्ताव 
पेश किये उन्हें वह कहाँ तक पसन्द करते थे । मेरा झुकाव तो इस खाल की तरफ़ है 
कि वह उन्हें नापसन्द करते थे--उन प्रस्तावों में जो कुछ कहा गया था उसकी वजह 
से उतना नही जितना उनकी आम प्रवृत्ति और दृष्टिकोण की वजह से। लेकिन उन्होंने 
किसी भी अवसर पर उनकी नुक्ताचीनी नही की । मेरे पिताजी तो उन दिनों योरप 
ही थे। 

आज़ादी के प्रस्ताव की अवास्तविकता तो कांग्रेस की उसी बंठक में उसी वक्‍त 
जाहिर हो गई थी जबकि साइमन-कमीशन की निन्दा और उसके बायकाट के लिए 
अपील करने सम्बन्धी दूसरे प्रस्ताव पर विचार हुआ । इस प्रस्ताव के फलस्वरूप यह 
तजवीज्ञ को गई कि सब दलों की एक कान्फ्रेस्स बुलाई जाय, जो हिन्दुस्तान के लिए 
एक शासन-विधान बनावे | यह जाहिर था कि जिन माडरेट दलों का सहयोग लेने की 
कोशिश की गई थी, वे आज़ादी के लिहाज़ से कभी बातों को देख ही नहीं सकते थे । 
वे तो ज्यादा-से-ज्याद। उपनिवेशों के-से पद के किसी स्वरूप तक जा सकते थे । 

मुझे फिर कांग्रेस का सेक्रेटरी होना पड़ा । इसके कुछ कारण तो जाती थे । उस 
साल के प्रेसिडेंट डाक्टर अन्सारी मेरे पुराने और प्यारे दोस्त थे । उनकी ख्वाहिश थी 
कि में ही सेक्रेटरी बनूँ और मुझे भी यह ख़याल था कि जब मेरे इतने अ्रस्ताव पास हुए 
हैं तब मेरा फ़र्ज़ है कि मे यह देखूँ कि उनके मुताबिक काम हो । यह सच है कि सर्व- 
दल-सम्मेलन के सम्बन्ध में जो प्रस्ताव पास हुआ था उसने कुछ हृद तक मेरे प्रस्तावों 
के असर को मार दिया था, फिर भी बहुत कुछ रह गया था। इसके अलावा मेरे 
मन्त्रि-पद मंजूर कर लेने का असली कारण तो यह डर था कि कांग्रेस सब दलों 
की कास्फ्रेंस के ज़रिये या दूसरी वजह से कहीं माडरेट स्थिति की तरफ़, राजीनामे 
और समझौते की तरफ, न झुक जाय । उन दिनों ऐसा मालूम होता था कि कांग्रेस 

दुबिधा में पड़ी हुई है, कभी वह उग्रता की तरफ़ बढ़ती तो कभी नरमी की तरफ़ 
हटती । में चाहता था कि जहाँतक मुझसे हो सके वहाँतक इस दुविधा में झूलती हुई 
कांग्रेस को नरमी की तरफ़ न झुकनें दूँ और उसे आजादी के ध्येय पर डटाये रहूँ। 
राष्ट्रीय कांग्रेस के सालाना जलसों के मौक़ों पर बहुत-से दूसरे जलसे भी हमेशा 
हुआ करते हैं। मदरास में इस तरह का एक जलता “रिपब्लिकन काल्फ्रेन्स! नाम का 
हुआ । इसका पहला ( व आख़री ) जलसा उसी साल वहीं हुआ । मुझसे कहा गया 
कि में उसका सभापति बत जाऊँ। मुझे यह खयाल पसन्द आया, क्योंकि में अपने- 
को रिपब्लिकन ( प्रजातन्त्र-वादी ) समझता हूँ । लेकिन मुझे झिझक इस बात की थी 
कि मुझे यह नहीं मालूम था कि इस कास्फ्रेन्स को करानेवाले साहब कोन हैं और में 
यों ही बरसाती मेंढकों की तरह पैदा होनेवाली चीज़ों से अपना सम्बन्ध नहीं करना 
चाहता था। अखीर में जाकर में उसका सभापति बना। लेकिन बाद को मुझे इसके 
लिए पछताना पड़ा; क्‍योंकि ऐसे बहुत-से मामठो की तरह यह रिपब्लिफन कास्फ्रेन्स 
भी मरी हुई पैदा होनेवाली साबित हुई । कई महीनों तक मेने इस बात की कोशिक्ष 
की कि उसने जो प्रस्ताव पास किये थे उनकी प्रतियाँ मुझे मिल जायें। लेकिन मेरी 
सब कोशिश बेकार गई | यह देखकर हंरत होती है कि हमारे कितने ही लोग नई-नई 
चीज़ें क्रायम करना पसन्द करते है और फिर उनकी तरफ़ से उदासीन होकर उन्हें 
- उनके भाग्य के भरोसे छोड़ देते हे । इस समालोचना में बहुत-कुछ सचाई हैं कि हम 
लोग किसी काम को उठाकर उसे पूरा करना, उसपर डटे रहना, नहीं जानते । 
काँग्रेस के बाद हम लोग मदरास से रवाना नहीं हो पाये थे कि खबर मिली कि 
दिल्‍ली में हकीम अजमलऊ्खा की मृत्यु हो गई। काँग्रेस के मूतपूर्व सभापति की हैसियत 
से वह उसके बुजुर्ग राजनीतिज्ञों में से थे । लेकिन वह उसके अलावा कुछ और भी थे। 
काँग्रेस के नेताओं में उनकी अपनी ख़ास जगह थी। यद्यपि जिस पुराने अनुदार तरीके 
से उनका लालन-पालन हुआ, उसमे नथेपन का तो कहीं पता तक न था और मुग़लों 
के ज़माने की शाही दिल्ली को संस्कृति में वह सराबोर थे, फिर भी उनकी शराफ़त को 
देखकर, उनकी आहिस्ता-आहिस्ता बातें सुनकर, और उनके रूखे-सूल्ले मज़ाकों को 
सुनकर तबीयत खुश हो जाती थी । अपने शिष्टाचार में वह पुराने ज़माने के रईसों के 
नमूने थे । उनकी नज़र और उनके तौर-तरीक़े शाही थे। उनका चेहरा भी मुग्रल- 
सम्राटों की मूत्तियों से बहुत-कुछ मिलता-जुलता था। ऐसे शर्स मामूली तौर पर 
राजनीति की घकका-मृक्‍की में शामिल नहीं होते और जबसे आन्दोलनकारियों की 
नई नस्ल ने उन्हें परेशान करना शुरू किया तबसे हिन्दुस्तान में रहनेवाले अंग्रेज इस 
पुराने ढरे के लोगों की याद कर-करके लम्बी सांसें लेते हें । अपनी शुरू की खिन्दगी 

में हक्कीम अजमरूखाँ का भी राजनीति से कोई सम्बन्ध नहीं था | वह हकीमों के एक 
तामी परिवार के मुखिया थे, इसलिए वह अपने पेशे में बहुत मशगूल रहते थे। 
लेकिन लड़ाई के पिछले सालों के ज़माने की घटनाओं और उनके पुराने दोस्त और 
साथी डॉक्टर एम० ए० अन्सारी का असर उन्हे काँग्रेस की तरफ़ ढकेल रहा था । 
उसके बाद की घटनाओं ने, पंजाब के मार्शल-लॉ और ख़िलाफ़त के सवाल ने, तो 
उनके ऊपर गहरा असर डोला और वह राज़ी-खशी से गांधीजी के असहयोग के नये 
तरीके के हामी हो गये । काँग्रेस में अपने साथ वह एक निराला गुण तथा कई बहुमूल्य ' 
खूबियाँ लाये । वह पुराने ढरें के लोगों और नये लोगों के बीच में दोनों को मिलाने- 
वाली कड़ी बन गये, और उन्होंने राष्ट्रीय आन्दोलन को पुराने ढरें के लोगों की मदद 
दिला दी । इस तरह उन्होने नयों और पुरानों में एक तरह का मेल मिला दिया और 
आन्दोलन की आगे बढ़नेवाली टुकड़ी को ताक़त और मज़बूती पहुँचाई | हिन्दू और 
मूसलमानो को भी उन्होंने एक-दूसरे के बहुत नज़दीक ला दिया; क्‍योंकि दोनों ही 
उनकी इज्ज़त करते थे और दोनों पर ही उनकी मिसाल का असर पड़ता था। 
गांधीजी के लिए तो वह एक ऐसे विश्वास-पात्र मित्र हो गये, जिनकी सलाह हिन्दू- 
मुसलमानों के मामले में उनके लिए 'ब्रह्म-वाक्य' थी। मेरे पिताजी और हकीमजी 
कुदरतन्‌ एक-दूसरे के दोस्त हो गये । 

पिछले साल हिन्दू-महासभा के कुछ नेताओं ने मुझ्पर यह इलज़ाम रूगाया था 
कि अपनी सदोष शिक्षा तथा फ़ारसी संस्कृति के असर के कारण में हिन्दुओं के 
भावों से अनभिज्ञ हूँ । में किस संस्कृति से सम्पन्न हूँ या मेरे पास कोई संस्कृति है भी 
या नहीं, यह कहना मेरे लिए कुछ मुश्किल है। बदक़रिस्मती से फ़ारसी ज़बान को तो 
में जानता भी नही | लेकिन यह सही है कि मेरे पिताजी हिन्दुस्तानी-फ़ारसी संस्कृति 
की भाबोहवा में बड़े हुए थे। यह संस्कृति उत्तरी भारत को दिल्‍ली के पुराने दरबार 
से विरासत में मिली थी और इन ब्रिगड़े हुए दिनों में भी दिल्ली और लखनऊ उसके 
खास केन्द्र हे । कश्मीरी ब्राह्मणों में समय के अनुकूल हो जाने की अद्भुत शक्ति हैं । 
हिन्दुस्तान के मंदान में आने पर जब उन्होंने उन दिनो यह देखा कि ऐसी संस्कृति का 
बोलबाला है, तो उन्होंने उसे अरूत्यार कर लिया और उनमे फ़ारसी और उर्दू के 
भारी पण्डित पैदा हुए । उसके बांद उन्होंने उतनी ही तेज़ी के साथ बढ़नेबाली 
व्यवस्था के अनुसार भी अपनेको बदल लिया । जब अंग्रेज़ी भाषा का जानना और 
यूरोपियन संस्कृति के अंशों को ग्रहण करना ज़रूरी हो गया तब उन्होंने इन्हें भी प्रहण 
कर लिया । लेकिन अब भी हिन्दुस्तान में कश्मीरियों में फ़ारसी के कई नामी विद्वान 
हैं। इनमें से दो के माम लिये जा सकते हैं, सर तेजबहादुर सप्रू और राजा नरेन्द्रनाथ। 

इस तरह मेरे पिताजी और हकीमजो में ऐसी बहुत-सी बातें थीं जो एक-दूसरे 
से मिलती-जुलती थीं। इतना ही नहीं, उन्होंने पुराने खानदानी रिश्ते भी ढूंढ निकाले । 
उन दोनों में गहरी दोस्ती हो गई। वे एक-दूसरे को “भाई साहब” कहकर पुकारते 
थे । राजनीति तो उनके बहुत-से प्रेम-बन्धनों में से सिफ़े एक और सबसे कम बन्धन 
था । अपनी घर-गृहस्थी की आदतों में हकीमजी बहुत ही पुराण-पंथी थे। बह या उनके 
परिवार के लोग पुरानी आदतों को नहीं छोड़ सकते थे। उनके परिवार में जैसा 
बिकट परदा किया जाता था वैसा मेने कभी कहीं नही देखा था। फिर भी हकीम- 
साहब को इस बात का पूर्ण विश्वास था कि जबतक किसी मुल्क की औरतें अपनी 
आज़ादी हासिल न करलें तबतक वह मुल्क हरग्रिज़ तरक्की नहीं कर सकता । मेरे 
सामने वह इस बात पर बहुत जोर देते थे और कहते थे कि टर्की की आज़ादी की 
लड़ाई में वहाँ की औरतों ने जो हिस्सा लिया है उसे में बहुत ही क़ाबिल-तारीफ़ 
समझता हूँ । उनका कहना था कि खास तौर पर टर्की की औरतों की बदौलत ही 
कमालपाशा को कामयाबी मिली । 

हकीम अजमलखाँ के शरीरान्त से काँग्रेस को भारी धक्का लगा। उसके मानी 
थे कि काँग्रेस का एक सबसे ताक़तवर मददगार जाता रहा। तबसे लेकर अबतक 
हम सब लोगों को दिल्ली जाने पर वहाँ किसी चीज़ की कमी मालूम होती है; क्योकि 
हमारी दिल्‍ली का हकीम साहब से और बिल्लीमारान में उनके मकान से बहुत गहरा 
सम्बन्ध था । 

राजनैतिक दृष्टि से १९२८ का साल एक भरा-पूरा साल था। देशभर में तरह- 
तरह की हलूचलों की भरमार थी । ऐसा मालूम पड़ता था कि एक नई प्रेरणा, एक 
तया जीवन, जो तरह-तरह के सभी समूहों में एक-सा मौजूद था, लोगो को आगे की 
तरफ़ बढ़ा रहा है । जिन दिनो में देश से बाहर था शायद उन दिनों धीरे-धीरे यह 
तबदीली हो रही थी और मेरे लौटने पर मुझे वह बहुत बड़ी तबदीली मालूम हुई । 
१९२६ के शुरू में हिन्दुस्तान जैसा-का-तैसा शान्त और निष्कर्म बना हुआ था। शायद 
उस वक्‍त तक उसकी १९२१-२२ की मेहनत की थकान दूर नहीं हुई थी। १९२८ में 
वह तरोताज़ा, क्रियाशील और रुकी हुई शक्ति से पूर्ण है, इस बात का सबूत हर जगह 
मिलता था । कारखानों के मज़दूरों में मी और किसानों में भी । मध्यमवर्ग के नौजवानों 
में भी और आमतौर पर पढ़ें-लिखे लोगों में भी । 

मज़दू र-संघों की हलचल बहुत ज्यादा बढ़ गई थी | सात-आठ साल पहले जो 
आहल-इंडिया ट्रेंड-यूनियन कांग्रेस कायम हुई थी वह एक मज़बूत और प्रातिनिधिक 
जमात थी । न॒ सिर्फ उसकी तादाद और उसके संगठन में ही काफ़ी तरक्की हुई थी, 

अल्कि उसके विचार भी ज्यादा छड़ाक्‌ और ज्यादा गरम हो गये थे । हड़तालें अक्सर 
होती थीं और मजदूरों में वर्ग-चेतनता का ख़थाल ज़ोर पकड़ रहा था। कपड़े की मिलों 
में और रेलों में काम करने वाले मज़दूर सबसे ज्यादा संगठित थे और इनमें से भी 
सबसे ज्यादा मज़बूत और सबसे ज्यादा संगठित सघ थे बम्बई की गिरनी-कामगार- 
यूनियन और जी० आई० पी० रेलवेन्‍यूनियन । मज़दूरों के संगठन के बढ़ने के 
साथ-साथ लाज़िमी तौरं॑ पर पद्दिचम से घरेलू लड़ाई-झ्गड़ों के बीज भी 
आये । हिन्दुस्तान के मज़दूर-संघों की हलूचऊरू को क़ायम हुए देर न हुई कि वे आपस में" 
होड़ करने और दुष्मनी रखनेवाले दलों में बँट गये । कुछ लोग दूसरी इंटरनेशनल के 
हामी थे; कुछ तीसरी इंटरनेशनल के कायल । यानी एक दल का दृष्टिकोण नरमी की 
तरफ़, सुधार-वादी, था और दूसरा दल बह था जो खुल्लम-खुल्ला क्रांतिकारी था तथा 
आमूल परिवतंन चाहता था । इन दोनों के बीच मे कई क़िस्म की रायें थीं, जिनमें 
मात्रा का भेद था, और जैसा कि आम जनता के संगठन में होता है इसमें मौका- 
परस्ती भी आ घूसी थी । 

किसान भी करवट बदल रहे थे। उनकी यह जागृति संयुक्तप्रान्त में और खास- 
तौर पर अवध में दिखाई देती थी, जहाँ अपने ऊपर होनेवाले अन्यायों का विरोध 
करने के लिए किसानों की बड़ी-बड़ी सभायें आये दिन होने लूगी थीं । लोग यह महसूस 
करने लगे थ्रे कि अवध के जोत-सम्बन्धी जिस कानून ने किसानों को हीन-हयाती मौरूसी 
दी थी और जिससे बहुत ज्यादा उम्मीद की जाती थी उससे किसानों की दुःखमय 
जिन्दगी में कोई फ़क नहीं पड़। था । गुजरात के किसानों ने तो एक बड़े पैमाने पर 
संघर्ष शुरू कर दिया, क्‍योंकि गवर्नमेन्ट ने यह चाहा कि मालगुज़ारी बढ़ा दी जाय ।- 
गुजरात में किसान खुद अपनी ज़मीन के मालिक हैं, जहाँ सरकार सीधे किसानों से 
ताललुक़ रखती है । यह संघ सरदार वल्लभभाई पटेल के नेतृत्व में हुआ बारडोली 
का सत्याग्रह था | इस लड़ाई में किसानों की बहादुरी की विजय हुई, जिसे देखकर 
तमाम हिन्दुस्तान वाह-वाह करने लगा । बारडोली के किसानों को बहुत काफी कामयाबी 
मिली । लेकिन उनकी लड़ाई की असली कामयाबी तो इस बात में थी कि उसने 
हिन्दुस्तान-भर के किसानों पर बड़ा अच्छा असर डाला । हिन्दुस्तान के किसानों के 
लिए बारडोली आशा और शक्ति और विजय का प्रतीक और चिन्ह हो गई । 

१९२८ के हिन्दुस्तान की एक और बहुत खास बात थी नौजवानों के आन्दोलन 
की बढ़ती । हर जगह युवक-संघ क्रायम हो रहे थे और युवक-कान्फेन्से की जा रही 
थीं। ये संघ और कास्फ्रेन्स तरह-तरह के थे । कोई अद्धं-धामिक थे तो कोई 
कऋान्तिकारी विचारों और उनके शास्त्रों पर विचार करनेवाले । लेकिन उनकी 

उत्पत्ति कुछ भी हो, और उनका आधिपत्य किसीके हाथ में हो, युवकों की ऐसी 
सभायें हमेशा अपने-आप आजकल की सजीव सामाजिक और आर्थिक समस्याओं पर 
विचार करने लगती थीं और आम तौर पर उनका झुकाव यही था कि एकदम काया- 
पलट करदी जाय । 

महज़ राजनैतिक विचार से देखा जाय तो यह साल साइमन-कमीशन के बायकाद 
के लिए और (बायकाट के रचनात्मक पहलू के नाम से पुकारे जाने वाले) सर्वे-दल- 
सम्मेलन के लिए मशहूर है । इस बायकाट में नरम-दलवालों ने काँग्रेस का साथ दिया 
और उसमें गज़ब की कामयाबी हुई । जहाँ-जहाँ कमीशन गया वहाँ-वहाँ विरोधी जन- 
समूहों ने “साइमन गो बेक” (साइमन लौट जाओ) के नारे लगाकर उसका स्वागत 
किया और इस तरह हिन्दुस्तान के तमाम लोगों की बहुत बड़ी तादाद न सिर्फ़ सर जॉन 
साइमन का नाम ही जान गई बल्कि अंग्रेज़ी के “गो बैक” ये दो शब्द भी उसे मालूम 
हो गये । बस, अंग्रेजी के इन्हीं दो शब्दों में उनका ज्ञान सतम हो जाता है। ऐसा मालूम 
पड़ता हैँ कि इन शब्दों से कमीशन के मेम्बरों के कान भड़कते थे और अपनी उसी 
भड़कन की वजह से वे चौंक पड़ते थे। कहते है कि एक मत्तंबा जब वे नई दिल्‍ली के 
बेस्टर्न होस्टल में ठहरे हुए थे तब उन्हे रात के ओंघरे में 'साइमन गो बैक” का नारा 
सुनाई देने लगा | इस तरह रात में भी पीछा किये जाने पर भेम्बर लोग बहुत चिढ़े, 
जबकि असल बात यह थी कि वह आवाज़ उन गीदड़ों की थी जो शाही राजधानी के 
अजड़ प्रदेशों में रहते हे । 

विधान के खास-ख़ास उसूलो के तय करने में सर्व-दल-सम्मेलन को कुछ भी 
मुश्किल नहीं हुई | ये उसूल लोकतंत्रीय पालंमेन्टरी ढंग के थे और कोई भी उनकी ' 
रूप-रेखा बना सकता था । असलो मुश्किल और एकमात्र कठिनाई तो साम्प्रदायिक था 
अल्पमत वाली कौमो के सवाल की वजह से पैदा हुई और चूँकि कान्फ्रेन्स में तमाम 
कट्टर-से-कट्टर फिरकेवाराना जमात के नुमाइन्दे थे, उनमें किसी तरह का राज़ीनामा 
निहायत ही मुश्किल हो गया । असल में वह पुरानी और बेकार कान्फ्रेस्सो की तरह 
ही थी | पिताजी जो उस वक्‍त योरप से लौटे थे, उन्होंने इस सम्मेलन में बड़ी 
दिलचस्पी ली । अन्त में आखिरी तरकीब के तौर पर एक छोटी-सी कमिटी मुकरंर 
कर दी गई । पिताजी इस कमिटी के सभापति बनाये गये | इस कमिटी का काम था 
कि वह विधान का मसविदा तैयार करे और साम्प्रदायिक प्रइन पर पूरी रिपोर्ट दे । 
इस कमिटी को लोग "नेहरू-कमिटी' कहने छंगे और कमिटी की रिपोर्ट 'नेहरू-रिपोर्ट' 
के नाम से पुकारी जाने लगी। सर तेजबहादुर सभ्र्‌ भी इस कमिटी के मेम्बर थे, 
और वह उसकी रिपोर्ट के एक हिस्से के लिए ज़िम्मेदार भी थे । 

में इस कमिटी का मेम्बर नहीं था, लेकिन काँग्रेस के मंत्री की हैसियत से मुझे 
इसके लिए बहुत काम करना पड़ा । में बड़े असमंजस में था, क्योंकि में समझता था 
कि जब असली सवाल सत्ता को जीतने का हो तब तफ़्सीलवार काग्ज़ी विधान 
तेयार करना बिलकुल बेकार बात है । मेरी दूसरी मुश्किल यह थी कि इस 
खिचड़ी कमिटी ने हमारा ध्येय लाज़िमी तौर पर 'डोमीनियन स्टेटस” तक ही 
महदूद कर दिया था, और दरअसल तो वह ध्येय इससे भी कम था। मेरी नज़र में 
तो कमिटी की असली अहमियत इस बात में थी कि वह साम्प्रदायिक उलझन में से 
निकलने का कोई रास्ता ढूँढ निकाले । मुझे यह उम्मीद नही थी कि किसी पैक्ट या 
समझौते द्वारा यह सवाल हमेशा के लिए हल हो जायगा । यह सवाल हल तो तभी 
हो सकेगा जब कि लोगों का ध्यान इधर से हटकर सामाजिक और आधिक मसलों की 
तरफ़ लग जाय । लेकिन इस बात की सम्भावना थी कि अगर दोनों तरफ़ के लोगों 
की काफ़ी तादाद थोड़े वक्‍त के लिए भी कोई पैक्ट करले तो हालत कुछ सुधर जाती 
और लोगों का ध्यान दूसरे मसलों की तरफ़ लग जाता । इसलिए मेने कमिटी के काम 
में रोड़े अटकाने के बजाथ उसको जितनी मदद में दे सकता था उतनी मदद दी । 

एक बार तो यह मालूम पड़ा कि अब कामयाबी मिली । सिर्फ दो-तीन बात तय 
करने को रह गई थी ओर इनमें असली महत्वपूर्ण सवाल पंजाब का था, जहाँ हिन्दू- 
मुस्लिम और सिक्‍खों का तिकोना तनाव था । कमिटी ने अपनी रिपोर्ट में पंजाब के 
सवाल पर बिलकुल नये ढंग से गौर किया और उसने इस मामले में जो सिफ़ारिशें 
की उनकी पुष्टि जन-संख्या के बँटवारे सम्बन्धी कुछ नये अंकों से की । लेकिन यह सब 
बिलकुल बेकार था । दोनो तरफ डर और शक का राज रहा और दोनों में जो थोड़ा- 
सा फ़के रह गया था उसे पूरा करने छिए दो-एक क़दम आगे तक नही बढ़ा गया । 

अपनी कमिटी की रिपोर्ट पर विचार करने के लिए स्वब-दलू-सम्मेलन लखनऊ 
में हुआ | इसमें हम लोग फिर एक दुविधा मे पड़ गये; क्योंकि इधर तो हम यह 
चाहते थे कि हमारी वजह से फिरकेवाराना सवाल के हल होने में किसी किस्म 
की अड़चन न पड़े, बशर्तें कि वह सवाल हल हो सकता हो और उधर.हम इस बात 
के लिए तेयार न थे कि आज़ादी के सवाल पर झुक जायें। हमने अर्ज़ किया कि 
सम्मेलन इस सबाल के बारे में अपने हरेक अंग को पूरी आज्ञादी दे दे, जिससे इस 
मामले में जिसका जो जी चाहे सो करें। काँग्रेस आज़ादी पर डटी रहे, और जो लोग 
उससे अपनी नीति के अनुसार काम लेना चाहते है वे 'डोमीनियन स्टेटस' पर । लेकिन 
पिताजी रिपोर्ट को पास कराने पर तुले हुए थे । वह ज़रा भी दबने को तैयार न थे । 
शायद उन परिस्थितियों में वह झुकंता चाहते तो भी नही झुक सकते थे। सम्मेलन 

में आजादी चाहनेवालों का एक बड़ा दल था । इस दल ने मुझसे कहा कि में' दल की 
तरफ़ से सम्मेलन में एक बयान दूँ, जिसमे यह कहूँ कि आज़ादी के ध्येय को कम 
करने के लिए जो कुछ भी किया जायगा उस सबसे हमारा कोई सरोकार न रहेगा। 
लेकिन हमने यह बात भी और साफ़ कर दी कि हम सम्मेलन के रास्ते में रोड़े न 
अटकावेंगे; क्योंकि हम फिरकेवाराना समझौते के रास्ते में अड़चनें नही डालना चाहते थे । 
ऐसे बड़े सवाल पर इस तरह का रुख अख्त्यार करना बहुत कारगर नहीं 
साबित हो सकता था 4 ज्यादा-से-ज्यादा यह रुख नकारात्मक था। हमने उसी विन 
हिन्दुस्तान का आज़ादी-संघ (इंडिपेण्डेन्स फ़ार इण्डिया लीग) कायम करके अपने इस 
रुख को विधेयात्मक स्वरूप भी दे दिया। 
प्रस्तावित विधान में जो मौलिक अधिकार कायम किये गये थे, उनमें अवध 
के ताल्लक़ेदारों के कहने पर एक घारा यह भी रख दी गई कि उनके ताललुकों में 
उनके स्थापित अधिकारों की गारण्टी रहेगी कि वे नही छीने जायेंगे । सर्व-दल-सम्मे- 
लन की इस बात से मुझे एक और ज्यादा बड़ा धक्का लगा । इसमें कोई शक ही नहीं 
कि तमाम विधान व्यक्तिगत सम्पत्ति के ख़याल की बुनियाद पर बनाया गया था, 
लेकिन बड़ी-बड़ी अद्धं-सामन्ती-सी रियासतों मे उनकी मिलकियत के हकूक को विधान 
की अटल धारा बना देना मुझे बहुत ही बुरा मालूम हुआ। इससे यह बात साफ़ हो गई 
कि काँग्रेस के नेता और उनसे भी ज्यादा गैर-काँग्रेसी अपने ही साथियों में सामाजिक 
दृष्टि से जो ज्यादा आगे बढ़े हुए समृह थे उनके मुक़ाबिले में बड़े-बड़े ज़मींदारों का साथ 
पसन्द करते थे । यह साफ था कि हमारे नेताओं के और हमारे बीच में एक बहुत 
बड़ी खाई हैं। और ऐसी हालत में मुझे अपने लिए यह बात बहुत ही बेहूदा मालूम 
होती थी कि में प्रधान-मन्त्री का काम करता रहें । मेने इस बुनियाद पर अपना 
इस्तीफ़ा दे देना चाहा कि में हिन्दुस्तान की आज़ादी के लिए जो संघ क़ायम किया 
गया हैं उसके संचालकों में से एक हूँ । लेकिन कार्य-समिति इस बात से सहमत न 
हुई । उसने मुझसे और सुभाष बाबू से, जिन्होंने मेरे साथ-साथ उसी बिना पर इस्तीफा 
दे देना चाहा थू।, यह कहा कि हम लोग संघ का काम मज़े से कर सकते हे, उस 
काम में और काँग्रेस की नीति में कोई विरोध नही हें । सच बात तो यह है कि काँग्रेस 
ने तो पहले ही आजादी के ध्येय का ऐलान कर दिया हैं| इसपर में फिर राज़ी हो 
गया । यह बात आइचर्यजनक है कि उन दिनों मुझे अपना इस्तीफ़ा वापस करने के लिए 
कितनी जल्दी राज़ी कर लिया जाता था। यह बात कई मत्तंबा हुई और क्योंकि कोई 
भी पार्टी वास्तव में एक-दूसरे से अलग हो जाने के खयाल को पसन्द नहीं करती थी, 
इसलिए उससे बचने के लिए हमें जो बहाना मिलता उसीका हम आश्रय ले लेते । 

गांधीजी ते इन तमाम पार्टियों की कान्फ्रेन्सों और कमिटियों की मीटियों में 
कोई हिस्सा नहीं लिया था । यहांतक कि वह लखनऊ-कान्फरैन्‍्स के वक्‍त वहाँ मौजूद 
भी नहीं थे । ; 
इस बीच में साइमन-कमीशन हिन्दुस्तान में दौरा कर रहा था और काले झंडे 
लिये हुए “गो बैक” के नारे लूगानेवाली मुखालिफ़ भीड़ हर जगह उसका स्वागत कर 
रही थी । कभी-कभी भीड़ और पुलिस में मामूली झगड़ा भी हो जाता था । लाहौर में 
बात बहुत बढ़ गई और यकायक मुल्कभर में गुस्से की लहर-सी दौड़ गई। लाहौर 
में साइमन-विरोधी जो प्रदर्शन हुआ वह लाला लाजपतराय के नेतृत्व में हुआ । जब 
वह सड़क के किनारे हज़ारों प्रदर्शन-कारियों की ओर खड़े हुए थे तब एक नौजवान 
अंग्रेश़ पुलिस अफ़सर ने उनपर हमला किया और उनकी छाती पर डंडे लगाये । 
लालाजी का तो कहना ही क्‍या, भीड़ की तरफ़ से भी किसी किस्म का झगड़ा खड़ा 
करने की कोई कोशिश नहीं हुई थी । फिर भी जबकि वह एक तरफ शान्ति से खड़े 
हुए थे तब पुलिस ने उनको और उनके कई साथियों को बहुत बुरी तरह मारा । 
गलियों में अथवा सड़कों पर होनेवाले आम प्रदशेनों में हिस्सा लेनेवाले हर शख्स को 
यह खतरा रहता है कि पुलिस से मुठभेड़ हो जायगी और यद्यपि हमारे प्रदर्शन क़रीब- 
क़रीब हमेशा ही सोलहों आने शानन्‍्त होते थे फिर भी लालाजी इस खतरे को झरूर 
जानते होंगे ओर उन्होंने जान-बुझ्बकर वह खतरा उठाया होगा, लेकिन फिर भी जिस 
ढंग से उनपर हमला किया गया उससे और उस हमले की अनावश्यक पाशविकता से 
हिन्दुस्तान के करोड़ों लोगों को धक्का लगा | वे दिन वे थे जब हम पुलिस द्वारा 
लाठियों की मार खाने के आदी न थे । उस वक्‍त तक इस प्रकार बार-बार होनेवाली 
पाशविकता के आदी न होने के कारण हम उससे बहुत बुरा मानते थे । हमारे सबसे 
बड़े नेता, पंजाब के सबसे बड़े और सबसे ज्यादा लोकप्रिय व्यक्ति के साथ ऐसे बुरे 
व्यवहार का होना बिलकुल पैशानिकता मालूम पड़ी और उस व्यवहार को देखकर 
हिन्दुस्तान-भर में, खासकर उतरी हिन्दुस्तान में, एक निर्जोव क्रोध फेल गया । 'हम 
लोग कितने असहाय और कितने घृणा-योग्य हें, कि हम अपने नेताओं की इज्जत 
की भी रक्षा नहीं कर सकते ! 
लालाजी को शारीरिक चोट भी कम भीषण नहीं लगी, क्योंकि उनकी छाती पर 
लाठियाँ मारी गई थीं और वह बहुत दिनों से दिल की बीमारी से पीड़ित थे। ग़ालिबन 
अगर ये चोट किसी तन्दुरुस्त नौजवान के लगी होती तो इतनी घातक न साबित होतीं । 
लेकिन लाराजी न तो नौजवान थे, न तन्दुरुस्त ही । कुछ हफ्तों बाद लालाजी की जो 
मौत हुई उसपर इन शारीरिक चोटों का कया असर पड़ा, निह्चिचत रूप से यह बताना 

तो मुमकिन नहीं है, हालाँकि उनके डाक्टरों की यह राय थी कि इन चोटों के कारण 
उनकी मृत्यु जल्दी हो गई। लेकिन मैं समझता हूँ कि इस बात में कोई दशक नहीं है 
कि शारीरिक चोटों से लालाजी को जो मानसिक आधात पहुँचा उसका उनके ऊपर 
बहुत ज्यादा असर पड़ा । वह बहुत ही नाराज और सनन्‍्तप्त हो गये---इसलिए नहीं कि 
उनका ज्ञाती अपमान हुआ था, बल्कि इसलिए कि उनपर किये गये हमले में राष्ट्रीय 
अपमान सम्मिलित था। 

हिन्दुस्तान के मन में इसी राष्ट्रीय अपमान का खयाल काम कर रहा था और 
जब उसके कुछ दिनों बाद ही लालाजी की मृत्यु हुई तब छोगों ने लाज़िमी तौर पर 
उसका ताल्लुक़ उनपर किये गये हमले से जोडा और इस खयाल से लोगों के दिलों में 
जो गुस्सा और रोष आया वह खुद-ब-खुद एक प्रकार के अभिमान के रूप में बदल गया। 
इस बात को समझ लेना ज़रूरी है, क्योंकि इस बात को समझ कर ही हम पीछे होने 
वाली बातों को, भगतसिह की कहानी, उत्तरी भारत में भगतर्सिह को यकायक जो 
आश्चर्यजनक लोकप्रियता मिल्ली, उसको, समझ सकेंगे । उन कामों की तह में जो मूल 
खोत होते हे, उनको जो बाते प्रेरित करती हे, उनको समझ लेने की कोशिश किये बिना 
किसी शख्स या किसी काम की निन्‍दा करना बहुत ही आसान और वाहियात है । 
इससे पहले भगतसिह को लोग अच्छी तरह नहीं जानते थे और उन्हें जो लोकप्रियता 
मिली वह कोई हिसात्मक यथा आतंकवाद का काम करने की बजह से नहीं 
मिली । आतंकवादी तो हिन्दुस्तान में करीब-करीब तीस बरस से रह-रह कर 
अपना काम कर रहे है और बंगाल में आतंकवाद के शुरू के दिनों को छोड़कर और 
कभी किसी भी आतंकवादी को, भगतर्सिह को जो छोकप्रियता हासिल हुई उसका 
सौवाँ हिस्सा भी नहीं मिला । यह एक ऐसी जाहिर बात हैं जिससे कोई इन्कार नही 
कर सकता । उसे तो मानना ही पड़ेगा । इसी तरह साफ़ और जाहिर बात यह हैं 
कि यदि आतंकवाद बीच-बीच में कभी-कभी जोर पकड़ जाता है फिर भी हिन्दुस्तान 
के नौजवानों के लिए अब उसमें कोई आकर्षण नहीं रहा । पन्द्रह बरस तक अहिसा 
पर ज़ोर दिये जाने से हिन्दुस्तान का सारा बातावरण बदल गया है, जिसके फल- 
स्वरूप अब जन-साधारण राजनेतिक लड़ाई के साधन के तौर पर आतंकवाद के 
खयाल के पहले से कहीं ज्यादा उदासीन या विरोधी तक हो गये है । जिस दर्जे के 
लोगों में से आम तौर पर आतंकवादी निकलते हैं उस दर्जे के लोगों पर यानी निचली 
सतह के मध्यम श्रेणी के लोगों पर और पढ़े-लिखों पर भी हिसा के साधन के 
ख़िलाफ़ काँग्रेस ने जो प्रचार किया है उसका भारी असर फड़ा है। उनकी वे क्रियाशील 
और उतावली शक्तियाँ जो क्रान्तिकारी काम करने की ही बातें सोचा करती हूँ, अब 

यह पूरी तरह महसूस करने रछूगी है कि क्रान्ति आतंकवाद के जरिये से नही हों सकती 
और आतंकवाद तो एक ऐसा बेकार और जजेरित तरीक़ा है जो असली क्रान्तिकारी 
लड़ाई के रास्ते में रोड़े अटकाता है। हिन्दुस्तान में और दूसरे मुल्कों में भी अब तो 
आतंकवाद मरा-सा हो रहा है । और वह सरकारी दमन की वजह से नहीं, बल्कि 
आधारभूत कारणों और संसारव्यापी घटनाओं की वज़हों से । सरकारी दमन तो 
सिफ़ दबाना या बोतल में बन्द कर देनाभर जानता है, वह जड़ से उखाड़कर नहीं फेंक 
सकता । मामूली तौर पर आतंकवाद किसी देश में होनेवाली क्रान्तिकारी प्रेरणा के 2 
बचपन क। द्योतक होता है। वह अवस्था गुज़र जाती हैं और उसके साथ-साथ अहम 
घटना के रूप मे आतंकवाद भी गुज़र जाता है, मुकामी कारणों या वैयक्तिक ज्यादतियों 
के कारण कभी-कभी कुछ आतंकवादी कार्य भले ही होते रहे। बिलाशक हिन्दुस्तान 
की क्रान्ति का बचपन बीत चुका और इसमें कोई शक नही कि उसके फलस्वरूप यहाँ 
कभी-कभी हो जानेवाली आतंकवादी घटनाये भी धीरे-धीरे बन्द हो जायेंगी । लेकिन 
इसके मानी यह नहीं है कि हिन्दुस्तान में सब लोगों ने हिसात्मक साधन में विश्वास 
करना छोड़ दिया है। यह ठीक हैं कि उनमें से ज्यादातर लोग अब वैयक्तिक हिंसा 
और आतकवाद में विश्वास नहीं करते, लेकिन इसमें भी कोई शक नही कि बहुत-से 
अब भी यह सोचते हे कि एक समय ऐसा आ सकता है जब संगछित हिसात्मक साधनों 
से काम लेना आजादी हासिल करने के लिए ज़रूरी हो जाय--टीक वैसे ही जैसे कि 
दूसरे मुल्को में ज़रूरी हो गया था । आज तो यह सवाल महज़ एक तात्त्विक विवाद 
का सवाल है। समय ही उसे कसौटी पर कस सकता हैं। जो हो; आतंकवादी 
साधनों से इसका कोई सरोकार नही । 

इस तरह भगतसिह ने अपने हिसात्मक कार्य के लिए लोकप्रियता प्राप्त नहीं 
की, बल्कि इसलिए प्राप्त की कि कम-से-कम उस समय लोगों को ऐसा मालूम हुआ 
कि उसने लालाजी की और लालाजी के रूप में क़ौम की इज्जत रक्‍्खी है । भगतसिह 
एक प्रतीक बन गये । उनके काम को लोग भूल गये, केवल प्रतीक उनके मन में रंह 
गया, जिसके फलस्वरूप पंजाब के हरेक गांव व कस्बे में और उससे कुछ कम बाकी 
के उत्तरी भारत में उनका नाम घर-घर में गूँजने लगा । उनकी बाबत बेशुमार गीत 
बने और उन्होंने जो लोकप्रियता पाई वह सचमुच अजीब थी। 

साइमन-कमीशन के विरुद्ध प्रदर्शन में होनेवाली मार-पीट के कुछ दिनों बाद 
लाला छाजपतराय दिल्ली में अखिल भारतवर्षीय काँग्रेस कमिटी की एक बैठक में 
शामिल हुए । उनके शरीर पर चोटों के निशान बने हुए थे और उनसे होनेवाली 
तकरीफ़ों को बह भुगत रहे थे । यह मीटिंग लखनऊ के सर्व-दरू-सम्मेलन के बाद हुई 

थी और किसी-न-किसी रूप में उसमें आज़ादी के सवाल पर बहस उठ खड़ी हुई थी । 
मुझे यह तो याद नहीं रहा कि ठीक-ठीक बहस किस बात पर उ6 खड़ी हुई थी, लेकिन 
मुझे यह याद है कि में वहाँ देर तक बोला और मेने यह कहा कि अब समय आ गया 
है जब काँप्रेस को यह तय कर लेना चाहिए कि आया वह उस क्रान्तिकारी दृष्टिकोण 
को पसन्द करती है जिसमें हमारे राजनैतिक और सामाजिक भवन में कायापलट करने 
की ज़रूरत है, या सुधारवादियों के ध्येय और साधनों को । इस भाषण में ऐसी कोई 
महत्व की बात नही थी । में उस भाषण की बात को भूल भी गया होता, लेकिन वह 
इसलिए याद बनी रही कि लालाजी ने कमिटी में मेरे उस भाषण का जवाब दिया 
और उसके कुछ हिस्सों की नुक्ताचीनी की। उन्होंने एक चेतावनी इस आशय की दी कि 
हम लोगों को ब्रिटिश मज़दूर-दल से कोई उम्मीद न रखनी चाहिए। जहाँतक मुझसे 
ताललुक हैँ, इस चेतावनी की कोई ज़रूरत न थी; क्‍योंकि में ब्रिटिश-मज़दूरों के जो 
अधिकारी नेता हैं उनका प्रशंसक नहीं हैँ । अगर में उन्हें हिन्दुस्तान की आज़ादी की 
लड़ाई का समर्थन करते या साम्राज्यवाद-विरोधी कोई ऐसा कारगर काम करते 
देखता जो समाजवांद की तरफ ले जानेवाला होता तो मुझे तो आश्चयं होता । 

काँग्रेस कमिटी की बैठक में मेने जो भाषण दिया था, लाहौर लौटकर लालाजी 
ने उसकी समालोचना शुरू कर दी । उन्होंने अपने हफ्तेवार अख़बार 'पीपुल' में मेरी 
स्पीच से उठनेव।ली बहुत-सी बातों के सम्बन्ध मे एक लेखमाला लिखनी शुरू की । 
इस लेखमाला का सिर्फ एक ही लेख छपा था, दूसरा लेख दूसरे हफ्ते के अंक में छपने 
से पहले ही उनकी मृत्यु हो गई । उनका वह पहला अधूरा लेख, जो शायद छापने के 
लिए लिखा गया उनका अन्तिम लेख था, मेरे लिए एक शोकपूर्ण दिलचस्पी का 
विषय था। 


र्प्‌ ० 
लाठी-पहारों का अनुभव 


लाल लाजपतराय पर हमला और बाद में उनकी मृत्यु हो जाने से साइमन- 
कमीदम आगे जहाँ-जहाँ गया वहाँ-वहाँ उसके खिलाफ प्रदर्शनों का जोर और 

भी बढ़ गया । वह लखनऊ में आनेवारा था, और वहाँ भी काँग्रेस-कमिटी ने उसके 
'स्वायत' की भारी तैयारियां की थीं। कई दिन पहले से ही बड़े-बड़े जुलूस, सभायें 
और प्रदर्शन किये गये, जो प्रचार के लिए और असली प्रदर्शन से पहले रिहर्सल के 
तौर पर थे । में भी लखनऊ गया और इनमें से कई कार्यों में मौजूद भी रहा । इन 
प्रारंभिक प्रदर्शनों की, जो पूरी तरह से व्यवस्थित और शान्त थे, कामयाबी ने 
अधिकारियों को शुंझछा दिया, और उन्होंने खास-खास जगहों में जुलूसों को रोकना 
और उनके निकाले जाने के खिलाफ़ हुक्म देना शुरू किया | इसी सिलसिले में मुझे 
नया अनुभव हुआ, और मेरे शरीर पर भी पुलिस के डण्डे और लाठी की मार पड़ी । 
जुलूस, आमद-रफ्त में रुकावट पड़ने न देने का सबब जाहिर करके, बन्द किये 

गये थे हमने फैसला किया कि इस मामले में शिकायत का कोई मौक़ा न दिया जाय, 
और जहाँतक मुझे याद है, सोलह-सोलह आदमियों की छोटी-छोटी टुकड़ियाँ बनाकर 
उन्हें अलग-अरूग एकान्त रास्तों से सभा की जगह पर भेजने का इन्तज़ाम किया । 
कानून की बारीकी से देखा जाय तो बेशक यह हुक्म का तोड़ना ही था, क्योंकि झण्डा 
लेकर सोलह आदमियों का निकलना एक जुलूस ही था । सोलह आदमियों के एक झुण्ड 
के आगे-आगे में था, और एक बड़े फासले के बाद ऐसा ही एक और दल आया, 
जिसके नेता मेरे साथी गोविन्दवल्लभ पन्‍त थे। वह सड़क सुनसान-सी थी। मेरा 
दल शायद दोसौ गज ही गया होगा, कि हमने अपने पीछे घोड़ों के टापों की टपटपाहट 
सुनी । जब हमने पीछे मुँह किया तो देखा कि घुडसवारों का एक दर, जिसमें शायद 
दो या तीन दर्जन व्यक्ति थे, हमारे ऊपर तेज़ी से चढ़ा चला आ रहा है । वे फ़ौरन 
ठीक हमारे पास आ पहुँचे, और उनके धोडों की जुड़ी हुई कतार ने सोलह आदरमियों 
के हमारे छोटे-से झुण्ड को तितर-बितर कर दिया। फिर घुड़सवारो ने हमारे स्वय- 
सेवकों को बड़े डण्डों से मारता शुरू किया, और स्वयंसेवक सहसा सड़क की बाजू 
की तरफ़ भागे, ओर कुछ तो छोटी दुकानों में भी घुस गये । सवारों ने उनका पीछा 
किया, और उन्हें पीट-पाटकर गिरा दिया | जब मेने घोड़ों को ऊपर चढ़ते हुए देखा, 
तब मेरी भी स्वाभाविक वृत्ति ने भुझे प्रेरित किया कि में बच जाऊँ। वह हिम्मत 

तोड़नेबाला दृश्य था । मगर फिर, मेरा खयाल है कि, किसी दूसरी स्वाभाविक वृत्ति 
ने मुझे अपनी जगह पर ही खड़ा रखा, और में पहले हमले को बरदाइल कर गया, 
जिसे मेरे पीछे के स्वयंसेबकों ने रोक लिया था। अचानक मेंने देखा कि मै सड़क के 
बीच में अकेला हूं; मुझसे कुछ ही गज की दूरी पर सब तरफ़ पुलिसवाले थे, जो हमारे 
स्वयंसेवकों को पीट गिराते थे । अपने-आप ही में, कम नुभायाँ होने के खातिर, सड़क 
की बाजू की तरफ़ धीरे-धीरे चलने लगा | मगर में फिर रुक गया और मेंने अपने 
दिल में कुछ विचार किया, और यह फैसला किया कि हट जाना मेरे लिए अच्छा न 
होगा । यह सब सिर्फ कुछ ही पल में हो गया, मगर मुझे उस समय के विचार-संघर्ष 
और निर्णय का अच्छी तरह स्मरण है। यह निर्णय मेरी राय में मेरे उस स्वाभिमान 
का परिणाम था जो मुझे कायर की तरह काम करते नहीं देख सकता था । फिर भी 
कायरता और हिम्मत के बीच की रेखा बहुत बारीक थी, और में कायरता की तरफ़ भी 
जा सकता था। मैंने ऐसा निर्णय किया ही था कि मेने मुड़कर देखा कि एक घुड़सवार 
मेरे ऊपर घोड़ा छोड़ता चला आ रहा है और अपना नया लम्बा डण्डा घुमा रहा है । 
मैने उससे कहा--'लगाओ', और अपना सिर ज़रा हटा लिया। यह भी सिर और 
मुंह को बचाने की एक स्वाभाविक प्रवृत्ति ही थी। उसने मेरी पीठ पर धमाधम दो 
प्रहार किये । मुझे चक्कर आने लगा और मेरा सारा शरीर थ्रथराने रूगा, मगर 
मुझे यह जानकर आइचर्य और सन्‍्तोष हुआ कि में फिर भी खड़ा ही रहा । फौरन ही 
पुलिस-दल पीछे हटा लिया गया, और उसे हमारे सामने सडक रोकने को कहा 
गया | हमारे स्वयंसेवक फिर इकटठे हो गये, जिनमें से कई के खून निकल रहा 
था और कई की खोपड़ियाँ फूटी हुई थी | हमसे पन्‍्त और उनका दल भी आ मिला, 
बह भी पीटा गया था । अब हम सब पुलिस के सामने बेठ गये । इस तरह रूगभग एक 
घण्टे तक बैठे रहे और अँधेरा हो गया । एक तरफ तो कई बड़े-बड़े अफ़सर इकट्ठे हो 
गये, और दूसरी तरफ़ जैसे-जैसे खबर फंली वेसे-वेसे लोगो की बड़ी भीड़ इकद्डी होने 
लगी । आखिरकार अधिकारी हमें अपने रास्ते से जाने देने पर राजी हो गये, और 
उसी रास्ते से हम गये, और हमारे आगे-आगे हमराह की तरह से पुलिस के घुड़सवार 
भी चले, जिन्‍्होने हमपर हमला किया था और हमे मारा था। 

इस छोटी-सी घटना का हाल मेने कुछ तफ़्सील से लिखा हैं, क्योकि इसका 
मुझपर खास असर हुआ । मुझे जो शारीरिक कष्ट हुआ वह मेरी इस खुशी के खयाल 
के आगे याद ही नही रहा कि में भी लाठी के प्रहारों को बरदाश्त करने और उनके 
सामने टिके रहने के छायक़ मज़बूत हूँ । और जिस बात से मुझे ताज्जुब हुआ वह यह्‌ 
कि इस सारी घटना में, और जब्रकि में पीटा जा रहा था तब भी मेरा दिमाग़ ठीक- 

ठीक काम करता रहा, और में अपने अन्दर की भावनाओं का ज्ञानपूर्वक विश्लेषण 
करता रहा ! इस रिहसंल ने मुझे दूसरे दिन सवेरे बड़ी मदद दी, जबकि हमारा और 
भी सख्त इम्तिहान होनेवाला था । क्योंकि दूसरे दिन सबेरे ही साइमन-कमीशन आने- 
वाला था, और उसी वक्‍त हमारा बड़ा प्रदर्शन होनेवाला था । 

उस समय मेरे पिताजी इलाहाबाद में थे, और मुझे अंदेशा था कि जब वह दूसरे 
दिन सवेरे अखबारों में मुझपर होनेवाले हमले का हाल पढ़ेंगे तो बह और परिवार के 
दूसरे लोग भी चिन्तित हो जावेंगे। इसलिए मेने रात को उन्हें टेलीफोन कर दिया कि , 
सब खेरियत हैं और आप लोग किसी किस्म की फ़िक्र न करें | मगर उन्हें फ़िक तो हुई । 
और जब वह चेन से न रह सके तो, आधी रात के क़रीब, उन्होंने लखनऊ आना तय 
किया । आखरी ट्रेन छूट चुकी थी, इसलिए वह मोटर से रवाना हुए । रास्ते में मोटर 
में कुछ गड़बड़ हो गई, और वह १४६ मील का सफ़र पूरा करके सवेरे करीब ९ बजे 
बिलकुल थके-माँदे लखनऊ पहुँचे । 

यह करीब-करीब वह वक्‍त था जबकि हम जुलूस में स्टेशन जाने की तेयारी 
कर रहे थे। हमारे कुछ भी करने से जितना लखनऊ उभड़ न सकता था, उत्तना करू 
की घटनाओ से उभड़ गया, और सूरज उगने से भी पहले बड़ी तादाद में लोग स्टेशन 
पर पहुँच गये । शहर के मुख्तलिफ हिस्सो से बेशुमार छोटे-छोटे जुलूस आये, और 
कांग्रेस-आफिस से बड़ा जुलूस चार-चार की लाइन में रवाना हुआ, जिसमें कई हज़ार 
आदमी थे । हम बड़े जुलूस मे थे। ज्योंही हम स्टेशन के पास पहुँचे, हमें पुलिस ने 
रोक दिया । वहाँ स्टेशन के सामने करीब आध मील लम्बा और इतना ही चौड़ा बड़ा 
भारी खुला मेंदान था ( यहाँ अब नया स्टेशन बन गया है ), और उस मँदान की 
एक बाजू पर हमें कतार से खड़ा कर दिया गया । हमारा जुलूस वही खड़ा रहा, हमने 
आगे बढ़ने की बिलकुल कोशिश नही की । उस जगह सब दूर पैदल और घूड़सवार 
पुलिस, और फ़ौज भी, आकर भर गई थी । हमदर्दी रखनेवाले तमाशबीनों की भीड़ 
भी बढ़ गई थी, और कई जगह दो-दो तीन-तीन आदमी खुली जगह में जा खड़े हुए 
थे । अचानक दूर पर हमें एक दल आता हुआ दिखाई दिया । वह घुड़सवारो की दो 
या तीन रूम्बी छाइने थी, जो सारे मेदान को घेरे हुए थी और हमारी तरफ़ दौड़ रही 
थी, और मैदान में जो कई लोग जा खड़े हुए उन्हे मारती-कुचलती हुई आ रही थी । 
घोड़े को छोड़ते हुए सवारों का हमला एक बड़ा अच्छा दृश्य था, बशतें कि रास्ते में 
खड़े हुए बेचारे बेखबर तमाशबीनों के साथ, जो घोड़ों के पेरों-तले आ गये, 
दर्दनाक वाक़या न हो जाता । इन हमला करनेवाली लाइनों के पीछे वे लोग ज़मीन 
पर पड़े हुए थे, जिनमें कुछ तो उठ भी नहीं सकते थे और कुछ दर्द से कराह रहे थे । 

उस मैदान का सारा नजारा जंग के मैदान का-सा हो गया था। मगर उस नज़ारे को 
देखने या कुछ सोच-विचार करने का हमें ज्यादा! वक्‍त नहीं मिला; घुड़सवार फौरन 
हमारे ऊपर आ गये और उनकी आगे की कतार हमारे जुलूस के आगे खड़े हुए लोगों 
से एक ही छलॉग में टकरा गई । हम वहीं डटे रहे, और चूँकि हम हटते हुए नहीं 
दिखाई दिये, उन्हे उसी दम धोड़ों को रोक देना पड़ा । घोड़े पिछले पैरों पर खड़े रहे 
गये, उनके अगले पैर हमारे सिरों पर लटकते हुए हिल रहे थे । और फिर हमपर 
पेदल और घुड़सवार दोनों की मार और लाठियाँ खटाखट पड़ने लगीं । वह बहुत 
भयकर मार थी, और पिछले दिन जो मेरे दिमाग़ की विचार-दक्ति कायम रही थी 
बह जाती रही। मुझे सिर्फ़ इतना औसान रहा कि मुझे अपनी जगह पर ही खड़ा रहना 
चाहिए, और गिरना या पीछे हटना नहीं चाहिए | मार से में आधा अन्धा-सा हो गया, 
और कभी-कभी मन-ही-मन गुस्सा और उल्टकर मारने का खयाल भी मुझको आया। 
मेने सोचा कि अपने सामने के पुलिस-अफसर को गिराकर धोड़े पर खुद चढ़ जाऊँ । 
यह कितना आसान है । मगर लंबे अर्से की तालीम और अनुशासन ने काम दिया, और 
मैने, अपने सिर को मार से बचाने के सिवा, हाथ तक नही उठाया। इसके अलावा, में 
अच्छी तरह जानता था कि अगर हमारी तरफ़ से कुछ भी मुक़ाबिला हुआ तो एक भीषण 
दुर्घटना हो जायगी, जिसमें हमारे आदमी बड़ी तादाद में गोलियों से भून दिये जायेंगे । 

हमें बह समय भयंकर रूप से लम्बा मालूम पड़ा, मगर शायद वह सिर्फ कुछ 
ही भिनटी का खेल था । उसके बाद धीरे-धीरे एक-एक क़दम हमारी लाइन, दूटे 
बगैर, पीछे हटने लगी | इससे में कुछ-कुछ अलग और दोनों तरफ से ज्यादा खुला 
हुआ रह गया । मुझपर और मार पड़ी और फिर में अचानक पीछे से उठा लिया गया 
और वहाँ से दूर ले जाया गया, जिससे मुझे बड़ी झुंझलाहट हुई। मेरे कुछ नौजवान 
साथियों, ने यह कयास करके कि मुझपर घातक हमला किया जा रहा है, मुझे इस 
तरह एकाएक बचा लेना तय कर लिया था। 

हमारे जुलूस के लोग अपनी असली लाइन से करीब एक सौ फ़ीट पीछे फिर 
कतार से खड़े हो गये । पुलिस भी पीछे हट गई और हमसे पचास फीट के फ़ासले पर 
एक लाइन में खड़ी हो गई | इस तरह हम खड़े रहे, और साइमन-कमीशन, जो इस 
सारे झगड़े की जड़ था, हमसे बहुत दूर करीब आधे मील की दूरी पर स्टेशन से 
चुपचाप निकल गया । इतना करने पर भी बह काले झंडो या प्रदर्शन करनेवालों से 
बचकर न निकल सका । इसके बाद ही, हम पूरा जुलूस बनाकर काँग्रेस-दफ्तर आये, 
और वहाँ से अलग-अलग चले गये । में अपने पिताजी के पास गया, जो बड़ी चिन्ता 
से भेरा इन्तजार कर रहे थे । 

अब जब सामायिक उत्तेजना चली गई थी तो मुझे सारे शरीर में दर्द और 
भारी थकान मालूम होने लगी । जिस्म का क़रीब-क़रीब हर हिस्सा दर्द करता था, 
और सब जगह अंधी चोटों और मार के निशान हो गये थे । मगर खेर थी कि भेरे 
किसी नाजुक जगह पर चोट नही आई थी । परन्तु हमारे कई साथी इतने खुशकिस्मत 
न थे । उन्हे बुरी तरह चोटें आई थी। गोविन्दवल्लभ पन्‍्त पर, जो मेरे पास खड़े थे, 
ज्यादा मार पड़ी, क्योंकि वह छः: फीट से भी ज्यादा ऊँचे-पूरे थे, और उस वक्‍त जो 
चोटें उनके आईं उनके सबब से बहुत अर्स तक उन्हें इतना दर्द और तकलीफ़ रही कि , 
यह कमर भी सीधी नहीं कर सकते थे और न कुछ ज्यादा काम-काज ही कर सकते 
थे उसके बाद मुझे अपनी जिस्मानी हालत और बरदाइत की ताक़त का कुछ ज्यादा 
, घमण्ड हो गया । मगर मार पड़ब्ले की याद से ज्यादा तो मुझे कई मारनेवाले पुलिस- 
वालों, खासकर अफसरों, के चेहरों की याद बनी हुई है । ज्यादातर असली ठोक-पीट 
तो यूरोपियन सारजेण्टों ने की, हिन्दुस्तानी मामूली सिपाही तो हलके-हलके ही काम 
चला रहे थे । उन चेहरों में हिक़ारत और खून की प्यास करीब-क़रीब पायलूपन की 
ह॒द तक भरी हुई थी, और उनमे हमदर्दी या इन्सानियत का नामोनिशान भी न था । 
ठीक उसी वक्‍त, शायद, हमारी तरफ़ के चेहरे भी देखने में उतने ही नफ़रत-मरे होंगे, 
और हमारे ज्यादातर अहिसात्मक होने से, हमारे विरोधियों के लिए हमारे दिल और 
दिमारा में कोई प्रेम भर नहीं गया होगा, और न हमारे चेहरो की सुन्दरता बढ़ गई 
होगी । लेकिन फिर भी एक-दूसरे के खिलाफ़ हमें कोई शिकायत न थी; हमारा कोई 
जाती झगड़ा न था, न कोई दुर्भाव था । उस वक्‍त हम अजीब और जबरदस्त ताकतों 
के प्रतिनिधि थे, जो हमें अपने अधीन बनाये हुए थीं और जो हमे इधर और उधर 
फेंकत्ती जाती थी और जिन्होंने हमारे दिलों और दिमागों पर बड़ी खूबी से कब्जा 
करके हमारी अभिलाषाओं और भावनाओं को उभाड़ दिया था और हमें अपना अन्धा 
हथियार बना लिया था । हम अन्धे की तरह जद्दोजहद करते थे, और यह नही णानते 
थे कि यह किस लिए करते हैं या कहाँ चले जा रहे है ? कार्य की उत्तेजना ने हमें 
टिकाये रक्‍खा था, मगर जब वह चली गई तो फौरन यह सवाल पैदा हुआ कि आखिर 
यह सब किस लिए किया जा रहा है ?--किस मक़सद के लिए ? 


रद 
ट्रेड यूनियन काँग्रेस 


साल देश की राजनीति में ज्यादातर साइमन-कमीशन के आयकाट और सर्वदल- 
सम्मेलन का ही बोलबाला रहा। लेकिन मेरी अपनी दिलचस्पी ज्यादातर दूसरी 
तरफ रही और मेने काम भी ज्यादातर उन्हीं दिल्लाओं में किया । काँग्रेस के का्यंवाहक 
प्रधान-मंत्री की हैसियत से मे उसके संगठन की देखभाल करने और उसे मज़बूत बनाने 
में लगा रहा । खास तौर पर मेरी दिलचस्पी इस बात में थी कि में लोगों का ध्यान 
सामाजिक और आथिक परिवततंनों की तरफ खीचूँ । ज्लाजादी के सिलसिले में मदरास 
में हम जिस ह॒द तक पहुँच गये थे उस स्थिति को भी पुष्ट रखना था । खास तौर पर 
इसलिए कि सर्व-दल-सम्मेलन का तमाम झुकाव हम लोगों को पीछे खीचले की तरफ 
था । इस उहश को सामने रखकर मेने देश में बहुत सफर किया ओर कई बड़ी-बड़ी 
आम सभाओ मे व्याख्यान दिये | मेरा खयाल हैँ कि १९२८ में में चार सूबों की राज- 
नैतिक कान्फेन्सो का सभापति बना । ये सूब थे दक्षिण में मलाबार और उत्तर में 
पजाब, दिल्ली और संयुक्तप्रान्त । इसके अलावा बम्बई और बगाल में में युवक-संघों 
और विद्यार्थियों की कान्फ्रेन्सों का सभापति बना । वकक्‍तन-फवक्तन्‌ मे संथुक्तप्रान्त के 
देहात में भी गया और कभी-कभी कारखानों के मज़दूरों की सभाओं में भी मेने 
व्याख्यान दिये । मेरे व्याख्यानों में सार तो हमेशा ज्यादातर एक ही रहता था, यद्यपि 
उसका रूप मुकामी हालतों के मुताबिक बदल जाता था, और जिन, बातो पर में जोर * 
देता था वे उस तरह की होती थी कि जिस किस्म के लोग सभाओ में आते थे । हर 
जगह मेने राजनतिक आज़ादी और सामाजिक भ्वाधीनता पर जोर दिया और यह कहा 
कि राजनैतिक आज्ञादी सामाजिक स्वाघीनता की सीढ़ी है । यानी, आर्थिक स्वाधीनता 
हासिल करने के लिए यह ज़रूरी है कि पहले राज़नेतिक आज़ादी हो | खास तौर से 
कांग्रेस के कार्यकर्ताओं और पढे-लिखे छोगो में में समाजवाद की विचार-धारा फैलाना 
चाहता था । क्योंकि ये लोग ही राष्ट्रीय आन्दोलन की असली रीढ़ थे और यही 
ज्यादातर निहायत संकुचित राष्ट्रीयत। की बात सोचा करते थे | इनके व्याख्यानों में 
प्राचीन काल के गौरव पर बहुत जोर दिया जाता था, और इस बात पर भी कि विदेशी 
सरकार ने हमें क्यानया भौतिक और ,आध्यात्मिक हानियाँ पहुँचाई हे । हमारे लोगों 
को घोर कष्ट सहने पड़ रहे हैं, हमारे ऊपर दूसरों का राज्य रहना बड़ी बइज्जती की 
बात है; इसलिए हमारी क़ौमी इज्ज़त यह चाहती है कि हम आजाद हों और हमारे 

लिए आवश्यक है कि हम लोग मातृभूमि की बेदी पर अपनी बल्ति चढ़ावें | ये बातें सुपरि- 
चित थीं । हर हिन्दुस्तानी के दिल में उनकी आवाज गूंज उठतीं थी । मेरे मन में भी 
राष्ट्रीयता का यह भाव भड़क उठता था और में उससे गद्गुद्‌ हो जाता था-यद्यपि में 
हिन्दुस्तान के ही नहीं, कहींके भी पुराने जमाने का अन्धा प्रशंसक कभी नहीं रहा । 
लेकिन यद्यपि उनमें सच्चाई ज़रूर थी, फिर भी बार-बार इस्तैमाल में आाने की वजह 
से वे बासी और रूचर होती जाती थीं और उनको लगातार बार-बार दुहराते रहने 
का नतीजा यह होता था कि हम अपनी लड़ाई के सबसे ज्याद। ज़रूरी पहलुओं तथा ' 
दूसरे मसलों पर गौर नहीं कर पाते थे । इन बातों से जोश ज़रूर आता था, लेकिन 
उनसे विचारों को प्रोत्साहन नहीं मिलता था। 

हिन्दुस्तान में में समाजवाद के मंदान में सबसे पहले नहीं आया, बल्कि सच 
बात तो यह है कि में कुछ पिछड़ा हुआ रहा । जहाँ और बहुत-से लोग सितारे की तरह 
चमकते आगे बढ़ गये वहाँ में तो बहुत-सी तकलछीफ़ के साथ कदम-कदम आगे बढ़ा । 
विचार-धारा की दृष्टि से मजदूरों की ट्रेड यूनियनों का आन्दोलन निश्चित रूप से 
समाजवादी था और ज्यादातर युवक-संघों की भी यही बात थी । जब में दिसम्बर 
१९२७ में योरप से लौटा तब एक किस्म का अस्पष्ट और गोल-मोल समाजवाद 
हिन्दुस्तान की आत्ोहवा का एक हिस्सा बन चुका था और व्यक्तिगत समाजवादी तो 
उससे भी पहले हिन्दुस्तान मे बहुत-से थे | ये लोग ज्यादातर स्वप्नदर्शी थे। लेकिन 
धीरे-धीरे उनपर माकस के उसूलों का असर बढ़ता जाता था और उनमें से कुछ तो 
अपनेको सौ फीसदी माक्‍्संवादी समझते थे | योरप और अमेरिका की तरह हिन्दुस्तान 
में भी, सोवियट यूनियत मे जो कुछ हो रहा था उससे और ख़ासकर पाँच-साला 
पोजना से, इस प्रवृत्ति को बहुत बल भिल।। | 

एक समाजवादी कार्यकर्ता की हैसियत से मेरी अहमियत सिर्फ इस बात में थी 
कि में एक मशहूर कांग्रेसी था और कांग्रेस में बड़े ओहदों पर था । मेरे अलावा और 
भी बहुत-से कांग्रेसी थे जो मेरी ही तरह सोचने लग गये थे। यह प्रवृत्ति सबसे 
ज्यादा युक्तप्रान्त की सूबा कांग्रेस कमिटी में पाई जाती थी, जिसमें हमने १९२६ 
में ही एक नरम समाजवादी कार्यक्रम बनाने की कोशिश की थी । हमारे सूबे 
में जमीदारी और ताल्लुकेदारी प्रथा है, इसलिए सबसे पहले हमे जिस सवाल का सामना 
करना पड़ा वह था जमीन का सवाल | हम लोगों ने ऐलान किया कि मौजूदा जमी- 
दारी-प्रथा रद होनी चाहिए और सरकार और काइतकार के बीच में किसी दूसरे की कोई 
जरूरत नहीं है । हम लोगों को फूंक-फूंक कर कदम रखना पड़ा, क्योंकि हमें एक ऐसी 
आबोहवा में काम करना था जो उस वक्‍त तक इस तरह के ख़याल्‍ात की आदी नहीं थी । 


२२३६ मेरी कहानी 


इसके बाद, १९२९ में, युक्तप्रान्त की सूबा कांग्रेस कमिटी एक कदम और आगे 
बढ़ गई और उसने निदिचत रूप से समाजवाद के ढंग पर अ० भा० कांग्रेस कमिटी से 
एक सिफारिश की, जिसके फल-स्वरूप जब १९२९ की गर्मियों में बम्बई में अ० भा० 
कांग्रेस-कमिटी की बैठक हुई तब उसमें युकतप्रान्त की तजवीज का दीबाचा मंजूर कर 
लिया गया और इस तरह उस तजवीज़ में समाजवाद का जो उसूल मौजूद था वह भी 
मंजर कर लिया गया । युकतप्रान्त की तजवीज़ में जो तफसीलवार कारयक्रम दिया गया 
था उसपर विचार करने की बात अगली बैठकों के लिए मुल्तवी करदी गई। ऐसा 
मालूम पड़ता है कि ज्यादातर लोग अ० भा० कॉग्रेस-कमिटी और संयुकतप्रान्तीय कांग्रेस- 
कमिटी के इन प्रस्तावों को बिलकुल भूल ही गये और वे यह समझ बठे हैं कि पिछले एक- 
दो सालों से साम्यवाद की चर्चा कांग्रेस में यकायक उठ खड़ी हुई है । फिर भी इतना 
तो सही ही है कि अ० भा० कांग्रेस-कमिटी ने उस प्रस्ताव पर अच्छी तरह 
विचार किये बिना ही उसे पास कर दिया था और ज्यादातर मेम्बरों ने शायद यह 
महसूस नहीं कर पाया कि वे क्‍या कर रहे है ? 

“इण्डिपेण्डेन्स फॉर इण्डिया लीग' (हिन्दुस्तान की आजादी चाहनेवालों का संघ ) 
की संयुक्तप्रान्त बली शाखा में सूबे के खास-खास काग्रेसियों के अलावा और कोई न 
था और यह शाखा निश्चित रूप से समाजवाद को माननेवाली थी; इसलिए वह 
साम्यवाद की तरफ और कांग्रेस-कमिटी से, जिसमें सब तरह के लोग थे, कुछ आगे 
चली गई । बल्कि सच बात तो यह हैं कि “आजादी-सघ' का एक ध्येय यह भी था 
कि सामाजिक स्वाधीनता होनी चाहिए | हम लोग हिन्दुस्तान-भर में संध को मजबूत 
बनाकर यह चाहते थे कि आज़ादी और समाजवाद का प्रचार करने मे उस संगठन से 
काम लिया जाय । किन्तु दुर्भाग्य से कुछ हद तक युकत-प्रान्त को छोड़कर और कही संघ 
का कार्य ठीक तौर से नहीं चछा और इससे मुझे बहुत मायूसी हुई । इसका सबब 
यह नही था कि देश में हमारे मददगारों की कमी थी, बल्कि बात यह थी कि हमारे 
ज्यादातर कार्यकर्ता कांग्रेस में भी प्रमुख कार्य करनेवाले थे और चूँकि कांग्रेस ने कम- 
से-कम उसूलन्‌ तो आजादी को अपना ध्येय बना लिया था इसलिए वे अपना काम कॉँग्रस 
के संगठन के जरिये कर सकते थे। दूसरा सबब यह था कि जिन लोगो ने शुरू-शुरू में 
आजादी-संघ कायम किया उनमें से कुछ ने गरभीरता-पूर्वक यह नहीं सोचा कि संस्था के 
रूप में हमें इस संघ को मजबूत बनाना है; वे तो यह समझते थे कि यह सस्था तो महज 
इसलिए है कि कांग्रेस-कार्य समिति पर इसका दबाव पड़ता रहे और कार्य-समिति के 
चुनाव पर असर डालने के लिए भी इसका इस्तैमाल किया जाय । इसलिए 'आजादी- 
संध' मुरझ्ा गया और ज्यों-ज्यों कांग्रेस ज्यादा लड़ाक्‌ होती गई त्यों-त्यों उसने तमाम 

शिदा-दिल लोगों को अपनी ओर खींच लिया और संध कमजोर होता गया । १९३० 
में जब सत्याग्रह की छड़ाई आई तब यह संघ कांग्रेस में मिलकर म्रायब हो गया । 

१९२८ के पिछले छः महीनों में और १९२९ में मेरी गिरफ्तारी की चर्चा 
अक्सर होती रहती थी। मुझे पता नहीं कि इस सिलसिले में अखबारों में जो कुछ 
छपता था उसके पीछे, और ऐसे दोस्तों से जो मालूम पड़ता था कि जिस बात को 
वे कहते है उसके बाबत अंच्छी तरह जानते हैं, मश्ते जो निजी चेतावनियाँ मिला 
करतीं थीं उनके पीछे, असलियत कया थी । लेकिन इन चेतावनियों ने मेरे दिल में' 
एक किस्म की अनिश्चितता पैदा कर दी, और में यह महसूस करने लगा कि में किसी 
भी वक्‍त गिरफ्तार किया जा सकता हूँ | मुझे खास तौर पर दूसरी कोई चिन्ता न 
थी; क्‍योंकि में यह जानता था कि भविष्य में मेरे लिए कुछ भी हो, लेकिन मेरी 
ज़िन्दगी रोज़मर्स के कामों की निश्चित ज़िन्दगी नहीं हो सकती । इसलिए में सोचता 
था कि में अनिश्चितता का और एकाएक होनेवाले हेर-फेरों का तथा जेल जाने का 
जितनी जल्दी आदी हो जाऊँ उतना ही अच्छा है। और मेरा खयाल है कि कुल 
मिलाकर में इस खयाल का आदी होने मे सफल हुआ । मेरे घरवालों ने भी इस 
खयाल के आदी होने में कामयाबी हासिल की, हालांकि जितनी कामयाबी मुझे मिली 
उन्हें उससे बहुत कम मिली । इसीलिए जब-जब मे गिरफ्तार हुआ, तब-तब मुझे उसमें 
ख़ास बात मालूम नही हुई । हाँ, अगर में एकाएक गिरफ्तार होने के खयाल का आदी 
त हो जाता तो ऐसा न होता । इस तरह गिरफ्तारी की खबरों में नुकसान-ही- 
नूकसान न था, फायदा भी था। उन्होंने मेरी रोज़मर्स की ज़िन्दगी में कुछ जोश और 
तीखापन पैदा कर दिया । आजादी का हरेक दिन बेशक़ीमत मालूम होने रूगा, 
मानों बह एक दिन मुनाफे में मिला हो । सच वाकया तो यह है कि १९२८ और 
१९२९ में में जी भरकर काम करता रहा और अखीर में मेरी गिरफ्तारी १९३० के 
अप्रेल में जाकर हुई | उसके बाद जेल से बाहर जो थोड़-से दिन मेने कई बार बिताये 
उनमें अवास्तविकता की काफ़ी मात्रा थी। मुझे ऐसा मालूम पड़ता था कि में 
अपने ही घर में एक अजनबी हूँ, जो थोड़े दिनो के लिए वहाँ आया हूँ। इसके अलावा 
मेरे हर काम में अनिश्चितता रहने लगी, क्योकि कोई यह नहीं कह सकता था कि 
मेरे लिए कल क्या होनेवाला है । यह आहवंका तो हर वक्‍त बनी रहती थी कि न जाने 
जेल में वापस जाने का बूलाबा कब आ जाय । 

ज्यों-ज्यों १९२८ का अखीर आता गया, त्यों-त्यो कलकत्ता-कॉग्रेस नज़दीक 
आती गई । उसके सभापति मेरे पिताजी चुने गये थे। उनका दिलो-दिमाग़ उस वक्‍त 
सर्व-दछ-सम्मेलन तथा उसके लिए उन्होंने जो रिपोर्ट तैयार की थी उससे सराबोर 


श्र्८ मेरी कहानों 


था । वह चाहते थे कि उसे काँग्रेस से पास करा लिया जाय। वह यह जानते थे 
कि में उनकी इस बात से सहमत न था, क्योंकि में आज़ादी के प्रइन पर कोई सम- 
झौता करने को राजी न था । इस बात पर वह नाराज़ थे। इस मामले पर हम 
लोगों ने बहुत बहस नहीं की । लेकिन हम दोनों के मन में मानसिक संघर्ष का भाव 
निदिचित-रूप से काम कर रहा था और हम लोग यह जानते थे कि हम एक-दूसरे के 
ख़िलाफ़ जा रहे हे । मत-भेद तो हम लोगों में इससे भी पहले अक्सर हुआ करता था, 
ऐसा भारी मत-भेद कि जिसके फल-स्वरूप हम अलग-अलग पक्षों में रहते थे, लेकिन 
मेरा ख़याल है कि इससे पहले या इसके बाद भी और किसी भी मोक्े पर हम लोगों 
में इतनी तनातनी नहीं हुई जितनी कि इस वक्‍त थी । 

हम दोनों ही इस बात से कुछ हद तक दुःखी थे । कलकत्ते में तो मामला इस 
हद तक बढ़ गया कि पिताजी ने यह बात साफ-साफ़ कहदी कि अगर कांग्रेस में उनकी 
बात नहीं चली, यानी अगर काँग्रेस ने, सर्व-दल-सम्मेलन की रिपोर्ट के पक्ष में जो 
तज़बीज पेश की जायगी उसे, कसरत राय से मंजूर नहीं किया, तो वह काँग्रेस का 
सभापति रहने से इन्कार कर देंगे । यह बात बिलकुल वाजिब थी और विधान की 
दृष्टि से उन्हें यह तरीक़ा अख्त्यार करने का पूरा हक़ था | फिर भी उनके बहुत-से 
उन मुखालिफों के लिए वह बहुत-ही परेशानी की बात थी जो यह नही चाहते थे कि 
इस बात के लिए मामला इस हद तक बढ़ जाय । मेरा खयाल है कि काँग्रेस में और 
दूसरी संस्थाओं मे भी अक्सर यह प्रवृत्ति पाई जाती है कि लोग नुक्ताचीनी और 
बुराई तो करते है, लेकिन खुद जिम्मेदारी लेने से जी चुराते हे। हमे हमेशा यह 
उम्मीद बनी रहती हैं कि हमारी नुक्ताचीनी की वजह से दूसरी पार्टी हमारे माफिक 
अपनी नीति बदल देगी और नाव को खेने की ज़िम्मेदारी हमारे सिर नही पड़ेगी । 
जहाँ ज़िम्मेदारी हम लोगों को सोपी ही नही जाती और जहाँ काय्य-कारिणी को न 
तो हम हटा ही सकते हे न उससे जवाब ही तलब कर सकते हे, जेसा कि आजकल 
हिन्दुस्तान की सरकार के मामले में हैं, वहाँ बिलछाशक सीधी मार को छोडकर हमारे 
पास सिवा नुक्ताचीनी करने के कोई मार्ग नही और वह नृक्ताचीनी लाजिमी तौर 
पर नकारात्मक होगी; फिर भी अगर हम इस नकारात्मक आलोचना को कारगर 
बनाना चाहते हैं तो उसके पीछे हमारे मन में यह इरादा होना चाहिए, हमें इस बात 
के लिए तैयार रहता चाहिए, कि जब-कभी हमें मौक़ा मिलेगा तब सब इन्तजाम और 
जिम्मेदारी हम अपने हाथ में ले लेंगे--फिर चाहे वे महकमे मुल्की हो या फ़ौजी, 
भीतरी हों या बाहरी । महज्ञ आंशिक अख्त्यार माँगना, जैसा कि छिबरल लोग 
फ़ौज़ के मामले में करते हें, इस बात का इकबाल करना है कि हम सरकार का 

काम नहीं चला सकते । इस इकबाल से हमारी नुक्ताचीनी का वजन घट जाता है । 
गांधीजी के आलोचकों में यह बात अक्सर पाई जाती है कि वे उसकी नुक्ताचीनी 
करते हैं, बुराई करते हैं, लेकिन जब उनसे उनके फलस्वरूप यह कहा जाता है कि 
फिर लीजिए इस काम को आप ही चलाइए, तब उनके पैर उखड़ जाते हैं । काँग्रेस में 
ऐसे बहुत-से शख्स रहे हे जो उनके बहुत-से कामों को नापसंद करते हूँ और इसलिए 
बड़े जोरों के साथ उनकी नुक्ताचीनी करते हैँ, लेकिन जो इस बात के लिए तैयार 
नहीं हैं कि उन्हें कांग्रेस से निकाल दें । यह रुख समझ में तो आधानी से आ जाता है, 
लेकिन यह किसी भी पक्ष के साथ इंसाफ नहीं करता । 
कलकत्ता-कांग्रेस में भी कुछ-कुछ इसी किस्म की मुश्किल पैदा हुई । दोनों दलों 
में समझौते की बात-चीत चली और यह जाहिर किया गया कि समझौते का एक 
रास्ता निकल आया है, लेकिन अखीर में वह गिर गया। ये सब बातें बड़े गोल- 
माल में डालनेवाली थीं और बहुत अच्छी भी नही थी । काँग्रेस के खास प्रस्ताव में, 
जैसा कि वह अखीर में पास हुआ, सर्वदल-सम्मेलन की रिपोर्ट को मंजूर कर लिया 
गया; लेकिन उसमें ब्रिटिश सरकार से भी यह कह दिया गया कि अगर उसने एक 
साल के अन्दर इस विधान को मंजूर नहीं किया तो कांग्रेस फिर अपने आज़ादी के 
ध्येय को ग्रहण कर छेगी । असल में इस प्रस्ताव ने सरकार को एक शाइस्ता चुनौती 
देकर उसे साल-भर की मियाद दी थी। इसमें कोई शक नहीं कि यह प्रस्ताव हमें 
आज़ादी के ध्येय से नीचे घसीट लाया था, क्योंकि सर्वद-सम्मेलन की रिपोर्ट ने तो 
पूरे डोमिनियन स्टेटस की भी माँग नहीं की थी। फिर भी यह प्रस्ताव इस अर्थ में 
बद्धिमत्तापूर्ण या कि उसने एक ऐसे वक्‍त में कांग्रेस में फूट नहीं होने दी जब कि 
कोई भी फूट के लिए तैयार न था और उसने १९३० में जो लड़ाई शुरू हुई उसके 
लिए सब कांग्रेसियों को एकसाथ रक्‍खा । यह बात तो बिलकुल साफ थी कि 
ब्रिटिश सरकार सालभर के अन्दर सब दलों द्वारा बनाये गये विधान को मंजूर नहीं 
करेगी । सरकार से लड़ाई होना लाज़िमी था, और उस वक्‍त मुल्क की जैसी हालत थी 
उसमें सरकार से किसी क्रिस्म की लड़ाई उस वक्‍त तक कारगर नहीं हो सकती थी 
जबतक उसे गांधीजी की रहनुमाई न मिले । 
मैने कांग्रेस के खुले जलसे में इस प्रस्ताव का विरोध किया था। यद्यपि यह मुखालिफ़त 
मैनें कुछ-कुछ बेमन से की थी, ताहम इस बार भी मुझे प्रधानमंत्री चुना गया। कुछ भी 
हो, में मंत्री-पद पर बना रह। और कांग्रेस के क्षेत्र में ऐसा मालूम पड़ता था कि में वही 
काम कर रहा हूँ जो मे का नामी (विकर' करता था। कांग्रेस की गद्दी पर कोई भी सभा- 
पति बैठे, में हमेशा उस संगठन को सम्हालने के लिए उसका मंत्री बनाया जाता था । 

झरिया कोयले की खानों के क्षेत्र के बीचों-वीच है। कलकत्ता-काँग्रेस से कुछ 
दिन पहले यहीं हिन्दुस्तान-भर की ट्रेंड यूनियन काँग्रेस हुई। उसके पहले दो दिन मेंने 
उसमें हाजिर रहकर उसकी कारंवाई में भाग लिया और उसके बाद मुझे करूकत्ते 
चले आना पड़ा | मेरे लिए ट्रेड यूनियन-काँग्रेस में शामिल होने का यह पहला ही 
मौक़ा था और में वस्तुतः एक नया आदमी था, यद्यपि किसानों में मेने जो काम किया 
था और हाल ही में मजदूरों में जो काम मेने किये थे उनकी बजह से में जनता में 
काफ़ी छोक-प्रिय हो गया था । वहाँ जाकर मेने देखा कि सुधारवादियों में और उनसे 
आगे बढ़े हुए तथा क्रान्तिकारी छोगों में पुरानी कश्षमकश जारी है। बहस की खास 
बातें ये थी कि किसी इन्टरनेशनल से तथा साम्राज्य-विरोधी संध से और अखिल- 
विदव-शान्ति-संघ से अपना ताल्लक जोड़ा जाय या न जोड़ा जाय और जिनेवा में 
अन्तर्राष्ट्रीय मजदूर आफिस की जो कान्‍्फ्रेन्‍्स होने जा रही हूँ उसमें अपने प्रतिनिधि 
भेजना मुनासिब होगा या नहीं ? इन सवालों से भी कही ज्यादा जरूरी यह बात थी 
कि काँग्रेस के दोनो हिस्सों के दृष्टिकोण में बहुत भारी फकं था। एक हिस्सा तो 
मज़दूर-संघ के पुराने लोगों का था, जो राजनीति में माडरेट था और जो सचमुच इस 
बात को शक की निगाह से देखता था कि उद्योग-धाधों के मजदूरों और मिल-मालिकों 
के झगड़ों में राजनीति को मिलाया जाय । उनका विश्वास था कि मज़दूरों को अपनी 
शिकायतें दूर करने से आगे नहीं जाना चाहिए और उसके लिए भी उन्हें फूँक-फूँक- 
कर क़दम रखना चाहिए । इन लोगो का उद्देश्य यह था कि धीरे-धीरे मजदूरों की 
हालत को सुधारा जाय । इस दल के नेता थे एन० एम० जोशी, जोकि जिनेवा में 
अक्सर हिन्दुस्तान के मज़दूरों के प्रतिनिधि बनाकर भेजे जा चुके थे। दूसरा दल 
इनसे कहीं ज्यादा लड़ाकू था। राजनैतिक लड़ाई में उसका विश्वास था और वह 
खुल्लमखुल्ला अपने क्रान्तिकारी दृष्टिकोण का ऐलान करता था । कुछ कम्यूनिसटों का 
या कम्यूनिस्टों से मिलते-जुलते लोगों का इस दल पर असर था । हाँ, यह दल उनके 
नियंत्रण में नहीं था। बंबई में कपड़ों के कारखानों के मजदूर इस दल के हाथ में थे । 
और उनकी रहनुमाई में बम्बई के कपड़े के कारखानों में मजदूरों की एक बहुत बड़ी 
हड़ताल हुई थी, जो कुछ ह॒द तक कामयाब भी हुई थी। बम्बई में गिरनी कामगार 
यूनियन नाम की एक नई और जबरदस्त यूनियन कायम हुई थी, जिसका बम्बई के 
मजदूरों पर प्राधान्य था । आगे बढ़े हुए दल के असर में एक और ताक़तवर संघ 
जी० आई० पी० रेलवे के मजदूरों का था। 

जबसे ट्रेड यूनियन काँग्रेस क्रायम हुई है तभीसे उसकी कार्यकारिणी और 
उसका दफ्तर एन० एम० जोशी और उनके नज़दीकी साथियों के हाथ में रहा है और 

मजदूर-संघों के आन्दोलन को पैदा करने का श्रेय उन्हींको है।,यद्यपि उध्र दल का 
मजदूर जनता पर ज्यादा जोर है, पर ऊपर से दल की नीति पर असर डालने का उन्हें 
कोई मौका नहीं मिला । | यह हालत संतोषजनक नहीं कही जा सकती और न उससे 
सच्चे हालात का पता ही चल सकता है। इनके आपस में बड़ा असन्तोष और झगड़ा 
था और उग्र दल के लोग चाहते थे कि वे ट्रेड यूनियन-काँग्रेस की ताक़त को अपने 
काबू में करलें । इसके साथ ही साथ मामलों को बहुत ज्यादा बढ़ाने की अनिच्छा भी 
थी, क्योंकि लोगों को फूट हो जाने का डर था। ट्रेड यूनियन-आन्दोलन हिन्दुस्तान में' 
अभी अपनी जवानी की तरफ़ बढ़ रहा था। वह कमज़ोर था और जो लोग उसे चला 
रहे थे उनमें से ज्यादातर खुद मजदूर नहीं थे। ऐसी हालतों में हमेशा बाहरवालों में 
यह प्रवृत्ति होती है कि मज़दूरों को इस्तैमाल करके अपना मतलब गाँठें। हिन्दुस्तान 
की ट्रेड यूनियन काँग्रेप में और मज़दूर-सबों में यह प्रवृत्ति साफ़-साफ दिखाई देती थी। 
ताहम, सालों काम करके एन० एम० जोशी ने यह साबित कर दिया था कि यह 
मज़दूर-संघों के सच्चे और उत्साही हितैषी है और जो लोग राजनैतिक दृष्टि से उन्हें 
नरम और फिसट्टी समझते थे वे भी यह मानते थे कि हिन्दुस्तान के मजदूरों के 
आन्दोलन मे उन्होने जो सेवायें की हैं वे क॒द्र के लायक़ हे । नरम या आगे बढ़े हुए 
दोनों दलों में से बहुत ही कम आदमियों के लिए यह बात कही जा सकती थी । 

झरिया में मेरी अपनी हमदर्दी आगे बढ़े हुए दल के साथ थी। छेकिन में 
नया-मया ही वहाँ पहुँचा था इसलिए ट्रेड यूनियन कांग्रेस की इस घरेलू लड़ाई में 
मेरा दिमाग चकराता था, अतएणव मेने यही तय किया कि मे इन झगड़ों से अऊुग 
रहें । मेरे झरिया से चले आने के बाद ट्रेड यूनियन काँग्रेस के ओहदेदारों का सालाना 
चुनाव हुआ और कलकते में मुझे यह मालूम हुआ कि अगले साल के लिए में उसका 
सभापति चुना गया हूँ। मेरा नाम नरम दलवालों ने पेश किया था, ग़ालिबन 
इसलिए कि जिस दूसरे उम्मीदवार का नाम उग्र दल ने पेश किया था उसको हराने 
का सबसे ज्यादा मौक़ा मेरा नाम पेश करने में ही था । इन महाशय ने रेलों के 
कर्मचारियों में वास्तविक काम किया था, इसलिए अगर में चुनाव के दिन झरिया में 
मौजूद होता तो मुझे विश्वास है कि में उन कार्यकर्ता उम्मीदवार के मुकाबिले में अपडा 
नाम वापस लेलेता । मुझे यह बात खास तौर पर बेजा मालूम होती थी कि एक ऐसे 
शख्स को जिसने कुछ काम नहीं किया और नया-नया ही आया यकायक सभापति 
को गद्दी पर पटक दिया जाय । यह बात खुद ही इस-बात को सबूत थी कि हिन्दुस्तान 
में मजदूर-संघ का आन्दोलन अभी अपने बचपन में हे ओर कमज़ोर हूँ । 

१९२८ के साल में मज़दूरों के क्षगड़ों और हड़तालों की भरमार रही। १९२९ में 

भी यही हाल रहा । बम्बई के कपड़ों के कारखानों के मज़दूर बहुत दुःखी और रऊड़ाक्‌ 
थे। उन्होंने इन हड़तालों की रहनुमाई की। बंगाल के सन के कारखानों में भी 
एक बहुत बड़ी हड़ताल हुई | जमशेदपुर के लोहे के कारखानों में, और मेरा खयाल है 
कि रेलों के मज़दूरों में भी, हड़तालें हुईं । जमशेदपुर के टीन की चहरों के कारखानों 
में तो बहुत दिनों झगड़ा रहा । यह हड़ताल मज़दूरों ने बहादुरी के साथ कई महीनों 
तक चलाई। यद्यपि इन मज़दूरों के साथ लोगों की बहुत ज्यादा हमदर्दी थी, फिर भी 
जो जबरदस्त कम्पनी इन कारखानों की मालिक थी उसने मज़दूरों को कुचल दिया । 
इस कम्पनी का ताल्लुक बर्मा की तेल-कम्पनी से था। 

सब मिलाकर ये दोनों साल मज़दूरों में बेचेनी के साल थे और मजदूरों की हालत 
दित-पर-दिन खराब होती जा रही थी । हिन्दुस्तान में लड़ाई के बाद के साल यहाँ के 
धन्धों के लिए मौज के साल थे। इन दिनों उन्होंने अनाप-शनाप मुनाफ़ा कमाया । 
सन या रुई के कारखानों ने पाँच या छः साल तक अपने हिस्सेदारों को जो मनाफा 
बाँटा वह सौ फ़ीसदी सालाना था---अक्सर वह डेढ़ सौ फ़ीसदी सालाना तक पहुँचा । 
ये अनाप-शनाप मुनाफे सबके सब कारखानों के मालिकों और हिस्सेदारों की जेब में 
गये । मजदूरों की हालत जैसी-की-तेसी बनी रही । उनकी मज़दूरी में जो थोड़ी-बहुत 
तरक्की हुई, वह आम तोर पर चीजों की कीमतें बढ़ जाने से बराबर हो गई। इन दिनों 
में जब लोग धड़ाधड़ कमा रहे थे तब भी ज्यादातर मजदूर बहुत ही बुरे घरों में 
रहते थे और उनकी औरतों तक को कपड़ा तक पहनने को नही मिलता था | बम्बई 
के मजदूरों की हालत बहुत बुरी थी, लेकिन सन के कारखानों में काम करनेवाले 
उन मजदूरों की हालत तो ओऔर भी बुरी थी, जिनके पास आप मोटर में कलकत्ते के 
महलों से घंटेभर के अन्दर पहुँच सकते थे। वहाँ बाल बिखेरे और फटे-पुराने मैले- 
कुचले कपड़े पहने हुए अधनंगी औरतें महज रोटियो पर काम करती थी, इसलिए कि 
दौलत का एक हम्बा-चौड़ा दरिया लगातार ग्लासगो और डंडी की तरफ बहता रहे 
और उसमें से कुछ हिस्सा कुछ हिन्दुस्तानियों की जेबों में भी चला जाय । 

तेज़ी के इन सालों में कारखाने मजे से चलते रहे, यद्यपि मज़दूरों की हालत पहले- 
जैसी ही बनी रही और उन्हें कुछ भी फ़ायदा नहीं हुआ। लेकिन जब घूम का वक्‍त 
चला गया और अनाप-शनाप मुनाफ़ा कमाना उतना आसान नहीं रह गया तब सारा 
बोझ मजदूरों के सिर पटक दिया गया । कारखाने के मालिक पुराने मुनाफ़े को भूल 
गये । उसे तो वे खा चुके थे और अब अगर उन्हें काफ़ी मुनाफ़ा नहीं होता है तो यह रोश- 
गार किस तरह चले? इसीके फल-स्वरूप मजदूरों में बेचेनी फैली, झगड़े खड़े हुए और 
बम्बई में ऐसी भारी-मारी हड़तालें हुईं कि देखनेवाले दंग रह गये और जिनसे 

कारखानों के मालिक और सरकार दोनों ही डर गये । मजदूरों के' आन्दोरूम में बर्ग- 
चेतनता' आने लगी थी और विचार-घारा तथा संगठन दोनों ही दृष्टियों से वह लड़ाकू 
और खतरनाक होता जा रहा था । इधर राजनैतिक हालत भी तेजी के साथ बिगड़ रही 
थी और यद्यपि मजदूरों का आन्दोलन और राजनैतिक हरूचल एक-दूसरे से अलग थे, 
उनका आपस में कोई संबन्ध न था, फिर भी वे कुछ ह॒द तक एक-दूसरे के साथ-साथ 
चलते थे, इसलिए सरकार भविष्य को आशंका-रहित नही समझ्नती थी । 

मार्च १९२९ में सरकार ने आगे बढ़े हुए दल में से उनके कई सबसे ज्यादा 
नामी-नामी कार्यकर्ताओं को गिरफ्तार करके संगठित मज़दूरों पर एकाएक हमला 
कर दिया । बम्बई की गिरनी कामगार यूनियन के नेता तथा बंगाल, युक्‍्तप्रान्त और 
पंजाब के मजदूर-नेता गिरफ्तार कर लिये गये । इनमें से कुछ कम्यूनिस्ट थे, कुछ 
कम्यूनिस्टों से मिलते-जुलते, और बाकी महज मजदूर-संधोंवाले थे । यह उस नामी 
मेरठ-केस की शुरुआत थी जो साढ़े चार वर्ष के क़रीब चला। 

मेरठ के मुल्जिमों की मदद के लिए एक सफाई-कमिटी बनी । मेरे पिताजी इस 
कमिटी के सभापति थे तथा डाक्टर अन्सारी, में तथा कुछ और लोग उसके मेम्बर थे । 
हम लोगों का काम मुश्किल था। मुकदमे के लिए रुपया इकट्ठा करना आसान न था । 
ऐसा मालूम होता था कि पैसेवाले लोगों को कम्यूनिस्टो और समाजवादी आन्दोलन 
करनेवालों से कोई हमदर्दी नही थी, और वकील लोग पूरा महनताना लिये बिना काम 
करने को तैयार न थे, जो कि किसीका खून चूसकर ही दिया जा सकता था। हमारी 
कमिटी में कई नामी वकील थे, जैसे पिताजी तथा दूसरे लोग | ये हर वक्‍त हमें सलाह 
देने और रास्ता दिखाने को तैयार थे। उसमें हमारा कुछ भी खर्च नहीं पड़ता था । 
लेकिन उनके लिए यह मुमकिन न था कि वे महीनों लगातार मेरठ मे ही बने रहें । 
उनके अलावा जिन वकीलों के पास हम गये वे, मालूम होता हैँ, यह समझते थे कि यह 
मुकदमा हमारे लिए ज्यादा-से-ज्यादा रुपया कमाने का एक जरिया है । 

मेरठ के मुकदमे के अलावा कुछ और डिफेंस कमिटियों से भी मेरा ताल्‍लुक रहा 
है---जसे एम०एन० राय के तथा दूसरे मुकदमों में । हर मौके पर मुझे अपने पेशे के 
लोगों के लालचीपन को देखकर हेरत हुई हैँ । इस सिलसिले में मुझे सबसे पहला बड़ा 
धक्का उस वक्‍त लगा जब १९१९ में पंजाब में फ़ौजी कानून की रू से मुक़दमे चल रहे 
थे । उन दिनों वकीलों के एक बहुत बड़े लीडर ने इस बात पर जिद की कि उन्हे पूरी 
फ़ीस दी जाय । यह रकम बहुत बड़ी थी। उन्होंने इस बात का कोई खयाल नहीं 
किया कि उनके मुवक्किल वे लोग है जो फौजी कानून के शिकार हुए हैं और उनमें 
उनका साथी एक वकील भी है। इनमें से बहुत-से लोगों को कर्ज लेकर या अपनी 

जायदादें बेच-बेचकर इन वकील सह की फ़ीस देनी पड़ी। इसके बाद मुझे जो 
तजुबें हुए वे तो और भी दुःखदायी थे | हम लोगों को गरीब-से-गरीब लोगों से तांबे के 
पैसे ले-लेकर रुपये इकट्ठे करने पड़ते थे और वे बड़े-बड़े चेकों के रूप में वकीलों को 
दे देने पड़ते थे । यह बात हमें बहुत ही अलरती थी । और फिर यह सब काम बिलकुल 
बेकार मालूम पड़ता था; क्योंकि एक राजनैतिक मामले में था मजदूरों के मामले में 
हम सफाई दें या न दें, नतीजा ग़ालिबन वही होता है । लेकिन मेरठ के भृकदमे जैसे 
मुकदमे में, बिलाशक, सफाई देना कई दृष्टियों से लाज़िमी था। 
मेरठ-षड़यन्त्र-डिफेन्स-कमिटी की मुल्जिमो के साथ आसानी से नहीं पटी । इन 
मुल्जिमो में तरह-तरह के लोग थे, जिनकी सफाई भी अलग-अलग किस्म की थी, और 
कभी-कभी तो उनमें आपसी मेल कतई गायब रहता था । कुछ महीनों के बाद हमने 
बाकायदा कमिटी को तोड़ दिया और अपनी जाती हेसियत से मदद करते रहे। राज- 
नैतिक हालात जिस त्तरह सूरत से बदलते जा रहे थे उसकी तरफ हमारा ध्यान 
अधिकाधिक खिचने लगा और १९३० में तो हम सबके सब जेलों में बन्द हो गये । 

९२९ की काँग्रेस लाहौर में होनेवाली थी । वह दस साल के बाद फिर पंजाब 

में आईं थी, और लोग दस वर्ष पहले की बातें याद करने लगे--१९१९ की 
घटनायें, जलियाँवालाबाग़, फौजी कानून और उसके साथ होनेवाली बेइज्जतियाँ,' 
अमृतसर का कांग्रेस-अधिवेशन, और उसके बाद असहयोग की शुरुआत । इन दस 
बरसों में बहुत घटनायें हुई थीं और हिन्दुस्तान की सूरत ही बदल गई थी, मगर फिर 
भी उस समय में और इस समय में समानताओं की कमी न थी। राजनैनिक विक्षोभ 
बढ़ रहा था, संघर्ष का वातावरण तेज़ी से बनता जा रहा था। आनेवाले संघर्ष की 
लम्बी छाया पहले से ही देश पर पड़ रही थी । 

असेम्बली और प्रान्तीय कौंसिलों में बहुत समय से लोगों की दिलचस्पी न रही 
थी, सिवा उन मुट्ठीभर लोगों के जो उनके पवित्र घेरों में ही चक्कर काटा करते थे । 
ये असेम्बली और कौंसिलें अपनी लकीर पीटा करती थी, जिनसे सरकार को सत्ता- 
परस्ती और स्वेच्छाचारी स्वरूप को ढकने के लिए एक दूटा-फूटा सहारा मिल जाता 
था, और लोगों को हिन्दुस्तान की पालंमेण्ट होने और उसके मेम्बरों को भत्ता मिलने 
की बात करने का एक बहाना । असेम्बली का आखरी सफल कार्य, जिसकी तरफ 
लोगों का ध्यान गया, १९२८ में हुआ था, जबकि उसने साइमन-कमीशन से सहयोग 
न करने का प्रस्ताव पस किया था । 

इसके बाद असेम्बली के प्रेसीडेण्ट और सरकार के बीच में एक संघर्ष भी हुआ 
था । विद्वुलभाई पटेल, जो असेम्बली के स्वराजिस्ट प्रेसीडेण्ट थे, अपनी स्वतन्त्र वृत्ति 
के कारण सरकार के दिल में काँटे की तरह ख़टकते थे और उनके पर काट देने की 
बहुत कोशिशें की गईं | ऐसी बातों की तरफ ध्यान तो जाता था, मगर आम तौर पर 
जनता का ध्यान बाहर की घटनाओं की ही तरफ़ लगा हुआ था। मेरे पिताजी की 
अब कौंसिलों के बारे में कोई भूम नहीं रह गया था और वह अक्सर यह राय जाहिर 
करते थे कि इस अवस्था में अब कौंसिलों से ज्यादा फ़ायदा नहीं उठाया जा सकता । 
अगर कोई मुनासिय मौका आ जावे तो वह उनमें से खुद भी बाहर निकऊ आना चाहते 
थे। हालांकि उनका दिमाग़ वेधानिक था और कानूनी तरीकों और जाब्तों का आदी 
था, मगर हाहात से मजबूरन उन्हें यही नतीजा निकालना पड़ा कि हिन्दुस्तान में तो 
वैधानिक कहे जानेवाले तरीके बेकार और फुजूल हैं । वह अपने कानूनी दिमाग़ को 

यह कहकर तसल्ली दे देते थे कि हिन्दुस्तान में विधान ही नहीं है, और न दरहकीकत 
यहाँ कानून की हुकूमत ही है, जबकि यहाँ किसी एक व्यक्ति या दल की मर्जी पर ही, 
जिस तरह जादूगर के पिटारे में से अचानक कबृतर निकल पड़ते हैं उसी तरह, आडिनेन्स 
वगैरा निकल पड़ते है । तबीयत और आदत से वह क्रान्तिकारी बिलकुल न थे, और 
अगर मध्यम-वर्गीय प्रजातन्त्रवाद जैसी कोई चीज़ होती तो वह बिलाशक विधान के 
बड़े भारी स्तम्भ होते । मगर, जैसी कि हालत थी, हिन्दुस्तान में नकली पालंभेण्ट 
का नाटक होने के कारण, यहाँ वैधानिक आन्दोलन करने की चर्चा से बह ज्यादा- 
ज्यादा चिढ़ने लगे थे । ह 

गांधीजी अब भी राजनीति से अऊुग ही रह रहे थे, सिवाय इसके कि कलकत्ता- 
काँग्रेस में उन्होंने हिस्सा लिया था । मगर वह सब घटनाओं की जानकारी रखते थे, 
और कॉँग्रेस-नेता उनसे अक्सर सलाह-मशवरा किया करते थे । कुछ वर्षों से उनका 
खास काम खादी-प्रचार हो गया था, और इसके लिए उन्होंने सारे हिन्दुस्तान में लम्बे- 
चौड़े दौरे किये थे । उन्होंने बारी-बारी से एक-एक प्रान्त को लिया, और वह उसके 
हर जिले और क़रीब-करीब हर महत्वपूर्ण कस्बे में गये, और दूर के और देहाती हिस्सों 
में भी गये । हर जगह उनके लिए लोगो की भारी-भारी भीड़ जमा होती थी और 
उनका कार्यक्रम पूरा करने के लिए पहले से बहुत तैयारी करनी पड़ती थी । इस तरह 
से उन्होंने बार-बार हिन्दुस्तान का दौरा किया है, और उत्तर से दक्षिण तक और पूर्वी 
पहाड़ों से पश्चिमी समुद्र तक इस विशाल देश के एक-एक कोने को उन्होंने देख लिया है। 
में नही समझता कि और किसी इन्सान ने कभी हिन्दुस्तान में इतना सफ़र किया होगा। 

प्राचीन काल में बड़े-बड़े श्रमण करनेवाले थे, जो हमेशा घूमते ही रहते थे और 
सैलानी तबीयत के यात्री थे, मगर उनके यात्रा के साधन बहुत धीमे थे । और 
इस तरह का जीवन-भर का श्रमण भी एक साल के रेल और मोटर के सफ़र का 
मुकाबिला नहीं कर सकेगा। गांधीजी रेल और मोटर से जाते थे, मगर वह सिर्फ़ उन्हीं- 
से बंधे हुए नहीं थे; वह पेदल भी चलते थे । इस तरह उन्होंने हिन्दुस्तान और यहाँ 
के लोगों का अद्भुत ज्ञान प्राप्त किया, और इसी तरीके से करोड़ों लोगों ने उन्हें देखा 
और उनके व्यक्तिगत सम्पर्क में आये । 

वह १९२९ में अपने खादी-सम्बन्धी दौरे में युक्तप्रान्त में आये, और उन्होंने 
निहायत गरम मौसम में इस शआन्त में कई हफ्ते बिताये | में कभी-कर्ी उनके साथ 
कई दिनों तक लगातार रहता, और हालांकि उनके आने पर इससे पहले भी 
बड़ी-बड़ी भीड़ देख चुका था, मगर फिर भी उनके लिए एकत्र इन भीड़ों को 
देखकर ताज्जुब किये बग़ैर न रहता । यह हाल गोरखपुर जैसे पूर्वी जिलों में 

खास तौर पर देखा जाता था, जहाँ कि आदमियों का मजमा देखकर टिड्डी-दल 
की याद आ जाती थी । जब हम देहात में मोटर से गुजरते थे, तो कुछ-कुछ 
मीलों के फ़ासले पर ही दस हज़ार से लेकर पच्चीस हज़ार तक की भीड़ हमें मिला 
करती थी, और सभाओं में तो अक्सर लाख-लाख से भी ज्यादा तादाद ही 
जाती थी। सिवाय किसी-किसी बड़े शहर के, सभाओं में ब्रॉडकास्टिग का इन्तजाम न था, 
और जाहिरा सब आदमियों को भाषण सुताई देना नामुमकित था । शायद नें कुछ 
सुनने की उम्मोद भी नहीं करते थे; वे महात्माजी के दर्शन करके ही संतुष्ट हो जातेः 
थे । गांधीजी अपने पर आवश्यक बोझ न पड़ने देते हुए, आम तौर पर, छोटा-सा भाषण 
देते थे । नहीं तो, इस तरह हर घण्टे और हर रोज़ काम चलाना बिलकुल असम्भव 
हो जाता। 

में सारे युक्तप्रान्त के दोरे में उनके साथ न रहा, क्‍योंकि मेरा उनको कोई खास 
उपयोग नहीं हो सकता था, और दौरे के दल में भेरे एक के और बढ़ जाने से कोई 
मतलब न था । यो मजमों से मुझे परहेज न था, मगर गांधीजी के साथ चलनेवालों 
का आम तौर पर जैसा हाल होता है, यानी धक्के खाना और अपने पैर कुचलवाना, 
ये मुझे ललचाने को काफ़ी न थे। मेरे पास करने को दूसरा काम काफी था, और 
सिर्फ़ ख़ादी के प्रचार मे ही, जो मुझ बढ़ती हुई राजनेतिक हालत में एक अपेक्षाकृत 
छोटा ही काम नज़र आता था, लग जाने की मेरी इच्छा न थी । किसी ह॒द तक में 
ग़ैर-राजनंतिक कामों में लगे रहने से नाराज़ था, और में उनके विचारों का आधार 
कभी नहीं समझ सका । उन दिनो वह खादी-कार्य के लिए धन इकट्ठा कर रहे थे, और 
वह अक्सर कहते थे कि उन्हे 'दरिद्र-नारायण' अर्थात्‌ ग़रीबों के नारायण या गरीबों 
में रहनेवाले नारायण' के लिए धन चाहिए | उनका यही मतलब था कि उससे वह 
ग़रीबों की मदद करेगे, उन्हे घरेलू धन्धो द्वारा काम दिलायेगे। मगर इससे अप्रत्यक्ष 
रूप से दरिद्रता---ग़रीबी---का गौरव बढ़ता दिखाई देता था, क्योकि नारायण खास- 
कर ग़रीबों का नारायण है, गरीब उसके प्यारे है। में समझता हूँ कि सब ज़गह 
धामिक भावना यही है | मे इस बात को पसन्द नहीं कर सकता था; क्योंकि मुझे तो 
दरिद्रता एक घणित चीज़ मालूम होती थी, जिससे लड़कर उसे उखाड़ फेंकना चाहिए, 
न कि उसे किसी तरह बढ़ावा देना चाहिए । इसके लिए लाज़िमी तौर पर उस प्रणाली 
पर हमला करना चाहिए जो दरिद्रता को बरदाशत करती और पेंदा करती है, और 
जो लोग ऐसा करने से झ्िक्षकते हैं उन्हें मजबूरन दरिद्रता को किसी-न-किसी तरह 
उचित ठहुराना ही पड़ता था | वे यही विचार कर सकते थे कि दुनिया में सदा चोज़ों 
की कमी ही रहेगी, और ऐसी दुनिया की कल्पना नही कर सकते थे कि जिसमें सबको 


श्श्द मेरी कहानो 


जीवन की आवश्यक चीज़ें भरपूर मिल सकें। शायद उनके विचारानुसार हमारे समाज 
में गरीब और अमीर तो हमेशा ही बने रहेंगे । 

जब कभी मुझे इस बारे में गांधीजी से बहस करने का मौक़ा मिला तभी वह 
इस बात पर ज़ोर देते थे कि अधीर लोगों को अपनी दौलत जनता की धरोहर की 
तरह समझनी चाहिए । यह दृष्टिकोण काफ़ी पुराना है और यह हिन्दुस्तान में, और 
मध्यकालीन योरप में भी, अक्सर पाया जाता है । किन्तु मे तो बिलकुल इस बात को 
नही समझ सका हूँ कि कोई भी शख्स ऐसा हो जाने की कैसे उम्मीद कर सकता है, 
या यह कैसे कल्पता कर लेता है, कि इसीसे समाज की समस्या हल हो जायगी ? 

असेम्बली, जैसा कि मेने ऊपर कहा है, सुस्त और सोती रहनेवाली हो गई 
थी और उसकी बेलत्फ़ कारंवाइयो में शायद ही कोई दिलचस्पी लेता हो। जब 
भगतसिह और बी० के० दत्त ने दशंकों की ग्रेलरी से उस सभा-भवन के फर्श पर दो 
बम फेंक दिये, तब एक दिन एक झटके की तरह एकाएक उसकी नींद खुली । किसी- 
को सख्त चोट नहीं आई, और शायद बम इसी इरादे से फेंके गये थे, जैसा कि मुल्जिम 
ने बाद में बयान किया था, कि शोर और खलबली पंदा की जाय, न कि किसीको 
चोट पहुँचाई जाय । 

उनसे सचमुच असेम्बली मे और बाहर खलबली मच गई। आतंककारियों के 
दूसरे काम इतने मनिरापद न थे। एक नौजवान अग्रेज़ पुलिस अफ़सर को, जिसके बारे 
में कहा गया है कि उसने लाला लाजपतराय को पीटा था, लाहौर में गोली से मार 
दिया गया। बगाल और दूसरी जगहो पर ऐसा मालम होने लगा कि आतककारियों की 
हलूचलें फिर से शुरू हो गई | षह्यन्त्र के बहुत-से मुक़दमे चलाये गये, और नज़रबन्दों 
की--न्‍्यानी बगैर मुक़दमा चलाये और सज़ा सुनाये जेल में रकखे जानेवाले या दूसरी 
तरह से रोके हुए लोगो की--तादाद जल्दी बढ़ गई । 

लाहौर-बड्यन्त्र के मुकदमे में अदालत में पुलिस ने कई आसाधारण काम किये, 
और इस कारण भी इस मुकदमे की तरफ़ लोगों का ध्यान बहुत गया । अदालत और 
जेल में मुल्जिमों के साथ जो बर्ताव किया जा रहा था, उप्तके विरोध-स्वरूप ज्यादातर 
कैदियों ने भूल-हड़ताल करदी । वह ठीक किन कारणों से शुरू हुई, यह तो में भूल 
गया हूँ, मगर अन्त में यह बड़ा सवाल बन गया कि क़ैदियों, खासकर राजने तिक क़ौदियों, 
के साथ आम तौर पर कैसा बर्ताव होना चाहिए | यह हड़ताल हफ्तो तक बढ़ती गई, 
और इससे सारे देश में खलबली मच गई । मुल्ज़िमो की शारीरिक कमज़ोरी के सबब 
से उन्हें अदालत में न ले जाया जा सकता था, और बार-बार कार्रवाई मुल्तबी 
करती पड़ी । इसपर भारत-सरकार ने ऐस। कानून बनाने का सूत्रपात किया, जिससे 

मुल्लिम था उनके * पैरोकारों की गैर-मौजूदगी में भी अदालत अपनी कार्रवाई जारी 
रख सके । उन्हें जेल के बर्ताव के प्रदन पर भी गौर करना पड़ा । 

जब हड़ताल एक महीने तक चल चुकी थी, उस वक्‍त में इत्तफ़ाक़ से लाहौर 
पहुँचा । भुशे कुछ कैदियों से जेल में मिलने की इजाजत दे दी गई, और मेने इसका 
फायदा उठाया । भगतसिह से यह मेरी पहली मुलाक़ात थी। में जतीन्द्रनाथ दास 
वगरैरा से भी मिला । भगर्तासह का चेहरा आकर्षक था और उससे बुद्धिमसा टपकती 
थी । वह निहायत गम्भीर और श्ञान्त था। उसमें गुस्सा नहीं दिखाई देता था। उसकी ' 
दृष्टि और बात-चीत में बड़ी मृदुता थी ! मगर मेरा खयाल है कि कोई भी शख्स जो 
एक महीने तक उपवास करेगा, आध्यात्मिक और मृदुल दिखाई देने लगेगा । जतीन्‍द्र 
दास तो और भी मृदुल, एक कन्या की तरह कोमल और मुलायम, मालूम पड़ा । 
जब में उससे मिला, उसे काफ़ी दर्द हो रहा था | बाद में वह, उपवास से ही, भूख- 
हड़ताल के ६१वें रोज़, मर गया । 

भगतसिंह की खास हसरत, अपने चाचा सरदार अजीतसह से, जो १९०७ में 
लाला लाजपतराय के साथ ज़िला-वतन कर दिये गये थे, मिलना या कम-्से-कम 
उनकी ख़बर पाना मालूम हुई । वह कई बरसों तक विदेशों में जिला-वतन रहे । 
कुछ-कुछ यह भी सुना गया था कि वह दक्षिण अमेरिका में बस गये हे, मगर मशे 
खयाल नहीं हे कि उनके बारे में कोई भी निश्चित खबर हो । मुझे यह भी पता नहीं 
कि वह मर गये हैं या जीते है । 

जतीन्द्र दास की मृत्यु से सारे देश में सनसनी पैदा हो गई | इससे राजनैतिक 
कैदियों के बर्ताव का सवाल आगे आ गया, और इसपर सरकार ने एक कमिटी 
मुकरर करदी । इस कमिटी के विचारों के फलस्वरूप नये कायदे जारी किये गये, 
जिनसे कैदियों के तीन दर्जे कर दिये गये । इन कायदों से कुछ सुधार होने की सूरत 
नज़र आई, मगर असल में कुछ भी फर्क नही पड़ा, और हालत अत्यन्त असन्तोषजनक 
रही, और अब भी है । 

धीरे-धीरे गरमी और बरसात की ऋतु बीतकर ज्योंही शरद-ऋतु आई, 
प्रान्तीय काँग्रेस कमिटियाँ काँत्रेस के लाहौर-अधिवेशन के लिए अध्यक्ष चुनसे के काम 
में लग गई । इस चुनाव की एक लम्बी कार्रवाई होती है, जो अगस्त से अक्तूबर तक 
चलती रहती है। १९२९ मे गांधीजी को अध्यक्ष बनाने के पक्ष में करीब-करीब 
एकमत था । उन्हें दूसरी बार सभापति बनाने की इस इच्छा से, वास्तव मे, काँग्रेस के 
नेताओं में उनका पद और ऊँचा नही हो जाता था, क्योंकि वह तो कई बरसों से एक 
तरह के सभापतियों के दादा बने हुए थे। उस वक्‍त सबको यही लगा कि चूँकि लड़ाई 


२४० मेरी कहानो 


अनक़रीब है और उसकी सारी बागडोर यों भी उन्हीके हाथों में रहनेवाली है, तो फिर 
काँग्रेस के 'विधियुक्त' नेता भी उस वक्‍त के लिए उन्हींको क्‍योंन बनाया जाय ? 
इसके सिवा, इतना बड़ा और कोई आदमी सामने न था जो उस समय सभापति 
बनाया जाता । 

इसलिए प्रान्तीय कमिटियों ने सभापति-पद के लिए गांधीजी की सिफ़ारिश 
की । मगर उन्होंने मंजर न किया । हालाँकि उन्होंने ज़ोर के साथ इन्कार किया था, 
मंगर उसमें दलील करने की गुंजाइश रही हुई मालम हुई और यह उम्मीद की गई 
कि वह उसपर दुबारा गौर कर लेंगे। लखनऊ में इसका आख़िरी फंसला करने के 
लिए अखिल-भारतीय काँग्रेस-कमिटी की मीटिंग की मई, और आखिरी घड़ी तक 
क़रीब-क़रीब हम सभीका यह खयाल था कि वह राज़ी हो जायेंगे । मगर ऐसा न 
हुआ और आहिरी घड़ी में उन्होंने मेरा लाम पेश किया और उसपर ज़ोर दिया । उनके 
आखिरी इन्कार से अखिऊ-भारतीय काँग्रेस-कमिटी के लोग तो कुछ-कुछ भौचक्के रह 
गये, और इस विषभ स्थिति में डाले जाने से कुछ-कुछ नाराज़ भी हुए। किसी दूसरे शख्स 
के उपलब्ध न होने की दशा में, लाचारी के भाव से, उन्होंने आखिर मुझको चुन लिया । 

मुझे तब्रतक कभी इतनी झुंझलछाहट और जिललत महसूस न हुई जितनी इस 
चुनाव पर । यह बात नही थी कि मुझे इस इज्जत बरुशे जाने का--क््योंकि यह एक 
बड़ी भारी इज्जत की बात हँ--अहसास न हो, और अगर में मामूली तरीके से चुना 
जाता तो मुझे खुशी भी हुई होती । मगर मुझे यह इज्जत तो सीधे रास्ते या बगल के 
रास्ते से भी नही मिली, मे तो गोया किसी पोशीदा रास्ते से आ खड़ा हुआ और अचानक 
लोगों को मुझे मंजूर कर लेना पड़ा । उन्होने किसी तरह इसे बरदाइत किया, और 
दवा की गोली की तरह मुझे निगल लिया। इससे मेरे स्वाभिमान को चोट पहुँची, 
और मुझे करीब-क़रीब यह महसूस हुआ कि में इस इज्ज़त को लौटा दूँ। मगर खश- 
क्िस्मती से मेने अपने भावों को प्रकट करने से अपने-आपकों रोक लिया, और भारी 
कलेजा लिये हुए वहाँ से चुपचाप चला आया। 

इस फँसले पर जिसको सबसे ज्यादा खुशी हुई वह शायद मेरे पिताजी थे | वह 
मेरी राजनीति को पसन्द नहीं करते थे, मगर वह मुझे तो काफ़ी ज्यादा चाहते थे, 
और मेरे लिए कुछ भी अच्छी बात होने से उन्हें खुशी होती थी। अक्सर बह मेरी 
नुक्ताचीनी करते थे और मुझसे कुछ रुखाई से बोला करते थे, मगर कोई भी आदमी, 
जो उनकी सदिच्छा बनाये रखने की परवा करता हो, उनके सामने मेरे ख़िलाफ़ कुछ 
कह नहीं सकता था । 

मेरा चुनाव मेरे लिए एक बड़ी इज्जत और जिम्मेदारी की बात थी; और 

यह चुनाव खुसूसियत इसलिए रखता था कि अध्यक्ष-पद पर बाप के/'बाद फौरन ही 
बेटा आ रहा था। यह अक्सर कहा गया कि में काँग्रेस का सबसे कम-उम्र सभापति 
था--उस उक्त मेरी उम्र ठीक चालीस की थी । मगर यह ग़लत है । मेरा खयाल है 
कि गोखले की भी क़रीब-करीब यही उम्र थी, और मौलाना अबुलकलाम आजाद 
(हालाँकि वह मुझसे कुछ बड़े हैं) की उम्र तो शायद चालीस से भी कम थी जबकि 
वह समापति बने थे । मगर गोखले, जबकि वह ३५-४० के अन्दर ही थे, तब भी 
मोग्यता के लिहाज से बड़े राजनीतिज्ञों में माने जाते थे, और अबुलकलाम आज़ाद ' 
की सूरत-शक्ल ऐसी बन गई थी जो उनकी विद्बत्ता के अनुकूल आदरणीय थी। अब 
चूँकि मुझमें राजनीतिज्ञता का गुण शायद ही कभी माना गया हो, और मुझपर कभी 
बड़ा विद्वान होने का इलज़ाम भी किसीने नहीं लगाया, इसलिए में बड़ी उम्र के होने 
के इलजाम से बच गया हे---भले ही मेरे बाल पक गये हूँ और मेरा चेहरा भी उसकी 
चुग़ली खा दैता है । 
लाहौर-काँग्रेस नज़दीक आती जाती थी । इस बीच घटनायें ग़क-एक करके 
ऐसी घटती जाती थी, जिनसे मालूम होता था कि वे खुद अपनी ही किसी ताक़त से 
आगे बढ़ती जा रही हैँ । व्यक्ति कितने ही बड़े क्‍्योंन थे, मगर उनका बहुत ही 
थोड़ा भाग था। व्यक्ति को यही मालूम होता था कि वह किसी बड़ी मशीन के 
अन्दर, जो बेरोक आगे बढ़ती हुई चली जा रही थी, सिर्फ एक पुर्जे की तरह 
ही है। 
भाग्य की इस प्रगति को, शायद, रोकने की आशा से ब्रिटिश सरकार एक कदम 
आगे बढ़ी, और वाइसराय ला अविन ने एक गोल-मेज़-कासफ्रेस्स करने की बाबत 
ऐलान किया । उस ऐलान के शब्द बड़ी चालाकी-भरे थे, जिनका मतलब बहुत 
कुछ” भी और कुछ नहीं भी हो सकता था, और हम कईको तो यह साफ़ मालूम होता 
था कि कुछ नही ही निकलेगा । और अगर उसमें ज्यादा मतलूब भी होता, तो भी 
हम जो कुछ चाहते थे उसके करीब तक भी वह नहीं पहुँच सकता था । वाइसराय के 
इस ऐलान के मिकलते ही फौरन, और बड़ी जल्दी से, दिल्ली में लीडरों की कासन्फ्रेन्स' 
बुलाई गई, और कई दलों के लोग उसमें बुलाये गये। उसमें गाँधीजी, मेरे पिताजी और 
विदूठलभाई पटेल भी ( जो उस समय तक असेम्बली के प्रेसीडेण्ट ही थे ) मौजूद 
थे, और तेजबहादुर सप्रू वगैरा नरम दर के नेता भी थे। सबकी सहमति से एक 
संयुक्त प्रस्ताव या वक्‍तब्य तैयार किया गया, जिसमें वाइसराय का ऐलान कुछ शर्तों 
के साथ, जिनके बारे में लिख दिया गया कि ये ज़रूरी हैं और पूरी की जानी 
चाहिएँ, मंजूर किया गया । अगर इन शर्तों को सरकार मंजूर कर लेती तो सहबोग 

दिया जाता । ये शर्तें' काफ़ी वज्धनदार थीं, और उनसे कुछ तो फ़क्े होते ही । 

नरम और प्रगतिशील सभी दलों के द्वारा ऐसा प्रस्ताव मंजूर किया जाता 
एक बड़ी विजय ही थी । मगर काँग्रेस के लिए तो यह नीचे गिरना था । हाँ, सबके 
बीच में एक सर्वसम्मत बात के रूप में वह ऊँची चीज़ थी। मगर उसमें एक घातक पकड़ 
भी थी । उन शर्तो को देखने के कम-से-कम दो भिन्न-भिन्न दृष्टि-कोण थे । काँग्रेस के लोग 
तो उन्हें सारभूत अनिवाय मानते थे, जिनके पूरा हुए बिना कोई सहयोग नहीं हो 
सकता था । उनकी निगाह से वे कम-से-कम शर्ते थी | यह बात काँग्रेस-कार्य-समिति 
की एक बाद की बैठक में साफ कर दी गई और उसमें यह भी कह दिया 
गया कि यह तजवीज़ सिर्फ़ अगली काँग्रेस तक के ही लिए हैं। मगर नरमदलों 
के लिए ये ज्यादा-से-ज्यादा माँग थी, जिनका बयान किया जाता अच्छा था मगर 
जिनपर इतना जोर नहीं दिया जा सकता था कि सहयोग तक से इन्कार कर दिया 
जाय | उनकी दुष्टि म॑ वे शर्ते, महत्वपूर्ण कहलाते हुए भी, वास्तव में कोई छातें नहीं थीं। 
और बाद में हुआ यह कि, जब कि इनमें से एक भी झतते पूरी नहीं की गई और हममें 
से ज्यादातर लोग बीसियो हज़ार दूसरे आदमियो के साथ जेल में पड़े हुए थे, उस 
वक्त हमारे नरमदछी और सहयोगी मित्र, जिन्होंने उस वक्तव्य पर हमारे साथ 
दस्तखत किये थे, हमें जेल में डालनेवालो को सहयोग दे रहे थे । 

हममें से ज्यादातर लोगों को अन्देशा तो था कि ऐसी बात होंगी--मंगर यह 
उम्मीद नही थी कि इस हृ॒द तक होगी । लेकिन हमे कुछ-कुछ यह भी उम्मीद थी कि 
इस सयुकत कार्य से, जिसमे काँग्रेस के लोगो ने अपने-आपको इतना दबाया है, यह 
भी नतीजा होगा कि लिबरछ और दूसरे लोग ब्रिटिश सरकार को मनमाना और ' 
शक-सा सहयोग देने की आदत से बाज आवेंगे | हम कई लोगों की निगाह में तो, 
जो इस समझ्ौताकारी प्रस्ताव को दिल से नापसन्द करते थे, इसका ज्यादा जबरदस्त 
कारण यह था कि इससे हमारे काँग्रेस के लोगों को आपस में एक बनाये रक्खा जाय । 
एक बड़ी लड़ाई की शुरुआत में हम काँग्रेस मे फूट होना बरदाइत नहीं कर सकते थे । 

१. झतें ये थीं :-- 

१-प्रल्तावित कान्फ्रें नस में सारी बातचीत हिन्दुस्तान के लिए पूर्ण ओऔपनिय- 
शिक-पद्‌ के आधार पर होनी चाहिए । 

२--कन्‍्फ़ नस में काँग्रेस के लोगों का सबसे ज्यादा प्रतिनिधित्व होना चाहिए। 

३---राजनेतिक कंदियों को आम रिहाई हो । 

४--अभो से श्षागे हिन्दुस्तान की शासन, मोजूदा हालास में जहातिक मुमकिन 
है, उपनिवेश-ज्ञासन को लाइन पर चलना चाहिए । 


विक्षीभ का वातावरण २७३ 


यह तो अच्छी तरह मालूम था कि हमारी पेश हुई शर्तों को सरकार नहीं मान सकेगी, 
और इस तरह हमारी स्थिति और भी मजबूत हो जायगी, और हम अपने बहुमत 
को भी अपने साथ आसानी से ले चल सकेंगे । यह सिर्फ़ कुछ ही हफ्तों का सवाल 
था । दिसम्बर आया, कि लाहौर-काँग्रेस नजदीक आई । 

फिर भी वह संयुक्त वकक्‍तब्य हममें से कुछ लोगों के लिए एक कड़वी 
घूट थी। स्वाधीनता की माँग को छोड़ देना, चाहे सिफ़ कल्पना में ही और सिर्फ़ 
थोड़ी देर के लिए क्‍यों न हो, एक ग़छत और खतरनाक बात थी । इसका मतलब ' 
यह था कि स्वाधीनता की बात सिर्फ़ एक चाल थी, जिसकी बिना पर कुछ सौदा 
किया जा सके; वह कोई सारभूत चीज़ न थी, जिसके ब्गर हमें कभी तसलल्‍्ली ही 
ने हो सके । इसलिए में दुविधा में पड़ गया और मेने वक्‍तव्य पर दस्तखत नही किये 
( सुभाष बोस ने तो निश्चित-रूप से दस्तख़त करने से इन्कार कर दिया ); मगर, 
जैसा कि मुझसे अक्सर होता है, बहुत कहने-सुनने पर में नरम पड़ गया और मेने 
दस्तखतत कर दिये । मगर फिर भी में बड़ी बचेनी लेकर आया, और दूसरे ही दिन 
मेने कांग्रेस के सभापत्ति-पद से अलूग हो जाने का विचार किया और अपना यह 
इरादा गाधीजी को लिख भेजा । में नही समझता कि मेने यह गम्भीरता से लिखा 
था, हालांकि में विक्षुब्ध तो काफी हो गया था । फिर गांधीजी का एक सान्‍्त्वनाप्रद 
पत्र आने और तीन दिन तक सोचते रहने से अन्त को में शान्त हो गया । 

लाहौर-काँग्रेस से कुछ ही समय पहले, काँग्रेस और सरकार के बीच मं समझौते 
का कोई आधार ढूंढने की एक आखिरी कोशिश की गई | वाइसराय छाडे अधिन के 
साथ एक मुलाक़ात का इन्तज़ाम किया गया । मुझे नही मालूस कि इस मुलाक़ात 
के इन्तज़ाम में पहला क़दम किसने उठाया, मगर भेरा अन्दाज़ हैं कि विदुलभाई पटेल 
ने ही यह खास तौर पर किया होगा । इस मुलाक़ात में गाँधीजी और मेरे पिताजी 
काँग्रेस का दृष्टिकोण प्रकट करने के लिए मौजूद थे, और मेरे ख़याल से जिन्‍ना साहब, 
सर तेजबहादुर सप्रू और प्रेसीडेन्ट पटेल भी थे । इस मुलाक़ात का कुछ नतीजा न 
निकला । सहमत होने का कोई सामान्य आधार हाथ न आया, और यह पाया गया कि 
दो खास पाथियां, सरकार और कांग्रेस, एक-दूसरे से बहुत फ़ासले पर थीं । इसलिए 
अब इसके सिवा कुछ बाक़ी न रहा कि काँग्रेस अपंना क़दम आगे बढ़ावे। कलकत्ते में 
दी हुई एक साल की मियाद खतम हो रही थी; अब कांग्रेस का आदर्श हमेशा के 
लिए स्वाधीमता घोषित होने को था, और उसे प्राप्त करते के लिए आवश्यक 
कार्रवाइयाँ करने को थीं । 

लाहौर-कांग्रेस से पहले के इन आख़िरी हफ्तों मे धुझे एक दूसरे क्षेत्र में भी जरूरी 

काम करना था । ट्रेड यूनियन काँग्रेस नागपुर में होनेवाली थी, और इस सार उसका 
प्रेसीडेन्ट होने के कारण मुझे उसका सभापतित्व करना था । यह बहुत ही गैरमामूली 
बात थी कि एक ही आदमी राष्ट्रीय कांग्रेस और ट्रेड यूनियन काँग्रेस दोनों का ही, 
कुछ हफ्तों के अन्तर पर, सभापतित्व करे। परन्तु मेंते यह उम्मीद की थी कि में दोनों 
काँग्रेसों को जोड़नेवाली कड़ी बन जाऊँगा, और दोनों को ज्यादा नज़दीक ले आऊंँंगा, 
जिससे राष्ट्रीय कांग्रेस तो ज्यादा समाजवादी और ज्यादा श्रमिक-पक्षीय हो जाने और 
संगठित मज़दूर-पक्ष राष्ट्रीय संग्राम में साथ दे । 

मगर शायद यह उम्मीद झूठी थी, क्योंकि राष्ट्रीयता समाजवादी और श्रमिकपक्षीय 
दिशा में दूर तक तभी जा सकती है जब वह राष्ट्रीयता न रहे । फिर मुझे लगा कि 
हालाँकि काँग्रेस का दृष्टिकोण मध्यमवर्गीय है, फिर भी देश मे वही एक कारगर 
ऋन्तिकारी ताक़त है । इस हालत में मज़दूर-वर्ग को उसकी मदद करनी चाहिए, 
उसके साथ सहयोग करना चाहिए, और उसको अपने असर में लाना चाहिए, मगर 
साथ ही उसको अपनी हस्ती और अपनी विचार-धारा अलग क्रायम रखनी चाहिए । 
मुझे उम्मीद थी कि जैसे-जसे घटनायें घटती जायंगी और काँग्रेस सीधे संघर्ष में पड़ती 
जायगी, वैसे-वेसे वह अपने-आप लाज़िमी तौर पर ज्यादा उग्र आदर्श या दृष्टिकोण 
पर आती जायगी और सामाजिक और आधिक प्रश्नों को अपने हाथ में छेती जायगी । 
पिछले बरसों में काँग्रेस का काम किसानों और गाँवों की तरफ बढ़ा है । अगर इसी 
तरफ़ इसका क़दम बढ़ता रहा तो किसी दिन यह किसानों का एक बड़ा संगठन बन 
जायगी, वर्ना ऐसा संगठन तो हो ही जायगा जिसमें किसान-वर्ग प्रधान हो । युक्‍्त- 
प्रान्त की कई ज़िला-कमिटियों में इस वक्‍त भी किसानों की तादाद बहुत थी, हालाँकि 
नेतृत्व मध्यमवर्ग के पढ़े-लिखे लोगो ने अपने हाथ में ले रक्ख्ा था। 

इस तरह से देहात और शहरो के निरन्तर संघर्ष का राष्ट्रीय काँग्रेस के और 
ट्रेड यूनियन काँग्रेस (टी० यू० सी०) के सम्बन्ध पर असर होने की सम्भावना थी। 
मगर यह सम्भावना दूर थी, क्योकि मौजूदा राष्ट्रीय काँग्रेस मध्यमवर्गीय लोगों के 
हाथों में है और उसपर शहरवालों का कब्जा है, और जबतक राष्ट्रीय स्वाधीनता 
का सवाल हल नहीं हो जाता हैँ तबतक उसकी राष्ट्रीयता ही मैदान मे प्रधान रहेगी 
ओर वहीं देश की सबसे जबरदस्त भावना रहेगी । फिर भी मुझे यही दिखाई दिया 
कि काँग्रेस को संगठित मज़दूर-वर्ग के नज़दीक लाना स्पष्ट तौर पर अच्छा है, ओर युकत- 
प्रान्त में तो हमने अपनी प्रान्तीय काँग्रेस कमिटी में ट्रे० यू० कां० की अ्रास्तीय छा्ता से 
प्रतिनिधि बुलाये थे । काँग्रेस के कई छोगो ने भी मजदूरों की हलचलों में बड़ा हिस्सा 
लिया था । 


विक्रोम का वातावरण २४५ 


मगर मजदूरों के कुछ आगे बढ़े हुए दल राष्ट्रीय काँग्रेस से झिक्षकते थे । वे इस- 
के नेताओं पर अविष्यास करते थे और इसके आदर्श को मध्यमवर्गीय और प्रतिगामी 
समझते थे, और मजदूर दृष्टिकोण से सचमुच ऐसा था भी । जैसाकि इसके नाम से 
जाहिर होता है, कांग्रेस तो एक राष्ट्रीय संगठन था । 

१९२९ ईस्बी भर हिन्दुस्तान के मज़दूर-संघ एक नये सवाल पर, यानी हिन्दुस्तानी 
मजदूरों के विषय में नियुक्त राथल कमीशन पर, जिसका नाम ब्हिटले-कमीशन था, 
बहुत विश्ुब्ध रहे थे। बायाँ-पक्ष (०६ हांग्रट्ठ) कंमीशन का बहिष्कार करने की राय ' 
रखता था, और दाहिना पक्ष (9४2॥6 छ78) सहयोग देने की तरफ था; और चूँकि दाहिने 
पक्ष के कुछ नेताओं को कमीशन में मेम्बर बता दिया गया था, इसलिए यह कुछ व्यक्ति- 
गत मसासला भी बन गया था । और कई बातों की तरह इस बात में भी मेरी हमदर्दी 
बायें-पक्ष की तरफ़ थी, और खासकर इसलिए कि थही राष्ट्रीय कांग्रेस की भी नीति 
थी । जबकि हम सीधे हमले की लड़ाई चला रहे हें या चलानेवाले हे उस वक्‍त 
सरकारी कमीझनों से सहयोग करना निरर्थक बात मालूम हुई। 

नागपुर ट्रे० यू० कांग्रेस में व्हिटले-कमीशन के बहिष्कार का यह सवाल एक 
बड़ा सवाल बन गया, और इसपर और दूसरे भी कई बहस-तलब सवालात पर बायें- 
पक्ष को कामयाबी मिली । इस काँग्रेस में मेंने बहुत ही कम नुमायाँ हिस्सा लिया। में 
मजदूर-क्षेत्र में बिलकुल नया था। अभी में रास्ता ही ढूंढता रहा था, इसलिए में 
थोड़ा झिन्चकता रहा। आम तौर पर में अपनी राय ज्यादा आगे बढ़े हुए दलों की तरफ़ 
जाहिर करता था, मगर मेने किसी भी जमात के साथ हो जाने से अपनेको बचाया । 
मेने संचालन करनेवाले अध्यक्ष की बनिस्बत एक निष्पक्ष 'स्पीकर' की तरह से ज्यादा 
काम किया । इस तरह द्वृं० यू० कां० के टुकड़े हो जाने और एक नये नरम संगठन के 
कायम हो जाने में में प्रायः एक खामोश तमाशबीन बना रहा । जाती तौर पर मुझे 
यह महसूस हुआ कि दाहिने पक्ष के दलों का अलग हो जाना मुनासिब न था, मगर 
बायें पक्ष के कुछ नेताओ ने ही इस काम को जल्दी करवा दिया और उन्हें अलंग हो 
जाने का पूरा-पूरा बहाना दे दिया । दाहिने और बायें पक्षों के झगड़ों में बीच के बड़े 
भारी दल को कुछ-कुछ बेबसी मालूम हुई। अगर इस दल का पथ-प्रदर्शन ठीक तरह 
किया गया होता तो शायद इसने उन दोनों दलों को संयम में रवखा होता और ट्रे० यू० 
कां० में फूट पड़ने से बचा ली होती, और अगर अलग-अछरूग टुकड़े भी होते तो उसके 
इतने खराब नतीजे न होते जितने कि हुए । 

उस समय जो कुछ हुआ उससे मजदूर-संगठन के आन्दौलन को एक जबरदस्त 
घकका छगा, जिससे बह अभीतक सम्हुल नहीं सका है । सरकार ने मजदूर-आन्दोलन 


२४६ मेरी कहानी... 


के आगे बढ़े हुए दलों पर पहले ही से हमला शुरू फर दिया था, और उसका पहुंचा 
फुल हुआ मेरठ कला मुकदमा | सरकार का हमरा जारी रहा। मालिकों ने भी देखा 

कि अपने लाभ की पूत्ति के लिए यही ठीक मौक़ा है। १९२९-३० के जाड़ें में संसार- 
व्यापी मन्‍्दी शुरू हो ही गई थी । आर्थिक मन्‍्दी के धक्के से, सब तरफ़ से हमला किये 
जाने से, और अपने ट्रेड-यूनियत-संगठन की हालत उस समय बहुत ही कमजोर होने 
के कारण, हिन्दुस्तान के मज़दूर-बर्ग के लिए बड़ी कठिताई का ज़माना आ गया । वे 
लछाचार होकर देख रहे थे कि उनकी हालत दिन-ब-दिन गिरती जा रही हैं। इसके 
बाद ही पहले या दूसरे साल एक और टुकड़ा--कम्यूनिस्ट हिस्सा--ट्रेडयूनियन-कांग्रेस 

से अल॒हदा हो गया । इस तरह उसूलन हिन्दुस्तान में मजदूर-संघों के तीन संगठन बन 
गये--एक नरम दल, एक मुख्य टी ०यू० सी० दर, और एक कम्यूनिस्ट दक । अमली 
शकल में ये सभी कमजोर और बेकार हो गये, और उनके आपसी झगड़ों से आम कारीगर 
ऊब उठे थे । १९३० के बाद से मे इन सबसे अलग था, क्योंकि में तो ज्यादातर जेल 

में रहा, जब कभी बीच-बीच में में जेल से बाहर आता था तो मुझे मालूम होता था 

कि सबमें एकता होने की कोशिशें की जा रही हे। मगर वे कामयाब न हुई ? । 

नरम दर के यूनियनों के साथ रेलवे कारीगरो के रहने से उनकी ताक़त बढ़ गई। 

दूसरे दलों के मुकाबिले मे उनको एक फ़ायदा यह था कि सरकार उनको तसलीम 

करती थी, और जिनेवा की मजदूर-कास्फ्रेन्सों के लिए उनकी सिफारिशों को मंजूर कर 

छेती थी | जिनेवा जाने के लालच से भी कुछ मजदूर-नेता उनकी तरफ़ खिंच गये, 

और वे अपने साथ अपनी यूनियनों को भी उधर खींच ले गये । े 

१. इसके बाद ट्रेंड यूनियनों में एकता पैदा करने की कोशिश ज्यादा कासयाब 
हुई है, भोर मुख्तलिफ़ दल अब आपस में एक तरह के सहयोग से काम कर रहे हैं। 


ु 





जवाहरलाल नेहरू 





बी 8 की 
स्वाधीनता और उसके बाद 


मेरे स्मृति में लाहौर-कांग्रेस की तस्वीर आज भी साफ़ खिची हुई है । यह कुदरती 
भी है, क्‍योंकि मेने उसमें सबसे बड़ा हिस्सा लिया था, और थोड़ी देर के लिए 
तो में रंग-मंच के केन्द्र में ही था, और उत भीड़-भम्भड़ के दिलों में भेरे दिल में ' 
जो-जो भावनायें पैदा हुईं उनपर खयाऊर करना कभी-कभी मुझे अच्छा लूगता है । 
लाहौर के लोगों ने मेरा जैसा शानदार स्वागत किया, जो लोगो की तादाद और दिल 
की गहराई दोनों में बहुत बढ़ा-चढ़ा था, उसे में कभी नहीं भूल सकता । में अच्छी 
तरह जानता था कि यह अथाह उत्साह मेरे लिए व्यक्तिगत नहीं था, बल्कि एक प्रतीक 
के लिए, एक आदर्श के लिए था | मगर किसी आदमी के लिए यह भी कोई कम 
बात नहीं है कि बह, थोड़े समय के लिए ही सही, बहुत लोगों की आँखों में और दिलों 
में बैसा प्रतीक बन जाय और में अपनेको बड़ा आनंदित और उठा हुआ अनुभव 
कर रहा था | मगर मुझपर क्या असर हुआ, इसकी कोई अहमियत नहीं है । क्योंकि 
वहाँ तो बड़े-बड़े सवालात सामने थे । सारा वातावरण जोश से भरा हुआ था और, 
अवसर की गम्मीरता का खयाल सब ओर छाया हुआ था । हमें सिर्फ नुक्‍्ताचीनी यथा 
विरोध या राय के इज़हार के ही ठहराव नहीं करने थे, मगर हमें ऐसी लड़ाई का 
आवाहन करना था जिससे सारा देश हिल जानेवाला था और जिसका असर छाखों 
की जिन्दगी पर पड़नेवाला था । 
दूर भविष्य में हमारे और हमारे देश के लिए क्‍या होनेवाला है, यह तो कोई 
भी नहीं कह सकता था; मगर निकट-भविष्य में क्या होगा, यह तो साफ़ दिखाई देता 
था | हमारे लिए और हमारे प्रिय व्यक्तियों के लिए लड़ाई और तकलीफें सामने नज़र 
आती थी । इस खयाल ने हमारे उत्साह में गंभीरता ला दी थी, और हमें अपनी 
जिम्मेदारी से बहुत आगाह कर दिया था । हमने जो हरेक वोट दिया वह अपने 
आराम और सुख और पारिवारिक आनन्द और मित्रों के मिलने-जुलने की बिदाई 
का पैगाम था, और थी एकान्‍्त के दिनों और रातों और शारीरिक और मानसिक 
कष्टों को दावत । है 
स्वाधीनता और स्वाधीनता की लड़ाई चलाने के लिए किये जानेवाले काम 
के मुताल्लिक खास ठहराब तो क़रीब-क़रीब एकमत से पास हो गया, कई हज़ारों में 
से युक्षिकिक से बीस आदमियों ने उसके खिलाफ़ बोट दिया था, मगर असली वोटिंग एक 


श्श्र८ मेरी कहानी 


छोटे मामले पर हुआ, जो एक तरमीम की शकल में आया था । यह तरमीम गिर गई 
और दोनों तरफ़ की रायों की तादाद जाहिर कर दी गई । खास ठहराव इत्तफ़ाक से 
३१ दिसंबर की आधीरात के घंटे की चोट के साथ, जबकि पिछला साल गुश्षरकर 
उसकी जगह नया साल आ रहा था, मंजूर हुआ । इस तरह ज्योंही करूकत्ता- 
कांग्रेस की दी हुई एक साल की मोहलत ख़त्म हुई त्योंही नया फैसछा किया यया 
और लड़ाई की तैयारियाँ शुरू की गईं | चक्र तो चल गया, मगर फिर भी हम यह 
नहीं जानते थे कि हमें केसे और कब शुरुआत करनी चाहिए । अ० भा० कांग्रेस कमिटी 
को हमारी लड़ाई की योजना बनाने और उसको चलाने का अरूत्यार दिया गया, 
मगर सब जानते थे कि असली फैसला तो गाँधीजी के हाथ है । 
लाहौर-कांग्रेस में नज़दीक के ही सीमाप्रान्त से बहुत लोग आये थे । इस प्रान्त 
से व्यक्तिगत प्रतिनिधि तो काग्रेस की बैठकों में हमेशा आया ही करते थे। पिछले 
कुछ बरसों से खान अब्दुलगफ्फ़ा रखां हमारे अधिवेशनों में आया और हिस्सा लिया 
करते थे । मगर लाहौर में पहली बार सीमा-प्रान्त से सच्चे नौजवानों का एक बड़ा 
दल आकर अखिल-भारतीय राजनेतिक लहर के सम्पर्क में आया । उनके ताज़ा दिमायों 
पर बड़ा असर पड़ा, और वे यह खयाल और जोश लेकर गये कि वे आज़ादी की 
लड़ाई में सारे हिन्दुस्तान के साथ हें। वे सीधे-सादे मगर बड़ा काम करनेवाले लोग 
थे। उन्हें हिन्दुस्तान के दूसरे प्रान्तों के लोगों की तरह महज़ बात-चीत करने ओर 
बाल की खाल खींचने की आदत कम थी। उन्होंने अपने लोगों को संगठित करना 
और उनमें नये खयालात फैलाना शुरू किया । उन्हें कामयाबी भी मिली, और सीमा- 
प्रान्त के स्त्री-पुरुष, जोकि हिन्दुस्तान की लड़ाई में सबसे पीछे शामिल हुए थे, १९३० 
से नुमायाँ और बड़ा हिस्सा लेने लगे । 
लाहौर-काँग्रेस के बाद ही, और उसकी हिदायत के मुताबिक, मेरे पिताजी ने 
अस्रेम्बली के काँग्रेसी मेम्बरों को अपनी-अपनी जगह से इस्तीफ़ा दे देने को कहा । 
करीब-क़रीब सभी एक-साथ बाहर आ गये । कुछ इनें-गरिने लोगों ने ही बाहर आने से 
इन्कार किया, हालांकि इससे उनके चुनाव के इकरारों की खिल्शाफ़वर्जी होती थी। 
फिर भी आगे के बारे में हमें कुछ साफ़ सूझ्नता न था । हालांकि काँग्रेस-अधिवेशन 
में बड़ा जोश दिखाई देता था, मगर किसीकों मालूम न था कि देश लड़ाई के कार्यक्रम 
का कहाँतक साथ देगा । हम इतने आगे बढ़ गये थे कि अब पीछे नहीं जा श्षकते थे । 
मगर देश का एस क्या होगा, इसका करीब-करीब बिलकुल पता न था । अपनी लड़ाई को 
शुरू करने के छिए और देश की नब्ज़ भी पहचानने की दृष्टि से २६ जनवरी को आज्ञादी- 
“दिवस मनाना तय हुआ । इस दिन देशभर में आज़ादी की प्रतिज्ञा ली जानेवाली थी। 

: इस तरह अपने कार्यक्रम के बाबत शंकाशील मगर कुछ-क-कुछ कारगर काम 
करने की इच्छा और उत्साह से हम घटनाओं के इन्तज़ार में रहे । जनवरी के शुरू में 
में इलाहाबाद में या; मेरे पिताजी ज्यादातर बाहर थे। यह एक बड़े भारी सालाना 
मेले, माध मेले, का वक्‍त था । शायद वह खास कुंभ का साल था, और लाखों स्तरी- 
पुरुष लगातार इलाहाबाद में, या यात्रियों की भाषा में प्रयागराज में, आ रहे थे। वे 
सब तरह के लोग थे। खासकर किसान थे, और मजदूर, दुकानदार, कारीगर, व्यापारी, 
औद्योगिक और ऊँये पेशेवाले लोग भी थे । वास्तव में हिन्दुओं में से सभी तरह के छोग 
आये थे। जब मे इस बड़ी भीड़ को और नदी पर जाते और आते हुए लोगों की 
अटूट धारा को देखता, तो में सोचा करता कि ये लोग सत्याग्रह और शान्तिपूर्ण 
सीधे हमले की पुकार का कितना साथ देंगे? इनमें से कितने छोग लाहौर के 
ठहरावों को जानते हैं या उनकी परवा करते हे ? उनका वह विश्वास कितना आश्चर्य 
जनक और मज़बूत था कि जिससे वे और उनके बुजुर्ग हज़ारों बरसों से हिन्दुस्तान के 
हर हिस्से से पवित्र गंगा में स्नान करने के लिए चले आते थे। क्‍या वे इस बेहद 
ताक़त को अपनी ही जिन्दगी सुधारने के लिए राजनैतिक और आशिक काय॑ में नहीं 
लगा सकते ? या क्‍या उनके दिमागों मे अपने धर्म का ताना-बाना और परम्परा इतनी 
भर चुकी है कि उसमें दूसरे खबालात की गुजाइश ही नहीं रही ? में तो यह जानता 
ही था कि ये दूसरे ख़यालात उनमें पहुँच चुके हे, जिनसे सदियों की शान्‍्त निश्चिन्तता 
में खलबली पैदा हो गई है । इन अस्पष्ट विचारों ओर आकांक्षाओं की हलचल के 
जनता में फैलने से ही पिछले बारह बरसों मे बड़े-बड़े उतार-चढाव आये थे, जिनसे 
हिन्दुस्तान की सूरत ही बदल गई हैँ । इन विचारों के अस्तित्व के विषय मे और 
उनकी बड़ी भारी ताक़त के बारे में तो कोई शक ही नहीं था। मगर फिर भी शक 
पैदा होता, और सवालात उठते थे, जिनका तत्काल कोई जवाब न था। ये खबालात 
कितने फैल चुके हैं ? उनके पीछे कितनी ताक़त है, संगठित काम करने की कितनी 
काबलियत है, लम्बे घैथं की कितनी शक्ति है ? 

हमारे घर को देखकर यात्रियों के झुण्ड आ जाते थे। वह एक तीर्थ-स्थान, 
भारद्वाज-आश्रम, के पास ही पड़ता था, जहाँ पुराने ज़माने में एक विश्वविद्यालय 
था। मेले के दिनों में सुबह से शाम तक बेशुमार लोग हमसे मिलने को आते रहते 
थे। भेरे खयारू से ज्यादातर लोग तो कौठृहूल से, और जिन बड़े आदमियों का नाम 
उन्होंने सुन रक्‍्ला है उन्हें, खासकर मेरे पिताजी को, देखने की इच्छा से*आते थे । 
मगर आनेवालों में ऐसे भी बहुत-से-छोग थे जिनका शुकाव राजनीति की तरफ़ था, 
ओर वे काँग्रेस के बारे में, उसमें क्या तय हुआ, और आगे क्या होने बाला है, ये 


२४० मेरी कहानी 


सवालात पूछते थे । वे अपनी आधिक कठिनाइयाँ सुनाते थे और पूछते थे कि उनकी 
बाबत उन्हें क्या करना चाहिए ? हमारे राजनैतिक नारे उन्हे खूब याद थे, और सारे 
दिन मकान उन्हीसे गूँजता रहता था । उस दिन मेने पहले तो, जैसे-जेसे बीस, पचास 
या सौ आदमियों का झुण्ड एक के बाद एक आता था, हरेक से थोड़े शब्द कहना शुरू 
किया । मगर जल्दी ही यह काम असम्भव हो गया, और फिर वे जब आते थे तो में 
चुपचाप नमस्कार कर लेता था ! मगर इसकी भी हद थी । फिर तो मैंने छिप जाने 
की कोशिश की । मगर यह सब फिजूल था। नारे ज्यादा-ज्यादा तेज लगने लगे, 
मकान के बरामदे इन मिलनेवाले लोगों से भर गये और हरेक दरवाज़े और खिड़की 
में से बहुत-से लोग हमें झाँकने लगे । कुछ काम करना या बातचीत करना या भोजन 
करना भी मुश्किल हो गया । इससे सिर्फ परेशानी ही नहीं होती थी बल्कि झुझलाहट 
और चिढें भी होती थी । मगर फिर भी वे लोग तो आते ही थे। वे अपनी प्रेम-भरी 
चमकती आँखों से देख रहे थे, जिनमें पीढ़ियो की गरीबी और मूसीबतें झलक रही 
थी, और हमारे ऊपर अपनी श्रद्धा और प्रेम बरसा रहे थे, और उसके बदले में सिवा 
भ्रातृ-भाव और सहानुभूति के कुछ नही माँगते थे । इस प्रेम और श्रद्धा की प्रचुरता 
से नम्र और भयभीत हुए बिना रहना असम्भव था । 

एक महिला, जो हमारी प्रिय मित्र थी, उस वक्‍त हमारे यहा ठहरी हुई थी । 
अक्सर उनसे बातचीत करना भी कठिन हो गया था, क्योकि चार-चार पाँच-पाँच 
मिनट में मुझे आये हुए झुड को कुछ-न-कुछ कहने के लिए. बाहर जाना पडता था, 
और बीच-बीच में हमे बाहर के नारे और शोरगुल सुनाई देता था । मेरी परेशानी में 
उन्हे कुछ हँसी-सी आई, और साथ ही, मेरा खयाल है यह समझकर कि में जनता 
में बहुत लोक-प्रिय हूँ, वह प्रभावित भी हुई । ( सच बात तो यह थी कि लोग खास- 
कर मेरे पिताजी को देखने के लिए आते थे, मगर चूंकि वह बाहर गये हुए थे, मुझे 
ही लोगों के सामने जाना पड़ता था।) उन्होंने अचानक मेरी तरफ मुडकर मुझसे पूछा, 
कि में इस वीर-पूजा को कैसा पसन्द करता हूँ और क्या इसका मुझे फख्‌ नहीं होता ? 
जवाब देने से पहले में थोड़ा झिझका और इससे उन्होंने समझा कि शायद इस बिलकुल 
जाती सवाल से उन्होने मुझे परेशानी में डाल दिया हैं। उन्होंने इसके लिए माफ़ी 
चाही । उनके सवाल से मुझे परेशानी बिलकुल नही हुई, मगर मुझे सवाल का जवाब 
ढूँढना बड़ा मुश्किल मालूम हुआ । मेरा दिमाग़ बहुत बातें सोचने लगा और में अपनी 
भावनाओं *और विचारों का विश्लेषण करने लगा । वे अनेक प्रकार के थे | 
यह सच था कि, प्रायः इत्तफ़ाक़ से ही, मे जनता में बड़ा लछोकत्रिय हो गया था। 
पढ़े लिखे लोगों में मेरी कदर होती थी । नौजवान स्त्री-पुरुषों का तो एक प्रकार से 

में वीर-सू रमा--बन गया था और उनकी निगाह में मेरे आसपास कुछ अद्भुतता 
दिखाई पड़ती थी । मेरे बारे में गाने तेयार हो गये थे और ऐसी-ऐसी अनहोनी कहा- 
निर्यां घड़ ली गई थी जिन्हें सुनकर हँसी आती थी । मेरे विरोधी भी अक्सर मेरे 
लिए अच्छी राय ज़ाहिर करते थे, और बुजुर्गाना ढग से कहते थे कि मुझमें काबलियत 
या ईमानदारी की कमी नहीं हें । 

शायद किसी महात्मा या बड़े भारी हैवान पर ही इन सब बातों का असर नहीं 
हो सकेगा । मगर में तो अपनेकों दोनों में से एक भी नहीं मानता । बस, ये बातें मेरे 
दिमाग में बैठ गईं । उन्होंने मुझपर थोडा नशा चढा दिया और मुझको हिम्मत और 
ताक़त दी । मेरा यह अन्दाज हे, (क्योंकि बाहर से अपने-आपको समझ लेना मुश्किल 
काम है,) कि में अपने काम-काज में थोड़ा एक-तन्त्री और कुछ हाकिमाना बन गया । 
मगर फिर भी, मेरा खाल है कि, मेरा गरूर कुछ ज्यादा नहीं बढा | मुझे खयाल 
हुआ कि मझमे भी काफी बातों की लियाक़ृत है और उनके सम्बन्ध में में ऐसा नाचीज 
नही हूँ । मगर में यह भी खूब जानता था कि यह कोई विलक्षण बात नहीं है, और 
मुझे अपनी कमज़ोरियों का भी बहुत खयाल था। आत्म-निरीक्षण की आदत ने ही 
शायद मुझे ठिकाने रखने में मदद दी और इसीसे में अपने सम्बन्ध की कई घटनाओं 
पर अनासकत दृष्टि से गौर कर सकता था । सावेजनिक जीवन के तजुबें ने मुझे बता 
दिया कि लोकप्रियता त्तो अक्सर अवाब्छनीय व्यक्तियों के पास रहती है; वह यकीनन 
भलाई या अक्लमन्दी का ही आवध्यक चिन्ह नहीं होती । तो क्या में अपनी कमजोरियों 
के सबब से लोकप्रिय था, या अपने गुणों के सबब से ? में लोकप्रिय हुआ ही क्‍यों ? 

इसका सबब मुझमें दिमागी कावलियत का होना नहीं था। क्‍योंकि मुझमें 
दिमागी काबलियत कोई गेरमामूली नहीं थी और कम-से-कम इसीसे ही लोकप्रियता 
नही मिलती; और कुर्बानी' कहे जानेवाले कामो से भी मेरी लोकप्रियता नहीं थी, 
क्योंकि यह सभी जानते है कि हमारे ही समय में हिन्दुस्तान में सेकडो ओर हज़ारों 
आदमियो ने मुझसे बेहद ज्यादा तकलीफें उठाई हैं और आखिरी कर्बानी तक की हैँ ! 
में बड़ा वीर या सूरमा हूँ, यह शोहरत बिलकुल झूठी है। में अपने-आपको बीरोचित 
बिलकुल नही समझता और जीवन में वीरों का-सा ढंग या उसकी नकल और दिखावा 
करना मुझे बिलकुल वाहियात बात मालूम होती है । अद्भुतता के बारे में तो मुझे 
कहना पड़ेगा कि में सबसे कम अद्भुत व्यक्ति हूँ । यह सही है कि मुझमें कुछ शारी- 
रिक और दिमागी हिम्मत है, मगर उसकी बुनियाद तो है शायद गरूर---अपना, 
अपने समूह का और अपने राष्ट्र का गरूर, और किसीके दबाव से कुछ करने की 


अनिच्छा । 

मुझे अपने सवाल का सन्तोषजनक जवाब नही मिला । तब में दूसरे ही तरह 
उसकी खोज में लग गया ।हमुझे पता लगा कि मेरे पिताजी और मेरे बारे में एक 
/ बहुत प्रचलित कहावत यह है कि हम हर हफ्ते अपने कपड़े पैरिस की किसी छॉफण्ड्री में 
| धुलने को भेजते थे । हमने इसकी कई बार तरदीद की है, फिर भी यह बात प्रचलित 
| ही है । इससे ज्यादा अजीब और वाहियात बात की कल्पना भी में नहीं कर सकता । 
अगर कोई इतना मूर्खे हो कि वह ऐसे झूठे बड़प्पन के लिए इस तरह की फ़िजूलखर्ची 
' करे, तो में समझता हूँ कि वह अव्वल दर्जे का उल्लू ही समझा जायगा ।! 
इसी तरह से एक दूसरी दन्तकथा, जो कि तरदीद करने पर भी प्रचलित है, पह 
है कि में प्रिस ऑफ वेल्स के साथ स्कूल में पढ़ता था। यह भी कहा जाता है कि जब 
: १९२१ में वह हिन्दुस्तान आये तब उन्होने मुझे बुलाया था, पर उस वक्‍त में जेल में 
था। सच बात तो यह है कि में न तो स्कूल में ही उनके साथ पढ़ा हूँ, न मुझे उनसे 
मिलने या बात करने का ही मौका हुआ है | 
मेरे कहने का मतलब यह नही कि मेरी जोहरत या लोक-श्रियता इन या ऐसी 
कहानियों के बदौलत ही हैं । उसकी ज्यादा मज़बूत बुनियाद भी हो सकती है। मगर इसमें 
शक नही कि इसमें बड़प्पन की बात बहुत शामिल हैं, जैसा कि इन कहानियों से जाहिर 
है । कुछ भी हो । भावना यह है कि पहले में बड़े-बड़े लोगो से मिलता-जुलता था, और 
बड़े ऐश-आराम की जिन्दगी गुजारता था, और फिर मेने वह सब त्याग दिया । हिन्दु- 
स्तानी दिमाग त्याग को बहुन अच्छा समझता है । मगर इस कारण से मेरी शोहरत हो, 
यह मुझे बिलकुल अच्छा नही लगता । मुझे निष्क्रिय गुणो की बनिस्बत सक्रिय गुण 
ज्यादा पसन्द है, और केवल त्याग और बलिदान को में अच्छा नही समझता । में उनकी 
दूसरे ही दृष्टिकोण से क़दर करता हूँ---पयानी मानसिक और आध्यात्मिक तालीम के 
तौर पर, ज॑से कि कसरती आदमी को अच्छी तन्दुरुस्ती रखने के लिए सादा और निय- 
मित जीवन रखना जरूरी हैं। और जो लोग महान्‌ कार्यो मे पड़ता चाहते हैं उनमें सख्त 
आधघातों के होने पर भी सहन और धैये की क्षमता होना जरूरी है। मगर जीवन के 
त्यागमय दृष्टिकोण, जीवन के निषेध, उसके आनन्दों और अनुभूतियों से भयपूर्वक दूर 
रहने की तरफ़ मुझे इचिया आकर्षण नही है। मेने किसी भी चीज़ को, जिसका मेने 
वास्तव में महत्व समझा, जानबूझकर नही छोड़ा हूँ; मगर, हाँ, चीजों का मूल्य अलबत्ते 
बदलता रहता है। 
उन महिला-मित्र ने मुझसे जो सवाल पूछा था उसका जबाब फिर भी नहीं मिला । 
क्या में भीड़ की इस वीर-पूजा से गब॑ अनुभव नही करता ? में तो इसे नापसन्द करता 
था, और इससे दूर भाग जाना चाहता था। मगर फिर भी मै इसका आदी हो गया था । 

और जब यह बिलकुल न होती थी तो इसका अभाव भी भालूम होता था । दोनों ही 
तरह से मुझे तसल्‍ली नहीं थी। मगर कुल मिलाकर, भीड़ ने मेरी एक अन्दरूनी जरूरत 
पूरी कर दी । में उनपर असर डाल सकता हूँ और उनसे काम करवा सकता हूँ, इस 
खयाल से मुझमें उनके दिल और दिमाग़ पर अधिकार होने की एक भावना आ गई थी। 
इससे किसी हद तक मेरी सत्ता की इच्छा पूरी होती थी। और वे लोग तो अपनी तरफ़ 
से मुज्पर एक अजीब तरह का जुल्म करते थे, क्योकि उनके विश्वास और प्रेम से भेरा 
अन्तस्तल हिल जाता था, और उसके जवाब में मेरे दिल मे भी भावुकता का सचार हो ' 
जाता था। हालांकि मं व्यक्तिवादी हूँ, मगर कभी-कभी मेरे व्यक्तिवांद की दीवारें 
भी टूट-सी जाती थी, और मुझे ऐसा लूगता था कि इन दुखिया छोगो के साथ-साथ 
मुसीबतों में रहना, अलग रहकर बचे रहने की बनिस्बत, अच्छा है । मगर बे दीवारे 
हटनेवाली न थी, और म॑ उन्हीके ऊपर से आइचयं-भरी आँखों से इस दृश्य की तरफ 
देखा करता था, जिसे में समझ न सकता था। 

अभिमान की तह आदमी पर, चर्बी की तरह, धीरे-धीरे अनजाने चढ़ती हें । 
यह जिस आदमी पर चढ़ती है उसे पता नही पड़ता कि रोजाना कितनी चढ़ती जाती 
हैं । मगर खुशकिस्मती से इस पागल दुनिया की सख्त चोटो से वह कम भी हो जाती 
हैं या बिलकुल उतर भी जाती है । हिन्दुस्तान में तो पिछले बरसों में हमपर इन सख्त 
चोटों की कोई कमी नहीं रही हैँ । जिन्दगी का स्कूल हमारे लिए बहुत सख्त रहा है, 
और कष्ट-सहन दरअसल बड़ा सख्त काम लेनेवाला मास्टर हैं । 

एक दूसरी बात में भी में खुशकिस्मत रहा हूँ । मेरे परिवार के लोग, दोस्त और 
साथी ऐसे रह है, जिन्होने मुझे ठीक निगाह रखने मे और अपना दिमाग बिगड़ने न देने मे 
मदद दी है। सावेजनिक उत्सवों, म्युनिसिपैलिटियो, स्थानिक बोर्डों और दूसरी सावेजनिक 
सस्थाओं की तरफ से अभिनन्दनों और जुलसों वगैरा से मेरे दिमाग, मेरी विनोंद-प्रियता 
और वास्तविकता की भावना पर बड़ा बोझ पड़ता था इन मौको पर बहुत लम्बी-चौड़ी 
और शानदार भाषा इस्तेमाल होती थी, और हरेक आदमी इतना गभोर और पुण्यात्मा 
बनता था कि इस सबको देखकर मेरी यह जबरदस्त ख्वाहिश होती श्री कि में हँस 
पड़ँ या अपनी जबान बाहर निकाल दूँ या सिर के बल उलटा खड़ा हो जाऊं, सिर्फ 
इसलिए कि उस गंभीर सम्मेलन में लोगों के चेहरो पर इसका कैसा धक्का लगता और 
क्या असर होता है यह में देखू और इसका मजा लूँ। मगर खुशाकिस्मती से अपनी शोहरत 
के सबब से, और इसलिए कि हिन्दुस्तान के सावेजनिक जीवन में गंभीरता ही आदर- 
णीय समझी जाती है, में अपनी इस अनियंत्रित इच्छा को रोक लेता था, और आम तौर 
पर ठीक औचित्य से ही बर्ताव करता था | मगर, हमेशा नहीं। किसी-किसी भारी 

मीटिंग में, या ज्यादातर अक्सर जूलूसो में, जिनसे में बहुत परेशान हो जाता हूँ, मेने 
कभी-कभी कोई प्रदर्शत कर दिया है । कभी-कभी हमारे सम्मान में निकाले जानेवाले 
जुलूसों को में अचानक छोड़ देता था और भीड़ में अनजाने शामिल हो जाता था । में 
अपनी पत्नी को या और किसीको जुलूस की गाड़ी में ही बेठा छोड़ देता था । 

अपनी भावनाओ को हमेशा दबाये रखने की इस कोशिश और लोगों के सामने 
किसी ख़ास ढंग से बर्ताव करने के कारण दिमाग पर बड़ा ज़ोर पड़ता है, और नतीजा 
यह होता है कि सावंजनिक मौको पर आदमी गंभीर चेहरा बनाये रहता हूँ । शायद इसी 
लिए एक हिन्दी मासिक-पत्रिका के लेख में एक दफा लिखा गया था कि में हिन्दू-विधवा 
की तरह हूँ | हाला कि मे पुराने ढंग की हिन्दू विधवा की बडी इज्जत करता हूँ, फिर भी 
मुझे इस वर्णव से धक्का गा । लेखक का जाहिरा मतलब यह था कि उसके ख़याल 
से मुझमे अपने-आपको नम्नता-पूर्वक समप्रित कर देने, त्याग, और बिना कभी हंंसी- 
मजाक किये हमेशा काम में लगे रहने के कुछ गुण थे, जिनकी वह तारीफ़ करता था। 
मेरा तो खयाल था कि, मझमे अधिक क़िग्राशीकता और तेज़ी है, और मज़ाक करने 
और हँसने की योग्यता भी है । और निःसंदेह में चाहता हूँ कि ये गुण हिन्दू-विधवाओं 
मे भी होते चाहिएँ। गाधीजी ने एक बार एक मिलनेवाले से कहा था, कि अगर मुझे 
विनोद का पराह्दा न होता तो शायद खुदकशी या ऐसा ही कुछ कर गुजरता । में इतनी 
हद तक तो जाना नहीं चाहता, मगर जिन्दा रहना मेरे लिए तो प्राय असह्य हो जाता, 
अगर मेरी जिन्दगी में कुछ छोग हँंसी-मजाक की कुछ मात्रा न डालते रहते । 

मेरी लोकप्रियता पर और बढ़-बई मान-पत्रो पर, जो मुझे मिला करते थे, 
लिनमें ( जंसा कि वास्तव में हिन्दुस्तान के सभी मान-पत्रा में होता हैं ) बड़ी चुनी 
हुईं और लच्छेदार भाषा और लम्बी-चौडी तारीफ भरी रहती थी, मेरे परिवार के 
और भित्र-मण्डली के लोग बड़ा मजाक उडाया करते थे। राष्ट्रीय आन्दोलन के प्रमुख 
आदमियों के लिए जेसे ऊचे और शानदार छफ्ज़ और अलकाब अवसर इस्तैमाल होते 
है, वेसे शब्दों को मेरी पत्नी और बहने और दूसरे छोंग पकड़ लेते थे और उनका 
मौके-बेमौके मेरा किसी तरह लिहाज किये बिना प्रयोग करते रहते थे ।वे मुझे 
भारत-भूषण' और “त्याग्-मूत्ति' आदि कहा करते थे, और इस बिनोद-पूर्ण प्रयोग से 
मुझे भी तसलल्‍्ली मिलती थी, और उन गंभीर सार्वजनिक सभाओ की, जहाँ मुझे बहुत 
शिष्टता का बर्ताव कर दिखाना पड़ता था, थकावट धीरे-धीरे दूर हो जाती थी । 
इस मज़ाक में मेरी छोटी-सी लड़की भी शामिल हो जाती थी । सिर्फ मरी माताजी 
ही इस बात पर ज़ोर दिया करती थी कि मुझसे गंभीरता का व्यवहार किया जाय । 
अपने प्यारे पुत्र के साथ ज्यादा मज़ाक या दिलल्‍लगी होने का वह कभी पूरा समर्थन 

नहीं करती थी । इससे मेरे पिताजी का भी कुछ मनोरंजन हो जाता था । वह अपने 
विचारों और भावों को चुपचाप प्रदर्शित करते का एक खास तरीका रखते थे । 

मगर इन नारे लगानेवाले मजमों, बेलुत्फ और थकानेवाले सावंजनिक उत्सवों 
और अनन्त बहसों और राजनीति के धूम-धक्कों का मुझपर सिफ़ ऊपरी असर होता 
था, हालांकि यह असर भी कभी-कभी तज़ और गहरा होता था | मगर मेरा असली 
सघष मेरे अन्दर चल रहा था । मेरे विचारों और इच्छाओ और निष्ठाओं में संघर्ष 
चल रहा था । मेरे मस्तिष्क की अचन्तर्भावनायें बाहरी परिस्थितियों से झगड़ रही . 
थी। मेरी आन्तरिक भूख बुझी न थी। में एक लडाई का मंदान बन गया था, जहाँ 
तरह-तरह की ताक़ते एक-दूसरे को जीत लेने की कोशिश कर रही थी । में इससे 
छुटकारा चाहता था। मेने सामञजस्थ और चित्त की समता दूढने की कोशिश की, और 
इसी प्रयत्न में छडाई में कूद पडा । इससे मुझे शान्ति मिली । बाहरी संघर्ष ने भीतरी 
सघपं की तेजी को कम कर दिया । 

मे जेल में ब्रैदा हुआ यह सब क्यो लिख रहा हूँ ? में चाहे जेल में होऊँ था जेल 
के बाहर, लेकिन मेरी तलाश फिर भी वही हैं, और में अपने पिछले विचार और 
अनुभव इस आजा से लिख रहा हूँ कि इससे मुझे शान्ति और मानसिक सतोष मिल सके । 


श्र 
सविनय संग शुरू 


स्व [भोनता-दिवस, २६ जनवरी १९३०, आया और बिजली की चमक की तरह 
से उसने हमे बता दिया कि देश में सरगर्मी और उत्साह है । उस दिन हर 

जगह बड़ी-बडी सभायें हुई जिनमें बगैर भाषणों या विवेचनों के, शान्ति और गभीरता 
से, लोगों ने आजादी की प्रतिज्ञा' ली। सभायें और जुलूस बड़े प्रभावशाली थे । गाँधीजी 
को इस दिवस से आवश्यक बल मिल गया, और जनता की नब्ज की ठीक पहचान रखने 
के कारण उन्होंने समझ लिया कि लडाई छेड़ने का धह ठीक वक्‍त हैं। इसके बाद तो 
चटनाये एक के बाद एक जल्दी-जल्दी घटित होने लगी, जंसाकि किसी नाटक में रस की 
पराकाष्ठा होते समथ होता है । 

जैसे-जंस सविनय भग नजदीक आता गया और लोगों में जोश बढ़ता गया, 
वेस-वेसे हमारे खबालात इस बात की तरफ गये कि किस तरह १९२१-२२ का 
आन्दोलन चला था और चौरीचौरा के बाद वह यकायक मुल्तवी कर दिया गया था। 
तबसे अब देश में अनुशासन ज्यादा था और अब लोग ज्यादा साफ तौर पर समझ 
गये थे कि यह लडाई किस किस्म की हैं । उसका तरीका तो किसी ह॒ृद तक समझ ही 
लिया गया था । मगर हर आदमी ने यह भी पूरी तरह महसूस कर लिया कि गाँधीजी 
अहिसा पर भयकर रूप से जोर देते हे, और यह बात गॉधीजी के दृष्टिकोण से ज्यादा 
ज़रूरी थी। दस साल पहले कुछ लोगो के दिमागो में शायद इस बाबत शक रहा हो, 
मगर अब त्तो बसा शक नही हो सकता था। फिर भी, हमें इसका पक्का विश्वास कंसे हो 
सकता था कि किसी स्थान पर अपने-आप था किसी साज़िश से हिसा का कोई काण्ड 
न हो जायगा ? और अगर ऐसी कोई घटना हुई, तो उसका हमारे सविनय भग- 
आन्दोलन प्र क्या असर होगा ? क्‍या वह पहले की ही तरह अचानक बन्द कर दिया 
जायगा ? यही सम्भावना सबसे ज्यादा बेचेन कर रही थी । 

गॉधीजी ने भी शायद इस सवाल पर अपने खास ढंग से विचार किया, हालाँकि 
जिस समस्या की उन्हे चिन्ता मालूम होती थी, जहाँतक में कभी-कभी बातचीत करके 
समझ सका, वह दूसरे ही ढग से उनके सामने उपस्थित थी। 

सुधार करने के लिए अहिसात्मक ढंग की लड़ाई करना ही उनकी निगाह में 
सच्चा तरीका था, और अगर ठीक तरह से उसपर अमल किया जाय तो वही अचूक 

१ -यह प्रतिज्ञा परिशिष्ट नं० १ में दी हुई है । 

भी है। तो क्‍या यह कहा जाना चाहिए कि इस तरीक़े को अमल में लाने और काम- 
याब बनाने के लिए ख़ास तौर पर कोई बहुत अनुकूल वातावरण चाहिए, और अगर 
बाहरी हालतें इसके माफिक न हों तो इसको काम में नही छाना चाहिए ? इससे 
तो यह नतीजा निकलता हैँ कि अहिसात्मक तरीक़ा हर हालत के लिए ठीक नहीं है, 
और इस तरह यह न तो सावंभौम तरीक़ा रह जाता है, न अचूक । मगर यह नतीजा 
गाँधीजी के लिए असह्य था, क्योंकि उनका पक्का विश्वास था कि यह तरीक़ा सावे- 
भोम भी है ओर अव्यर्थ भी। इसलिए बाहरी हालत के नामाफ़िक होने पर भी, और ' 
झगड़ों और हिसा के होते रहते भी, यह्‌ तरीका अवश्य काम में आ सकता है । बदलती 
हुई हालतों में उसके अमल का ढंग भो बदलता रह सकता है, मगर उसका बन्द किया 
जाना तो खुद उस तरीके की विफलता को मान लेना होगा। 

शायद वह इस प्रकार से सोचते होंगे, मगर में उनके विचारों को निश्चय से 
नही कह सकता । उन्होने हमे यह तो कुछ-कुछ बत्ता ही दिया कि अब उनकी विचार- 
पद्धति में थोड़ा फर्क हो गया है, और जब सविनय भग आवेगा तो किसी एकाघ 
हिसात्मक काण्ड से उमका बन्द किया जाना जरूरी नहीं हैं । मगर यदि हिंसा किसी 
आन्दोलन का ही हिस्सा बन जायगी, तो वह शान्तियूर्ण सविनय-भंग-आन्दोलन न 
रहेगा और उसकी हलूचलों को बन्द करना या बदलना पड़ेगा । इस आइवासन से हम 
बहुतेरो को बहुत हृद तक सतोष हुआ | अब सबके सामने बड़ा सवाल यह था, कि 
यह किया कैसे जाय ? शुरआत किस तरह हो ? किस प्रकार का संविनय-भंग हम 
चलावे, जो कारगर हो, परिस्थिति के अनुकूल हो और जनता में छोकप्रिय हो ? 
लेकिन गांधीजी ने ही इसकी तरकीब बताई । 

नमक अचानक एक रहस्यपूर्ण शब्द, एक बलपूर्ण शब्द, बन गया | नमक-कर पर 
हमला करना चाहिए। नमक-कान्‌न को तोड़ना चाहिए । हम हँरत में पड़ गये। 
नमक का राष्ट्रीय सग्राम हमे कुछ अटपटा मालूम हुआ। दूसरी आइचर्य में डालने- 
वाली बात हुई गाँधीजी का अपने ११ मुद्दो का प्रकाशित करना । कुछ राजनेतिक और 
सामाजिक सुधारों की, चाहे वे अच्छे ही क्‍यों न हों, फ्रेहरिस्त उस समय पेश करना 
जब कि हम आजादी की दृष्टि से बात कर रहे थे, क्या मतलब रखता था ? गाधीजी 
जब 'आज़ादी' शब्द कहते थे तो क्या उनका वही अथ्थं था जो हमारा था, या क्‍या हम 
लोग अलग-अलग भाषाओं का प्रयोग कर रहे थे ? मगर हमें बहस करने का मौक़ा 
न था, क्योंकि घटनायें तो आगे जा रही थी । वे हिन्दुस्तान में तो हमारी निगाहो के 
सामने राजनैतिक रूप में दिन-ब-दिन आगे बढ़ ही रही थी; मगर, शायद, हम नहीं 
जानते थे कि बे दुनिया में भी तेज़ी से बढ़ रही थी और दुनिया को एक भयंकर मन्दी 

में जकड़े हुए थी । चीज़ों के भाव गिर रहे थे, और शहर के रहनेवालों ने समझा कि 
अब सम्पन्नता का जमाना आ रहा हैँ । मगर किसानों ने तो इसमें ख़तरा ही देखा । 

इसके बाद गांधीजी का वाइसराय से पत्र-व्यवहार हुआ, और साबरमती-आश्रम 
से दाण्डी की नमक-यात्रा शुरू हुई। दिन-ब-दिन इस यात्रा-दल के बढ़ने का हाल जैसे-जैसे 
लोग पढ़ते थे, देश में जोश का पारा बढ़ता जाता था | अहमदाबाद में अ० भा० 
काँग्रेस कमिटी की बेंठक इस लड़ाई की बाबत, जो प्राय: हमारे सिर पर आ चुकी थी, 
आखिरी व्यवस्था करते के लिए हुई | इस बैठक में हमारे सग्राम का नेता मौजूद नहीं 
था, क्योंकि वह तो अपने यात्रा-दल के साथ समुद्र की ओर जा रहा था, और उसने 
वहाँ से छौटने से इन्कार कर दिया । अ० भा० काँ० कमिटी ने योजना बनाई कि अगर 
गिरफ्तारियाँ हों तो क्या-क्या किया जाना चाहिए, और यदि यह कमिटी फिर बेठक 
न कर सके तो उसकी तरफ़ से कार्य-समिति के मिरफ्तार-शुदा लोगों की जगह खुद 
नये मेम्बर नियुक्त कर देने और अपने स्थान पर ऐसे ही अख्त्यारात रखनेवाले दूसरे 
शख्स को नामज्ञद कर देने के बड़े-बड़े अधिकार सभापति को दिये गये । प्रान्तीय और 
स्थानीय कॉमग्रेस कमिटियो ने भी अपने-अपने सभापतियो को ऐसे ही अख्त्यारात दे दिये । 

इस तरह से वह ज़माना शुरू हुआ जब कि 'डिक्टेटर' कहे जानेवाले लोग क़ायम 
हो गये और उन्होने कांग्रेस की तरफ से संग्राम का संचालन किया। इसपर भारत- 
मंत्री और वाइसराय और गवरनंरों ने बडी नफरत जाहिर की और वे चीख-चीख- 
कर कहने लगे कि कांग्रेस कितनी खराब और पतित हो गई हे कि वह डिक्टेटरो को 
मानने लगी हूँ, जबकि वे खुद तो मानों प्रजातन्त्र-वाद के पक्के माननेवाले ही थे ! 
कभी-कभी हिन्दुस्तान के नरम-दली अखबारों ने भी हमे प्रजातन्त्र के लाभों का उपदेश 
दिया । हम यह सब खामोशी से ( क्योकि हम तो जेल में थे ) और हेरत मे होकर 
सुनते थे । बेशरमी और मकक्‍्कारी इससे ज्यादा क्या हो सकती थी ? इधर तो हिन्दुस्तान 
पर एकतन्त्री डिक्टेटर द्वारा बलपूवंक शासन हो रहा था, जिसमें आड्िनेन्स कानून 
बन रहे थे और हर तरह की नागरिक स्वतन्त्रता दबाई जा रही थी, और उधर हमारे 
शासक नफरत दिखाकर, प्रजातन्त्रवाद की बातें कर रहे थे ! और क्या, मामूली हालत 
में भी, हिन्दुस्तान में प्रजातन्त्र की छाया भी कही थी ? अंग्रेज़ी हुकूमत अपनी ताक़त 
और हिन्दुस्तान मे स्थापित स्वार्थों की हिफ़ाज़त करे और उसकी सत्ता को हटानेवालों 
का दमन करे, यह तो बेशक उसके लिए कुदरती बात थी । मगर उसका यह कहना 
कि यह सब प्रजातन्त्री तरीका था, ऐसी बात है जो अगली पीढ़ियों के गौर करने 
और तारीफ़ करने के लिए लिखकर रख ली जाय ! 

काँग्रेस ऐसी हालूत में जानेवाली थी कि जब उसका मामूली ढंग पर काम करना 

ग्रेर-मुमकिन हो जायगा; जब वह गैर-कानूनी करार देदी जायगी, भौर गुप्त रूप के 
सिवा और किसी ढंग से उसकी कमिटियाँ किसी परामर्श या किसी काम के लिए 
इकट्ठा तन हो सकेंगी । हमने पोशीदगी को बढावा नहीं दिया, क्योंकि हम अपनी लड़ाई 
को बिलकुल खुली रखना चाहते थे, जिससे कि हमारा ते ऊँचा रहे और हम जनता 
पर असर डाल सकें । मगर पोशीदगी से भी ज्यादा काम नहीं चल सकता। केन्द्र में, 
प्रान्तों में और स्थानीय हलकों में हमारे सब बड़े-बड़े स्त्री-पुरूषः तो गिरफ्तार होने- 
वाले ही थे । फिर कौन आगे काम चलाता ? इस सूरत में हमारे सामने एक ही रास्ता 
था, जिस तरह जंग करती हुई फ़ौज में होता है, कि पुराने सेना-वायकों के हटते ही नये 
सेना-नायक बनाने की व्यवस्था करना । लड़ाई के मैदान में बेठकर कमिटियों की बैठकें 
करना हमारे लिए नामुमकिन था । वास्तव में, कभी-कभी हमने ऐसा किया भी था, 
मगर इसका उद्देश्य और अनिवार्य नतीजा यह होता था कि सारी कमिटी एक-साथ 
गिरफ्तार हो जाती । हमे यह भी सुभीता नही था कि लड़नेवाली लाइनों के पीछे जनरल 
स्टाफ़ सुरक्षित बैठा रहता, या कही दूसरी जगह और भी ज्यादा हिफाजत से मुल्की 
मत्रि-मंडल बेठा रहता । यह लडाई ही इस तरह की थी कि हमारे कर्मचारियों और 
मति-मण्डलों को अपने-आपको सबसे आगे और खुली जगहों में रखना पडता था, और 
वें तो सब शुरू में ही गिरफ्तार कर लिये गये । और हमने अपने 'डिक्टेटरों' को भी 
क्या सत्ता देदी थी ? राष्ट्रीय संग्राम चलाने को दृढ़ निउचय के सकेत-रूप में उन्हें 
यह सम्मान दिया जाता था | मगर असल मे तो उन्हें ज्यादातर खुद जेल में चले 
जाने की ही सत्ता मिछी थी । वे तभी काम करते थे जबकि किसी बड़ी और अबाध सत्ता 
के कारण उनकी कमिटी, जिसके वह प्रतिनिधि थे, मीटिंग नही कर सकती थी; और 
जब या जहाँ उस कमिटी की बेठक हो सकती, तो डिक्टेटर को जो कुछ भी सत्ता थी 
वह अपने-आप नही रहती थी । डिक्टेटर किसी बुनियादी सवाल या उसूल के बारे 
में कुछ फैसला नही कर सकता था, वह तो आन्दोलन की छोटी-छोटी और ऊपरी 
बातों के विषय में ही कुछ कर सकता था । काँग्रेस की 'डिक्टेटरशिप' तो वास्तव में 
जेल पहुँचने की सीढ़ी थी । और रोज़-ब-रोज वही बात होती रही । पुराने लोग हटते 
जाते थे और उनकी जगह नये लोग आते जाते थे । 

इस तरह, अपनी आख़िरी तैयारियाँ करके, अहमदाबाद में हमने अ० भा० 
काँग्रेस कमिटी के अपने साथियों से बिदा माँगी; क्‍योंकि यह किसीकों मालूम न था कि 
आगे हम कब और कंसे इकटटे हो सकेंगे, या इकट्ठे हो भी सकेगे या नहीं। हम 
अपनी-अपनी जगहो पर जाकर अ० भा० काँ० कमिटी की हिंदायतो के मुताबिक 
अपने-अपने मुकामी इत्तज़ाम को आखिरी तौर पर ठीक-ठीक करने और, जैसा कि 

सरोजिनी नायडू ने कहा, जेल-यात्रा के लिए बिस्तर बॉधने को जल्दी-जल्दी चल दिये । 

लौटते वक्त पिताजी और में गांधीजी से मिलने गये । वह अपने यात्री-दल के 
साथ जम्बूसर में थे। वहाँ हम उनके साथ कुछ घण्टे रहे, और फिर वह अपने दल के 
साथ समुद्र-यात्रा के दूसरे पृडाव के लिए पैदल चल पड़े । वह हाथ में डण्डा लिये हुए, 
अपने अनुयायियो के आगे-आगे, जा रहे थे। उनके क़दम मज़बूत थे और उनका 
चेहरा शान्तिपूर्ण किन्तु निर्मयता लिये हुए था । इस तरह उस समय मेने उनके 
आखिरी दर्शन किये । वह एक दिल हिला देनेवाला दृश्य था । 

जम्बूसर में मेरे पिताजी ने गांधीजी से सलाह करके यह तय किया था कि वह 
इलाहाबाद का अपना पुराना मकान राष्ट्र को दान कर देंगे, और उसका नाम बदरूकर 
स्वराज-भवत रख देंगे। इलाहाबाद लौटकर उन्होने इसकी घोषणा कर दी, और 
काँग्रेसवालो को उसका कब्जा भी दे दिया। उस बड़े मकान का एक हिस्सा अस्पत्ताल 
बना दिया गया । उस वक्‍त तो वह उसकी क़ानूनी कारंवाई पूरी न कर सके, पर डेढ 
साल बाद मेने उनकी इच्छा के मुताबिक उस मकान का एक ट्स्ट बता दिया । 

अप्रेछ आया । गाधीजी समुद्र-तट पर पहुँच गये और हम नमक-क़ानून को 
तोडकर सबविनय भग करने की उनकी हिदायत का इन्लज्ञार करने लगे। कई महीनों 
से हम अपने स्वयसेवकों को कवायद की तालीम दे रहे थे, और कमला और कृष्णा 
(मेरी पत्नी और बहन) भी उनमे शामिल हो गई थी और उन्होने इस काम के 
लिए मर्दाना ड्रेस पहन लिया था । स्वयसेवकों के पास कोई भी हथियार, लाठियाँ तक, 
न था। उनको तालीम देने का मकसद यह था कि वे अपने काम में ज्यादा योग्य 
और कुशल हो जायें और बडी-बड़ी भीड़ो को नियत्रण में रख सके । राष्ट्रीय सप्ताह, 
१९१९ के सत्याग्रह-दिवस से लेकर जलियॉवाला बाग तक की घटनाओं की यादगार 
में, हर साल मनाया जाता हैँ, और ६ अप्रैल इसी सप्ताह का पहला दिन था । इसी 
दिन गांधीजी ने दाडी में समुद्र के किनारे नमक-कानून को तोडा, और तीन-चार दिन 
बाद सारे कंग्रेस-सगठनों को इजाज़त दे दी गई कि वे भी नमक-क़ानून तोड़ें और 
अपने-अपने क्षेत्र में सविनय भंग शुरू करे । 

ऐसा मालूम हुआ कि कोई बटन अचानक दबा दिया गया, और सारे देक्ष में, 
शहरों मे और गाँवों में, जिधर देखो रोज़ नमक बनाने की ही चर्चा थी। नमक बनाने 
के लिए कई अजीब-अजीब तरकीबें निकाली गई । इस बारे में हमारी जानकारी 
बहुत ही थोड़ी थी, इसलिए जहाँ इस बारे में कुछ भी लिखा मिला वह हमले पढ़ 
डाला, और इस बाबत हिदायतें देने के छिए कई पत्रिकायें प्रकाशित की, और बतंन 
और कढ़ाइयाँ इकट्ठी कों और अन्त में एक भद्दी-सी चीज़ बना ही डाली, जिसे हम 

बड़ी बहादुरी से उठाकर दिखाते थे और अक्सर बहुत ऊँची कीमत पर नीलाम भी 
करते थे । वह चीज़ अच्छी है या बुरी, इसका तो सचमृच कोई महत्त्व न था; क्योंकि 
खास चीज़ तो उस बेहूदे नमक-कानून को तोडना था। इसमें हम जरूर कामयाब हुए, 
चाहे हमारा बनाया हुआ नमक कितना भी खराब क्यों न हो । जब हमने देखा कि 
लोगों में उत्साह उमड़ रहा है, और नमक बनाना जंगली आग की तरह चारों तरफ़ 
फैल रहा है, तो हमें कुछ शर्म मालूम हुई; क्योकि जब गांधीजी ने इस तरीक़े की तज- 
बीज़ पहले-पहल रकखी थी तब हमने उसकी कामयाबी के बाबत शक किया था। हमें' 
ताज्जुब होता था कि इस व्यक्ति में लोगों पर असर डालने और उनसे संगठित रूप में 
काम करवाने की कितनी अद्भुत सूरत है ' 

में १४ अप्रैल को गिरफ्तार हो गया, जबकि में रायपुर (मध्यप्रान्त) की एक 
कास्फ्रेन्स में शामिल होने के लिए रेलगाड़ी में सवार हो रहा था । उसी दिन जेल में 
मेरा मुकदमा भी हो गया, और मुझे नमक-कानून के मातहत छः महीने की सजा दी 
गई । अपनी गिरफ्तारी की संभावना से मेने (अ० भा० काँग्रेस कमिटी द्वारा दी गई 
नई सत्ता के अनुसार ) पहले ही मेरी गरहाज़िरी में काँग्रेस के समापति की जगह के 
लिए गांधीजी को नामजद कर दिया था, मगर, अगर वह मजूर न करें तो, मेरी 
दूसरी नामजदगी पिताजी के लिए थी। जैसा कि मेरा खयाल था, गांधीजी राजी त 
हुए, और इसलिए पिताजी ही काग्रेस के स्थानापन्न सभापति बने । उनकी तन्दुरुस्ती 
ठोक नही थी, फिर भी वह बडे जोर-शोर से लडाई में कद पड़े । उन शुरू के महीनों 
में उनके जबरदस्त संचालन और अनुशासन से आन्दोलन को बहुत छाभ हुआ। 
आन्दोलन को तो बहुत लाभ हुआ, मगर इससे उनकी रही-सही तन्दुरुस्ती और शक्ति 
ब्रिककुल चली गई । 

उन दिनों बड़ी सनसनी पैदा करनेवाले सचाचार आया करते थे-- जुलूसों का 
निकलना, लाठी-प्रहारों का होना और गोलियाँ चलना, नामी-नामी आदमियों की 
गिरफ्तारियो पर अक्सर हड़ताले होना, पेजावर-दिवस, गढ़वाली-दिवस आदि का 
खास तौर पर मनाया जाना वगैरा । उस वक्‍त तो विदेशी कपड़े और तमाम अंग्रेजी 
माल का बहिष्कार पूरा-पूरा हो गया था । जब मेने सुना कि मेरी बूढ़ी माताजी और 
बहने भी गरमी की तेज धूप में विदेशी कपड़े की दूकानों के सामने धरना देने के 
लिए खड़ी रहती हैं, तो इसका मेरे दिल पर बड़ा गहरा असर हुआ । कमला ने भी 
4ह काम किया । मगर उसने कुछ और ज्यादा भी किया । मेरा खयाल था कि कितने 
बरसों से में उसे बहुत अच्छी तरह जानता हूँ, मगर उसने इस आन्दोलन के लिए 
इलाहाबाद शहर और जिले में इतनी शक्ति और निश्चय से काम किया कि में भी 


श्द्र मेरो कहानो 


दंग रह गया । उसने अपने गिरते हुए स्वास्थ्य की बिलकुल परवा नहीं की । बह सारे 
दिन धूप में घूमा करती थी और उससे संगठन की बड़ी योग्यता का परिचय दिया। 
मेंने इसका कुछ-कुछ हाल जेल में सुना था । बाद में जब पिताजी भी वहाँ मेरे पास आ 
गये तब उन्होंने मुझे बताया कि वह कमला के काम की, खासकर उसकी संगठन-शक्ति 
की, कितनी ज्यादा कदर करते थे | पिताजी मेरी माताजी का या लड़कियों का तेज 
धूप में इधर-उधर जाता पसन्द नहीं करते थे, मगर सिवा सिर्फ कभी-कभी ज़बानी 
मना करने के उन्होंने उन्हें रोका नही । 

उन शुरू के दिनों में जो खबरे हमारे पास आया करती थी, उनमें से सबसे बड़ी 
ख़बर २३ अप्रेल की पेशावर की घटना ओर बाद में सारे सीमा -प्रान्त में होनेवाली 
घटनायें थीं । हिन्दुस्तान में कही भी मशीन-गनों की गोलियों के सामने इस प्रकार 
अनुशासन-पूर्ण और शान्तिपूर्ण हिम्मत बताई जाती, तो उससे सारा देश थर्रा उठता । 
मगर सीमा-प्रान्त के लिए तो यह॒ घटना और भी ज्यादा महत्व रखती थी, क्योंकि 
पठान लोग हिम्मत के लिए तो मशहूर थे मगर शान्तिपूर्ण स्वभाव के लिए मशहूर नहीं 
थे। इन्हीं पठानों ने वह मिसाल कायम कर दी जो हिन्दुस्तान में अद्वितीय थी। सीमा- 
प्रान्त में ही वह मशहूर घटना हुई जिसमें गढ़वाली सिपाहियों ने नि:शस्त्र जनता पर 
गोली चलाने से इन्कार कर दिया । उन्होने इसलिए इन्कार कर दिया कि सिपाहियो 
को निहत्थी भीड़ पर गोली चलाना नापसन्द होता है, और इसलिए भी कि छोगों से 
उन्हें हमदर्दी थी । मगर सिर्फ हमदर्दी ही आम तौर पर सिपाही को अपने अफसर की 
हुकुम-उद्ली जैसी खतरनाक कारंवाई के लिए प्रेरित नहीं कर सकती । क्योंकि इसका 
बुरा नतीजा उसे मालूम रहता है। गढ़वालियों ने यह बात शायद इसलिए की कि 
उन्हें ( और दूसरी भी कुछ रेजीमेण्टों को, जिनकी हुकुम-उदूली की ख़बर फैल नहीं 
पाई ) यह ग्रलत खथाल हो गया था कि अंग्रेजों की हुकूमत तो अब जाने ही वाली 
है । जब सिपाहियों में ऐसा खयाल पैदा हो जाता है तभी वे अपनी सहानुभूति और 
इच्छा के अनुसार काम करने की हिम्मत दिखाते हें । शायद कुछ दिनों या हफ्तों तक 
आम हलचल और सविनय-भंग से लोगों में मह खयाल पैदा हो गया था कि 
अंग्रेज़ी हुकूमत के आखिरी दिन आ गये हे, और इसका असर कुछ फ़ौज पर भी पड़ा, 
मगर जल्दी ही यह भी जाहिर हो गया कि निकट-भविष्य में ऐसा होने की सूरत नहीं 
है, और फिर फ़ौज में हुकुम-उदूली नही हुई। फिर तो इस बात का भी खयाल रबखा 
गया कि सिपाहियों को ऐसी दुविधा में डाछा ही न जाय । 

उन दिनों बड़ी-बड़ी आइचर्यंजनक बातें हुईं, मगर सबसे ज्यादा ताज्जुब की बात 
थी स्त्रियों का राष्ट्रीय संग्राम में हिस्सा लेना। स्त्रियाँ बड़ी तादाद में अपने घर के 

घेरों से बाहर निकल आई, और हालांकि उन्हें साबंजनिक कार्यों का अभ्यास न था 
फिर भी वे लड़ाई में पूरी तरह कूद पड़ी । विदेशी कपड़े और शराब की दुकानों पर 
धरना देने का काम तो उन्होंने बिलकुल अपना ही कर लिया । सभी शहरों में सिर्फ 
स्त्रियों के ही भारी-भारी जुलूस निकाले गये, और आम तौर पर स्त्रियाँ पुरुषों की 
बनिस्बत ज्यादा मजबत साबित हुईं। अक्सर प्रान्तों में या स्थानीय क्षेत्रों में बे 
कॉग्रेस-डिक्टेटर' भी बनती थीं । 

अकेला नमक-कानून ही नहीं तोड़ा गया बल्कि दूसरी दिशाओं में भी सविनय- 
भग होने रूगा । वाइसराय-द्धार। कई आड्डिनेन्सों के, जिनमें कई कामों की मुमानियत 
की गई थी, निकाले जाने से भी >स काम में मदद मिली । जैसे-जैसे ये आडिनेन्स 
और मुमानियतें बढती गईं, वैसे-बैसे उन्हे तोडने के मौके भी बढ़ते गये। और 
सविनय भग की यह शक्‍ल हो गई कि आडिनेन्स से जिस काम की मुमानियत की 
जाती थी वही काम किया जाता था । प्रारम्भिक सूत्रपात करना निश्चित रूप से 
काँग्रस ओर लोगों के हाथ मे रहा था, और जब एक आइडिनेन्स से गवनंमेष्ट की 
निगाह में परिस्थिति न सम्हहली तब वाइसराय ने और नये-नये आई्डिनेन्स निकाले । 
काँग्रेस-कार्य-समिति के कई मेम्बर गिरफ्तार कर लिये गये थे, मगर उनकी जगह नये 
मेम्बर नियुक्त कर लिये गये, और इस #“रह वह काम करती ही रही । हर सरकारी 
आ्डिनेन्स के मक़ाबिले में कार्य-समिति अपना प्रस्ताव पास करती थी, और उस 
आइिनेन्स के लिए क्या करना चाहिए, ऐसी हिंदायते जारी करती थी । इन हिदायतों 
पर देश मे आश्चयंजनक समानता से अमल होता था। हाँ, अलबत्ता, अखबारों के 
प्रकाशन-सम्बन्धी हिदायत पर पूरा अमल नही हुआ । 

जब प्रेस को ज्यादा नियन्त्रित करने और अखबारों से जमानत माँगने के बारे 
में आर्डिनेनस्स निकला, तब कार्य-समिति ने राष्ट्रीय अख़बारों से यह कहा कि वे 
जमानत देने से इनकार कर दे और यदि आवश्यक हो तो प्रकाशन ही बन्द कर दें। 
अखबारवालों के लिए तो यह एक कड़वी घूँट थी, क्योकि उसी समय तो लो॥ं में 
खबरों की बहुत ज्यादा मॉँग थी । फिर भी कुछ नरम-दलू के अखबारों को छोड़कर 
ज्यादातर अखबारों ने अपना प्रकाशम बन्द कर दिया, और नतीजा यह हुआ कि 
तरह-तरह की अफ़वाहे फैलने लगी । मगर वे ज्यादा वक्त तक न टिक सके, प्रलोभन 
बहुत भारी था, और अपना धन्धा नरम-दल के अखबार छीने लिये जा रहे है यह 
देखकर उन्हें बुरा भी मालम हुआ । इसलिए उनमें से ज्यादातर फिर अपना प्रकाशन 
करने लगे । 

गांधीजी ५ मई को गिरफ्तार कर लिये गये थे । उनकी गिरफ्तारी के बाद 

समुद्र के पश्चिम किनारे पर नमक के कारखानों और गोदामों पर धावे किये सये । 
इन धावों में पुलिस की बेरहमी को बहुत दर्दनाक घटनायें हुईं । उन दिनों भारी-भारी 
हड़तालों, जुलूसों और लाठी-प्रहारों के कारण बम्बई सबसे ज्यादा प्रसिद्ध हो रहा 
था । इन लाठी-प्रहारों के घायलों के इलाज के लिए कई आरज़ी अस्पताल क्रायम हो 
गये थे। बम्बई में कई बातें ऐसी हुई जो मार्क की थी, और बड़ा शहर होने के 
कारण बम्बई में प्रकाशन की सुविधा भी थी | छोटे क़स्बो और देहाती हिस्सों में भी 
ऐसी ही बातें हुईं, मगर वे सब प्रकाश में न आ पाई । 

जून के अन्त में मेरे पिताजी बंबई गये, और उनके साथ माताजी और कमला भी 
गई । उनका बड़ा स्वागत किया गया। जब वह वहाँ ठहरे हुए थे, तभी कुछ बहुत 
जबरदस्त लाठी-प्रहार हुए । वास्तव में, यह तो बम्बई मे मामूली बात-सी हो गई थी । 
करीब दो हफ्ते बाद ही वहाँ सारी रात एक असाधारण अग्नि-परीक्षा हुई, जबकि 
मालवीयजी और कार्य-सभिति के मेम्बर एक बड़ी भारी भीड़ के साथ पुलिस के 
सामने, जिसने कि उनका रास्ता रोक रकक्‍्खा था, सारी रात डंटे रहे । 

बम्बई से लौटने पर ३० जून को पिताजी गिरफ्तार कर लिये गये, और उनके 
साथ सेयदमहमूद भी पकड़े गये । वे कार्य-समिति के, जो गैरकानूनी करार दे दी गई 
थी, स्थानापन्न अध्यक्ष और मत्री की हैसियत से गिरफ्तार हुए। दोनों को छ.-छ: 
महीने की सज्ञा मिली । मेरे पिताजी की गिरफ्तारी शायद एक बयान प्रकाशित करने 
पर हुई थी, जिसमें उन्होंने सैनिकों या पुलिसमेनों को निहत्थी जनता पर गोली चलाने 
की आज्ञा मिलने की सूरत में उनका क्या फर्ज है यह बताया था। यह बयान सिर्फ 
कानूनी था, और उसमें बताया गया था कि मौजूदा ब्रिटिश इण्डियन कानून में इस 
बाबत क्‍या लिखा है । मगर फिर भी वह भड़कानेवाला और खतरनाक समझा गया। 

बंबई जाने से पिताजी को बहुत मेहनत करनी पड़ी । बड़े सवेरे से बहुत रात 
तक उन्हें काम करना पडता था और हर जरूरी काम का फंसला उन्हें ही करना 
पड़ता था । वह बहुत दिनों से बीमार-से तो थे ही, अब वह बिलकुल ही थककर 
लौटे, और अपने डाक्टरों की ज़रूरी सलाह से उन्होंने फौरन पूरी तरह्‌ आराम लेने 
का फैसला कर लिया । उन्होंने मसूरी जाने की तेयारी की, और सामान वगैरा बंधवा 
लिया; मगर जिस दिन वह मसूरी जाना चाहते थे उससे एक दिन पहले ही वह 
नैनी सेन्ट्रल जेल की हमारी बरक में हमारे सामने आ पहुँचे । 

में करीब सात साल के बाद फिर जेल गया था, और जेल-जीवन की स्मृतियाँ कुछ- 

कुछ धुंधली हो गई थी । में नैनी सेण्ट्रल जेल में रकखा गया था, जोकि प्रान्त का 
एक बड़ा जेलखाना हैं । वहाँ मुझे अकेले रहने का नया अनुभव मिला। मेरा अहाता 
बड़े अहाते से, जिसमें कि २२०० या २३०० कंदी थे, अलग था। वह एक छोटा-सा ह 
गोल घेरा था, जिसका व्यास लगभग एकसौ फ़ीट था और जिसके चारो तरफ 
करीब पंद्रह फीट ऊँची गोल दीवार थी। उसके बीचोंबीच एक मटमेली और भद्दी-सी 
इमारत थी, जिसमें चार कोठरियां थीं। मुझे इनमें से दो कोठस्यां, जो एक-दूसरे से 
मिली हुई थी, दी गई । एक में नहाने-घोने वगेरा की जगह थी। दूसरी कोठरियाँ कुछ 
वक्‍त तक खाली रही । 

मेरे बाहर के विक्षीभ और सक्रिय जीवन के बाद, यहाँ मुझे कुछ अकेलापन और 
उदासी मालूम हुई । में इतना थक गया था कि दो-तीन दिन तक तो में बहुत सोता रहा । 
गरमी का मौसम शुरू हो गया था, और मुझे रात को अपनी कोठरी के बाहर, अन्दर 
की इमारत और अहाते की दीवार के दीच की तग जगह में, खुले में सोने की इजाजत 
मिल गई थी। मेरा पलंग भारी-भारी जंजीरों से कस दिया गया था, ताकि में कहीं 
उसे लेकर भाग न जाऊँ, या शायद इसलिए कि पलंग कही अहाते की दीवार पर चढ़ने 
की सीढ़ी न बना लिया जाय । रातभर अजीब तरह की आवाजें आया करती थी । 
खास दीवार की निगरानी रखनेवाले कनविक्ट ओवरसियर अक्सर एक-दूसरे को तरह- 
तरह की आवाजें लगाया करते थे। कभी-कभी वे ऐसी लंबी आवाजें लगते थे 
जो अन्त में दूर पर चलती हुई तेज़ हवा के कहराने की-सी आवाज़ मालम होती 
थी । बैरकों के अन्दर से चौकीदार बराबर ज़ोर-जोर से अपने कंदियों को गिनते थे 
और कहते थे कि सब ठीक हुं। रात भें कई बार कोई-न-कोई जेल-अफ़सर अपना राउण्ड 
लगाता हुआ हमारे अहाते में भी आ जाता था, और जो वाईर ड्यूटी पर होता था 
उससे यहाँ का हाल पूछता था। चूँकि मेरा अहाता दूसरे अहातों से कुछ दूर था, ये 
आवाज़ें ज्यादातर साफ़ सुनाई न देती थी, और पहले-पहल में समझ न सका कि ये 
क्या है । पहले-पहल तो मुझे ऐसा लगा कि में किसी जगल के पास हूँ और किसान 
लोग अपने खेतों से जंगली जानवरों को भगाने के लिए चिल्ला रहे है; और कभी- 
कभी ऐसा मालूम होता था कि मानों रात को जगल और रात के जानवर सब एक- 
साथ गला फाड़-फाडकर अछाप रहे हैं । 

में सोचता हूँ कि आया यह मेरा महज खयाल ही हूँ, या यहे सचाई है, कि 
चौकोती दीवार की बनिस्वत गोलाईदार दीवार में आदमी को अपने क़ैद होने का 
ज्यादा भान होता है ? कोनों और मोड़ों के न होने से यह भाव हमारे मन में और 
भी बढ़ जाता है, कि हम यहाँ दबाये जा रहे हे । दिन के वक्‍त वह दीवार आस्मान 
को भी ढक लेती थी और उसके एक छोटे हिस्से को ही देखने देती थी । मे- 

उस ननन्‍हें नीले वितान पर 
जिसे कहें बदी आकाश--- 
उड़ते हुए मेघ-खंडो पर 
जिनमें रजत-ऊमि-आभास; ! 

अपनी उदास और चिन्तित निगाह डाछा करता था । रात को वह दीवार मुझे और 
भी ज्यादा घेर छेती थी, और मुझे ऐसा लगता था कि में किसी कुएं के तले में हूँ । 
कभी-कभी तारों से भरा हुआ आस्मान का जितना हिस्सा मुझे दिखाई देता था वह 
मुझे असली नहीं मालूम होता था। वह नमूने के, बनावंटी, तारामण्डल का एक हिस्सा 
लगता था । 

मेरी बैरक और अहात्ता, आम तौर पर, सारे जेल में कुत्ताघर कहलाता था । 
यह एक पुराना नाम था और इसका मुझसे कोई ताल्ल॒क नहीं था । यह छोटी बैरक, 
सबसे अलग, इसलिए बनाई गई थी कि इसमें खास तौर पर खतरनाक अपराधी, जिन्हें 
अलग रखने की जरूरत हो, रक्‍्खे जायें! बाद में वह राजनतिक कंदियों, नज़र- 
बन्दों वगरा को रखने के काम में लिया जाने लगा, जोकि यहाँ सारे जेल से अलग 
रक्‍्खे जा सकते थे। अहाते के सामने कुछ दूरी पर एक ऐसी चीज़ थी जिसे पहले-पहल 
अपनी बेरक से देखकर मुझे बड़ा धककान्सा लगा । वह एक बड़ा भारी पिजरा-सा था, 
जिसके अन्दर आदमी गोल-गोरू चक्कर काट रहे थे । बाद में मुझे पता रूगा कि यह 
पानी खींचने का पम्प था, जिसे आदमी चलाते थे और जिसमें एकसाथ सोलह आदमी 
लगते थे । देखते-देखते आदमी के लिए हर चीज़ मामूली हो जाती है । इसीलिए में भी 
उसके देखने का आदी हो गया। मगर हमेशा वह मुझे मनृध्य-शक्ति के उपयोग का 
बिलकुल मूखंता-पूर्ण और जंगली तरीका मालूम हुआ है, और जब कभी में उसके 
पास से गुजरता तो मुझे किसी पशु-प्रदर्शिवी की याद आ जाती । 

१, मूल अंग्रेज़ी पद्य इस प्रकार है :--- 

कुछ दिनों तक तो मुझे कसरत या दूसरे किसी मतलूब से अपने अहाते के बाहर 
जाने फी इजाज़त न मिली । बाद में मुझे बड़े सवेरे, जबकि प्रायः अँधेरा ही रहता था, 
आधा घंटा बाहर निकलने ओर मुख्य दीवार के सहारे-सहारे अन्दर घूमने या दौड़ 
लगाने की इजाज़त मिल गई। यह बड़ी सुबह का वक्‍त मेरे लिए इसलिए तजवीज़ किया 
गया था कि में दूसरे कैदियों के सम्पर्क में न आ सकूँ, या वे मुझे देख न लें। मुझे उस 
समय बड़ी तरो-ताजगी आ जाती थी । मुझे मिले हुए इस थोड़े-से वक्‍त से ज्यादा-से- 
ज्यादा खुला व्यायाम करने की गरज़ से में दोड़ लगाया करता था। दौड़ के अभ्यास 
को मने धीरे-धीरे बढ़ा लिया था, और मे रोज दो मील से ज्यादा दौड़ लिया करता था । 

में सवेरे बहुत जल्दी, करीब चार या साढे तीन बजे ही जबकि बिलकुल अंधेरा 
रहता था, उठ जाया करता था। कुछ तो जल्दी सोने से भी जल्दी उठना हो जाता था, 
क्योंकि मुझे जो रोशनी मिली थी वह ज्यादा पढने के लिए ठीक नही थी । मुझे तारों 
को देखते रहना अच्छा लूगता था, और कुछ प्रसिद्ध तारा-गण की स्थिति देखकर मुझे 
समय का अन्दाज़ हो जाता था | जहाँ में छेटता था वहाँ से मुझे का वतारा दीवार के 
ऊपर झाँकता हुआ दिखाई देता था, और उससे असाधारण शान्ति मिलती थी । उसके 
चारों तरफ का आस्मान गोल चक्‍कर काटता था, मगर वह वही कायम था। वह 
मुझे प्रसन्नता-पूर्ण अचलता और दृढ़ता का प्रतीक मालूम होता था । 

एक महीने तक मेरे पास कोई साथी न था, मगर फिर भी में अकेला नहीं था, 
क्योंकि मेरे अहाते में वाडेर और कनविक्ट ओवरसियर व रसोई और सफाई करने- 
वाला एक कंदी था। कभी-कभी किसी काम के लिए दूसरे कैदी, ज्यादातर कनविक्ट 
ओवरसियर---सी ० ओ०--लोग भी, जो लम्बी सजाये भुगत रहे थे, आ जाते थे । 
इनमें जन्म-कंदी, आजीवन सजा पाये हुए कैदी, ज्यादा थे। आम तौर पर समझा 
जाता था कि जन्म-कैद बीस साल या कम में खत्म हो जाती है, मगर जेल में ऐसे 
बहुत क़ैदी थे जिन्हें बीस साल से भी ज्यादा हो गये थे । नैनी में मेने एक बड़ी अजीब 
मिसाल देखी । क़ैदियों के कन्‍्धों पर कपड़ों में लगी हुई लकड़ी की एक पट्टी रहती 
है, जिनमें उनकी सज़ाओ का हाल और रिहाई की तारीख लिखी रहती है । एक क़ंदी 
की पट्टी पर मैने पढ़ा कि उसकी रिहाई १९९६ में होगी ! १९३० में ही उसको कई 
साल हो चुके थे, और उस समय वह अधेड़ था । शायद उसे कई सजायें दी गई थीं 
और वह सब एक के बाद एक जोड़ दी गई थी | शायद कुल मिलाकर उसे पचहत्तर 
साल की सज़ा थी ! 

बरसों बीत जाते हें और कई जन्म-क़ैदी तो किसी बच्चे या स्त्री या जानवरों 
को भी नहीं देख पाते । उनका बाहरी दुनिया से सम्बन्ध बिलकुल टूट जाता है, और 


रद्द मेरो कह्ानो 


कोई मानवी सम्पर्क नही रहता। वे मन-ही-मन हमेशा कुछ घुटघुटाया करते है, और 
उनका दिमाग़ भय, बदले और नफरत के रोपपूर्ण विचारों से भर जाता है। वे 
दुनिया की भलाई, दयारूता और आनन्द को भूल जाते है, और सिफ़ बुराई में ही 
जीवन बिताते हैं। फिर धीरे-धीरे उनमें से नफ़रत की तेजी चली जाती है, 
और जीवन एक जड़ यन्त्रवत्‌ बन जाता है । अपने-आप चलनेवाले यन्त्रों की तरह 
वे अपने दिन गुज़ारते हें, जोकि सब बिलकुल एक-से ही गुजरते हेँं। उन्हें एक 
भय के सिवा और कोई भावना भी नही होती ! वकक्‍तन-फवक्तन क्रैदियों की तुलाई 
और नाप होता है। मगर मस्तिष्क और हृदय की भावना को भी, जो अत्याचार के इस 
भयंकर वातावरण में मुरझाकर सूख जाती है, कोई तौलता हैं ? लोग मौत की सज़ा 
के खिलाफ दलीले देते हें और वे मुझे बहुत जँचती हैें। मगर जब में जेल का लम्बा 
यातना पूर्ण जीवन देखता हूँ, तो सोचता हूँ कि आदमी को घुला-घुलाकर मारने के बजाय 
तो मौत की सज़ा ही अच्छी है | एक दफा एक जन्म-क़रैदी मेरे पास आकर मुझसे पूछने 
लगा- हम जन्म-कैदियों का क्या होगा ? क्‍या स्वराज हमे इस नरक में से निकाल देगा? ” 

और ये जन्म-कैदी कौन होते है ? इनमें से बहुतेरे तो मजम्‌ई मुकदमो में आते 
है, जिनमें कि बहुत लोगो को, कभी-कभी पचास-पचास या सौ-सौ आंदमियों को, 
एक-साथ सज़ाये होती है । इनमें कई तो शायद कुसूरवार होते है, मगर ज्यादातर 
लोग सचमुच कस्रवार होते है इसमे मुझे सन्देह है । ऐसे मुकदमों मे लोगों को फंसा 
देना बड़ा आसान है। किसी मुखबिर की शहादत और थोड़ी शनाख्त हो जानी 
चाहिए, बस इतना ही जहूरी हैं। आजकल डकैतियाँ बढ़ रही हैं, और जेल की 
आबादी हर साल ज्यादा हो जाती है । जबकि लोग भूखों मर रहे हें, तो वे क्‍या 
करें ? जज और मजिस्ट्रेट लोग अपराधों की बढ़ती पर कहते नहीं थकते। मगर 
उनकी निगाह जाहिरा आथिक कारणों पर नहीं जाती । 

इनके अलावा काइतकार लोग आते है । किसी जमीन के टुकड़े की बाबत गाँव 
में झगड़ा हो जाता हैँ, छाठियाँ चल जाती है, और कोई मर जाता है--नतीजा यह 
होता है कि जन्मभर या लंबी मियादों के लिए कई आदमी जेल भेज दिये जाते हैं । 
अक्सर किसी घर के सारे पुरुष क़ैद कर दिये जाते हैँ और पीछे स्त्रियाँ रह जाती है 
जो ज॑से-तैसे करके पेट पालती है । इनमें एक भी व्यक्ति जरायम-पेशा नहीं होता । 
साधारणत: ये छोग शारीरिक और मानसिक दोनो दृष्टियो से अच्छे युवक, औसत 
देहाती से कही ऊपर उठे हुए, होते हे | यदि इन्हें थोड़ी तालीम मिले, और दूसरी 
बातों और कामों की तरफ़ इनकी रुचि थोड़ी बदल दी जाय, तो यही लोग देश के 
कीमती धन बन सकते हें । 


नैनी-जेल में श्द्द्६्‌ 


बेशक हिन्दुस्तान की जेलो मे पक्के मुजरिम भी है, जिनमे सामाजिकता के 
भाव नहीं होते हैं और जो समाज के लिए बहुत ख़तरनाक हैं । मगर मुझे जेल में ऐसे 
लड़के और आदमी बहुत मिले हे जो अच्छे नमूने के थे, और जिनपर में बिला 
झिझक विश्वास कर सकता हूँ । मुझे यह नही मालूम कि असली जरायमपेशा और 
ग़ेर-जरायमपेशा क्रंदी कितने-कितने अनुपात में हें, और शायद इस तरह विभाजन करने 
का खयाल तक जेल-महकमे में किसीको तहीं आया होगा । न्यूयार्क के सिगर्सिग-जेल के 
वार्डन लीविस ई० लावेज़ ने इस विषय के कुछ दिलचस्प आँकड़े दिये हें। वह अपने' 
जेल के क़दियों के बारे में कहता है कि मेरी राय में ५० फीसदी तो बिलकुल 
जरायम-मनोवृत्ति के नही है; २५ फीसदी परिस्थितियों और मजबूरियों के कारण 
अपराधी बने है; और बाकी २५ फ़ीसदी मे से शायद आधे, यानी १२४६ फीसदी, ही 
समाज में न रहने लायक है । यह तो सभी जानते है कि असली अपराधी-वृत्ति बड़े 
शहरो और भाधुनिक सभ्यता के केन्द्रों में ज्यादा होती है, और पिछडे हुए इलाको में 
कम होती है । अमेरिका की जरायमपेशा टोलियाँ तो मशहूर है, और सिंगसिग-जेल भी 
ख़ास तौर पर मशहूर हैँ, जहाँ कुछ भयंकर-से-भयंकर मजरिम भेजे जाते है । मगर, 
उसके वार्डन की राय के मृताबिक, उसके सिर्फ १२६ फ़ीसदी कंदी ही सचमुच बुरे 
है । मरे खयाल से यह बड़ी अच्छी तरह कहा जा सकता हैँ कि हिन्दुस्तान की जेलो 
में तो यह अनुपात इससे भी बहुत कम होगा । आथिक नीति थोड़ी और अच्छी 
हो जाय, लोगो को रोज़गार कुछ ज्यादा मिलने लगे, और शिक्षा कुछ बढ़ जाय, तो 
हमारी जेले खाली की जा सकती हैं। मगर इसको कामयाब बनाने के लिए एक 
बिलकुल मौलिक योजना की, जिससे हमारी सारी सामाजिक रचना बदल जाय, 
जरूरत है । इसके सिवा दूसरा असली उपाय वही है जो त्रिटिश-सरकार कर रही है-- 
हिन्दुस्तान में पुलिस की तादाद और जेलो का बढ़ाना । हिन्दुस्तान में कितनी तादाद में 
लोग जल भेजे जाते है, यह देखकर सिर ठनकने लगता हैं। अखिल-भारतीय कंदी- 
सहायक समिति के मत्री की एक हाल की रिपोर्ट में कहा गया है कि १९३३ में सिर्फ़ 
बम्बई प्रान्त में ही १,२८, ००० लोग जेल भेजे गये, और उसी साल बगालरू की सख्या 
१,२४,००० थी ।' मुझे सब प्रान्तों के आऑकड़े तो मालूम नहीं, किन्तु यदि दो 
प्रान्‍्तों का जोड़ ढाई लाख है, तो बहुत सम्भव हे कि सारे हिन्दुस्तान का जोड़ 
क़रीब दस लाख तो होगा । मगर इसे वास्तव में जेल में हमेशा रहनेवालो की 
तादाद नही कह सकते, क्योकि बहुत लोगो को तो थोड़ी-थोड़ी सजाये मिलती है । 
स्थायी रहनेवालों की तादाद इससे बहुत कम होगी, मगर फिर भी वह एक बड़ी 

१, 'स्टेट््समेन', ११ दिसम्वर, सन १६३२४ । 


२७० मेरो कद्ानो 


भारी संख्या होगी । हिन्दुस्तान के कुछ बड़े प्रान्तों की जेल-व्यवस्था संसार की सबसे 
बड़ी जेल-व्यवस्था समझी जाती हैं। युकतप्रान्त भी ऐसे प्रान्तों में माना जाता है, 
जिसे यह गौरव--यदि इसे गौरव कहा जाय -प्राप्त है। और, बहुत संभवतः, यहाँ 
संसार का सबसे पिछड़ा हुआ और प्रतिगामी प्रबन्ध है या था | क़ैदी को एक व्यक्ति, 
एक मानव-प्राणी, समझने और उसके मस्तिष्क को सुधारने था उसकी चिन्ता रखने 
की कुछ भी कोशिश नहीं की जाती है । युकतप्रान्त का जेल-प्रबन्ध जिस बात में सबसे 
बढ़ा-चढ़ा हैं वह हैं, अपने कैदियों को सुरक्षित रखना । वहाँ भागने की कोशिश बहुत 
ही कम होती हैं और दस हज़ार में से ज्ञायद ही एकाघ कोई भागने में सफल होता 
होगा । 

जेलखानों की एक निहायत दुःख-जनक बात है, वहाँ १५ साल या हससे ज्यादा 
उम्र के लड़कों का बड़ी तादाद में होना । इनमें से ज्यादातर तो तेज़ और होशियार 
दिखनेवाले लड़के होते हे, कि जो अगर मौक़ा मिले तो बड़ी आसानी से अच्छे बन 
सकते हे । कुछ अर्स से इन्हें मामूली पढना-लिखना सिखाने की कुछ शुरुआत की 
गई है, मगर, जेसा कि हमेशा होता है, वह बिलकुल ही नाकाफ़ी और बेकार है। 
खेल-कूद या दिल-बहलाव का बहुत-कम मौका आता होगा, किसी किस्म के भी 
अख़बार की इजाज़त नही है, और न किताबे पढने का प्रोत्साहन दिया जाता है। 
बारह घण्ट या इससे भी ज्यादा देर तक सब कैदियो को उनकी बेरकों या कोठरियो 
में ताले में बन्द रकखा जाता है, और रुम्बी-लम्बी शाम का वक्‍त काटने के लिए उनके 
पास कोई काम नही रहूता । 

मुलाकातें तीन महीने मे एक दफ़ा हो सकती हे, और यही खतो का भी हाल 
है । यह मियाद अमानुषिक रूप से लम्बी हैं। इसपर भी, कई क़रदी तो इससे भी 
लाभ नही उठा सकते । अगर वे बे-पढ़े होते हे, जैसाकि ज्यादातर होते ही है, तो बे 
किसी जेल-अफ़्सर से ही चिट्ठी लिखवाते है, और ये लोग चूँकि अपना काम और 
बढ़ाना नही चाहते इसलिए चिट्ठी लिखना अक्सर टालते रहते हे, अगर चिट्ठी 
लिखी भी गई तो पता ठीक-ठीक नही दिया जाता, और वह ठिकाने पर नहीं पहुँचती । 
मुलाकात करना तो और भी मुश्किल है| करीब-क़रीब, अनिवाय रूप से, किसी-न- 
किसी-जेल करमंचारी को कुछ नज़राना-शुक्रियाना देने से ही मुलाक़ात हो सकती है । 
अक्सर कंदी दूसरे-दूसरे जेलो मे बदरू दिये जाते है, और उनके घर के लोगो को उनका 
पता नहीं लगता मुझे कई ऐसे क़ैदी मिले हे, जिनका ताललुक अपने परिवार से बरसों 
से छूट चुका था, और उन्हें मालूम नहीं था कि उनका क्या हुआ | तीन या अधिक 
महीड्रों के बाद जब मुलाकातें होती भी हैं तो वे अजीब तरह से होती हे । जंगलछे के 


नेनी-मैल में २७१ 


दोनों तरफ़ आमने-सामने बहुत-से क़ैदी और उनके मुलाक़ाती खड़े कर दिये जाते हैं, 
और वे सब एक-साथ बात-चीत करने की कोशिश करते हैँ । एक-दूसरे से बहुत जोर 
से चिल्ला-चिल्लाकर बोलना पड़ता है, और मुलाक़ात में जो थोड़ा-बहुत मानवी- 
सम्पर्क हो सकता है वह भी नहीं रहता ! 
हजार में से किसी एकाध क़ैदी को ( यूरोपियनों को छोड़कर ) अच्छा खाना 
मिलने या जल्दी-जल्दी मुलाक़ात करने या खत लिखने की खास सुविधा भी मिल 
जाती है। राजनंतिक आन्दोलनों में, जबकि लाखों राजनैतिक क्रैदी जेल जाते हैं, इन 
विशेष दर्जे के क़ैदियो की तादाद कुछ थोड़ी-सी बढ़ जाती है, मगर फिर भी वह बहुत 
थोड़ी ही रहती हैं । इन राजनैतिक स्त्री और पुरुष कैदियों में से ९५ फ़ीसदी क़ैदियों 
के साथ मामूली ढंग का ही बर्ताव किया जाता है और उन्हे ऐसी सुविधायें भी 
नही मिलती । 
कई व्यक्ति, जिन्हे क्रान्तिकारी हलूचलों के कारण आजन्म या हरूम्बी सजायें दी 
जाती हे, लम्बे असे तक तनहाई कोठरियों में रकखे जाते हैं । मेरा खयाल है कि 
यू० पी० में तो ऐसे सब व्यक्ति आम तौर पर सीधे तनहाई कोठरियों में बन्द रक्खे 
जाते है । यो तो तनहाई जेल के किसी कुसूर के लिए सज़ा के तौर पर ही दी जाती है, 
मगर इन लोगो को तो, जो आम तौर पर नवयुवक होते है, शुरू से तनहाई में ही रक्खा 
जाता है, चाहे उनका बर्ताव जेल में बहुत अच्छा ही क्यो न हो । इस तरह अदालत 
की सज़ा के अछावा, जेल महकमा उसमें बगर किसी सबब के एक और भयंकर सज़ा 
बढ़ा देता है । यह बड़ी असाधारण बात है, और क़ानून की किसी दफ़ा के अनुसार नही 
है । थोड़े वक्‍त के लिए भी तनहाई में बन्द रक्खा जाना एक बड़ी दर्दनाक बात है, 
फिर जब यह बरसो तक रहे तब तो कितनी खतरनाक हो जाती है ! इससे मस्तिष्क 
की शक्ति धीरे-धीरे लगातार घटती जाती हैं, जो अन्त में पागलपन की हृ॒द तक 
पहुँच जाती है, और कंदी का चेहरा विचार-शून्य या भयभीत पशु जैसा दिखने लगता 
है । यह मनृष्य की स्पिरिट को धीमे-धीमे खत्म करना यथा उसकी आत्मा को धीरे- 
धीरे हलाल करना हे । अगर आदमी जिन्दा बचता भी हूँ तो वह एक विलक्षण जीव 
और दुनिया के लिए बे-मौजूं बन जाता हैं। और यह सवाल तो हमेशा उठता ही 
रहता है कि क्‍या वह व्यक्ति वास्तव में किसी काये या अपराध का गुनहगार भी था ? 
हिन्दुस्तान में पुलिस के तरीक़ अर्से से सन्देह की दृष्टि से देखे जाते हे, और राज- 
नैतिक मामलों में तो वे बहुत ही ज्यादा सन्देहास्पद हैं । 
:.. यूरोपियन या यूरेशियन क्रैदियों को, चाहे उन्होंने कोई भी अपराध किया हो 
, या उनकी कैसी भी हैसियत हो, अपने-आप ऊँचे दर्ज में रख दिया जाता है, और उन्हें 

ज्यादा अच्छा भोजन, हलका काम और जल्दी-जल्दी खत और मुलाक़ात की सुविधायें 
दी जाती है । हर हफ्ते पादरी के आने से वे बाहर की बातों के सम्पर्क में बने रहते 
हैं। पादरी उनके लिए सचित्र और हँसी-मज़ाक के विदेशी अख़बार ले आता है, और 
जब ज़रूरत होती है तब उनके घरवालों से ख़तो-किताबत करता रहता है । 
यूरोपियन कैदियों को ये सुविधायें क्यों मिली हे इसकी किसीको शिकायत नहीं 
है, क्योंकि उनकी तादाद थोड़ी ही है, मगर दूसरे--स्त्री और पुरुष--क्वैदियों के प्रति 
व्यवहार में मनृष्यता का बिलकुल अभाव देखकर ज़रूर रंज होता है । क़ैदी को एक 
व्यक्ति, एक मानव प्राणी, नहीं समझा जाता, और इसलिए उसके साथ वैसा 
बर्ताव भी नही किया जाता । जेल को तो सरकारी तन्‍्त्र द्वारा ब्रे-से-बुरे दमन का अमा- 
नुषिक पहलू समझना चाहिए । यह एक ऐसा यन्त्र है जो बेरहमी से, बिना सोचे, 
काम करता रहता है, और उसकी पकड़ में जो कोई आ जाता है उसे कुचल डालता 
है । जेल के कायदे इसी यन्त्र को दिखाने के लिए खास तौर पर बनाये गये है । जब 
भावना-शी ल स्त्री या पुरुष यहाँ आते है, तो यह हृदय-हीन शासन उनके मन को 
एक यातना और पीड़ा प्रतीत होता है । मेने देखा है कि कभी-कभी लम्बी मियाद 
के क़ैदी जेल की उदासी से ऊबकर फूट-फूटकर बच्चे की तरह रोने रूगते हे, ओर 
हानुभूति और प्रोत्साहन के थोड़े-से शब्दों से, जोकि इस वातावरण में बहुत दुर्लभ 
होते हे, उनके चेहरे खुशी और अहसानमन्दी से चमक उठते हे । 
इनना होने पर भी, कैदियों में एक-दूसरे के प्रति उदारता और अच्छी मित्रता 
के कई हृदय-स्पर्शी उदाहरण भी दिखाई देते थे। एक बार एक अम्धा दुबारा क़ंदी 
तेरह साल के बाद रिहा हुआ। इस हम्बे अर्स के बाद वह बाहर जा रहा था, 
जहाँ न उसके पास कोई साधन थे, न दोस्त । उसके साथी कैदी उसकी इमदाद करना 
चाहते थे, लेकिन वे ज्यादा नहीं कर सकते थे | एक ने जेल-दफ्तर में जमा की हुई 
अपनी कमीज दी, दूसरे ने कोई और कपड़ा दिया । एक तीसरे को उसी दिन सवेरे 
चप्पल की जोड़ी मिली थी, जिसे उसने कुछ अभिमान से मुझे दिखाया था । जेल में 
यह चीज़ मिलना बड़ी भारी बात है । मगर जब उसने देखा कि उसका कई साहू का 
साथी यह अन्धा नगे-पैर बाहर जा रहा हैँ तो उसने खुशी से उसे अपने नये चप्पल दे 
दिये । उस समय मेने सोचा कि शायद जेल के अन्दर बाहर से ज्यादा दानजशीलता है । 
१९३० का वह साल आश्चर्यजनक परिस्थितियों और स्फूतिदायक घटनाओं से भरा 
हुआ था | गांधीजी की सारे राष्ट्र में स्फूति और उत्साह भर देने की अदुभत शक्ति 
से मुझे सबसे ज्यादा आइचयं हुआ । उनकी शक्ति में एक मोहनी-सी मालूम होती थी, 
और उनके बारे में जो बात गोखले ने कही थी वह हमें याद आई--उनमें मिट्टी से 

सूरमा बना छेने की ताक़त हैं। ज्ञान्ति-पूर्ण सविनय भंग मंहान्‌ राष्ट्रीय उद्देशों को पूर्ण 
करने के लिए, लड़ाई के शस्त्र और शास्त्र दोनों तरह से, काम में आ सकता है, यहे 
ब्रात सच मालूम हुई । और देश मे, मित्रों और विरोधियों दोनों को, बिलकुल भरोसा- 
सा होने लगा कि हम कामयाबी की तरफ़ जा रहे हैं । आन्दोलन में क्रियात्मक रूप से 
काम करनेवालों में एक अजीब्र उत्साह भर गया, और थोड़ा-धोड़ा जेल के भीतर भी 
आ पहुँचा । मामूली क़दी भी कहते थे कि “रूपराज़ आ रहा है !” और इस उस्मीद 
से कि उससे उन्हे भी कुछ फ़ायदा हो जायगा, वे आतुरता से उसका इन्तज़ार करते 
थे। बाज़ार की बात-चीत सुन-सुनकर वार्डर छोग भी उम्मीद करते थे कि स्वराज 
नज़दीक हो हैँ । इससे जेल के छोटे-छोटे अफ़सर कुछ और घबराहट में पड़ गये । 
जेल मे हमें देनिक अखबार नहीं मिलता था, मगर एक हिन्दी साप्ताहिक 
अखबार से हमें कुछ खबरे मिलू जाया करती थी, और ये ख़बरें ही अक्सर हमारी 
कल्पनाजों को तेज कर दिया करती थी । रोज़ाना लाठी-प्रहार होना, किसी-किसी दिन 
गोली चलता, शोलापुर मे फौज़ी कानून जारी होना, जिसमें राष्ट्रीय झण्डा ले जाने के 
लिए ही दस साल की सज़ा दी गई थी, ऐसी खबरें आती थी । सारे देश में हमें अपने 
लोगों, ख़ासकर स्त्रियो, पर बड़ा अभिमान होने लगा । मुझे तो मेरी माताजी, पत्नी 
और बहनों तथा दूसरी चचेरी बहनों और महिला-मित्रों के कार्यों के कारण विशेष 
सन्तोष हुआ । और हालाँकि मे उनसे दूर था, और जेल मे था, फिर भी मुझे ऐसा 
लगा कि हम सब एक ही महान्‌ कार्य में साथ-साथ काये करने के नये नाते से एक- 
दूसरे के बहुत नज़दीक आ गये हे। परिवार तो उससे भी बड़े समुदाय में ऐसा मालूम 
होने लूगा मानो लप्त हो गया है। मगर फिर भी उसमें पुरानी मधुरता और निकटता 
बनी रही । कमला ने तो मुझे आइचर्य में ही डाल दिया, क्योकि उसकी क्रिया-शीलूता 
और उत्साह ने उसकी बीमारी को दबा दिया, और कम-से-कम कुछ समय के लिए 
तो बह बहुत ज्यादा काम-काज करते रहने पर भी चंगी बनी रही । 
जिस बक्‍त बाहर दूसरे लोग खतरे का मुक़ाबिला कर रहे हैं, और कष्ट उठा 
रहे है, उस वक्त में जेल में आराम से समय बिता रहा हूँ, यह्‌ खयाल मुझे दिक करने 
छगा। में बाहर जाने की इच्छा करता था, किन्तु नहीं जा सकता था । इसलिए मेंने 
अपना जेल-जीवन बड़ा सख्त, कार्यममय, बना लिया | में अपने चख्नें पर रोज़ाना करीब 
तीन घंटे सूत कातता था । इसके अलावा दो या तीन घंटे में निवाड़ बुनता, जो मेंने 
| जेल-अधिकारियों से ख़ास तौर पर माँग ली थी। मे इन कामों को पसन्द करता था । 
॥ इनमें न ज्यादा जोर पड़ता था न थकावट होती थी, और मेरा समग्र काम में रूग 
जाता था । इससे मेरे दिमाग़ का बुखार भी ज्ञान्त हो जाता था । में बहुत पढ़ता रहता 
ह १८ 





२७७ मेरी कहानी 


था, या सफ़ाई करते या कपडे घोने बगरा सें लगा रहता था । में मशक्कत अपनी 
खुशी से ही करता था, क्‍योंकि मुझे 'सादी' सज़ा मिली थी । 

इस तरह, बाहर की घटनाओं और अपने जेल-कार्यक्रम का विचार करते-करते, 
में नैनी-जेल में अपने दिन गुज़ारने लगा । हिन्दुस्तान के इस जेल की कार्य-अणाली देख- 
कर मुझे यह प्रतीत हुआ कि वह हिन्दुस्तान में अंग्रेज़ी सरकार की प्रणाली से भिन्न नहीं 
हैं। सरकार का शासन-तन्त्र बहुत सुव्यवस्थित है, जिसके फलस्वरूप देश पर सरकार 
का क़न्जा मज़बूत होता हे मगर जिसमें देश की मानव-सामग्री की चिन्ता बहुत थोड़ी, 
या बिलकुल नहीं, की जाती है। ऊपर से तो यही दिखना चाहिए कि जेे का प्रबन्ध 
सुचारु रूप से हो रहा है और यह किसी हद तक ठीक भी हैं। मगर शायद कोई भी 
यह ख़याल नहीं करता कि जेल का खास लक्ष्य होना चाहिए, उसमें आनेवाले अभागे 
लोगों को सुधारता और उनकी सहायता करना । यहाँ तो बस यह खयाल है कि 
उनको कुचल डालो, त|कि जबतक वे बाहर निकलें तबतक उनमें ज़रा-सी भी 


, हिम्मत बाकी न रहे । और जेल का प्रबन्ध-सञझचालन किस तरह होता है, कैदियों 


को कैसे काबू में रकखा जाता है, और कैसे दण्ड दिया जाता हैं ? यह सब ज्यादातर 
कैदियों की सहायता से ही होता हैँ । क़ंदियों मे से ही कुछ लोग कनविक्ट-बार्डर 
( सी० डबल्यू० ) या कनविक्ट-ओवरसियर ( सी० ओ० ) बना दिये जाते हे, और 
वे खौफ़ से या इनामों या छूट के प्रछोभन से अधिकारियों के साथ सहयोग करने लगते 
है । तनर्वाहदार ग़ैर-कनविक्ट-वार्डर वेसे थोड़े ही होते हैं| जेल के अन्दर की ज्यादातर 
हिफ़ाज़त और चौकीदारी कनविक्ट-वार्ड और मी ० ओ० ही करते है । जेल में मुख़बिरी 
का भी खूब ज्ञोर रहता है । कंदियों को एक-दूसरे की चुगली और मृखबिरी करने 
को उत्साहित किया जाता है, और क़ौदियों को एका करने या कोई भी सयुकत कार्य 
करने की तो इजाजत ही नही रहती है । यह सब आसानी से समझ में आ सकता हैं, 
क्योकि उनमे फूट रखने से ही वे क़ाबू में रक्वे जा सकते है । 

जेल से बाहर, हमारे देश के शासन में भी, यही प्रणाली एक व्यापक लेकिन 
कम ज़ाहिर रूप में दिखाई देती हैं। मगर यहाँ सी० डब्ल्यू० और सी० ओ० लोगों 
का नाम बदल गया हैं। उनके बड़े-बड़े शानदार नाम है, और उनकी व्दियाँ ज्यादा 
तड़क-भड़कदार है । और अपने ते की पाबन्दी के लिए, जेल की ही तरह, उनके 
पीछे हथियारबन्द सशस्त्र दल रहता है। 

आधुनिक राज्यो के लिए जेलखाना कितना ज़रूरी और लाज़िमी हैं ? कम-से- 
कम क़ैदी तो यही सोचने रूगता है । सरकार के प्रबन्ध आदि विषयक विविध कार्य 
तो जेल, पुलिस और फ़ौज के मौलिक कार्यों के मुकाबिले में थोथे मालूम होने लगते 

है । जेल में आदमी माक्स के इस सिद्धान्त की क़दर करते लगता है, कि राज्य तो 
वास्तव में उस दल की, कि जिसके हाथ में शासन है, इच्छा को कार्यान्वित करने का 
एक बल-प्रयोजक साधन है । 

एक महीने तक तो में अपनी बैरक में अकेला ही रहा । फिर एक साथी---. 
नर्मदाप्रसादर्सिह-- आ गये, और उनके मिलने से बड़ी राहत भिली । इसके ढाई महींने 
बाद, जून १९३० की आखिरी तारीख को, हमारे अहाते में अक्ताधारण खलबली भच , 
गई । अचानक बड़े सवेरे मेरे पिताजी और डॉ० संयदमहमूद वहाँ लाये गये । वे 
दोनों आतन्द-भवन में, जबकि अपने बिस्तरों में सोये हुए थे, गिरफ्तार किये गये थे । 


३१ 
यरवडा में संधि-च्चो 


ताजी की गिरफ्तारी के साथ ही, था उसके फौरन बाद ही, कार्य-समिति 
गर-कानूनी क़रार दे दी गई | इससे एक नई स्थिति पैदा हो गई---यदि कमिटी 

अपनी मीटिंग करे तो सब-के सब मेम्बर एकसाथ गिरफ्तार हो सकते थे। इसलिए 
कार्यवाहक सभापतियों को जो अस्त्यार दे दिया गया था उसके मुताबिक स्थ्गनापन्न 
प्रेम्बर उसमें और जोड़े गये और इस सिलसिले में कई स्त्रियाँ भी मेम्बर बनीं । 
कमला भी उनमें थी । 

पिताजी जब जेल आये तो उनकी तन्दुरुस्‍्ती निहायत ख़राब थी और वह जिन 
हालात में वहाँ रक्खे गये थे उनमें उन्हे बड़ी तकलीफ़ थी । सरकार ने जान-बूझकर 
यह स्थिति पैदा नही की थी, क्योकि वह अपनी तरफ से तो उनकी तकलीफ कम 
करने की भरसक कोशिश करने को तैयार थी, परन्तु नेनी-जेल में वह अधिक कुछ 
नहीं कर सकी । मेरी बेरक की ४ छोटी-छोटी कोठरियों में हम चार आदमियों को 
एक-साथ रख दिया गया । जेल के सुपरिन्‍्टेन्डेन्ट ने सुझाया भी कि पिताजी को किसी 
दूसरी जगह रख दें, जहाँ उन्हें कुछ ज्यादा जगह मिल जाय, लेकिन हम लोगों ने एक- 
साथ रहना ही बेहतर समझा, क्योंकि इससे हम कोई-न-कोई उनकी सम्हाल रख 
सकते थे । 

बारिश शुरू ही हुई थी पर कोठरी के अन्दर की ज़मीन मुश्किल से सूखी 
रहती थी, क्योंकि छतसे पानी जगह-जगह टपकता रहता था। रात के वक्‍त 
रोज़ यह सवाल उठता कि पिताजी का बिछौना हमारी कोठरी से सटे उस छोटे-से 
बरामदे में, जो १० फीट लम्बा और ५ फीट चौड़ा था, कहाँ लगाया जाय, जिससे 
पानी से बचाव हो सके ? कभी-कभी उन्हें बुखार आ जाता था। आखिर जेल- 
अधिका रियों ने हमारी कोठरी से लगा हुआ एक और अच्छा बड़ा बरामदा बनवाना 
तय किया । बरामदा बन तो गया और उससे ज्यादा आराम भी मिलता, मगर 
पिताजी को उसका कुछ फायदा न मिला, क्‍योंकि उसके तैयार होने के बाद शीघ्र 
ही उन्हें रिहा कर दिया गया | तब हममें से जो लोग वहाँ पीछे रह गये थे और रहे 
उन्होने उससे पूरा फायदा उठाया । 

जुलाई के अखीर-अखीर में यह चर्चा बहुत सुनाई दी कि सर तेजबहादुर सप्रू 
और जयकर साहब इस बात की कोशिश्ञ कर रहे हें कि कांग्रेस और सरकार के दर्म्यान 

सुलह हो जाय । हमसे यह ख़बर एक दैनिक अखबार में पढ़ी जो पिताजी को खास 
तौर पर बतौर रिआयत के दिया जाता था। उसमें हमने वह सारी खतो-किताबत 
पढ़ी जो बाइसराय छार्ड अविन और सर सप्रू तथा जयकर साहब के बीच हुई थी। 
और बाद में हमें यह भी मालूम हुआ कि हमारे ये शान्तिदृत' गांधीजी से मी मिले थे । 
हमारी समझ में यह नहीं आता था कि आखिर इनको सुलह की इतनी क्‍यों पड़ी है, 
या ये इससे क्या नतीजा निकालना चाहते हैं ? बाद को हमे उनसे मालूम हुआ कि. 
उन्हें इस बात का उत्साह मिला हैं पिताजी के एक छोटे-से बयान से, जो उन्होंने 
बम्बई में अपनी गिरफ्तारी से कुछ पहले दिया था । वक्तव्य का खर्रा मि० स्लोकॉम्ब 
का ( लन्दन के डेली हेरल्ड' के संवाददाता, जो उन दिनों हिन्दुस्तान में थे ) बनाया 
हुआ था, जो पित्ताजी से बातचीत करके तैयार किया गया था और जिसे उन्होंने 
पसन्द भी कर लिया था । इस वक्तव्य ' में यह बताया गया था कि अगर सरकार 
कुछ शर्ते मान ले तो सम्भव हे कि काँग्रेस सत्याग्रह को वापस ले ले । 

यह एक गोरू-मोल और कच्ची बात थी और उसमें भी यह साफ कह दिया 
गया था कि उन अस्पष्ट शर्तो पर भी तबतक विचार नहीं किया जा सकेगा, जब- 
तक पिताजी गांधीजी और मुझसे मशवरा न करले । मुझसे ज्ञरूरत इसलिए पड़ती 

१. यह वक्तध्य २५ जून १६३० को दिया गया था--“ यदि किन्‍्हीं हाझ्तों में 
ब्िटिश-सरकार ओर भारत-सरकार, हालाँकि इसका पहले से अन्दाज नहीं किया जा 
सकता कि गोल-सेज़-कान्फ्रन्‍्स अपनी खुशी से क्‍या सिफ़ारिशें करेगी या ब्रिटिश 
पार्लमेगट का उन सिफारिशों के बारे में क्‍या रुख़ रहेगा, खानगी तोर पर यह आश्वासन 
दें या किसी तीसरे जिम्मेदार शख्स के सार्फत यह इद्यारा मिले कि ऐसा आश्यासन 
मिल जायगा कि हम भारत के लिए पूर्ण उत्तरदायी शासन की माँग का समर्थन करेंगे, 
बदातेंकि दोनों में आपसी घटा-बढ़ी से काम लिया जाय ओर सत्ता को हस्तान्तर करने 
की शर्तें वे द्वों जो हिन्दुस्तान को ख़ास ज़रूरतों ओर अवस्थाओं के लिए ओर ग्रेटहिदेन 
के साथ उसका पूराना सम्बन्ध होने के कारण ज़रूरी हों और जिनका निर्णय गोलमेज- 
कान्फ्रे नस करे, तो पगिडत मोतीलाल नेहरू यह जिम्मेदारी अपने ऊपर ले लेते हैं कि 
घह खुद इस तरह का जाश्वासन गाँधीजी या पं० जवाहरलाल नेहरू तक ले जावेंगे। 
यदि ऐसा आश्वासन मिला ओर मंजूर कर लिया गया तो इससे छलह का रास्ता खुल 
जायगा, जिसके मानी यह होंगे कि इधर सबविमय-भंग-आान्दोलन बन्द किया जायगा 
भोर साथ ही उघर सरकार की मोजूदा दमन-तीति भी ह्त्म हो जाययी, राजनेतिक 
कैदियों को आम रिहाई होगी कोर इसके बाद कांग्रेस उन शर्तों पर, जो आपस में 
तय हो जायेगी, गोलमेज-कान्फ़र सस में शरीर होगो ।” 


श्ष्पर मेरी कहानी 


थी कि में उस साल काँग्रेस का सदर था। मुझे याद हैं कि अपनी गिरफ्तारी के 
बाद पिताजी ने इसका ज़िक्र नेनी में मुझसे किया था, और उन्हें इस बात पर 
दुःख ही रहा कि उन्होंने जल्दी में ऐसा गोल-मोल वक्तव्य दे डाला और सम्भव था 
कि उसका ग़लत अर्थ गाया जाय । और दरअसल ऐसा हुआ भी, क्योंकि जिन 
लोगों की विचार-धारा हमसे बिलकुल जुदा है उनके द्वारा तो बिलकुल स्पष्ट और 
यथार्थ वक्‍तव्यों का भी ग़लत अर्थ लगाये जाने की सम्भावना रहती ही है । 

२७ जुलाई को सर तेजबहादुर सप्रू और जयकर साहब अचानक नैनी-जेल में 
हमसे मिलने आ पहुँचे । वे गांधीजी का एक पत्र साथ लाये थे । उस दिन तथा दूसरे 
दिन हम लोगों में बड़ी देर तक बातचीत हुई। पिताजी को हरारत थी । इस बात- 
चीत से वह बहुत थक गये । हमारी बातचीत और बहस घूम-घामकर वहीं आ जाती 
थी जहाँ से शुरू होती थी । हम लोगों के राजनैतिक दृष्टि-बिन्दु इतने जुदा-जुदा थे 
कि हम मुश्किल से एक-दूसरे की भाषा और भावों को समझ पाते थे । हमें यह साफ 
दिखाई देता था कि मौजूदा हालत में कांग्रेस और सरकार के बीच सुलह होने का कोई 
मौक़ा नही है। हमने अपने साथियों---कार्य-समिति के सदस्यों---और खासकर गाँधीजी 
से सलाह किये बिना अपनी तरफ़ से कुछ भी कहने से इन्कार कर दिया, और हमने 
इस आशय की एक चिट्ठी गाँधीजी को लिख भी दी । 

ग्यारह दिन बाद, ८ अगस्त को, डाक्टर सप्र्‌ वाइसराय का जवाब लेकर फिर 
हमसे मिलने आये । वाइसराय को इस बात पर कोई ऐतराज़ न था कि हम लोग 
यरवडा जावें (यरवडा पूना के पास है और यही की जेल में गांधीजी रक्‍खे गये थे); 
लेकिन बह तथा उनकी कौन्सिल हमें सरदार वल्लभभाई, मौलाना अबुलकलाम आज़ाद 
और कार्य-समिति के दूसरे मेम्बरों से मिलने की इजाज़त नहीं दे सकती थी, जोकि 
बाहर थे और सरकार के खिलाफ क्रियात्मक आन्दोलन कर रहे थे । डाक्टर सत्र ने 
हमसे पूछा कि ऐसी हालत में आप लोग यरवडा जाने को तैयार हें या नहीं ? हमने 
कहा कि हमें तो कभी भी गांधीजी से मिलने जाने में कोई उज्र नहीं है, न हो सकता 
है; लेकिन जबतक हम अपने दूसरे साथियों से न मिल लें तबतक किसी अन्तिम निर्णय 
पर नहीं पहुँचा जा सकेगा । इत्तिफाक़ से उसी दित या शायद एक दिन पहले के 
अखबार में खबर पढ़ी कि बम्बई में भयंकर लाठी-चार्ज हुआ और सरदार बल्लभ- 
भाई, मालवीयजी, तसददुक शेरवानी वगैरा कार्य-समिति के स्थायी या स्थानापन्न 
मेम्बर गिरफ्तार कर लिये गये है । हमने डाक्टर सप्रू से कहा कि इस घटना से 
मामला सुधरा नहीं हैं और हमने उनसे कह दिया कि वह सारी स्थिति वाइसराय के 
साथने साफ करदें। फिर भी डाक्टर सत्रू ने कहा कि गाँधीजी से तो जल्वी मिलते में 

हर्ज ही क्या है ? हमने उन्हें यह बात पहले ही कह दी थी कि यदि हमारा जाना 
यरवडा हुआ तो हमारे साथी डा० सैयदमहमूद भी, जो हमारें साथ नैनी में ही थे, 
बहैसियत कांग्रेस-सेक्रेटरी हमारे साथ चलेंगे । 

दो दिन बाद, १० अगस्त को, हम तीनों--पिताजी, महमूद और में--एक 
स्पेशल ट्रेन में नैनी से पूता भेजे गये । हमारी गाड़ी बड़े-बड़े स्टेशनों पर नहीं ठहरी, 
हम उन्हें झपाटे से पार करते हुए चले गये, कहीं-कहीं छोटे ओर किनारे के स्टेशनों 
पर ट्रेन ठहराई गई । फिर भी हमारे जाने की खबरें हमसे आगे दोड़ गई और लोगों 
की बड़ी भीड़ स्टेशनों पर--जहाँ हम ठहरे वहाँ भी और जहाँ नहीं ठहरे वहाँ 
भी--इकट्ठटी हो गई । हम ११ की बड़ी रात को पूना के नजदीक खिड़की स्टेशन 
पर पहुँचे । * 

हमने उम्मीद तो यह की थी कि हम गाँधीजी की ही बरक में ठहराये जायेंगे, 
या कम-से-कम उनसे जल्दी ही मुलाक़ात हो जायगी। यरवडा के सुपरिटेंडेंट ने तो यही 
तजवीज़ कर रक्‍्खी थी, लेकिन ऐन वक्‍त पर उन्हें अपना प्रबन्ध बदल देना पड़ा । जो 
पुलिस अफ़सर हमारे साथ चैनी से आया था उसके द्वारा यरवडाबालों को ऐसी ही कुछ 
हिदायत मिली थी । सुपरिटेडेंट कर्नल माथ्टिन ने तो हमें इस रहस्य का पता न विया, 
परन्तु पिताजी ने कुछ ऐसे म।भिक प्रइन किये जिनसे यह मालूम हो गया कि हमें 
गांधीजी से (कम-से-कम पहली बार तो) सप्रू और जयकर साहब के रोबरू ही मिलने 
दिया जायगा । यह अन्देशा किया गया था कि अगर हम पहले मिल लेंगे तो हमारा 
रुख कडा हो जायगा और हम सब और भी मजबूत हो जायेंगे। लिहाज़ा वह सारी रात 
और दूसरे दिनभर तथा रातभर हम दूसरी बेरक में रक्‍खे गये | इसपर पिताजी 
को बहुत बुरा मालूम हुआ । वहाँ लेजाकर गाँधीजी से न मिलने देना, जिनसे मिलने के 
लिए हम इतनी दूर नैनी से रछाये गये, गोया हमें तरसाना और तड़पाना था। आखिर 
१३ को दोपहर के पहले हमें ख़बर की गई कि सर सप्रू और जयकर साहब तशरीफ 
ले क्षय हें और गांधीजी भी जेंल के दफ्तर में उनके साथ मौजूद है ओर आप सबको 
वहीं बुलाया है । पिताजी ने जाने से इन्कार कर दिया और जब जेलवालों को तरफ 
से बहुतेरी सफाइयाँ दी गई और माफियाँ माँगी गईं और यह तय पाया कि हम पहले 
अकेले गांधीजी से ही मिलाये जायेंगे तब वह वहाँ जाने को राज़ी हुए । आगे चलकर 
हम सबके सम्मिलित अनुरोध पर सरदार पटेल और जयरामदास दौलतराम, जो दोनों 
यरवडा ले आये गये थे, और सरोजिती नायडू भीं, जो हमारे सामने ही स्त्री-बैरक में 
रक्‍खी गई थीं, हमारे साथ बातचीत में शरीक किये गये । उसी रात पिताजी, महमूद 
और में तीनों गांधीजी के अहाते में ले जाये गये और यरवडा से चलने तक हम वहीं 


श८ु० मेरी कड्ाानी 


रहे । वल्लभभाँई और जयरामदास भी वहाँ लाये गये और वे भी वहीं रक्‍खें गये, 
जिससे हमारे आपस में सलाह-मशवरा किया जा सके । 

१३, १४ और १५ अगस्त तक सप्र्‌ू और जयकर साहब से हमारा मशवरा जेल के 
दफ्तर में होता रहा और हमने आपस में चिट्ठी-पत्री के द्वारा अपने-अपने विचार भी 
प्रदशित कर दिये, जिनमें हमारी तरफ से वे कम-से-कम दार्ते बता दी गईं जिनके पूरा 
होने पर सविनय-भंग वापस लिया जा सकता था और सरकार के साथ सहयोग किया 
जा सकता था । बाद को ये चिटिठयां अखबारों में भी छाप दी गईं थीं। * 

इन बातचीतों का पिताजी के शरीर पर बुरा असर हुआ और १६ ता० को 
एकाएक उन्हें ज़ोर का बुखार आ गया । इससे हमारा जाना रुक गया और हम १९ 
“की रात को रवाना हो पाये--फिर उसी तरह स्पेशल ट्रेन से | बंबई-सरकार ने सफ़र 
में हर तरह से पिताजी के आराम का खयाल रक्‍्खा और यरवडा-जेल में भी उनके 
आराम का पूरा-पूरा प्रबन्ध किया गया था। जिस रात हम यरवडा। पहुंचे उस दिन एक 
मज़ेदार घटना हुई, जो मुझे अबतक याद है| सुपरिटेंडेंट कनेल मार्टिन ने पिताजी से 
पूछा, कि आप किस तरह का खाना पसन्द करेगे ? पिताजी ने कहा कि में बहुत सादा 
और हलका खाना खाता हूँ, और उन्होंने सुबह की चाय से लेकर रात के खाने तक की 
सब ज़रूरी चीज़ें गिना दी। (नंनी में रोज़ हम लोगों के घर से खाना आता था) 
पिताजी ने सरल भाव से जो-जो चीजें लिखाई वे थी तो सब सादी और हलकी ही, 
भगर उन्हें देखकर कर्नल मार्थिन दंग रह गये। बहुत मुमकिन था कि रिज और सेवॉय 
होटल में वे चीजें सादा और हलकी समझी जाती हों, जैसा कि खुद पिताजी भी सम- 
झते थे; लेकिन यरवडा-ज़ेल में ये अजीब और बेतुकी दिखाई दीं। महमूद और में 
बड़ी रंगत के साथ उस समय कर्नल माठिन के चेहरे के उतार-चढ़ाव देखते रहे, जबकि 
पिताजी भोजन की उन कई तरह की और खर्चीली चीजों के नाम सुनाते जा रहे थे। 
क्योंकि कई दिनों से उनके यहाँ भारत का सबसे बड़ा और बहुत नामी नेता रक्‍्खा 
गया था और उसकी भोजन-सामग्नी थी सिर्फ बकरी का दूध, खजूर और शायद 
कभी-कभी नारंगियाँ । मगर जो यह नया नेता उनके सामने आया उसका ढंग कुछ 
और ही था । 

पूना से नैनी लौटते समय भी हम बड़े-बड़े स्टेशन छलांगते गये और ऐसी-वैसी 
मामूछी जगह गाड़ी ठहरती रही ! मगर भीड़ अबकी और ज्यादा थी, प्लेटफार्म भरे 
हुए थे और कहीं-कहीं तो रेलवे छाइन पर भी भीड़ जम गई थी--खासकर हरदा, 
इटारसी और सोहागपुर में । यहाँतिक कि दु्घंटनायें होते-होते बची । 

१. जिन चिट़ित्यों में ये शर्त दी गई थीं थे परिशिष्ट न॑० २ में दी गई हैं। 

विताजी की हालत तेज़ी से गिरने छगी। कितने ही डाक्टर उन्हे देखने गये-- 
खुद उनके डाबटर भी और प्रान्तीय सरकार की तरफ से भेजे हुए डाक्टर भी । जाहिर 
था कि जेल उनके लिए सबसे खराब जगह थी और वहाँ किसी तरह माक़ूल इलाज 
नहीं हो सकता था | मगर फिर भी जब किसी मित्र ने अखबार में लिखा कि बीमारी 
के सबब से उन्हें रिहा कर देता चाहिए, तो पिताजी बहुत बिगड़े और उन्होंने कहा कि 
लोग समझैेंगे कि मेरी तरफ से यह इशारा कराया गया है। यहाँतक कि उन्होंने लाई 
अविन को तार दिया कि में खास सेहरबानी कराके नहीं छूटना चाहता। लेकिन उनकी 
हालत दिन-ब-दिन खराब ही होती गई। वजन तेज़ी से गिरता जा रहां था, और 
उनका शरीर एक छाया या ढांचा मात्र रह गया था । आखिर ८ सितम्बर को, ठीक 
१० सप्ताह बाद, वह रिहा कर दिये गये। 

उनके चले जाने से हमारी बैरक से मानो जीवन और आनन्द चला गया । जब 
वह हमारे पास थे तो उनके लिए न जाने क्या-क्या करना पड़ता था, उनके आराम के 
लिए छोटी-छोटी बातों का भी ध्यान रखना पड़ता था। और हम सब---महम्‌द, 
नरमंदाप्रसाद और में--बड़ी खुशी-खुशी उनकी सेवा में दिन बिताते थे। मेने निवाड़ 
बुनना छोड़ दिया था, कातना भी बहुत कम कर दिया था, और न किताबें पढ़ने का 
ही वक्‍त मिलता था। जब वह चले गये तो हमें फिर उन्हीं कामों को शुरू करना 
पड़ा, मगर दिल पर भार बना रहता था और वह आनन्द नही रहा था । उनके रिहा 
होने पर तो दैनिक अखबार भी मिलना बंद हो गया था । ४-५ दिन बाद मेरे बहनोई 
रणजीत पंडित गिरफ्तार हुए और हमारी बेरक में ही रक्‍्खे गये । 

१ महीने बाद, ११ अक्तूबर को, मेरी छः महीने की सजा पूरी हो जाने पर, 
में छोड़ दिया गया । में जानता था कि मे थोड़े ही दिन आजाद रह सकूंगा, क्योंकि 
लड़ाई बहुत जमती और तेज होती जा रही थी। 'शान्ति-दूतों---सप्रू ओर जयकर 
साहवान---की कोशिशें बेकार हो चुकी थीं। उसी दिन, जिस दिन में छूटा, दो और 
आडिनेन्स जारी किये गये थे । ऐसे वक्‍त पर छूटने से मुझे खुशी हुई और में इस बात 
के लिए उत्सुक था कि जितने दित आज़ाद रहें कुछ अच्छा और जोरदार काम कर 
जाऊँ। | 

उन दिनों कमला इलाहाबाद थी और वह कांग्रेसके काम में जुट पड़ी थी । पित्ताजी 
मसूरी में इाज करा रहे थे और माँ तथा बहनें उनके साथ थीं। कमला को साथ 
लेकर मसूरी जाने से पहले कोई डेढ़ दिन तक में इलाहाबाद में ही मशगूल रहा । उन 
दिनों हमारे सामने जो बड़ा सवाल था वह यह कि आया देहात में करवन्दी-आन्दोलन 
शुरू किया जाय या नहीं ? लगान-बसूली का वक्‍त नजदीक आ रहा था और यों भी 


श्पर मेरी कहानी 


लगान वसूल होने में दिक्कत आनेवाली थी; क्योंकि नाज के भाव बुरी तरह गिर गये 
थे। संसारव्यापी मंदी का प्रभाव हिन्दुस्तान-भर में दिखाई दे रहा था। 

लगानबन्दी-आन्दोलन के लिए इससे बढ़कर उपयुक्त अवसर नही दिखाई देता 
धा--दोनों तरह से, सविनय भंग-आन्दोलन के सिलसिले में भी और यों स्वतंत्र रूप से 
भी । यह जाहिरा तौर पर असम्भव था कि जमींदार और काइतकार उस सालछ की 
पैदावार से पूरा-पूरा लगान चुका दें । उन्हें या तो पिछले साल की बचत, अगर कुछ 
हो तो उसका, या कर्ज का सहारा लिये बिना चारा न था। जमीदार के पास तो यों 
भी कुछ-न-कुछ सहारा रहता ही है, और उसे कर्ज़ भी आसानी से मिल सकता है; 
सगर एक ओऔसत किसान का तो, जो अमूमन भूखा-नंगा और कंगाल होता है, कोई 
सहारा नहीं होता । किसी भी प्रजातंत्री देश में, या उस जगह जहाँ किसानों का अच्छा 
संगठन और प्रभाव है, इन परिस्थितियों में, किसानों से ज्यादा वसूल करना असंभव 
होता । लेकिन भारत में उनका प्रभाव नाममात्र का हुं--सित्रा इसके कि कही-कही 
काँग्रेस उनकी हिमायत करती है और उनका साथ देती हैं। हाँ, एक बात और भी 
है । सरकार को यह डर ज़रूर लगा रहता है कि जब किसानों के लिए हालत असह- 
नीय हो जायगी तो वे उठ खड़े होगे और बुरी तरह उभड़ पड़ेंगे। लेकिन, उन्हें तो 
यूगों से यह तालीम मिलती चली आ रही हैं कि जो कुछ बिपत आवे उसे बिना 
चूँ तक किये करम पर हाथ रखकर बरदाइत करते चले जाओ । 

गुजरात तथा दूसरे प्रान्तों में उस समय करबन्दी-आन्दोलन चल रहे थे, 
लेकिन वे प्रायः सब राजनेतिक स्वरूप के थे और सबिनय भंग-आन्दोलन से जुड़े हुए 
थे। ये वे प्रान्त थे जहाँ रेबतवारी तरीका था ओर किसानों का ताल्लक सीधा सरकार 
से था । उनके लगान न देने का असर तुरंत सीधा सरकार पर पड़ता था । मगर युक्‍त- 
प्रान्त की हालत उनसे भिन्न थी । क्योंकि हमारा इलाक़ा जमीदारी ओर ताल्लुकेदारी 
है और काश्तकार तथा सरकार के बीच एक तीसरी जमात भी है । अगर काइतकार 
लगान देना बन्द करदे तो उसका सीधा असर जमींदार पर होता हैं; इससे वह एक 
वर्ग का प्रइत बन जाता है। इधर काँग्रेस कुल मिलाकर एक राष्ट्रीय संस्था हैँ और 
उसमें कितने छोटे-मोटे तथा कुछ बड़े जमीदार भी शामिल थे ।- उसके नेता इस बात 
से बुरी तरह भय खाते थे कि कहीं कोई वर्ग का प्रइन न बन जाय, या जमीदार लोग 
से बिगड़ बैठें । इस कारण सविनय भंग शुरू होने से ठेठ छः महीने तक बे देहात में 
करबन्दी-आन्दोलछन शुरू करने से बचते रहे, हालांकि मेरी राय में उसके लिए बहुत 
ही अनुकूल अवसर था । में इस वर्गवाद के सवाल से तो इस तरह या और किसी 
तरह क़तई नहीं घबराता था, लेकिन में इतना ज़रूर महसूस करता था कि काँग्रेस 

अपनी मौजूदा हालत में वर्ग-संघ्ध को नहीं अपना सकती । हाँ, वह दोनों से---काश्त- 
कार और जमींदार दोनों से--कह सकती थी कि रूगरान मत दो | फिर भी औश्तत 
जमींदार बहुत करके मालगुजारी दे देते; लेकिन उस दक्षा में क़ुसूर उनका होता । 

अक्तूबर में जब में जेल से छूटा तो क्या राजनैतिक और क्या आशिक दोनों 
दक्षायें मुझे ऐसी मालूम हुईं. मानों वे देहात में करबन्दी-आन्दोलन छोड़ देने के लिए 
पुकार-पुकार के कह रही हों । किसानों की आथिक कठिनाइयाँ तो जाहिर ही थीं + 
राजनंतिक क्षेत्र में, हमारा सविनय भंग-आन्दोलन यद्यपि सब जगह फल-फूल रहा था, 
तो भी कुछ-कुछ धीमा पड़ गया था । हालांकि लोग थोड़े-थोड़े करके और कहीं-कहीं 
बड़े दल बनाकर भी जेल जाते थे, तो भी वातावरण में वह तेज़ी और गर्मी नहीं 
दिखाई देती थी । शहर और मध्यम श्रेणी के लोग हड़तालों और जुलूसों से कुछ थक- 
से गये थे । सरेदस्त यह दिखाई देता था कि कुछ जिंदगी डालने की, नया खून लाने 
की, जरूरत है । किसान-समुदाय के अलावा यह और कहाँ से आ सकता था ? 
और यह खज़ाना तो अभी अखूट भरा पडा है । यह फिर जनता का एक आन्दोलन 
हो जायगा, जिससे जनता के गहरे हितों का सम्बन्ध होगा, और मुझे जो सबसे मार्क 
की बात मालम होती थी वह तो यह कि इसके बदौलत समाज-व्यवस्था-संबंधी 
प्रघन उठ खड़े होंगे । 

उस थोड़े समय में जब में इलाहाबाद रहा, हमारे साथिथों ने और सेंने इन 
विषयों पर खूब गौर किया । जल्द ही हमने प्रान्तीव काँग्रेस की कार्यकारिणी की 
मीटिंग बुलाई और बहुत वहस-मुबाहसे के बाद करबन्दी-आन्दोलन की मंजूरी देदी 
और हर ज़िले को उसे झुरू करने का अधिकार दे दिया । हमने खुद सूबे के किसी 
हिस्से में उसे शुरू नही किया, और कार्यकारिणी ने उसे जमींदार और काइतकार 
दोनों पर लागू किया, जिससे उसके वर्गंवाद-संबंधी प्रश्न बन जाने की सम्भावना न 
रह जाय | हाँ, यह तो हम जानते ही थे कि इसमें मुख्य सहयोग किसानों की ही 
तरफ से मिलेगा । 

जब इस तरह आगे कदम बढ़ाने की छुट्टी मिल गई, तो हमारे इलाहाबाद ज़िले 
ने पहला कदम उठाना चाहा । हमने एक सप्ताह बाद जिले के किसानों का एक 
सम्मेलन करके इस नये आन्दोलन को आगे ठेलने का निदचय किया । मेरे मन को इस 
बात से तसल्ली हुई कि जेल से छूटते ही पहले दिन मेने ठोक-ठीक काम कर लछिया। 
सम्मेलन के साथ ही मैंने इलाहाबाद में एक बड़ी आम सभा का भी आयोजन किया | 
इसमें मेने एक लम्बी तक़रीर को । इसी तकरीर पर बाद को मुझे फिर सजा दी 
गई थी । 

इसके बाद १३ अक्तूबर को कमला और मे तीन दिन के लिए पिताजी से मिलने 
मसूरी गये । वह कुछ-कुछ अच्छे हो रहे थे और मुझे यह देखकर तसल्ली हुई कि अब 
उन्होंने करवट बदली है ओर चंगे हो रहे हें । वे तीन दिन बड़ी शान्ति और बड़े 
आनन्द में बीते | मुझे अबतक याद अते हैँ । फिर से अपने परिवार के साथ आकर 
रहना कितना अच्छा लगता था ! मेरी लड़की इंदिरा और मेरी तीन नन्‍हीं-मन्‍हीं 
भानजियाँ भी वहीं थीं । में इन बच्चों के साथ खेलता, कभी-कभी हम एक शाही 
जुलूस बनाकर घर के आस-पास बड़ी शान से घूमते । सबसे छोटी छड़की जो शायद 
३-४ साल की थी, हाथ में राष्ट्रीय झ्षण्डा लिये झण्डा ऊंचा रहे हमारा' यह झ्ृण्डा 
ग्रान गाती हुई सबके आगे-आगे चलती । पिताजी के साथ मेरे ये तीन दिन बस 
आखिरी दिन थे, क्योंकि इसके बाद उनकी बीमारी असाध्य हो गई और उन्हें हमसे 
छीनकर ले ही गई । 

पिताजी ने एकाएक इलाहाबाद आने का निशभचय कर लिया --शायद इस अन्देशे 
से कि शीघ्र ही मेरी गिरफ्तारी हो जायगी, या इसलिए कि वह मेरी परिस्थिति को 
और अच्छी तरह देख सके । १९ को इलाहाबाद में किसान-सम्मेलन होनेवाला था, 
इसलिए कमला और में १७ को मसूरी से चलनेवाले थे । पिताजी ने हमारे जाने के 
दूसरे दिन, १८ को, और लोगों के साथ रवाना होने की तजबीज़ की। 

कमला और मेरे दोनों के लिए यह यात्रा जरा उत्तेजना-पूर्ण रही । देहरादून में, 
ज्योंही में रवाना होने लगा, जाब्ता फौददारी की १४४ दफा के मुताबिक़ मुझपर 
एक नोटिस तामील किया गया | लखनऊ में हम कुछ ही घण्टों के लिए ठहरे थे, कि 
मालूम हुआ कि वहाँ भी १४४ दफा का एक नोटिस हमारी राह देख रहा हैं । 
लेकिन वह तामील न हो सका, क्‍योंकि भीड़ के कारण पुलिस अफ़सर मुझतक पहुँच 
नहीं पाया । म्युनिसिपेलिटी की तरफ़ से मुझे एक मानपत्र दिया गया और फिर हम 
मोटर से इलाहाबाद चले गये । रास्ते में जगह-जगह ठहरकर किसानों की सभाओं में 
व्याख्यान भी देते जाते थे। इस तरह करते-करते १८ की रात को हम इलाहाबाद 
पहुँचे । 

१९ को सुबह होते ही १४४ दफा का एक और नोटिस मुझे मिला । सरकार मेरे 
पीछे पड़ी थी, और में कुछ घण्टों का ही मेहमान था। में उत्सुक था कि गिरफ्तारी 
के पहले किसान-सम्मेलन में हो आऊँ। इस सम्मेलन को हम खानगी कहते थे और 
इसमें सिर्फ़ श्रतिनिषियों को ही बुछाया गया था । और ऐसा ही यह था भी । किसी 
बाहरी आदमी के आने की इजाजत इसमें न थी | इलाहाबाद जिले के बहुत प्रतिनिधि 
इसमें आये थे, और जहाँतक मुझे याद है उनकी संख्या १६०० के रूगभग थी। 

सम्मेलन ने बड़े उत्साह के साथ अपने जिलों में करबन्दी शुरू करने का फंसला किया । 
हाँ, कुछ मुख्य कार्यकर्ताओं को ज़रूर हिचकिचाहट थी । इस बात में उन्हें कुछ हक 
था कि कामयाबी होगी या नहीं, क्योंकि किसानों को डराने-दबाने के साधन ज्मींदारों 
के पास बहुत थे और सरकार उनकी पीठ पर थी। उन्हें यह भी अन्देशा था कि 
किसान इन सब कठिनाइयों में कहाँतक टिक सकेंगे । लेकिन उन भिन्न-भिन्न श्रेणी के 
१६०० प्रतिनिधियों के दिलों में, जो वहाँ मौजूद थे, ऐसी कोई हिचक या सन्देह न 
था, कम-से-कम वहाँ तो दिखाई नहीं देता था। सम्मेलन में मेने भी एक भाषण 
किया था। छेकिन में नही कह सकता कि मेने १४४ दफा का उल्लंघन किया या 
नहीं, जो कि मुश्पर सार्वजनिक सभा में न बोलने के लिए लगाई गई थी । 

वहाँ से में, पिताजी और घर के दूसरे लोगों को लिवाने के लिए, स्टेशन गया। 
गाड़ी लेट थी और उनके उतरते ही में उन्हे वहीं छोड़कर एक सभा के लिए रवाना 
हो गया | इसमें शहर और आसपास के देहात के लोग भी आनेवाले थे । ८ बजे के 
बाद रात को में और कमला थके-माँदे सभा से घर लौट रहे थे । में पिताजी से बातें 
करने के लिए उत्सुक हो रहा था, और मे जानता था कि वह भी मेरी राह देख रहे 
होंगे; क्योंकि उनके आने के बाद हमें शायद ही बातचीत करने का मौका मिला हो । 
प्र रास्ते में हमारी मोटर रोक ली गई--वहाँ से हमारा घर दिखाई दे रहा था, और 
में गिरफ्तार करके जमना-पार नेनी की अपनी पुरानी बैरक में पहुँचा दिया गया। 
कमला अकेली आनन्द-भवन गई और उसने पिताजी तथा घर के दूसरे लोगो को 
इस नई घटना की खबर सुनाई और उधर नौ का धण्टा बजते-बजते मेने फिर उसी 
नेनी-जेल के फाटक में प्रवेश किया । 


श्र 
युक्तप्रान्त में कर-षन्‍्दी 


आठ दिन की गैरहाजिरी के बाद में फिर नेनी आ गया ओर सेयदमहमूद, 
नमंदाप्रसाद और रणजीत पण्डित के साथ उसी पुरानी बैरक में आ मिला। 
कुछ दितों के बाद जेल में ही मेरा मुकदमा चला । मुश्पर कई दफायें लगाई गई थीं, 
जिनका आधार था मेरा वह भाषण जो मेने अपने छूटने के बाद इलाहाबाद में दिया 
था । उसीके अलूग-अऊहूग हिस्सों को लेकर जुदा-जुदा इलज़ाम लगाये गये थे । हस्व- 
मामूल मेने कोई सफ़ाई पेश नहीं की, सिर्फ़ थोड़े में अपना एक लिखित बयान अदालत 
में पेश किया । दफ़ा १२४ की रू से राजद्रोह के अपराध में मुझे १८ मास की सख्त 
क़ैद और ५००) जुरमाना, १८८२ के नमक-क़ानून के मुताबिक ६ महीने की क़ैद और 
१००) जुरमाना तथा १९३० के आड्डनेन्स ६ के मातहत ( में भूल गया हूँ कि यह 
आहडनैन्स किस विषय का था ) ६ मास कद और १००) जुरमाना की सजायें दी गईं । 
पिछली दोनों सजायें एक-साथ चलनेवाली थी, इसलिए कुल मिलाकर मुझे २ सारू 
की क़ैद हुई और जुरमाना न देने की हालत में ५ महीने और । यह मेरी ५ वी बार 
जेल-यात्रा थी । 
मेरी फिर से गिरफ्तारी और सजायाबी का सविनय-भंग-आन्दोलन की गति पर 
कुछ समय के लिए अच्छा ही असर हुआ । उससे उसमें एक नया जीवन और अधिक 
बल आ गया । इसका अधिकाश श्रेय पिताजी को हैँ । जब कमला से उनको मेरी 
गिरफ्तारी की ख़बर मिली तो उन्हें एक बुरा-सा धक्का लगा, मगर फौरन ही उन्होंने 
अपनी शक्तियों को बटोरा और सामने पड़ी हुई मेज़ को ठोक कर कहा--अब म॑ने 
निश्चय कर लिया हैं कि इस तरह बीमार बनकर पड़ा नही रहूँगा; अब अच्छा होकर 
एक जवाँमद की तरह काम करूँगा और बीमारी को मुफ्त में अपने पर हावी न होने 
दूँगा । यह निश्चय तो जर्वाँ मर्दों का-सा ही था । मगर अफ़सोस है कि उनका यह 
सारा संकल्प-बल भी उस गहरी बीमारी को, जो उनके शरीर को कुतर-कुतरकर खा 
रही थी, न दबा पाया | फिर भी, कुछ दिनों तक तो उनके स्वास्थ्य में साफ़-साफ़ 
तबदीली दिखाई देने लगी--इतनी कि जिसको देखकर लोगों को आश्चर्य होता था । 
कुछ महीने पहले से, जबसे वह यरवडा गये थे, उनके बलग्नम में खून आने छगा था । 
उनके इस निरुचय के बाद ही वह यकायक बन्द हो गया और कुछ दिन तक बिलकुल 
नही दिखाई दिया। इससे उन्हें खुशी हुई थी, और जब वह मुझसे जेल में मिलने आये 

तो उन्होंने मुझसे इस बात का ज़िक्र कुछ फ़ख के साथ किया । लेकिन बदकिस्मती से 
यह तसलली थोड़े ही दिन रही और आगे चलकर बीमारी फिर बढ़ गई और खून ज्यादा 
मिक्वदार में आने लगा । इस अवधि में उन्होंने अपने पुराने ही जोश-खरोश से काम 
किय/ और देशभर में सविनय-भंग-आन्दोलन को एक जोर का सहारा दिया । जगह- 
जगह के लोगों से वह बातचीत करते और उन्हें ब्यौरेवार हिदायतें भेजते । उन्होंने 
एक दिन मुकरंर किया ( यह नवम्बर में मेरा जन्मदिन था ) जो सारे हिन्दुस्तान में 
उत्सव के रूप में मनाया जाय और उस दिन मेरे भाषण के वे अंश सभाओं में पढ़े 
जायेँ जिनपर मुझे सजा दी गई थी । उस दिन कई जगह लाठी-चार्ज हुए, जुलूस और 
सभायें बलपूर्वक तितर-बितर की गई और यह अन्दाज् किया गया था कि उस एक 
दिन सारे देशभर में कोई पाँच हज़ार गिरफ्तारियाँ हुईं | वह अपने ढंग का एक 
अनोखा जन्मोत्सव था । 

बीमार तो वह थे ही, तिसपर यह जिम्मेदारी और उसमें इतनी ज्यादा ताक़त 
का सर्फ होना उनकी तन्दुरुस्‍्ती के लिए बहुत मुज्जिर हुआ और मैने उनसे आग्रह किया 
कि वह बिलकुर आराम ही करें। मेने सोचा कि हिन्दुस्तान में तो उनको ऐसा विश्राम 
मिलेगा नही, क्योकि यहाँ उनका दिमाग लड़ाई के उतार-चढ़ाव में लगा रहेगा और 
लोग उनके पास सलाह-मशवरा लेने के लिए आये बिना न रहेंगे; इसलिए मेने उन्हें 
सुझाया कि वह रंगून, सिगापुर, और डच-इंडीज की तरफ छोटी-सी समुद्र-यात्रा कर 
आवबे और उन्हे यह विचार पसन्द भी आया था। यह भी तजबीज की गई थी कि 
कोई डाक्टर मित्र थात्रा भें साथ रहे । इस गरज़ से वह कलकत्ता गये भी, मगर वहाँ 
उनकी तबीयत और भी खराब होती गई और वह आगे न बढ़ सके । कलकत्ते से बाहर 
एक स्थान में सात हफ्ते तक रहे । कमला को छोड़कर हमारे घर के सब छोग उनके 
साथ थे। कमला इलाहाबाद में बहुत अर्से तक काँग्रेस का काम करती रहीं । 

मेरी गिरफ्तारी इतनी जल्दी शायद इसलिए हुई कि में करबन्दी-आन्दोलन के 
सिलसिले में काम कर रहा था, मगर सच पूछिए तो मेरी गिरफ्तारी से बढ़कर उस 
आन्दोलन को बढ़ानेवाली और कोई घटना नहीं हो सकती थी--ख़ासकर उस दिन 
गिरफ्तारी से जबकि किसान-सम्मेलन ख़तम ही हुआ था और उसके प्रतिनिधि 
इलाहाबाद में ही मौजूद थे । इससे उनका उत्साह बहुत बढ़ गया और वे जिले के 
करीब-करीब हर गाँव में सम्मेलन का फँसला अपने साथ लेते गये । दो-एक दिन में 
ही ज़िले-भर में खबर फैल गई कि करबन्दी-आन्दोलन शुरू हो गया है और हर जमह 
लोग खुशी-खुशी उसमें शरीक होने लगे । 

उन दिनों हमारी सबसे बड़ी मुश्किल खबर पहुँचाने की थी--लोगों 


ब्प् है मेरी कहानी 


को यह बतलाने की कि हम क्‍या कर रहे हे और उनसे क्‍या कराना चाहते है । 
अखबार हमारी ख़बरों को छापने के लिए तैयार नहीं थे, इस डर से कि सरकार 
उनको सज़ा देगी और दबा देगी; छापाखाने हमारे इश्तिहार और पत्रिकायें छापने को 
तैयार नही थे; पत्रों और तारों को काट-छाँंट दिया जाता था और अक्सर रोक भी 
लिया जाता था । खबरें पहुंचाने का क़ाबिल-इत्मीनान तरीक़ा जो हमारे पास बाक़ी 
था वह यह था कि हम हरकारों के माफंत अपनी खबरें भेजें। इसमें भी हमारे हर- 
कारों को कभी-कभी गिरफ्तार कर लिया जाता था। यह तरीका खर्चीला था, और 
इसमें बड़े संगठन की भी ज़रूरत थी। लेकिन इसमें कुछ सफलता मिली प्रान्तीय 
कार्यालय प्रवान कार्यालय के निरन्तर सम्पर्क में रहते थे और अपने खास-खास ज़िला- 
केन्द्रों के सम्पर्क में भी | शहरों में कोई ख़बर फैलाना मुश्किल नही था । कई छाहरों में 
गैर-कानूनी खबरें रोज़ाना या हफ्तेवार साइक्लोस्टाइल के ज़रिये प्रकाशित होती रहत्ती 
थी और एसी खबरों की मांग बहुत रहती थी । आम लोगों में इत्तिका करने के लिए 
शहर में डोंडी पिटवाने का भी एक तरीक़ा था | इसमें अक्सर इत्तिला करनेवाले 
की गिरफ्तारी हो जाती थी। मंगर इसकी कुछ परवा नहीं थी, क्योंकि लोग 
गिरफ्तारी को तो पसन्द ही करते थे, उससे बचना नही चाहते थे । ये सब तरीक़ शहरों 
में अनुकूल पड़ते थे, परन्तु गाँवों में आसानी के साथ काम में नहीं छाये जा सकते थे । 
हरकारों और साइकलोस्टाइल से छापे हुए इश्तिहारों के ज़रिये से ख़ास-ख़ास गाँवों के 
केन्द्रों से किसी-न-किसी तरह का ताल्लुक तो रक्खा ही जाता था, परन्तु यह सन्तोष- 
जनक नही था; क्योकि दूर के गाँवों में हमारी सूचनाओं को पहुँचाने में काफ़ी समय 
लग जाया करता था । 

इलाहाबाद के किसान-सम्मेलन से यह कठिनाई दूर हो गई । ज़िले के प्राय: हर 
खास-खास गाँव से डेलीगंट आये थे और जब वे वापस गये तब अपने साथ किसानों 
से सम्बन्ध रखनेवाले ताज़ा फैसलों और उनके कारण हुई मेरी गिरफ्तारी की खबर 
को जिले के हरेक हिस्से में ले गये । वे लोग, जिनकी कि तादाद सोलह सौ थी, 
करबन्दी-आन्दोलन के प्रभावशाली और जोशीले प्रचारक बन गये । इस प्रकार आन्दो- 
लन की प्रारम्भिक सफलता का विश्वास हो गया, और इसमें कोई शक नहीं था कि 
शुरू में उस प्रदेश के आम किसान लगान देना बन्द्र कर देंगे, और उस वक्‍त तक 
बिलकुल नही देंगे जबतक कि उनको देने के छिए और दबाया-डराया नही जायगा। 
निस्सन्देह कोई नहीं कह सकता था कि ज़मीदारों और अहलकारो की हिसाबुत्ति और 
भय के बसुकाबिले उनकी सहन-शक्ति कितनी टिक सकेगी । 

करबन्दी करने को अपील हमने जमीद्वरों और किसानो दोनों से की थी । 


युक्तप्रान्त में कर-बन्दी ह र्८६ 


सिद्धान्त की दृष्टि से वह अपील किसी एक वर्ग के छिए नही थी । मगर अमली रूप 
में कई ज़मींदारों ने अपना कर दे दिया और राष्ट्रीय संग्राम के प्रति जितकी सहानु- 
भूति थी ऐसे भी कई लोगों ने कर दे दिया। उनपर दबाव बहुत भारी था और 
उनके बहुत मुक्सान उठाने की सम्भावना थी। जहाँतक किसानों का सवाल है, वे तो 
मज़बूत रहे। उन्होंने गान नही दिया और इस प्रकार हमारा आन्दोलन एक करबन्दी- 
आन्दोलन ही हो गया। इलाहाबाद ज़िले से वह संयुक्तप्रान्त के कुछ दूसरे ज़िलों में 
भी फैल गया । कई ज़िलों में उसको बाज़ाब्ता अरत्यार नहीं किया गया न उसका 
ऐलान किया गया, परन्तु वास्तव मे किसानो ने कर देना रोक लिया और कई जगह 
तो भाव के गिर जाने के कारण वे दें ही नही सके । इसपर कई महीनों तक न तो 
सरकार ने और न बड़े ज़मीदारों ने उन सरकश किसानों को भयभीत करने के 
लिए कोई बड़ी कारंवाई की । उन्हें अपनी कामयाबी पर भरोसा नहीं था; क्योंकि 
एक तरफ तो सविनय भग-आन्दोलन के सहित राजनंतिक संग्राम था और दूसरी 
तरफ़ आधिक मन्दी का प्रदन था, जिससे कि किसान दु:खी थे । इन दोनों कठिनाइयों 
का समावेश एक-दूसरे में हो गया और सरकार को बराबर यह डर रहा कि कहीं 
किसानों में कोई तूफान न उठ खड़ा हो । उधर लंदन में गोलमेज़-कान्फ्रेन्स हो रही, 
थी । इसलिए इधर भारतवर्ष में सरकार अपनी तक़लीफ़े नहीं बढ़ाना चाहती थी, 
और न “जोरदार” हुकूमत का प्रभावशाली प्रदर्शन ही करना चाहती थी । 

जहाँतक इस प्रान्त का सम्बन्ध है, करबन्दी-आन्दोलन का एक खास नतीजा 
दिखाई दिया । इससे हमारे संग्राम का आक्षण-केन्द्र शहरी प्रदेश से हटकर देहाती 
प्रदेशों में चला गया, जिससे कि आन्दोलन में नवजीवन आ गया और जिसने उसकी 
बुनियाद को अधिक व्यापक और मज़बूत बना दिया। यद्यपि हमारे शहरी लोग 
इससे हँरान हो गये और थक गये और हमारे मध्यम-श्रेणी के छोग किसी 
हृदतक हतोत्साह हो गये, परन्तु संयुक्तप्रान्त मे आन्दोलन मज़बूत था और पहले किसी 
भी समय किये गये आन्दोलन से मज़बूत रहा। शहर से देहात की तरफ़ परिवत्तंन 
और राजनैतिक से आथिक समस्याओं की तरफ परिवत्तन दूसरे प्रान्तों में इतनी 
हृदतक नहीं हुआ और फलत: उनमें शहरो की प्रधानता बनी रही और बे मध्यम- 
बर्ग के लोगो की थकावट से ज्यादा-से-ज्यादा नुकसान उठाते रहे । बम्बई शहर में 
भी, जो कि शुरू से अखीर तक आन्दोलन में खूब भाग लेता रहा, कुछ-कुछ निरुत्साह 
फैलने लगा । बम्बई में और दूसरी जगह भी हुकूमत की अवहेलना और गिरफ्तारियाँ 
भी जारी रही, परन्तु यह सब किसी कदर बनावटी दिखाई देता था । उसका सजीव 
तत्त्व जाता रहा था | यह स्वाभाविक भी था, क्योकि जन-समूह की लम्बे समय तक 
१९ 

किसी क्रान्ति की स्थिति में रखना असम्भव है । आम तौर पर तो ऐसी स्थिति कुछ 
दिनो तक ही टिका करती है, परन्तु सबविनय भंग की यह अद्भुत शक्ति है कि जिससे 
: यह कई महीनों तक जारी रहे और उसके पद्चात्‌ भी मन्दगति से अमर्यादित समय 
तक चलता रह सकता है । 

सरकारी दमन बढ़ा। स्थानिक कांग्रेस कमिटियाँ, यूथ-लीग आदि, जोकि अभी- 
तक आइचर्य के साथ चलती रही थी, ग़ेर-कानूनी करार दे दी गई और दबा दी गई। 
जेलो में राजनैतिक कैदियों के साथ ज्यादा बुरा बर्ताव होने छगा। सरकार खास 
करके इससे चिढ़ गई, कि लोग जेल से छूट जाने के बाद तुरन्त ही फिर जेल में 
चले जाते थे । सजा के बावजूद भी सत्याश्रहियों को झुकाने मे असफल होने के कारण 
शासकों का हौसला ढीला हो गया । जाहिरा तौर पर जेल-शासन-सम्बन्धी अपराधों के 
कारण संयुक्‍तप्रान्त में नवम्बर या दिसम्बर १९३० के शुरू में कुछ राजनेतिक कंदियों 
को बेंत की सज़ा दी गई थी । इसकी ख़बर हमको नैनी-जेल में पहुँची । उससे हम 
क्षुब्ध हो उठे---तबसे हम हिन्दुस्तान में इसके तथा इससे भी खराब दृश्यों और 
घटनाओं के आदी हो गये हे--क्योकि बेत लगाना ब्रे-से-बुरे और जेल-जीवन के 
आदी कैदियों के लिए भी मुझे एक अवाडछनीय यातना मालूम हुईं, और नौजवान 
कोमल-हृदय बच्चों के लिए और सो भी नाममात्र के नियम-भंग के कुसूर में 
तो बेंत की सजा को बिलकुल जंगली ही कहना चाहिए । हमारी बरक के हम चारो 
ने सरकार को इसकी बाबत लिखा, और जब दो हफ्ते तक उसका कोई जवाब न 
आया तो हमने इस बेंत लगाने के विरोध में और इस बर्बरता के शिकार होनेवालो 
के प्रति हमदर्दी में कोई निद्चिचत कारंवाई करना तय किया । हमने तीन दिन---७२ 
घंटे---का पूरा उपवास किया । उपवास के लिहाज़ से यह कोई बडी बात न थी, मगर 
हमें उपवास का अभ्यास नहीं था और न यही जानते थे कि हम उसमें कितने टिक 
सकेगे । इससे पहले २४ घंटे से ज्यादा का उपवास मेने शायद ही कभी किया हो । 

हमें उपवास के दिनो में कोई ज्यादा तकलीफ नही हुई, और मुझे यह जानकर 
खुशी हुई कि उसमें वैसी सख्त तकलीफ की कोई बात नहीं थी जैसा कि डर था। 
मगर एक बेवक्‌फ़ी मेंने की । उपवास भर मेने अपनी कड़ी कसरत भी जारी रकक्‍्खी 
थी; जैसे दौड़ना और हाथ-पाँव को झटके देने की कसरत वग्रैरा । में नहीं समझता कि 
उससे मुझे कोई ज्यादा फायदा हुआ | खासकर उस हालत में जबकि मेरी तबीयत पहले 
से ही कुछ अलील थी। इन तीन दिनों में हम सब का वज़न ७ से ८ पौण्ड तक घटा । 
इससे पहले महीने में कोई १५ से २६ पौण्ड तक वज़न हम हरेक का घट चूका था 
सो अलग । 

हमारे उपवास के अलावा, बाहर भी, बेंत लूगाने के खिलाफ खासा आन्दोलन 
हो रहा था, और मे समझता हूँ कि युकतप्रान्तीय सरकार ने महकमा जेल को ऐसी 
हिंदायतें भेजी थी कि आयन्दा बेंत न लगाये जायें । मगर ये आज्ञायें ज्यादा दिन 
क्रायम नहीं रहने को थी और कोई १ साल के बाद युक्‍्तश्रान्त की और दूसरे प्रान्तों 
की जेलो में बेंतों की सज़ा फिर दी जाने रूगी । 

बीच-बीच में यदि ऐसी उत्तेजक घटनाओं से खललू न पड़ा होता तो हमारा 
जेल-जीवन शान्तिपूर्ण रहता । मौसम अच्छा था और जाड़ा तो इलाहाबाद में बहुत ही 
मज़ेदार होता हैं । रणजीत पण्डित क्या आये, हमारी बेरक को अलभ्य काभ मिल 
गया; क्‍योंकि वह बाग़वानी बहुत कुछ जानते थे और शीघ्‌ ही वह हमारा वीरान 
अहाता फूलो और तरह-तरह के रगो से गुलज़ार हो गया । उन्होंने तो उस तंग और 
थोड़ी जगह में छोटे पैमाने पर गोल्फ खेलने की सुविधा भी कर दी थी । 

नैनी-जेल में हमारे सिर पर से हवाई-जहाज़ उड़कर जाया करते थे और यह 
हमारे लिए एक आनन्द और मनोरंजन का विषय हो गया था । पूर्व और पश्चिम को 
आने-जानेवाले बडे-बड़े हवाई-जहाज़ो के लिए इलाहाबाद एक खास स्टेशन हैं और 
आस्ट्रेलिया, जावा और फ्रेंच इन्डोचायना को जानेवाले बड़े-बड़े जहाज़ सीधे हमारे 
सिर पर से गुजरा करते थे । उनमे सबसे बड़े और द्ञाही थे डच जहाज, जो बटेविया 
अति-जाते थे । कभी-कभी इत्तिफाक से और हमारी खुशकिस्मती से जाड़े में अलस्सुबह, 
जबकि कुछ-कुछ अधेरा रहता था और तारे चमकते दिखाई देते थे, कोई जहाज ऊपर 
से गुज़रता था । उसमें खूब रोशनी की जगमगाहट रहती थी और उसके दोनों सिरों 
पर लाल रोशनी होती थी । प्रात'काल के स्वच्छ नीलाकाश में जब वह जहाज ऊपर 
उडता तो उसका दृश्य बड़ा ही सुन्दर मालूम होता था । 

पंडित मदनमोहन मालवीय भी, किसी दूसरी जेल से, नैनी भेज दिये गये थे । 
वह हमसे अलग दूसरी बेरक में रक्‍्खे गये थे, लेकिन हम रोज़ उनसे मिलते थे और 
शायद बाहर की बनिस्बत वहाँ में उनका अधिक परिचय कर पाया । वह बड़े खुझ- 
मिज्ञाज साथी थे | जीवनी-शक्ति से भरे-पूरे और हर बात में एक युवक की तरह 
दिलचस्पी लेनेवाले । रणजीत की सहायता से उन्होंने जर्मन पढना शुरू किया और उस 
सिलसिले में उन्होंने अपनी विलक्षण स्मरण-शक्ति का परिचय दिया । जब यह बेतें 
लगाने की ख़बर मिली तब वह नैनी में ही थे और यह खबर सुनकर बहुत बिगड़े थे 
और उन्होंने हमारे सूबे के कार्यवाहक गवर्नर को इसके विषय में लिखा भी था। इसके 
बाद ही वह बीमार हो गये । जेल की सर्दी उन्हें बरदाइत न हुईं। उनकी बीमारी 
चिन्ताजनक होती गई और वह शहर के अस्पताल में भेज दिये गये और कुछ दिन बाद 

मीयाद से पहले ही वहाँ से रिहा कर दिये गये | खुशी की बात है कि अस्पताल जाकर 
वह चंगे हो गये । 

१ जनवरी १९३१ को, अग्रेज़ी साल के नये दिन, कमला की गिरफ्तारी की 
ख़बर हमें मिली । मुझे इससे खुशी हुई, क्योंकि वह बहुत दिनों से अपने दूसरे साथियों 
की तरह जेल जाने को बहुत उत्सुक थी । यों तो अगर वह मर्द होती तो वह और मेरी 
बहन दोनों तथा और भी दूसरी स्त्रियाँ बहुत पहले ही गिरफ्तार हो गई होती, मगर 
उस वक्‍त सरकार जहाँतक हो सकता था स्त्रियों को धिरफ्तार करना टालती थी 
और इसीसे वह इतने अर्से तक बच रही और अब जाकर उसके मन को मुराद बर 
आई । मेने सोचा, सचम्‌च उसे कितनी खशी हुई होगी ! मगर साथ ही मुझे एक 
खौफ़ भी हुआ, क्योंकि उसकी तन्दुरुस्ती हमेशा ख़राब रहती थी और मुझे अंदेशा था 
कि जेल में कही उसे बहुत ज्यादा तकलीफ न हो । 

गिरफ्तारी के वक्‍त एक पत्र-प्रतिनिधि वहाँ मौजूद था और उसने उससे एक 
संदेश माँगा । उसी क्षण झट से उसने एक छोटा-सा संदेश दिया, जो उसके स्वभाव के 
अनुकूल ही था--“आज मुझे बेहद खुशी है और भुझे फखू हैं कि में अपने पति के पद- 
चिन्हो पर चल सकी हूँ । मुझे उम्मीद है कि आप लोग इस ऊँचे उठाये झंडे को नीचे 
न झुकने देगे ।” मुमकिन था कि अगर वह कुछ सोच पाती तो ऐसा सदेश न देती; 
क्योंकि वह अपनेको पुरुषों के जुल्मो से स्त्रियों के अधिकारों की रक्षा करने का बानी- 
मुबाती समझती थी। लेकिन उस समय हिन्दू स्त्रीत्व के सस्कार उसमे प्रबल हो उठ 
और उनके प्रवाह में मर्दों के जुल्म न जाने कहाँ बह गये । 

पिताजी कलकत्ता थे और उनकी हालत सन्तोषजनक न थी। लेकिन कमला 
की गिरफ्तारी और सज़ा के समाचार सुनकर वह बहुत उद्विग्न हो गये और उन्होंने 
इलाहाबाद छलौटना तय किया । फौरन ही मेरी बहन कृष्णा को उन्होने इलाहाबाद 
रवाना किया और खुद घर के और लोगो के साथ कुछ दिन बाद चले | १२ जनवरी 
को वह मुझसे मिलने नैनी आये । मेने उन्हे कोई दो मास बाद देखा था, और उन्हें 
देखकर मेरे दिल को जो धक्का लगा उसे में मुश्किल से छिपा सका | उनके चेहरे 
को देखकर मेरे दिल में जो दहशत बैठ गई उससे वह अनजान मालूम हुए; क्योकि 
उन्होंने मुझसे कहा कि कलकत्ते की बनिस्बत अब तो में बहुत अच्छा हूँ । उनके चेहरे 
पर वरम आ गया था ओर वह शायद यह समझते थे कि यह तो यों ही आ गया है । 

उनके उस चेहरे का मुझे रह-रहकर खयाल हो आता था। वह किसी तरह 
उनके चेहरे जैसा न रहा था । अब पहली मत्तंबा मेरे दिल में यह डर पैदा हुआ कि 
उनके लिए खतरा सामने खड़ा हैं। मेने हमेशा उनकी कल्पना बल और स्वास्थ्य के 

साथ ही की थी और उनके सम्बन्ध में मौत का ख़याल कभी मन में नहीं आता था । 
मौत के खाल पर वह हमेशा हँस दिया करते थे--उसे हँसी में उड़ा दिया करते थे, 
और हमसे कहा करते थे कि मे तो अभी बहुत दिन जीऊँगा । लेकिन इधर बाद में में 
देखता था कि जब कभी कोई उनका जवानी का मित्र मर जाता तब वह अपनेको 
अकेला-सा, अटपटे साथियों और लोगों में छूट गया-सा और मृत्यु के आने का इशारा- 
सा होता हुआ अनुभव करते थे। लेकिन आम तौर पर यह भाव आकर चला जाता 
था और उनकी ओतम-प्रोत जीवनी-शवित अपना जोर जमाती | हम परिवार के लोग ' 
उनके इस बहु-सम्पन्न व्यक्तित्व के और उनके सर्वव्यापी उत्साह-प्रद स्नेह-पान के इतने 
अभ्यस्त हो गये थे कि उनके बिना दुनिया की कल्पना करना हमारे लिए कठित था । 

उनके चेहरे को देखकर मुझे बड़ा दुःख हुआ और मेरे मन में तरह-तरह की 
आशंकाये छा गई । ताहम मुझे यह खयाल नही हुआ था कि खतरा इतना नजदीक 
आ पहुँचा हे । ठीक उन्ही दिनों, पता नहीं क्‍यों, खुद मेरी भी तन्दुभुस्ती अच्छी नहीं 
रहती थी । 

पहली गोलमेज-कान्‍्फ्रेन्स के वे आखिरी दिन थे और उसके अन्तिम इश्चारे 
और हाव-भाव हमारे मनोरंजन का विषय बन गये थे, और मुझे कहना होगा कि उस 
मनोरंजन में कुछ हिक़ारत का भाव भी था । वहाँ के भाषण और लंबी-चौड़ी बातें 
और वादविवाद हमें अवास्तविक और व्यर्थ मालूम होते थे; पर हाँ, एक वास्तविकता 
साफ़ दिखाई गड़ती थी---वह यह कि देश की कठिन परीक्षा के अवसर पर और जब- 
कि हमारे भाइयों और बहनों ने अपने आचरण से सबको इतना आइचरय में डाल 
दिया तब भी हमारे देश में ऐसे लोग थे जो हमारे संग्राम की अवहेलना करते थे 
और हमारे विपक्षियों की तरफ अपना नैतिक बल लगाते थे । यह बात हमें पहले से 
भी ज्यादा साफ़ नज्ञर आ गई कि राष्ट्रीयता की धोखे की टट्टी में विरोधी आधिक 
हित अपना काम कर रहे हे और किस तरह स्थापित स्वार्थ उसी राष्ट्र-धर्म के नाम 
पर भविष्य के लिए अपनी रक्षा करने की चेष्टा कर रहे है। गोलमेज-कान्फ्रेन्स इन 
स्थापित स्वार्थों के प्रतिनिधियों का ही एक सम्मेलन था । उनमें से कितनों ही ने 
हमारे संग्राम का विरोध किया था, कुछ खामोश होकर एक तरफ़ खड़ देखते थे--हाँ, 
समय-समय पर हमे इस बात की याद भी दिलाया करते थे कि “जो खड़े होकर 
इन्तज़ार करते हैं वे एक तरह की सेवा ही करते हैं ।” लेकिन ज्योंही लन्दन से डोर 
हिली इस इन्तज़ारी का यकायक अन्त आ गया और वे अपने विशेष हितों की रक्षा 
के लिए और ज़ो कुछ टुकड़े और मिल सकते हैं उनमें हिस्सा बेटाने के लिए एक के 
बाद एक दौड़ पड़े । लन्दन में यह जमीयत और भी जल्दी इसलिए की गई कि काँग्रेस 

तेज़ी के साथ बायें पक्ष की ओर जा रही थी और उसपर जनता का अधिकाधिक 
प्रभाव पड़ता जा रहा था | यह सोचा गया कि अगर भारत में आमूल राजनतिक 
परिवत्तेंन का दौर आ गया तो इसके मानी होंगे जनता की भिन्न-भिन्न शक्तियों या 
अंशों का प्राधान्य हो जाना, या कम-से-कम महत्वपूर्ण बन बैठना । और ये छाज़िमी 
तौर पर आमूल सामाजिक परिवर्तन पर जोर देंगे और इस तरह स्थापित स्वार्थों को 
धक्का पहुँचा जावेंगे । हिन्दुस्तानी स्थापित स्वार्थवाले इस आनेवाली आफ़त को देख- 
कर सहम गये और इसके कारण उन्होंने दूरगामी राजनैतिक परिवतेनों का विरोध 
किया । उन्होंने चाहा कि ब्रिटिश लोग यहाँ वतंमान सामाजिक ढाँचे को और स्थापित 
स्वार्थों को कायम रखने के लिए अन्तिम निर्णायक-शक्ति के तौर पर क़ायम रहें । औप- 
निवेशिक पद पर जो इतना जोर दिया गया उसके मूल में यही धारणा काम कर रही 
थी । एक दफ़ा तो एक मदहूर हिन्दुस्तानी लिबरल नेता मुझपर इस बात के लिए 
बिगड़ पड़े थे कि मेने ग्रेट ब्रिटेन के साथ होनेवाले समझौते के अंग-रूप ब्रिटिश फ़ौज के 
हिन्दुस्तान से तुरन्त हटा दिये जाने और उसकी जगह हिन्दुस्तानी फौज के लोकतल्त्र 
के मातहत कर दिये जाने पर जोर दिया था । वह तो यहाँतक आगे बढ़ गये थे कि 
वोले--..' अगर ब्रिटिश सरकार इस बात पर रजामंद हो भी जाय तो में अपनी पूरी 
ताक़त से इसका विरोध करूँगा” । किसी भी तरह की क़ौमी आज़ादी के लिए यह 
माँग बहुत ज़रूरी थी । फिर भी उन्होंने इसका जो विरोध किया वह इसलिए नहीं 
कि मौजूदा हालत में वह पूरी नहीं की जा सकती थी, बल्कि इसलिए कि वह 
अवाडञछनीय समझी गई । इसका आशिक कारण तो शायद यह डर हो कि बाहरी 
शक्तियां हमारे देश पर धावा बोल देगी, और वह समझते थे कि ब्रिटिश फौज उस 
समय हमारी रक्षा के काम आवेगी ! मगर ऐसे किसी हमले की सम्भावना हो या न 
हो, इसके अलावा भी किसी भी जानदार हिन्दुस्तानी के लिए यह खयाल ही कितना 
जलील करनेवाला हे कि वह किसी बाहरी आदमी से अपनी रक्षा करने के लिए कहे । 
मगर अंग्रेजों की सबल बाहु को हिन्दुस्तान में कायम रखने की ख्वाहिश की तह में 
असली बात यह नही थी । अँग्रेज़ो की ज़रूरत तो समझी गई थी खुद हिन्दुस्तानियों 
से, लोकतन्त्र से और जनता की आगे बढ़ती हुई लहर के प्रभाव से, हिन्दुस्तानी 
स्थापित स्वार्थों की रक्षा के लिए । 

इसलिए गोलमेज़ के प्रसिद्ध प्रतिगामी और साम्प्रदायिक ही नहीं बल्कि वे 
प्रतिनिधि भी जो अपनेकों उन्नतिशील और राष्ट्रवादी कहते थे, आपस में तथा 
ब्रिटिश सरकार के और अपने बीच अपने समान-हित की बहुत बातें पाते थे । राष्ट्र- 
धर्म सचमुच हमें बहुत व्यापक और भिन्न-भिन्न अर्थ रखनेवाला शब्द मालूम हुआ-- 

एक तरफ उसमें जहाँ वे लोग शामिल थे जो आज़ादी की लड़ाई में जूझते हुए जेल 
गये थे, तो दूसरी तरफ़ उसमें उन लोगों का भी समावेश होता था जो हमें जेल 
भेजनेवालों से हाथ मिलाते थे, उनकी क़तार में खड़े होते थे और उनके साथ बैठकर 
एक कार्य-त्ीति बनाने का आयोजन करते थे । एक दूसरे लोग भी हमारे देश में थे--- 
बहादुर राष्ट्रवादी, जो धारा-प्रवाह व्याख्यान झाड़ते थे, जो हर तरह से स्वदेशी- 
आन्दोलन को बढ़ावा देते थे | वे हमसे कहते थे कि इतीमें स्वराज का सार छिपा हुआ 
है । इसलिए कुरबानी करके भो स्वदेशी को अपनाओ; और तक़दीर से इस आन्दोलन 
की बदोलत उन्हे कुछ त्याग नहीं करना पड़ा । उछठा उनकी तिजञारत और मुनाफ़ा 
बढ़ गया । और जब एक तरफ कितने ही छोग जेल गये और लाठी-प्रहार का मुका- 
बिला किया, तो दूसरी तरफ वे अपनी दुकानों में बैठ-बठकर रुपये गिन रहे थे । बाद 
को जब राष्ट्रवाद ने ज़रा उग्र रूप धारण किया और उसमें ज्यादा जोखिम दिखाई 
दी तो उन्होंने अपने भाषणों का स्वर नीचा कर दिया, गरम दलवालों को बुरा कहने 
लगें और मुखालिफ़ों के साथ राज़ीनामे और ठहराव कर लिये। 

हमें सचमुच इसका कुछ खयाल या परवा नहीं थी कि गोल्मेज़-काम्फ्रेन्स ने 
क्या किया। वह हमसे बहुत दूर, अवास्तविक और खोखली थी और लड़ाई यहाँ 
हमारे कस्बों और गाँवों में हो रही थी । हमें इस बात में कोई भ्रम नही था कि 
हमारी लड़ाई जल्द ही खत्म हो जायगी, या ख़तरा सामने खड़ा है, मगर फिर भी 
१९३० की घटताओ ने हमे अपने राष्ट्रीय बल और दमखम का इत्मीनान करा दिया 
और उस इत्मीनान के भरोसे हमने भावी का मुकाबिला किया | 

दिसम्बर या जनवरी के शुरू की एक घटना से हमे बहुत दुःख पहुँचा। श्री श्रीनिवास 
शास्त्री ने एडिनबरो ( जहाँ में समझता हूँ कि उन्हें फ्रीडम आफ दि सिटी' उपाधि 
प्रदान की गई थी) के अपने एक भाषण में उन लोगों के प्रति नफरत के भाव जाहिर 
किये जो सविनय भंग-आन्दोलन के सिलसिले में जेल जा रहे थे। उस भाषण ते और 
खासकर जिस मौके पर वह दिया गया उसने हमारे दिलों को ज़रूमी कर दिया । क्यों- 
कि यद्यपि राजनीति में शास्त्रीजी से हमारा बहुत मतभेद था, तोभी हम उनकी 
इज्जत करते थे । 

रेम्ज़े मेकडानल्ड साहब ने, सदा की तरह, एक सद्भावपूर्ण भाषण के द्वारा 
गोलमेज-कान्फ़ेन्स का उपसंहार किया । उससें काँग्रेसियों से ऐसी अपील की हुई 
दिखाई दी कि वे बुरे मार्ग को छोड़ दें और भले आदमियों की टोली में मिल जायें ! 
ठीक इसी समय-- १९३१ की जनवरी के मध्य में--इलाहाबाद में कॉग्रेस की कार्य-समिति 
की एक बैठक हुई और दूसरी बातों के साथ-साथ इस भाषण और उसमें की गई 

अपील पर भी विचार किया गया । उस वक्त में नैनी-जेल में था और रिहा होने पर 
मेने उसकी कारंवाई का हाल सुना। पिताजी हाल ही कलकत्ते से लौटे थे और हालाँकि 
वह बहुत बीमार थे तोभी उन्होंने इस बात पर बहुत ज्ञोर दिया कि उनकी रोगशब्या 
के पास ही मेंबर लोग आकर चर्चा करें। किसीने यह सुझाया कि मि० मैकडानल्ड की 
अपील के जवाब में हमारी तरफ से भी कोई इशारा किया जाय और सबिनय भंग 
कुछ ढीला कर लिया जाय । इससे पिताजी बहुत उत्तेजित हो गये, अपने बिछौने पर 
उठ बैठे और कहा कि में तबतक समझौता न करूँगा जबतक कि राष्ट्रीय ध्येय प्राप्त 
नहीं हो जाता और अगर में अकेला ही रह गया तो भी में लड़ाई जारी रक्‍्खँगा । यह 
उत्तेजना उनके लिए बहुत ब्री थी। उनका तापमान बढ़ गया । आखिर डाक्टरों ने 
किसी तरह उन्हें राजी करके मेहमानों को वहाँ से हटाकर उन्हें अकेला रहने दिया । 

बहुत कुछ उन्हीके आग्रह से कार्य-समिति ने एक ऐसा प्रस्ताव पास किया था, 
जिसके अनुसार समझौता नहीं हो सकता था । उसके अखबारों में छपने के पहले ही 
सर तेजबहादुर सप्र्‌ और श्रीनिवास शास्त्री का एक तार पिताजी को मिला, जिसमें 
उनकी मभार्फत काँग्रेस से यह दरख्वास्त की गई थी कि वह इस विषय पर तबतक कोई 
फैसला न करे जबतक कि उन्हे बात-चीत करने का एक मौका न दिया जाय । वे 
लन्दन से बिदा हो चुके थे । उन्हें इस आशय का जवाब दिया गया कि कार्य-समिति ने 
एक प्रस्ताव तो पास कर दिया है, लेकिन जबतक आप दोनों यहाँ न आ जायेंगे और 
आपसे बात-चीत न हो जायगी तबतक वह प्रकाशित न किया जायगा । 

बाहर यह जो कुछ हो रहा था उसका हमें जेल में कुछ पता न था। हम इतना ही 
जानते थे कि कुछ होनेवाला है और इससे हम कुछ चिन्तित हो गये थे। हमें जिस बात का 
सबसे अधिक खयाल था,वह तो था २६ जनवरी के स्वतंत्र ता-दिवस का प्रथम वाधिकोत्सव, 
और हम सोचते थे कि देखें यह किस तरह मनाया जाता हैँ । बाद को हमने सुना कि 
वह सारे देश में मनाया गया । सभायें की गई और उनमें स्वाधीनता के प्रस्ताव का समर्थन 
किया गया और सब जगह वह एकसा पास किया गया, जिसे 'स्मारक प्रस्ताव” * कहा 
जाता था। इस उत्सव का संगठन एक तरह की करामात ही थी । क्‍योंकि न तो 
अख़बार न छापेखाने ही सहायता करते थे न तार व डाक से ही काम लिया जा सकता 
था | लेकिन फिर भी एक ही प्रस्ताव अपनी-अपनी प्रान्तीय भाषा में, कई बड़ी-बड़ी 
सभायें करके, करीब-करीब एक ही समय देशभर में, क्या देहात और क्या कस्बे सब 
जगह, पास किये गये । बहुतेरी सभायें तो कानून की अवहेलना करके की गई और 
पुलिस के द्वारा बलपूर्वक तितर-बितर की गई थीं। 

१. यह प्रस्ताव परिष्षिष्ट नं० ३ में दिया गया है । 

२६ जनवरी ने हमको नेती-जेल में गुजिश्ता सार का सिहावलोकन करते हुए 
और आगामी वर्ष को आशा की दृष्टि से देखते हुए पाया । इतने ही में दोपहर को 
एकाएक मुझे कहा गया कि पिताजी की हालत बहुत नाजुक हो गई है और मुझे फ़ौरन 
घर जाना होगा । पूछने पर पता चला कि में रिहा किया जा रहा हूँ । रणजीत भी 
मेरे साथ थे । | 

उस श्ञाम को हिन्दुस्तान की कितनी ही जेलों से बहुत-से दूसरे लोग भी छोड़े 
गये । ये लोग थे कार्य-समिति के मूल और स्थानापश्न सदस्य । सरकार हमें आपस में 
मिलकर हालात पर गौर करने का मौक़ा देना चाहती थी । इसलिए, में उसी शाम 
को हर हालत में छूट जाता । पिताजी की तबीयत की वजह से कुछ घण्टे पहले रिहाई 
हो गई । २६ दिन का जेल-जीवन बिताकर कमला भी उसी दिन लखनऊ-जेल से छोड़ 
दी गई । वह भी कार्य-समिति की एक स्थानापन्न मेंबर थी । 


द३्‌ 
पिताजी का देहान्त 


'ताजी को मेने दो हफ्ते बाद देखा । १२ जैंनवरी को नैनी में जब वह मिलने 

आये थे तब उनका चेहरा देखकर मेरे दिल को एक धक्का लगा था | तबसे 

अब उनकी तबीयत और ज्यादा खराब हो गई थी और उनके चेहरे पर ज्यादा वरम 

आ गया था । बोलने में कुछ तकलीफ़ होती थी और दिमाग़ पर पूरा-पूरा क़ाबू नहीं 

रहा था; लेकिन फिर भी उनकी संकल्प-शक्ति वैसी ही कायम रही थी और वह 
उनके शरीर और दिमाग़ को काम करने मे ताकत देती रही । 

मुझे और रणजीत को देखकर वह खुश हुए । एक या दो रोज़ बाद रणजीत 
(वह कार्य-समिति के सदस्यों की श्रेणी में नही आते थे इसलिए) वापस नैनी भेज दिये 
गये । इससे पिताजी को बहुत बुरा मालूम हुआ और वह बार-बार उनको याद करते 
थे और शिकायत करते थे, कि जब इतने सारे लोग मुझसे दूर-दूर से मिलने आते हे 
तब मेरा दामाद ही मुझसे दूर रक्‍्खा जाता हैं ! उनके इस आग्रह से डॉक्टर लोग 
चिन्तित थे और यह जाहिर था कि उससे पिताजी को कोई फायदा नहीं हो रहा 
था । ३ या ४ दिन बाद, में समझता हूँ डॉक्टरों के कहने से, युकत-प्रान्‍्त की सरकार 
ने रणजीत को छोड़ दिया । 

२६ जनवरी को, उसी दिन जिस दिन में छोड़ा गया, गांधीजी भी यरवडा-जेल 
से रिहा कर दिये गये ' में उत्सुक था कि वह इलाहाबाद आवे, और जब म॑ने उनके 
छूटने की खबर पिताजी को दी तो मेने देखा कि वह उनसे मिलने के लिए आतुर 
थे । एक जबरदस्त जन-समूह के द्वारा, जेसा कि बम्बई में पहले कभी नही देखा गया, 
स्वागत हो जाने के बाद दूसरे ही दिन गांधीजी बम्बई से चल पडे । वह इलाहाबाद 
रात को देर से पहुँचे । लेकिन पिताजी उनसे मिलने की इन्तजारी में जग रहे थे, 
और उनके आने से और उनके कुछ शब्द सुनने से पिताजी को बडी शान्ति मिली । 
उनके आने से मेरी माँ को भी बहुत शान्ति और तसल्ली रही । 

अब कार्य-समिति के जो मूल और स्थानापन्न मेम्बर रिहा किये गये थे, वे इस 
बीच में असमंजस में पडे हुए मीटिंग के लिए सूचनाओं का इन्तजार कर रहे थे । 
कितने ही लोग पित्ताजी की बाबत चिन्तित थे और तुरन्त ही इलाहाबाद आ जाना 
चाहते थे । इसलिए यह तय हुआ कि उन सबको फ़ौरन मीटिंग के लिए इलाहाबाद 
बुलो लिया जाय । दो दिन के बाद ३० या ४० लोग आ गये और हमारे मकान के 


पिताजी का देह्दान्त श्द्ह्‌ 


पास ही स्वराज-भवन में उनकी मीटिगें होने लगी । कभी-कभी मैं इन सीटियों में चला 
जाता था । लेकिन में अपनी चिन्ताओं में इतना मुब्तिला रहता था कि उनमें कोई 
उपयोगी हिस्सा नहीं लेता था और इस समय मुझे कुछ याद नहीं है कि वहाँ क्या-क्या 
निर्णय हुए थे। मेरा खयाल हैँ कि वे सविनय-भंग-आन्दोलन को जारी रखने के हक़ 
में हुए थे । 

ये मित्र और साथी लोग, जिनमें से बहुतेरे तो हाल ही जेल से छूटे थे 
और फिर शीघ्य ही जेल जाने की आशा लगाये बैठे थे, पिताजी से मिलना चाहते थे 
और उनके अन्तिम दर्शन करके अन्तिम बिदा लेना चाहते थे। सुबह-शाम उनमें से 
दो-तीन आते और पिताजी अपने इन पुराने साथियों का स्वागत करने के लिए आराम- 
कुर्सी पर बैठने का आग्रह करते थे। उनका डीलडौल तो बड़ा मगर चेहरा भाव-शून्य 
दिखाई देता था; क्योंकि वरम आ जाने के कारण चेहरे पर भाव प्रकट नहीं हो 
पाते थे। लेकिन जैसे-जैसे एक के बाद एक साथी आते और जाते थे, तैसे-तेसे उन्हें 
पहचान-पहचानकर उनकी आँखों मे चमक आ जाती थी। उनका सिर कुछ झुकता 
जाता था और नमस्कार के लिए हाथ जुड जाते थे। हालाँकि वह ज्यादा नही बोल 
सकते थे, कभी-कभी कुछ छाब्द बोलते थे, मगर फिर भी उनका पुराना हँसी-मज़ाक 
कायम था। वह एक बूढ़े शेर की तरह, जिसका शरीर बुरी तरह जरूमी हो गया हो 
और जिसकी ताकत शरीर से करीब-क्रीब चली गई हो, बेठे थे, लेकिन उस हालत में 
भी उनकी शान तो सिहों या राजाओं जैसी ही थी । जब-जब में उनकी तरफ़ देखता, 
तो में सोचता कि उनके दिमाग्न में क्या-क्या खयाल आते होगे ? क्या वह हम लोगों 
के काम-काज में दिलचस्पी लेने की हालत में नही रहे हैं ? यह साफ़ मालूम होता था 
कि वह अक्सर अपने-आपसे लड़ते थे ! चीज़ें उनकी पकड़ से निकलना चाहती थी 
और बह उनपर क़ाबू पाने की कोशिश करते थे । अख्लीर तक यह लड़ाई जारी रही । 
मगर वह हारे नही । जब-तब बड़ी ही स्पष्टता के साथ हमसे बातें करते थे--यहाँ 
तक कि जब गले की सिकुड़न से उनके मूंह से शब्द निकलना मुश्किल हो गया था 
तो वह कागज पर लिख-लिखकर अपना आशय ज़ाहिर करते थे । 

कार्य-समिति की बंठकों में, जोकि हमारे पड़ौस में ही हो रही थीं, उन्होंने, 
कहना चाहिए कि, कुछ भी दिलचस्पी नहीं ली । १५ रोज़ पहले इनसे उनका उत्साह 
ज़रूर बढ़ा होता, मगर अब शायद उन्होंने महसूस किया कि अब वह उससे बहुत दूर 
निकल गये हैं। उन्होंने गांधीजी से कहा-महात्माजी ! में जल्दी ही चला जानेवाला 
हूँ, स्वराज देखने के लिए जिन्दा नही रहूँगा । लेकिन में जानता हूँ कि आपने स्वराज 
फ़तह कर लिया हैँ और जल्दी ही उसे पा लेंगे ।” 


३०० मेरी कहानो 


जो दूसरे शहरों और सूबों से लोग आये थे उनमें से बहुतेरे चले गये । गांधीजी 
रह गये । कुछ और घनिष्ठ मित्र, करीबी रिश्तेदार और तीन नामी डाक्टर भी, जो 
उनके पुराने मित्र थे और जिनको वह कहा करते थे कि मैने अपना छारीर आपके 
हाथ में महफ़्ज रखने के लिए सौंप दिया हैँ। वे थे डाक्टर अन्सारी, विधानचन्द्र राय 
और जीवराज मेहता | ४ फ़रवरी को उनकी हालत कुछ भ्रच्छी दिखाई पड़ी और इस- 
लिए यह तय किया कि उससे फ़ायदा उठाकर उन्हें रऊखनऊ ले जाया जाय, जहाँ कि 
डीप एक्स-रे द्वारा इलाज की सुविधायें हैं । उसी दिन उन्हें हम मोटर से ले गये। 
गांधीजी और कुछ और लोग भी साथ गये । हम गये तो धीरे-धीरे, लेकिन फिर भी 
वह बहुत थक गये । दूसरे दिन थकावट दूर होती हुई मालूम हुई | लेकिन फिर भी 
कुछ चिन्ताजनक लक्षण दिखाई पड़ते थे । दूसरे दिन सुबह यानी छः फरवरी को में 
उनके बिछोने के पास बैठा हुआ उन्हे देख रहा था। रात उनकी तकलोफ और बेचेनी 
में बीती थी । यकायक मंने देखा, उनका चेहरा शान्त हो गया और लड़ने की शक्ति 
खत्म हो गई | मंने समझा कि उन्हें नीद लग गई हैं और इससे मुझे खुशी भी हुई । 
मगर मां की निगाह तेज़ थी । वह रो पड़ी । मेने उसकी तरफ देखा और कहां कि 
उन्हें नींद लग गई है, वह जाग जायेँगे । मगर वह नीद उनकी आखिरी नीद थी और 
उसके बाद फिर जगना नहीं हो सकता था । 

उसी दिन हम उनके शव को मोटर से इलाहाबाद लाये । में उसके साथ बंठा । 
रणजीत हाँक रहे थे और पिताजी का पुराना नौकर हरि भी साथ था। उसके पीछे 
दूसरी मोटर थी जिसमें माँ और गाँधीजी थे और उसके बाद दूसरी मोटरें थीं। में 
दिनभर भौंचक्का-सा रहा । यह अनुभव करना मुश्किल था कि कया घटना हुई हैं और 
एक के बाद एक हुई घटनाओं और बड़ी-बड़ी भीड़ों के कारण में कुछ सोच ही न 
सका । इत्तिला मिलते ही लखनऊ में बड़ी भीड़ जमा हो गई । वहां से शव को लेकर 
इलाहाबाद आये । शव हमारे राष्ट्रीय झंडे में लपेटा हुआ था और ऊपर एक बड़ा 
झंडा फहरा रहा था। मीलों तक ज़बरदरत भीड उनके प्रति अपनी श्रद्धांजलि अपंण 
करने जमा हुई थी | घर पर कुछ अंतिम विधियां की गईं ओर फिर गंगा-यात्रा को 
चले । जबरदस्त भीड़ साथ थी। जाड़े के दिन थे । संध्या की किरणें गंगा-तट पर 
छिटक रही थीं। और चिता की ऊंँची-ऊंची लपटों ने उस शरीर को खाक कर दिया, 
जिसका हमारे लिए और उनके इष्ट मित्रों के लिए और हिन्दुस्तान के छाखों लोगों के 
लिए इतना मूल्य और महत्व था । गांधीजी ने लोगों को कुछ हृदयर्पर्शी शब्द सुनाये 
और फिर हम सब लोग चुपचाप घर चले आये। जब हम उदास और सुनसान होकर 
लौट रहे थे, तब आकाश में तारे तेज़ी से चमक रहे थे । 


पिताजी का देहान्त “३०१ 


माँ को और मुझे हजारों सहानुभूति के संदेश मिले। लाड और लेडी अविन ने 
भी मां को एक सौजन्यपूर्ण संदेश भेजा । इस बहुत भारी सदभावना और सहानुभूति ने 
हमारे दुःख और शोक की तीब्रता को कम कर दिया था । लेकिन सबसे ज्यादा और 
आदइचये-जनक शान्ति और तसल्ली तो मिली गाधीजी के वहां मौजूद रहने से, जिसने 
कि माँ को और हम सब लोगों को हमारे शीवन के उस विपतकाल का सामना करने 
का बल दिया । 


मेरे लिए यह अनुभव करना मुश्किल था कि पिताजी अब नही है । तीन महीने ' 


बाद में, अपनी पत्नी और लड़की सहित, लंका गया था। हम लोग वहां नुवारा एलीया 
में शान्ति और आराम से कुछ दिन गुज़्ार रहे थे । वह जगह मुझे बहुत पसन्द आई 
और मुझे एकाएक खयाल हुआ कि पिताजी को यह जगह जरूर माफिक होगी । तो! 
उन्हें यहा क्‍यों न बुला लूँ ? वह बहुत थक गये होंगे और यहाँ आराम से उनको जरूर; 
फायदा होगा। मेने उन्हें इलाहाबाद तार देने की तेयारी करली थी । 

लंका से इलाहाबाद लौटते समय डाक से मुझे एक अजीब चिट्ठी मिली | लिफाफे 
पर पिताजी के हस्ताक्षर से पता लिखा हुआ था और उसपर न जाने कितने निशान 
और डाकखानों की मोहरें लगी हुई थी । मेने उसे खोला तो देखकर आशचयें हुआ कि 
वह सचमुच पिताजी का लिखा हुआ था, लेकिन तारीख उसपर पडी थी २८ फ़रवरी 
सन्‌ १९२६ की । बह मुझे १९३१ को गर्मियों में दिया गया था । इस तरह वह कोई 
साढ़े पाँच साल तक इधर-उधर सफ़र करता रहा। १९२६ में में जब कमला के साथ 
योरप रवाना हुआ तब पिताजी ने अहमदाबाद से वह खत लिखा था । इटालियन 
लॉयड स्टीमर के पते पर, जिससे कि म॑ यात्रा करनेवाला था, वह बम्बई भेजा गया 
था । यह साफ है कि वह उस वक़्त मुझे नही मिला और बहुतेरे स्थानों मे भ्रमण 
करता रहा और शायद कितने ही डाकघरों में हवा खाता रहा। अन्त को किसी 
मनचले आदमी ने उसे मुझे भेज दिया । कंसा अजीब संयोग है कि वह बिदाई का 
पत्र था ! 


रह 

स दिन और जिस वक्‍त मेरे पिताजी की मृत्यु हुई उसी दिन और प्रायः उसी 
समय बम्बई में गोलमेज़-कान्फ्रेन्स के कुछ हिन्दुस्तानी मेम्बर जहाज़ से उतरे। 
श्री श्रीनिवास शास्त्री और सर तेजबहादुर सप्र्‌ू और शायद दूसरे कुछ लोग, जिनका 
खयाल अब मुझे नही है, सीधे इलाहाबाद आये । गाधीजी तथा कार्य-समिति के कुछ 
और सदस्य वहाँ पहले ही मौजूद थे । हमारे मकान पर खानगी मीटियगें हुई, जिनमें 
यह बताया गया कि ग्ोलमेज़-कान्फेन्स में क्या-क्या हुआ ? मगर शुरू में ही एक 
छोटी-सी घटना हुई । श्री श्रीनिवास श्ञास्त्री ने खुद-बखुद अपने एडिनबरोवाले भाषण के 
सम्बन्ध में खेद प्रकट किया । उन्होंने यह भी कहा कि अपने आसपास के वातावरण 
का मुझपर हमेशा असर हो जाता हैँ और में अत्यूक्ति और शब्दाडम्बर में बह 
जाता हूँ । 
इन प्रतिनिधियों ने हमे गोलमेज़-कान्फ्रेन्स के सम्बन्ध में ऐसी कोई मार्क की बात 
नहीं कही, जिसे हम पहले से नही जानते हों । हाँ, उन्होंने यह अलबत्ते बताया कि 
वहाँ परदे के पीछे कैसी-कंसी साजिशे हुई, और फलां 'लार्ड' या फ़लां सर' ने खानगी में 
क्या-क्या किया । हमारे हिन्दुस्तानी लिबरल दोस्त हमेशा सिद्धान्तों की और हिन्दुस्तान 
की परिस्थिति की वास्तविकताओं की बनिस्बत इस बात को ज्यादा महत्व देते हुए 
दिखाई देते हे कि बड़े अफ़सरों ने खानगी बातचीत में या गप-शप में क्या-क्या कहा | 
लिबरल नेताओं के साथ हमारी जो कुछ बातचीत हुई, उसका कोई नतीजा न निकला । 
हमारी पिछली राय ही और मज़बूत हो गई कि गोलमेज्ञ-कास्फेन्स के निर्णयों की 
कुछ भी वक़्त नहीं है । किसीने सुझाया--मे उनका नाम भूल गया हूँ--कि गॉधीजी 
वाइसराय को मुलाक़ात के लिए लिखें और उनके साथ खुलकर बातचीत करलें । वह 
इसपर रजामन्द हो गये । हालाकि में नहीं समझता कि उन्होने फल-प्राप्ति की कोई 
आशा की हो । मगर अपने उसूल को सामने रखते हुए वह हमेशा मुखालिफों के साथ, 
कुछ क़दम आगे जाकर भी, शिलने ओर बातचोत करने को तंयार रहते हे । उन्हें 
चूँकि अपने पक्ष की सत्यता का पूरा विश्वास रहता है, इसलिए वह दूसरे पक्ष के लोगों 
को भी क़ायर करने को आशा रखते थे । मगर जो वह चाहते थे वह बौद्धिक 
विश्वास से शायद कुछ ज्यादा था। वह हमेशा मानसिक परिवत्तंन की कोशिश करते 
है । राग-द्वेष के बन्धनों को तोड़कर दूसरे की सदिच्छा और उच्च-भावनाओं तक 

पहुँचने की कोशिश करते हें । वह जानते थे कि यदि यह परिवत्तन हो गया तो 
विश्वास का आना आसान हो जायगा, या अगर विश्वास ने भी आ सका तो विरोध 
ढीला हो जायगा और संघर्ष की तीव्रता कम हो जायगी । अपने व्यक्तिगत व्यवहारों 
में अपने विरोधियों पर उन्होंने इस तरह्‌ की बहुतेरी विजय प्राप्त की 'है, और यह 
ध्यान देने योग्य बात है कि वह महज़ अपने व्यक्तित्व के ज़ोर पर किसी विरोधी 
को कैसे अपनी तरफ़ कर लेते हैं । कितने ही आलोचक और निन्दक उनके व्यक्तित्व 
से प्रभावित होकर उनके प्रशंसक बन गये, और हालांकि वह नुक्ताचीनी करते रहते 
है, मगर उसमें कही उपहास या खिल्ली उड़ाने का नामोनिशान नहीं रहता । 

चूँकि गांधीजी को अपने सामथ्यं का पता है, वह हमेशा उन लोगों से मिलना 
पसन्द करते हे जो उनसे मत-भेद रखते हे । मगर किसी व्यक्तिगत या छोटे मामलों 
में व्यक्तियों से व्यवहार करना एक बात हैं और ब्रिटिश-सरकार जैसी, जो विजयी 
साम्राज्यवाद की प्रतिनिधि है, अमूर्त वस्तु से व्यवहार करना बिलकुल दूसरी बात हूं; 
इस बात को जानते हुए, गांधीजी कोई बड़ी आशा लेकर लार्ड अविन से मिलने नहीं 
गये थे । सविनय भंग-आन्दोलन अब भी चल रहा था | मगर वह ढीला पड़ गया था; 
क्योंकि उधर सरकार से 'सुलह' करने की बातों का बड़ा जोर था । 

बातचीत का इन्तज़ाम फौरन हो गया और गांधीजी दिल्‍ली रवाना हुए । हमसे 
कहते गये कि अगर वाइसराय से कामचलाऊ समझ्ौौते के बारे में कोई बातचीत संजीदा 
तौर पर हुई तो में कार्य समिति के मेम्बरों को बुला लूँगा। कुछ ही दिनों बाद हमें 
दिल्‍ली का बुलावा आया । त्तीन हफ्ते तक वहाँ रहे | रोज़ मिलते और लम्बी-लम्बी 
बहस करते-करते थक जाते । गाधीजी कई बार लार्ड अविन से मिले। मगर कभी- 
कभी बीच में तीन-चार रोज़ खाली भी ज।ते। शायद इसलिए कि भारत-सरकार 
लन्दन में इण्डिया-आफिस से सलाह-मशवरा किया करती थी । कभी-कभी देखने मे 
जरा-जरा-सी बात या कुछ शब्दो के कारण ही गाड़ी रुक जाती। एक ऐसा लफ्ज़ 
था सविनय-भग को स्थगित कर देना । गाधीजी बराबर इस बात को स्पष्ट करते 
रहे कि सविनय-भग आखिरी तौर परन तो बन्द ही किया जा सकता हैँ न छोड़ा 
ही जा सकता हैं; क्‍योंकि यही एक-मात्र हथियार हिन्दुस्तान के लोगों के हाथ मे है। 
हाँ, वह स्थग्रित किया जा सकता है । लाड़ अविन को इस बात पर आपत्ति थी। वह 
ऐसा शब्द चाहते थे, जिसका अर्थ निकलता हो सविनय-भंग छोड़ दिया गया | लेकिन 
यह गांधीजी को मंजर नहीं होता था| आख़िर “रोक देना' शब्द इस्तेमाल किया 
गया । विदेशी कपड़े और शराब की दृकानों पर धरना देने की बाबत भी लम्बी-चौड़ी 
बहस हुई । हमारा बहुतेरा समय समझौते की अस्थायी तजवीज़्ों पर गौर करने में 

छगा और मूलभूत बातों पर कम ध्यान दिया गया । शायद यह सोचा गया कि जब 
यह कामचलाऊ समझौता हो जायया और रोज्ञ-रोज़ की लड़ाई रोक दी जायगी तब 
अधिक अनुकूल वातावरण में आधार-भूत बातों पर ग़ौर किया जा सकेगा । हम 
उस बातचीत को एक आरजी सुलह तक ले जानेवाली मान रहे थे, जिसके बाद 
असली विषयों पर आगे और बातचीत की जायगी। 

उन दिनों दिल्‍ली में हर तरह के लोग खिच-खिचकर आते थे। बहुत-से विदेशी, 
खासकर अमेरिकन, अख़बार-नवीस थे और वे हमारी ख़ामोशी पर कुछ नाराज़-से थे। 
वे कहते कि आपकी बनिस्वत तो हमें ग!धी-अगविन-बातचीत के बारे में नई दिल्ली के 
सेक्रेटरिएट से ज्यादा खबरें मिल जाती हें। और यह बात सही थी। इसके बाद 
बड़े-बड़े अल्काबधारी लोग थे जो गांधीजी के प्रति अपना सम्मान प्रदर्शित करने के 
लिए दौड़ आते थे । क्योंकि अब तो भमहात्माजी का सितारा बुलंद जो हो गया था । उन 
लोगों को जो अबतक गांधीजी से और काग्रेस से दूर रहे और जब-तब उतकी बुराई 
करते रहे, अब उसका प्रायश्चित्त करने के लिए आते देखना मजेदार लगता था। 
कॉग्रेस का बोलबोला होता हुआ दिखाई देता था, और कौन जाने आगे क्या-क्या 
होकर रहे, इसलिए बेहतर यही हैं कि काग्रेस और उसके नेताओं के साथ मैलजोल 
करके रहा जाय । एक साल के बाद ही उनमें दूसरे परिवर्तत की लहर आई दिखाई 
दी । बे काग्रेस के प्रति तथा उसके तमाम कार्यो के प्रति जोरों के साथ अपनी घ॒ुणा 
प्रदर्शित करते और कहते थे कि हमसे-इनसे कोई वास्ता नहीं है । 

फ़िरकापरस्त लोग भी इन घटनाओं से जगे और उन्हें यह आशंका पैदा हुई कि 
कही ऐसा न हो कि आनेवाली व्यवस्था में उनके लिए कोई ऊँचा स्थान न रह जाय, 
और इसलिए कई लोग गाधीजी के पास आये और उनको यकीन दिलाय। कि कौमी 
मसले पर हम समझौता करने को बिलकुल रजामन्द हे । अगर आप शुरुआत भी 
कर दें तो समझौते में कोई दिक्कत पेश न आयगी । 

ऊँची और नीची सभी श्रेणियों के लोगों का सतत प्रवाह डा० अन्सारी के बंगले 
की ओर हो रहा था, जहॉकि गांधीजी और हममें से बहुतेरे लोग ठहरे थे, ओर फुरसत 
के वक्‍त हम उन्हें दिलचस्पी से देखते और फायदा भी उठाते थे। कुछ सालो से हम 
ख़ास करके कस्बों में और देहात में रहनेवाले गरीबों के और उन लोगों के जो जेलो में 
ढूँस दिये गये थे, संपर्क में आते रहते थे; लेकिन धनी-मानी और खुशहाल लोग जो 
गांधीजी से मिलने आते थे, मानव-प्रकृति का दूसरा पहलू सामने रखते थे। वह पहुल्‌ 
जो घटनाओं और स्थितियों के साथ अपना मेल मिलाना जानता है । क्‍योंकि जहां 
कही उन्हें सत्ता और सफलता दिखाई दी वे उसी तरफ झुक गये और अपनी मधुर 

मुस्कान से उसका स्वागत करने लगे । उनमें कितने ही हिन्दुस्तान में प्रिटिश-सरकार के 
मजबूत स्तम्भ थे। बह जानकर तसल्ली होती थी कि वे भारत में जो भी अन्य 
कोई सरकार कायम होगी उसके भी उतने ही सुदृढ़ स्तम्म बन जायेंगे । 

उन दिनों अक्सर में सुबह गांधीजी के साथ नई दिल्‍ली में घूमने जाया करता 
था । यही एक ऐसा वक्‍त था कि मामूली सौर पर कोई आदमी उनसे बात करने का 
मौक़ा पा सकता था; क्योंकि उतका शेष सारा समय बंटा हुआ था । एक-एक मिनट 
किसी काम या किसी व्यक्ति के लिए नियत था | यहाँतक कि सुबह के घूसने का 
वक्‍त भी किसीको बात-चीत के लिए, मामूली तौर पर किसी विदेश से आये हुए या 
किसी मित्र को, दे दिया जाता था जो उनसे व्यक्तिगत सलाह-मशवरे के रहिए आते 
थे । हमने बहुत-से विषयों पर बात-चीत की । गुजिश्ता जमाने पर भी और मौजूदा 
हालत पर भी; और खासकर भविष्य पर भी । मुझे याद है कि उन्होंने मुझे किस 
तरह कांग्रेस के भविष्य के बारे में अपने एक विचार से आश्चयं में डाल दिया। मेने 
तो ख़थाल कर रक्खा था कि आज़ादी मिल जाने पर काँग्रेस की हस्ती अपने-आप सिट 
जायगी । लेकिन उसका विचार था कि काँग्रेस बदस्तूर रहेगी--सिर्फ एक शर्त होगी, । 
कि वह अपने लिए एक आडिनेन्स पास करेगी, जिसके मुताबिक उसका कोई भी 
मेम्बर राज्य में वेतनिक काम न कर सकेगा और अगर राज्य में हुकूमत का पद ग्रहण । 
करना चाहे तो उसे कांग्रेस छोड़ देनी होगी । मुझे इस समय यह तो याद नही है कि 
उन्होंने अपने दिभास में उसका कंसा ढाँचा बिठाया था; मगर उसका तात्पये यह था 
कि काग्रेस इस प्रकार अपनी अनासक्ति और निःस्वार्थ भाव के कारण सरकार के 
प्रबंध तथा दूसरे विभागों पर जबरदस्त नेतिक दबाव डाल सकेगी और उन्हें ठीक रास्ते 
पर क़ायम रख सकेगी । 

यह एक अनोखी कल्पना है, जिसे समझ लेना मुश्किल है और जिसमें 
बेशुम/र दिक्‍कतें पेश आती हूं ! मुझे यह दिखाई पड़ता हैं कि यदि ऐसी किसी सभा 
की कल्पना की भी जाय तो किसी स्थापित स्वार्थ के ह्वरा उसका दुरुपयोग किया 
जायगा । मगर उसकी व्यावहारिकता को एक तरफ रख दें, तो इससे गांधीजी के 
विचारों का कुछ आधार समझने में जरूर मदद मिलती है। यह आधुनिक दरू-व्यवस्था 
की कल्पना के बिलकुल विपरीत है; क्योंकि आधुनिक व्यवस्था तो किसी पूवे-निर्दिचत 
कल्पना के मुताबिक राजनेतिक और आधिक ढाँचे को बनाने के लिए राज्यसत्ता पर 
कब्जा करने के खयारू पर बनी हुई है । यह उस दर-व्यवस्था के भी विरुद्ध हैं, जोकि 
आज-कल अवसर पाई जाती है और जिसका कार्य श्री आर० एच० टानी के शब्दों में 
“ज्यादा-से-ज़्यादा गधों को ज्यादा-से-ज्यादा गाजरें खिलाना है । 
२७० 

गांधीजी के लोक-तन्त्र का खयाल निश्चित रूप से आध्यात्मिक है। मामूली अर्थ 
में उसका तादाद से या बहुमत से या प्रतिनिधित्व से कोई वास्ता नहीं! उसकी बुनियाद 
है सेवा और त्याग और वह नैतिक दबाव से ही काम लेती हैं। हाल ही प्रकाशित 
अपने एक वक्तव्य में ( १७ सितंबर १९३४ ) लोकतंत्र की उन्होंने व्याख्या दी है । 
वह ॒अपनेको “पैदायशी लोकतन्त्र-वादी' मानते हे और कहते हैं कि अगर “मनुष्यजाति 
के निहायत गरीब-से-गरीब के साथ अपने-आपको बिलकुल मिस देने से, उनसे बेहतर 
हालत में अपनेको न रखने की उत्कंठा से और उनके समतल तक पहुँचने के जागृत 
प्रयत्न से किसीको इस दावे का अधिकार मिल सकता हैं, तो में अपने लिए यह दावा 
करता हूं ।! आगे चलकर वह लोकतंत्र की विवेबना इस प्रकार करते हैं:-- 

“हमें यह बात जान लेनी चाहिए कि काँग्रेस के अपने लोकतत्री-स्वरूप और 
प्रभाव की इज्ज़त उसके वाधिक अधिवेशन में खिच आनेवाले प्रतिनिधियों या दशकों 
की तादाद के कारण नही, बल्कि उसकी की हुई सेवा के कारण है, जिसकी मात्रा 
रोज-ब-रोज बढ़ती जा रही है । परिचमी लोकतंत्र अगर अबतक विफल नहीं हुआ है 
तो कम-से-कम वह आजमाइश पर ज़हूर हें । ईदवर करे कि हिंदुस्तान में प्रत्यक्ष 
सफलता के प्रदर्शन के द्वारा लोकतंत्र के सल्‍ञ्चे विज्ञान का विकास हो । 

“नीति-अ्रष्टता और दम्भ लोकतत्र के अनिवार्य फल न होने चाहिएँ जैसे कि वे 
निःसंदेह हाल में हो रहे हे, ओर न बड़ी संख्या लोकतंत्र की सच्ची कसौटी है । यदि 
थोड़े-से व्यक्ति जिनके प्रतिनिधि बनने का दावा करते हैँ उनकी स्पिरिट, आशा और 
होंसले का प्रतिनिधित्व करते है, तो वह लोकतंत्र के सच्चे भाव से असंगत नहीं है । 
मेरा यह मत है कि लोकतंत्र का विकास बल-प्रयोग करके नहीं किया जा सकता हैं। लोक- 
तंत्र की भावना बाहर से नहीं लादी जा सकती ; वह तो अंदर से ही लाई जा सकती है ।' 

यह निश्चय ही पश्चिमी लोकतंत्र नही है, जेसा कि वह खुद कहते है । बल्कि 
कौतूहल की बात तो यह हैँ कि वह कम्यूनिस्टो के लोकतंत्र की धारणा से मिलता- 
जुलता है; क्योंकि उसमें भी आध्यात्मिकता की झलक है । थोड़े-से कम्यूनिस्ट जनता 
की असली आकाक्षाओं और आवध्यकताओं के प्रतितिधित्व का दावा कर सकते 
हैं, चाहे जनता को इसका पता न भी हो । जनता उनके लिए एक आध्यात्मिक वस्तु 
हो जायगी और बे इसका प्रतिनिधित्व करने का दावा करते हे । फिर भी वह समानता 
थोड़ी ही है और हमको बहुत दूर तक नही ले जातो है। जीवन को देखने और उस 
तक पहुँचने के साधनों में बहुत ज्यादा मतभेद है--मुल्यत: उसे प्राप्त करने के साधन 
और बल के सम्बन्ध में | 

गाघीजी चाहे लोकतंत्री हों या न हों, वह भारत की किसान-जनता के प्रतिनिधि 

अवदब्य है । वह उन करोड़ो की जाग्रत और सुप्त इच्छा-शक्षित कें सार-रूप है । यह 
शायद उनका प्रतिनिधित्व करने से कहीं ज्यादा हे; क्‍योंकि वह करोड़ों के आदर्शो 
की सजीव मुत्ति हैं। हाँ, वह एक औसत किसान नही है | वह एक अत्यन्त कुशाग्र- 
बुद्धि, उच्च भावना और सुरुचि तथा व्यापक दृष्टि रखनेवाले पुरुष हँ--बहुत 
सहूृदय, फिर भी आवद्यक. रूप से एक तपस्वी, जिन्होंने अपने विकारों और भावनाओं 
का दमन करके उन्हें दिव्यत्व प्रदाल किया है और आध्यात्मिक मार्गों में प्रेरित किया 
हैं। उनका एक जबर्दस्त व्यक्तित्व है जो चुम्बक को तरह हरेक को अपनो ओर 
खीच लेता है और अपने प्रति भयंकर वफादारी और ममता को दूसरों के हृदय में 
उमड़ाता है । यह सब एक किसान से कितना भिन्न और कितना परे है ? और इतना 
होने पर भी वह एक महान्‌ किसान हूं जो बातों को एक किसान दुष्टि-बिदु से देखते 
हैँ और जीवन के कुछ पहलुओं के बारे में एक किसान की ही तरह अन्धे हैं । लेकिन 
भारत किसान-भारत है, और बह अपने भारत को अच्छी तरह जानते हें और उसके 
हलके-से-हलके कम्पनों का भी उनपर तुरंत असर होता हैं । वह स्थिति को ढीक-ठीक 
और प्राय: सहज-स्फूति से जान लेते हें और ऐन मौके पर काम करने की अद्भुत 
सूझ रखते हैं । 
ब्रिटिश सरकार ही के लिए नही, बल्कि खद अपने लोगों और नजदीकी 
साधियो के लिए भी वह एक पहेली और एक समस्या बने हुए है । शायद दूसरे किसी 
भी देश में आज उनका कोई स्थान न होता । मगर हिन्दुस्तान, आज भी ऐसा मालूम 
होता है. पंगम्बरों जैसे घामिक पुरुषों को, जो पाप और मुक्ति और अहिंसा की 
बातें करते हैं, समझ लेता है या कम-से-कम उनकी कदर करता है। भारत का धामिक 
साहित्य बड़ें-बडे तपस्वियों की कथाओं से भरा पड़ा है, जिन्होंने घोर त्याग और तप 
के द्वारा बहुत पृण्य का संचय करके छोटे-छोटे देवताओं के प्राधान्‍्य को हिला दिया तथा 
प्रचलित व्यवस्था को उलट-पलट दिया । जब कभी मेने गांधीजी की अक्षय आध्यात्मिक 
भण्डार से बहनेवाली विलक्षण कार्य-शक्ति और आस्तरिक बल को देखा है, तो मुझे 
अक्सर ये कबायें याद आ जाया करतो हे । वह सपष्टतः दुनिया के मामूली नमूने के 
नही हैं । बह तो बिरले और और ही तरह के सांचे में ढाले गये हे और उनकी आँखों 
से मानों एक अज्ञात हमारी तरफ घूरता रहता है । 
हिन्दुस्तान पर, करूबों के हिन्दुस्तान पर ही नहीं, नये औद्योगिक हिन्दुस्तान पर 
: भी, किसानपन की छाप लगी हुई है और उसके लिए यह स्वाभाविक था कि वह अपने 
£ इस पुत्र को अपने ही छायक़ और फिर भी अपनेसे इतना भिन्न एक देव-मूत्ति और 
५ एक भ्रिय नेता बनावे । उन्होंने पुरानी और धुंधली स्मृतियों को फिर ताज। किया और 


! 

उसको खुद अपनी ही आत्मा की झलकें दिखलाई । वर्तमान काल की घोर मुसीबतों से 
कुचली जाने के कारण उसे भूतकाल के असहाय गीत गाने और भविष्य के गोल-मोल 
स्वप्न देखने में तसल्‍ली मालम होती थी । मगर वह आया ओर उसने हमारे दिलों को 
आशा और हमारे जीर्ण-ज्षीणं शरीर को बल दिया और भविष्य हमारे लिए एक मनो- 
मोहक बन गया । इटालियनों के दोमुहे देवता जेनस की तरह भारत पीछे भूतकारू 
की तरफ और आगे भविष्यकाल की तरफ देखने लगा और दोनों के समन्वय की 
कोशिक्ष करने लगा । 

हममें से कितने ही इस किसान दृष्टिकोण से कटकर अलग हो गये थे और 
पुराने आचार-बिचार और धर्म हमारे लिए विदेशी-से बन गये थे। हम अपनेकों नई 
रोशनी का कहते थे और त्रगत्ति, उद्योगीकरण, ऊँचे रहन-सहन और समष्टीकरण की 
भाषा में सोचते थे | किसान के दृष्टिबिन्दु को हम प्रतिगामी समझते थे और कुछ 
लोग, जिनकी संख्या बढ़ रही हैं, समाजवाद और कम्यूनिज्म को अनुकूल दृष्टि से देखते 
थे । ऐसी दक्षा में यह प्रश्न है कि हमने कैसे गांधोजी की राजनीति में उनका साथ 
दिया और किस तरह बहुतसी बातों में उनके भक्त और अनुयायी बन गये ? इस 
सवाल का जवाब देना मुश्किल हे और जो गांधीजी को नही जानता हैं उसे उस जवाब 
से तसलल्‍ली न हो सकेगी । बात यह है कि व्यक्तित्व एक ऐसी चीज्ञ है जिसकी व्याख्या 
नही हो सकती । वह एक अजीब बल हैं जिसका मनुष्य के अन्तःकरण पर अधिकार 
हो जाता है और गांधीजी के पास यह शक्ति बहुत बड़ी तादाद में है और जो लोग 
उनके पास आते हे उन्हे बह अक्सर मुख्तलिफ रूप में दिखाई पड़ते हैं । यह ठीक है कि 
बह लोगों को जाकर्षित करते हैं, मगर लोग जो उनतक गये हैँ और जाकर ठहर गये है 
सो तो अख्ीर में अपने बौद्धिक विश्वास के कारण ही । यह ठीक है कि वे उनके जीवन- 
सिद्धान्त से या उनके कितने ही आदर्शो से भी सहमत न थे; कई बार तो वे उन्हें 
समझते भी न थे; मगर जिस कार्य को करने का उन्होंने आयोजन किया वह एक मूर्त 
और प्रत्यक्ष वस्तु थी, जिसको बुद्धि समझ सकृती थी और उसकी कदर कर सकती थी। 
हमारी निष्कियता ओर अकमंण्यता की लंबी परम्परा के बाद, जोकि हमारी मुर्दा राज- 
नीति में पोषित चली आ रही थी, किसी भी कार्य का स्वागत ही हो सकता था । फिर 
एक बहादुराना और कारगर कार्य का तो, जिसके कि आसपास नैतिकता का तेजोबलय 
भी जगमगा रहा हो, पूछना ही क्‍या ! बुद्धि और भावना दोनों पर उसका असर हुए 
बिता नहीं रह सकता था। फिर धीरे-धीरे उन्होंने अपने कार्य के सही होने का भी 
कायल हमें कर दिया और हम उनके साथ हो लिये, हालांकि हमने उनके जीवन-तत्त्व 
को स्वीकार नहीं किया । कार्य को उसके मूलभूत विचार से अलग रखना कदाबित्‌ 

उचित विधि नहीं है और उससे आगे चलकर तकलीफ और मानसिक संघर्ष हुए बिना 
नहीं रह सफता । हमने मोटे तौर पर यह उम्मीद की थी कि गांधीजी चूंकि एक 
कर्मयोगी हैं और बदलनेवाली हालूतों का उनपर बहुत जल्दी असर होता है, इसलिए 
उस रास्ते पर आगे बढ़ेंगे जोकि हमें सही दिखाई देता था और हर हालत में यह 
रास्ता जिसपर बह चल रहे थे अबतक तो सही ही था और अगर आगे चरुकर हमें 
जुदे-जुदे रास्ते चछना पड़े तो उसका पहले से खयाल बनाना बेवकूफी होगी । 
इस सबसे यह जाहिर होता है कि न तो हमारे विचार सुलझे हुए थे और न 
निश्चित । हमेशा हमारे दिछू में यह भावना रही कि हमारा मार्ग चाहे अधिक तर्क- 
शुद्ध हो मगर गांधीजी हिन्दुस्तान को हमसे कहीं ज्यादा अच्छी तरह जानते हें और 
जो शख्स इतनी जबरदस्त श्रद्धा. भक्ति का अधिकारी बन जाता है उसके अन्दर कोई 
ऐसी बात अवष्य होनी चाहिए जो जनता की आवश्यकताओं और उच्च आकांक्षाओं 
के माफिक हो । हमने सोचा कि यदि हम उनको अपने विचारों का कायछख कर सके 
तो हम जनता को भी अपने मत का बना सकेंगे, और हमें यह संमवनोय दिखाई 
पड़ता था कि हम उनको कायल कर सकेंगे | क्योंकि उनके किसान दृष्टिकोण के रहते 
हुए भी वह एक पैदायशी बागी हूँ, एक क्रान्तिकारी हे, जो भारी-भारी परिवत॑नों के 
लिए कमर कसे रहते हे और जिसे परिणाम की आशंकायें रोक नही सकतीं । 
किस तरह उन्होंने इन सुस्त और पस्तहिम्मत लोगों को एक अनुशासन में 
बाँधकर काम में जोत दिया--बल-प्रयोग करके या दुनयवी छारूच देकर नहीं बल्कि 
महज़ मीठी निगाह, कोमल शब्द और इनसे भी बढ़कर खुद अपने उदाहरण के द्वारा ! 
सत्याग्रह की शुरुआत के दिलों में, ठेठ १९१९ में, मुझे याद है कि बम्बई के उमर 
सोभानी उन्हें प्यारा सलेब डाइवर' कहा करते थे । अब इस एक यूग में तो हारूत 
और भी बदल गई हैं । उमर उन परिवतेनों को देखने के लिए मौजूद नहीं हैं । मगर 
हम जो ज्यादा खुशकिस्मत रहे, १९३१ के शुरू महीनों से पीछे के ज़मानों को देखते 
हैं तो दिल उमंग और अभिमान से भर जाता हैं । १९३१ का साल संचमृत्र हमारे 
लिए एक आइचर्य का साल था और ऐसा मालूम होता था कि ग्रांधीजी ने अपनी जादू 
की लकड़ी से हमारे देश का नकद ही बदल दिया है । कोई ऐसा मूर्ख तो नही था 
जो यह समझता हो कि हमने ब्रिटिश सरकार पर आखिरी विजय पा ली है । हमें जो 
', अभिमान होता था उसका सरकार से कोई ताल्लुक नहीं है । हमे तो अपने लोगों, अपनी 
; बहनों, अपले नौजवानों और बच्चों पर, इस आन्दोलन में जिस तरह उन्होंने योग 
दिया उसपर, फल्म था । वह एक आध्यात्मिक छाभ था जोकि किसी भी समय और 
। किन्‍्हीं भी लोगों के लिए कीमती था | मगर हमारे लिए तो जोकि गुलाम और दलित 


।॒ 

हैं, दुहेरा उपकारी था, और हमें इस बात की चिन्ता थी कि कोई ऐसी बात न हो 
जाय कि जिससे यह लाभ हमसे छिन जाय । 

खास मुझपर तो गाँधीजी ने असाधारण कृपा और उदारता दिखाई है और 
मेरे पिताजी की मृत्यु ने तो उन्हें ख़ास तौर पर मेरे नजदीक ला दिया है। मुझे जो 
कुछ कहना होता था उसको वह बहुत ही धीरज के साथ सुनते थे और मेरी इच्छाओं 
को पूरा करने के लिए उन्होंने हर तरह की कोशिश की है | इससे अवश्य ही में यह 
सोचने लगा था कि यदि में और कुछ दूसरे साथी उनपर लगातार अपना असर 
डालते रहे तो सम्भव है उन्हे समाजवाद की ओर प्रेरित कर सकेंगे, और उन्होंने खुद 
भी यह कहा था कि जैसे-जैसे मुझे रास्ता दिखाई देगा में एक-एक क़दम बढ़ता 
जाऊँगा । उस वक्‍त मुझे यह लाजिमी-सा दिखाई देता था कि वह समाजवाद के मूल 
सिद्धान्त या स्थिति को स्वीकार कर लेंगे; क्‍योंकि मुझे तो मौजूदा समाज-व्यवस्था से 
हिंसा, बेइन्साफ़ी, खराबी और नाश से बचने का दूसरा कोई रास्ता दिखाई नही देता 
था । मुमकिन है कि साधनों से उतका मतभेद हो, मगर आदर्श से नही। उस वक्‍त 
मेने यही खयाल किया था | मगर अब में महसूस करता हूं कि गाँधीजी के आदर्शों में 
और समाजवाद के ध्येय में मूल भेद है । 

अब हम फिर फ़रवरी १९३१ की दिल्ली में चलें। गाँधी-अविन-बातचीत होती 
रहती थी। वह एकाएक रुक गई | कई दिनों तक वाइसराय ने गाँधीजी को नही बुलाया 
और हमे ऐसा लगा कि बात-चीत टूट गई। कार्य-समिति के सदस्य दिल्‍ली से अपने-अपने 
सूबों सें जाने की तंथारी कर रहे थे। जाने से पहले हम लोगों ने आपस में भावी कार्य 
की रूप-रेखाओं और सबिनय भंग पर (जोकि अभी उसूलन जारी था) विचार-विनियम 
किया । हमें यकीन था कि ज्योंही बातचीत के टूटने की बात पक्के तौर पर ज़ाहिर हो 
जायगी त्योंही हमारे सबके लिए मिलकर बातचीत करने का मोौक़ा नहीं रह जायगा । 

हम गिरफ्तारियों की अपेक्षा रखते थे । हमसे कहा गया था और यह ॒ सम्भव 
भी दीखता था कि अबके सरकार काँग्रेस पर जोर का धावा बोकेगी | वह अबतक के 
दमन से बहुत भयंकर होगा । सो हम आपस में आखिरी तौर पर मिल लिये और हम- 
ने आन्दोलन को भविष्य में चलाने के विषय में कई प्रस्ताव किये। एक प्रस्ताव खास 
तौर पर मार्क का था ॥ अबतक रिवाज़ यह था कि कार्यवाहक सभापति अपने गिर- 
फ्तार होने पर अपना वारिस सुकरंर करदे और कार्य-समित्ति में जो स्थान खाली हों 
उनके लिए भी मेम्बरों को नामजद करदे। स्थानापन्न कार्य-समितियों की शायद ही 
कभी बैठकें होती थीं और उन्हें किसी भी विषय में नई बात करने की बहुत कम सत्ता 
थी । वे सिर्फ़ जेल जाने भर को थीं। और इसमें एक जोखम हमेशा ही लगी रहती 


दिल्ली का समझोता ३१९ 


थी । वह यह कि रगातार स्थानापन्न बनाने की कारंवाई से सम्भव था कि कांग्रेस की 
स्थिति थोड़ी विषम हो जाय । इसमें स्पष्ट खतरे भी थे। इसलिए दिल्ली में कार्य- 
समिति ने यह तय किया कि अब आगे से कार्यवाहक सभापति और स्थानापन्न सदस्य 
नामज़द न किये जाने चाहिएँ । जबतक मूल कमिटी के कुछ मेम्बर जल के बाहर रहेगे 
तबतक वही पूरी कमिटी की हैसियत में काम करेंगे । जब सब मेम्बर जेल चले जायेंगे 
तब कोई कमिटी नहीं रहेगी, ओर हमने ज़रा बढ़-चढ़कर कहा कि कार्य-समिति की 
सत्ता उस अवस्था में देश के प्रत्येक स्त्री-पुरुष के पास चली जायगी । और हम उनको 
आवाहन करते है कि वे बिना किसी समझौते की भावना के लडाई को जारी रक्‍्खें। 
यह प्रस्ताव क्‍या था, संग्राम को जारी रखने का वीरोथित मार्ग इसमें दिखाया 
गया था और इसमें समझौते के लिए कोई गली-कूचा नहीं रक्खा गया था । इसके 
द्वारा यह बात भी मंजूर की गई थी कि प्रधान कार्यालय के लिए दिन-पर-दिन यह 
मुश्किल होता जाता था कि वह देश के हर हिस्से से अपना सम्पर्क रक्खे और नियमित 
रूप से हिंदायतें भेजे । यह लाज़िमी था। क्योकि हमारे बहुतेरे कार्यकर्ता मशहूर स्त्री- 
पुरुष थे और वे खुल्लमखुल्ला काम करते थे । वे कभी भी गिरफ्तार हो सकते थे । 
१९३० में छिपे तोर पर हिंदायते भेजने, रिपोर्ट मेंगवानें और देखभाल करने के 
लिए कुछ आदमी भेजे जाते थे । व्यवस्था चली तो अच्छी और उसने यह दिखा दिया 
कि हम गुप्त खबरे देने के काम को बड़ी सफलता के साथ कर सकते हे । लेकिन कुछ 
हद तक यह हमारे खुले आन्दोलन के साथ मेल नही खाती थी और गाँधीजी इसके 
खिलाफ़ थे | तो अब प्रधान कार्यालय से हिंदायते मिलने के आभाव पें हमें काम की 
जिम्मेदारी मुक़रामी लोगो पर ही छोड़नी पड़ी थी । क्‍योंकि नही तो वे ऊपर से हिदायतें 
आने की राह देखते बैठते और कुछ काम नहीं करते | हाँ, जब-जब मुमकिन होता 
हिंदायतें भी भेजी जाती थी । 
इस तरह हमने यह तथा दूसरे प्रस्ताव पास किये (इनमें से कोई न तो प्रकाशित 
किया गया और न उनपर अमल ही किया गया । क्योंकि बाद को हालात बदल 
गये थे । ) और जाने के लिए बिस्तर बाँध लिये । ठीक इसी वक्‍त लार्ड अबिन की 
तरफ़ से बुलावा आया और बातचीत फिर शुरू हो गई। ४ मार्च की रात को हम 
आधी रात तक गाँधीजी के वाइसराय-भवन से लोटने का इन्तजार कर रहे थे । वह 
रात को कोई २ बजे आये, और हमें जगाकर कहा कि राज़ीनामा हो गंया है । हमने 
मसबिदा देखा । बहुतेरी कलूमों को तो में जानता था, क्‍योंकि अक्सर उनपर चर्चा 
होती रहती थी। लेकिन करूम नं० २ ' जोकि ऊपर-ही-ऊपर थी और जो संरक्षण 
१. विल्ली-समकोते को कल्लम नं० २ (५ मार्च, १६३१) यह हैः--'“घिघान-सम्वस्धी प्रश 

आदि के बारे में थी, उसे देखकर मुझे जबरवस्त धक्का लूगा | में उसके लिए कतई 
तैयार न था | मगर में उस वक्‍त कुछ न बोला और हम सब सो गये । 

अब कुछ कहने की गुंजाइश भी कहाँ रह गई थी ? बात तो हो चुकी थी। हमारे 
मेला अपना वचन दे चुके थे ओर अगर हम राजी न भी हों तो कर क्‍या सकते थे ? 
क्या उसका विरोध करें ? क्‍या उनसे अलहदा हो जायें ? अपने मतभेद की घोषणा 
करदें ? हो सकता है कि इससे किसी व्यक्ति को अपने लिए सन्‍्तोष हो जाय | परन्तु 
अन्तिम फंसले पर उसका क्‍या असर पड़ सकता था ? कम-से-कम अभी कुछ समय के 
लिए तो सविनयभंग-आन्दोलन खुतम हो चुका! था। अब जबकि सरकार यह 
धोषित कर सकती थी कि गांधीजी समझौता कर चुके है, तो कार्य-समिति तक उसे 
आगे नहीं बढ़ा सकती थी । 

में इस बात के लिए तो बिलकुल रजामंद था, जैसे कि मेरे दूसरे साथी भी थे, 
कि सबिनय भंग्र स्थगित कर दिया जाय और सरकार के साथ अस्थायी समझ्षौता कर 
लिया जाय। हममें से किसीके लिए यह जआासान बात न थी कि अपने साथियों को 
वापस जेल भेज दें या जो कई हज़ार लोग पहले से जेलों में पड़े हुए हे उनको बही 
पड़ा रहने देने के साधन बने । जेलखाना ऐसी जगह नहीं है जहाँ हम अपने दिन और 
रात गुजारा करें, हालांकि हम बहुतेरे अपनेको उसके लिए तंथार करते है और उसके 
कुचल बालनेवाले देनिक क्रम के बारे में बड़े हलके दिल से बातें करते हैं। इसके 
अलावा तीन “हफ्ते से ज्यादा दिन गांधीजी और लार्ड अविन के बीच जो बातें चलीं 
उनसे लोगों के दिलों में ये आश्षायें बँचध गईं कि समझौता होनेवाला हैं और अब 
अगर उसके आखिरी तौर पर टूट जाने की खबर मिली तो उससे उन्तको निराज्षा 
होगी । यह सोचकर कार्य-समिति के हम सब मेम्बर अस्थायी समझौते के ( क्योंकि 
इससे अधिक वह हो भी नहीं सकता था ) हक़ में थे, बशतें कि उसके द्वारा हमें 
अपनी कोई अत्यन्त महत्व की बात न छोड़नी पड़ती हो । 

जहाँतक मुझसे ताल्‍लुक है, जिन दूसरी मदों पर काफी बहस-मुबाहिसा हुआ उनसे 
मुझे इतनी ज्यादा दिलचस्पी नहीं थी; मुझे सबसे ज्यादा खयाल दो बातों का था। 
पर, सल्नाट्-सरकार को अनुमति से, यह सथय हुआ है कि हिन्दुस्तान के वेध-आासम की 
उसी बोजना पर आगे विचार किया जायगा जिसपर गोलमेज-कान्फ्र नस में पहले विचार हो 
चुका है। वहां जो योजना बनो थो, संघ-शासन ठसका एक अनियाय अंग है, इसो 
प्रकार भारतोय-ड्तरदाजिस्व ओर भारत के हित की दृष्टि से रक्षा ( सेना ), बैदेशिक 
मामले, जक्प-संख्यक जातियों की स्थिति, भारत की आर्थिक साख ओर जिस्मेवारियों 
की भदायतों जसे विषयों के प्रसिबन्‍ध या संरक्षण भो उसके आवश्यक भाग हैं।” 

एक तो यह कि हमारा स्वतंत्रता का ध्येय किसी भी क़दर नीचा न किया जाय, और 
दूसरा यह कि समझौते का युक्तप्रान्‍्त के किसानों की स्थिति पर क्या असर होगा ? 
हमारा लगानबन्दी-आन्दोलन अबतक बहुत कामयाब रहा या, और कुछ इलाकों में तो 
मु्िकि से लगान वसूल होने पाया था । किसानों ने खूब मजबूती दिखाई थी, और संसार 
की कृषि-सम्वन्धी अचस्थायें और चीजों के भाव बहुत खराब थे, जिससे उनके लिए 
छगान मंदा करना और मुश्किल हो गया था। हमार। करबन्दी-आन्दोलन राजनैतिक , 
ओर आर्थिक दोनों तरह का था । अगर सरकार के साथ कोई आरजी समझौता हो 
जाता है तो सबिनय-मंग वापस ले लिया जायगा और उसका राजनंतिक आधार 
निकल जायगा। लेकिन उसके आधिक पहल के, भावों की इतनी गिरावट के और 
किसानों की मुकरर्रा किस्त के मुकाबिले में कुछ भी देने की असम्र्थता के विषय में 
क्या होगा ? गांघीजी ने लार्ड अविन से यह मुद्दा बिलकुल साफ कर लिया था। उन्होंने 
कहा था कि यद्यपि करबन्दी-आन्दोलन बन्द कर दिया जायगा, तो भी हम किसानों को 
यह सलाह नहीं दे सकते कि वे अपनी ताक़त या हैसियत से ज्यादा दें | चूंकि यह प्रान्तीय 
मामला भा, मारत-सरकार के साथ इसकी ज्यादा चर्चा नही हो सकी थी । हमें यह यक्रीन 
दिलाया गया था कि प्रान्तीय-सरकार इस विषय में खुशी के साथ हमसे बातचीत करेगी 
और अपने बस-भर किसानों की तकलीफ दूर करने की कोशिश करेगी । यह एक गोछ- 
मोल आश्वासन था। लेकिन उन हालात में इससे ज्यादा पक्की बात होना मुश्किल था । 
इस तरह यह मामला उस वक्‍त के लिए तो खत्म ही कर दिया गया था । 

अब हमारी स्वाधीनता का अर्थात्‌ हमारे मकसद का महत्वपूर्ण प्रश्न बाकी रहा 
और समझौते की करूम नम्बर २ से मुझे यह म/रूम पड़ा कि यह भी खतरे में जा 
पड़ा हैं । क्या इसीलिए हम।र लोगों ने एक सारू तक अपनी बहादुरी दिखाई ? क्‍या 
हमारी बड़ी-बड़ी जोरदार बातों और कामों का खात्मा इसी तरह होना था ? 
क्या काँग्रेस का स्वाधीनता-प्रस्ताव और २६ जनवरी की प्रतिज्ञा इसीलिए की गई थी ? 
इस तरह के विचारों में डूबा हुआ में मार्च की उस रातभर पड़ा रहा और अपने 
दिल में ऐसा खालीपन महसूस करने लगा कि मानों उसमें से कोई कीमती चीज़ सदा के 
लिए निकल गई हो । 

तरीक़ा यह दुनिया का देखा सही- 
गरजते बहुत वे बरसते नहीं । ' 
१. मूल अंग्रेजों पथ इस प्रकार हैः--- 
"फ्रां8 8 ४6 ज्कए पित छतठनेते शात3, 
ग०६ ज्ञांगिी & फाड़, एफ 8 शीत फछ', 


इ्पू 
कराची-काँग्रेस 


छः गाधीजी ने किसीसे मेरी मानसिक व्यथा का हाल सुना और दूसरे दिन सुबह 
घूमने के वक्‍त अपने साथ चलने के लिए मुझे कहा | बड़ी देर तक हमने 
बात-चीत की, जिसमें उन्होंने मुझे यह विश्वास दिलाने की कोशिश की कि न तो कोई 
अत्यन्त महत्व की बात खो दी गई है और न सिद्धान्त ही छोड़ा गया है। उन्होंने 
कलम नम्बर २ का एक खास अर्थ लगाया, जिससे वह हमारी स्वतंत्रता की माँग से 
मेल खा सके । उनका आधार था खासकर ये शब्द--“भारत के हित में । यह अ्थे 
मुझे खींचातानी का मालूम हुआ । में उसका क़ायल तो न हुआ, लेकिन उनकी बात- 
चीत से मुझे कुछ तसल्ली ज़रूर हुई । तो भी मेने उनसे कहा कि समझौते के गुण-दोष 
को एक तरफ़ रख दें, एकाएक कुछ कर डालसे के आपके तरीक़े से में डर गया था । 
आपमें कुछ ऐसी अज्ञात वस्तु है जिसे चौदह साल के निकट-सम्पर्क के बाद भी में 
क़तई नहीं समझ सका हूँ और इसने मेरे मन में भय पैदा कर दिया है । उन्होने अपने 
अन्दर एसे अज्ञात तत्त्व का होना तो स्वीकार किया, मगर कहा कि में खुद भी इसका 
जवाब नहीं दे सकता, न यही पहले से बता सकता हूं कि यह हमे किस ओर 
ले जायगा । 
एक-दो दिन तक में बड़ी दुविधा में पड़ा रहा । समझ न सका कि क्या कहूँ ? 
. अब समझौते के विरोध का या उसे रोकने का तो कोई सवारू ही नहीं था। बह 
, वक्‍त गुजर चुका था और में जो-कुछ कर सकता था वह यह कि अमलन उसे मंजूर 
करते हुए उसूलन अपनेको उससे अलग रक्‍्खूं। इससे मेरे अभिमान को कुछ सान्त्वना 
मिल जाती; लेकिन हमारे बड़े प्रघन पर इसका क्या असर पड़ सकता था ? सब क्या 
यह अच्छा न होगा कि में उसे खूबसूरती के साथ मंजूर करे लू और उसका अषधिक- 
से-अधिक अनुक्‌रू अर्थ लगाऊँ, जैसा कि गांधीजी ने किया ? समझौते के बाद ही 
फौरनत्‌ अख़बारवालो से बात-चीत करते हुए गांधीजी ने उसी अर्थ पर ओर विया था 
और कहा कि हम स्वतंत्रता के प्रइन पर पूरे-पूरे अटल हैं। वह लॉड अबिन के पास 
गये और इस बात को बिलकुल स्पष्ट कर दिया जिससे कि उस समय या आगे कोई 
ग़लतफ़हमी न होने पावे । उन्होंने उनसे कहा कि यदि काँग्रेस गोलमेज़-कान्फेंस में 
अपना प्रतिनिधि भेजे, तो उसका आधार एकमान्र स्वतंत्रता ही हो सकता है और 
_ उसे बढ़ाने के लिए ही वहां जाया जा सकता है । अवश्य ही लॉडे अवित इस दावे को 

मान तो नहीं सकते थे, लेकिन उन्होंने यह मंजूर किया कि हाँ, काँग्रेस को उसे पेश 
करने का हक है । 
इसलिए मेने समझौते को मान लेना और तहेदिल से उसके लिए काम करना 
तय किया । यह बात नहीं कि ऐसा करते हुए मुझे बहुत मानसिक और शारीरिक 
क्लेश न हुआ हो । मगर मुझे बीच का कोई मार्ग नहीं दिखाई देता था । 
समझौते के पहले तथा बाद में लॉ्ड अधिन के साथ बातचीत के दर्भ्यान , 
गांधीजी ने सत्याथही कैदियों के अलावा दूसरे राजनैतिक कैदियों की रिहाई की भी 
पैरवी की थी । सत्यग्रही क़ैदी तो समझौते के फल-स्वरूप अपने-आप रिहा हो जाने 
वाले ही थे । लेकिन दूसरे ऐसे हज़ारों कैदी थे ज्ञो मुक़दमा चलाकर जेल भेजे गये थे 
और ऐसे नज़रबन्द भी थे जो बिना मुकदमा चलाये, बिना इलज़ाम लगाये या सज्जा 
दिये ही जेलो में भर दिये गये थे। इनमें से कितने ही नज़रबन्द वर्षों से वहाँ पड़े हुए 
थे और उनके बारे में सारे देश मे नाराजगी फंली हुई थी--खासकर बंगाल में जहाँ 
कि बिना मुक़दमा चलाये कंद कर देने के तरीके से बहुत ज्यादा काम लिया गया। 
पोलीन टापू के ( या शायद ड्रेफस के मामले में ) जनरल स्टाफ के मुखिया की तरह 
भारत-सरकार का भी मन्तव्य था कि सबत का न होना ही बढ़िया सबूत का होना है । 
सबूत न होना तो ग़ैर-साबित किया ही नही जा सकता । नज़रबन्दो पर सरकार का 
यह आरोप था कि वे हिंसात्मक प्रकार के असली या अप्रत्यक्ष ऋन्तिकारी है । गांधीजी 
ने समझौते के अग-स्वरूप तो नही, परन्तु इसलिए कि बगाल में राजनेतिक तनातनी 
कम हो जाय और वातावरण अपनी मामूली स्थिति में आ जाय, उनकी रिहाई की 
पैरवी की थी। मगर सरकार इसपर रजामन्द न हुई । 
भगतसिह की फाँसी की सज़ा रद कराने के लिए गांधीजी ने जो जोरदार पैरवी , 
की उसको भी सरकार ने मंजूर नहीं किया | उसका भी समझौते से कोई सम्बन्ध 
न था । गांधीजी ने इसपर भी अलहदा तौर पर जोर इसलिए दिया था कि इस विषय 
पर भारत में बहुत तीव्र लोक-भावना थी । मगर उनकी पैरवी बेकार गई । 
उन्ही दिनो की एक कुतूहलबर्धक घटना मुझे याद है, जिसने हिन्दुस्तान के 
आतंकवादियों की मनःस्थिति का आन्तरिक परिचय मुझे कराया । मेरे जेल से छूटने 
के पहले ही, या पिताजी के मरने के पहले या बाद, यह घटना हुई है । हमारे स्थान 
“ पर एक अजनबी मुझसे मिलने आया । मुझसे कहा गया कि वह चन्द्रशेखर आज़ाद 
; है । मेने उसे पहले तो कभी नहीं देखा था । हाँ, दस वर्ष पहले मेने उसका नाम ज़रूर 
/ सुना था जब कि १९२१ में असहयोग-आल्दोलन के जमाने में स्कूल से असहयोग करके 
। बह जेल गया था। उस समय वह कोई पन्‍्द्रह साल का रहा होगा और जेल का नियम 


पन्ना 


की 

भंग करने के अपराध में जेल में उसे बेंत लगवाये मये थे। बाद को उत्तर-मारत में 
वह आतंकवादियों का एक मुख्य आदमी बन गया । इसी तरह का कुछ-कुछ हाल मेंने 
सुन रक्‍्खा था । मगर इन अफवाहों में मेंने कोई दिलचस्पी न ली थी । इसलिए यह 
आया तो मुझे ताज्ज्ब हुआ । वह मुझसे इसलिए मिलने को तेयार हुआ था कि हमारे 
छूट जाने से आम तौर पर ये आशायें बँधने लगीं कि सरकार और काँग्रेस में कुछ- 
न-कुछ समझौता होनेवाला है | वह मुझसे जानना चाहता था कि अगर कोई सम- 
झौता हो तो हमारे दल के लोगों को शान्ति मिलेगी या वहीं ? क्‍या हमारे साथ अब 
भी विद्रोही का-सा बर्ताव किया जावेगा ? जगह-ब-जगह हमारा पीछा इसी तरह 
किया जायगा ? हमारे सिर के लिए इसाम घोषित ही होते रहेगे और हमारे सामने 
फाँसी का तख्ता हमेशा लटकता रहा करेगा, या हमारे लिए शान्सि के साथ काम- 
बंधे में लग जाने की भी कोई संभावना होगी ? उसने कहा कि खुद मेरा तथा मेरे 
दूसरे साथियों का यह विश्वास हो चुका है कि आतंकवादी तरीके बिलकुल बेकार हे 
और उनसे कोई लाभ नहीं है । हाँ, वह यह मानने के लिए तैयार नहीं था कि शान्ति- 
मय साधनों से ही हिन्दुस्तान को आज़ादो मिल जायगी । उसने कहा, आगे कभी 
सशस्त्र लड़ाई का मौका आ सकता है, मगर वह आतंकवाद न होगा । हिन्दुस्तान की 
आज़ादी के लिए तो उसने आतंकवाद को खारिज ही कर दिया था । पर उसने फिर 
पूछा, कि अगर मुझे शान्ति के साथ जमकर बैठने का मौका न दिया जाय, रोज-ब-रोज 
मेरा पीछा किया जाय, तो में क्या करूँगा ? उसने कहा---इधर हाल में जो आतंककारी 
बटनायें हुई हैं वे ज्यादातर आत्म-रक्षा के लिए की गई हें । 

मुझे आज़ाद से यह सुनकर खुशी हुई थी ओर बाद में उसका और सबूत 
भी मिल गया कि आतंकवाद पर से उन छोगों का विश्वास हट रहा है । एक दल के 
विचार के रूप में तो वह अवश्य ही प्रायः मर गया हैं; और जो कुछ व्यक्तिगत 
इक्की-दुक्‍्की घटनायें ही जाती हे वे या तो किसी वजह से या बदले में या बचाव में 
या किसीकी लहर से हुई घटनायें हें, न कि आम धारणा के फलस्वरूप । अवश्य ही 
इसके यह मानी नही हे कि पुराने आतंकवादी और उनके नये साथी अहिसा के हामी 
बन गये हें या ब्रिटिश सरकार के भक्त बन गये हें | हां, अब वे आतंकवादियों की 
भाषा में नहीं सोचते, जैसा कि पहले किया करते थे । मुझे तो ऐसा मालूम होता है 
कि उनमें से बहुतों की मनोवृत्ति निश्चित्त रूप से फासिस्ट बन गई थी । 

मेने चन्द्रशेलर आज़ाद को अपना राजनंतिक सिद्धान्त समझाने की कोशिश की 
और यह भी कोशिश की कि वह मेरे दृष्टिविन्द का कायल हो जाय। केकित 
उसके असली सवाल का, कि “अब में क्या करूँ ?', मेरे पास कोई जवाब न था । 

ऐसी कोई बात होती हुई नही दिखाई देती थी कि जिससे उसको था उसके जेंसों को 


कोई राहत था शान्ति मिले । में जो कुछ उसे कह सकता था वह इतना ही कि 
वह भविष्य में आतंकवादी कार्थों को रोकने की कोशिश करे । क्योंकि उससे हमारे 
बड़े कार्म को तथा खुद उसके दल को भी नुकसान पहुँचेगा । 

दो-तीन हफ्ते बाद ही जब गांधी-अधिन-बातबीत चल रही थी, मेने देहली में 
सुना कि चंद्रशेखर आज़ाद पर इलाहाबाद में पुलिस ने गोली चछाई और वह मर ' 
गया । दिन के वक्‍त किसी एक पार्क में वह पहचाना गया और पुलिस के एक बड़े 
दल ने आकर उसे घेर लिया । एक पेड़ के पीछे से उसने अपनेको बचाने की कोशिश 
की । दोनों तरफ़ से गोलियाँ चलीं। एक-दो पुलिसवालों को घायल कर आखिर 
गोली लगने से वह मर गया। 

आरजी सुलह होते के बाद शीघ्य ही में दिल्ली से लखनऊ पहुँचा । हमने सारे 
देश में सक्तिय भंग बन्द करने के लिए आवश्यक तमाम कारंवाई की, और काँग्रेस की 
तमाम शाखाओं ने हमारी हिदायतों का पालन बड़े ही नियम के साथ किया । हमारे 
साथियों में ऐसे कितने ही लोग थे जो समझौते से नाराज थे, और कितने ही तो आग- 
बबूला भी थे | इधर उन्हें सविनय भंग से रोकने पर मजबूर करने के लिए हमारे पास 
कोई साधन न था। मगर जहाँतक मुझे मालूम हू, बिना एक भी अपवाद के उस सारे 
विशारू संगठन ने अमल के द्वारा इस नई व्यवस्था को स्वीकार किय।, हालांकि कितने 
ही लोगो ने उसकी आलोचना भी की थी । मुझे खास तौर पर दिलचस्पी इस बात पर 
थी कि हमारे सूबे में इसका क्‍या असर होगा ? क्योंकि वहाँ कुछ क्षेत्रों में करबंदी- 
आन्दोलन तेज़ी से चछ रहा था | हमारा पहला काम यह देखना था कि सत्याग्रही 
कंदी रिहा हो जायें | वे हज्ञारों की तादाद में छूटते थे और कुछ समय बाद सिर्फ वही 
लोग जेल में रह गये जिनका मामला बहस-तऊूब था ---उन हज़ारों नज़रबन्दो के 
और उन लोगों के अलावा जो हिसात्मक कार्यो के लिए सज़ा पाये हुए थे और जो 
रिहा नही किये गये थे । 

ये जेल से छूटे हुए क़ैदी जो अपने गाँवो और कस्बे में गये तो स्कन्ावत: लोगों 
मे उनका स्व्रामत किया । कई लोगों ने सजावट भी की, बन्दनवारें रगबाई, जुलूस 
निकाले, सभाये की, भाषण हुए और स्वागत में मानपत्र भी दिये गये । यह सब कुछ 
होना बहुत स्वाभाविक था और इसीकी आशा भी की जा सकती थी। मगर वह 
जमाना जबकि चारों ओर पुलिस की लाठियाँ-हो-छाउियाँ दिखाई देती थीं, सभा और 
जुरूस जब६स्ती बिखेर दिये जाते थे, एकाएक बदल गया था । इससे पुलिसवाले जरा 
बेचैनी अनुभव करने रूगे और कदाचित्‌ हमारे बहुतेरे जेल से आनेबालों में विजय का 

भाव भी आ गया था । यो अपनेको विजयी मानने का कझ्ायद ही कोई कारण था; 
लेकिन जेल से आने पर (अगर जेल में स्पिरिट कुचल न दी गई हो तो) हमेशा एक 
आतनंन्द और अभिमान की भावना पैदा होती है, और झुंड-के-झुड लोगों के एक-साथ 
जेल से छूटने पर तो यह आनन्द और अभिमान और अधिक बढ़ जाता है । 

मेने इस बात का जिक्र इसलिए किया हे कि आगे जाकर सरकार ने इस 'विजय 
के भाव पर बड़ा ऐतराज़ किया था, और हमपर इसके लिएं इतल्ज़ाम लगाया गया 
था ! हमेशा हुकूमत-परस्ती के वातावरण में रहने और पाले-पोसे जाने के कारण और 
शासन के संबन्ध में ऐसे फौजी स्वरूप की धारणा होने से, जिसको जनता का आषार 
या समर्थन प्राप्त नहीं होता, उनके नजदीक उस चीज़ के कमज़ोर हो जाने से बढ़कर 
दु,खदाई बात दूसरी नहीं हो सकती जिसे वे अपना रौब समझते हें । जहाँतक मुझे 
पता है, हममे से किसीको इसका कोई ख़याल न था और जब हमने बाद को यह सुना 
कि सरकारी अफसर ठेठ शिमला-शरू से लेकर नीचे मेदान तक लोगों की इस गुस्ताखी 
पर ,सिर से पैर तक आग-बगूला होने लगे और ऐसा अनुभव करने लगे मानों उनके 
अभिमान पर चोट पड़ी है, तो उसपर हम आइचये से दंग रह गये । जो अखबार उनके 
बिचारों की प्रतिध्वनि करते हे वे तो अबतक भी इससे बरी नहीं हुए है । अब भी वे, 
हालाँकि ३-३॥ साल हो गये है, उन साहिसक और बुरे दिनों का, जबकि उनके मता- 
नुसार कांग्रेसी इस तरह विजय-घोष करते फिरते थे कि मानो उन्होंने कोई बड़ी भारी 
फतह हासिल की हो, जिक्र भय से कापते हुए करते हैं । अखबारों में सरकार ने और 
उनके दोस्तो ने जो क्रोध उगला वह हमारे लिए एक नई बात थी । उससे पता छगा 
कि वे कितने घबरा गये थे, उन्हे अपने दिल को कितना दबा-दबाकर रखना पड़ा था, 
जिससे उनके मन में तरह-तरह की विषमताये आ गई थी । यह एक अनोखी बात है 
कि थोड़े-से जुलसों से और हमारे लोगों के कुछ भाषणों से उनके यहाँ इतना तहलका 
मच गया। 

सच पूछो तो कांग्रेस के साधारण लोगों में ब्रिटिश सरकार को हरा देने! का 
कोई भाव नहीं था और नेताओं में तो और भी नहीं । लेकिन हाँ, अपने भाइयों और 
बहनों के त्याग और साहस पर हम लोगों के अन्दर एक विजय की भावना ज़रूर थी । 
देश ने १९३० में जो कुछ किया उसपर हमें फस्थ जरूर हैं। उसने हमें अपनी ही 
निगाहो में ऊँचा उठा दिया, हमें आत्म-विश्वास प्रदान किया, और इस बात के खबाल 
से हमारे छोटे-से-छोट स्वयंसेवक की भी छाती तन जाती और सिर ऊँचा हो जाता हैं । 
हम यह भी अनुभव करते थे कि इस महान्‌ आयोजन ने, जिसने सारी दुनिया का ध्यान 
अपनी तरफ खींच लिया था, ब्रिटिश सरकार पर बहुत भारी दबाव ड।छा और हमको 

अपने मंजिलेमकसूद के ज्यादा नजदीक पहुँचाया | इन सबका सरकार को हराने' से 
कोई ताल्‍लक न था, और वास्तव में तो हममें से बहुतों को यही खयाल रहा है कि 
दिल्‍ली-समझ्नौते में तो सरकार ही ज्यादा फायदे में रही है | इसमें से जिन लोगों ने 
यह कहा कि अभी तो हम अपने ध्येय से बहुत दूर है और एक बड़ा और मुश्किल 
संग्राम सामने आने को है, वे सरकार के मित्रों के द्वारा लड्टाई को उकसाने और 
दिल्‍ली-समझौते की स्पिरिट को तोड़ने के दोषी बताये गये । न्‍ 

युकतप्रान्त में अब हमें किसातों के मसले का सामना करना था । हमारी नीति 
अब यह भी थी कि जहाँतक मुमकिन डो ब्रिटिश सरकार से सहयोग किया जाय और, 
इसलिए, हमने तुरंत ही युक्तप्रान्‍्तीय सरकार के साथ उसकी कार्रवाई शुरू करदी। 
बहुत दिनों के बाद सूबे के कुछ आला अफसरों से--कोई बारह सार तक हमने इधर 
सरकारी तौर पर कोई व्यवहार नहीं रक्खा था>-में किसानो के मामले पर चर्चा करने 
के लिए मिला । इस विषय में हमारी लंबी लिखा-पढ़ी भी चली 4 प्रान्तीय कमिटी ने 
हमारे प्रान्त के एक प्रमुख व्यक्ति गोविन्दबल्लभ पन्‍त को एक मध्यस्थ के तौर पर 
नियत किया कि जो लगातार प्रान्तीय सरकार के संपर्क में रहें । सरकार की तरफ से 
ये बातें मान ली गई कि हाँ, किसान वाक़ई संकट में हे, अनाज के भाव बहुत बुरी तरह 
गिर गये हे, और एक औसत किसान लगान देने में असमर्थ है। सवाल सिर्फ यह था 
कि कितनी छूट दी जाय; लेकिन इस विषय में कुछ कारंवाई करना प्रान्तीय सरकार के 
हाथ में था | मामूल के मुताबिक तो सरकार जमींदारों से ही ताल्लक रखती है, सीधा 
काइतकारों से नहीं; और ऊूगान कम करना या उसमें छूट देना जमीदारों का ही काम 
था । लेकिन जमीदारों ने तबतक ऐसा करने से इन्कार कर दिया जबतक सरकार भी 
उनको उतनी ही छूट न दे दे । और उन्हें तो किसी भी सूरत में अपने काश्तकारों को 
छुट देने की ऐसी पड़ी नही थी । इसलिए फ़ैपला तो आखिर सरकार को ही करना था । 

प्रान्तीय कांग्रेस कमिटी ने किसानों से कह दिया था कि कर-बन्दी की लड़ाई रोक 
दी गई है और जितना हो सके उतना लगान दे दो । मगर उनके प्रतिनिधि की हैसियत 
से उसने कीफी छूट चाही थी । बहुत दिनों तक सरकार ने कुछ भी कारंवाई नही की । 
ग़ालिबन गवनर सर माल्कम हेली के छूट्टी या स्पेशल इयूटी पर चछे जाने से वह 
दिक्कत महसूस कर रही थी | इसमें तुरन्त और व्यापक परिणाम हछानेवाली कारंबाई 
'करने की जरूरत थी | ताहम का्यंवाहक गवर्नर और उनके साथी कार्रवाई करने में 
(हिचकते थे, और सर माल्कम हेली के आने तक ( गर्मियों तक ) मामले को आगे 
रहे | इस देरी और ढील-पोल ने उस मुश्किक हालत को और भी खराब बना 
, जिससे काइतका रो को बहुत नुकसान बर्दाइत करना पड़ा । 





३२० मेरो कहानी 


दिल्‍ली-समझौते के बाद ही मेरी तन्दुरुस्‍्ती कुछ खराब हो गई । जेल में भी मेरी 
तबीयत अलील रही । उसके बाद पिताजी की भृत्यु से धक्का लगा और फिर फौरन 
ही दिल्ली में सुलह की चर्चा का जोर पड़ा । यह सब मेरे स्वास्थ्य के लिए हानिकर 
साबित हुए । लेकिन कराची-काग्रेस जाने तक में कुछ-कुछ ठोक हो चछा था । 

कराची हिन्दुस्तान के ठेठ उत्तर-पश्चिम कोने में है, जहाँकि पहुँचना मुश्किल 
है । बीच में बड़ा रेतीला मैदान है, जिससे वह हिन्दुस्तान के शोष हिस्सों से बिलकुल 
जुदा पड़ जाता है । लेकिन फिर भी वहाँ दूर-दूर के हिस्सों से बहुत लोग आये थे और 
वे उस समय देश का जैसा मिज्ञाज था उसको सही तौर पर जाहिर करते थे । लोगों 
के दिलों मे शान्ति के भाव थे और राष्ट्रीय आन्दोलन की जो ताकत देश में बढ़ रही 
थी उसके प्रति गहरा सन्‍्तोष था । कांग्रेस-सगठन के प्रति, जिसने कि देश की भारी 
पुकार और माँग का बड़ी योग्यता-पूर्वक जवाब दिया था और जिसने अनुशासन और 
त्याग के द्वारा अपने अस्तित्व की पूरी सार्थकता दिखलाई थी, उनके मन में अभिमान 
था। अपने लोगों के प्रति विध्वास का भाव था और उसके उत्साह में संगम दिखलाई 
पड़ता था । इसके साथ ही आगे आनेवाले जबदंस्त प्रन्‍नों और खतरो के भ्रति जिम्मे- 
दारी का गहरा भाव भी था । हमारे शब्द और प्रस्ताव अब राध्ट्रीय पैमाने पर किये 
जानेवाले कार्यों के मंगलाचरण थे और वे यों ही बिना सोचे-बविचारे न बोले जाते थे, 
ने पास किये जाते थे। दिल्ली-समझौते को यद्यपि बड़ी बहुमति ने पास कर विया था, 
तो भी वह लोकप्रिय नही था, और न पसन्द ही किया गया था, और लोगो के अन्दर 
यह मय काम कर रहा था कि यह हमे तरह-तरह की भद्दी और विषम स्थितियों में 
लाकर पटक देगा । कुछ ऐसा-सा दिखाई पड़ता था कि देश के सामने जो सवाल हैं 
उनको ग्रह अस्पष्ट कर देगा। कांग्रेस के अधिवेशन के ठीक पहले ही एक 
और देश की नाराज़गी का बाइस पंदा हो मया था-भगतसिह का फाँसी पर लटकाया 
जाना । उत्तर-भारत में इस भावना की लहर तेज थी और कराची उत्तर में ही होने 
के कारण वहाँ पंजाब से बड़ी तादाद में लोग आये थे । 

पिछली किसी की कांग्रेस की बनिस्व॒त कराची-काँग्रेस में तो गाधीजी की और 
भी बड़ी निजी विजय हुई थी । उसके सभापति सरदार बल्‍लभभाई पटेल हिन्दुस्तान 
के बहुत ही लोकप्रिय और जोरदार आदभी थे और उन्हें गुजरात के सफल नेतृत्व 
की सुकी्ति प्राप्त थी | फिर भी उसमें दौरदौरा तो गाधीजी का ही था । अब्दुल- 
ग़पफ़ारखां के नेतृत्व में सीमाप्रान्त से भी लालकुर्तीवालों का एक अच्छा दल बहाँ 
पहुँचा था । छालकुर्तीवाले बड़े लोकप्रिय थे। जहाँ कहीं भी जाते लोग तालियों से 
उनका स्वायत करते । क्योकि अप्रेल १९३० से गहरी उत्तजना दिल्लाई जाने पर भी 

उन्होंने असाधारण शान्ति और साहस की छाप हिन्दुस्तान पर छोड़ी है। लालकुर्ती 
नाम से कुछ लोगों को यह गुमान हो जाता था कि वे कम्यूनिस्ट या वाम-पक्षीय 
मज़दूर-दल के थे । सच पूछो तो उनका नाम खुदाई खिदमतगार था और वह संगठन 
कांग्रेस के साथ मिलकर काम करता था (बाद को १९३१ में कांग्रेस का एक अभिन्न 
अंग बना लिया गया था)। वे लालकुर्ती वाले महज इसलिए कहलाते थे कि उनकी 
वर्दी ज़रा पुराने ढंग की लाल थी। उनके कार्य-क्रम में कोई आथिक नीति शामिल न 
थी, वह तो राष्ट्रीय था और उसमें सामाजिक सुधार भी शामिल था। 

कराची के मुख्य प्रस्ताव में दिल्ठी-समझौता और गोलमेज़-कान्फेन्स का विषय 
था | कार्य-समिति ने जिस अन्तिम रूप में उसे पास किया था उसे मेंने अवश्य ही मंजूर 
कर लिया था | मगर जब गांधीजी ने मुझे खुले अधिवेशन में उसे पेश करने के लिए 
कहा, तो में ज़रा हिचकिचाया | यह मेरी तबीयत के खिलाफ था। पहले मेंने इन्कार 
कर दिया, मगर बाद को मुझे यह अपनी कमजोरी और असन्तोषजनक स्थिति दिखाई 
दी। या तो मुझे इसके हक मे होना चाहिए था इसके खिलाफ; यहू मुनासिब न 
था कि ऐसे मामले में टालमटोल करूँ और लोगो को अटकलें बॉधने के लिए स्वतन्त्र 
छोड़ दूँ। अत. बिलकुल आखिरी क्षण में खुले अधिवेशन मे प्रस्ताव आने के कुछ ही 
मिनट पहले मेने उसे पेश करने का निर्चय किया । अपने भाषण में मेने अपने हृदय 
के भाव ज्यों-के-त्यो उस विशाल जन-समूह के सामने रख दिये और उनसे परवी की 
कि वे उस प्रस्ताव को तहेदिल से मजूर कर लें । मेरा वह भाषण जो ऐन वक्‍त पर 
अन्त स्फूर्ति से दिया गया और जो हृदय के अन्तस्तल से निकला था, जिसमे न कोई 
अलंकार था न सुन्दर शब्दावली, कदाचित्‌ मेरे उन कई भाषणों से ज्यादा सफल 
रहा जिनके लिए ज्यादा ध्यान देकर तेयारी करने की ज़रूरत हुई थी। 

में और प्रस्तावों पर भी बोछा था। इनमें भगतसिह, मौलिक अधिकार और 
आर्थिक नीति के प्रस्ताव उल्लेखनीय है । आखिरी प्रस्ताव में मेरी खास दिलचस्पी 
थी। क्योकि एक तो उसका विषय ही ऐसा था और दूसरे उसके द्वारा काँग्रेस मे एक नये 
दृष्टिकोण का प्रवेश होता था। अबतक कांग्रेस सिर्फ़ राष्ट्रीयता की ही दिशा में सोचती 
थी और आधिक प्रश्नों के मुक़ाबिले से बचती रहती थी। जहाँतक ग्राम-उद्योगों से और 
आम तौर पर स्वदेशी को बढ़ावा देने से ताल्लुक था, उसको छोड़कर कराची वाले 
इस प्रस्ताव के द्वारा मूल उद्योगों और नौकरियों के राष्टीयकरण और ऐसे ही दूसरे 
उपायों के प्रचार के द्वारा ग़रीबों का बोझा कम करके अमीरों पर बढ़ाने के लिए एक 
बहुत छोटा कदम, समाजवाद की दिल्ला में, उठाया गया; लेकिन वह समाजबाद कतई न 
था । पूंजीवादी राज्य भी उसकी प्रायः हर बात को आसानी से मंजूर कर सकता है । 

इस बहुत ही नरम और निःसार प्रस्ताव ने भारत-सरकार के बड़े-बड़े लोगों को 
भारी और गहरे विचार में डाल दिया । कदाचित्‌ उन्होंने अपनी सदा की अन्तदृष्टि 
के मुताबिक यह भी कल्पना की कि बोलदोविको का रुपया लुक-छिपकर कराची जा 
पहुँचा हैं और काँग्रेस के नेताओं को नीति-भ्रष्ट कर रहा है। एक तरह के 
राजनैतिक अन्तःपुर में रहते-रहते, बाहरी दुनिया से कटे-हटे, गुप्त वातावरण से घिरे 
हुए उनके दिमाग़ को रहस्य और भेद की कहानियाँ और कल्पित कथाओं के सुनने 
का बड़ा शौक रहता है । और फिर ये किस्से एक रहस्यपूर्ण ढंग से थोड़ा-थोड़ा करके 
अपने प्रीति-प्राप्त अखबारों में दिये जाते हे और साथ में यह झलकाया जाता हैं कि 
यदि परदा खोल दिया जाय तो और भी कई गुल खिल सकते हे । उनके इस मान्य प्रच- 
लित तरीके से मौलिक अधिकार वगैरा सम्बन्धी कराची के प्रस्तावों का बार-बार जिक्र 
किया गया हैं और में उनसे यही नतीजा निकाल सकता हूँ कि वे इस प्रस्ताव पर 
सरकारी सम्मतिथो के निद्शंक हूँ । किस्सा यहॉतक कहा जाता हैं कि एक छिपे 
व्यक्ति ने, जिसका कम्यूनिस्टों से ताल्लुक हें, प्रस्ताव का या उसके ज्यादातर हिस्से का 
ढाचा बनाया है और उसने कराची में वह मेरे मत्थे मढ़ दिया । उप्तपर मेने गाँधीजी 
को चुनौती दे दी कि या तो इसे मंजूर कीजिए या दिल्ली-समझौते पर मेरी मुखालि- 
फत के लिए तैयार रहिए । और गॉँधीजी ने मुझे चुप करने के लिए यह रिश्वत दे दी 
तथा आखिरी दिन जबकि विषय-समिति और कांग्रेस थकी हुई थी, उन्होंने इसे उनके 
सिर पर लाद दिया ! 

उस छिपे व्यक्ति का नाम, जहातक मुझे पता है, यो साफ-साफ लिया नहीं 
गया हूँ | लेकिन तरह-तरह के इशारो से मालूम हो जाता हूँ कि उनकी मंशा किनसे 
है । मुझे छिपे तरीको ओर और घुमाव-फिराब से बात कहने की आदत नही, इसलिए 
में सीधे ही कह दूँ कि उनकी मंशा शायद एम० एन० राय से है । शिमला और 
दिल्‍ली के ऊचे आसनवालो के लिए यह जानना दिलचस्प और शिक्षाप्रद होगा कि 
एम० एन० राय या दूसरे कम्यूनिस्ट-प्रवत्ति रखनेवाले' कराची के उस सीधे-सादे 
प्रस्ताव के बारे में क्या खयाल करते हे । उन्हे यह जानकर ताज्जुब होगा कि उस 
तरह के आदमी तो उस प्रस्ताव को कुछ घृणा की दृष्टि से देखते है | क्योकि उनके 
मतानुसार तो यह मध्यम वर्ग के सुधारवादियो की मनोवृत्ति का एक खासा 
उदाहरण है । 

जहातक गाधीजी से ताल्लुक है, उनसे मेरी घनिष्ठता पिछले १७ साला से है 
और मुझे उन्हें बहुत नज़दीक से जानने का सौभाग्य प्राप्त है। यह ख़थाल कि में उन्हें 
चुनौती दूँ, या उनसे सौदा करूँ, मेरी निगाह में राक्षसी है। हा, हम एक-दूसरे का 

ख़्ब लिहाज रखते हें और कभी किसी विशेष मसले पर अलग-अलग भी हो सकते हें, 
लेकिन हमारे आपस के व्यवहारों में बाज़ारू तरीकों से हरग्रिज़ काम नहीं लिया 
जा सकता । 

कांग्रेस में इस तरह के प्रस्ताव को पास कराने का खयाल पुराना हु। कुछ सालों 
से युक्तप्रान्तीय कांग्रेस कमिटी इस विषय में हलचल मचा रही थी और कोशिश कर 
रही थी कि अ० भा० कांग्रेस कमिटी समाजवादी प्रस्ताव को स्वीकार कर ले । १९२९ * 
में उसने अ० भा० कां० कमिटी में कुछ हद तक उसके सिद्धान्त को स्वीकार करा लिया 
था। उसके बाद सत्याग्रह आ गया। दिल्‍ली में, फ़रवरी ११५३१ में, जबकि में गांधीजी के 
साथ सुबह घूमने जाया करता था, मेने उनसे इस मामले का जिक्र किया था और उन्होंने 
आर्थिक विषयों पर एक प्रस्ताव रखने के विचार का स्वागत किया था । उन्होंने मुझसे 
कहा था कि कराची में इस विषय को उठाना और इस विषय में एक प्रस्ताव बनाकर मुझे 
दिखाना । कराची में मेंने मसविदा बनाया और उन्होंने उसमें बहुतेरे परिवर्तन सुझाये 
और सूचनायें की । वह चाहते थे कि कार्य-समिति में पेश करने के पहले हम दोनों 
उसकी भाषा पर सहमत हो जाये । मुझे कई मसविदे बनाने पड़े और इससे इस मामले 
में कुछ दिन की दरी हो गई । आखिर गांधीजी और मे दोनों एक मसविदे पर सहमत 
हो गये और तब वह कार्य-समिति में और उसके बाद विषय-समिति में पेश किया 
गया । यह बिलकूल सच है कि विषय-समिति के लिए यह एक नया विषय था और 
कुछ मेम्बरों को उसे देखकर ताज्जुब हुआ था। फिर भी वह कमिटी में और काग्रेस 
में आसानी से पास हो गया और बाद में अ० भा० का० कमिटी को सौंप दिया गया 
कि वह निर्दिष्ट दिशा में उसको और बिषद और व्यापक बनावे । 

हां, जब में इस प्रस्ताव का खर्रा बना रहा था तब कितने ही लोगो से, जा मेरे 
डेरे पर आया करते थे, इसके बारे में में कभी-कभी कुछ सलाह ले लिया करता था। 
मगर एम० एन० राय से इसका कतई कोई ताललक नहीं था, और में यह अच्छी 
तरह जानता था कि वह इसको बिलकूछ पसन्द नहीं करेंगे और इसकी ख़िल्ली तक 
उड़ावबेंगे । 
ह अलबत्ता कराची आने के कुछ दिन पहले इलाहाबाद में एम० एन० राय से 
मेरी मुलाकात हुई थी । वह एक रोज शाम को अकस्मात हमारे घर आये । मुझे पता 
'नहीं था कि वह हिन्दुस्तान में हे । ताहम मेंने उन्हे फौरन पहचान लिया, क्योंकि उन- 
को मेने १९२७ में मास्कों में देखा था। कराची में वह मुझसे मिले थे, मगर शायद 
० च मिनट से ज्यादा नहीं । पिछले कुछ सालो में राजनैतिक दृष्टि से मेरी निन्‍्दा 
ते हुए मेरे खिलाफ उन्होंने बहुत-कुछ लिखा है, और अक्सर मुझे चोट पहुँचाने 

में कामयाब भी हुए हैं । गो उनके और मेरे बीच बहुत मतमेद है, ताहम मेरा 
आकर्षण उनकी ओर हुआ, और बाद को जब वह गिरफ्तार हुए और मुसीबत में थे 
तब मेरा जी हुआ कि जो-कुछ मुझसे हो सके ( और वह बहुत थोड़ी थी ) उनकी मदद 
करूँ। में उनकी तरफ आकर्षित हुआ उनकी विलक्षण बौद्धिक क्षमता को देखकर । 
मे उनकी तरफ इसलिए भो खिंदा कि मुझे वह सब तरह अकेले मालूम हुए, जिनको 
हर आदमी ने छोड़ दिया था। ब्रिटिश सरकार उनके पीछे पड़ी हुईं थी ही। हिन्दु- 
स्तान के राष्ट्रीय दल के लोगों की उनकी ओर दिलचस्पी नहीं थी । और जो छोग 
हिन्दुस्तान में अपनेको कम्यूनिस्ट कहते हैँ बे विश्वासधाती समझकर उनकी निन्‍्दा 
करते थे। मुझे मालूम हुआ कि सालों तक रूस में रहने और कोमिनटर्न के साथ घनिष्ठ 
सहयोग करने के बाद वह उनसे जुदा पड़ गये थे, या जुदा कर दिये गये थे | ऐसा 
क्यों हुआ इसका मुझे पता नहीं है, और सिवा कुछ आभास के न अबतक यही 
जानता हूँ कि उनके मौजूदा विचार कथा है और पुराने कम्यूनिस्टो से किस बात में 
उनका मतभेद है । लेकिन उनके जैसे पुरुष को इस तरह प्रायः हरेक के द्वारा अकेला 
छोड़ें जाते देखकर मुझे पीड़ा हुई और अपनी आदत के ख़िलाफ़ में उनके लिए बनाई 
गई डिफेंस कमिटी में शामिल हुआ । १९३१ की गर्मियों से, अबसे कोई तीन वर्ष 
पहले से, वह जेल में है, बीमार है और प्राय: तनहाई मे रह रहे हे । 

कराची में काग्रेस-अधिवेशन का एक आखिरी कार्य था कार्य-समिति का चुनाव । 
यों तो उसका चुनाव अ० भा० कॉ० कमिटी द्वारा होता है, मगर ऐसा रिवाज पड़ गया 
था कि उस साल का सभापति ( गाधीजी और कभी-कभी दूसरे साथियों की सलाह 
से ) नाम पेश करता और वे अ० भा० का० कमिटी में मंजूर कर लिये जाते । लेकिन 
कराची में हुए कार्य-समिति के चुनाव का बुरा नतीजा निकला, जिसका पहले किसी 
को खयाल नहीं हुआ था । अ० भा० कॉ० कमिटी के कुछ मुसलमान मेम्बरों ने इस 
चुनाव पर ऐतराज किया था। ख़ास तौर पर एक ( मुस्लिम ) नाम पर। ज्ञायद 
उन्होंने उसमें अपनी तौहीन समझी थी कि उनके दल का उसमें कोई भी आदमी 
नहीं था | एक ऐसी अ० भा० कमिटी में जिसमें केवल १५ ही मेम्बर हो, यह सरासर 
असंभव था कि सभी हितों के प्रतिनिधि उसमें रहे । और अक्षकी झगड़ा था, जिसके 
बारे में हमे कुछ भी इल्म नहीं था, बिलकुल जाती और पंजाब का मुकामी । लेकिन 
उसका नतीजा यह हुआ कि जिन लोगों ने विरोध की आवाज उठाई थी वे 
(पंजाब में)काँग्रेस से हटकर मजलिसे अहरार में शरीक हो गये । काँग्रेस के कुछ बहुत 
ही मुस्तेद और लोकप्रिय कार्यकर्ता उसमें शामिल हो गये और पजाब के कितने ही 
मुसलमानों को उसने अपनी ओर खींच लिया । निचले मध्यमवर्ग के लोग उसमें थे 

और मुस्लिम जनता से उसका बहुत संपर्क था । इस तरह वह एक जबर्दस्त संगठन 
बन गया । उच्च श्रेणी के मुस्लिम फिरकेवाराना छोगों के, जो कि या तो हवा में या 
दीवानखाने में या कमिटियों के कमरों में इकट्ठा होते थे, लंज संगठन की बनिस्बत यह 
कही ज्यादा मजबूत था | अहरार लोग वेसे तो फिरकापरस्ती की तरफ़ चले गये, 
मगर मुस्लिम जनता के साथ उन्होंने अपना सिरूसिला बाँध रकक्‍खा था। इसलिए वे 
एक जिन्दा जमात बने रहे, जिसका एक धुधलासा आधिक दृष्टिकोण है । देशी राज्यों , 
के मुसलमान-आन्दोलन में, खासकर कह्मीर में, उन्होंने बड़ा काम किया है जिनमें कि 
आ्िक कष्ट और फिरकापरस्ती दोनों अजीब तरह से और बदकिस्मती से घुल-मिल 
गये हे । कांग्रेस से अहरार-पार्टी के कुछ नेताओं का कट जाना पंजाब में काँग्रेस के 
लिए बहुत ही मुज़िर हुआ । मगर कराची में इसका हमें क्या पता था ? बाद में जाकर 
धीरे-धीरे हमें इसका अहसास होने लगा । लेकिन यह न समझना चाहिए कि कार्य- 
समिति के चुनाव के कारण ही वे लोग काँग्रेस से अलग हो गये हों। वह तो एक 
तिनका था जिसने हवा के रुख को बताया । उसके असली कारण तो और ही हें, और 
वे गहरे है । 

हम सब कराची में ही थे कि कानपुर के हिंदू-मसलिम दंगे की ख़बर हमे 
मिली । इसके बाद ही दूसरा समाचार यह मिला कि गणेशशंकर थिद्यार्थी को कुछ 
मज़हबी दीवाने लोगो ने, जिनकी मदद के लिए वह वहाँ गये थे, कत्ल कर डाला । वे 
भयंकर और पाशविक दंगे ही क्या कम बुरे थे ? लेकिन गणेशजी की मृत्यु ने हमें 
उनकी भयंकरता की बीभत्सता जिस तरह हमारे हृदय पर अंकित कर दी वैसी और 
कोई चीज़ नही कर सकती थी । उस काँग्रेस-कंम्प में हज़ारों आदमी उन्हें जानते थे 
और कुछ प्रान्त के हम सब लोगों के वह निहायत प्यारे साथी और दोस्त थे। जवांमर्द 
और निडर, दूरदर्शी और निहायत अक्लमन्द सलाहकार, कभी हिम्मत न हारनेवाले, 
चुपचाप काम करनेवाले, नाम, शोहरत, पद और प्रकाशन से दूर भागने वाले । अपनी 
जवानी के उत्साह में झूमते हुए वह हिन्दू-मुसलिम एकता के लिए, जो उन्हें इतनी 
प्यारी थी और जिसके लिए उन्होंने अबतक कार्य किया था, अपना सिर हथेली पर 
लेकर खुशी-खुशी आगे बढ़े थे कि बेवकूफ हाथों ने उन्हें जमीन पर मार गिराया और 
कानपुर को और सूबे को एक अत्यंत उज्ज्वल रत्न से महरूम कर दिया । जब यह 
ख़बर पहुँची तो कराची के यू० पी० कंम्प में शोक की घटा छा गई और ऐसा मालूम 
हुआ कि उसकी शान चली गई । लेकिन फिर भी उसके दिल में यह अभिमान था कि 
गणेशजी ने बिना पीछे कदम उठाये मौत का मुकाबिका किया और उन्हें ऐसी गौरव- 
' पूर्ण मौत नसीब हुई । 


३६ 

मेरे डाक्टरों ने मुझपर जोर दिया कि मुझे कुछ आराम लेना चाहिए, और आब- 

हवा बदलनी चाहिए । मेंने लंका द्वीप में एक महीना गुज्ञारता तय किया। 
हिन्दुस्तान बड़ा भारी देश होने पर भी, इसमें स्थान-परिवर्तत या मानसिक विश्लाम की 
असली संभावना दिखाई न दी; क्‍योंकि में जहाँ भी जाता वहाँ राजनेतिक साथी मिलते 
ही, और वही समस्‍यायें भी मेरे पीछे-पीछे वहाँ आ जाती । लंका ही हिन्दुस्तान से 
सबसे नजदीक की जगह थी, इसलिए हम लंका ही गये-- कमला, इन्दिरा और में। 
१९२७ में योरप से लौटने के बाद यही मेरी पहली तातील थी, यही पहला मौक़ा था 
जब मेरी पत्नी, कन्या और मेने एक-साथ शान्ति से कही विश्राम किया हो, और 
हमें कोई चिन्तायें न रही हो । ऐसा विश्वाम फिर नहीं मिला है, और मुझे संदेह है कि 
शायद मिलेगा भी या नही । 

फिर भी, दरअसल, हमें लंका में सिवा नुवाया एलीया के दो हफ्तों के ज्यादा 
विश्वाम भी नही मिला । वहाँ के सभी वर्गों के लोगों ने हमारे प्रति बहुत ही आतिथ्य 
और मित्र-माव प्रदर्शित किया । यह इतनी सदभावना बहुत अच्छी तो लगती थी, 
मगर परेशानी में भी डाल देती थी । नुवाया एलीया में बहुत-से श्रमिक, चाय-बागान 
के मजदूर और दूसरे लोग रोज़ कई मील चलकर आया करते थे, और अपने साथ 
अपनी प्रेम-पूर्ण भेंट की चीज़ें--जंगल के फूल, सब्जियां, घर का मवखन-- भी लाया 
करते थे। हम तो उनसे प्रायः बात भी नहीं कर सकते थे; एक-दूसरे की तरफ़ देख 
भर लेते थे और मुस्करा देते थे । हमारा छोटा-सा घर उनकी भेंट की इन कीमती 
चीज़ों से, जो वे अपनी दरिद्र अवस्था में भी हमें दे जाते थे, भर गया था । ये चीज़ें 
हम वहाँ के अस्पतालों और अनाथालयों को भेज दिया करते थे । 

हमने उस द्वीप की मशहूर चीज़ों और ऐतिहासिक खंडहरों, बौद्ध मठों और घने 
जंगलों को देखा । अनुराधापुर में मुझे बुद्ध की एक पुरानी बैठी हुई मूत्ति बहुत पसन्द 
आई । एक साल बाद जब मे देहरादून-जेल में था, तब लंका के एक मित्र ने इस मूर्ति 
का चित्र मेरे पास भेज दिया था, जिसे में अपनी कोठरी में अपने छोटे-से टेबल पर 
रक्‍्खे रहता था । यह चित्र मेरा बड़ा मूल्यवान साथी बन गया था, और बुद्ध की 
मूत्ति के गंभीर शान्त भावों से मुझे बड़ी शान्ति और शक्ति मिकती थी, जिससे मुझे 
कई बार उदासी के मौक़ों पर बढ़ी मदद मिली । 





जवाहरछालजी . :: इंदिरा प्रियदर्शिनी 
[ फ्रेंड वाहन एण्ड कं०, सोछोन के सौजन्य से श्राप्त ] 


कमला नेहरू 

बुद्ध हसेशा मुझे बहुत आकर्षक प्रतीत हुए है । इसका कारण बताना तो 
मुष्किल है, मगर वह घाभिक नहीं है; क्‍योंकि बौद्ध-धर्म के साथ-साथ जो सिद्धान्त 
या मत बन गये है उनमें मुझे कोई दिछूचस्पी नहीं है । उनके व्यक्तित्व ने ही मुझे 
आकर्षित किया है । इसी तरह ईसा के व्यक्तित्व के प्रति भी मुझे बड़ा आकर्षण है । 
मेने मठो में और. सड़कों पर बहुत-से 'भिक्खुओं' को देखा, जिन्हें हर जगह, 
जहाँ कहीं वे जाते थे, सम्मान मिलता था। करोब-करीब सभीके चेहरों पर शान्ति, 
ओर निशचलता का, तथा दुनिया की फ़िक्रो से एक विचित्र वेराग्य का, मुख्य भाव था । 
आम तौर पर, उनके चेहरे से बृद्धिमत्ता नहीं झलकती थी; उनकी सूरत से दिमाग़ के 
अन्दर होनेवाला भयंकर संघर्ष नहीं मालूम पड़ता था। उन्हें जीवन महासागर की 
ओर शान्ति से बहती हुई नदी के समान दिखाई देता था । में उनकी तरफ़ कुछ रश्क़ 
के साथ, आँधी और तूफान से बचानेवाला झान्त बन्दरगाह पाने की एक हलकी उत्कण्ठा 
के साथ, देखता था । मगर में तो जानता था कि मेरी क़िस्मत में और ही कुछ हैं, 
उसमें तो आधी ओर तूफान ही है । मुझे कोई शान्त बन्दरगाह मिलनेवाला नहीं है, 
क्योंकि मेरे भीतर का तूफ़ान भी उतना ही तेज़ है जितना बाहर का । और अगर मुझे 
कोई ऐसा बन्दरगाह मिल भी जाय, जहाँ इत्तिफ़ाक से आँधो की प्रचंडता न हो, तो भी 
क्‍या वहाँ में सन्‍्तोष और सुख से रह सकूँगा ? 
कुछ समय के लिए तो वह बन्दरगाह खुशनुमा ही था| वहाँ आदमी पडा रह 
सकता था, स्वप्न देख सकता था, और उष्ण-कटिबन्ध का शान्तिप्रद और जीवनदायी 
आनन्द अपने अन्दर भर सकता था । लंकाद्वीप उस समय भी मेरी वृत्ति के अनुकूछ 
था, और उसकी शोभा देखकर मेरा हृदय हे से मर गया | विश्राम का हमारा 
महीना जल्दी ही खत्म हो गया, और दिली अफ़्सोस के साथ हम वहाँ से बिदा हुए । 
उस भूमि और वहाँ के लोगों की कई बातों की याद मुझे अब भी आया करती है; 
: जेल के मेरे लम्बे और सूने दिनों में भी यह मीठी याद मेरे साथ रही । एक छोटी-सी 
! घटना मुझे स्मरण है, वह शायद जाफ़ना के पास हुई थी । एक स्कूल के शिक्षकों और 
» लड़कों ने हमारी मोटर रोक ली, ओर अभिवादन के कुछ हब्द कहे । दुढ़ और उत्सुक 
चेहरे लिये लड़के खड़े रहे, और उनमें से एक मेरे पास आया। उसने मुझसे हाथ 
"मिलाया ! बिना कुछ पूछे या दलील किये उसने कहा--“में कभी लड़खड़ाऊंगा नही ।” 
“उस लड़के की उन चमकती हुई आँखों की, उस आलनन्दपूर्ण चेहरे की, जिसमें निश्चय 
की दृढ़ता भरी हुई थी, छाप मेरे मन पर अब भी पड़ी हुई है । मुझे पता नहीं कि वह 
६ कौन था, उसका कोई पता-ठिकाना मेरे पास नहीं है; मगर किसी-त-किसी प्रकार 
मुझे यह विश्वास होता है कि वह अपने शब्दों का पत्का रहेगा, ओर जब जीवन की 








श्श्८ मेरो कहानी 


विषम समस्याओं का मुकाबिला उसे करना होगा तब वह लड़खड़ायगा नहीं, पीछे 
नहीं रहेगा । 
लंका से हम दक्षिण भारत, ठीक कुमारी अन्तरीप के पास, दक्षिणी सिरे पर गये । 

बहाँ आइचययंजनक शान्ति थी इसके बाद हम त्रावणकोर, कोचीन, मलाबार, मैसूर, 
हैदराबाद में होकर गुज़रे, जो ज्यादातर देशी रियासतें हें । इनमें से कुछ दूसरों से बहुत 
प्रगतिशील है, कुछ बहुत पिछड़ी हुई हैं । त्रावणकोर और कोचीन शिक्षा में ब्रिटिश- 
भारत से भी बहुत आगे बढें हुए है । मैसूर शायद उद्योग-धन्धों में आगे बढ़ा हुआ 
है, और हैदराबाद करीब-करीब पूरी तरह पुराने सामन्त-तन्त्र का स्मारक है। हमें हर 
जगह, जनता से भी और अधिकारियों से भी, आदर और स्वागत मिला । मगर इस 
स्वागत में अधिकारियों की यह चिन्ता भी छिपी हुई थी कि हमारे वहाँ आने से कहीं 
लोगों के खयालात खतरनाक न हो जायें | मालूम होता है, उस वक्‍त मैसूर और 
त्रवणकोर ने राजनेतिक कार्य के लिए कुछ नागरिक स्वतन्त्रता और अवसर दिया था । 
हैदराबाद में इतनी आज़ादी न थी। और, हालांकि हमारे साथ आदर का बर्ताव 
किया जा रहा था, फिर भी मुझे वह वातावरण दम घोंटने और साँस रोकनेवाला 
मालूम हुआ । बाद में मैसूर और त्रावणकोर की सरकारों ने उतनी नागरिक स्वतंत्रता 
और राजनैतिक कार्यों की सुविधा भी छीन ली, जो उन्होने पहले दे रक्खी थी । 

मैसूर रियासत के बंगलोर शहर में, एक बड़े मजमे के अन्दर, मेने लोहे के एक 
ऊँचे खम्भ पर राष्ट्रीय झण्डा फहराया था। मेरे जाने के थोड़े दिनों बाद ही वह्‌ 
खम्भा तोड़कर टुकड़े-टुकड़े कर दिया गया, और मैसूर-सरकार ने झण्डे का प्रदर्शन जुर्म 
करार दे दिया । मेने जिस झण्डे को फहराया था उसकी इतनी खराबी और बेइज्ज्ञती 
होने से मुझे बड़ा रंज हुआ । 

आज त्रावणकोर में काँग्रेस ही गैरकानूनी संस्था करार दे दी गई है और 
काँग्रेस का मेम्बर भी कोई नहीं बन सकता, हालांकि ब्रिटिश भारत में सविनय भंग रुक 
जाने के बाद से वह क़ानूती हो गई है । इस तरह मैसूर और त्रावणकोर दोनों मामूली 
शान्तिपूर्ण राजनतिक हलूचल को भी कुचल रही हूँ, और उन्होंने वे सुभीते भी छीन 
लिये हैं जो पहले दे रक्‍्खे थे । ये रियासतें पीछे हट रही है । किन्तु हेदराबाद को पीछे 
जाने या सुविधायें छीनने की ज़रूरत ही न हुई, क्योंकि वह आगे कभी बढ़ी ही न थी 
और त उसने इस किस्म की कोई सुविधायें दी थीं। हँदराबाद में राजनैतिक समायें 
कभी नहीं होतीं, और सामाजिक और धामिक सभायें भी सन्‍्देह की दृष्टि से देखी 
जाती हैं, और उनके लिए भी खास इजाहुत छेनी पड़ती है। वहाँ कोई भी अच्छे 
अखबार नहीं निकलते, और बाहर से बुराई के कीटाणु न आने देने के ल्लिए हिन्दुस्तान 

के दूसरे हिस्सों में छपनेवाले बहुत-से अखबारों की रियासत में रोक कर दी गई हैं । 
बाहर के असर से दूर रहने की यह नीति इतनी सह्त है कि माडरेट अखबारों की 
भी वहाँ मुमानियत हैं। 

कोचीन में हम “सफेद यहुदी' कहानेवाले लोगों का मुहल्ला देखने गये, और 
उनके पुराने मन्दिर में उनकी एक प्रकार की पूजा देखी | यह छोटा-सा समाज बहुत 
प्राचीन और बहुत अजीब है । इसको तादाद घटती जा रही है | हमसे कहा गया कि , 
कोचीन के जिस हिस्से में वे रहते हे, वह जेरूसलेम के समान था। निश्चय ही वह 
पुरानी बनावट का ती मालूम हुआ । 

मलाबार के किनारे हमने कुछ ऐसे कसबे देखे जिनमें ज्यादातर सीरियन मत 
के ईसाई बसे हुए थे। शायद इसका बहुत कम लोगों को ख़याल होगा कि ईसाई- 
धर्म हिन्दुस्तान में ईसा के बाद पहली सदी में ही आ गया था, जबकि योरप ने भी उसे 
नहीं ग्रहण किया था, और दक्षिण हिन्दुस्तान में खूब मज़बूती से जम गया था । हालांकि 
इन ईसाइयो का बड़ा धर्माध्यक्ष सीरिया के एण्टियोक था और किसी क़सके में है, मगर 
इनकी ईसाइयत ज्यादातर हिन्दुस्तानी चीज़ ही हे और उसका बाहर से ज्यादा 
ताल्‍लुक नहीं है । 

दक्षिण में नेस्टेरियन मत के लोगों की भी एक बस्ती देखकर मुझे बड़ा ताज्जुब 
हुआ । उनके पादरी ने मुझे बताया कि उनकी तादाद दस हज़ार है। मेरा तो यह 
ख़याल था कि ये लोग कभी के दूसरे मतों में मिल चुके होंगे, और मुझे यह पता न॑ 
था कि कभी वे हिन्दुस्तान में भी मौजूद थे। मगर मुझसे कहा गया कि एक समय 
हिन्दुस्तान में उनके अनुयायी बहुत थे, और वे उत्तर में बनारस तक फंले हुए थे। 

हम हैदराबाद खासकर श्रीमती सरोजिनी तायडू और उनकी लड़कियों, पद्मजा 
और लीलामणि, से मिलने गये थे । जिन दिनों हम उनके यहाँ ठहरे हुए थे, एक बार 
मेरी पत्नी से मिलने के लिए कुछ पर्दानशीन स्त्रियाँ उन्हीके मकान पर इकट्ठा हो गई, 
और शायद कमला ने उनके सामने कोई भाषण दिया । उसका भाषण सम्भवत: पुरुषों 
के बनाये हुए कानूनो और रिवाजो के ख़िलाफ़ स्त्रियों के युद्ध के ( जो उसका एक 


. खास प्यारा विषय था ) बारे में था, और उसने स्त्रियों से कहा कि वे पुरुषों से बहुत 


न दबें । इसके दो या तीन हफ्ते बाद इसका एक बड़ा दिरूचस्प नतीजा निकला । एक 
परेशान हुए पति ने हँदराबाद से कमला को ख़त लिखा कि, आपके यहाँ आने के बाद 
से मेरी पत्नी का बर्ताव अजीब हो गया है! वह पहले की तरह मेरी बात नही सुनती, 
न मेरी बात मानती है; बल्कि मुझसे बहस करती है और कभी-कभी सख्त रुख भी 
अरुत्यार कर लेती है । 


३३० मेरी कहानी 


बंबई से लंका को रवाता होने के सात हफ्ते बाद हम फिर बंबई आ गये, और 
में फौरन ही काँग्रेस की राजनीति के भंवर में कूद पड़ा । कार्य-समिति की बैठकें कई 
जरूरी मामलों पर विचार करने के लिए होनेवाली थी--हिन्दुस्तान की स्थिति तेज़ी 
से बदलती और गंभीर होती जाती थी, यू० पी० के किसानों का प्रइन जटिल हो गया 
था, खान अब्दुलग़फ्फ़ारखां के नेतृत्व में सीमा-प्रान्त में लालकुर्ती-दल की आइचर्यजनक 
प्रगति हुई थी, बंगाल में अत्यन्त विक्षोभ की दशा हो गई थी, और उसमें क्रोध और 
असन्‍्तोष अन्दर-ही-अन्दर बढ़ गया था, सदा मौजूद साम्प्रदायिक समस्या तो थी ही, 
और काँग्रेस के लोगो और सरकारी अफसरों के बीच में कई तरह के मामलो में छोटे- 
छोटे कई स्थानीय झगड़े खड़े हो गये थे, जिनमें दोनों पक्ष एक-दूसरे पर दिलली-समझौते 
को तोड़ने का इलज़ाम लगाते थे। इसके अलावा यह सवाल भी बार-बार उठता था कि 
क्या काँग्रेस गोलमेज़-कास्फ्रेन्स मे शामिल होगी ? क्‍या गांधीजी को वहाँ जाना चाहिए ? 

गांधीजी को गोलमेज-कान्फेन्स के लिए लन्दन जाना चाहिए या नही ? यह 

सवाल बराबर उठता रहता था, और इसका कोई निश्चित जवाब नही मिलता 
था। आखिरी मिनट तक कोई भी नही जानता था, काँग्रेस-कार्य समिति और खुद. 
गांधीजी भी नही जानते थे | क्योंकि, जवाब का आधार तो” कई बातों पर था, और 
नई-नई घटनायें परिस्थिति को निरन्तर बदल रही थी । इस सवाल और जबाब की 
तह में असली और मुश्किल समस्‍यायें खडी थी । 

ब्रिटिश-सरकार और उसके दोस्तां की तरफ़ से हमसे बराबर कहा गया कि 
गोलमेज-कास्फ्रेस ने तो विधान की रूप-रेखा निश्चित कर ही दी है, चित्र की मोटी- 
मोटी रेखायें खिंच चुकी हे, और अब तो इनमें रंग भरता ही बाकी रहा है। मगर 
काँग्रेस ऐसा नहीं समझती थी और उसकी निगाह मे तो अभी सारी तस्वीर ही 
बनना बाकी थी; सो भी करीब-करीब कोरे कागज पर । यह तो सच था कि दिल्‍ली 
के समझौते के द्वारा संघ-स्वरूप को आधार मान लिया गया था, और संरक्षणो या 
प्रतिबन्धो का विचार भी मंजूर कर लिया था | मगर हममें से बहुत-से तो बहुत 
पहले से ही हिन्दुस्तान के लिए सघ-स्वरूप का विधान ही सबसे ज्यादा उपयुक्त सम- 
झते थे । और इस विचार को हमारे मान लेने का यह मतलब नही था कि हमने ख़ास 
उस तरह का सघ भी मान लिया जिसकी रचना पहली गोलमेज्ञ-कान्फ्रेन्स ने की 
थी । राजनैतिक स्वाधीनता और सामाजिक-परिवतेन के साथ भी संघ-स्वरूप पूरी 
तरह मेल खा सकता हैं | हां, सरक्षणो या प्रतिबन्धों के विचार का मेल बैठाना ज्यादा 
मुश्किल था और मामूली तौर पर उनके होने से स्वाधीनता में काफी कमी आ जाती 
थी । मगर “भारत के हित की दृष्टि से” इन शब्दों से हूम इस कठिनाई से कम-से-कम 
थोड़ी हृद तक तो निकल सकते थे, फिर भी अच्छी तरह नही । कुछ भी हो, कराची- 
काँग्रेस ने यह साफ़ कर दिया था कि हमें वही विधान मंजूर हो सकेगा जिसमे फोज, 
वैदेशिक मामलों और राजस्व तथा आथिक नीति पर पूरा अधिकार दिया गया हो, 
और हिन्दुस्तान को विदेशों की (आर्थात्‌ अधिकाश ब्रिटिशों की) देनदारी मजूर करने 
से पहले अपने करें के प्रश्न की जाँच करने का हक़ हो । इसके अछावा मौलिक अधि- 
कारों सम्बन्धी प्रस्ताव ने भी बता दिया था कि हम किन-किन राजनंतिक और आधथिक 
तबदीलियों को करना चाँहते हे । ये सब बातें गोलम्रेज-कान्फ्रेन्स के कई निशचयों और 
, हिन्दुस्तान की हुकूमत के मौजूदा ढाँचे के भी खिलाफ़ पड़ती थी । 


3१2२... मेरो कहानी 


काँग्रेस और ब्रिटिश-सरकार के दृष्टिकोणों में भारी फ़र्क था, ओर अब इस 
अवस्था में उनका दूर होना बहुत ही नामुमक्रिन मालूभ होता था । क़रीब-क़रीब सभी 
काँग्रेसवालों को गोलमेज़-कान्फ्रेन्स में काँग्रेस और सरकार के बीच किसी भी बात पर 
एक-राय होने की उम्मीद नहीं थी, और गांधीजी को भी, हालांकि वह हमेशा बड़े 
आशावादी रहे हैं,.कोई ज्यादा आशा न हो थकी । फिर भी वह कभी नाउम्मीद नहीं 
होते थे, और आखिरी ह॒द तक कोशिश करने का इरादा रखते थे । हम सब महसूस 
करते थे, कि चाहे सफलता मिले या न मिले, मगर दिल्ली-समझौते के कारण 
एक बार प्रयत्न तो करना ही चाहिए । मगर दो ज़रूरी बाते थी, जिनके कारण हमारा 
गोलमेज़-कास्फ्रेन्स में हिस्सा लेना रुक सकता था । हम तभी जा सकते थे जबकि 
हमें गोलमेज-कान्फेन्स के सामने अपना सम्पूर्ण दृष्टिबिन्दु रखने की पूरी आज़ादी 
रहे, और इसके लिए हमें यह कहकर कि «ह मामला तो पहले ही तय हो चुका है, 
यथा और किसी सबब से, रोका न जाय । हिन्दुस्तान में भी ऐसी परिस्थिति हो सकती 
थी कि जिससे गोल-मेज़-कान्फ्रेन्स में हमारा प्रतिनिधि न जा पाता । यहाँ ऐसी हालत 
पैदा हो सकती थी कि जिससे सरकार से सघर्ष खड़ा हो जाता, या जिसमे हमे कठोर 
दमन का मुकाबिला करना पड़ता । अगर हिन्दुस्तान में ऐसा हो, और हमारा घर ही 
जल रहा हो, तो हमारे किसी भी प्रतिनिधि के लिए यह बिलकुल नामुनासिब होता 
कि इस आग का खयाल न करके वह लन्दन मे जाकर विधान आदि पर कोरे पण्डितों 
की तरह बहस करे | 

हिन्दुस्तान में परिस्थिति तेज़ी से बदल रही थी । सारे देश में ऐसा हो रहा 
था, खासकर बंगाल, युक्तप्रान्त और सीमा-प्रान्त में । बंगाल में तो दिल्‍ली के सम- 
झौते से कोई खास फक नहीं पड़ा, और तनाव जारी रहा, बल्कि और भी ज्यादा हो 
गया । सबिनय भंग के कुछ कंदी छोड़ दिये गये । लेकिन हज़ारों राजन॑तिक क़ंदी, 
जो नाम के लिए सविनय भंग के क़ैदी नही समझे जा सकते थे, जेल में ही रहे । 
नज़रबन्द भी जेलों या डिटेन्शन-कैम्पों में ही सड़ते रहे । राजद्रोहात्मक भाषणों था 
दूसरी राजनैतिक प्रवृत्तियों के कारण नई गिरफ्तारियों अकसर हो जाती थी, और आम 
तौर पर यही महसूस हो रहा था कि सरकार की तरफ़ से हमला अब भी बंद नहीं हुआ 
है, वह जारी है | काँग्रेस के लिए आतंकवाद के कारण बंगाल की समस्या हमेशा बहुत 
ही कठिन रही है । काँग्रेस की सामान्य प्रवृत्तियों और सबिनय भंग के मुक़ाबिले में 
आतंकवादी हलूचले तो बहुत थोड़ी ओर बहुत छोटी ही रही हैं। मगर उनसे शोर 
ज्यादा मचता था, और उनकी तरफ़ ध्यान बहुत खिंच जाता था। इन हलचलों से 
दूसरे प्रान्तों की तरह काँग्रेस का काम होना मुश्किल हो गया था| क्योंकि आतंकवाद 


पर 





हा, 
। 

से ऐसा वातावरण पैदा हो जाता था कि जो शान्ति-पूर्ण लड़ाई के लिए माफ़िक न 
था । लाज़िमी तौर पर इसके कारण सरकार ने सख्त-से-सर्त दमन किया, जोकि 
आतंकवादी और ग्ैर-आतंकवादी बहुत-कुछ दोनो पर निष्पक्ष समानता से पड़ा । 

पुलिस और भुक्रामी इन्तज़ामी अफसरों के लिए यह मृथ्किल था कि वे खास 
कानूनों और आई््डिनेन्सों का (जो आतंकवादियों के लिए बनाये गझे थे) काँग्रेसवालों, 
मजदूरों और किसानों के कार्यकर्ताओं और दूसरे लोगों पर, जिनकी अत्रवृत्तियोंः 
को वे नापसन्द करते थे, उपयोग न करें। यह मुमकिन है कि कई नज़रबन्दों का, 
जिन्हें अभीतक कई वर्षों से बग्ेर इलज़ाम लगाये, मुकदमा चलाये था सज़ा दिये बन्द 
रक्‍खा गया था, असली कुसूर आतंकवादी प्रवृत्तियाँ नहीं थी, बल्कि दूसरी ही कोई 
प्रबल राजनैतिक प्रवुत्ति हो । उन्हें इसका मौका तक नही दिया गया कि वे अपनी 
सफ़ाई दे सकें, या कम-से-कम अपना अपराध तक माल्म कर सकें। उनपर 
अदालतों में मुकदमे इसलिए नही चलाये जाते कि कदाचित पुलिस के पास उन्हें सज़ा 
दिलाने लायक काफी सुबूत नही है, हालांकि यह सभी जानते हे कि सरकार-विरोधी 
जुर्मों के लिए ब्रिटिश भारत के कानून आइचर्यजनक रूप से व्यापक और भरे-प्रे हें 
और उनके घने जाल में से बच सकना मुश्किल है । यह अक्सर होता है कि कोई 
आदमी अदालतों से तो बरी कर दिया जाता है, मगर फिर फ़ौरन ही गिरफ्तार कर 
लिया जाता हैं और नजरबन्द बना लिया जाता हैं। 

बगाल के इस पंचीदा सवाल के सबब से कांग्रेस-कार्य-समिति के लोग अपनेको बड़ा 
लाचार अनुभव करते थे । वे हमेशा इससे परेशान रहते थे और किसी न-किसी शकल 
में बंगाल का कोई-न-कोई मामला जरूर उनके सामने आता ही रहता था। जितना 
उनसे बनता था उतना उस बारे मे वे जरूर करते थे, मगर वे अच्छी तरह जानते थे कि 
इससे असली सवाल हल न होगा। इसलिए, कुछ कमज़ोरी ही समझिए, वे जो-कुछ वहा 
होता था उसे वेसा ही चलने देते थे। और यह कहना भी मुश्किल है कि, उनकी 
जैसी परिस्थिति में, बे और कर भी क्‍या सकते थे | बंगाल में कार्य-समिति के इस 
रबेये पर बड़ा रोष हो रहा था, और वहाँ यह खयाल पैदा हो गया कि काँग्रेस-कार्ये- 
समिति और दूसरे सब प्रान्त बगाल की परवा नही करते । मालम होता था कि 
मुसीबत के वक्‍त में सबने बगाल का साथ छोड़ दिया है। मगर यह खयाल बिलकुल 
गलत था, क्योंकि सारे हिन्दुस्तान मे बंगाल के प्रति सहानुभूति थी, लेकिन उसे यह 
नहीं सूझता था कि इस सहानुभूति को अमली मदद की शकल में कंसे जाहिर करे। 


; इसके अलावा, हर प्रान्त के सामने अपने-अपने कष्टों का भी तो सवारू था। 


युक्‍्तप्रान्त में किसानों की स्थिति खराब होती जा रही थी । प्रान्तीय-सरकार 


३३४ मेरो कद्दानी 


इस सवारहू पर टालमटोल करने की कोशिश कर रही थी। उसने लगान और 
मारूगुजारी के छूट के फंसले को आगे धकेल दिया, और जबरदस्ती लगान-वसूली शुरू 
करदी । मजमूई बेदखलियां और कुकियां होने लगी । जब हम लंका में थे तभी, 
जबरदस्ती लगान-वसूली की कोशिश के कारण, दो या तीन मुकरामों पर किसानों के 
दंगे हो गये थे । छे दंगे थे तो मामूली-से ही, मगर बदकिस्मती से उनमें ज़मीदार था 
उनके कारिन्दे मर गये थे। गांधीजी युक्तप्रान्त के गवनंर सर मालकम हेली से किसानों 
की परिस्थिति पर बातचीत करने नेनीताल गये थे ( उस वक्‍त भी मे लंका में ही 
था), मगर उसका कोई अच्छा नतीजा नही निकला । जब सरकार ने छूट की घोषणा की, 
तो वह उम्मीद से बहुत कम थी । देहात में लगातार चिल्ल-पों मचने और बढ़ने लगी। 
ज्यों-ज्यों ज़मीदार और सरकार दोनों का मिलाकर दबाव बढ़ता गया, और हजारों 
किसान अपनी ज्ञमीन से बेदखल किये जाने लगे, और उनकी छोटी-छोटी मिल्कियत 
छीनी जाने लगीं, त्यों-त्यों ऐसी स्थिति पैदा होती गई कि जिससे किसी भी दूसरे देश 
मे एक बडा किसान-विप्लव खड़ा हो सकता था | मेरा खयाल है कि यह कांग्रेस की 
कोशिश का ही नतीजा था कि जिससे किसानों ने कोई हिसात्मक कार्य नही किये । 
मगर खुद उनपर जो बल-प्रयोग हुआ उसका क्या पूछना ! 

किसानों के इस उभाड़ और मुसीबत मे एक बात अच्छी थी। खेती की पेदावारों 
के भाव बढुत कम हो जाने से गरीब लोगो के पास, जिनमें किसान भी शामिल थे, 
अगर उनकी सम्पत्ति छिती नही थी तो, पिछले कई सालो की बनिस्बत, ज्यादा खाद्य- 
सामग्री मौजूद थी | 

बंगाल की ही तरह, सीमाप्रान्त में भी दिल्ली के समझौते से कोई शान्ति नहीं 
हुई । वहा विक्षोभ का वातावरण निरन्तर बना रहा | वहाँ की हुकूमत विशेष कानूनों 
और आइिनेन्सो और छोटे-छोटे-से कुसूरों पर भारी-भारी सज्ञाओं के कारण एक 
फौजी प्रबन्ध जैसी हो रही थी । इस हालत का विरोध करने के लिए खान अब्दुल- 
गफ्फ़ारखा ने बड़ा आन्दोलन उठाया, जिससे सरकार की निगाह में वह बहुत खटकने 
लगे । वह छ. फीट तीन इंच ऊँचे पूरे पठान, अपनी मर्दानमी के साथ, गाव-गाव पैदल 
जाते थे, और जगह-जगह “लाछ-कुर्ती'-दल के केन्द्र क्रायम करते थे । जहा कही वह 
या उनके खास-खास साथी जाते थे बहा-वहा वह लाल-कुर्ती-दल का एक सिलसिला 
बनाकर छोड़ जाते थे, और जल्दी ही सारे प्रान्त में खुदाई खिदमनगार' की शाखाये 
फैल गई । वे बिलकुल शान्तिपूर्ण थे, और उनके खिलाफ़ गोल-मोल आरोप लगाये 
जाने पर भी, आजतक हिंसा का कोई एक भी निश्चित अभियोग नहीं ठहर सका है । 
मगर चाहे वे शान्तिपूर्ण रहे हों या नही, उनका पूर्ब-इतिहास तो युद्ध और हिंसा का 

रहा था, और वें उपद्रवी सीमाश्रदेश के पास बसे हुए थे, इसलिए इस अनुशासन-यवृकत 
आन्दोलन के, जिसका हिन्दुस्तान के राष्ट्रीय-आन्दोलन से गहरा ताल्लुक़ था, तेजी से बढ़ने 
के कारण सरकार घबरा गई। मेरा खयाल हूँ कि उसने इस आन्दोलन के शान्ति और 
अहिंसा के दावे पर कभी विश्वास नहीं किया । मगर, यदि उसने विश्वास भी कर 
लिया होता, तो भी उसके हृदय में इसके कारण दहशत और झुंझल्यहट ही पैदा हुई 
होती । इसमे उसे इतनी असली और भीतरी शक्ति दिखाई दी कि वह इसे शान्ति से ' 
देखती नहीं रह सकती थी। 
इस बड़े आन्दोलन के मृखिप्रा, बिला उज्र, खान अब्दुलशपफारखां ही थे--- 
जिन्हे 'फ़ख्‌ -अफ़गान', फर्ख -पठान', गाधी-ए-सरहद' बगरा नामों से याद किया जाने 
लगा। उन्होने सिर्फ अपने चुपचाप और इस्तक़लाल-भरे काम के बल पर, जिसमे न वह 
मुश्किलों से डरे ने सरकारी दमन से, सीमाप्रान्त में हेरत-अग्रेज़ हरदिलअजीज्ञी 
हासिल कर ली थी। जैसे कि राजनीतिज्ञ आम तौर पर हुआ करते है, उस तरह के 
राजनीतिज्ञ ने वह थे, न हे; वह सियासी चालाकियों और पेतरेबाजियों को नहीं 
जानते । वह तो एक ऊंचे और सीधे, शरीर और मन दोनो में सीधे, आदमी हे । वह 
शोर-गुल और बहुत बकवास से नफ़रत करते हे । वह हिन्दुस्तान की आज़ादी के ढाँचे 
के अन्दर अपने सीमाप्रान्तीय लोगो के लिए भी आज़ादी चाहते है, मगर विधानो और 
कानूनी बातों के बारे में उनका दिमाग स्पष्ट नहीं हैं और न उनमें उन्हें कोई दिल- 
चस्पी ही है। किसी भी चीज़ को पाने के लिए जोरदार काम की ज़रूरत हैँ, और 
गाधीजी ने ऐसे शान्तिपर्ण काम का एक बढ़िया तरीक़ा, जो उन्हे जँच गया, 
बता ही दिया था । इसलिए ज्याद। बहस में न पड़ते हुए, और अपने सगठन के लिए 
कायदो के मसविदे के फेर में न पड़ते हुए, उन्होंने सीधा सगठन करना ही शुरू कर 
दिया और उसमें उन्हे खूब कामयादी मिली । 
गांधीजी की तरफ उनका रुझान खास तौर पर हो गया । पहले तो, अपने- 
आपको पीछे ही रखने के लजीलेपन के सबब से, वह उनसे दूर-दूर रहे । बाद मे कई 
मामलों पर बहस करने के लिए उन्हे उनसे मिलना पड़ा, और उनका ताल्लुक बढ़ा। 
यह ताज्जुब की बात हूँ कि इस पठान ने अहिंसा को उसूलन हमसे से कई लोगो की 
/ बनिस्बत ज्यादा केसे मान लिया ? और चुकि उनका अहिसा पर पक्‍का यकीन था, 
“इसी कारण वह अपने लोगों को समझा सके कि उभाड़े जाने पर भी शान्ति रखने का 
अड़ा भारी महत्व है । यह कहना तो बिलकुल गलत ही होगा कि सीमा-प्रान्त के लोगो 
५४ कभी भी या छोटी भी हिसा करने का विचार पूरी तरह से छोड़ दिया है, जेसा 
कि किसी भी प्रान्त के लोगों के बारे में आम तौर पर यह कहना बिलकुल ग़लत 

होगा । आम जनता तो भावुकता की लहरों में बहा करती है, और जब इस तरह की 
लहर उठ जाय तब वह क्‍या करेगी यह पहले से नहीं कहा जा सकता । मगर अपने- 
आप पर काबू और जब्त रखने की जो मिसाल सीमा-प्रान्त के लोगो ने १९३० में 
और बाद के बरसो में पेश की थी वह कुछ बिलक्षण ज़रूर थी। 

सरकारी अधिकारी और हमारे कई निहायत डरपोक देशवासी 'सीमा-प्रान्तीय 
गाँधी' को शक की निगाह से देखते हें । वे उनकी बातों का यकीन नहीं करते। उन्हें उनमें 
कोई छिपा हुआ षड्यन्त्र ही दिखाई देता हैं । मगर पिछले कुछ बरसों से वह और 
सीमा-प्रान्त के दूसरे साथी हिन्दुस्तान के दूसरे हिस्सों के कॉँग्रेसी कार्यकर्ताओं के बहुत 
नजदीक आ गये है, और इनके बीच में गहरा भाईचारा और परस्पर आदर और 
कद्ददानी का भाव पैदा हो गया है। खान अब्दुलूग़फ्फ़ा रखां को काँग्रेस के लोग कई बरस से 
जानते और चाहते है । मगर वह महज एक साथी ही नही है, उससे कुछ ज्यादा 
है । दिन-ब-दिन हिन्दुस्तान के बाक़ी हिस्सों में लोग उनको एक बहादुर और निडर 
लोगों के, जो हमारे स्व-सामान्य युद्ध में हमारे साथी है, साहस और बलिदान का 
प्रतीक समझने लगे हे । 

खान अब्दुलगफ्फारखा से पहचान होने के बहुत पहले ही में उनके भाई डाक्टर 
खानसाहब को जानता हूँ । जब में केम्ब्रिज मे पढ़ता था, तब वह लन्दन के सेण्ट- 
टॉमस अस्पताल मे शिक्ष। पाते थे, और बाद में जब में इतर टेम्पल के कानूनी विद्यालय 
में पढ़ता था तब मेरी-उनकी गहरी दोस्ती हो गई थी । जब में लन्दन में रहता था, 
तो ज्ञायद ही कोई ऐसा दिन जाता हो जब हम आपस में न मिलते हो । में तो 
हिन्दुस्तान चला गया, मगर वह इंग्लेण्ड में ही रह गये और महायुद्ध के ज़माने में 
डाक्टर की हैसियत से काम करते हुए कई बरसों तक वही रहे । इसके बाद मंने 
उन्हें नैनी-जेल में देखा । 

सीमा-प्रान्त के लालकुर्तवालो ने काँग्रेस के साथ सहयोग तो किया, लेकिन 
उनका संगठन अपना अलग ही था| यह एक विचित्र स्थिति थी | दोनों को जोडलने- 
वाली कड़ी तो अब्दुलगफ्फारखां थे । १९३१ की गर्मियों में इस सवाल पर कार्य-समिति 
ने सीमा-प्रान्त के नेताओं के परामर्श से यह तय किया कि लछालकूर्तीवालो को 
काँग्रेस का ही अग बना लिया जाय । इस तरह वे कांग्रेस के एक जज़ बन गये । 

गाधीजी की ख्वाहिश थी कि वह कराची-काँग्रेस के बाद ही फौरन सीमा-प्रान्त 
में जायें, मगर सरकार ने ऐसा न होने दिया। बाद के महीनों में जब सरकारी 
अधिकारियों ने छालक्र्ती दल की कार्रवाइयों की शिकायत की, तो उन्होंने ज्ञोर दिया 
कि मुझे वहाँ इन बातों का खूद पता लगाने के लिए जाने की इजाजत दी जाय, 

मगर उन्हें नहीं जाने दिया गया । न वहा मेरा जाना ही पसन्द किया गया। दिल्‍ली 
के समझौते को देखते हुए, हमने यह ठीक नहीं समझा कि हम सरकार की स्पष्ट 
इच्छा के विरुद्ध सीमा-प्रान्त में चले जाये । 

इन सवालों के अलावा, कार्य-समिति के सामने एक और मसछा था, साम्प्र- 
दायिक । यह कोई नई समस्या न थी, हालांकि बार-बार यह नई और अजीब 
दकल में सामने आती थी । गोलमेज्ञ कान्फ्रेन्स के सबब से इसे और भी महत्व मिल , 
गया । क्‍योंकि यह तो जाहिर था कि ब्रिटिश-सरकार इसीको सबसे आगे रक्‍्खेंगी, और 
दूसरी सब समस्याओं को इससे कम महत्व देगी | इस काम्फ्रेन्स के मेम्बर, जो कि 
सभी सरकार के नामज़द किये हुए थे, खासकर इस तरह पसन्द किये गये थे कि 
जिससे साम्प्रदायिक और सामुदायिक स्वार्थों को महत्व दिया जा सके, और सामान्य 
स्वार्थों के बजाय इन भेद-भावों पर जोर दिया जा सके । सरकार ने खास तौर पर, 
और ज़ोर के साथ, राष्ट्रीय मुसलमानों के किसी भी नेता को नामज़द करने से ही इन्कार 
कर दिया । गाधीजी ने महसूस किया कि अगर ब्रिटिश सरकार के कहने से कान्फ्रेन्स 
बिलकुल शुरू में ही साम्प्रदायिक सवाल मे उलझ गई, तो असली राजनेतिक और 
आधिक सवालों पर काफी विचार न हो सकेगा | इस परिस्थिति में उनके लन्दन 
जाने से कोई फ़ायदा न होगा । इसलिए उन्होने कार्य-समिति के सामने यह बात 
पेश की कि लन्दन तभी जाना चाहिए जब कि सब सम्बंधित दलो के बीच में साम्प्रदा- 
यिक समस्या पर कोई समझौता हो जाय । उनकी यह सहज-बुद्धि बिलकुछ ठीक थी, 
मगर कमिटी ने यह बात न मानी, और यह फैसला किया कि सिर्फ इसी आधार पर, 
कि हम साम्प्रदायिक समस्या को तय नहीं कर पाये है, उन्हे जाने से इन्कार न करना 
चाहिए । कमिटी ने विविध सम्प्रदायों के प्रतिनिधियों की सलाह से इस समस्या का 
हल ढूढने की कोशिश भी की । मगर इसमें ज्यादा कामयाबी न मिली । 

१९३१ की गरभियों में, छोटे-मोटे कई मसलों के अलावा, यही कुछ बड़ प्रश्न 
हमारे सामने थे । सारे देश की मुकामी कांग्रेस-कमिटियों से हमारे पास बराबर 
शिकायतें आ रही थी कि मुकामी अफसरो ने फलां-फलां बात में दिल्ली के समझौते 
को तोड़ दिया है । हमने उनमे से कुछ बड़ी-बड़ी शिकायतें सरकार के पास भी भेज दी, 
और उधर सरकार ने भी काग्रेसवालो के खिलाफ समझौता तोड़ने के आरोप लगाये। 
इस तरह से एक-दूसरे पर आरोप और प्रत्यारोप लगाये गये, और बाद वे 
अखबारों में भी छाप दिये गये । यह कहने की ज़रूरत नहीं है कि इससे भी कंग्रिस 
और सरकार के ताल्लकात सुधरे नही । हे 

फिर भी, इन छोटे-छोटे मामलों के संबध में संघर्ष खुद कोई बड़ा महत्व नहीं 

रखता था । इसका महत्व यही था कि इससे एक दूसरे ही अधिक मौलिक सघष् के 
बढ़ने का पता लगता था । यह मौलिक संघ व्यक्तियों पर निर्भर नहीं करता था, 
मगर वह हमारे राष्ट्रीय संग्राम के स्वरूप के कारण और हमारे ग्रामों की आधथिक 
व्यवस्था में असामज्जस्थ होने के कारण उत्पन्न हुआ था । इस संघर्ष को बिना बुनियादी 
परिबतंन किये हटाना या कम करना मुमकिन नहीं था । हमारा राष्ट्रीय आन्दोलन 
मूल में इसलिए शुरू हुआ था कि हमारे ऊपरी तह के मध्यम-वर्गों में अपनी उन्नति और 
बिकास का साधन प्राप्त करने की इच्छा पैदा हुई, और इसकी जड़ में राजनंतिक और 
आशिक प्रेरणा थी । यह आन्दोलन निचले मध्यम वर्गों में फंल गया, और देश में एक 
ताक़त बन गया; और फिर उसने देहात की जनता को भी उठाना शुरू किया, जिन्हें 
आम तौर पर यह भी मुश्किल हो रहा था कि अपना सबसे निचली कोटि का 
दरिद्रतापूर्ण जीवन भी किसी तरह कायम रख सके । पुराने ज़माने की स्वावलम्बी 
ग्रामीण व्यवस्था कभी की मिट चुकी थी | सहायक घरेल धन्धे भी, जो खेती के सहायक 
थे और जिनसे ज़मीन का बोझ कुछ कम हो जाता था, बर्बाद हो गये थे। कुछ तो 
सरकारी नीति के सबब से, मगर खासकर इस कारण कि वे मशीनो के व्यवसायो का 
मुकाबिला नहीं कर सके । ज़मीन का बोझ बढ़ने लगा, और हिन्दुस्तान के कारखानो 
की तरकक्‍क़ी इतनी धीमी हुई कि वह इसमें कुछ फ़क न कर सकी । और फिर ये गाँव, 
जो सब तरह से साधन-हीन और तरह-तरह के बोझों से लूदे हुए थे, सहसा, संसार के 
बाजारों के मुकाबिले में डाल दिये गये, और इधर-से-उधर धक्के खाने लगे । बराबरी 
के नाते से वे विदेशों का मुक़ाबिला कर नही सकते थे । उनकी उत्पत्ति के औज़ार पुराने 
ढंग के थे, और ज़मीन के बंटवारे का तरीका उनका ऐसा था जिससे खेत बराबर 
छोटे-छोटे टुकड़ो में बेंटते जाते थे । कोई भी आमूल सुधार होना नामुमकिन था । इस- 
लिए कृषि करनेवाले वर्ग---जमीदार और काइतकार दोनो ही---सिवा उन दिनो के 
जबकि भाव बहुत ऊँचे हो जाते थे, नीचे ही गिरते गये। जमीदारों ने अपने बोझ को 
काइतकारों पर उतारने की कोशिश की, और किसानों के, छोटे ज़मीन-मालिकों और 
काइतकारों दोनो ही के, मुफ़लिस हो जाने के कारण वे राष्ट्रीय आन्दोलल की तरफ़ 
खिच आये । खेत-मज़दूर भी, अर्थात्‌ देहातों के ऐसे लोग जिनके पास ज़मीन नही थी 
और जिनकी तादाद बड़ी थी, इस तरफ़ आकधित हुए । इन देहाती वर्गों के लिए तो 
'राष्ट्रीयता' या 'स्वराज का मतलब यही था कि ज़मीन के बंटवारे की प्रणाली में 
मौलिक परिवर्तन किया जाय, जिससे कि उनका बोझ दूर या कम हो जाय और भूमि- 
हीन को भूमि मिल जाय । मगर राष्ट्रीय आन्दोलन में पड़े हुए किसानों या मध्यम-वर्गीय 
नेताओं में किसीने भी उनकी इन इच्छाओं को साफ़ तौर पर प्रदर्शित नहीं किया । 

१९३० का सविनय भग-आस्दोलन उद्योग-धन्धो और कृषि की बड़ी संसार-ब्यापी 
मन्दी के बिलकुल अनुकूल बंठ गया, और इसका पता पहले तो उसके नेताओं को भी 
न छूगा | इस मन्‍्दी का असर देहाती जनता पर भी बहुत ज्यादा पड़ा था, इसलिए 
वे भी काँग्रेस और सविनय भंग की तरफ झुक पड़े । उनका यह लक्ष्य नही था कि 
लन्दन में या दूसरी किसी जगह बेठकर कोई अच्छा-सा विधान तैयार किया जाय, 
मगर उनका लक्ष्य, ख़ासकर जमीदारी प्रदेश में, यह था कि भूमि-प्रथा में बुनियादी, 
तबदीली की जाय । वास्तव में यह मालूम होने लगा कि जमीदारी तरीफा अब इस 
जमाने के लिए पुराना पड़ गया है, और उसमें कोई स्थिरता बाक़ी नही रही थी । 
मगर ब्रिटिश-सरकार, अपनी मौजूदा परिस्थिति में, इस भूमि-प्रणाली में कोई बुनियादी 
तबदीली करने की हिम्मत नही दिखा सकती थी । जब उसने एक शाही कृषि-कमीशन 
मुकरंर किया था, तब भी उसके निर्देशों में ज़मीन की मिल्कियत और भूमि-अ्रणाली 
के परिव्तंत पर विचार करने की मनाई कर दी गई थी । 
इस तरह, उस समय, संघर्ष मानों हिन्दुस्तान की परिस्थिति में ही निहित था, 
और बह किसी प्रकार के मोहक शब्दों या समझौतों से दूर नही किया जा सकता था । 
दूमरे आवश्यक राष्ट्रीय प्रश्नों के अछावा ज़मीन के सवाल का बुनियादी हल निकालते 
से ही यह संघर्ष बच सकता था। यह हल ब्रिटिश-सरकार के मारफ़त निकले, इसकी 
कोई संभावना न थी । आरज्ी इलाजों से बीमारी चाहे थोड़ी देर के लिए कम हो सके, 
और सख्त दमन के डर से चाहे लोग उसका इज़हार करना बन्द कर दें, मगर दोनों 
बातो से सवाल का हल तहीं निकल सकता था । 
मगर, मेरा खयाल है कि, ज्यादातर सरकारों की तरह ब्रिथिश-सरकार का भी 
यह विचार है कि हिन्दुस्तान में ज्यादा गड़बड़ 'आन्दोलनकारियों' के कारण है। मगर यह 
बिलकुल ही वाहियात विचार है। पिछले पन्द्रह बरसों से हिन्दुस्तान के पास एक ऐसा 
नेता तो रहा है, जिसे अपने करोड़ो देशवासियों से स्नेह-क्द्धा और पूजा तक प्राप्त 
है, और जो उससे कई तरह अपनी इच्छा भी मनवा लेता है । उसने उसके वर्तमान 
इतिहास में बहुत ही महत्वपूर्ण हिस्सा लिया है, मगर फिर भी उससे ज्यादा महत्वपूर्ण 
तो वे आम लोग ही रहे है जो उसके आदेशों को मानों ऑख बन्द करके मानते रहे 
हैं । आम लोग ही मुख्य अभिनेता थे, और उनके पीछे, उन्हें आगे धकेलनेवाली, बड़ी- 
बड़ी ऐतिहासिक प्रेरणायें थीं, जिन्होंने लोगों को तैयार कर दिया और अपने नेता की 
बांसुरी सुनने को मजबूर कर दिया । उस ऐतिहासिक परिस्थिति, और राजनेतिक और 
आधिक प्रेरणाओं के अभाव में, कोई भी नेता था आन्दोलनकारी उन्हें कोई भी 
; काम करने की स्फूर्ति नहीं दे सकते थे। गांधीजी में नेतृत्व का यही खास गुण था कि 


॥॥ 

वह अपनी सहज-बुद्धि स आम लोगो की नब्ज़ पहचान सकते थे, और जान लेते थे कि 
किस प्रगति और कार्य के लिए कब परिस्थिति ठीक अनुकूल हैं । 

१९३० मे हिन्दुस्तान का राष्ट्रीय आन्दोलन कुछ वक्‍त के लिए देश की बढ़ती हुई 
सामाजिक शक्तियो के बिलकुल अनुकूल बैठ गया, जिससे उसे बड़ी ताकत मिल गई । 
उसमें वास्तविकता मालूम होने लगी,और ऐसा लगने लगा कि मानों वह सचमुच इतिहास 
के साथ कदम-ब-कदम आगे बढ़ रहा है । काँग्रेस उस राष्ट्रीय आन्दोलन की प्रतिनिधि 
थी, और उसकी प्रतिष्ठा-ब्रद्धि से मालूम होता था कि उसकी शक्ति और सत्ता बढ़ 
रही हैं। यह कुछ-कुछ अस्पष्ट, कुछ बे-अन्दाज़, कुछ अनिर्वचनीय-सा तो था, किन्तु 
फिर भी बहुत-कुछ मौजूद तो था ही । निसनन्‍्देह किसान लोग काँग्रेस की तरफ श्ुके, 
और उन्होंने ही उसकी असली शक्ति बनाई। निचले मध्यम-वर्ग ने उसे सबसे मजबूत 
सैनिक दिये । ऊपरी मध्यम-वर्ग ने भी, इस वातावरण से घबराकर, कांग्रेस से दोस्ती 
बनाये रखने में ही ज्यादा भलाई देखी । ज्यादातर सूती मिलों ने काँग्रेस के बनाये इकरार- 
नामों पर दस्तखत कर दिये, और वे ऐसे काम करने से डरने लगीं जिनसे काँग्रेस उन- 
पर नाराज़ हो जाय । जब कुछ लोग लन्दन मे बैठे पहली गोलमेज़-कास्फ्रेन्स में अच्छे- 
अच्छे कानूनी मुद्दों पर बातचीत कर रहे थे, उस वक्‍त मालूम हो रहा भरा कि आम 
लोगों के प्रतिनिधि की हेसियत से कॉग्रेस के पास ही धीरे-धीरे और अनजान में 
असली ताक़त जा रही है | दिल्‍ली के समझौते के बाद भी यह भ्रम बढ़ता ही रहा, 
किन्ही अभिमान-भरे भाषणों के कारण नही, बल्कि १९३० और बाद की घटनाओं के 
कारण | इसमे शक नही कि शायद काँग्रेस के नेताओं को ही सबसे ज्यादा यह पता 
था कि सामने क्या-क्या कठिनाइयाँ और खतरे आनेवाले हे, और इसलिए उनको 
मामूली न समझने की उन्होने पूरी फिक्र रक्खी । 

देश में दो सस्थाओ के पास सत्ता होने की यह अस्पष्ट भावना कुदरती तौर पर 
सरकार को बहुत ही चुभनेवाली थी। असल में, इस घारणा के लिए कोई असली 
बुनियाद तो थी नही, क्योकि दृश्य मत्ता तो सोलहो आना सरकारी अधिकारियों के 
हाथ में ही थी; फिर भी, लोगो के दिमाग्रों में उसका अस्तित्व था, इसमें तो शक 
नही । सत्तावादी और अ-परिवतंनीय शासन-तन्त्र के लिए तो यह स्थिति चलने देना 
असम्भव था, और इसी विचित्र वातावरण से अधिकारी बेचन हो गये, न कि ग्रामों 
के कुछ ऐसे-बेंस भाषणों या जुल्सो से, जिनकी कि उन्होंने बाद में शिकायत की। 
इसलिए संघर्ष होना अनिवायं ही दीखने लगा। काँग्रेस अपनी खुशी से खुदकुशी 
नहीं कर सकती थी, और सरकार भी इस हध-सत्ता के वातावरण को बरदाइत नही 
कर सकती थी, और कांग्रेस को कुचल डालने को तुली हुई थी। यह संचर्ष दूसरी 

गोलमेज़-कान्फेन्स के सबब से रुका रहा । किसी-न-किसी कारण से, ब्रिटिश-सरकार 
गांधीजी को लन्दन बुलाने को बहुत उत्सुक थी, और इसीसे जहाँतक हो सके कोई भी 
ऐसा काम नहीं करती थी जिससे उनका लन्दन जाना रुक जाय । 
इसके बावजूद संघर्ष की भावना बढ़ती ही गई, और हमें दीखने लगा कि 
सरकार का रुख सख्त हो रहा हैँ । दिल्‍ली के समझौते के बाद ही ला्ड अवित हिन्दुस्तान 
से चले गये और हाई विलिगडन उनकी जगह वाइसराय बनकर आये। यह ख़बर' 
फंलने लगी कि नया वाइसराय बड़ा सरूत और करारा आदमी है, और पिछले 
वाइसराय की तरह समझौते करनेगाला नहीं है । हमारे कई राजनेतिक पुरुषों मे, 
राजनीति के उसूलो की निगाह से न देखकर व्यक्तियों की निगाह से देखने की 
लिबरलों की तरह, आदत हो गई है । वे यह नही समझते कि ब्रिटिश-सरकार की 
सामान्य साम्राज्य-वादी तीति वाइसरायों की व्यक्तिगत रायो पर निर्भर नही रहती । 
इसलिए वाइसरायों के बदल जाने से कोई फ़र्क नही पड़ा, न पड़ सकता था । मगर, 
असल में पह हुआ कि परिस्थिति की गति-विधि के कारण सरकार की नीति भी 
धीरे-घीरे बदलती गई। सिविल-सर्विस के उच्च अधिकारियों को काँग्रेस के साथ 
समझौते या व्यवह/र करने की बात पसन्द नही थी । शासन के संबंध में उनकी सारी 
तालीम और सत्तावादी धारणायें इसके खिलाफ थी । उनके दिमाग में यह ख़यथारू 
था कि उन्होंने गाधीजी के साथ बिलकुल बराबरी का-सा बर्ताव करके कांग्रेस के प्रभाव 
और गांधीजी के मतबे को बढ़ा दिया है, और अब यह वक्‍त हूँ कि जब उनको थोड़ा- 
सा नीचा गिराया जाय । यह खयाल बड़ी बेवकूफ़ी का था, मगर, हिन्दुस्तान की 
सिविल-सविस में विचारों की मौलिकता तो कभी मानी ही नहीं गई हैं । खैर, कुछ 
भी कारण हो, सरकार सख्ती से तत गई और उसने अपना ५ंजा और भी मज़बती से 
जमाया, और पुराने पैग़म्बर के शब्दों में मानों उसने हमसे कहा कि मेरी छोटी अंगुली 
भी मेरे बाप की कमर से मोटी हैं; जबकि उसने तुम्हें कोड़ो से तोबा कराई, तो में 
तुम्हें बिच्छू के डकों से कराऊंगा।' 
मगर अभी तोबा करने का वक्‍त नही आया था। अभी तो यही ज़रूरी समझा 
गया कि अगर मुमकिन हो, तो कॉग्रेस का प्रतिनिधि दूसरी गोलमेज़-कान्फेल्स में 
 ज्ञहर जाय । वाइसराय और दूसरे अधिकारियों से रूम्बी-ऊम्बी बातचीत करने के लिए 
गांधीजी दो बार शिमला गये | उन्होंने उस समय उपस्थित कई सवालों पर बातचीत 
की, और बंगाल के अलावा, जो सरकार को सबसे ज्यादा चिन्तित कर रहा मालूम 
पड़ता था, खासकर सीमा-प्रान्त के लालकुरत्ती-दल-आन्दोलन और युक्तप्रात्त के 
| किसानों की स्थिति इन दो विषयों पर बातचीत हुई । 

शिमला में गांधीजी ने मुझे भी बुलवा लिया था, और मुझे भारत-सरकार के 
कुछ अधिकारियों से मिलने के भी मौके मिले। में सिफ़ं युक्तप्रान्त के बारे में ही बातचीत 
करता था। बड़ी साफ-साफ़ बातें हुई, और छोटे-छोटे आरोपों और प्रत्यारोपों की 
तह में जो असली संघर्ष की बातें छिपी हुई थी उनपर भी बहस हुई । मुझे याद है कि 
मुझसे कहा गया, कि फरवरी १९३१ मे ही सरकार की ऐसी स्थिति थी कि वह 
ज्यादा-से-ज्यादा तीन महीने के अन्दर सविनय-भंग के आन्दोलन को दबा सकती थी । 
उसने अपना सारा यन्त्र तेयार कर लिया था, और सिर्फ उसे चला भर देने की 
जरूरत थी, सिर्फ़ बटन दबा देने की आवद्यकता थी । मगर उसने यह सोचकर 
कि, अगर हो सके तो, बल-प्रयोग के बजाय आपस में मिलकर समझौता कर लेना 
अच्छा होगा, आपसी बातचीत करके देखना तय किया था, और इसीका नतीजा था 
कि दिल्ली का समझोता हो गया । अगर समझोता न हुआ होता, तो बटन तो मौजूद 
था ही, और एक पलू-भर में दबाया जा सकता था | और इसमे यह भी इशारा मालम 
होता था, कि अगर हमने ठीक बर्ताव न किया तो फिर जल्दी ही बटन दबा देना 
पड़ेगा । यह सारी बात बड़ी आज़िजी से और साफ-साफ कही गई थी, और हम दोनों 
ही जानते थे कि हमारे बावजूद, और चाहे हम कुछ भी कहे या करें, संघर्ष होना 
तो लाज़िमी था | 

एक दूसरे ऊंचे अधिकारी ने काँग्रेस की तारीफ भी की । उस वक्‍त हम ज्यादा 
ब्यापक ग़ेर-राजन तिक ढंग की समस्याओं पर विचार कर रहे थे। उसने मुझसे कहा 
कि, राजनीति के सवाल को छोड़ दें तो भी, काँग्रेस ने हिन्दुस्तान की बड़ी भारी 
खिदभत की हू । हिन्दुस्तानियो के खिलाफ़ आम तौर पर यह इलज़ाम लगाया जाता है 
कि वे अच्छे संगठन-कर्ता नही हे, मगर १९३० में काँग्रेस ने, भारी कठिनाइयो और 
विरोध के होते हुए भी, एक आइचरयंजनक संगठन कर दिखाया था । 

जहाँतक गोलमेज-कास्फ्रेंस में जाने का सवाल था, गांधीजी की पहली शिमला- 
मात्रा का कोई नत्तीजा न निकछा । दूसरी यात्रा अगस्त के आखिरी हफ्ते में हुई। 
जाने या न जाने का आखिरी फ़ैंसला तो करना ही था, मगर फिर भी उन्हें हिन्दुस्तान 
छोड़ने का निश्चय करना मुश्किल हो गया । बंगाल में, सीमा-प्रान्त में और युक्तप्रान्त 
में उन्हें मुसीबत आती हुई दीख रही थी, और जबतक उन्हें हिन्दुस्तान में शान्ति रहने 
का आश्वासन न मिल जाय, वह जाना नही चाहते थे। अन्त में एक तरह का समझोता 
सरकार के साथ हो गया, जो एक वक्तव्य और परस्पर के पत्र-व्यवहार के रूप में 
था। यह बिलकुल ही आख़िरी घड़ी किया गया, ताकि वह उस जहाज़ से जा सकें जिस- 
में गोलमेज-कान्फ्रेंस के प्रतिनिधि जा रहे थे। वास्तव में, यह एक तरह से बिलकुल ही 

आखिरी घड़ी में हुआ था, क्योंकि आखिरी ट्रंन छूट चुकी थी। शिमला से कालका 
तक एक स्पेशल ट्रेन तैयार कराई गई, और कारूका से छूटनेवाली गाड़ी पकड़ने के 
लिए दूसरी गाड़ियाँ रोक दी गईं। 

में उनके साथ शिमला से बम्बई तक गया । और वहाँ अगस्त के एक सुन्दर 
प्रभात में मेने उन्हे बिदाई दी, और वह अरबी समुद्र और सुदूर पश्चिम की तरफ़ 
बढ चले | बस, अगले दो साल तक के लिए मूझे यही उनका अन्तिम दशन था। 





& है ल 


० च्थ. 


किन 
5 > बा 
3 २ स्यम-चकन सके पक, 


श्८ 
गोलमेज़-कान्फ्रेन्स 


छः अंग्रेज अखबारनवीस ने हाल ही में एक किताब लिखी है और उसका दावा 
है कि उसने गाँधीजी को हिन्दुस्तान में और लन्दन में गोलमेज़-कान्फ्रेन्स मे बहुत 
काफी देखा है । अपनी किताब में उसने लिखा हैं:-- 

“मुलतान नाम के जहाज़ मे जो लीडर बंठे हए थे वे यह जानते थे कि गाधीजी 
के खिलाफ़ कार्य-समिति के भीतर एक साजिश की गई है और वे यह भी जानते थे 
कि वक्‍त आते ही काँग्रेस उन्हें निकाल फंकेगी । लेकिन कांग्रेस गांधीजी को निकाल- 
कर ग्रालिबन अपने आधे के करीब मेम्बरों को निकाल देगी । इन आधे मभेम्बरों को 
सर तेजबहादुर सप्रू और जयकर साहब लिबरल-पार्टी मे मिला लेना चाहते थे | वे 
इस बात को कभी नही छिपाते थे । उन्हीके लफ्ज़ों में गांधीजी का दिमाग़ साफ नहीं 
है, लेकिन अगर कोई मट्ठे दिमाग्रवाला नेता अपने साथ दस लाख मटठे दिमागवाले 
अनुयायी आपको दे तो उसको अपनी तरफ करना अच्छा ही है ।”* 

मुझे पता नही कि इस उद्धरण में जो बातें कही गई हैं वे सर तेजबहादुर सप्रू 
ओर जयकर साहब या गोलमेज़-कान्फ्रन्स के दूसरे मेम्बरो के विचारों को, जो सन्‌ १९३१ 

१. रलोने बोल्टन को १० ७४०0५ ० 0७700 नामक पुस्तक का यह 
उद्धरण मेंने उस किताब की एक आलोचना से लिया है, क्‍योंकि खुद किताब को पढ़ने 
का सौक़ा अभोतक नहीं मिल पाया है । मुझे उम्मोद है कि में ऐसा करके किताब के 
लेखक था जिन शख्सों का नाम उसमें आया है उनके साथ कोई ज्यादती नहीं कर रहा हूँ। 

इतना लिखने के बाद मैंने किताब भो पढ़ ली। मि० बोल्टन के बहुत-से बयान 
ओर उन्होंने जो नतीजे निकाले हैं थे मेरे विचार से बिलकुल बेशुनियाद हैं। इसके 
अलावा कई वाक़यात भी ग़लत दिये गये हैं। खासकर कमिटी ने दिल्ली-पक्ट को बातचौत 
के दोरान में ओर उसके बाद क्या किया ओर क्या नहीं किया इस विषयक याक़यात । 
उन्होंने एक अजीब बात यह भी मान ली है कि १६३१ में सरदार वल्लभभाई पटेल 
को काँग्रेस की सदारत और उसके जरिये से डसको रहनुमाई गांधीजी की 
प्रतिस्पर्धा में सिली, जबकि सच बात यह है कि पिछले पन्द्रह् बरसों में कांप्रेस में और 
निस्सन्देह देश में भी गांधोजी की हस्तो कांग्रेस के किसी भी सदर से कहीं ज्यादा बढ़ी 
हस्ती रही है। वह समापत्ति बनानेवाले रहे हैं ओर उनकी बात हमेशा लोगों ने मानी 
है। उन्होंने खुद बार-बार सदर होने से इन्कार किया ओर यह पसन्द किया कि उनके 

में लन्दन जा रहे थे, कहाँतक प्रकट करती है | लेकिन मुझे यह बात ज़रूर आइचर्य- 
जनक मालम होती है कि हिंदुस्तान की राजनीति से थोड़ी-सी जानकारी रखनेवाला 
कोई शख्स, फिर चाहे वह अखबारनबीस हो या नेता, इस तरह की बात कह सकता 
है ! में तो उसे पढ़कर दंग रह गया, क्योकि इससे पहले भने किसीको इशारे में भी इस 
तरह की बात कहते हुए नहीं सुना | लेकिन इसमें ऐसी कोई बात नहीं है जो समझ में 








हुआ । वास्तव में वह चुन लिये गये थे, लेकिन उन्होंने अपना नाम वापस लेकर 
जबरदस्ती मुझे चुनवाया | वक्तमभाई का चुनाव भी मामूली तरीके से नहीं हुआ | . 
हम लोग अभी-अभी जेल से निकल थ । अभीतक कांग्रेस-कर्मिटियां गेर-क़ानूनी जमातें 
थीं। वे मामूली तरीकों पर काम नहीं कर सकती थों। इसलिए कराची-कांग्रेस के लिए 
सभापति चुनने का काम कार्य-समिति ने अपने ऊपर ले लिया। वकमभाई समेत तमाम 
कमिटी ने गांधीजी से अर्ज की कि वह सदारत मंजूर कर लें ओर इस तरह जहाँ वह 
कांग्रेस के असली प्रधान हैं वहाँ पद के द्वारा भी प्रधान हो जायें; ज़ासकर आगामी 
नाजुक साल के लिए । लेकिन वह राजी नहीं हुए ओर इस बात पर ज़ोर देते रहे कि 
वल्लयमभाई को सदारत मंजूर कर लेनी चाहिए | मुझे याद है कि उस धक्त उनसे यह 
कहा गया था कि आप हमेशा मुलोलिनो रहना चाहते हैं ओर दूसरों को, थोड़े क्‍्त 
के लिए, बादशाह यानी बराय-नाम अधिकारी बना देते हैं । 

एक छोटे-से फुटनोट में मिस्टर बोल्टन की वूसरी भी बहुत-सी चाहियात बातों का 
जबाब देना मुमकिन नहीं है, लेकिन एक मामले की बाबत, जो कुछ-कुछ ज़ाती-सा है, 
में ज़रूर कुछ कहना पसन्द करूँगा । उनको इस बात का हत्सीनाभ-सा हो गया मालूम 
होता है कि मेरे पिताजी के राजनतिक जीवन को पलट देनेवाली बात एक यूरोपियन 
कुब में उनका मेम्बर न चुना जाना ही है,भोर एक इसी बात से न सिर्फ वह उग्य तरीकों 
के ही हामी हो गये बल्कि अंग्रेज़ों की सोसायटी से भी वह दूर रहने लगे। यह कहानी 
जो अक्सर बार-बार दुहराई गई है, क़तई ग़लत है। असली बाक़यात की कोई ख़ास अहमियत 
नहीं, लेकिन उस रहस्य को दूर करने के लिए में उन्हें यहाँ दिये देता हूँ। वकालत के 
शुरू दिनों में पिताजी को सर जान एज़ बहुत चाहते थे। वह उन दिनों इलाहाबाद- 
हाईकोर्ट के चीफ जस्टिस थे। सर जान ने पिताजी से कहा कि आप इलाहाबाद की 
यूरोपियन कब में शामिल हो जायें। उन्होंने कहा, में खुद मेम्तरी के लिए आपके नाम 
का प्रस्ताव करूँगा । पिसाजो ने उनकी इस मेहरबानी के लिए उनका शुक्रिया अदा 
किया, लेकिन साथ में यह भी कहा कि इसमें बखेदा ज़रूर खड़ा होगा, क्‍योंकि बहुत-से 

ये साजिश करनेवाले शख्स कौन हे और इनका मक़सद क्‍या है ? कभी-कभी यह 
कहा जाता था कि में और काँग्रेस के सभापति सरदार वल्लभभाई पटेल कार्य-समिति 
के मेम्बरों मे सबसे ज्याद। गरम स्वभाव के हे, और मेरा खयाल है, इसलिए, साज़िण 
के नेताओं में हम लोगों की भी गिनती होगी। लेकिन शायद गाँधीजी का वल्लभभाई से 
ज्यादा सच्चा भक्त हिन्दुस्तान-भर में दूसरा कोई न होगा। अपने काम में वह 
कितने ही कड़े और मज़बूत क्‍यों न हों, लेकिन गांधीजी के आदर्शों, उनकी नीति और 
उनके व्यक्तित्व के प्रति उनकी बड़ी भक्ति है । में ज़रूर इस बात का दावा नहीं कर 
सकता कि मेने भी उसी तरह से इन आदर्शों को माना है, लेकिन मुझे बहुत नजदीक 
रहकर गाँधीजी के साथ काम करने का सौभाग्य मिला है । मेरे लिए उनके खिलाफ 
साजिश करने का खयाल ही राक्षसी है । सच बात तो यह है कि कार्य-समिति के सभी 
मेम्बरों के बारे में यही बात सही हैं । वह कमिटी वस्तुतः गांधीजी की बनाई हुई थी । 
अपने कुछ साथियों के सलाह-मशवरे से उन्होंने इस कमिटी को नामजद किया था। 
उसके चुनाव को तो सिर्फ रस्म पूरी की गई थी । कमिटी के ज्यादातर मेम्बर तो उस- 
के स्तम्भ-रूप थे--ऐसे जो उसमें सालों से रह चुके थे और करीब-क़रीब उसके हमेशा 
मेम्बर ख़याल किये जाते थे। उनमें राजनैतिक मतभेद था, लेकिन वह स्वभाव व दृष्टि- 
अंग्रेज़ मेरे हिन्दुश्तानी होने की वजह से एतराज करेंगे ओर मुमकिन है कि मेरे खिलाफ़ 
बोट दें । कोई भी मामूली अफसर इस तरह मेरा नाम रद करा सकेगा, ओर ऐसी 
हालत में में चुनाव के भंगढ़े में पढ़ना पसन्द नहीं करूँगा । इसपर सर जान ने यह 
भी कहा कि में इलाहाबाद रक़ब्रे की फोज के कमागड़र ब्रिगेडियः जनरल से आपके 
नाम की ताईद करा दूंगा । लेकिन अखवीर में यह ख़याल छोड दिया गया । मेरे पिताजी 
का नाम हूत्र में नहीं पश किया गया, क्‍योंकि उन्होंने यह बात साफ कर दी कि में 
बेइज्ज़ती का ज़तरा मोल लेने के लिए तंयार नहीं हूँ। इस घटना को बदोलत वह 
अंग्रेजों के खिलाफ होने के बजाय सर जान पुज़ के एहसानमन्द बन गये और उसके 
बाद के सालों में ही बहुत-से अंग्रेज़ों से उनको दोस्ती तथा मेल मुहब्बस पेदा हुई । 
और यह सब तो हुआ १८६० से लेकर १८६६ के दर्म्यान, ओर पिताजी इसके कोई 
२४ जर्ष बाद उच्च राजनेतिक ओर असहयोगी बने । उनकी यह तबदीली एकाएक 
नहीं हुई, लेकिन पंजाब के जंगी क़ानून ने इस विधि को पूरा कर विया। और ऐन 
मोके पर पड़े गांधीजी के असर ने तो हालत बहुत ही बदल दी । इतने पर भी अंग्रेज़ों 
से मिल्लना-जुलना छोड़ने का, उनते सब ताल्लुक़ात छोड़ने का, उनका कोई इरादा 
नहीं था | लेकिन जहाँ ज्यादातर अंग्रेज़ अफसर हों वहाँ असहयोग भर सबविनय भंग से 
लाज़िमी तौर पर मिलना-जुलना बन्द हो जाता है। 

कोण का मतभेद था। और सालों तक एकसाथ और कन्धे-से-कन्धा मिलाकर काम 
करते-करते तथा एकसे ख़तरों का सामना करते हुए वे एक-दूसरे से हिल-मिल गये थे ।, 
उनमें आपस में दोस्ती, भाईचारा और एक-दूसरे के लिए आदर पैदा हो गया था । वे 
'संयक्त-मण्डल' न होकर एक इकाई, एक शरीर, थे और उनमें से किसीकी बाबत यह 
सोचा तक नहीं जा सकता कि वह दूसरों के खिलाफ़ साजिश करेगा। कमिटी में 
गांधीजी की चलती थी और सब लोग रहनुमाई के लिए उन्हीकी तरफ़ देखते थे ।' 
कई सालों से यही होता आ रहा था और सन्‌ १९३० में हमारी लड़ाई को जो बड़ी 
कामयाबी मिली थी उसके बाद स० १५९३१ में तो यह बात और भी ज्यादा बढ़ गई 
थी । कार्य-समिति के गरम खथाल के मेम्बरों को उन्हें निकालने की कोशिश करने में 
क्या मकसद हो सकता था ? शायद यह सोचा जाता है कि उन्हें जल्दी समझौता 
करने के लिए राज़ी हो जानेवाला और इसलिए एक किस्म का बोझा समझा जाता 
हो । लेकिन उनके बिना लड़ाई का क्‍या होता ? असहयोग और सत्याभ्रह का क्‍या 
होता ? वह तो इस जीवित-आन्दोलन के अंग थे | बल्कि सच बात तो यह हैं कि वह 
खुद ही आन्दोलन थे । जहाँतक उस लड़ाई से ताल्लुक हें, सब-कुछ उन्हीपर मुनह- 
सिर था। बिलाशक कौमी लड़ाई उनकी पैदा की हुई नही थी, न वह किसी शख्स एर 
मुनहसिर थी | उसकी जडे इससे ज्यादा गहरी थी। लेकिन लडाई का वह खास 
पहलू, जिसकी निशानी सविनय भंग थी, खास तौर पर उन्हीपर अवलम्बित था। 
उनसे अलग होने के मानी थे इस आन्दोलन को बंद करना और नई नीव पर नये 
सिरे से इमारत खड़ी करना । यह काम किसी भी वक्‍त काफी मूृश्किल साबित होता; 
लेकिन १९३१ में तो कोई उसका खयाल भी नही कर सकता था । 

यह खयाल बडा ही मजेदार हूँ कि कुछ लोगों की राय में हम कुछ लोग 
१९३१ में गाधीजी को कांग्रेस से निकालने की कोशिग कर रहे थे । जब उनको जरा- 
सा इशारा करने से ही काम चल सकता था, तो फिर हमे उनके खिलाफ साजिश 
करने की क्‍या ज़रूरत थी ? ज्योही गाँधीजी कभी ऐसी बात कहते कि में कॉग्रेस से 
अलग होना चाहता हूँ त्योही तमाम कार्य-समिति और तमाम मुल्क में तहलका मच 
जाता था । वह हमारी लड़ाई के एक ऐसे अग बन गये थे कि हम इस खाल को भी 
बरदाह्त नहीं कर सकते थे कि वह हमसे अलग हो जाये । हम लोग तो उन्हे लन्दन 
भेजने से हिचकिचाते थे, क्‍योंकि उनकी गैरहाज़िरी में हिन्दुस्तान के काम का तमाम 
बोझ हमारे ऊपर आकर पड़ता था, और यह बात ऐसी न थी जिसको हम पसन्द करते । 
हम लोग उनके कन्धों पर तमाम बोझ डाल देने के आदी हो गये थे। कार्य-समित्ति 
के भेम्बरों को ही नहीं, उससे बाहर के बहुत-से लोगों को भी जो बन्ध्रन गाधीजी से 

बाँधे हुए थे, वे ऐसे थे कि उनसे अलग होकर थोड़े वक्‍त के लिए कुछ फायदा उठाने के 
बजाय वे उनके साथ रहकर नाक़ामयाब होना ज्यादा पसन्द करते थे । 

गाँधीजी का दिमाग साफ हैं या नहीं, इसका फैसला तो हम अपने लिबरल 
दोस्तों के लिए ही छोड़े देते है । हाँ, यह बात बिलकुल सच है कि कभी-कभी उनकी 
राजनीति बहुत आध्यत्मिक होती है, जो मुश्किल से समझ में आती है। लेकिन उन्होंने 
यह दिखा दिया है कि वह कर्मवीर हैं, उनमें आश्चर्यजनक साहस है और बह एक 
ऐसे शख्स हे जो अक्सर अपनी ज़िम्मेदारी को पूरा करके दिखा सकते हे । और अगर 
दिमाग के साफ़ न होने! से इतने अमली नतीजे निकलते है, तो शायद वह उस अमली 
राजनीति के मुकाबिले में बुरा साबित न होगा, जिसकी शुरुआत और जिसका खात्मा 
पुस्तकें पढने और चुने हुए हलकों में ही हो जाता है । यह सच है कि उनके करोड़ों 
अनुयायियो का दिमाग साफ नहीं था । वे राजनीति और जझ्ासन-विधानों की बाबत 
कुछ नही जानते । वे तो सिफ़ अपनी इनसानी ज़रूरतो, खाना, छर, कपडों और 
ज़मीन की बाते ही सोच सकते है । 

मुझे यह बात हमेशा ही अचम्भे की मालूम हुई है कि इनसाती कुदरत को देखने 
की विद्या को भली-भाति सीखे हुए नामी बिलायती अख़बारनवीस किस तरह 
हिन्दुस्तान के मामलों में ग्छती खा जाते हैं । क्‍या यह उनके बचपन की उस अमिट 
धारणा की वजह से हैँ कि पूर्व तो कतई दूसरी चीज़ है और उसको आप मामूली 
पैमानों से नहीं नाप सकते ? या, अंग्रेजों के लिए, यह साम्राज्य का वह पीलिया 
रोग है, जो उनको आँखों को खराब कर देता हैं ? कोई चीज़ कंसी भी अनहोनी क्यों 
न हो, उसपर वे क़रीब-क़रीब फ़ोरन ही इत्मीनान कर लेंगे, बिना किसी तरह का 
अचम्भा किये, क्योंकि वे समझते हे कि रहस्य-भरे पूर्व में हर बात मुमकिन हो सकती 
है । कभी-कभी वे ऐसी किताबे छापते है, जिनमें काफी योग्यतापूर्ण निरीक्षण होता है 
और तीव्र अवलोकन-शक्ति के नमूने भी, लेकिन बीच-बीच में विलक्षण गलतियाँ भी 
होती हैं । 

मुझे याद है कि जब गाधीजी १९३१ में योरप रवाना हुए तब, उसके बाद 
फ़ौरन ही, मेने पेरिस के एक मशहूर संवाददाता का एक मज़मून पढ़ा । उन दिनों बह 
लन्दन के एक अख़बार का संवाददाता था और वह लेख हिन्दुस्तान के बारे में था । 
उस लेख में एक ऐसी घटना का ज़िक्र था जो उसके कहने के मुताबिक १९२१ में उस 
वक्‍त हुई जब असहयोग के दौरान में प्रिंस ऑफ़ वेल्स ने दौरा किया था। उस लेख में 
कहा गया था कि किसी जगह (ग़ालिबन वह देहली थी), महात्मा गांधी यकायक 
नाटकीय ढंग से, बिना इत्तिला किये हुए, युवराज के सामने प्रकट हो गये और उन्होंने 

अपने घुटने टेककर युवराज के पेर पकड़ लिये तथा ढाड़ मार-मारकर रोते हुए उनसे 
विनती की कि इस अभागे देश को शान्ति दीजिए। हम किसीने, गाधीजी ने भी, 
यह मज़ेदार कहानी कभी नहीं सुनी । इसलिए मेने खत लिखकर उस अखबारनवीस 
को यह बात बताई। उसने अपना अफ़सोस जाहिर किया, लेकिन साथ में यह भी 
लिखा कि मेने यह कहानी बड़े विश्वस्त-सूत्र से सुनी। जिस बात पर मुझे आइचये हुआ 
वह यह थी कि उसने बिना किसी तरह की जाँच की कोशिश किये एक ऐसी कहानी . 
पर इत्मीनान कर लिया जो जाहिर तौर १र बिलकुल गैर-मुमकिन थी और जिसका 
कोई भी शख्स, जो गाधीजी, काँग्रेस या हिन्दुस्तान के बारे मे कुछ भी जानता था, 
इत्मीनान नही कर सकता था | बदक़रिस्मती से यह बात सही है कि हिन्दुस्तान में 
बहुत-से ऐसे अंग्रेज हे जो यहाँ बहुत दिनो तक रहने के बाद भी काँग्रेस या गांधीजी 
या मुल्क की बाबत कुछ नही जानते । कहानी कतई इत्मीनान के काबिल नही थी । 
वह बिलकुल बेहूदा थी । ऐसी बेहूदा जैसी यह कहानी होती कि केण्टरबरी के बड़े 
पादरी साहर यकायक मुसोलिनी के सामने प्रकट हो गये और सिर के बल खडे होकर, 
हवा में अपने पर हिलाकर, उनको सलाम करने लगे। 

हालही मे एक अख़बार में जो रिपोर्ट छपी है उसमें एक दूसरी किस्म छी 
कहानी दी हुई हैं। उसमें कहा गया है कि गाधीजी के पास अपार दौलत है, जो कई 
करोड़ होगी ! वह उनके दास्तों के पास छिपी रक्‍्खी है। काँग्रेस उस रुपये को हड़पना 
चाहती है । कॉमग्रेस को डर है कि अगर गांधीजी कॉमग्रेस से अलहदा हो जायेंगे तो वह 
दौलत उसके हाथ से निकल जायगी । यह कहानी सरासर बहुदा है, क्योकि गाधीजी 
कभी किसी फण्ड को न अपने पास रखते हे और न छिपाकर रखते है । जो कुछ रुपया 
बह इकट्ठा करते हे, उसे सार्वजनिक सस्थाओ को दे देते हें । ठीक-ठीक हिसाब रखने 
के मामले मे उनमे बनियो की-सी सहज-बुद्धि है, और उन्होंने जितने चन्दे किये उनको 
खुलेआम आडिट कराया गया है । 

कॉग्रेस ने सनू १९२१ में एक करोड़ का जो मशहूर चन्दा किया था यह 
अफवाह गालिबन उसीकी कहानी पर हसर रखती है । यह रक़म थैसे तो बहुत बड़ी 
मालूम होती है, लेकिन अगर हिन्दुस्तान-भर पर फेलाई जाय तो ज्यादा नही मालूम 
होगी । इस रकम को इस्तंमाल भी विश्वविद्यालय और स्कूल कायम करने, घरेल्‌ 
धंधों को तरत्रकी देने और ख़ास तौर पर खहर की तरक्की के लिए, अछूत उद्धार के 
कार्यो में तथा ऐसे ही दूसरी किस्मों के रचनात्मक कार्यो में किया गया था। उसमें 
से काफ़ी तादाद खास-खास स्कीमो के लिए अकित कर दी गई थी। फण्ड अबतक 
मौजूद हें और जिन खास कार्यों के लिए वे अंकित किये गये थे उन्हीमें लगाये जा रहे 

है । बाक़ी जो रुपया इकट्ठा हुआ था, वह मुकामी कमिटियों के पास छोड़ दिया गया 
था और वह काँग्रेस के संगठन के काम में तथा राजनैतिक कामों में खच॑ किया गया । 
असहयोग-आन्‍्दोलन का काम इसी फण्ड से चला था और कुछ साल बाद तक 
काँग्रेस का काम उसीसे चलता रहा | गाधीजी ने और मुन्क की ग़रीदी ने हमें यह 
सिखा दिया हैँ कि बहुत थोड़े-से रुपयो से भी अपना राजनंतिक आन्दोलन कैसे चलाना 
चाहिए। हमारा ज्यादातर काम तो लोगों ने अपनी खुशी से बिना कुछ लिये ही 
किया है । और जिस्त किसीको कुछ देना भी पड़ा है, तो सिर्फ़ उतना ही जितना पेट 
भरने को काफी हो | हमारे अच्छे-से-अच्छे ऐसे कार्यकर्ताओं को, जो विश्व-विद्यालयों 
के ग्रेज्यूएट है और जिन्हे अपने परिवार का पालन करना पड़ता है, जो तनख्वाहे दी 
गई वे उस भत्ते से भी कम है जो इग्लेण्ड मे बेकारो को दिया जाता है । पिछले परद्रह 
सालो के दौरान मे काँग्रेस का आन्दोलन जितने कम रुपये से चला है, उतने कम रुपये 
से बड़े पैमाने पर और कोई राजनैतिक था मजदूरों का आन्दोलन, मुझे शक है कि, 
किसी भी मुल्क में शायद ही चलाया गया हो । और कॉमग्रेस के तमाम फण्ड और 
उसका तमाम हिसाब खुलेआम हर साल आडिट होते रहे, उनका कोई हिस्सा गुप्त 
नही है । हाँ, उन दिनों की बात बिलकुल दूसरी हैं जब सत्याग्रह की लड़ाई चल रही 
थी और कांग्रेस गैरकानूनी जमात थी । 

गाधीजी गोलमेज़-कान्फ्रेस्स में शामिल होने के लिए कांग्रेस के एकमात्र प्रतिनिधि 
की हेसियत से लन्दन गये थे । बडी रूम्बी बहस के बाद हम लोगो ने यही तय किया 
था कि किसी दूसरे प्रतिनिधि की ज़रूरत नही । यह बात कुछ हद तक तो इसलिए की 
गई कि हम यह चाहते थे कि हम ऐसे नाजुक वक्‍त में अपने सब अच्छे आदमियों को 
हिन्दुस्तान में ही रक्खे । उन दिनों हालात को बहुत होशियारी के साथ सम्हालते रहने 
की सख्त जरूरत थी । हम लोग यह महसूस करते थे कि लन्दन मे गोलमेज-कान्फ्रेन्स 
होने के बावजूद आकर्षण का केन्द्र तो हिन्दुस्तान में ही था और हिन्दुस्तान में जो 
कुछ होगा लन्दन में उसकी प्रतिध्वनि जरूर होगी । हम चाहते थे कि अगर मुल्क 
में कोई गड़बड़ हो तो हम उस देखें और अपने संगठन को ठीक हालत मे बनाये 
रक्‍्खें । लेकिन सिर्फ़ एक प्रतिनिधि भेजने का हमाया असली कारण यही न था । अगर 
हम वैसा करना ज़रूरी और मुतासिब समझते तो हम बिलाशक दूसरे को भी भेज 
सकते थे, लेकिन हम लोगों ने जान-बुझकर ऐसा नही किया । 

हम ग्रोलमेज़-काम्फ्रेस्स में इसलिए शामिल नहीं हो रहे थे कि हम विधान- 
सम्बन्धी छोटी-मोटी बातों पर ऐसी बातें और बहस करें जिनका कभी ख़ात्मा ही न 
हो । उस अवस्था में हमें इन तफ़्सीलों में कोई दिलचस्पी नहीं थी । उनपर तो तभी 

गौर किया जा सकता था ज़ब कि खास-खास बुनियादी मामलों में ब्रिटिश सरकार के 
साथ हमारा कोई समझौता हो जाता । असली सवाल तो यह था कि लोकतन्श्रीय 
हिन्दुस्तान को कितनी ताकत सौपी जाने को थी | यह बात तय हो जाने के बाद 
राजीनामे का मसविदा बनाने और उसकी तफ़्सीलें तव करने का काम तो कोई भी 
बकील कर सकता था । इन मूल बातो पर कांग्रेस की स्थिति बहुत साफ और सीधी 
थी और उसपर बहस करने का भी ऐसा ज्यादा मौक़ा न था। हम लोगो को यह , 
मालूम होता था कि हम लोगों के लिए यही गौरवपूर्ण रास्ता हैँ कि हमारा सिर्फ़ एक 
ही प्रतिनिधि जाय. और वह प्रतिनिधि हमारा लीडर हो | वह वहाँ जाकर हमारी 
स्थिति को साफ़ कर दे | यह बतावे कि हमारी स्थिति कितनी युक्तिसंगत हैं और 
किस तरह उसको मजूर किये बिना गनि नही हे । अगर हो सके तो ब्रिटिश-सरकार 
को इस बात के लिए राजी करले कि वह कांग्रेस की बात मान ले | हम जानते थे कि 
यह बात तो बहुत ही मुश्किक थी, और उस वक्‍त जैसी हालत थी उसको देखते हुए 
तो वह बिलकुूछ मुमकिन नहीं थी, लेकिन हमारे पास भी तो इसके सिवा कोई 
चारा न था । हम अपनी उस स्थिति को नही छोड़ सकते थे । न हम उन उसूलों और 
आदर्शो को ही छोड सकते थे जिनसे हम बंधे हुए थे और जिनमे हमें पूर्ण विश्वास 
था । अगर हमारी तकदीर सिकन्दर हो और इन बुनियादी बातो में राजीनामे की 
कोई सूरत निकल आती ता बाकी बाते अपने-आप आसानी से तय हो जातीं। 
बल्कि सच बात तो यह हैं कि हम लोगो में आपस में यह तय हो गया था कि अगर 
किसी तरह से ऐसा राजीनामा हो जाय तो गांधीजी हम कुछ को या कार्य-समिति के 
तमाम मेम्बरों को फ़ौरन लन्दन बुला लेगे, जिससे कि हम वहाँ जाकर समझौते की 
तफसील तय करने का काम कर सके । हम लोगो को वहाँ जाने के लिए तैयार रहना 
था और ज़रूरत पड़ती तो हम छोग हवाई जहाजो में उड़कर भी जाते । इस तरह 
हम बुलाये जाने पर दस दिन के अन्दर उनके पास पहुँच सकते थे । 

लेकिन अगर बुनियादी बातो में शुरू-शुरू में कोई राज़ीनामा नही होता, तो 
आगे और तफसील में, समझोते की, बातें करने का सवाल ही नहीं पैदा होता । त 
काँग्रेस के दूसरे प्रतिनिधियों को गोलमेज़-कास्फ्रेन्स में जाने की कोई ज़रूरत पड़ती । 
इसीलिए हमने सिर्फ़ गाधीजी को ही वहाँ भेजना तब किया । कार्य-समिति को एक 
और सदस्य श्रीमती सरोजिनी नायडू भी गोलमेज़-कान्फ्रेन्स में शामिल हुई, लेकिन वह 
वहाँ काँग्रेस की प्रतिनिधि होकर नहीं गई थी । उनको तो वहाँ हिन्दुस्तानी स्त्रियों के 
प्रतितिधि-स्वरूप बुलाया गया था और कार्य-समिति ने उन्हे इजाज़त दे दी कि बह 
इस हैसियत से उस कान्क्रेंस में शामिल हो सकती है । 


१५२ मेरो कहानी 


लेकिन ब्रिटिश सरकार का इस तरह का कोई इरादा त था कि इस मामले में 
वह हमारी मर्ज़ी के मुताबिक काम करे । उसकी नीति तो यह थी कि असली सवालों 
का विचार करना तो मुल्तवी होता रहेगा; कान्फ्रेंम थोड़ी-बहुत छोटी-छोटी और 
बेमतलब की बातो पर बहस करके थक जाय। जब कभी बड़े-बड़े सवालों पर गौर 
भी हुआ तब सरकार ने चुप्पी साध ली। उसने हाँ या ना करने से साफ़ इन्कार कर 
दिया और सिर्फ यह वादा किया कि सरकार अपनी राय बाद को अच्छी तरह सोच- 
विचार कर देगी । असल में उसके पास तुरप का पत्ता तो था साम्प्रदामिक सवाल, 
और उसका उसने पुरा-पूरा इस्तेमाल किया। कान्फरेंस में इसी सवाल का बोल- 
बाला था । 

कान्‍्फेस के ज्यादातर हिन्दुस्तानी मेम्बर सरकार की इन चालों के जाल में फेस गये। 
ज्यादा तो राज़ी-लुशी से और कुछ थोड़े-से मजबूरी से । कान्फ्रेंस क्या थी, भानमती 
का कुनबा था । उसमे शायद ही कोई ऐसा हो जो अपने अछावा किसी दूसरे का 
प्रतिनिधि हो । कुछ आदमी काबिल थे और मुल्क में उनकी इज्ज़त भी थी, लेकिन 
बाकी बहुत-से लोगों की बाबत यह बात भी नहीं कही जा सकती | कुल मिलाकर 
राजनंतिक और सामाजिक दृष्टिकोण से वे हिन्दुस्तान में राजनेतिक उन्नति के सबसे 
ज्यादा विरोधी फिरकों के प्रतिनिधि थे। ये लोग इतने फिसड्टी और प्रगति-विरोधी 
थे कि हिन्दुस्तान के लिबरल जो हिन्दुस्तान में बहुत ही माडरेट और फूँक-फूंककर 
कदम रखतेवाले माने जाते हे, इनकी जमात में वही तरक्की के बड़े भारी हामी बनकर 
चमके । ये लोग हिन्दुस्तान में ऐसे स्थापित स्वार्थ रखनेवालों के प्रतिनिधि थे जो 
ब्रिटिश साम्राज्यवाद से बंधे हुए थे और तरक्की और रखवाली के लिए उसीका 
भरोसा रखते थे | सबसे ज्यादा मशहूर प्रतिनिधि तो फिरकेवाराना झगड़ो के सिल- 
सिले में जो 'छोटी' और “बड़ी जातियाँ थी उनके थे। ये टोलियाँ उन उच्च वर्गवालो 
की थी जो कुछ भी मानने को तैयार न थे और जो आपस में कभी मिल ही नही 
सकते थे । राजनैतिक दृष्टि से वे कतई हर किस्म की तरक्की के मुखालिफ थे और 
उनकी महज एक दिलचस्पी थी कि किसी तरह अपने फिरके के लिए कुछ फायदे की 
बात हासिल करले, फिर चाहे ऐसा करने में हमे अपनी राजनंतिक तरक्की को भी 
छोडना पड़े । बल्कि सच बात तो यह है कि उन्होंने खुल्लम-खुल्ला यह ऐलान कर 
दिया था कि जबतक उनकी फिरकेवाराना माँगें पूरी नहीं की जायेगी तबतक वे 
राजनेतिक आजादी छेने को राजी न होगे । यह एक गैर-मामूली दृश्य था और उससे 
हमें बड़े दु ख के साथ यह बात साफ़-साफ़ दिखाई देती थी कि एक गुलाम क़ौम किस 
हद तक गिर सकती हूँ और वह साम्राज्यवादियों के खेल में किस तरह शतरंज की 

गोट बन सकती है । यह सही था कि हाईनेसों, लार्डो, सरों और दूसरे बड़े-बड़े 
अलक़ाबवाले लोगों की उस भीड़ की बाबत यह नहीं कहा जा सकता कि वह 
हिन्दुस्तान के लोगों के प्रतिनिधि हें । गोलमेज़-कान्फ्रेंस के मेम्बर ब्रिटिश सरकार के 
नामज़द थे और अपनी दृष्टि से सरकार ने जो चुनाव किया था वह बहुत अच्छा 
किया था। फिर भी महज़ यह बात कि ब्रिटिश-अधिकारी हम लोगों का ऐसा इस्तेमाल 
कर सकते हैं, यह दिखाती है कि हम लोगो मे कितनी कमज़ोरियाँ हें गौर हम लोग ' 
केसी अजीब आसानी के साथ असली बातों से हटाकर एक-दूसरे की कोशिशों को 
बेकार करने के काम मे लगाये जा सकते हैं । हमारे उच्चवर्ग के लोग अभीतक हमारे 
साम्राज्यवादी शासकों की विचार-धारा से अभिभूत थे और वे उन्हींका खेल खेलते 
थे। क्‍या यह इसलिए था कि वे उनकी चालों को समझ नही पाते थे ? या वे उसके 
असली मानो को समझते हुए, जानबूझ्षकर उसे इसलिए मंजूर कर लेते थे कि उन्हें 
हिन्दुस्तान मे आजादी और लोकतत्र क़ायम होने से डर लगता था ? 

यह तो ठीक ही था कि साम्राज्यवादी, मांडलिकवादी, महाजन, व्यवसायी, 
धामिक और फिरकेवर लोगो के स्थापित स्वार्थों के इस समाज में ब्रिटिंग भारतोय 
प्रतिनिधि-मढल का नेतृत्व मामूल के मुताबिक आगार्खा के हाथ में रहे; क्योकि वह 
कुछ हद तक इन सब स्वार्थों से स्वय सम्पन्न थे । कोई एक पुइत से ज्यादा ब्रिटिश 
साम्राज्यवाद मे और ब्रिटिश शासक-श्रेणी से उनका बहुत नजदीकी ताल्लुक़ रहा हैं । 
बह ज्यादातर इग्लेण्ड में ही रहते हे । इसलिए वह हमारे ज्ञासकों के स्वार्थों और उनके 
दृष्टिकोण को पूरी तरह समझ सकते हैं और उनका प्रतिनिधित्व कर सकते हैं। उस 
गोलमेज-कान्फ्रंस में साम्राज्यवादी इग्लंण्ड के वह बहुत काबिल प्रतिनिधि हो सकते 
थे । लेकिन आउचर्य तो यह था कि वह हिन्दुस्तान के प्रतिनिधि समझे जाते थे ' 

कान्फ्रेन्स में हमारे खिलाफ पलड़ा बरी तरह से लदा हुआ था, और यद्यपि हमें 
उसस कभी कोई उम्मीद न थी फिर भी उसकी कारंवाइयों को पढ़-पढ़कर हमें 
हैरत होती थी और दिन-दिन उससे हमारा जी ऊबता जाता था । हमने देखा कि 
राष्ट्रीय और आधिक समस्याओं की सतह को खरोंचने की कैसे दयनीय मौर वाहियात 
ढंग से मामूली कोशिश की जा रही है ? कैसे-कैसे पैक्ट और कैसी-कंसी साजिशें हो रही 
है ? कैसी-कंसी चालें चली जा रही है ? हमारे ही कुछ देश-भाई ब्रिटिश अनुदार दल 
के सबसे ज्यादा उन्नति-विरोधी लोगों से मिल गये हैं । टुच्चे-टुल्वे मामलों पर बाते 
चरूती थीं और सोभी खत्म ही न होती थी । जो असली बातें है उनको जानबूझकर 
टाला जा रहा है। ये प्रतिनिधि बड़े-बड़े स्थापित स्वार्थों के और खासकर ब्रिटिश- 
साम्राज्यवाद के हाथ की कठपुतली बने हुए हैं । वे कभी तो आपस में लड़ते-झगड़ते हैं 

और कभी एक-साथ बैठकर दावतें खाते तथा एक-दूसरे की तारीफ़ करते है । शुरू से 
लेकर अखीर तक सब मामला नौकरियों का था । छोटे ओहदे, बड़े ओहदे, हिन्दुओं के 
लिए कितनी नौकरियाँ और मेम्बरियाँ हें तथा सिक्‍खों और मुसलमानों के लिए 
कितनी ? और एंग्लो-इन्डियनों तथा यूरोपियनों के लिए कितनी ? लेकिन ये सब 
ओहदे ऊँचे दरजे के अमीर लोगों के लिए थे, जन-साधारण के लिए उनमें कुछ न 
था। मोक़ा-परस्ती का दोर-दौरा था और ऐसा मालूम पड़ता था कि नये शासन- 
विधान में टुकड़े-रूपी जो शिकार था उसकी फ़िराक मे भिन्न-भिन्न गिरोह भूले भेंडियों 
की तरह घात लगाये फिरते थे । उनकी आज़ादी की कल्पना ने भी तो बड़े पैमाने पर 
नौकरियाँ तलाश करने की शक्ल अख्त्यार करली थी । इसे ये लोग '“भारती-करण” 
के ताम से पुकारते थे। फौज में, मुल्की नौकरियों मे और दूसरी जगहों में हिन्दुस्तानियो 
को ज्यादा नौकरियों मिले यही इनकी पुकार थी । कोई यह नही सोचता था कि हिन्दु- 
स्तान के लिए आजादी की, असली स्वतन्नता की, भारत को लोकतत्री सत्ता सौपे 
जाने की, हिन्दुस्तान के लोगो के सामने जो भारी और ज़रूरी आथिक मसले मौजूद 
है उनके हल करने की भी कोई ज़रूरत है ? क्या इसीके लिए हिन्दुस्तान में इतनी 
मर्दातगी से लड़ाई लडी गई थी ? क्‍या हम सुन्दर आदर्शवाद और त्थाग की दुलंभ 
मलय-समीर को छोड़कर इस गन्दी हवा को ग्रहण करेगे ? 

उस सुनहले भवन में और इतने छोगो की भीड़ में गाधीोजी बिलकुल अकेले 
मालूम होते थे । उनकी पोशाक से, यथा उनकी कोई पोशाक ही न होने की वजह से, 
बाक़ी सब लोगो में उन्हें आसानी से पहचाना जा सकता था । लेकिन उनके आस-पास 
अच्छे सजे-ध्ज लोगो की जो भीड बेठी हुई थी उसके विचार और दृष्टि-कोण में तथा 
गांधीजी के खयाल और उनके दुृष्टि-बिन्दु में और भी ज्यादा फर्क था। उस कान्फ्रेन्स 
में उनकी स्थिति निहायत ही मुश्किल थी । इतनी दूर बँठे-बैठे हम इस बात पर अचरज 
करते थे कि वह इसे कैस बरदाइत कर रहे हे ? लेकिन आइचयं-जनक धीरज के साथ 
वह अपना काम करते रहे, और राज़ीनामे की कोई-न-कोई बुनियाद ढूंढने के लिए 
उन्होंने कई कोशिशें की | एक विलक्षण बात उन्होंने ऐसी की जिसने फौरन यह दिखला 
विया कि किस तरह फ़िरक़ंवाराना भाव ने दरअसल राजनैतिक प्रतिगामिता को अपनी 
ओट में छिपा रक्‍्खा था। मुसलम।न प्रतिनिधियों की तरफ़ से कास्फ्रेन्स में जो फ़िरके- 
वाराना माँगें पेश की गई थी उनको गांधीजी पसन्द नहीं करते थे। उनका खयाल 
था, और उनके साथी कुछ राष्ट्रीय विचार के मुसलमानों का' भी यही खयाल था, कि 
इनमें से कुछ माँगें तो आज़ादी और लोकतंत्र के रास्ते में रोड़ा अटकाने वाली है । 
लेकिन फिर भी उन्होंते कहा कि में इन सब माँगों को “बिना किसी ऐतडग़ाज़ के मानने 

को तैयार हूँ, बशर्ते कि मुसलमान प्रतिनिधि राजनैतिक माँग यानी आजादी के मामले 
में मेरा तथा काँग्रेस का साथ दे ।” 

उनका यह प्रस्ताव खुद अपनी तरफ से था; क्योकि उनकी जेंसी हालत थी, 
उसमे काँग्रेस को वह किसी बात से नहीं बॉध सकते थे | लेकिन उन्होंने वादा किया 
कि मे काँग्रेस में इस बात के लिए ज़ोर दूँगा कि ये माँगें मान ली जायें । और कोई भी 
शख्स जो काँग्रेस में उनके असर को जानता था, इस बात में कोई शक नही कर सकता 
था कि बह कॉग्रेस से उन माँगों को मनवाने में कामयाबी हासिल कर सकते थे। 
लेकिन मुसलमानों ने गांधीजी के इस प्रस्ताव को मजूर नहीं किया। सचमुच' इस बात 
की कल्पना करना ज़रा मुश्किल है कि आगाखा साहब हिन्दुस्तान की आज़ादी के 
हामी हो जायेंगे । लेकिन इससे इतनी बात साफ-साफ दिखाई दे गई कि असली झगड़ा 
फिरकंवाराना नही था, यद्यपि कान्फ्रेन्स में फिरकंबराना सवाल की ही घूम थी। 
असल मे तो राजनैतिक प्रतिगामिता ही सब तरह की तरक्की के रास्ते को रोक रही 
थी और वही फिरक्रेवारना सवाल की आड से छिपी हुई टट्री की ओट से शिकार 
करती रही । कान्फ्रेन्स के लिए अपने नामजद प्रतिनिधियों का चुनाव बड़ी चालाकी से 
करके ब्रिटिश-सरकार ने इन उन्नति-विरोधी लोगो को वहाँ जमा किया था ओर 
कान्फ्रेन्स की कार्रवाई की गति-विधि अपने हाथ में रखकर उसने फिरक्रेवाराना 
सवाल को अहम और एक ऐसा सवाल बना दिया था जिसपर आपस में कभी न 
मिल सकनेवाले जो लोग वहाँ इकट॒ठे हुए थे उनमे कभी कोई राज़ीनामा नहीं हो 
सकता था । 

इस कोशिश म ब्रिटिश सरकार को कामयाबी मिली और इस क्रामथाबी से 
उसने यह साबित कर दिया कि अभीतक उसमे न सिर्फ अपने साम्राज्य को कायम 
रखने की बाहरी ताक़त ही है, बल्कि कुछ दिनों तक और साम्राज्यवादी परम्परा को 
चला छे जाते के लिए चालाकी और कूटनीति भी उसके पास है । हिन्दुस्तान के लोग 
नाकामयाब रहे, यद्यपि गोलमेज-कान्फ्रेन्स न तो उनकी प्रतिनिधि ही थी, और न उसकी 
ताकत से हिन्दुस्तान के लोगो की ताकत का अन्दाज़ा ही लगाया जा सकता था। 
उनके नाकामयाब होने की ख़ास वजह यह थी कि उनके पास उनके उद्देश के पीछे कोई 
विचार-धारा न थी, इसलिए उन्हें आसानी से अपनी असली जगह से हटाया तथा 
गुमराह किया जा सकता था । वे इसलिए नाकामयाब हुए कि वे अपनेमें इतनी ताकत 
नही महसूस करते थे कि वे उन स्थापित स्वार्थ रखनेवालो को धता बता दें जो उनकी 
तरक्की के लिए भार-स्वरूप बने हुए थे। वे नाकामयाब रहे, क्योंकि उनमें मज़हबीपन 
की अति थी और उनके फ़िरकेवाराना जज़बात आसानी से भड़काये जा सकते थे । 

थोड़ेसे में वे इसलिए असफल हुए कि अभीतक इतने आगे नहीं बढ़े हुए थे, न इतने 
मज़बूत ही थे, कि कामयाब होते । 

असल में इस गोलमेज़-कान्फ्रेन्स में तो कामयाबी या नाकामयाबी का सवाल 
ही न था। उससे तो कोई उम्मीद ही नहीं कीजा सकती थी । फिर भी 
उसमें पहले से कुछ फर्क था। पहली गोल्मेज-कान्फ्न्स थी तो अपने क्रिस्म 
की सबसे पहली का्फ्रेन्स; लेकिन हिन्दुस्तान में बहुत ही कम लोगों का ख़यारू 
उसकी तरफ़ गया, और बाहर भी यही बात रही; क्‍योंकि उन दिनों सब लोगो का 
ध्यान सविनय भंग की लड़ाई की तरफ़ था । ब्रिटिश सरकार द्वारा जो नामज़द 
उम्मीदवार १९३० में काम्फ्रेन्स में शामिल होने गये, अक्सर उनके साथ-साथ काले 
झण्डे निकाले गये और विरोधी नारे लगाये गये । लेकिन १९३१ में सब बातें बदल 
गई थी । क्यों ? इसलिए कि उसमे गांधीजी कॉग्रेस के प्रतिनिधि की हैसियत से, 
जिसके पीछे करोड़ो लोग चलते है, उसमें शामिल हुए, इस बात से कास्फ्रेन्स की शान 
जम गई और हिन्दुस्तान ने दिलूचस्पी के साथ रोज़-बरोज़ उसकी कार्रवाइयो पर 
ध्यान दिया । और वजह जो कुछ भी हो, यह ज़रूर हे कि इस कान्फ्रेन्‍्स मे जितनी 
नाकामयाबी हुई उससे हिन्दुस्तान की बदनामी हुई । अब हम छोगो की समझ में यह 
बात साफ़-साफ़ आ गई कि बत्रिटिश-सरकार गाधीजी के उसमे शामिल होने को इतनी 
अहमियत क्‍यों देती थी ? 

जहाँतक कान्फेन्स स ताल्‍्लुक हैँ बहातक वह, जिसमे वहाँ होनेवाली साजिश 
मौकापरस्ती और फिजूल की जाल-साजियाँ शामिलरू हें, हिन्दुस्तान की विफलता 
नहीं कहला सकती + वह तो बनाई ही ऐसी गई थी, जिससे नाक़ामयाब होती । 
उसकी नाक़ामयाबी का कुसूर हिन्दुस्तान के लोगो के मत्यथे नही मढ़ा जा सकता। 
लेकिन उसे इस बात में ज़रूर कामयाबी हुई कि उसने हिन्दुस्तान के असली सवालों 
से दुनिया का ध्यात हटा दिया और खुद हिन्दुस्तान में उसकी वजह से लोगी की 
आँखे खूल गई, उनका उत्साह मर गया तथा उन्होंने उससे अपनी ज़िल्लत-सी 
महसूस की । उसने प्रतिगामी लोगो को फिर अपना सिर उठाने का मौक़ा दे दिया । 

हिन्दुस्तान के लोगों के लिए तो कामयाबी या नाक़ामयाबी खुद हिन्दुस्तान 
में होनेवाली घटनाओ से हो सकती थी । हिन्दुस्तान में जो मज़बूत राष्ट्रीय हलचल हो 
रही थी वह लन्दन में होनेवाली चालबाज़ियों से ठण्डी नही पड़ सकती थी । राष्ट्रीयता 
मध्यमवर्ग के लोगों और किसानों की असली और तात्कालिक जरूरतों को दिखलाती 
थी । उसीके ज़रिये वे अपने मसलों को हल करना चाहते थे; इसलिए उस हलचल 
की दो ही सूरतें हो सकती थीं---एक तो यह कि वह कामयाब होती, अपना काम पूरा 

कर देती और किसी ऐसी दूसरी हलचल के लिए जगह खाली कर देती जो लोगों को 
प्रगति और आज्ञादी की सड़क पर और भी आगे ले जाती; दूसरी यह कि कुछ वक्‍त 
के लिए उसे जबर्दस्ती दबा दिया जाता । असल में कान्फ्रेन्स के बाद फ़ौरन्‌ हिन्दुस्तान 
में लड़ाई छिड़ने को थी और होनहार यह था कि वह कुछ वक्‍त के लिए बेबस बनकर 
खत्म हो । दूसरी गोलमेज-कान्फ्रेन्स का इस लड़ाई पर कोई ऐसा ज्यादा असर नहीं 
पड़ सका, लेकिन उसने कुछ हदतक हमारी लड़ाई के खिलाफ आबोहवा जरूर 
बना दी । 

के एक प्रधानमंत्री और कार्यसमिति के एक भेम्बर की हैसियत से अखिल- 
भारतीय राजनीति से मेरा ताल्लक रहता था, और कभी-कभी मुझे कुछ दौरा 
भी करना पड़ता था, हालाँकि जहाँतक मुमकिन होता में उसे टालता ही रहता था । 
जैसे-जैसे हमारा बोझ और जिम्मेदारियाँ ज्यादा-ज्यादा बढ़ने लगी, वेसे-वैसे कार्य- 
समिति की बैठकें भी ज्यादा-ज्यादा लम्बी होने लगीं, यहाँतक कि वे लगातार दो-दो 
हफ्ते तक होती थीं। अब सिफ़ नुक़ताचीनी के प्रस्ताव पास करता नहीं था, मगर 
एक बड़ी भारी, और कई तरह की प्रवृत्तियोंवाली, संस्था के अनेक और भिन्न- 
भिन्न प्रकार के रचनात्मक कार्यों का नियत्रण करना था, और दिन-ब-दिन मुश्किल 
सवालों का फंसला करना था, जिनके ऊपर देशभर की व्यापक लडाई या शान्ति 
निर्भर थी । 

मगर मेरा खास काम तो युकक्‍तप्रान्त में ही था, जहां कि काँग्रेस का ध्यान किसानो 
की समस्या पर लगा हुआ था । युकतप्रान्तीय काँग्रेस कमिटी में डेढ़सौ से ज्यादा मेम्बर 
थे, और उसकी बेठक हर दो या तीन महीने में हुआ करती थी । उसकी कार्यकारिणी 
कौसिल की, जिसमें पन्द्रह मेम्बर थे, बैठके अक्सर होती रहती थी, और उसीके हाथ 
में किसानों का महकमा था । 

१९३१ के पिछले हिस्से में इस कौसिल ने एक खास किसान-सम्बन्धी कमिटी 
मुक़रर कर दी | यह जानने कायक बात है कि इस कौसिल और इस कमिटी में कई 
जमीदार बराबर शामिल रहे थे, और सब कारेवाई उनकी राय से की जाती थी । 
वास्तव में, उस साल के हमारे प्रान्तीय कमिटी के सभापति ( और इसीलिए जो 
कार्यकारिणी कंसिल और किसान-कमिटी के पदेन अध्यक्ष भीं थे) तसददुकअहमदखां 
शेरवानी थे, जो एक मशहूर जमीदार खानदान के थे । प्रधानमंत्री श्रीप्रकाशनी और 
कौसिल के दूसरे भी कई बड़े-बड़े मेम्बर ज़मींदार थे, या ज़मीदार घराने के थे । बाक़ी 
मेम्बर ऊँचा पेशा करनेवाले मध्यमवर्ग के लोग थे । हमारी प्रान्तीय कार्थकारिणी में 
एक भी काइतकार या ग़रीब किसान प्रतिनिधि न था। हमारी जिला-कमिटियों में 
किसान पाये जाते थे, मगर जिन कई च्‌नावों में जाकर प्रान्त की कार्यकारिणी कौंसिल 
बनती थी, उनमें वे शायद ही कभी कामयाब हो पते थे । इस कौंसिल में मध्यमवर्ग 
के पढ़ें-लिखे लोगों की ही तादाद बहुत ज्यादा थी, और ज्मींदारों का भी बहुत प्रभाव 

था । इस तरह यह कौंसिल किसी तरह भी गरम नहीं कही जा सकती थी, जौर 
किसानों के सवाल पर तो निश्चय ही नहीं कही जा सकती थी । 

प्रान्त में मेरी हेसियत सिर्फ़ कार्यकारिणी कौंसिल और किसान-कमिटी के एक 
मेम्बर की थी, इससे ज्यादा कुछ भी नहीं। सलाह-मशबिरों या दूसरे काम-काज में 
में खास हिस्सा लेता था, मगर किसी भी मानी में सबसे प्रमुख भाग नहीं लेता था । 
वास्तव में, किसीके भी बारे में यह नहीं कहा जा सकता था कि वह प्रमुख भाग लेता 
है, क्योंकि मजमूई और इकट्ठा कार्य करने की हमारी पुरानी आदत हो गई थी, और 
व्यक्ति पर नही, संगठन पर ही हमेज्ञा जोर दिया जाता था । हमारा सभापति हमारा 
तात्कालिक मुखिया रहता था और हमारा प्रतिनिधि होता था, मगर उसे भी विशेष 
असख्थ्यारात न थे । 

मुकामी तोर पर में इलाहाबाद जिला काँग्रेस कमिटी का भी मेम्बर था । इस 
कमिटी ने, अपने सदर पुरुषो्भदास टण्डन के नेतृत्व में, किसान-समस्या की प्रगति 
में महत्वपूर्ण हिस्सा लिया था। १५३० में इस कमिटी ने ही प्रान्त में सबसे पहले 
करबन्दी-आन्दोलन श्रू किया था | इसका कारण यह नहीं था कि इलाहाबाद जिले 
में किसानो की हालत, भाव की मन्दी से सबसे ज्यादा ख़राब हो गई थी, क्योकि अवध 
के ताल्‍ल्लकेदारी हिस्से और भी ज्यादा खराब थे । मगर इलाहाबाद जिले का समठन 
अच्छा था, और इसमे राजनंतिक चेतना ज्यादा थी, क्योंकि इलाहाबाद शहर राजनंतिक 
हलचलो का एक केन्द्र था और आमपास के देहात में बडे-बड़ कार्यकर्त्ता अकसर 
जाया करते थे । 

मार्च १९३१ के दिल्ली-समझौते के बाद फौरन ही हमने देहात में कार्यकर्ता और 
नोटिस भेज दिये थे, और किसानो को इत्तिला दे दी थी कि सबविनय-भग और यह 
आन्दोलन बन्द कर दिया गया है । राजनेतिक दृष्टि से उतके लगान अदा कर देने में 
अब कोई रुकावट न थी, और हमने उन्हे सलाह भी दी कि वे अदा कर दें। 
मगर साथ ही हमने यह भी कह दिया कि इस भारी सस्ताई को देखते हुए हमारी 
राय यह है कि उन्हे भारी छूट मिलनी चाहिए, और हमने वह सुझाथा कि हमको 
एकसाथ मिलकर छूट हासिल करने की कोशिश करनी चाहिए । मामूली हालत 
में भी लगान अक्सर एक असहय बोझ ही होता था, फिर भारी मन्दी के जमाने में 
तो पूरा छगान या पूरी के करीब रक़म देना तो बिलकुल ही गैर-मुमकिन था। हमने 
किसानों के प्रतिनिधियों के साथ सलाह-मशविरा किया, और आरज़ी तजबीज़ की कि 
आम तौर पर छूट पचास फ़ीसदी होनी चाहिए, ओर कही-कही वो इससे भी ज्यादा । 

हमने किसानो के सवाल को सविनय-भग के प्रश्न से बिलकुल अलग करने की 

कोशिश की । कम-से-कस १९३१ में तो, हम उसपर आशिक दृष्टि से ही विचार 
करना चाहते थे, और उसे राजनैतिक-क्षेत्र से अछंग रखना चाहते थे। मगर यह 
मुदिकल था, क्योंकि दोनों किसी-न-किसी तरह एक-दूसरे से गहरे जुड़ गये थे, और 
पहले दोनों का गहरा साथ हो गया था | और कांग्रेस-संगठन के रूप में, हम लोग तो 
निश्चित रूप से राजनेतिक थे ही। कुछ समय के लिए तो हमने कोशिश की कि हमारी 
संस्था एक किसान-यूनियन (जिसपर नियन्त्रण ग़ेर-किसानों और ज़मीदारों तक का 
था ! ) की तरह ही काम करे, मगर हम अपना राजनेतिक स्वरूप नही छोड़ सके, 
और न हमने छोड़ने की ख्वाहिश ही की, ओर सरकार भी जो-कुछ हम करते थे उसे 
राजनतिक ही समझती थी । सविनय भंग फिर होने की सभावना भी हमारे सामने थी, 
और अगर ऐसा हुआ तो इसमें शक नहीं कि अर्थ-नीति और राजनीति दोनों साथ- 
साथ मिलकर चलेंगे । 

इन जाहिरा मुश्किलों के बावजूद, दिल्ली-समझौते के वक्‍त से हमेशा हमारी 
यह कोशिश रही कि किसानों के सवाल को राजन॑तिक लड़ाई से अलग रक्‍्खा जाय ! 
इसका असली सबेब यह था कि दिल्ली-समझौते ने इसे बन्द नहीं कर दिया था, और 
यह बात हम सरकार और आम लोगों को बिलकुछ साफ बता देना चाहते थे। दिल्ली 
की बातचीतों में, मेरा खयाल हैं, गांधीजी ने लॉ अविन को यह भरोसा दिला दिया 
था कि अगर वह गोलमेज़-कान्फ्रेस में न भी गये, तो भी जबतक कान्फ्रेंस की बैठके 
होती रहेंगी तबतक वह स्िनिय भंग फिर शुरू नहीं करेगे; वह काँग्रेस से सिफ़ारिश 
करेंगे कि कान्फेस को हर तरह का मौका दिया जाना चाहिए, और उसके नतीजे का 
इन्तज़ार करना चाहिए | मगर, तब भी गांधीजी ने यह साफ़ बता दिया था कि अगर 
किसी मृक़ाभी आर्थिक लड़ाई के लिए हमे मजबूर किया जायगा, तो उसपर यह बात 
लागू न होगी। युक्तप्रान्त के किसानों की समस्या उस वक्‍त हम सबके सामने थी, 
क्योंकि वहाँ संगठित कार्य किया गया था। दर-असल तो सारे हिन्दुस्तानभर के 
किसानों की वैसी ही हालत थी । शिमला की बात-चीतों में भी गाधीजी ने इस बात 
को दुहराया था, और उनके प्रकाशित पत्र-व्यवहार * में भी इसका ज़िक्र किया गया था ! 

१. शिमला के २७ अगस्त १६३१ के समभोते में नीचे के ख़त भी शामिल थेः-- 

भारत-सरकार के होम-सेक्रेटरी इमरसन साहब के नाम गांधीजी का पत्र 
शिमला 

प्रिय इमरसन साहब, २७ अगस्त १९३१. 

जापके आज को तारीज़ के खत के लिए, जिसके साथ नया मसविदा नस्थी है, 
धम्यवाद्‌ । सर कावसजी ने भी आपकी बताई तरमीमें भेजने की कृपा की है। मेरे 

पोौरप रवाना होने के ठीक पहले ही उन्होंने साफ़ कर दिया था, कि गोलमेज- 
कान्फ्रेनस्स और राजनैतिक सवालों के बिलकुल अलावा भी काँग्रेस के लिए यह ज़रूरी 
हो सकता है कि वह आशिक लड़ाइयों में छोगों के, और खासकर किसानों के, 
अधिकारों की रक्षा करे । ऐसी किसी लड़ाई में फंसने की उनकी ख्वाहिश नहीं है 
वह उसे टालना चाहते हें; मगर यदि यह अनिवार्य ही हो जाय, तो उसे हाथ में लेना 
ही पड़ेगा । हम जनता को अकेला नहीं छोड़ सकते थे । उनका मानना यह था कि 
दिल्ली के समझौते से, जो स।मान्य और राजनैतिक सविनय-भंग से ताल्‍्लछुक रखता था, ह 
इसकी रोक नहीं की यई है । 

में इसका ज़िक्र इसलिए कर रहा हूँ कि युक्‍तप्रान्तीय काँग्रेस-कमिटी और उसके 
नेताओं पर यह आरोप बार-बार लगाया जाता रहा है कि उन्होंने करबन्दी-आन्दोलन 
फिर बझुरू करके दिल्ली के समझोते को तोड़ दिया । आरोप करनेवालों के सुभीते की 
बात यह थी कि यह आरोप तब लगाया गया जब वे सब लोग जिनपर यह लगाया 
गया और जो इसका जवाब दे सकते थे, जेल में बन्द कर दिये गये थे और हर 
अखबार और प्रेस पर सख्त सेन्सर बंठा हुआ था। इस हकीकत के अलावा कि 
साथियों ने व मैंने तरमोम-शुदा मसविदे पर सृश्र ग़ोर किया है। नोच लिखे स्पष्टीकरण 
के साथ हम आपके संशोधित मसविदे को मंजूर करने को तैयग्रार हैं-- 

पैरेग्राक ४ में सरकार ने जो पोज़ीशन अख्त्यार की है उसे कांग्रेस की तरफ 
से मंजूर करना मेरे लिए नामुमकिन है। क्योंकि हम यह महसूस करते हैं कि जहाँ 
काँग्रेस की राय में समकोते के अमल में पैदा हुई शिकायत दृर नहीं को जाती वहां 
जाँच करना ज़रूरी हो जाता है। क्योंकि सविनय भंग-आन्दोलन उसी वनन्‍्क के लिए 
मुस्तवी किया गया है, जबसक दिल्ली का समकोता जारी है। लेकिन अगर भारत- 
सरकार ओर दूसरों प्राल्तोय सरकारें जाँच कराने को तैयार नहीं हैं, तो मेरे साथी ओर 
में इस जमले के रहने देने पर कोई ऐतराज़ न करेंगे । हसका नतीजा यह होगा कि 
काँग्रेस अब से उठाये गये दूसरे मामलों के बारे में जाँच के लिए ज़ोर नहीं देगी, 
लेकिन अगर कोई शिकायत इतनी तीघम्रता से महसूस की जा रही हो कि जाँच के 
अभाव में उसे दूर करने के लिए रक्षात्मक सीधी लड़ाई लड़ना ज़रूरी हो जाय, तो 
काँग्रेस, सविनय भंग-आल्दोलन के मुल्तवी रहते हुए भी, उत्ते करने के लिए 
हवतन्श्र होगी । 

में सरकार को यह यक्भीन दिलाने की ज़रूरत नहीं समझता कि काँग्रेस की 
हमेशा यही कोशिश रहेगी कि सीधी लड़ाई से बचे और आपसी बातचीत ओर 
समकाना-बुकाना आदि उपायों से शिकायत दूर कराये । कांग्रेस की पोज़ीशन का ज़िक 











३६२ मेरो कह्ठानी 


युकक्‍तप्रान्तीय कमिटी ने १९३१ में कभी करबन्दी-आन्दोलन शुरू ही नही किया, में इस 
बात को साफ़ कर देना चाहता हें कि आथिक उद्देदय से, सविनय-भंग से अलग रहते 
हुए, ऐसी लड़ाई लड़ना भी दिल्ली के समझौते का भंग नहीं होता । वह उसके कारणों 
को देखते हुए उचित था या नहीं, यह तो दूसरी बात थी; लेकिन जिस तरह किसी 
कारखाने के मज़दूरों को अपने किसी आथिक कष्ट के कारण हडताल शुरू करने का 
हक होता है, उसी तरह किसानों को भी आर्थिक कारण से हड़ताल करने का अधिकार 
था । दिल्‍ली से शिमला तक बराबर हमारी यही पोज्ञीशन रही, और सरकार ने इसे 
समझ ही नहीं लिया था, बल्कि उसने इसकी क़द्र भी की थी । 
करना यहां इसलिए ज़रूरी हो गया है कि आगे कोई संमाधित ग़लतकदमी या कांग्रेस 
पर समभोता-उल्लंघन का आरोप न हो सके । मौजूदा बातचीत के कामयाव होने की 
हालत में मेरा ख़्याल है कि यह विज्ञप्ति, यह पत्र ओर आपका जवाब प्‌क-साथ 
प्रकाशित कर दिये जायेंगे । 
आपका 
मो० क० गांधी 
गांधीजी के नाम इमरसन साहब का पत्र 
शिमला, 

प्रिय गाधी जी, २७ अगस्त, १९३१. 

आज को तारीख के पत्न के लिए धन्यवाद, जिसमें आपने अपने पत्र में लिग्वे 
स्पष्टीकरण के साथ कम्यूनिक के मसविदे को मंजूर कर लिया है। कोसिल-सहित 
गयर्नर-जनरल ने इस बात को नोट कर लिया हे कि अब आगे से उठाये गये मामलों 
में जांच पर ज़ोर देने का इरादा कांग्रेस का नहीं है। लेकिन जहां आप यह आश्वासन 
देते हैं कि कांग्रेस हमेशा सीधी लड़ाई से बचने ओर आपसी बातचीत, समकाना- 
बुकाना आदि तरीकों से ही अपनी शिकायत दूर कराने की हमेशा कोशिश करेगी, 
वहाँ आप आगे अगर कांग्रेस कोई कार्रवाई करने का निश्चय को तो उसकी पोज़ीशन 
भी साफ़ कर देना चाहते हैं। झुे यह कहना है कि कोंसिल-सहित गवर्नर-जनरल 
आपके स्राथ इस उम्मीद में शामिल हैं कि सीधी लड़ाई का कोई मोका नहीं आयगा। 
जहांतक सरकार की आम पोज़ीशन को बात है, में बाइसराय के १६ अगल्त के आपको 
लिखे हुए पत्र का निर्देश करता हूँ। मुझे कहना है कि उक्त कम्यनिक, आपका आज़ 
की तारीख़ का पत्र ओर यह जवाब सरकार एक-साथ प्रकाशित कर देगी । 

आपका 
एय० जुबलू: इमरसन 

१९२९ और उसके बाद की क्ृषि-सम्बन्धी मन्‍्दी से निरन्तर बिगड़ती हुई 
परिस्थिति हद दर्जे को पहुँच गई थी । पिछले कई वर्षों से दुनियाभर में क्षि-सम्बन्धी 
भाव ऊंचे की तरफ़ चढ़ते जा रहे थे, और हिन्दुस्तान की कृषि ने भी, जो दुनिया के 
बाज़ार से बंध चुकी थी, इस चढाव में हिस्सा लिया था। दुनियाभर के कारखानों 
और खेतों की तरक्‍क़ी में कोई तारतम्य न रहने के कारण सभी जगह कृषि-संबंधी 
चीज़ो के भाव चढ़ गये थे। हिन्दुस्तान में जैसे-जैसे भाव बढ़ते गये, सरकार की, 
मालगुजारी और जमीदार का लगान भी बढ़ता गया, जिससे कि असली खेती करने- 
वाले को इससे कुछ भी फ़ायदा न हआ। कुछ मिलाकर किसान लोगों की हालत, 
कुछ खास तौर पर अच्छे हिस्से को छोडकर, ख़राब ही हो गई । युकतप्रान्त में लगान 
मालगुज़ारी की बनिस्बत बहुत तेज़ी से बढा; इन दोनों की सापेक्ष वृद्धि, इस शताब्दी 
के पहले तीस वर्षो में, करीब-करीब ( में अपनी याददाइत से ही कहता हैं ) ५. १ 
थी । इस तरह हालांकि ज़मीन से सरकार की आमदनी काफी बढ गई, लेकिन जमीदार 
की आमदनी तो उससे भी बहुत उ्यादा बढी, और काइतकार हमेशा की तरह रोटी 
का मोहताज ही रहा । यदि कही भाव गिर भी जाते थे, या कही मुक्रामी मृसीबतें, 
जैसे अवृष्टि, बाढ़, ओले, टिड्डी वगैरा, आ पडती, तब भी मालगृज़ारी और लगान की 
रकम वही रहती थी । अगर कुछ छूट भी हुई तो, बहुत हिचकिचाहट के बाद थोड़ी- 
सी, सिर्फ उस फसल भर के लिए | अच्छी-से-अच्छी फसलो के वक्‍त भी लगान की दर 
बहुत ऊँची सालूम होती थी, तब दूसरे वक्‍त में तो साहुकार से कज़े लिये बिना 
उसकी अदायगी ही होना मुश्किल था । फलतः किसानों का कर्ज़ा बढ़ता जा रहा था । 

खेती से ताल्लक रखनेवाले सभी वर्ग, जमीदार, मालिक, किसान और काश्तकार, 
सभी बोहरों के, जो कि मौजूदा हालतो मे गावो की आदिम-कालीन व्यवस्था का एक 
आवश्यक कार्य कर रहे थे, फदे में फेस गये । इस काम से साहूकारों ते खूब निजी 
फायदा उठाया, और उनका जाल ज़मीन पर और जमीन से ताल्लक रखनेवाले सभी 
लोगो पर फैल गया । उनपर बन्धन कोई नही थे । कानून उनकी मदद पर था, और 
अपने इक्करारतामे के एक-एक लफ्ज़ को पकड़कर वे अपने आसामियों को ज़रा भी 
नहीं बख्शते थे । धीरे-धीरे छोटे जमीदार और मालिक-किसान दोनो के पास से 
ज़मोन उनके हाथों में आने लगी, और साहुकार ही बड़े पैमाने पर ज़मीन के मालिक, 
बड़े जमींदार, जमोदार-वर्गीय बन गये । मालिक-किसान, जो अभीतक अपनी ही 
ज़मीन पर खेती करता था, अब बनिया-जमीदारों या साहुकारो का करीब-क़रीब 
दास-किसान बन गया; जो केवल काइतकार था उसकी हालत तो और भी ख़राब हो 
गई । वह तो साहुकार का भी दास बन गया था, या बेदखल किये हुए भूमि-हीन 


लि) 

मज़दूरों की बढ़ती हुई जमात में शामिल्र हो गया। ऋण-दाता--लेन-देन करनेवाले 
व्यक्तियों--का जो अब इस तरह ज्रमीन-मालिक भी बन गये, ज़मीन से या काइतकारों 
से कोई सजीव सम्पर्क नहीं था । वे आम तौर पर शहर के रहनेवाले थे, जहाँ वे 
अपना लेन-देन करते थे, और उन्होंने लगान-वसूली का काम अपने कारिन्दों के सुपुर्द 
कर दिया, जो उस काम को मशीनों की-सी सग-दिली और बेरहमी से करते थे । 
किसानों की बढ़ती हुई कर्जदारी ही खुद इस बात का सबूत थी कि भूमि-प्रणाली 
गलत और अस्थिर है । ज्यादातर लोगों के पास किसी किस्म की बचत न थी,न 
जिस्मानी ने माली, बरदाइत करने की बिलकुल ताक़न न थी और वे हमेशा भूखे-तंगे 
ही रहते थे। प्रतिक्ल-रूप की किसी भी असाधारण घटना के साममे वे टिक नहीं 
सकते थे ।' कोई आम बीमारी आ जाती, तो लाखों मर जाते थे । १९२९ और १९३० 
में सरकार-द्वारा नियुक्त प्रान्तीय बेकिंग जाँच कमिटी ने अन्दाज़ा लशायाथा कि 
(वर्मा-सहित) हिन्दुस्तान का कृषि-सम्बन्धी कर्ज़ा ८६० करोड़ रुपया था । इस आकड़े 
में ज़भीदारो, मालिक, किसानों और काइतकारों का कर्जा शामिल था, मगर मुख्यतः 
यह असली काइतकारों का ही क़र्जा था । सरकारी आथिक नीति बिलकुल साहूकारों 
के ही हक में रही हे, और इससे भी भारी करें में और बढती हुई है । इस तरह रुपये 
का अनुपात, हिन्दुस्तान का जबरदस्त विरोध होते हुए भी, सोलह पेन्स के बजाय १८ 
पेल्स कर देने से किसानों का कर्ज़ १२३ फी सदी या लगभग १०७ करोड़ बढ़ गया ' । 
लड़ाई के बाद के अचानक चढ़ाव के बाद भाव धीरेघीरे लेकिन लगातार 
गिरते ही चले गये, और देहात की हालत और खराब हो गई । और इस सबके ऊपर 
१०२९ और बाद के वर्षों का सकट आ गया सो अछूग । 
१०९३१ में युकतप्रान्त में हमारा कहना यह था कि छगान चीज़ों के भावों के 
मृताबिक रहता चाहिए । यानी, पहले जिस समय १९३१ के बराबर भाव थे, उस 
१. हिन्दुस्तान को कृषि-सम्बन्धी कज़ दारी ८६० करोड़ है; यह भो संभवत: 
बहुत कम अन्दाज़ है। ओर, कम-से-कम, पिछले चार या पाँच वर्षा में यह काफ़ी 
ज्यादा बढ़ गया होगा । पंजाब प्रान्तीय बें किंग जाँच कमिटी ने, १६२६ में, पंजाब का 
आंकड़ा, १३५ करोड़ बताया था । लेकिन पंजाब ऋण-मुक्ति बिल को सिलेक्ट कमिटी को 
रिपोर्ट में | जो १६३४ में पश की गई थी , लिखा है कि “कृषकों के कड़े का बोका 
बहुत भारो है, बहुत ही कम अन्दाज़ लगायें तो क़रीब २०० करोड़ रुपया होगा |” यह 
नया आंकड़ा बैंकिंग जाँच कमिटी की रिपोर्ट के आंकड़े से लगभग ४० फ्रीसदी ल्यादा 
है। अगर दूसरे प्र/स्तों के लिए भो इसी हिसाब से बढ़तो मानी आय शो सारे भारत 
को मोजूदा / १६३४ को ) कृषि-फर्जदारो १२०० करोड़ से ज्यादा होगी । 

वक्‍त के लूगान के बराबर ही अब भी लगान हो जाना चाहिए । मे भाव लगभग तीस 
साल पहले, क़रीब १९०१ में थे। यह एक मोटी कसौटी थी, और इससे परखना भी 
आसान नहीं था, क्योंकि काइतकार भी कई तरह के थे---जैसे, मौरूसी, ग्ैर-मौरूसी, 
शिकमी वग्गैरा, और सबसे नोचे दर्ज के काश्तकारो पर ही मन्दी का सबसे ज्यादा 
असर पड़ा था । दूसरी कसौटी सिफ़ यही हो सकती थी, और यही सबसे मुनासिब 
भी थी कि खेती का खर्चा और निर्वाह-योग्य मज़दूरी निकालकर कितनी रकम देने - 
की ताक़त काइतकार की रहती है । मगर इस पिछली कसौटी से जाँचने पर जीवन- 
निर्वाह के ख्ं कितने भी कम क्यों न माने जाय॑, हिन्दुस्तान में बहुत ज्यादा खेत ऐसे 
निकलेंगे जो बे-मुनाफे हे, और जैसा कि हमने १९३१ में युकतप्रान्त में मिसालो से 
साबित किया था । कई काइतकार तो अपना लगान अदा कर ही नहीं सकते थे, जबतक 
कि वे अगर उनके पास बेचने को कुछ जायदाद हो तो अपनी जायदाद न बेचे या 
ऊँची दरो पर कर्ज न ले । 

हमारी यक्तप्रान्तीय कॉग्रेस कमिटी की पहली और आरजी तजबीज़ यह थी 
कि सब मौरूसी काश्तकारों के लिए ५० फीसदी आम छुट हो जानी चाहिए, और 
जिन काइतकारों की हालत और भी खराब है उनके लिए इससे भी ज्यादा छूट दी 
जाय । जब मई १९३१ भे गाधीजी युकतप्रान्त में आये थे ओर गवनंर सर मालकम 
हेली से मिले, तो उनमे मतभेद पाया गया, और उनकी राय एक न हो सकी.। इसके 
बाद ही उन्होने युक्तप्रान्त के जमीदारों और काइतकारों के नाम अपीले निकाली थी । 
पिछली अपील मे उन्होंने काइतकारों से कहा कि, उनसे जितना बन सके वे अदा 
करदें । उन्होंने एक आकडा भी बताया, जोकि हमारे पहले बताये ऑकड से कुछ 
ऊँचा था । हमारी प्रान्तीय कमिटी ने गाँधीजी का ही आकड़ा मंजूर कर लिया, मगर 
इससे मामला सुलझा नही, क्योंकि सरकार उसपर राजी न हुई ! 

प्रान्तीय सरकार एक कठिन परिस्थिति में थी । मालगुज़ारी ही उसकी आमदनी 
का बड़ा ज़रिया था, और अगर वह इसे बिलकुल उडा देती है या बहुत कम कर 
देती है तो उसे दिवालियापन का मुकाबिला करना पड़ता है । मगर, साथ ही उसे 
किसानों के उभड़ पड़ने का भी काफी अन्देशा था, और जहॉतक हो सके वह उन्हें 
काफी लगान की छूट देकर तसलल्‍्ली भी देता चाहती थी । लेकिन दोनों तरफ फ़ायदे 
में रहना आसान न था । सरकार और किसानों के बीच में जमीदारवर्ग खड़ा था. 
जो कि आधिक दृष्टि से बेकार ओर ग्रैर-ज़रूरी वर्ग था, और यदि इस वर्ग को 
नुकसान पहुँचाना गवारा किया जाय तो सरकार और किसान दोनो को रक्षण और 
सहायता मिऊ सकती थी । मगर ब्रिटिद-सरकार अपनी मौजूदा परिस्थिति में राज- 

नैतिक कारणो से उस वर्ग को नाराज़ नहीं कर सकती थी, क्‍योंक्रि जो वर्ग उसका 
पलला पकड़े हुए थे, उनमें एक वह भी है । 

आहिर प्रान्तीय-सरकार ने ज़मीदार और काइतकार दोनों के लिए ही छूट 
की घोषणा की । यह छूट कुछ बड़े पेचीदा तरीके पर दी गई थी, और पहले तो यही 
समझना मुश्किल था कि कितनी छूट दी गई है । मगर यह तो साफ़ जाहिर था कि 
यह बहुत ही नाकाफ़ी थी । इसके अलाब)ः छूट चाल किस्त के लिए ही घोषित की गई, 
और किसानो के पिछले बकाया कज़ें के बारे में कोई भी बात नहीं कही गई। यह तो 
ज़ाहिर था, कि अगर काश्तकार मौजूदा आधे वर्ष का लगान देने में असमर्थ है, तो 
बह पिछला बकाया या कर्जा चुकाने में तो और भी ज्यादा असमर्थ होगा। हमेशा 
जमीदारों ही का कायदा यह रहा था कि जितनी भी बयूली होती थी, वे पिछले 
बकाये में जमा किया करते थे । काइतकार की दृष्टि से यह तरीका खतरनाक था । 
क्योकि किस्त का कुछ-न-कुछ हिस्सा बाकी रह जाने की बिना पर उसके 
खिलाफ, चाहे जब, मुकदमा दायर किया जा सकता था, और उसकी जमीन जब 
चाहे छीनी जा सकती थी । 

प्रान्तीय काँग्रेस-कार्यकारिणी बहुत ही कठिन स्थिति से पष्ठ गई | हमे विश्वास 
था कि काब्तकारों के साथ बहुत बेजा बर्ताव हो रहा है, मगर हम कुछ न कर सकते 
थे | हम. किसानों से यह कहने की ज़िम्मेदारी नही लेना चाहते थे कि वे अदायगी 
न करे । हम बराबर यही कहते रहे कि उनसे जितना बन सके उतना वे अद्वा कर 
दे, और आम तौर पर उनकी मुसीबतो से उनके साथ हमदर्दी दिखाते और उन्हें 
हिम्मत बँधाने की कोशिश करते रहे । हम उनकी इस बात से सहमत थे, कि छूट 
कम करने पर भी क़िस्त की रकम उनकी ताक़त के बाहर हैँ । 

अब बल-प्रयोग की मशीन, कानूनी और गैरकानूनी दोनों तरह से, चलने लगी । 
हज़ारों की तादाद में बेदखली के मुक़दम दायर होने लगे; गाय, बैल और जाती 
मिल्कियत कुर्क होने लगी; जमीदारों के कारिन्दे मारपीट करने लगे | बहतसे किसानों 
ने किस्त का कुछ हिस्सा जमा करा दिया। उनकी राय में, उनकी इतना ही देने 
की ताक़त थी । बहुत मुमकिन है कि कुछ लोग थोड़ा और दे सकते हो, लेकिन यह 
बिलकुल ज़ाहिर था कि ज्यादातर किसानों के लिए तो यह भी भारी बोझ था । मगर 
इस आशिक अदायगी के कारण वे बच नही सके । कानून का एंजिन तो आगे बढ़ता 
ही गया, और रास्ते में जो कुछ आया, उसे कुचलता ही गया । हालांकि क्रिस्तों का 
थोड़ा हिस्सा चुका दिया गया था, फिर भी इजराय डिग्री जारी हो गई और पशुओ 
और व्यक्षति-गत सम्पत्ति की कुर्की और नीलाम जारी रहा। अगर काइतकार कुछ 

भी न देते तो भी उनकी हालत इससे ज्यादा ख़राब न हो सकती थी । बल्कि, उतना 
रुपया बचा लेने से, उनकी हालत कुछ अच्छी ही रहती । 

बे बड़ी तादाद में हमारे पास ज्ञोरदार शिकायत करते हुए आते थे, और कहते 
थे कि हमने आपकी सलाह मान ली ओर जितना हमसे बन सकता था उतना हमने 
अदा कर दिया, फिर भी यह नतीजा हुआ है । अकेले इलाहाबाद जिले में ही कई 
हजार काइतकार बेदखल कर दिये गये थे, और कई हज़ारों के ख़िलाफ़ कोई-न-कोई 
मुकदमा दायर कर दिया गया था। ज़िला काँग्रेस कमिटी का दफ्तर दिनभर परेशान 
काष्तकारों से घिरा रहता था | मेरा घर भी इसी तरह घिरा रहता था, और अक्सर 
मुझे लूगता था कि में यहाँ से भाग जाऊँ और कही छिप जाऊँ, जहाँ यह भयंकर दुर्दशा 
दिखाई न दे । कई काइतकारों पर, जो हमारे यहाँ आते थे, चोट के निशानात थे, जो 
जमीदारों के कारिन्दों की मार के थे । हमने उनका इलाज अस्पताल में करवाया | वे 
क्या कर सकते थे ”? और, हम क्या कर सकते थे ? हमने युक्त-प्रान्तीय सरकार के 
पास बडे-बड़े पत्र भेजे | हमारी कमिटी ने नेनीताल या रूखनऊ मे प्रान्तीय सरकार स 
सम्पर्क रखने के लिए गोविन्दवल्लभ पन्‍त को अपनी तरफसे मध्यस्थ वनाया था । वह 
सरकार को निरन्तर छिखते रहे, हमारे प्रान्नीय सदर, तसददुकअहेमदखां शोरवानी 
भी लिखते रहे, और में भी लिखता था । 

जुन-जूलाई की बारिश नजदीक आने से एक और कठिनाई सामने आई । यह 
खेल जोतने और बोने का मोसम था । क्‍या बंदखल किसान बेकार बैठे रहे और अपने 
सामने अपनी जमीन खाली पड़ी देखते रहे ” किसान के लिए यह बड़ा मुश्किल था। 
यह तो उसकी आदत के खिलाफ था । कई लोगो की बंदखली सिर्फ क्रानूनी लिहाज से 
हो गई थी, उन्हे दरअसल हटा नही दिया था । सिर्फ अदालत का फ़ैसला हो गया था, 
इसके अलाबा और कुछ नहीं हुआ था । इस हालत में क्‍या वे ज़मीन जोत डाले 
और इस तरह मदाखलत बजा का जुम कर ले, जिसमे शायद छोटे-मोटे दगे की भी 
सभावना हो जाय ? यह देखना भी किसान के लिए मुश्किल था कि उसकी पुरानी 
जमीन को कोई दूसरा जोत ले । वे सब हमसे सलाह मॉगने को आते थे । हम उन्हें 
क्या सलाह दे सकते थे ? 

गर्मियों में जब में गाधीजी के साथ शिमला गया तो, मेने यह कठिनाई भारत- 
सरकार के एक ऊँचे अधिकारी के सामने रक्खी, और उनसे पूछा कि अगर वह 
हमारी स्थिति में होते तो क्या सलाह देते ” उनका जवाब आँखें खोल दनेबाला था । 
उन्होंने कहा कि अगर कोई किसान, जिसकी जमीन छिन गई हैं, यह सवाल मुझसे 
पूछे तो में जवाब देने से इन्कार कर दूँगा '' हालाँकि ज़मीन पर से किसान का कब्जा 

कानूनन हटाया गया था, फिर भी वह उसको सीधषा यह कहने को भी तैयार नहीं थे 
कि वह अपनी ज़मीन न जोते । शिमला के पहाड़ पर बंठकर मिसलों पर इस तरह 
हुआम देना, मानों वह गणित की किसी अमूर्स समस्या पर विचार कर रहे हों, उनके 
लिए तो आसान था। उन्हे या नैनीताल के प्रान्तीय प्रभुओं को मनुष्यों से साबका नहीं 
पड़ता था, और न वे मनृष्यो की मुसीबतों को ही अपनी आँखों से देखते थे । 

शिमला में हमसे यह भी कहा गया कि हम किसानों को सिर्फ़ एक ही सलाह दें 
कि उन्हें पूरी क़िस्त दे देनी चाहिए, या वे जितनी दे सकें उतनी दे देना चाहिए । हमें 
क़रीब-करीब ज़मींदारों के कारिन्दों के जसे ही काम करना चाहिए । दरअसल, कुछ 
ऐसी ही बात हमने उनसे तभी कह दी थी जबकि हमने उनसे कहा था कि जितना बने 
उतना अदा कर दो । लेकिन, बेंशक, हमने साथ ही यह कहा था कि उन्हें अपने पशु 
नही बेचने चाहिएँ, या नय। कर्जा नही करना चाहिए । और इसका नतीजा भी जो- 
कुछ हुआ सो हम देख चुके थे । 

यह गरमी हमारें लिए बडी भयंकर थी । हिन्दुस्तान के किसानों में मुसीबत 
सहने की अद्भुत शक्ति है, और उनपर हमेशा ज़रूरत से ज्यादा मुसीबते आती भी 
रही हे--अकाल, बाढ़, बीमारी और निरन्तर कुचलनेवाली दरिद्रवता--ओऔर जब वे 
अधिक बरदाश्त नहीं कर सकते, तो चुपचाप, और मानो बगेर शिकायत किये, हज़ारों 
की सख्या में, मर जाते है । यह उनका मुसीबतों से बचने का तरीका रहा हैं । १९३१ में, 
समय-समय पर आनेवाली पिछली मुसीबतों से ज्यादा कोई बड़ी बात नही थी। मगर, 
किसी कारण, १९३१ की घटनाये उन्हे ऐसी न लगी कि जो कुदरत की तरफ़ से आ 
गई हो और जिन्हे चुपचाप बरदाइत करना ही चाहिए। उन्होंने विचार किया कि 
ये तो मनुष्य की लाई हुई हे, और इसलिए वे उन्हें बुरी लगी । जो नई राजनंतिक 
तालीम उन्हें मिली थी वह अपना असर दिखा रही थी । हमारे लिए भी १९३१ की 
ये घटनायें ख़ास तौर पर दर्दनाक थी, क्योकि किसी हृद तक हम अपने-आपको उनके 
लिए ज़िम्मेदार समझते थे । क्या इस मामले में किसानों ने ज्यादातर हमारी सलाह 
नही मानी थी ? लेकिन, फिर भी, मेरा तो पूरा विश्वास है कि अगर हमारी निरन्तर 
सहायता न होती तो किसानो की हालत और भी बदतर हुई होती | हम उनको 
संगठित करके रखते थे, और उनकी एक ताक़त हो गई थी, जिसका खयाल रखना 
पड़ता था, और इसी कारण उन्हें इतनी छूट भी मिल गई जितनी शायद और तरह 
उन्हे न मिरूती । ओर इन अभागे लोगो पर जो मार-पीट और सख्ती की गई, वह, 
हालांकि खराब थी, इनके लिए कोई नई बात न थी। हाँ, इस वक्‍त उसकी मात्रा में 
कुछ फर्क था (क्योंकि इस वक्‍त पहले से ज्यादा मात्रा में की गई थी), और कुछ 

उसका प्रकाशन भी ज्यादा हुआ था। आम तौर पर, गाँवों में ज़मीदारों के कारिन्दों 
का काइतकारों के साथ मार-पीट करना या उन्हे बहुत पीड़ा पहुँचाना भी मामूली बात 
समझी जाती है, और पिदनेवाले की मौत होजाने पर, सिवा वहाँ के, बाहर उसकी 
चर्चा भी नही होती । मगर हमारे संगठन और किसानों की जागृति के कारण अब 
ऐसा नहीं हो सकता था, क्योकि इससे किसान सब एक-साथ हो गये थे और हर बात 
की रिपोर्ट कॉमग्रेस के दफ्तर में करते थे । 

जैसे-जंसे गरमी का मौसम बीतता गया, जबरदस्ती वसूल करने की कोशिश 
कुछ ढीली हो गई और बल-प्रयोग की कार्रवाइयाँ कम पड़ने लगी। अब हमें बहु- 
सख्यक बेदखल किसानों की फिक्र थी। उनके लिए क्‍या करना चाहिए ? हम सरकार 
पर ज़ोर डाल रहे थे कि वह उन्हे उनके खेत वापस दिलवाने म॑ मदद करे, जो कि 
ज्यादातर खाली ही पड़े थे । इससे भी ज्यादा जरूरी प्रइन भविष्य का था। जो छूट 
मिली थी बह पिछली फ़सल के लिए ही थी, और भविष्य के लिए अभीतक कुछ भी 
तय नही हुआ था । अक्तूबर से अगली किस्त की वसूली का वक्त आ जायगा । तब 
क्या होगा ? कया हमें इसी भयंकर घटना-चक्र में से फिर गुजरना पड़ेगा ? प्रान्तीय 
सरकार ने इसपर विचार करने के लिए एक छोटी-सी कमिटी नियुक्त की, जिसमें 
उसीके अधिकारी और प्रान्तीय कौसिल के कुछ जमीदार मेम्बर थे। उसमे क्सिानों 
की तरफ़ से कोई प्रतिनिधि न था । अन्तिम क्षण, जब कि कमिटी ने काम भी शुरू 
कर दिया, सरकार ने हमारी तरफ़ से गोविन्दवल्लभ पन्‍्त से उसमें शामिल होने 
को कहा । उन्होंने इतने असे बाद उसमें शामिल होने में कुछ फायदा न देखा, जब 
कि ज़रूरी मामलों के निर्णय तो किये ही जा चुके थे । 

युक्तप्रान्तीय काँग्रेस कमिटी ने भी किसानो के मुतल्लिक़ पिछली और मौजूदा 
कई हकीक़ते इकट्ठा करने और मौजूदा परिस्थिति पर अपनी रिपोर्ट देने के लिए 
एक छोटी-सी कमिटी बिठाई थी । इस कमिटी ने एक बड़ी रिपोर्ट पेश की, जिसमें 
युक्तप्रान्त के देहात की हालत का बड़ा योग्यता-पूर्ण निरीक्षण किया गया था, और 
भावों की भारी कमी के कारण आई हुई दुर्देशा का विहलेषण किया गया था । उनकी 
सिफारिशों बड़ी व्यापक थी । उस रिपोर्ट पर, जो पुस्तक-रूप में प्रकाशित की गई थी, 
गोविन्दवल्लभ पन्‍्त, रफ़ीअहमद क़रिंदवई और वेकटेशनारायण तिवारी के दस्तख़त थे । 

इस रिपोर्ट के निकलने के बहुत पहले ही गाधीजी गोलमेज-कान्फ्रेन्स के लिए 
लन्दन जा चुके थे । वह बड़ी हिचकिचाहट के बाद गये थे, और इस हिचकिचाहट 
का एक सबब युक्‍तप्रान्त के किसानों की परिस्थिति भी थी | वास्तव में उन्होने प्रायः 
यह तय कर लिया था कि अगर वह गोलमेज़-कान्फ्रेस्स के लिए लन्दन न गये, तो 


बढ 

यह यू० पी० आयेंगे और इस पेचीदा सवाल को हल करने में जुट पड़ेंगे । सरकार के 
साथ शिमला में जो आखिरी बातचीत हुई थी, उसमें और बातों के साथ युकतप्रान्त 
की बात भी शामिल थी । उनके इंग्लैण्ड रवाना हो जाने के बाद भी उन्हें हम, जो- 
कुछ होता था उसकी, पूरी-पूरी इतिला देते रहते थे | पहले एक या दो महीने तक 
तो में उन्हें हर हफ्ते, हवाई और मामूली, दोनों डाकों से पत्र लिखा करता था । बाद 
में हम इतने नियमित रूप से नहीं लिखते थे, क्योंकि हमें उम्मीद थी कि वह जल्दी 
ही आजायेंगे। उन्होंने हमसे कहा था कि बह ज्यादा-से-ज्यादा तीन महीने में, थानी 
नवम्बर में किसी वक्‍त, लौट आयेंगे, और हमे उम्मीद थी कि उस वक्‍त तक हिन्दुस्तान 
में कोई संकट खड़। न होगा । सबसे बड़ी बात यह थी कि उनकी ग्रैर-हाज़िरी में 
हम सरकार के साथ संघर्ष या संकट मोल लेना नही चाहते थे। मगर, जब उनके 
आने में देर रंग गई और किसानों की समस्या तेज़ी से बढ़ती चली, तब हमने उन्हे 
एक लम्बा तार भेजा, जिसमें ताज़ा-से-ताज़ा वाक़यात लिखें, और उन्हें इक्तिका की कि 
किस तरह हम कुछ-न-कुछ करने के लिए मजबूर हो रहे है । उन्होंने तार से जवाब 
दिया कि इस मामले में में लाचार हूँ और इस समय कुछ नहीं कर सकता, और यह 
भी कह दिया कि जैसा हम छोगो को ठीक माल्म हो बसा ही करते जायें । 

प्रान्तीय कार्यकारिणी, कार्य-समिति को भी हर बात की इत्तिला देती रही । में 
खुद उसमें अपनी जानकारी से बातें बताने को भौजूद था ही, मगर चूँकि मामला 
गंभीर होता जाता था, कमिटी ने हमारे प्रान्तीय सदर तसदुदुक शेरवानी, और 
इलाहाबाद ज़िला कमिटी के प्रसीडेण्ट पुरुषोत्तमदास टण्डन से भी बातचीत की । 

सरकार की किसान-सम्बन्धी कमिटी ने अपनी रिपोर्ट निकाली, और कुछ 
सिफ़ारिश भी की, जो पेचीदा और गोल-मोल थी और उसमे बहुत बाते मुकामी 
अफ़सरों के ऊपर छोड़ दी गई थी । कुल मिलाकर उसमे जिस छूट की तजवीज़ की 
गई थी, वह पिछले मौसम की छूट से ज्यादा थी, मगर हमें मालूम हुआ कि यह छूट 
भी काफ़ी नही हैं । जिन आधारों पर उसमें सिफ़ारिशें की गई थी उनपर, और 
सिफ़ारिशो के स्वरूप पर भी, हमने ऐतराज़ किया । इसके सिवा, रिपोर्ट में सिर्फ़ 
आगे का ही विचार किया गया था, मगर पिछले बक़ाया, कर्जा, और बहुसंख्यक 
बेदखल कृषको के सवाल पर कुछ नहीं कहा गया था। अब, हम क्या करते ? जिस 
तरह हमने पिछले चेत-बेसाख में किसानों से कहा था कि वे जितना बने उतना अदा 
कर दें, क्या अब भी हम किसानों को बही सलाह दें, और फिर वही नतीजे 
देखें ? हमने देख लिया था कि वह सलाह सबसे ज्यादा मूखंता-पूर्ण थी, और फिर 
से नही दी जा सकती थी | या तो किसानों को चाहिए कि अगर बे दे सकें तो पूरी 

रक़म अदा करें जो अब छूट काटकर उनसे माँगी जा रही है, या वे कुछ भी न दें 
और देखें कि क्‍या होता है। रक़म का कुछ हिस्सा दे देने से वे न इधर के रहते न 
उधर के । काइतकारों का, जितना वह निकाल सकते हैँ, सारा रुपया बगैरा भी चला 
जाता है, और उनकी ज़मीन भी छिन जाती है । 

हमारी प्रान्तीय कार्य-कारिणी ने परिस्थिति पर देर तक और गंभीरता के साथ 
विचार किया और निश्चय किया कि सरकार की तज़वीजें हालाँकि विछली गरमी 
की छूट से ज्यादा है लेकिन इतनी माफिक नही है कि उन्हे मौजूदा शकल में मंजूर 
कर लिया जाय । उनमें किसानों के हक में तबदीली होने क्री फिर भी सम्भवना 
थी, और इसके लिए हमने सरकार पर ज्ञोर दिया। मगर हमें मालूम होता था कि अब 
कोई उम्मीद नहीं है, और जिस संघर्ष को हम टालना चाहते थे, वह कुछ तेज़ी से आ 
रहा है । प्रान्तीय सरकार और भारत-सरकार का काँग्रेस-संगठन की तरफ रुख़ लगातार 
बदलता और सख्त होता जा रहा था । हमारे बड़े-बड़े पत्रो के जवाब में हमे ज़रा-ज़रा 
सा जवाब मिल जाया करता था, जिसमे बता दिया जाता था कि हम मुकामी अफसरों 
से लिखापढ़ी करे | यह जाहिर था कि सरकार की नीति हमे किसी तरह भी प्रोत्सा- 
हित करने की नहीं थी। सरकार की एक मुत्तीचवत और मुश्किल यह भी थी कि 
अगर किसानो को छूट देदी जाय तो काग्रेस का रौब बढ़ जाने की संभावना थी । 
पुरानी आदत के कारण वह सिर्फ रौब के लिहाज से ही सोच सकती थी, और यह 
खयाल, कि शायद जनता छूट का जस काँग्रेस को देने लगेगी, उसे नागवार हो रहा 
था, और वह इसे जहाँतक हो सके बचाना चाहती थी । 

इस बीच हमारे पास दिल्ली और दूसरी जगहों से ये रिपोट आ रही थी कि 
भारत-सरकार सारे कांग्रेस-आन्दोलन पर जल्दी ही एक जबरदस्त आक्रमण शुरू 
करनेवाली है । अब छोटी अंगुली ज्यादा जोर से काम करनेवाली है, और बिच्छू के 
डंक हमसे तोबा करानेवाले है । काँग्रेस के खिलाफ क्या-क्या करने की तज़वीज़ है, इस- 
की बहुत-सी तफसील भी हमें मिल गई | मेरा ख़याल है कि शायद नवम्बर में किसो 
बक्त, डाक्टर अन्सारी ने मेरे पास (और कॉमग्रेस के सदर बल्छभभाई पटेल के पास भी, 
अलग) एक खबर भेजी, जिससे हमारी पिछली रिपोर्टो की ताईद होती थी, और 
जिसमे खासकर सीमाप्रान्त और युक्‍तप्रान्त के प्रस्तावित आड्डिनेन्सो की तफ़्सील भी 
थी । मेरा ख़याल है कि बंगाल को नये आड्डिनेन्स को सौग्रात मिल चुकी थी, या, 
शायद मिलने ही वाली थी | कई हफ्ते बाद जब नये आड्ड्नेन्स निकले, मानो वे किसी 
नई परिस्थिति का एकदम सामना करने के लिए निकछे हों, तब डॉक्टर अन्सारी की 
खबर की बहुत कुछ ताईद हो गई, और उसकी तफ़्सील भी बहुत हद तक सही 


३७२ मेरी कहानी 


निकली । आम तौर पर यही माना गया कि सरकार ने, गोलमेज्ज-कास्फ्रेन्स के आश्षा- 
तीत लम्बा हो जाने से, अपना हमला रोक रबखा था | उस समय जबकि गोलमेज- 
कान्फ्रेन्स के मेम्बर आपस में मीठी-मीठी बेमतलूब की कानाफूसी कर रहे थे, सरकार 
हिन्दुस्तान में आम दमन को टालना चाहती थी । 

इसलिए तनातनी बढ़ती गई, और हम सभीको महसूस हो रहा था कि हमारे 
जैसे छोटे-छोटे लोगों के रोकने पर भी घटनायें अपने-आप आगे बढ़ रही है, और 
होनहार को कोई रोक न सकेगा । हम तो इतना ही कर सकते थे कि हम उनका 
मुक़ाबिला करने के लिए, और जीवन के उस नाटक में, जो शायद दुःखान्त होनेवाला 
था, व्यक्तिगत और सामूहिक रुप से अपना हिस्सा ठीक तरह से अदा करने के लिए, 
अपने-आप को तैयार करलें। मगर हमें उम्मीद थी कि शक्तियों का यह संधर्ष शुरू 
होने से पहले गांधीजी लौट आ्ँगें, और वह लड़ाई या सुलह की ज़िम्मेदारी अपने 
कन्धों पर उठा लेंगे। उनकी गैरहाज़िरी में इस बोझ्च को उठाने के लिए हमसे से 
कोई भी तेयार नही था । 

युक्तप्रान्त में सरकार ने एक और काम किया जिससे देहाती हलको में हलचल 
मच गई । काइतकारों को छूट की चिट्ठियाँ बाँट दी गई, जिनमें छूट की रक़म बताई 
गई थी और यह धमकी शामिल थी कि अगर इसमें दिखाई हुई रकम एक महीने में 
अदा न की जायगी (किसी-किसी चिट्ठी में इससे भी कम वक्‍त दिया गया था), तो 
छूट रद कर दी जायगी, और पूरी रकम कानूनी तरीके से, जिसका मतलब होता हैं 
बेदखली, कुर्की, वगैरा से, वसूल कर ली जायगी। मामूली बरसों में तो काश्तकार 
अपनी लगान क्िस्तों में दो या तीन महीनो में अदा कर देते हैं । अबकी यह मामूली 
मियाद भी नही दी गई । सारे देहात के सामने एकदम नया संकट खड़ा हो गया, 
और चिट्टियाँ हाथ में लेकर काइतकार इधर-उधर उसका विरोध और शिकायत करते 
हुए, सलाह पूछने के लिए, दौड़ने लंगें। सरकार या उसके मुक़ामी अफ़सरों की तरफ़ 
से यह एक मू्खता-पूर्ण धमकी थी, और बाद को हमसे कहा गया कि यह संजीदगी 
से नहीं दी गई थी । मगर इससे शान्तिपूर्ण समझौते का मौका बहुत कम रह गया, 
और क़दम-ब-क्दम लाज़िमी तौर पर संघर्ष नज़दीक आने लगा । 

अब तो किसानों को और कांग्रेस को जल्दी ही फ़ैसछा करना आवश्यक था। 
हम गाँधीजी के लौटने तक अपना फ़ैसला नही रोक सकते थे । हमें अब क्‍या करना 
चाहिए ? क्‍या सलाह देनी चाहिए ? क्‍या जबकि हम यह जानते थे कि कई किसान 
इस मिली हुई छोटी-सी मियाद में अपनी रक़म अदा नहीं कर सकते तो यह वाजिब 
बात होती कि हम उन किसानों से कह देते कि वे अपनी रक़म अदा करदें ? और 

फिर जो बक़ाया उनकी तरफ था, उसके बारे मे क्या होगा ? अगर उनसे मांगी हुई 
रकम का बड़ा हिस्सा भी वे अदा करदें, या हाल की पूरी रक़म भी अदा करदें, जो 
बक़ाये में जमा करली जायगी, तो भी क्‍या वे बेदखल किये जाने के ख़तरे से बच 
जायेंगे ? 

इलाहाबाद काँग्रेस कमिटी ने अपनी मजबूत किसान-सेना के साथ लड़ाई का 
जोर बाँधा । उसने फैसला किया कि उसके लिए यह मुमकिन नहीं हैं कि वह किसानों 
को अदायगी कर देने की सलाह दे । मगर यह कह दिया गया कि प्रान्तीय कार्यकारिणी 
और अखिल-भारतीय कार्य-समिति की बाकायदा मंजूरी के बगैर वह कोई आक्रामक 
कदम नहीं उठा सकती । इसलिए मामला कार्य-समिति के सामने पेश किया गया, और 
प्रान्‍ुत और जिले की तरफ से अपना मामला समझाने के लिए तसददुक शेरवानी और 
पुरुषोत्तमदास टंडन दोनों ही मौजूद रहे । हमारे सामने जो सवाल था वह सिफ़े 
इलाहाबाद जिले से ही ताललक रखता था और वह शुद्ध भाथिक मामला था, मगर 
हमने सहसूस किया कि उस वक्‍त जैसी राजनैतिक तनातनी हो रही थी उसमें उसका 
व्यापक परिणाम हो सकता था । क्‍या इलाहाबाद ज़िला कांग्रेस कमिटी को यह इजाजत 
दे दी जाय कि वह कुछ वक्‍त के लिए, जबतक कि आगे सुलह की बातचीत न होले 
और ज्यादा अच्छी शर्ते न मिल जायें तबतक के लिए, लगान या माछगुजारी अदा न 
करने की सलाह किसानों को दे दे । यह एक छोटा मामछा था और हम उसी तक 
महदूद भी रहना चाहते थे, लेकिन क्या हम ऐसा कर सकते थे ? कार्य-समिति गांधीजी 
के लौटने से पहले सरकार से लड़ पड़ने की स्थिति को बचाने के लिए सारी ताक़त 
लगाकर कोशिश करना चाहती थी, और खासकर वह एक ऐसे आथिक सवाल पर तो 
लड़ाई को टालना चाहती ही थी जिसके वर्ग-समस्या बन जाने की संभावना थी। 
कमिटी हालांकि राजनैतिक दृष्टि से आगे बढी हुई थी, लेकिन सामाजिक दृष्टि से तो 
आगे बढी हुई नहीं थी, और उसे किसान और ज़मीदारों का आपसी झगड़ा खडा होना 
पसन्द न था। 

- चूंकि मेरा झुकाव समाजवाद की तरफ था, मुझे आथिक और सामाजिक मामलों 
में सलाह देने के लिए भरोसे लायक आंदमी न समझा गया | मुझे खुद यह महसूस हो 
रहा था कि कार्य-समिति को यह मालूम हो जाना चाहिए कि युक्तप्रान्त की परिस्थिति 
ही ऐसी हैं कि हमारे ज्यादा नरम और दाहिने बाजू के मेम्बर भी, संघर्ष करने की 
पूरी अनिच्छा रखते हुए भी, वाकयात से मजबूर होकर संघर्ष करता चाहते हे । इसलिए 
मेने हमारी कमिटी की मीटिंग में हमारे प्रान्त से शेरवानी और दूसरे लोगों के आने 
को बहुत अच्छा समझा, क्‍योंकि शेरवानी, जो हमारे प्रान्त के सभापति थे, किसी भी 

प्रकार उग्र नही थे । राजनैतिक और सामाजिक दोनों रूप में वह काँग्रेस में दाहिने 
बाजू के समझे जाते थे, और साल के शुरू में उनकी राय युकतप्रान्तीय काँग्रेस कमिटी 
की किसानों-सम्बन्धी नीति के खिलाफ़ हो गई थी । मगर जब वह खुद कमिटी के 
सदर बन गये और उन्हें खुद बोझ उठाना पड़ा, तो उन्होंने समझ लिया कि हमारे 
लिए दूसरा चारा ही नहीं है। प्रान्तीय काँग्रेस कमिटी ने बाद में जो-जो भी कदम 
उठाया वह उनके घने-से-घने सहयोग के साथ, और अक्सर सदर की हैसियत से 
उन्हींकी मारफ़ेत, उठाया । 

इसलिए कार्य-समिति के सामने तसद्दुक शोरवानी की बहस से मेम्बरों पर बड़ा 
असर पड़ा--में जितना असर डाल सकता था, उससे कहीं ज्यादा । बहुत सोच- 
विचार के बाद, लेकिन यह महसूस करके कि वह उससे इन्कार नहीं कर सकते हैं, 
उन्होंने यूक्‍्तप्रान्तीय कमिटी को अख्त्यार दे दिया कि वह अपने किसी भी इलाके में 
लगान और मालगज़ारी की बदायगी को मूल्तवी करने की इजाजत दे सकती है । 
मगर, साथ ही, उन्होंने युक्तप्रान्त के लोगों पर ज़ोर दिया कि हो सके तो वे इस 
कदम को न उठाये, और आस्तीय सरकार से सुलह की बातचीत चलाते रहें । 

कुछ समय तक यह बातचीत चलाई गई, लेकिन नतीजा कुछ भी नहीं हुआ । 
मेरा खयाल हैँ कि इलाहाबाद जिले की छूट में थोड़ा-सा इजाफ़ा कर दिया गया। 
मामूली परिस्थिति में शायद यह मुमकिन होता कि आपस में समझौता हो जाता या 
खुला संघर्ष रुक जाता; अन्तर कम होता जा रहा था | मगर परिस्थिति बहुत ही 
असाधारण थी, और सरकार और काँग्रेस दोनों ही तरफ से यह भावना थी कि जल्दी 
ही संघर्ष होना लाज़िमी है, और हमारी निपटारे की बातचीत की तह में कोई अस- 
लियत नही थी । दोनों तरफ़ से जो-जो कदम उठाया जाता था, उसमें ऐसा ही दिखता 
था कि यह अपने लिए अच्छी स्थिति पैदा कर लेने की रुवाहिश से उठाया जा रहा है । 
इसके लिए सरकार की तंयारियाँ तो गुप्त रूप से हो सकती थी, और दर-असल सोलहों 
आना हो भी गई थी। लेकिन हमारी शक्ति तो बिलकुल लोगों के दम-खम पर ही 
टिकी हुई थी, और इसकी तंयारी गुप्त कार्रवाइयों से नहीं हो सकती थी । हममे से 
कुछ लोगों ने, और में भी उन्हीं कुसूरवारों में से था, तो आम भाषणों में यह बार- 
बार कहा था कि आज़ादी की लड़ाई हरगिज्ञ ख़तम नहीं हुई हे, और हमें निकट-भविष्य 
में कई आजमाइशों और मुश्किलों से गुज़्रना पड़ेगा। हमने लोगों से कहा कि वे इसके 
लिए हमेशा तेयार रहें, और इसी कारण हमें लड़ाई जगानेवाला कहकर हमारी 
निन्‍दा की गई थी | दरहकीक़त मध्यम-वर्गीय काँग्रेसी-कार्यकर्ताओं के अन्दर हक़ीक़तों 
का मुकाबिला करने की साफ़ अनिच्छा मालूम होती थी, और उन्हें उम्मीद थी की 

किसी-न-किसी तरह संघर्ष टल जायगा | गाधीजी के हरून्दन में रहने से भी अखबार 
पढ़नेवाले वर्गों का ध्यान उधर बँट जाता था। मगर पढे-लिखे लोगो की इस निष्क्रियता 
के होते हुए भी घटनायें आगे ही बढ़ती गई । खासकर बंगाल, सीमाप्रान्त और 
युक्‍तप्रान्त में--और नवम्बर में कई लोगों को यह दीखने लगा कि संकट नज़दीक आ 
ही रहा है । 

युक्तप्रान्तीय काँग्रेस कमिटी ने, इस डर से कि अचानक न जाने कंसी घटनायें हो , 
जाये, लड़ाई शुरू होने की अवस्था के लिए कुछ आन्तरिक व्यवस्था कर डाली । 
इलाहाबाद-कमिटी ने एक बडी क्िसान-कान्फ्रेनस्स बुलाई, जिसमें एक आरजी ठहराव 
किया गया कि अगर ज्यादा अच्छी झ्तें न मिल सकेंगी, तो उन्हें किसानो को लगान 
और मालगुजारी रोक लेने की सलाह देनी पड़ेगी । इस प्रस्ताव स॑ प्रान्तीय-सरकार 
बहुत नाराज हुई, और इसीको 'छड़ाई का काफी सबब' समझकर उसने हमारे साथ 
आगे कोई भी बातचीत करने से इन्कार कर दिया । इस रुख का प्रान्तीय काँग्रेस पर 
भी असर पड़ा, और उसने इसको आनेवाले तूफान का निशान समझा और जरह्दी- 
जल्दी अपनी तैयारियाँ करता शुरू किया । इलाहाबाद में एक और किसान-कास्फ्रेन्स 
हुईं, जिसमें पहले से भी ज्यादा तेज़ और निश्चित प्रस्ताव पास किया गया । इसमें 
किसानों से कहा गया कि वे आगे और निपटारे की बातचीत होने और ज्यादा अच्छी 
शर्तें मिलने तक के लिए अदायगी रोक लें | उस वक्‍त भी, और अखीर तक, हमारी 
लड़ाई का रुख यह नही था कि 'लगान न दिया जाय', मगर यह था कि 'मुनासिब 
लगान दिया जाय! । और हम लगातार बातचीत करने की दरख्वास्त करते ही रहे, 
हालांकि दूसरा पक्ष ऐंठ में दूर हट गया था। इलाहाबाद का ठहराव ज़मीदारों और 
काश्तकारों दोनों पर लागू था, मगर हम जानते थे कि अमल मे वह काइतकारो और 
कुछ छोटे जमीदारों पर ही लागू होगा । 

नवम्बर १९३१ के अन्त और दिसम्बर के शुरू के क़रीब युकतप्रान्त में यह 

परिस्थिति थी । इस बीच बंगाल और सीमा-प्रान्त में भी घटनायें हृ्‌द तक पहुँच चुकी 
थी, और बंगाल में एक नया और भयकर रूप से व्यापक आईडिनेन्स जारी कर दिया 
गया था । ये सब लड़ाई के चिन्ह थे, न कि सुलह के, और सवाल उठता था कि : 
गांधीजी कब लौटेंगे ? सरकार ने जिस बड़े प्रहार की तैयारी बहुत अर्से से कर रक्खी 
थी, उसके शुरू किये जाने से पहले क्या गांधीजी हिन्दुस्तान आ पहुंचेंगे ? या, क्या 
वह यहाँ पहुँचकर यह देखेंगे कि उनके कई साथी जेल जा चुके है ओर लड़ाई चालू 
हो गई है ? हमें मालूम हुआ कि वह इंग्लेड से रवाना हो चुके है और साल के आखिरी 
हफ्ते में बम्बई आ पहुँचेंगे। हममें से हरेक, मुख्य कार्यालय का या प्रान्तों का हर- 

प्रमुख कार्यकर्ता, उनके लौटने तक लड़ाई टालना चाहता था। और लड़ाई के लिहाज 
से भी हमारे लिए यह वाञ्छनीय था कि हम उनसे मिल लें, और उनकी सलाह 
और हिदायतें हासिल कर लें । वह एक इस तरह की दौड़ थी, जिसमें हम मजबूर थे । 
इसमें सूत्रपात ब्रिटिश सरकार के हाथ में था । 


० 
सुलह का ख़ात्मा 


यूक्तानत में मेरे मशगूल रहने के बावजूद बहुत अरमसे से मेरी यह ख्वाहिश 
*& थी कि में दूसरे दोनों तूफ़ानी केन्द्रों, सीमाप्रान्त और बंगाल, में भी हो आऊँ। 
में उस जगह जाकर वहाँ कि परिस्थिति का अध्ययन करना, और अपने पुराने साथियों 
से, जिनमें से अनेक को मेने करीब दो साल से नही देखा था, मिलना चाहता था। 
मगर, सबसे ज्यादा, मे यह चाहता था कि में उन प्रान्तों के लोगो की स्पिरिट और 
हिम्मत के, और राष्ट्रीय संग्राम में उनकी कुर्बानियों के प्रति, अपनी तरफ से सम्मान 
प्रकट करूं । सीमाप्रान्त में तो कुछ समय के लिए में जा ही नही सकता था, क्योंकि 
भारत-सरकार यह पसन्द नही करती थी कि कोई प्रमुख काँग्रेसी वहाँ जाथ, और उसके 
इस रुख को देखते हुए हम वहाँ जाने और अड़चन पैदा करने की कोई इच्छा नहीं 
रखते थे । 

बंगाल में स्थिति बिगड़ती जा रही थी, और हालाँकि उस प्रान्त की तरफ़ मुझे 
बहुत आकर्षण था, फिर भी जाने के पहले मुझे बड़ी हिचकिचाहट हुई। में महसूस 
करता था कि में वहाँ असहाय-सा रहूंगा, और कुछ भी फायदा न पहुँचा सकूगा | उस 
प्रान्त में काँग्रेसी लोगों के दो दलों के शोचनीय और दीघेकालीन झगड़ों के सबब से 
बाहरी काँग्रेसवाले बहुत अरे से डर गये थे; और दूर-दूर रह रहे थे, क्‍योंकि उन्हे 
भय था कि वे भी किसी-न-किसी दर में शामिल समझ लिये जायेंगे। यह बड़ी 
कमजोर और चिमगादड़ी नीति थी, और इससे बंगाल की समस्या के सरल होने या 
हल होने में मदद नही मिली । गाधीजी के लंदन जाने के कुछ वक्‍त बाद ही दो 
घटनायें अचानक ऐसी हुई जिनसे सारे हिन्दुस्तान का ध्यान बगाल की स्थिति पर 
केन्द्रित हो गया । ये दोनों घटनाये हिजली और चटगाँव में हुई थी । 

हिजली नजरबन्दो के लिए खास तौर पर बनाया हुआ एक डिटेखान-कग्प जेंठ 
था । सरकारी तौर पर यह घोषित किया गया कि कंम्प के अन्दर एक दंगा हो 
गया और नज़रबन्दों ने जेल के मुलाज़िमों पर हमला कर दिया, इसलिए 
उनपर मजबूरन जेलवालों को गोली चलानी पड़ी थी। इस गोलीकाण्ड से एक 
नज़रबन्द मारा गया और कई घायल हुए । एक मुकामी सरकारी तफतीश ने, जो 
उसके बाद ही फ़ौरन की गई थी, जेलवालो को इस गोलीकाण्ड और इसके नतीजों से 
बिलकुल बरी कर दिया । मगर इस घटना में कई विचित्र बातें हुई, और कई तथ्य 


ऐसे प्रकट हो गये, जो सरकारी बयान से मेल नहीं खाते थे, और जगह-जगह से 
इसकी ज्यादा जांच करने की जोरदार और जबरदस्त माँग की गई। हिन्दुस्तान के 
आम सरकारी रिवाज के खिलाफ बंगाल-सरकार ने एक ऐसी जाँच-कमिटी मकरेर कर 
दी, जिसमें सब ऊँचे-ऊँचे जुडी शियल अफ़सर ही थे। वह शुद्ध सरकारी कमिटी थी, 
लेकिन उसने शहादतें ली और मामले पर पूरा विचार किया, और उसकी रिपोर्ट 
डिटेन्शन-कंम्प-जेल के मुलाज़िमों के खिलाफ हुई। यह तसलीम किया गया कि कूसूर 
ज्यादातर जेल के मुलाज़िमों का ही था, और गोलीकाण्ड बिलकुल अनुचित था। 
इस तरह सरकार के जो पहले कम्यूनिक निकले थे वे बिलकुल झूठे साबित हुए । 

हिजली की घटना कोई बहुत असाधारण घटना नही थी । बदक्षिस्मती से ऐसी 
घटनायें हिन्दुस्तान में कम नही होतीं और जेल के अन्दर दंगों के होने की और जेल 
में हथियार-बन्द वार्डरो और दूसरे लोगो द्वारा निहत्थे और बेबस कैदियों के मर्दानिगी 
से दबाये जाने की ख़बरें अक्सर पढ़ने को मिला करती है । हिजली में असाधारण बात 
यही हुई कि उससे ऐसी घटनाओं के बारे में सरकारी कम्यूनिकों के बिलकुल एक 
तर्फापन और झूठेपन की पोल खुल गई, और वह भी सरकारी रिपोर्ट से ही। पहले ही 
सरकार के कम्पूनिकों का कोई भरोसा नहीं किया जाता था, मगर अब तो उनका पूरा- 
पूरा भण्डाफोड ही हो गया । 

हिजली-काण्ड के बाद तो जेल की घटनायें, जिनमें जेलवालों द्वारा कहीं गोली 
चलाई जाती थी और कही दूसरे प्रकार का कोई बल-प्रयोग किया जाता था, सारे 
हिन्दुस्तान-भर में बड़ी तादाद में होने लगीं | ताज्जुब की बात यह है कि इन जेल के 
दंगों में चोट सिर्फ कैदियों को ही लगती मालूम होती थी । क़रीब-करीब हर मामले में 
एक सरकारी वक्‍ृतव्य निकलता था, जिसमे कंदियों पर कई बेजा हरकतों का इलज़ाम 
लगाया जाता था, और जेल के मुलाज़िमों को बचाया जाता था। बहुत ही कम 
मिसालों में जलवालों को महकमे की तरफ से कोई सज़ा दी गई होगी । पूरी जाँच 
करने की तमाम मांगों के लिए बिलकुल इन्कार कर दिया गया, सिर्फ महकमे की 
एक तरफ की जाँच ही काफी समझी गई । साफ़ ज्ञाहिर था कि सरकार ने हिजली से 
अच्छी तरह सबक सीख लिया था कि मनासिब और निष्पक्ष जाँच कराने में खतरा 
रहता है और मुस्तगीस ही खुद अपने इलज़ाम का सबसे अच्छा जज होता है । तो 
फिर इसमें भी क्‍या ताज्जुब है कि लोगों ने भी हिजली से सबक़ सीख लिया हो, कि 
सरकारी कम्यूनिकों में वही बात कही जाती है जो सरकार हमसे कहना चाहती है, 
न कि वह जो दरअसल घटित होती है ? 

चटगांव की घटना तो इससे भी बहुत ज्यादा गम्भीर थी । एक आतंकवादी ने 

किसी एक मुसलमान पुलिस-इन्स्पेक्टर को गोली से मार डाला । इसके बाद ही एक 
हिन्दू-मुसलिम दंगा हो गया, या उसे ऐसा नाम दिया गया । मगर यह तो जाहिर था 
कि मामकछा इससे कुछ बहुत ज्यादा था और वह मामूली दंगों से कुछ भिन्न था। यह 
स्पष्ट था कि आतंकवादी के काम का साम्प्रदायिकता से कोई ताल्‍लुक न था; वह 
हमला तो हिन्दू था मुसलमान का ख़याल न रखते हुए एक पुलिस-अफसर पर हुआ 
था । फिर भी यह तो सही ही है कि बाद में हिन्दू-मुसलमानो में कुछ झगड़ा भी होगया । 
यह झगड़ा कैसे शुरू हुआ, उसके होने का कारण कौन-सा था, यह साफ़ नही बताया 
गया, हालांकि ज़िम्मेदार सावंजनिक व्यक्तियों ने इस मामले में बहुत गंभीर-गर्भीर 
इलज़ाम लगाये हे । इस दंगे की एक और विशेषता यह थी कि इसमे दूसरी जातियों 
के निश्चित समुदायों ने, एंग्लो-इण्डियनों ने, खासकर रेलवे मुलाजिमो ने और दूसरे 
सरकारी मुलाज़िमों ने भी, जिनके बारे में कहा जाता है कि उन्होने बड़े पैमाने पर 
बदला लेने के कार्य किये--हिस्सा लिया। जे० एम० सेनगुप्त और बंगाल के दूसरे 
मशहूर लीडरों ने चटर्गाँव के वाकयात के बारे में कई निश्चित आरोप लगाये, और 
उन्होंने जाँच करने था मान-हानि का मुकदमा चलाने तक की चुनौती दी, मगर फिर 
भी सरकार ने कोई कारंवाई न करना ही अच्छा समझा । 

चटगाँव की इन कुछ असाधारण घटनाओ से दो खतरनाक संभावनाओं। की 
तरफ़ बिद्येष ध्यान गया । आतंकवाद की कई लिहाज़ से निन्दा की गई थी; और 
आधुनिक क्रान्तिकारी पद्धति भी उसको बुरा बताती थी। मगर उसका एक नतीजा 
ऐसा भी हो सकता था, जिससे मुझे खासकर भय लगता था। वह संभावना थी 
हिन्दुस्तान में इक्‍्के-दुक्के और साम्प्रदायिक हिंसा-काण्डो का फैलना। हालाकि में 
हिसा-काण्डों को नापसन्द करता हूँ लेकिन में उनसे डर जानेवाला 'डरपोक हिन्दू' 
नही हूँ । मगर में यह ज़रूर महसूस करता हूँ कि हिन्दुस्तान में फूट फंलानेवाली 
ताक़तें अभीतक भी बहुत बड़ी-बड़ी हैं, और अगर ऐसे इक्के-दुक्के हिसा-काण्ड होने 
लगेंगे तो उनसे उन ताकतों को मदद मिल जायगी, और एक संयुक्त और अनुशासन- 
युक्त राष्ट्र बनाने का काम आज से भी ज्यादा मुश्किल हो जायगा । जब लोग मजहब 
के नाम पर या बहिश्त जाने के लिए कत्ल करते है, तो ऐसे लोगो को आतककारी 
हिंसा का अभ्यास करा देना बड़ी खतरनाक बात होगी । राजनंतिक खून करना बुरा 
है । लेकिन राजनैतिक आतंकवादी को समझाकर अपनी राय का बना लियाजा 
सकता है, क्योंकि शायद उसका लक्ष्य दुनियवी है, और व्यक्तिगत नहीं। बल्कि राष्ट्रोय 
हैं। मगर मजहबी खून करना तो और भी बुरा है, क्योंकि उसका ताल्लुक दूसरी 
दुनिया से है, और ऐसे मामलों में दलीछू से समझाने की भी कोई कोशिश नहीं कर 

सकता । कभी-कभी तो दोनों के बीच में फ़र्क़ बहुत ही बारीक रहता है और क़रीब- 
क़रीब मिट-सा जाता है, और राजनैतिक हत्या, एक आध्यात्मिक प्रक्रिया से, अधे- 
घाभिक बन जाती है | 

किसी आतंकवादी द्वारा एक पुलिस-अफ़सर के क़त्ल किये जाने से और उसके 
नतीजों से हरेक को बहुत साफ तौर पर यह महसूस होने लगा कि आतंककारी 
हलचल से बड़ी खतरनाक बातें पैदा हो सकती हैं और हिन्दुस्तान की एकता और 
आज़ादी के काम को बेहद नुकसान पहुँच सकता है । इसके बाद जो बदला लेने की 
घटनायें हुईं उनसे भी हमे मालूम हुआ कि हिन्दुस्तान में फासिस्ट तरीक़े पैदा हो चुके 
है, और फ़ासिस्ट मनोवृत्ति यूरोपियन ओर एंग्लो-इंडियन जातियों में तो निःसन्देह फैल 
ही चुकी है। हिन्दुस्तान में ब्रिटिश साम्राज्यवाद के कई पिछलग्गुओं में भी यह 
मनोवृत्ति घर कर चूकी है । 

यह एक विचित्र बात है, लेकिन खुद आतंककारियों का या उनमें से कई लोगों 
का भी यही फासिस्ट दृष्टिकोण है, लेकिन उसकी दिशा दूसरी हैँ। उनका राष्ट्रीय 
फासिस्ट-वाद यूरोपियनों, एंग्लो-इण्डियनों और कुछ उच्चवर्गीय हिन्दुस्तानियों के 
साघ्राज्यवादी फासिस्टवाद का मुक़ाबिला करता हैं। 

नवम्बर १९३१ में में कुछ दिनों के लिए कलकत्ता गया । वहाँ मेरा कार्यक्रम 
बहुत भरा-पुरा रहा, और ख़ानगी तौर पर व्यक्तियों और समुदायों से मिलने के 
अलावा मेने कई आम सभाओं में भी भाषण दिये । इन तमाम सभाओं में मेने आतंक- 
वाद के सवाल पर भी विचार किया और यह बताने की कोशिश की कि हिन्दुस्तान 
की आज़ादी के लिए वह कितना गलत ओर बेकार और नुक़सानदेह है । मेने आतंक- 
वादियों को बुरा नही कहा, न मेने उन्हें हमारे कुछ ऐसे देशवासियों की तरह 'कायर' 
ही कहा, जिन्होंने शायद ही कभी मर्दाना या खतरे का कोई काम करने का साहस 
किया हो । मुझे हमेशा यह बड़ी बेवक्‌फी की बात मालूम हुई है कि ऐसे स्त्री या 
पुरुष को, जो कि लगातार अपनी जान को ख़तरे में डालता रहता है, कायर कहा जाय । 
और इसका असर उस आदमी पर यह होता है कि वह अपने डरपोक समालोचकों से, 
जो दूर खड़े रहकर ही चीखते है लेकिन कुछ भी करने के क़ाबिल नही हैं, कुछ ज्यादा 
हिकारत करने लगता है । 

एक दिन शाम को कलकत्ते में, वहाँ से रवाना होने के लिए मेरे स्टेशन पर जाने 
से थोड़े ही वक्‍त पहले, मेरे पास दो युवक आये । वे बहुत ही कम-उम्र, क़रीब बीस- 
बीस साल के, नौजवान थे। उनके चेहरे पीले थे और उनपर घबराहट झलक रही थी । 
उनकी आँखें चमकदार थी। मुझे मालूम न था कि वे कौन थे, लेकिन में अन्दाज़ से 


घुलद का ख़ात्मा ३५१ 


समझ गया कि उनके ज़िम्मे क्‍या काम था। वे आतंक-वादी हिंसा के खिलाफ मेरे 
प्रचार के कारण मुझपर बहुत नाराज थे । उन्होंने कहा कि उससे नौजवानों पर 
नहुत बुरा असर पड़ रहा है, और इस तरह मेरा दखल देना वे पसन्द नहीं करते । 
हमने थोडी-सी बहस भी की, लेकिन वह बड़ी जल्दी-जल्दी में हुई, क्योकि मेरें रवाना 
होने का वक्‍त नज़दीक आ रहा था । मेरा खयाल है कि उस समय हमारी आवाज़ और 
हमारा मिजाज तेज़ हो गया था, और मेने उनसे कुछ सख्त बातें भी कह दी थी; और 
जब में उन्हें वहीं छोड़कर चलने लगा, तो उन्होने मुझे आखिरी आगाही दी कि “अग॑र 
आगे भी आपका यही रवैया रहा तो हम आपके साथ भी वही सूलक करेंगे जैसा कि 
हमने दूसरों के साथ किया है । 

इस तरह में कलकत्तें से चल दिया, और रात को गाड़ी में अपने वर्थ पर लेट हुए, 
भेरे दिमाग उन्ही दोनों लडकों के उत्तेजित चेहरे बहुत देर तक चक्कर काटते रहे। उनमे 
जीवन और जोश भरा हुआ था; अगर वे ठीक रास्ते मे लग जाते तो कितने अच्छे बन 
सकते थे ? मेने उनके साथ जल्दी-जल्दी मे और कुछ रूखा व्यवहार किया था। काश 
मुझे लम्बी बात-चीत करने का मौक़ा मिलता । शायद उन्हे दूसरी दिशाओं में हिन्दुस्तान 
की सेवा और आज़ादी के रास्ते में, जिसमे कि साहस और आत्मत्याग के मौक़े भी की 
कमी न थी, अपने होनहार जीवन को लगाने का विश्वास दिला सकता । उस घटना के 
बाद भी में अक्सर उन लोगों का विचार किया करता हूँ । मुझे उनके नाम मालूम न 
हो सके, और न उनका मुझे बाद में भी कुछ पता लगा । में कई दफा सोचता हूँ कि 
क्या वे मर चुके हैं, या अण्डमान टापुओ की किन्‍्ही कोठरियो में बन्द है ? 

दिसम्बर का महीना था । इलाहाबाद में दूसरी किसान-कास्फंन्स हुई, और फिर 
में हिन्दुस्तानी-सेवा-दल के अपने पुराने साथी डॉक्टर एन० एस० हार्डीकर को दिये 
अपने एक पिछले वचन को पूरा करने के लिए जल्दी में कर्नाटक गया। सेवा-दलू 
राष्ट्रीय आन्दोलन की एक स्वयसेवक-शाखा थी । वह हमेशा काँग्रेस का सहायक रहा, 
यद्यपि उसका संगठन बिलकुल अलग ही था। लेकिन १९३१ की गर्मियों में कार्य- 
समिति ने उसे बिलकुल काँग्रेस में शामिल करने और उसे काँग्रेस का स्वयंसेवक- 
विभाग बना लेने का निएचय कर लिया । ऐसा ही हो भी गया, और हार्डीकर को और 
मुझे उसका चाज़ें सौपा गया | दल का हेडक्वार्टर कर्नाटक प्रदेश के हुबली शहर में 
ही रहा, और हार्डीकर ने मुझे दल-सम्बन्धी कई कामो के लिए वहाँ बुलाया था । 
फिर वह मुझे कुछ दिन के लिए कर्नाटक में दौरा करने को ले गये । सब दूर लोगों का 
जबरदस्त जोश देखकर में दंग रह गया । लौटते वक्‍त में शोलापुर भी गया, जिसका 

«नाम फ़ौजी कानून के दिनों में मशहूर हो चुका था। 

कर्नाटक के उस दौरे ने मेरे लिए बिदाई के समारोह का रूप धारण कर लिया । 
मेरे भाषण हंस के अन्तिम संगीत ज॑से थे, जिसे वह अपने मरने से पहले गाया करता है, 
लेकिन उनमें तेज्ञी ज्यादा थी और संगीत कम था । युक्तप्रान्त से जो खबर 
मिली वह निश्चित और साफ़ थी । सरकार ने वार कर दिया था, और सख्त 
किया था। इलाहाबाद से कर्नाटक जाते वक्‍त में कमला के साथ बम्बई गया था। 
वह फिर बीमार हो गई थी। मेने बम्बई में उसके इलाज का इन्तज़ाम कर दिया । 
बम्बई में ही, और क़रीब-करीब हमारे इलाहाबाद से वहाँ पहुँचने के बाद ही, हमें यह 
पता लगा कि भारत-सरकार ने युकतप्रान्त के लिए एक खास *आडिनेन्स जारी कर 
दिया हैं । सरकार ने तय कर लिया था कि वह गाधीजी के आने का इन्तिज़ार न 
करेगी, हालाँकि गाँधीजी जहाज पर चल दिये थे, और जल्दी ही बम्बई आनेवाले थे । 
समझा तो यह गया कि आइ्िनेन्स किसानों के आन्दोलन के ही लिए बनाया गया था, 
लेकिन वह इतना ज्यादा व्यापक था कि उससे हर प्रकार की राजनंतिक या सार्वजनिक 
प्रवृत्ति असम्भव हो गई । उसमे बच्चों या नाबालिगों के अपराधों के लिए वालदंन 
या सरपरस्तो को सजा देने का विधान भी किया गया । यह इंजील के ज़माने के 
रिवाज़ की खूब उलटी आवृति थी । 

क़रीब-क़रीब इन्हीं दिनों हमने गाधीजी की उस बातचीत की रिपोर्ट पढ़ी, जो 
रोम में ग्योरनेल डि इटालिया' के प्रतिनिधि से हुई बताई गई थी । इसे पढ़कर हम 
अचम्मे में पड़ गये, क्योंकि इस तरह रोम में राह चलते 'इटरव्यू' दे देना उनकी आदत 
के खिलाफ था। ज्यादा गौर से जाँच करने पर कई शब्द और वाक्य ऐसे मिले 
जो उनके प्रयोग में नहीं आते थे, और उसका खण्डन आने से पहले ही हमें साफ हो गया 
कि जिस तरह की इटरव्यू' प्रकाशित हुई है वह उनकी दी हुई नहीं हो सकती । हमारा 
ख़याल हुआ कि उन्होने जो कुछ भी कहा होगा, उसको बहुत ज्यादा तोड़-मरोड़कर 
बनाया गया है । बाद में तो गाधीजी का जोरदार खण्डन भी निकला, और यह बयान 
भी निकला कि उन्होंने रोम में कोई वक्‍तव्य ही नहीं दिया । हमें मालूम हो गया कि 
किसीने उनके साथ यह चालाकी की है । मगर हमे इस बात से आइचये हुआ कि 
ब्रिटेन के अख़बारों और सार्वजनिक लोगों ने उनकी बात पर विश्वास नहीं किया और 
नफ़रत-सी दिखाते हुए उन्हें झूठा बतछाया | इससे हमे चोट पहुँची और गुस्सा भी 
आया । 

” में इलाहाबाद वापस जाने मौर कर्नाटक का दौरा बन्द कर देने को उत्सुक 

था । मुझे लगा कि मुझे तो अपने सूबे में अपने साथियों के साथ रहना चाहिए, और 
जब अपने धर में इतनी घटनायें हो रही हों तब उनसे बहुत दूर रहना एक कठोर» 

परीक्षा ही थी। फिर भी मेने तय किया कि में कर्नाटक के कार्य-क्रम को पूरा 
ही कर डार्लूँ। मेरे बम्बई आने पर कुछ दोस्तों ने मुझे सलाह दी कि में गांधीजी की 
वापसी तक, जो कि एक ही हफ्ते बाद आनेवाले है, ठहरा रहूँ। मगर यह नामुमकिन 
था । इलाहाबाद से पुरुषोत्तमदास टण्डन और दूसरे लोगों की गिरफ्तारी की ख़बर 
आई । इसके अलावा हमारी प्रान्तीय कान्फ्रेन्स भी इटावा में उसी हफ्ते में होनेवाली 
थी । इसलिए मेने तय किया कि में पहले इलाहाबाद जाऊँ और फिर एक हफ्ते बाद, 
अगर आज्ञाद रहा तो, गांधीजी से मिलने और कायं-समिति की मीटिंग में शरीक होने ह 
को बम्बई लौट आऊँ। मैने कमला को रोगशय्या पर बम्बई में ही छोडा । 

मुझे इलाहाबाद पहुँचने से पहले ही, छौकी स्टेशन पर नये आडिनेन्स के मृताबिक़ 
एक हुक्म मिला ! इलाहाबाद स्टेशन पर उसी हुक्म की दूसरी नकल मुझे देने की 
कोशिश की गई । और, मेरे मकान पर भी एक तीसरे शख्स ने ऐसी ही तीसरी 
कोशिश की । ज़ाहिर था कि सरकार कोई भी जोखम उठाना नहीं चाहती थी । उस 
हुक्म के मुताबिक में इलाहाबाद की म्यूनिसिपल हद के अन्दर नजरबन्द कर दिया 
गया, और मुझसे कहा गया कि मुझे किसी आम मीटिग में या कार्य में शामिल न 
होना चाहिए, किसी सभा में भाषण न करना चाहिए, किसी अखबार था पत्रिका 
में कोई लेख नही लिखना चाहिए | और भी कई पाबन्दियों लगा दी गई थी। मुझे 
मालूम हुआ कि मेरे साथियों के नाम भी, जिनमे तसददुक शेरवानी भी शामिल थे, 
इसी प्रकार के हुक्म जारी किये गये । दूसरे दिन सवेरे ही मेने जिला-मजिस्ट्रेट को 
(जिसने हुक्म जारी किये थे) लिख दिया कि मुझे क्या करना चाहिए या क्या न करना 
चाहिए इसकी बाबत में आपसे हुक्म नहीं लेना चाहता; में अपना मामूली काम 
हस्बमामूल करूँगा, और अपने काम के सिलसिले मे इस हफ्ते में में गाधीजो से मिलने 
और कार्य-समिति की, जिसका मे सेक्रेटरी हूँ, मीटिंग में शरीक होने बम्बई जल्दी 
जानेवाला हूँ । 

एक नई समस्या भी हमारे सामने खड़ी हो गई । हमारी युक्तप्रान्तीय-कान्फेन्स 
उसी हफ्ते में इटावे में होनेवाी थी । बम्बई से में इस कान्फ्रेन्स को स्थगित करवाने 
की तजवीज़ पेश करने के इरादे से आया था, क्योकि एक तो वह गाधीजी के 
आने के दिनो में ही होनेवाली थी, और दूसरे सरकार से अभी संघर्ष भी टालना था । 
लेकिन मेरे इलाहाबाद आने से पहले ही यू० पी० सरकार की तरफ से हमारे सदर 
शेरवानी साहब के पास एक ताक़ीदी खत आया था, जिसमे पूछा गया था कि क्‍या आपकी 
कास्फ्रेन्स में किसानों के सवाल पर भी विचार किया जायगा ? क्योकि अगर ऐसा होने- 
वाला हो, तो सरकार काम्फ्रेन्स को ही बन्द कर देगी | यह तो साफ़ जाहिर था कि 

कास्फ्रेन्स का खास मकसद ही किसानों की समस्या पर विचार करना था, जिससे कि 
सारे प्रान्त में खलबली मच रही थी । कान्फेन्स करमा और उसमें इस सवाल पर गौर 
न करना तो मूखंता की हद थी और अपने-आपकी हँसी कराना ही था । कुछ भी हो, 
हमारे सदर साहब को था और किसीको भी यह अख्त्यार न था कि वह कान्‍्फेन्स 
को किसी बात के लिए पहले से ही वाँध दे । सरकार की धमकी के बग़ेर भी हम 
कुछ लोगों का यह इरादा तो था ही कि कास्फ्रेन्स स्थगित की जाय, मगर इस धमकी 
से तो बात ही और हो गई। हममे से कई लोग ऐसे मामलों में कुछ-कुछ ज़िद्दी थे, 
और सरकार-द्वारा हमे ऐसा हुक्म दिया जाना किसीकों अच्छा न लगा । फिर भी, 
बड़ी बहस के बाद, हमने तय कर लिया कि इस वक्‍त हमें अपने स्वाभिमान को 
पी जाना चाहिए और कान्‍्फ्रेन्स की स्थगित कर देना चाहिए । हमने यह फंसला इस- 
लिए किग्रा कि हम गॉधीजी के आने तक लडाई को, जो शुरू तो हो ही चुकी थी, 
किसी भी हालत में ज्यादा बढाना नही चाहते थे । हम उन्हे ऐसी परिस्थिति के अन्दर 
नही डाल देना चाहते थे, जिसमे वह बागडोर अपने हाथ में न ले सके । हमारे प्रान्तीय 
कान्फ्रेन्स को मुल्तवी कर देने पर भी इटावा में पुलिस और फ़ौज का खूब प्रदर्शन 
किया गया, कुछ भूले-भटके प्रतिनिधि, जो वहाँ पहुँच गये थे, वे गिरफ्तार कर लिये 
गये, और वहाँ लगी स्वदेशी-प्रदर्शनी पर फ़ौज ने कब्जा कर लिया । 

शेरवानी ने और मेने २६ दिसम्बर की सुबह को इलाहाब।द से बम्बई रवाना होना 
तथ किया । शेरवानी को कार्य-समिति की मीटिंग में यू० पी० की स्थिति पर विचार 
करने के लिए खास तौर पर बुलाबा दिया गया था । हम दोनों को ही आई्ितेन्स के 
मुताबिक़ यह हुक्म मिल चुके थे कि हम इलाहाबाद शहर न छोड़े । कहा गया था कि 
आडडिनेन्स यू० पी० के इलाहाबाद और दूसरे ज़िलों मे लगानबन्दी की हलचलों के 
खिलाफ जारी किया गया हैं। यह समझना तो आसान है कि सरकार हमारा इन 
देहाती हिस्सों में जाना बन्द कर दे । मगर यह तो साफ़ था कि हम बम्बई शहर में 
जाकर किसानो का आन्दोलन नही चला सकते थे, और अगर आड्डिनेन्स सिर्फ़ किसानो 
की परिस्थिति का मुकाबिला करने के लिए ही जारी किया गया था, तो उसे हमारे 
प्रान्त से दूर चले जाने का तो स्वागत ही करना चाहिए । आईडनेन्स के जारी हो जाने 
के वक्‍त से हमारी आम नीति उससे बचते रहने की ही रही, और हम संघर्ष को 
टालते ही रहे, हालाकि बाज-बाज़ लोगो ने हुक्म-उदूली करदी थी। जहाँतक यू० पी० 
काँग्रेस का ताल्‍्लुक था, यह बात साफ़ थी कि वह, कम-से-कम फिलहाल, सरकार से 
लड़ाई करने से बचना या उसे मुल्तवी करना चाहती थी । शेरवानी और मे बम्बई 
जा रहे थे, जहाँकि गांधीजी और कार्य-समिति इन मामलों पर ग्रौर करते, और यह 

किसीको मालूम नही था, और मुझे तो बिलकुल ही निश्चय नहीं था, कि उनके आखिरी 
फ़ैसले क्‍या होते ! 

इन सब थिचारों से मुझे खयाल होता था कि हमें बम्बई जाने दिया जायगा, 
और, कम-से-कम उस समय के लिए ही सही, हमारी शहर की नज़रबन्दी के कानूनी 
आज्ञा-भंग को सरकार बरदाइत कर लेगी । लेकिन, मेरा दिल कुछ और ही कह रहा था। 

ज्योंही हम रेल में बंठे, हमने सुबह के अखबारों में नये सीमाप्रान्तीय आड्डिनेन्स 
और अब्दुलग़फ्फ़ारखां तथा डाक्टर खानसाहब वगैरा की गिरफ्तारी का हाल पढ़ा। 
बहुत जल्दी ही हमारी गाड़ी, बम्बई-मेल, रास्ते के एक छोटे-से स्टेशन इरादतगंज 
पर, जहाँ आम तौर पर वह नही ठहरा करती थी, अचानक ठहर गई, और हमें गिरफ्तार 
करने को पुलिस अफसर आगये । रेलवे लाइन के पास ही एक ब्लैक मैरिया” गाड़ी 
खड़ी थी, और क़ैदियों की इस लारी में मे और शेरवानी दाखिल हुए । वह तेज़ी से 
चली और हम नैनी-जेल में जा पहुँचे। वह बॉक्सिग-दिवस' का प्रात:काल था और 
वह पुलिस-सुपरिण्टेण्डेण्ट, जो हमे गिरफ्तार करने आया था, अंग्रेज था; वह दुःखी 
और उदास दिखाई दिया | में समझता हूं, हमने उसके क्रिसमस त्योहार का मज़ा 
किरकिरा कर दिया था । 

और इस तरह हम जेल में आ पहुँचे-- 

एक घड़ी भर अब तू सारा आल्हाद भुला दें; 
और, वेदना में ही अब तो कुछ काल बितादे ।* 
१. मूल अग्रेज़ी पथ इस प्रकार हैः-- 
5 40867 पाल 7707 लिए 8७ शी0, 
कैजपे [07 & हएछ४0॥ पाक 0५ शाह मा कछांत, 7 


४०१ 
गिरफ़्तारियाँ, आर्डिनेन्स और सुमानियतें 


हंगारी गिरफ्तारी के दो दिन बाद ही गांघीजी बम्बई में उतरे, और तभी उन्हें 
नई और ताड़ी घटनाओं का हाल मालूम हुआ | उन्होंने लन्दन में ही बंगाल- 
आइडिनेन्स की खबर सुन ली थी, और वह उससे बहुत दु.खी हुए थे । अब उन्हें मालूम 
हुआ कि उनके लिए यू० पी० और सीमा-प्रान्तीय आ्डिनेन्सों की शकल में बड़े दिन 
की भेंट तैयार थी, और सीमा-प्रान्त और यू० पी० में उनके कुछ सबसे गहरे साथी 
गिरफ्तार हो चुके थे | अब तो पाँसा पड़ चुका दीखता था, और शान्ति की सारी 
आशा मिट चुकी थी, फिर भी उन्होंने रास्ता ढूँडने की कोशिश की, और इसके लिए 
वाइसराय से मूलाक़ात चाही । उन्हें नई दिल्‍ली से बताया गया कि मुलाक़ात कुछ 
खास शर्तों पर ही हो सकेगी । वे छर्ते ये थी कि वह बंगाल, युक्‍तप्रान्त और सीमा- 
प्रान्‍्त की ताज़ी घटनाओं, और नये आड्डिनेन्सों और उनके मृताबिक़ हुई गिरफ्तारियों 
के बारे में बातचीत न करे | ( यह बात में अपनी याददाश्त से लिख रहा हूँ, क्योकि 
मेरे सामने वाइसराय के जवाब की नकल नही हैं । ) यह समझना मूश्किल हैँ कि 
सरकार की निगाह में इन विषयो के अलावा जो कि देश को विक्षुब्ध कर रहे थे, और 
जिनपर बात करने की मुमानियत कर दी गई थी, गाधीजी या काँग्रेस का कोई भी 
नेता किस विषय पर बातचीत कर सकता था । अब यह बिलकुल साफ जाहिर हो गया 
कि भारत-सरकार ने काँग्रेस को कुचल डालने का निश्चय कर लिया था, और वह 
उससे कोई ताललक रखना नहीं चाहती थी । कार्य-समिति के पास सविनय भंग फिर 
चालू कर देने के सिवा और कोई रास्ता न रहा। कार्य-समितिवालों को किसी भी समय 
अपने गिरफ्तार हो जाने की आशका हो गई थी, और अपनी वहाँ से रवानगी के पहले वे 
देश को आगे के लिए मार्ग-प्रदर्शन कर देना चाहते थे । इसी दृष्टि से आरज़ी तौर पर 
सविनय भंग का प्रस्ताव पास किया गया, और गांधीजी ने वाइसराय से मुलाकात 
करने की दुबारा कोशिश की । उन्होने वाइसराय को बिला-द्षर्ती मुलाक़ात देने 
के लिए तार दिया। सरकार का जवाब गाधीजी और काँग्रेस के सदर की 
गिरफ्तारी के रूप में मिला, और साथ ही वह बटन भी दबा दिया गया जिससे कि 
सारे देश में भयंकर दमन शुरू हो गया । यह तो स्पष्ट ही था, कि दूसरा कोई लड़ाई 
चाहता हो, या न चाहता हो, लेकित सरकार तो उसके लिए बेचेन थी और पहले ही 
' जरूरत से ज्यादा तैयार बठी थी । 

नि:सन्देह, हम तो जेल में ही थे, और ये सारी ख़बरें हमारे पास गोलमोल 
और तितर-बितर होकर आईं। हमारा मुक़दमा नव-वर्ष के लिए मुल्तवी कर दिया 
गया, इसलिए हमें हवालाती क़ंदी की हँसियत से सज्ञायाफ्ता कैदियों की बनिस्बत 
ज्यादा मुलाक़ातें करने का मौका मिला । हमने सुना कि वाइसराय को मुलाक़ात 
मंजूर करनी चाहिए थी या न मंजूर करनी चाहिए थी, इसपर अखबारों में बहुत 
वादविवाद चल रहा है, मानों इससे कोई बड़ा फ़र्क़॒पड़नेवाला था। यह मुलाकात 
का सवाल ही सबसे बड़ा हो रहा था। यह कहा गया कि अगर लॉडे अबिन होते 
तो वह मुलाक़ात ज़रूर मंजूर कर लेते, और अगर उनमें और गांधीजी में मुछाक़ात 
हुई होती तो जरूर सब कुछ-ठीक हो जाता । मुझे ताज्जुब हुआ कि परिस्थिति के 
बारे में हिन्दुस्तान के अखबार कितनी ज्यादा सरसरी निगाह से काम लेते हैं, और 
असलियत की ओर कैसे आँख उठाकर नही देखते हैं । क्‍या हिन्दुस्तान की राष्ट्रीयता 
और ब्रिटेन के साम्राज्यवाद की, जिनमें सूक्ष्म विचार करने से मालम होगा कि कभी 
मेल नही हो सकता, लाज़िमी लडाई किन्ही व्यक्तियों की व्यक्तिगत इच्छाओं पर ही 
निभेर करती है ? क्या दो तवारीखी ताकतों की भिड़न्त मीठी मुसकान और 
आपसी शिष्टता दिखाने-मात्र से हट सकती है ? गांधीजी को एक खास दिशा में ही 
जाना पड़ा, इसलिए कि हिन्दुस्तान की राष्ट्रीयता अपने ही सिद्धान्तों का त्याग करके 
अपनी आत्म-हत्या नही कर सकती थी, और न ज़रूरी मामलो में विदेशी फरमानों 
के सामने खुशी से झुक सकती थी । और हिन्दुस्तान के ब्रिटिश वाइसराय को दूसरी 
ही विशेष दिशा में जाना पड़ा, क्योकि उन्हे इस राष्ट्रीयता का मृकाबिला करना 
था, और ब्रिटिश स्वार्थों की रक्षा करनी धी, और इसमे इस बात से ज़रा भी फ़्के 
नहीं पड़ सकता था कि उस समय वाइसराय कौन था । लॉडे अविन भी ठीक वही 
काम करते जो लॉड विलिगडन ने किया, क्योकि दोनो ही ब्रिटिश साम्राज्यवादी नीति 
के साधक थे, और वे निर्दिष्ट दिज्ञा मे कुछ बहुत हो मामूली-सा फ़र्क कर सकते थे । 
वास्तव में, बाद में तो लॉड अविन ब्रिटिश शासन-तन्त्र के मेम्बर हो गये, और हिन्दुस्तान 
में जो-जो सरकारी कारंवाइयाँ की गई उन सबमे उन्होने पूरा-पूरा साथ दिया। 
हिन्दुस्तान मे प्रचलित ब्रिटिश नीति के लिए किसी ख़ास वाइसराब की तारीफ या 
बुराई करना मुझे तो बिलकुल ही अनुचित बात मालूम होती है, और हमारे ऐसा 
करने की आदत का कारण सिर्फ यही हो सकता है कि या तो हम असली सवालो को 
नहीं समझते, या उन्हें जान-बूझ्कर टालना चाहते हे । 

४ जनवरी १९३२ एक महत्वपूर्ण दिन था। उसने बातचीत और बहस का 
ख़ात्मा कर दिया । उन दिनों सबेरे ही गाधीजी और काँग्रेस के सदर वल्लभभाई 

गिरफ्तार करके, बग्रेर मुकदमा चलाये, शाही क़ैदी बना लिये गये | चार नये आर्डि, 
नेन्स जारी कर दिये गये, जिनके ज़रिये मजिस्ट्रेटों और पुसिलू-अफ़सरों को व्यापक-से, 
व्यापक अरूत्यारात दे दिये गये । नागरिक स्वतन्त्रता की हस्ती मिट गई, और जन 
और धन दोनों पर ही अधिकारी चाहे जब कज्ज़ा कर सकते थे । सारे देश पर मानों 
क़ब्जा कर लेने की हालत का ऐलान कर दिया गया, और इसको किस-किस पर और 
कितना-कितना लागू किया जाय, यह मुक़ामी अफ़सरों की मर्जी पर छोड़ दिया गया ।१ 
४ जनवरी को ही नैनी-जेल में यू० पी० इमजेंन्सी पावर्स आड्िनेन्स के मुताबिक 
“हमारा मुक़दमा हुआ । शेरवानी को छः: महीने की सख्त क़ैद और १५० रुपये 
जुर्माने की सज़ा हुई; मुझे दो साल की सख्त कद और ५०० रुपये जुर्माना (या 
बदले में छः: महीने की क़ंद ) की सज़ा दी गई। दोनों के अपराध बिलकुल 
एकन्से थे । हम दोनों को इलाहाबाद शहर मे नज़रबन्दी के एक-से हुक्म दिये गये 
थे । हम दोनों ने ही बम्बई जाने की कोशिश करके उनका एक ही तरह से भंग किया 
था । हम दोनों को एक ही दफ़ा में गिरफ्तार किया गया, और दोनो का एकसाथ 
ही मुक़दमा चला । फिर भी हमारी सज़ाओं में बड़ा फ़क़ था | लेकिन दोनों में एक 
फ़र्क जरूर था । मेने ज़िला-मजिस्ट्रेट को लिखकर इत्तिला दी थी कि में हुक्म की 
खिलाफ़-वर्जी करके बम्बई जाना चाहता हूँ; शेरवानी ने ऐसा कोई बाक़ायदा नोटिस 
नहीं दिया था, लेकिन वह भी जाना चाहते हे यह बात समान-रूप से प्रसिद्ध थी, 
और अखबारों में भी छप्री थी। सज़ा सुनाने के बाद ही शेरवानी ने मजिस्ट्रेट से 
पूछा, कि मुसलमान होने के ख़याल से तो मुझे कम सज़ा नहीं दी गई है ? उनके 
इस सवाल से वहाँ मौजूद लोगो की बड़ा लुत्फ रहा और मजिस्ट्रेट कुछ परेशानी में 
पड़ गया । 
उस स्मरणीय दिन, ४ जनवरी को, देशभर में बहुत-सी घटनायें हुई | इलाहाबाद 
शहर में, हमारे मुक़ाम के नज़दीक, बड़ी-बड़ी भीड़ो की पुलिस ओर फौज़ से मुठभेड़ 
हो गई, और हस्बमामूल लाठी-प्रहार हुआ, जिसमें कुछ लोग मरे और कुछ घायल 
हुए । सबिनथ भंग के क़ैदियों से जेलें भरने लगी । पहले तो ये क़ैदी ज़िला-जेलो में 
भेजे गये, और जब वहाँ जगह न रहती तब ही कंदी नैनी आदि सेण्ट्रल जेलो में आते 
थे | बाद में सभी जेलें भर गई, और बड़ी-बडी आरज़ी कंम्प-जेले क्रायम करनी पड़ीं । 
१. भारत-मन्त्री सर सेम्युअल होर ने २४ मार्च १६३२ को कामन-सभा में 
कहा था कि, ““में मंजूर करता हूँ कि जिन आ्डिनेन्सों का हमने समर्थन कर दिया है थे 
बढ़े ज्यापक भोर सख्त हैं; थे हिन्दुस्तान के जीवन की लगभग हरेक प्रवृत्ति पर "असर 
डालते हैं।” 

नैनी के हमारे छोटे-से अहाते में बहुत थोड़े लोग आये। मेरे पुराने साथी 
नर्मंदाप्रसाद हमारे पास आ गये । रणजीत पंडित और मेरे चबेरे भाई मोहनलाल 
नेहरू भी आ गये | बैरक नं॑० ६ की हमारी छोटी-सी भित्र-मण्डली में लंका के एक 
युवक-मित्र बर्नाड एलूविहारे भी अचानक आ गये, जो कि बैरिस्टर बनने के बाद 
इंसलैण्ड से हाल में ही लौटे थे । मेरी बहन ने उनसे कहा था कि आप हमारे जुलूस 
वगैरा में शामिल न हों ; लेकिन जोश में आकर वह काँग्रेस के एक जुलूस में शरीक 
हो ही गये, और एक ब्लैक मैरिया लारी उन्हे जेल में ले आई । 

काँग्रेस, जिसमें सबसे ऊपर कार्य-समिति और फिर प्रान्तीय कमीटियाँ और 
बेशुमार मुक़ामी कमीटियां शामिल थी, गैर-क़ानूनी करार दे दी गई थी। काँग्रेस के 
साथ-साथ सब तरह की सम्बन्धत या सहानुभूति रखनेवाले या प्रगतिशील संगठन 
जैसे, किसान-सभाये, किसान-संघ, यूवक-संघ, विद्यार्थी-मण्डल, प्रगतिशील राजनैतिक- 
संगठन, राष्ट्रीय विश्व-विद्यालय और स्कूल, अस्पताल, स्वदेशी दुकानें, पुस्तकालय, 
आदि भी -गैर-कानूनी करार दे दिये गये । इनकी फंहरिस्तें बड़ी लम्बी-लम्बी थी, 
प्रत्येक बडे प्रान्त के सेकड़ो नाम इनमे शामिल थे । सारे हिन्दुस्तान भर का योग कई 
हज़ार तक पहुँच गया होगा । इन गैर-क़ानूनी घोषित संस्थाओं की यह संख्या ही 
मानों काँग्रेस और राष्ट्रीय आन्दोलन का महत्व और प्रभाव दिखाती थी । 

बम्बई में मेरी पत्नी बीमार पड़ी थी, और आन्दोलन में हिस्सा न ले सकने 
के कारण छटपटा रही थी । मेरी माताजी और दोनों बहनें जोश-खरोश के साथ 
आन्दोलन में कूद पड़ी । मेरी दोनों बहनों को जल्दी ही एक-एक साल की सज्ञा मिल 
गई और वे जेल पहुँच गईं । नये आनेवालों के ज़रिये या हमें मिलनेवाले स्थानीय 
साप्ताहिक पत्र द्वारा हमे कुछ अनोखी ख़बरें मिल जाया करती थी । जो-कुछ हो रहा 
था उसकी हम ज्यादातर कल्पना कर लिया करते थे, क्योकि सब दूर सेन्सर की बड़ी 
सख्ती थी, और समाचारपत्रों और समाचार-एजेन्सियों को भारी-भारी जुर्मानों का 
डर हमेशा बता रहता था । कुछ प्रान्तों मे तो गिरफ्तारशुदा या सज्ाथाब व्यक्ति का 
नाम लिख देना भी जुर्म था । 

इस तरह हम नैनी-जेल में बाहर के झगड़ो से अलग पड़े हुए, फिर भी उनमें 
संकड़ों तरह से उलझे हुए, रह रहे थे । हमने अपनेको कातने, पढ़ने या दूसरे कामों 
में मशगूल कर रक्खा था, और कभी-कभी हम दूसरे मामलों पर भी बातचीत करते 
थे, लेकिन हम हमेशा यही सोचते रहते थे कि जेल की चहार-दीवारी के बाहर क्‍या 
हो रहा है । उससे हम अलग भी थे और फिर भी उसमें शामिल थे । कभो-कभी तो 
किसी बात की उम्मीद करते-करते बहुत थक जाते थे और कभी-कभी किसी काम 

के बिगड़ जाने पर गुस्सा आता था, और किसी कमज़ोरी या भद्देपन पर तबीयत 
झुंझला उठती थी । लेकिन कभी-कभी हम अजीब ढंग से तटस्थ-से हो जाते थे और 
सारे दृश्य को शान्ति और अनासक्ति से देख सकते थे, और यह अनुभव करते थे कि 
जब विशाल शक्तियां अपना काम कर रही हैँ और दैवी तन्‍त्र लोगों को पीस रहा 
है, तब व्यक्तियों की छोटी-छोटी गलतियां या कमज्ञोरियां कोई महत्व नहीं रखतीं। 
हम सोचा करते थे कि इस झगड़े और शोर-गुल का, और इस मर्दानि उत्साह और 
निर्देय दमन और घृणित कायरता का, भविष्य क्‍या होनेवाला है ? इसका कया नतीजा 
होगा ? हम किस तरफ जा रहे हू ? भविष्य हमारी आँखों से छिपा हुआ था; और 
अच्छा ही था कि वह छिपा हुआ था; और जहाँतक हमसे ताल्लुक़ था, वत्तेमान भी 
एक परदे से कुछ-कुछ छिपा हुआ था । लेकिन हम एक बात जानते थे कि हमारा 
रास्ता तो आज भी और करू भी, सघषं, कष्ट-सहन और बलिदान में से होकर 
ही जाता है-- 
“कल फिर से आरम्भ युद्ध हाँ, हो जायेगा, 
झेन्शस सारा अहो रक्‍त से रग जायेगा; 
हेक्टर तथा अज्ञेक्स पुनः होंगे समूृपस्थित, 
हेलन भी खुद दृश्य लखेगी हो उच्चस्थित । 


तब हम या परदे में होंगे या चमकेंगे रण में, 

अन्धी आश-निराश्ाओ में झूलेगे क्षण-क्षण में; 

तब सोचा हमने यह जीवन-बल ला होमा सारा, 

किन्तु न जाना आत्सा का क्या होगा हाल हमारा ।' 
१. मेथ्यू एरनॉल्ड का मूल पद्म इस प्रकार है :-- 

“छक्का छा] #शा०्घछ 6 9286006 7 6 ाधाा 
॥0-3070एछ; 7#6वे ज्ां0 9004 ज्ञा। 3६075 920; 
मरठ2660ए छापे 8]9०>% छत] 926 थी0708.. ७९७ांड; 
सतछाशा जात 60076 फ्णा धा6 छक्के] 00 800. 
प्रफाका ए्8 शाक्षी ज+प्रड गा 8806, 07 86 जे 80८, 
कैयावे (प्रटप/० ॥ 68९7 777व ॥0008 &00त ग्रे 0९8एक७॥॥8, 
शत शिा6ए फिछा एछ6 एफ ता शी! 05प्र 6, 
सै प्र०ए०- वैता०ज् ह0ए छाती ध6 800 7 6703.?? 


७२ 
ब्रिटिश शासकों की ह-ह 


९३२ के शुरू के उन महीनों में, और बातों के अलावा, खास बात यह हुई कि 
ब्रिटिश हाकिमों ने मारे खुशी के खूब हा-हा ह-हू की । छोटे और बड़े सभी हाकिम 
चिल्ला-चिल्लाकर यह कहने छूगे कि देखो, हम कितने भले और श्ान्ति-प्रिय हें और 
काँग्रेसवाले कितने बुरे और झगराल है । हम लोग लोकतन्त्र के हामी हे जबकि काँग्रेस 
को डिक्टेटरशिप भाती है ' वह देखो काँग्रेस का सभापति डिक्टेटर के नाम से पुकारा 
जाता हैं। एक धर्म-कार्य के लिए अपने इस जोश में थे हाकिम आड्डिनेन्सों, 
तमाम आज़ादी के दमत, अखबारों और छापेखानों की मुँहबन्दी, बिना मुक़दमा चलाये 
लोगों की जेलबन्दी, ज़ायदाद और रुपयो की जब्ती और रोज-ब-रोज होनेवाली 
बहुत-सी दूसरी अद्भूत चीज़ों-जंसी न-कुछ बातो को भूल गये थे। इसके अलावा वे 
हिन्दुस्तान में ब्रिटिश राज की जो बुनियादी खसलत है उसको भी भूल गये । सरकार 
के वे भिनिस्टर, जो हमारे ही देशभाई थे, इस विषय पर बड़े धारा-प्रवाह व्णख्यान 
देने लगे, कि जेलो में बन्द काँग्रेसी किस तरह अपना मतलब गाँठ रहे हें जबकि हम 
कुछ हज़ार रुपये महीनों की नाचीज़ मज़दूरी पर पब्लिक की भलाई में दित-रात जुटे 
रहते है। छोटे-छोटे मजिस्ट्रेट हम लोगो को भारी-भारी सज़ाय तो देते ही थे, लेकिन 
सज़ा देते वक्‍त हमें उपदेश भी देते थे, और उन उपदेशों के साथ-साथ कभी-कभी वे 
काँग्रेस और कॉग्रेस में काम करनेवाले शख्सों को गालियाँ भी देते थे। भारत-मंत्री 
के ऊँचे ओहदे की गम्भीर प्रतिष्ठा क्रे पद से सर सैम्युअल होर तक ने यह ऐलान किया 
कि, हाँ, कुत्ते भौक रहे है, मगर हमारा कारवां चला जा रहा हैं। उस वक्‍त वह यह 
भूल गये थे कि कुत्ते जेलो में बन्द थे, वहाँ से वे आसानी से भौंक नही सकते थे, और 
जो कुत्ते बाहर रह गये थे उनके मुंह बिलकुल बन्द कर दिये गये थे । 
सबसे ज्यादा ताज्जूब की बात तो यह थी कि कानपुर के हिन्दू-मुस्लिम दंगें का 
दोष काँग्रेस के मत्थे मढ़ा जा रहा था , यह दंगा सचमुच बहुत ही बीभत्स था, लेकिन 
उसकी बीभत्सता बार-बार जतलाई गई और बराबर ही यह बताया गया कि इसकी 
बीभत्सता के लिए कांग्रेस ज़िम्मेदार थी, जबकि असली बात जो हुई वह यह थी कि 
उस दंगे में काँग्रेस ने वही किया जो कि करना ठीक था । यहाँ तक कि काँग्रेस का एक 
सर्वश्रेष्ठ पुरुष उसमें काम आया, जिसकी मौत पर कानपुर के हर फ़िरके और दल ने 
रंज मनाया । दंगों की ख़बर पाते ही काँग्रेस ने अपने कराची के अधिवेशन में फ़ौरन 

ही एक जाँच-कमिटी बिठा दी और इस कमिटी ने एक बहुत मुकम्मिल जाँच की। 
कई महीने मेहनत करने के बाद कमिटी ने एक बड़ी रिपोर्ट छपाई। सरकार ने फ़ौरन 
ही इस रिपोर्ट को ज़ब्त कर लिया | उसकी छपी हुई कापियाँ उठा ली गईं, और मेरा 
खथाल है कि उन्हें बरबाद कर दिया गया । जाँच के नतीजों को इस तरह दबा देने के 
बाद भी हमारे हुककाम आलोचक और व अखबार जिनके मालिक अंग्रेज हें हर वक्‍स 
यह बात दुहराते नहीं थकते कि दंगा काँग्रेस की वजह से हुआ । इसमें कोई शक नहीं 
कि इस मामले में ही नहीं, दूसरे और मामलों में भी, अखीर में सचाई की जीत 
होगी; लेकिन कभी-कभी झूठ बहुत दीघंजीबी हो जाती हैं । एक कवि के छाब्दों में:-- 

“यह असत्य निश्चय ही जग में नष्ट एक दिन होगा, 

पर तब तक वह बुरी तरह से क्षत-विक्षत कर देगा। 

सत्य महान, उसी की जग में विजय अंत में होगी; 

पर उस क्षण तक उसे देखने बंठा कौन रहेगा ?”* 
मेरा खयाल है कि हिस्टीरिया जैसी युद्ध-मनोवृत्ति का यह प्रदर्शन बिलकुल कुदरती 
था और एसी हालत में कोई भी इस बात की उम्मीद नही कर सकता था कि सच्चाई 
से या संयम से काम लिया जायगा, लेकिन फिर भी ऐसा मालूम पड़ता था कि उसमें 
आश्ञातीत झूठ और छूट से काम लिया गया । उसकी गहराई और छूट को देखकर 
हँरत होती थी । इससे हमें इस बात का पता चल जाता है कि हिन्दुस्तान के शासक- 
दल का मिज्ञाज कसा था और पिछले दिनों में वे अपनेको कितना दबाये रखते थे । 
सम्भवतः उनको यह गृस्सा हमारे किसी काम पर या हमारी किसी बात की वजह 
से नहीं आया, बल्कि यह महसूस करके आया क्रि अपने साम्राज्य से हाथ धो बैठने का 
उन्हें जो डर पहले था वह सच होता दीखता है । जिन शासकों को अपनी ताक़त का 
भरोसा होता है वे इस तरह हिम्मत नही हारते । शासकों की इस मनोवृत्ति में और 
उधर दूसरी तरफ की तस्वीर मे ज़मीन-आस्मान का फरक था । क्‍योंकि काँग्रेस की 
तरफ़ बिलकुल खामोशी छाई हुई थी । मगर यह खामोशी संयम की---स्वेच्छा-पूर्वक 
और गौरवधूर्ण संयम की--सूचक नही थी, बल्कि इसलिए थी कि काँग्रेसवाले जेलों में 
बन्द थे और बाकी के लोग डरे हुए थे तथा अख़बारवालों को भी सर्वे-ब्यापी सेंसर 
का डर था । इसमें कोई शक नही कि अगर काँग्रेसवालों का मुंह इस तरह मजबूरी से 

१. मुल अंग्रेज़ी पथ हस प्रकार है।--- 
“जला # 408 ए०0ए: 8 307०, (86 ॥6 शाद 700; 


प्रफ6 पा 8 8798५ 70 88! छ76४७॥।, 
जाशा 7079 0७768 96067 76 ए/0एछं)8 07 ॥00,/! 

बन्द न होता तो वे भी मतमानी बकवास करते, बढ़ा-चढ़ाकर बातें कहते और गालियाँ 
देने में शासकों को मात करते। मगर, हां, काँग्रेसवालों के लिए भी एक रास्ता तो 
था। वह था ग़ैर-क़ानूनी अखबारों का, जो कई शहरो में समय-समय पर निकाले 
जाते थे। 

हिन्दुस्तान में अधगोरों के जो अखबार निकलते हे और जिनके मालिक 
अंग्रेज़ हे वे भी बड़े रस के साथ इस हा-हा, हु-ह में शामिल हुए और उन्होंने ऐसे 
बहुत-से ख़यालात जाहिर किये और फैलाये जो श्ञायद बहुत दिनों से उनके दिलों 
में दबे हुए पड़े थे। यों आम तौर पर उन्हे अपनी बात कुछ समझ-बूक्षकर कहनी 
पड़ती है, क्योंकि बहुत-से हिन्दुस्तानी उनके अखबारों के ग्राहक हे; लेकिन जब नाजुक 
वक्‍त आ गया तब यह सब सयम बह यया और हमें अंग्रेज और हिन्दुस्तानी दोनों 
ही के मन की झलक मिल गई । अब हिन्दुस्तान में अधगोरे अख़बार बहुत कम रह 
गये है, वे एक-एक करके बन्द हो गये हे, लेकिन जो बाकी बचे हे; उनमें कई ऊँचे 
दरजे के हे--खबरो के लिहाज़ से भी और आकार-प्रकार की सुन्दरता के लिहाज़ से 
भी । दुनिया के मामलो पर उनके जो अग्रछेख होते हे, यद्यपि वे हमेशा अनुदार लोगों 
के दृष्टिकोण से लिखे जाते है फिर भी, उनमें लिखनेवालों की लियाकत झलकती है, 
तथा इस बात का पता चलता हैँ कि उन्हे अपने विषय का ज्ञान हैं और उसपर पूरा 
काबू है । इसमे कोई शक नहीं कि अखबारों की दृष्टि से ग्रालिबन वे सबसे अच्छे 
है; लेकिन हिन्दुस्तान के राजनैतिक मामलो में वे अपने दरजे से गिर जाते हे । 
उनकी इकतरफा रायों को देखकर हरत होती है, और जब कभी कोई आन-बान का 
मौका आता हैँ तब तो उनकी वह हिमायत अकंसर बकवास और गँवारूपन का रूप 
धारण कर लेती है। वे सच्चाई के साथ भारत सरकार की राय को प्रकट करते 
हैँ और इस सरकार के हक़ में वे लगातार जो प्रचार करते हूँ उसमें अपनी बात 
किसीपर जबरदस्ती न थोपने का गुण नही होता । 

इन कुछ इने-गिने अधगोरे अखबारों के मुकाबिले में हिन्दुस्तानी अखबार नीचे 
दरजे के है । उनके पास आथिक साधन बहुत कम होते हैं और उनके मालिक उनको 
तरक्की करने की बहुत कम कोशिश करते है । वे अपनी रोज़मर्रा की जिन्दगी मुश्किल 
से चला पाते हे और ग़रीब सम्पादकीय-विभाग को बड़ी मुसीबत का सामना करना 
पड़ता हैं। उनका आकार-प्रकार भद्दा है, उनमें छपनेवाले विज्ञापन अक्सर बहुत आपत्ति- 
जनक होते हैं और क्या राजनीति तथा कया सामान्य जीवन दोनों में वे बहुत बढ़ी-चढ़ी 
भावुकता का परिचय देते है । में समझता हूँ कि कुछ हृद तक तो इसकी वजह यह है 
कि हम लोगों की जाति ही भावुकतामय है, ओर कुछ हद तक इसलिए कि जिस ज़बान 

में यानी अंग्रेज़ी में वे निकलते हे वह विलायती ज़बान है और उसमें सरलता से और 
साथ ही ज्ञोर के साथ लिखना आसान नहीं है । लेकिन असली कारण तो यह है कि 
हम सब लोग कई क्रिस्म के ऊँचे-नीचे खयालों के शिकार है जो बहुत दिनों के दमन 
और गुलामी कौ वजह से पैदा हुए हे, इसलिए इन भावों को बाहर निकालने की 
हमारी हरेक विधि भावुकता से भरी हुई होती हे । 

अंग्रेज़ी में निकलनेवाले हिन्दुस्तानी मालिकों के अखबारों में जहाँतक उसके 
बहिरंग की सुन्दरता और समाचार-सम्पादन से ताल्लक़ है, मदरास का हिन्दू ग्राल्बिन 
सबसे अच्छा है । उसे पढ़कर मुझे हमेशा किसी वृद्ध कुमारिका की यांद आ जाती है, 
जो हमेशा मर्यादा और औचित्य को पसन्द करती है और अगर उसके सामने बेअदबी 
का एक हरफ भी कह दिया जाय तो उसे बहुत बुरा मालम होता है।यह अखबार 
खास तौर पर मध्यम श्रेणीवालों का अखबार है, जिनकी जिन्दगी चेन से गुज़रती है । 
जिन्दगी के नक़ली या ऊपरी पहलुओं से जीवन के संघर्षों और उसकी धकक्‍का-मुक्‍्की से, 
उसका कोई सरोकार नहीं । नरम-दल के और भी कई अखबारो का स्टेडड्ड यही वृद्ध 
कुमारियों का-सा है। इस स्टेडई तक तो वे पहुँच जाते, लेकिन उनमें वह खूब्री नही 
आ पाती जो हिन्दू” में है और इसलिए वे हर लिहाज़ से बहुत नीरस हो जाते हे । 

यह जाहिर था कि सरकार ने वार करने की तैयारी बहुत पहले से कर रक्खी थी 
और वह यह चाहती थी कि शुरू ही में उसकी चोट जहाँतक हो सके पूरी कसकर 
बैठे और उसे खानेवाला चक्कर खाकर गिर पड़े । १९३० में वह हमेशा इस कोशिश 
में रहती थी कि दिन-पर-दित जो हालत बिगड़ती जा रही है उसे नये-तये आडिनेन्सों 
से सम्हाले। उन दिनों वार में पहल हमेशा काँग्रेस की तरफ़ से होती थी, लेकिन १९३२ 
के तरीके बिलकुल दूसरे थे । १९३२ में सरकार ने सब तरफ से हमला करके लड़ाई 
शुरू की । अखिल-भारतीय ओर प्रान्तीय आडिनेन्सों के द्वारा हाकिमों को जितने 
अरुत्यार सोचे जा सकते थे सभी दे दिये गये । संस्थाये ग्रेरक़ानूनी करार दे दीं गईं । 
इमारतों पर, जायदाद पर, सवारियों, मोटर वग्गेरा पर और बेकों में जमा रुपयों पर 
क़ब्जा कर लिया गया । आम जलसो और जुलूसों की मनादी करदी गई और अखबारों 
और छापेखानों पर पूरी तरह नियन्त्रण कर लिया गया । दूसरी तरफ़, १९३० के 
बिलकुल ख़िलाफ़, गांधीजी निश्चित रूप से यह चाहते थे कि उस वक्‍त सत्याग्रह न 
किया जाय । कार्य-समिति के ज्यादातर मेम्बरो की भी यही राय थी । उनमें से कुछ, 
जिनमें से में भी एक था, यह समझते थे कि हम कितना ही नापसन्द करें लेकिन लड़ाई 
हुए बिना न रहेगी और हमें उसके लिए तंयार रहना चाहिए । इसके अलावा संयुकत- 
प्रान्त में और सरहदी सूबे में जो तनातनी बढ़ रही थी उससे लोगों का ध्यान भावी 

लड़ाई की तरफ़ लूग रहा था । लेकिन कुल मिलाकर मध्यम श्रेणी के और पढ़े-लिखे 
लोग लड़ाई की बात नही सोच रहे थे, हालाँकि वे लड़ाई की सम्भावना की पूर्ण उपेक्षा 
नहीं कर सकते थे । किसी तरह हो, उन्हें वह उम्मीद थी कि गांधीजी के आने पर यह 
लड़ाई टल जायगी और ज़ाहिर है कि इस मामले में उनकी लड़ाई से बचने की इच्छा 
ने ही उनके दिलों में यह उम्मीद पैदा की थी । 

इस तरह १९३२ के शुरू में निश्चित रूप से पहला हमला सरकार की तरफ़ से 
होता था और काँग्रेस हमेशा अपना बचाव करने में लगी रहती थी । आई्नेन्सों को 
और सत्याग्रह-संग्राम को पैदा करनेवाली जो घटनायें यकायक हो गईं उनकी बजह से 
कई जगह के मुकामी नेता तो भौचक्के रह गये | लेकिन ये सब बातें होते हुए भी 
काँग्रेस की पुकार का लोगों ने जो जबाब दिया वह ऐसा-वैसा नहीं था। सत्याग्रहियों 
की कमी नहीं रही । बल्कि सच बात तो यह है और मेरे ख़याल में इस बात में कोई 
शक नही हो सकता कि १९३२ में ब्रिटिश सरकार का जो मुकाबिला किया गया वह 
१९३० में किये जानेवाले मुक़ाबिले से बहुत कड़ा और भारी था । यद्यपि १९३० में 
खास तौर पर बड़े-बड़े शहरों में धूम-धाम व शोरोगुल ज्यादा था, परन्तु साथ ही 
यद्यपि १९३२ में लोगों ने सहन-शक्ति पहले से ज्यादा दिखाई और वे पूरी तरह शान्त 
रहे, किर भी इन बातों के बावजूद स्फूर्ति की प्रारम्भिक लहर का जोर १९३० से बहुत 
कम था । ऐसा मालूम होता था मानों हम बेमन से लड़ाई में शामिल हुए थे । १९३० 
में हमारी लड़ाई में हम एक तरह का गौरव अनुभव करते थे जो दो साल बाद अब 
कुछ-कुछ मुर्शा गया था | सरकार ने उसके पास जितनी ताक़त थी सब लगाकर काँग्रेस 
का मुकाबिला किया | उन दिनों हिन्दुस्तान एक तरह से फ़ौजी कानून के अधीन रहा 
और काँग्रेस असल में कभी भी पहला हमला न कर सकी, और न उसे काम करने की 
आज़ादी ही मिली । वह पहली ही चपेट में बेहोश हो गई। उसके उन धनी-मानी 
हमददों में से जो पिछले दिनो में उसके खास मददगार रहे थे, ज्यादातर इस बार 
घबरा गये । उनके धन-माल पर आ बनी । यह बात साफ दीखती थी कि जाँ लोग 
सत्याग्रह-संग्राम में शामिल होंगे या और किसी तरह से उसकी मदद करेगे, न सिर्फ 
उनकी आज़ादी ही छीन ली जा सकती थी बल्कि शायद उनकी तमाम जाथदाद भी 
छीन ली जासकती थी । इस बात का हम लोगो पर युकतप्रान्त मे तो कोई खास असर 
नहीं पड़ा, क्योकि यहाँ तो कांग्रेस गरीबों ही की थी। लेकिन बम्बई जैसे बड़े शहरों 
में इस बात का बड़ा भारी असर पड़ा । ध्यापारियों के लिए तो इसके मानी थे पूरा 
सत्यानाश । पेशेवर लोगों को भी उससे भारी नुकसान पहुंचता था । इसकी घमकी भर 
से--कभी-कभी तो वह्‌ धमकी पूरी करके भी दिखाई गई--शहर के अमीर श्रेणी के 


३६६ मेरी कहानी 


लोगों को लकवा-सा मार गया । पीछे मुझे मालूम हुआ कि एक डरपोक लेकिन मालदार 
व्यापारी को पुलिस ने यह धमकी दी कि तुम्हें रूम्बी सज़ा देने के साथ पाँच लाख का 
जुर्माना किया जायगा । इस व्यापारी का राजनीति से कोई सम्बन्ध नहीं था, सिवा 
इसके कि कभी-कभी राजनैतिक कामों के लिए चन्दा दे दिया करता था। ऐसी धम- 
कियाँ एक आम बात हो गई थी, और ये कोरी बातों की घधमकियाँ ही न थीं; क्योंकि 
उन दिनों पुलिस सर्वशक्तिमान थी और लोगों को हर रोज़ इन धमकियों के पूरे होने 
की मिसालें मिलती रहती थीं । 

मेरा खयाल हैँ कि किसी कॉमग्रेसी को इस बात का हक नही है कि सरकार ने 
जो तरीका अख्त्यार किया उसपर ऐतराज़ करे--यद्यपि एक सोलह आने अहिंसात्मक 
आन्दोलन के खिलाफ सरकार ने जिस जोर-शबरदस्ती से काम लिया वह किसी भी 
शाइस्ता पैमाने से बहुत ऐतराज़ के काबिल थी। अगर हम लोग सीधी लड़ाई के 
क्रान्तिका री तरीको से काम लेते हे तो हमें हर तरह के मुकाबिले के लिए तैयार रहना 
चाहिए, फिर चाहे हमारे तरीक़े कितने भी अहिंसात्मक क्‍यों न हों ? हम लोग अपने 
बैठकखाने में बैठे-बैठे क्रान्ति के साथ खिलवाड़ नहीं कर सकते, यद्यपि कुछ लोग इन 
दोनों का फ़ायदा साथ-साथ ही उठाना चाहते हें । अगर कोई क्रान्ति की ओर कदम 
बढ़ाना चाहते हे, तो उन्हें उनके पास जो कुछ है उस सबको खो बैठने के लिए तैयार 
रहना चाहिए । इसीलिए धन-दौलत और पैसेवाले अमीर लोगों में से तो बिरले ही 
ऋ्रान्तिकारी हो सकते है । हाँ, उन व्यक्तियों की बात दूसरी हैँ जो व्यवहार-चतुर लोगों 
की दृष्टि में मूख और अपनी जाति के घातक कहलाते हैं । 

लेकिन आम लोगों के पास न तो मोटरे थी, न बेकों में उनका कोई हिसाब था, 
न जब्त करने लायक़ जायदाद; और उन्हीं लोगों पर लड़ाई का असली बोझ था । 
इसलिए अवश्य ही उनका मुकाबिला करने के लिए दूसरे तरीके अख्त्यार किये गये । 
सरकार ने चारों तरफ जिस बेरहमी से काम लिया उसका एक मजेदार नतीजा यह 
हुआ कि उन लोगों की जमात उठ खड़ी हुई, जिनको हाल ही में छपी एक किताब 
में लिखे एक शब्द के मुताबिक सरकार-पक्षी' ( 60०एशणज़ाएण्मांआपंका8 ) के नाम से 
पुकारा जा सकता हैं । इन लोगों को यह तो पता नही था कि भविष्य में क्या होने- 
वाला है, इसलिए ये लोग काँग्रेस के आगे-पीछे चक्कर काटने लगे थे। लेकिन सरकार 
इस बात को बरदाइत करने को तैयार न थी । वह निष्क्रिय राजभक्ति को काफ़ी नही 
समझती थी । ग़दर के सिलसिले में मशहूर फ्रेडरिक कूपर के लफ्ज्ञों में शासक लोग, 
“पूरी, क्रियाशील और निश्चित वफ़ादारी से कम किसी बात को बरदाश्त नहीं कर 
सकते । सरकार इतना नीचे उतरने को तैयार नहीं हो सकती थी कि वहू अपनी 

रिभ्राया के महज़ सद्भाव पर क्रायम रहे ।” ब्रिटिश लिबरल दल के जो नेता राष्ट्रीय 
सरकार में जा मिले थे, अपने इन पुराने साथियों की बाबत एक साल पहले मिस्टर 
लायड जार्ज ने यह कहा था कि “वे उन गिरगिटों के नमूने है जो अपनी देश-कालावस्था 
के मुताबिक अपना रंग बना लेते हे ।” हिन्दुस्तान की नई देशकालावस्था में न्यारे रंगों 
के लिए गुंजाइश नही थी, इसलिए हमारे कुछ देश-भाई सरकार की पसन्द के निहायत 
चमकीले रंग में रंगकर बाहर निकले और दावतें खाते तथा गीत गाते हुए उन्होंने 
शासकों के प्रति अपना प्रेम और आदर प्रदर्शित किया । जो आड्डिनेन्स जारी किये 
गये थे उनसे, तरह-तरह की जो मनाहियाँ और रोकें थी उनसे, और दिन छिपे बाद 
घरों से बाहर न निकलने के हुक्म जारी किये गये थे उनसे उन्हें डरने की कोई 
जरूरत न थी, क्योंकि सरकार को तरफ़ से यह बात कह दी गई थी कि यह सब तो 
राजद्रोहियों और अराजभकक्‍तो ही के लिए हैं, राजभक्‍तों के लिए उनसे डरने की 
कोई वजह नही हैं| इसीलिए जिस डर ने हमारे बहुत-से देशभाइयों को जकड़ रक्‍्खा 
था वह उनके पास तक नहीं फटका और वे अपने चारों तरफ होनेवाली लड़ाई व 
कशमकश को समदृष्टि से देखते थे। ॥॥6 ए७४णि 8॥0%॥070088 नाम की कविता 
में शायद वे भी क्‍्लो से सहमत होते, जब उसने यह कहा कि :-- 

“भय क्‍यों हो, सर्वथा मुक्त हूँ में तो भय से, 

बलात्कार क्यो, जब खुद ही राज़ी हूँ मन से । ' 

न जाने कैसे सरकार को यह ख़याल हो गया कि कांग्रेस जेलों को औरतों से भर- 
कर अपनी लड़ाई में उनका इस्तेमाल करना चाहती है । क्योकि कंग्रेसवालि समझते 
होगे कि औरतों के साथ अच्छा बर्ताव किया जायगों या उनको थोडी सज़ा दी 
जायगी । यह खयाल बिलकुल बे-बुनियाद था | ऐसा कोन हैं जो यह चाहता हो कि 
हमारे घर की औरतें जेलों में धकेली जाये ? मामूली तौर पर लड़कियों और औरतों 
ने हमारी लड़ाई में क्रियात्मक भाग अपने पिताओ और भाइयों या पतियों की इच्छा 
के विरुद्ध ही लिया, किसी भी हालत में उन्हे अपने घर के मर्दों का पूरा सहयोग नही 
मिला । फिर भी सरकार ने यह तय किया कि हम्बी-लम्बी सज्ाये देकर और जेंछों 
में बुरा बर्ताव करके स्त्रियों को जेल जाने से रोका जाय । मेरी बहनों की गिरफ्तारी 
के बाद फौरन ही कुछ नौजवान लड़कियाँ, जिनमे से ज्यादातर पन्द्रह या सोलह बरस 

१. मूल अंग्रेजी पद्म इस प्रकार हैः-- 

पन्ना ॥0ए70 णा० ठ9प86 एा 0६7 3 का 705॥ ॥786, 


[0 8 |ग्रए0४ढं०6 ६० 7७एंआी 76, 


व 89 ४० श्यीएए. 

की थीं, इलाहाबाद में इस बात पर गौर करने के लिए इकट्ठी हुई कि अब क्या करना 
चाहिए । उन्हें कोई तजुर्बा तो था नहीं । हाँ, उनमें जोश भरा हुआ था और वे यह 
सलाह लेना चाहती थी कि हम क्या करें । लेकिन जब कि वे एक प्राइवेट घर में बैठी 
हुई बातें कर रहीं थीं, ग्रिफ्तार करली गई और हरेक को दो-दो साल की सख्त 
कद की सज़ा दी गई । यह तो उन बहुत-सी छोटी-छोटी घटनाओं में से एक थी जो 
उन दिनों रोज़-ब-रोज्ञ हिन्दुस्तान-भर में हो रही थीं। जिन लड़कियों व स्त्रियों को 
सज़ा मिली उनमें से ज्यादातर को बहुत तकलीफ़ें बरदाइत करनी पड़ी । उन्हें मर्दों 
तक से भी ज्यादा तकलीफ़ें भुगतनी पड़ीं । यों मेने ऐसी कई दुःखदाई मिसाले सुनीं, 
लेकिन मीरा बहन ने बम्बई की एक जेल में अपने तथा अपने साथी क़ैदी दूसरी 
सत्याग्रही स्त्रियों के साथ होनेवाले व्यवहार का जो वर्णव किया वह उन सब को मात 
करने वाला था । 

संयुक्तप्रान्त में हमारी लड़ाई का केन्द्र देहाती रकबों में ही रहा । किसानो के 
प्रतिनिधि की हैसियत से कांग्रेस ने जो लगातार ज़ोर डाला उसकी वजह से सरकार 
ने काफ़ी छूट देने का बादा किया, लेकिन हम उसे भी काफ़ी नही समझते थे। हमारी 
गिरफ्तारी के बाद फ़ौरन ही और भी छूट का ऐलान किया गया । यह एक विचित्र 
बात थी कि इस छूट का ऐलान पहले नहीं किया गया; क्योंकि अगर यह ऐलान पहले 
हो जाता तो हालत में काफ़ी फर्क पड़ जाता | हम लोगों के लिए यह मुश्किल हो जाता 
कि हम उसे यों ही ठुकरादे । लेकिन उस वक्‍त तो सरकार को यह फिकर थी कि इस 
छूट की नामवरी कॉमग्रेस को न मिलने पावे । इसलिए एक तरफ तो वह काँग्रेस को 
कुचलना चाहती थी और दूसरी तरफ़ किसानों को जितनी छूट वह दे सकती थी उतनी 
देती थी कि जिससे वे चुपचाप अपने घर बैठे रहें । यह बात साफ़ तौर पर दिखाई 
देती थी कि जहाँ-जहाँ कॉंग्रेस का ज़ोर ज्यादा था वही-वही ज्यादा छूठ मिली थी । 

यद्यपि ये छूट ऐसी-वंसी न थी, फिर भी उनसे किसानों का सवाल हल न हुआ । 
हाँ, उनसे स्थिति बहुत-कुछ संभल ज़रूर गई । इन छूटों ने किसानों की लड़ाई की 
तेजी कम करदी और हमारी व्यापक लड़ाई की दृष्टि से इन छूटो ने उस वक्‍त हमें 
कमज़ोर कर दिया । उस लड़ाई से युकतप्रान्त में बीसियों हजार किसानो को दुख 
झेलने पड़े । उनमें से कई तो उसकी वजह से बिलकुल बर्बाद होगये। लेकिन उस 
लड़ाई के जोर से लाखों किसानों को मौजूदा प्रणाली में ज्यादा-से-ज्यादा जितनी छुट 
मुमकिन हो सकती थी क़रीब-क़रीब उतनी मिल्ू गई और उस लड़ाई ने तरह-तरह 
की तंगियों से भी उनकी जान बचा दी । सत्याग्रह संग्राम या उसके पुछललों की बजह 
से बहुतों को जो तकलीफ़ उठानी पड़ी वह अलूग ही । किसानों को कभी-कभी जो ये । 

थोड़े से फायदे होगये वे ऐसे कुछ हें नहीं लेकिन इस बात में कोई शक नहीं है कि 
वे जैसे भी थे वैसे ज्यादातर उस लगातार कोशिश के फल थे जो युक्त प्रान्तीय काँग्रेस 
कमिटी ने किसानो की तरफ़ से की थी । आम किसानों को उस लड़ाई से कुछ दिनों 
के लिए फ़ायदा ही हुआ, लेकिन उनमें जो सबसे अधिक बहादुर थे वे उस लड़ाई में 
काम आ गये । 

दिसम्बर १९३१ में जब युक्‍त प्रान्त का विशेष आड्डिनेंस जारी हुआ तब उसके 
साथ-साथ एक वक्तव्य निकाला गया था। इस बयान में और दूसरे आर्डनिसों के सांथ- 
साथ जो बयान निकाले गये उनमे बहुत सी असत्य और अर्ध-सत्य बातें भरी हुई थी, जो 
प्रचार के मतलब के लिए कही गई थी । यह सब शुरू-शुरू की हु-हा का हिस्सा था 
और हमें उसका जवाब देने या उनको स्पष्ट ग़लूतियों के खंडन करने का कोई मौक़ा 
नही मिला । शेरवानी के मत्ये ख़ास तौर पर एक झूठा इलज़ाम मढने की कोशिश 
की गई थी। यह झूठ साफ-साफ चमकता था और शेरवानी ने गिरफ्तारी से कुछ ही 
पहले उसका खंडन कर दिया था । ये तरह-तरह के बयान और सरकार की सफ़ाइयाँ 
बड़ी अजीब होती थी | उनसे मालूम होता था कि सरकार कितनी बर्राती थी और 
कितनी हड़बडा गई थी । उस दिन में वह हुक्मनामा पढ़ रहा था जो स्पेन के तीसरे 
बोरबन चाल्स, तृतीय, ने अपने राज्य से जेसुइट्स को निकालते हुए जारी किया थ;। उसे 
पढ़ते ही मुझे उन हुक्सनामों और आडडिनेंसो की तथा उन्हे निकालने के दिये गये कारणों 
की याद आये बिना न रही, जो ब्रिटिश सरकार ने हिन्दुस्तान में प्रकाशित किये थे । 
चाल्स का वह हुक्मनामा फरवरी १७६७ ईसवी को दिया गया था। बादशाह ने यह 
कहकर अपने हुक्म को ठीक ठहराया था कि इसको निकालने के लिए हमारे पास 
“अपनी हुकूमत, अमन और अपनी प्रजा में न्याय की रक्षा करने के लिए मेरा जो 
फज्जञ है उससे सम्बन्ध रखनेवाले बहुत ही गम्भीर वजूहात हें और इन वजूहात के 
अलावा दूसरे बहुत ज़रूरी, ठीक और आवश्यक कारण भी हे जिन्हे में अपने दिल में 
सुरक्षित रख रहा हूँ ।” 

इसलिए आईडनेन्स निकालने के जो असली कारण थे बे तो वायसराय के दिल 
में या उनके सलाहकारों के साम्राज्यवादी दिलो के ताले मे ही बन्द रहे, यद्यपि वे 
साफ़-साफ़ दीख पड़ते थे । सरकार की तरफ से आड्डनेन्सो को निकालने के लिए जो 
कारण बताये गये उनसे हमें सरकारी प्रचार की उस विद्या को समझने का मौक़ा मिला 
जिसे ब्रिटिश सरकार हिन्दुस्तान में कमाल पर पहुँचा रही थी | कुछ महीने बाद हमें 
यह भी मालूम हुआ कि कुछ नीम सरकारी परचे व पैम्फ्लेट हजारो की तादाद में सब 
गाँवों में बाटे जा रहे हैं, और जिनमें ग़लत बातो की तादाद काफ़ी आइचयैं-जनक है और 

जिनमें ख़ास तौर पर यह बात भी कही गई थी कि किसानो को नाज की जिस मंदी 
से नुक़सान पहुँचा है वह काँग्रेस ने ही कराई है । कांग्रेस की ताकत की इससे ज्यादा 
तारीफ़ और क्‍या हो सकती हैं कि वह संसार व्यापी संकट पैदा कर सकती लेकिन 
यहां झूठ लगातार काफ़ी होशियारी के साथ इस उम्मीद से फंलाई गई कि उससे कांग्रेस 
की धाक को धक्का लगेगा । 

इन सब बातों के होते हुए भी युक्तप्रान्त के कुछ खास-खास ज़िलों के किसानों 
ने सत्याग्रह की लड़ाई में जो हिस्सा लिया था वह तारीफ़ के लायक़ है। सत्याग्रह की 
यह लड़ाई लाज़मी तौर पर माक़्ल लगान और छूट की लड़ाई में मिल गई थी । इस 
लड़ाई में किसानों ने १९३० की लड़ाई से कहीं ज्यादा तादाद में और ज्यादा अनुशासन 
के साथ हिस्सा लिया । शुरू-शुरू में इस लड़ाई में कुछ चुहलबाज़ी भी हुई। हम 
लोगों को एक मज़ेदार कहानी यह सुनाई गई कि पुलिस की एक पार्टी रायबरेली 
जिले के बाकुलिया गांव में गई | वे लोग लगान अदा न होने पर माल कुड़क करने 
के लिए गये थे । इस गाँव के लोग दूसरे लोगों की देखते हुए कुछ खुश हाल और 
जीवट के आदमी थे । उन्होंने महक़मे माल व पुलिस के अफसरों का खूब स्वागत-सत्कार 
किया और अपने-अपने घरो के किवाड खोलकर उनसे कहा कि चले जाइए और जो 
चाहे उठा लाइए । इन लोगों ने मवेशी वगैरा कुड़क किये । इसके बाद गाववालों ने 
पुलिस और महक़मे माल के हाकिमों को पान-सुपारी नज़र की । वे बंचारे निहायत 
शभिन्दा होकर नीचे को निगाह डालकर वहाँ से चले गये । लेकिन यह तो एक बिरली 
और ग्ेर-मामूली घटना थी । लेकिन बाद को फ़ौरन ही यह चुहलबाज़ी या उदारता 
या मेहरबानी कही भी न दिखाई दी । चुहलबाज़ी की वजह से बंचारा बाकुलिया गांव 
उस सज़ा से नहीं बच सका जो उसे ऐसा जीवट दिखाने के लिए मिली। 

कई ख़ास-खास ज़िलों में कई महीनों तक किसानो ने लगान रोक रक्‍्खा था । 
उसकी अदायगी ग़ालिबन गरमी के शुरू में शुरू हुई। इसमें कोई शक नही कि बहुत 
से लोग गिरफ्तार किये गये लेकिन ये गिरफ्तारियाँ तो सरकार को अपनी कार्य-नीति 
के ख़िलाफ़ करनी पड़ी । आम तौर पर गिरफ्तारियां खास-खास कार्यकर्त्ताओं तथा 
गाँवों के नेताओं की ही की जाती थीं | दूसरों को तो महज्ञ मार-पीटकर छोड़ दिया 
जाता था। मारपीट का यह तरीक़ा जेल में ले जाने और गोली मारने के तरीक़े से 
बेहतर पाया गया । क्योकि लोगों को जहाँ जी चाहे वही मारा-पीटा जा सकता है 
और दूर देहात में होनेवाली मार-पीट की तरफ वहाँसे बाहर के लोगों का बहुत कम 
ध्यान जाता है । इसके अलावा उससे क़ैदियों की तादाद भी नहीं बढ़ती | जोकि वैसे 
ही बढ़ती जाती थी । हाँ बेदखलियाँ, कुड़कियाँ और जानवर तथा जायदाद बहुत 

कसरत से नीलाम हुईं । किसान तकलीफ़ से तड़पते हुए यह देखते थे कि उनके पास 
जो कुछ थोड़ा-सा बचा-खुचा था वह भी उनसे छीनकर मिट्टी के मोल बेचा जा 
रहा है । 

देशभर में जिन बहुत-सी इमारतों पर सरकार ने अपना क़ब्ज़ा कर लिया था 
उनमें स्व॒राज-भवन भी था। स्व॒राज-भवन में ही काँग्रेस का जो अस्पताल काम कर 
रहा था उसका भी क्वीमती सामान व मार सरकार के कब्जे में ले लिया गया । कुछ 
दिनों तक तो अस्पताल बिलकुल ही बन्द हो गया लेकिन उसके बाद पड़ौस के एक 
पाक में ही एक खुला दवाखाना खोल दिया गया । इसके बाद वह अस्पताल या 
दवाख़ाना स्व॒राज-भवन से लगे हुए एक छोटे-से मकान मे रक्खा गया और वही वह 
कोई ढाई बरस तक चलता रहा । 

हमारे रहने के घर आनन्द भवन' की बाबत भी कुछ चर्चा चली थी कि सरकार 
उसपर भी अपना कब्ज़ा कर लेना चाहती हैं| क्योंकि मेने हमारे इनकमटैक्स की जो 
एक बड़ी रकम बकाया थी उसके अदा करने से इन्कार कर दिया था । यह टैक्स १९३० 
में पिताजी की आमंदनो पर लगाया गया था और उन्होने सत्याग्रह की लड़ाई की 
वजह से उस साल उसे अदा नही किया। दिल्‍ली पैक्‍्ट के बाद १९३१ में उस टैक्स के 
बारे में इनकमटेक्स के हाकिमों से मेरी बहस हुई लेकिन अखीर में मे उसे देने को राजी 
होगया और उसकी एक किस्त दे भी दी । ठीक इसी समय आइई््निस जारी हुआ और 
मेने तय कर लिया कि अब म॑ टैक्स नही दूँगा । मुझे अपने लिए यह बात बहुत ही 
बुरी, बुरी ही क्यो अनीतिपूर्ण भी, मालूम हुई कि में किसानो से तो यह कहूँ कि तुम 
लगान और मालगुजारी देने से रक जाओ और खुद अपना इनकमटैक्स अदा करदूँ । 
इसलिए में यह उम्मीद करता था कि सरकार हमारे मकान को कुड़क कर लेगी। मुझे 
अपने मकान की कुड़की की बात बहुत ही बुरी लगती थी क्योकि उसके मानी यह थे 
कि मेरी माताजी उससे निकाल दी जाती और हमारी किताबें, व कागज़ात, वे चीज़े 
तथा जानवर और बहुत-सी जिसे जिनका, निजी उपयोग तथा ममत्व के कारण हमारी 
दृष्टि में, महत्व था, अजनवी लोगों के हाथों में चली जाती और उनमें से कई 
तो कदाचित खो भी जाती, हमारा राष्ट्रीय झण्डा उताड्र दिया जाता और उसकी 
जगह यूनीयन जैक फहरा दिया जाता । इसके साथ ही, मकान को खो बंठने का खयाल 
मुझे बहुत अच्छा भी मालूम होता था। क्योकि में महसूस करता था कि मेरा मकान 
कुड़क हो जाने पर में उन किसानो के ज्यादा नज़दीक आजाऊंँगा जो अपनी चीजे खो 
बैठे हे और इससे उनके दिल भी बढेंगे । हमारे आन्दोलन की दृष्टि से तो सचमुच यह 
बात बहुत ही अच्छी होती । लेकिन सरकार ने दूसरी ही बात तय की । उसने मकान 

पर हाथ नहीं डाला, शायद इसलिए कि उसे मेरी माता का ख़याल था। या शायद 
इसलिए कि उसने ठीक-ठीक यह बात जानली कि मेरे मकान को कुड़क करने से 
सत्याग्रह-आन्दोलन की तेज़ी बढ़ जायगी । कई महीनों बाद मेरे कुछ रेलवे के 
शेयरों का पता छगाकर इनकमटैक्स वसूल करने के लिए उन्हें कुड़क कर लिया गया । 
मेरी और मेरी बहन की मोटर तो पहले ही कुड़क करके बेच दी गई थी । 

इन शुरू के महीनों की एक बात से तो मुझे बहुत ज्यादा तकलीफ़ हुई । यह 
बात थी कई म्यूनिसिपेलिटियों और सावंजनिक सस्थाओं द्वारा हमारे राष्ट्रीय झंडे का 
उतारा जाना | खासकर कलकत्ता कार्पोरेशन-द्वारा, जिसके मेम्बरों में कांग्रेसियों का 
बहुमत बताया जाता था । झंडे सरकार और पुलिस के दबाव से लाचार होकर उतारे 
गये थे, क्योकि यह धमकी दी गई थी कि अगर वे न उतारे गये तो सरकार सख्ती से 
पेश आयगी ! यह सख्ती गालिबन म्यूनिसिपेलिटी को तोड़ने या उसके मेम्बरों को 
सजा देने के रूप में होती | जो जमातें स्थापित स्वार्थ रखती है वे अक्सर डरपोक 
होती हें और शायद उनके लिए यह लाज़िमी था कि वे झंडे उतार डालती । फिर भी 
इस बात से हमें बड़ा दुख हुआ । वह झडा हमारे लिए, जिन बातों को हम बहुत प्यार 
करते हैं उनका, चिन्ह हो गया था और उसकी छाया में हमने उसके गौरव की रक्षा 
करने की अनेक प्रतिज्ञा ली हे । खुद अपने ही हाथो से उसे उतार फेंकना या 
अपने हुक्म से उसे उतरवाना सिर्फ़ अपनी प्रतिज्ञाओं का तोड़ना ही नहीं बल्कि एक 
दूषित कमं-सा मालूम होता था । यह अपनी आत्मा को दबाकर अपने भीतर की 
सचाई की अवहेलना करना था--ज्यादा शारीरिक बल के मृक़ाबिले में क्षूठ को कबूल 
करना था | और जो लोग इस तरह दब गये उन्होने क्रौम की बहादुरी को बढ्ढा 
लगाया और उसकी इज्जत को नुक़सान पहुँचाया । 

यह बात नही हैं कि हम उनसे यह उम्मीद करते थे कि वे वीरों की तरह काम 
करते और आग में कूद पड़ते । किसीको इसलिए दोष देना कि वह अगली क्तार में 
नहीं हैं या जेल नहीं जाता या दूसरी क्रिस्म की तकलीफ़ें या नुकसान नहीं बरदाइत 
करता है, ग़लत और फ़िजूल हैं। हरेक को बहुत से फ़र्ज़ अदा करने पड़ते हें और कई 
क्रिस्म की ज़िम्मेदारियाँ उठानी पड़ती हे । और दूसरों को इस बात का कोई हक नहीं 
है कि वे उनके जज बनकर बेठें । लेकिन पीछे घरों मे बैठे रहना या काम न करना 
एक बात है ओर सच्चाई से या जिसे हम सच्चाई समझते हे उससे इन्कार करना 
बिलकुल दूसरी बात है--और बहुत ही बुरी बात है । जब म्यूनिसिपैलिटी के मेम्बरों 
से कोई ऐसी बात करने के लिए कही गई जो राष्ट्रीय हितों के खिलाफ़ थी तब उनके 
लिए यह रास्ता खुला हुआ था कि वे अपनी मेम्बरी से इस्तीफ़ा दे देते। मगर, 

इन लोगों ने तो मेम्बर बने रहना ही पसन्द किया। थॉमस मूर ने कहा है:--- 
पुष्पासन पाकर मधु-मक्‍्खी तज देती गुझुजन सुन्दर, 
त्यों कौंसिल-कुर्सी पाते ही चुप हो जाते हैं मेम्बर ।" 

शायद किसीकी उस काम के लिए नुक्ताचीनी करना नाइन्साफ़ी है जो उन्होंने 
एक ऐसे आकस्मिक संकट में किया जिससे वे बुरी तरह दब गये थे । जैसा कि पिछला 
संसारणज्यापी युद्ध कई बार दिखा चुका है, कभी-कभी बड़े-से-बड़े बहादुरों के भी छक्के 
छूट जाते हैं । उससे भी पहले १९१२ में टाइटेनिक जहाज संबन्धी जो भारी दुर्घटना हुई' 
थी उसमें ऐसे-ऐसे नामी आदमियों ने, जिनकी बाबत कभी भी यह खयाल नही किया जा 
सकता था कि ये कायर हैं, जहाज़ के कमंचारियों को रिश्वत देकर अपनी जान बचाई 
और दूसरे लोगों को ड्बता छोड़ दिया । अभी हाल में मॉरो कैसिल जो आग लगी 
उससे बहुत ही शर्मनाक हालात मालूम हुए । कोई नहीं कह सकता कि ऐसा ही संकट 
आने पर जबकि सहज-स्फूर्ति बुद्धि और संयम को दबा छेती है। तब वे खुद क्‍या 
करें । इसलिए हमें किसीको दोष नहीं देना चाहिए | लेकिन इसके मानी यह नही 
हैं कि हम इस बात पर गौर न करें कि हमने जो कुछ किया वह ठीक नहीं था और 
भविष्य में इस बात का खयाल रक्‍खें कि क़ौम की नैया का पतवार ऐसे लोगों के हाथ 
में न दिया जाय जो ऐसे वक्‍त पर जब सबसे ज्यादा धीरज की ज़रूरत होती हैं तब 
कांपने लगें और बेकार हो जायें । अपनी इस नाकामयाबी को ठीक ठहराने की 
कोशिश करना और उसे ठीक काम बताना तो और भी बूरा हैं। सचमुच यह तो इस 
असफलता से भी ज्यादा बड़ा अपराध हूँ। 

लड़नेवाली ताक़तों की हर एक कश्मकश ज्यादातर दिलेरी और धीरज पर 
मुनहसिर होती है । खूनी-से-खूनी लड़ाई भी इन्हीं दो गुर्णो पर अवलम्बित रहती है। 
मार्शल फोक ने कहा था-“आखीर में जाकर लड़ाई वही जीतता है जो कभी घबड़ाता 
नहीं और हमेशा धीरज घरे रहता है ।” अहिसात्मक लड़ाई में तो कर्तेव्य पर डटे रहने 
और धीरज रखने की और भी ज्यादा ज़रूरत हैं। ओर जो कोई अपने आचरण से 
राष्ट्र के इस सत्व को हानि पहुँचाता है तथा उसका धीरज छूटाता हैँ वह अपने 
उद्देश्य को भयंकर हानि पहुँचाता है । 

महीने गुजरते गये, और हमें हर रोज़ कुछ अच्छी ख़बरें मिलतीं और कुछ बुरी । 
हम लोग अपनी-अपनी जेलों की अपनी नीरस और एकसी जिन्दगी के आदी हो गये। 

१. भूल अंग्रेज़ी पौद्य इस प्रकार हैः-- 

“89६ ४७०७४, ०7 वी0फक्ञका8 बह9700 2, ७७७४० 00॥7 | धाव-- 
90, 86078 प्फूुणा एौ&०९४, शधय्ांहुह 270७ ५प्रण०! 


व मेरी कहानी 


६ अप्रैल से १३ अभैल तक राष्ट्रीय सप्ताह आया | हम लोग यह जानते थे कि इस सप्ताह 
में बहुत सी नई-नई बातें देखने को मिलेंगी । सचमुच उस हफ्ते में बहुत सी बातें हुईं भी । 
लेकिन मेरे लिए एक घटना के सामने बाक़ी सब बातें फ़ीकी पड़ गईं । इलाहाबाद में 
मेरी मां उस जुलूस में थीं जिसे पुलिस ने पहले तो रोका और फिर लाठियों से मारा । 
जिस वक्‍त जुलूस रोक दिया गया था उस वक्‍त किसीने उनके लिए एक कुर्सी छादी । 
बह जूलूस के आगे उस कुर्सी पर सड़क पर बंठी हुईं थीं | कुछ लोग, जिनमें मेरे सैक्रेटरी 
बगैरा शामिल थे और जो खास तौर पर उनकी देख-भाल कर रहे थे, गिरफ्तार 
करके उनसे अलग कर दिये गये और इसके बाद पुलिस ने हमला किया। मेरी मां 
को धक्का देकर कुर्सी से नीचे गिरा दिया गया और उनके सर पर लगातार बेत 
मारे गये जिससे उनके सर में धाव हो गया और खून आने लगा और वह बेहोश हो 
कर सड़क पर गिर गई । सड़क से उस वक्‍त तक जुलसवाले तथा दूसरे लोग भगा 
दिये गये थे । कुछ देर के बाद किसी पुलिस अफसर ने उन्हें उठाया और वह उन्हें 
अपनी मोटर में बिठाकर आनन्द-भवन पहुँचा गया । 

उस रात को इलाहाबाद में एक गलत अफ़वाह उड़गई कि मेरी मां का देहान्त 
ही गया हैँ | यह सुनते ही क्रोधित लोगो की भीड़ ने इकट्ठे होकर पुलिस पर हमला 
कर दिया। वे शान्ति और अहिसा की बात भूल गये। पुलिस ने लोगो पर गोली 
चलाई जिससे कुछ लोग मर गये । 

इस घटना के कुछ दिन बाद जब इन सब बतो की ख़बर मेरे पास पहुँची - हमें 
उन दिनों एक साप्ताहिक अखबार मिलता था---तो अपनी कमज़ोर बूढ़ी मा को सड़क 
की घूल में खून से लूथपथ पड़ने का खयाल मुझे रह रहकर आने लगा । मे यह सोचने 
लगा कि अगर मे वहाँ होता तो क्या करता ? मेरी अहिसा किस हृदतक मेरा साथ 
देती ? मुझे डर हैँ कि वह ज्यादा हृदतक मेरा साथ नही देती । क्योंकि वह दृश्य मुझे 
उस सबक़ को क़तई भूला देता जिसे सीखने की कोशिश मेने बारह बरस से भी ज्यादा 
बूक्‍त से की थी और में जाती या क़ौमी नतीजों की रत्ती भर भी परवा न करता । 

धीरे-धीरे वह चंगी हो गई और जब वह दूसरे महीने बरेली जेल में मुझसे 
मिलने आई तब उनके सर पर पट्टी बंधी थी । लेकिन उन्हें इस बात की बड़ी भारी 
खुशी और गव॑ं था कि वह अपने स्वयं सेवक लड़के और लड़कियों के साथ बेंतों और 
छाठियों की मार खाने के विज्वेष लाभ से महरूम न रही । लेकिन उनका चंगापन उतना 
असली नहीं था जितना दिखावटी और ऐसा मालूम होता है कि इतनी बड़ी उमर में इन्हें 
जो भारी अकझोरे झेलने पड़े उनसे उनका शरीर अस्तव्यस्त हो गया और उसने उन 
गहरी तकलीफ़ों को उभाड़ दिया जिन्होंने एक साल बाद भीषण रूप धारण कर लिया। 





स्वरूप रानी नेहरू 


७३ 
बरेली और देहरादून जेल में 


छः हफ्ते नैनी जेल में रहने के बाद मेरा तबादला बरेली ज़िला जेल को कर 
*$ [दिया गया। मेरी तन्‍्दुरुस्ती किर गड़बड़ रहने लगी । मुझे रोज़ बुखार हो 
आता था, जो मुझे बहुत नागवार भालम होता था। चार महीने बरेली में बिताने के 
बाद, जब गर्मी बहुत सख्त हुई तब फिर मेरा तबादला कर दिया गया । लेकिन इस मर्तबा 
मुझे बरेली के धुकाबले में एक ठडी जगह, हिमालय के पैरों तले, देहरादून जेल में 
भेजा गया । में वहाँ कोई साढ़े चौदह महीने, क़रीब-करीब अपनी दो साल की सज़ा के 
अखीर तक रहा | इस बीच में मेरा तबादला किसी दूसरी जगह नहीं हुआ । इसमें 
कोई शक नहीं कि जो लोग मुझसे मिलने आते थे उनसे और खतों के तथा उन चुने 
हुए अखबारों के ज्ञरिये से, जो मुझे पढ़ने को दिये जाते थे, मेरे पास ख़बरें पहुँच 
जाती थीं, फिर भी बाहर जो कुछ हो रहा था उससे ज्यादातर में अपरिचित ही रहा 
और ख़ास-खास घटनाओं के बारे में मेरी घारणायें बहुत धुंघली थी । 

इसके बाद जब में छुटा तब अपने ज्ञाती मामलों में और उस राजनैतिक 
स्थिति को ठीक करने में, जो मुझे छूटने पर मिली, लगा रहा । कोई पाँच महीने से कुछ 
ज्यादा की आज़ादी के बाद मे फिर जेल में बन्द कर दिया गया और अब तक यहीं 
हैँ । इस तरह पिछले तीन सालों में में ज्यादातर जेल में ही---और इसीलिए वाक़थात 
से बिलकुल दूर, अलग--रहा हूँ । इस बीच में जो कुछ हुआ उस सबकी तफसीलवर 
जानकारी हासिल करने का मुझे बहुत ही कम, नहीं के बराबर, मौका मिला है । 
जिस दूसरी गोलमेज-कान्फेन्स में गांधीजी शरीक हुए थे उसमे परदे के पीछे क्या-क्या 
हुआ इसकी बाबत मेरी जानकारी अब तक बहुत ही धुंघली है । इस मामले पर गांधीजी 
से बातचीत करने का अब तक मुझें कोई मौका ही नही मिला और न इसी बात का 
मौका मिला कि अब तक जो-कुछ हुआ हें उसके बारे में उनके या दूसरे साथियों के 
साथ बेठकर विचार करल। 

१९३२ और १९३३ के उन सालों के बारे में मेरी जानकारी इतनी काफ़ी नहीं 
है कि में अपने राष्ट्रीय-संग्राम के विकास का इतिहास लिख सक्‌। लेकिन चूँकि में 
रंगमंच को, उसकी पृष्ठभूमि को ओर अभिनेताओं को अच्छी तरह जानता था 
इसलिए जो बहुत-सी छोटी-छोटी बातें भी हुई उनको में अपने सहज शान से अच्छी 
तरह समझ सका । इस तरह में उस संग्राम की साधारण प्रगति के विषय में ठीक राय 


४०६ मेरी कहानी 


कायम कर सकता हूँ | पहले चार महीने के करीब तो सत्याग्रह की लड़ाई काफ़ी ज़ोर 
और हलल्‍्ले के साथ चली लेकिन उसके बाद धीरे-धीरे वह गिरती गई। बीच-बीच में 
वह फिर भड़क उठती थी। सीधी मार को लड़ाई क्रान्ति की पराकाष्ठा पर तो थोड़ी 
देर के लिए ही ठहर सकती हैं । वह एक जगह स्थिर नहीं रह सकती, वह था तो 
तेज़ होगी या नीचे गिरेगी । शुरू के जोश के बाद सत्याग्रह-संग्राम धीरे-धीरे ढीला 
पड़ता गया लेकिन उस हालत में भी वह बहुत वक्‍त तक चलता रहा। यद्यपि काँग्रेस 
गर-कानूनी क़रार दे दी गई थी फिर भी अ० भा० काँग्रेस का संगठन काफ़ी कामयाबी 
के साथ अपना काम करता रहा । अपने-अपने सूबे के कार्यकर्ताओं के साथ उसका 
ताल्लुक़ बना रहा । वह अपनी हिंदायतें मेजता रहा, सूबों से रिपोर्ट हासिल करता 
रहा और कभी-कभी उसने सूबों को आधथिक मदद भी दी । 

कम-ज्यादा कामयाबी के साथ सूबे के संगठन भी अपना काम चलाते रहे । जिन 
सालों में में जेल में बन्द था उनमें दूसरे सूत्रों में कया हुआ इस बात का मुझे ज्यादा 
पता नहीं लेकिन अपने छूटने के बाद मुझे युक्‍तप्रान्त के काम की बाबत बहुत-सी बातें 
मालूम हो गई । युकतप्रान्तीय काँग्रेस-कमिटी का दफ्तर १९३२ में पूरे साछ भर और 
१९३३ के बीच तक नियमित रूप से अपना काम करता रहा । यानी वह उस वक्‍त 
तक अपना काम चलाता रहा जब गांधीजी की सलाह मानकर कांग्रेस के तत्कालीन 
कार्यवाहक सभापति ने पहली मर्तंबा सत्याग्रह को मुल्तवी किया । इस डेढ़ साल में 
जिलों को अक्सर हिंदायतें भेजी जाती रही । छपी हुई या साइकिलोस्टायल से लिखी 
हुई पत्रिकायें बाक़ायदा जारी होती रही । समय-समय पर जिलों के काम की निगरानी 
होती रही और राष्ट्र-सेवा-संघ के कार्यकर्ताओं को भत्ता मिलता रहा। यह काम 
ज्यादातर जरूरतन छिपे तौर पर किया गया । लेकिन सूबा कांग्रेस-कमिटी के जो सेक्रेटरी 
दफ्तर के चार्ज में थे वह खुलेआम सेक्रेटरी की हँसियत से उस वक्‍त तक काम करते 
रहे जबतक उन्हें गिरफ्तार करके हटा न दिया गया । उसके बाद दूसरे ने उनकी 
जगह ले ली । 

१९३० और १९३२ के अपने तजुबें से हमें मालूम हुआ कि हिन्दुस्तान-भर में 
छिपे-छिपे खबरे लेने-देने के लिए संगठन का जालऊ-सा बिछाने का काम आसानी से 
किया जा सकता है। कुछ मुखालिफ़त होते हुए भी, बिना किसी खास कोशिश के 
बहुत अच्छा नतीजा निकला । छेकिन हममें से बहुतों को इस बात का भी खाल 
था कि छिपे-छिपे काम करने की बात सत्याग्रह की भावना से मेल नहीं खाती और 
सावेजनिक जाग्रति पर उसका बुरा असर पड़ता हें । बड़े और खुले जनता-आन्दोलन 
के एक छोटे-से जुद्ध के तौर पर यह काम फ़ायदे का था छेकिन उसमें हर वक्‍त यह 

खतरा बना रहता था कि कहीं छोटे-से और प्राय: बेकार के गुप्त काम ही जनता- 
आन्दोलन की जगह न ले लें । यह खतरा उस वक्‍त खास तौर पर बढ़ जाता था 
जब आन्दोलन गिर रहा हो | जुलाई १९३३ में गांधीजी ने सब तरह के छिपे कार्य 
को बुरा बताया । 

किसानों की लगानबन्दी की लड़ाई युक्‍तप्रान्त के अलावा, कुछ वक्‍त तक 
गुजरात और कर्नाटक में भी चलती रही । गुजरात और कर्नाटक, दोनों सूबों में ऐसे 
बहुत-से किसान थे जिन्होंने अपनी ज़मीन का मालिक होते हुए भी सरकार को 
मालगुज़ारी देने से इन्कार कर दिया और इसकी वजह से काफ़ी नुकसान उठाया । 
बेदसलियों और जायदाद की ज़ब्तियों से किसानों को जो तकलीफ़ पहुँची उसे कम 
करने और पीड़ितों की मदद करने के लिए काँग्रेस की तरफ़ से कुछ कोशिश की गई 
लेकिन वह लाज़िमी तौर पर नाकाफ़ी थी। युक्तप्रान्त मे तो यहाँ की काँग्रेस-कमिटी 
ने इस तरह मुसीबतज़्दा किसानों की मदद करने के लिए कोई कोशिश नहीं की। यहाँ 
का सवाल वहाँ से . कहीं ज्यादा बड़ा था। आसामी किसानों की तादाद किसान- 
जमींदारों की तादाद से कही ज्यादा हे, यहाँ का रक़बा भी बहुत बड़ा था, और सूबे 
की कमिटी के माली साधन भी दूसरे सूबों के मुकाबले में बहुत ही मह॒दृद थे । लड़ाई 
की बजह से जिन बीसियो हजार किसानों को नुक़सान पहुँचा उनकी मदद करना 
हमारे लिए बिलकुल ग़ैर-मुमकिन था और इसके अलावा हमारे लिए यह तय करना 
भी बहुत मृश्किक था कि हम इन्ही लोगों की मदद क्‍यों करें और इन लोगों में 
तथा उन लाखों लोगों में भेद-भाव केसे करें जिन्हें हमेशा भूखों मरने का डर बना 
रहता है । सिर्फ कुछ हज्ञार लोगों को मदद करने से मुसीबत और आपसी रंजिश 
खड़ी हो जाती । इसलिए हम लोगों ने यही तय किया कि हम किसीको रुपये-पसे 
की मदद न दें | हमने आन्दोलन के शुरू में ही यह बात सबको बता दी थी और किसान 
लोग हमारी बात के महत्व को अच्छी तरह समझते थे । किसी प्रकार को शिकायत 
या ऐतराज किये बिना उन्होंने जितनी तकलीफ सही उन्हें देखकर आश्चर्य होता था। 
जहाँतक हमसे हो सका वहाँतक हमने कुछ व्यक्तियों की अलबत्ते मदद करने की 
कोशिश की---खासतोर पर उन कार्यकर्ताओं की बीबियों और बच्चों की जो जेल गये 
थे। इस दुःखी मुल्क की ग़रीबी का यह हाल हैं कि एक रुपये महीने की मदद भी 
इन लोगों के लिए ईद्वरीय देन थी । 

युक्त प्रान्तीय काँग्रेस कमिटी गैर कानूनी करार देदी गई थी। फिर भी वह 
लड़ाई के दौरान में अपने वैतनिक कार्यकर्ताओं को जो थोड़ा बहुत भत्ता देती थी 
बराबर देती रही । और जब वे जेल चले गये,--जेल तो अपनी-अपनी बारी आने पर 


सभी गये थे---तब उनके परिवारों की मदद करती रही । हमारे बजट में इस मद का 
खर्च बहुत बड़ा था । इसके बाद परचों और पत्रिकाओं को छापने और उनकी कई 
कापियाँ निकालने का खचे था| यह खचे भी बहुत बड़ा था | सफ़र ख् भी खर्च की 
एक खास मद थी। इसके अलावा जो ज़िले ज्यादा ग़रीब थे उन्हे भी कुछ मदद दी 
जाती थी । एक जबरदस्त और सब तरह से मोर्चाबन्द सरकार के ख़िलाफ़ जनता की 
घमासान लडाई के इस वक्‍त मे इन सब ख्चो के और दूसरे ख़चों के बावजूद युक्‍त- 
प्रान्त्त की काँग्रेस कमिटी का जनवरी १९३२ से लेकर १९३३ के अगस्त के अखीर तक 
का थानी बीस महीने का कुल खं सिर्फ़ ६३०००) था; यानी क़रीब-करीब ३१५०) 
रुपया महीना । इस रकम में वह खर्च शामिल नही है जो इलाहाबाद, आगरा, कानपुर 
लखनऊ जैसी ज्यादा आसूदा और ज्यादा मज़बूत ज़िलों की कमिटीयो ने अलग किया । 
सूबे की हैसियत से १९३२ और १९३३ भर युक्‍तप्रान्त लड़ाई के मंदान में आगे ही 
रहा और मेरा खयाल हे कि हमने जो कुछ कर दिखाया उसे देखते हुए यह बात खास 
तौर पर ध्यान देने लायक है कि उसने कितना कम खर्च किया । इस छोटी सी रकम 
का मुकाबला उस रकम से करना बडा दिलचस्प होगा जो सूबे की सरकार ने सत्याग्रह 
को कुचलने के लिए खासतौर पर खचं की । यद्यपि मुझे ठीक-दीक तो नहीं मालूम है 
फिर भी मेरा खयाल हैँ कि कांग्रेस के कुछ दूसरे बड़े-बड़े सूबो ने हमारे सूबे से कहीं 
ज्यादा ख किया | लेकिन बिहार तो, कांग्रेस की दृष्टि में, अपने पड़ीसी युक्तप्रान्त से 
भी ज्यादा गरीब सूबा था; फिर भी लड़ाई में उसने जो हिस्सा लिया वह बहुत ही 
शानदार था । 

इस तरह धीरे-धीरे सत्याग्रह की लड़ाई कमज़ोर होती गई; लेकिन फिर भी वह 
चलती रही, मगर बिना विशेषताओं के नहीं । ज्यो-ज्यों दिन बीतते गये व्यों-त्यों वह 
आम लोगों की लड़ाई नहीं रही | सरकारी दमन की सख्नी के अलावा इस लड़ाई को 
सबसे पहली जबरदस्त चोट उस वक्‍त लगी जब सितम्बर १९३२ में गांधीजी ने 
पहले-पहल हरिजनों के सवाल पर अनशन किया । इस अनशन ने जनता में जागड्रति 
ज़रूर पैदा की लेकिन उसने उसे दूसरी तरफ मोड़ दिया । जब मई १९३३ में सत्याग्रह 
की लड़ाई मुल्तवी की गई तब तो वह व्यावहारिक रूप में आखिरी तौर पर मर गई । 
यों उसके बाद वह जारी तो रही लेकिन विचार में ही, आचार में नहीं । इसमें कोई 
शक नहीं कि अगर वह मुल्तवी न की जाती तो भी वह घीरे-घीरे खतम हो जाती। 
हिन्दुस्तान दमन की उग्रता और कठोरता से सुश्न हो गया था । कम-से कम उस वक्‍त 
तो तमाम राष्ट्र का घैये खत्म हो गया था और नया उत्साह महीं आ रहा था। 
वेयक्तिक रूप में तो अब भी ऐसे बहुत से लोग थे जो सत्याग्रह करते रह सकते 

थे लेकिन उन लोगों को कुछ-कुछ बनावटी वातावरण में काम करना पड़ता था । 

हम लोगों को जेल में रहते हुए यह बात अच्छी नहीं लगती थी कि हमारा 
महान आन्दोलन इस तरह धीरे-धीरे गिरता जाय । फिर भी हममें से शायद ही कोई 
यह समझता हो कि हमें झट कामयाबी मिल जायगी | यह ज़रूर हैं कि इस बात का 
कुछ-न-कुछ अवसर हमेशा ही था कि अगर आम लोग इस तरह उठ खड़े हों कि उन्हें 
कोई दबा ही न सके तो चमत्कारिक कामयाबी हो जाती । लेकिन हम ऐसे इत्तफाक 
पर भरोसा नहीं कर सकते थे । इसलिए हम छोग तो एक ऐसी लम्बी लड़ाई के 
लिए ही तैयार थे जो कभी तेज होती, कभी मद्दी पड़ती और बीच-बीच में कई भुछावो 
में पड़ जाती । इस लड़ाई से जनता को अनुशासन सिखाने में तथा एक विचार धारा 
का लगातार प्रचार करने में ज्यादा कामयाबी मिली । १९३२ के उन शुरू के दिनों 
में तो मे कभी-कभी इस ख़याल से डर जाता था कि कही हमें फौरन ही दिखावटी 
कामयाबी न मिल जाय क्योकि अगर ऐसा होता तो उसमें लाजडिमी तौर पर कोई 
राजीनामा होता जिसको बदौलत राज की बागडोर सरकार-परस्त और भौक़ा परस्त 
लोगों के हाथ में पहुँच जाती । १९३१ के तजुरुब ने हमारी आँखें खोल दीथों। 
कामयाबी तो तभी काम की हो सकती है जब वह ऐसे वक्‍त पर आवबे जबकि लोग 
आमतौर पर उसका फायदा उठाने के लिए काफ़ी मज़बूत हों ओर उसके बारे में उनके 
विचार साफ हों । यदि ऐसा न होगा तो आम लोग तो लड़ेगे और कुर्बानी करेंगे 
और जब कामयाबी का वक्‍त आवेगा तब ऐन वक्‍त पर दूसरे छोग बड़ी खूबी से आकर 
जीत के लाभ हड॒प लेगे। इस बात का भारी खतरा था क्योंकि खुद काँग्रेस के इस 
बारे में निश्चित विचार नही थे कि हम लोगों को किस तरह की सरकार या समाज 
कायम करना चाहिए। न इस बारे में लोगो को साफ-साफ़ कुछ सूझता ही था। सच- 
मुच कुछ कांग्रेसी तो कभी यह सोचते ही न थे कि सरकार की मौजूदा प्रणाली में 
कोई ज्यादा हेर-फर किया जाय । वे तो महज़ यह चाहते थे कि मौजूदा सरकार में 
ब्रिटिश या विदेशी अंश को निकाल कर उसकी जगह स्वदेशी छाप दे दीजाय । 

शुद्ध प्रकार के सरकार-परस्त' लोगो से तो हमें कुछ डर नहीं था क्योंकि उनके 
मजहब की सबसे पहली बात यह थी कि राज की तकित जिस किसी के हाथ में हो 
उसीके सामने सर झुकाया जाय । लेकिन यहाँ तो लिबरलों और प्रतिसहयोगियों तक ने 
ब्रिटिश सरकार की विचार धारा को करोब-करीब सोलहो आने मंजूर कर लिया था । 
समय समय पर वे जो थोड़ी-बहुत नुक्ताचीनी कर देते थे वह इसीलिए बिलकुल 
बेक/र और दो कौड़ी की होती थी। यह बात सबको अच्छी तरह मालूम थी कि ये 
लोग तो हर हारूत में कानून के पाबन्द थे और उसकी वजह से वे कभी सत्याग्रह का 

स्वागत नहीं कर सकते थे । लेकिन वे तो इससे कहीं ज्यादा आगे बढ़ गये और बहुत- 
कुछ सरकार की तरफ़ जा खड़े हुए । हिन्दुस्तान में सब किस्म की नागरिक आज़ादी 
का जो दमन हो रहा था उसे प्रायः चुप-चाप खड़े हुए और कुछ-कुछ डरे हुए दूर से 
तमाशबीनों की तरह देख रहे थे। असल में दमन का यह सवाल महज 
सरकार-द्वारा सत्याग्रह का मुकाबला किये जाने और उसके कुचले जाने का ही सवालहू 
नहीं था । वह तो तमाम राजनैतिक जीवन और सार्वजनिक हलूचलों को बन्द करने 
का सवाल था । लेकिन उसके खिलाफ़ शायद ही किसीने कोई आवाज़ उठाई हो । 
जो लोग मामूली तौर पर इन आज़ादियों के हामी थे वे सबके सब लड़ाई में जुटे हुए 
थे और उन लोगों ने राज की जबरदस्ती के सामने सर झुकाने से इन्कार करके उसकी 
सज्ञा भोगी | लेकिन बाक़ी के लोग तो बुरी तरह दब गये। उन्होंने सरकार की 
नुकक्‍्ताचीनी में चुं तक नही की । जब कभी उन्होनें बहुत ही नरम टीका-टिप्पणी की 
भी तो ऐसे लहज़े से मानो अपने कुसूर की माफ़ी मांग रहे हो ओर उसके साथ-साथ 
वे काँग्रेस की और उन लोगों की, जो सत्याग्रह की लड़ाई लड़ रहे थे, बड़ी निन्‍्दा भी 
करते थे । 

परिचमी देशों में नागरिकों की आज़ादी के पक्ष में मज़बूत लोकमत बन गया 
है । इसलिए वहाँ ज्योंही इनमें कमी की जाती हे त्योंही लोग बिगड़कर उसकी 
मुखालिफ़त करते है। (शायद अब यह वहाँ भी इतिहास की पुरानी बात हो गई है ।) 
उन मुल्कों में ऐसे लोगों की तादाद बहुत काफ़ी है जो खुद तो कड़ी ओर सीधी लड़ाई 
में हिस्‍सा लेने को तैयार नही होते लेकिन इस बात का बहुत काफ़ी खयाल रखते हैं 
कि बोलने और लिखने की आज़्ादी में, जल्सा करने और संगठन कायम करने की 
आज़ादी में, व्यक्तिगत और छापेखानो की आज्ञादी में किसी तरह की कमी न होने 
पावे । इनके लिए वे निरन्तर आन्दोलन करते रहते हे और इस तरह सरकार द्वारा 
उनके भंग किये जाने की कोशिशों को रोकने में मदद करते है । हिन्दुस्तान के लिबरलों 
का दावा है कि वे लोग कुछ हद तक ब्रिटिश लिबरलों की परम्परा पर चल रहे हैं 
हालांकि इन दोनो में नाम के अलावा और कोई बात एकसी नही है। फिर भी उनसे 
यह उम्मीद की जासकती थी कि इन आज़ादियों के इस तरह दबाये जाने पर वे कम- 
से-कम कुछ बौद्धिक विरोध ज़रूर करेंगे क्योंकि दमन का असर उनपर भी पड़ता 
था । लेकिन उन्होंने ऐसी कोई बात नही की । उन्होंने वॉल्टेअर की तरह यह नहीं कहा 
कि “आप जो कुछ कहते हैं उससे में कतई सहमत नहीं हूँ, लेकिन आपको अपनी बास 
कहने का हक़ है और आपके इस हक़ को में अपनी जान १२ खेलकर बचाऊँगा ।” 

शायद उनको इस बात के लिए दोष देना मुनासिब नहीं है क्योंकि उन लोगों ने 

आजादी या लोकतंत्र के रक्षक होने का दावा कभी नहीं किया और उन्हें एक ऐसी 
हालत का सामना करना पड़ा जिससे एक लफ्ज़ इधर-उधर होजाने पर वे मुसीबत 
में फेस सकते थे । हिन्दुस्तान में होनेवाले दमन का आज़ादी के उन पुराने आशिक़ों 
यानी ब्रिटिश लिबरलों और ब्रिटिश मदञ्दूर-दल के नये साम्यवादियों पर जो असर 
पड़ा उसे देखना ज्यादा मुनासिब मालूम होता हैं । हिन्दुस्तान में जो कुछ होरहा था 
वह काफ़ी तकलीफ़देह था । लेकिन वे उस सबको काफ़ी मज़े के साथ देखते रहे और 
कभी-कभी तो “मंचेस्टर गाजियन” नामके अखबार के संवाददाता के शब्दों में हिन्दुस्तान 
में “दमन के वैज्ञानिक प्रयोग” की कामयाबी पर उनकी खशी जाहिर हो जाती थी । 
हाल ही में ग्रेटब्रिटेन की राष्ट्रीय सरकार ने राजद्रोह का एक बिल पास करने की 
कोशिश की है। खास तौर पर लिबरलों और मज़दूर दलवालों ने इस बिल के 
ख़िलाफ़ और बातों के साथ इस बिना पर बहुत बावला मचाया है कि वह बोलने की 
आज़ादी को कम करता हैं और मजिस्ट्रेटों को यह अर्त्यार देता है कि वे तलाशी के 
वारण्ट निकालें । जब-जब में इन टीका-टिप्पणियों को पढ़ता तो में उनके साथ हमदर्दी 
करता था लेकिन साथ ही मेरी आँखों के सामने हिन्दुस्तान की तस्वीर नाच उठती 
और मुझे यह दिखाई देता कि यहाँ तो वाक़ई में जो क़ानून जारी है वे क़रीब-करीब 
उस कानून से सौगुने ज्यादा बुरे हे जिसे “ब्रिटिश-राजद्रोह-बिल” बनाने की कोशिश कर 
रहा हैं / मुस्से इस बात पर बड़ा आइचर्य होता था कि जिनके गले में इंग्लेड में 
मच्छर भी अटक जाता हूं वे हिन्दुस्तान में बिना चूं-चपड़ किये ऊँट को किस तरह 
निगल जाते हे । सचमुच मुझे ब्रिटिश लोगो की इस अद्भुत खूबी पर हमेशा आशचयें 
हुआ है जिससे कि वे अपने नेतिक पैमानों को अपने भौतिक स्वार्थों के अनुकूल बना 
लेते है और जिन कामों से उनके साम्राज्य बढ़ाने के इरादों को मदद मिलती है उन 
सबसमें उन्हें धर्म-ही-धर्म दिखाई देता हैं। आजादी और लोकतंत्र के ऊपर मुसोलिनी 
और हिटलर जो कुछ हमला कर रहे हैँ उसपर उन्हे बड़ा क्रोध आता है और बे निहायत 
ईमानदारी के साथ उनकी निंदा करते हें लेकिन उतनी ही ईमानदारी के साथ वे 
हिन्दुस्तान में आज्ञादी का छीना जाना ज़रूरी समझते हें और इस बात के लिए ऊँचे- 
से-ऊंचे नैतिक कारण पेश करते हैं कि इस आज़ादी के छीनने के काम में उनका अपना 
कोई स्वार्थ कतई नहीं है । जब हिन्दुस्तान में चारों तरफ़ आग लग रही थी और 
मर्दों तथा औरतों की अग्नि-परीक्षा हो रही थी तब यहाँ से बहुत दूर लन्दन में छंटे-चुने 
हजरात हिन्दुस्तान के लिए एक शासन-विधान बनाने को इकट्ठे हुए । १९३३ में 
तीसरी गोलमेज़-कान्फ्रेस्स हुई और उसके साथ-साथ कई कमिटियाँ बनी । यहाँ को 
असेम्बली के बहुत से मेम्बरों ने इन कमिटियों की मेम्बरी के लिए डोरे डाले जिससे 


ह्श्र मेरी काहनो 


वे निजी आनन्द के साथ सावंजनिक कर्तव्य का भी पालन करसकें। सार्वजनिक खर्चे 
पर हिन्दुस्तान से लन्दन को काफ़ी भीड़ गई । बाद को १९३३ में वह ज्वाइण्ट कमिटी 
हुई जिसमें हिन्दुस्तानियों ने असेसरों की तरह काम किया और इस मर्तेबा भी जो 
लोग गवाह के तौर पर गये उनको मेहरबान सरकार ने सफ़र खर्च अपने खज़ाने से 
दिया । बहुत से लोग फिर, हिन्दुस्तान की सेवा करने के सच्चे भावों से प्रेरित होकर 
सार्वजनिक ख़्च पर समुद्र पार गये और कहा जाता हे कि इनमें से कुछ ने तो ज्यादा 
सफर ख़्च मिलने के लिए कश्मकश भी की । 

हिन्दुस्तान के जनता-आन्दोलन का अमली-रूप देखकर डरे हुए स्थापित स्वार्थों 
के इन प्रतिनिधियों को, साम्राज्यवाद की छत्रछाया मे, लन्दन में इकट्ठा होते देखकर 
कोई आश्चर्य नही होना चाहिए | लेकिन हमारे अन्दर जो राष्ट्रीयता है उसको यह 
देखकर ज्ञरूर वेदना हुई कि जब मातृभूमि इस तरह की जिन्दगी और मौत की 
लड़ाई में लगी हुई हो तब कोई हिन्दुस्तानी इस तरह की हरकत करे । लेकिन एक 
दृष्टि से हममें से बहुतो को यह मालूम हुआ कि यह अच्छा ही हुआ, क्योंकि उसने 
हिन्दुस्तान में प्रतिगामी लोगों को हमेशा के लिए प्रगतिशील लोगों से अलग कर 
दिया । ( उस वक्‍त हम यही सोचते थे लेकिन अब मालम पह़ता है कि हमारा यह 
खयाल ग़लत था | ) इस छेटनी से जनता को राजनैतिक शिक्षा देने में मदद मिलती 
और सब लोगों के लिए यह बात और भी साफ हो जाती कि सिर्फ़ आजादी के 
जरिये से ही हम सामाजिक मसलों को हल कर सकते हे और जनता के सर का 
बोन्न हटा सकते हैं । 

लेकिन इस बात को देखकर अचरज होता था कि इन लोगों ने अपनी रोज- 
मर्रा की ज़िन्दगी में ही नही, बल्कि नैतिक और बोद्धिक दृष्टि से भी अपनेको हिन्दु- 
स्‍्तान की जनला से कितना अलग कर दिया है । ऐसी कोई कड़ी न थी जो इनको 
जनता से जोड़ती । ये न तो जनता को ही समझते थे न उनकी उस भीतरी प्रेरणा को 
ही जो उन्हे कुर्बानी करने और तकलीफे झेलने के लिए स्फूर्ति दे रही थी | इन नामी 
राजकाजियों की राय में असलियत सिर्फ एक बात में थी । वह थी ब्रिटिश साम्राज्य 
की वह ताकत जिससे लड़कर उसे हटाना गैर-मुमकिन है और इसलिए, जिसके सामने 
हमें खुशी से या बेबसी से अपना सर झुका देना चाहिए | इन लोगों को यह वात 
सूझती ही न थी कि भारत की जनता के सदभाव को अपने साथ लिये बिना हिन्दुस्तान 
के प्रश्न को हल करना या उसके लिए कोई वास्तविक जीवित विधान बनाना बिलकुल 
ग़ेर-मुमकिन था । मि० जे ० ए० स्पेंडर ने हाल ही में “हमारे समय का संक्षिप्त इतिहास” 
(॥ा०+ प्रांर०कए ० 007 (५४००) नामक जो किताब लिखी है उसमें १९१० की उस 


बरेली ओर देहरादून मैल में ४१३ 


आइरिश ज्वाइण्ट कास्फ्रेस्स की नाकामयाबी की चर्चा की गई हैं जिसने वैधानिक 
संकट को खतम करते की कोशिश की थी | उनका कहना हैं कि जो राजनैतिक नेता 
संकटकाल के बीच में विधान तलाश करने की कोशिश करते है उनकी दशा उन लोगों 
की सी होती है जो जब मकान में आग लगी हुई है तब उसका बीमा कराने की कोशिश 
करते हे । १९३२ और १९३३ में हिन्दुस्तान में जो आग लगी हुई थी वह उस आग 
से कही ज्यादा थी जो आयलेंण्ड में १९१० में लगी हुई थी और यद्यपि उस आग की 
ज्वालाये भलेही बुझ जायें फिर भी उसके सुलगते हुए भोले बहुत दिन तक रहेंगे और 
वे हिन्दुस्तान में स्वाधीनता के संकल्प की तरह गरम और कभी न बल्नेवाले होगे । 

हिन्दुस्तान की शासक-मण्डली में हिसा-भाव की जो बढ़ती दिखाई देती थी वह 
चकित कर देनेवाली थी । इस हिसा की परम्परा पुराती थी, क्योंकि ब्रिटिश लोगों 
ने हिन्दुस्तान पर राज ज्यादातर पुलिस-राज की तरह किया है । मुल्की हाक्िमों 
का भी सबसे ज़बदंस्त दृष्टिकोण फ़ोज़ी ही रहा है । उनकी हुकूमत में यह बात प्रायः 
हमेशा रही है जो विजित देश पर कब्जा करके पड़ी हुई गैर-मुखालिफ फौज की 
हुकूमत में रहती है । अपनी मौजूदा व्यवस्था को गम्भीर चुनौती मिलते ही उनकी 
यह मनोवृत्ति और भी ज्यादा बन गई | बगाल में और दूसरी जगह आतंकवादियों ने 
जो काण्ड किये उनसे इस हिसा को और भी खुराक मिली और आसकों को अपने 
हिसात्मक कार्यों के लिए थोड़ा-बहुत बहाना मिल्ठ गया । सरकार की नीति ने और 
तरह-तरह के आ्डिनेन्सों ने सरकारी अफसरो और पुलिस को इतने बेहिसाब अस्त्यार 
दे दिय्वे कि हिन्दुस्तान असल में एक पुलिस राज ही हो गया, जिसमे पुलिस के लिए न 
कोई रोक थी न पूछ । 

थोड़ा या बहुत मात्रा में हिन्दुस्तान के सभी सूबों को इस भीषण दमन की 
आग में होकर गुजरना पड़ा, लेकिन सरहदी सूबे और बंगाल को सबसे ज्यादा 
तकलीफ़ें झेलनी पड़ी । सरहदी मूबा तो हमेशा से मुख्यत. फौजी सूबा रहा हैं । उसका 
इन्तज़ाम अधं-फ़ौज्ी कायदों के मुताबिक होता है । युद्ध-कार्य के लिहाज़ से यो उसका 
बहुत महत्व पहले ही से था । अब लाल कुर्ती के आन्दोलन से तो सरकार एकदम 
धबड़ा गई। इस सूबे में अमन क़ायम करने के लिए' और 'झगड़ाल्‌ गांवों को' दुरुस्त 
करने के लिए फ़ौज्ञों की टुकड़ियां छोड़ी गई थी । हिन्दुस्तानभर में यह आम रिवाज 
हो गया था कि सरकार गाँव-के-गाँवों पर जुर्माना ठोक देती थी और कभी-कभी (ख़ास 
तौर पर बंगाल में) कस्बों पर भी । सज़ा के तौर पर पुलिस अक्सर गाँवों मे डाल दी 
जाती थी और जब पुलिस को अनाप-शनाप अख्त्यार हासिल थे और उन्हें रोकनेवाला 
कोई न था तब पुलिस की ओर से ज्यादतियाँ होना लाज़िमी था। हम छोगों 

को क़ानून और व्यवस्था के भंग और अव्यवस्था के नमूने खूब देखने को मिले। 

बंगाल के कुछ हिस्सों में तो बहुत ही गैर मामूली बातें दिखाई देती थीं। 
सरकार तमाम आबादी के--सही बात तो यह है कि हिन्दुओं की आबादी के--साथ 
दुश्मनों का-सा बर्ताव करती और बारह से छेकर पच्चीस बरस तक के हर शख्स को 
फिर चाहे वह मर्दे हो या औरत, लड़का हो या लड़की शनाख्त का कार्ड लेकर चलना 
पड़ता था । लोगों के झुंड-के-झुंड को देश निकाला दिया जाता था या नज़र बन्द कर 
दिया जाता थ। । उनकी पोशाक पर और उनके स्कूलों का नियमन सरकार करती 
थी । जब सरकार चाहती स्कूलों को बन्द कर देती | साइकिलो १२ चढ़ने की मनाही 
थी और कही आते-जाते वक्‍त पुलिस को अपने आने-जाने की इत्तिला देनी पड़ती थी। 
इसके अलावा दिन छिपे बाद घर से न निकलने के लिए और रात के लिए तथा दूसरी 
बातों के लिए क़ायदे और कानूनों की भरमार थी । फ़ौजें पेट्रोल करती थी, ताज़ीरी 
पुलिस तैनात करदी जाती थी और गाँव भर पर जुर्माने होते थे। बडे-बड़े रक़बे ऐसे मालूम 
पड़ते थे मानों उनपर हमेशा के लिए घेरा डाल लिया गया हो। इन क़सबों में 
रहनेवाले औरत-मर्दों की ऐसी कड़ी निगरानी होती थी कि उनकी हालत उन लोगों 
से बेहतर न थी जो छुट्टी के टिकिट लिये बिना आ-जा नहीं सकते इस बात का 
फ़ैसला करना मेरा काम नहीं है कि आया ब्रिटिश सरकार के दृष्टिकोण से यह सब 
अद्भुत क़ायदे क़ानून ज़रूरी थे या नहीं। अगर वे ज़रूरी नहीं थे तो सरकार पर यह 
भारी इलज़ाम आता हैं कि उसने सारे इलाक़े की आज़ादी को बेइज्ज़त करने, उनपर 
जुल्म करने और उन्हें भारी नुक़सान पहुँचने का भारी क्सूर किया । अगर वे ज़हरी 
थे तो बेशक हिन्दुस्तान में ब्रिटिश हुकूमत के बाबत यह अख़िरी फैसला है जिससे 
उसकी बुनियाद का पता लग जाता है । 

सरकार के हिसा के इस भाव ने जेलों मे भी हमारे लोगों का पीछा किया । 
क़ैदियों का अलग-अलग श्रेणियों में बेंटवारा एक फ़ा्स था और अक्सर उन लोगो को 
बेहद तकलीफ़ होती थी जो ऊंचे दर्जो में रक्‍्खे जाते थे। ये ऊँचे दर्ज बहुत ही कम 
लोगों को मिले और बहुत से मानी तथा मुदुल स्वभाव के मर्दों और ओरतों को ऐसी 
हालत में रहना पड़ा जो लगातार एक यन्त्रणा थी । ऐसा मालम पड़ता है कि सरकार 
की यह निश्चित नीति थी कि वह राजनैतिक क्रैदियों को मामूली कदियों से भी 
ज्यादा बुरी तरह रक्‍्खे | जेलों के इन्सपैक्टर जनरल ने तो यहां तक किया कि सब 
जेलों का नाम एक गुप्त गहती-चिट्ठी जारी की जिसमें यह कहा गया कि सत्याग्रही 
कैदियों के साथ कड़ाई का बर्ताव होना चहिए ।! 

१. इस गश्तो चिट्टी पर ३० जून १६३३ तारीक्ष पढ़ो थो ओर उसमें यह सिखा 

बेंतों की सज्ञा जेल की आम सज़ा हो गई । २७ अप्रैल १९३३ को भारत के 
उप-सचिव ने कामन-सभा में कहा कि “सर सेम्युअल होर को यह बात मालूम हैँ कि 
हिन्दुस्तान में १९३२ के सत्याग्रह से ताल्लुक़ रखनेवाले जु्मों के सिलसिले में कोई 
पाँचसौ शख्सों के बंत लगे हैं ।” इसमें यह बात साफ़ नही है कि आया उसमें वे छोग 
भी शामिल हैं जिनको जेलों में जेल के क़ायदे तोड़ने के लिए बंतों की सज्ञा दी गई । 
१९३२ में जेलों में बेंत लगने की ख़बरें जब हमारे पास अक्सर आने लगीं तब मुझे 
याद आई कि हम लोगों ने दिसम्बर १९३० में बेतों की सज़ा की एक या दो फूटकर 
मिसालों के विरोध में तीन दिन तक उपवास किया था । उस वक्‍त इस सज्ा की पाश- 
विकता से मुझे भारी चोट पहुँची थी और इस वक्‍त भी मुझे बार-बार चोट पहुँचती 
थी और मेरे दिल में बड़ी टीसें उठती थी लेकिन मुझे यह नहीं सूझा कि इस बार फिर 
उसके विरोध में अनशन करना चाहिए क्योकि मेने इस बार इस मामले में अपने को 
पहले से कही ज्यादा बेंबस पाया | कुछ समय के बाद मन पाशविकता के प्रति 
जड़-सा हो जाता है । किसी बुरी बात को आप ज्यादा देर तक जारी रखिए और 
दुनिया उसको आदी हो जायगी । 

हमारे आदमियो को जेल मे कडी से कड़ी मशक्कत दी गई जैसे---चक्की, कोल्डू 
वग्ेरा । और उनसे माफ़ी मगवाकर तथा सरकार के सामने यह अहद कराकर, कि 
हम आइन्दा ऐसा नही करेगे, उन्हे छुड़वाने के लिए, जहाँ तक हो सका वहाँ लक उनकी 
जिन्दगी हराम करने की, कोशिश की गई । क़ंदियों से इस तरह माफ़ी मंगवाना जेल 
के हाकिमों के लिए बड़े गौरव की बात मानी जाती थी | जेल में ज्यादातर सज़ायें 
उन लड़को ओर नौजवानों को भोगनी पड़ी जो घौस, दबाव और बेइज्ज्ती बरदाइत 
करने को तेयार न थे ये लड़के निहायत अच्छे और जीवटवाले थे। स्वाभिमान, 
जिन्दादिली तथा साहसी वृत्ति से भरे हुए इंगलेड के पब्लिक स्कूलों में इस तरह के 
लड़कों की बेहद तारीफें होती, उन्हें हर तरह की शाबाशी दी जाती । लेकिन यहाँ 
हिन्दुस्तान में उनकी युवकोचित आदक्वादिता और उनके स्वाभिमान ने उनके 
हथकडियाँ पड़वाई, उन्हें काल-कोठरियो मे बन्द करवाया और उनके बेत लगवाये । 

जेलो में हमारी महिलाओं की जिन्दगी तो ख़ास तौर पर दुःखमय थी। ऐसी 
हुआ थाः--“जेल के उपरिन्टेल्देल्टों और उसके मातहत कर्मचारियों के लिए 
इन्सपेक्टर जनरल इस बात पर जोर देते हैं कि सत्याग्रही कदियों के साथ उनके महज 
सत्याग्रही होने की वजह से रिआयती बर्ताव करने को कोई वजह नहीं है। इस दज के 
कीदियों को अपनी-अपनी जगहों में रखना चाहिए ओर उनके साथ स्पृब सख्ती से पेश 


आना चाहिए । 

दुःखमय कि उसका खयाल करने में भी तकलीफ़ होती है । ये स्त्रियाँ ज्यादातर मध्यम 
श्रेणी की थी जो छत्रछाया के जीवन में रहने की आदी थी और” उन तरह-तरह के 
दमनो और रिवाजों से सताई हुई, जो मर्दों ने अपने आधिपत्यवाले समाज में अपने 
फ़ायदे के लिए बनाये हे । इन स्त्रियो के लिए आज़ादी की पुकार हमेशा दुहरे मानी 
रखती थी और इस बात मे कोई शक नहीं कि जिस जोश और जिस ताक़त के साथ 
के आज़ादी की लड़ाई में कूदी उनका स्रोत उस घंधघली और लगभग अज्ञात लेकिन 
फिर भी उत्कट आकाक्षा में था जो उनके मन में घर की गुलामी से अपने को बचाने के 
लिए बसी हुई थी। इनमें से बहुत कम को छोडकर बाक़ी सबको मामूली कैदियों 
के दर्जे मे रक्‍ख्ा गया और उनको बहुत ही पतित साथियों के साथ और अक्सर उन्ही- 
की सी विनौनी हालत में रक्खा गया । एक मतेंबा में एक ऐसी बैरक में रक्‍्खा गया 
जो औरतो की बैरक से सटी हुई थी । दोनों के बीच में एक दीवार ही थी । औरतों के 
अहाते में, दूसरी क़ैदिनो के साथ-साथ कुछ राजनंतिक कंदिने भी थी और इनमे एक 
स्त्री वह थी जिसके घर में में एक मतंबा ठहरा था और जिसने गेरा आतिथ्य-सत्कार 
किया था | यद्यपि एक ऊँची दीवार हमें एक दूसरे से अलग कर रही थी तो भी वह 
उन बातो और गालियो को सुनने से नही रोक पाती थी जो हमारी साथिनों को 
कैदी-नम्बरदारिनों से सुननी पडती थी । इन्हे सुनकर मुझे बड़ा रज होता था । 

यह बात खास तौर पर ध्यान देने लायक है कि १०३० और १०३३ के 
राजन॑तिक कंदियों के साथ जो बर्ताव किया गया वह उससे कही ज्यादा बुरा था जो 
दो बरस पहले सन्‌ १९३० में किया गया था | यह बात महज़ जेल हाकिमों की सनको 
की वजह से नहीं हो सकती थी । इसलिए उसकी बाबत एक मात्र माकलछ नतीजा यही 
निकलता है कि यह सब सरकार की निश्चित नीति की वजह से हुआ | राजन॑तिक 
क़ैदियों के अलावा भी, युक्त प्रान्तीय सरकार के जेल के महकमे की यह तारीफ़ थी 
कि वह कैदियों के साथ इन्सानों का-सा बर्ताव करने की हर बात के सख्त खिलाफ़ 
होने के लिए मशहूर था | इस बात की ऐसी हमें एक मिसाल मिलो जिसके बारे में 
कोई शक हो ही नही सकता । एक मतंबा एक बहुत नामी जेल निरीक्षक हम लोगो 
के पास जेल में आये | यह महाशय बागी या हम लोगों की तरह राजद्रोह फँलानेवाले 
न थे बल्कि वह सर' थे | उनको सरकार ने खुश होकर खिताब दिया था। उन्होने हमसे 
कहा कि “कुछ महीने पहले मेने एक दूसरी जेल निरीक्षण किया था; और अपने 
निरीक्षण के नोट में यह लिख दिया था कि जेलर हुकूमत रखते हुए भी इन्सानियत से 
काम लेता है । उस जेलर ने मुझसे प्रार्थना की कि मेरी इन्सानियत की बावत कुछ न 
लिखिए क्योंकि सरकार की मण्डली भे इन्सानियत अच्छी निगाह से नहीं देखी जाती । 

लेकिन में अपनी बात पर अड़ा रहा, क्योंकि में कभी यह क़यास ही नहीं कर सकता था 
कि इस बात के पीछ जेलर को कुछ नुकसान पहुँच सकता हैं । नतीजा यह हुआ कि 
फौरन ही एक बहुत दूर कहीं कोने में पड़ी हुई एक जेल में जेलर का तबादला कर 
दिया गया, जो उसके लिए एक किस्म की सज्भा ही थी ।” 

कुछ जेलर खास तौर पर खूंखार थे और न्याय-नीति की परवा न करते थे । 
उनको खिताब दिये गये तथा उनकी तरक्की की गई । जेलों में बेईमानी और रिश्वत- 
खोरी तो इतनी चलती है कि शायद ही कोई उससे पाक-साफ़ रहता हो । लेकिन मेरा 
अपना और मेरे बहुत-से दोस्तों का तजुर्बा है कि जेल के कमचारियों में वही छोग सब- 
से ज्यादा बेईमान और रिश्वतखोर होते है जो आम तौर पर हुकूमत के बहुत जबरदस्त 
और सख्त हामी बनते हे । 

जेलों में और जेल से बाहर में खुशकिस्मत रहा हूँ और करीब-क़रीब जितने 
लोगो से मेरा वास्ता पड़ा उन सबने मेरे साथ इज्जत व शराफ़त का बर्ताव किया, उस 
हालत में भी जब कि शायद म॑ उसका पात न था । लेकिन जेल की एक घटता से मुझे 
और मेरे परिवारवालों को सख्त तकलीफ हुई । मेरी मां, कमला और मेरी लड़की 
इंदिरा इलाहाबाद जिला जेल में मेरे बहनोई रणजीत पण्डित से मिलने के लिए गई और 
वहाँ बिना कुसूर ही जेलर ने उनका अपमान किया और उन्हे जेल से बाहर घकेल 
दिया । जब मेने यह बात सुनी तो मुझे बड़ा रज हुआ और जब मुझे यह मालूम हुआ 
कि प्रान्तीय सरकार का रुख़ भी इस मामले में अच्छा नही है ततब्र मुझे भारी धक्का 
लगा । अपनी मा को जेल-अधिका रियो द्वारा अपमानित किये जाने की सम्भावना से 
बचाने के लिए मेने तय कर लिया था कि में किसीसे मुलाकात नहीं करूँगा । करीब- 
क़रीब सात महीने तक, जब में देहरादून जेल में था, मेने किसीसे मुलाक़ात नही की | 

हमें से दो का, मेरा ओर गोविन्दवललभ पन्‍त का, तबादला बरेली-जेल से 
हे देहरादून को साथ-साथ किया गया | कोई प्रदर्शन न होने पाये, इस बात का 
बचाव करने के लिए हम लोगों को बरेली में गाड़ी पर नहीं बिठाया गया। बल्कि 
बहाँ से ५० मील की दूरी पर एक रास्ते के स्टेशन पर ले जाकर वहाँ गाड़ी में बिठाया 
गया। हम लोग रात को चुपचाप मोटर मे लेजाये गये । कई महीने तक अलूुग 
जेल में बन्द रहने के बाद रात की उस ठंडी हवा में मोटर के सफर से हमें अनोखा 
आनन्द आया । 
बरेली-जेल से जाने के पहले एक छोटा-सा वाकया हुआ, जिसने उस वक्‍त तो 
भैरे दिल पर असर डाला ही लेकिन अबतक भी वह मेरी याद में तरोताज़ा हैँ। बरेली- 
पुलिस का सुपरिन्टेन्डेंट जो कि एक अग्रेज़ था, वहाँ मोजूद था और ज्योही में कार में 
बेठा त्योही उसने कुछ-कुछ सकुत्ाते हुए मुझे एक पैकेट दिया जिसमे, उसने मुझे 
बताया कि, जर्मनी के पुराने सचित्र मासिक पत्रों की कापियाँ थी। उसने कहा कि 
मेने सुना है कि आप जर्मन सीख रहे है इसलिए में थे मासिक पत्र आपके लिए ले 
आया हूँ । इससे पहले मेरी-उसकी मुलाकात कभी नही हुई थी और न उस दिन के बाद 
में आजतक उससे कभी मिला। में उसका नाम भी नहीं जानता । लेकिन मेरे दिल पर 
उसके स्वेच्छा-प्रेरित सौजन्य का और उस क्ृपा-भाव का, जिसने उसे इसकी प्रेरणा की, 
बहुत असर पड़ा और अपने मन में में उसके प्रति बहुत ही कृतज्ञ हुआ । 
आधी रात के उस रब सफर मे मे अंग्रेजों और हिन्दुस्तानियों, शासको और 
श[सितों, सरकारी और ग्ैर-सरकारी लोगो, सत्ताधारियों और उन लोगो के कि जिन्हें 
उनके हुबम मानने पड़ते हे, आपसी ताल्लकात के बारे में तरह-तरह की बातें सोचता 
रहा । इन दोनो वर्गों के बीच में केसी गहरी खाई है, और ये दोनों एक-दूसरे पर 
कितना शक कर रहे है तथा एक-दूसरे को कितना नापसद करते है ? लेकिन इस 
अविदवास और नापसंदी से भी ज्यादा बडी बात एक दूसरे की बाबत नाजानकारी है । 
इसी नाजानकारी की वजह से दोनों एक-दूसरे से इरते है और एक-दूसरे की मौजूदगी 
में हर वक्‍त चौकन्ने रहते हैं । हरेक को दूसरा शख्स कुछ अनमना, छिचा हुआ और 
मित्र-भाव से हीन मालूम होता है और दोनों में एक भी यह नहीं महसूस करता कि 
इस आवरण के अन्दर शिष्टता और सोजन्य भी हैं। अग्रेज हिन्दुस्त।न पर राज करते हूँ 


जैल में मानसिक उतार-चढ़ाव - ४१६ 


और लोगों को सहायता तथा सहारा देने के साधनों की उन्हें कमी नहीं हैं। इसलिए 
उनके पास मौकापरस्त और नौकरियों की तलाश में गिड़गिड़ाते फिरनेवाले लोगों की 
भीड़ पहुँचा करती है। हिन्दुस्तान के बारे में अपनी राय वे इन्ही भद्दे नमूनों से बनाते 
है । हिन्दुस्तानियों ने अंग्रेजों को सिर्फ़ हाकिमों की ही हँसियत से काम करते देखा है 
और इस हैसियत से काम करते हुए उनमें सोलहों आने मशीन की-सी हृदयहीनता होती 
है और वे सब मनोविकार होते हैं जो स्थापित स्वार्थ रखनेवालों में अपनी रक्षा करने 
की कोशिश करते वक्‍त होते है । एक व्यक्ति की हँसियत से और अपनी मौज के मुता- 
बिक काम करनेवाले शख्स के बर्ताव में और उस बर्ताव में, जिसे एक शख्स हाकिम की 
या सेना की एक इकाई की हँसियत से करता है, कितना फकक होता हैं? फौजी जवान तो 
अकड़कर अटेन्शन होते वक्‍त अपनी इन्सानियत को फेंक देता हैँ और एक मशीन की 
तरह काम करते हुए उन लोगों पर निशाना ताककर उन्हें मार गिराता है, जिन्होंने 
उसका कभी कोई नुकसान नहीं किया । मैने सोचा कि यही हाल उस पुलिस अफसर 
का है, जो एक शख्स की हैसियत से बेरहमी का कोई काम करते हुए झिझकेगा 
लेकिन दूसरे ही दिन बेकयूर लोगों पर लाठी-चा्ज करा देगा। उस वक्‍त वह अपनेको 
एक व्यक्तिति के रूप में नहीं देखता और न बह उस भीड़ को ही व्यवितयों की शक्ल में 
देखता है जिन्हें वह डडों से मारता है या जिनपर वह गोली चलाता है । 

ज्योंही कोई शख्स दूसरे पक्ष को भीड़ या समूह के रूप में देखने लगता है, त्योंही 
दोनों को मिलानेवाली इन्सानियत की कड़ी गायब हो जाती है । हम लोग यह भूल 
जाते है कि भीड़ में बही शख्स, मर्द और औरत ओर बच्चे होते हे, जिनमें मुहब्बत 
और नफ़रत के भाव होते है तथा जो तकलीफ महसूस करते हे । एक औसत अंग्रेज 
अगर साफ-साफ़ बात कहे तो यह मजूर करेगा कि हिन्दुस्तानियों में कुछ आदमी 
काफ़ी भले भी हे; लेकिन ये लोग तो अपवाद-स्वरूप हें, और कुल मिलाकर तो 
हिन्दुस्तानी एक घिनौने लोगो की भीड़ भर हे। औसत हिन्दुस्तानी भी यह मंजूर 
करेगा कि कुछ अंग्रेज़ जिन्हे वह जानता हैँ तारीफ के क़ाबिल हैं, लेकिन इन थोड़ें-से 
लोगों को छोड़कर बाकी के अंग्रेज़ बड़े ही घमंडी, पाशविक और सोलहों आने बुरे 
आदमी है । यह बात कैसी अजीब हैं कि हर शख्स दूसरी क़ौम की बाबत अपनी 
राय किस तरह बनाता हैं ? उन लोगो के आधार पर नही जिनके वह ससगें में आता 
है, बल्कि उन दूसरे लोगों के आधार पर जिनके बारे में या तो वह कुछ नही जानता 
या कुछ नहीं के बराबर ही जानता हैं । 

जाती तौर पर तो में बड़ा खुशकिस्मत रहा हूँ और क़रीब-क़रीब हमेशा ही 
मेरे साथ सब लोग शराफ़त से पेश आये हैं, फिर चाहे वे अग्नेज़ हों या मेरे अपने 

देश-भाई । मेरे जेलरो और उन पुलिसमँनों ने भी, जिन्होंने मुझे गिरफ्तार किया या 
जो मुझे कैदी की हैसियत से एक जगह से दूसरी जगह ले गये, मेरे साथ मेहरबानी 
का बर्ताव किया और इस इन्सानियत की पुट की वजह से मेरे जेल-जीवन के संघर्ष की 
कटुता और तीब्रता बहुत कुछ कम हो गई थी । यह कोई अचरज की बात नहीं 
हैं कि मेरे अपने देश-भाइयों ने मेरे साथ अच्छा बर्ताव किया, क्‍योंकि उनमें तो एक 
ह॒द तक मेरा नाम हो यया था और में उनमें लोकप्रिय था। पर अंग्रेजों के लिए भी में 
एक व्यक्ति था, सिफ़े भीड़ का एक हिस्सा ही नहीं। मेरा खयाल है कि इस बात ने 
कि मेने अपनी तालीम इंग्लैण्ड में पाई और ख़ास तौर पर इस बात ने कि में इंग्लैण्ड 
के एक पब्लिक स्कूल में रहा, मुझे उनके नज़दीक ला दिया और इन कारणों से वे 
मुझे कम-बढ़ अपने ही नमूने का शाइस्ता आदमी समझे बिना नही रह सकते थे, फिर 
चाहे उन्हे मेरे सार्वजनिक काम कंसे ही उलटे क्‍यों न मालूम पड़ । जब में अपने इस 
बर्ताव का मुक़ाबिला उस ज़िन्दगी से करता हूँ जो मेरे ज्यादातर साथियों को भोगनी 
पड़ती थी, तब मुझे अपने साथ होनेवाले इस विशेष अच्छे बर्ताव पर कुछ शर्म और 
जिल्लत-सी महसूस होती है । 

ये जितने सुभीते मुझे मिले हुए थे उन सबके होते हुए भी जेल जेल ही थी और 
कभी-कभी तो उसका पीड़क वातावरण प्राय: असह्य हो जाता था। उसकी हवा खुद 
हिंसा, कमीनेपन, रिश्वतखोरी और झूठ से भरी हुई थी । वहाँ कोई गालियाँ देता था 
तो कोई मिड़गिडाता था। तुनक-मिज्ञाजवाले हर शख्स को लगातार मानसिक सन्ताप 
में रहना पड़ता था, कभी-कभी ज़रा-ज़रासी बातों से ही लोग उखड़ जाते । चिट्ठी 
में कोई ख़राब ख़बर आ जाती या अखबार में ही कोई बुरी खबर निकलती तो हम 
लोग कुछ देर के लिए गुस्से या फ़िक्र से बड़े परेशान हो जाते थे । बाहर तो हम लोग 
हमेशा काम में लगकर अपने दुखों को भूल जाते थे ॥ वहाँ तो तरह-तरह की 
दिलचस्प बातों और कामों की वजह से शरीर और मन की समतौलता कायम रहती 
थी | जेल में ऐसा कोई रास्ता नहीं था | हम लोग ऐसा महसूस करते थे थानों हम 
बोतल में बन्द कर दिये गये हों और दबाकर रख दिये गये हों और इसलिए जो कुछ 
होता उसकी बाबत लाज़िमी तौर पर हमारी राथ इकतरफा और कुछ हृ॒द तक तीड़ी- 
मरोड़ी हुई होती थी | जेल में बीमारी खास तौर से दु.खदायी होती है । 

फिर भी मेंने अपनेको जेल की रोज़मर्रा की ज़िन्दगी का आदी बना लिया, 
और शारीरिक कसरत तथा कड़ा मानसिक काम करके मेने अपनेको ठीक-ठीक रक्‍्खा। 
काम और कसरत की बाहर कुछ भी कीमत हो, जेल में तो वे लाज़िमी थे। क्योंकि 
उनके बिना वहाँ कोई अपने मानसिक और शारीरिक स्वास्थ्य को क्रायम नहीं रख 

सकता । मेने अपना एक टाइम-टेबल बना लिया था, जिसका में सल्ती के साथ 
पालन करता था । मिसाल के लिए, अपनेको बिलकुल ठीक रखने के लिए, में रोड 
हजामत बनाता था (हजामत के लिए मुझे सैफ्टी रेज़र मिला हुआ था ) । मेंने इस 
छोटी-सी बात का ज़िक्र इसलिए किया है कि आम तौर पर लोगों ने इन आदतों को 
छोड़ दिया और वे कई बातों में ढीले पड़ गये थे। दिनभर कड़ा काम करने के बाद 
शाम को में खूब थक जाता और मज़े से नींद का स्वायत करता । 

इस तरह दिनों के बाद दिन, हफ्तों के बाद हफ्ते और महीनों के बाद महीने 
गुज़र गये । कभी-कभी ऐसा मालूम पड़ता था कि महीना बुरी तरह चिपक गया हैं और 
वह ख़त्म ही नहीं होना चाहता । और कभी-कभी तो में हर चीज़ और हर शख्स से 
ऊब जाता, सबपर ग़स्सा करता, सबसे खीज उठता, फिर वे चाहे जेल के मेरे साथी 
हो और चाहे जेल के कर्मचारी । ऐसे वक्‍त पर में बाहर के लोगों पर भी इसलिए 
खीज उठता था कि उन्होने यह काम क्‍यों किया या यह काम क्यो नही किया ? ब्रिटिश- 
साम्राज्य से तो हमेशा ही खीजा रहता था । लेकिन ऐसे वक्‍त पर औओरों के साथ-साथ 
और सबसे ज्यादा, में अपने ऊपर भी खोज उठता था। इन दिनों में बहुत चिड़चिडा 
भी हो जाता, और जेल की ज़िन्दगी में होनेवाली ज़रा-ज़रा-सी बातों पर बिगड़ 
उठता था। खुशक़िस्मती यह थी कि मेरा मिजाज ज्यादा दिनों तक ऐसा नहीं 
रहता था | 

जेल में मछाकात का दिन बड़ी खुशी का दिन होता था । हम लोग मुलाक़ात के 
दिनों की कसी रूवाहिश करते थे ? उनके लिए कैसा इन्तज़ार करते थे तथा उनके 
लिए दिन गिना करते थे । लेकिन मुलाक़ात की खुशी के बाद उसकी अनिवायं प्रति- 
क्रिया भी होती और फिर शून्‍्यता और अकेलेपन का राज हमारे दिल में छा जाता । 
अगर, जैसा कि कभी-कभी होता था, मुलाकात कामयाब नही हुई, इसलिए कि मुझे 
कोई ऐसी ख़बर मिली जिससे में बिगड गया या और कोई अन्य ऐसी ही बात हुई, तो 
में बाद को बहुत ही दुःखी हो जाता था । हाँ, मुलाकात के वक्‍त जेल के कमंचारी तो 
मौजूद रहते ही थे। लेकिन बरेली में तो दो या तीन मतंबा उनके साथ-साथ 
सी० आई० डी० का आदमी भी हाथ में कांगज और पेन्सिल लिये मौजूद रहा, जो 
हमारी बातचोत के क़रीब-क़रीब हरेक हरफ़ कौ बड़े उत्साह से लिख रहा था। 
यह बात मुझे बहुत ही नागबार मालूम हुई और ये मुलाकातें बिलकुल बेकार गईं । 

पहले इलाहाबाद-जेल में मुलाकात करते हुए और उसके बाद सरकार की तरफ 
से मेरी माँ और पत्नी के साथ जो बर्ताब हुआ था उसकी वजह से मैंने मुलाकातें 
करना बन्द कर दिया था । क़रीब-करोब सात महीने तक मेने किसीसे मुलाक़ात नहीं 

की । मेरे लिए यह वक्‍त बहुत ही मनहूस था और जब इस वक्‍त के बाद मैने यह तय 
किया कि मुझे मुलाक़ात करता शुरू कर देना चाहिए और उसके फलस्वरूप जब मेरे 
लोग मुझसे मिलने आये तब में आनन्द से झूमने छगा था। मेरी बहन के छोटे-छोटे 
बच्चे भी मूझसे मिलने को आये थे। उनमें से एक छोटा-सा बच्चा मेरे कन्धों पर चढ़ने 
का आदी था। यहाँ भी जब उसने मेरे कन्धे पर चढ़ना चाहा तो मेरे भावों का बांध टूट 
गया । सानवो संसगे के लिए एक लम्बी चाह के बाद गृह-जीवन के इस स्पशे से में 
अपने को सम्हाल न सका । 

जब मैंने मुलाक़ात करना बन्द कर दिया था तब घर से या दूसरी जेलों से 
आनेवाले ख़त (क्योंकि मेरी दोनों बहनें जेल में थी) जो हमें हर पन्द्रहवें दिन मिलते 
थे और भी कीमती हो गये, और में उनकी बाट बड़ी उत्सुकता से देखा करता था। 
आम मुकरंरा तारीख़ को कोई खत न आता तो मुझे बड़ी चिन्ता सवार हो जाती । 
लेकिन साथ ही जब ख़त आते तब मुझे उन्हें खोलते हुए डर-सा लगता था। में उनके 
साथ उसी तरह खिलवाड़ करता जिस तरह कोई इत्मीनान के साथ आनन्द की चीज़ से 
करता है । साथ ही मेरे मन में कुछ-कुछ यह डर भी रहता था कि कही खत में कोई 
ऐसी खबर या बात न हो कि मुझे दुःख हो । जेल में खतो का आना या जेल में खत 
लिखना दोनों ही वहाँ के शान्तिमय ओर स्थिर जीवन में खलल डालते थे । वह मन 
में भावों को जगाकर बेचनी पैदा करता था और उसके बाद एक था दो दिन तक 
मन दुचित्ता हो जाता ओर उसे रोजमर्रा के काम में जुटाना मुश्किल हो जाता था । 

नैनी और बरेली जेल में तो मेरे बहुत-से साथी थे। देहरादून में गुरू-शुरू में 
हम सिर्फ़ तीन ही थे। में, गोविन्दवल्लम पत्त और काशीपुर के कुंवर आनन्दर्सिह । 
लेकिन पन्तजी तो कोई दो महीने बाद छोड़ दिये गये, क्योंकि उनकी छ. महीने की सज्ञा 
खत्म हो गई थी । इसके बाद हमारे दो और साथी हमसे आ मिले थे । लेकिन जनवरी 
१९३३ लगी ही थी कि मेरे सब साथी चले गये ओर में अकेला ही रह गया । अगस्त 
के अखीर में जेल से छूटने तक, करीब-क़रीब आठ महीने तक, देहरादून-जे में में बिलकुल 
अकेला रहता था । हर रोज्ञ कुछ मिनट तक किसी जेल-कमंचारी के अलावा कोई ऐसा 
नथा जिससे में बात-चीत भी कर लिया करता । क़ानून की रू से यह तनहाई न थी । 
लेकिन वह उससे मिलती-जुलती थी। इसलिए ये बड़ी मनहूसी के दिन रहे । खुश- 
किस्मती से इन दिनों मेने मुलाकात करना शुरू कर दिया था। उनसे मेरा दुःख कुछ 
हलका हो गया था । मेरा खयाल है कि मेरे साथ यह खास रिआयत की गई थी जो 
मुझे बाहर से भेजे हुए ताजे फूल लेने की और कुछ फ़ोटो रखने की इजाजत थी । 
इन बातों से मुझे काफ़ी तसल्‍ली मिलती थी! मामूली तौर पर कंदियों को फूल या 

फ़ोटो रखने की इजाजत नही है। कई मौकों पर मुझे वे फूल नहीं दिये गये जो बाहर 
से मेरे लिए लाये गये थे । अपनी कोठरियों को खुशनुमा बनाने की हमारी कोशिशों 
रोकी जाती थीं । मुझे याद है कि मेरे एक साथी ने, जो मेरे पड़ौस की कोठरी में रहता 
था, अपने शीशे, कंघे वगरा चीज़ों को जिस तरह सजाकर रक्‍खा था उसपर जेल के 
सुपरिन्टेण्डेण्ट ने ऐतरांज़ किया था। उनसे कहा गया कि वह अपनी कोठरी को आकर्षक 
और “विलासिता-पूर्ण नहीं बना सकते। विलासता की ये चीज़ें थी--दाँतों का 
एक ब्रश, दाँतों का एक पेस्ट, फाउण्टेनपेन की स्याही, सिर में लगाने के तेल की बोतल, 
एक ब्रश और कंघी, और शायद एक या दो छोटी-छोटी चीज़ें और । 

जेल में हम लोग जिन्दगी की छोटी-छोटी चीज़ों की कीमत को समझने लगे थे । 
वहाँ तो हमारा सामान इतना कम होता था और उसे हम न तो आसानी से बढ़ा ही 
सकते थे न उसकी जगह दूसरी चीजे ही मगा सकते थे, इसलिए हम उसे बड़ी 
होशियारी से रखते थे, और ऐसी इक्की-दुक्की छोटी-छोटी चीज़ों को बटोर कर रखते 
थे जिन्हें जेल से बाहर की दुनिया में हम रद्दी की टोकरी में फेंका करते थे । इस 
प्रकार जब हमारे पास मिलकियत रखने को कोई चीज़ नहीं होती तब भी तो 
जायदाद और मिलकियत का खयाल हमारा पीछा नही छोड़ता ! 

कभी-कभी जिन्दगी की मुलायम चीज़ों के लिए शरीर अकुला उठता, शारीरिक 
सुख-भोग, आनन्दप्रद अड़ौस-पड़ौस, दोस्तो के साथ दिलचस्प बातचीत और बच्चों के 
साथ खेलने की इच्छा ज्ञोर पकंड जाती थी । किसी अख़बार में किसी तस्वीर 
या फ़ोटो को देखकर पुराना जमाना सदेह सामने आ खड़ा होता--उन दिनों की बातें 
जब जवानी में किसी बात की फिकर न थी । ऐसे वक्‍त पर घर की याद की बीमारी 
बुरी तरह जकड़ लेती और वह दिन बड़ी बेचेनी के साथ कठता ! 

में हर रोज्ञ थोड़ा-बहुत काता करता था, क्योकि मुझे हाथ का कुछ काम करने 
से तसलली मिलने के साथ-साथ बहुत ज्यादा दिमागी काम से कुछ छुट्टी भी मिल जाती 
थी । लेकिन मेरा खास काम लिखना और पढ़ना ही था । में जिन-जिन किताबों को 
पढ़ना चाहता था वे सब तो मुझे मिल नहीं पाती थी, क्योंकि उनपर रोक थी और के 
सेंसर होती थीं। किताबों को सेंसर करनेवाले लोग हमेशा अपने काम के योग्य नहीं 
होते थे । स्पेगलर की ॥00८॥॥6 ० ४० ए/७४५४ नामक किताब इसलिए रोक ली गई 
थी कि उसका नाम खतरनाक और राजद्रोहात्मक मालूम होता था । लेकिन मुझे इस 
सिलसिले में किसी क्रिस्म की शिकायत नही करनी चाहिए । क्योंकि कुल मिलाकर 
मुझे तो सभी क्रिस्म की किताबें मिल जाती थीं। ऐसा मालूम पड़ता है कि इस मामले 
में भी मेरे साथ खास रिआयत होती थी, क्योंकि मेरे बहुत से साथियों को, जो ए० 

क्लास में रक्‍्खे गये थे, प्रचलित विषयों पर किताज्ं मँगाने में बड़ी मुश्किलों का सामना 
करना पड़ता था । मुझसे कहा गया है कि बतारस की जेल में तो सरकार का दवेत- 
पत्र (७७ 7४9०) भी नहीं दिया गया, जिसमे खुद सरकार की विधान-सम्बन्धी 
तजवीजें थी, क्योकि उसमें राजनेतिक बातें थीं। ब्रिटिश अधिकारी घामिक पुस्तकों 
और उपन्यासों की तहेदिल से सिफारिश करते थे। यह बात आश्चर्यजनक है कि धर्म 
का विषय ब्रिटिश सरकार को कितना प्यारा लगता है और वह हर क़रिस्म के मजहब 
को कितनी निष्पक्षत। के साथ आगे बढ़ाती है ! 

हिन्दुस्तान में जब कि मामृली-से-मामूली नागरिक-स्वतंत्रता भी छीन ली गई हो 
तब क़रैदियों के हकों की बात करना बिलकुल बे-मौजूँ मालम होता है । फिर भी यह 
मामला ऐसा है जिसपर गौर किया जाना चाहिए । अगर कोई अदालत किसी आंदमी 
को कैद की सज़ा दे देती हैं तो क्या उसके मानी यह है कि उसके शरोर ही नही उसका 
मन भी जेल में ठ्स दिया जाय ? चाहे कंदियों के शरीर भले ही आज़ाद न रहें पर 
क्या वजह हैं कि उनका दिमाग आजाद न रहे ? हिन्दुस्तान की जेलो का इन्तज़ाम जिन 
लोगों के हाथ मे है वे तो अवश्य ही इस बात को सुनकर घबरा जावेगे, क्योकि नये 
खयालातों को हासिल करने और लगातार विचार करने की उनकी शक्ति मामूली 
तौर पर महदूद हो जाती हैं । यों तो सेंसर का काम हर वक्‍त बुरा होता हैं और साथ 
ही पक्षपात-पूर्ण तथा बेहुदा भी, लेकिन हिन्दुस्तान में तो वह बहुत-से आधुनिक 
साहित्य और आगे बढ़े हुए पत्र-पत्रिकाओ से हमें वचित रखता है । जब्त की हुई किताबों 
की फेहरिस्त बहुत बड़ी हैं और वह दिन-पर-दिन बढती ही जा रही है । इस सबके 
अलावा क़ंदी को तो एक और सेंसरशिप का भी सामना करना पड़ता है। और इस 
तरह उसके पास वे बहुत-सी किताबे तथा अखबार भी नहीं पहुँच पाते जिन्हें वह क़ानून 
के मुताबिक बाहर खरीदकर पढ़ सकता हेँ। 

कुछ दिनों पहले यह सवाल सयुक्तराज्य अमेरिका के न्यूयॉर्क शहर की मशहूर 
सिंगसिंग-जेल के सिलसिले में उठा था। वहाँ कुछ कम्यूनिस्ट अखबार रोक दिये गये 
थे। अमेरिका के शासकवर्ग में कम्यूनिस्टों के खिलाफ़ बहुत ज्ोर के भाव है, लेकिन 
यह सब होते हुए भी वहाँ की जेल के अधिकारी इस बात के लिए राज्जी हो गये कि 
जेल के बाशिन्दे जिस किताब व अख़बार को चाहें मंगाकर पढ़ सकते हैं, फिर चाहे 
ये अख़बार व पतन्निकायें कम्यूनिस्ट मत की ही क्‍यों न हों ? वहाँकी जेल के वार्डन ने 
सिर्फ कार्टूनों को रोका, जिन्हें वह भड़कानेवाला समझता था । 

हिन्दुस्तान की जेलों में दिमागी आज़ादी पर गौर करने का यह सवाल कुछ हद 
तक बेहूदा मालूम होता हैं जबकि, जैसा कि हो रहा है, ज्यादातर क़ैदियों को कोई भी 

अखबार या लिखने का सामान नहीं दिया जाता । यहाँ तो सवाल सेन्सरशिप या देख- 
भाल का नहीं है बल्कि बिलकुल इनकारी का है। क़ायदों के मुताबिक तो सिर्फ ए० क्लास 
के और बंगाल में अव्वल डिवीज़न के कैदियों को ही लिखने का सामान दिया जाता 
है। इनमें से भी सबको रोज़ाना अखबार नहीं दिया जाता । जो रोजाना अखबार दिया 
जाता है वह भी सरकार की पसन्द का हैं। बीो० और सी० क्लास के कंदियों के लिए 
लिखने के सामान की कोई ज़रूरत नहीं समझी जाती, चाहे वे राजनैतिक हों या गैर- 
राजनैतिक । बी० क्लासवालों को कभी-कभी बहुत खास रिआयत के तौर पर लिखने 
का सामान दे दिया जाता है और यह रिआयत अक्सर वापस ले ली जाती हूँ । 
ग़ालिबन दूसरे कैदियों के मुक़ाबिले में ए० क्लास के कंदियों की तादाद हज़ार पीछे एक 
बैठेगी । इसलिए हिन्दुस्तान में कैदियों की तकलीफ़ों पर गौर करते हुए उनका ख़याल न 
किया जाथ तब भी कोई हज नहीं | लेकिन यह बात याद रखनी चाहिए कि इन खास 
रिआयतवाले ए० क्लास के कंदियों को भी किताबो और अखबारों के मामले में उतने 
हक नही हासिल हे जितने कि ज्यादातर सभ्य देशों में मामूली कंदियों को हासिल हैं । 
बाकी लोगों को-एक हजार में ९९९ को-एक वक्‍त में दो या तीन किताबें ही 
दी जाती है, लकिन हालत ऐसी है कि वे इस रिआयत से भी पूरा-पूरा फ़ायदा नहीं 
उठा पाते । कुछ लिखना या जो-कुछ किताब पढ़ी जाय उसका नोट लेना तो ऐसा 
खतरनाक मन-बहलाव समझा जाता हूँ जो उन्हें हरगिज न करना चाहिए। दिमागशी 
तरक्की का इस तरह जान-बूझकर रोका जाना एक अजीब ओर मजेदार बात है। 
किसी क़ैदी को सुधारने और योग्य नागरिक बनाने के खयाल से तो उसके दिमाग 
पर ध्यान देकर उसे दूसरी तरफ लगाना उचित हैँ । पढ़ा-लिखाकर उसे कोई घन्धा 
सिखा देना चाहिए । लेकिन शायद हिन्दुस्तान में जेल के हाकिमों को यह बात यूझी 
ही नही । और युक्तप्रान्त में तो उसका खास तौर पर अभाव ही दिखाई देता है। 
हाल में जेलो में लड़कों और नौजवानों को थोड़ा लिखना-पढ़ना सिखाने की कुछ 
कोशिशें की गई हूँ । लेकिन वे बिलकुल बेकार है और जिन लोगों के सुपुर्द यह काम 
किया गया है वे उसे पूरा करने के बिलकुल अयोग्य हैं। कभी-कभी यह कहा जाता 
है कि क़ैदी लोग लिखना-पढ़ना पसन्द नही करते । लेकिन मेरा अपना तजुर्बा इसके 
बिलकुल खिलाफ हे और कई लोग जो मेरे पास लिखने-पढ़ने को गरज़ से 
आते थे उनमें मैंने पढ़ने-लिखने का पूरा-पूरा चाव देखा । जो क़ैदी हमारे पास आ पाते 
थे उन्हें हम पढ़ाते थे । वे लोग बड़ी मेहनत से पढ़ते थे, और जब कभी में रात में 
जग पड़ता तो यह देखकर आश्चयं करता कि उनमें से एक या दो अपनी बरक की 
धुंधली लालटेन के पास बेठे हुए अगले दिन के अपने सबक़ को याद कर रहे हैं । 

में अपनी किताबों में ही जुटा रहा । कभी एक क़िस्म की किताबें पढ़ता तो 
कभी दूसरे किस्म की । लेकिन आम तौर पर में ठोस विषय की किताबें पढ़ता था। 
उपन्यास पढ़ने से दिमाश में एक ढीलापन-सा मालूम होने लगता है। इसलिए 
मैंने ज्यादातर उपन्यास नही पढ़ें । जब-कभी पढते-पढ़ते मेरा जी ऊब उठता, तब 
में लिखने बैठ जाता । अपनी सज़ा के दो सालों में तो में उस ऐतिहासिक पत्रमाला 
के लिखने में लगा रहा, जो मेने अपनी लड़की के नाम लिखी । उन्होंने मुझे अपने 
दिमाग़ को ठीक-ठीक रखने में बहुत मदद दी । कुछ हद तक तो में उस पुराने जमाने 
में रहने लगा, जिसकी बाबत में लिख रहा था और इसलिए इन दिनों क़रीब-क़रीब 
यह भूल-सा गया कि में जेल के भीतर रह रहा हूँ । 

यात्रा-सम्बन्धी पुस्तकों का में हमेशा स्वागत करता था, खासतोर पर पुराने 
यात्रियों के याहा-वर्णण का--जते ह्यूएनसांग, मार्को पोलो और इब्न बतूता व्गरा । 
आजकल के यात्रियों की यात्राओ का वर्णन भी अच्छा मालूम होता था-- जैसे स्वेन हेडिन 
ने मध्य-एशिया के जंगलों में जो सफ़र किया उसका और रोरिक को तिब्बत में जो 
अजीब बातें मिलीं उनका वर्णन । चित्रों की पुस्तके भी--खासकर पहाड़ों, हिम-प्रपातों 
और मरुस्थलों की तस्वीरें भी अच्छी लूगती थी, क्योकि जेल में विशाल मँदानों और 
समुद्र और पहाड़ों को देखने की चाह बढ़ जाती है। मेरे पास माउन्ट ब्लेंक, आल्स 
पर्वत, और हिमालय की कुछ सुन्दर चित्रोवाली पुस्तके थी और अक्सर में उन्हे देखा करता 
था| जब मेरी कोठरी या बरक की गर्मी एकसौ पतन्द्रह डिग्री या उससे भी ज्यादा होती 
थी, तब में हिम-प्रषातों को एकटक होकर देखता । एटलस को देखकर तो बड़ा 
जोश पैदा होता था | उसे देखकर सब तरह की पुरानी बातों की याद आ जाती थी- 
उन जगहों की याद जहाँ हम हो आये हे ओर उन जगहों की भी जहाँ हम जाना चाहते 
थे। और कभी-कभी मन में यह उत्कण्ठा पैदा होती कि पिछले दिनों में जिन जगहों को 
हम देख आये है उन्हे फिर देखे। एटलस में बड़े-बड़े शहरों को बतानेवाले 
जितने निशान है वे मानों हमको बुला रहे हो और हमें वहाँ जाने की इच्छा होती 
थी । एटलस में पहाड़ों को देखकर और समुद्र के नीले चिन्हों को देखकर भी 
उन्हें पार करने की इच्छा होती। दुनिया के सौन्दर्य को देखने की, बदरूती हुई 
मनुष्य-जाति के संघर्षो और संग्रामो को देखने की, ओर खुद भी इन सब कामों को 
करने की उमंगें हमको तंग करती और हमारा पल्‍ला पकड़ लेती और हम बढ़े दुःख 
के साथ झटपट एटलूस को उठाकर रख देते और अच्छी तरह जानी-पहचानी 
हुई उन दीवारों को देखने लग जाते, जो हमें घेरे हुए थीं, और जो नीरस ढर्रा हमें 
रोज़मर्र पूरा करना पड़ता था उसमें जुत जाते । 


४५ 
जेल में पशु-पत्ती 


कोई साढ़े चौदह महीने तक में देहरादुन-जेल की अपनी छोटी-सी कोठरी में रहा और 
मुझे ऐसा लगने लगा जैसे में उसीका एक हिस्सा हूँ । उसके जरें-ज़रें से में वाक़िफ़ 
हो गया । उसकी स्फंद दीवारों पर लगे हरेक निशान और खुरदरी फ़र्श, हरेक खरोंच 
और दबोंच को और उसके शहतीरों पर लगे घृन के छेदों को मे जान गया था । 
बाहर के छोटे-से आंगन में उगे घास के छोटे-छोटे गुच्छे और पत्थर के टेढ़े-मेढ़े टुकड़े 
मुझे पुराने दोस्त-से लगते थे। में अपनी कोठरी में अकेला था सो बात नहीं । क्योकि 
वहाँ कितने ही ततैयों और वरों के उपनिवेश थे और कितनी ही छिपकलियों ने 
शहतीरो के पीछे अपना घर बना लिया था, जो शाम को अपने शिकार की तलाश में 
बाहर निकला करती । यदि विचार और भावना भौतिक चीज़ों पर अपने बिन्ह छोड़ 
सकती है, तो इस कोठरी की हवा का एक-एक कण उनसे जरूर भरा हुआ था और 
उस संकड़ो जगह में जो-जो भी चीज़े थी उन सबपर वे अंकित हुए बिना न रहे होंगे । 

कोठरी तो मुझे दूसरी जेलो में इससे अच्छी मिली थीं, मगर देहरादून में मुझे एक 
विशेष लाभ मिला था, जो मेरे लिए बेशकीमत था। असली जेल एक बहुत छोटी 
जगह थी और हम जेल की दीवारों के बाहर एक पुरानी हवालात में रक्‍्खे गये थे। 
लेकिन थी वह अहाते में ही । यह जगह इतनी छोटी थी कि उसमें आस-पास घूमने 
को कोई जगह न थी और इसलिए हमको सुबह-शाम फाटक के सामने कोई सौ गज 
तक घूमने की छुट्टी थी। हम रहते तो थे जेल के अहाते में ही, लेकिन उन दीवारों 
के बाहर आ जाने से पव॑ंतमालाओं, खेतो और कुछ दूर की आम सड़क के दृश्य 
दिखाई पड़ जाते थे । यह विषेञ्व लाभ खास मुझे अकेले ही को नहीं मिला था, बल्कि 
देहरादून के हरेक ए० क्लास के केदी को मिलता था। इसी तरह, जेल की दीवार 
के बाहर लेकिन अहाते के अन्दर, एक और छोटी इमारत थी जिसे यूरोपियन हवालात 
कहते थे । इसके चारों ओर कोई दीवार न थी, जिससे कोठरी के अन्दर का आदमी 
प्वृतश्रेणियों और बाहर के जीवन के सुन्दर दृश्य देख सकता था । इसमें जो यूरोपियन 
क़ंदी या दूसरे छोग रक्‍खे जाते थे उन्हें भी जेल के फाटक के पास सुबह-शाम घमने 
की इजाजत थी । 

वही छौदी, जो लंबे अर्से तक इन ऊंची दीवारों के अन्दर क़ैद रहे हों, इन बाहर 
सैर करने और खुले दृश्यों के देखने के असाधारण मानसिक मूल्य को पहचान सकते 


श्य्८ मेरी कहानी 


हैं। में इस तरह बाहर घूमने का बड़ा शोक रखता था और बारिश में भी मेने इस 
सिलसिले को नहीं छोड़ा था, जबकि ज्ञोर से पानी की झड़ी छगती थी और मुझे टखने- 
टखने तक पानी में चलना पड़ता था। यों तो किसी भी जगह बाहर सेर करने का मेंने 
सदा ही स्वागत किया होता, लेकिन यहाँ तो अपने पड़ोसी गगनचुम्बी हिमालय का 
मनोहर दृश्य ओर भी हष॑-वद्धंक था, जिससे कि जेल की उदासी बहुत-कुछ दूर हो 
जाती थी । यह मेरी बहुत बड़ी खुशक़िस्मती थी कि जब लम्बे अर्से तक मेने कोई 
मुलाक़ात नही की थी और जब कितने ही महीने तक अकेला रहा तब में इन प्यारे 
सुहावने पहाड़ों को एक-टक निहार सकता था । हाँ, अपनी कोठरी से तो में इस गिरि- 
राज के दर्शन नहीं कर सकता था, मगर मेरे मन में सदैव ही उसका ध्यान आता था 
और वह हमेशा नज़दीक मालूम होता था और जान पड़ता था मानों अन्दर-ही-अन्दर 
हम दोनों के बीच एक घनिष्ठता बढ़ रही थी । 

पक्षि-पुंज ये उड़-उड़ ऊँचे निकल गये है कितनी दूर ! 

जलद-खँंड भी इसी तरह वह नम-पथ से हो गया विलीन; 

एकाकी में, सन्मुख मेरे पर्वतशुंग खड़ा है शान्त-- 

में उसको, वह मुझे, देखते दोनो ही हम थके कभी न।' 

में समझता हूँ कि कवि ली ताई पो की तरह में यह नही कह सकता कि मे इस 
तगाघधिराज से कभी नहीं थकता । मगर हाँ, ऐसा तो कभी-कभी ही अनुभव होता 
था; और आम तौर पर तो में उसकी निकटता से सदा बहुत सुख का अनुभव करता 
था । उसकी दृढ़ता और स्थिरता मानों लाखों वर्षों के ज्ञान और अनुभव के साथ 
मुझे गिरी निगाह से देखती है और मेरे मन के तरह-तरह के उतार-चढ़ाव की 
दिल्लगी उड़ाती है और मेरे अशान्त मन को सान्‍्त्वना देती हैं । 
देहरादून में वसन्‍्त-ऋतु बड़ी सुहावनी होती हैँ और नीचे के मैदानों की बनिस्बत 

ज्यादा समय तक रहती है । जाड़े ने प्रायः सब पेड़ों का पतझड़ कर दिया है और वे 
बिलकुल नंग-घड़ंग हो गये हे । जेल के फाटक के सामने जो चार विशाल पीपल के 
पेड़ हैं, उन्होंने भी, आइचय तो देखिए, अपने करीब-क़रीब सब पत्ते नीचे गिरा दिये 
हैं और खंखड़ और उदास बनकर वे वहाँ खड़े हे । फिर वसन्त-ऋतु आती हैं और उसकी 


१. सूल्न अंग्रेज़ी पद्य इस प्रकार है :--- 
“काए्कड एा फतह 8४6 40णा क्ांझी। छापे #क्षछए; 
4 8णा2एए वा[क्‍६ ्॑ छैठण्त, ६00, ॥&3 2076, छक्चा4०09 0. 
खव ३ 60 070 छत एञं॥8-पधाएहु 2०४४, 0ण९यं।डएु ००ए०ा१, 
ज० 7०७: ह70ण ध/0पे 0 680॥-0067, 6 ए7०ए्रा(का)। कापे |," 

जीवनमय बयार उन्हें उत्साहित करती है और उनके ठेठ अन्दर के एक-एक ज़रें को 
जीवन का संदेश भेजती है| तब सहसा, क्या पीपल और क्या दूसरे पेड़ों में, एक हल- 
चल होती है और उनके आसपास कुछ रहस्य-सा दिखाई पड़ता है, जेसे कोई परदे 
के अंदर छिपे-छिपे कोई प्रक्रिया हो रही है और में तमाम पेड़ों पर हरे-हरे 
अंखुओं और कोंपलों को उजझ्कक-उश्चककर झांकते हुए देखकर चकित रह जाता । बह 
बड़ा ही हष॑-पूर्ण और आनन्ददायी दृश्य था। फिर बड़ी तेज़ी के साथ लाखों पत्ते उमड़ 
आते, सूर्य की किरणों में चमकते और हवा के साथ अठखेलियां करते । एक अंखुए से 
लेकर पत्तेतक यह रूपान्तर कितना जल्दी हो जाता हैं और कितना आइचये-जनक ! 

मेने इससे पहले कभी नहीं देखा था कि आम के कोमल पत्ते पहले सुर्खी लिये 
गेहुँवा रंग के होते है, ठीक वैसे कि जैसे कश्मीर के पहाड़ों पर शरद्‌ ऋतु में हलके 
रंग की छाया छा जाती है, लेकिन अन्दी ही वे अपना रंग बदलकर हरे हो 
जाते है । 

बारिश का वहाँ हमेशा ही स्वागत होता था, क्योंकि उससे ग्रीष्म-ऋतु की 
गर्मी का अन्त आ जाता था। लेकिन अच्छी चीज़ की भी आखिर हद होती है | बाद 
में वह भी अखरने लगती है। और देहरादून को तो मानों इन्द्र मह/राज की प्रिय लीला- 
भूमि ही समझिए । बारिश शुरू होते ही पांच-छः हफ्तों तक ऐसी झडी लगती है कि 
कोई पचास-साठ इंच पानी बरस जाता है और उस छोटी-सी तंग जगह में खिड़कियों 
से आती हुई बीछारो से अपनेको बचाते हुए सिकुड़-मकुड़कर कुप्पा बने बंठे रहना 
अच्छा नहीं लगता । 

हाँ, शरदूऋतु में फिर आनन्द आने लगता है और इसी तरह जाड़ों में भी, उन 
दिनों को छोड़कर जबकि मेंह बरसता हो । एक तरफ बिजली कड़क रही है, दूसरी 
तरफ बारिश हो रही है और तीसरी तरफ चुभती हुईं ठंडी हवा आ रही है । ऐसी 
हालत में हर आदमी को उत्कण्ठा होती है कि रहने को एक अच्छी जगह हो, जिसमें 
सर्दी से बचाव हो सके और ज़रा आराम मिले। कभी-कभी बरफ का तूफान आता 
ओोर बड़े-बड़े ओले गिरते और वे टीन की छतो पर से गिरते हुए बड़े जोर की आवाज़ 
करते, मानों दनादन तोपें छूट रही हो । 

एक दिन मुझे खास तौर पर याद हैं। वह २४ दिसंबर १९३२ का दिन था । 
बड़ी ज़ोर की बिजली कड़क रही थी और दिनभर पानी बरसता रहा । जाड़ा इतना 
सख्त कि कुछ मत पूछो । शारीरिक कष्ट की दृष्टि से अपने सारे जेल-जीवन में मुझे 
बहुत कम ऐसे बुरे दिन देखने पड़े है । लेकिन शाम को बादल एकाएक बिखर गये और 
जब मेने देखा कि परब॑तश्रेणियों पर और पहाड़ों पर बरफ-ही-बरफ जमी हुई है 

तो मेरी सारी तकलीफ न जाने कहाँ चली गई । दूसरा दिन क्रिसमस-डे था, बहुत 
साफ और सुन्दर | और बरफ का जामा पहने पर्वत-श्रेणियां बहुत ही मनोहर 
दिखाई देती थीं । 

जब साधारण रोजमर्रा के कामों से हम रोक दिये गये तो हमारा ध्यात 
प्राकृतिक लीला के अवलोकन की ओर ज्यादा गया । जो-जो जानवर या कीड़े-मकोड़े 
हमारे सामने आते उनको हम गौर से देखने लगे । ज्यों-ज्यों में ज्यादा ध्यान से देखने 
लगा त्यों-त्यों मेने देखा कि मेरी कोठरी में और बाहर के छोटे-से आंगन में हर तरह 
के जीव-जन्तु रहते हैं । मेने मन में कहा कि एक ओर मुझे देखो जिसे अकेलेपन की 
शिकायत है, और दूसरी ओर उस आँगन को देखो जो खाली और सुतसान मालूम 
होता है, लेकिन जिसमें जीवन उमडा पड़ता है। ये तमाम किस्म के रेंगनेवाले, 
सरकनेवाले और उड़नेवाले पशु-पक्षी मेरे काम में ज़रा भी दखल दिये बिना अपना 
जीवन बिताते थे, तो मुझे क्या पडी थी कि मे उनके जीवन में ख़ल पहुँचाता ? 
लेकिन हाँ, खटमलो, मच्छरों और कुछ-कुछ मक्खियो से मेरी लड़ाई बराबर रहती थी | 
ततैयों और बरों को तो में सह लेता था | मेरी कोठरी मे वे हजारों की तादाद 
में थे। हाँ, एक बार उनकी-मेरी झड़प हो गई थी, जबकि एक ततैयें ने, शायद 
अनजान में, मुझे काट खाया था । मेने गुस्से में आकर उन सबको निकाल देना चाहा, 
कोशिश भी की, लेकिन अपने चन्दरोज्ञा घरों को भी बचाने के लिए उन्होंने खूब 
डटकर सामना किया । छत्तों में शायद इनके अंडे थे। आखिर को मेने अपना इरादा 
छोड़ दिया और तय किया कि अगर वे मुझे न छेड़े तो में भी उन्हें आराम से रहने 
दूंगा । कोई एक साल तक उसके बाद में उसी कोठरी में उन बरों और ततैयों के 
बीच रहा | मगर उन्होंने फिर कभी मुझपर हमला नहीं किया और हम दोनो एक- 
दूसरे का लिहाज रखते रहे। 

हाँ, चमगादड़ों को में पसंद नहीं करता था; लेकिन उन्हें में मन मसोसकर 
बर्दाश्त करता था । वे शाम के अधेरे में चुपचाप उड़ती और आसमान की अधेरी 
नीलिमा में उड़ती दिखाई पड़ती । वे बड़े मनहूस जीव थे और मुझे उनसे बड़ी नफ़रत 
और कुछ भय-सा लगता था | वे मेरे चहरे के एक इंच दूरी से उड़ जाती और हमेशा 
मुझे डर मालूम होता कि कहीं मुझे अपट्टा न मार दें । ऊपर आकाश में दूर बड़ी-बड़ी 
चमगादड़ें उड़ा करती थी । 

में चोंटियों, दीमकों और दूसरे कीड़ों को घण्टों देखता रहता था । छिपंकलियों 
को भी, जब वे शाम को अपने शिकार चुपके से पकड़ लेतीं और अपनी दुम को एक 
अजीब हँसी आने लायक ढेंग से हिलती हुई एक-दूसरे को लपेटतीं | मामूली तौर पर वे 

ततेयों को नहीं पकड़ती थीं; लेकिन दो बार मेने देखा कि उन्होंने निहायत होशियारी 
और अहतियात से मुँह की तरफ से उसको चुपके से झपटकर पकड़ा । में नहीं कह 
सकता कि उन्होंने जान-बूझ्ककर उनके डंक को बचाया था या वह एक इत्तिफ़ाक था । 

इसके बाद, अगर कहीं आसपास में पेड़ हों तो, झुण्ड के झुण्ड गिलहरियाँ होती 
थीं। वे बहुत ढीठ और नि:शंक होकर हमारे बहुत पास आ जातीं। लखनऊ-जेल 
में में बहुत देर तक एक-सा बैठे-बेठे पढ़ा करता था। एक गिलहरी मेरे पर पर चढ़कर 
मेरे घुटने पर बेठ जाती और चारों तरफ देखा करती। फिर वह मेरी आँखों की ओर 
देखती, तब समझती कि में पेड़ या जो कुछ उसने समझा हो वह नही हूँ । एक लहमे 
के लिए तो वह सहम जाती, पर फिर धुबककर खिसक जाती | कभी-कभी गिलहरियों के 
बच्चे पेड़ से नीचे गिर. पड़ते 4 उनकी मा उनके पीछे-पीछे आती, लपेटकर उनका 
एक गोला बनाती और उनको लेजाकर महफूज जगह में रख देती । कभी-कभी बच्चे 
खो जाते । मेरे एक साथी ने ऐसे तीन खोये हुए बच्च सम्हालकर रक्‍खे थे । वे इतने 
नन्हे-नन्हे थे कि यह एक सवाल हो गया था कि उन्हें दाना कंसे दें ? लेकिन यह 
सवाल बडी तरकीब से हल किया गया । फाउन्टेनपेन के फिलर में ज़रा-सी हई 
लगा दी । यह उनके लिए बढ़िया 'फीडग बोतल' हो गई। 

अल्मोड़ा को छोड़नर और सब जेलों में जहाँ-जहाँ में गया कबूतर खूब थे--- 
हजारो की तादाद में, और शाम को उड़कर आकाहझ में छा जाते थे । कभी-कभी 
जेल के कर्मचारी उनका शिकार करके उनसे अपना पेट भी भरते थे | और हा, मैनायें 
भी थी! वे तो सब जगह मिलती हैँ । देहरादून में उनके एक जोड़ें ने मेरी कोठरी 
के दरवाज़े के ऊपर ही अपना घोसला बनाया था। में उन्हें दाना दिया करता । वे बहुत 
पालतू हो गई थी और जब कभी उनके सुबह या शाम के दाने में देर हो जाती तो 
वे मेरे नजदीक आकर बेठ जाती और जोर से ची-ची करके खाना माँगती । उनके 
वे इशारे और उनकी वह अधीर पुकार देखे और सुने ही बनती थी । 

नेनी में हजारों तोते थे । उनमे से बहुतेरे तो मेरी बेरक की दीवार की दरारों में 
रहते थे । उनकी प्रणयोपासना और प्रणयो-लीला देखने के लायक होती थी । बह 
देखनेवाले को मोहित कर लेती थी । कभी-कभी दो तोतो में एक तोती के लिए बड़े 
जोर की लड़ाई होती। तोती शान्ति के साथ उनके झगड़े के नतीजे का इन्तज़्ार करती 
और विजेता पर अपनी प्रणये-वृष्टि करने के लिए प्रस्तुत रहती थी । 

देहरादून में तरह-तरह के पक्षी थे और उनके गाने और ज़ोर-जोर से चिचियाने, 
चहचहाने और टें-टें करने की तो एक अजीब क़वायद होती थी । ओर सबसे बढ़कर 
कोयर की ढर्दंभरी कूक का तो पूछना ही क्या ? बारिश में और उसके ठीक पहुंडे 

पपीहा आता । सचमुच उसका लगातार पियू-पियू' रटना देखकर दंग रह जाना पड़ता 
था | चाहे दिन हो चाहे रात, चाहे धूप हो चाहे बारिश, उसकी रटन नहीं टूटती थी । 
इनमें से बहुतेरे पक्षियों को हम देख नहीं पाते थे, सिर्फ उनकी आवाज़ सुनाई पड़ती 
थी; क्योंकि हमारे छोटे से आँगन में कोई पेड़ नही था लेकिन उक़ाब और चीलें बड़ी 
धज के साथ आसमान में ऊँची उड़ती और उन्हें मे देख सकता था । वे कभी एकदम 
झपट्टा मारकर नीचे उतर आते और फिर हवा के झोंके के साथ ऊपर चढ़ जाते । 
कभी-कभी जंगली बतख़ भी हमारे सिर पर मँडराया करते थे ।  बरेली-जेल में बंदरों 
की आबादी खासी थी। उनकी क्द-फाद, मुह बनाना वर्ग़ारा हरकतें देखने लायक 
होती थी । एक घटना का असर मेरे दिल पर रह गया हैं। एक बन्दर का बच्चा 
किसी तरह हमारी बैरक के घेरे के अन्दर आ गया। वह दीवार की ऊँचाई तक 
उछल नही सकता था। वाड्डर, कुछ नंबरदारों और दूसरे कैदियों ने मिलकर उसे 
पकड़ा और उसके गले में एक छोटी-सी रस्सी बाघ दी। दीवार पर से उसके 
( में समझता हूँ ) मां-बाप ने यह देखा और वे गस्से से लाल हो गये। अचानक 
उनमें से एक बड़ा बंदर नीचे कूदा और सीधा भीड़ में उस जगह गिरा जहां कि वह 
बच्चा था । निस्संदेह यह बड़ी बहादुरी का काम था, क्योकि वार्डर व्गरा सबके पास 
इंडे और लाठिया थी । वे उन्हे चारो तरफ घुमा भी रहे थे और वे काफी तादाद में 
थे । लेकिन बेंघड़क साहस की फतह हुई और मनुष्यों की वह भीड़ मारे डर के भाग 
निकली । उनके डडे और लाठियाँ वही पडी रह गई । बच्चा उनसे छूड़ा लिया गया । 

अक्सर ऐसे जीव-जन्तु भी दर्शन देते थे जिनसे हम दूर रहना चाहते थे । बिच्छू 
हमारी कोठरियों मे बहुत आया-जाया करते थे । खासकर तब, जब बिजली जोरों से 
कड़का करती । ताज्जुब है कि मुझे किसीने भी नहीं काटा । क्योकि वे अक्सर बेढ़ब 
जगह मिल जाया करते थे। मेरे बिछौने पर या कोई किताब उठाई तो उसपर भी । 
मेने एक ख़ास तौर पर काले और जहरीले-से बिच्छू को कुछ दिन तक एक बोतल में 
रख छोड़ा था और मक्खियाँ वगारा उसको खिलाया करता था । फिर मेने उसे एक 
रस्सी से बांधकर दीवार पर लटका दिया । लेकिन वह किसी तरह भाग निकला । 
मुझे यह ख्वाहिश नही थी कि वह फिर कहीं घूमता-फिरता मुझसे मिलने आ जाय । 
इसलिए मेने अपनी कोठरी को खूब साफ किया और चारों ओर उसे ढूँढा । मगर कुछ 
पता न चला । 

तीन-चार सांप भी मेरी कोठरी में या उसके पास निकले थे। एक की ख़बर 
जेल के बाहर चढी गई और अखबारों में बड़ी-बड़ी सुर्खी लगाकर छापी गई | मगर 
सच पूछिए तो मेने उस घटना को पसन्द किया था। जेल-जीवन योंही काफ़ी रूखा 

और नीरस होता है और जब भी किसी तरह उसके एकसाँ-पन को कोई चीज भंग 
करती है तो वह अच्छी ही लगती है । यह बात नहीं कि में साँपों को अच्छा समझता 
हैँ या उनका स्वागत करता हूँ । मगर हाँ, ओऔरों की तरह मुझे उनसे डर नहीं रूगता | 
बेशक उनके काटने का तो मुझे डर रहता है और यदि किसी साँप को देखेँ तो उससे 
अपनेको बचाऊँ भी, लेकिन उन्हें देखकर मूझे अरुचि नहीं होती और न उनसे डर- 
कर भागता ही हूँ | हाँ, कानखजूरे से मुझे बहुत नफ़रत और डर लगता है । डर तो 
इतना नहीं मगर अपने-आप उसे देखकर नफ़रत होती है। अलीपुर-जेल में कोई आधी 
रात को मे सहसा जग पड़ा । ऐसा जान पड़ा कि कोई चीज़ मेरे पाँव पर रेग रही है । 
मेने अपनी टा्च दबाई तो क्‍या देखा कि एक कानखजूरा बिस्तर पर है । एकाएक और 
बड़ी तेजी से बिना आगा-पीछा सोचे मेंने बिस्तर से ऐसे ज्ञोर की छलाँग मारी कि 
कोठरी की दीवार से टकराते हुए बचा । उस समय मैंने अच्छी तरह जाना कि रूस के 
प्रसिद्ध जीव-शास्त्री पेवलोब के 'रिफ्लेक्सेस'--स्वर्य॑-स्फृ्ते क्रियायें क्या होती है । 

देहरादून में एक नया जन्तु देखा, या यों कहूँ कि ऐसा जन्तु देखा जो मेरे लिए 
नया था । में जेल के फाटक पर खड़ा हुआ जेलर से बातचीत कर रहा था कि इतने 
में बाहर से एक आदमी आया जो एक अजीब जन्तु लिये हुए था। जेलर ने उसे 
बुलवाया । मेने देखा कि वह एक गोह और मगर के बीच का कोई जानवर है जो दो 
फीट लम्बा था। उसके पे. थे और छिलकेदार चमड़ी । वह भदह्दा और कुडौल था 
और बहुत कुछ जिन्दा था। एक अजीब तरह से उसने गाँठ की तरह एक गोल कुण्डल 
बना लिया था और लानेवाला उसे एक बाँस मे पिरोकर बड़ी खुशी से उठाता हुआ 
लाया था। वह उसे 'बो' कहता था। जब जेलर ने उससे पूछा कि इसका क्‍या 
करोगे ? तो उसने जोर से हँसकर कहा, भुज्जी--सालन--बनायेंगे ' वह जगली 
आदमी था। बाद को एफ० डबल्यू० चेपियन की “दी जंगल इन सनलाइट एण्ड 
शेडो' पढ़ने से मुझे पता लगा कि वह पेगोलिन था । 

क़ैदियो की, खासकर लम्बी सज़ावाले कंदियों की, भावनाओं को जेल में कोई 
खुराक नहीं मिलती । कभी-कभी वे जानवरों को पाल-पोसकर अपनी भावनाओं को 
तृप्त किया करते हे। मामूली कैदी कोई जाववर नही रख सकता । नम्बरदारों को उनसे 
ज्यादा आज़ादी रहती है और जेल के कमंचारी उनके लिए ऐतराज नही करते । आम 
तौर पर बे गिलहरियाँ पालते हे और सुनकर ताज्जुब होगा कि नेवले भी । कुत्ते जेल 
में नही आने दिये जाते, मगर बिल्ली को, जान पड़ता है, तरग़ीब दी जाती है। एक 
छोटी पुसिया ने मुझसे दोस्ती करली थी। वह एक जेल-अफ़सर की थी, जब 
उसका तबादला हुआ तो वह उसे अपने साथ ले गया । मुझे उसका अभाव खलता 
श्ट 

रहा । हालाकि जेल में कुत्तो की इजाजत नही है, लेकिन देहरादून में इत्तिफ़ाक़ से 
कुत्तों के साथ मेरा नाता हो गया था। जेल-अफ़सर एक कुतिया लाये थे। बाद को 
उनका तबादछा हो गया और वह॒ उसे वहीं छोड़ गये । बेचारी बेघर होकर इधर- 
उधर घूमती रही और पुलो और मोरियों में रहती हुई वाईरों के दिये टुकड़े खाकर 
अपने दिन काटती थी । वह प्रायः भूखों मरती थी । में जेल के बाहर हवालात में रहता 
था । वह मेरे पास रोटी के लिए आया करती । मे उसे रोहड् खाना खिलाने लगा । 
उसने एक मोरी में बच्चे दिये । कुछ तो और लोग ले गये मगर तीन बच रहे और मे 
उन्हें खाना देता रहा । इनमें से एक पिल्‍ली बीमार हो गई । बुरी तरह छटपटाती थी, 
जिससे मुझे बड़ी तकलीफ रही । मैने बड़ी चिन्ता के साथ उसकी शुश्रूषा की और 
रात को कभी-कभी तो १०-१२ बार मुझे उठकर उसको सम्हालता पड़ता था । वह 
बच गई और मुझे इस बात पर खुशी हुई कि मेरी तीमारदारी काम आ गई । 

बाहर की बनिस्वत जेल में जानवरों से मेरा ज्यादा साबक़ा पड़ा। मुझे कुत्तों का 
बड़ा शौक़ रहा हैं और घर पर कुछ कुत्ते पाले भी थे, मगर दूसरे कामों में लगे रहने 
की वज़ह से उनकी अच्छी तरह सम्हाल न कर सका | जेल में में उनके साथ के छिए 
उनका कृतज्ञ था । हिन्दुस्तानी आम तौर पर घर में जानवर नही पालते । यह ध्यान 
देने लायक़ बात है कि जीवदया के सिद्धान्त के अनुयायी होते हुए भी वे अक्सर उनकी 
अवहेलना करते हें । यहाँतक कि गाय के साथ भी, जो हिन्दुओं को बहुत प्रिय और 
पूज्य है और जो अक्सर दंगों का कारण बनती है, दया का बर्साव नहीं होता । मानों 
पृज्यभाव और दयाभाव दोनो का साथ नहीं हो सकता । 

जुदा-जुदा देशवालो ने अपनी महत्त्वाकांक्षा या अपने चारिचय के लिए जुदा- 
जुदा पशु-पक्षियों को अपना प्रतीक बनाया है। उक़ाब संयुक्तराज्य अमेरिका और 
जमेनी का, सिंह ओर “बुलडॉग' इंग्ल॑ण्ड का, लड़ते हुए मुर्गे फ्रास का और भालू पुराने 
रूस का प्रतीक है। सवाल यह है कि ये संरक्षक पशु-पक्षी राष्ट्रीय चारित््य को किस 
तरफ़ ले जायेंगे ? इनमें से ज्यादातर तो हमलाई और लड़ाका जानवर हैं और शिकारी 
पशु हैं । ऐसी दशा में यह कोई ताज्जुब की बात नही हैं कि जो लोग इन नमूनों को सामने 
रखकर अपना जीवन निर्माण करते हूँ वे, जान-बूेभ्नकर अपना स्वभाव बैसा ही बनाते 
हैं, हमलाई रुख अरूत्यार करते हैं, दूसरों पर गुर्राते हें, और झपट पड़ते हैं। और 
यह भी आइचर्य की बात नहीं है कि हिन्दू नरस और अहिंसक हैँ, क्योंकि उनका 
आदर्थ पशु है गाय । 


४्द 

बाहर लड़ाई चलती रही, और वीर स्त्रियाँ और पुरुष, यह जानते हुए भी कि 

वत्तेमान में या निकट-भविष्य में सफलता पाना उनकी क्रिस्मत में नहीं हैं, एक 
ताकतवर और सुसज्जित सरकार का ज्ान्ति के साथ मुकाबिला करते रहे । 
निरन्तर तथा अधिक-अधिक तीव्र होता हुआ दमन हिन्दुस्तान में अंग्रेज़ी शासन के 
आधार का प्रदर्शन कर रहा था । अब इसमें कोई धोखा-धड़ी नही थी, और कम-से-कम 
यही हमारे लिए कुछ तसल्ली की बात थी । संगीनें कामयाब हुईं, लेकिन एक बड़े 
योद्धा ने एक बार कहा था कि-- तुम संगीनो से सब कुछ कर सकते हो, लेकिन उन्हीके 
ऊपर (आधार पर) बंठ नहीं सकते ।” हमने सोचा कि हसके बजाय कि हम अपनी 
आत्माओं को बेचें और आत्मिक व्यभिचार करें, यही अच्छा है कि हम इसी तरह 
शासित होना पसन्द करें | जेल में हमारा शरीर बेबस था, लेकिन हम समझते थे कि 
वहाँ रहकर भी हम अपने कार्य की सेवा ही कर रहे हें और बाहर रहनेवाले कई लोगो 
से ज्यादा अच्छी सेवा कर रहे हैं। तो क्‍या हमें, अपनी कमजोरी के कारण, भारत के 
भविष्य का बलिदान कर देना चाहिए---इसलिए कि हमारी जान बची रहे ? यह तो 
सच था कि इन्सान की ताक़त और सहन-शक्ति की भी हद होती है, और कई व्यक्ति 
शरीर से बेकार हो गये, या मर गये, या काम से अलग हो गये, गह्दरी तक कर 
गये; मगर इन बाधाओं के होते हुए भी कार्य आगे बढ़ता ही गया । लेकिन अगर 
आदर्श स्पष्ट दीखता रहता और हिम्मत ज्यो-की-त्यों बनी रहती तो नाकामयाबी नही 
हो सकती थी । असली नाकामयाबी तो हैं अपने उसूलों को छोड़ देना, अपने हक़ से 
इन्कार कर देना, और बेइज्ज्ञती के साथ बे-इन्साफ़ी के आगे झुक जाना । अपने-आप 
लगाये हुए जरूम दुश्मन के लगाये हुए ज़रू्मों से ज्यादा देर में अच्छे होते हे । 

कभी-कभी अपनी कमज़ोरियों पर और भटक जानेवाली दुनिया पर हमारा 
मन उदास हो जाया करता था, मगर फिर भी हमें जितनी सफलता मिली थी 
उसीपर हमें कुछ अभिमान था। क्योंकि हमारे लोगों ने बहुत ही बीरतापूर्ण काम 
किया था, और उस बहादुर जमात में हम भी शामिल हे, इस ख़याल से जी को भला 
मालूम होता था । 

सविनय भंग के उन बरसों में काँपेंस के खुले अधिवेशन करने की दो बार कोशिश 
की गई, एक दिल्‍ली में और दूसरी कलकत्ते में । यह जाहिर था, कि गेरकानूनी संस्था 

मामूली ढेग और शान्ति से अधिवेशन नहीं कर सकती थी, और खुला अधिवेशन करने 
की कोशिश का अर्थ था पुलिस के संघर्ष में आना । वस्तुतः दोनों सम्मेलनों को पुलिस 
ने लाठियों के बल, जबरदस्ती, तितर-बितर कर दिया, और बहुत लोग गिरफ्तार कर 
लिये गये । इन सम्मेलनों की विशेषता यह थी कि इन गैरकानूनी मजमों में प्रतिनिधि 
बनकर शामिल होने के लिए हिन्दुस्तान के तमाम हिस्सो से हजारों की तादाद में लोग 
आये थे । मुझे यह जानकर बड़ी खुशी हुई कि इन दोनों अधिवेशनों में युकतप्रान्त के 
लोगों ने एक प्रमुख भाग लिया था । मेरी माताजी ने भी मार्च १९३३ के कलकत्ता- 
अधिवेधन में जाने का आग्रह किया। लेकिन वह कलकत्ता जाते हुए, रास्ते में 
मालवीयजी और दूसरे लोगो के साथ गिरफ्तार कर ली गई और आसनसोल 
में कुछ दिनो तक जेल में बन्द रक्खी गई । उन्होंने जो आन्तरिक उत्साह और जीवन- 
शक्ति दिखल।ई उसे देखकर में दंग रह गया, क्योकि वह कमज़ोर और बीमार थी । 
बह जेल की परवा नहीं करती थी, कह तो उससे भी ज्यादा कड़ी अग्नि-परीक्षा 
में से गुजर चुकी थी । उनका लड़का, उनकी दोनों लड़कियाँ, और दूसरे भी कई 
लोग जिन्हे वह बहुत चाहती थी, जेल मे लम्बे-लम्बे अर्से तक रह चुके थे, और वह 
सूना घर, जिसमें वह रह रही थी, उनके लिए एक डरावनी जगह हो गई थी । जैसे- 
जैसे हमारी लड़ाई मन्दी पड़ने लगी, और उसकी चाल रफ्तार हलकी हो गई, वंसे-वबेसे 
उसमे जोश और उत्साह की कमी आती गई---हाँ, बीच-बीच में लम्बे अरसे के बाद 
कुछ उत्तेजना हो जाया करती थी। मेरे खयालात दूसरे मुल्को की तरफ ज्यादा जाने लगे, 
और जेल में जितना भी मुमकिन था, में विश्व-व्यापी मन्दी से ग्रस्त दुनिया की हालत 
का निरीक्षण और अध्ययन करने लगा । मुझे इस विषय की जितनी भी किताबें मिली 
उन्हें में पढ़ता गया, और में जितना-जितना पढ़ता जाता था उतना-उतना ही उसकी 
तरफ आकर्षित होता जाता था । मुझे दिखाई दिया कि, हिन्दुस्तान तो अपनी ख़ास 
समसस्‍्याओ ओर सघर्षों को रखते हुए भी इस जबरदस्त विश्व-ताटक का, राजनंतिक 
और आर्थिक शक्तियों की उस लड़ाई का जो कि आज सब राष्ट्रों के अन्दर और 
सब राष्ट्रों के आपस में हो रही है, सिर्फ एक हिस्सा ही हैँ । इस लड़ाई में मेरी 
अपनी सहानूभूति कम्यूनिज्म की तरफ़ ही ज्यादा-ज्यादा होती गई । 

समाजवाद और कम्यूनिज्म की तरफ़ मेरा बहुत समय से आकर्षण था, और 
रूस मुझे बहुत पसन्द आता था। हूस की बहुत-सी बातें मुझे नापसन्द भी हे---जैसे 
सब तरह की विरोधी राय का बंदर्दी से दमन कर देना, सबको सैनिक बना डालना, 
और अपनी कई व्यवस्थाओं को अमल मे लाने के लिए (मेरे मतानुसार) अनावहयक 
बल-प्रयोग करना । मगर पूंजीवादी दुनिया में भी तो बल-प्रयोग और दमन कम नहीं 

है, और मुझे ज्यादा-ज्यादा यह महसूस होने लगा कि हमारे संग्रहशील समाज का और 
हमारी मिल्कियत का तो आधार और बुनियाद ही बल-प्रयोग है। बल-प्रयोग के बगैर 
वह ज्यादा दिन टिक नहीं सकता । जबतक भूखों मरने का डर सब जगह अधिकांश 
जनता को, थोड़े लोगों की इच्छा के अधीन होने के लिए, हमेशा मज़ब्र कर रहा है, 
जिसके फलस्वरूप उन थोड़े लोगों का ही घन-मान बढ़ता जाता है, तबतक राजनेतिक 
स्वतन्त्रता होने के भी वास्तव में कुछ मानी नही हें । 

दोनों व्यवस्थाओं में बल-प्रयोग मौजूद है । पूंजीवादी व्यवस्था का बल-प्रयोग 
तो उसका अनिवार्य अंग ही माठूम होता है । लेकिन रूस के बल-प्रयोग का, यद्यपि 
वह बुरा ही है, लक्ष्य यह है कि शान्ति और सहयोग पर आधारित और जनता को 
असली आज्ञादी देनेवाली नई व्यवस्था कायम हो जाय । सोविएट रूस ने कितनी भी 
भयंकर भूले की हों, तो भी वह भारी-भारी कठिनाइयों पर फतह पा चुका है और 
इस नई व्यवस्था की तरफ़ लम्बी-लम्बी डग रखता हुआ बहुत आगे बढ़ गया है। जब 
संसार के दूसरे मुल्क मन्दी में जकडे हुए हे, कई तरह से पीछे को तरफ जा रहे हे, 
तब सोविएट देश में, हमारी आँखो के सामने, एक नई ही दुनिया तामीर हो रही है । 
महान्‌ लेनिन के पदचिन्हों पर चलकर रूस भविष्य की तरफ़ निभाह रखता है, और 
केवल इसी बात का विचार करता है कि आगे क्‍या होना है । लेकिन संसार के दूसरे 
देश तो भूतकाल के प्रहार से सुन्न हुए पड़े है, ओर गृज्जरे हुए युग के अनृपयोगी स्मारकों 
को बचाने में ही अपनी ताक़त लगा रहे हे । अपने अध्ययन में मुझपर उन विवरणों 
का बड़ा असर पडा, जिनमें सोविएट शासन के पिछड़े हुए मध्य-एशियाई प्रदेशों की 
बड़ी भारी तरक्की का हाल दिया गया था । इसलिए कुल मिलाकर मेरी राय तो सब 
तरह रूस के हक़ में ही रही; और मुझे सोविएट-तन्त्रों की मौजूदगी और मिसाल, 
अंधेरी और दुखपूर्ण दुनिया में, एक प्रकाशमय और उत्साह-दायी चीज मालूम हुई । 

हालांकि कम्यूनिस्ट राज्य क्रायम करने के व्यावहारिक प्रयोग के रूप में सोविएट 
रूस की कामयाबी या नाकामयाबी का बहुत बड़ा महत्व है, फिर भी उससे कम्यूनिज्म 
के सिद्धान्त के ठीक होने या न होने पर कोई असर नही पडता । राष्ट्रीय या अन्तर- 
राष्ट्रीय कारणों से बोलशेविक लोग बड़ी-बड़ी गलतियाँ कर सकते हे, या असफल भी 
हो सकते हैं, लेकिन फिर भी कम्यूनिज्म का सिद्धान्त सही हो सकता है । उस सिद्धान्त 
के आधार पर रूस में जो-कुछ हुआ है, उसकी अन्धे की तरह नक़रू करना भी 
मूखंता ही होगी, क्योंकि उसका प्रयोग तो प्रत्येक देश में उसकी ख़ास परिस्थितियों 
और उसके ऐतिहासिक विकास की सीमा पर निर्भर है। इसके अलावा, हिन्दुस्तान था 
दूसरा कोई देश बोलशेबिकों की कामयाबियों से और अनिवाय गलतियों से भी सबक 

ले सकता हैं। शायद बोलशेविकों ने ज़रूरत से ज्यादा तेज़ रफ्तार से जाने की कोशिश 
की, क्योंकि उनके चारों तरफ़ दुश्मन-ही-दुश्मन थे, और उन्हें बाहरी हमले का भी डर 
था । शायद इससे धीमी चाल से चला जाता तो देहात में हुई बहुत-सी तकलीफ़ें बच 
सकती थीं । लेकिन यह सवाल उठता था, कि क्‍या परिवततंन की रफ्तार कम कर देने 
से वास्तव में मौलिक परिणाम निकल भी सकते थे या नहीं ! किसी नाजक वक्‍त पर, 
जबकि आधौर-भूत ढांचा ही बदलना हो, किसी आवद्यक समस्या को सुधार-वाद 
से हल करना असम्भव होता है, और बाद में रफ्तार चाहे कितनी ही धीमो रहे 
लेकिन पहला कदम तो ऐसा उठना चाहिए जिससे कि मौजूदा व्यवस्था से, जो अपना 
उद्देश्य पूरा कर चुकी हो और अब भविष्य की प्रगति के लिए बाधक बन रही हो, 
कोई वास्ता न रह जाय । 

हिन्दुस्तान में भूमि और कल-कारखाने दोनों से सम्बन्ध रखनेवाले प्रश्नों का 
और देश के हर बड़े सवाल का हल सिर्फ किसी क्रान्तिकारी योजना से ही हो सकता 
है । जैसा कि बुद्ध के संस्मरणों' में सि० लायड जा्ज कहते है---किसी खाई को 
दो छलांगों में कूदने से बढ़कर कोई ग़लूती नहीं हो सकती ।” 

रूस के अलावा भी, माक्‍्संवाद के सिद्धान्त और तत्त्वज्ञान ने मेरे दिमाग़ को कई 
विषयों में प्रकाश दिया । मुझे इतिहास में बिलकुल नया ही अर्थ दिखाई पड़ने लगा । 
माक्संवाद की अर्थ-शंली ने उसपर बड़ी रोशनी डाली, और वह मेरे लिए एक 
के बाद दूसरा दृश्य दिखानेवाला एक नाटक ही हो गया, जिसके घटना-चक्र की बुनियाद 
में कुछ-न-कुछ व्यवस्था ओर उद्देश्य मालूम हुआ, फिर चाहे वह कितना ही अज्ञात क्यों 
न हो । हालांकि भूतकाल में और वर्तमान समय में समय और शक्ति की भयंकर 
बरबादी और तकलीफे रही हे और है, लेकिन भविष्ध तो आशापूर्ण ही है, चाहे उसके 
बीच में कितने ही खतरे आते रहें । मार्क्सवाद में मौलिक रूप से किसी रूढ़-मत का 
न होना और उसका वैज्ञानिक दृष्टिकोण ही मुझे पसन्द आया । लेकिन यह सही हैं 
कि रूस में और दूसरे देशों में मान्य कम्यूनिज्म में बहुत-से रूढ़-मत हें, और अक्सर 
काफिरों' यानी मिथ्या-मत-वादियों पर संगठित रूप से धावा बोला जाता है। 
मुझे यह खेदजनक मालूम हुआ, हालांकि सोविएट प्रदेशों में भारी-मारी तबदीलियाँ 
बड़ी तेज़ी से हो रही हों और विरोधी लोगों के कारण से बड़ी मुसीबतों और 
नाकामयाबी के हो जाने की आशंका हो तब ऐसी बात का होना आसानी से समझ 
में आ सकता है । 

संसार-व्यापी महान्‌ संकट ओर मन्दी से भी मुझे माक्संवादी विश्लेषण सही 
मालूम हुआ । जबकि दूसरी सब व्यवस्थायें और सिद्धान्त सिफ़े अपनी अटकल लगा 

रहे थे, तब अकेले माकसंवाद ने ही बहुत-कुछ संतोषजनक रूप से उसका कारण बताया 
और उसका असली हल सामने रक्खा । 

जैसे-जंसे मुझमें यह विश्वास जमता गया, वेसे वैसे में नये उत्साह से 
परिपूर्ण होता गया, और सबिनय भंग की असफलता की मेरी उदासी बहुत कम हो 
गई । क्या दुनिया तेजी से इस वाउछनीय लक्ष्य या स्थिति की तरफ़ नहीं जा रही है ? 
हाँ, महायुद्ध और घोर आपत्ति के बड़े-बड़ें खतरे मौजूद हें, लेकिन हर हालत में हम 
आगे ही बढ़ रहे हैं। हम एक ही जगह में पड़े हुए सड़ नहीं रहे । मुझे मालूम हुआ 
कि हमारे इस बड़े सफ़र के रास्ते में हमारी राष्ट्रीय लड़ाई तो एक पड़ाव मात्र है, 
और यह अच्छा है कि दमन और कष्ट-सहन से हमारे लोग आगामी लड़ाइयों के लिए 
तैयार हो रहे है और उन विचारों पर गौर करने के लिए मजबूर हो रहे है 
जिनसे दुनिया में खलबलो मची हुई है । कमज़ोर लोगों के निकल जाने से हम और 
भी ज्यादा मज़बूत, ज्यादा अनुशासन-युक्त और ज्यादा ठोस बन जायेंगे । जमाना 
हमारे पक्ष में है । 

इस तरह मेने, रूस, जमेंनी, इंग्लैण्ड, अमेरिका, जापान, चीन, फ्रांस, इटली, 
और मध्य-यूरोप में क्या-क्या हो रहा है, इसका अध्ययन किया, और प्रचलित घटनाओं 
की गृत्यियों को समझने की कोशिश की । इस मुसीबत को पार करने के लिए हर- 
एक देश अरूग-अलग और सब मिलकर एकसाथ क्‍या कोशिशें कर रहे हे, इसको 
भी मेने दिलचस्पी से पढ़ा | राजनैतिक और आर्थिक बुराइयों को दूर करने और 
निःशस्त्रीकरण की समस्या हल करने के लिए अत्तर्राष्ट्रीये कान्फ्रेन्सों की बारबार 
नाकामयाबी से मुझे अपने यहाँ की साम्प्रदायिक समस्या की--जोकि छोटी-सी 
लेकिन काफ़ी तकलीफ-देह है--बरबस याद आ गई । अधिक-से-अधिक सद्भावना के 
होते हुए भी हम अभीतक इस समस्या को हल नहीं कर सके हें; और यह व्यापक 
विश्वास होते हुए भी कि अगर यूरोप और अमेरिका के राजनीतिज्ञ अपनी समस्याओं 
को सुलझाने में विफल होंगे तो एक संसार-व्यापी आपत्ति आ जायगी, वे उन्हें हल 
नही कर पाये हैं । दोनों उदाहरणों में समस्या को हल करने का तरीका ग़लत रहा 
है, और सम्बन्धित लोग सही रास्ते जाने से डरते रहे हे । 

संसार की मुसीबतों और संघर्षों का विचार करते हुए, मे किसी ह॒द तक 
अपनी व्यक्तिगत और राष्ट्रीय मुसीबतों को भी भूल गया। कभी-कभी मुझे इस बात 
पर बड़ी खुशी होती थी कि संसार के इतिहास के इस क्रान्तिकारी युग में में भी 
जीवित हूँ । शायद दुनिया के इस कोने में, जहाँ मे हूँ, मुझे भी उन आनेवाली तबदी- 
लियों के लाने में कुछ थोड़ा-सा हिस्सा लेना पड़ेगा । कभी-कभी मुझे सारी दुनिया में 

संघर्ष और बल-प्रयोग का बातावरण बड़ा उदास बना देता था | इससे भी खराब यह 
दृश्य था कि पढ़े-लिखे स्त्री-पुरुष भी मानवी पत्तत और गुलामी को देखते-देखते उसके 
इतने आदी हो गये है कि उनके दिमाग़ अब कष्ट-सहन, ग़रीबी और अमानुषिकता 
का विरोध भी नहीं करते । दम घोंटनेवाले इस नेतिक वातावरण में शोरगुल मचाने- 
वाला ओछापन और संगठित पाखण्ड फल-फूल रहा है, और भले लोग चृप्पी साथे 
बैठे हैं। हिटलर की विजय और उसके बादके “भूरे आतंक-वाद' ने मुझे बड़ा आधात 
पहुँचाया, हालांकि मेने अपने दिल को तसलली दे ली कि यह सब चन्दरोज़ा ही हो 
सकता हैं| यह देखकर मन में ऐसी-सी भावना आ जाती थी, कि इन्सान की कोशिशें 
बेकार है । जबकि मशीन अन्धाधुन्ध चल रही हो, तब उसमें पहिये का एक छोटा-सा 
दाँत बेचारा क्‍या कर सकतप है ? 

फिर भी, जीवन-सम्बन्धी कम्यूनिस्ट तत्वज्ञान से मुझे शान्ति और आशा मिली । 
तो इसका हिन्दुस्तान में कैसे प्रयोग हो सकता है? हम तो अभीतक राजनैतिक 
स्वतन्त्रता की समस्‍या को भी हल नहीं कर पाये है, और हमारे दिमागों में राष्ट्रवाद 
ही बैठा हुआ है । क्‍या हम इसके साथ-ही-साथ आशिक स्वतन्त्रता की तरफ भी कूद 
पड़ें, या इन दोनों को बारी-बारी से हाथ में ले, फिर चाहे इनके बीच में अन्तर 
कितने ही थोड़े समय का क्‍यों न हो ? संसार की घटनायें ओर हिन्दुस्तान के भी 
वाक़ेयात सामाजिक समस्या को सामने ला रहे हे, और मुझे लगा कि अब राजनेतिक 
आज़ादी उससे अलहदा नहीं रक्खी जा सकती । 

हिन्दुस्तान में ब्रिटिश' सरकार की नीति का यह नत्तीजा हुआ हैं कि राजनंतिक 
आज्जादी के मुकाबिले में सामाजिक प्रतिगामी वर्ग खड़े हो गये हैं । यह लाज़िमी ही 
था, और हिन्दुस्तान में मुख्तलिफ वर्गों और समुदायों के ज्यादा साफ़ तौर पर अलंग- 
अलग दिखाई दे जाने को मेने पसन्द किया । लेकिन में सोचता था कि क्‍या इसको 
दूसरे लोग भी अच्छा समझते है ? जाहिर है कि बहुत लोग नहीं । थह सही है कि 
कई बड़े शहरों में मुट्ठीभर कट्टर कम्यूनिस्ट लोग हे, और वे राष्ट्रीय आन्दोलन के 
विरोधी है और उसकी सख्त नुक्‍्ताचीनी करते है । खासकर बम्बई में, और कुछ 
हृदतक कलकत्ते में, संगठित मज़दूर भी समाजवादी है, मगर ढीले-ढाले ढंग के । 
उनमें भी फूट पड़ी हुई है, और वे मन्दी से दु:ख था रहे हे । कम्यूनिज्म के और समाज- 
वाद के धुंधले-से विचार पढ़े-लिखे लोगों में, और समझदार सरकारी अफ़्सरों तक 
में, फैल चुके हैं । काँग्रेस के नौजवान स्त्री और पुरुष, जो पहले लोकतन्‍्त्र पर ब्राइस 
और मॉरले, कीय और म॑ज़िनी के विचार पढ़ा करते थे, अब अगर उन्हें किताबें 
मिल जाती हैं तो कम्यूनिज्म और रूस पर साहित्य पढ़ते हैं। मेरठ-घड्यन्त्र-केस 

ने लोगों का ध्यान इन नये विचारों की तरफ फेरने में बडी मदद दी, और संसार- 
व्यापी संकट-काल ने इस तरफ़ ध्यान देने की मज़बूरी पैदा करदी | हर जगह प्रचलित 
संस्थाओं के प्रति शंका, जिज्ञासा और चुनौती की नई स्पिरिट दिखाई देती है । 
मानसिक वायु की साधारण दिल्ला तो साफ़ ज़ाहिर हो रही है, लेकिन फिर भी वह 
हलका-सा झोंका ही है जिसको अपने-आप पर अभी कोई विश्वास नही है । कुछ 
लोग फ़ासिस्ट विचारों के आसपास मेडराते हैं। लेकिन कोई भी साफ़ और निश्चित 
आदर्श नही है। अभीतक तो राष्ट्रीयता ही यहांकी प्रमुख विचारधार। हैं । 

मुझे यह तो साफ मालूम हुआ, कि जबतक किसी हृ॒द तक राजनंतिक आज़ादी 
न भिल जायगी तबतक राष्ट्रीयता ही सबसे बड़ी प्रेरक-भावना रहेगी। इसी कारण 
काँग्रेस हिन्दुस्तान में सबसे ज्यादा ताकतवर संस्था होने के साथ ही सबसे आगे 
बढी हुई सस्था भी रही है, ओर अब भी (कुछ ख़ास मजदूर दायरों को छोड़कर) है। 
पिछले तेरह बरसों में, गांधीजी के नेतृत्व में, इसने जनता में आश्चयंजनक जागृति 
पैदा कर दी है और इसके अस्पष्ट मध्यम-वर्गी आदर्श के होते हुए भी इसने एक 
क्रान्तिकारी कम किया हैं। अबतक भो इसकी उपयोगिता खतम नहीं हुई है, और 
हो भी नहीं सकती, जबतक कि राष्ट्रवादी प्रेरणा की जगह समाज-वादी प्रेरणा न 
आ जाय । भविष्य की प्रगति--आदर्श -सम्बन्धी भी और कार्ये-सस्बन्धी भी---अब भी 
कॉगप्रेस के द्वारा ही होगी, हालाकि दूसरे रास्तो से भी काम लिया जा सकेगा । 

इस तरह मुझे काँग्रेस को छोड़ देना, राष्ट्र की आवश्यक प्रेरक-शक्ति से अलग हो 
जाना, अपने पास के सबसे जबरदस्त हथियार को कुन्द कर देना, और एक बेकार के 
साहस में अपनी शक्ति बरबाद करना मालूम हुआ । लेकिन फिर भी, क्या काँग्रेस, 
अपनी मौजूदा स्थिति को रखते हुए, कभी भी वास्तव में मौलिक सामाजिक हल को 
अपना सकेगी ? अगर उसके सामने ऐसा सवाल रख दिया जाय, तो उसका नतीजा 
यही होगा कि उसके दो या ज्यादा टुकड़े हो जायेंगे, या कम-से-कम बहुत लोग उससे 
अलग हो जायेंगे। ऐसा हो जाना भी अवाडछनीय या बुरा न होगा, अगर समस्‍यायें 
ज्यादा साफ़ हो जायें, और काँग्रेस में एक दृढ़-संगठित दल, चाहे वह बहुमत में हो 
या अल्पमत में हो, एक मौलिक समाजवादी कार्यक्रम को लेकर खड़ा हो जाय । 

लेकिन इस वक्‍त तो काँग्रेस के मानी है गांधीजी । वह क्या करना चाहेंगे ? 
विचारधारा की दृष्टि से कभी-कभी यह आइचयेंजनक रूप से पिछड़े हुए रहे हे, लेकिन 
फिर भी काम और व्यवहार के खयाल से वह हिन्दुस्तान में इस वक्‍त के सबसे ज्यादा 
ऋ्रान्तिकारी रहे हैं । वह एक अनोखे व्यक्ति हैं, और उन्हें मामूली पैमानों से नापना 
या उनपर तर्कशास्त्र के मामूली नियम छगाना भी मुमकिन नहीं है । लेकिन चूँकि 

वह तह में ऋान्‍्तिकारी हें और हिन्दुस्तान के लिए राजनंतिक स्वतन्त्रता की प्रतिज्ञा 
किये हुए है, इसलिए जबतक वह स्वतन्त्रता मिल नहीं जाती तबतक तो वह इसमें 
अटल रहकर ही अपना काम करेंगे और इसी तरह काय करते हुए वह जनता की 
प्रचण्ड-कार्य शक्ति को जगा देगे, और, मुझे आधी-सी उम्मीद थी कि वह खद भी 
सामाजिक ध्येय की तरफ़ एक-एक कदम आगे बढ़ते चलेंगे । 

हिन्दुस्तान के और बाहर के कट्टर कम्यूनिस्ट पिछले कई बरसों से गांधीजी और 
काँग्रेस पर भयंकर हमले करते रहे हे, और उन्होंने काँग्रेस-नेताओं पर सब तरह की 
दुर्भावनाओं के आरोप लगाये हे । काँग्रेस की विचार-धारा पर उनकी बहुत-सी 
सैड्धान्तिक समालोचना योग्यतापूर्ण और स्पष्ट थी, और बाद की धटनाओं से वह किसी 
हृदतक सही भी साबित हुईं | हिन्दुस्तान की साधारण राजनेतिक हालत के बारे में 
कम्यूनिस्टों के शुरू के कुछ विश्लेषण बहुत-कुछ सही निकले | मगर जब वह आम उसूलों 
को छोड़कर तफ़्सीलों में आते हे, और खासकर जब वह देश में काँग्रेस के महत्व पर 
विचार करते हैं, तो वे बुरी तरह भटक जाते है । हिन्दुस्तान में कम्यूनिस्टों की तादाद 
और असर कम होने का एक सबब यह भी है कि कम्यूनिज्म का वंज्ञानिक ज्ञान 
फैलाने और लोगों के दिमाग़्ों में उसका विश्वास जमाने की कोशिश करने के बजाय 
उन्होंने दूसरों को गालियाँ देने में ही ज्यादातर अपनी ताक़त लगाई है। इसका उन्ही- 
पर उलटा असर पड़ा है, और उन्हें नुकसान पहुँचा है। इनमें से ज्यादातर लोग 
मजदूरों के हलकों में काम करने के आदी हैं, जहाँ कि मज़दूरों को अपनी तरफ़ मिला 
लेने के लिए सिऱ थोड़े-से नारे ही काफ़ी होते हें । लेकिन पढ़े-लिखे लोगों के लिए 
तो सिर्फ नारे ही काफ़ी नहीं हो सकते और उन्होंने इस बात को महसूस नहीं किया 
है कि आज हिन्दुस्तान में मध्यम-वर्ग का पढ़ा-लिखा दल ही सबसे ज्यादा क्रान्ति- 
कारी शक्ति है। कट्टर कम्यूनिस्टों के प्रायः कोशिश न करने पर भी कई पढ़े- 
लिखे लोग कम्यूनिज्म की तरफ़ खिंच आये हैं, लेकिन फिर भी उनके बीच में एक 
खाई है । 

कम्यूनिस्टों की राय के मुताबिक़, कांग्रेस के नेताओं का लक्ष्य रहा है, सरकार 
पर आम लोगों का दबाव डालना और हिन्दुस्तान के पूंजीवादियों और ज़मींदारों के 
हित के रिए कुछ औद्योगिक और व्यापारिक सुविधायें हासिल कर लेना | उनका मत 
है कि काँग्रेस का काम है--- किसानों, निचले मध्यम-वर्ग और कारखानों के मजदूर-बर्ग 
के आधथिक और राजनैतिक असंतोष को बम्बई, अहमदाबाद और कलकत्ते के मिल- 
मालकों और ललखपतियों की गाड़ी के सामने खड़ा कर देना ।” यह खाल किया जाता 
है कि हिन्दुस्तानी पैजीपति टट्टी की ओट में छिपे हुए कांग्रेस-कार्य-समिति को हुक्म 

देते हे कि पहले तो वह आम तहरीक शुरू करे, ओर जब वह बहुत व्यापक और 
भयंकर हो जाय तब उसे मुल्तवी करदे, या किसी छोटी-मोटी बात पर खत्म करदे। 
और, काँग्रेस के नेता सचमुच अंग्रेजों का चला जाना पसन्द नहीं करते, क्योंकि मूखी 
जनता का होषण करने के लिए आवश्यक नियन्त्रण करने को उनकी ज़रूरत है, और 
मध्यम-वर्ग अपने से यह काम करने की क़ाबलियत नहीं मानता । 

यह ताज्जुब की बात है कि कम्यूनिस्ट इस अजीब विश्लेषण पर यक्रीन रखते 
है । लेकिन चूँकि जाहिरा उनका विदवास इसीपर है इसीलिए, आश्चर्य नही कि, वे 
हिन्दुस्तान में इतनी बुरी तरह से असफल हुए है । उनकी बुनियादी ग़छती यह मालूम 
होती है कि बे हिन्दुस्तान के राष्ट्रीय आन्दोलन को यूरोपियन मजदूरों के पैमानों से 
नापते हैं, और चूँकि उन्हें यह देखने का अभ्यास है कि बार-बार मज़दूर-नेता मजदूर- 
आन्दोलन के साथ ग़रद्दारी करते रहे हे, इसलिए वे उसी मिसाल को हिन्दुस्तान पर 
लगाते है । हिन्दुस्तान का राष्ट्रीय आन्दोलन, जाहिरा ही, कोई मज़दूरों या श्रमिकों 
का आन्दोलन नहीं है | जैसा कि उसके नाम से ही प्रकट होता है, वह एक मध्यम- 
वर्गी आन्दोलन है और अभीतक उसका मकसद समाज-व्यवस्था को बदलना नहीं 
बल्कि राजनंतिक स्वतन्त्रता प्राप्त करना ही रहा है । इसपर कहा जा सकता है कि 
पह मकसद काफ़ी बड़ा नही है, ओर राष्ट्रीयता भी आजकल के ज़माने में पिछड़ा 
हुआ बाद कहला सकता हैं । लेकिन आन्दोलन के मौलिक आधार को मानते हुए यह 
नहीं कहा जा सकता कि नेता लोग भूमि-प्रणाली या पूँजीवादी निज्ञाम को उलट देने 
की कोशिश ही नहीं करते । इसलिए वे जतता के साथ विश्वास-घात करते है, क्योकि 
उन्होंने ऐसा करने का कभी दावा ही नहीं किया । हाँ, काँग्रेस में कुछ लोग ऐसे ज़रूर 
हैं, और उनकी तादाद बढ़ती जा रही है, जो भूमि-प्रणाली और पूंजीवादी व्यवस्था को 
बदल देना चाहते है, लेकिन वे काँग्रेस के नाम पर नहीं बोल सकते । 

यह सच है कि हिन्दुस्तान के पूजीवादी वर्गों ने (बड़े-बड़े जमींद।रों या ताल्लुके- 
दारों ने नही ) ब्रिटिश और दूसरे विदेशी माल के बहिष्कार और स्वदेशी के बढ़ावे के 
कारण राष्ट्रीय आन्दोलन से बड़ा फायदा उठाया हैँ । लेकिन, यह तो लाजिमी ही था; 
क्योंकि हर राष्ट्रीय आन्दोलन देश के उद्योग-घंछों को बढ़ावा देता है, और दूसरों का 
बहिष्कार कराता है। लेकिन, असल में, बम्बई के मिल-मालिकों ने तो सविनय भंग के 
चालू रहने के वक्‍त ही और जबकि हम ब्रिटिश माल के बहिष्कार का प्रचार करते रहे 
थे तभी एक तावाज़िब तरीके से लंकाद्ायर से एक समझौता करने का भी दुःसाहस कर 
डाला था । काँग्रेस की निगाह में यह राष्ट्र के साथ भारी विश्वासघात था, और यही 
नाप उसको दिया भो गया था। असेम्बली में बम्बई के मिल-मालिएों के नुमाइनदों ने, 


श्ध्छ मेरो कहानी 


जबकि हममें से ज्यादातर लोग जेल में थे, लगातार काँग्रेस और “अति-वादी' यानी 
गरम दल के लोगों की निन्‍दा की थी । 

पिछले कुछ बरसों में कई पृंजीपति-दलो ने हिन्दुस्तान में जो-जो काम किये हें वे 
काँग्रेस की और राष्ट्रीय दृष्टि से भी कलंक-रूप है । ओटावा के समझौते से शायद 
कुछ लोगों को फायदा हो गया होगा, लेकिन हिन्दुस्तान के सारे उद्योग-धंधों की दृष्टि 
से वह बुरा था, और उससे वे ब्रिटिश पूंजी और कारखानों की ज्यादा अधीनता में 
आ गये। वह समझौता जनता के लिए हानिकर था, और तब किया गया था 
जबकि हमारी लड़ाई चालू थी और कई हजार लोग जेलों में थे । हर उपनिवेश ने 
इंग्लैण्ड से अपनी सख्त-से-सख्त दातें मनवा लीं, लेकिन हिन्दुस्तान को तो मानों उससे 
अपनेको क़रीब-क़रीब लुटा देने का सोभाग्य ही मिल गया | पिछले कुछ बरसों में 
कुछ बड़े धनियों ने हिन्दुस्तान को नुकसान में डालकर भी सोने और चांदी का 
व्यापार किया हैं । 

और बड़े-बड़े ज़मीदार ओर ताल्लुकेदार तो गोलमेज्ञ-कान्फ्रेन्स में काँग्रेस के 
बिलकुल खिलाफ़ ही खड़े हो गये थे, और ठीक सविनय भंग के दर्भ्यान उन्होने खुले तौर 
पर और आगगे बढ़कर अपने-आपको सरकार की तरफ़ घोषित कर दिया था। इन्ही लोगो 
की मदद से सरकार ने भिन्न-भिन्न प्रान्तों मे उन दमनकारी कानूनों को पास किया, 
जिनका समावेश आइिनेत्सों में हो जाता था । और युक्‍तप्रान्त की कौंसिल में ज्यादातर 
जमीदार मेम्बरों ने सविनय भंग के क़ैंदियों की रिहाई के खिलाफ़ राय दी थी । 

यह खयाल भी बिलकुल ग्ररूत हैं कि, गांधीजी ने १९२१ और १९३० में तेज 
दीखनेवाले आन्दोलन मजब्रन जनता का जोर पड़ने से ही चालू फिये थे। बेशक, 
आम जनता में हलचल थी, लेकिन दोनों आन्दोलनों में कदम गांधीजी ने ही आगे 
बढ़ाया था। १९२१ में वह क़रीब-क़रीब अकेले ही सारी कांग्रेस की डोर हिलाते थे 
और उसे असहयोग के रास्ते चढ़ा ले गये थे। १९३० में भी अगर उन्होंने किसी तरह 
भी विरोध किया होता, तो कोई भी तेज्ञ और परिणामकारी सीधी लड़ाई का 
आन्दोलन हरगिज़ न उठ सकता था । 

यह बड़ी बदक़िस्मती की बात हैं कि मू्खतापूर्ण और बिना जानकारी के 
व्यक्तिगत नुक्ताचीनी की जाती है, क्योंकि उससे ध्यान असली सवालों से दूसरी तरफ़ 
हट जाता है । गांधीजी की ईमानदारी परूु हमला करने से तो अपने-आपका और 
अपने काम का ही नुकसान होता है, क्योंकि हिन्दुस्तान के करोड़ों आदमियों के लिए 
तो बह सत्य के ही मूतं-रूप हें, और उन्हें जो कोई पहचानते हैं वे जानते हैं कि वह 
हमेशा सही काम करने के लिए कितने व्याकुल रहते हैं । 

हिन्दुस्तान में कम्यूनिस्टों का ताल्लुक़ बड़े शहरों के कारखानों के मज़दूरों के 
साथ ही रहा है | देहाती हलकों की जानकारी या सम्पर्क उनके पास नहीं हैं। 
हालाकि कारखानों के मज़दूरों का भी एक महत्व है, और भविष्य में और भी उनका 
ज्यादा महत्व होगा, लेकिन उनका किसानों के सामने दूसरा ही दर्जा रहेगा, क्योंकि 
हिन्दुस्तान में आज तो किसानों की समस्या ही मुख्य है। इधर कंग्रेस-कार्यकर्ता 
इन देहाती हलकों में सब दूर फल चुके हे, और समय पर अपने-आप कांग्रेस किसानों 
का एक बड़ा सगठन बन जायगी । अपना निकट-लक्ष्य प्राप्त करने के बाद किसान 
कभी भी क्रान्तिकारी नही रहते और यह मुमकिन हैं कि भविष्य में किसी वक्‍त 
शहर बनाम देहात और कारखानों के मज़दूर बनाम किसान की सामान्य समस्या 
हिन्दुस्तान में भी खड़ी हो जाय । 

मुझे कांग्रेस के बहुत-से नेताओं और कार्यकर्त्ताओं के गहरे सम्पर्क में आने का 
सौभाग्य मिला हे, और इनसे ज्यादा अच्छ स्त्री-युरुषो की में ख़ुवाहिंश भी नही कर 
सकता था । लेकिन फिर भी ज़रूरी सवालों में मेरा उनसे मतभेद रहा हे, और कई 
बार में यह देखकर उकता गया हूँ कि जो बात मुझे साफ़-सी दिखाई देती है उसकी वे 
क्र भी नहीं कर सकते था उसे समझ भी नहीं सकते । इसका सबब अक्ल की कमी 

« नही हैं, बल्कि इसका मतलब यह है कि हम विचारों की अलग अलग पग्रडंडियो 

पर चल रहे है । मैन महसूस किया कि इन सीमाओ को अचानक पार कर जाता 
कितना मुश्किल है । इनमें जीवन-सम्बन्धी तत्त्वज्ञान ही भिन्न-भिन्न है, और वह हमें 
धीरे-धीरे और अनजान में प्रभावित करता रहता है । परस्पर एक-दूसरे दल को दोष 
देना फ़जूल हैं । समाजवाद के लिए जीवन और उसकी समस्याओं पर एक खास 
मनोवज्ञानिक दृष्टिकोण होने की ज़रूरत है । कह केवल युक्तिवाद से कुछ अधिक 
है । इसी तरह, दूसरे दृष्टिकोण भी परम्परा, शिक्षण और भूत और वर्तमान परि- 
स्थितियों के अज्ञात प्रभाव पर आधारित हैं । जीवन की कछिनाश्यों और उसके कड़वे 
अनुभव ही हमे नये रास्तों से चलने को मजबूर करते है, और अन्त मे, जोकि इससे 
बहुत ज्यादा कठिन काम है, हमारा दृष्टिकोण बदल देते हे | सम्भव है इस प्रक्रिया 
में हम भी थोड़े सहायक हो सके और शायद--- 

“मनुष्य अपने भवितव्य पर उसी मार्ग से पहुँच जाता है जिसपर बह उससे 
बचने के लिए चलता है ।”' 

१. ला फोन के निम्नलिखित फ्रेश्न उद्धरण का यह अनुवाद हैः-- 

;(॥ 7थाए०708 58 १085036/0. 
छिठ्रए्शा। 787 68 ठताशगांगड वु'णा कुछावे एण्पा 76 राशि, 


५१५ 
» सज़हथ क्‍या है ? 


सितम्बर १९३२ के मध्य में एक अचानक और बड़ी चिन्ताजनक घटना से जेल 

के हमारे शान्तिपूर्ण और एक-ढरें के जीवन में खलबली मच गई | खबर आई 
कि मि० रेम्ज्े मैकडोनल्ड के साम्प्रदायिक निर्णय' में दलित जातियों को जुदागाना 
चुनाव दिये जाने के विरोध में गांवीजी ने आमरण अनशन' करना तथ किया हैं । 
लोगों को अचानक आघात देने की उनमे कितनी क्षमता है ? सहसा सभी तरह के 
खयाल मेरे दिमाग़ में आने लगे; सब तरह की होनहार और सम्भावनायें मेरे सामने 
आने रूगी, और उन्होने मेरे चित्त को बिलकुल उहिग्न कर दिया | दो दिन तक मुझे 
बिलकुल अँधेरा-ही-अंधेरा दिखाई दिया, और कोई रास्ता नही सूझा । जब में गांधीजी 
के काम के कुछ नतीजों का खयाल करता तो मेरा दिल बैठ जाता था । उनके प्रति 
मेरी व्यक्तिगत भावना काफी प्रबल थी, और मुझे ऐसा लगता था कि अब शायद में 
उन्हे नही देख सकूगा । इस खयाल से मुझे बहुत ही पीड़ा होती थी । आखिरी दफ़ा 
करीब एक साल से कुछ ज्यादा पहले मेने उन्हे इग्लेण्ड जाते वक्‍त जहाज़ पर देखा 
था । क्‍या अब में उन्हें न देख सकगा ? है 

और फिर मुझे उनपर झुझलाहट भी आई कि उन्होंने अपनी आखिरी क़ुरबानी 
के लिए एक छोटा-सा, सिर्फ़ चुनाव का, मामला लिया है। हमारे आजादी के 
आन्दोलन का क्या होगा ? क्‍या अब, कम-से-कम थोड़े वक्‍त के लिए ही सही, बड़े 
सवाल पीछे नहीं पड़ जायेंगे ? और, अगर वह अपनी अभी की बात प्र कामयाब 
भी हो जायेंगे, और दलित जातियों के लिए सम्मिलित चुनाव प्राप्त भी कर लेंगे, तो 
क्या इससे एक प्रतिक्रिया न होगी, ओर यह भावना न फंल जायगी कि कुछ-न-कुछ 
तो हासिल कर ही लिया गया है, और थोड़े वक्त तक अब कुछ भी न करना 
चाहिए ? और क्या उनके इस काम के यह मानी नहीं हैं कि वह साम्प्रदायिक निर्णय 
को मानते और सरकार की तैयार की हुई आम तजबीज्ध को किसी ह॒द तक मंजूर 
करते है ? क्या यह असहयोग और सबिनय भंग से सुसंगत है ? इतने बलिदान और 
साहस-पूर्ण प्रयत्न के बाद क्या हमारा आन्दोलन इस मामूली प्रश्त पर आकर अंटक 
जायगा ? 

उनके राजनंतिक सवाल को धामिक और भावुकतापूर्ण दृष्टिकोण से देखने 
और उसके मुताबिक़ बारबआर ईव्वर का नाम लेने से मुझे उनपर गुस्सा भी आया। 

उनके कहने से तो ऐसा मालूम पड़ता था कि शायद ईश्वर ने उन्हे अनशन की तारीख 
तक सुझा दी थी । ऐसी मिसारू पेश करना कितना खतरनाक होगा ! 

और अगर बापू मर गये | तो, हिन्दुस्तान की क्या हारूत हो जायगी ? मुझे 
भविष्य सूना और उदास दीखने रलूगा, और जब में उसपर विचार करता था तो मेरे 
दिल में एक निराशा छा जाती थी । 

इस तरह में रूगातार विचारों ही विचारों में डूबता रहा । मेरे दिमाग़ में 
गड़बड़ी मच गई, और गुस्सा, निराशा और जिस व्यक्ति ने इतनी बड़ी उथकू-पुथरू 
पैदा कर दी उसके प्रति प्रेम से वह सराबोर हो गया । मुझे नही सूझता था कि में 
क्या करूँ, और सबसे ज्यादा अपने-आपके प्रति में चिड़चिड़ा और बद-मिजाज 
हो गया । 

और फिर मुझ्षप्रे एक अजीब बात हुई। मुझपर भावनाओं का ऐसा दौर 
जुरू हुआ कि एक संकट-काल ही आ उपस्थित हुआ, पर अन्त में जाकर मुझे 
कुछ शान्ति मालूम हुई, और भविष्य भी इतना अन्धकार-पूर्ण दिखाई नहीं दिया ! 
बापू में ऐन सौक़े पर ठीक काम कर डालने की अजीब सूझ थी, और मुमकिन हैँ कि 
उनके इस काम के भी---जो मेरे दुष्टि-बिन्दु से बिलकुल असमर्थनीय था--कोई बड़े 
नतीजे हो, और वह केवल उसी काम के छोटे-से सीमित क्षेत्र मे नहीं बल्कि हमारी 
राष्ट्रीय लड़ाई के व्यापक स्वरूपों में भी । और अगर बापू मर भी गये, तो भी हमारी 
स्वतंत्रता की लड़ाई चलती रहेगी | इसलिए कुछ भी नतीजा हो, इन्सान को हर हालत 
के लिए तैयार और मुस्तेद रहना चाहिए। अपने दिमाग़ को गांधीजी की मृत्यु तक 
बरदाहइत करने के लिए बिना हिचकिचाहट के तेयार करके मेंने शान्ति और घैये घारण 
किया, और दुनिया और दुनिया की हर घटना का सामना करने को तैयार हो गया । 

इसके बाद सारे देश मे एक भयंकर उथल-पुथल मचने, हिन्दू-समाज में उत्साह 
की एक जादूमरी लहर आ जाने की खबरें आई, और माल्म होने लूगा कि अस्पृश्यता 
का अब खात्मा ही होनेवाला हैँ । में सोचने लगा कि यरवडा-जेल में बंठा हुआ यह 
छोटा-सा आदमी कितना बड़ा जादूगर है, और लोगों के दिलों में खल़बलों मचा 
देनेवाली डोर हिलाना वहू कितनी अच्छी तरह जानता है ! 

उनका एक तार मुझे मिला । मेरे जेल आने के बाद यह उनका पहला ही 
सदेश था, और इतने रूम्बे असें के बाद उनका यह तार मिलते से मुझे लाभ ही 
हुआ । इस तार में उन्होंने लिखा :--- 

“इन वेदना के दिलों में मुझे हमेशा तुम्हारा ध्यान रहा है । तुम्हारी 
राय जानने को में बहुत ज़्यादा उत्सुक हूँ। तुम्हें मातम है, में तुम्हारी राय 

की कितनी क़दर करता हूँ | मेंने इन्दु (ओर ) सरूप के बच्चों को देखा। 
इन्दु खुश ओर कुछ ठगड़ी दीखती थी | दबीयत बहुन ठीक है। तार से 
जवाब दो । स्नेह ।” 
यह एक असाधारण बात थी, लेकिन उनके स्वभाव के अनुसार ही थी, कि 
उन्होंने अपने अनशन की पीड़ा और अपने कास-काज के बीच भी मेरी लड़की और 
मेरी बहन के बच्चों के आने का ज़िक्र किया, और यह भी लिखा कि इन्दिरा तगड़ी 
हो गई हैं । उस वक्‍त मेरी बहन भी पूना की जेल म्‌ थी, और ये सब बच्चे पूना के 
स्कूल में पढ़ते थे । वह जीवन में छोटी दीखनेवाली बातों को कभी नहीं भूलते, 
जिनका वास्तव में बड़ा महंत्व भी होता है । 
ठीक उसी वक्‍त मुझे यह खबर भी मिली कि चुनाव के सवाल पर कोई 
समझोता भी हो गया हैँ । जेल के सुपरिन्टेण्डेण्ट ने महरबानी करके मुझे गांधीजी को 
जवाब भेजने की इजाजत दे दी, और मेने उन्हें पह तार भेजा :--- 
“आपके तार ओर यह संक्षिप्त समाचार मिलने से कि कोई सममोता 
हो गया दै, मुझे बड़ी राहत ओर खुशी हासिल हुई। पहले तो आपके 
अनशन के निश्चय से मानसिक छ्ैश ओर बड़ी दुविधा पेदा हुई, पर 
आखिरमें आशाबाद की विजय हुई ओर मुझे मानसिक शान्ति मिछो। 
पद-दल्ति वर्गों के लिए बड़ें -से-बड़ा बलिदान भी कम ही है। स्वतन्त्रता 
को कप्तोटी सबसे छोटे की स्वतन्त्रता से करनी चाहिए, मगर मुझेः यह 
ख़तरा मात्यम द्वोता है कि कहों दमारे एक-मात्र लक्ष्य को दूसरे सवालात 
ढक न छें। में धार्मिक दृष्टिकोण से निर्णय करने में असमर्थ हूँ । यह भी 
खतरा है कि दूसरे छोग आपके तरीकों का दुरुपयोग करेंगे । लेकिन एक 
आदूगर को में कैसे सछाह दे सकता हूँ ? स्नेह ।” 
पूना में जमा हुए भिन्‍न-भिन्‍न लोगों ने एक समझोते पर दस्तखत किये, और 
ब्रिटिश प्रधानमन्त्री ने उसे चटपट मंजूर कर लिया और उसके मुताबिक अपना 
पिछला “निर्णय” बदल दिया, और अनशन तोड़ दिया गया । में ऐसे समझौतों और 
इकरारनामों को बहुत नापसन्द करता हूँ, लेकिन पूना के समझौते में क्या-क्या तय 
हुआ इसका खयाल न करते हुए भी मेने उसका स्वागत किया । 
उत्तेजना ख़त्म हो चुकी थी, और हम जेल के अपने मामूली कारयेक्रम में लग 
गये । हरिजन-आन्दोलन और जेल में से गांधीजी की प्रवुत्तियों की ख़बरें हमे मिलती 
रहती थीं । लेकिन उनसे मुझे खुशी नहीं होती थी । इसमें क्षक नहीं कि अछतपन को 
मिटाने और दुःखी दलित जातियों को उठाने के आन्दोलन को उससे बड़े गजब का 

बढ़ावा मिला, छेकिन वह समझौते के कारण नहीं, बल्कि देशभर में जों एक जेहादी 
जोश फैल गया था उसके कारण ! यह तो अच्छी बात थी । लेकिन इसीके साथ-साथ 
यह भी साफ़.जाहिर था कि इससे सविनय भंग को नुकसान पहुंचा । देश का ध्यान 
दूसरे सवालों पर चला गया, और कांग्रेस के कई कार्यकर्ता हरिजन-कार्य में लग गये । 
शायद उनमें से ज्यादांतर लोग कम खतरे के कामों में रूगने का बहाना चाहते ही थे, 
जिनमें जेल जाने, था इससे भी ज्यादा, लाठी खाने और सम्पत्ति जब्त कराने का 'डर 
न हो । यह कुदरती ही था, और हमारे हज़ारों कार्यकर्ताओं में से हरेक से यह 
उम्मीद करना ठीक भी न था कि बह गहरे कष्ट-सहन और अपने परिवार के भंग 
और नाश के लिए हमेशा तैयार रहे । लेकिन हमारे बड़े आन्दोलन का इस तरह घीरे- 
धीरे हवस होना देखकर दिल में दर्द होता था। फिर भी, सबविनय भंग तो चलता ही 
रहा, और मौक़-मौ़ पर मां-अप्रैल १९३३ की कलकत्ता-कांग्रेस जैसे बड़े-बड़े प्रदर्शन 
हो ही जाते थे। गांधीजी यरवडा-ज्ञेल में थे, मगर उन्हें लोगों से मिलने और 
हरिजन-आन्दोलन के मुताबिक हिदायतें भेजने की कुछ सुविधायें मिल गई थीं। कुछ 
भी हो, इससे उनके जेल में रहने की तीक्ष्णता कम हो गई थी । इन सब बातों से 
मुझे बड़ी उदासी हुई । 

कई महीने बाद, मई १९३३ में, गांधीजी ने अपना इक्‍कीस दिन का उपवास शुरू 
किया । इसकी ख़बर से भी पहले तो मुझे बड़ा धक्का लगा, लेकिन होनहार ऐसा ही 
था, यह समझकर मेने उसे मंजूर कर लिया और अपने दिल को समझा लिया । 
वास्तव में मुझे उत लोगों पर ही झूंझल आई जो उनपर उपवास का निश्चय कर लेने 
और घोषित कर देने के बाद उसे छोड़ देने का ज़ोर डाल रहे थे । उपवास मेरी तो 
समझ के बाहर था और निदचय कर लेने के पहले अगर मुझसे पूछा जाता तो में जोर 
से उसके खिलाफ़ राय देता, लेकिन में गांधीजी की प्रतिज्ञा का बड़ा महत्व समझता 
था, और किसी भी व्यक्ति के लिए मुझे यह ग़लत मालूम होता था कि वह किसी भी 
व्यक्तिगत मामले में, जिसे वह सबसे ज्यादा महत्वपूर्ण समझते थे, उनकी प्रतिज्ञा 
को तुडबाने की कोशिश करे | इस तरह हालांकि में खिन्‍न था, फिर भी उसको 
गवारा करता रहा । 

अपना उपवास शुरू करने से कुछ दिन पहले उन्होंने मुझे अपने खास ढंग का 
एक पत्र भेजा, जिससे मेरा दिल बहुत हिल गया । चूंकि उन्होंने जवाब माँगा था, 
इसलिए मेले निम्नलिखित तार भेजा :--- 

“आपका ख़त मिला । जिन मामलों को में नहीं समझता उनके बारे 
में में क्या कह सकता हूँ. ९ में तो एक बेगाने देश में, जहाँ जाप ही एक- 

मात्र परिचित मीनार को तरह हैं, अपना कहीं पता ही नहीं पाता हूँ; अँधेरे 
में अपना रास्ता टटोलता हूँ, लेकिन ठोकर खाकर गिर जाता हूँ। नतीजा 
जो कुछ हो, मेरा स्नेह भौर मेरे विचार हमेशा आपके साथ होंगे । 
एक ओर उनके कार्य को में बिलकुछ नापसन्‍्द करता था, और दूसरी ओर 
उन्हें आधात न पहुँचाने को भी मेरी इच्छा थी ।. इस दन्द्ध का मुझे सामता करना 
पड़ा था । मगर फिर भी मेंते महसूस किया कि मेने उन्हें प्रसत्मता का संदेश नहीं 
भेजा, और अब जब कि वह अपनी भयंकर अग्नि-परीक्षा में से, जिसमें उनकी मृत्यु 
भी हो सकती थी, गुज़रने का निश्चय कर ही चुके है, तो मुझे चाहिए कि मुझसे 
जितना बन सके उतना में उन्हें प्रसन्‍न बनाऊँ। छोटी-छोटी बातों का भी मन पर बड़ा 
असर होता है, और उन्हें जीवन बनाये रखने के लिए अपना सारा मनोबल लगा देना 
पड़ेगा | मुझे ऐसा भी लगा कि अब जो कुछ भी होकर रहे, चाहे दुर्भाग्य से उनकी 
मृत्यु भी हो जाय तो उसे भी कड़े दिल से बरदाइव कर लेना चाहिए । इसलिए 
मेने उन्हें दूसरा तार भेजा:--- 
“अब तो जब आपने अपना जोखों का काम शुरू कर ही दिया है, तो 
में फिर अपना स्नेह ओर अभिननन्‍्दन आपको भेजता हूँ, ओर में आपको 
विश्वास दिलाता हूँ कि अब मुझे यह ज्यादा साफ़ तोर पर दिस्वाई देता 
है कि जो कुछ होता है बह अच्छा हो होता है, ओर कुछ भी नतीजा हो, 
आपकी विज्ञय ही है ।” 
उनका उपवास पूरा हो गया और वह जीवित रहे । उपवास के पहले ही दिन 
बह जेंल से रिहा कर दिये गये, और उनके कहने से छः हफ्तो के लिए सविनय भंग 
स्थगित कर दिया गया । 
मेने देखा कि उपवास के ओीच में देश में भावना का फिर एक उभाड़ आया । 
में ज्यादा-ज्यादा सोचने लगा कि क्‍या राजनीति में यह सही तरीका है ? मुझे 
तो लगने लगा, कि यह केवल पुनरुद्धार-बाद हे और इसके सामने स्पष्ट विचार करने 
का तरीका बिलकुल नही ठहर सकता | सारा हिन्दुस्तान, या उसका ज्यादातर हिस्सा, 
सम्मान से महात्माजी की तरफ निगाह गड़ाये हुए था, और उनसे उम्मीद करता था 
कि वह चमत्कार-पर-चमत्कार करते चले जायें, अस्पृश्यता का नाश कर दें, 
और स्वराज्य हासिल करले, इत्यादि, और खुद कुछ भी न करें । ब्रांधीजी भी 
दूसरों को विचार करने के लिए प्रोत्साहित नहीं करते थे, उनका ज्ञोर पवित्रता और 
बलिदान पर था । मुझे लगा कि हालांकि में गांधीजी पर बड़ी भावुकतापूर्ण आसक्ति 
रखता हूँ फिर भी मानसिक दृष्टि से में उनसे दूर होता चला जा रहा हूँ । अक्सर वह 

अपनी राजनैतिक हलूचलों में अपनी सहज वृलि से, जो गछती नहीं करती थी, काम 
लेते थे । अच्छा और फायदेमन्द काम करने का उनमें स्वभावसिद्ध गुण है; लेकिन 
क्या राष्ट्र को तैयार करने का रास्ता श्रद्धा का ही है ? कुछ बकत के छिए तो यह 
फ्रायदेमन्द हो सकता है, मगर अन्त में क्या होगा ? 

और में यह नहीं समझ सका कि वह वर्समान सामाजिक व्यवस्था को, जिसकी 
बुनियाद हिंसा और संघर्य पर है, कैसे मंजूर कर लेते हें, जेसाकि वह मंजूर करते, हुए 
वीखते हें ? भेरे अन्दर जोर से संघर्ष चलने लगा, और में दो प्रतिस्पर्द्धी निष्ठाओं की 
चक्की में पिसने छगा । मेने आन लिया कि जब में जेल की चहारदीवारी से बाहर 
निकलेगा, तब भविष्य में मेरे सामते मुसीबत ही खड़ी मिलेगी । मुझे प्रतीत होने लगा 
कि में अकेला और निराश्रय हूँ, और हिन्दुस्तान, जिसे मेंने प्यार किया और 
जिसके लिए मेंने इतना परिश्रम किया, मुझे एक पराया और हड़बड़ाहट में डालनेवाला 
देश मालूम होने लगा । क्‍या यह मेरा क़सूर था कि में अपने मुल्कवालों की स्पिरिट 
और विचार-प्रणाली से अपना मेल न बैठा सका ? मुझे मालूम हुआ कि अपने गहरे-से- 
गहरे साथियों के और मेरे बीच में एक अप्रत्यक्ष दीवार खड़ी हो गई है, और उसको 
पार करने में अपने-आपको असमर्थ पाकर में दुःखो हो गया और मन मसोस कर बंठ 
गया । उन सब पर मानों पुरानी दुनिया ने, पुरानी विचारधाराओ, पुरानी आशाओ 
और पुरानी इच्छाओं की दुनिया ने अपना आवरण डाल रक्‍्खा था + नई दुनिया का 
निर्माण होना तो अभी बहुत दूर था। 

दो लोकों के बीच भटकता, 
आश्रय की कुछ आश नही; 
मरी पड़ी हैँ एक दूसरे में 
उठने की शक्ति नहीं।' 

हिन्दुस्तान, सब बातो से ज्यादा, धार्मिक देश समझा जाता हैँ, और हिन्दू और 
मुसतमान और सिख और दूसरे छोग अपने-अपने मतों का अभिमान रखते हैं, और 
एक-दूसरे के सिर फोड़कर उनकी सचाई का सुबूस देते है । हिन्दुस्तान में और दूसरे 
मुल्कों में मजहूब के, और कम-से-क्म मौजूदा रूप में संगठित मजहब के, दुश्य ने मुझे 
भयभीत कर दिया है, मेने उसकी कई बार निन्दा को है, ओर उसको जड़-मूल से 

१. मूल अंग्रेज़ी पश निम्मप्रकार है :-- 

-#एछावगापाहु 2०नएछा ५४० जरण्णाव5, 00० 0680, 


एफा9 "शा ए0ज्००658 ६0 986 90 
जाए वणजी००७ ४७५ 6 0 7898६ 5 680. 


घर अरे कान: 


मिटा' देने तक की ख्वाहिश की है । मुझे तो प्राय:-हमेशा यही मालूम हुआ कि अन्ध- 
बिश्वास और प्रतिगामिता, जड़ सिद्धान्त और कट्टरपन, मिथ्या-बिचार और श्योषण 
और स्थापित स्वार्थों के संरक्षण का ही नाम मज़हब है । मगर यह भी मुझे अच्छी 
तरह मालूम है कि उसमें और भी कुछ है, उसमें कुछ ऐसी चीज़ भी है जो इन्सानों 
की गहरी आन्तरिक आकांक्षा को भी पूरा करती है। वरना उसका इतनी जबरदस्त 
ताक़त बनना जैंसाकि वह बना हुआ है कैसे मुमकिन था, और उससे वेशुमार पीड़ित 
आत्माओं को शान्ति और विश्राम कैसे मिल्ू सकते थे ? क्‍या वह क्षान्ति सिर्फ़ अन्ध- 
विश्वास की छाया या शंका के अभाव का बहाना ही था ? क्‍या वह जैसी ही शान्ति 
थी जैसी खुले समुद्र के तूफानों से बचकर किसी बन्दरगाह मे मिलती है, या 
उससे कुछ ज्यादा थी ? कुछ बातों में तो सचमुच वह इससे कुछ ज्यादा 
हीथी। 

लेकिन इसका भूतकाल कैसा भी रहा हो, आजकल का संगठित मज़हब तो 
ज्यादात्तर एक खाली ढोल ही रह गया है, जिसके अन्दर कोई तत्त्व नही है । श्री जी ० 
के० चेस्टरटन ने इसके लिए ( अपने खास तरह के मज़हब के लिए नही, मगर दूसरो 
के लिए ! ) भूगर्भ में पाये जानेवाले एसे फॉसिल' की उपमा दी है, जो किसी ऐसे 
जानवर या सजीव वस्तु का सिफ़ छाचामात्र हैँ कि जिसके अन्दर से उसका अपना 
जीवित तत्त्व तो ,पूरी तरह से निकल चुका है, लेकिन जिसका ऊपरी पज्जर रह 
गया हैं और जिसके अन्दर कोई बिलकुल दूसरी ही चीज़ भर दी गई है । और, अगर 
किसी मज़हब में कोई महत्वपूर्ण चीज़ रह भी गई हैं तो, उसपर और दूसरी हानिकर 
चीज़ों का आवरण चढ़ गया हे । 

मालम होता है कि यही बात हमारे पूर्वी मजहबो में, और पश्चिमी मज़हबो 
में भी, हुई हें । चर्च आफ़ इंग्लेण्ड एक ऐस मज़ह॒ब की मिसाल हैं, जो किसी भी मानी 
में मज़हब नहीं हैं । किसी हृद तक, यही बात सारे संगठित प्रोटेस्टेण्ट मज़हबो के बारे 
में सही है; लेकिन इसमें राबसे आगे बढ़ा हुआ चचब आफ़ इंग्लण्ड ही हैं, क्योकि वह 
बहुत असे से एक सरकारी राजनैतिक महकमा बन चुका है ।' 

१. हिन्दुस्तान में चर्च आफ़ इंग्लेणड तो प्रायः सरकार से अलग मालुम ही महीं 
होता है । जिस तरह ऊंचे सरकारी मुलाज़िम साम्राज्यवादी सत्ता के प्रतीक हैं उसी, 
तरह ( हिन्दुस्तान के ख़ज़ाने से ) सरकार को तरफ़ से तनख्थाह पाशेबाले पादरी ओर 
चपलेन भी हैं । हिन्दुस्तान की राजनीति में चर्च कुल मिलाकर पूक रूढ़िवादी ओर 
प्रतिगामी शक्ति रही है ओर आम तोर पर छघार या प्रगति के विरुद्ध रही है। सासास्य 
ईसाई मिशनरी हिन्दुस्तान के पुराने हतिहास ओर संस्कृति से आम तोर पर बिलकुल 

उसके बहुत-से अनुयायियों का चारिश्र्य बेशक ऊँचे-से-ऊँचा हैं मगर यह मार्क 
की बात है कि किस तरह इस चर्च ने ब्रिटिश साम्राज्यवाद की ग़रज को पूरा किया 
है, और पूँजीवांद और साम्राज्यवाद दोनों को किस तरह नैतिक और ईसाई जामा . 
पहना दिया हैं। इस मज़हब ने एशिया और अफीका में अंग्रेज़ों की लटेरी मीति का * 
समर्थन करने की कोशिश की है, और अंग्रेजों में एक गैरमामूली और रहइक करने योग्य 
भावना भरदी है कि हम हमेशा ठीक ही और सही काम करते हें । इस बड़प्पन-भरी 
सत्काये-भावना को इस चर्च ने पैदा किया हे या वह खुद 'उससे पैदा हुई है, यह में 
नहीं जानता । यूरोवियन महाद्वीप के और अमेरिका के दूसरे देश, जो इंग्लेण्ड के बराबर 
खुश-नसीब नहीं हुए हैं, अक्सर कहते है कि अंग्रेज मककार हं--परफ़।ईड एलबियन' 





थी या कंसी है। वे गेरईसाइयों के पापों ओर कमज़ोरियों को दिखाते रहने में ज्यादा 
दिलचस्पी लेते हैं। बेशक, कई लोग हनमें बहुत ऊँ थे अपवाद-रूप हुए हैं। चाल पएयडरूज़ 
से बढ़कर हिन्दुस्तान का दूसरा सच्चा दोल्त नहीं हुआ, जिनमें प्रेम और सेवा को 
भावना और उमदती हुई मेत्री खूब लबालब् भरी हुई है | पूना के क्राहस्ट सेवा संघ 
में भी कुछ अच्छे अंग्रेज़ हें जिनके मज़हब ने उन्हें दूसरों को समकना ओर उनकी सेवा 
करना, न कि अपना अद॒प्पन दिखाना, सिखलाया है ओर जो अपनी सारी बढ़ी-बड़ी 
योग्यताओं के साथ हिन्दुस्तान को जनता को सेवा में लग गये हैं। दूसरे भी कई 
अंग्रेज़ पादरी हुए हैं, जिनको हिन्दुल्तान याद करता है । 

१९ दिखंबर १६३४ को लार्-सभा में बोलते हुए केगटरबरी के धर्माध्यक्ष ने १६१६ 
के माय्टेगु चेम्सफ़ोई-छघारों की प्रस्तावना का जिक्र करते हुए कहा था कि “कभो-की 
मुफे ख़याल आता है कि यह बड़ी घोषणा कुछ जल्दबाजी से कर दी गई है, ओर मेरा 
अनुमान है कि महायुद्ध के बाद एक उसाघलेपन का ओर डदारता-पूर्ण प्रदर्शन कर दिया 
गया है, लेकिन जो ध्येय निश्चित कर दिया गया है उसे वापस गहों लिया जा सकता ।” 
यह शोर करने लायक बात है कि इंग्लिश चर्च का घर्माध्यक्ष हिन्दुस्तान की राजनोति 
के बारे में ऐसा अमुदार दृष्टिकोण रखता है । जो चोज भारतीय लोकमत के अनुसार 
बिल्कुल ही माकाफ़ो समझी गई, ओर इसी कारण जिसके लिए असहयोग और बाद 
की तमाम घटनायें हुईं, उसको घर्माध्यक्ष साहब 'डलावलेपन का ओर उदारतापूर्ण” 
प्रदर्शन कहते हैं। इरकेयड के हासकवर्ग के दृष्टिकोण से यह एक सनन्‍्सोष-प्रद सिद्धास्त 
है, और इसमें शक नहीं कि अपनो उदारता के सम्बन्ध में उनका यह विश्वास, जो कि 
अधिवेक की हद तक पहुँच जाता है, उनके अन्द्र ससतोष की एक सात्विक ज्योति 
पैदा किये बिना न रहता होगा। 


४५४ मेरी कहानी 


यह एक पुराना ताना है। लेकिन शायद यह इलज़ाम तो अंग्रेशों की कामयाबी पर 
हसद के सबब से लगाया जाता है, और निश्चय ही कोई दूसरे मुल्क भी इंग्लेक्ड के 
दोष नहीं निकाल सकते, क्थोंकि उनके भी कारनामे इलमे ही खराब हैं। जो राष्ट्र 
जानता हुआ भी मकक्‍्कारी करता है, उसके प्रास हमेशा इतना शक्षित-संग्रह नहीं रह 
सकता, जैसा कि अंग्रेजों ने बार-बार दिखलाया है; और इसमें उसके खास तरह के 
'मजहब' ने जहाँ अपना स्वार्थ सघता हो वहाँ नीति-अनीति की जिन्ता करमे की 
भावना को भोंबरा करके उसे मदद दी है । दूसरी जातियों और राष्ट्रों ने भक्सर 
अंग्रेजों से भी बहुत श्राक काम किये हैं, लेकिन अंग्रेजों की बराबर वे अपनी स्वार्थ- 
साधना को गुण बनाने में कामयाब नहीं हुए हैं । हम सभीके लिए यह बहुत आसान 
है कि हम दूसरों के तिल के बराबर दोष को ताड़ के बराबर बता दें, छेकिन शायद 
इस करतब में भी अंग्रेश़ ही सबसे ज्यादा बढ़कर हें ।' 

प्रोटेस्टेण्ट-मत ने नई परिस्थिति के मुताबिक बन जाने की कोशिश्ष की, और 
दोनों दुनिया का ही ज्यादा-से-ज्यादा फ़ायदा उठाना चाहा । जहाँतक इस दुनिया का 
ताल्‍लुक था वहाँतक तो वह खूब ही कामयाब हुआ, लेकिन मज़हब की दृष्टि से वह 
संगठित मजहब के रूप में न घर का रहा न धाट का । और धीरे-धीरे मज़हेब की 
जगह भावुकता और व्यवसाय आ गया । रोमन केयोलिक मत इस नतीजे से बच 
गया । क्‍योंकि वह पुरानी जड़ को ही पकड़े रहा, ओर जबतक वह जड़ क्रायम रहेगी 
तबतक वह भी फलता-फूलता रहेगा | पश्चिम में आज वही एक अपने सीमित अधे में 
जिन्दा मजहब हैँ । एक रोमन केथोलिक दोस्त ने जेल में मेरे पास केथोलिक-मत पर 
कई पुस्तक और धाभिक पत्र भेज दिये थे, और मेने उन्हें बड़ी दिलचस्पी से पढ़ा था । 
उन्हें पढ़ने पर मुझे लगा कि अब भी बहुत लोगों पर उसका बड़ा प्रभाव है। इस्लाम 
और प्रचलित हिन्दू-धर्म की तरह ही उससे भी सन्देह ओर मानसिक हन्द से राहुत 

१. चर्च आफ़ इंग्लेगड हिन्दुस्तान की राजनीशि पर किस सरह अपना अप्रत्यक्ष 
अखर डाह्नता है, हसको हाल ही में एक मिसाल भेरे देखने में आई है। ७ नवस्वर 
१६३४ को कानपुर में युक्तप्रान्तीय हिम्तुस्तानी ईसाई काम्फ्र सस में स्थागताध्यक्ष क्वी ६० 
डी० डेविड ने कहा या कि “इसाई की हैसियत से, इसारा यह धार्मिक कर्तण्य है कि 
हम सत्राट के राजभक्त रहें, जो कि हमारे “जर्म के संरक्षक' हैं।” ल्लाड़िमी रोर पर 
इसका मतलब है हिन्दुस्तान में बिटिश साम्राज्यवाद का समर्थन। ओ डेविड ने लाई० 
सी० एस०, पुलिस ओर सारे प्रस्तावित विधान के बारे में, जिससे उनके विचाशथुसार 
हि्दुस्तान के ईसाई मिशन ख़तरे में पढ़ सकते हैं, हंर्केशड के 'कहर” अनुदर लोगों 
की राय के साथ भी अपनी सहानुभुति जाहिर की थी । 


मज़इब क्या है ? ४५५ 


मिल जाती है और भविष्य के जीवन के बारे में एक आइवासन मिल जाता है, 
जिससे इस जीवन की कसर पूरी हो जाती है । है 

मगर, मेरा खयाल है कि, इस तरह की सुरक्षितता चाहना मेरे लिए तो 
नामूमकिन है । में तो खुले समृद्र को ही ज्यादा चाहता हूँ, जिसमें चाहे जितनी 
आऑजियाँ और तूफ़ान हों; न मुझे पर-छोक की या मौत के बाद कया होता है इसके बारे 
में मुझे कोई दिलचस्पी नहीं है । इस जीवन की समस्‍यायें ही मेरे दिमाग को भर देने 
के लिए काफ़ी मालूम होती हैं । चीनियों की परम्परागत जीवन-दृष्टि, जो कि मूलतः 
नैतिक है लेकिन फिर भी ग़र-मजहबी या नास्तिकता का रंय लिये हुए है, मशे पसन्द 
आती है, हालाँकि जिस तरह वह अमल में लाई जा रही है वह मझे पसन्द नहीं है । 
मुझे तो 'ताओ' यानी मार्ग या जीवन के पथ में दिलूचरपी है; में चाहता हूँ कि जीवन 
को समझा जाय, उसका त्याग नहीं बल्कि उसको अंगीकार किया जाय, उसके अनुसार 
चला जाय, और उसको उन्नत बनाया जाय | मगर आम मजहबी दृष्टिकोण इस दुनिया 
से ताल्‍लक नहीं रखता । मुझे वह स्पष्ट विचार का दुश्मन मालूम होता हैं, क्योंकि 
उसकी बुनियाद सिर्फ़ कुछ स्थिर और अपरिवर्तनीय मतों और सिद्धान्तों को बिना 
सूं-चपड़ किये स्वीकार कर लेने पर ही नहीं हे, बल्कि वह मानसिक प्रवृत्ति, 
आवना और भावुकता पर भी आधारित है | वह, में जिन्हे आध्यात्मिकता और आत्मा- 
सम्बन्धी बातें समझता हूँ, उनसे बहुत दूर है, और वह, जान-बूझ्कर या अनजान में 
इस डर से कि शायद असलियत पूर्व-निर्धारित विचारों से मेल न खाय, असलियत से 
भी आँख बन्द कर छेता है। वह संकुचित है, और दूसरी तरह की रायों या खयालात 
को बरदाइत नहीं करता । वह आत्म-मर्यादित और अहुंकारपूर्ण हैं, और अक्सर 
खदग्ज़ों और मौक़ा-परस्तों को अपनेसे बेजा फ़ायदा उठाने देता है । 

इसके मानी यह नहीं है कि मज़हब को माननेवाले अक्सर ऊंचे-से-ऊँचे नैतिक 
और छूडानी ढंग के लोग नहीं हुए हैं, या अभी भी नहीं हे । लेकिन इसके यह मानी 
जरूर हैं कि अगर नेतिकता और आध्यात्मिकता को दूसरी दुनिया के पैमाने से न 
नापकर हसी दुनिया के पैमाने से नापना हो तो मज़हबी दृष्टिकोण अवश्य ही राष्ट्रों 
की नैतिक और आध्यात्मिक प्रगति में सहायता नहीं देता बल्कि बाधा तक डालता 
है । आम तौर पर, मज़हब ईश्वर या परमतस्व की अ-सामाजिक या व्यक्तिगत खोज 
का विषय बन जाता है, और मज़हबी आदमी समाज की भलाई की बनिस्वत अपने- 
आपकी: भुक्ति की ज्यादा फिक्र करने ऊगता है। रहस्यवादी अपने अहंकार से छुटकारा 
पाने: की कोशिश करता है, और इस कोशिश में अक्सर अहंकार की ही बीमारी उसके 
पीछे लग जाती है । नैतिक पैमानों का ताल्लुक समाज की जरूरतों से नहीं रहता, 


४४६ मेरो कहानो 


लेकिन उनका आधार पाप के निहायत गूढ़ आध्यात्मिक उसूलों पर हो जाता है। 
और, संगठित मज़हब तो हमेशा स्थापित स्वार्थ ही बन जाता है, और इस तरह 
लाजिमी तौर पर परिवर्तन और प्रगति के लिए एक विरोधी प्रतिगामी क्षत्िस 
बनता है । 

यह सुप्रसिद्ध है कि शुरू के दिनों में ईसाई मज़हब ने गुलाम लोगों को अपना 
सामाजिक दर्जा सुधारने में मदद नहीं दी थी । ये ग्रुलाम ही योरप के मध्यकालीन युग 
में, आधथिक परिस्थितियों के कारण, भू-स्वामियों के क्रीत-दास बन गये । मज़जहब का 
रुख, दो सौ वर्ष पहले तक (१७२७ में), क्‍या था, यह अमेरिका के दक्षिणी उपनिवेज्षों 
के दास-स्वामियों को लिखे हुए बिशप आफ हलन्‍्दन के एक पत्र पर से मालूम पड़ 
सकता है! 

विधश्वप ने लिखा था कि, “ईसाई-धर्मं और बाइबिल को मान लेने से नागरिक 
सम्पत्ति था नागरिक सम्बन्धों से उत्पन्न हुए क्तंव्यों में ज़रा भी तबदीली नही आती; 
मगर इन मामलो में व्यक्ति' उसी अवस्था' मे रहते हैं जिस अवस्था में वे पहले थे । 
ईसाई-धर्म जो मुक्ति देता है, वह मुक्ति पाप' और 'शतान के बन्धन से और मनुष्यों 
के काम', क्रोष' और तीज़ वासना' के प्रदेश से हें। मगर, उनकी बाहरी हालत 
बपतिस्मा दिये जाने और ईसाई बनाने से पहले जेसी गुलाम या आज़ाद थी उसमे 
वह किसी भी तरह की तबदीली नहीं करता * 

आज कोई भी संगठित मज़हब इतने साफ ढंग से अपने खयालात जाहिर न 
करेगा, लेकिन मिल्कियत और मौजूदा समाज-व्यवस्था की तरफ उसका रुख मुख्यतः 
यही होगा । 

यह सभी जानते हे कि शब्द तो अर्थ-बोध कराने के बहुत ही अपूर्ण साधन है, 
और उनका भाव अक्सर बहुत जुदा-जुदा समझा जाता है। किसी भी भावा में भिन्न- 
भिन्न लोग किसी भी दूसरे शब्द का इतना भिन्न-भिन्न भावार्थ नहीं समझते जितना 
कि मज़हब का (या उन भिन्न-भिन्न भाषाओं में इसके समान किसी शब्द का ) । 
'मज़हब' शब्द को पढ़ने या सुनने से शायद किन्‍्हीं भी दो मनुष्यों के मन में एक-से ही 
विचार या भाव-समूह पैदा नहीं होंगे । इन विचारों या भावों में, रिवाजों या रस्मों 
के, धर्मे-प्रन्थों के, मनुष्यों के एक समृदाय-विशेष के, कुछ निश्चित सिद्धान्तों के और 
नीति-नियमों, आदर, प्रेम, भय, घृणा, दान, त्याग, बेराग्य, उपवास, भोज, प्रार्थना, 

१. यह पत्र रेनहोल्ड नेबुहर को लिली हुई पुस्तक 'मॉरल मेन एयड हम्मॉरल 
सोसाइटी” । पृष्ट ७८ ) में दिया हुआ है। यह किलाब बढ़ी हो विलचल्प और विचार- 
प्रेरक है । 


मज़हब क्‍या है ? छ५७ 


पुराने इतिहास, शादी ग्रमी, परलोक, दंगों और सिर-फुटौबल, इत्यादि अनेक बातों 
के विचार और भाव झामिल हैं। इन असंरुप प्रकार के खयालों और अर्थों के कारण 
दिमाग में ज़बरदस्त गड़बड़ी तो पैदा हो ही जायगी, लेकिन हमेशा एक तेज़ माबुकता 
भी उमड़ पड़ेगी, जिससे अलिप्त और अनासक्त रूप से विचार करना मामुमकिन 
हो जायगा । मज़हब' दब्द का ठीक और निश्चित अर्थ ( अगर कभी था, तो ) अब 
बिलकुल नहीं रहा है, और जब अक्सर बिलकुल ही भिन्न-भिन्न अर्थों में उसका 
इस्तेमाल होता हैं तन तो वह सिर्फ़ गड़बड़ी ही उत्पन्न करता है और उससे बहस 
और बातचीच का कभी खात्मा ही नहीं हो सकता। बहुत ज्यादा अच्छा यह हो 
कि इस शब्द का इस्तेमाल ही क़तई छोड़ दिया जाय. और उसके बजाय ज्यादा 
महदूद मानी रखनेषाले लफ्ज़ दस्तैमाल किये जायें; जैसे ईश्वर-विज्ञान, दर्शन- 
विज्ञान, नीति नियम, नीति-शास्त्र, आत्म-वाद, आध्यात्मिक-शास्त्र, कर्तव्य, छोका- 
जार वगेरा । यों तो ये शब्द भी काफ़ी अस्पष्ट हे, लेकिन ये मज़हब' की बनिस्थबत 
बहुत परिमित अर्थ रखते है ! इनमें यह बड़ी सहुियत हें कि अभीतक इन काब्दो 
के साथ उतनी भावुकता और भावना नही लग पाई है जितनी कि 'मज़हब' के साथ 
लग चुकी है । 

तो, मज़्हब ( इस लफ्ज की जाहिरा हानियों के बावजूद इसीका इस्तेमाल 
करें, तो ) क्‍या चीज़ है ? शायद वह है व्यक्ति की आन्तरिक उन्नति और एक खास 
दिशा में, जो अच्छी समझी जाती है, उसकी चेतना का विकास । वह दिशा कोन-सी 
होनी चाहिए यह भी एक विवाद-ग्रस्त विषय ही होगा । लेकिन जहाँतक में समझता 
हैं, मज़हब इसी आन्तरिक परिवर्तत पर ओर देता हे, और बाहरी परिवर्तन को इस 
भीतरी विकास का ही एक अंग या रूप मानता है। इसमें शक नहीं हो सकता कि 
इस आन्तरिक उन्नति का बाहरी हालत पर बडा जबरदस्त असर पडता हैँ | मगर, 
इसके साथ ही यह भी जाहिर हैं कि बाहरी हालत का आन्तरिक प्रगति पर भी 
भारी असर पड़ता है । दोनों का एक-दूसरे पर प्रभाव पडता है और प्रतिक्रिया भी 
होती रहती है । यह सब जानते है कि पश्चिम के आधुनिक औद्योगिक देशो में आन्त- 
रिक विकास से बाहरी विकास बहुत ज्यादा हुआ है, लेकिन इससे यह नतीजा नहीं 
निकलता, जैसा कि पूर्वीय देशों के कई लोग शायद खयाल करते हे, कि चूंकि हम 
कल-का रखानों में पीछे हें और हमारा बाहरी विकास धीमा रहा है, इसलिए हमारा 
आतन्तरिक विकास उनसे ज्यादा हो गया हैं । यह एक मिथ्या-विचार है जिससे हम 
अपनेको तसल्ली दे लेते है, और अपने छोट-पन की भावना पर हावी होने की कोशिश 
करते हैं। यह हो सकता है कि कुछ व्यक्ति अपनी परिस्थिति और हालतों से ऊपर 


डश्८ मेरी कहानी 


उठ सकें, और ऊँचे आन्तरिक विकास पर पहुँच सकें । लेकिन बहुत लोगों ओर राष्ट्रों 
के छिए तो, आन्तरिक विकास होने से पहले, किसी हद तफ बाहरी विकास के होने 
की जरूरत है। जो आदमी आध्थिक परिस्थितियों का शिकार है, और जो जीवन-संबर्ष 
की बंदिशों और रुकावटों से घिरा हुआ है, वह शायद ही किसी ऊँचे दरजे की जाता- 
चेतनता प्राप्त कर सके । जो वर्ग पदवलित और झोषित होता है, वह आन्तरिक रूप 
से कभी प्रगति नहीं कर सकता । जो राष्ट्र राजन॑तिक और आर्थिक रूप से दूसरे के 
पराधीन है और बन्धनों में पड़ा परिस्थितियों से मजब्र और शोषित हो रहा है, 
यह कभी आन्तरिक उन्नति में कामयाब नहीं हो सकता । इस तरह आन्तरिक उन्नति 
के छिए भी बाहरी आजादी और अनुकूल परिस्थिति की जरूरत होती है | इस बाहरी 
आज़ादी के हासिल करने, और परिस्थिति को इस तरह बदलने के लिए कि जिससे 
आस्तरिक प्रगति को सब रुकावट हट जायें, यह वाऊउुछनीय है कि साधन ऐसे इस्तेमाल 
किये जायें जिनसे असली उद्देश्य ही न नष्ट हो जाय । मे समझता हूं कि जब गांधीजी 
कहते हैं कि उद्देश्य से साधन ज्यादा महस्वपूर्ण हे, तो उनका भाव कुछ ऐसा ही प्रतीत 
होता है । मगर साधन ऐसे ज़रूर होने चाहिएं जो कि उस उद्देश्य तक पहुँचा दें, 
नहीं तो उनसे सारी शक्ति ही बरबाद होगी, और उससे शायद भीतरी और बाहरी 
दोनों तरह का पतन ही ज्यादा होगा। 

गांधीजी ने कहीं लिखा है कि---“'कोई भी आदमी धर्म के बगेर जिन्दा नहीं रह 
सकता । कुछ ऐसे लोग हें जो अपनी अक्ल की शेखी में कहते हें कि हमें धर्म से कोई 
ताल्लक़ नहीं है । मगर यह ऐसी बात हुई कि कोई आदमी सांस तो लेता हो 'क्ेकिस 
कहता हो कि मेरे नाक नहीं है ।” फिर वह कहते हें---''सल्यः के श्रति मेरी रूगत ने 
मुझे राजनीति के मेंदान में ला खींचा है । और में बरग्ीर किसी हिचकियाहट के, ऊेकिन 
पूरी नम्नरता के साथ, कह सकता हूँ, कि वे लोग जो यह कहते हैं कि धर्म का राजनीति 
से कोई ताल्लक़ नहीं है, यह समझते ही नहीं कि धर्म का क्‍या अर्थ है । शायद अगर 
वह ऐसा कहते कि, ज्यादातर बे लोग जो जोबन और राजनीति में से मजहब को 
निकाल डालना चाहते हें 'मजह॒ब' शब्द से उसके अर्थ से बहुत भिन्न कोई दूसरा 
अथथ निकालते हें, तो यह ज्यादा सही होता। यह साफ़ जाहिर हैं कि वह 'मज़हब' 
शब्द को उसके समालोचकों की बनिस्यत बहुत भिक्ष भाव में---शायद और किसी 
अर्थ की अपेक्षा नैतिक अर्थ में अधिक---प्रहण कर रहे हैं। एक ही शब्द को भिन्न- 
भिन्न अथों में इस तरह इस्तेमाल करने से हुक-दूसरे को समझता और भो मुक्किल 
हो जाता है । 

मजहब की एक और बहुत ही आधुनिक परिभाक्ष, जिससे कि मजहबी लोग 


& मज़हब कया है ? ड्श्६्‌ 


सहभत न होंगे, प्रोफ़ेसर जॉन डेंवी ने की है। उनकी राय में मजहब “बहू चीज हैं जो 
जीवन या अस्तित्व के एक-एक करके और बदलते रहनेवाले प्रसंगों या घटनाओं को 
समशने की शुद्ध दृष्टि देता है; या-दूसरी तरह से: कहें तो, “जो प्रवृत्ति उसके 
व्यापक और स्थायी महत्य के विश्वास के कारण बाधाओं के विरोध में भी और 
व्यक्तिगत मुक्तसान होने की आहांका होने पर भी एक आदर्श लक्ष्य की प्राप्सि के लिए 
जारी रक्‍्खी आती है, वह धामिक स्वरूप की है ।” अगर मज़हब यही चीज़ है, तब 
लो निश्चय ही उसपर किसीकों भी ऐतराज़ नहीं हो सकता । 

रोम्याँ रोला ने भी मज़हब का ऐसा मतरूव निकाला है जिससे शायद संगठित 
मजहूब के कट्टर लोग खौफ खा जायेंगे। परमहंस “रामकृष्ण के जीवसजअरित्र' में वह 


#१६५६४३ १७५ बहुत-से व्यक्ति ऐसे हें जो सभी तरह के मजहबी विश्वास से बरी है, 
या उनका खयाल है कि ये बरी हें, छेकिन दर-असलरू थे एक अति-बौद्धिक चेतना की 
हालत में डूबे रहते हैं, जिसे वे समाजवाद, कम्यूनिज्म, जीव-दया-वाद, राष्ट्रीयता, था 
ब॒द्धिवाद भी कहते हैं। विचार की वस्तु से नहीं, किन्तु विचार की उच्चता या गृण 
से उसका उद्गम निश्चित होता हैँ । और हम यह तय कर सकते है कि वह मज़हब से 
उत्पन्न होता है या नहीं । अगर वह विचार हर तरह की मुसीबत सहकर, एकनिच्ठ 
लगने और हर तरह के बलिदान की तैयारी के साथ, सत्य की खोज की तरफ़ निर्भयता- 
पूर्वक जाता है, तो में उसे मजहबी ही कहूँगा । क्योंकि, मजजहब के अन्दर यह विश्बास 
शामिल ही है कि इन्सानी कोशिश का उद्देश्य मोजूदा समाज के जीवन से ऊँचा, 
ओर सारे मानव-समाज के जीवन से भी ऊँचा हैँ। नास्तिकता भी, जब यह सोलहों 
आना सच्ची बलवती प्रकृतियों से निकलती हे, और जब वहू कमजोरी का नहीं 
बल्कि ताक़त का एक मूर्तरूप होती है, तो वह भी धार्मिक आत्मा की महान्‌ सेना के 
माच में शामिल हो जाती है । 

में नही कह सकता कि में रोम्याँ रोलाँ को इन शर्तों को पूरा करता ही हूं, 
लेकिन इन शर्तों पर तो इस महान्‌ सेना का एक नम्त्र अनुयायी बनने को में तैयार हूं । 


९८ 
बिटिश सरकार की दो-रुखी नीति' 


खूरवडा-जेल से, और बाद में बाहर से, गांधीजी के नेतृत्व में हरिजन-आन्दोरून 
चल रहा था | मन्दिर-प्रवेश की अडचनें दूर करने के लिए बड़ा भारी आन्दोलन 
खड़ा हो गया था, और इसी उद्देश्य का एक बिल असेम्बली में भी पेश किया गया था । 
और फिर एक अनोखा दृश्य दिखाई दिया कि कांग्रेस के एक बड़े नेता दिल्‍ली में 
असेम्वलो के मेम्बरों के धर-धर जाकर मन्दिर-प्रवेश-बिल के पक्ष में रायें माँग रहे थे । 
खुद गांधीजी ने भी उनके ज़रिये असेम्बली के मेम्बरों के नाम एक अपील भेजी थी । 
फिर भी सविनय भंग्र तो चल ही रहा था और लोग जेल जा रहे थे, काँग्रेस ने 
असेम्बली का बहिष्कार कर रक्‍खा था और हमारे मेम्बर उसमें से निकलकर चले 
आये थे । जो मेम्बर वहाँ बच गये, और वे लोग जो खाली हुई जगहों में चुतकर आ 
गये थे, उन्होंने इस संकट-काल में कांग्रेस की मुखालिफत करके और सरकार का साथ 
देकर नाम कमा लिया था । आड्डिनेन्सों की असाधारण धाराओं को कुछ काल के लिए 
स्थायी दमनकारी क़ानून की शक्ल में पास कर देने में इन लोगों के बहुमत ने सरकार 
को मदद दी थी । उन्होंने ओटावा का समझौता मंजूर कर लिया था; और दिल्ली, 
शिमला और हून्दन में बड़े प्रभुओं के साथ दावतें उड़ाई थीं। वे हिन्दुस्तान में अंग्रेन्ञों 
को हुकूमत की प्रशंसा करने में शामिल हो गये थे, और हिन्दुस्तान में 'दो-रुखी' नामक 
तीति की कामयाबी की प्रार्थना करते थे । 
उस समय की परिस्थिति में गांधीजी के अपील निकालने से में हैरत में पड़ गया । 
और इससे भी ज्यादा में राजगोपालाचार्य की मारी कोशिशों से चकित हुआ, जो कि 
कुछ ही हफ्ते पहले काँग्रेस के स्थानापन्न प्रेंसीडेण्ट थे । निशच्चय ही इन कामों से 
सविनय भंग को नुकसान पहुँचा, लेकिन मुझे तो इसके नैतिक पहलू से ज्यादा चोट 
पहुँची । मेरी निगाह में गांधीजी या किसी भी कांग्रेस के नेता का ऐसी कारंवाई करना 
अनैतिक था, ओर जो बहुसंख्यक लोग जेल में थे या लड़ाई चला रहे थे, उनके 
साथ क़रीब-क़रीब विश्वासघात ही था । लेकिन में जानता था कि उनका दृष्टिकोण 
दूसरा हूँ । 
उस वक्‍त और बाद में मन्दिर-प्रवेश बिल की तरफ़ सरकार का रख आंखें 
खोल देनेबाला था । उसने उसके समर्थकों के रास्ते में हर तरह की कठिनाइयाँ डालीं । 
वह उसको मृल्तवी करती चली गई, और उसके विरोधियों को प्रोत्साहन देती गई, 


ब्रिटिश सरकार को दो-रुखी नोति' ४६१ 


और अख़ीर में उसपर अपना विटोध जाहिर करके उसका खात्मा कर विया । 
हिन्दुस्तान में सामाजिक सुधार की सभी कोशिशों की तरफ़ किसी-न-किसी हद तक 
उसका यही रुख रहा हैं, और मज़ह॒ब में दखल न देने के बहाने उसने सामाजिक 
उप्नति को रोका है | मगर यह कहने की-जरूरत नहीं कि इससे वह हमारी सामाजिक 
बुराइमों को नुक्ताचीनी करने या इसके लिए दूसरों को प्रोत्साहित करने से बाज 
तहीं आई। एक इत्तफ़ाक़ से ही शारदा का बाल-विवाह-निरोधक बिल कानून बन गया 
था, छेकिन इस बदक़िस्मत कानून के बाद के इतिहास से ही सबसे ज्यादा यह 
जाहिर हो गया कि इस तरह के काननों को पावन्दी कराते में सरकार कितनी 
अनिच्छा रखती हैँ । जो सरकार रातों-रात आडिनेन्स पैदा कर सकती थी, जिनमें 
अजीब-अजी ब अपराध ईजाद किये गये और जिनमें एक के कूसूरों के लिए दूसरों को 
सजाये दी जा सकती थी और जिनके भंग करने के कारण वह हज़ारों लोगों को जेल 
भेज सकती थी, वही सरकार शारदा एक्ट सरीखे अपने नियमित क़ानून की पावन्दी 
करामे के खयाल से स्पष्टत: दुबकने लगी । इस क़ानून का नतीजा पहले तो यह हुआ 
कि वह जिस बुराई की रोक के लिए बनाया गया था वही बुराई बेहद बढ़ गई । क्योंकि 
लोगो ने छः: महीते की मिली हुई मोहरूत से, जो कि क़ानून में बहुत ही बेबकफ़ी से 
रख दी गई थी, फ़ायदा उठाने की एकदम जल्दी की । और फिर यह मारूम हो गया 
कि क़ानून तो बढ्ुत कुछ एक मज़ाक ही है, और आसानी से उसका भंग हो सकता 
हैँ और सरकार उसमें कोई भी कारंबाई न करेगी | सरकार की तरफ़ से उसके प्रचार 
की जरा भी कोशिश नहीं की गई, और देहात के ज्यादातर लोगों को यह भी पता न 
लगा कि यह क़ानून क्या है । उन्होंने हिन्दू और मुसलमान प्रचारकों से, जो खद भी 
सही वाक़यात शायद ही जानते हों, उसका तोड़ा-मरोड़ा हुआ हाल सुता । 

जाहिर है कि हिन्दुस्तान में सामाजिक बुराहयों के प्रति ब्रिटिश सरकार ने 
सहिष्णुता की यह जो असाधारण वृत्ति दिखाई है, वह उन बुराइयों के लिए किसी 
पक्षपात के कारण नहीं है । यह तो सही है कि वह इसको दूर करते की ज्यादा परवा 
नहीं करती, क्योंकि ये बुराइयाँ उनके हिन्दुस्तान पर हुकूमत करने और उसका सब तरह 
शोषण करने के कार्य में दकावट नहीं डालती । लेकिन सुधारों की योजना करने से 
भिन्न-भिन्न समुदाय के नाराज हो जाने का भी डर रहता है, और राजनैतिक क्षेत्र में 
काफ़ी रोष और क्रोध का सामना होते रहने के कारण ब्रिटिश सरकार की यह इच्छा 
नही है कि वह अपनी मुसीबतों को और बढ़ाले । मगर इन पिछले दिनों से समाज- 
सुधारकों की दृष्टि से स्थिति ओर भी खराब होती जा रही है, क्योंकि अंग्रेश लोग 
इन बुराइयों के ज्यादा-ज्यादा मौन आश्रयदाता होते जा रहे है । यह उनके हिन्दुस्तान 

के सबसे प्रतिगामी लोगों के गहरे सम्बन्ध में आने के कारण हो रहा हैं । मज्पों-ज्यों 
उनकी हुकूमत के प्रति मुखालिफ़त बढ़ती जाती है, स्यों-त्यों उन्हें अजीब-अजीब साथी 
ढूँढने पड़ते हैं। अज हिन्दुस्तान में अंग्रेज़ी हुऋमल के सबसे जबरदस्त हिंमायती' उम्र 
सम्प्रदायवादी और मजह॒बी प्रतिगामी ओर जागृति-बिरोधी लोग हैं । मुस्लिम 
साम्प्रदायिक संगठन तो राजनैतिक, आधिक, सामाजिक, हर दृष्टि से प्रतिगामी मध्ाहूर 
ही है । उसका मुकाबिला हिन्दू-महासभा करती है; लेकिन मुसऊमानों को भी इस 
पीछे जाने की दौड़ में मात करनेवाले सनातनी है, जिनमें मजहबी दकियानूसीपम 
बहुत तेज़ है, और उसके साथ-ही-साथ दमकती हुई या कम-से-फम बुलन्द आवाज़ से 
खिल्लाई जाने बाली बिटिश-राजमक्ति भी हैं । 

अगर ब्रिटिवा-सरकार सुस्त थी, और उसले शारदा-कानून का प्रचार करने 
और उसको पाबन्दी कराने की कोई कार्रवाई न की, तो काँप्रेस या दूसरी ग्रैरसरकारी 
संस्थाओं से उसके पक्ष में प्रचार क्‍यों नही किया ? अंग्रेज़ और दूसरे समालोचकों से 
अक्सर यह सवाल किया है । जहाँतक कांग्रेस का ताललक़ हैं, बह तो पिछले पंद्रह 
साल से, खासकर १९३० से , ब्रिटिश हुकूमत से राष्ट्रीय स्वतन्त्रता के लिए जीवन- 
मरण की भीषण ऊड़ाई छड़ रही है । दूसरी संस्थाओं मे असली ताक़त या जनता तक 
पहुँच नही हैं । आदर्श और चरित्रवल और जनता पर असर रखनेवाले स्त्री-पुरष तो 
कांग्रेस में आ ग्रये थे, और ब्रिटिश जेलखानों में जीवन बिता रहे थे । 

दूसरी संस्थायें कुछ चुने हुए छोगों द्वारा, जो जमता के सम्पर्क से डरते थे, 
प्रस्ताव पास कर देने से आगे प्रायः नही बढ़ीं । वे झरीफ़ाना तरीके से, या अखिल- 
भारतीय महिहा-संध की तरह जनाने तरीके से ही, काम करती थीं, और उनसे 
आकामक प्रचार की वृत्ति नहीं थी । इसके अलावा, वे भी आडिनेन्सों और उनके बांद 
के कानूमों द्वारा सब तरह की सावंजनिक प्रवृत्तियों के भव्ब॑ंकर दमन से कुछ भी नही 
कर खकती थीं। फ़ौजो कानून ऋल्तिकारी प्रवृत्ति को कुचल सकता है, छेकिन उसके 
साथ ही बह सम्पता को और निहायत सभ्य प्रवृक्तियों को सी लिर्जीव-सा कर देता है। 

मगर काँग्रेस और दूसरे ग्रेर-सरकारी संगठन क्यों ज्यादा सागाजिक सुधार 
नहीं कर सकते, इसका असली सबब और भी गहरा है। हमारे अन्दर राष्ट्रीयता की 
बीमारी हो गई हैं, और उसीपर हमारा सारा ध्यान लग जाला है, और जयतक 
हमें राजनैतिक आजादी न मिलेगी तबतक वह उसीमें लगता भी रहेगा | जैसा कि 
बर्नाड शा ते कहा है--“पराजित राष्ट्र नासूर के बीमाद की तरह होता है; वह और 
किसी बात का खयाछ नहीं कर सकता“ "| बात्तव में किसी भी राष्ट्र में राष्ट्रीय 
भाव्योछन से बढ़कर कोई अभिक्ञाप नहीं होता, जोकि वबाई हुई प्राकृतिक क्रिया का 

एक दुःखदायी क्षण मात्र होता है । पराजित राष्ट्र दुनिया की दौड़ में अपना स्थान 
लो बंठते हैं, बथोंकि वे इसके सिवा और कुछ सहीं कर सकते कि अपनी' राष्ट्रीय 
स्वतन्त्रता को प्राप्स करके अपने राष्ट्रीय आन्दोलनों से छुटकारा पाने की कोशिश 
करें १” 

पिछला तजूना भी हमें बताता है कि मौजूदा हालतों में चुने हुए मिनिस्टरों 
के हाथ में ज्राहिरा तौर पर कुछ मह॒कमों के बदल दिये आने के बावजूद प्रायः 
हम कुछ भी सामाजिक प्रगति नहीं कर सकते । सरकार की जबरदस्त अकम्मंण्यता 
रूढ़ि-प्रेमियों के लिए हमेशा मददगार होती है, और पिछली पीढ़ियों से ब्रिटिश सरकार 
ने लोगो की ख़द काम करने की आदत को कुचल दिया है, और बह एक तंत्री ढंग से, 
या जैसा कि बह अपने-आप कहती है, मा-बाप की तरह से हुकूमत करती है । गैर- 
सरकारी व्यक्षितयों द्वारा किसी भी बड़े काम का किया जाना वह पसन्द नहीं करती, 
और उसमें छिपे हरादों का झ्क करती है| हरिजन-आन्दोलन के संगठसकर्साओं से 
हालाँकि हर तरह एहलतियात से काम लिया है, लेकिन फिर भी ये वबकतन-फ़वक्तन 
सरकारी कर्मचारियों के संघर्ष में आ ही गये हूँ । मुझे यक्लरीन है कि अगर काँग्रेस 
साबुन ज्यादा इस्तेमाल करने का राष्ट्र-व्यापी आन्दोलन उठाये, तो बहू भी कई 
जगहों पर सरकार के संघर्ष में आ जायगा। 

मेरा खयाल हूँ कि अगर शासन सामाजिक सुधार के मामले को हाथ में लेले, 
तो जनता को उसके माफ़िक़ बना लेना मुश्किल नहीं हैं। मगर विदेशी हाकिसों पर 
हमेशा ही शक किया जाता है, और दूसरों को अपनी राय का बनाने में वे ज्यादा 
कामयाब नहों हो सकते | अगर विदेशी तसव दूर कर दिया जाय, और आधिक परिवतेन 
पहले कर दिये जायें, तो एक उत्साही और क्रियाशीईक शासन आसानी से बड़े-बड़े 
सामाजिक सुधार जारी कर सकता है । 

मगर जेल में हमारे दिमाग़ों में सामाजिक सुधार और शारदा-कानून और 
हरिजन-आन्दोलन के ही विचार नहीं भरे हुए थे, सिवा इस हद तक कि में हरिजन- 
आन्दोलन के सविनय भंग के रास्ते में आ जाने के कारण उससे कुछ लिढ़ गया था । 
मई १९३३ के शुरू में सविनय भंग छ: हफ्सों के लिए मुल्तवी कर दिया गथा था, और 
आगे क्‍या होता है यह देखने को उत्सुकता में हम रहे | इस मुल्सवी होने से तो 
आन्दोलन पर आखिरी प्रहार ही हो गया, क्योंकि राष्ट्रीय लड़ाई के साथ उठक-ब्रेठक 
का खेल नहीं खेला जा सकता, तन बह जब मर्जी आये तब चालू और जब मर्जी आवे 
तब अन्द की जा सकती है । मुल्तवी होने से पहले भी आन्दोलन के नेतृत्य में बहुत 
ही कमजोरी और प्रभावहीनता आ गई थी । कई छोटी-छोटी काल्फ्रेन्सें हो रही थीं, 

और तरह-तरह की अफ़वाहें फैल रही थी, जिनसे सक्रिय कार्य होने में रकावट पड़ती 
थी । काँग्रेस के कई स्थानापन्न प्रेसीडेण्ट बड़े सम्मानित लोग थे, लेकिन उनको सक्तिय 
लड़ाई के सेनापति बनाना उनके साथ ज्यादती करना था । उनके लिए बार-बार इस 
बात का इशारा किया आता था कि थे थक गये है और इस मुश्किल स्थिति से 
निकलना चाहते हें। इस अस्थिरता और अनिए्चय के खिलाफ़ ऊँचे हलकों में कुछ 
बेचेनी थी, लेकिन उसको संगठित रूप से जाहिर नही किया जा सकता था, क्योंकि 
सभी कांग्रेसी सस्थायें ग़ेर-कानूनी थी। 

इसके बाद गांधीजी का इकक्‍करीस दिन का उपवास, उनका जेल से छूटना, और 
छ: हफ्ते तक सविनय भंग का मृल्तवी किया जाना यह सब हुआ । उपवास खत्म हो 
गया, ओर बहुत धीरे-धीरे वह फ़िर तन्दुरुस्त हुए । जून के मध्य में सबविनय भंग की 
मौकूफ़ी की मोहरूत छ. हफ्ते के लिए और बढ़ा दी गई । इस बीच सरकार ने अपना 
दमन कुछ भी कम न किया । अण्डमान द्वीपों में राजनैतिक क़ंदी ( बंगाल मे जिन्हें 
ऋन्‍्तिकारी हिसा के लिए सज़ा दी जाती थी वे वहाँ भेजे जाते थे ) जेल-बर्ताव के 
सवाकू पर भूख-हड़ताल कर रहे थे, और उनमे से एक या दो तो भूख रह-रहकर 
मर भी गये थे । हिन्दुस्तान में जिन लोगों ने अण्डमान में जो कुछ हो रहा था 
उसके विरुद्ध सभाओ में भाषण दिये थे, वे भी खुद गिरफ्तार कर लिये गये और उन्हें 
सजायें दे दी गई । भले ही क़ंदी, भूख-हड़ताल के सिवा विरोध जाहिर करने का दूसरा 
रास्ता न मिलने पर, भूख की भयंकर अग्नि-परीक्षा में से गुज़रते हुए मर जाये, लेकिन 
हमें सिफ़ तकलीफ़ ही बरदाश्त नही करना चाहिए था, बल्कि हमें शिकायत भी नहीं 
करनी चाहिए थी । कुछ महीने बाद सितम्बर १९३३ में ( जबकि में जेल से बाहुर 
था) बहुत-से दस्तख़तों से एक अपील निकली थी, जिसमें अण्डमान के क़ंदियों के साथ 
ज्यादा मनुष्योचित्त बर्ताव करने और उनको हिन्दुस्तान में बदरू दिये जाने की प्रार्थना 
की गई थी, और जिसमें रवीन्द्रनाथ ठाकुर, सी० एफ़० एण्डरूज़ और दूसरे कई मशहूर 
लोगों के भी दस्तखत थे, जिनमे ज्यादातर काँग्रेस से कुछ भी सम्बन्ध न रखलेवाले लोग 
थे । इस बयान पर भारत-सरकार के होम मेम्बर ने बड़ी नाराज़गी ज्ञाहिर की, और 
क़ंदियों के साथ हमदर्दी जाहिर करने के छिए उसपर दस्तख़त करनेबालों की बड़ी 
सख्त समालोचना की । बाद में, जहाँतक मुझे याद आता है, बंगाल में ऐसी हमदर्दी 
जाहिर करता भी एक जूम करार दे दिया गया । 

सविनय भंग की छ: हफ्ते की मौकृफ़ी की दूसरी मोहलत पूरी होने से पहले 
देहरादून-जेल में, हमें खबर मिली कि गांधीजी ने पूना में एक अनियमित कान्क्रेल्स 
बुलाई थी। वहाँ दो-तीन तौ व्यक्ति इकट्ठा हुए, और गांधीजी की सझाह से सामूहिक 


जिटिश सरकार की शहो-हसी नीति' ९६४ 
सविनय 'मंग विलकुर: मुस्तवी कर दिया गया, और व्यक्तिगत सबिनय मंग की इजाजत 
खुली रकक्‍्ली गई, और सब तरह के गृप्त तरीक़े बन्द कर दिये गयें। ये निश्चय कोई 
बहुत स्फूर्तीक्षयक भहीं थे, ऊेकिन हनके स्वरूप को देखते हुए मुझे उनपर खास 
ऐतरांड नहीं हुआ । सामूहिक सविनय भंग को बन्द करना तो मौजदा हालत को 
स्वीकार कर केना और स्थिर कर देना ही था, क्योंकि वस्सुत: उन दिनों सामूहिक 
सविनय भंग था ही नहीं । और, गुप्त काम भी इसका एक बहाना-मात्र था कि हम 
अपना काम जारी रख रहे हें, और अक्सर उससे अपने आन्दोलन के रूप को देखते हुए 
साहस-हीगता भी पंदा होती थी । किसी हद तक तो, हिंदायतें भेजने और सम्पर्क बनाये 
रखने के छिए वह ज़रूरी भी था, लेकिन खुद सविनय भंग तो गुप्त क॑से रक्खा जा 
सकता था ? ह॒ 

मुझे जिस बात से ताज्जुब और दुःख हुआ, वह यह थी, कि पूना में मोजूदा 
परिस्थिति और हमारे लक्ष्य के बारे में कोई असली चर्चा नहीं हुई । कॉग्रेसवालेि करीब 
दो सार को भीषण छड़ाई और दमन के बाद एक जगह इकट्ठा हुए थे, और इस बीच 
सारी दुनिया में और हिन्दुस्तान में बहुत-सी घटनायें हुई थीं, जिनमें 'ज्हाइट पेपर' का 
प्रकाशित होना भी शामिल था, जिसमें ब्रिटिश सरकार की वैधानिक सुधार-सम्बन्धी 
योजना दी हुई थी । इस अर्से में हमें तो मजबूरन चुप रहना पड़ा था, और दूसरी 
तरफ़ असली सवालों को छिपाने के लिए लगातार और झूठा प्रचार होता रहा था। 
न सिर्फ सरकार के हिमायतियों ने ही, बल्कि लिबररू और दूसरे लोगों ने भी, अक्सर 
यह कहा था कि कांग्रेस ने स्वाधीनता का अपना लक्ष्य छोड दिया हैँ । मेरे ख़थाल से 
हमें कम-से-कम इतना तो करना ही चाहिए था कि हम अपने राजनैतिक ध्येय पर श्ञोर 
देते, हम उसे फिर साफ़ कर देते, और अगर मुमकिन होता तो उसमें सामाजिक और 
आर्थिक लक्ष्य भी बढ़ा देते । इसके बजाय बहस शायद सिर्फ़ इसी बात पर होती रही 
कि सामूहिक सविनय भंग अच्छा हे या व्यक्तिगत, और गृप्सता रखना ठीक हैं या नहीं । 
सरकार से 'सुलूह' करने की भी कुछ विचित्र चर्चा हुई थी | जहाँतक मुझे याद है, 
गाँधीजी ने वाइसराय से मुलाक़ात मांगने के लिए एक तार मेजा, जिसका जवाब 
बाइसराय की तरफ़ से इन्कारी में आया, और फिर गांधीजी ने एक दूसरा तार भेजा 
जिसमें कि 'सम्मान-युक्‍त सुलूह' की कोई बात कही गई थी। लेकिन जिस मायाबिनी 
सुरूह को लोग चाहते थे वह थी कहां, जबकि सरकार राष्ट्र को कुचलने में कामयाव 
हो रही थी ओर अण्डमान में छोग भूखे रह-रहकर अपनी जानें दे रहे थे ? लेकिन 
में जानता था कि, नतीजा कुछ भी हो, गांधीजी का यह तरीका रहर है कि वह हमेशा 
जपनी तरफ़ से समझौते का पूरा मौका देते हैं । 
३० 


शहद । मेरी कानों . 


दमल पूरे डोरों पर था, और सार्वजनिक श्रवत्तियों को दद्ासेवाले सारे विशेष 
कानून लागू थे। फ़रवरी १९३३ में मेरे पिताजी की मृत्यु की सालाना बादगार में. 
की जानेवाली एक सभा को पुलिस ने मना कर दिया, हालांकि वह गेर-काँग्रेसी मीटिंग 
थी ओर उसका सभापतित्व करनेवाले थे सर तेजबहादुर सप्रू जेसे अच्छे मॉडरेट 
और मानो भविष्य में मिलनेवाले उपहारों की पूर्ब-सूचना देने के लिए हमें व्हाइट 
पेपर' की सौग्रात दी जा रही थी । 

बह एक अनोखा कागज था, जिसको पढ़कर चकित रह जाना पढ़ता था। इसके 
मृताबिक, हिन्दुस्तान एक बढ़ी-चढ़ी हिन्दुस्ताती रियासत बना दी जायगी, और संघ 
में देशी-राज्यों के प्रतिनिधियों का ही ज्यादा बोलबाला रहेगा। लेकिन खुद रियासतों 
में कोई भी बाहरी दखल बरदाइत न किया जायगा, और पूरी तरह से एकतन्‍्त्री सत्ता 
वहाँ जारी रहेगी । साम्राज्य की असलो कड़ियाँ, कर्ज की जंजीरें, हमें हमेशा लन्‍्दन 
शहर के साथ बाँधे रहेगी, और एक रिजर्व बेक के ज़रिये मुद्रा की और आर्थिक नीति 
भी बेंक आफ़ इंग्लंण्ड के नियन्त्रण में रहेगी | सब स्थापित स्वार्थों की हिफ़ाज़लस के लिए 
अटूट दीवारें खड़ी हो जायेगी, और और भी नये स्थापित स्वार्थ पैदा कर दिये जायंगे। 
इन स्थापित स्वार्थों के फ़ायदे के लिए हमारी राष्ट्रीय आय पूरी तरह से रहन रक्‍्खी 
गई थी । हमें स्व-शासन की अगली किस्तो की तालीम देने के लिए साम्राज्य के ऊँचे 
पदों पर, जिनको हम इतना चाहते है, हमारा कोई नियन्त्रण न रहेगा । प्रान्तीय 
स्वाधीनता तो मिलेगी, लेकिन गवर्नर हमको व्यवस्था में रखनेवाला एक दयालु और 
स्वे-शक्तिमान डिक्टेंटर रहेगा । और सबसे ऊपर रहेगा सबसे बड़ा डिक्टेटर थाइसराथ, 
जिसे जो मर्जी में आवे सो करने और जिस बात को चाहे रोकने की पूरी-पूरी सस्ता 
होगी । सच है, उपनिवेशों की हुकूमत के लिए अंग्रे्श शासक-बर्ग ने इतनी प्रतित्रा का 
परिचय कभी नहीं दिया था । अब तो हिटलर और मुसोलिनी जैसे लोग उनकी भी 
खूब स्तुति कर सकते हे, और हिन्दुस्तान के वाइसराय को भी ईर्ष्या की दृष्टि से देख 
सकते हैं । 

ऐसा विधान तैयार करके, कि जिसमें हिन्दुस्तान के हाथ-पैर पूरी तरह से बाँध 
दिये गये थे, उसमें कुछ जञायद हथकड़ियों के तौर पर “खास जिम्मेदारियाँ 
और संरक्षण भी रख्त दिये गये, जिससे कि यह बदक़िस्मत मूल्क एक ऐसे क़ैदी के 
मानिन्द हो गया कि जो ज़रा भी हिल-इलू न सके | ज॑सा कि श्री नेबिल चेम्बरलेस 
ने कहा था, “उन्होंने सारी ताकत लगाकर योजना में ऐसे सब संरक्षण रख दिये थे 
जिनकी कल्पना मनुध्य के दिमास में आ सकती भी ।” 


इसके बाद, हमें यह भी कहा गया कि इन उपहारों के लिए हमें भारी खर्चा 


ब्रिटिश सरकार की शो-हखी नीति! छदै७ 


देना पड़ेमा--सुरू में एक-भुव्त कुछ करोड़, और फिर सालाना रक़म | स्वराज का 
वरकान हमें काफ़ी रकम दिये अशैर महीं मिल्ठ सकता था। हम तो इस धोखे में ही 
पड़े-हुए थे कि हिन्दुस्तान एक दरिद्रता-प्रस्त देश है और अब भी उसपर बहुत भारी 
बोशा' शमखा हुआ है, और उसे कम करने के लिए ही हम माजादी की तलाश में थे । 
आजादी के लिए जनता इसी प्रेरणा से तैयार हुई श्री। लेकिन अब तो मालम हुआ 
कि वह दोझा और भी भारी होने को है । 

हिन्दुस्तानी समस्‍या का यह अण्टदशण्ट हल हमें सच्ची अंग्रेज़ों जेसी ही वज़ायारी 
के साथ दिया यथा, और हमसे कहा गया कि हमारे हाकिम कितने फ़य्याज-दिल हैं । 
किसी भी साम्राजवादी हुकूमत ने इससे पहले अपनी रैयत के लिए अपनी खुशी से 
ऐसे अछत्यारात और मौक़े नहीं दिये थे । और इंग्लै्ड में इसके देनेवालों में जौर इस- 
पर ऐतराज़ करनेवालों में, जो इस भारी फ़थ्याज्ञ-दिली से खौफ़ खा रहे थे, बड़ी भारी 
बहुस-बाज़ी हुई | तीन साल में हिन्दुस्तान और इंग्लैण्ड के बीच बारबार बहुत छोगों 
के आने और जाने का, तीन गोलमेज़-कान्फ्रेस्सों का, और बेशुमार कमिटियों और 
मशबिरों का यह नतीजा था । 

मगर, इंग्लैण्ड की यात्राये तो अब भी ख़त्म नहीं हुई थीं। ब्रिटिश पा्ंमेण्ट 
की ज्वाइण्ट सिलेक्ट कमिटी 'ब्हाइट पेपर' पर फंसला देने के लछिए बैठी हुई थी, और 
हिन्दुस्तानी उसमें असेसरों या गवाहों की तरह से गये । लन्दन में और भी कई तरह 
की कमप्रिटियाँ बेठ रही थीं, और इन कमिटियों की मेम्बरी, जिसके मानी थे इंग्लैण्ड 
जाने और लन्दन में ठहरने का मुफ्त खर्चा मिलना, हासिरू करने के लिए भीतर- 
भीतर बड़ी भद्दी छीना-झपटी हुई थी। बड़े-बड़े दिलेर लोगों मे, जिनके हौसछे 
“न्हाइट पेपर' की निराशापूर्ण तजवीज्ों से भी ठण्डे नही पड़ें थे, अपनी सारी 
वकक्‍तृत्व-कला और लुभा लेने की शक्ति से “व्हाइट-पेपर' की तजवीज्ञों को बदलवाने 
की कोशिश करने के लिए, समृद्रन्यात्रा या आकाशन्यात्रा की मुसीबतों का और 
लन्दन शहर में ठहरने के ओर भी ज्यादा ख़तरों का मुकाबिझा करने के लिए कमर 
कस ली । वे जानते थे और कहते थे कि प्रयत्न में कुछ दम तो दिखाई नहीं देता, 
लेकिन वे हिम्मत हारनेवाले न थे, और चाहे उनकी कोई न सुने तो भी वह अपनी 
बात तो बराबर कहते ही रहेंगे। उनमें से एक ब्यक्ति, जोकि प्रति-सहयोगियों का 
एक नेता था, सबके चले जाने पर भी ठेठ अन्त तक टिका ही रहा, और ज्ञायद यह 
असर डारूने के लिए कि वह क्या-क्या राजनंतिक परिवर्तन चाहता है, वहु लन्दस के 
ससाधीक्षों से मुछाक़ात-पर-मुझाक़ात छेता रहा, और उनके साथ दावत-पर-दाबंत उड़ाता 
रक्ष । और आखिरकार जय वह अपने देश में लोटा तब प्रतीक्षा करमेवाले लोगों से 


४ .... मेरो ऋहाकी '. 


उसने कहा कि मराठो की प्रसिद्ध दृढ़ता को क़ायम रखते हुए मेने अपना कांम-घंमां 
छोड़ दिया और बिलकुल अन्त तक भी अपनी बात कहने के लिए में लन्दव में ठहरा रहा। 

मुझे याद है कि मेरे पिताजी अक््तर शिकायत करते थे कि प्रति-सहयोथी मिन्नों 
में मजाक का गुण नही होता । अपनी कुछ मज़ाक़-भरी बातों से, जो प्रति-पहयोगियों 
को बिलकुल पसन्द नहीं आती थीं, उनका उनसे (प्रति-सहयोगियों से) अक्सर झबड़ा 
हो जाता था, और फिर उन्हें उनको समझाना पड़ता था और तसल्ली देनी पड़ती थी, 
जोकि एक बड़ा थका देनेवाला काम था। मेने सोचा कि मराठों में लड़ने की 
कितनी बढ़िया स्पिरिट रही है, जो सिफ़ मूतकाल में ही नही बल्कि वर्तमान में भी 
हमारी राष्ट्रीय लड़ाइयों में प्रकट हो रही है, और महान्‌ निर्मीक तिलक की भी मुझे 
याद आती थी, जो टूक-टूक भले ही हो जाये छेकिन शुकना न जानते थे । 

./ लिबरल ब्हाइट-पेपर को बिलकुल नापसन्द करते थे । हिन्दुस्तान में दिन-ब-दिन 
जो दमन हो रहा था उसे भी ये पसन्द नही करते थे, और कभी-कभी, हालांकि 
बहुत कम बार, उन्होंने इसका विरोध भी किया था; लेकिन साथ-साथ वे यह भी 
स्पष्ट कर देते थे कि वे काँग्रेस और उसके सारे कार्य की भी निन्‍दा करते हे । सरकार 
को मौक़े-बेमौक़ वे यह भी सुझाते रहते थे कि वह किसी बड़े कांग्रेसी को जेल से 
रिहा करदे ! वे तो जिन-जिन व्यक्षितयों को जानते थे उन्हीके विषय में सोच सकते थे । 
लिबरलो और प्रति-सहयोगी लोगों की दलील यह होती थी कि चूंकि अब सार्वजनिक 
शान्ति के लिए कोई खतरा नही हे इसलिए अब अमुक-अमुक व्यक्ति को छोड़ देना 
चाहिए। और अगर फिर भी वह व्यक्ति बेजा काम करे तो सरकार उसको दुबारा 
मिरफ्तार कर ही सकती है, और फिर सरकार का उसे गिरफ्तार करमा अधिक 
ओऔचित्य-पूर्ण होगा । इस्लेण्ड में भो कुछ छोगों ने इसी दछोल की बिना पर काये- 
समित्ति के कुछ मेम्बरों या खास व्यक्तियों की रिहाई की पैरवी करने की महरबानी 
दिखाई थी । जब हम जेलो में पड़े हुए थे । तब हमारे मामलों में जिन्होंने विललस्पी 
छी, उनके प्रति हम अहसानमन्द हुए बिना नहीं रह सकते । लेकिन कभी-कभी हमें 
यह भी महसूस होता था कि अगर ये भले आदमी हमें हमारे ही ऊपर छोड़ दें तो 
अच्छा हो । उनकी सदुभावना में हमें शक न था, छेकिन यह जाहिर था कि उन्होंने 
ब्रिटिश सरकार की विचार-धारा को ही ग्रहण कर रक्‍्खा था, और उनके और हमारे 
बीच बहुत अन्तर था । 

_ हिन्दुस्तान में जो कुछ हो। रहा था वह लिबरलों को ज्यादा पसन्द न बा । उससे 
उन्हें दुख होता था, लेकिन फिर भी वे क्या कर सकते भे ? सरकार के छिसाफ़ 
कोई भी कारगर क़दम उठाने का तो वे खयाल तक नहीं कर सकते. भरे । सिर अफे 

समुदाय को अलग बनायें रखने के लिए उन्हें जनता से और सक्तिय लोगों से वुरभ्युः 
ही हटना पड़ा, उन्हें मरस बनते-बनते इतना पीछे हुटया पड़ा कि उनकी और सरकार 
की विजोर-धारा में क़ऱ्् जानना मुश्किल ही गया । तादाद में कम और जनता पर असर 
न॑ होने के कारण, उनकी वजह से आम लड़ाई में कोई फर्क न पड सका । मर उनमें 
कुछ प्रतिष्ठित और प्रसिद्ध छोग भी थे, जिनकी जाती तौर पर इज्जत होती थी । 
लेकिन इन्हीं मेताओं ने, और लिवरलू और प्रति-सहयोगी दलों ने भी मज़भुई तौर पर, 
सरकारी नीति को नैतिक समर्थन देकर एक कठिन संकट के समय में ब्रिटिश सरकार 
की अपार सेवा की । सरकार के बलू-प्रयोगों को और क़ानून को बालायताक रख देने 
की कारंबाई को भी लिबरलों के द्वारा कारगर समालोचना के आभाव में और मौके- 
ब-्सौक़े उनकी तरफ़ से उसे दी गई मान्यता और समर्थन से फ़ायदा मिझा। इस 
तरह ऐसे समय में जबकि सरकार को अपने भीषण और अभूतपूर्व बलप्रयोग को 
मुनासिब बताना मुश्किल हो रहा था, उसको लिबरलों और प्रति-सहयोगियों ने नैतिक 
बल दे दिया । 

 लिबरल मेताओं ने कहा कि व्हाइट-पेपर खराब हैं--बहुत ही खराब है; लेकिन 
अब उसके लिए करें क्या ? अप्रैल १९३३ में कलकत्ता में लिबरल फेडरेशन का जो 
जलसा हुआ उसमे श्री श्रीनिवास शास्त्री ने, जोकि लिबरलों के सबसे प्रख्यात नेता है, 
समझाया कि वंधानिक-परिव्तेन कितने मी असंतोष-जनक क्‍यों न हों, हमें उनको काम 
में काना ही चाहिए । उन्होंने कहा कि “यह ऐसा वक्‍त नहीं हैं जबकि हम एक ओर खड़े 
रहें और अपने सामने सब कुछ योंही हो जाने दें /” ज़ाहिर है कि, उनके खयाल में 
सिर्फ़ यही कार्य आ सकसला था कि जो कुछ भी मिले उसे ले लिया जाय. और 
उसीको काम में छाया जाय । अगर यह न हो तो, दूसरा कार्य था चुपत्राप बैठे 
रहना । आगे उन्होंने कहा-- अगर हममे समझदारी, अनुभव, नरमी, दूसरे को माइल 
करने और चृषधाप असर डालने की कुत्वत और असली कार्यदक्षता है, अगर हमें 
ये गण हैं, तो उन्हें प्री तरह से दिखलाने का यही अवसर है ।” इस वलतृत्वपूर्ण 
अपीरू पर कलकत्ता के स्टेट्समैन' की राय थी कि ये बड़े “प्रभावपूर्ण शब्द” थे। 
श्री शास्त्री हमेशा लम्बे-चौड़े भाषण देते हैं, और वक्‍ताओं की तरह सुन्दर 
शक्दों के और उनके सुरीले उपयोग का उन्हें शौक है। मगर बह अपने उत्साह में 
बह भी आते हैं, और शब्दों का जो इन्द्रजाल वह खड़ा करते हें वह उनका मतलूब 
दूसरों के लिए ओर श्ायंद खुद उनके लिए भी चुंधला कर देता है। उन्होंने अप्रैल 
१९१३ में, कलकता में, सक्निय भंग के बाल रहते हुए, जो यह अपील की थी उसकी 
जैश जाँच करनी वाहिए । मोलिक सिद्धान्त और लक्ष्य की वात जाने भी दें, तो भी 


७० ग मेरी कहानी टन; 0 


उसमें दो बातें ग़ोर के काबिल दिखाई देती हें । पहुंली बाल तो यह कि कुछ भी क्यों 
न हो, ब्रिटिश सरकार के द्वारा हमारी कितनी भी लौहीन, दमन, अपमान, रक्तशकोपज 
क्यों न होता हो, हमें उसको मानना ही चाहिए । ऐसी कोई मर्यादा नहीं बनाई जा 
सकती जिसके बाहर हम हरगिज़ न जावें। एक उजरा-सा कीड़ा भलेही एक. बार 
मुकाबिला करने पर अमादा हो जाय, लेकिन श्री शास्त्री की सलाह पर कल्सेंसो 
हिन्दुस्तानी ऐसा कमी नहीं कर सकते ५ उनकी राय के मुताबिक इसके सिबा-कोई 
रास्ता ही नहीं है । इसका मतलब यह है कि जहाँतक उनका ताल्लुक है, ब्रिठिक्ष 
सरकार के फैसले के सामने शुक जाना ओर उसे मंजूर कर छेना उनका धर्म ( अजगर 
में इस अभागे शब्द का प्रयोग कर सके) हो गया है । और हम चाहें या न चाहें, 
हमारी किस्मत में उसको मान लेना ही बदा हूँ 
>पयह सौर करने की बात है कि वह किसी निश्चित और जानी हुई परिस्थिति पर 
अपनी राय नहीं दे रहे थे । “वेघानिक परिवर्तत' तो अभी बन ही रहे थे, हालांकि सबको 
यह काफ़ी तौर पर मालम था कि वे बहुत बुरे होंगे । अगर उन्होंने यह कहा होता 
कि, हालांकि व्हाइट-पेपर की तजवीडें' खराब है, ले किन सारी परिस्थिति को देखते 
हुए अगर इन्हींको क़ानून का रूप दे दिया जाय तो में उनको काम में लाने के हक़ 
में हुँ" तो उनकी सलाह चाहे अच्छी होती या बुरी, पर मौजूदा वाक़यात से संबद्ध 
तो होती । लेकिन श्री शास्त्री तो बहुत आगे बढ़ गये और उन्होंने कहा कि आनेवाले 
वैधानिक परिवर्तन चाहे कितने भी असन्तोष-जनक हों, फिर भी उनकी सलाह तो वही 
रहेगी । राष्ट्र की दृष्टि में जो सबसे ज्यादा ज़रूरी बात थी, उसके बारे में वह ब्रिटिश 
सरकार को बिलकुल कोरा चेक देने को तैयार थे । मेरे लिए यह समझना जरा 
खुश्किल है कि कोई भी व्यक्ति या पार्टी या दक जबतक कि यह किसी भी उसूछ या 
नैतिकतल या राजनंतिक आदर्श से बिरूुकुल खाली न हो और शासकों के फरमातों की 
हमेशा ताबेदारी करना ही उसका ध्येय और नीति न हो, तब-तक वह अस्त भज्रिष्य 
के लिए कोई वचन कंसे दे सकता है ?]” 
दूसरी जिस बातकी तरफ़ मेरा ध्यान जाता हूं, वह है शुद्ध युक्सि-कौशरू की । 
नये सुधारों के क़ानून बनने की लम्बी मंजिल में ब्हाइट-पेपर तो सिर्फ एक सीढ़ी ही 
थी | सरकार की निगाह में चह एक जरूरी सीढ़ी थी, छेकिन भ्रभी तो कई सीढियां 
बाकी थीं, और म॑ज़िले-मक़्सूद तक जाते-जाते मुमकिल था उसमें आगे, अच्छी था 
बुरी, कई तबदीलियां हो जातीं । इन तबदीलिमों का आधार जाहिरा यह था कि 
ब्रिटिव सरकार और पालंमेण्ट पर भिन्न-भिन्न स्थारय अपया कितया-कितता दक्षय झाझ 
सकते ले । इस रस्लाकन्नी में यह समझा जा सकता था कि हिन्दुस्तान के लिबरखों को 

अपनी तरफ़ मिलाने की "इच्छा से सरकार पर कुछ असर पहता और उससे वह 
मोजनाओं को जरा और उदार बताती या कभ-से-कभम उसमें कोई कमी तो ने करती । 
लैकिन नये सुधारों की म॑जूरी था नामंजूरी, या उन्हें काम में छाने या न राने का 
सवार उठने से बहुत पहले ही श्री शास्त्री की जोरदार घोषणा ने सरकार को यह साफ़ 
बता दिया कि उसे हिन्दुस्तान के लिबरलों की परवा नहीं करनी चाहिए । अब उन्हें 
अपनी तरफ मिलाने का सवारू ही नहीं रह। । चाहे उन्हें घकका देकर मी आाहर 
निकाल दिया जाय, तो भी वे सरकार का साथ न छोड़ेंगे । इस मामले में, भरसक 
लिगरलू दृष्टिकोण से ही विभार करने पर भी, मुझे तो यही मालम होता है कि 
श्री ज्ञास्त्री का करूकसेवाला भाषण अत्यन्त भदे युक्ति-कौशल का परिचायक था, 
और उससे लिबरर-पक्ष को भी न॒क़सान पहुँचा । 
«“/ | मेते श्री शास्त्री के पुराने भाषण पर इस कारण इतना ज्यादा लिखने की धृष्ठता 
नहीं की है कि वह भाषण या लिबरल फेडरेशन का जलसा असल में कोई महत्व रखते 
थे, लेकिन इसलिए कि में समझना चाहता हूँ कि लिबरलू नेताओं की मनोवृत्ति और 
विचार बंसे हैं । वे सुयोग्य और आदरणीय लोग है, फिर भी में यह नहीं समझ पाया 
हूँ कि वे ऐसे काम क्‍यों करते हे । श्री झास्त्री के एक और भाषण का भी, जिसे मेंने 
जेल में पढ़ा था, मुझपर बहुत असर पड़ा । जून १९३३ में वह पना में भारत-सेक्क- 
समिति के, जिसके वह अध्यक्ष हे, सामने बोल रहे थे। कहा जाता है कि उन्होंने बतलाया 
कि अगर हिन्दुस्तान से अचानक अग्नेज़ी प्रभाव हट जाय, तो यह खतरा हो सकता है 
कि राजनैतिक हलूचलों की एक पार्टी दूसरी पार्टी के प्रति तीज्र घुणा रक्‍ले, उसे सताय 
और उसपर जुल्म करे। लेकिन इसके बखिलाफ ब्रिटिश राजनंतिक जीवन में हमेशा 
सहिष्णुता की खासियत रही है, इसलिए हिन्दुस्तान का भविष्य ब्रिटेन के साथ-साथ 
रहते हुए जितना बन सकेगा, उतनी ही ज्यादा हिन्दुस्तान में सहिष्णुता जारी रहने की 
सम्भावना रहेगी । जेल में रहने के कारण श्री शास्त्री के भाषण का जो मुख्नसर हाल 
कलकत्ता के 'स्टेट्समैन' द्वारा मिला है मुझे तो उसीको मानना पड़ता है। स्टेट्स- 
मैच” ने उसपर आगे लिखा है, कि यह सुन्दर सिद्धान्त हें, और हस देखते हे कि 
डाक्टर मुंजे के भाषणों में भी यही भाष रहा है / कहा जाता है कि श्री शास्त्री ने 
अताया कि झूस, इटली और जमंती मे भी स्वतम्वता का दसन हो रहा है, और वहां 
बडी अमानृधिकता और जंगलीपन से काम लिया जाता है । ) 

' जब मैंने यह हाल पढ़ा तो मुझे ध्यान आया कि ब्रिटेन और हिन्दुस्तान के सम्बन्ध 
में बिटेस के 'कटर' जनुदार व्यक्ति से श्री शास्त्री का दृष्टिकोण कितना मिलता-जुखता 
है।। दौनों में तफ़्सील के बारे में बेशक फ़रक है। लेकित सूखत: विधार-घारा एक ही 


है । श्री विन्स्टत चच्चिल भी, अपने विधयासों के साथ किसी“किषम की ज्यादती त करते 
हुए ठीक ऐसी ही भाषा में जपने खयालात जाहिर कर सकते ये । फिर भी, श्री खास्ती 
लिवररू-पार्टो में उग्र विचार के समझे जाते हें, और उसके सबसे उद्यादा“योग्य 
नेता हैं ! 
“ श्री शास्त्री के इतिहास के अध्ययन या संसार के प्रइनों पर उनकी राव से से सहमत 
नहीं हूँ, खासकर ब्रिटेन और हिन्दुस्तान-विषयक उनकी सम्म्ति को मानने में में बिलकुर 
असमर्थ हूँ। साथद कोई विदेशी भी, जो अंग्रेज़ न होगा, उससे सहमत न होगा । और 
झायद उन्नत विचारों के कई अंग्रेज भी उनकी राय को न मानेंगे । अंग्रेज़ी शासकों के 
रंगीन चहमों से दुनिया और अपने देश को देखना, यह उन्हींकी खुश-क़िस्मती है । 
फिर भी, यह गौर करने लायक बात है कि पिछले अठारह महीनों से जो ग़ैर-माबूली 
वाक़यात हिन्दुस्तान में रोज़ाना हो रहे थे, और जो उनके भाषण के वक्‍त भी हो रहे 
थे, उनका उन्होंने इसमें जिक्र तक नहीं किया । उन्होंने रूस, इटली, जर्मनी का नाम 
तो लिया, लेकिन उनके देश में ही जो भयंकर दमन और स्वतन्जला का वरूम हो 


+ रहा था उसका नाम तक नहीं छिया। म्‌मकिन है उन्हें थे सारे खौफ़नाक वाक़थात ने 


मालूम हों जो सीमा-प्रान्त में हुए थे और बंगाल में हुए थे--जिनको राजेन्द्र बाबू 
ने हाल में काँग्रेस के अपने अध्यक्ष-पद से दिये गये भाषण में 'बंग-भूमि पर बरात्कार' 
कहा है--क््योंकि सेन्सर के परदे ने सब वाकयात को छिपा रक्‍क्खा था । लेकित क्या 
उन्हें भारत-मूमि का दुःख और जबरदस्त मुखालिफ के मुकाबिले में हिन्दुस्तान के 
लोग जो जीवन और स्वतन्त्रता की लड़ाई लड़ रहे थे वह भी याद न रही ? क्या 
उन्हें पुलिस-राज का, जो बड़े-बड़े हिस्सों में छाया हुआ था, फोजी क़ासन जसी 
परिस्थिति का, आडिनेन्सों, भूख-हड़तालों और जेल के दूसरे कष्टों का हाल बारूभ 
न था ? क्या उन्होंने यह महसूस न किया कि जिस सहिष्णुता और स्वतन्व॒ता के लिए 
वह ब्रिटेन की तारीफ़ करते थे, उसीको ब्रिटेन ने हिन्दुस्तान में कुचल डाझा है ? “ 
४ वह काँग्रेस से सहमत थे या नहीं, इसकी परवा नही । उन्हें कांग्रेस की नीति की 
समालोचना और निन्‍दा करने का पूरा अर्त्पार था । लेकिन एक हिन्दुस्तानी के नाते, 
एक स्वाधीनता-प्रेमी के नाते, एक भावुक व्यक्ति के नाते, उतके देशवाली स्त्री और 
पुरुष जो अद्मृत साहस ओर बलिदान दिखा रहे थे उसके प्रति उनके क्या विभार थे ? 
जब हमारे शासक हिन्दुस्तान के हृदय पर कुल्हाड़ी चला रहे थे, तम क्‍या उन्‍हें वुःल 
और कष्ट नहीं मालूम होता था ? हजारों आदमी एक मतजरूर साम्राज्य की लिस्मानी 
ताकत के सामने झुकने से इन्कार कर रहे थे, और अपनी आत्खा को शुकाने के बचाव 
भपने शरीरों का कुचला जाना, अपने परिवारों का भरबाद हो जागा, जीर प्याशों का 


ब्रिटिश सरकार की हो-रुखी नीति! छक्के 


कथ्ट उठाना ज्यादा पसन्द कर रहे थे। क्या यह इसका महत्व कुछ नहीं समझते थे ! 

खेलों भें और बाहर हिम्मत रक्‍खे हुए थे, और हम हँसते थे और खश थे 
लेकिन हारी प्रसन्नता तो आँसुओं में से होकर निकलती थी और हमराश हँसना 
कभी-कर्मी 'रोनें के बराबर था । 

४ एक बहादुर और उदार अंग्रेज श्री वेरियर एलविन हमें बताते हें कि उनके दिल 
पर इसका क्या असर हुआ । १९३० के बारे में वह कहते हे कि “वह एक अदभुत दढ्य 
था जब झारा राष्ट्र गुलामी के दिमाग़ी बन्धनो को दूर कर रहा था, और अपनी सचक्ष्ची 
शान से सिडर' मिश्चय प्रकट करता हुआ उठ रहा था।' और फिर “सत्याग्रह की 
लाई में ज्यादातर कांग्रेसी ध्वयं-सेवकों ने आइचयजनक अनुशासन बताया था, ऐसा" 
अनुशासन कि जिसकी एक प्रान्तीय गवर्नर ने भी उदारता के साथ तारीफ़ की है'*****” 

श्री श्रीनिवास शास्त्री एक योग्य और भावुक आदमी हैं, जिनकी उनके देशवासी 
बड़ी इज्जत करते है, और यह नामृमकिन मालूम होता है कि ऐसी लाई में उनके 
भी ऐसे ही विचार न हों और उन्हें भी अपने देशवासियों से सहानुभूति न हो । उनसे 
यह उम्मीद हो सकती थी कि वह सरकार द्वारा सब तरह की नागरिक स्वतन्त्रता 
और सार्वजनिक प्रबृत्तियों के दमन की निन्‍्दा भें अपनी आवाज़ उठाते | उनसे यह भी 
उम्मीद हो सकती थी कि वह और उनके साथी सबसे ज्यादा दबाये हुए प्रान्तों--अंगाल 
और सीमा-प्रान्त---में खुद जाते, इसलिए नहीं कि किसी भी तरह काँग्रेस या सविनय 
भंग में मदद दें, बल्कि अधिकारियों और पुलिस की ज्यादतियों को जाहिर करने 
और इस तरह उन्हें रोकने के लिए । दूसरे देशों में आजादी और नागरिक स्वतन्त्रता 
के प्रेमी अक्सर ऐसा करते हें । लेकिन ऐसा करने के बजाय, सरकार जब हिन्दुस्तान 
के शवरी-पुरुषों को पैरों-तले रोंद रही थी, और जब उसने रोज़मर्र की आजादी को 
भी कुचल दिया था, तब उसको रोकने के बजाय, और क्या घटनायें हो रही हैं, कम- 
से-कम यही तलाश करने के बजाय, उन्होंने ठीक ऐसे वक्‍त में अंग्रेज़ों को सहिष्णुता 
और आजादी के प्रमाज-पत्र दे देना पसन्द किया जबकि हिन्दुस्तान के अंग्रेजी शासन में 
ये दोनों गुण बिलकुल ही सहीं रह गये थे । उन्होंने सरकार को अपना नैतिक सहारा दे 
दिया, और दमन के कार्य में उनका हौसरूग बढ़ाया और प्रीत्साइन दिया । 

मुझे पूरा यक्नीन है कि उसका यह तात्पय नहीं रहा होगा, या उन्हें यह खबारू 
नहीं रहा होगा कि इसका क्‍या परिणाम हो सकता है। मगर उनके भाषण का यही 
असर हुआ होगा इसमें तो शक नहीं हो सकता । तो, इस तरह उन्हें विचार और 
कार्य क्‍यों करमा चाहिए था ? 

मुझे इस सकरू का ठीक जवाब सिवा इसके और नहीं मिला है कि लिबरल 


४७४ ' मेरी कहानी 

नेताओं ने अपने-आपको अपने देशवासियों और समस्त आधुनिक विचारों से बिलकुल 
दूर कर लिया है| जिन पुराने ढंग की किताबों को वे पढ़ते हें, उन्होंने उनकी “निगाह 
से हिन्दुस्तान की जनता को ओझ्षक कर दिया हे और उनमें एक सरह से अपनी ही 
ख़बियों पर मरने की आदत पैदा हो गई हैं। हम लोग जेलों में गये और हमारे शरीर 
कोठरियों में बन्द रहे, छेकिन हमारे दिमास आजाद फिरते थे और हमारा हौसला 
दबा नहीं था। लेकिन उम्होंने तो अपने ढंग का दिमासी क़दखाना खुद ही बना लिया 
था, जहाँ वे अन्दर-ही-अन्दर चक्‍कर काटा करते थे और उससे निकल नहीं सकते थे । 
ये मौजूदा हालात' के ही ईश्वर की पूजा करते थे; और जब हालात बदल बये, 
जैसाकि इस परिवर्तनशील दुनिया में होता ही रहता है, तो उनके पास न पतवार रहा 
न कम्पास; दिमाग़ और जिस्म दोनों बेकार हो गये, न उनके पास आदर्श रहे न 
नैतिक नाप । इन्सान को या तो आगे जाना पड़ेगा या पीछे हटना पड़ेगा। हम इस 
गतिशील संसार में एक ही जगह खड़े नहीं रह सकते । परिवर्तन और प्रगति से डरने 
के कारण, लिबरलू अपने आस पास के तूफानों को देखकर भयभीत हो गये; हाथ-पैरों 
से कमजोर होने के कारण आगे न बढ़ सके; और इसलिए वे लहरों में इधर-उधर 
उछलसे रहे, ओर जो भी तिनका उन्हें मिल जाता था उसीका सहारा लेने की के 
कोशिश करते रहे । वे हिन्दुस्तान की राजनीति के हेमलेट बन गये; तरह-तरह के 
विचारों की जिन्ता से पीले और बीमार-से पड़ गये; हमेशा संदेह, हिचकिनाहट 
और अनिदचय में पड़े रहे । 

अय ईरष्यारित दुष्ट ! मेल का समय कहाँ अब; 
लगा सदा में रहा ठीक ही करने में सब |! 

'सर्वेण्ट आफ़ इण्डिया' नामक एक लिबरल अखबार ने सविनय मंग-आम्दोलन 
के आखिरी दिनों में काँग्रेसी लोगों पर यह आरोप लगाया था कि वे पहले सी जेल 
जाना चाहते हैं, और जब वहाँ पहुँच जाते हैं तक फिर बाहर आना चाहते हैं। उसने 
कुछ खिढ़ते हुए कहा कि यही एकमात्र काँग्रेस की नीति है। स्पष्टल:, इसके बदले में 
लिबरलों का रास्ता होता ज़िटिश मन्त्रियों की सेवा में इंग्लैण्ड डेप्यूटेशन भेजना, या 
इंग्लैगड में शासक-दलों के परिवर्तन का इन्तजार करता और उसके लिए दुआयदें 
माँगना । 

किसी हद तक यह सच था कि उन दिनों काँग्रेस की नीति खातकर यही थी 


१. मूल अंग्रेज़ी ौ्य इस प्रकार है :-- 
“पुत्र पच्चा0 8 000 ० उंगंप। 0 67997 89४५6 ! 
प्रशर्ठ ०ए७७ 9. कक फऐजा ६0 866 ६ हंह६,” 


जिटिश सरकार की 'ो-रुखी नीति! ३७६८ 


कि आडिनेन्स और दूसरे दमनकारी क़ानूनों को तोड़ा जाय, और इसको सजा जेर 
थी।। यह भी सच था कि काँग्रेस और राष्ट्र रूम्मी लड़ाई के बाद थक मरते थे, जोर 
सरकार घर कोई कारगर दकाव .सही डारू सकते थे। लेकिन हमारे ख़ालने एक 
व्यावहारिक और नेतिक दुष्टि थी । 

४ नंगा बरू-प्रयोग, जैसा कि हिन्दुस्तान में किया जा रहा था, शासकों के लिए 
बड़ा खर्चीछा सामझा होता है। उनके लिए भी यह एक दुःखदाई और घबरा देनेवाली 
अग्निन्‍परीक्षा होती हैं, और वे अच्छी तरह जानते है कि अन्त में इससे भी उनको 
बुनियाद कमजोर पड़ जाती है । इससे जनता के सामने और सारी दुनिया के सामने 
उमकी हुकूमत का असली रूप हमेशा प्रकट होता रहता है । इसके बनिस्वत वह यह 
बहुत ज्यादा पसन्द करते हें कि अपने फ़ौलादी पंजें को छिपाने के लिए हाथ पर 
मखमली दस्ताना पहने रहे । जो लोग सरकार की इच्छाओं के सामने झुकना नहीं 
चाहते, फिर चाहे उसका परिणाम कुछ भी हो, उनसे मुक़ाबिला करने से बढ़कर 
रोषोत्पादक और अन्त में हानिकर बात किसी भी शासन के लिए दूसरी नहीं हैं। 
इसलिए दमनकारी क़ानूनों का कभी-कभी भंग होता रहना भी एक महत्व रखता था। 
उससे जनता की ताक़त बढ़ती थी, और सरकार के नेतिक बल की बुनियाद ढहती थी । 

नैतिक दृष्टि तो इससे भी ज्यादा ज़रूरी थी । एक प्रसिद्ध स्थान पर धोरो ने 
लिखा है कि, “ऐसे समय में जबकि स्त्री और पुरुष अन्यायपूर्वक जेल में डाले जाते 
हों, तब न्यायी स्त्री-पुरुषों का स्थान भी जेल ही है ।” यह सलाह शायद लिबरछ और 
दूसरे लोगों को न जेंचे, लेकिन हममें से कई लोग ऐसा महसूस करते हैं कि मौजूदा 
हालत में, जब कि सविनय भंग के अलावा भी हमारे कई साथी हमेशा जेल में रक्‍्खे 
जाते हे, और जबकि सरकार का बल-प्रयोजक तन्त्र निरन्तर हमारा दमन और हमारी 
बेइज्ज़ती कर रहा है और हमारे लोगों के शोषण में मदद दे रहा है, तब किसी के 
लिए नैतिक जीवन बिताना सम्भवनीथ नहीं है । अपने ही देश में हम संदिग्ध होकर 
आते-जाते है । हमपर निगरानी रक्‍खी जाती हैँ और हमारा पीछा किया जाता है। 
हमारे शब्दों को इसलिए नोट किया जाता है कि वे कहीं राजद्रोह के व्यापक क्रानून 
को दोड़ते तो नहीं हैं, हमारी खतो-किताबत खोली और पढ़ी जाती है, और हमेशा 
यह सम्भावना बनी रहती है कि सरकार हम पर किसी तरह की भुमानियत लगा देगी 
या हमें गिरफ्तार कर लछेगी। ऐसी हालत में हमारे सामने दो ही रास्ते हँ--या 
तो सरकारी ताक़त के मुक्राबिले में हमारे सिर बिलूकुछ झुक जायें, हमारा आत्मिक 
पतन हो जाय, हमारे अन्दर जो सचाई है उससे इन्कार कर दिया जाय, और जिन 
प्रयोजनों को हम बुरा समझते हें उनके लिए हमारा नैतिक दुरुषवोग हो;या 

उसका मुकाबिला कियो जाय, और उसका जो कुछ नतीजा हो बह बरदाशत किया 
जाय । कोई भी शख्स योंही जेल जाना या मूसीबत बुलाना नहीं चाहता । मगर, अक्सर, 
दूसरे रास्तों की बनिस्वत जेल जाना हीं ज्यादा अच्छा होता हे । जैया कि बर्नाई सौ 
ने लिखा है, “जीवन में असली दुःख की बात सिर्फ़ यही है कि जिन उद्देश्यों को तुम 
पतल-पूर्ण समझते हो उन्हींके लिए स्वार्थी लोगों द्वारा तुम्हारा उपयोग हो । इच्नकै 
सिवा जोर जो कुछ है वह तो सिर्फ बदक्रिस्मती या मृत्य है, और एकमात्र यही सी 
मुसीबत, भूठामी और दुनिया का दोज़ख हे ।” 


6 
खम्बी सका का अन्त 


मेरी रिहाई का वक्‍त नजदीक आ रहा था | मुझ मेकचलनी' की मामूली छूट 
मिली थी, ओर इससे मेरी दो साल की मियाद में से साड़े तीन महीने 'क्म 
हो गये थे । मेरी मानसिक श्षान्ति में, या जेल-जीवन से जो आम दिमासी सुस्ती पेंदा 
हो जाती है उसमें, रिहाई के खयाल ने खलल पैदा कर दिया | बाहर जाकर मुझे 
क्या करना चाहिए ? यह एक मुश्किल सवाल था, और इसके जवाब की हिचकिचा- 
हट से बाहर जाने की मेरी खुशी कम करदी । छेकित वह भी क्षणिक भाव था, और 
मेरी लम्ब असे से दबी हुई क्रियाशीलता फिर उमड़ने लगी और में बाहर निकलने 
को उत्सुक हो गया । 
जुलाई १९३३ के अन्त में एक बहुत हो दर्दनाक और बंचेनी पंदा करनेबारी 
खबर मिली--जे ० एम० सेनगुप्त की अचानक मृत्यु हो गई। हम दोनो कई साल 
से कार्य-समिति में सिर्फ गहरे साथी ही नही थे, बल्कि उनसे मुझे केम्ब्रिज के अपने 
शुरू के दिनो की भी याद आ जाया करती थी । हम दोनो सबसे पहले केस्ज्रिज में 
ही मिले थ---में तो नया दाखिल हुआ था और उन्होंने उसी समय अपनी डिग्री 
हासिल की थी । 
सनगुप्त का देहान्त नज़रबन्दी की हालत में हुआ | १९३२ के लुरू में जब 
वह योरप से लोटे थे, तो बम्बई में जहाज़ पर ही वह शाही क़ंदी बना लिये गये 
थे । तभीसे वह क्रंदी या नज़रबन्द रहे, और उनकी तन्दुरुस्ती खराब हो गई। 
सरकार ने उन्हें कई तरह की सहछियतें दीं, लेकिन वह बीमारी की रफ़्तार को न 
रोक सकी । करूकत्ता में उनकी अन्त्येष्टि के समय जनता ने खूब प्रदर्शन किया और 
उनके प्रति सम्मान प्रकट किया; ऐसा दिखाई देता था कि बंगाल की लम्बे असे से 
रुकी और कष्ट पाती हुई आत्मा को कम-से-कम थोड़ी देर के लिए प्रकट होने को 
मार्णे भिक्त भया है । 
हस तरह सेनग्रुप्त तो चल बसे । दूसरे शाही कैदी सुभाध ओस को, जिसकी 
तन्दुरुस्ती भी बरसों नज़रबन्दी और क़ैद से बर्बाद हो गई थी, आखिरकार सरकार 
ने इस्चज के लिए योरप जाने की दजाजत दे दी | लेकिन और भी किसने छोग जेल: 
जीवन और बाहर की लगातार हलूचलों की शारीरिक थकावट को बरदाश्त म कर 
सकने के कारण तस्‍्दुरुस्‍्ती खो बैठे थे, वा मर चुके थे ! और कितने लोगों के, हालां- 

कि ऊपर से उनमें बड़ी तबदीली दिखाई न देती थी, दिमाशों में उस ग्रेर-आसूली 
जिन्दगी के कारण जो उन्हें जेल में बितानी पड़ी थी गहरी मानसिक अव्यवस्था और 
विषमतायें पैदा हो गई थीं । 

सेनगृप्त की मृत्यु से बहुत साफ़ तौर पर मुझे मालूम होने लगा कि सारे देश- 
भर में कितना भयंकर और मौन कष्ट-सहन हो रहा है, और मैं निरा्ष और उस: 
सा हो गया । यह सब किसलिए हो रहा हैं ? आख़िर किसलिए ? | 

अपनी तन्दुरुस्ती के बारे में में खुशक्रिस्सत था, और काँग्रेस को प्रवत्तियों की 
मेहनत ओर अनियमित जीवन के होते हुए भी में कुछ मिक्राकर अच्छा ही रहा । मेरे 
खयाल से, इसका कुछ कारण तो यह था कि मुझे पंत॒क रूप से ही अच्छा शरीर मिला 
था, और कुछ कारण यह भी था कि मैने अपने शरीर की फिक्र रक्खी थी । बीमारी 
और कमज़ोरी और ज्यादा मुटापा मुझे बहुत भद्य मालूम पड़ा, और कसरत, ताज़ा 
हवा और साधारण भोजन की मदद से में उनसे बच सका । मेरा अपना तजुर्बा यह 
है कि हिन्दुस्तान के मध्यम वर्गों की बहुत-सी बीमारियाँ तो लत भोजन से होती हैं । 
वे तरह-तरह के पक्‍वान्न और सो भी ज्यादा मिकदार में खाते है । ( यह बात उन्ही- 
पर लागू होती है जिनकी ऐसी फजूलखर्च आदतें रखने की हँसियत होती है ।) 
लाड-प्यार करनेवाली मातायें बच्चे को मिठाइयाँ और दूसरी बढ़िया कही जानेवाली 
चीजें ज्यादा खिजा-खिलाकर डिन्दगीमर के लिए बदहज़मी की पक्की नीव डालर देती 
है । बच्चे को कपड़े भो बहुत-से पहना दिये जाते है । हिन्दुस्तान में अंग्रज़ लोग भी 
बहुत ज्यादा खाते हैं, हालाँकि उनके खाने में इतने पक्‍वानक्ष नहीं होते।' शायद 
उन्होंने पिछली पीढ़ी से, जो गरम-गरम और तेज भोजन अधिक मात्रा में किया 
करते थे उसमें, अब कुछ सुधार कर लिया है । 

मेमे छोकिया चोजें खाने को या भोजन-संबन्धी प्रयोग करने की तरफ़ कोई ध्यान 
नहीं दिया, और सिर्फ ज्यादा मिकदार और पकवानों से बचता रहा । क़रीब-क्रीब सभी 
कश्मीरो ब्राह्मणों की तरह हमारा परिवार मी मांसाहारी परिवार था, और बजपन 
से में हमेशा मास खाता रहा था, हालाँकि मुझे उसका बहुत शौक़ कमी नहीं रहा ।पर 
१९२० में असहयोग के वक्‍त से मेने मांस छोड़ दिया, और में शाकाहारी बत गया । 
इसके छ: साल बाद योरप जाने पर में फिर मांस खाने रूगरा। मगर फिर हिन्दुस्तान 
आने पर में झ्ञाकाहारी बन गया, और तबसे मे बहुत-कुछ बाकाहारी ही रहा हूँ। 
मांस-भोजन रझे अच्छी तरह माफ़िक पड़ता है, छेकित मुझे उससे अरुथि हो गई हैं; 
और तबीबत उसके खाने से कुछ कचवाती है । ; 

मेरी बीमारियों के दोरप्त में, खासकर १९३२ में जेल में जबकि कई महीतों 

वक्क रोबाता मुझे हसरत हो जाया करती थी, मुझे बड़ा भुस्सा-सा आता था, क्योंकि 
उससे सेरी अच्छी तन्दुरुस्ती के गये को ठेस पहुँचती थी। और मुझमें जीवन और 
शक्ति होने की अपनी सदा की घारणा के विरुद्ध, में पहली ही बार सोचने छमा, 
और मुझे खयारू आया, कि मेरी तन्दुरुस्ती धीरे-धीरे गिरती जा रही हैं और में 


; घुकला जा रहा हैँ, और इससे में भयभीत हो गया । मेरा खयाल हूँ कि में मौत से 
' खास तौर पर डरता नहीं हूँ । लेकिन शरीर और मस्तिष्क से धीरे-घीरे घुलते जाना 
' तो दूसरी ही बात थी। मगर मेरा डर ज़रूरत से ज्यादा था और में अपनी 
: अस्वस्थता से छूटने और अपने शरीर को काब्‌ में लाने में कामयाब हुआ । जाड़े में 


बड़ी देर तक धूप में बैठे रहने से में फिर अपनेको तन्दुरुस्‍्त महसूस करने ऊूगा। 
जबकि जेल के मेरे साथी अपने कोटो और दुल्लालों में लिपटे हुए काँपा करते थे, 
में खुले बदन सूर्य -किरणों में बैठ जाया करता था। ऐसा जाड़े के दिलों में 
सिर्फ़ उत्तर हिन्दुस्तान में ही हो सकता था, क्योंकि दूसरी जगहों पर तो धूप अक्सर 
बहुत तेश होती है । 

मेरी कसरतों में मुझे खासकर शीर्षासन बहुत पसन्द आता था। मे दोनों 
हाथों के पंजों को जोड़कर उनपर सिर का पिछला हिस्सा रखकर और कोहनियों को 
जमीन पर टिकाकर बदन को सिर के बल उलटा करके खड़ा हो जाता था। मेरा 
खयाछ है कि शारीरिक दृष्टि से यह कसरत बड़ी अच्छी है, और मुझपर हुए उसके 
मानसिक प्रभाव के कारण भी में उसे पसन्द करता था | इस कुछ-कुछ बेतुके आसन 
से मेरी तबीयत खुश हो जाती थी, और में मनुष्य की ऐसी तरह-तरह की तरंगों के 
प्रति ज्यादा सहनशील हो गया था । 

उदासी के दौरों को, जोकि जेल-जीवन में लाज़िमी तौर पर आते ही हे, पार 
करने के लिए मेरी आम तौर पर अच्छी तन्दुरुस्ती ने और अच्छा स्वास्थ्य होने की 
शारीरिक भावना ने बड़ी सहायता की । इनसे मुझे जेल की या बाहर की बदरूती 
हुई हालतों के मुताबिक अपने-आपको बना लेने में भी मदद मिली । मेरे दिल को कई 
बार भ्कके लमे हें, जिनसे उस वक्‍त तो में बहुत ही बेहाल हो जाता था, ठेकिन मुझे 
ताज्जुब हुआ कि में अपनी उम्मीद से भी जल्दी उनसे बरी हो जाता था । मेरी रप््य 
में,, मेरी मूलभूत शान्तता और स्वस्थता का एक सुबृत यह है कि मुझे कभी तेज 
सिर-दर्द नही हुआ और न मुझे कभी नींद न आने की शिकायत हुई। में सभ्यता की 
इन आम बीमारियों से और आँख की कमजोरी से भी बच गया हें, हालाँकि में पढ़ने 
और लिखने में ओर कभी-कभी तो जेल की खराब रोशनी में भी आँखों का बहुत 
ज्यादा इस्तैमाल करता रहा । पिछले सारू एक आँखों के डाक्टर मे मेरी अच्छी दृष्टि- 

शमित पर बड़ा आहचर्य प्रकट किया था । आठ सारू पहले 'उसने भंविष्यनाभी की थी 
कि मुझे एक या दो सार में ही चदसा लगाना पड़ेया। उसका कहना बहुत सकल 
निकछा, और में अब मी अश्वर चढ्मे के अच्छी तरह काम चला रहा हूं । हालांकि इन 
बातों से में शान्त और स्वस्थ होने की नामक्री पा सकता हूं, लेकिन में यह भी कहे 
देना चाहता हूँ कि में उप लोगो से बहुत खोफ़ खाता हूं जो जब देखो तब हमेदा' ही 
एक-से शान्त और गम्भीर बने रहते हें । 

जबकि में जेल से अपनी रिहाई का इन्तज्ञार कर रहा था, उस समय बाहर 
व्यक्तिगत सब्निय भंग का नया स्वरूप छुरू हो रहा था। गाधीजी ने इसमें सबसे 
पहले मिसारू पेश करने का फंसला किया, और अधिकारियों को पुरी तरह नोटिस 
देने के बाद बह १ अगस्स को गुजरात के किसानों में सविनय भंग का प्रचार करने 
के लिए रवाना हुए | वह फौरन गिरफ्तार कर लिये गये, उन्हें एक साल की सज़ा 
देदी मई और वह यरवडा की अपनी कोठरी में फिर भेज दिये गये । मुझे खुशी हुई कि 
वह वापस वहाँ चले गये । लेकिन जल्दी ही एक नई पेचीदगी पैदा हो गईं । गांधीजी 
ने जेल से हरिजन-कार्य करने की वही सहूलियते माँगी जो उन्हें पहले मिली थीं। 
सरकार ने उन्हे देने से इन्कार कर दिय। | अचानक हमने सुना कि गांधीजी ने फिर 
उपवास शरू कर दिया है । ऐसी जबदं॑स्त कारंबाई के लिए हमें बह बहुत ही छोटा 
कारण मालूम हुआ । उनके निर्णय के रहस्य को समझना मेरे लिए बिलकुल नामुमकिन 
था, चाहे सरकार के सामने उनकी दलीरू बिलकुल सही भी हो । सगर हम कुछ 
नहीं कर सकते थे । असमंजस में पड़ हुए हम देखते रहे । 

उपवास के एक हफ्ते बाद उनकी हालत तेड़ी से गिरने लगी। वह एक 
अस्पताल में पहुँचा दिये गये थे, लेकिन वह क़ंदी ही रहे और सरकार हरिजन-कार्य 
के लिए सहूलियतें देने के मामले में न झुकी । उन्होंने जीवन की आशा (जोकि 
पिछले उपवासों में क़ायम रही थी) छोड़ दी, और अपनी तन्‍्दुरुस्ती को गिरने दिया । 
उनका अन्त नज़दीक दीखने छगा। उन्होंने लोगों से बिदाई लेली, और अपने पास 
पड़ी हुई अपनी थोड़ी-सी चीज़ो को भी इस-उसको बाँट देने का इन्तज़्ाम कर दिया, 
जिनमें से कुछ नसों के लिए रहीं । लेकिन सरकार यह नही ज्राहती थी कि उम्रकी 
मौत की जिम्मेदारी अपने ऊपर ले, इसलिए उसी शाम को बह अचानक रिहा कर 
दिये गये । इससे वह भरते-मरते बच गये | एक दिन और हो जाता, तो फ्रिर उनका 
बचना मुदकिल था । इस प्रकार उन्हें बचाने का बहुत कुछ श्रेय समभवत: सी० एफ० 
एण्डयूज़ को है, जो गांधीजी के भना करने पर भी हिन्दुष्तान जल्दी से आ गये थे । 

इस बीच, २३ अगस्त को, में देहराहूत-जेरू से श्दल दिया गया, और दूसरी ज़ेलों 

में क़रीब-करीब डेढ साल रहने बाद फिर ननी-जेल में आ गया। ठीक उसी वक्‍त मेरी 
माताजी के अचानक बीमार हो जाने और अस्पताल ले जाये जाने की खबर मिछी । 
३० अगस्त १९३३ को में नैदी से रिहा कर दिया गया, क्योंकि मेरी मां की हालत 
खतरनाक समझी गई । मामूली तौर पर में अपनी मियाद खतम होने पर ज्यादा- 
से-ज्यादा १२ सितम्बर को रिहा हो जाता । इस तरह मुझे प्रान्तीय सरकार ने तेरह 
दिन की छूट और दे दी । 


और 


० 
गांधीजी से झुलाक़ात 


ज्ञूल से रिहा होते ही में अपनी बीमार मा के पास लखनऊ पहुँचा और कुछ दिन 


उनके पास रहा | में काफ़ी लम्बे अर्स के बाद जेल से बाहर निकला था 
और मुझे लगा कि में आस-पास के हालात से बिलकुल अपरिचित और अलग्रन्सा 
हो गया हूँ । मेने यह अनुभव किया और उससे मेरे दिल को कुछ घकका भो लगा 
जैसा कि आमतौर पर होता ही हैं, कि जब मे जेल में पडा-पड़ा सड़ रहा था, तो 
दुनिया आगे चली जा रही थी और बदलती जा रही थी । बच्चे और लड़कियाँ और 
लड़के बड़े होते जा रहे थे, शादिया, पैदाइज और मौते हो रही थी । प्रेम और घृणा, 
काम और खेल, दुःख और सुख सब हो रहे थे । जीवन में दिलचस्पी पैदा करनेवाली 
नई-नई बातें हो गई थी, बातच्रीत के विषय नये हो गये थे, में जो कुछ देखता और 
सुनता था, सबपर मुझे कुछ-न-कुछ आइचर्य होता था। मुझे लगा कि मुझे एक खाड़ी 
में छोडकर दुनिया का जहाज़ आगे बढ़ गया था । यह भावना सब तरह सुखदायिनी 
नही थी । जल्दी ही इस स्थिति के माफिक़ में अपनेको बना सकता था, लेकिन ऐसा 
करने की मुझे प्रेरणा नहीं होती थी । मेरे दिल ने कहां कि जेल के बाहर सैर करने 
का मुझे यह तो थोडा-सा मौका मिला हैं और जल्दी फिर मुझे जेंल में ही जाना 
पड़ेगा; इसलिए जिस जगह से जल्दी चल ही देना है, उसके अनुकूल अपनेको बनाने 
की झंझट क्यों मोल ली जाय ? 

राजनैतिक दृष्टि से हिन्दुस्तान खामोश था । सावंजनिक प्रवत्तियों पर ज्यादातर 
सरकार ने नियन्त्रण और दमन कर रक्‍्खा था और गिरफ्तारिया कभी-कभी हो जाया 
करती थी । मगर हिन्दुस्तान की उस वक्‍त की खामोशी बहुत मानी रखती थी। वह 
वैसी अशुभ ख़ामोशी थी, जेसी कि भयकर दमन के अनुभव के बाद थक जानेसे 
आ जाती है; जो खामोशी अक्सर प्रभाव के साथ बोलती हैँ, लेकिन उस दमन करने- 
वाली सरकार नहीं सुन सकती । सारा हिन्दुस्तान एक आदर्श पुलिस-राज्य बन गया 
था और शासन के सब कामों में पुलिस-मनोवृन्ति व्याप्त हो गई थी । जाहिरा तौर पर 
हर तरह की कारंबाई, जो सरकार की इच्छा के माफिक न हो, दबा दी जाती थी 
और देशभर में खुफ़िया और छिपे कारिन्दों की बड़ी भारी फ़ौज फंली हुई थी। 
लोगों में आम तौर पर पस्तहिम्मती आ गई थी और चारो ओर आतक छा गया 
था। कोई भी राजन॑तिक प्रवृत्ति, खासकर देहाती हलकों में हो तो, फ़ौरन कुचल दी 

जाती थी और भिन्न-भि्न प्रान्तीय सरकारें म्यूनिश्िपैलिटियों और लोकल बोडर्डों में से 
ढूँह-दूंढकर काँग्रेसवालों को निकालने की कोशिश कर रही थी | हर शरूस, जो सविनय 
कानून भंग करके जेल गया था, सरकार की राय में म्युनिसिपल स्कूलों में पढ़ाने या 
म्युनिसिपैलिटी में और भी कोई काम करने के अयोग्य था । म्पुनिसिपैछिटी आदि पर 
बड़ा भारी दबाव डाला गया और ये धमकियाँ दी गई कि अगर काँग्रेसवाले निकाले 
न जायेंगे तो सरकारी इमदाद बन्द कर दी जायगी । इस बल-प्रयोग की सबसे बदनाम 
मिसाल कलकत्ता-कार्परेशन में हुई। आखिरकार, मेरा खयाल है, सरकार ने एक 
कानून ही बना दिया कि कार्पो रशन ऐसे व्यक्तियों को मुलाजिम नहीं रख सकता, जो 
राजनैतिक अपराधों पर सज़ा पा चुके हो । 

जमंनी में नाजियो की ज्यादतियों की खबरो का हिन्दुस्तान के ब्रिटिश अफ़सरों 
और उनके अखबारों पर एक विचित्र प्रभाव पड़ा । उन ज्यादतियों से उन्हें हिन्दुस्तान 
में उन्होंने जो कुछ किया था उस सबको उचित बताने का कारण मिल गया और उन्होंने 
मानों अपनी इस भलाई के अभिमान के साथ हमे बताया, कि अगर यहा नाज़ियों की 
हुकूमत होती, तो हमारा हाल कितना ज्यादा खराब हुआ होता। नाज़ियों ने तो 
बिलकुल नये पैमाने कायम कर दिये है, उन्होने नई व्यवस्था ही लिख डाली हैँ और 
उनका मुकाबिला करता निश्चय ही आसान नहीं था । सम्भव है कि हमारा हाल 
ज्यादा खराब होता; लेकिन इसका निर्णय करना मेरे लिए मुश्किल है, क्योकि पिछले 
पॉच वर्षों में हिन्दुस्तान में वया-क्या हुआ, इसके सारे वाकयात मेरे पास नहीं 
हैं । हिन्दुस्तान की त्रिटिश सरकार ऐसे पृष्य में विश्वात रखती हैं कि बाये हाथ से 
जो काम किया जाय उसका पता दाहिने हाथ को भी न लगना चाहिए, और इसलिए 
उसने निष्पक्ष जाँच कराने की हर तजवीज़ को नामंजूर कर दिया, हालाँकि ऐसी 
जाँचो का पलड़ा हमेशा सरकारी पक्ष में ही भारी हुआ करता है । मेरे खयाल से, यही 
सच है कि औसत अग्रेज़ बे-रहमी से नफ़रत करता हैँ और मे ऐसे अंग्रेज़ों की कल्पना 
नहीं कर सकता, जो नाज़ियो की तरह से बूतैलितात” (पशुता या बेरहमी ) लफ्ज़ को 
खुले तौर पर कहने और उसे प्रेमपूर्वक दोहराने में शान मानते हों । जब वे ऐसा काम 
कर भी डालते है, तो उससे कुछ-कुछ शमिन्‍्दा भी होते हैं | लेक्रित चाहे हम जर्मन हों 
या अंग्रेज़ हों या हिन्दुस्तानी हों, मेरा खयाल है कि सभ्यातापूर्ण व्यवहार का हमारा 
खोल इतना पतला है कि जब हमें रोष चढ़ आता है तो वह खुरचकर निकल जाता 
है और उसके भीतर से हमारा वह स्वरूप प्रकट हीता है जिसे देखना अच्छा नहीं 
लगता । महायुद्ध ने मनुष्यजाति को भयंकर रूप से पाशविक बना दिया है, और उसके 
बाद ही हमने यह दृश्य देखा कि सन्धि हो जाले के बाद भी जमंनी का भयंकर द्वाराव- 

रोध करके उसे भूखों मारा गया। एक अंग्रेज़ लेखक ने लिखा हैं कि “यह एक सबसे 
अधिक निरथंक, पाशविक और घणित जुल्म था, जैसा कि हायद ही किसी राष्ट्र ने 
कभी किया हो ।” १८५७ और १८५८ के वाकथात हिन्दुस्तान भूला नहीं है। 
जब हमारे स्वार्थ खतरे में पड़ जाते है, तब हम अपने सारे समाज-व्यवहार और 
और सारी शराफ़त को भूल जाते हैं और झूठ ही 'प्रचार' का रूप धारण कर लेता 
है, पशुता ही 'वेज्ञानिक दमन' और 'कानून और व्यवस्था' की रक्षा बन जाती है। 

यह किन्‍्ही व्यक्तियों या किसी खास जाति का दोष नही है । वेसी ही परि- 
स्थितियों में थोड़ा-बहुत हर कोई बसा ही बर्ताव करता हैं। हिन्दुस्तान में, और विदेशी 
हुकूमत के मातहत हर मुल्क में, हुकूमत करनेवाली शक्ति के खिलाफ हमेशा एक सुप्त 
चुनौती खड़ी रहती हैँ और वक्‍्तन-फ़वक्तन वह ज्यादा प्रकट और तेज़ भी होती रहती 
हैं। इस चुनौती से शासकवर्ग में हमेशा फ़ीजी गुण और दोष पंदा हो जाया करते 
है। पिछले कुछ सालो मे हिन्दुस्तान में हमे इन फ़ौजी गुण-दोषो का दृश्य बहुत ही 
ज्यादा मिक़दार में देखने को मिला, क्योकि हमारी चुनौती ज्ञोरदार और कारगर 
हो गई थी । लेकिन हिन्दुस्तान में हमे तो हमेशा ही फ़ौज़ी मनोबृत्ति (या उसके अभाव ) 
को सहन करना पड़ता है । साम्राज्य की स्थापना का यह एक नतीजा है और इससे 
दोनों पक्षों का पतन होता है । हिन्दुस्तान का पतन तो साफ़ दीखता ही है, लेकिन 
दूसरे पक्ष का ज्यादा सूक्ष्म हैं; संकट-काल में वह प्रकट हो जाता है ।और एक तीसरा 
पक्ष भी है, जिसे बदक्रिस्मती से दोनों तरह का पतन भोगना पड़ता है । 

जेल में मुझे ऊँचे-ऊंचे अफसरों के भाषण, असेम्बली और कौसिलो में उनके 
जवाब और सरकारी बयानात पढने की काफ़ी फुरसत मिली । पिछले तीन सालो म, 
मेने देखा कि उनमे एक स्पष्ट तबदीली हो रही है, और यह तबदीली अधिक-अधिक 
प्रकट होती गई हैं। उनमें डराने और धमकाने का रुख़ ज्यादा-ज्यादा बढ़ता गया हैं 
और वह रुख ऐसा हो गया था मानो कोई सार्जेण्ट मजर अपने मातहतों से बोल रहा 
हो । इसकी एक ध्यान देने योग्य मिसाल थी, नवम्बर या दिसम्बर १९३३ में, शायद 
मिदनापुर डिब्रीज़न के कमिइनर का भाषण । इन सारे भाषणों मे 'हम विजयी हैं, हम जो 
चाहें वह करेंगे! की भावना लगातार रहती थी । ग़ैर-सरकारी यूरोपियन तो, ख़ासकर 
बगाल में, सरकारी लोगो से भी आगे बढ़ जाते हे और उनके भाषणों और कार्यों 
दोनों में उन्होंने बहुत निश्चित फासिस्ट मनोबृत्ति दिखलाई है । 

इसके भी अछावा, पाशविकता की एक और नंगी मिसारू थी हाल में ही 
सिन्ध में कुछ मुत्युदण्ड पाये हुए मुजरिमों को खुली फांसी देना । क्योंकि सिन्ध में जुर्म 
बढ़ रहे थे, इसलिए अधिकारियों ने तय किया कि इन मुजरिमों को सबके सामने फांसी 

दी जाय, ताकि दूसरे भी आगाह हो जायें । इस भयंकर दृश्य को आकर देखने के लिए 
पब्लिक को हर तरह की सुहुलियत दी गई और कहा जाता है कि कई हज़ार लोग 
गये भी थे । 

जेल से रिहा होने के बाद, मेने हिन्दुस्तान में राजनतिक और आध्िक 
हालत का मुआयना किया और मुझे उन्हें देखकर जरा भी उत्साह मालूमज़ हुआ। 
मेरे कई साथी जेल में थे, नई गिरफ्तारियाँ जारी थी, सारे आड्डिनेन्स अमल में आ रहे 
थे, सेन्सर-शिप से अखबारों का गला घुटा हुआ था और हमारे पत्र-व्यवह्मर की 
व्यवस्था अस्त-व्यस्त हो गई थी । मेरे एक साथी रफ़ीअहमद किदवई को अपने पत्रों 
पर सेन्सर की लहरों के कारण बड़ा गुरसा आया । उनके खत रोक लिये जाते थे या 
देर से आते थे या गुम ही हो जाते थे और इससे उनके काम-काज में बड़ी रुकावट हो 
जाती थी | बह अपने पत्रों के बारे में ज्यादा एहतियात से काम लेने की अपील सेन्सर 
से करना चाहते थे, लेकिन वह लिखते किसको ? सेन्सर करनेवाला कोई सार्वजनिक 
अधिकारी नहीं था । शायद वह कोई सी० आई० डी० अफ़सर था, जो अपना काम 
गुप्त रूप से करता था, जिसका कि अस्तित्व और कारये प्रकट रूप से मंजर भी 
नहीं किया गया था | रफीअहमद ने इस मुश्किल को इस तरह हल किया कि उन्होंने 
सेन्सर के नाम एक खत लिखा, लेकिन उसपर खुद अपना पता लिखकर डाल दिया। 
निदवय ही ख़त अपने ठीक मृकाम पर पहुंच गया और बाद में रफीअहमद के पत्र- 
व्यवहार के बारे में कुछ सुधार हो गया । 

में फिर बापस जेल जाना नहीं चाहता था । उससे मेरा पेट काफी भर गया 
था, लेकिन मुझे नहीं सूझता था कि में उससे कंसे बच सकता था, जबतक कि में सब 
तरह की राजनैतिक प्रवृत्ति ही न छोड़ दूँ। मेरा यह इरादा न था, इसलिए मुझे लगा 
कि मुझे सरकार के संघर्ष में आना ही पडेगा । किसी वक्‍त भी मुझको ऐसा हुक्म मिल 
सकता था कि में कोई ख़ास काम न करूँ, और मेरी सारी प्रकृति किसी ख़ास काम के 
लिए मजबूर किये जाने के खिलाफ़ बगावत किया करती हे । हिन्दुस्तान के लोगों को 
डराने और दबाने की कोशिश की जा रही थी । मे लाचार था और बड़े क्षेत्र में कुछ 
नहीं कर सकता था, लेकिन कम-से-कम में ज्ञाती तौर पर डराये और दबाये जाने से 
इन्कार तो कर ही सकता था। 

जेल वापस जाने से पहले में कुछ मामले निबटा डालना चाहता था। सबसे 
पहले तो मुझे अपनी मा की बीमारी की तरफ़ ध्यान देना था। उनकी हालत बहुत 
धीरे-धीरे सुघरती गई, लेकिन वह इतनी धीरे-धीरे सुधरी कि एक साल तक वह 
सारपाई पर ही रहीं। में गांधीजी से भी मिलने को उत्सुक था, जोकि पूना में पड़े अपने 

हाल के ही उपवास से स्वास्थ्य-सुधार कर रहे थे। दो सार से ज्यादा असें से 
में उनसे नही मिला था। ज्यादा-से-ज्यादा में अपने प्रान्तीय साथियों से भी मिलना 
चाहता था, ताकि उनसे न सिर्फ हिन्दुस्तान की मौजूदा राजनतिक स्थिति पर ही 
बल्कि संसार की परिस्थिति पर और उन सब विचारों पर बातचीत करूँ, जो मेरे 
दिमाग्न में भरे हुए थे। उस वक्‍त मेरा ख़याल था कि दुनिया बड़ी तेज़ी से एक महान्‌ 
राजनैतिक और आध्थिक विपत्ति की तरफ जा रही हैं और अपने राष्ट्रीय कार्यक्रमो 
को बनाते वक्‍त हमें इसका ध्यान रखना चाहिए। 

अपने घर के मामलों की तरफ भी मुझे ध्यान देना था। अभीतक मैंने उनकी 
तरफ़ कतई ध्यान नही दिया था और पिताजी की मृत्यु के बाद मेने उनके काग्रज़ात की 
देख-भाल भी नही की थी । हमने अपना खर्चा बहुत कम कर दिया था, लेकिन ताहम 
वह हमारी शक्ति से बहुत अधिक था। फिर भी हम जबतक उस मकान में 
रहते, तबतक उसे और कम करना मुश्किल था । हम मोटर नहीं रख रहे थे, क्योकि 
उसका खर्च हम उठा नहीं सकते थे, ओर एक सबब यह भी था कि सरकार उसे कभी 
भी कुक कर सकती थी । इन आथिक कठिनाइयों के बीच में, मेरे पास आर्थिक 
सहायता माँगनेवाले बहुत पत्र आते थे, जिनसे मेरा ध्यान उधर भी खिच जाता था । 
( सेन्सर ये पत्र मेरे पास ढकेल देता था। ) एक बड़ा आम और ग़लत खयाल, खास- 
कर दक्षिण भारत में, यह फैला हुआ था कि में कोई बडा दोलतमन्द आदमी हूँ । मेरी 
रिहाई के बाद फौरन ही मेरी छोटी बहन कृष्णा की सगाई हो चुकी थी और मे 
चिन्तित था कि जल्दी हो शादी जाय- इससे पहले कि मुझे जेल जाना पड़े । कृष्ण, 
खुद भी एक सालतक जेल काटकर कुछ ही महीने पहले छूटी थी । 

जेसे ही मा की बीमारी से मेने छुट्टी पाई, में गांधीजी से मिलने पूना चला 
गया । उनसे मिलकर और यह देखकर मुझे खशी हुई कि हालाकि वह कमज़ोर 
थे, लेकिन वह अच्छी प्रगति कर रहे थे। हमारे बीच रूम्बी-लम्बी बातचीते हुईं। 
यह साफ़ जाहिर था कि जीवन, राजनीति और अर्थशास्त्र के हमारे दृष्टिकोणों में 
काफ़ी फ़क था, लेकिन मेने उनका अहसान माना कि उनसे जहाँतक बना उन्होंने 
उदारता-पूर्वक मेरे दृष्टकोण से अधिक-से-अधिक नजदीक आने की कोशिश की । 
हमारे पत्र-व्यवहार में, जो बाद में प्रकाशित भी हो गया था, मेरे दिमाग़ में भरे हुए 
कुछ अधिक व्यापक प्रश्नों पर विचार किया गया था, ओर हाहाकि उनका बिक कुछ 
गोलमोल भाषा में हुआ था, लेकिन दृष्टिकोण का सामान्य भेंद तो साफ़ दीखता था । 
मुझे खुझी हुई कि गांधीजी ने यह घोषित कर दिया कि स्थापित स्वार्थों को अस्थापित 
कर देना चाहिए, हालांकि उन्होंने इस बात पर जोर दिया कि यह काम बल-प्रयोग से 

नहीं, बल्कि हृदय-परिवत्तंन से होना चाहिए | चूंकि मेरे खयाल से, उनके हृदय-परिवत्तंन 
के तरीक़े भी नम्नता और विचार-पूर्ण बल-प्रयोग से अधिक भिन्न नहीं है, इसलिए मुझे 
मतभेद ज्यादा न लगा। उस वक्‍त, पहले की ही तरह, मेरी उनके विषय में यह घारणा 
थी कि यद्यपि वह गोलमोल सिद्धान्तों पर विचार नही किया करते, तो भी घटनाओं 
के ताकिक परिणामों को देखकर, कदम-ब-कदम, वह आम्‌ल सामाजिक परिवतंत की 
अनिवार्थता को मान लेंगे । वह एक अजीब चीज़ है--श्री वेरियर एलविन के शब्दों में 
वह 'मध्यकालीन कैथलिक साधओं के ढंग के आदमी' हँ--लेकिन साथ ही, वह एक 
व्यावहारिक नेता भी हैं और उनकी नव्ज़ का सम्बन्ध हमेशा हिन्दुस्तान के किसानों के 
साथ है । संकट-कराल मे वह किस दिशा में मृड़ जायँगे, यह कहना मुश्किल था; लेकिन 
दिशा कोई भी हो, उसका परिणाम जबरदस्त होगा । सम्भव हैं कि हमारे विचार से वह 
गलत रास्ते जावें, लेकिन हमेशा वह सीधा रास्ता ही होगा। उनके साथ काम करना 
तो अच्छा ही था, लेकिन अगर जरूरत होगी, तो अलग-अछूग रास्तों से भी जाना पड़ेगा। 

उस वक्‍त, मेरा खयाल था कि, यह सवाल नहीं उठता था। हम अपनी राष्ट्रीय 
लड़ाई के मध्य में थे, और अभीतक सविनिय भग ही सिद्धान्तत. कॉमग्रेस का कार्यक्रम 
था, हालाकि व्यक्तियों तक ही उसकी सीमा बाँध दी गई थी । हमारी लड़ाई जारी रहे 
और साथ ही समाजवादी विचार लोगों मे और खासकर अधिक राजनैतिक मनोवृत्ति 
रखनेवाले काँग्रेसी कार्यकर्ताओं में फैलाने की कोशिश करनी चाहिए, ताकि जब नीति 
की घोषणा का दूसरा मौका आबे तो हम काफ़ी आगे कदम बढ़ाने की तैयार मिले । 
इस बीच काँग्रेस तो गैर-कानूनी संगठन था और ब्रिटिश सरकार उसे कुचलने को 
कोशिश कर रही थी । हमें उस हमले का सामना करना था । 

गांधीजी के सामने जो खास सवाल था, वह था व्यक्तिगत । उन्हे खुद क्‍या 
करना चाहिए ? वह बड़ी उलझत में थे। अगर वह फिर जेल गये, तो हरिजन-कार्य 
की सहुलियतों का वही सवाल फिर उठेगा, और बहुत मुमकिन था कि सरकार न शुके 
और वह फिर उपवास करे | तो क्या वहीं सारा क्रम फिर दोहराया जायगा ? 
ऐसी चूहे-बिललीवाली नीति के सामने उन्होंने झुकने से इन्कार कर दिया, और कहा 
कि “अगर मुझे उन सहलियतों के लिए उपवास करना पड़ा, तो रिहा कर दिये 
जाने पर भी में उपवास जारी रक्‍्खुगा ।' इसके मानी थे आमरण उपवास । 

दूसरा रास्ता उनके सामने यह था कि बह अपनी सजा की मियाद तक (जिसमें 
से अभी साड़े दस महीने बाक़ी थे) अपनी गिरफ्तारी न करवाये और सिर्फ़ हरिजन- 
कार्य में ही अपने-आपको लगा दें; लेकिन साथ ही, वह काँग्रेस-कारयंकर्ताओं से मिलते 
रहें, और जब जरूरत हो तब उन्हें सलाह भी दें। 

उन्होंने मुझे एक तीसरा रास्ता भी सुझाया, कि वह कुछ असे के लिए काँग्रेस 
से बिलकुल अलग हो जायें और उसे ( उनके ही शब्दों में ) “नई पीढ़ी' के हाथों में 
छोड़ दें । 
पहले रास्ते की, जिसका अन्त उपवास-द्वारा प्राणान्त कर देना मालूम होता था, हममें 
से कोई भी सिफ़ारिश नहीं कर सकता था । तीसरा रास्ता भी, जब कि काँग्रेस एक 
ग़ैर-कानूनी संस्था थी, ठोक मालूम नहीं हुआ । इस रास्ते का नतीजा यह होता कि 
सविनय भंग और सब तरह की 'सीधी लड़ाई' फ़ौरन वापस ले ली जाती और फिर 
कानूनी और वेध प्रवृत्ति पर लौटना पड़ता, या कांग्रेस गैर-कानूनी और सबसे, अब तो 
गांधीजी तक से, अकेली छोड़ी जाकर सरकार द्वारा और भी ज्यादा कुचली जाती । 
इसके अलावा, एक गे र-कानूनी संस्था के, जो मीटिंग करके किसी नीति पर विचार 
नहीं कर सकती थी, किसी दल के कब्जे में आने का सवाल ही नहीं पैदा होता था । 
इस तरह और रास्तो को छोड़ते हुए हम उनके सुझाये दूसरे उपाय पर आ गये । 
हममे से ज्यादातर लोग उसे नापसन्द करते थे और हम जानते थे कि उससे बचे-खचे 
सविनय भंग को एक भारी आघात पहुँचेगा । अगर नेता ही लड़ाई में से हट जायगा, 
तो यह संभव नही था कि बहुत उत्साही काँग्रेसी-कार्यकर्ता आग में कूद पड़े; लेकिन 
उलझन में से निकलने का और कोई रास्ता ही न था, और इसीके अनुसार गाधीजी ने 
अपनी घोषणा कर दी । 
गांधीजी और में, दोनों इस बात पर सहमत थे, हालाँकि हमारे कारण अलग- 
अलग थे, कि सविनय भंग को वापस लेने का अभी वक्‍त नही आया है और चाहे 
आन्दोलन धीरे चले, लेकिन उसे जारी रखना ही चाहिए। और, कुछ भी हो, मे लोगों 
का ध्यान समाजवादी सिद्धान्तों और संसार की परिस्थिति पर भी खींचना चाहता था । 
लौटते वक्‍त मेने कुछ दिन बम्बई में बिताये। मेरी खुशकिस्मती से उदयशंकर उन 
दिनों वही थे । मेने उनका नृत्य देखा । मेने इस मनोर॑जन से, जिसका पहले से कोई 
खयाल नहीं था, बड़ा आनन्द उठाया । नाटक, सिनेमा, ८ॉकी, रेडियो, ब्रॉडक[स्टिग--.. 
यह सब पिछले कई वर्षो से में देख ही न सका था, क्‍योंकि स्वतंत्र रहने के वक्‍त 
भी में दूसरी प्रवृत्तियों में बहुत ज्यादा लगा रहता था। अभीतक में सिर्फ़ एक 
बार ही टॉकी देख पाया हूं, और बड़े-बड़े अभिनेताओं के में सिर्फ़ नाम ही सुनता हूँ । 
मुझे नाटक देखने का अभाव खास तौर पर अखरता है और विदेश्यों में नये-नये खेलों 
के तैयार होने का वर्णन में बड़े रशक़ से पढ़ता रहता हूँ । उत्तर हिन्दुस्तान में, जेल से 
बाहर होने की हालत में भी, अच्छे खेल देखने का कोई मौक़ा न था, क्‍योंकि में मुदिकल 
से उनतक पहुँच पाता था। मेरा खाल हैँ कि बंगाली, गुजराती और मराठी नाटक- 

साहित्य ने कुछ प्रगति की है, लेकिन हिन्दुस्तानी रंग-मंच ने, जो कि निहायत मद्दा और 
कला-हीन है, या था, क्योकि मुझे हाल की प्रगति का हाल नही मालूम, कुछ भी प्रगति 
नहीं की । मैने यह भी सुना है कि हिन्दुस्तानी फिल्में, मूक और सवाक्‌, दोनों में कला 
का प्राय: अभाव ही रहता है । उनमें आम तौर पर सुरीले गानों या गज़लों की ही 
प्रधानता रहती है और उनका कथाभाग हिन्दुस्तान के पुराने इतिहास या पुराणों में 
से लिया हुआ होता है । | 

मेरे खयाल से, इनमें बह सब चीज़ मिल जाती है जिसकी शहर के लोग क्र॒द्र 
करते हैं । इन भद्दे ओर दुः:खदायी प्रदशशनों में और साधारण जनता के अब भी बचे- 
खुचे संगीत, नृत्य और देहाती नाटकों तक की कला मे अन्तर साफ दिखाई देता है । 
बंगाल में, गुजरात में और दक्षिण मे कभी-कभी यह देखकर बड़ा आश्चर्य और आनंद होता 
है, कि मुलत', लेकिन अनजान मे, देहात के लोग कितने कलामय हैं । लेकिन मध्यम- 
बगों का हाल ऐसा नही है । उनकी तो मानों जड़ों का हो पता नहीं है, और उनके पास 
सौदय या कलछा की कोई परम्परा नही रही है, जिसे वे पकडे रहें । वे जमंनी और ऑस्ट्रिया 
में बहुतायत से बने हुए सस्ते और बीभत्स चित्रों को रखने में ही अपनी दान समझते 
है, और ज्यादा किया तो कभी-कभी रवि वर्मा के चित्र रख लेते है । संगीत में उनका 
प्यारा बाजा हारमोनियम हैं। (मुझे आश्ञा है कि स्वराज-सरकार के शुरुआती कामों में 
एक यह भी होगा कि वह इस भयानक वाद्य पर प्रतिबन्ध लगा दे ।) लेकिन दर्दनाक 
भद्दापन और कला के सब सिद्धान्तों के भग की पराकाष्ठा तो शायद ऊूखनऊ और 
दूसरी जगह के बड़े-बडे ताल्लकेदारों के घरों में दिखाई देती है । उनके पास ख़्े करने 
को पैसा होता हैं और और दिखावा करने की ख्वाहिश, और ऐसा ही वे करते भी हे, 
और जो लोग उनके यहाँ जाते हैं, उन्हें उनकी इस अभिलाषा की पूत्ति का दुःखी गवाह 
बनना पडता है । 

हाल में ही प्रतिभाशाली ठाकुर-परिवार के नेतृत्व में कुछ कला-जागृति हुई है 
और उसका प्रभाव सारे हिन्दुस्तान पर दिखाई देता हे; लेकिन जबकि देश के लोगों 
पर जगह-जगह झकावटें और बन्धन डाले जाते हे और उन्हें दबाया जाता है और वे 
दहशत के वातावरण में रहते हे, तब कोई भी कल/ किसी बड़े पैमाने पर कैसे फल- 
फूल सकती हूँ ? 

बम्बई में में कई दोस्तों और साथियों से मिला, जिनमें से कुछ तो हाल में ही जेल 
से निकले थे । समाजवादी लोगों की तादाद वहाँ ज्यादा थी और काँग्रेस के ऊपरी 
तह के लोगों की हाल की घटनाओं पर वहां बड़ा रोष था । गांधीजी राजनीति में जो 
आध्यात्मिक दृष्टिकोण लगाया करते थे, उसकी सख्त आलोचना होती थी । अधिकांश 

आलोचना से में सहमत था, लेकिन मेरी साफ़ राय थी कि हमारी उस वक्‍त की 
परिस्थिति में और कोई चारा न था और हमें अपना काम जारी ही रखना था। 
सविनय भंग को वापस लेने की कोशिश भी की जाती, तो उसमें भी हमें कोई राहत 
न मिलती, क्‍योंकि सरकार का आक्रमण तो जारी रहता और कुछ भी कारगर काम 
किया जाता तो उसका नतीजा जेलखाना ही होता । हमारा राष्ट्रीय आन्दोलन ऐसी 
हालत में पहुँच गया था कि सरकार को उसे दबा ही देना पड़ा, वरना जिटिश सरकार 
को हमारी इच्छा माननी पड़ती । इसके मानी यह थे कि वह ऐसी हालत में आ गया 
था कि जब उसका हमेशा ही गैर-कानूनी क़रार दिया जाना ममकिन था और 
आन्दोलन के रूप में, चाहे सविनय भंग भी बन्द कर दिया जाय तो भी, वह पीछे 
नही हट सकता था । असल में, सविनय भंग के जारी रहने से कोई फ़क़ नहीं पड़ता 
था, लेकिन असली महत्व था चुनौती के काम का ही ! लड़ाई के बीच नये विचारों 
का फंलाना उस वक्‍त की बनिस्बत आसान था, जबकि लड़ाई बन्द कर दी गई हो 
और लोगो का होसला पस्त पड़ने लगा हो । लडाई के अलावा दूसरा रास्ता सिर्फ 
यही था कि ब्रिटिश ताक़त के साथ समझौते की मनोवृत्ति स्वीकार की जाय और 
कौंमिलों में जाकर वैध कार्य किया जाय । 

बह एक कठिन स्थिति थी, लेकिन कोई भी रास्ता ढूँढना आसान न था| 
अपने साथियों के मानसिक सघर्षों को में समझ सकता था, क्योकि खुद मुझे भी उनका 
सामना करना पडा था । लेकिन, जंसा कि हिन्दुस्तान में दूसरी जगह भी पाया गया 
हैं, वहां मुझे ऐसे लोग दिखाई दिये, जो ऊँचे समाजवादी सिद्धान्त के बहाने कुछ भी 
न करना चाहते थे | इस बात से मुझे कुछ चिढ होती थी कि जो लोग खुद कुछ न 
करें, वे उन दूसरे लोगो को, जिन्होंने लड़ाई के मैदान की धूल और धूप में सारा भार 
उठाया, प्रतिगामी बताकर उनकी आलोचना करे। ये आराम-कुरसी वाले समाजवादी लोग 
गाँधीजी पर खास तौर पर ज़ोर का वार करते हुए उन्हे प्रतिगामियों के सिरताज 
बताते हें और ऐसी-ऐसी दलीलें देते हे, जिनमें तर्क की दृष्टि से कोई कसर नहीं रहती है; 
लेकिन सीधी-सी बात तो यह है कि यह “प्रतिगामी” व्यक्ति हिन्दुस्तान को जानता और 
समझता है और किसान-हिन्दुस्तान का करीब-करीब मूत्तिमान्‌ स्वरूप बन गया है और 
इसने इस कदर हिन्दुस्तान में हलचल पैदा करदी है जैसी क्रातिकारी कहे जाने- 
वाले किसी भी व्यक्ति ने नहीं की है। उनके सबसे ताजे हरिजन-सम्बन्धी कार्यों ने 
भी, हलके-हलके लेकिन अबाध रूप से, हिन्दू कट्टरता का प्रभाव कम कर दिया है और 
उसकी बुनियाद हिला दी है । सारे कट्टर पन्‍्थी लोग उनके खिलाफ़ उठ खड़े हुए हैं 
और उन्हें सबसे ख़रनाक दुश्मन समझते हैं, हालांकि वह उनके सांथ सोलहों आना 

ज्िष्टता और सम्मान ही का व्यवहार करते हैं । अपने खास ढंग से जबरदस्त ताक़तों 
को जागृत करके छोड़ देने का उनमें स्वभावसिद्ध गुण है, जो कि पानी की लहरों को 
तरह चारो ओर फंल जाती हे और लाखों आदमियों पर अपना असर डालती है । 
चाहे बह प्रतिगामी हों या क्रान्तिकारी, उन्होने हिन्दुस्तान की सूरत तबदील कर दी है। 
उस जनता में, जो हमेशा हाथ जोड़ती और डरती रहती थी, स्वाभिमान और चरित्र-बल 
भर दिया है। उन्होंने आम लोगों में शक्ति और चेतनता पैदा की है और हिन्दुस्तान की 
समस्या को संसार की समस्या बना दिया हैं । इस बात को जूदा रखते हुए कि 
अहिसात्मक असहयोग या सविनय भंग के आध्यात्मिक परिणाम क्या-क्या हे, यह 
सही है कि वह हिन्दुस्तान और दुनिया के लिए उनकी एक अनोखी देन है और इसमें 
कोई दाक नहीं हो सकता कि वह हिन्दुस्तान की परिस्थिति के लिए खास तौर पर 
उपयुक्त सिद्ध हुआ हूँ । 

मेरे खयाल से यह ठीक है कि हम सच्ची आलोचना को प्रोत्साहित करे और 
अपनी समस्याओं पर जितना भी सार्वजनिक वाद-बिवाद हो सके करे । बदकिस्मती 
से गांधीजी की सर्वोपरि स्थिति के कारण भी किसी हृदतक इस प्रकार के वाद-विवाद 
में रुकावट पड गई है । उनके ऊपर अवलूम्बित रहने और निर्णय का काम उन्हीपर 
छोड़ देने की प्रव॒त्ति हमेशा रही हैं। स्पष्टतटः यह ग्रलत बात हैं और राष्ट्र तो 
उद्देश्यों और साधनों को बुद्धिपू्वक ग्रहण करके ही बढ़ सकता है और जब 
उन्हीके आधार पर, न कि अन्ध-आज्ञा-पालन पर, सहयोग और अनुशासन स्थापित 
होगा, तभी देश की प्रगति होगी । कोई व्यक्ति कितना भी बड़ा क्‍यों न हो, आलोचना 
से परे नहीं होना चाहिए, लेकिन जब आलोचना निष्क्रितता का बहाता-मात्र बन 
जाती हैँ, तो उसमे कुछ-न-कुछ बिगाड़ समझना चाहिए । अगर समाजवादी लोग इस 
तरह का काम करेंगे, तो वे जनता की निन्‍दा के पात्र बन जायेंगे, क्योंकि जनता तो 
काम से आदमी की परख करती है | लेनिन ने कहा हैं कि 'जों आदमी भविष्य के 
आसान कामो के स्वप्नों के नाम पर वर्तमान के सछ्त कामो को करना छोड़ देता है, 
वहू मौक़ापरस्त बन जाता है। सिद्धान्त-हूप से इसका मतलब है असली जीवन में 
इस समय होनेवाली घटनाओं पर अपना आधार रखने में विफल होना, ताकि स्वष्नों 
के नाम पर उनसे अपने-आपको अलग रख सकें । 

हिन्दुस्तात के समाजवादी और कम्यूनिस्ट लोग अपने खयाझूात ज्यादातर उस 
साहित्य पर से बनाते हे, जो औद्योगिक मज़दूर-व्गं की बाबत है । कुछ खास हलकों 
में, जैसे बंबई में या कलकत्त के पास, कारखानों के मज़दूर बड़ी तादाद में हें, लेकिन 
हिन्दुस्तान का बाक़ी हिस्सा तो किसानों का ही है और कारखानों के मजदूरों के 

दृष्टिकोण से हिन्दुस्तान की समस्या का कारगर हल नहीं मिल सकता | यहाँ तो 
राष्ट्रवाद और ग्रामीण सुब्यवस्था ही सबसे बड़े सवाल है और योरप का समाजवाद 
इनके बारे में शायद ही कुछ जानता हो। रूस में महायुद्ध से पहले की हालत हिम्दुस्तान 
से बहुत-कुछ मिलती-जुलती थी, मगर वहाँ तो बहुत ही असाधारण और ग्रैर-मामूली 
घटनायें हो गई और वेसी ही घटनायें फिर दूसरी जगह हों यह उम्मीद करना बेवकफ़ी 
होगी । लेकिन इतना में ज़रूर जानता हूँ कि कम्यूनिज्म के तत्त्वज्ञान से किसी भी 
देश की मौजूदा परिस्थिति को समझने और उसका विश्लेषण करने में सहायता मिलती 
है और आगे प्रगति का रास्ता मालूम होता हें; लेकिन उस तत्त्वशान के साथ यह 
जबरदस्ती और बेइन्साफ़ी होगी कि उसे वाकयात और हालात का मनासिब खयाल 
न रखते हुए अंधे की तरह हर जगह लागू कर दिया जाय । 

कुछ भी हो, जीवन एक बड़ा पेचीदा मामला है और जीवन के संघर्षों और 
विरोधों से कभी-कभी आदमी कुछ निराश-सा हो जाता है। इसमें कोई ताज्जूब की बात 
नहीं कि लोगों में मतभेद पंदा हो जाय या वे साथी, जो समस्याओं पर एक ही 
दृष्टिकोण से देखते हैं, अलग-अलछग नतीजों पर पहुँचें; लेकिन वह आदमी, जो अपनी 
कमज़ोरी को बड़े-बड़े वाक्यों और ऊँचे-ऊँंचे उसूलो के परदे में पाता है, ज़रूर सदेह 
का पात्र बन सकता है । जो शख्स सरकार को इक़रारनामे और वादे लिखकर या 
और किसी संदेहास्पद व्यवहार से जेल जाने से अपने-आपको बचाता है और फिर 
दूसरों की आलोचना करने का दुशसाहस करता है, वह अपने कार्य को नुकसान पहुँचाने 
की संभावना पैदा करता हे । 

बम्बई बड़ा शहर है और उसमें सब जगह के लोग रहते हैं । वहाँ सभी तरह के 
लोग मौजूद थे । लेकिन एक प्रमुख नागरिक ने तो अपने राजनतिक, आधथिक, सामाजिक 
और घाभिक दुष्टिकोण में बड़ी मार्क की उदारता दिखाई । मज़दूर नेता की हँसियत 
से वह समाजवादी थे; राजनीति में वह आम तौर पर अपनेको डिमोक्रेंट (लोकतन्त्रवादी ) 
कहते थे; हिन्दूसभा भी उन्हें बहुत चाहती थी । उन्होंने वादा किया कि में 
पुराने घधाभिक और सामाजिक रीति-रिवाजो की रक्षा करूँगा और उनमें कौंसिल को 
दखल देने न दूँगा, मगर चुनाव के वक्‍त में यह सनातनियों की तरफ़ से उम्मीदवार 
हुए, जोकि प्राचीन रहस्यों के महान्‌ पुजारी होते है । इस भिन्न-भिन्न प्रकार के 
बदलनेवाले जीवन से जब वह न थके, तो उन्होंने अपनी शेष शक्ति काँग्रेस की 
आलोचना करने और गांधीजी को प्रतिगामी बतानें में लगाई | कुछ और लोगों के 
सहयोग से उन्होंने काँग्रेस डिमोक्रेटिक--लोकतस्त्रात्मक--पार्टी शुरू की, जिसका 
लोकतन्त्रवाद से कोई भी ताल्लुक न था और जो काँग्रेस से इतना ही सम्बन्ध रखती 

थी कि उस महान्‌ संस्था पर हमला करे। इससे भी ज्यादा प्रवृत्तियों में हाथ डालने की 
दृष्टि से, वह मजदूरों के प्रतिनिधि की हैसियत से जेनेवा-मज़दूर-कान्फ्रेन्स में भी 
शरीक हुए । किसीको प्राय: यह भी खयाल होता था कि शायद वह इंस्लेण्ड के ढग 
की हिन्दुस्तान की राष्ट्रीय! सरकार के प्रधान-मन्त्री बनने की योग्यता प्राप्त कर रहे हे । 

इतने भिन्न-भिन्न दृष्टिकोणों और प्रवृत्तियों का लाभ शायद बहुत थोड़े लोग 
उठा सकते थे; केकिन फिर भी कांग्रेस के समालोचकों में ऐसे कई लोग थे, जिल्होंने 
भिन्न-भिन्न क्षेत्रों का अनुभव किया था, और जो कई जगहों में अपनी टाँग अड़ाते थे । 
इनमें से कुछ लोग अपने-आपको समाजवादी कहते थे और उनके कारण समाजवाद 
उलटा बदनाम होता था । 


हक 
लिवरल दृष्टिकोण 


गांधीजी से मिलने जब में पूना गया था, तो एक दिन ज्ञाम की में उनके साथ 
'सबेण्ट्स आफ़ इण्डिया सोसाइटी' के भवन में चला गया। क़रीब एक धष्टेतक 
सोसाइटी के कुछ सदस्य उनसे सजनेतिक मामलों पर सवालात करते रहे और वह 
उनका जव्ाव देते रहे। न तो उस वक्‍त वहाँ सोसाइटी के प्रेसीडेण्ट श्री श्रीनिवास 
शास्त्री थे और न पण्डित हृदयनाथ कुंज़रू ही, जो कि शायद बाक़ी के 
सदस्यो में सबसे ज्यादा योग्य हे; लेकिन कुछ सीनियर मेम्बर मौजूद थे । हममें से 
कुछ लोग, जो उस वक्त वहाँ उपस्थित थे, बडे अचरज से सब कुछ सुनते रहे, क्योंकि 
सवाल बिलकुल ही छोटी-छोटी घटनाओं के बारे में पूछे जा रहे थे। वे ज्यादातर 
वाइसराथ से मुलाकात की पुरानी दरख्वास्त और उनके इन्कार के बारे में थे। जब- 
कि खुद उनका ही देश आज़ादी की अच्छी करारी लड़ाई लड़ रहा था और संकड़ो संस्थाये 
ग्र-कानूनी करार दी जा रही थी, तब क्या केवल अनेक समस्याओ से भरी हुई दुनिया 
में यही एक विषय उनकी चर्चा के लिए रह गया था ? किसान नाजुक वक्‍त से गुज़र 
रहे थे ओर औद्योगिक मन्दी चल रही थी, जिससे कि व्यापक बेकारी फंल रही थी । 
बंगाल, सीमा-प्रान्‍्त और हिन्दुस्तान के दूसरे हिस्सों मे भयकर घटनाय घट रही थी, 
विचार, भाषण, लेखन और सभाओं की स्वतन्त्रता दबाई जा रही थी और दूसरी भी 
कई राष्ट्रीय और अन्तर्राष्ट्रीय समस्‍्याये मौजूद थी | लेकिन सवालात सिर्फ़ महत्त्वशुन्य 
घटनाओं के बारे म॑ या इस बारे में पूछे गये कि अगर गाधीजी वाइसराय से फिर 
मिलना चाहें तो वाइसराय और भारत-सरकार क्या करेगी ? 
मुझे बड़े जोरों से कुछ ऐसा महसूस होने लगा मानों में किसी धामिक मठ में 
आ घुसा हूँ, जिसके रहनेवालो का बाहरी दुनिया के साथ किसी तरह का कोई प्रत्यक्ष 
सम्बन्ध नही रहा है । फिर भी हमारे दोस्त “एक्टिव ( क्रियाशील ) राजनीतिज्ञ 
थे, जिनकी सार्वजनिक सेवा और कुर्बानी का लम्बा रिकार्ड था । उन्हीसे और 
कुछ और लोगो से मिलकर लिबरल-पार्टी की मूल ताकत बनी हुई थी । बाक़ी की पार्टी 
तो बे सिर-पैर की थी जिसमें ऐसे-ऐंस आदमी थे, जो कभी-कभी राजनीति से सम्बन्ध 
जोड़ने का मज़ा लेना चाहते थे । इनमें से कुछ लोग तो-खासकर बम्बई और मद्रास 
में-ऐसे थे, जिनमें और सरकारी अधिकारियों में शायद ही कुछ फक्े था । 
जिस तरह के प्रश्न एक देश पूछा करता है, उसी हृदतक उसकी राजन॑तिक 

प्रगति मालूम होती है । अक्सर उस देश की नाकामयाबी का कारण भी यही होता 
है कि उसने अपने-आपसे ठीक तरह का सवाल नहीं पूछा । जिस हृदतक हम 
कौंसिलों की मीटों के बंटवारे पर अपना वक्‍त और ताक़त व अपना मिज्ञाज बिगाड़ा 
करते हे, या जिस हृदतक हम साम्प्रदायिक निर्णय पर पाटियाँ बनाया करते है और 
उसपर फ़जूल का वाद-विवाद इतना करते हे कि उससे ज़्रूरी सवालात ही छूट 
जाते हैँ, उसी हृदतक हमारी पिछड़ी हुई राजनैतिक हालत मालूम हो जाती है । 
इसी तरह उस दिन गांधीजी से 'सर्वेण्ट्स आफ़ इण्डिया सोसाइटी” के भवन में जो-जो 
सवालात पूछे गये थे, उनसे ही उस सोसाइटी और लिबरल-पार्टी की अजीब मनोदशा 
प्रतिबिम्बित होती थी । ऐसा मालम होता था कि उनके न तो कोई राजनतिक या 
आश्थिक उसूल है, न कोई व्यापक दृष्टि है। उनकी राजनीति तो रईसों के दीवान- 
खानो या दरबारों की-सी चोज़ दिखाई देती थी । मानो, उनकी यही जानने की इच्छा 
रहा करती कि हमारे उच्च अधिकारी क्‍या करेगे, या क्‍या नही करेगे । 
'लिबरल-पार्टी' नाम से भी धोखा हो सकता है। दूसरे मुल्को में और खासकर 
इग्लेण्ड में, इस लफ्ज़ से एक खास आर्थिक नीति का-मुक्त और अनियत्रित व्यापार 
आदि---और व्यक्तिगत आज्ञादी तथा नागरिक स्वतन्त्रताओं के एक खास आदर्शवाद 
का मतलब समझा जाता था । इग्लेण्ड की लिबरल-परम्परा की बुनियाद आर्थिक थी | 
व्यापार में आज़ादी की और राजा के एकाधिकारों और मनमाने टेक्सो से छुटकारा 
मिलने की इच्छा से ही राजनेतिक स्वतन्त्रता की ख्वाहिश पेदा हुई । मगर हमारे 
हिन्दुस्तान के लिबरलो का ऐसा कोई आधार नहीं है| मुक्त व्यापार में उनका 
विश्वास नही, क्योकि वे करीब-करीब सभी सरक्षणवादी हूँ और जैसा कि हाल की 
घटनाओ ने बता दिया है, वे नागरिक स्व॒तन्त्रताओ का भी कोई महत्त्व नही समझते । 
अधं-माण्डलिक और एकतन्‍त्री देशी रियासतों के साथ, जहाँ कि प्रजातन्त्रवाद और 
व्यक्तिगत स्वतन्त्रता की भी मामूली रूप-रेखा नही है, उनका गहरा सम्बन्ध रहना और 
उनका सामान्य रूप से समर्थन करना साबित करता है कि वे यूरोपियन टाइप 
के लिबरलो से बहुत भिन्न हे । सवमुच हिन्दुस्तान के लिबरल किसी माली में भी 
लिबरल नहीं है, या वे सिफ कही-कही और किसी-किसी अंश में ही लिबरल हें। वे 
क्‍या है, यह कहना मुश्किल है। उनके विचारों का कोई एक निश्चित दृढ़ आधार नहीं 
है, और हालांकि उनकी तादाद थोड़ी ही है, लेकित आपस में भी उनके विचार नहीं 
मिलते । वे मकारात्मक रूप मे ही दृढ़ता दिखाते हँ | हर जगह उन्हें ग़छती-ही-ग़लूतो 
दिखाई देती है। उससे बचने की वे कोशिश भी करते रहते है ओर आज्ञा यह करते 
है कि इसी तरह वे सचाई को हासिल कर लेंगे। उनकी निगाह में सचाई सिर्फ दो 

अतियों के बीच ही हुआ करती है । हर ऐसी चीज्ञ की निन्दा करके, जिसे वे 
पराकाष्ठा मानते है, थे समझते है कि वे गुणवान, समझदार और नेक आदमी हैं। इस 
तरीक़े से वे विचारों के कण्ट-प्रद और कठिन तौर-तरीके से तथा रचनात्मक विचारों 
को पेश करने की आफत से बच जाते है । उनमें से कुछ लोग अस्पष्ट रूप से महसूस 
करते है कि पूंजीवाद योरप में पूरी तरह कामयाब नहीं हुआ है और संकट में पड़ा 
हुआ हैं, और दूसरी तरफ, समाजवाद तो जाहिरा तौर पर ही खराब है, क्योंकि 
उससे स्थापित स्वार्थों पर हमला होता है । शायद भविष्य में कोई रहस्यवादी उपाव, 
कोई बीच का मुकाम मिल ही जायगा। इस दर्म्यान, स्थापित स्वार्थों की रक्षा होनी 
ही चाहिए। अगर इस बाबत बातचीत की जाय कि ज़मीन चपटी है या गोल, तो 
शायद वह इन दोनों ही पराकाष्ठाओं के विचारों की निन्‍्दा करेगे और आरजडी तौर पर 
यही सुझायँगे कि वह शायद चोकोर या अग्डाकार है । 

बहुत छोटे-छोटे और बेवजनी मामलो पर भी वे बहुत भड़क जाते हैं और 
इतना होहलला और शोर-गुल मचा देते है कि कुछ पूछिए नहीं । जान में या अनजान में 
वे मौलिक सवालों को हाथ नही लगाते, क्योकि ऐसे सवालों के लिए मौलिक इलाज 
और विचार और कायं के साहस की ज़रूरत होती हैं। इसलिए लिबरलों की 
सफलता या असफलता का कोई नतीजा नहीं होता। उनका किसी सिद्धान्त से सम्बन्ध 
नही होता । इस पार्टी की बड़ी विशेषता और खास लक्षण, अगर उस लक्षण कहा 
जा सके, यह है कि हर अच्छी और बरी बात मे मातदिल रहना | यही इनके जीवन 
का दृष्टिकोण हैं और इनका पुराना नाम--मॉडरेट---ही शायद सबसे ठीक था । 

“माडरेंट होने में ही हम फूले नहीं समाते हैं 
नरम गरम हमको कहते, ओ' गरम नरम बतलाते है ! '! 

लेकिन माडरेट-बृत्ति कितनी भी अच्छी क्यो न हो, वह कोई तेज-पूर्ण और 
ओजस्वी गुण नही है । यह ब्ृत्ति तेजोहीलता पैदा करती है और इसलिए हिन्दुस्तान के 
लिबरल बदक्िस्मती से एक 'तिजोहीन दल' बन गये हे--वे चेहरे से मंद-तेज और 
संजीदा, लेखों और बातचीत मे उत्साहहीन होते हे और विनोद-प्रियता से खाली रहते 
हैं । निबचय ही, इनमें कुछ अपवाद भी हे और एक सबसे बड़े अपवाद है सर तेजबहादुर 
सप्र, जिनका व्यक्तिगत जीवन निश्चय ही विनोद-रहित नही हूँ, बल्कि जो अपने 
विरुद्ध मज़ाक में भी रस लेते है । लेकिन कुल मिलाकर लिबरल-दल मध्यम-वर्गंशाही 


१. एलक्ज़ गढ़र पोप का मल अंग्रेजी पद्म इस प्रकार हैः:-- 


>व॒त्र पण्प॑ंक्बधंणा छॉ६०गाए &॥ छू 28/09 
फरफा6 प्रण्रांत5 ढथे] छह तरफ़ भाव श्रफांहु8 8 ॥फए, 

की पराकाष्ठा का साकार रूप है, और उसमे ऐसा ठोसपन है,जो सुस्ती या मंदी का दूसरा 
नाम है । इलाहाबाद के 'लीडर' ने, जो कि प्रमूख लिबरल अख़बार है, पिछले साल 
अपने एक अग्रलेख में लिबरल मनोवृत्ति को बहुत स्पष्टता से प्रकट कर दिया था। 
उसने बताया था कि बड़े और असाधारण लोगों ने दुनिया को हमेशा ही मुसीबतों में 
डाला है। इसलिए, उसकी राय थी कि, मामूली औसत दरजे के लोग ही ज्यादा. अच्छे 
होते हैं । बड़े ही नाजुक और साफ ढंग से इस अखबार ने औसतपने के साथ अपने झंडे 
का गठ-बन्धन कर लिया । 

मर्यादा के अन्दर रहना, रूढ़ि-प्रियता ओर ख़तरों तथा अचानक परिवतेनों 
स बचने की इच्छा बुढ़ापे के अनिवार्य साथी है । ये बातें नौजवानों को बिलकुल नहीं 
सोहती । लेकिन हमारा तो देश भी पुरातन और बूढा हैं; कभी-कमी इसके बच्चे 
भी पैदाइश से ही कमजोर और थके हुए दिखाई देते है और उनमे तेजहीनता और 
बुढ़ापे के चिन्ह होते हे | लेकिन जो तबदीली हो रही है,"उसको ताक़तो से ऐसा पुरातन 
देश भी अब हिल उठा हैं और नरम दृष्टिकोण रखनेवाले भी इसे देखकर घबरा-से गये 
है । पुरानी दुनिया गुजर रही हे, और लिबरल लोग कितनी भी योग्यता से बद्धिमत्ता- 
पूर्ण काम करने की मीठी सलाह दे, उससे कोई फ़र्क नहीं पड़ता । तूफ़ान या बाढ़ 
या भुकम्प को समझाने से कही रोका जा सकता है ? उनकी पुरानी धारणायें टिकती 
नहीं हैं, और नई-नई तरह के विचार और काम की उनमे हिम्मत नहीं । यूरोपियन 
परम्परा के बारे मे डक्टर ए० एन व्हाइटहेड कहते हे--- यह सारी परम्परा इस दूषित 
धारणा में आच्छादित है कि हर पीढ़ी बहुत-कुछ उन्ही परिस्थित्तियो में जीवन बितायगी, 
जिन्होंने उसके पुरखों करें जीवन का निर्माण किया था, और वही परिस्थितिथाँ आगे भी 
उतने ही बल से उनकी सन्तान के जीवन को बनायेंगी । हम मनुध्य-जाति के इतिहास-युग 
के पहले चरण में रह रहे हे, जिसके लिए कि यह धारणा बिलकुल ग़लत है ।” डा० 
व्हाइटहेड ने भी अपने इस विइडकेषण में थोडी नरमी दिखलाने की ग़लती की हैं, क्योंकि 
शायद वह धारणा हमेशा ही ग़छूत रही हैं। अगर योरप की परम्परा वही पुरानी 
लकीर पीटती रही है, तो फिर हमारी परम्परा का तो हिंसाब लगाइए. उसकी क्या 
ह्कलत होगी ? लेकिन इतिहास को घड़नेवाले, जब तबदीली का वक्‍त आ जाता है तब, 
इन परम्पराओं की तरफ जरा भी ध्यान नहीं देत ! हम लाचारी से देखते रह जाते है 
और अपनी योजनाओं की असफलताओं का दोष दूसरों के मत्थे मढ़ दते हे। और जैसा 
कि भ्री जेराल्ड हुई बतलाते हे, “सबसे ज्यादा बरबादी करनेवाला बहम यही खयाल 
है, कि मनुष्य दिल में यह मान बैठे कि कृुसकी योजना उसकी विचार-पद्धति की ग्रलती 
से नहीं बल्कि किसी दूसरे के जानबूझकर बाघा डालने से असफल हुई है।” 


ह्वेर 


ध्र्च्द मेरी कद्दानो 


इस भयंकर वहम के शिकार हम सभी हैं। मे कभी-कभी सोचता हूँ कि गांधीजी 
भी इससे बरी नहीं हे। मगर हम कम-से-कम कुछ-न-कुछ काम ती करते ही हैं; 
जीवन के सम्पर्क में तो आने की कोशिश करते हे और तजुर्बे और ग्रलतियों के जरिये 
भी हम इस वहम की ताक़त को कम कर देते हैं, ओर लुढ़कते हुए भी किसी तरह 
आगे बढ़ते त्तो जाते हे, लेकिन इन लिबरलों में यह दोष अधिक गहरा हे | क्योंकि इस 
डर से कि कही हमसे कोई गलत काम न हो जाय, वे काम ही नहीं करते, और गिर 
या फिसल जाने के डर से वे आगे क़दम ही नहीं बढ़ाते । जनता के साथ वे अच्छा 
हादिक सम्पर्क पैदा करते से दूर ही रहते है, और अपने ही विचारों की तग कोठरियों 
में मोहित और समाधिस्थ से बंठे रहते हे । डेढ़ साल पहले श्री श्रीनिवास शास्त्री 
ने अपने संगी-साथी लिबरलों को आगाह किया था कि उन्हें चुपचाप खड़े देखते न 
रहना चाहिए और घटनाओं को यों ही गुजरने न देता चाहिए | उस आगाही में वह 
जितनी सचाई समझते थे, उससे कही ज्यादा सचाई थी । सरकार क्‍या कर रही है इस 
दृष्टि से हमेशा विचार करने के कारण, वह उन विधान-सम्बन्धी परिवतंनों की तरफ़ 
इशारा कर रहे थे, जिन्हे भिन्न-भिन्न सरकारी कमिटियां बना रही थी; लेकित 
लिबरलो की बदकिस्मती यह थी कि जब उनके ही देशकासी आगे बढ़ रहे थे, तब वे 
चुपचाप खड़े-खड़े तमाजा देख रहे थे और घटनाओं को योही गुज़रने दे रहे थे । वे अपने 
ही लोगों से इरते थे और हमारे शासकों से अलहृदा होने के बजाय उन्होंने इन आम 
लोगों से दूर रहता ही ज्यादा अच्छा समझा । फिर इसमे आइचर्य ही क्‍या था कि वे 
अपने ही मुल्क मे अजनबी-से बन गये । दुनिया आगे बढ गई और उन्हें वही-का-वही छोड 
गई । जब लिबरलो के देशवासी जिन्दगी और आज़ादी के लिए भपकर लडाइयाँ लड 
रहे थे, तब इसमें कोई शुबहा नहीं था कि लिबरल मोचंबंदी के किस तरफ़ खड़े थे । 
मोर्चेबदी की दूसरी तरफ से वे हमे नेक सलाह दे रहे थे और बड़ी-बड़ी नेतिक बातें 
करते थे, और इस चिपचिपे रोगन की तह-पर-तह़ हमारे ऊपर चढ़ाते जाते थे । 
गोलमेज़-कान्‍्फ्रेस्सों और कमिटियों मं जो सहयोग उन्होने दिया, वह सरकार के हक में 
बड़ी महत्वपूर्ण नेतिक चीज़ थी । अगर यह सहयोग न दिया जाता, तो बड़ा फ़र्क़ पड़ 
जाता । यह ध्यान देने की बात है कि एक कास्फ्रेन्स में ब्रिटिश मज़दूर-पार्टी तक अलूग 
रही, लेकिन हमारे लिबरल साहबान तो उसमें भी अलग नहीं रहे और कुछ अंग्रेज 
सज्जनों ने उनसे न जाने की अपील की तो- भी वे वहाँ चले ही गये । 

मों तो हमारे जुदे-जुदे मकसदो के लिहाज़ से हम सब तरम या गरम हूँ । फ़र्क 
सिर्फ़ मात्रा का है । जिस बात के बारे में हमे हर पिक चिन्ता हो, उसके विषथ में हमारी 
भावना भी तीज हो जाती है, और हम उसके सम्बन्ध में गरम' हो जाते है, नहीं तो हम 


ल्बिरल दृष्टिकोण छ््ध६ 


दयादशंक सहनशीलता धारण कर लेते हैँ, एक प्रकार की दाशनिक सौम्यता अखत्यार 
कर लेते हैं. जोकि, असल में, कुछ हद तक हमारी उदासीनता को ढक लेती है । मेने 
नरम-से-नरम माडरेटों को बहुत उम्र और गरम होते हुए देखा है, जब उनके सामने 
देश से कुछ स्थापित स्वार्थों को उडा देने की बात रक्खी गई । हमारे लिबरल मित्र 
कुछ ह॒द तक धनी-मानी और समृद्ध लोगों का प्रतिनिधित्व करते हे । स्व॒राज के लिए 
उन्हे बहुत दिवों तक इन्तज़ार करना पुसा सकता हैँ और इससे उसके लिए उस्हें व्यप्र 
या उत्तेजित हो उठने की ज़रूरत नहीं। लेकिन जहाँ कोई आमूल सामाजिक 
परिवर्तन का प्रदन आया ति उनमें खलबली मची । तब वे न तो उसके विषय में 
माडरेट ही रह जाते हे और न उनकी वह सुन्दर समझदारी ही कायम रहती है । इस 
तरह उनकी नरभी ब्रिटिश सरकार के प्रति उनके रुख तक ही मर्यादित हैं और वे यह 
आशा लगाये बैठे हे, कि यदि वे काफी आदर-भाव दिखाते रहे और समझौते से काम 
लेते रहे, तो मुमकिन है कि उतके इस सलूक के पुरस्कार में उनकी बात सुन ली जाय । 
इसलिए वे ब्रिटिश दृष्टिकोण से देखे बिना रह ही नही सकते । “ब्ल्यू बुक' उनके 
गंभीर अध्ययन को वस्तु बनती है । इरशकिन में को पालंमेण्टरी प्रेक्टिस' और ऐसी ही 
किताबे उनकी जीवन-संगिनी होती हें । नई सरकारी रिपोर्ट उनके तैश और तर्क- 
वितरक का विषय बनती है । इस्लैग्ड से लौटनेवांछझे लिबरल नेता ह्वाइट-हाँल के 
देवताओं के कारनामों के बारे में रहस्यमय वक्‍तलव्य देते हैं; क्योंकि, हवाइट-हॉल 
लिबरलो, प्रतिसहयोगियों और ऐसे ही दूसरे दल्गे की दृष्टि में सूरमाओं का स्वर्ग है ! 
पुराने ज़माने में यह कहा जाता था कि जब कोई भद्र अमेरिकन मर जाता, तो 
उसकी आत्मा पेरिस जाती थी । इसी तरह यह कहा जा सकता है कि अच्छे 
लिबरलो की प्रेतात्मा हवाइट-हाल की चहारदिवारी का कभी-कभी चक्‍कर लगाती 
रहती हैं । 

यहां लिखा तो मेने लिबरलो के बारे में है, लेकिन यही बात बहुतेरे कांग्रेसियो 
पर भी लागू होती है और प्रतिसहयोगियो पर तो और भी ज्यादा छागू होती हैं; 
क्योकि नरमी में तो उन्होंने लिबरलो को भी मात कर दिया हैं। औसत दरजे के 
कॉँग्रेसी मे बडा फ़के है। मगर इस सम्बन्ध में विभाजक रेखा न तो साफ़ ही है, न 
निश्चित ही । जहांतक विचार-धारा से सबंध है, आगे बढे हुए लिबरल और नरम 
काँग्रेसी में कोई ज्यादा फ़र्क मालूम नही होता । मगर भला हो गांधीजी का, जो हरेक 
काँग्रेसी ने अपने देश और देश के लोगों के साथ थोड़ा-बहुत संपर्क रकक्‍्खा है और वह 
काम भी करता रहता हैं और इसीकी बदौलत वह एक घुंधली और अधूरी विचार- 
धारा के परिणामों से बच गया है। मगर लिबरलो की बात ऐसी नहीं है। उन्होने 

पुराने और नये दोनों ही विचार के छोगों से अपना नाता तोड़ लिया है। एक जमात 
की हैसियत से वे उन लोगो के प्रतिनिधि हे, जो मिटते जा रहे हैं । 

में ख़बाल करता हूँ कि हमसे से बहुतों की वह पुरानी व्यक्तिपूजा की भावना 
नष्ट हो चुकी हैं; छेकिन नई अतदृष्टि प्राप्त नहीं हुई है। न तो हमें सम्‌द्र से 
उछलते हुए प्रोटियस ' के दर्शन सुलभ हैं और न हमारे कान बूढ़े ट्रिटनः की पुष्व- 
माला-विभूषित श्रृंगी की मधुर ध्वनि ही सुन पाते है | हममे से बहुत कम लोग इतने 
भाग्यशाली हे जो-- 

“पिंड में ब्रह्माण्ण को अवलोकते, 
वन-सुमन में स्वर्ग को है देखते; 

अजली में बाँधते निस्सीम को, 
एक पल से नापते चिरसीम को | * 

दुर्भाग्य से, हममे से बहुतेरे प्रकृति के रहस्यपूर्ण जीवन की अनुभूति से दूर हैं। 
बह रहस्य-ध्वनि हमारे कानो के पास तो गृंजती है, लेकिन हम सुन नहीं पाते । उसके 
स्पर्श के मधुर कपन का सुख नहीं उठाते | वे दिन अब चले गये, लेकिन चाहे अब 
हम पहले की तरह प्रकृति की दिव्यता का दर्शन न कर सकें, तो भी मानवजाति के 
गौरव और कारुण्य में, उसके बडे-बडे स्वप्तो और आन्तरिक तुफानों में, उसकी पीड़ाओ 
और विफलताओं में, उसके संघर्षों और विपक्तियों मे, और इन सबसे बढ़कर एक 
महान्‌ उज्ज्वल भविष्य की आशा में तथा उन महल्वाकाक्षाओं की प्राप्ति में हमने उसे 
पानि का प्रयत्त किया हैं। जो कष्ट और क्लेश इस खोज में हमें उठाने पड़े हैं, वे 
बिलकुल ही व्यर्थ नही हैं । इस खोज ने समय-समय पर हमे जीवन की नुच्छता से 

१. प्रोटियस-- प्राचीन काल का एक जलदेवता, जो चाह जब अपने मनवाहा 
रूप धारण कर सकता था । बदलती रहनेवाली किसी चोज या ज्यक्ति लिए भो, अक्सर 
इस शब्द का प्रयोग होता है । 

२, टययटन--पोखिदन का पुत्र और एक एसा जलदेबता, जो भद-मनुष्य ओर 
अद्ध मत्स्य था । इसका ख़ास काम शंश्व-धवन द्वारा सागर-तरंगों को कम-ज्यादा करते 
हुए उनपर नियंत्रण रखना था । 

४. मूल अंग्रेज़ी पद्च इस प्रकार है :-- 

“धप्‌0 868 ७ रैं07व एफ 8 (छा त॑ एव 
बैयाते & स0बएछा गा & ऐै।।0 ॥१09७०/, 


मिठाव पाक को ७७ एश[फ ता ॥0प० ॥90प 
हयात काछयांएए 70 हतए ऐै0ए7! 

ऊँचा उठाया है। लेकिन बहुतों ने इस शोध का प्रयत्न ही नहीं किया है और 
पुराने तरीकों से अपनेको बिलकुल अलहदा कर रक्खा है; लेकिन वर्तमान में उनको 
कोई रास्ता नहीं मिल रहा है। न तो उनकी भावनायें ही ऊँची हैं, न कुछ वे करते 
ही है । वे फ्रांस की महान्‌ राज्यक्रांति या रूसी राज्यक्राति-जैसे मानवी उथलपुथल का 
मर्मे नही समझते । चिरकाल से दबी हुई मानवी अभिलाधाओ के जटिल तेज और 
निदुर स्फोटों या उभाडों से वे भयभीत हो जाते हैं । उनके लिए बेस्टिली (फ्रांस) का 
किला अभी सर नही हुआ है । 

बड़े रोष के साथ अक्सर यह कहा जाता है कि दिश-भक्ति का ठेका कुछ कॉँग्रेस- 
वालो ने ही नही ले रक्‍या हूँ ।' यही शब्द बारबार दोहराये जाते हे, जिनमें कोई 
नवीनता नहीं दिखाई देती । यह देखकर कुछ दु ख होता है। में समझता हूँ, अपने 
लिए इस भावना के एक अंश का भी कभी किसी कांग्रेसी ने दावा नही किया होगा । 
अवश्य ही, में नही समझता कि काँग्रेस ने ही इसका ठेका ले रबखा हैं और में बड़ी 
खुशी के साथ जिस किसीको चाह हो उसे इसकी भेंट करने को तैयार हैं। 
यह तो अवसर से फ़ायदा उठानेवालों और सुखी और निर्श्चित जीवन चाहनेवालों 
के लिए अक्सर एक ढाल का काम देता हैं और हर तरह की रुचियों, स्वार्थों और 
वर्गों के अनुकूल उसके कई रूप है । अगर आज 'जूडस' जीवित होता तो वह भी, 
इसमें कोई शक नही, इसीके नाम पर काम करता । लेकिन अब तो देश-भक्ति ही 
काफी नहीं हैं, अब तो हमें कोई उससे ज्यादा ऊँची, व्यापक और श्रेष्ठ चीज़ 
चाहिए । 

और नरमी स्वत. ऐसी कोई चीज़ नहीं है, जो काफी समझी जाय । हाँ, सयम 
एक अच्छी चीज़ है और वह हमारी सस्कृति का एक पैमाना हैं, मगर कोई चीज़ भी 
तो हो, जिसका हम सयम और निग्रह करें । मनुष्य सदा से पंचतत्त्वों पर शासन करता 
आ रह है, बिजली पर सवारी गाँठता आ रहा है, लपकती हुई आग और वेगयुक्‍त और 
गिरते-पड़ते हुए पानी को अपने काम में लाता रहा हैं और यह सब वह अब भी करता 
हैं; लेकिन उसके लिए इन सबसे ज्यादा मुश्किल हुआ हैं उसको खाये डालनेवाले 
विकारों का निग्रह करना या उन्हें संयम में रखना । जबतक वह इन्हें अपने काबू में 
नही कर छेता, तबतक वह अपनी मनुष्यता की बिरासत्त को पूरी तरह नही पा सकता। 
पर क्या हम उन पैरों को रोक रक्‍खें, जो हिलते ही नही हे था उन हाथो को, जिन्हें 
लकवा मार गया है ? 

इस प्रसंग पर में रॉय केम्पबेल की चार पंक्तियाँ देने का लोभ संवरण नही कर 
सकता, जो उन्होंने दक्षिण अफ्रीका के किसी उपत्यासकार के सबंध में लिखी थीं ; 

“विश्व आपके दृढ़ संयम का गाता हैं यश-गान, 
में भी उसमें देता उसका साथ आज, मतिमान ! 
खूब जानते आप खीचना और मोडना बाग 
पर कमबख्त कहाँ वह घोड़ा, है इसका कुछ ध्यान ? ? 
हमारे लिबरल मित्र हमसे कहते है कि वे श्रेयस्कर माध्यमिकता के संकीर्ण पथ 
पर चलते हें और एक तरफ काँग्रेस और दूसरी तरफ़ सरकार दोनों की अतियाँ बचा- 
कर अपना रास्ता निकालते हे । वे दोनों की कमिया बतानेवाले मुंसिफ बनते हे और 
इस बात के लिए अपने-आपको बधाई देते हे कि वे इन दोनों की बुराइयों से बरी 
है । मेरी समझ में आंखों पर पट्टी बाँधकर वे निष्पक्ष बनने की कोशिश करते हैं । 
कही यह मेरी ख़ब्त ही तो नहीं है जो, आज मेरे कानो में सदियों पुरानी वह मशहूर 
पुकार आ रही हँ--स्क्राइब्स' और फेरिसियो? ** ** *** ओ अंधे पथ-प्रदर्णको ! 
तुम हाथी को तो निगल जाते हो और दुम से परहेज करते हो ! 
१. मूल अंग्रेज़ी पद्म इस प्रकार है :-- 
“एफ फाक्वेंड0 (6 गीता ठनवाष्थया छाती एांली ए0णा ऋाप9, 
उका छत ए0पए वीछशाए, 0 00050 
ए०प्र 786 पाठ आाक्वी6 छाते (6 लए) ४) उ४.ढ॥ 


8068 ज्ञ60707/8 ॥06 ४0007 0786 ?'' 
२. स्क्राइबस--यहूदी स्टृतिकार ओर उनके आचार-विचार के व्याख्याता । 
३. फ़ रिसी--प्राचीन यहूदियों के एक दल वालों का नाम, जो प्रचलित रस्म- 
रिवाजों पर हृढ़ता से जमे रहने के लिए मशहूर थ। इसीलिए रुढ़िवादी, घर्मघ्वजी ओर 
पाखणडी लोगों के लिए भो इस शब्द का प्रयोग होता है । 


५२ 
डोमीनियन स्टेट्स और आज़ादी 


छल्ले सत्रह वर्षों से जिन लोगों ते काँग्रेस की नीति का निर्माण किया है उनमे 
से ज्यादातर मध्यम-श्रेणी के लोग हैं । चाहे वे लिबरल हो चाहे काँग्रेसी, 
आये हे सब उसी श्रेणी से और एक-सी परिस्थितियों में उन सबका विकास हुआ है। उनका 
सामाजिक जीवन, उनका रहन-सहन, उनके मेल-मुलाकाती और इष्ट-मित्र सब एक-से रहे 
है और श्रू में जिन दो किस्मों के मध्यमवर्गी आदर्शों का वे प्रतिपादन करते थे, उनमें 
ऐसा कोई कहनेलायक अंतर न था । स्वभावगत और मानसिक भेदों ने उनकी जुदा 
करना शुरू किया और वे मुख्वलिफ दिशाओं में देखने लगे | एक दल तो सरकार और 
धनी लोगों--ऊपरी मध्यमवर्ग के लोगों-की तरफ और दूसरा निम्न मध्यमवर्गियों 
की तरफ । विचारधारा अब भी दोनों की एक-सी थी और ध्येय में भी कोई फर्क नहीं 
था | लेकिन इस दूसरे दल के पीछे अब साधारण पेशेवर और बेकार पढे-लिखे लोगो 
का समुदाय आने लगा । इसमे उसका स्वर बदल गया। उसमे वह अदब और शायस्तगी 
न रहो, बल्कि उसका लहज़ा करारा और हमलावर हो गया । कारगर ढंग से काम 
करने की ताकत तो थी नहीं, सो कडी ज़बान में उसे कुछ राहत मिल गई । इस नई 
परिस्थिति को देखकर माइरेट लोग कॉग्रेस से खिसक गये और अकेले रहने में ही 
उन्होंने अपनेको महफूज़ समझा | फिर भी ऊपरी मध्यमवर्गियों का उसमे ज्ञोर था, 
हालाँकि, तादाद में छोटे मध्यमवर्गियों का प्राधान्य था । वे अपने राष्ट्रीय संग्राम में 
महज कामयाबी की ख्वाहिश से ही नही आये थे; बल्कि इसलिए कि उस संग्राम में 
ही उन्हें सच्चा सतोष मिल जाता था। वे उसके द्वारा अपने खोये हुए स्वाभिमान और 
आत्म-सम्मान को फिर से प्राप्त करना और अपने तहस-नहस हुए गौरव को फिर से 
पूर्व पद पर प्रतिष्ठित करना चाहते थे । यो तो एक राष्ट्वादी के मन में सदा से ही 
ऐसी प्रेरणा उठती आई है और हालाँकि सभीके मन में उठती है, तो भी यही से 
नरम और गरम दोनों की स्वभावगत भिन्नता सामने आ गई । धीरे-धीरे काँग्रेस में 
निम्न मध्यमवर्गियों की प्रधानता होती गई और आगे चलकर किसानों ने भी उसे 
प्रभावित किया । 
ज्यो-ज्यो काँग्रेस प्रामीण-जनता की अधिकाधिक प्रतिनिधि बनती गई त्यों-त्यों 
उसके और लिबरलों के बीच की खाई और-और चौड़ी होती गई और लिबरलों के 
लिए काँग्रेस के दृष्टिकोण को समझना या उसकी कदर करना नामृमकिन हो गया। 


४०७ मेरो कट्ठानो 


उच्चवर्ग के दीवानखाने के लिए छोटी कुटिया या कच्चे झोपड़े को समझना आसान 
नही है । फिर भी, इन मतभेदों के रहते हुए भी, दोनों की विचार-धारा राष्ट्रीय और 
मध्यमवर्गीय थी, जो कुछ फर्क था बह मात्रा का था, प्रकार का नही । काँग्रेस में 
आखिर तक कितने ही ऐसे लोग रहे जो नरम दल म॑ बड़े मजे से खपते और रहते । 

कई पीढ़ियों से ब्रिटिश लोग हिन्दुस्तान को अपने खास मौज व आराम का धर 
समझते आये हे । वे ठहरे भद्र कुल के और उस घर के मालिक--उसके आवश्यक 
हिस्सों पर अपना कब्जा किये हुए---इधर हिन्दुस्त/नियों के हवाले नौकरों की कोठरियाँ, 
सामान-घर और रसोई-घर वर्गरा किये गये । एक सुव्यवस्थित घर की तरह वहाँ 
नौकरों के कई दर्जे बंधे हुए हँ--खानसामा, जमादार, रसोइया, कहार वगैरा-वगैरा-- 
और उनमें छोटे-बडे का पूरा-पुरा खयाल रबखा जाता है | लेकिन मकान के ऊपर 
ओर नीचे के हिस्सो मे एक ऐसी जबरदस्त सामाजिक और राजनैतिक आइ़ लगादी है 
जिसे पार करके कोई इधर-से-उधर जा ही नही सकता। ब्रिटिश सरकार का इस व्यवस्था 
को हमारे सिर पर लादे रहना तो किसी तरह आइचर्यजनक नहीं है । मगर यह जरूर 
आइचये की बात हैँ कि हम या हममे से बहुतो ने खुद उसके सामने इस तरह से सिर 
झुका दिया है, गोया वह हमारे जीवन या भाग्य की कोई स्वाभाविक और अवश्यम्भावी 
व्यवस्था हो । हमने मकान के एक अच्छे नौकर का-सा अपना दिमाग बना लिया। 
कभी-कभी हमारी बडी इज्जत करदी जाती हैं-- दीवानखाने मे चाथ का एक प्याला 
हमें दे दिया जाता है । हमारे हौसलो की उड़ान होती हैं सम्मानित बनने तक, व्यक्ति- 
गत रूप से ऊँचे दर्जे में चढ़ा दिय जाने तक। सचमुच हथियारों और कूटनीति के द्वारा 
प्राप्त की गई विजय से ब्रिटिणों की हिन्दुस्तान पर यह मानसिक विजय कही बढ़कर 
है। पुराने समझदारो ने कहा ही है कि गुलाम गूलाम की-सी ही बात सोचने लगता हैं ।' 

अब ज़माना बदल गया और अब न इग्लंण्ड में और न हिन्दुस्तान में विश्वान्ति- 
भवन की वह नमूनेदार सभ्यता राजी-खुशो से मानी जाती है । मगर फिर भी हममें 
ऐसे लोग है जो उन्ही नोकरों की कोठरियों में पड़े रहने की रूवाहिश रखते है और 
अपनी सुनहरी चपरासों, पट्टों, वदियों और बिल्‍्लों पर नाज़ करते हैं। दूसरे कुछ 
लोग लिबरलों की तरह, उस सारे भवन को तो ज्यों-का-त्यो क्रायम रहने देना चाहते 
हैं, उसकी कारीगरी और उसकी सारी रचना की स्तुति करते है, लेकिन इस बात के 
लिए उत्सुक है कि धीरे-धीरे उसके मालिकों की जगह खुद उन्हें मिल जाय । 
दे उसे 'भारतीयकरण' कहते हें। उनके लिए शासकों का रंग बदल जाना या 
अधिक-से-अधिक नये शासक-मण्डल का बन जाना काफ़ी है। वे एक नई राज्य-ध्यवस्था 
की भाषा में कभी नहीं सोचते । 

उनके लिए स्वराज के मानी हे--ओर सब बातें ज्यों-की-त्यों चलती रहें, सिर्फ़ 
उसका काला रंग और गहरा कर दिया जाय | वे तो महज़ ऐसे ही भविष्य की 
कल्पना कर सकते हैँ, जिसमे वे या उनके जैसे लोग सूत्र-संचालक रहे और अंग्रेज 
हाकिमो की जगह ले लें---जिसमें कि उसी तरह की नौकरियाँ, महक्रमे, धारा-सभायें, 
व्यापार, उद्योग और सिविल सबविस अपना काम करती रहे । राजा-महाराजा अपनी 
जगह बरक़रार रहें, कभी-कभी ज़र्क-बर्क पोशाक और जवाहरात से सजकर रिआया पर 
रौब गाँठते हुए दर्शन दिया करे, जमीदार एक तरफ विशेष रूप से अपना रक्षण चाहें 
और दूसरी तरफ काइतकारों की परेशान करते रहे, साहुकार की तिजोरी भरी रहे, जो 
जमीदार और काइतकार दोनों को तग करता रहे, वकील अपना मेहनताना पाते रहें 
और ईश्वर की ज्योति स्वगंपुरी मे जगमगाती रहे । 

हाँ, तो उनका दृष्टिकोण आवश्यक रूप से इसी बात पर आधार रखता है कि 
वर्तमान व्यवस्था चलती रहे । जो कुछ तब्दीलियाँ वे चाहते है वे व्यक्तिगत 
परिवर्तन कहे जा सकते है; और वे इन परिवर्तनो को ब्रिटिशों की सद॒भावना से 
बूंद-बूंद करके कराना चाहते है । उनकी सारी राजनीति और अरथनीति की बुनियाद 
ब्रिटिश साम्राज्य को स्थिरता और दृढता पर हैं। वे देखते है कि इस साम्राज्य की 
नीव हिल नहीं सकती, कम-से-कम बहुत समय तक, तो फिर वे उसके माफिक अपने- 
को बनाते है और न केवल उसकी राजनेतिक और आधिक विचार घारा को ही 
ग्रहण करते हे, बल्कि बहुत हद तक उसके उन नेतिक आदर्शों को भी अपनाते हें, 
जोकि ब्रिटिश प्रभुग्व को कायम रखने के लिए बनाये गये हे । 

लेकिन कॉंप्रेस का रुख मूल से ही भिन्न है, क्योकि वह एक नई राज्य-व्यवस्था 
का निर्माण करना चाहती हूँ, न कि महज एक दूसरा शासक-मण्डल बनाना | उस 
तई व्यवस्था का कया स्वरूप होगा इसका स्पष्ट खयाल एक औसत कांग्रेसी के दिमाग 
में आज नही हैं और इसके बारे में राये भी अलूग-अलग हो सकती हैँ। मगर कांग्रेस 
में शायद माडरेट विचार के सब लोग इस बात को मानते है, कुछ इने-गिने छोगो को 
छोड़कर, कि मौजूदा अवस्था और तरीक़े क़ायम नही रह सकते और न रहने चाहिए 
ओर बुनियादी तबदीलियाँ लाजिमी है । यही फ़रक हैं डोमी नियन स्टेटस--औपनिवेशिक 
स्वराज---और पूर्ण स्वाधीनता में । पहला उसी पुराने ढाँचे को दृष्टि में रखता है, 
जो हमे ब्रिटिश अर्थ-व्यवस्था के प्रत्यक्ष और अप्रत्यक्ष बहुतेरे बन्धनों से बाँधे हुए है, और 
दूसरा हमें अपने हालात के माफिक एक नया ढाचा खड़ा करने की स्वतंत्रता देता हूँ, 
या उसे देता चाहिए । 

यह इंग्लैण्ड या अग्रेज़ लोगो से अटल शतृता रखने का या हर तरह से उनसे 


५०६ मेरो कहानो 


सम्बन्ध हटा लेने का सवाल नही है। परन्तु जो कुछ हो चुका है उसीकी तरह अगर 
इंड्लैण्ड और हिन्दुस्तान में वैमनस्प बना रहा तो उसका कुदरत्ती नतीजा यही होगा । 
कविवर रवीन्द्रनाथ ठाकुर कहते हे कि “सत्ता का अनाड़ीपन ताछे की कुंजी को तो 
ख़राब कर देता है और फिर उसकी जगह गेती से काम लेता है ।' हाँ, हमारे दिलों 
की कुंजी तो कभी की टूट-फूट चुकी है और गेंतियों का जो भरपूर उपयोग हमपर 
किया गया है उसने हमे अंग्रेज़ों का तरफदार नहीं बनाया । लेकिन यदि हम भारतवर्ष 
और मानव-जाति के व्यापक हितों की सेवा करने का दावा करते हैँ, तो हम अपनेकों 
क्षणिक विकारों और भावनाओं में नहीं बहने दे सकते, और अगरचे हम उस तरफ 
झुक भी जाये तो गांधीजी ने जो १५ साल तक हमको कड़ी तालीम दी हैँ वह हमें 
उससे रोक लेगी । यह में एक ब्रिटिश जेलख।ने में बंठकर लिख रहा हूँ, महीनों से मेरा 
दिमाग चिन्ताकुल़ है और इधर मझपर जेल में जो कुछ बीतो है उससे कही ज्यादा 
मैने इस तनहाई में कष्ट सहे है। कई घटनाओ के अवसरों पर गुस्से और नाराजगी 
से भेरा दिल अक्सर भर गया है; लेकिन फिर भी यहाँ बंठा हुआ जब में अपने दिल 
और दिमाग़ की गहराई को टटोलता हूँ तो उसमे कही भी इग्लंड या अंग्रेज़ों के प्रति- 
रोष या द्वेष नही दिखाई पडता । हाँ, में ब्रिटिश साम्राज्यवाद को नापसन्द करता हूँ 
और हिन्दुस्तान पर उसके लाद दिये जाने से म॑ नाराज़ हूँ । मुझे पूंजीवादी प्रणाली 
नापसन्द हैं। ब्रिटेन के शासकवर्ग हिन्दुस्तान का जिस तरह शोषण कर रहे है उसे में 
ज़रा भी पसन्द नहीं करता और उसपर मुझे रोप है । मगर में कुछ मिलाकर इंग्लेण्ड 
या अंग्रेज़ों को इसके लिए जिम्मेदार नहीं 5हराता, और अगर में ऐसा करूँ भी तो 
उससे कोई ज्यादा फर्क नहीं पडता, क्योकि सारी जाति पर नाराज़ होना था उसकी 
निन्‍दर करना जरा बेवकृफी की ही बात है । वे भी उसी तरह परिस्थितियों के शिकार 
बन गये है जेस कि हम । 
में खुद तो अपनी मनोरचना के लिए इग्लेण्ड का बहुत ऋणी हूँ। इतना 
कि उसके प्रति जरा भी शत्रुता का भाव नहीं रख सकता और में जो चाहेँ करूँ, लेकिन 
में अपने मन के उन सस्कारों से ओर दूसरे देशों के और आम तौर पर जीवन के बारे 
में विचार करने की पद्धतियों और आदझ्ञों से, जो मेंने इंग्लेण्ड के स्कूल और कालेजों में 
प्राप्त किये है, मुक्त नहीं हो सकता | राजनैतिक योजना को छोड़ दे, तो मेरा सारा 
पूर्वानुराग इंग्लंण्ड और अंग्रेज लोगों की ओर दोड़ता है, और अगर में हिन्दुस्तान मे 
अंग्रेजी शासन का कट्टर विरोधी बन गया हूँ तो मेरी अपनी स्थिति ऐसी होते हुए 
भी ऐसा हुआ है । 
हम जिसपर ऐतराज करते हैं और जिसके साथ हम कमी राजी-खशी से समझौता 


डोमिनियन स्टेटस और आज़ादी ध्र०७ 


नहीं कर सकते वह अंग्रेज़ों का शासन है, आधिपत्य हैं, नकि अंग्रेज़ लोग । हम झौक़ 
से अंग्रेजों से और दूसरे विदेशियों से घनिष्ठ सम्पर्क बांध । हम हिन्दुस्तान में ताजी 
हवा चाहते हे, ताज़ा और चेतनामय विचार और निर्मेल सहयोग चाहते है, क्योंकि हम 
जमाने से बहुत पीछे पड गये हैं । छेकिन अगर अंग्रेज शेर बनकर यहाँ आते हे तो वे 
हमसे दोस्ती या सहयोग की कोई उम्मीद नहीं रव सकते । साम्राज्यवाद के शोर 
का तो यहाँ प्राण-पण से मुकाबला किया जायगा और आज हमारे देश का उसी महान्‌ 
क्रूर पशु से पाला पडा है। जंगल के उस कुद्ध शेर को पाल लेना और वशीभूत कर 
लेना सभव हो सकता है, उकिन पूंजीवाद और साम्राज्यवाद को, जब कि ये दोनों 
मिलकर एक अभागे देश पर टूट पडे है, पालतू बना लेना किसी भी तरह मुमकिन 
नही है। 

किसीके लिए यह कहता कि वह या उसका देश किसीसे समझौता नही करेगा, 
एक तरह से बेवकूफी को बात है, क्योंकि जीवन हमेशा हमसे समझौता करवाता है, 
और जब दूमरे देश या वहाँ के लोगो पर यह बात लागू को जाती हो तब तो यह 
बिलकुल ही बेवकफी की बात है । लेकिन जब यह किसी प्रणाली या किन्‍्ही ख़ास 
हालतों के लिए कहा जाता हैँ तो उसमें कुछ सचाई होती है और ऐगस; दशा में 
समझौता करना मनृष्य की शक्ति के बाहर हो जाता है। भारतीय स्वाधीनता और 
ब्रिटिश साम्राज्यवाद ये दोनों परस्पर बेमेल हे और न तो फौजी क़ानून और न 
दुनियाभर की ऊपरी चिकनी-चुपड़ी बाते ही उन्हे एकसाथ मिला सकती हूँ । सिर्फ 
ब्रिटिश-साम्राज्यवाद का हिन्दुस्तान से हट जाना ही एक ऐसी चीज हे जिससे सच्चे 
भारत-बिटिश-सहयोग के अनुकूल अवस्थाये पैदा हो सकेगी । 

हमसे कहा जाता है कि आज की दुनिया में स्वाधीनता एक सकुचित ध्येय है, 
क्योंकि दुनिया अब दिन-द्विन परस्पराश्चित होती जा रही हैं। इसलिए मुकम्मिल 
आज़ादी का मतालबा करके हम घड़ी का काँटा पीछे घुमा रहे हे । लिबरछ और 
शांतिवादी, यहाँतक कि ब्रिटेन के समाजवादी कहलानेवाले भी, इस दलील को पेश 
करके हमें अपने सकुचित उद्देश पर लताइते है ओर साथ ही यह कहते है कि पूर्ण 
राष्ट्रीय जीवन का मार्ग तो “ब्रिटिश राष्ट्रगसघ' में से होकर गुजरता है । यह अजीब-सी 
बात है कि इंस्लैण्ड में तमाम रास्ते, लिबरलवाद. शातिवाद, समाजवाद वगरा, साम्राज्य 
को कायम रखने की ओर ही ले जाते हैँ । ट्राटसकी कहता हैं--“शासक-राष्ट्र की 
प्रचलित व्यवस्था को कायम रखने की अभिराषा अक्सर 'राष्ट्रवाद' से श्रेष्ठ होने का 
जामा पहन लेती है; ठीक उसी तरह, जैसे विजेता राष्ट्र की अपनी लूट के माल को 
ने छोड़ने की अभिलाषा आसानी से शातिवाद का रूप धारण कर लेती है । इस तरह 


श्ण्प मेरी कद्दानी 


मैकडानल्ड गांधी के मुकाबिले में ऐसा महसूस करता है मानों वह कोई अन्‍्तर्राष्ट्रीयता 
का हामी है ।” 

में नहीं जानता हूँ कि हिन्दुस्तान जब्र राजनतिक दृष्टि से आज्ञाद हो जायगा 
तो किस तरह का होगा और वह क्‍या करेगा। लेकिन में इतना ज़रूर जानता हूँ कि 
उसके लोग जो आज राष्ट्रीय स्वतन्त्रता के हामी है, वे व्यापक-से-व्यापक अन्‍्तर्राष्ट्रीयता 
के भी हिमायती है ! एक समाजवादी के लिए राष्ट्रीयता का कोई अर्थ ही नहीं है, 
लेकिन बहुतेरे काँग्रेसी, जो समाजवादी नही हूं लेकिन आगे बढ़े हुए हे, वे पक्की 
अन्तर्राष्ट्रीयता के उपासक है । स्वाधीनता हम इसलिए नहीं चाहते कि हमें सबसे 
कटकर अलग-सलग रहने की ख्वाहिश है । इसके बखिलाफ हम तो बिलकुल राजी है 
कि और देशो के साथ-साथ अपनी स्वाधीनता का भी कुछ हिस्सा छोड़ दें कि जिससे 
सच्ची अन्तर्राष्ट्रीय व्यवस्था बन सके । कोई #ी साम्राज्य-प्रणाली चाहे उसका नाम 
कितना ही बडा रख दिया जाय ऐसी व्यवस्था की दुश्मन ही हैं और ऐसी प्रणाली के 
द्वारा विश्वव्यापी सहयोगिता या शाति कभी स्थापित नहीं हो सकती । 

इधर हाल में जो घटनाये हुई हे उन्होंने सारी दुनिया को बता दिया हैँ कि कैसे 
विभिन्न सामाज्यवादी प्रणालियाँ स्वाश्रयी सत्ता और आ्थिक साम्राज्यवाद के द्वारा 
अपने-आपको सबसे जुदा कर रही है । अन्‍्तर्राष्ट्रीयवा की बढती के बजाय हम उसका 
उलटा ही देख रहे हैं । इसके कारणों को खोजना मुश्किल नहीं हुँ । वे मौजूदा अ्थं- 
व्यवस्था की बढ़ती हुई कमज़ोरी को ज़ाहिर करते हैँ । इस नीति का एक नतीजा यह 
हुआ हैं कि एक ओर जहाँ वह स्वाश्रयी सत्ता के क्षेत्र के अन्दर ज्याद। सहयोग पेंदा 
करती हैँ तहाँ दूसरी ओर बह दुनिया के दूसरे हिस्सों से अपनेको अलग कर लेती है। 
हिन्दुस्तान को ही लीजिए । हमने ओटाबा-सम्बन्धी तथा दूसरे निर्णयों से यह देख लिया 
है कि दूसरे देशों से हमारा सपर्क और रिश्ता दिन-दिन कम होता चला जा रहा है । 
हम पहले से भी ज्यादा ब्रिटिग उद्योग-धन्धो के आश्रित हो रहे है और, इससे कई बातो 
में जो तात्कालिक नुकसान हुए हैँ उनको अलग रखदे तो भी, इस नीति से पैदा होने- 
वाले खतरे स्पष्ट है । इस प्रकार 'डोमिनियन स्टेट्स' हमें व्यापक अन्तर्राष्ट्रीय संपर्क 
की ओर ले जाने के बजाय दुनिया से अलग पटकता हुआ दिखाई देता है । 

लेकिन हमारे हिन्दुस्तानी लिबरल दोस्त दुनिया को और खास करके खुद अपने 
मुल्क को असली नीले रग के ब्रिटिश चदमे से देखने की एक विलक्षण सहज शक्ति 
रखते हे । इस बात को समझने की कोशिश किये बगैर ही कि काँग्रेस क्‍या कहती हैँ 
और वह ऐसा क्‍यों कहती है, वे उसी पुरानी ब्रिटिश दलील को दोहराते रहते हैं कि 
डोमिनियन स्टेटस की अपेक्षा पूर्ण स्वाधीलता का आदर्श कहीं संकीर्ण और नैतिक 

उत्थान की दृष्टि से कम हितकारी है। उनके नज़दीक तो अन्‍्तर्राष्ट्रीयता के मानी 
ह्वाइट-हॉल होते हैं, क्योंकि उनको दूसरे देशों का तो कुछ पता ही नहीं है । इसका कुछ 
कारण तो भाषा-सम्बन्धी दिक्कत है; मगर उससे भी ज्यादा कठिनाई यह है कि उन्हें 
उनकी उपेक्षा करने में ही सन्‍्तीष हैँ । और हिन्दुस्तान में तो वे किसी भी किस्म की 
उग्र राजनीति या सीधे हमले' के खिलाफ है । मगर यह देखकर कुतूहल होता है कि 
उनके कुछ नेताओं को, अगर दूसरे देशो में ये तरीके अख्त्यार किये जाये, तो कोई 
ऐतराज़ नहीं होता । वे दूर रहकर ही उनकी कदर और इज्ज्ञत कर सकते हैं और 
पश्चिमी देज्ञों के कुछ मौजूदा डिक्टेटरों को तो उनका मानसिक पूजा-सत्कार भी 
प्राप्त है । 

नामों से धोखा दो सकता है । मगर हमारे सामने हिन्दुस्तान में तो असली 
सवाल यह हं कि हम एक नई राज्य-रचना करना चाहते है, या सिर्फ एक नया शासक- 
मंडल बनाना चाहते हे ? लिवरलो का जवाब स्पष्ट है । वे पिछली बात से ज्यादा कुछ 
नहीं चाहले और वह भी उनके लिए तो एक दूरवर्नी और क्रम-क्रम से प्राप्त होनेवाला 
आदर्श है । 'होमिनियन स्टेट्स का जिक्र अबतक कई बार किया गया हैं । मगर उसका 
असली उद्देश्य फिलहाल तो “केन्द्रीय उत्तरदायित्व” इन गृड शब्दो-द्वारा प्रकट किया 
गया है। सत्ता, स्वाधीनता, आज्ञादी, स्वतन्त्रता आदि उनके जोरदार शब्द उनके लिए 
नही है । उन्हें तो ये खतरनाक मालूम होते हैं । एक वकील की भाषा और तरीके उन्हें 
ज्यादा जेंचते हे-चाहे भले ही बहुजन-समाज को वे उत्साहित न करते हों । इतिहास 
में ऐसी बेशुमार मिसाले मिलती है कि जहाँ व्यक्तियों और समूहों ने अपने सिद्धान्तों 
और अपनी आज़ादी के लिए खतरो का मुकाबिला किया है और अपनी जान जोखिम 
में डइली है । मगर यह सन्देहास्पद दिखाई देता हें कि केन्द्रीय उत्तरदायित्व या 
ऐसे किसी दूसरे कातूनी शब्दों के लिए कोई जान-बूझकर एक दफा खाना छोड देगा 
या अपनी नींद हराम करेगा । 

यह तो है उनका मकसद और इसको भी हासिल करना है 'सीधे हमले या 
और किसी उग्र उपाय से नहीं, मगर जंसा कि श्री श्रीनिवास शास्त्री ने कहा है-- 
'समक्षदारी, अनुभव, नरमी, समझाने-बुझाने की शक्ति, चुपचाप प्रभाव और असली 
कार्यदक्षत्रा' का परिचय देकर। यह आशा की जाती हैं कि हमारे इस सद्व्यवहार 
और सत्काय के द्वारा हम अन्त में जाकर अपने शासकों को इस बात के लिए राजी 
कर सकेंगे कि वे अपने अधिकार छोड़ दें | दूसरे शब्दों में वे हमारा विरोध इसीलिए 
करते है कि या तो वे हमारे आक्रमण/त्मक रुख से चिढ़े हुए हे या उन्हें हमारी क्षमता 
वर शक है, या इन दोनों बातों के कारण । सांम्राज्यवाद और हमारी मौजुदा स्थिति 

का यह कसा भोला-भाला विश्लेषण है । मगर प्रोफ़ेसर आर० एच० टानी नामक एक 
विद्वान्‌ अग्रेज़ लेखक ने क्रम-क्रम से और शासकवर्ग के सहयोग से सत्ता पाने के 
विचार के सम्बन्ध में बहुत मोजूं और हृदयाकर्षक भाषा में अपने भाव प्रकाशित किये 
हैं । उन्होने तो ब्रिटिश लेबरपार्टी को ध्यान में रखकर लिखा है, लेकिन उनके शब्द 
हिन्दुस्तान पर और भी ज्यादा लागू होते हे, क्योकि इग्लेण्ड में कम-से-कम लोक- 
तंत्रात्मक सस्थायें तो है जहाँ बहुमत की इच्छा, सिद्धान्त-रूप में तो, अपना प्रभाव डाल 
सकती है । प्रोफेसर टानी लिखते है :--- 

“प्याज का एक-एक छिलका उतारकर खाया जा सकता हैँ, लेकिन आ१ एक 
जिन्दा शोर के एक-एक पज्जे की खाल नही उतार सकते | यह काम तो शेर का हैं और 
खाल को पहले उतारनेवाला वह होता है 

“अगर कोई ऐसा देश है कि जहाँ के विशेषाधिकारप्राप्त वर्ग निरे बद्धु हो तो 
ऋम-से-कम इग्लंण्ड वह नहीं है । यह खयाल गलत हूँ कि लेबरपार्टी यदि चतुराई और 
सौजन्य से अपना पक्ष उपस्थित करे तो इससे वे इस धोखे में आ जायँगे कि वह उनका 
भी पक्ष है । यह उतना ही निरर्थक हैं जितता कि किसी चलते पुर्ज कानृन-दा को 
झांसा देकर उस मिलकियत को हथिया लेना, जिसका कि हकनामा उसके नाम हें। 
श्रीमन्‍्तगाही में ऐसे हरदिलअज्ञीज, चालाक, प्रभावशाली, आत्मविश्वासी और बहुत 
दब जाने पर न्याय-नीति की पर्वा न करनेवाले लोग हे, जो अच्छी तरह जानते है कि 
रोटी किधर से चुपडी जा रही है और जो चूपड़ने के घी में कभी कमी होने देना 
नही चाहते । अगर उनकी स्थिति को गहरा धक्का लगने की आशंका होती है तो बे 
राजनतिक और आर्थिक शतरज के हरेक मोहरे से काम लेने पर उतारू हो जाते हूँ । 
हाउस आफ लॉइ स, ससाटू, अख़बार, फ़ोज, आधथिक प्रणाली-- इनमे से प्रत्यक साधन 
का उचित-अनुचित उपयोग किये बिना वे न रहेगे । आवश्यकता पड़ने पर वे अन्त- 
रप्ट्रीय उलझने भी पैदा कर सकते हे, और जेसा कि १९३३ में पीण्ड की विनिमय- 
दर गिराने के लिए की गई चेष्टाओं से साबित होता है, वे अन्य देश की शरण लेनेवाले 
राजनैतिक भगोड़ों की तरह अपनी जेब की रक्षा करने के लिए अपने देश का भी 
गला कटवा सकते है । 

ब्रिटिश लेबरपार्टी का जोरदार सगठत हैं । उसके पीछ कई ट्रेड यूनियने, जिन- 
के लाखो चन्दा देनेवाले मेम्बर हे, सहयोग-समितियों का एक बहुत समुन्नत संगठन तथा 
पेशेवर वर्गों के बहुत-से मेम्बर और हमदद लोग हे । ब्रिदेन में बालिग मताधिकार पर 
आधार रखनेवाली कई लोक-तन्त्री पालंमेण्टरी सस्थाये हें और वहाँ बरसों से 
नागरिक स्वतंत्रता की परम्परा चली आ रही हैं । लेकिन इन सब बातों के बावजूद 

मि० टानी की यह राय है---और हाल की घटनाओ ने उसको सही साबित कर दिया 
है---कि लेबरपार्टी खाछी मुस्कराकर और समझा-बुझाकर असली हुकूमत पाने की 
उम्मीद नही कर सकती । हालाँकि इन दोनों साधनों का प्रयोग करना लाभप्रद 
और वाञुछनीय ज़रूर है | टानी साहब तो यहाँ तक कहते है कि अगर कॉमन-सभा में 
मजदूर दल का बहुमत हो जाय तो भी विशेष लाभ-प्राप्त वर्गों के मुकाबिले में वह 
कोई भी आमल परिवर्तन नहीं कर सकेगी; क्योंकि उनके हाथ में आज कितनी ही 
राजनैतिक, स!माजिक, आर्थिक, फौजी तथा राजस्व-सम्बन्धी जबरदस्त ताकतें अपनी 
हिफ़ाजत के लिए हे । हिल्दुस्तान में यह बताने की जरूरत नहीं है कि हालात 
बिलकुल दूसरी तरह केहे ।न तो यहाँ लोकतन्त्रात्मक सस्थाये ही हें और न ऐसी 
परम्पराये ही । उसके बजाय, यहाँ आडिनेन्सों और तानाशाही हुकूमत का और 
बोलने, लिखने, सभा करने और अखबारों की आज़ादी को कुचलने का खासा रिवाज 
पड़ा हुआ है, और न लिबरलो का यहाँ कोई खासा मजबूत संगठन हैं । ऐसी हालत 
में उन्हें अपनी मधुर मृस्कान का ही सहारा रह जाता है । 

लिबरल छोग अर्वेध या गैरकानूनी कार्रवाइयों के सख्त ख़िलाफ़ है, लेकिन 
जिन देशों का विधान लोकतन्‍्त्रात्मक है वहाँ बेध जब्द का व्यापक अर्थ होता है। 
उसमे कानून बनाने का अधिकार आ जाता हैं, वह स्वनन्त्रताओ की रक्षा करता हैं, 
कार्यकारिणी को बन्द्रिण में रखता है, उसमे राजनंतिक और आथिक ढाचे मे परिवर्तन 
करने के लिए लोकतन्त्रात्मक साधनों की गुजाइश रहती हैं; लेकिन हिन्दुस्तान में 
ऐसा कोई विधान नहीं है, और यहाँ विधान के मानी भी इस तरह के नही हैं ।' यहाँ 
उसका इस्तेमाल करना एक एसे भाव को छा बिठाना हूँ जिसके लिए आज के 
हिन्दुस्तान मे कोई जगह नहीं हैं । और आश्चर्य के साथ कहना पडता हैं कि यहाँ 
वध शब्द का प्रयोग अक्सर कार्यकारिणी के बहुत-कुछ मनमाने कार्यो के समर्थन में 
किया जाता है, थरा दूसरी तरह उसका कानूनों के भाव में व्यवहार किया जाता हैं । 
इससे तो यह कही बेहतर हैं कि हम कानूनी और गैरक़ानूनी शब्दों का ही व्यवहार करे, 
हालाँकि वे काफ़ी गोलमोल है और समय-समय पर उनका अर्थ बदलता रहता हूं । 

१. श्रो० सी. बाई. चिन्तामणि के, जो कि एक नामी लिबरल नेता ओर 'लीढर' 
के प्रधान सम्पादक हैं, युक्तप्रान्त को कोन्सिल में पार्लमेंटरो ज््वाइन्ट सलिक्ट कमिटो की 
रिपोर्ट पर टीका करते हुए खुद इस बात पर ज़ोर दिया था कि हिन्दुस्तान में किसी भी 
किस्म के बेघ शासन का अभाव है---“अधिक प्रतिगाभी ओर उससे भी ज्यादा अवेध 
भावी सरकार को मंजूर करने को बनिस्वत तो बेहसर है कि हम मोजूदा अवेध सरकार 
को ही लिये थेठे रहें ।” 

नये-नये आडिनेन्स या नये नये कानून नय्रे-नये जुर्मों को पैदा करते हैं। उनके 
अनुसार किसी समा में जाना जुर्म हो सकता है; इसी तरह साइकलू पर सवार होना, 
खास किस्म के कपड़े पहनना, शाम के बाद घर के बाहर निकलना, पुलिस को रोज 
अपनी रिपोर्ट न देना, ये सब तथा दूसरी कई बातें आज हिन्दुस्तान के कुछ हिस्सों में 
जुम॑ समझी जाती है । एक काम देश के एक हिस्से में जुर्म समझा जाता है और दूसरे 
में नहीं । जब एक गैर-जिम्मेदार कार्यकारिणी के द्वारा ऐसे कानून बहुत थोड़े-से-थोड़े 
नोटिस पर बना दिये जा सकते है, तब 'क़ानूनी' शब्द के मानी कार्यकारिणी की 
इच्छा के सिवा और क्‍या हो सकते हैं ? मामूली तौर पर तो इस इच्छा का पालन 
ही किया जाता है, चाहे राजी से हो चाहे गरराज़ी से । क्योंकि उसके भग करने का 
परिणाम दुखदायी होता हैं । प* किसी शख्स के लिए यह कहना कि में सदा ही उनका 
पालन करता रहूंगा, मानों तानाशाही या गैरज़िम्मेदार हुकूमत के सामने सब तरह 
से सिर झुका देना है, अपनी आत्मा को गिरो रख देना है और अपनी प्रक्नतियों के 
लिए आज़ादी को असम्भव बना देना है । 

हरेक लोकतंत्री देश में महज इस बात पर विवाद खड़ा हो रहा है कि मौजूदा 
वैधानिक तत्र के द्वारा मामूली तौर पर आमृल आर्थिक परिवत्तन किय्रे जा सकते हें या 
नहीं ? बहुत-से लोगों की राय हैं कि ऐसा नहीं हो सकता, इसके लिए कोई-न-कोई 
असाधारण और क्रान्तिकारी उपाय काम में लाना होगा। लेकिन जहाँतक हमारे 
हेन्दुस्तान का ताहलुक हैं. इस प्रइन पर बहस करना कोई अर्थ नही रखता । ऐसा 
वेघानिक साधन ही नहीं है जिसके बल पर हम अपनी इच्छा का परिवत्तंत करा 
सके । यदि इवेत-पत्र या वैसा ही कोई चीज़ कानून बन गई नो बहुत-सी दिशाओं में 
वेधानिक प्रगति बिलकुल रक जायगी। ऐसी दक्शा में सिवा क्रान्ति या गैरकानूनी 
कारंवगाई के और कोई चारा ही नहीं रह जाता । तब हमे करना क्‍या चाहिए ? क्‍या 
परिवत्तन की सब आशाओं को तिलाञजछि देकर भाग्य के भरोसे बैठे रहे ? 

हिन्दुस्तान में तो आज हालत और भी असाधारण हो गई है । कार्यकारिणी 
हर किस्म के सावंजनिक कामो को रोक सकती है, और उनपर बंदिश लगा देती हूँ । 
जो भी काम उसकी राय में उसके लिए खतरनाक हैं वह मना कर दिया जाता है। 
इस तरह हरेक कारगर सार्वजनिक काम बन्द कर दिया जा सकता हैँ, जैसा 
कि पिछले तीन सारू तक बन्द कर दिया गया था। इसको मानने के मानी हूँ 
तमाम सार्वजनिक कामों को छोड़ देना । और यह मान लेना तो किसी तरह मुमकिन 
नहीं है । 

यह कोई नद्री कह सकता कि वह हमेशा और बिला नागा क़ानून के मुताबिक 

ही काम करेगा । लछोकतंत्री राज्य में भी ऐसे मौक़े पैदा हो सकते हें जब किसीकी 
अन्तरात्मा उसके ख़िलाफ़ चलते के लिए मजबूर करदे और उस देश में जहाँ 
स्वेच्छाचारी या निरंकुश शासन हो, ऐसे -मौके और भी बारबार आ सकते हैं । 
यकीनन्‌ ऐसे राज्य में कानून के लिए कोई नंतिक आधार नहीं रह जाता है । 

लिबरल लोंग कहते हे---“सीधा हमला तानाशाही से मेल खाता है, न कि 
लोकतन्त्र से; और जो लोकतन्‍्त्र की विजय चाहते हे उन्हे सीधे हमले से दूर ही 
रहना चाहिए ।? यह तो एक प्रकार का ग़लत सोचना और ग़रूत लिखना हुआ । 
बाज़ वक्‍त सीधा हमलछा--जंसे मज़दूरों की हडताल---भी कानूनी हो सकता है। मगर 
यहाँ उनकी मन्‍्शा शायद राजनंतिक काम से है | जमनी में, जहां कि हिटलर का 
बोलबाला है, आज क्या किया जा सकता है ? या तो चूपचाप सिर झुका दो, 
या गैरकानूनी और ऋन्‍्तिकारी काम करो। वहां लोकतन्‍्त्र से काम कैसे चल 
सकता है ? & 

हिन्दुस्तानी लिबरलू अक्सर लोकतन्त्र का नाम लिया करते हे, लेकिन उनमे से 
अधिकांश उसके पास जाने की इच्छा नही रखते । सर पी० एस० शिवस्वामी ऐयर ने, 
जो शक बहुत बडे लिबरल नेता है, मई, १९३४ में कहा था--विधानकारिणी 
सभा के आयोजन की पैरवी करते हुए काँग्रेस जन-समूह की समझदारी पर ज़रूरत से 
ज्यादा भरोसा रखती है और उन लोगों की सचाई और योग्यता के साथ बहुत कम 
इन्साफ करती है, जिन्होने कि भिन्न-भिन्न गोलमेज़-कास्फ्रेन्सों में भाग लिया है। मुझे 
तो इस बात में बडा शक हैं कि विधानकारिणी सभा का नतीजा इससे अच्छा हुआ 
होता ।” इस तरह सर शिवस्वामी ऐयर की लोकतन्त्र-सबंधी धारणा जन-समूह' से 
कुछ अलग है, और ब्रिटिश सरकार के नामज़द 'सच्चे और योग्य. छोगो के जमघट 
में ज्यादा अच्छी तरह बंठ जाती है । आगे चलकर वह श्वेत-पत्र को अपना आशीर्वाद 
देते हे; क्योंकि, यद्यपि वह उससे 'पूरी तरह' संतुष्ट नहीं है, तथापि “देश के लिए 
उसका सोलहों आना विरोध करना समझदारी का काम न होगा ।” तो अब ऐसा कोई 
सबब नहीं दिखाई देता कि क्यो न ब्रिटिश सरकार और सर पी० एस० शिवस्वामी 
ऐयर में पूरा-पूरा सहयोग हो । 

कांग्रेस के द्वारा सविनय भग के वापस लिये जाने का स्वागत लिबरलों की ओर 
से होना कुदरती ही था। और इसमें भी कोई ताज्जुब की बात नहीं है जो वे इस 
बात में अपनी समझदारी माने कि उन्होंने इस “मू्ंतापूर्ण और ग्रलत आन्दोलन” से 
अपनेकोी अछूग रक्‍्खा । वे हमसे कहते हैं--'क्या हमते पहले ही ऐसा नहीं कहा 
था ?” लेकिन यह एक अजीब दलील है | क्योंकि जब हम कमर कसकर खड़े हुए 


३ ध् 

ओर एक करारी लड़ाई लड़ी तो हम नीचे गिरा दिये गये; इसपर से हमें यह 
नसीहत दी जाती है कि खड़ा होना ही ग़लत था । पेट के बल रेंगना ही सबसे अच्छी 
और निरापद बात हैं। क्योंकि, उस पड़े रहने की हालत से ग्रिरना या गिरा दिया 
जाना बिलकुल नामुमकिन है । 


५३ 
हिन्दुस्तान--पुराना और नया 


यह स्वाभाविक और लाजिमी बात थी कि हिन्दुस्तान में राष्ट्रवाद विदेशी हुकूमत 

का विरोधी हो | मगर फिर भी यह कितने कुतूहूल की बात है कि हमारे बहु- 
संख्यक पढ़े-छिखें लोग १९ वी सदी के अन्ततक, जान में या अनजान में, साम्राज्य के 
ब्रिटिश आदर्श मे विश्वास करते थे। वही उनकी दलीलों का आधार होता था 
ओर उसके कुछ बाहरी अलामात पर ही वे नुकताचीनी करके संतुष्ट हो जाते थे । 
स्कूलों और कॉलेजों में इतिहास, अर्थशास्त्र या जो भी दूसरे विषय पढ़ाये जाते थे वे 
ब्रिटिश साम्राज्य के दृष्टिकोण से लिखे होते थे और उनमें हमारी पिछली और मौजूदा 
बहुतेरी बुराइयों और अंग्रेजों के सद्गुणों और उज्ज्वल भविध्य पर जोर दिया रहता 
था । हमने उनके इस तोडे-मरोडे वर्णन को ही कुछ हद तक मान लिया और अगर 
कहीं हमने उसका सहज स्फूर्ति से प्रतिकार किया तो भी उसके असर से हम न बच 
सके । पहले-पहल तो हमारी ब॒द्धि उसमे से निकल ही नहीं सकती थी , क्यांकि हमारे 
पास न तो दूसरे वाकयात थे और न दलोले । इसलिए हमने धामिक राष्ट्रवाद 
और इस विचार की शरण ली, कि कम-से-कम धर्म और तन्‍्त्वज्ञान के क्षेत्र में कोई 
जाति हमसे बढ़कर नही हैं । हमने अपनी इस वदबख्ती और गिरावट में भी इस 
बात से तसल्ली की कि यद्यपि हमारे पास पश्चिम की बाहरी चमक-दमक नही हैं तो 
भी हमारे पांस अन्दर की चीज़ है जो कि उससे कही ज्यादा क्रीमती और रखने लायक़ 
निधि है। विवेकानन्द ओर दूसरो ने तथा पश्चिमी विद्वानों ने हमारे पुराने दशनशास्त्रों 
में जो दिलचस्पी ली उसने हमें कुछ स्वाभिमान प्रदान किया और अपने भूतकाल के 
प्रति अभिमान का जो भाव मुरकज्षा गया था उस फिर से लूहुल॒हा दिया । 

धीरे-धीरे हमारी पुरानी ओर मौजूदा अवस्था के सम्बन्ध में अंग्रेजों के 
बयानो पर हमें शक होने लगा और हम बारीकी से उनकी छान-बीन करने लगे। 
मगर तब भी हम उसी ब्रिटिश विचारावली के घेरे में ही सोचते और काम करते 
थे । अगर कोई चीज़ खराब होती तो वह अ-ब्रिटिश कहुछाती थी । यदि किसी अंग्रेज 
ने हिन्दुस्तान में खराब बर्त्ताव किया तो वह उसका कसूर समझा जाता था, उस 
प्रणाली का नहीं । लेकिन इस छान-बीन के द्वारा हिन्दुस्तान में ब्रिटिश-शासन-सम्बन्धी 
जो सामग्री हाथ लगी और जो संग्रह हुआ उसने, छेखकों का दृष्टिकोण माडरेट रहते 
हुए भी, एक क्रान्तिकारी हेतु को सिद्ध किया और हमारे राष्ट्रवाद को राजवैतिक भौर 


५१६ मेरी कहानी 


आधिक पाये पर खड़ा कर दिय।। इस तरह दादाभाई नौरोजी की पावर्टी एण्ड अन- 
ब्रिटिश रूल इन इंडिया' और रमेशचरद्र दत्त, विलियम डिग्वी आदि की किताबों ने 
हमारे राष्ट्रीय विचारों के विकास में एक क्रान्तिकारी काम किया | भारत के प्राचीन 
इतिहास के सम्बन्ध में आगे चलकर जो और खोज हुई उसने तो बहुत प्राचीन काल 
की उच्च सभ्यता के उज्ज्वल युगों का वर्णन हमारे सामने का दिया और हम बड़े 
संतोष के साथ उन्हें पढ़ते हे । हमें यह भी पता लगा कि अंग्रेजों के लिखे इतिहासों से 
हिन्दुस्तान में अंग्रेज़ों के कारनामो के बारे में हमारे मन में जो धारणा बन गई थी 
उससे उलटे ही उनके कारनामे है । 

हम इतिहास, अभ्शास्त्र और भारत में उनकी शासन-व्यवस्था-सम्बन्धी उनके 
वर्णनों को उत्तरोत्तर चुनौती देने लगे । मगर फिर भी हम काम तो उन्हींकी विचार- 
धारा के घेरे में करते थे । १९ वी सदी के आख़िर तक हिन्दुस्तानी राष्ट्रवाद की कुल 
मिलाकर यही हालत रही । आज लिबरल दल का, दूसरे और छोटे-छोटे दलों का 
और कुछ नरम काँग्रेसियों का भी, जो भावुकता में कभी-कभी आगे बढ जाते हे छेकिन 
विचार की दृष्टि से अभी भी १९ वी सदी में रह रहे हे, यही हाल है । यही सबब 
है. कि एक लिबरल हिन्दुस्तान की आज्जादी के भाव ग्रहण करने में असमर्थ हैँ, क्योकि 
ये दोनों चीज़ें मूलतः अनमेल है । वह सोचता हैं कि कदम-ब-कदम मे ऊँचे पदों पर 
पहुँचता चला जाऊंगा और बड़ी-बड़ी तथा महत्त्व की फाइलो पर कारंवाई कहूँगा । 
सरकारी मशीन पहले की ही तरह आराम से चलती रहेगी, सिर्फ वह उसका एक धुरा 
बन जायगा और ब्रिटिश फोज़ ज़रूरत के वक्‍त उसकी रक्षा करने के लिए, बिना ज्यादा 
दखल दिये, किसी कोने में पडी रहेगी । साम्राज्यान्तगंत औपनिवेशिक स्व॒राज्य-डोमि- 
नियन स्टेंटस-- से उसका यही मतलब हैं। यह एक बिलकुल बाहियात बात है जो . 
कभी पार नही पड़ सकती , क्योंकि अंग्रेज्ञों-द्वारा रक्षित होने की क्रीमत हूँ हिन्दुस्तान की 
गुलामी । यदि यह मान भी लें कि एक विशाल देश के आत्म-सम्मान को यह गिराने- 
बाला न हो तो भी हम दही और मही दोनो एकसाथ नहीं खा सकते । सर फ्रेडरिक 
व्हाइट, जिन्हें भारतीय राष्ट्रवाद का पक्षपाती नहीं कह सकते, अपनी एक नई किताब 
दी फ्यूचर ऑफ ईस्ट एण्ड वेस्ट' में लिखते है---' वह (हिन्दुस्तानी ) अब भी यह मानता 
हैँ कि जब कभी सर्वनाश का दिन आयगा तो इग्लंण्ड उसके और तबाही के बीच में आकर 
खड़ा हो जायगा; और जबतक वह इस धोखे में है तबतक वह खुद अपने स्वराज की 
भी बुनियाद नहीं डाल सकता ।” जाहिर है कि उनकी मनन्‍्शा उन लिबरल या दूसरे 
प्रतिगामी ओर साम्प्रदायिक ढंग के हिन्दुस्तानियों से है जिनसे उनका साबका हिन्दुस्तान 
की असेम्बली के अध्यक्ष की हैसियत से पड़ा होगा । कांग्रेस का ऐसा विश्वास नहीं 

है । तब और आगे बढ़ी हुई दूसरी जमातों का तो ज़रूर ही नही हो सकता । मगर हां, 
के सर फ्रेडरिक की इस बात से सहमत हें कि, जबतक यह भ्रम हिन्दुस्तान में मौजूद 
है--और जगर उसकी तकदीर में कोई तवाही लिखी ही हो और वह उसका मृकाबिला 
करने के लिए अकेला न छोड़ दिया जाय-- तबतक हिन्दुस्तान को आज्ञादी नहीं मिल 
सकती । जिस दिन हिन्दुस्तान से ब्रिटिश फौज का दौर-वोरा मुकस्मिल तौर पर हट 
जायगा उसी दिन हिन्दुस्तान की आज़ादी का श्रीगणेश होगा। 

यह कोई ताज्जुब की बात नही है कि १९ वी सदी के पढ़े-लिख हिन्दुस्तानी 
बज्ििटिश विचार-धारा के प्रभाव में आ जायें, लेकिन बड़े ताज्जूब की बात तो यह 
हैं कि बीसवीं सदी के परिवर्तनों और दिल हिलादेनेवाली घटनाओं के होने पर भी 
कुछ लोग अभीतक उसी भ्रम में पड़े हुए हों । १९वीं सदी में ब्रिटिश शासकवर्ग 
दुनिया के उन कुलीन बर्गों में से था, जिनके पास काफ़ी घन-दौलत, हुकूमत और 
सफलतायें थी । इस लम्बी जिन्दगी और तालीम ने उनमें कुछ श्रीमंतशाही के सदगुण 
भी पैदा किये और कुछ दुर्गंण भी। हम हिन्दुस्तानी इस बात में सुख मान 
सकते हे कि हमने पिछले लगभग पोने दो सौ बरतसों में उन्हें इस उच्च स्थिति पर पहूँ- 
चाने और ऐसी तालीम दिलाने की साधन-सामग्री जुटाने में उन्हें काफी मदद की । वे 
अपनेको---जंसा कि कितनी ही जातियों और राष्ट्रों ने किया हु-ईश्वर के लाड़ले और 
अपने साम्राज्य को पृथ्वी पर का स्वर्ग समझने लगे । यदि आप उनके इस खास दर्जे 
और रुतदे को मानते रहे और उनकी उच्चता को चुनौती न दी जाय तो ये बढ़े 
मेहरबान रहेगे और आपकी खातिर करेगें, बशर्ते कि उससे उनका कुछ नुक़सान न हो। 
लेकिन उनकी मुखालिफत करना मानों ईदवरी व्यवस्था का विरोध करना है ओर 
इसलिए वह ऐसा पाप है जिसको हर तरह से दबाना ही उचित है । 

एम० आदे सीगफ्रीद ने ब्रिटिश मनोविज्ञान के इस पहल पर मज़ेदार प्रकाश 
डाला है:-- 

“परम्परा से शक्ति के साथ-साथ धन पर भी अधिकार रखने की जो आदत पड़ी 
हुई थी उसने अन्त में (अंग्रेज जाति में) रहन-सहन का ऐसा ढंग पैदा कर दिया जो 
रईसाना था और जिसपर अपने-आपको देवी अधिकार-प्राप्त मनृष्य जाति समझने 
के भावों का एक अजोब-सा रंग पड़ा हुआ था । यहाँतक कि ब्रिटिश सत्ता को चुनौतो 
दिये जाने पर भी यह ढग वास्तव में अधिकाधिक स्पष्ट रूप से प्रकट होने लगा ॥ 
सदी के अन्त का नवयुवक-समुदाय स्वभाव से ही यह विश्वास करने लगा कि यह 
सफलता उसका हक़ हैं । 

“घटनाओं ( के रहस्य ) को समझने के इस ढंग पर जोर देना इसलिए विल- 


ध्श्पप मेरों कड्ठानी 


चस्पी की बात हैं कि इन घटनाओं के द्वारा, खासकर इस नाजूक थिषय में, ब्रिटिश 
मनोधृत्ति की प्रतिक्रियायें स्पष्ट हो जाती हें। कोई भी व्यक्ति इस नतीजे पर पहुंचे 
बिना नहीं रह सकता कि अंग्रेज जाति इन कठिनाइयों का कारण बाहरी घटनाओं में 
ही ढंढने का पअयत्न करती है । उसके मतानूसार शुरुआत सदा किसी दूसरे के क़सूर 
से होती है और अगर गह (क़सूरवार) व्यक्ति अपना सुधार करने के लिए राजी हो 
जाय तो इंग्लेड फिर अपने नष्ट वैभव को प्राप्त करले '*' '** (अंग्रेज जाति की) सदा 
यह प्रवृत्ति रही है कि खुद तो न बदलें, लेकिन दूसरे बदल जायें।” 
सारे जगत के प्रति अंग्रेजों का यदि यह आम रवेया है तो हिन्दुस्तान में तो यह 
और भी ज्यादा प्रकट हे । अंग्रेज़ लोग हिन्दुस्तान के मसलों को जिस तरह हल करना 
चाहते , वह है तो कुछ आकर्षक मगर है भड़कानेबाला । शांति के साथ आदवासन 
देते हुए उनका यह कहना कि हमने जो कुछ किया हैं वह सही किया है और हमने 
अपनी जिम्मेदारी को बहुत योग्यता के साथ निबाहा है, अपनी जाति की भवितब्यता 
पर और अपने नमूने के सामाज्यवाद पर श्रद्धा, ओर यदि कोई उस सच्ची श्रद्धा की 
बुनियाद पर सवाल उठाये तो ऐसे नास्तिकों और पापियों पर क्रोध और घणा---इने 
भावों की तह में एक किस्म का घामिक जोश-सा दिखाई देता था। मध्यकालीन 
रोमन केथोलिक धर्म-विचारकों की तरह वे हमारी इच्छा या अनिच्छा की परवा न 
करते हुए हमारे उद्धार के लिए तुले हुए थे । भलाई के इस व्यापार मे रास्ते चलते 
उनको भी कुछ राभ हो गया और इस तरह वे ईमानदारी ही सबसे अच्छी व्यवहार- 
नीति है ' इस पुरानी कहावत को चरितायथ कर दिखाने लगे । हिन्दुस्तान की उन्नति 
का अर्थ, देश को शाही योजनाओं के अनुकूल बनाना और कुछ चने हुए हिन्दुस्तानियों 
को ब्रिटिश साचे में ढालना हो गया। जितना ही ज्यादा हम ब्रिटिश आदर्शों और ध्येयों . 
को मानते जायेंगे उतना ही ज्यादा हम स्वराज या स्वशासन के अधिक योग्य समझ 
लिये जायेंगे । ज्योंही हम इस वात की गेरंटी दे दें और यह दिखला दें कि हम 
अंग्रेड़ों की इच्छा के अनुसार ही अपनेको मिसखी हुई आज़ादी का उपयोग करेंगे, 
त्योंही आजादी हमारे पास आ जायगी। ; 
छेकिन मुझे भय है कि हिन्दुस्तान में ब्रिटिश शासन के इस कच्चे चिट॒ठे पर 
हिन्दुस्तानी और अंग्रेज एकमत न होगे । और, शायद, यह स्वाभाविक भी है । जब 
बड़े-बड़े जिटिश अफसर, यहाँतक कि भारत-मंत्री भी, हिन्दुस्तान के भूत और 
वर्तमान का कल्पित चित्र खींचते हे और ऐसी बातें कहते हैं जिनकी वास्तव में कोई 
बुनियाद ही नहीं होती, तो एक बड़ा धक्का लगता है। यह कितने आइचर्य की बात है 
कि कुछ विशेषज्ञों और दूसरे लोगों को छोड़कर अंग्रेज छोग हिन्दुस्तान के बारे में 

असाधारण रूप से बेखबर है। जबकि हक़ीकतलें ही उनको धोखा दे जाती है तब हिन्दुस्तान 
की स्पिरिट तो उसकी पहुँच के कितने परे होगी ? उन्होंने उसके शरीर को जोर- 
जबरदस्ती से पकड़कर अपने कब्जे में कर तो लिया है, लेकिन वे न तो उसकी आत्मा 
को ही समझते हैं और न समझने की कोशिश ही करते हें । उन्होंने कभी उसकी आँख 
से आँल नहीं मिलछाई । वह मिलछाते भी कंसे ? क्योंकि उनकी तो आँखें फिरी हुईं थीं 
और उसकी शर्म व जिल्लत से झूकी हुईं थी। सदियों के इतने सम्पर्क के बाद भी 
जब वे एक-दूसरे के सामने आते हैं, तो अब भो अजनबी-से बने हुए है और दोनों के 
मन में एक-दूसरे के प्रति अरचि के भाव भरे हुए हे । 

अपने इस घोर अध पतन और दरिद्रता के बावजूद, हिन्दुस्तान काफ़ी गरीफ़ 
और महान्‌ है। और हालांकि वह पुरानी परंवरा और मौजूदा मुसीबसतों से काफ़ी 
दवा हुआ है और उसकी पलकें थकान से कुछ भारी भालम होती है, फिर भी “अन्दर 
से निचरती हुई सौन्दर्य-कान्ति उसके शरीर पर चमकती है। उसके अणु-परमाण में 
अद्भुत विचारों, स्वच्छद कल्पनाओ और उत्कृष्ट मनोभावों की झलक दिखाई देती 
है । उसके जीर्ण-शीर्ण शरीर मे अब भी आत्मा की भव्यता झक्षककती है। अपनी 
इस लरूष्बी यात्रा में वह कई युगों में से होकर गुजरा है, और रास्ते में उसने बहुत 
जान और अनुभव सचित किया है, दुसरे देश-वासियों से देन-लेन किया है, उन्हें अपने 
बड़े कुनबे में शामिल कर लिया है, उत्थान और पतन, समृद्धि और द्वास के दिन देखे 
है, बड़ी-बडी जिल्लतें उठाई हे, महान्‌ दुःख झेले है और कई अद्भुत दृश्य देखें 
है; लेकिन अपनी इस सारी लज्ी यात्रा में उसने अपनी अति प्राचीन संस्कृति को नहीं 
छोड़ा । उसमे उसने बल और जीवन-ईज्ित प्राप्त की है और दूसरे देक्ष के लोगों को 
उसका स्वाद भी चखाया है । घड़ी के लटकन की तरह वह कभी ऊपर गया और कभी 
नीचे आया हैं । अपने साहसिक विचारों से स्वर्ग और ईश्वर तक पहुँचने की उसने 
हिम्मत की है, उसके रहस्य खोलकर प्रकट किये हे और उसे नरक-कुण्ड में गिरने 
का भी कटु अनुभव हुआ है। दु.खदाई वहमों और पतनकारी रस्म-रिवाजों के 
बावजूद, जोकि उसमें घुस आये हे ओर जिन्होंने उसे नीचे गिरा दिया है, उसने उस 
स्फृति ओर जीवन को अपने हृदय से कभी नहीं भुलाया, जो उसकी कुछ अनुभवी 
सन्‍्तानों ने इतिहास के उस काल में उसे दी है और जो उपनिषदों में संचित है । उन- 
की कुशाग्रबुद्ध सदा खोज में लीन रहती थी, नवीनता को पाने की कोशिश करत्ती थी 
और सत्य की झोष में व्याकुल रहती थी | वह जड़ सूत्रों को पकड़कर नहीं बैठी रही 
और न मुर्दा विधि-विधानों, ध्येय-बंचनों और निरथंक कमे-काण्डों में डूबी रही । न तो 
उन्होंने इस लोक में खुद अपने लिए कध्टों से छुटकारा चाहा, न उस लोक में स्वर्ग 


४२० मेरी कहानी 


की इच्छा की । बल्कि उन्होंने ज्ञान और प्रकाश माँगा । 'मुझे असत से सत्‌ की ओर छे 
जा; मुझे अन्धकार से प्रकाश की ओर ले जा; मुझे मृत्यु से अमरता की ओर ले 
जा ।' अपनी सबसे प्रसिद्ध प्रार्थना--सगायत्री-मंत्र--में जिसका लाखों छोग,आज 
भी नित्य जप करते हैं, ज्ञान और प्रकाश के लिए ही प्रार्थना की गई है । 

हालांकि राजनैतिक दृष्टि से अक्सर उसके टुकड़े-टुकड़े होते रहे है, लेकिन उसकी 
आध्यात्मिकता ने सदा ही उसकी सर्वे-सामान्य विरासत की रक्षा की है और उसकी 
विविधताओं में हमेशा एक विरूक्षण एकता रही हैं) । तमाम पुराने म॒ल्कों की तरह 


, इसमें भी अच्छाई और बुराई का एक अजीब मिश्रण था| मगर अच्छाई तो छिपी 


हुई थी और उसे खोजना पड़ता था; लेकिन ह्ास की बदब्‌ जाहिर थी और सूरज की 
कड्डी और निठुर घूप ने उसकी उस बुराई को दुनिया के सामने छाकर रख दिया | 
इटली और भारतवर्ष में कुछ समता है । दोनो प्राचीन देश हैं और दोनों की 
संस्क्रति भी पुरानी है, हालाँकि हिन्दुस्तान के मुक़ाबिले में इटली ज़रा नया है और 
हिन्दुस्तान उससे बहुत विशाल । राजन॑तिक दृष्टि से दोनों के टुकड़े-टुकड़े हो गये हे । 
लेकिन इटैलियनों की यह भावना कि हम 'इटैलियन' हें, हिन्दुस्तानियों की तरह कभी 
नही सिटी और उसकी तमाम विविधता और विरोधो में एकता ही सुख्य रही । 
इटली में वह एकता अधिकांश में रोमन एकता थी, क्योंकि उस विद्याल नगर का 
उस देश में बहुत प्रभुत्व रहा और वह एकता का स्रोत और प्रतीक रहा है। हिन्दुस्तान 
में ऐसा कोई एक केन्द्र या प्रधान नगर नही रहा । हालाँकि काशी को पूर्वी देशों की 
मोक्षपुरी कह सकते हे--हिन्दुस्तान के ही लिए नही बल्कि पूर्वी एशिय/ के लिए भी; 
लेकिन रोम की तरह काशी ने कभी साम्राज्य या लोकिक सत्ता के फेर में पड़ने 
की कोशिश नहीं की । सारे हिन्दुस्तान में भारतीय संस्कृति इतनी फैली हुई थी कि 
किसी भी एक भाग को संस्कृति का केन्द्र नहीं कह सकते ! कन्याकुमारी से लेकर 
१. असतो मा सदगसय, तमसो मा ज्योतिंगमय, रूल्योर्माइछत गमय ।! 
+ चुहदा रणयक उपनिषद्‌ १-२-२७ । 
२. “हिन्दुस्तान में सबसे बढ़ी परस्पर-विरोधी बात यह है कि इस विषिधता 
के अन्दर एक भारों एकता समाई हुई है। यों सरसरी तौर पर चह नहीं दिखाई 
देती, क्योंकि किसी राजनैतिक एकता के द्वारा सारे देश को एक सूत्र में बाँधने के रूप 
में इतिहास में ठसने अपनेको प्रकट नहीं किया, लेकिन बास्सब में यह एक ऐसी 
असलियत है ओर इतनी शक्तिशाली है कि हिन्दुस्तान की मुस्लिम दुनिया को भी 
यह कुबूल करना पढुता है कि उसके प्रभाव में आये से उसपर भो गहरा असर हुए 
बिना नहीं रहा है”---'वि फ्यूचर आफ ईस्ट एगड वेस्ट! में सर फ्रेडरिक ब्हाइट। 

हिमालय मे अमरनाथ और बदरीनाथ तक और द्वारका से जगन्नाथपुरी तक एक ही 
विचारों का प्रचार था और यदि किसी एक जगह में धिचारों का विरोध होता तो 
उसकी आवाज़ देश के दूर-दूर हिस्सोंतक पहुँच जाती थी । 

इटली ने जिस प्रकार पश्चिमी योरप को धर्म और संस्कृति की भेंट दी 
उसी प्रकार हिन्दुस्तान ने पूर्वी एशिया को संस्कृति और धमं प्रदान किया, हालांकि चीन 
भी उतना ही पुराना और आदरणीय है जितना कि भारतवर्ष । और तब, जबकि 
इटली राजनैतिक दृष्टि से निबंल होकर चित पड़ गया था, उसकी संस्कृति का 
योरप में बोलबाला था । | 

मेटरनिक ने कहा था कि इटली तो एक “भौगोलिक शब्द' है; और कितेने ही * 
दूसरे मेटरनिकों ने इसी शब्द का व्यवहार हिन्दुस्तान के लिए भी किया है । यह भी 
एक अजीब-सी बात है कि दोनों देशों की भौगोलिक स्थिति में भी समता है । लेकित 
इंगलेण्ड और आस्ट्रिया की तुलना तो इससे भी ज्यादा दिलचस्प हैँ । क्योंकि बीसवी 
सदी के इंग्लेण्ड की तुलना उन्नीसवी सदी के मग्नरूर, हठी और प्रतापी उस आस्ट्रिया 
के साथ की गई है जो था तो प्रतापी, मगर जिन जड़ों ने उसे ताक़त दी थी बे सिकुड़ 
रही थीं और उस जबर्दस्त वृक्ष में हास के कीटाणु घुसकर उसे खोखल! बना रहे थे । 

यह एक अजीब बात है कि देश को देवी-देवता के रूप में मानने की प्रवृत्ति को 
कोई रोक ही नहीं सकता.। हमारी आदत ही ऐसी पड़ गई हैं और पहले के संस्कार 
भी ऐसे ही हैँ । हिन्दुस्तान 'भारत-माता' हो जाती है--एक सुन्दर स्त्री, बहुत ही वृद्ध 
होते हुए भी दीखने में युवती, जिसकी आँखों में दु:ख और शून्यता भरी हुई, विदेशी और 
बाहरी लोगों के द्वारा अपमानित और प्रपीड़ित ओर अपने पृत्र-पुत्रियों को अपनी रक्षा 
के लिए आत्तस्वर से पुकारली हुई। इस तरह का कोई चित्र हजारों लोगो की भावनाओं को 
उभाड़ देता है और उनको कुछ करने और कुर्बान हो जाने के लिए प्रेरित करता है । लेकिन 
हिन्दुस्तान तो मुख्यतः: उत किसानो और मजदूरों का देश है, जिनका चेहरा खूबसूरत 
नहीं है, क्योंकि ग़रीबी खूबसूरत नही होती । क्या वह खूबसूरत महिला जिसका हमने 
काल्पनिक चित्र खड़ा किया है, नंगे बदन और झुकी हुई कमरवाले, खेतों और कार- 
खानों में काम करनेवाले किसानों और मजदूरों की भावनाओं को प्रकट करती है ? या 
वह उन थोड़े से लोगों के समूह का प्रतिनिषित्व करती है, जिन्होंने युगों से जनता को 
कुचला और चूसा है, उनपर कठोर-से-कठोर रिवाज लाद दिये हे और उनमें से बहुतों को 
अछत तक करार दे दिया है ? हम अपने कल्पना-निर्मित जीवों को खड़ा करके सत्य 
को ढकने की कोशिश करते हें और असलियत से अपनेको बचाकर सपने को दुनिया में 
विचरने का प्रयत्न करते हैं । 


४रर मेरी कहानों 


मगर इन अलग-अलग जात-पांत और उनके आपसी सघर्षों के बावजूद 
उन सबमें एक ऐसा सूत्र रहता है जो हिन्दुस्तान को एकसाथ बाँधे हुए हैं, और 
उसके आग्रह, दढ़ता ओर सहिष्णुता को देखकर दांतों अंगुली दबानी पड़ती है। 
इस ताक़त का क्या कारण है ? वह केवल निष्क्रिय शक्ति, जड़ता और परम्परा का 
प्रभाव ही नहीं है, हाल/कि यों तो इनकी भी महत्ता कुछ कम नहीं है । बह तो एक सक्तिय 
और पोषक तत्त्व है, क्योंकि उसने जोरदार बाहरी प्रभावों का सफलतापूर्वक प्रतिकार 
किया है और जो-जो भीतरी ताकतें उसके मुकाबिले के लिए उठ खड़ी हुई उन्हें आत्म- 
सात कर लिया । और फिर भी, इस सारी ताकत के रहते हुए भी, वह राजनैतिक 
सत्ता को कायम न रख सका या राजनैतिक एकता को सिद्ध करने की कोशिश न कर 
सका । ऐसा जान पड़ता है कि ये दोनों बातें इतनी तरदुदुद करने लायक नहीं जान 
पड़ीं । उनके महत्व की मूर्खतापूर्ण अवहेलना की गई और इससे हमे बड़ी हानि उठानी 
पड़ी है । सारे इतिहास में भारत के प्राचीन आदशे में कहीं भी राजन॑तिक था सेनिक 
विजय का गणगान नहीं किया गया । वह धन-संपत्ति को और धन कमानेवाले वर्गों को 
हिक़रा रत की दृष्टि से देखता था; सम्मान और घन-सम्पत्ति दोनों एकसाथ नही रहते थे, 
और सम्मान तो, कम-से-कम सिद्धान्त में, उसको मिलता था जो जाति की सेवा करता 
था और वह भी आधिक पुरस्कार की आशा न रखते हुए । 
यो तो पुरानी संस्कृति ने बहुतेरे भीषण तूफानों और बवण्डरो का मुकाबिला करके 
भी अपनेको जीवित रक्‍खा है, लेकिन यद्यपि उसने अपना बाहरी रूप कायम रख 
छोड़ा है फिर भी वह अपना भीतरी असली सत्त्व खो चुकी है । आज वह चुपचाप और 
जी-जान रूगाकर एक नई और स्वशक्तिमान्‌ प्रतिदन्द्रिनी-पश्चिम की बनिया संस्कृति 
से लड़ रही है । यह नवआगन्तुक वाणिज्य उसपर हावी हो जायगा, क्योंकि पश्चिम 
के पास विज्ञान है और विज्ञान लाखों भूखों को भोजन देता है। मगर पश्चिम इस एक- 
दूसरे का गला काटनेवाली सभ्यता की बुराइयों का इलाज भी अपने साथ लाया है--- 
साम्यवाद का, सहयोग का, सबके हिंत के लिए जाति या समाज की सेवा करने का 
सिद्धान्त । यह भारत के पुराने ब्राह्मपोचित सेवा के आदर्श से बहुत भिन्न नहीं है; 
लेकिन इसका अथे है तमाम जातियों, वर्गों और समूहों को ब्राह्मण बना देना (अवश्य 
ही धामिक अर्थ में नहीं ) और जाति-भेद को मिटा देना | हो सकता है कि जब 
भरत इस लिबास को पहनेगा, और वह जरूर पहनेगा, क्योंकि पुराना लिबास तो 
चिथडे-चिथड़े हो गया है, तो उसे उसमें इस तरह काट-छांट करनी पड़ेगी जिससे बह 
मौजूदा अवस्थायें और पुराने विचार दोनों का मेल साध सके । जिन जिचारों को वह 
अहण करे वे अवध्य ऐसे हो जाने चाहिएं जो उसकी भूमि के समरस हो जावें। 


हक 
बिटिश शासन का कथा चिट्ठा 


न्दुस्तान में ब्रिटिश शासन का इतिहास कैसा रहा हैं ? मुझे यह सुमव नहीं 

मालूम होता कि कोई भी हिन्दुस्तानी या अंग्रेज इस लम्बे इतिहास पर निष्पक्ष 
और निलिप्त रूप से विचार कर सकता हों। और यह सम्मव भी हो तो 
मनोवैज्ञानिक तथा अन्य सूक्ष्य घटनाओं को तौलना और जांचना तों और भी कठिन 
होगा । हमसे कहा जाता है कि क्िटिश शासन ने “भारतवर्ष को वह चीज़ दी है जो 
सदियों में भी उसे हासिल नहीं हुई--अर्थात्‌ ऐसी सरकार, जिसकी सत्ता इस उप- 
महाद्वीप के कोने-कोने में मानी जाती है; ” ' इसने क़ानून का राज्य और एक न्यायोचित 
तथा निषुणतापूर्ण शासन-व्यव॒स्था स्थापित की हैं; इसने हिन्दुस्तान को पालंमेण्टरी- 
शासन की कल्पना तथा व्यक्तिगत स्वतन्त्रता प्रदान की हे; और “ब्रिटिश भारत को 
एक संगठित एकछत्र राज्य में परिवर्तित करके भारतवासियों में परस्पर राजनेतिक 
एकता की भावना को जन्म दिया है”, और इस प्रकार राष्ट्रीयता के अंकुर का 
पोषण किया है । ' अंग्रेजों का यही दावा है और इसमें बहुत-कुछ सचाई भी हैं, 
हालाँकि न्‍्याययुक्‍्त शासन और व्यक्तिगत स्वातंत्रय बहुत वर्षों से नज़र नही 
आ रहे हैं। 

इस यूग का भारतीय सिहावल्ोकन अन्य कई बातों को महत्त्व देता है और उस 
आशिक तथा आध्यात्मिक क्षति का दिग्दशन कराता है जो विदेशी शासन के कारण 
हमको पहुँची है । दोनो के दृष्टिकोण में इतना अन्तर है कि कभी-कभी जिस बात 
की अंग्रेज लोग तारीफ़ करते है उसी बात की हिन्दुस्तानी लोग निन्‍्दा करते है । 
जैसा कि डॉक्टर आनन्द कुमारस्वामी ने लिखा है-- भारत में अंग्रेजी राज्य की एक 
सबसे ज्यादा विलक्षण बात यह रही हैँ कि हिन्दुस्तानियों को पहुँचाई जानेवाली 
बड़ी-से-बड़ी हानि भी बाहर से भलाई ही मालूम होती है ।” 

सच तो यह है कि पिछले सौ या कुछ ज्यादा बरतों में हिन्दुस्तान में जो परिवर्तन 
हुए है बे संसारव्यापी है, और वे पूर्व व पश्चिम के अधिकाश देशों में समान 
रूप से हुए हैं । पदिचिमी योरप में, और इसके बाद बाकी के देशों में भी, उद्योगवाद 
के विकास के परिणामस्वरूप सब जगह राष्ट्रीयता और सुदृढ़ एकछत्न राज्य-ससा का 

१. ये डसझरण भारतीय शझासम-छुघार सम्बन्धो-फ्वाइल्ट पार्लसेल्टरी कमिटी 
(१६३४) की रिपोर्ट से लिये गये हैं । 

उदय हुआ । अंग्रेज लोग इस बात का श्रेय ले सकते है कि उन्होंने पहली बार 
भारतवर्ष का परिचिम के साथ सम्बन्ध जोड़ा और उसे पश्चिमी उद्योगवाद तभा 
विज्ञान का एक हिस्सा प्रदान किया । परन्तु इतना कर चुकने पर वे इस देश के 
अधिकतर औद्योगिक विकास का गला घोंटते रहे, जबतक कि परिस्थिति ने इससे 
बाज़ आने के लिए उन्हें मजबूर नहीं कर दिया । हिन्दुस्तान तो पहले ही दो संस्कृतियों 
का सम्मिलन-क्षेत्र था; एक तो पद्चिचमी एशिया से आई हुई इस्लाम की संस्कृति और 
दूसरी स्वयं उसकी पूर्वी संस्कृति जो सुद्र-पूर्व तक फेल गई थी । ओर अब सुदृूर- 
पश्चिम से एक तीसरी और अधिक ज़ोरदार लहर आई, और भारतवर्ष भिन्न-भिन्न 
पुराने तथा नये विचारों का आकर्षण-केन्द्र तथा युद्धक्षेत्र बन गया । इसमें शक नहीं 
कि यह तीसरी लहर विजयी हो जाती और हिन्दुस्तान के बहुत-से पुराने सवालों को 
हल कर देती, लेकिन अंग्रेजों ने, जो खुद इस लहर को लाने में सहायक हुए थे, 
इसकी प्रगति को रोकने का प्रयत्न किया। उन्होंने हमारी औद्योगिक तरबक़ी 
को रोक दिया, और इस तरह हमारी राजनैतिक उन्नति में बाधा डाल दी, और 
जितनी असामगिक मांडलिकशाही या या दूसरी पुरानी रूढ़ियाँ उन्हें यहाँ मिली उन 
सबका उन्होंने पोषण किया । उन्होंने हमारे परिवर्तन-शील, और कुछ हृदतक प्रगति- 
शील, कानूनों और रिवाजों तक को भी जिस स्थिति में पाय। उसी स्थिति से जमा 
दिया ओर हमारे लिए उनकी जंजीरों से छुटकारा पाना मुश्किक कर दिया । हिन्दुस्तात 
में मध्यमवर्ग का उदय कोई इन लोगो की सदभावना या सहायता से नहीं हुआ । 
परन्तु रेल और उद्योगवाद के दूसरे उपकरणों का प्रचार करने के बाद वे पश्थिवत्तंन 
की गति को बंद नहीं कर सके; वे तो उसे केवल रोकने और धीमी करने में ही 
समर्थ हुए और इससे उन्हें स्पष्ट रूप से लाभ हुआ । 

“भारतीय शासन की श्ञाही इमारत इसी पुरता नींव पर खड़ी की गई हैं और 
बड़े भरोसे के साथ यह दावा किया जा सकता हैं कि १८५८ से, जबकि ईस्टइंडिया- 
कम्पनी के सारे प्रदेश पर सम्राट्‌ की हुकूमत मानी मई, आजतक हिन्दुस्तान की 
शिक्षा-संबन्धी और माली तरक्‍क़ी उससे कहीं ज्यादा हुई है जितनी अपने लम्बे और 
उतार-चढ़ाव के इतिहास के किसी भी काले में हासिल करना उसके लिए सम्भव था ।! 
लेकिन यह बात ऐसी नहीं मालम होती ज॑सी कि बताई गईं है और यह बार-बार कहा 
गया है कि अंग्रेज़ी राज्य का उदय होने से साक्षरता में तो दरअसल कमी आ गई है, 
केकिन यह कथन बिलकुल सच भी हो तो उसका मतलूब हैँ आधुनिक औद्योगिक युग 
की प्राचीन यूगों से तुछना करना । विज्ञान और उद्योगवाद के कारण दुनिया के करीब- 

१. ज्वाइन्ट पार्लमेस्डरी कमिटो १६३४ की रिपोर्ट । 

क़रीब सभो देझों में, पिछली सदी में, बड़ी मारी तालीमी और माली तरक्‍क़ी हुई है, 
और एसे किसी भी देश के बारे में यह यक्रीनन कहा जा सकता हैँ कि इस तरह की 
उन्नति “उससे कहीं ज्यादा हुई हैँ जितनी अपने लम्बे और उतार-चढ़ाब के इतिहास के 
किसी भी काल में हासिल करना उसके लिए सम्भव था ।”, हालांकि शायद उस देश 
का इसिहास भारत के इतिहास के मृक़ाबिले में पुराना न हो । अगर हम यह कहें कि 
इस तरह की औद्योगिक उन्नति हमको इस औद्योगिक थुग में ब्रिटिश शासन के न 
होने पर भी हासिल हो सकती थी, तो क्‍या यह फ़जूल का ही झगड़ा या ज़िद है? 
और सचमुच में अगर हम बहुत-से दूसरे देशों की हालत से अपनी हालत का मृक़ाबिला 
करें तो क्या हम यह कहने का साहस न करें कि इस प्रकार की उन्नति और भी ज्यादा 
होती ? क्योकि हमें अंग्रेजों के उस प्रयत्न से भी तो भिड़ना पड़ा है जो उन्होंने इस 
उन्नति का गला घोटने के लिए कियां। रेल, तार, टेलीफोन, बेतार के तार आदि 
अंग्रेज़ी राज्य की अच्छाई और भलाई की कसौटी नही माने जा सकते | ये वाञ्छनीय 
और आवश्यक थे, और चूंकि अग्रेज लोग संयोगवश इनको सबसे पहले लेकर आये, 
इसलिए हमे उनका शुक्रगुज्ञार होना चाहिए । लेकिन उद्योगवाद के ये चोबदार भी 
हमारे पास खास तौर पर ब्रिटिश राज्य को मजबूत करने के लिए लागे गये | ये तो 
नसें और नाड़िया थी जिनमें होकर राष्ट्र के खून को गदिश करनी चाहिए थी, जिससे 
व्यापार की तरक्की होती, पंदावार एक जगह से दूसरी जगह पहुँचाई जाती, और करोडों 
मनुष्यों को नई ज़िन्दगी और धन हासिल होता । यह सही है कि आखिरकार इस तरह 
का कोई-न-कोई नतीजा निकलता ही, लेकिन इन्हे जमाने और काम में लाने का 
मक़सद ही दूसरा था--साम्राज्य के पंजे को मज़बूत करना और अंग्रेजी माल को 
बाज़ार में खपाना-- जिसके पूरा करने में ये लोग कामयाब भी हो गये । में औद्योगी- 
करण और माल को दिसावर भेजने के नये-से-नये तरीक़ों के बिलकुर पक्ष में हूँ, लेकिन 
कभी-कभी, हिन्दुस्तान के मंदान में सफ़र करते हुए, मुझे यह जीवनदायी रेल भी लोहे 
के बन्धनों के समान मालूम पड़ी है, जो भारतवर्ष को जकड़े हुए और बन्दी बनाये 
हुए है। 

हिन्दुस्तान में अग्रेज़ो ने अपने शासन का आधार जिस कल्तना पर रबक्‍्खा है, वह्‌ 
बसी ही है जैसी कि एक पुलिस-राज्य की होती है । शासन का काम तो सिर्फ़ सरकार 
की रक्षा करना था और बाकी सब काम दूसरों पर थे। उसके सा्बंजनिक राजस्व 
का सम्बन्ध फ़ौजी खच, पुलिस, शासन-व्यवस्था ओर क्झ्ञें के ब्याज से था। 
नागरिकों की आर्थिक जरूरतों पर कोई ध्यान नहीं दिया जाता था और वे ब्रिटिश 
हितों पर कूर्बान कर दी जाती थीं। जनता की सांस्कृतिक और दूसरी आवश्य- 

कता, कुछ थोड़ी-सी को छोड़कर, बिलकुल बालाये ताक रखदी जाती थी | सार्वजनिक 
राजस्व की परिवत्तनशीर घारणायें, जिनके फलस्वरूप अन्य देशों में निःशुल्क और 
देशब्यापी शिक्षा, जनता के स्वास्थ्य की उन्नति, निर्धन और बद्धिहीन व्यक्तियों 
का पालन, श्रमजीवियों का बीमारी, बुढ़ापे तथा बेकारी के लिए बीमा, वगैरा जारी 
हुए, लगभग सरकार की कल्पना से बाहर की बाते थीं। वह इन खर्चीले कामों में 
नहीं पड़ सकती थी, क्योंकि उसकी कर-प्रणाली अत्यन्त प्रगतिबिरोधी थी, जिसके 
हारा कम आमदनीबालों से ज्यादा आमदनीवालों की बनिस्वत ज्यादा वसूल किया 
जाता था, और रक्षा और शासन के कामों पर उसका इतना अधिक खर्च था कि यह 
क़रीब-क़रीब सारी आमदनी को चूट कर जाता था। 

अग्रेज्ञी शासन की सबस मुख्य बात यह थी कि सिफ़ ऐसी ही बातों पर ध्यान 
दिथा जाय जिनसे कि मुल्क पर उनका राजनंतिक और आशिक क़छ्ज़ा मज़बूत हो । बाक़ी 
सब बातें गौण थी । अगर उन्होंने एक शक्तिशाली केन्द्रीय शासन-व्यवस्था और एक 
होशियार पुलिस-फोर्स की रचना कर डाली तो इस सफलता के लिए वे श्रेय ले सकते 
है, लेकिन भारतवासी इसके लिए अपने-आपको भाग्यशाली शायद ही कह सके । 
एकता चीज़ अच्छी है, छेकित पराधीनता की एकता कोई गर्व करने की वस्तु नहीं 
हैं । एक स्वेच्छाचारी शासन का बल ही जनता के ऊपर एक बड़ा भारी बोझ बन 
सकता हैँ; और पुलिस की शक्ति, अनेक दिशाओ में निस्सन्देह उपयोगी होते हुए भी, 
जिन लोगो की वह रक्षक मानी जाती हैं उन्हींके ख़िलाफ़ खड़ी की जा सकती है 
और बहुत बार की भी गई है । बढ्ुंच्ड रस ने आधुनिक सभ्यता की तुलना ग्रीस 
की प्राचीन सभ्यता से करते हुए हाल ही में लिखा है-- हमारी सभ्यता के मुक़ाबिले 
में ग्रेस की सभ्यता की खाली यही विचारणीय श्रेष्ठता थी कि उसकी पुलिस अयोग्य 
थी, जिसके कारण ज्यादातर भले आदमी अपने-आपको उसके चंगूल से बचा 
सकते थे ।' 

भारत में अग्रेज़ों के आधिपत्य से हमे अमन-चेन मिला है। हिन्दुस्तान को 
मुगरल-साम्राज्य के पतन के पीछे होनेवाली तकलीफो और कम्बस्तियों के बाद अमन-चैन 
की ज़रूरत भी थी इसमें शक नही । अमन-चैन एक बड़ी की मती चीज़ है जो किसीभी तरह 
की तरक्की के लिए ज़हूरी है, और जब वह हमको मिली लो हमने उसका स्वागत किया । 
लेकिन उसकी कीमत की भी एक ह॒द होनी चाहिए | अगर बहू किसी भी कीमत पर 
खरीदी जायगी तो उससे हमें जो शान्ति मिलेगी वह स्मशान-शान्ति होगी। और 
उसके ज़रिये हमें जो हिफ़ाजत मिलेगी बह होगी पिंजरे या जेखखाने की-सी हिफ़ाजल । या 
बह अमन ऐसे लोगों की बेकस मायूसी हो सकता है, जो अपनी बहुबूदी करने के क़ाबिल 

न रहे हो । विदेशी विजेता की ज़बरन कायम की हुई झ्ञान्ति में थे विश्वामप्रद और 
झान्तिदायक गुण मुश्किल से पाये जाते हैँ जो सच्ची शान्ति में होते है। युद्ध बड़ी भयंकर 
चीज़ है और इससे बचना चाहिए, लेकिन मनोवैज्ञानिक विलियम जेम्स के कथनानु- 
सार यह निस्सन्दैह कुछ गुणों को प्रोत्साहन देता है, जैसे एकनिष्ठा, मिलूकर 
रहने की शक्ति, दृढ़ता, बीरता, आत्मविश्वास, शिक्षा, मौलिकता, मितव्ययित्ता, 
शारीरिक स्वस्थता और पौरुष । इसी कारण जेम्स ने युद्ध का एक ऐसा नैतिक रूप 
तलाश करने की कोशिश की जो युद्ध की भयंकरता के बिना ही किसी जाति में 
ऊपर के इन गृणो को उत्तेजन दे। अगर उन्हें असहयोग और सविनय-भंग का ज्ञान 
दीता तो शायद उनको मनोबाडिछत वस्तु, अर्थात्‌ यूठ्ध का नंतिक और शान्तिमय 
सादुब्य मिल गया होता । ; 

इतिहास की अगर-मगर' और सम्भावनाओं पर विचार करना फ़जूल हैं । 
मेरा विश्वास है कि हिन्दुस्तान का विज्ञानशील और उद्योगवान योरप के सम्पर्क 
में आना अच्छा ही हुआ । विज्ञान पश्चिम की एक बड़ी भारी देन है और हिन्दुस्तान 
में इसकी कम्ती थी, इसके बिना उसको मृत्यु अवश्यम्भावी भी थी । लेकिन 
जिस तरह हमारा उससे सम्बन्ध स्थापित हुआ वह दुर्भाग्यपूर्ण था। मगर फिर 
भी, शायद सिर्फ ज़ोर-ज्ोर की लगातार टक्‍करे ही हमें गहरी नीद से जगा सकती। 
इस दृष्टि से प्रोटेस्टेन्ट, व्यक्तिवादी, ऐंग्लो-सेक्सन अग्रेज़ लोग इस काम के लिए उप- 
युक्त थे, क्योंकि अन्य पश्चिमी जातियों की बनिस्बत उनमें और हमारे मे बहुत ज्यादा 
फर्क था ओर वे हमें अधिक जोर की ठोकर लगा सकते थे । 

उन्होंने हमे राजनंतिक एकता दी, जो एक वाडछनीय वस्तु थी, पर 
हमारे अन्दर यह एकता होती या न होती तो भी भारतीय राष्द्रीयता त्तो बढ़ती है 
और इस प्रकार की एकता का तकाज़ा भी करती । आजकल अरब बहुत-सी मुख्तलिफ़ 
रियासतों में बंदा हुआ है, जो स्वतन्त्र, परतन्त्र, रक्षित इत्यादि हें। लेकिन उन सबमे 
एक अरबी राष्ट्रीयता की भावना दौड़ रही हैं। इसमे कोई शक नहीं कि अगर 
पदिचमी साम्प्राज्यवादी शक्तियों उसके मार्ग में बाधक न हों तो अरबी राष्ट्रीयता 
बहुत हद तक इस एकता को प्राप्त कर ले । लेकिन जैसा कि हिन्दुस्तान में किया जा 
रहा है, इन शक्तियों का इरादा यही रहता हैँ कि झगड़ाल भ्रवृत्तियों को प्रोत्साहन दिया 
जाय और अल्प-मत की समस्‍यायें पंदा कर दी जायें जिससे राष्ट्रीयला का जोश ठंडा 
पड़ जाय और कुछ अंश तक रुक जाय, तथा साम्माज्यवादी दाक्ति को बने रहने और 
निष्पक्ष पंच होने का दावा करने का बहाना मिल जाय । 

हिन्दुस्तान की राजनैतिक एकता गौण रूप से साम्राज्य की बढ़ोतरी के घ॒णाक्षर- 

न्याय से प्राप्त हुई है। बाद में जब यह एकता राष्ट्रीयला के साथ मिल गई और 
विदेशी राज्य को चुनौती देने लगी तो हमारे सामने फूट डाछने और फ़िरक्तेबंदी के 
जान-बूझकर बढ़ाये जाने के दृश्य आने रूगे और ये दोनों बातें हमारी भावी उन्नति 
के मार्ग में बड़े जबरदस्त रोड़े हे । क 

भग्रेज़ों को यहाँ आये हुए कितना रूम्बा अर्सा हो गया और उन्हे शक्तिशाली 
हुए भी पौने दो सौ वर्ष हो गये ! स्वेच्छाचारी शासकों की भांति वे मनचाही करने 
में स्व॒ृतन्त्र थे, और हिन्दुस्तान को अपनी मर्जी के मुताबिक ढालने का उनके पास 
काफ़ी सुन्दर मौक़ा था । इन वर्षो में संसार बिलकुल ही बदल गया है--इंग्लेण्ड,योरप, 
अमेरिका, जापान आदि सब बदल गये है । अठारहवी सदी के अटलाण्टिक महासागर 
के किनारे पर स्थित छोटे-मोटे अमेरिकन उपनिवेश आज मिलकर सबसे घनवान, सबसे 
शक्तिशाली और कला-विज्ञान में सबसे अधिक उन्नत राष्ट्र बन गये हें; जापान में थोड़े 
से ही समय में आइचयेंजनक परिवर्तन हो गया हैं; रूस का विशाल प्रदेश, जहाँ अभी 
कल तक हो ज्ञार के शासन का फ़ौलादी पंजा सब प्रकार की उच्नतियों का गला दबा 
रहा था, आज नवजीवन से परिप्लावित हो रहा हैं और हमारे सामने एक नई दुनिया 
खड़ी कर रहा है। हिन्दुस्तान में भी बड़े भारी परिवतंन हुए हैँ और यह देश उससे 
बहुत भिन्न हैं जो अठारह॒वी शताब्दी मे धा--रेलें, नहरे, कारखाने, स्कूल और 
कॉलेज, बड़े-बड़े सरकारी दफ्तर, आदि बन गये हैं । 

और फिर, बावजुद इत परिवत्तंनों के, आज हिन्दुस्तान की क्‍या हालत हूँ ? 
वह एक गुलाम देश है, जिसकी महान्‌ शक्ति पिजड़े में बन्द करदी गई है जो खुल- 
कर सांस लेने की भी हिम्मत नहीं कर सकता; जो दूर देश में रहनेवाले विदेशियों 
द्वारा शासित है; जिसके निवासी नितान्त निर्घन, थोड़ी उम्र में मरनेवाले और रोगों « 
तथा महामारियों से अपने-आपको बचाने में असमर्थ है; जहाँ अशिक्षा चारों ओर फंली 
हुई है, जहांके बहुत-से बड़े-बड़े प्रदेश हर तरह की सफ़ाई या चिकित्सा के साधनों से 
रहित है और जहाँ मध्यमवर्ग और जनता दोनों में बड़े भारी पैमाने पर बेकारी है । 
हमसे कहा जाता है कि स्वाधीनता, जनसत्तावाद, समाजवाद, वर्गेबाद, आदि अभ्यावहा- 
रिक आदक्षवादियों, सिद्धात्तवादियों और धोखेबाज़ों की पुकार हे; असली कसौटी तो 
सारी जनता की भलाई को समझना चाहिए । यह वास्तव में एक अत्यन्त महत्त्वपूर्ण 
कसौटी है; लेकिन इस कसौटी पर भी आज हिन्दुस्तान बहुत ही हलका उतरता है! 
हम अन्य देशों में होनेवाली बेकारी कम करने तथा कष्टों को दूर करने की बड़ी-भड़ी 
योजनाओं की बातें पढ़ते हे; लेकिन हमारे यहाँ के करोड़ों बेकारों और चारों ओर फेले 
हुए स्थायी घोर कष्टों को कौन पूछता हूँ ? हम दूसरे देशों की गह-योजनाओं के विषय 

में भी सुनते है; हमारे यहाँ के करोड़ो मनुष्यों के, जो कच्ची झोपड़ियों में रहते 
है था जिनके पास रहने तक को जगह नही, सकान कहाँ हैं ? क्या हमें दूसरे देशों 
को हालत से ईर्ष्या न होगी जहाँ शिक्षा, सफ़ाई, चिकित्सा-प्रबन्ध, सास्क्रतिक सुविधायें, 
और पैदावार बड़ी शीघ्यता से तरकक़ी कर रही है, जबकि हम लोग जहाँ थे वही खड़े 
हुए हैं या बड़ी दिक्कत के साथ जूँ की तरह रेग रहे है ? रूस ने बारह साल के थोड़े-से 
समय में ही आइचयेजनक प्रयत्नों से अपने विशाल देश की अशिक्षा का करीबं-क़रीब 
अन्त कर दिया है, और शिक्षा की ऐसी सुन्दर और नई-से-नई प्रणाली का विकास 
किया हैँ जो जनता के दावन से सम्पर्क रखती है। पिछड़े हुए टर्की ने अतातुर्क 
मुस्तफा कमाल के नेतृत्व में देश-व्यापी शिक्षा-प्रसार के मार्ग में बहुत लम्बा क़दम 
बढाया है । फासिस्ट इटली ने अपने जीवन के आरम्भ में ही जोरों से अशिक्षा पर 
आक्रमण किया । शिक्षा-सचिव जेन्टाइल ने आवाज़ उठाई कि “निरक्ष रता पर सामने से ! 
हेमला होना चाहिए । यह प्लेग का फोड़ा, जो हमारे राजनंतिक शरीर को सड़ा रहा ; 
है, गरम लोहे से दाग दिया जाना चाहिए ।” घर में बंठकर बातें करने में ये शब्द 
भले ही कटोर और भद्दे मालूम हों, लेकिन इनके द्वारा इस विचार की तह में रहने- 
वाली दृढ़ता और झक़ित प्रकट होती है । हम लोग अधिक विनम्र हैं और बहुत चिकने- 
चुपड़े वाक्यों का प्रयोग करते हैं । हम लोग खूब फुँक-फुककर कदम रखते हैँ और 
अपनी तमाम शक्तियों को कमीहनों और कमिटियों में बरबाद कर देते हे । 

हिन्दुस्तानियों पर यह दोषारोप किया जाता है कि वे बाते तो बहुत ज्यादा करते 
हैं पर काम जरा भी नहीं। यह आरोव ठोक भी हूँ । लेकिन क्‍या हम अग्रेज्ञों की 
एसी कमिटियो और कमीशनों की अथक क्षमता पर आशइचर्य प्रकट न करे जिनमें से 
हरेक, बड़े परिश्रम के बाद, एक विद्वत्तापूर्ण रिपोर्ट---''एवं महान्‌ सरकारी 
खरीता'--तैयार करता है, जो बाकायदा तारीफ़ किये जाने के बाद दाखिल-दफ्तर 
कर दी जाती है । और इस तरह से हमको आगे बढ़ने का, तरक्की का, भास तो 
होता है लेकिन हम रहते वही-क-वही है । मान भी रह जाता है और हमारे स्थापित 
स्वार्थ भी अछूत और सुरक्षित बने रहते हैँ । दूसरे देश यह सोचते हें कि किस तरह 
आगे बढ़े; हम रुकाबटों, अठकावों और सरक्षणों का विचार करते है कि कही ज़रूरत 
से ज्यादा तेज़ न चलने लगे । 

“शाही शान-शौक़त रिआया की गरीबी का नाप बन गई'--मुग़ल साम्राज्य के 
बारे में यह बात हमको (ज्वाइन्ट पालंमेण्टरी कमिटी १९३४ के द्वारा) बंतलूाई 
जाती है । यह बात ठीक है, लेकिन क्या हम उसी नाप को आज काम में नहीं छा 
सकते ? आज यह वाइसराय की शान-शौक़त और तडक-भड़कवाली नई दिल्ली और 

प्रान्तीय गवनंर और उनकी नुमायशी टीम-टाम आख़िर क्या है ? और इन सबके पीछे है 
हैरत में डालनेवाली हृ॒द दरजे को गरीबी । यह भिन्नता दिल को चोट पहुँचाती है और 
यह कल्पना करना कठिन हैँ कि कोमरू हृदय के लोग इसको किस तरह बरदाइत कर 
सकते है । तमाम शाही वेभववाली इस ऊँची दूकान के पीछे आज हिन्दुस्तान का एक 
बड़ा देन्यपूर्ण और शोकमय चित्र हूँ । जोड़-तोड़ मिलाकर और दिखावटी बातों से शाही 
शान-शौकत बढ़ादी गई है, लेकिन इसके पीछे निम्न मध्यमवर्ग के कम्बख्त लोग है, जो 
ज़माने की हालतो से पिसते ही चले जा रहे है | इनके पीछे श्रमजीबी लोग हैँ, जो 
पीस डालनेवालो ग्ररीबी में कम्बख्ती को ज़िन्दगी बसर कर रहे है और इनके बाद 
किसान लोग है जो हिन्दुस्तान का वह नमूना हे जिनकी किस्मत में “अनन्त अंधकार 
में रहना" ही लिखा हैं । 
“आह ! कितनी सदियों के भार स दबा हुआ वह झुका खड़ा हँ--- 
झुका हुआ है अपने फावड़े के सहारे १र, और देख रहा है जमीन की ओर , 
उसके चेहरे पर शून्यता का यह आलेखन तो देखों, 
और उसकी जजंरिन पीठ पर यह दुनिया भर का बोझ हूं । 
>८ > ९ भर 
यूगों की पीड़ाये झआक रही हे इस भयावने हड्डियों के पिजड में से । 
वह झुका है या यह महाकाल की दु.खान्त पीड़ा है, 
जगत की निर्मातृ शक्तियों के आगे मानवता रो रही है-- 
अपना दुःख सुना रही है इन हड्डियों के झरोखों से वह मानवता - 
ठगी हुई, लुटी हुई और अधिकार पद से उतारी हुई, 
उसका यह विरोध-रोदन भविष्यवाणी भी तो है । “' 
१. य उद्धरण अमरिका के कवि ई० सारखम की “॥0 90॥ ७7) (00 409'! 
नामक कक्ता से लिये गये हैं । मल अंग्रेज़ी कविता इस प्रकार हैः -- 
“]0जए8त 95४ एछं20६ एा ९७छ्आलञप्रापंट७ ॥७ )७४॥% 
एफ 5 ॥00 छापे बढ० ता पि० हवामाएते, 
प्‌ृपा6 6ग्रफ॒फ्राठ58 एणा छत 0 8 ६७०७, 
सैशत गा की5& बट), ची6 ऊफैपातेला ए्ा ा० #तान॑ंते 
>८ ८ ॥' )८ 
'फण्प्ष्टी) धाह वाएबते औइफ़ए जात ब्वींण॥ए बछ९४ |0०फ. 
बव96 8 धा8०पए बह था ७६ बल्कांगष्ठ ४६009, 
वकठ्पह्0 क्रां8 छत 8896 गप्ाए&770५ फवच पं, 
शु्रावकण्व, का्श्यतव बात वांधंगानन६०१, 
एिपं४४ क्ए06डां; 00 ॥#6 कुछएछ8 दी फ्रा80० धरा ७४ण]0, 
+. [7०8७५ थिह॥ 8 ॥४० ए7०फा86₹.” 

हिन्दुस्तान की सारी तकलीफों का दोष अंग्रेज्ञों के सिर मढ़ना ठीक नहीं होगा ! 
इसकी ज़िम्मेदारी तो हमको अपने ही कंधों पर लेनी पड़ेगी और उससे हम बच भी 
नहीं सकते; अपनी कमज्जोरी के अनिवायं परिणामों के लिए दूसरों को दोष देना अच्छा 
नही मालूम होता । एक हाकिमाना शासन-प्रणाली, खासकर एक विदेशी शासन- 
प्रणाली, ज़रूर गुलाम मनोवृत्ति को प्रोस्साहन देगी और रिआया के दृष्टिकोण और 
दृष्टि-क्षेत्र को सीमित रखने का प्रयत्न करेगी । उसे तो नवयुवकों की सबसे सुन्दर 
प्रवत्तियों---उद्योग, जोखिम उठाने की भावना, मौलिकता, बल-वीय--को पीस डालना 
और जी चुराना, लकीर के फ़कीर बने रहता और अफसरों की क़दमबोसी और 
चापलूसी करने की इच्छा आदि को प्रोत्साहन देना ही अभाष्ट है। इस प्रकार की 
प्रणाली से सच्ची सेवा-बृत्ति, सावंजनिक सेवा या आदशे की लगन, उत्पन्न नहीं 
होती; यह तो ऐसे छोगों को छॉट छेती है जिनपें सेवा के भाव बहुत कम हों और 
जिनका एकमात्र उद्देश्य मौज से ज़िन्दगी बसर करना हो । हम देखते है कि हिन्दुस्तान 
में अग्रेज लोग कैसे व्यक्तियों को अपनी ओर आकर्षित करते हैं ! इनमे से कुछ तो 
कुशाग्रबुद्धि और अच्छा काम करने लायक होते है । ये लोग दूसरी जगह मौक़ा न मिलने 
के कारण सरकारी या नीम-सरकारी नौकरियों में पड़कर धीरे-धीर नरम हो 
जाते हे और उमर बड़ी मशीन के पुर्जे मात्र बन जाते हे; उनके दिमाग काम के सुश्त 
हें में कैद हो जाते हे । वे नौकरशाही के गुण--'क्लककी करने का खूब अच्छा ज्ञान 
और दफ्तर चलाने का कोशल''---प्राप्त कर लेते हे । साव॑जनिक सेवा मे ज्यादा-से-ज्यादा 
उनकी मौखिक भक्तित होती है । उबलता हुआ जोश वहाँ न तो होता हैं और न हो 
सकता है । विदेशी सरकार के राज्य में यह सम्भव ही नही है । 
छेकिन इनके अलावा, छोटे-मोटे अफसरों मं भी अधिकतर किसी तारीफ़ के 
काबिल नही होते । क्योकि उन्होंने तो सिर्फ अपने बड़े अफसरों की कदमबोसी करना 
और अपने मातहतो को डाटना ही सीखा है । इसमें उनका कुसूर नही है । रह शिक्षा तो 
उन्हें शासन-प्रणाली से मिलती है । अगर चापलूसी और रिश्तेदारों के साथ रिआयत 
फूलती-फलती है, जंसा कि अक्सर होता है, तो इसमें ताज्जुब ही क्‍या है ” नौकरी में 
उनका कोई आदर्श नही रहता; उनके पीछे तो बेकारी और *उसके परिणामस्वरूप 
भूखों मरने के डर का भूत लगा रहता हैं, और उनकी खास नीयत यह रहती है कि 
अपनी नौकरी से चिपके रहे और अपने रिश्तेदारों और दोस्तों के लिए और दूसरी 
नौकरियाँ प्राप्त करें। जहाँ भेदिया, और सबसे ज्यादा घुणित जीव मुखबिर, 
हमेशा पीछे-पीछे लगे फिरते रहते हे, वहाँ लोगों में अधिक वाजञ्छनीय गुणों की वृद्धि 
होना कठिन है । 

हाल की घटनाओ ने तो भावुक और सार्वजनिक सेवा के भावोवाले 
व्यक्तियों के लिए सरकारी नौकरी में घुसना और भी मुश्किल कर दिया है । सरकार 
तो उनको चाहती नहीं और वे उससे उस समय तक घनिष्ठ सम्बन्ध रखना नही चाहते 
जबतक कि वे आथिक परिस्थिति से मजबूर न हो जाये । 

लेकिन, जँंसा कि सारी दुनिया जानती है, साम्राज्य का भार गोरों पर है, कालछो 
पर नही । साम्राज्य की परम्परा जारी रखने के लिए तरह-तरह की शाही नौकरियाँ 
और उनके विश्येष अधिकारों को सुरक्षित रखने के लिए संरक्षणों की हमारे यहाँ 
भरमार है, ओर कहा जाता है किये सब ह॑ हिन्दुस्तान के ही हित के लिए । यह 
ताज्जुब की बात हैँ कि हिन्दुस्तान का हित किस तरह से इन ऊँची नौकरियों के स्पष्ट 
हितों और उन्नति के साथ बँधा हुआ है । हमसे कहा जाता हैं कि अगर भारतीय 
सिविल सर्विस का कोई अधिकार या कोई ऊँचा ओहदा छीन लिया गया तो उसका 
नतीजा बदइन्तज़ामी और रिश्वतखोरी आदि होगा । अगर भारतीय मडिकल सविस 
की रिज़र्व की हुई नौंकरियाँ कम करदी गई तो यह बात “हिन्दुस्तान की तन्दुरुस्‍्ती के 
लिए खतरनाक'' हो जाती हैं ! और हॉ, अगर फौजो मे अग्रेजो की संख्या को हाथ 
लगाया गया तो दुनियाभर के भयंकर खतरे हमारे सामने आ जाते हू । 

मेरा खयाल है कि इस बात में कुछ सचाई हैँ कि अगर ऊँचे अफसर यकायक 
चले गये और अपने महकमो की मातहतो के भरोसे छोड गये तो इन्तजाम में कमी 
ज़रूर आयगी। लेकिन यह तो इसलिए होगा कि सारी प्रणाली ही इस तरह की बनाई 
गई है, और मातहत लोग किसी हालत में भी कोई बहुत छायक नहीं हे, न उनके 
कन्धों पर कभी ज़िम्मेदारी का बोझ डाला गया हैं । मुझे विश्वास होता है कि हिन्दुस्तान 
में अच्छी सामग्री बहुतायत से पड़ी हुई है और वह थोड़े ही समय में मिल भी सकती 
है, बशर्तें कि ठीक-ठीक उपाय काम में लाये जायें। लेकिन इसका अर्थ हैं हमारे शासन 
और समाज-सम्बन्धी दृष्टिकोण में आमूल परिवत्तंन, जिसका अथे है एक नई 
राज्य-व्यवस्था । 

अभी तो हमस यही कहा जूता है कि शासन-विधान में चाहे जो परिवतेन 
हमारे सामने आवें, हमारी देखरेख करनेवाला और हमें आश्रय देनेवाला बड़ी-बड़ी 
नौकरियों का मज़बूत ढाचा ज्यों-का-त्यो बना रहेगा | सरकारी मन्दिर के गूृढ़तम 
रहस्यो को जानने और दूसरों को उनका अधिकारी बनानेवाले ये पण्डे लोग उसकी 
रक्षा करेगे और अनधिकारी लोगों को उस पबित्र प्रांगण में न घुसने देगे । क्रम-क्रम 
से जैसे-जैसे हम अपनेको उसके योग्य बनाते जायँगे, वैसे-बैसे वे एक के बाद दूसरे परदे 
को हमारे सामने से उठाते जायेंगे, और इस तरह अन्त में किसी सुदूर भविष्य 

में अन्तर्कपाट छुलेंगे और हमारी आशइचयेभरी तथा श्रद्धायुक्त आँखों के सामने वह 
पवित्रतम देवमूति खड़ी दिखाई देगी । 

इन शाही नौकरियों में सबसे ऊँचा स्थान भारती4व सिविल सर्विस का है और 
हिन्दुस्तान की सरकार के ठीक-ठीक चलते रहने की शाबाशी या लानत ज्यादातर 
इसीको मिलनी चाहिए! हमको अक्सर इस सविस के अनेक गूण बतलायें जाते हें । 
साम्राज्य की योजना में इसका महत्त्व एक सिद्धान्त-सा बन गया है। हिन्दुस्तान 
में इसकी सर्वमान्य अधिकारपूर्ण स्थिति और उससे उत्पन्न स्वेच्छाचारिता और 
पर्य्याप्त परिमाण में मिलनेवाली तारीफ और वाहवाही, यह सब किसी भी व्यक्ति या 
समुदाय के दिमाग़ को स्थिर रखने के लिए बहुत अच्छी चीज़ें नही हो सकतीं । इस 
सर्विस के लिए प्रशंसा के भाव रखते हुए भी मुझे संकोच के साथ स्वीकार करना 
पड़ता है कि व्यक्तिगत और सामूहिक दोनों ही तरह यह पुरानी लेकिन कुछ-कुछ 
नवीन बीमारी --उन्माद---क्री विलक्षण रूप से शिक्रार हो सकती हैं। 

इण्डियन सिविल सर्विस की अच्छाइयों से इन्क/र करना फजूल है, क्योकि हमे 
इनको मूलने ही नहीं दिया जाता । लेकिन इस सवविस के बारे में इतनी निरर्थंक बातें 
कही गई और कही जाती है कि मुझे कभी-कभी लगता है कि उसकी थोड़ी-सी 
क़लई खोल देना भी हितकर होगा। अमेरिकन अभथंशाास्त्री वेबलेन ने विशेष अधिकार- 
प्राप्त वर्गों को सुरक्षित वर्ग) कहा है। मेरे खयाल से, इण्डियन सिविरू सविस और 
दूसरी शाही नौकरियों को भी सुरक्षित नौकरियाँ' कहना उतना ही युक्ति-युक्त 
होगा। यह एक बड़ी महँगी ऐयाशी है । 

मेजर डी० ग्रहम पोल ने, जो पहले ब्रिटिश पार्लंमेण्ट के लेबर मेम्बर रह चुके हे 
और हिन्दुस्तान के मामलो में बहुत दिलचस्पी लेते हे, कुछ दिन हुए, “माडने रिव्यू' 
में एक लेख लिखा था, जिसमें उन्होने बताया था कि “अभीतक इस बात पर किसीने 
आपत्ति नहीं की कि इण्डियन सिविल संविस एक बहुत योग्य और होशियार 
कारगर चीज है । चूंकि इस प्रकार की बातें इंग्लैण्ड में अक्सर कही जाती हे और उन- 
पर विश्वास किया जाता है, इसलिए इसकी परीक्षा करना लाभकर होगा । ऐसे पक्के 
और निरचयात्मक बयान देना, जो सहज ही में कार्ट जा सकें, हमेशा खतरनाक होता 
हैं और मेजर ग्रेहम पोल की यह कल्पना बिलकुल ग़लत हैं कि इस बात पर कभी किसी- 
ने ऐतराज़ नहीं किया । इसको तो बारबार चुनौती दी गई हैँ और ठीक नहीं माना 
गया है, और काफ़ी अर्सा हुआ जब श्री गोपालकृष्ण गोखले तक ने इण्डियन सिविल सधिस 
के बारे में बहुत-सी कडुवी बातें कही थी। औसत दर्ज का हिन्दुस्तानी--बवह काँग्रेसमेन 
हो या न हो--मेजर ग्रैहम पोल से इस विषय पर निश्चम हो कदापि सहमत नहीं हो 

सकता । फिर भी यह सम्भव है कि दोनों कुछ अंश तक ठीक हों और भिन्न-भिन्न 
गुणों को महेनजर रखकर सोचते हों। आखिर योग्यता और होशियारी का पैमाना 
क्या है ? अगर यह योग्यता और होशियारी हिन्दुस्तान में ब्रिटिश राज्य को 
मज़बूत बनाये रखने और देश को चूसने में उसे सहायता देने की दृष्टि से नापी जाय, 
तो इण्डियन सिविल सर्विस ज़रूर बहुत अच्छा काम करने का दावा कर सकती है । 
लेकिन अगर भारतीय जनता की भलाई की कसौटी पर रखकर देखा जाय, तो कहना 
होगा कि ये लोग बुरी तरह से नाकामयाब हुए हैं, और इनकी नाकामयाबी तब और 
भी ज्यादा जाहिर हो जाती हैं जबकि हम उस बड़े भारी अन्तर को देखते हें जो 
आमदनी और रहन-सहन के ढंग के लिहाज़ से इनको उस जनता से अलग कर देता हैं 
जिसकी सेवा करना इनका फज्ज हैं और दरअसल जिसके पास से इनकी इतनी 
लम्बी-चौड़ी तनख्वाह आदि निकलती हैं । 

यह बिलकुल ठीक है कि आम तौर पर इस सर्विस ने अपना एक ख़ास स्टैण्डर्ड 
बना लिया है, हालाँकि वह स्ट॑ण्डड लाज़मी तौर पर बहुत नीचे दर्जे का रहा है। 
कभी-कभी इसमें से असाधारण व्यक्ति भी निकले है । ऐसी किसी सर्विस से ज्यादा 
उम्मीद भी नहीं की जा सकती | इसके अन्दर लाजिमी तौर पर अन्दर से अपनी अच्छा - 
इयों और बुराइयो को लिये हुए इग्लेड के पब्लिक स्कलो की भावना भरी हुई थी 
( हालाँकि इडियन सित्रिल सविस के बहुत-से अफसर इन पब्लिक स्कूलों में पढ़े हुए 
नहीं है ) । हालाँकि यह एक अच्छा स्टैण्डड बनाये रही, फिर भी इसने अपनी 
लीक छोड़ना कभी पसन्द नहीं किया, और व्यक्तिगत रूप से इसके मेम्बरों के खास 
गुण रोजमर्रा के नीरस काम-काजों में, और कुछ इस डर में कि कही दूसरों से भिन्न 
न नज़र आने लगें, विलीन हो गये । इसमें बहुत-से उत्साही छोग भी थे, और बहुत- 
से ऐसे भी थे जिनमे सेवा के भाव थे, लेकिन वह सेवा सबसे पहले साम्राज्य की थी 
और हिन्दुस्तान तो गिरते-पड़ते कही दूसरे नम्बर में आता था । जिस तरह की तालीम 
उन्हें मिली थी और जैसी उनकी परिस्थिति थी उसके अनुसार तो वे सिर्फ ऐसा ही 
कर सकते थे । चूँकि इनकी तादाद कम थी और वे एक विदेशी और अक्सर बे-मेल 
वातावरण से घिरे रहते थे, इसलिए वे अपने ही में रमे रहते और अपना एक 
खास स्टैण्डर्ड बनाये रखते थे । जाति और पद की प्रतिष्ठा का यही तकाज़ा था। 
और चूँकि उनको मनमानी करने के खूब अधिकार थे, इसलिए वे आलोचना से नाराज़ 
होते थे और उसे बड़ा भारी पाप समझते थे । वे दिन-पर-दिन असहिष्णु तथा स्कूल- 
मास्टर की मनोवृत्तिवाले होते जाते थे, और ग्रेर-जिम्मेदार राज्य-शासकों के 
बहुत-से दुर्गुण अपने अन्दर भरते जाते थे। वे अपने ही में संतुष्ट रहते और किसी 

दूसरे की कुछ दरकार नहीं समझते थे । उनके दिमाग्र संकीर्णं और घड़ें-घड़ाये थे, 
जो परिवतंनशीरू संसार में भी अपरिवर्तित रहते तथा प्रगतिशील बातावरण 
के बिलकुल अनुपयुक्त थे । जब उनसे अधिक योग्य और स्थिति को अच्छी तरह 
समझनेवाले हिन्दुस्तान को समस्या को हल करने की कोशिश करते, तो वे लोग 
नाराज़ द्वोते, उन्हे खरीखोटी सुनाते, उनको दबाते और उनके मार्ग में सब तरह 
के रोड़े अटकाते। जब युरोवीय महायुद्ध के बाद होनेवाले परिवत्ततों ने गतिशील 
परिस्थिति उत्पन्न कर दी, तो ये लोग एकदम बौखला गये और अपने आपको उसके 
अनुकूल न बता सके । उनकी परिभित और सकीणं शिक्षा ने उन्हें ऐसी संकटापन्न और 
नवीन परिस्थितियों के योग्य नहीं बनाया था । लम्बे अर्से तक गैर-ज़िम्मेदारी के साथ 
काम करते-करते वे बिगड़ चुके थे । समुदाय-रूप से तो उनको क़रीब-क़रीब बिलकुल 
निरंकुश प्रभुता मिली हुई थी, जिसपर सिर्फ सिद्धान्त-रूप से ब्रिटिश पालेमेण्ट का 
नियन्त्रण था । लाई एक्टन ने लिखा है--- प्रभुता हमें बिगाड़ देती है, और पूर्ण प्रभुता 
तो पूर्णरूप से बिगाड़ देती है।" 

मामूली तौर से, ये लोग अपने परिमित दायरे में विश्वासपात्र अफसर होते थे, 
जो अपना रोजमर्रा का काम काफी होशियारी के साथ करते, लेकिन उसमें प्रवीणता 
नहीं होती थी ( उनकी तो तालीम ही ऐसी होती थी कि कोई बिलकुल 
अचानक हो जानेवाली घटना उन्हे घबरा देती थी। हालाँकि उनका आत्म-विश्वास, 
उनकी क़ायदे के साथ काम करने की आदतें और उनका आपसी भ्रातृ-भाव, उनको 
तात्कालिक कठिनाइयों पर विजय पाने में सहायता देते थे। मंसेपोर्टमिया में की हुई 
मशहूर गड़बड़ ने भारतीय त्रिटिश सरकार की अयोग्यता और जड़ता का भंडा-फोड़ कर 
दिया था, लेकिन ऐसी बहुत-सी गड़बड़ें ज़ाहिर ही नहीं होने पाती है । सविनय-भंग से जो 
प्रतिक्रिप इनपर हुई वह भी भोंडी थी । गोली चलाने और छाठी मारने से थोड़ी देर 
के लिए दुश्मनों से छुटकारा भले ही मिल जाय, लेकिन इससे कोई मसला हल नहीं 
होता । और उच्चता की जिस भावना की रक्षा करने के लिए यह काम किया जाता है 
उसीकी जड़ पर इससे कुठाराधात होता है । अगर उन्होंने एक बढ़नेवाले और तेज़-तर्रार 
राष्ट्रीय आन्दोलन का मृकाबिला करने के लिए हिसा का सहारा लिया तो इसमें कोई 
ताज्जुब की बात नहीं थी, यह तो अनिवायें ही था, क्योंकि साम्राज्यों का आधार 
हिंसा ही हैं और विरोध का मुकाबिला करने के लिए उन्हें दूसरा तरीका ही नहीं 
सिखाया गया था | लेकिन अतिशय और अनावहयक रूप से हिसा का प्रयोग किया 
जाना ही इस बात का सबूत था कि स्थिति पर उनका बिलकुल क़ाबू नहीं रहा था, 
और उनमें वह आत्म-संयम और निग्रह नहीं रह गया था जो साधारण अवस्थाओं में 

उनमें रहता था। अक्सर उनके हाथ-पैर फूल जाते थे और उनके सावेजनिक वक्तब्यों 
में भी फ़्जूल बकवास-सी नज़र आती थी। मामूली तौर पर रहनेवाला गहरा 
बिश्वास जाता रहा था । खतरा बड़ी बेरहमी से हम सबकी पोल खोल देता है और 
हमारी अन्दरूनी कमज़ोरियो का भंडा-फोड कर देता है । सविनय भंग एक ऐसा ही 
खतरा और ऐसी ही परीक्षा थी, और लड़नेवाले दोनो दलों-- काँग्रेस या सरकार-- में 
से कोई भी इस परीक्षा में पूरा नहीं उतरा । मि० लाइड जा कहते हें कि ख़तरे के 
समय में ऊँचे दर्ज की दिमागी ताकत रखनेवाले पुरुष और स्त्रियों की संख्या बहुत कम 
मिलती है, और “बाकी लोगो की खतरे में कोई गिनती नही । छोटी-छोटी पहाड़ियाँ, 
जो सूखे मौसम में उभरी हुई-सी दिखाई पड़ती है, जोर की बाढ़ में फ़ौरन इब जाती 
हैं, जबकि सिर्फ सबसे ऊँची चोटियाँ ही पानी की सतह के ऊपर नजर आती है ।" 

जो कुछ भी हुआ, उसके लिए इडियन सिविल सर्विस के छोग दिल और दिमाग 
से तैयार न थे । उनमें से बहुतों की आरम्भिक शिक्षा पुराने शाद्वी ज़माने की थी, 
जिसकी वजह से उनमे कुछ संस्कृति और आकषंण बना हुआ था । यह तो पुरानी 
दुनिया का रुख़ था, जो विक्टोरियन युग के उपयुक्त था, लेकिन आधुनिक अवस्थाओं 
में जिसके लिए कोई स्थान न था । वे लोग अपने संकुचित और गूकर के समान 
ऐंग्लो-इंडिया' संसार में निवास करते थे जो न इग्लेण्ड था और न हिन्दुस्तान ! 
तात्कालिक समाज में जो शक्तियाँ काम कर रही थी उनकी कदर वे कर ही नही 
सकते थे । भारतीय जनता के अभिभावक और ट्रस्टी होने की अपनी मजेदार धारणा 
के बावजूद वे इसके बारे में कुछ नही जानते थे, और नये उम्रमतवादी मध्यमवर्ग 
के बारे में तो इससे भी कम जानते थे । वे हिन्दुस्तानियों की योग्यता का अन्दाज़ा 
उन चापलूसों और नौकरी के उम्मीदवारों से करते थे जो उनको घेरे रहते थे, और 
बाकी लोगों को वे आन्दोलनकारी और धोखेबाज़ कहकर उड़ा देते थे । लड़ाई के 
बाद होनेवाले संसार-व्यापी और खासकर आर्थिक क्षेत्र के परिवतंनों का उन्हें बहुत 
थोड़ा ज्ञान था और वे ऐसी गहरी लीक में फेस गये थे कि परिवर्तनशील परिस्थितियों 
के अनुकूल अपनेको बना नहीं सकते थे | वे इस बात को महसूस नहीं करते थे कि 
जिस श्रेणी के वे प्रतिनिधि थे वह मौजूदा हालतों में पुरानी पड़ चुकी थी, और यह 
कि वे समुदाय-रूप से धीरे-धीरे उस जाति के निकट पहुँच रहे थे जिसका वर्णन 
टी० एस० इलियट ने अपने दि हॉलो मैन' में किया है । 

लेकिन इतने पर भी यह वर्ग जबतक ब्रिटिश साम्राज्यवाद है तबतक कायम 
रहेगा और यह अमीतक काफ़ी शक्तिशाली है और अब भी उसमें योग्य और कुशरू 
नेता हैं। भारत में अंग्रेजी-राज्य एक सड़ते हुए दाँत के समान है जो अभीतक 


ब्रिटिश शासन का कच्चा चिद्ठा ३ 


मज़बूती से जमा हुआ है। वह दर्द करता है, लेकिन आसानी से निकाला नहीं जा 
सकता । यह दर्द सम्भवत: जारी रहेगा और बढ़ता भी रहेगा, जबतक कि दाँत निकाला 
न जाय था खुद गिर न पड़े । 

पब्लिक स्कूलवालों के दिन इग्लैण्ड में भी पूरे हो गये और अब उनकी वैसी 
प्रतिष्ठा नही है जैसी पहले थी, हालाँकि सार्वजनिक मामलों में वे अब भी प्रमुख 
है । हिन्दुस्तान में तो यह और भी ज्यादा गैरमौजू है और उग्र राष्ट्रीयता के साथ 
न तो उसका मेल बैठ सकता हैँ और न उसके साथ सहयोग ही हो सकता है; सामा- 
जिक परिवर्तन के लिए कोशिश करनेवालों का साथ देना तो बहुत दूर की बात हैँ। 

इण्डियत सिविल संविस में अनेक बढ़िया आदमी भी है, अंग्रेज भी और 
हिन्दुस्तानी भी, लेकिन जबतक मौजूदा शासन-प्रणाली कायम है तबतक उनकी 
प्रवीणता ऐसे उद्देश्यों के पूरा करने में खर्च होती रहेगी जिनसे हिन्दुस्तानियों को कुछ 
फायदा नही है । सबिस के कुछ हिन्दुस्तानी अफसर इस पब्लिक स्कूल की भावना के 
इतने गुलाम है कि वे अपनेको सम्राट से भी ज्यादा शाही समझते है । मुझे याद है कि 
मेरी मुलाकात सिविल संविस के एक ऐसे नौजवान अफ़सर से हुई थी जो अपने लिए 
बडी ऊँची राय रखता था लेकिन जिससे दुर्भाग्यवश में सहमत नहीं हो सकता था । 
उसने मेरे सामने अपती सर्विस के बहुत-से गुण गायें और अन्त में ब्रिटिश साम्राज्य के 
पक्ष में यह लाजवाब दलील पेश की कि क्या यह रोमन साम्राज्य और चंगेज़खां तथा 
तैमूर के साम्राज्यों से बेहतर नही है ? 

इण्डियत सिविल सविसवालो की मुख्य भावना यह है कि वे अपना फर्ज बड़ी 
होशियारी के साथ अदा करते है, और इसलिए वे अपने दावों पर जोर दे सकते हे, 
और उनके दाबे भी बहुत-से और तरह-तरह के है । अगर हिन्दुस्तान गरीब है तो यह 
कुसूर उसके सामाजिक रीति-रिवाजों का, महाजनों और रुपया उधार देनेवालों का, . 
और सबसे ज्यादा उसकी बड़ी भारी आबादी का है; लेकिन सबसे बडी बनिया' ब्रिटिश 
सरकार को आसानी से भुला दिया जाता है। और इस आबादी के बारे में वे क्या 
करना चाहते है यह में नही जानता, क्योकि अकालो, महामारियों और आम तौर 
पर बड़ी तादाद में मौतों से बहुत-कुछ मदद मिलने पर भी यहाँ की आबादी अभी- 
तक बहुत ज्यादा हैं। संतति-निग्रह की सलाह दी जाती है, और में तो यद्यपि 
बिलकुल इसके पक्ष में हूँ कि संतति-निग्नह के ज्ञान और तरीकों का प्रचार किया 
जाय । लेकिन खुद इन तरीकों का प्रयोग ही जनता के रहन-सहन का एक काफी ऊँचा 
ढंग, कुछ हृदतक मामूली शिक्षा और सारे देश में असंख्य चिकित्सालयों की 
आवध्यकता रखता है | मौजूदा हालत में संतति-निग्रह के तरीके साधारण जनता की 

पहुँच से बिलकुल बाहर है । मध्यम वर्ग के लोग इनसे फायदे उठा सकते हैं और में 
समझता हूं कि वे लोग अधिकाधिक परिमाण में ऐसा कर भी रहे हैं । 

लेकिन ज़रूरत से ज्यादा जन-संख्या-सम्बन्धी यह दलील और भी गौर किये जाने 
के काबिल है । आज सारी दुनिया में सवाल यह नहीं है कि खाने की या दूसरी ज़रूरी 
चीज़ों की कमी है, बल्कि दरअसल कमी है खानेवालों की, था दूसरे शब्दों में, कमी 
है उन लोगों के लिए खाना वग़रा खरीदने की शक्ति की किजों भूखों मर 
रहे है। अकेले हिन्दुस्तान को भी खाने की कोई कमी नही है, हालाँकि आबादी 
बढ़ गई है, खाने का सामान भी बढ गया है, और आबादी के मुकाबिले में ज्यादा 
मिक्रदार में बढ़ सकता है। फिर हिन्दुस्तान की आबादी की बढ़ोतरी का जिस क़दर 
ढिढोरा पीटा जाता हूँ उसकी गति ( सिवाय पिछले दस वर्षों के ) ज्यादातर 
पश्चिमी देशों से बहुत नीची है । यह सच है कि भविष्य में यह फर्क बढ़ता जायगा, 
क्योंकि पश्चिमी देशों में आबादी की बढ़ोतरी को कम करने या रोक तक देने के लिए 
तरह-तरह की शक्तियाँ काम कर रही है । लेकिन हिन्दुस्तान में भी सीमित करनेवाले 
कारण शायद जल्दी ही आबादी की बढोतरी को रोक देंगे । 

जब कभी भारत स्वतन्त्र होगा और कभी इस स्थिति में होगा कि वह अपनेको 
जिस तरह बनाना चाहे बना सके तो इस काम के लिए उसे ज़रूर अपने सबसे 
अच्छे पुत्रों और पुृत्रियों की आवश्यकता होगी। ऊँचे दर्ज के मनृष्य हमेशा बड़ी 
मुश्किल से मिलते हे और हिन्दुस्तान में तो मिलना और भी मुहिकिल हैँ, क्योकि 
हमें ब्रिटिश राज्य में उन्नति करने का मौका ही नहीं मिला । हमें सावंजनिक कार्यों के 
अनेक विभागों में विदेशी विशेषज्ञों की सहायता की आवश्यकता होगी, खासकर एसे 
कामों के लिए, जिनमें ख़ास तौर पर औद्योगिक और व॑ज्ञानिक ज्ञान की ज़रूरत हो | 
जो लोग इंडियन सिविल सबिस या दूसरी श्ञाही नौकरियों में रह चूके है उनमे 
बहुत-से ऐसे हिन्दुस्तानी और विदेशी होंगे जिनकी ज़रूरत नई व्यवस्था के लिए होगी 
और उनका स्वागत किया जायगा । लेकिन एक बात का तो मुझे पूरा यकीन है कि 
जबतक हमारे राज्य-शासन और सावंजनिक नौकरियों में सिविल सविस की भावना 
समाई रहेगी तबतक हिन्दुस्तान में किसी नई व्यवस्था की रचना नही की जा सकती । 
यह शासन-मनोवृत्ति साम्राज्यवाद की पोषक हैं और स्वतन्त्रता और यह दोनों साथ- 
साथ नही रह सकतीं । या तो यह स्वतन्त्रता को पीस डालने में सफल होगी, या स्वयं 
उखाड़ फंकी जायगी | सिर्फ एक तरह की राज्य-प्रणाली में इसकी दाल गल सकती 
है, और वह है फ़ासिस्ट प्रणाली । इसलिए मुझे यह निहायत ज़रूरी मालूम देता है कि, 
पेह्तर इसके कि हम नई व्यवस्था का कोई असली काम शुरू करें, सिविल सधिस और 

इस तरह की दूसरी शाही सर्विसों का खात्मा हो जाना चाहिए । इन सर्विसों के अछूग- 
अलग व्यक्ति, अगर वे नई नोकरी के लिए राजी हों और योग्य हों, खुशी के साथ 
आवें, लेकिन सिर्फ़ नई शर्तों पर । यह तो कल्पना ही नहीं की जा सकती कि उनको 
वही फ़जूल की मोटी-मोटी तनख्वाहें और भत्ते मिलेगे जो आज उन्हें दिये जा रहे है । 
नवीन हिन्दुस्तान को ऐसे सच्चे और योग्य कार्यकर्त्ताओं की सेवायें चाहिएँ जिन्हें 
उस हित में हादिक विश्वास हो जिसके लिए वे कार्य कर रहे हों, जो सफलता प्राप्त 
करने पर तुले हों, और जो बड़ी-बड़ी तनख्वाहों के लोभ से नही, बल्कि सेवा-जनित 
आनन्द और गौरव के लिए काम करते हों । रुपया मिलने की नीयत को घटाकर 
कम-से-कम कर देना चाहिए । विदेशी सहायकों की बहुत ज्यादा ज़रूरत पड़ेगी, लेकिन 
मेरे खयाल से ऐसे राज-काज चलानेवालों की जरूरत सबसे कम होगी जिनको 
औद्योगिक ज्ञान न हो । ऐसे आदमियो का तो हिन्दुस्तान में कुछ अभाव न होगा । 

में पहले लिख चुका हूँ कि भारत के नरम दलवालो और उनके समान अन्य 
दलवालों ने किस प्रकार भारत के शासन के वियय में अग्रेज्ञी विचांर-सरणि को 
स्वीकार कर लिया है। सविसो के सम्बन्ध में तो यह बात और भी साफ जाहिर हो 
जाती है, क्योंकि उनकी पुकार भारतीयकरण' के लिए है, सविसों के रूप और भावना 
और राज्य-व्यवस्था की रचना मे आमूल परिवर्तन के लिए नहीं | यह एक ऐसा 
मौलिक तत्त्व है जिसपर कोई समझौता हो ही नहीं सकता, क्योकि भारत की 
स्वतंत्रता न केवल ब्रिटिश फौज और सबिसों के वापस हटा लिये जाने पर ही 
अवलम्बित है बल्कि उसके लिए उनके दिमाग़ों में घुसी हुई शासक-मनोधृत्ति के निकाले 
जाने और उनकी मोटी-भोटी तनख्वाहों और रिआयतों को समता पर लाने की भी 
आवद्यकता है । शासन-विधान-रचना के इस काल मे संरक्षणों की बहुत बातचीत हो 
रही है । अगर ये संरक्षण हिन्दुस्तान के हित में रखे जायें, तो उनमें दूसरे बातों के 
अलावा यह विधान होना चाहिए कि सिविल स्विस वग्रेरा का उनके वर्तेमान रूप में 
तथा उनको मिली हुई शक्तियों और विशेष अधिकारों के साथ अन्त हो जाय, और नये 
विधान से उनका कुछ भी सरोकार न रहे! 

हमारी रक्षा के नाम पर स्थाफ्ति फौजी सविसो का हाल तो और भी रहस्यमय 
और भयंकर है । हम न तो उनकी आलोचना कर सकते है, न उनके बारे में कुछ कह 
ही सकते हैं, क्योंकि ऐसे मामलों में हम समझते ही क्या हैं ? हमारा काम तो सिर्फ़ 
मोटी-मोटी तनख्वाह चुकाते रहने का हँ--बिना कोई चूं-चपड़ किये । कुछ 
विन हुए, सितम्बर १९३४ में, हिन्दुस्तान के जंगी छाट ( कमाण्डर-इन-चीफ़ ) 
सर फिलिप चेटव्‌ड ने शिमला में कौसिल-ऑफ़-स्टेट में बोलते हुए चुभती हुई फौजी 


६४० मेरो कहानी 


भाषा में हिन्दुस्तान के राजनीतिज्ञों से कहा था कि वे लोग अपने काम से काम रकक्‍खें, 
हमारे काम में दखल न दें। किसी प्रस्ताव पर एक संशोधन पेश करनेवाले की ओर 
इशारा करते हुए उन्होंने कहा था- क्या वह और उनके मित्र यह खयाल करते है कि 
बहुत सी लड़ाइया लड़ी हुई और युद्ध-प्रवीण अंग्रेज-जाति, जिसने अपना साम्राज्य 
तलवार के ज़ोर से जीता हैँ और तलवार के ही ज्ञोर से जिसकी अबतक रक्षा की हैं, 
उस अनुभव से प्राप्त किये हुए अपने युद्ध-सम्बन्धी ज्ञान को कुरसियाँ तोड़नेवाले 
आलोचको से सीखेगी ?” उन्होंने और भी बहुत-सी मजेंदार वातें कही थी, और 
कही हम यह खयाल न करने लगे कि उन्होंने तैश में आकर ऐसा कह डाला था, इस- 
लिए हमे बतलाया गया था कि उन्होंने अपना भाषण बड़े विचारपूर्वक लिखा था 
और उसी हस्तलिपि को पढ़कर सुनाया था । 

किसी साधारण आदमी का फौजी मामलों पर एक जंगी लाट से भिड पड़ना 
दरअसल गुस्ताखी हैं, लेकिन शायद एक कुरसी तोड़नेवाला आलोचक भी कुछ कहने 
का अधिकारी हो सकता है । यह बात समझ में आ सकती है कि जिन्होंने साम्राज्य को 
तलवार के जोर से क़ब्जे में कर रकक्‍्खा है और जिनके सिर के ऊपर यह चमचमाता 
हथियार हमेशा लटका रहता है, उनके हित शायद एक दूसरे से भिन्न हो । यह सम्भव 
है कि हिन्दुस्तानी फोज हिन्दुस्तान के हितो या साम्राज्य के हितों के लिए काम में लाई 
जाय और इन दोनों हितो में भिन्नता ही नही बन्कि परस्पर-विरोध भी हो । एक 
राजनीतिज्ञ और कुरसी तोइनेवाले आलोचक को यह भी आश्चर्य हो सकता है कि 
यूरोपीय महायुद्ध के अनुभवों के बाद भी प्रमुख सेनानायकों का यह दावा कि उनके 
कामों में दखल न दिया जाय कहाँतक जायज है। उस समय उनको बहुत अंशो तक 
स्वतन्त्र क्षेत्र मिला था और, जहाँतक मालूम हुआ है, उन्होने सारी सेनाओं मे-- 
अंग्रेज़ी, फ्रांसीसी, जरमन, आस्ट्रियन, इटेलियन, रूसी--क़ रीब-क़रोब तमाम बातों में 
एक बड़ी भयंकर गड़बड़ पैदा करदी श्री ! मशहूर अंग्रेज़ फौजी इतिहासज्ञ और युद्ध- 
विद्या-विज्ञारद कंप्टन लिडेक हार्ट ने अपनी 'हिस्ट्री आफ़ दी वर्ड वार' में लिखा है कि 
महायुद्ध में एक बार जब अग्रेज़ सिपाही दुश्मनों से लड़ रहे थे, उसी समय अंग्रेज़ फौजी 
अफसर आपस मे लड़ रहे थे । ऐसे राष्ट्रीय खतरे के वक्‍त में भी वे लोग विचारों 
ओर कार्यों में एकता न छा सके । वह फिर लिखते हे, “महायद्ध ने, अपने आराध्य- 
देवों के प्रति हमारे श्रद्धा और आदर के इन भावों को नष्ट कर दिया है कि महान्‌ पुरुष 
उस मिट्टी के बने हुए नहीं होते जिसके साधारण मनुष्य होते हैं । नेताओं की अब 
मी आवश्यकता है, और शायद ज्यादा आवश्यकता है, लेकिन हममें इस भाव का 
पैदा हो जाना कि वे मी साधारण मनुष्यों की तरह हैं, हमको उनसे बहुत ज्यादा 

आशा रखने या उनपर बहुत ज्यादा विश्वास करने के खतरों से बचा लेगा।” 
महान्‌ राजनीतिज्ञ मि० डेविड छाइड जाज ने अपनी वार-मेमॉयर्स' नामक 
पुस्तक में महायुद्ध के जल और स्थल सेनानायकों की गलतियों का--ऐसी ग्ररूतियों 
का, जिनके कारण लाखों आदप्तियों की जानें गई--बड़ा भयकर चित्र खींचा है । 
इंग्लेण्ठ और उसके सहायको ने महायुद्ध में विजय तो प्राप्त की, लेकिन यह “विजय 
पर एक रकक्‍त-रंजित प्रहार था !” ऊचे अफसरो-ह्वारा फौजो और परिस्थितियों के 
मूखंतापूणं और अविवेकयुक्त उपयोग ने इंग्लैण्ड को लगभग सर्वनाश के किनारे ला 
पटका था और उसकी और उसके सहायको की रक्षा अधिकतर उनके शत्रुओं की ऐसी 
भूछो के कारण हुई जिनके होने का सहज ही विश्वास नही हो सकता । इग्लैण्ड का 
महायुद्ध के समय का महान्‌ प्राइम मिनिस्टर इस प्रकार लिखता हूं और वह बतलाता 
हैं कि किस प्रकार उन्हें लाई जेलीको के दिमाग में कुछ बातें बिठाने के लिए, खासकर 
पथ-रक्षक-प्रणाली के प्रस्ताव के बारे में, उनके साथ सस्ती से पेश आना पड़ा था। 
फ्रासीसी माल जॉफर के बारे में तो उनका यह विचार मालूम होता है कि उनका 
सबसे बड़ा गुण एक दृढ़ता-सूचक चेहरा था जो हृदय में दृढ़ता की भावना को 
दंदा करता था । “यही चीज है जो त्रस्त लोग सकट के समय में खोजते हें । वे यह 
समझने की भूल करते हे कि चतुरता किसी चहरे में तिवास करती हूँ ।' 
लेकिन मि० छाइड जाजं का मुख्य आरोप तो खास ब्रिटिश सेना के नायक 
पर ही, कमाण्डर-इन-चीफ फील्ड-मार्शल हेग पर, है । उन्होंने यह सिद्ध किया है कि 
क्रिस प्रकार लाई हेग ने अपने ख्वामख्वाह के घमण्ड और राजनीतिज्ञों इत्यादि की 
बाते सुतने स इन्कार करके खास ब्रिटिश मत्रिमण्डल से ही महतस्वपूर्ण बातों को 
छिपाया, जिसके कारण फ्रास में अंग्रेजी फौज को बडी भारी हानि उठानी पडी और 
इतने पर भी, जबकि असफलता सामने नजर आरही थी, वे आखिर तक अपनी जिद 
पर अड्डे रहे, और अपने मू्खतापूर्ण युद्ध को पैसूशन्डेल तथा कैम्ब्राई की भयंकर दरूदलो 
में कई महीने लक चलाते रहे, यहाँतक कि सत्रह हजार तो अफसर ही वहाँ काम 
आ गये और चार लाख बीर अग्नेज़ सिपाही हताहत हो गये । सन्‍्तोष की बात इतनी 
ही हैं कि आज भी बनाम सिपाही का उसकी मृत्यु के बाद सम्मान किया जाता है, 
जब कि अपने जीवन-काल में उसका जीवन बहुत सस्ता था और उसकी कोई पूछ 
नही थी । 
अन्य लोगों की तरह राजनीतिज्ञ भी अक्सर ग्ररूृतियों करते हे, लेकिन जन-सत्ता- 
वादी राजनीतिज्ञों को जनता के रुख और घटनाओं पर ध्यान देकर उनसे प्रभावित 
होना पड़ता है और वे आम तौर पर अपनी ग़छूतियों को स्वीकार करके उन्हें दुरुस्‍्त 

करने की कोशिश करते हे । पर सिपाही का शिक्षण एक भिन्न वातावरण में होता है, 
जहाँ हुकूमत का साम्राज्य होता है और आलोचना के लिए कोई स्थान नहीं होता । 
इसलिए वह॒ दूसरों की सलाह से बुरा मानता है और अगर बह ग़छती करता है तो 
पूरी तरह से करता है और उस ग़लूती को किये ही जाता हैं। उसके लिए दिल और 
दिमाग की बनिस्वत कठोर मुख-मुद्रा अधिक महत्वपूर्ण हे । हिन्दुस्तान में हमें एक 
मिश्रित श्रेणी उत्पन्न करने का मौका मिला है, क्योंकि खुद मुल्की शासन ही हुकूमत 
और स्वाश्रय के अद्धंसेनिक वातावरण में पछा और निवास करता है और इस कारण 
बहुत अंशों तक सिपाहियाना रौबदाब आदि विशेषतायें उसमें मौजूद हे । 

हमसे कहा जाता हैं कि सेना का भारतीयकरण' आगे बढ़ाया जा रहा 
हे और अगले तीस या अधिक बरसों में एक हिन्दुस्तानी जनरल भी शायद 
हिन्दुस्तान में पैदा हो जाये । यह मुमकिन है कि सौ वर्ष से कुछ ही ज्यादा बरसों में 
भारतीयकरण बहुत-कुछ उन्नति कर ले। यह सुनकर आइचर्य हो सकता हैं कि 
खतरे के समय में इग्लैणण ने किस तरह एक-दो साल के अ्से में ही लाखों की फ़ौज 
खड़ी करदी । अगर उसके पास ऐसे ही सलाहकार होते, जैसे कि हमको मिले हुए है, 
तो शायद वह बड़ी चौकसी और होशियारी से फुंक-फुंककर आगे कदम बढ़ाता 
और यह बिलकुल सम्भव था कि उस दशा में इस सुसंगठित सेना के तैयार होने के 
बहुत पहले ही युद्ध खतम ही जाता । हमको रूस की सोवियट सेनाओ का भी विचार 
होता है, जो बिना किसी प्रकार के पूर्व साधनों के ही अकस्मात्‌ तेयार हो गई और 
शत्रु की प्रचण्ड सनाओ से लोहा लेती हुई उन्हें हराने लगी । आज इन सेनाओं 
की संसार की सबसे अधिक कुशल युद्धशक्तियों में गणना की जाती है । शायद इनके 
पास सलाह देने के लिए “संग्राम लड्े हुए और युद्ध-प्रवीण” सेनापति नही थे ' 

हमारे यहाँ देहरादून में एक फोजी शिक्षणालूय हैं, जहाँ शिक्षाथियों को फौजी 
अफ़सर बनने की तालीम दी जाती है । वे बड़ी चतुरता से परेड करते है और कहा 
जाता है कि बेशक वे बडे अच्छे अफ़सर बनकर निकलेगे। लेकिन मुझे कभी-कभी 
आइचय होता है कि इस तालीम से क्या फ़ायदा है, जबतक कि उसके साथ युद्ध की 
कुछ व्यावहारिक शिक्षा न दी जाय ? पंदल और घड़सवार सेनाये आज-कल उतने ही 
काम की है जितनी रोमन फ़ौजें होती, और हवाई युद्ध, गैस के बम, टेक और प्रचद 
नौपों के युग में बन्दूक तीर-कमान से ज्यादा कारगर नहीं है। इसमें शक नहीं कि 
उनके शिक्षक और सलाहकार इस बात को महसूस करते है । 

हिन्दुस्तान में अंग्रेड़ो राज्य का इतिहास कैसा रहा है ? हम उसकी खामियों के 
बारें में शिकायत करनेवाले होते कौन हे, जबकि ये ख्ाभियां हमारी ही कमज़ोरियों के 

फलस्वरूप हें ? अगर हम परिवर्तन की धारा से सम्बन्ध छोड़ दे और दलदल में फेस 
जाय॑, एकांगी और स्वयं-संतोषी बन जायँ और बुतुर्मुम की तरह अपने चारों ओर की 
घटनाओं से आँख मूंद लें, तो इसमें हमारा ही नुकसान हैं| अंग्रेज लोग हमारे यहाँ 
संसार-सागर की एक नये जोश की लहर के साथ आये और ऐसी महान्‌ ऐतिहासिक 
शक्तियों को लाये जिनका खुद उनको भी अनुभव न था । क्‍या हम उस तूफ़ान की 
ज्षिकायत करे जो हमें उखाड़कर इधर-उधर फंक देता है, या उस ठंडी हवा की जो 
हमें कप-कंपा देती है ? हमें तो भूतकाल और उसके झगड़े-टंटो को तिलांजलि ही दे 
देनी चाहिए और भविष्य का मुकाबिला करना चाहिए | हमें एक महान्‌ भेट के लिए 
अग्रेज़ों का कृतज्ञ होना चाहिए, जिसे कि वे लेकर आये ; यह भेंट है विज्ञान और 
उसके सुन्दर फल । साथ ही, ब्रिटिश सरकार के उन प्रयत्नों को भी भूल जाना या 
शान्ति के साथ बरदाइत करना मुश्किल है जो उन्होंने देश के झगड़ाल, प्रतिक्रियावादी, 
विरोधक, जातिगनत तथा मौके से लाभ उठानेवाले लोगों को प्रोत्साहन देने के लिए 
किये । शायद यह भी हमारे लिए एक ज्रूरी परीक्षा और चुनौती हैँ, और पेइतर 
इसके कि हिन्दुस्तान नया जन्म धारण करें, उसे बार-बार उस आग में तपना पड़ेगा 
जो शुद्ध और दृढ़ बनाती हे और जो दु्बंछ पतित और आचार-भ्रप्टो को जलाकर 
खाक कर देती है ' 


2 
अन्तजोतीय विवाह और लिपि का प्रश्न 


सितम्बर १९३३ के बीच में करीब एक हफ्ता बम्बई और पूना में रहने के बाद 

में लखनऊ लौट आया । मेरी मा अभीतक अस्पताल मे थी, और उनकी 
हालत धीरे-धीरे सुधर रही थी। कमरा भी लखनऊ में, खुद तन्दुरुसत न होते हुए भी, 
माताजी की सेवा करने में तत्पर थी । हर सप्ताह के आखिरी दितो में मेरी बहनें भी 
इलाहाबाद से आती रहती थीं । लखनऊ में मे दो-तीन हफ्ते रहा | वहाँ इलाहाबाद 
के मुकाबिले में ज्यादा फूसंत मिली थी। मेरा खास काम दिन में दो बार अस्पताल 
जाना था। मेने अपना यह फुरसत का समय अख़बार के लिए लेख लिखने में लगाया 
और ये सब लेख देश के लगभग सभी अखबारों में छपे | 'हिन्दुस्तान किधर ?' 
शीर्षक लेखमाला पर जनता का काफ़ी ध्यान गया । इस लेखमाला में मेने दुनिया की 
हहूचलो पर, हिंदुस्तान के साथ उनके संबन्ध को ध्यान में रखकर, विचार किया था । 
मुझे बाद में माल्म हुआ कि इन लेखों का फारसी में तजुमा हुआ था और बह तेहरान 
और काबुल में भी छापे गये थे । आजकल के पश्चिमी विचारों और हलूचलो से 
जानकारी रखनेवालों के लिए इन लेखों में कोई ऐसी नई या अद्भूत बात नहीं थी। 
मगर हिन्दुस्तान में छोग अपने घरेलू मामलों में ही इतने व्यस्त रहते हे कि दूसरी 
जगह क्‍या हो रहा है इसपर वे ज्यादा ध्यान नहीं दे सकते । मेरें लेखों का जो 
स्वागत हुआ उससे और दूसरे आसारो से मालूम पडा कि लोगो का दृष्टिकोण व्यापक 
हो रहा है । ५ 

माताजी अस्पताल में पड़ी-पड़ी ऊबती-सी जा रही थी, इसलिए हमने उन्हें 
इलाहाबाद वापस ले आने का निश्चय कर लिया। वापस लाने के दूसरे कारणों 
में से एक कारण मेरी बहन कृष्णा की सगाई हो जाना भी था, जो इन्ही दिनो में 
घोषित की गई थी। पेह्तर इसके कि मे फिर से जेल में ठूस दिया जाऊँ, हम चाहते 
थे कि जल्दी-से-जल्दी बिवाह हो जाय | मुझे कुछ खयाऊू न था कि में कितने समय 
तक बाहर रहने दिया जाऊँगा। क्‍्योक्रि सविनय-भग काँग्रेस का बाक़ायदा कार्यक्रम 
था और स्वय काग्रेस और दूसरी बीसियों संस्थाये गैर-कानूनी थी । 

हमने अक्तूबर के तीसरे सप्ताह में इलाहाबाद में विवाह करने का निश्चय 
किया । यह विवाह सिविल मैरिज एक्ट' के मृताबिक होनेवाला था । मे इस बात से 
खुश था, हालाँकि सच पूछो तो इसक्रे सित्रा हमारे पास और कोई उपाय भी ने था । 


का 

क्योंकि यह विवाह दो मुख्तलिफ़ बिरादरीबालों में, ब्राह्मण और अ-ब्राह्मण, के बीच, 
होनेवाला था, और हिन्दुस्तान के मौजूदा कानून के मातहत ऐसा विवाह कैसी भी 
धामिक विधि से क्‍यों न किया जाय, जायज्ञ नही हो सकता । खुशकिस्मती से उन्ही 
दिनों में पास हुआ सिविल मैरिज एक्ट हमारी मदद को मिल गया । इस तरह के दो 
कानून थे, जिनमें से दूसरा कानून, जिसके मातहत मेरी बहन की शादी हुई, हिन्दुओं 
और हिन्दू-धर्म से सम्बद्ध दूसरे धमंवालो के लिए था---ज॑से सिक्ख, जून, बौद्ध । 
लेकिन वर-बध्‌ में से कोई एक भी जन्मतः या बाद मे धर्म-परिवर्तन करके इन 
धर्मों में से किसी एक को भी माननेवाला न हो, तो यह दूसरा कानून उसपर छागू 
नहीं होता । ऐसी हालत में पहले कानून का ही आश्रय लेना पड़ता है। इस पहले 
कानून के अनुसार दोनो को सभी मुख्य धर्मों का परित्याग करना पड़ता है, या उन्हें 
कम-से-कम यह तो कहना ही पड़ता है कि हममें से कोई किसी भी धर्म को नहीं मानता 
है । इस प्रकार का अनावश्यक ऐलान बड़ा वाहियात है । बहुत-से ऐसे लोगो को भी, 
जिनका कि मज़हब की तरफ कोई रुझान नहीं है, इस ऐलान पर ऐतराज़ है और इस 
तरह वे इस कानून से फायदा नहीं उठा सकते । मुख्तलिफ़ मज़हबों के कट्टर लोग 
ऐसी सब तबदीलियों का विरोध करते है जिनसे अन्तर्जातीय विवाहों के होने में आसानी 
हो । इससे जो लोग इस कानून के मातहत विवाह करना चाहे, उन्हे या तो 
धर्म-परित्याग का ऐलान करना पड़ता है, या जिन धमंवालो को उसके मुताबिक 
अन्तर्जातीय विवाह करने की छूट हैं उनमें से किसी धर्म को झूठ-मूठ के लिए अपनाना 
पड़ता है । जाती तौर पर में अन्तर्जातीय विवाहो को प्रोत्साहन देना पसन्द करूँगा, 
लेकिन उन्हे प्रोत्साहन दिया जाय या नहीं, एक ऐसे अनुमतिदायक अन्तर्जातीय 
विवाह-कानून का बनना तो निहायत ज़रूरी है जो आम तौर पर सब धर्मवालो पर 
लागू हो और जिससे विवाह करने के लिए उन्हे मजहब छोड़ने या बदलने की ज़रूरत 
नपड़े। 

मेरी बहन की शादी मे कोई धूमधाम नही हुई, सारा काम बड़ी सादगी से 
हुआ । हिन्दुस्तानी विवाहों में जो धूमधाम हुआ करती है, मामूली तोर पर, वह मुझे 
पसन्द भी नही हैं । फिर माताजी की बीमारी के कारण और उससे भी अधिक इस 
बात से कि सविनय-भग अभी भी जारी था और हमारे बहुत-से साथी जेलो में पड़े 
सड़ रहे थे, दिखावे के रूप में कोई भी बात करना था भी बिलकुल बेमौजूँ। इसलिए 
सिर्फ थोड़े रिश्तेदारों और स्थानीय मित्रों को ही निमन्त्रित किया गया। पिताजी के 
बहुत-से पुराने मित्रों को इससे सदमा भी पहुँचा । क्योकि उन्हें यह छगा, हालाँकि बह 
था ग़लत, कि मेने जान-बूझकर उनकी उपेक्षा की है । 

विवाह के लिए जो छोटा-सा निमन्त्रण-पत्र हमने भेजा था वह लेंटिन अक्षरों व 
हिन्दुस्तानी भाषा में छापा था| यह एक बिलकुल नई बात थी । अबतक इस तरह 
के निमन्त्रण-पत्र आम तौर पर नागरी या फ़ारसी लिपि मे ही लिखें जाते थे। फौज 
या ईसाई मिशनवालों के सिवाय कही भी हिन्दुस्तानी भाषा लेटिन अक्षरों में नहीं 
लिखी जाती थी । मेने रोमन लिपि का इस्तेमाल केवल यह देखने के लिए किया था 
कि इसका मुख्तलिफ किस्म के लोगो पर क्या असर होता है । इसे कुछने पसन्द किया, 
कुछने नहीं । ज्यादा संख्या नापसन्द करनेवालों की ही थी | बहुत कम लोगों के पास 
यह निमंत्रण भेजा गया था, और, अगर ज्यादा लोगो के पास भेजा जाता तो इसका 
असर और भी ज्यादा खिलाफ होता । गांधीजीने भी इसे पसन्द नहीं किया | 

मेने रोमन लिपि इसलिए इस्तमाल नही की थी कि में उसके पक्ष में हो गया 
था, हालाँ कि उसने मुझे बहुत दिनों से अपनी ओर आकर्षित कर रक्‍्खा था। टर्की 
और मध्य-एशिया में रोमन लिपि की सफलता ने मुझे प्रभावित किया था। रोमन के 
पक्ष में जो दलील हे उसमें काफी वज़न है, फिर भी मे भारतवर्ष के लिए रोमन लिपि 
के पक्ष में नहीं हो गया था | अगर में उसके पक्ष में हो भी जाता तो भी में अच्छी 
तरह जानता था कि वत्तमान भारत में उसके अपनाये जाने की रत्तीभर भी सम्भावना 
न थी । राष्ट्रीय, मजहबी, हिन्दू-मुस्लिम, नये-पुराने सब दलों की ओर से इसका बहुत 
सख्त विरोध होता, और यह में मानता हूँ कि यह विरोध महज भावुकतावश ही नहीं 
होता । किसी भी भाषा के लिए, जिसका पुराना जमाना उज्ज्वल रहा हो, लिपि का 
बदलना बहुत बड़ी तबदीली है, क्योकि लिपि का उस साहित्य से बहुत गहरा सम्बन्ध 
रहता है । लिपि बदल दीजिए तो सामने कुछ और ही शब्द-चित्र नज्ञर आयेंगे, ध्वनि 
बदल जायगी, भाव बदल जायँँगे। पुराने और नये साहित्य के बीच एक अटूठ दीवार 
उठ खड़ी होगी । पुराना साहित्य एकदम किसी विदेशी भाषा में लिखा हुआ-सा जान 
पड़ेगा, ऐसी भाषा में जो मर चुकी हो | लिपि बदलने का जोखिम उसी भाषा में छेना 
चाहिए, कि जिसका कोई उल्लेखनीय साहित्य न हो । हिन्दुस्तान में तो में ऐसे रद्दो- 
बदल का खयाल भी नहीं कर सकता हूँ । क्योंकि हमारा साहित्य केवल समृद्ध और 
अनूठा ही नही, बल्कि हमारे इतिहास और विचार-परम्परा से सम्बद्ध हे और हमारी 
सर्वसाधारण जनता के जीवन के साथ उसका बडा गहरा सम्बन्ध रहा है। हमारे देश 
पर इस तरह का परिवत्तन लछाद देना एक क्र विच्छेद के समान होगा और 
सावंजनिक शिक्षा के रास्ते में बाधक होगा । 

लेकिन आज तो हिन्दुस्तान में रोमन लिपि का प्रइन सार्वजनिक चर्चा का 
विषय ही नहीं है | मेरी समझ में लिपि-सुधार की दृष्टि से जो अगला क़दम होना 

चाहिए, वह हैं संस्कृत भाषा से उत्पन्न चारों सहोदरा--हिन्दी, बगला, मराठी, 
गुजराती--भाषाओं के लिए एक-सी लिपि बनाना । इन चारों भाषाओं की लिपियों 
का उद्गम एक ही है और इनमें एक-दूसरे से भिन्नता भी विशेष नहीं है और इसलिए 
इन सबके लिए एक ही लिपि तैयार करने में कोई खास दिक्कत नहीं होनी चाहिए । 
इससे ये चारों भाषायें एक-दूसरे के नज़दीक आ जायेंगी । 

हमारे अंग्रेजी शासको ने हमारे देश के बारे में जो भ्रमपूर्ण बाते संसारभर में 
फेला रक्खी हे, उनमें से एक यह भी है कि हिन्दुस्तान मे कईसौ भाषाये बोली जाती 
है । मुझे उनकी ठीक तादाद याद नही है। प्रमाण के लिए मर्दुमशुमारी को लिया 
जाता है । यह एक विचित्र बात हैं कि इन कईसौ भाषाओं के देश में सारा जीवन 
बिताने पर भी बहुत कम अंग्रेज एक भाषा से मामूली जानकारी हासिल कर पाते है । 
इन सब भाषाओं को 'वर्नाक्युलर' नाम से पुकारते है, जिसका अर्थ है गुलामों की भाषा 
(लैटिन शण्थाम का अर्थ घर में पैदा हुआ गुलाम है) । हममें से बहुतों ने बिना समझे- 
बुझे इस नामकरण को स्वीकार कर लिया है । यह एक आश्चये की बात है कि सारी 
ज़िन्दगी इस देश में रहकर भी अग्रेज़ लोग यहाँ की भाषा सीखे बिना किस तरह अपना 
काम चला लेते हैँ। अपने खानसामा व आयाओं की मदद से उन्होंने एक कर्णकटु काम- 
चलाऊ नई हिन्दुस्तानी खिचड़ी भाषा ईजाद करली है, जिसको वे असली भाषा समझ 
बेठ हैं । जेसे वे भारतीय जीवन के हालात अपने नीकरों व जीहुजूरों से माहूम करते 
है उसी तरह वे हिन्दुस्तानी भाषा के बारे मे अपने विचार अपने घरू नौकरों से बनाते 
हैं। साहब लोगों से वे अपनी इस कामचलाऊ खिचड़ी भाषा' में ही बोलते 
है, क्योंकि उन्हे डर हैँ कि वे और कोई भाषा समझेंगे भी नहीं | वे इस बात से 
बिलकुल अपरिचित मालम पड़ते है कि हिन्दुस्तानी और दूसरी भारतीय भाषाओं का 
साहित्य बहुत ऊँचा और बहुत विस्तृत है । 

अगर मर्दमशुमारी की रिपोर्ट हमें यह बताती है कि हिन्दुस्तान मे दो सौ या 
तीनसी भाषाये हें, तो जर्मनी की सर्दमशुमारी भी यह बताती है कि बहां पर भी 
लगभग ५०-६० भाषाये हैं । मुझे खयाल नही कि कभो किसीने इसके कारण ही 
जर्मनी में असमानता या आपसी फूट साबित करने की कोशिश की हो | सच तो 
यह है कि मर्दुमशुमारी में सब प्रकार की छोटी-मोटी भाषाओं का भी जिक्र किया 
जाता है, चाहे इन भाषाओं के बोलनेवाले कुछ हज़ार ही व्यक्ति क्‍यों न हो, और 
अक्सर थोड़ा-थोड़ा भेद होने पर भी वैज्ञानिक भेद बताने के लिए भाषाओं को 
अलग-अलग मान लिया जाता है । हिन्दुस्तान के क्षेत्रफल को देखते हुए इतनी थोड़ी 
भाषाओं का होना ताज्जुब की बात मालूम होती है | योरप के इतने भाग को लेकर 


श्श्८ मेरी कहानी 


मुकाबिला करे तो भाषा की दृष्टि से हिन्दुस्तान में इतने भेद नहीं मिलेगे। लेकिन 
हिन्दुस्तान में आम जनता में शिक्षा का फेलाबव न होने के कारण यहाँ भाषाओं का 
समान-रटेण्डडं नहीं बन पाया और कई बोलियाँ बन गई। बर्मा को छोड़कर 
हिन्दुस्तान की मुख्य भाषाये ये हे--हिन्दुस्तानी ( हिन्दी और उर्दू किस्म की ) 
बगला, गुजराती, मराठी, तामिल, तेलगु, मलायालम और कन्नड़ | इनमे अगर 
आसामी, उड़िया, सिधी, पश्तो और पंजाबी को भी शामिल कर दिया जाय, तो 
सिवा कुछ पहाड़ी और जंगली हिस्सो को छोडकर सारे देश की भाषायें इनमें आ 
जाती हैं । इनमें से भारतीय आर्यभाषायें जो उत्तर, मध्य और पश्चिम भारत में 
प्रचलित है आपस में बहुत मिलती-जुलती है और दक्षिणी द्राविड़ी भाषाये भिन्न होते 
हुए भी संस्कृत से काफी प्रभावित हुई हे और उनम सस्कृत शब्दों की बहुतायत हैं । 
इन मुख्य आठ भाषाओ में पुराना बहुमूल्य साहित्य है और ये भाषाये देश के 
काफ़ी बड़ें हिस्से में बोली जाती है । इनका क्षेत्र निश्चित और स्पष्ट है। इस तरह 
बोलनेबालो की संख्या की दृष्टि से देखे तो ये भाषायें ससार की प्रमुख भाषाओं में 
आ जाती हैं । बगला बोलनेवालो की सख्या साढ़े पाँच करोड़ हैं । जहॉतक हिन्दुस्तानी 
से सम्बन्ध हैँ, मेरे पास यहाँ सख्याये नहीं हे; लेकिन मेरे खयाल में वह अपने सभी 
रूपो सहित १४ करोड़ भारतवासियों में बोली जाती हैं । इसके अछावा हिन्दुस्तान 
के अन्य भाषा बोलनेवाले छोग भी हिन्दुस्तानी समझ लेते हे ।” साफ तौर पर ऐसी 
१. हिन्दुस्तानी के समर्थक नीच दिये आंकड़ पेश करत हैं। में नहीं कह सकता 
कि थे संख्यायं १६३६ की मर्दुमशुमारी के मुसाबिक हैं या १६२१ के । मेरे ख़याल में तो 
१६२१ की गणना के मुताबिक़ हैं। इसलिए १६३१ की संख्या तो ज़रूर इससे कहीं 


ज्यादा होगी । न 
१ हिन्दुस्तानी ( जिसमें पश्चिमी हिन्दी, 
पंजाबी राजस्थानी शामिल है ) १३६६३ लाख 

२ बंगला ड६'३े , 
३ तलुगु २३६ ,, 
४ मराठी श्ष्द ,; 
५ तामिल श्षाए ,; 
$ कन्नढ़ श्णरे 
७ उड़िया १०६१ ,; 
८ गुजराती €'६ ,, 


पश्ता, जआासामी, बर्मी आदि कुछ भाषायें जो भाषा-विज्ञान तथा ज्षेन्न के 
लिहाज से विलकुल अलग हैं, इस सूची में शामिल नहीं की गई हैं। 

भाषा की उन्नति की आज्ञा बहुत अधिक है, वह संस्कृत की मज़बूत नीव पर जमी हुई 
हैँ और फ़ारसी का भी उसपर काफी असर हैँ । इस तरह वह दो सम्पन्न स्रोतों से 
अपना शब्द-कोब ले सकती है और पिछले कुछ वर्षों से वह अंग्रेज़ी से भी शब्द ले 
रही है । दक्षिण का द्वाविड़ी प्रदेश ही एक ऐसा हिस्सा हैँ जहाँ हिन्दुस्तानी एक 
विदेशी भाषा के समान नजर आती है । लेकिन वहाँ के निवासी इसे सीखने की पूरी 
कोशिश कर रहे है | दो बरस पहले, १९३२ में, मेने एक संस्था के आँकड़े देखे थे । 
यह संस्था दक्षिण में हिन्दी-प्रचार करने के लिए कुछ मित्रों ने खोली थी। उसके 
काम शुरू करने के बाद गे अबतक, पिछले १४ बरसो में, अकेली उस संस्था की कोशिक् 
में मद्रास प्रान्त में लझगभग ५०,००० लोगों ने हिन्दी सीखली है। एक ऐसी संस्था के 
लिए, जिसे सरकारी मदद कुछ भी नहीं मिलती, यह सफलता अनोखी है । वहाँ हिन्दी 
सीखनेवालों में से अधिकतर खुद भी इस कार्य के प्रचारक बन जाते है । 

मुझे इसमें कुछ भी शक नहीं है कि हिन्दुस्तानी ही भारतवर्ष की रा्ट्रभाषा 
बनेगी । दरअसल रोज़मर्स के काम-काज के लिए वह एक बड़ी हद तक आज भी 
राष्ट्रभापा-सी बनी हुई हैं। लिपि नागरी हो या फारसी, इस निरर्थक बाद-विवाद ने 
इसकी तरक्की को रोक दिया है और दोनो दलों की इस कोशिश ने भी इसकी प्रगति 
में रुकावट खडी करदी हैं कि भाषा को सस्क्ृत-प्रधान बनाया जाय या फारसी- 
प्रधान । लिपि का प्रइन उठते ही इतने झगड़े पैदा हो जाते हें कि इस कठिनाई को 
हल करने का इसके सिवाय और कोई उपाय ही मालूम नही होता कि दोनो लिपियों 
को अधिकृत रूप से मान लिया जाय और छोगों को इनमे से किसीको भी काम में 
लाने की छूट देदी जाय । संस्कृत व फ़ारसी के शब्दों को ज्यादा काम मे छाने की जो 
बेजा प्रवृत्ति चल पडी है उसे रोकने के लिए पूरी कोशिश करनी चाहिए और 
सामान्य व्यवहार में बोली जानेवाली सररू भाषा के ढंग पर एक साहित्यिक भाषा 
बना लेनी चाहिए | जनता में जैसे-जैसे शिक्षा बढ़ती जायगी, वसे-वैसे अपने-आप ऐसा 
होता जायगा , इस समय मध्यमश्रेणी के छोटे-छोटे दल साहित्यिक रुचि और शैली के 
निर्णापक्त बने हुए हे और ये लोग अपने-अपने ढंग से बहुत ही संकुचित हृदय के 
अन॒दार और अपरिवत्तंनवादी है । ये अपनी भाषाओं के पुराने तिर्जीव रूप से चिपटे 
रहना चाहते है और अपने देश की साधारण जनता और संसार के साहित्य से इनका 
बहुत ही कम सम्पर्क है । 

हिन्दुस्तानी की वृद्धि और प्रसार को भारत की दूसरी बड़ी भाषाओ--बंगला, 
गुजराती, मराठी, उड़िया और दक्षिण की द्वाविड़ी-के सतत व्यवहार और समृद्धि 
में न तो वाधक बनना चाहिए और न वह बनेगा । इनमें से कुछ भाषाये तो अब 


हे 


४४६० मेरो कद्दानो 


भी हिन्दुस्तानी की बनिस्वत बहुत आंधक जागरूक और बौद्धिक दृष्टि से सतकं है 
और इसलिए अपने-अपने क्षेत्र में शिक्षा के माध्यम और अन्य व्यवहारों के लिए 
अधिकृत रूप से अवदय स्वीकार कर लेनी चाहिए। सिर्फ इन्हीके ज़रिये साधारण 
जनता में शिक्षा ओर संस्कृति तेज्ञी के साथ फंछ सकती है । 

कुछ लोगों का ख़याल हैं कि बहुत करके अंग्रेज़ी ही भारत की आम भाषा हो 
जायगी; लेकिन ऊंचे दर्ज के मिने-चुने पढ़े-लिखों को छोड़कर साधारण जनता 
इसे अपनायगी, यह धारणा मुझे एक असम्भव कल्पना के समान दिखाई देती 
हैँ । साधारण जनता की शिक्षा और संस्कृति के प्रन्‍न के साथ इसका कोई सरोकार 
नही है । यह हो सकता है, जंसा कि आजकल कुछ हद तक हैं भी, कि औद्योगिक, 
वैज्ञानिक और तिजारती कामो में, विशेषकर अन्तर्राष्ट्रीय व्यवहारो में, अंग्रेज़ी 
ज्यादा इस्तेमाल में आने छगे । हममें से बहुतो के लिए विदेशी ज़बानों का 
सीखना व जानना बहुत ज़रूरी है, ताकि ससार के विचारों व प्रगतियों से हमारी 
जानकारी होती रहे, और इस बात को ध्यान मे रखते हुए में तो पसन्द कहूँगा कि 
हमारी यूनिवर्सिटियों मे अग्रेज़ी के अलावा फ्रेच, जरमन, रूसी, स्पेनिश और इटैलियन 
भाषायें सीखने के लिए विद्यार्थियों को प्रोस्साहित किया जाय । इसका यह मतलब 
नही हूं कि अग्रेजी की अवहेलना की जाय, लेकिन अगर हमे संसार की हलचलों को 
निष्पक्ष दृष्टि से देखना है तो हमे अपनेको अंग्रेजी सीखने तक ही सीमित नही रखना 
चाहिए । केवल अंग्रेजी शिक्षा ने हमारी मानसिक दृष्टि को अभीस एकागी और 
संकुचित कर दिया हे । इसका कारण हमारे विचारों का एक ही दृष्टि और मत की 
ओर झुका रहना है | हमारे कट्टर-से-कट्टर राष्ट्रवादी भी शायद ही इस बात का 
अन्दाजा लछगा सकते है कि अपने देश के सम्बन्ध में उनके दृष्टि-बिन्दु पर अंग्रेजी 
विचार-सरणि का कितना गहरा असर है । 

लेकिन हम विदेशी भाषाओं को सीखने के लिए कितना हो प्रोत्साहन क्‍यों न दें, 
बाहरी दुनिया से हमारा सम्बन्ध अंग्रेज़ी भाषा रा ही रहेगा | इसमें कुछ हज॑ भी 
नहीं है । हम कई पीढ़ियों से अग्रेजी सीखने की कोशिश कर रहे हे और इसमें हमें 
काफी कामयाबी मिली हैं। इस सब किये-कराये को मिटा देना सरासर बेवकूफी होगी । 
इतने असे की मेहनत से हमें लाभ उठावा चाहिए । निस्सन्देह अंग्रेज़ी आज ससार को 
सबसे ज्यादा व्यापक और महत्त्वपूर्ण भाषा हे, और दूसरी भाषाओं पर वह अपना 
सिक्‍का जमाती जा रही है । यह सम्भव हैँ कि अब राष्ट्रीय व्यवहारों में और रेडियो 
आदि के लिए बह माध्यम-भाषा का रूप धारण करले, बशर्त कि अमरेकिन' उसकी 
जगह न छेले। इसलिए हमे अंग्रेज़ी भाषा के ज्ञान का प्रसार अवश्य जारी रखना 

चाहिए । अग्नेज़ी को जितनी अच्छी तरह सीख सकें उतना ही अच्छा है, लेकिन मुझको 
इसकी ज़रूरत नहीं मालूम होती कि अंग्रेज्ञी की बारीकियों को सीखने में हम लोग 
अपना वक्‍त लगायें, जैसा कि आज कल हममें से बहुत-मे करते हें । कुछ व्यक्ति 
तो ऐसा कर सकते हैँ, लेकिन बहुसंख्यक लोगो के सामने इस बात को आदर्श रूप में 
रखना उनपर अनावध्यक बोझ डालना और दूसरी दिज्ञाओं में प्रगति करने से 
रोकना होगा । न्‍ 

इधर कुछ दिनों से मूल अग्रेजी (888० ॥98श) ने मुझे अपनी ओर काफी 
आकर्षित किया है और ऐसा मालूम होता है कि ज्यादा-से-ज्यादा सरल बनाई हुई इस 
अंग्रेजी का भविष्य बहुत उज्ज्वल है । स्टंण्डई अंग्रेजी तो विशेषज्ञों तथा कुछ और 
विद्याथियों के लिए छोड़ देनी चाहिए और हिन्दुस्तान की सर्वसाधारण जनता में 
इस मूल अंग्रेज़ी का ही व्यापक प्रचार करना चाहिए । 

में खुद इस बात को पसन्द करूँगा कि हिन्दुस्तानी अग्रेजी व दूसरी विदेशी 
भाषाओं से बहुत-से शब्द अपने में लेले | इस बात की ज़रूरत हूँ, क्योंकि आजकल जो 
नई चीज़ें निकली हूँ हमारी भाषा में उनके अर्थ-प्रदर्शक शब्द नही, इसलिए यही बेहतर 
है कि संस्कृत फ़ारसी या अरबी से नये और मुश्किल शब्द गढ़ने के बजाय हम उन्ही 
सुप्रचलित शब्दों को काम में लावें। भाषा की पवित्रता के हामी विदेशी ऋबब्दों के 
इस्तेमाल का विरोध करते हे, लेकिन मेरा खयाल है कि वे ग़लती करते हूँ । वास्तव 
में किसी भाषा को समृद्ध बनाने का तरीक़ा यही है कि वह इतनी लूचीली रक्‍खवी जाय, 
कि दूसरी भाषाओं के भाव और शब्द उसमें शामिल होकर उसीके हो जायें । 

अपनी बहन की शादी के बाद ही मुझे अपने पुराने दोस्त और साथी श्री 
शिवृप्रसाद गुप्त से मिलने के लिए बतारस जाने का इत्तिफाक हुआ। गुप्तजी एक 
बरस से भी ज्यादा अर्से से बीमार थे । जब वह लखनऊ-जेल में थे, अचानक उनपर 
लकवे का वार हुआ और अब वह धीरे-धीरे अच्छे हो रहे है। बनारस की इस यात्रा के 
मौक़े पर मुझे हिन्दी-साहित्य की एक छोटी-सी सस्था की ओर से मानपत्र दिया गया 
और वहाँ उसके सदस्यो से दिलचस्प बातचीत करने का मुझे मौका मिला । मेने उनसे 
कहा कि जिस विषय का मेरा ज्ञान बहुत अधूरा है, उसपर बोलते हुए मुझे हिचक 
होती हैं; लेकिन फिर भी मेने उन्हें थोड़ी-सी सूचनायें दी। आजकल हिन्दी 
में जो कठिन और आलंकारिक भाषा इस्तैमाल की जाती है उसकी मने कड़ी 
आलोचना की । उसमें कठिन, बनावटी और पुरानी शैली के सस्कृत शब्दों की भरमार 
रहती है । मेने यह कहने का भी साहस किया कि यह थोडे-से लोगों के काम में आने- 
वाली दरबारी शैली अब छोड़ देनी चाहिए और हिन्दी लेखकों को अब यह कोशिश 

करनी चाहिए कि वे हिन्दुस्तान की आम जनता के लिए लिखें और ऐसी भाषा में 
लिखें जिसे लोग समझ सकें । आम जनता के संसर्ग से भाषा में नया जीवन और 
असली ओजस्विता आ जायगी । इससे उनकी अनुभूति बढ़ जायगी और वे 
अधिक अच्छा लिख सकेंगे । साथ ही मेने यह भी कहा कि हिन्दी लेखक 
पश्चिमी विचारों व साहित्य का अध्ययन करें तो उससे उन्हें बड़ा लाभ होगा। यहे 
और भी अच्छा होगा कि योरप की भाषाओं के पुराने अमर साहित्य और नवीत 
विचारों के ग्रंथों का हिन्दी में अनुवाद कर डाला जाय । मेने यह्‌ भी कहां कि सम्भव 
है कि आज का गुजराती, बगला और मराठी साहित्य इन बातों में आजकल के हिन्दी- 
साहित्य से अधिक उन्नत हो, और यह ता मानी हुई बात है कि पिछले वर्षों में हिन्दी 
की अपेक्षा बगला में कही अधिक उत्पादक साहित्य लिखा गया हैं । 

इन विषयो पर हम लोग मित्रतापूर्ण बातचीत करते रहे और उसके बाद में 
चला गया । मुझे इस बात का जरा भी खयाल न था कि मेने जो कुछ कहा वह 
अखबारों में दे दिया जायगा, लेकिन वहाँ उपस्थित लोगो में किसीने हमारी उस 
बातचीत को हिन्दी अखबारों में प्रकाशित करवा दिया । 

फिर क्‍या था, हिन्दी अखबारों में मेरे और हिन्दी-सम्बन्धो मेरी आलोचना के 
खिलाफ़ बड़ा भारी बावैला मच गया । लोगो को मेरी यह धृष्टता खास तौर पर 
अखरी कि मेने हिन्दी को वत्तमान बंगला, गुजराती और मराठी से हीन क्‍यों कहा । 
मुझे अनजान--इस विषय में में सचमुच था भी अनजान--कहा गया । मुझे कुचलने 
ब दबाने के लिए बहुत-से कठोर शब्द काम में लाये गये। मझे इस बाद-विवाद में 
पड़ने की फुरसत ही न थी, लेकिन मुझे बताया गया हैँ कि यह झगड़ा कई महीनों 
चलता रहा--तबतक, जबतक कि में फिर जेल में नही चला गया । न 

यह घटना मेरे लिए आँखे खोलनेवाली थी । उसने बतलाया कि हिन्दी के 
साहित्यिक और सम्पादक कितने ज्यादा तुनकमिजाज हैं। मुझे पता लगा कि वे 
अपने शुभचिन्तक मित्र की सदुभावनापूर्ण आलोचना भी सुनने को तयार नहीं थे। 
साफ़ ही यह मालूम होता था कि इस सबकी तह में अपनेकी छोटा समझने की भावना 
ही काम कर रही थी। आत्म-आलोचना की हिन्दी में पूरी कमी हे और आलोचना 
का स्टैण्ड्ड बहुत ही नीचा है । लेखक और उसके टीकाकारों के लिए एक-दूसरे के 
व्यक्तित्व पर गाली-गलौज शुरू कर देना हिन्दी मे कोई असाधारण बात नहीं है । 
यहाँ का सारा दृष्टिकोण बहुत संकुचित और दरबारी-सा है और ऐसा मालूम होता 
है, मानों हिन्दी का लेखक और पत्रकार एक-दूसरे के लिए और एक बहुत ही छोटे-से 
दायरे के लिए लिखते हों । उन्हे आम जनता और उसके हितों से मानों कोई सरोकार 

ही नही है । हिन्दी का क्षेत्र इतना विशाल और आकर्षक है कि उसमें इन त्रुटियों का 
होना मुझे अत्यन्त खेहननक और हिन्दी लेखकों का प्रयत्न शक्ति का अपव्यय-सा 
जान पड़ा । 

हिन्दी-साहित्य का भूतकाल बड़ा उज्ज्वल रहा, लेकिन वह सदा के लिए उसी- 
के बल पर तो जिन्दा नहीं रह सकता । मुझे पूरा यकीन है कि उसका भविष्य भी 
काफी उज्ज्वल है, और में यह भी जानता हूँ कि किसी दिन देश मे हिन्दी के अख़बार 
एक जबरदस्त ताक़त बन जायँगे, लेकिन जबतक हिन्दी के छेखक और पत्रकार पुरानी 
झरूढ़ियो व बन्धनों से अपने-आपको बाहर नही निकालेगे और आम जनता को साहस 
के साथ सम्बोधित करना न सीखेगे तबतक उनकी अधिक उन्नति न हो सकेगी । 


५६ 
साम्प्रदायि कता और प्रतिक्रिया 


मे बहन की शादी के क़रीब, योरप से श्रीयुत्‌ विद्वुलभाई पटेल के इन्तकाल की 

खबर आई । वह बहुत दिनो से बीमार थे और सेहत खराब होने की वजह 
से ही वह हिन्दुस्तान में जेल से छोड गये थे। उनकी मृत्यु एक दुःखद घटना थी। 
हमारे बुजुर्ग नेताओं का इस तरह हमारे बीच से, लड़ाई के बीच में ही, एक के बाद 
एक का उठकर चले जाना हमारे लिए असाधारण निराशाजनक बात थी। बविट्लुलभाई 
को बहुत-सी श्रद्धाउजलियाँ अपंण की गईं जिनमें से अधिकतर में उनके कुशल पालंमेण्टे- 
रियन होने और उस सफलता पर, जो असेम्ब्ली के प्रेसीडंट की हँसियत से उन्होंने 
हासिल की थी, जोर दिया गया था। यह बात थी तो बिल्कुल उचित, मगर 
इस बात के बार-बार दोहराये जाने से भुझे कुछ चिढ-सी मालूम होने लगी। क्‍या 
हिन्दुस्तान में कुशल पालंमेण्टेरियन लोगों की कमी थी, या ऐसे लोगो की कमी 
थी जो स्पीकर (असेम्बली के अध्यक्ष) का आसन योग्यता के साथ निबाह 
सकें ? केवल यही तो एक काम है जिसके लायक वकालत की शिक्षा ने हमे बनाया 
है । लेकिन इसके अलावा विट्ठछभाई में और भी कही अधिक गुण थे। वह हिन्दु- 
स्तान की आज़ादी के लिए एक जबरदस्त और निडर योद्धा थे । 

जब नवम्बर में में बनारस गया तो उस मौके पर मुझे हिन्दू यूनिवर्सिटी के 
विद्यार्थियों के सामने व्याम्यान देने के छिए निमत्रित किया गया । मेने बडी खुशी से 
इस निमंत्रण को मंजूर कर लिया और एक बडे मजमे में मेने भाषण दिया, जिसके 
सभापति यूनिवर्सिटी के वाइस-चान्सलर पण्डित मदनमोहन मालवीय थे । अपने 
व्याख्यान में मेने साम्प्रदायिकता के बारे मे बहुत कुछ कहा और जोरदार शब्दों 
में उसकी मलामत की, खासकर हिन्दूु-महासभा के काम की तो मेने कड़ी निंदा 
की । ऐसा हमला करने का मेरा पहले ही से इरादा रहा हो सो बात नहीं; बल्कि 
सच बात तो यह थी कि सभी फिरकों के सम्प्रदातववादी लोगों की बढ़ती हुई सुधार- 
विरोधी हरकतों के लिए मुद्दत से मेरे दिमाग में गुस्सा भरा हुआ था और जब में 
अपने विषय पर ज़रा जोश से बोलने लगा तो इस गुस्से का कुछ भाग उफनकर बाहर 
निकल पड़ा । मेंने जानबूझकर सम्प्रदायवादी हिन्दुओं के दकियानूसीपने पर ज़ोर 
दिया, क्‍योंकि हिन्दुओं की जमात के सामने मुसलमानों पर टीका-ठिप्पणी करने का 
कोई मतलब न था | उस वक्‍त यह बात तो मेरे ध्यान ही में नहीं आई कि जिस 

सभा के सभापति हिन्दू-महासभा के स्तम्भ मालवीयजी हो उसमें हिन्दू-महासभा 
पर टीका-टिप्पणी करना बहुत मौजूँ न था | मेने इस बात का विचार ही नहीं किया, 
क्योंकि मालवीयजी का कुछ दिलों से हिन्दू-महासभा से बहुत सम्बन्ध नहीं था और 
करीब-करीब ऐसा मालूम होता था कि महासभा के नये कट्टर नेताओं ने मालवीयजी 
जैसे व्यक्ति के लिए उसमें कोई स्थान ही नही रहने दिया था। जबतक महासभा की 
बागडोर उनके हाथ में रही तबतक साम्प्रदायिकता के रहते हुए भी बह राजनैतिक 
दृष्टि से उन्नति के मार्ग में रोड़्ा अटकानेवाली नही थी । लेकिन कुछ दिनों से यह 
नई प्रवृत्ति बहुत उग्र हो गई थी और मुझे यकीन था कि मालवीयजी का उससे कोई 
सम्बन्ध नही होगा, वल्कि उन्होंने उसको नापसंद भी किया होगा । फिर भी मेरे 
लिए यह बात ज़रा अनुचित तो थी कि मेने ऐसे विचार प्रकट करके, जिससे उनकी 
स्थिति खराब हो, उनके निमंत्रण का अनुचित लाभ उठाया। इस बात का मुझे पीछे 
जाकर अनुभव हुआ और मुझे इसके लिए अफ़सोस भी हुआ । 

उस मूखंतापूर्ण भूल के लिए भी मुझे खेद है जिसमे कि में फंसगया था। 
किसीने हमको डाक से एक ऐसे प्रस्ताव की नकल भेजी जो अजमेर में हिन्दू युवकों 
की एक सभा में पास हुआ बतलाया गया था। वह प्रस्ताव बहुत आपत्तिजनक था, 
जिसका मेने अपने बनारस के भाषण में ज़िक्र किया था। असल में ऐसा प्रस्ताव 
किसी संस्था द्वारा पास ही नहीं हुआ था और हम एक धोखे ही के शिकार 
हो गये थे । 

मेरी बनारस को स्परीच की रिपोर्ट सक्षेप में प्रकाशित हुई। इसपर बड़ा 
होहलला मचा । हालांकि में ऐसी चिल्ल-पुकार सुनते का आदी था, लेकिन हिन्दू- 
महासभा के नेताओं के ज़बरदस्त हमलों से में सकते में आ गया । ये हमले ज्यादातर 
व्यक्तिगत थे और असली विषय से तो प्रायः सम्बन्ध ही नहीं रखते थे। वे हद से 
बाहर चले गये और मुझे इस बात से खुशी हुई कि उनकी वजह से भूुझे भी उस 
विषय पर अपनी बात कहने का मौक़ा मिल गया । इस बात पर तो में कई महीतो 
मे, यहांतक कि जेल में भी, भरा हुआ बंठा था, लेकिन मेरी समझ में नहीं आता 
था कि उस विषय को किस तरह छेड़े.। वह एक बरें का छत्ता था और हालाकि मुझे 
बर॑ के छत्तों में हाथ डालने की आदत है लेकिन मुझे ऐसे विवादों मे पड़ना पसंद नही 
था जो बाद मे तू-तू मे-मे पर आ जावे । लेकिन अब मेरे सामने दूसरा कोई रास्ता 
ही न रह गया और फिर मेने हिन्दू-मुस्लिम साम्प्रदायिकता पर एक विचारपूर्ण लेख 
लिखा, जिसमें मेने यह बताया कि दोनों ओर की साम्प्रदायिकता सच्ची साम्प्रदा- 
मिकता नहीं थी, बल्कि साम्प्रदायिक आवरण में ढकी हुई ठेठ सामाजिक ओर राजने- 

तिक संकीणंता थी । इतिफ़ाक़ से मेरे पास कई अखबारों के कटिंग थे, जो मेने जेल 
में इकटूठे किये थे। इनमें साम्प्रदायिक नेताओं के हर तरह के भाषण और वक्तव्य 
थे । सचमृच मेरे पास इतना मसाला इकट्ठा हो गया था कि मेरे लिए यह मुश्किल 
हो गया कि मे किस तरह एकसाथ उसे एक लेख में घुसेड़ दूँ । 

मेरे इस लेख को हिन्दुस्तान के अखबारों में खूब प्रकाशन मिला । यद्यपि उसमे 
हिन्दू और मुसलमान सम्प्रदायवादियों के सम्बन्ध में बहुत-कुछ बातें थी, फिर भी 
आइचये हैं कि उसका हिन्दू-मुसलमान दोनों की ओर से कोई उत्तर न मिला । 
हिन्दू-महासभा के जितने नेताओं ने मुझे बड़ी जोरदार और तरह-तरह की भाषा में 
आड़े हाथों लिया था, वे भी चुप्पी साधे रहे । मुसछमानों की तरफ से सर मुहम्मद 
इकबाल ने गोलमेज-परिषद्‌ सम्बन्धी मेरी कुछ बातो में सुधार करने की कोशिश्ञ की , 
लेकिन मेरी दलीलों के सम्बन्ध में तो उन्होने कुछ भी नही कहा । उनके जवाब ही 
में मेने यह मत प्रकट किया था कि विधान-विधायक सभा (कन्स्टीट्यूएण्ट असेम्बली ) 
द्वारा ही राजनंतिक और साम्प्रदायिक दोनों विषयों का निर्णय होना चाहिए । इसके 
बाद मेने सम्प्रदायवाद पर एक या दो लेख और भी लिखे । 

इन लेखों का जेसा स्वागत हुआ और समझदार व्यक्तियों पर प्रकट रूप से जो- 
कुछ उनका प्रभाव पड़ा उससे मेरा उत्साह बहुत-कुछ बढ गया । 

असल में मेने इस बात का तो अनुमान ही नहीं किया था कि साम्प्रदायिक 
भावना की तह में जो जोश छिपा रहता है में उसे हटा सकूँगा | मेरा उद्देश तो यह 
बताना था कि किस तरह साम्प्रदाधिक नेता हिन्दुस्तान और इंग्लण्ड के घोर प्रति- 
क्रियावादी फिरको से मिले रहते हे ओर वे असल में राजनैतिक और उससे भी अधिक 
सामाजिक प्रगति के विरोधी हैं। उनकी सभी मांगो का जन-साधारण से कोई भरी 
सम्बन्ध नही हैं । उनका उद्देश यही रहता है कि सार्वजनिक क्षेत्र में आगे आये हुए 
कुछ छोटे-छोटे दलों का भरा हो जाय । 

मेरा इरादा था कि इस पुर-दलील हमले को जारी रक्‍्खूँ, लेकिन जेल ने फिर 
मुझें खीच लिया । हिन्दू-मुस्लिम-एकता के लिए आयेदिन जो अपील होती रहती है, 
उसके निस्सन्देह फायदेमन्द होते हुए भी वह मुझे तबतक बिलकुल फ़जूल मारूम होती 
हैं, जबतक कि मतभेद के कारणों को समझने के लिए कुछ कोशिश न की जाय । 
मगर कुछ लोगों का यह खयाल मालूम होता हैं कि इस मन्त्र को बारबार रटने से 
अन्त में एकता जादू की तरह आ टपकेगी । 

सन्‌ १८५७ के ऱदर से अबतक साम्प्रदायिक प्रइन पर अग्नेज़ों की जो नीति 
रही है उसपर सिलसिलेवार नज़र डालना दिलचस्प बात होगी । दरअसल और 

जरूरी तौर पर ब्रिटिश नीति यही रही है कि *हिन्दूमुसछमान मिलकर न चले, 
और आपस में एक-दूसरे से लड़ते रहे । सन्‌ १८५७ के बाद अंग्रेजों का वार हिन्दुओं की 
बनिस्वत मुसलमानों पर गहरा रहा । मुसलमानों का कुछ ही समय पहले हिन्दुस्तान पर 
राज्य था। इस बात की याददाश्त उनमें ताज़ी थी। इस वजह से अंग्रेज़ उनको 
ज्यादा उग्न, लड़ोक्‌ और खतरनाक समझते थे । फिर मुसलमान नई तालोम से भी 
दूर-दूर रहे और सरकारी नौकरियों में भी उनकी तादाद कम थी । इन सब कारणों 
से अंग्रेज लोग उन्हें सन्देह की दृष्टि से देखते थे । हिन्दुओ ने अंग्रेजी भाषा और 
सरकारी नौकरियों को बहुत अधिक तत्परता से अपना लिया और अग्रेजो को थे 
ज्यादा सुसाध्य मालूम हुए । 

इसके बाद नई राष्ट्रीयता की भावना उत्पन्न हुई । इसका उदय उच्च्चवर्ग के 
अप्रजी-दा शिक्षितों मे हुआ | इस भावना का हिन्दुओं तक मह॒दृद रहना स्वाभाविक 
ही था, क्योंकि मुसलमान लोग शिक्षा के लिहाज से बहुत पिछड़े हुए थे । 

इस राष्ट्रीयता का €प बडा विनम्प ओर दब्बू था, पर फिर भी सरकार 
इसको न देख सकी और उसने यह निश्चय किया कि मुसलमानों की पीठ ठोंकी जाय 
और उनको इस नई राष्ट्रीयता की लहर से दूर रक्‍्खा जाय । मुसलमानों के लिए 
तो अग्नेज़ी शिक्षा का न होना ही एक काफी रुकावट थी। लेकिन इस रुकावट का 
धीरे-धीरे दूर होना लाज़िमी था। अग्रेज़ो ने बड़ी द्रदेशी स आगे के लिए इन्तज़ाम 
कर लिया और इस काम में उन्हें सर सैयदअहमदखा की जोरदार हस्ती से बहुत 
बडी मदद मिली । 

सर सैयद इस बात से दु.खी थे कि उनकी जाति पिछड़ी हुई है, खासकर शिक्षा 
के क्षेत्र मे, और इस बात से उनके दिल में दर्द होता था कि उनकी जाति पर न तो 
अग्रेज़ो की कृपा-दृष्टि थी और न उनकी नजरों में मुसलमानों का कुछ प्रभाव ही था । 
उस ज़माने के बहुत-से दूसरे लोगो की तरह वह भी अग्रेज़्ो के बहुत बड़े प्रशंसक थे और 
मालूम होता है कि उतपर योरप-यात्रा का और भी जबरदस्त असर पड़ा था । 

उन्नीसवी सदी के आखिरी जमाने में योरप, या यो कहो कि, पश्चिमी योरप की 
सभ्यता का सितारा बहुत बुलन्दी पर था। योरप उस समय संसार का एकछत्र 
अधिपति था और उसमे वे सब गुण भलीभाति प्रकट हो रहे थे जिनके कारण उसे 
महत्ता प्राप्त हुई थी । उच्चवर्ग के लोग अपनी पेतृक सम्पत्ति को सुरक्षित समझते 
थे और उसे बढ़ा रहे थे, क्योंकि उनको यह डर नही था कि कोई उनसे मुक़ाबिला करके 
कामयाब हो सकेगा । वह ज्ञमाना प्रगत्तिश्षील प्रजातन्त्रीय सुधारवादियों का था, जिनका 
अपने उज्ज्वल भविष्य में दृढ़ विश्वास था। इसलिए कोई ताज्जुब नहीं कि जो 

हिन्दुस्तानी उधर गये वे वहाँ का शौनदार नजारा देखकर मोहित हो गये । शुरू-झ्षुरू 
में हिन्दू लोग ही ज्यादा गये और वे योरप और इंग्लैण्ड के प्रशंसक बनकर वापस 
लौटे । धीरे-धीरे वे इस तड़क-भड़क और चमक-दमक के आदी हो गये और जो 
ताज्जुब पहले-पहल उनको होता था वह दिल से निकल गया । लेकिन सर सेयदअहमद 
को पहली ही बार वहाँ की तड़क-भड़क से जो विस्मथ और आकर्षण हुआ, वह साफ़ 
जाहिर है । वह सन्‌ १८६९ में इंग्लैण्ड गये थे। उस समय उन्होंने घर को जो पत्र लिखे 
उनमें उन्होंने बहाँके सम्बन्ध में अपने खयालात ज़ाहिर किये थे | इनमें से एक पत्र 
में उन्होंने लिखा था--““इस सबका नतीजा यह निकलता है कि हाह्ांकि अंग्रेज़ लोग 
जिस तरह हिन्दुस्तान मे शिष्टता का व्यवहार नहीं करते और हिन्दुस्तानियों को 
जानवरों के समान हेच, नीच और घणित समझते है इसके लिए उनको बख्शा नहीं 
जा सकता; फिर भी मेरा खयाल है कि वे इस तरह का बरताव इसीलिए करते हे कि 
वे हम लोगों को समझ नही पाते हे । और मुझे डरते-डरते यह बात माननी पडती हैं 
कि उन्होंने जो राय हमारे बारे में कायम की है वह ज्यादा गलत नही है । में अग्रेज़ो 
की झूठी तारीफ़ नहीं कर रहा हूँ, यदि मे सचमुच यह कहूँ कि हिन्दुस्तान के लोग चाहे 
वे ऊँच हों या नीच, बडे व्यापारी होया छोटे दृकानदार, पढे-लिखे हों या अपढ़, 
अंग्रेजों की तालीम, तमीज़ और ईमानदारी के मुकाबिले में एस हे जैसे किसी काबिल 
और खूबसूरत आदमी के मुक़ाबिले में एक गन्दा जानवर | अंग्रेज लोग अगर हम 
हिन्दुस्तानियों को निरा जंगली समझें तो उनके पास इसकी वजह है ।''''' “मे 
रोज़मर्र जो-कुछ देख रहा हूँ वह एक हिन्दुस्तानी के कयास के बिलकुल बाहर 
की बात है 'परलोक और इस लोक दोनों लोकों की सारी सुन्दर वस्तुयें, जो इन्सान 
में होनी चाहिएँ, खुदा ने योरप को, खासकर इंग्लंण्ड को, बख्श दी है । * मु 
कोई भी आदमी अग्रेजों की और योरप की इससे ज्यादा तारीफ नहीं कर 
सकता । और यह स्पष्ट हैं कि सर सेयद बहुत अधिक प्रभावित हुए थे। यह भी 
मुमकिन है कि उन्होंने ऐसी जोरदार भाषा और अतिशयोक्तिपूर्ण तुलना का प्रयोग 
अपने देशवासियों को गाढ़ी नींद से जगाने और उनको आगे कदम बढ़ाने के लिए 
उकसाने की नीयत से किया हो । उनका यह विश्वास था कि यह कदम पश्चिमी शिक्षा 
की तरफ बढ़ना चाहिए | बिना उस तालीम के उनकी जाति ज्यादा पिछड़ती और 
कमज़ोर होती जायगी । अंग्रेज़ी तालीम का मतलब था सरकारी नौकरियाँ, हिफ़ाज्ञत, 
दबदबा और इज्जत । इसलिए उन्होंने अपनी सारी ताक़त इस तालीम के लिए लगादी 
१. यह उद्धरण हेलस कोहन की “हिस्ट्री आफ़ लेशनलिज्म इन दि ईह्ट” से लिया 

और सदा यही कोशिश करते रहे कि उनकी जाति के लोग भी उनके हम-खयाल हो 
जावें। मुसलमानों की सुस्ती और झ्िक्षक का दूर करना बड़ा मुश्किल काम था, 
इसलिए वह यह नही चाहते थे कि उनके रास्ते मे कही बाहर से कोई बाधा या 
सकावटे आवें । मध्यम-वर्ग के हिन्दुओ-ढारा चलाई हुई राष्ट्रीयता को उन्होंने इस 
प्रकार की मकावट समझा और इसीलिए उन्होने इसका विरोध किया। शिक्षा में 
५० वर्ष आगे बढ़े हुए होने के कारण हिन्दू छोग सरकार की आलोचना खुशी से कर 
सकते थे, लेकिन सर संयद ने तो अपने शिक्षा-सम्बन्धी प्रयत्नों में सरकार की पूरी 
सहायता पर आँखें गड़ा रक्खी थी और वे कोई ऐसा जल्दबाजी का काम तहीं करना 
चाहते थे जिससे उन्हें इस मार्ग मे जोंखम उठाना पड़े । इसलिए उन्होंने नवजात 
राष्ट्रीय महासभा को धता बताई । ब्रिटिश सरकार तो उनके इस रवस्ये पर उनकी 
पीठ ठोंकने के लिए तैयार बैठी ही थी । 

मुसलूमानो को पश्चिमी शिक्षा दिये जाने पर विशेष जोर देने का सर सैयद का 
निर्णय दरअसल बहुत ठीक था । उसके बिना मुसलमान लोगो के लिए नये प्रकार की 
राष्ट्रीयता के निर्माण म कारगर हिस्सा ले सकना असम्भव था और उनको लाज़िमी 
तौर पर हिन्दुओं के स्वर-में-स्वर मिलाकर ही रहना पडता, क्योकि हिन्दुओं में 
शिक्षा भी ज्यादा थी और उनकी माली हालत भी ज्यादा अच्छी थी। ऐतिहासिक 
घटना-चक्र ओर विचार-आदर्श की दृष्टि से मुसलमान मध्यमवर्गीय राष्ट्रीय 
आन्दोलन के लिए तैयार नहीं थे, क्योंकि उनमें हिन्दुओ की तरह कोई मध्यम-बर्ग नही 
बन सका था | इसलिए सर संयद की कारंबाइयोां ऊपर से भले ही नरम दीखंती हो, 
लेकिन वे दरअसल सीधी क्राति की ओर ले जानेबाली थी । मुसलमान अभीतक 
प्रजातन्त्रविरोधी जागीरदाराना विचारादर्श से जकड़े हुए थे, जब कि प्रगतिशील 
मध्यमश्रेणी के हिन्दू अग्रेज प्रजातन्त्रीय् सुधार-वादियों के-से विचार रखने लग गये थे । 
दोनो ठेठ नरम नीति को पालनेवाले और ब्रिटिश राज्य पर भरोसा रखनेवाले थे। सर 
सैयद की नरम नीति उस जागीरदार-वर्ग की नरम नीति थी, जिसमें मुट्ठी-मर धन- 
बान मुसलमान शामिल थे । उधर हिन्दुओं की नरम नीति थी उस होशियार पेशेवर 
या व्यापारी की नरम नीति, जो उद्योग-धधो और व्यापार में धत हूुगाने का साधन 
दूँढता हो । इन हिन्दू राजनीतिज्ञों की नज़र हमेशा इग्लैण्ड के उदार दल के सुविख्यात 
रत्न ग्लेडस्टन, ब्राइट इत्यादि पर रहती थी । मुझे शक है कि मुसलमानों ने कभी 
ऐसा किया हो । शायद वे लोग अनुदार दल और इंग्लैण्ड के जागीरदार-वर्ग के प्रशंसक 
थे। टर्की और आरमीनियनो के कत्ल की बार-बार खूब निनदा करने के कारण 
ग्लेडस्टन तो उनके लिए सचम्‌च घुणा का पात्र बन ग्या था। लेकिन चूकि डिस- 

रैली का टर्की की तरफ कुछ ज्यादा झुकाव था, इसलिए वे लोग---अर्थात्‌, वास्तव 
में वे मुटूठीभर लोग जो ऐसे मामलों में दिलचस्पी रखते थे--कुछ हद तक उसे 
चाहते थे। 

सर सेयदअहमद के कुछ व्याख्यानों को अगर आज पढ़ा जाय तो बड़े अजीब-से 
मालूम होंगे । सन्‌ १८८७ के दिसम्बर में उन्होंने लखनऊ में उस अवसर पर एक 
भाषण दिया था जब कांग्रेस का सालाना जलसा वहाँ हो रहा था | उसमें उन्होंने 
काँग्रेस की बहुत नरम माँगों की भी निन्दा और आलोचना की थी । उन्होंने कहा 
था---' “अगर सरकार अफगानिस्तान से छड़े या बर्मा को जीते तो उसकी नीति 
की आलोचना करना हमारा काम नहीं हैं। सरकार ने क़ानून बनाने के लिए 
कोंसिल बना रक्‍्खी हूँ । उस कौसिछ के लिए वह सभी प्रान्तों से उन अधिकारियों 
को चुनती है जो राज-काज और जनता की हालत से बहुत अच्छी तरह वाकिफ है, 
और कुछ रईसों को भी चनती हैँ जो समाज में अपने ऊचे रुतब की वजह से असेम्बली 
में बैठने के काबिल है | कुछ लोग पूछ सकते है कि उनका चुनाव इसलिए क्‍यों किया 
जाय कि वे रुतबेवाले है ? काबलियत का खथाल क्यों न रक्खा जाय ? में 
आपसे पूछता हूँ, क्या आपके मालदार घराने के लोग यह पसन्द करेगे कि छोटी 
जाति और ओछे खानदान के लोग, चाहे वे बी० ए० या एम० ए० ही क्‍यों न हों और 
ज़रूरी योग्यता रखते हों, उनपर हकूमत करें और उनकी जानोमाल के मुतल्लिक 
क़ानून का भेद बनाने की ताकत रकक्‍खें ?' 

“बाइसराय ऐसा कभी नही कर सकता कि सिवाय ऊँचे खानदान के आदमी के 
किसी और को अपना साथी कबूल करे, या उसके साथ भाईचारे का बर्ताव रक्‍्खे या 
उसे ऐसी दावतो मे निमन्त्रण दे जिनमें उसे इंग्लैण्ड के अमीर-उमरा के साथ दस्तर« 
खान पर बंठना पड़ता हो । क्या हम कह सकते हे कि कानून बनाने के लिए 
जो तरीक़े सरकार ने अख्त्यार किये हूँ, वे लोगों की मर्जी का खयाल रक्‍खे बिना ही 
किये गये हू ? क्‍या हम कह सकते है कि कानून बनाने में हमारा कुछ भी हाथ नही 
है ? बेशक हम ऐसा नहीं कह सकते ।* 

ये थे भाव उस व्यक्ति के जो भारत में लोकसत्तात्मक इस्लाम' का नेता 
और प्रतिनिधि था । इसमें शक है कि अवध के ताल्‍लुकेदार या आगरा, बिहार 
या बंगाल प्रान्त के बड़े-बड़े ज़मींदार भी आज इस तरह बोलने का साहस कर 
सकेंगे । लेकिन सर सेयद में ही यह निरालापन हो सो बात नहीं है । कांग्रेस के 
भी बहुत-से व्याख्यान अगर आज पढ़ें जायें तो ऐसे ही अजीब मालूम होंगे। लेकिन 

१. हेल्‍ख कोहन को “हिस्ट्री इन दी ईल्‍्ट' से उद्धुत । 

यह तो साफ़ मालूम होता है कि हिन्दू-मुस्लिम सवाल का राजनैतिक व आथिक 
रूप उस वक्‍त यह था कि प्रमतिशील और आधिक दृष्टि से आसूदा मध्यम श्रेणी 
के (हिन्दू) लोगों का पुराने ढंग का कुछ जागीरदार वर्ग (मुसलमान) विरोध करता 
था और उसकी प्रगति को रोकता था । 

हिन्दू ज्ञमीदारों का सम्बन्ध अक्सर मध्यमवर्ग के साथ था। इसलिए वे 
मध्यमवर्ग की माँगों के विषय में या तो तटस्थ रहते थे या उनसे सहानुभूति रखते 
थे और इन मॉँगो के बनाने में भी अक्सर उनका हाथ रहता था । अंग्रेज़ लोग हमेशा 
की त्तरह ज़मींदारो का साथ देते थे । दोनों ओर की साधारण जनता और दोनों 
निम्नश्रेणी के मध्यमवर्ग की ओर तो किसीका कुछ ध्यान ही न था ! 

सर सैयद की प्रभावशाली और जोरदार हस्ती का मुसलमानों पर बहुत असर 
पडा और अलीगढ़-कॉलेज उनकी उम्मीदों और खझ्वाहिशों का एक प्रत्यक्ष नमूना 
साबित हुआ | संक्रमणकाल में अक्सर ऐसा होता है कि तरक्क़ी की तरफ ले जानेवाला 
जोश बहुत जल्द अपना मक़सद पूरा कर लेने के बाद एक रुकावट बन जाता है । 
हिन्दुस्तान का नरम दल इसकी एक ज़ाहिरा मिसाल है । ये लोग अक्सर हमको इस 
बात की याद दिलाते रहते हे कि कांग्रेस की पुरानी परम्परा के असली वारिस ये ही 
है और हप लोग, जो बाद में उममें शामिल हुए हे, सिर्फ दाल-भात में मूसलचन्द हैं । 
ठीक है । लेकिन वे लोग इस बात को तो भूल ही जाते है कि दुनिया बदलती रहती 
है और कॉमग्रेस की वह पुरानी परम्परा समय के गर्भ मे विलोन होकर अब सिर्फ एक 
यादगार भर रह गई है । इसी तरह सर सेयद की आवाज्ञ भी उस ज़माने के लिए 
मौजु और ज़रूरी थी, लेकिन वह एक उन्नतिशील जाति का अन्तिम आदर नहीं हो 
सकती थी। यह सम्भव है कि अगर वह एक पीढ़ी और रहे होते तो उन्होंने 
खुद ही अपने सर्देश को एक दूसरी ही सूरत दे दी होती । या दूसरे नेता उनके पुराने 
संदेश को नई तरह से जनता क्रो समझाते और उसे बदली हुईं हालत के माफिक 
बना देते। लेकिन सर सैयद को जो सफलता मिली और उनके नाम के साथ जो 
श्रद्धा जुड़ी रह गई उसने दूसरों के लिए पुरानी लकीर को छोड देना मुश्किल कर 
दिया । दुभग्य से हिन्दुस्तान के मुसलमानों में ऐसी ऊची क़ाबलियत के छोगो का बहुत 
बुरी तरह से अभाव था जो कोई नया रास्ता दिखला सकते । अलीगढ़-कॉलेज ने बड़ा 
अच्छा काम किया और उसने एक बड़ी तादाद में अच्छे क़ाबिल आदमी तैयार करके 
समझदार मुसलमानों का सारा रुख़ ही बदल दिया । लेकिन जिस साँखे में वह ढाला 
गया था 3ससे वह न निकल सका--उसके ऊपर जमीदाराना खयालात का असर बता 
ही रहा और साधारण विद्यार्थी का उद्देश सिर्फ सरकारी नौकरी ही रहा | हिम्मत 

के साथ जीवन-सप्राम में उत्तरने या किसी ऊँचे लक्ष्य को पाने का प्रयत्न करने की 
इच्छा उसमें नहीं थी । बह तो अगर उसे कही डिप्टी ककूक्टरी मिल गई, तो इसी मे 
अपनेको धन्य समझता था। उसका गये सिर्फ इस बात की याद दिलाने से ठंडा हो 
जाता था कि वह इस्लाम की महान्‌ लोकसता का एक अंग है । इस भाईचारे के प्रमाण- 
स्वरूप वह अपने सिर पर बड़ी शान के साथ एक लाल टोपी पहनता था, जिसे टकिश 
फंज कहते है और जिसको खुद तुर्को ने ही बाद में बिलकुल उतार फेंका । जहाँ उसे 
अपने अमिट लोकसत्तात्मक अधिकार का विश्वास हुआ--जिसके कारण वह अपने 
मुसलमान भाइयों के साथ भोजन और प्रार्थना कर सकता था---कि फिर बह इस बात 
के सोचने की झंझट मे नहीं पड़ता था कि हिन्दुस्तान में राजनैतिक लोकसत्ता की कोई 
हस्‍ती है या नहीं । 

यह तग दृष्टि और सरकारी नोकरियों के पीछे दौड़ना सिर्फ अलीगढ़ या 
दूसरी जगह के मुसलमान विद्याथियों तक ही मह॒दृद न था। हिन्दू विद्याथियों मे भी--- 
जो स्वभाव से ही खतरों से घबराते थें--यह उसी परिमाण में पाया जाता था । 
लेकिन परिस्थिति ने इनमें से बहुतो को इस गइढे स निकाल दिया । उनकी संख्या 
तो थी बहुत ज्यादा और मिलनेवाली नौकरियाँ थी बहुत कम । नतीजा यह हुआ कि 
इन वर्गहीन विचारक लोगो की एक ऐसी जमान बन गई, जो राष्ट्रीय क्रान्तिकारी 
आन्दोलनों की जान हुआ करती है । 

सर सेयदअहमदखा के राजनेतिक सदेश के गलाघोटू असर से हिन्दुस्तान के 
मुसलमान अच्छी तरह निकलने भी न पाये थे क्र बीसवी सदी को आरम्भिक घटनाओं 
ने ऐसे साधन उपस्थित कर दिये जो ब्रिटिश सरकार को मुसलमानों और राष्ट्रीय 
आन्दोलन के ( जो उस समय तक काफी जोर पकड़ चुका था ) बीच खाई चौडी , 
करने में सहायक हो गये । सर वेलेन्टाइन शिरोल ने १९१० में 'इंडियन अनरेस्ट' 
नामक पुस्तक में लिखा था-- यह बड़े विश्वास क साथ कहा जा सकता है कि आज से 
पहले भारत के मुसलमानों ने सामूहिक रूप से कभी अपने हितों और आकाक्षाओं को 
ब्रिटिश राज के सगठन और स्थायित्व के साथ इतनी घनिष्ठता से नही मिलाया। राज- 
नोति की दुनिया में भविष्यवाणियाँ करना खतरनाक होता हैं । सर बेलेन्टाइन की पुस्तक 
प्रकाशित होने के बाद, पाँच वर्ष के भीतर ही, समझदार मुसलमान उन बेड़ियों को, 
जो उनको आगे बढ़ने से रोक रही थी, तोडने और काँग्रेस का साथ देने की जी- 
जान से कोशिश करने लगे । दस साल के अन्दर ही ऐसा मालूम होने लगा कि मुसलमान 
तो कांग्रेस से भी आगे बढ़ गये और सचमुच उसका नेतृत्व भी करने लगे। पर 
ये दस बरस बड़े महत्वपूर्ण थे । इन्हीं दस बरतों में यूरोपीय महायुद्ध शुरू भी हुआ 

और खतम भी हो गया और अपनी विरासत मे एक नष्ट-भ्रष्ट ससार छोड़ गया । 

लेकिन फिर भी सर वेलेन्टाइन शिरोल जिन नतीजों पर पहुँचे जाहिरा तौर 
पर तो उनके कारण साधारणतया ठीक ही थे । आग़ाल्तां मुसलमानों के नेता के रूप 
में प्रकट हुए और यह घटना ही इस बात का काफी सबूत था कि मुसलमान कछोग अभी- 
तक अपनी जागीरदाराना परम्परा से चिपके हुए थे, क्योंकि आगाखां कोई मध्यम- 
बे के नेता नही थे । वह एक अत्यन्त घनवान्‌ राजा और एक फिरके के धामिक गुरु 
थे। ब्रिटिश राजसत्ता से धनिष्ठ सम्बन्ध रखने के कारण, अंग्रेज़ों के लिए वह अपने 
आदमी बन गये थे । बच शाइस्ता और एक धनी जागीरदार और खिलाड़ी की भांति 
ज्यादातर योरप में ही पड़ रहनेवाले । इस कारण व्यक्तिगत रूप से वह मज़ह॒वी या 
फिरकेवाराना मामलो में संकीर्ण विचारों से बहुत दूर थ। उनका मुसलमानों का नेतृत्व 
करने का अर्थ यह था कि मुस्लिम जमीदार और बढते हुए मध्यमवर्ग के लोग सरकार 
के हिमायती बन जायाँ; साम्प्रदायिक समस्या तो एक गौण बात थी, और वह भी मुख्य 
उद्देश को सिद्ध करने के अभिप्राय से ही इतने जोरों के साथ ज़ाहिर की जाती थी । 
सर वेलेन्टाइन शिरोल ने लिखा है कि आगाखा ने उस वक्‍त के वाइसराय रार्ड मिन्‍्टो 
को यह यसुझाया था कि “वंग भग से पैदा होनेवाली राजनैतिक स्थिति के बारे में 
मुसलमानों की क्या राय है ताकि जल्दबाज़ी में हिन्दुओ को कही ऐसी राजनैतिक 
सुविधाये न दें दी जाय॑ जो हिन्दू बहुमत को प्रोत्साहन दे--जों बहुमत ब्रिटिश राज 
की दृढ़ता और मुस्लिम अल्पमत के हितों के लिए, जिसकी राजभक्ति मे किसीकों 
संदेह नही हो सकता था, समान रूप से खतरनाक था |” 

लेकिन ब्रिटिश सरकार की इन जाहिरा हिमायती ताक़तो के सिवा और दूसरी 
तरह की शक्तियाँ भी काम कर रही थी । नया मुस्लिम मध्यमवर्ग मौजूदा परिस्थिति 
से दिन-दिन लाज़िमी तौर पर असंतुष्ट होता जाता था और राष्ट्रीय आन्दोलन 
की तरफ खिचता जा रहा था। आगाखाँ को भी ख़ुद ही इस ओर ध्यान देना 
पड्म और उन्हे अंग्रेज्ञों को एक खास ढंग की चेतावनी भी देनी पड़ी । जनवरी १९१४ 
( यूरोपीय महाधुद्ध से बहुत पहले ) के 'एडिनबरा रिव्यू' के अक में उन्होने एक 
लेख लिखा, जिसमें सरकार को यह सलाह दी कि हिन्दू-मुसलमानों को लड़ाने 
की नीति का परित्याग कर दिया जाय और दोनो सम्प्रदायों के नरम खयाल के लोगों 
को एक झंडे के नीजे इकट्ठा किया जाय, जिससे कि तरुण भारत की हिन्दू और मुसलू- 
मान दोनो जातियों की शुद्ध राष्ट्रीय प्रवत्तियों से टक्कर लेनेवाली एक शक्ति पैदा हो 
जाय । इसलिए यह साफ़ है कि आग़ा्खाँ हिन्दुस्तान की राजनैतिक तबदीली को रोकने 
में जितनी ज्यादा दिलचस्पी रखते थे, मुसलमानों के साम्प्रदायिक हितों में उतनी नही । 


५द मेरो कहानी 


लेकिन राष्ट्रीयता की ओर मध्यमवर्ग के मुसलमानों की अनिवार्य प्रगति को न 
तो आग्रार्खाँ और न ब्रिटिश सरकार ही रोक सकते थे। संसारध्यापी महायुद्ध ने 
इस क्रिया को और भी तेज़ कर दिया और ज॑से-जैसे नये-नये नेता पैदा होने लगे वैसे-ही- 
वैसे आगाखखाँ का प्रभाव भी कम होता हुआ मालूम होने लगा । यहाँतक कि अलीगढ़- 
कॉलेज का भी रुख़ बदल गया । नये नेताओं में सबसे अधिक जोरदार अली-बन्धु 
निकले; ये दोनो ही उस कॉलेज से निकले हुए थे । डॉक्टर मुख्तारअहमद अंसारी, 
मौलाना अबुलकलाम आज़ाद आदि मध्यम-वर्ग के दूसरे कई नेता अब मृसलमानों 
के राजनैतिक मामलछो में महत्त्वपूर्ण भाग लेने लगे। इसी त्तरह लेकिन कुछ कम 
परिमाण में मि० जिन्ना भी भाग लेते थे। गाधीजी ने इनमे से अधिकांश नेताओं 
( मि० जिन्ना को छोड़कर ) और आम तौर से मुसलमानों को भी अपने असहयोग- 
आन्दोलन में घसीट लिया, और १९१९-२३ के दिनो में इन लोगो ने हमारी लड़ाई 
में खासा प्रमुख भाग लिया । 

इसके बाद प्रतिक्रिया शुरू हुई और हिन्दू ओर मुसलमान दोनो क़ौमों के 
साम्प्रदायिक और पिछडे हुए लोग, जो सावेजनिक क्षेत्र से बरबस पीछे हट चुके थे, अब 
फिर आगे आने लगे | यह क्रिया धीमी तो थी, पर थी लगातार । हिन्दू-महासभा 
ने पहली ही बार कुछ ख्याति प्राप्त की, खासकर साम्प्रदायिक तनाव के कारण । 
मगर राजनंतिक दृष्टि से वह काग्रेस पर कुछ अधिक असर न डाल सकी । मुसलमानों 
की साम्प्रदायिक सस्थाये मुस्लिम जनता में अपनी खोई हुई पुरानी प्रतिष्ठा को कुछ 
अंश तक फिर प्राप्त करने में अधिक सफल रही । फिर भी मुस्लिम नेताओं का एक 
जबरदस्त गिरोह सदा काँग्रेस के साथ रहा। उधर ब्रिटिश सरकार ने मुस्लिम 
साम्प्रदायिक नेताओं को, जो राजनैतिक दृष्टि से पूरे प्रतिक्रियावादी थे, प्रोत्साहन, 
देने में कोई कसर नही रक्‍्खी । इन प्रतिक्रियावादियों की सफलता को देखकर हिन्दू- 
महासभा के मुंह में भी पानी आ गया और उसने भी ब्रिटिश सरकार की कृपा प्राप्त 
करने की आश्ञा से प्रतिक्रिया में इनके साथ होड़ लगाना शुरू कर दिया। महासभा 
के उन्नतिशील विचारोंवाले बहुतसे लोग या तो निकाल दिये गये या खुद ही निकल 
गये और मध्यमश्रेणी के उच्चवर्ग--विशेषकर महाजन और साहूकार--की ओर 
महासभा अधिकाधिक झुकने रूगी । 

दोनो ओर के साम्प्रदायिक राजनीतिज्ञ, जो निरन्तर कौसिलो की सीटों के 
बारे में बहस किया करते थे, केवल उसी कृपा का विचार करते रहते थे जो सरकारी 
क्षेत्रों में प्रभाव होने से हासिल होती है । यह तो मध्यमवर्ग के पढ़े-लिखे लोगों के लिए 
नौकरियों की लड़ाई थी । यह स्पथ्ट हें कि नौकरियाँ इतनी तो हो ही नहीं सकती थी 


साम्प्रदायिकता ओर प्रतिक्रिया ५६४ 


जो सबको मिल जाती, इसलिए हिन्दू और मुसलमान सम्प्रदायवादी इन्हीके 
बारे में लड़ते-झगड़ले थे | हिन्दू लोग अपने बचाव की फिक्र में थे, क्योंकि ज्यादातर 
नौकरियाँ उन्हीने घर रक्‍्खी थी और मुसलमान लोग सदा “और-और” की रट 
लगाये रहते थे। इस नौकरियों की लडाई के पीछे एक और भी ज्यादा महत्त्वपूर्ण 
कशमकश चले रही थी, जो ठेठ साम्प्रदायिक तो नहीं थी लेकिन जिसका असर 
साम्प्रदायिक समस्या पर पड़ जरूर रहा था । पंजाब, सिन्ध और बंगाल में. हिन्दू लोग 
सब तरह से ज्यादा मालदार, साहुकार और शहरी थे। इन प्रान्तो के मुसलमान 
गरीब, कऊजंदार, और देहाती थे । इसलिए इन दोनो की टक्कर अक्सर आर्थिक होती थी, 
पर उसको हमेशा साम्प्रदायिक रंग दे दिया जाता था। पिछले महीनों मे प्रान्तीय 
घारा-सभाओं में पेश किये गये देहाती कर्ज के भार को घटानेवाले मुख्तलिफ़ बिलों पर, 
खासकर पजाब में, जो बहसे हुई हें उनसे यह बात बिलकुल साफ हो जाती है । हिन्दू- 
महासभा के प्रतिनिधियों ने इन युक्तियों का दृढ़ता के साथ विरोध किया है और सदा 
साहुकार-वर्ग का साथ दिया है । 

मुसलमानों की साम्प्रदायिकता पर हिन्दु-महासभा जब कभी आक्षेप करती है तो 
वह सदा अपनी निर्दोष राष्ट्रीयता का राग अलापती है।यह तो हरेक को जाहिर 
है कि मुस्लिम संस्थाओं ने अपना एक बिलकुल अजीब साम्प्रदायिक रूप प्रकट किया 
है । महासभा की साम्प्रदायिकता इतनी स्पष्ट नहीं है, क्योकि वह राष्ट्रीयता का 
नक़ली चोगा पहने हुए फिरती हूँ । परीक्षा का मौका तो तभी आता हैं जब राष्ट्रीय 
और सर्वंसाधारण के हित का कोई ऐसा निर्णय होता हो, जिससे उच्च श्रेणी के 
हिन्दुओं का हित-विरोध होता हो और वह उसकी मुखालफ़त न करती हो । लेकिन 
जब कभी ऐसे मौक़े आये हे, हिन्दू-महासभा इस परीक्षा में बार-बार नाकामयाब रही 
है । अल्पमत के आथिक हितों के विचार से और बहुमत की उद्घोषित इच्छाओं के 
खिलाफ हिन्दुओ ने सिन्ध के पृथक्करण का हमेशा विरोध ही किया है । 

लेकिन हिन्दु और मुसलमान दोनो ही दलों के सम्प्रदायवादियों द्वारा राष्ट्र- 
विरोधी प्रवृत्तियों की सबसे अजीब नुमाइश तो गोलरूमेज कांफ़ेन्स में हुई । ब्रिटिश- 
सरकार उसके लिए केवल ऐसे ही मुसलमानों को नामज़द करने पर तुली हुई थी जो 
हर तरह सम्भ्रदायवादी थे । और आग्ाखां के नेतृत्व में तो ये लोग इतने नीचे उतर 
गये थे कि द्लेण्ड के सार्वजनिक जीवन के सबसे अधिक प्रतिक्रियावादी और भारत ही 
नहीं बल्कि सभी उन्नतिशील सम्प्रदायों की दृष्टि से सबसे ख़तरनाक व्यक्तियों तक के 
साथ मिलने को उतारू हो गये थे । आग्राखां और उनके गिरोह का छाड्ड लायड और 
उनकी पार्टी के साथ धनिष्ठ सम्बन्ध एक बड़ी असाधारण-सी बात थी। इतना ही 


धर मेरी कहानी 


नही, इन छोगों ने गोलमेज़् परिषद में गये हुए यूरोपियन असोध्तियेशन के प्रतिनिधियों 
तक से समझौता कर लिया था। यह बड़े दुःख और निराशा की बात थी, 
क्योंकि यूरोपियन असोसियेशन भारत की स्वतन्त्रता का सबसे कट्टर और जोरदार 
विरोधी रहा है, और अब भी है । 

हिन्दू-महासभा के प्रतिनिधियों ने इसका जवाब इस तरह से दिया कि उन्होंने, 
खासकर पंजाब के लिए, स्वतंत्रता के मार्ग में ऐसे-ऐसे प्रतिवग्ध माँगे जो अंग्रेजों के 
हक में सरक्षण थी । उन्होने ब्रिटिश सरकार के साथ सहयोग करने के प्रयत्नों में 
मुसलमानों को भी माल देने की कोशिश की । इससे उनको मिला तो कुछ भी नहीं, 
उलटे अपने पक्ष को ही उन्होने नुकसान पहुँचाया और स्वतंत्रता के पक्ष के साथ विदवास- 
घात किया । मुसलमानों के बोलने के ढग में कम-से-कम कुछ ज्ञान तो थी, लेकिन 
हिन्दू सम्प्रदायवादियों के पास तो यह भी न था । 

मुझे तो यह बात मालूम पडती है कि दोनों तरफ के साम्प्रदायिक नेता 
एक छोटे-से उच्चवर्गीय प्रतिक्रियावादी गिरोह के प्रतिनिधि होने के सिवा और कुछ 
नही है । ये लोग जनता के घामिक जोश का अपने स्वार्थ-साधन के लिए दुदपयोग 
करते है और उससे बेजा फ़ायदा उठाते है । दोनों ओर आशिक प्रश्नों को टालने और 
दबाने की भरसक कोशिश की जाती है । वह वक़्त जल्दी ही आनेवाला है, जबकि 
इन प्रइनों को दवाया जा सकना असम्भव हो जायगा, और तब दोनो दलों के 
साम्प्रदायिक नेता निस्मदेह आग़ाखा की बीस बरस पहले की चेतावनी को दोहरायेंगे 
कि नरम विचारवालों को युग-परिवर्तनकारी प्रवृत्तियो के विरुद्ध मिलकर जिहाद बोल 
देना चाहिए | कुछ हद तक तो अब यह बात ज़ाहिर हो ही चुकी हैं कि हिन्दू और 
मुसलमान सम्प्रदायवादी जनता के सामने एक-दूसरे को चाहे जितना बुरा-भला कहे, 
मगर असेम्बली और अन्य ऐसी ही जगहों में सरकार को राष्ट्र-विरोधी कानून पास 
करने में सहायता देने के लिए दोनों ही मिल जाते हे । ओटावा एक ऐसा ही सूत्र था 
जिसने तीनों को एकसाथ ला मिलाया था । 

साथ-ही-साथ, यह मजेदार बात भी ध्यान में रखने की है कि आशग़ार्खां का 
अनुदार पार्टी के सबसे अधिक कट्टर पक्ष के साथ अभीतक धनिष्ठ सम्बन्ध चला 
आता हैं। १९३४ के अक्तूबर में आप ब्रिटिश नेवी लीग के सहभोज में, जिसके सभा- 
पति ला्ड छायड थे, एक सम्मानित मेहमान की हैसियत से सम्मिलित हुए थे । वहाँ 
आपने लार्ड लायड के उन प्रस्तावों का हृदय से समर्थन किया था जो उन्होंने ब्रिस्टल 
की कंज़रवेटिव कांफ्रेन्स में ब्रिटिश जहाज़ी बेड़े की शक्ति को और अधिक मज़बूत 
बनाने की दृष्टि से किये थे। इस तरह हिन्दुस्तान के एक नेता ब्रिटिश सत्ता की 

रक्षा ओर इंग्लैण्ड की हिफ़ाज्ञत के लिए इतने आतुर थे कि वह इंग्लैण्ड की फ़ौजी ताक़त 
बढ़ाने के काम में मि० बाल्डविन या उनकी नेशनल' सरकार से भी आगे बढ़ जाने 
को तैयार थे। और निस्सन्देह यह सब किया जा रहा था ज्ञान्ति-रक्षा के नाम पर ! 

दूसरे ही महीने, यानी नवम्बर १९३४ में, यह खबर लगी कि लन्दन में, खानगी 
तौर पर, एक फिल्‍म दिखलाई गई है, जिसका उद्देश था मुसलल्‍ूमानों को अंग्रेज़ी 
बादशाहत के साथ सदा के लिए मित्रता के सूत्र में बाँध देना । हमको यह भी पता 
लगा कि इस अवसर पर आगाखां और लाई लायड सम्मानित मेहमान होकर पधारे थे । 
ऐसा मालूम पडता है कि शाही मामलों में आग़ाखां और लाड़े लायड दोनों इस तरह 
एक जान दो कालिब हैँ जैसे हमारे राष्ट्रीय राजनैतिक क्षेत्र मे सर तेजबहादुर सप्र्‌ 
और घमि० जयकर । यह बात भी गौर करने के क़ाबिल हे कि इन महीनों में, जबकि 
ये दोनों एक-दूसरे मे इतनी अधिकता से घुल-मिल रहे थे, ठीक उसी बक्‍त लाड़े 
छायड नेशनल सरकार और उसके पक्ष के अनुदार नेताओं के विरुद्ध इसलिए एक 
अत्येत कट और कठोर आक्रमण का नेतृत्व कर रहे थे कि उन्होने हिन्दुस्तान को 
बहुत अधिक अधिकार देने की कथित कमजोरी दिखलाई थी।'* 

इधर पिछले दिनों कुछ मुसलमान साम्प्रदायिक नेताओं के व्याख्यानो और वक्‍तव्यों 
में एक मजेदार तबदीली हुई है । इसका कुछ वास्तविक महत्त्व नही हैं, लेकिन मुझे 
शक हैँ कि और लोगो की शायद यह राय न हो । फिर भी, यह बात साम्प्रदायिक 
मनोवृत्ति के रूप को प्रकट करती है और इसे प्रधानता भी खूब दी गई है। 
हिन्दुस्तान में मुस्लिम राष्ट्र, मुस्लिम सस्क्ृति' और हिन्दू और मुस्लिम सस्कृतियों 
की घोर असम्बद्धता पर खूब जोर दिया जा रहा हैं। इसका परिणाम लाज़िमी तौर 
से यही निकलता है ( हालांकि वह इतने खुले तौर पर नही रक्खा गया है ) कि 
न्याय करने और दोनों संरक्षतियों में बीच-बचाव करने के लिए हिन्दुस्तान में अंग्रेजों 
का अनन्तकाल तक बना रहना बहुत ज़हूरी है । 

कुछेक हिन्दू साम्प्रदायिक नेता भी इसी विचार-घरारा में बह रहे है। फर्क 
सिर्फ इतना ही हैं कि उन्हे यह आशा है कि चूकि उनका बहुमत हैं इसलिए अन्त में 
उन्हीकी 'संस्क्ृति' का बोलबाला होगा । 

हिन्दू ओर मुस्लिम 'सस्कृतिया' और मुस्लिम राष्ट्र--ये शब्द पुराने इतिहास 
तथा वतंमान और भविष्य की कल्पना के कैसे मनोभोहक दृश्य उपस्थित कर देते हैं ! 

१. अभी हाल ही में कुछ अंग्रेज़ लाडा ओर भारतीय मुसलमानों ने एक 
कोंसिल बनाई है, जिसका उद्देश इन दोनों घोर प्रतिक्रियावादी दलों के सम्बन्ध को 
भड़ाना ओर पुखूता करना है । 


ध्र्द्ट्द मेरी कह्ठानी 


हिन्दुस्तान में मुस्लिम राष्ट्र--राष्ट्र के भीतर एक राष्ट्र, वह भी ठोस नहीं बल्कि 
डाबांडोल, बिखरा हुआ और अनिश्चित ! राजनैतिक (ष्टिसे यह विचार बिलकुल 
वाहियात है, आ्िक दृष्टि से शेखचिल्लियाना है; यह तो ध्यान में छाने लायक भी 
नही है। लेकिन फिर भी इसके पीछे जो मनोवृत्ति छिपी है, इसके ज़रिये थोड़ा-बहुत 
उसे समझने में सहायता मिलती है । 

मध्यवर्ती युग में, और उसके बाद भी, ऐसी कई जुदी-जुदी और आपस में न 
मिल सकनेवाली जातियाँ एकसाथ मिलकर रहती थी। टर्की के सुलतानों के 
आरम्भ-काल मे भी कुस्तुन्तुनिया मे ऐसी हरेक 'जाति'--लेटिन, ईसाई, कट्टर ईसाई, 
यहूदी वग्रैरा--अलग-अलग रहती थी और उनमें से कुछ तो स्वाधिकार भी रखती 
थीं । यह उस देशेतर भावना का प्रारम्भ था जो, अबसे कुछ ही काल पहले, बहुत-से 
पूर्वी देशो का हौवा बन गई थी। इसलिए 'मुस्लिम राष्ट्र' की बात चलाने का 
अर्थ यह है कि राष्ट्र कोई चीज़ नही हैं, केवल एक धामिक सूत्र हे । इसका अर्थ यह 
हैं कि किसी भी राष्ट्र ( आधुनिक परिभाषा में ) को बढ़ने न दिया जाय | दूसरा यह 
अथ्थ है कि वतंमान सभ्यता को धता बताई जाय और हम सब मध्यकाल के रस्म-रिवाज 
अरुत्यार करले । इसका मतलब है या तो तानाशाही सरकार, या विदेशी सरकार; अन्त 
में मस्तिष्क की एक भावुक स्थिति और असलियतों से, खासकर आधथिक अस- 
लियतो से, मुंह छिपाने की एक ज्ञात या अज्ञात इच्छा के सिवा इसका ओर कुछ 
अर्थ नही है । भाव-वृत्तियाँ कभी-कभी तर्क का भी तख्ता उलट देती हैं और हम 
उनको सिर्फ इस बिना पर दरगुज़्र नहीं कर सकते कि वे हमें इतनी तर्क रहित 
मालूम होती है । मगर यह मुस्लिम राष्ट्रवाली भावना कुछेक कल्पनाशील व्यक्तियों 
की केवल कल्पनामात्र है, और अगर अखबारों मे इसका इतना शोर न मचता तो, 
शायद यह सुनने में भी न आती । भले ही बहुत-से लोग इसमें विश्वास रखते हो, 
लेकिन फिर भी वास्तविकता का स्पर्श होते ही वह ग्रायब हो जायगी । 

हिन्दू और मुस्लिम संस्क्ृति' की भावना भी इसी क़रिस्म की है । अब तो राष्ट्रीय 
भावनाओं का भी जमाना तेज़ी के साथ जा रहा है और सारा संसार एक सांस्कृतिक 
इकाई बन रहा है। विभिन्न राष्ट्र बहुत दिनोतक अपनी-अपनी विशेषताओं, भाषा, 
रस्म-रिवाज, विचार-घारा आदि को चाहे न छोड़ें, और शायद बहुत कारूतक 
छोड़ें भी नही, मगर मशीनों का युग और विज्ञान--जिसके उपकरण हवाई जहाज, 
अखबार, टेलीफोन, रेडियो, सिनेमा वगैरा हें--इन विशेषताओं को अधिकाधिक 
एकरूप बना देंगे । इस अवद्यम्भावी प्रवृत्ति का विरोध कोई नहीं कर सकता, 
और बरतंग्रान सभ्यता को नष्ट-भ्रष्ट कर देनेबाला संसार-व्यापी विप्लव ही 

इसको रोक सकता है। हिन्दुओं और मृसलमानों के जीवन-सम्बन्धी परम्परागत 
विचारों में ज़रूर काफी भारी मत-भेद है। पर अगर हम दोनों की तुलना वर्तमान युग 
के जीवन के वैज्ञानिक और औद्योगिक पहलू से करें, तो यह मत-भेंद क़रीब-क़रीब लुप्त 
हो जाता है, क्योंकि इस दृष्टिकीण और जीवन के उपर्युक्त विचारों मे भी आकाश- 
पाताल का अन्तर हैं। हिन्दुस्तान में इस समय असली झ्वगड़ा हिन्दू-संस्कृति और 
मुस्लिम-संस्कृति का नहीं, बल्कि इन्हीं जीवन के विचारादर्श तथा आधुनिक 
सभ्यता की विजयी वैज्ञानिक सस्कृति के बीच है । जो मुस्लिम-सस्कृति' की, जैसी जो 
कुछ भी वह हो, रक्षा करना चाहते हे, उन्हे हिन्दू-संस्क्ृति से धबराने की ज़रूरत 
नही, लेकिन उन्हें पश्चिमी दैत्य का मुकाबिला करना चाहिए । व्यक्तिगत रूप से 
मुझे इसमें कुछ भी सन्देह नहीं मालूम होता हैं कि हिन्दुओं था मुसलमानों के, 
आधुनिक वैज्ञानिक और ओशद्योगिक सभ्यता का विरोध करने के, सब प्रयत्न पूरी तरह 
” से निष्फल साबित होगे और इस निष्फलता को देखकर मुझे कुछ भी अफ़सोस न होगा । 

जिस सप्य रेल वररा ने हमारे यहाँ प्रवेश किया उसी समय हमने अज्ञात रूप से 
और ख़द-ब-खुद इस बात को स्वीकार कर लिया था। सर सेयदअहमद ने भी 
अलीगढ़-कॉलेज की स्थापना करके भारत के मुसलमानों के लिए जोरों से इसी मार्ग 
को चुन लिया था | 

लेकिन जिस तरह ड्बते हुए मनृष्य के लिए सिवाय ऐसी चीज को पकड़ने के 
और कोई चारा नही रह जाता जिससे उसकी जान बच जाय, उसी तरह असल में 
हममें से किसीके लिए उसके सिवा और कोई मार्ग न था । 

लेकिन यह 'मुस्लिम सस्कृति' आखिर चीज़ क्‍या है ? क्‍या यह अरबी, 
फारसी, तुर्की वग्गेरा के महान्‌ कार्यो की कोई जातीय स्मृति है ” या भाषा है ? 
या कला और संगीत है ? या रस्मोरिवाज हैं ? मुझे याद नही पड़ता कि किसीने 
आधुनिक मुस्लिम कला या संगीत का ज्षिक्र किया हो । हिन्दुस्तान में मुस्लिम विचार- 
धारा पर अरबी और फारसी दो भाषाओं का, और खासकर फ़ारसी का, प्रभाव पड़ा 
हैं । लेकिन फारसी के प्रभाव में धर्म का कोई निशान नहीं है । फारसी भाषा, और 
बहुत-सी फारसी रीति-रस्म और परम्परायें हजारों वर्षों के समय में हिन्दुस्तान में 
आई और सारे उत्तरी हिन्दुस्तान पर इनका जोरदार असर पड़ा। फारस तो पूर्व का 
फ्रांस था, जिसने अपनी भाषा ओर संस्कृति अपने पास-पेड़ोस सब देशों में फैलादी । यह 
हम सब भारतीयों की एक-समान और अनमोल विरासत है । 

मुसलमान जातियों और देशों के पुराने कारनाभों का गे मुसलूसानों को एक- 
साथ बांघनेवाले सूत्रो मे शायद सबसे अधिक मज़बूत सूत्र है। क्‍या किसीकों इन 


६७० मेरी कहानी 


जातियों के गौरवपूर्ण इतिहास के कारण मुसलमानों से हसद है ” जबतक वे इसे याद 
करें और दिल से उसका पोषण करना चाहें तबतक इसे कोई भी उनसे छीन नहीं 
सकता । सच तो यह है कि यह पुराना इतिहास बहुत करके हम सभीके लिए समान 
रूप से गौरव की चीज़ है, क्योंकि शायद हम लोग एशिया-निवासी होने के कारण यह 
अनुभव करे कि योरप के आक्रमण के विदद्ध हमको एकता के सूत्र में बाँध देने- 
वाली यही चीज हे । में जानता हूँ कि जब कभी मेने स्पेन में या क़्सेड' के 
वक्‍त में अरब लोगों के साथ हुए झगड़ो का हाल पढ़ा है तो मेरी हमदर्दी हमेशा 
अरबों के साथ रही है । में निष्पक्ष और बेलौस होने की कोशिश करता हूँ पर में 
चाहे जितनी कोशिश करूँ, फिर भी, जब कभी एशिया के निवासियों का प्रइन आता 
है, तो मेरा एशियाईपन मेरी विचार-धारा पर प्रभाव डाले बिना नहीं रहता । 

मेने यह समझने की हरचन्द कोशिश की है कि आख़िर यह “मुस्लिम सस्क्ृति” 
है क्या चीज़ । लेकिन मुझे स्वीकार करना पड़ता हैं कि मे इसमें सफल नहीं हुआ पं 
में देखता हूँ कि उत्तरी हिन्दुस्तान में ऐसे मध्यम-वर्गी मुसलमानों और हिन्दुओं की एक 
नगण्य-सी सख्या हुँ जिनपर फारसी भाषा और परम्पराओं की छाप पड़ी हुई है। और 
अगर सर्वंसाधारण जनता के रहन-सहन को देखा जाय तो 'मुस्लिम-सस्क्ृति' के सबसे 
अधिक स्पष्ट चिन्ह नज़र आते है । एक खास तरह का परायजामा, न ज्यादा लम्बा न 
ज्यादा छोटा; डाढ़ी का बढ़ाया जाना और मूंछो के बनाने का एक ख़ास तरीका; और 
एक खास तरह का टोंटीदार लोटा । इस तरह से हिन्दुओं के भी इसी ढंग के रस्मो- 
रिवाज है । धोती पहनना, चोटी रखना; ओर एक भिन्न प्रकार का छोडा रखना । 
सच तो यह है कि ये भिन्नतायें भी ज्यादातर शहरी हे और अब कम होती जा रही 
है । मुसलमान किसान और मजदूर और हिन्दू किसान और मजदूरों में कोई भेद नह्ी 
मालम पडता । मुसलमानों के शिक्षितवर्ग में डाढी के लिए बहुत कम प्रेम रह गया 
है, हालांकि अलीगढ़ में छालहू रंग की तुरेंदार तुर्की टोपी अब भी पसद की जाती है 
(यह तुर्की ही कहलाती है, हालाकि तु्कों ने इससे अब्र कुछ भी सम्बन्ध नहीं रक्‍्खा हे); 
मुसलमान स्त्रियाँ साडी को अपनाने लगी है और धीरे-धीरे परदे से भी बाहर निकल 
रही हैं । मेरी अपनी रुचि तो इनमें से कुछ तौर-तरीकों को पसन्द नहीं करती और 
डाढ़ी, मुंछ या चोटी से मुझे कुछ भी प्रेम नहीं है; लेकिन में अपनी रुचि-सम्बन्धी 
धारणाओं को दूसरों के गले नहीं मढ़ना चाहता | हाँ, डाढ़ियों के विषय में में यह 

१. मुसलमानों से अपने धर्मस्थान वापस लेने के लिए ईसाई दाक्सियों ने 
ग्यारहवी सदी से तेरहलीं सदी लक उनपर जो फ़ोजी हमले किये थे, उन्हें क्ूसेड-- 
धर्म-युद्ू---कहा जाता है। 

मानता हूँ कि जब अमानुल्ला ने इनको एक सिरे से उड़ाना शुरू क्याथा तो मुझे 
बड़ी खुशी हुई थी । 

मुझे यह कहना पड़ता है कि उन हिन्दुओं और मुसलमानों को देखकर मुझे 
बड़ी दया आती है जो हमेशा पुराने ज़माने का रोना रोया करते हे और उन चीज़ों 
को पकड़ने ' की कोशिश करते रहते हे जो उनके हाथ से खिसकती जा रही है। में 
प्राचोन काल की न तो निन्‍दा ही करना चाहता हूँ और न उसे बिलकुल छोड़ ही देना 
चाहता हूँ, क्योंकि हमारे अतीत में बहुत-सी ऐसी बातें है जो सुन्दरता मे अनुपम है । 
ये सदा रहेगी, इसमें मझे सन्देह ही नहीं हे । पर ये लोग इन सुन्दर वस्तुओं को तो 
नही पकड़ते, बल्कि ऐसी चीज़ों को पकड़ने दौड़ते हें जो अक्सर निकम्मी और 
हानिकर होती हें । 

पिछले कुछ वर्षो में मुसलमानों को बार-बार हांदसे पहुँचे हे और उनके अनेक 
चिरपोषित विचार नष्ट-भ्रष्ट हो गये है । इस्लाम के बानी उस टर्की ने खिलाफत 
को ही खतम नही कर दिया जिसके लिए हिन्दुस्तानी लोग १९२० गे बडी बहादुरी 
से लड़े थे, बल्कि वह तो मज़हब से भी दूर-दूर कदम हटाता चला जा रहा है । टर्की 
के नये विधान में एक धारा यह है कि टर्की मुस्लिम राज्य है, परन्तु कोई ख़ाम- 
खयाली पैदा न हो जाय इसलिए कमालपाशा ने १९२७ में कहा था--“'विधान में 
यह धारा कि टर्की एक मुस्लिम राज्य है केवल समझौते के तौर पर रखली गई हे 
और पहला मौका मिलते ही निकाल दी जानेवाली है ।” मुझे विश्वास है कि आगे 
चलकर उन्होने इस चेतावनी के अनुसार काम भी किया | मिश्र भी, बहुत अधिक 
सावधानी से ही सही, इसी मार्ग पर अग्रसर हो रहा है और अपनी राणनीति को 
मज़हब से बिलकुल अलग रकक्‍खे हुए हैं । इसी तरह अरब के देश भी कर रहे हे, 
सिवा ख़ास अरब के, जो बहुत पिछड़ा हुआ हैं । फारसवाले सास्कृतिक स्फूर्ति के लिए 
अब पू्व-मुस्लिम काल की याद कर रहे हैँ । हर जगह मज़हब पीछे हटता जा रहा 
है और राष्ट्रीयता उग्र रूप मे प्रकट हो रही हैं। और इस राष्ट्रीयता के पीछे और 
भी कई 'वाद' हे जो सामाजिक और आधिक दृष्टियों को लिये हुए हे | इस 'मुस्लिम- 
राष्ट्र' और 'मुस्लिम-संस्क्ृृति' का. क्या होगा ? भविष्य में क्या वे सिफ़ं अंग्रेज़ों के कृपा- 
शासन की छत्रछाया में मस्त पडे हुए उत्तर-भारत में ही मिलेगे ? 

उन्नति अगर इसी बात में हैँ कि हरेक व्यक्ति राजनीति के भूल आधार पर 
दृष्टि रकखें तो यह कहना पड़ेगा कि हमारे सम्प्रदायवादियों का और हमारी सरकार 
का भी उद्देश, इरादतत और हमेशा, इससे उलटा यानी संकुचित दृष्टि से देखने का 


रहा है । 


की 
दुगम घाटी 


बारा गिरफ्तार होने और सजा पाने की सम्भावना हमेशा मेरे सामने बनी 

रहती थी । उस समय देश मे आडिनेन्स वगगैरा का दोर-दौरा था, और खुद 
काँग्रेस भी तब ग़ेर-कानूनी जमात थी, इसलिए यह सम्भावना और भी ज्यादा थी । 
ब्रिटिश-सरकार ने जैसा रुख अख्त्यार कर रकखा था और मेरा स्वभाव ज॑ंसा था 
उसको देखते हुए मुझपर प्रहार होना अनिवार्य मालूम होता था। हमेशा सिर पर 
सवार रहनेवाली इस सम्भावना का मेरी गति-विधि पर भी असर पड़े बिना न रहा । 
में जमकर कोई काम नही कर सकता था और मुझे यह जल्दी रहती थी कि जितना 
कुछ हो सके कर डालूँ | 

फिर भी, मेरी इच्छा गिरफ्तारी मोल लेने की नही थी और जहाँतक हो सकता 
था में ऐसी कारंबाइयो से बचता था जो मेरी गिरफ्तारियों का कारण बने। अपने 
प्रान्त में और प्रान्त के बाहर भी, दौरा करने के लिए मेरे पास कितनी ही जगहों से 
निमस्त्रण आ रहे थे । मेने सबसे इन्कार कर दिया, क्योंकि में जानता था कि कोई भी 
व्याख्यानों का दौरा तूफानी हलचल के सिवा और कुछ नहीं हो सकता था, और वह 
सरकार द्वारा कभी भी यकायक बन्द कर दी जा सकती थी। उस समय मेरे लिए 
कोई बीच का मार्ग हो ही नहीं सकता था । जब कभी में किसी दूसरे काम से किसी 
जगह जाता--जैसे गांधीजी या वर्किंग कमिटी के सदस्यों से सलाह-मशविरा करने के 
लिए--तो में सार्वजनिक सभाओ में भाषण देता और खूब खुलकर बोलता । जबलपुर: 
में एक बहुत बड़ी सभा हुई और बडा शानदार जुल्स निकाला गथा; दिल्‍ली की 
सभा में तो इस कदर भीड़ थी जितनी मंने पहले कभी वहाँ देखी ही नहीं। वास्तव मे 
इन सभाओं की सफलता से ही यह स्पष्ट हो चला था कि सरकार ऐसी सभाओ का 
बारबार होना कभी सहन नहीं करेगी । दिल्‍ली में, सभा के बाद ही, बडे जोरों की 
अफ़वाह फंली कि मेरी गिरफ्तारी होनेवाली है, लेकिन में बच गया और इलाहाबाद 
लौट आया । रास्ते में में अलीगढ़ ठहरा, जहाँ मेने मुस्लिम यूनिवर्सिटी के विद्यार्थियों 
के सामने एक भाषण दिया । 

ऐसे समय में, जब कि सरकार तमाम सक्रिय राजनैतिक कामों को दबाने 
का प्रयत्न कर रही थी, मुझे यह विचार बिलकुल पसन्द नहीं था कि राजनीति से 
इतर कार्यों में भाग लिया जाय । 


दुर्गम घाटी ५७३ 


कॉग्रेसवालों में मुझे एक जोरदार प्रवृत्ति यह नज़र आई कि उप्र राजनेतिक 
कार्यों से बचकर ऐसे मामूली कामों मे पड जाना जो लाभकारी तो थे पर जिनका 
हमारे आन्दोलन से कोई सम्बन्ध नही था । यह प्रवृत्ति स्वाभाविक थी, पर मुझे ऐसा 
लगा कि उस समय इसको प्रोत्साहन नही दिया जाना चाहिए था । 

अक्तूबर १९३३ के मध्य में हमने इलाहाबाद में, परिस्थिति पर विचार करने 
और आगे का कार्यक्रम निह्चत करने के लिए, युक्तप्रान्त के कांग्रेसी कॉर्यकर्त्ताओं 
की सीटिंगे की । प्रान्तीय कांग्रेस कमिटी एक गैर-कानूनी सस्या थी, और चूकि 
हमारा उद्देश क़ानून की अवज्ञा करने का नहीं बल्कि आपस में मिलने का था, 
इसलिए हमने इस कमिटी को बाकायदा नहीं बुलाया । हमने उसके उन सब सदस्यों 
को, जो उस समय जेल से बाहर थे, और दूसरे चुने हुए कार्यकर्त्ताओ को खानगी 
तौर पर विचार-विनिमय की नीयत से बुलाया था | हमारी मीटिंगे खानगी तो होती 
थी, पर उनकी कारंवाई को गुप्त रखने का प्रयत्न नही किया जाता था | इसलिए 
आखिरी दमतक हमे इस बात का पता नहीं लूगता था कि सरकार हस्तक्षेप करेगी 
या नहीं । इन मीटिगो में हम लोग संसार की स्थिति-- घोर मन्दी, नाज़ीवाद, 
समाजवाद वर्गरा पर बहुत ध्यान देते थे | हम चाहते थे कि हमारे साथी, बाहर जो 
कुछ हो रहा है उसकी दृष्टि से भारत के स्वतन्त्रता-आन्दोलन को देखें । इस कान्फ्रेन्स 
ने अन्त में एक समाजवादी प्रस्ताव पास किया, जिसमे भारतवासियों के लक्ष्य का 
बयान और सबितय भंग के बन्द किये जाने का विरोध किया गया था। इस 
बात को तो सब लोग अच्छी तरह जानते थ कि अब देश-व्यापी सविनय भंग की 
कोई सम्भावना नहीं थी और व्यक्तिगत सविनय भंग भी या तो थ्रीघर ही खतम हो 
जानेवाला था या एक बहुत ही सकुचित रूप में जारी रह सकता था ! लेकिन उसके 
बन्द किये जाने से हमारी स्थिति में कोई फर्क नहीं पड़ता था, क्योकि सरकार का 
हमला और आडिनेन्स का शासन तो बरक़॒रार था | इसलिए बाक़ायदा सविनय भंग 
जारी रखने का जो निश्चय हमने किया, वह कहने ही के लिए था | असल में तो 
हमारे कार्यकर्त्ताओं को यह आदेश था कि जान-बूझकर व्यर्थ ही गिरफ्तार त हो । 
उनको हिदायत थी कि अपना काम हस्बमामूल करते रहे और अगर काम के दौरान 
में गिरफ्तारी हो जाय तो उसे खुशी के साथ मंजूर करले । उनसे ख़ासकर यह कहा 
गया था कि देहात से अपना सम्बन्ध फिर स्थापित करे और यह जानने की कोशिश 
करे कि लगान में छूट और सरकार की दमत-नीति इन दोनो के परिणामस्वरूप किसानो 
की क्‍या अवस्था है। उस वक्‍त लगानबन्दी के आन्दोलन का तो कोई प्रश्न ही 
न था। पूता-कास्फेन्स के बाद ही वह तो नियमानुसार स्थग्रित किया जाचुका था 


५७४ मेरी कहानी 


और यह साफ़ जाहिर था कि मौजूदा परिस्थिति में उसे पुनर्जीबित नहीं किया जा 
सकता था । ;॒ 

यह कार्यक्रम बिलकुल नरम और निर्दोष था और इसमें बस्तुतः कोई गेरकानूनी 
बात नही थी, लेकिन फिर भी हम जानते थे कि इससे गिरफ्तारियाँ तो होंगी ही । जैसे 
ही हमारे कार्यकर्त्ता गाँवों में पहुंचते, वे गिरफ्तार कर लिये जाते और उनपर करबन्दी- 
आन्दोलन का प्रचार करने का, जोकि आडिनेन्स के मातहत एक जूर्म बना दिया 
गया था, बिलकुल झूठा जुर्म लगाया जाता और सज़ा देदी जाती । अपने बहुत-से 
साथियों की गिरफ्तारियो के बाद मेरा इरादा भी था कि मे इन देहाती क्षेत्रों में जाऊँ। 
लेकिन कई और जरूरी कामों में लग जाने के कारण मुझे अपना जाना स्थगित 
करना पड़ा, और बाद में तो इसके लिए मोक़ा ही न रहा । 

इन महीनों में वकिंग कमिटी के सदस्य सारे देश की स्थिति पर विचार 
करने के लिए दो बार इकट्ठे हुए | कमिटी का खुद तो कोई अस्तित्व ही न था--- 
इसलिए नहीं कि वह गैरकानूनी थी, लेकिन इसलिए कि पूना के बाद, गांधीजी 
के आदेश से, सारी कॉग्रेस कमिटियाँ और कॉग्रेस दफ्तर अस्थायी तौर पर बन्द कर 
दिये गये थे । मरी स्थिति एक अजीब तरह की हो रही थी; क्योकि जेल से छूटकर 
आने पर मेने इस आत्म-घातक आई्डिनेन्स को स्वीकार करने से इन्कार किया और 
अपने-आपको कांग्रस का जनरल सेक्रेटरी कहने का आग्रह किया | लेकिन मरा अस्तित्व 
भी शुन्‍्य में था। उस समय न तो कोई ठीक दफ्तर था, न कोई कर्मचारी, न कोई 
स्थानापन्न सभापति; और गाधीजी यद्यवि सलऊझाह-मशविरें के लिए मोजूद थे, पर 
वह भी इस बार हरिजन-कार्य के लिए अपने एक बडे भारी अखिल-भारतीय दौरे में 
मशगूल थे । हमने उनको दौरे के पीच मे जबलपुर और दिल्ली में पकड़ पाया और. 
वकिंग कमिटी के मेम्बरों के साथ सलाह-मशविरे किये | इन मशविरो ने यह काम 
किया कि भिन्न-भिन्न मेम्बरों के मतभेद को साफ़ तौर से सामने लाकर रख दिया। 
बस, यही गाड़ी अठक गई और कोई ऐसा रास्ता नहीं नज़र आता था जो सबकी पसन्द 
हो । दोनो पक्षों, सत्याग्रह जारी रखने और बन्द करनेवालों, के बीच गाधीजी ही ऐस 
व्यक्ति थे जिनका निर्णय सर्वमान्य हो सकता था । और चूकि वह बन्द करने के पक्ष 
में नही थे इसलिए जो रफ़्तार चल रही थी वही चलती रही । 

काँग्रेस की ओर से लेजिस्लेटिव असेम्बली का चुनाव लड़ने के प्रइन पर भी 
काँग्रेस के लोग कभी-कभी विचार कर लेते थे, हालाँकि इस समय तक वकिग कमिटी 
के सदस्यों की इस तरफ कोई दिलचस्पी नहीं थी | यह प्रइन अभी उठता ही नहीं 
था; इसके लिए अभी समय भी नहीं आया था | सुधार' कम-से-कम दो-त्तीन सारू 

तक असली सूरत में आनेवाले नही थे और उस समय असेम्बली के नये चुनाव का कोई 
जिक्र ही न था । अपनी जाती राय में तो मुझे चुनाव लड़ने में सिद्धान्त-रूप से कोई 
आपत्ति नही थी और मुझे यह भी विश्वास था कि समय आने पर काँग्रेस को इस 
मार्ग पर चलना ही पड़ेगा । लेकिन उस समय इस प्रइन को उठाना हमारे ध्यान को 
दूसरी ओर फेर देना था । मुझे आशा थी कि आन्दोलन के जारी रहने से बहुत-से 
प्रश्न, जो हमारे सामने आ रहे थे, हल हो जायेंगे और समझौते की प्रवृत्तिवाले लोग 
परिस्थिति पर हावी न हो सकेगे । 
इस दमियात मे लगातार लेख और वक्तव्य अखबारों में भेजता रहा । कुछ 
हद तक मुझे अपने लेखों को नरम करना पड़ता था, क्योंकि वे प्रकाशन की नीयत 
से लिखे जाते थे, और उस समय सेन्सर और दूसरे भाति-भाति के कानूनों का 
घातक जाल दूर तक फेला हुआ था । में कुछ खतरा उठाने के लिए अगर तंयार भी 
हो जाता, तो भी मुद्रक, प्रकाशक और सम्पादक तो ऐसा करने के लिए तेथार नही 
थे | वैसे तो सब अखबार मेरी खातिर रखते थे और बहुत-सी बातो में मेरे हक में 
रिआयत भी कर जाते थे। लेकिन हमेशा नहीं। कभी-कभी वक्तव्य और लेखाश 
रोक दिये जाते थे, और एक बार तो एक लम्बा लेख, जिसको मेने बडी मेहनत से 
तैयार किया था, प्रकाशित ही न होने पाया । जनवरी १०९३४ में, जब मे कलकत्ते में 
था, एक प्रमुख देनिक के सम्पादक मुझसे मिलने आये। उन्होंने मुझे बतलाया 
कि मेरा एक वक्तव्य कलकत्त के तमाम समाचारपत्रों के सम्पादक-शिरोमणि के 
पास मशवबिरे के लिए भेज दिया गया था, और चूकि इस सम्पादक-शिरोमणि ने उसे 
नामजूर कर दिया, इसलिए वह प्रकाशित न हो सका । यह 'सम्पादक-शिरोमणि' 
और कोई नही थे सिवा कलकते के सरकारी प्रेस-सन्सर महोदय के । 
अखबारों को दी गई कुछ मुलाक़ाता और वकक्‍तवब्यों में मंने कई दलों और 
व्यक्तियों की बड़ी कडी आलोचना करने की धृष्ठता की थी | इससे लोग बहुत नाराज़ 
हुए । इस नाराज़ी का एक कारण था कांग्रेस की उल्टकर जवाब न देने की वृत्ति-- 
जिसके प्रसार में गाधीजी का भी हाथ था । खुद गांधीजी ने इसका उदाहरण प्रस्तुत 
किया था और प्रमुख काँग्रेसियों ने भी कुछ घट-बढ़ मात्रा मे उनके मार्ग का 
अनुसरण किया, हालॉकि हमेशा ऐसा नही होता था । हम लोग अधिकतर अस्पष्ट 
और सद्भावनायुकत वाक्यो का प्रयोग करते थे, जिससे हमारे आलोचकों को गलत 
तक॑ और समय-साधक चालो को काम में लाने का मोक़ा मिल जाता था । असली 
प्रइनों को दोनों दल बचा जाते थे, और ईमानदारी के साथ जब-तब जोश-ख़रोश के 
साथ ऐसा वाद-विवाद ज्ञायद ही कभी होता जिसमें तनातनी और जोश-खरोश की 

नौबत आय, जैसाकि उन देशों को छोड़कर, जहाँकि फासिज्म का बोलबारा है, 
पश्चिम के दूसरे सब देशों में होता रहता है । 

एक महिला मित्र ने, जिनकी राय की में कद्र करता था, मुझे लिखा कि मेरे 
कुछेक बकतव्यों की तेज्ञी पर उनको थोड़ा-सा आइचर्य हुआ--इसलिए कि में क़रीब- 
क़रीब 'खिसियानी बिल्ली' बन गया था | बया यह मेरी आशाओ पर पानी फिर जाने 
का परिणाम था ? मुझे भी ताज्जुब हुआ । कुछ हद तक यह सही भी था, क्योंकि 
राष्ट्रीयता की दृष्टि से हम सब दूटी हुई आाशाओं को लिये बंठे हे। व्यक्तिगतरूप से 
भी, कुछ हद तक, गायद यह बात ठीक रही हो । लेकिन फिर भी मुझे ऐसी किसी 
भावना का खयाल नही होता था, क्‍योंकि खुद मुझे किसी तरह की भी पराजय या 
असफलता महसूस नही हो रही थी | जबसे गांधीजी मेरे राजनैतिक मानसपटल पर 
आये, मेने कम-से-कम एक बात उनसे सीखी । वह यह कि परिणामों के डर से अपने 
हृदयंगत भावों को कभी न दबाया जाय | इस आदत ने--राजनेतिक क्षेत्र में पालन 
किये जाने पर ( दूसरे क्षेत्रों में इसका पालन करना ज्यादा मुश्किल और खतरनाक 
हो जाना सम्भव है )--मुझे अक्सर कठिताई सें डाकू दिया है, लेकिन साथ ही 
मुझे बहुत-कुछ संतोष भी प्रदान किया है। मे समझता हूँ, केवल इसी कारण हममे 
से बहुत-से लोग हृदय की कटुता और घोर पराजय के भावों से बरी रहे है। यह 
खयाल भी, कि लोगों की एक बहुत बड़ी तादाद किसी व्यक्ति के प्रति प्रेम-भाव 
रखती है, उस व्यक्ति के हृदय को बहुत सात्वना पहुँचाता है, और पस्तहिम्मती और 
पराजय की भावना के विष को दूर करनेवाली एक अमोध औषधि का काम 
करता है । अकेला रह जाने या दूसरो से भुला दिये जाने का खयाल, में समझता हूं, 
सब खयालों से ज्यादा असहच हैं। 

लेकिन इतने पर भी, इस विचित्र और दु खमय ससार में मनृष्य पराजय की 
भावना से कैसे बच सकता हैं ? कितनी ही बार हरेक बात बिगड़ती हुई मालूम होती 
है और, यद्यपि हम आगे बढ़ते जाते हे फिर भी, जब हम अपने चारो ओर रहने- 
वाले लोगों को देखते हे तो तरह-तरह की शकाये आ घेरतोी हूं। मुझे भय है, कि 
मुख्तलिफ़ घटनाओं और परिवत्तनों, यहाँतक कि व्यक्तियों और दलों पर भी मुझे 
बार-बार गुस्सा और खीझ हो आती है । और पिछले कुछ दिनो से तो में ऐसे लोगों 
पर बहुत ज्यादा भिन्नाने लगा हूँ जो जीवन की समस्याओं पर संजीदगी से विचार 
नहीं करते, जिसके कारण वे महत्त्वपूर्ण प्रश्नों को भूल जाते हैं और उनका ज़िक्र 
करना भी बेजा समझते है; क्‍योंकि इन प्रइनों का असर उनके पेसों या उनकी 
चिरपोषित धारणाओं पर पड़ता है । लेकिन में समझता हूँ कि इस रोष, इस पराजय, 

और इस खिसियाहट के बावजूद मेने अपनी और दूसरों की बेवकूफ़ियों पर हंसने 
की अपनी सहज प्रवृत्ति को नही खोया है ! 
परमात्मा की क्ृपालुता में लोगों की जो श्रद्धा हैं उसपर मुझे कभी-कभी आइचर्य 
होता है । किस प्रकार यह श्रद्धा चोट-पर-चोट खाकर भी जीवित हैं और किस तरह 
घोर विपत्ति और कृपालुता का उलटा सबूत भी इस श्रद्धा की दृढ़ता की परीक्षायें 
मान ली जाती है। जेराई हॉपकिन्स की थे सुन्दर पंक्तियाँ अनेक हृदयों में 
गूँजती है :-- 
“सचमुच तू न्‍यायी हैं स्वामी, यदि में करूँ विवाद; 
किन्तु नाथ, मेरी भी है यह न्याय युक्त फरियाद। 
फलते और फूलते है क्यो पापी करकर पाप ? 
मुझे निराशा देते हैँ क्‍यों सभी प्रयत्न-कलाप ? 
हे प्रिय बन्धु ! साथ तू मेरे करता यदि रिपु का व्यवहार-- 
तो इससे क्‍या अधिक पराजय औ' बाधा का करता वार ? 
अरे, उठाईगीर वहाँ वे मद्य और विषयों के दास, 
भोग रहे वे पड़े मौज में हे जीवन के विभव-विलास ! 
और, यहाँ में तेरी खातिर काट रहा हूँ जीवन नाथ ' 
हाँ, जो तेरे पथ पर स्वामी घोर निराशाओं के साथ ।” 
विश्वास--उन्नति में, शुभकार्यों में, आदर्शों में, मानवी सज्जनता मे और 
मानव भविष्य की उज्ज्वलता में | क्या ये सब परमात्मा की श्रद्धा के साथ मिलते- 
जूलते नहीं हैं ? यदि हम इनको बुद्धि और तक से साबित करना चाहे तो तुरन्त हम 
कठिनाई में पड़ जायेंगे । पर हमारे अन्तस्तल में कोई ऐसी वस्तु है, जो इस आशा, 
इस विश्वास से चिपटी हुई है, अन्यथा इनके बिना जीवन एक जलाशय-हीन मरुस्थल 
के समान हो जाय । 
१. मूल अग्रज़ी पद्म इस प्रकार हे :-- 
“गृफाजा 8७, गावतत॑ उप, एग॑ते, ं 4 ए0०ववतं 
भाफ्र परा660; ?>प४५, थशा।, 80 ए80 | ज्ञात ॥8 उंप्रषठा. 
छाए बेठ गंग्राहड एचएछ8 एाठध्फूश' ? बापे छाए वाप्रछ0 
क्‍)88[/0णं7शा की | छातव0कचषए०प्रा' णार्षे 
जला थ्राणा प्राड णाणाए, 0 था0प प्राए णिणथा।व, 
ज़तठ्ण जश्ण्परापि& थी0प् जछण७30, | छतग्ापे6त, थीशया णथी0ठप पेठडई 
4266860, ।श॥70 70 ? 059, ४७0 80४88 छ7ते 88 ७ [प56 


]0 मं छएका'0 वरीएपराड गण. जींए७ थीक्या 4 पर हएछापे, 
हि0, 6 पएफुणा एप 0७४७6. . . 


३७ 


श्ज्प मेरी कहानी 


मेरे समाजवादी प्रचार के प्रभाव ने वकिंग कमिटी के कुछ सहयोगियो तक को 
घबरा दिया । वे लोग बिना शिकायत किये मेरे साथ काम करते रहते, जैसा कि पिछले 
कई वर्षो में इस प्रकार का प्रचार करते रहने पर भी अभीतक वे करते रहे थे; 
लेकिन अब तो ऐसा ख़याल किथा जाने छगा कि कुछ हद तक में स्थापित स्वार्थों को 
भड़का रहा हूँ, और मेरी गति-विधि अहानिकर नही कही जा सकती थी । में जानता 
था कि भेरे कुछ सहयोगी समाजवादी नही हे, लेकिन में यह हमेशा ख़याल करता रहा 
कि काँग्रेस की कार्यकारिणी का सदस्य होने की हैसियत से मुझे, बिना काँग्रेस को 
जवाबदेह ठहराये, समाजवादी प्रचार करने की पूर्ण स्वतंत्रता है । जब मेने यह महसूस 
किया कि विंग कमिटी के कुछ सदस्य मेरी इस स्वतन्त्रता को स्वीकार नहीं करले, 
तो मुझे बड़ा आइचर्य हुआ । में उनको एक विकट परिस्थिति में डाल रहा था 
और इसपर उन्होंने अपनी नाराज़गी ज़ाहिर की। लेकिन में करता भी तो क्‍या ? 
जिस चीज़ को में अपने कार्य का सबसे महत्त्वपूर्ण अग समझता था उसे छोड़ देने के 
लिए में कभी तैयार नही था। अगर दोनों में झगडा होता तो में वकिंग कमिटी से 
इस्तीफा दे देना इससे कही बेहतर समझता । झेकिन जब कि कमिटी गैरकानूनी थी, 
और उसका कोई अस्तित्त्व ही न था, तो में उससे इस्तीफ़ा कंसे देता ? 

यह कठिनाई कुछ दिन बाद एक बार फिर मेरे सामने आई । मेरा ख़याल हैं, 
यह दिसम्बर के अन्त की बात है, जब गांधीजी ने मद्रास से मुझे एक पत्र भेजा था। 
उन्होने मेरे पास "मद्रास मेल” का एक कंटिंग भेजा, जिसमे उनकी दी हुई एक इटरब्यू 
का वर्णन था । इटरव्यू करनेवाले ने उनसे मेरे विषय में प्रघन किये थे और उन्होने 
जो उत्तर दिया था उसमें उन्होने मेरे कार्य-कलछापों पर कुछ खेद-सा प्रकट किया था 
और मेरे सुधर जाने की दुढ आशा प्रकट की थी, और यह भी कहा था कि में कांग्रेस 
को इन नवीन मार्गों में नही घसीटूंगा | अपने बारे से इस तरह का जिकऋ मुझे कुछ 
अच्छा न लगा, लेकिन इससे ज्यादा जिस बात ने मुझे विचलित कर दिया वह थ्री-- 
इसी इंटरव्यू मे आगे दी हुई--जमीदारी-प्रथा के छिए गांधीजी की वकालत । उनका 
यह विचार मालूम होता था कि देहाती और राष्ट्रीय व्यवस्था का यह एक बहुत 
जरूरी अग है| इसने मुझे बहुत्त हैरत में डाल दिधा, क्योंकि बड़ी-बडी जमीदारियों या 
ताहलुक़ेदारियों की वकालत करनेवाले आज बहुत कम मभिलेगे । सारे ससार मे ये 
प्रथायें नष्ट हो चुकी है और हिन्दुस्तान में भी बहुत-से लोग इस बात को महसूस करने 
लगे हें कि इनका अन्त दूर नहीं है । खुद ताल्लुकेदार और जमीदार लोग भी इस प्रथा 
के अन्त का स्वागत करेगे, बशर्तें कि इसके लिए उनको काफी मुआवजा मिल जाय ।' 

१. सर्व-धंगाल जमींदार कान्फरेन्स की स्वागत-कारिणी के सभापति श्री पी० 

यह प्रथा तो दरअसल खुद ही अपने पापो के बोझ से डूबी जा रही है| लेकिन फिर 
भी गांधीजी इसके पक्ष में थे और ट्रस्टीशिप इत्यादि की बातें करते थे। मेने फिर 
सोचा कि उनका दृष्टिकोण मेरे दृष्टिकोण से कितना भिन्न है, और में ताज्जुब करने 
लगा कि भविष्य में में कहाँतक उनके साथ सहयोग कर सकूंगा। क्या में विंग 
कमिटी का सदस्य बना रहूँ ? उस समय इस उलझन से निकलने का कोई रास्ता ही 
न था, और कुछ हफ्तों बाद तो, मेरे जेल चले जाने के कारण, यह प्रइन अप्रासंगिक 
हो हो गया । 

घरेलू झगडों मे भरा बहुत-सा समय खर्च हो जाता था । मेरी मा का स्वास्थ्य 
सुधर तो रहा था, मगर बहुत धीरे-धीरे । वह अभीतक रोगशय्या पर पड़ी थी, 
पर उनके जीवन का कोई खतरा नही मालूम होता था। मेने अब अपना ध्यान अपने 
आध्िक मामलो की ओर फेरा, जिनकी इधर बहुत दिनो से परवा नही की गई थी 
और जो बड़ी गड़बड़ में पड गये थे । हम छोग अपने बूते से ज्यादा खर्च कर रहे थे 
ओर खर्च कम करने की जाहिरा वीर पर कोई तरकीब ही नज़र नही आती थी । मुझे 
घर का खर्च चलाने की तो कोई खास फिक्र न थी । मे तो करीब-करीब उस वक्‍त के 
इन्तज़ार में था जब मेरे पास कुछ भी न बचता । वतंमान ससार में घन और सम्पत्ति 
बड़ी उपयोगी चीज़े हे, लकिन जिस मनुष्य का उद्देश बहुत ऊंचा हो उसके लिए तो 
ये अक्सर भार-रूप बन जाती हैं। धनवान आदमियों के लिए ऐसे कामों भें हाथ 
डालना बहुत कठित हो जाता है जिनमे कुछ खतरा हो, उनको सदा अपने धन-दौलत 
के चले जाने का भय रहता हैं। लेकिन धन-सम्पत्ति किस काम की, अगर सरकार 
अपनी मर्जी के मृताब्रिक़ उसपर अधिकार कर सकती हो या उसे जब्त कर सकती 
हो ? इसलिए जो थोडा-बहुत मेरे पास था उससे भी में छुटकारा पाना चाहता था । 
हमारी आवश्यकतायें बहुत थोड़ी थी और मुझे ज़रूरत के मृताबिक कमा लेने की 
अपनी शक्ति में विश्वास था। मुझे सबसे बडी चिन्ता यह थी कि मेरी माताजी 
को उनके जीवन की इस साध््यवछा मे तकलीफ़ न उठानी पड़े या उनके रहन-सहन के 





एनस० ट्गोर ने, २९ दिसम्बर १६३४ को, अपने भाषण में कहा था---'ज़ातो तोर पर 
मुझे उस दिन कोई अफसोस न होगा जिस दिन ज़मींदारों को पर्यास मुआवज़ा देकर 
उनकी ज़मीन का राष्ट्रीयकरण हो जायगा, जैसा कि आयलेणड में किया गया है ।” 

बात याद्‌ रखने की है कि दायमी-बन्दोबस्त ([07र/व्वाए7५ ५९६७४७ए०७7/) के मातहत 
होने के कारण बंगाल के ज़मोंदार अस्थायो बन्दोबस्तवाली ज़मीनों के ज़मींदारों से 
ज्यादा आसूदा हैं । राष्ट्रीयकरण के बारे में श्री टेगोर फे विचार अस्पष्ट मालूम 


होते हैं । 

ढंग में कोई खास कमी न आने पावे | मुझे यह भी फ़िक्र थी कि मेरी लड़की की 
शिक्षा में कोई वाधा न पड़े, जिसके लिए में उसका योरप में रहना आवश्यक 
समझता था | इन सबके अलावा मुझे या मेरी पत्नी को रुपये की कोई खास ज़रूरत 
नहीं थी । कम-से-कम हमारा ख़याल ऐसा ही था, क्योंकि हमें कभी रुपये की सच्ची 
कमी का तजुर्बा नही हुआ था । मुझ यकीन है कि अगर कभी ऐसा समय आया जबकि 
हमें रुपये की कमी महसूस करनी पड़ी तो मुझे निश्चय है कि हमें दु:ख ही होगा । एक 
खर्चीली आदत जिसका छोड़ना मेरे लिए मुश्किल होगा, वह है किताबें खरीदना । 

उस बेक्त की बिगड़ी हुई आथिक स्थिति को सुधारने के लिए हमने यह निश्चय 
किया कि मेरी पत्नी के जेवर, हमारी सोने-चाँदी की चीज़े और छोटा-मोटा गाड़ियो 
सामान बेच दिया जाय | कमला को अपने ज़ेवर बेचने का खयाल पसन्द नही आया, 
हालाँकि करीब १२ साल से उसने उन्हे नहीं पहना था और वे बंक मे पड़े हुए थे । 
लेकिन वह किसी दिन उनको अपनी लडकी को देने का विचार करती थी । 

१९३४ का जनवरी महीना था| इलाहाबाद ज़िले के गाँवों म॑ हमारे कार्य 
कर्ता कोई गैर कानूनों कारंबाइयाँ नही कर रहे थे, फिर भी उनकी लगातार 
गिरफ्ता रियाँ हो रही थी । इन गिरफ्तारियों का तकाज़ा था कि हम लोग उनका अनुकरण 
करे और उन गाँवों में जाये । युक्तप्रान्तीय काँग्रेस कमिटी के हमारे महान्‌ प्रभाव- 
शाली मत्री रफीअहमद किदवाई भी गिरफ्तार हो चुके थे । २६ जनवरी का स्वतत्रता- 
दिवस नज़दीक आ रहा था। उसे दरगुज़्र नही किया जा सकता था। १९३० से 
यह दिवस हर साल, देश के कोने-कोने मे, आडिनेसों और पाबन्दियों के बावजूद, 
नियमित रूप से मनाया जाता रहा था | छेकिन अब इसका अगुआ कोन बनता ? 
किस तरह से इसे आगे बढ़ाया जाता ? मेरे सिवा आल इंडिया काँग्रेस कमिटी, के 
किसी पदाधिकारी का सिद्धान्त-रूप से कोई भी अस्तित्व न था । मेने कुछ मित्रों से 
सलाह की तो करीब-क़रीब सब इस बात पर सहमत हुए कि कुछ करना चाहिए; 
लेकिन यह 'कुछ' क्या होना चाहिए, इसपर कोई राय कायम न हो सकी । मुझे आम 
तौर पर लोगों में ऐस कामों से दूर रहने की प्रवृत्ति नज्ञर आई कि जिनके फलस्वरूप 
बहुत-से लोग पकड़े जा सकते थे। आखिरकार मेने स्वतत्रता-दिवस को उचित प्रकार 
से मनाने की एक छोटी-सी अपील निकाली, पर उसे मनाने का ढंग हर जगह के 
स्थानीय लोगो के निश्चय पर छोड़ दिया । इलाहाबाद में हमने सारे जिले में काफ़ी 
विस्तार के साथ मनाने की योजना तैयार की । 

हमारा ख़यारू था कि इस स्वतंत्रता-दिवस के संयोजक उसी दिन गिरफ्तार हो 
जायेगे । लेकिन मे दुबारा जेल जाने से पहले बंगाल का एक दोरा करना चाहता था । 

इसका कुछ-कुछ उद्देश्य तो पुराने साथियों से मिलना था, पर असल में यह बंगालियों 
के प्रति, उनकी गत वर्षों की असाधारण मुसीबतों के लिए, श्रद्धाउजलि थी। में 
मलीभांति जानता था कि में उनकी कुछ भी सहायता नहीं कर सकता था । सहानु- 
भूति और भाईचारा किसी मजे की दवा नहीं थे, मगर फिर भी इनका स्वागत ही 
किया गया होता--और खासकर बंगाल तो उस समय एक जुदापन-सा महसूस कर रहा 
था और इस बात से दुःखी हो रहा था कि ज़रूरत के वक्‍त बाक़ी हिन्दुस्तान ने उसे 
छोड़ दिया । यह भावना न्यायोचित तो नही थी, पर फिर भी यह थी । 

मुझे कमला के साथ कलकत्ता इसलिए भी जाना था कि अपने डाक्टरों से उसकी 
बीमारी के बारे में सलाह लँ। उसका स्वास्थ्य बहुत गिर गया था, पर हम दोनों 
ने कुछ हदतक इसे दरगुज़र करने की और ऐसे इलाज को टालने की कोशिश की, 
जिसके कारण हमको कलकत्ते मे या किसी और जगह बहुत दिनों तक ठहरना पड़ता । 
जेल से मेरे बाहर रहने के थोड़े समय में हम दोनो यथासंभव एकसाथ ही रहना चाहते 
थे । मेने सोचा कि जब में जेल चला जाऊंगा तो इसको डाक्टरों और इलाज के 
लिए चाहे जितना समय मिल जायगा । अब चूंकि गिरफ्तारी नजदीक नज़र आ रही 
थी, इसलिए मेने इरादा किया कि यह सलाह-मशविरा कलकत्ते में कम-से-कम मेरी 
मौजूदगी में हो जाय, बाक़ी बातें तो बाद मे भी तय की जा सकती थी। 

इसलिए हम दोनों ने--कमला ने और मेने---१५ जनवरी को कलकत्त जाने 
का निश्चय कर लिया । स्वतंत्रता-दिवस की सभाओं से हम पहले ही लौट आना 
चाहते थे । 


श्प८ 
'मूकम्प 


७ जनवरी १९३४ का तीसरा पहर था। इलाहाबाद में अपने मकान के 
बरामदे में खड़ा किसानों के एक गिरोह को में कुछ बातें बतला रहा था । 
माघ मेला आरम्भ हो गया था और सारे दिन हमारे यहाँ मिलने-जुलनेवालो का ताँता 
लगा रहता था। यकायक मेरे पैर लड़खड़ाने लगे और सम्हलना मुश्किल हो गया । 
मेने पास के एक खम्भे का सहारा ले लिया । दरवाजो के किवाड़ भड़भड़ाने लगे और 
बराबर के स्वराज-भवन से, जिसके खपरे छत से नीचे खिसक रहे थे, एक 
गड़गड़ाहट की आवाज़ आने लगी। मुझे भूकरम्पों का कुछ अनुभव नही था | इसलिए 
पहले तो मे यह न समझ सका कि क्या हो रहा है, लेकिन मेने जल्दी ही महसूस कर 
लिया । इस अनोखे अनुभव से मुझे कुछ विनोद और दिलचस्पी हुई | मेने किसानों से 
बातचीत जारी रक्खी और उन्हे भूचालों के बारे में बतछाने लगा । मेरी बृढी चात्ी ने 
कुछ दूर से चिल्लाकर मुझसे मकान के बाहर दौड़ आने के लिए कहा । यह विचार 
मुझे बिलकुल बेहुदा मालूम हुआ । मेने मूकम्प को कोई गभीर बात नही समझा, और 
कुछ भी हो, में ऊपर की मज़िछ में अपनी माता को खाट पर पड़ी हुई, और वही 
अपनी पत्नी को, जो गायद सामान बाँध रही थी, छोड जाने और अपनी रक्षा का 
इन्तज़ाम करने के लिए कभी तैयार न था। ऐसा अनुभव हुआ कि भूचाल के धक्के 
काफ़ी देर तक जारी रहे और बाद में बन्द हो गये । उन्होंने चन्द्र मिनटो की बात- 
चीत के लिए मसाला पैदा कर दिया और छोग उन्हे जल्दी ही क़रीब-करीब भूलन्से 
गये । उस वक्‍त हम नहीं जानते थे, और न इसका अन्दाज ही कर सकते थे, 
कि ये दो-तीन मिनट बिहार और अन्य स्थानों के लाखो आदमियों के लिए कितने 
घातक साबित हुए होंगे । 
उसी शाम को कमला और में कलकत्ते के लिए रवाना हो गये ओर हम, बिलकुल 
बेखबर, अपनी गाड़ी में बेठे हुए उसी रात को भूकम्प-प्रदेश के दक्षिण हिस्से में होकर 
गुज़्रे। अगले दिन भी कलकत्ते में भूकम्प-जनित घोर अनर्थ के बारे में कोई ख़बर 
नहीं थी । दूसरे दिन इधर-उधर से समाचार आने शुरू हुए । तीसरे दिन हमको इस 
वज्रपात का कुछ-कुछ आभास मिलने लगा। 
हम अपने कलकसे के प्रोग्राम में लग गये । अनेक डाक्टरो से बारबार मिलना 
पड़ा और अन्त में यह निश्चित हुआ कि एक-दो महीने बाद कमला फिर कलकत्ते 


भूकम्प श्८३ 


आकर इलाज कराये | इसके अलावा बहुत-से मित्र और सहयोगी भी थे जिनसे हम 
बहुत असे से नही मिले थे | चारों तरफ दमन के कारण लोगों के दिलों में जो डर बैठ 
गया था उसका, जबतक मे वहां रहा, मुझे काफ़ी अनुभव हुआ । लोग किसी तरह का 
भी काम करने से डरते थे, कि कही उनपर आफत न आ जाय; बे बहुत आपकें झेल 
चके थे । अखबार भी, वहाँ के, अन्य प्रान्तों के अखबारों से अधिक फूक-फूककर 
पैर रखते थे । भविष्य के कार्य के विषय में भी वेसी ही शंका और उलझनें थी, जंसी 
हिन्दुस्तान के अन्य भागों में । वास्तव में यह शंका ही थी, भय उतना नहीं, जो सब 
प्रकार के प्रभावोत्पादक राजनैतिक कार्यो में बाधा डाल रही थी । फासिस्ट प्रवृत्तियाँ 
बहुत जोरों से उदय हो रटी थी, और सोशलिस्ट और कम्यूनिस्ट प्रवृत्तियाँ कुछ-कुछ 
ऐसे अस्पध्ट रूप में ओर आपस में इतनी घुली-मिली-सी सामने आ रही थीं कि इन 
गिरोहों में भेद-निर्णय करना कठिन था । आतंकवादी आन्दोलन के बारे मे, जिसपर 
सरकारी हलको का बहुत ज्यादा ध्यान खिचा हुआ था और जिसके सम्बन्ध में उसकी 
ओर से खूब विज्ञापन किया जा रहा था, ज्यादा पता लगाने की न तो मुझे फुरसत 
थी और न कोई मौका ही । जहातक मुझे मालूम हुआ, इसमें कोई राजनैतिक महत्ता 
नहीं रह गई थी और न आतंकवादी दल के पुराने सदस्यों की इसमे कुछ श्रद्धा 
थी । उनकी विचार-धारा ही बदल गई थी । सरकारी कारंबाई के विरुद्ध उत्पन्न रोष 
ने कुछ इक्के-दुक्‍्के व्यवितयों का सयम छुड़ा दिया था और उससे बदला लेने के 
लिए उकसा दिया था | दरअसल दोनो तरफ बदला लेने का यह भाव बहुत 
प्रबल मालूम होता था । व्यक्तिगत आतंकवादियों की तरफ से तो यह काफ़ी स्पष्ट 
था । सरकार की तरफ से भी यही रुख ज्यादातर प्रकट हो रहा था कि कंभी-कभी, 
बदला ले-लेकर, लड़ाई जारी रकखी जाय; बजाय इसके कि शान्ति के साथ समाज के 
लिए एक अनिष्टकर घटना का मुकाबिला करके उसे रोका जाय । आतंकवादी कार्यों 
से साबक़ा पड़ने पर कोई भी सरकार उनका मुकाबिला किये बिना और उनको दबाने 
की कोशिश किये बिना नहीं रह सकती । लेकिन शान्ति और गभी रता के साथ नियंत्रण 
करना सरकार के लिए अधिक गौरव की बात है, बनिस्बत ऐसे अतिरजित अनाचारों 
के जो अपराधियों और निरपराधों पर अन्धाधन्धो से किये जायेँ---खासकर निरपराधो 
पर, क्योकि इनकी संख्या ज़रूर ही बहुत ज्यादा होती है | शायद ऐसे खतरे के समय में 
गंभीर और धीर रहना आसान नही है। आतंकवादी घटनाये बहुत कम होती जा रही 
थीं, लेकिन उनकी सम्भावना सदा बनी रहती थी, और यह बात उन छोगों के धैय्यं 
को डावांडोल करने के लिए काफ़ी थी जिनपर न्यवस्था का भार था। यह बिलकुल 
स्पष्ट है कि ये घटनायें खुद कोई बीमारी नहीं है, बल्कि बीमारी का एक लक्षण 


ध्पछ मेरी कहानी 


है । जो रोग है उसका इलाज न करके लक्षणों का उपचार करना बिलकुल बेकार है । 

मेरा विश्वास है कि बहुत-से नवयुवक और नवयुवतियां, जिनका आतंकवादियों 
से सम्बन्ध माना जाता है, दरअसल गुप्त कार्य की मोहकता से आकर्षित हो जाते है । 
साहसी नवयूवकों का ग्प्तमंत्रणा और ख़तरे की तरफ हमेशा झुकाव हो जाता हैं; 
उनकी इच्छा जानकार बनने की रहती है, वे पता लगाना चाहते हे कि यह सब 
हल्ला-गुल्ला किसलिए हैं और इन मामलों की तह में कोन-कौन लोग हे । दुनिया में 
कुछ अद्भुत और साहसपूर्ण कार्य कर दिखाने की महत्त्वाकांक्षा का यह तकाज़ा है । 
इन लोगो की कुछ करने-धरने की हृच्छा नहीं होती--आतंकवादी कार्य करने की 
तो किसी हालत में भी नहीं; --लेकिन इनका उन लोगों से, जिनपर पुलिस की सन्देह- 
दृष्टि हैं, सिफे मिलना-जुलना ही इनको भी पुलिस का सन्देह-भाजन बना देने के लिए 
काफ़ी होता है। अगर इनकी क़िस्मत में कुछ ज्यादा ब्राई न लिखी हो तो भी इस 
बात की तो सम्भावना रहती ही हैँ कि ये लोग बहुत जल्दी नजरबन्दो की जमात में 
था नज़रबन्दों की किसी जेल में धर दिये जाय॑ । 

न्याय और व्यवस्था भारत मे ब्रिटिशा-राज्य की गौरव-पूर्ण सफलताओं में गिने 
जाते हे । में खुद भी सहज-स्वभाव से उनका समर्थक हूँ । मुझे जीवन में अनुशासन 
पसंद है और अराजकता, अशान्ति और ढीला-ढालापन नापसद । लेकिन कटु अनुभव 
ने ऐसे न्याय और व्यवस्था की उपयोगिता के विषय में मेरे हृदय में शंका पैदा करदी 
है जिनको राज्य और सरकारे किसी राष्ट्र पर जबरन लाद देती है । कभी कभी उनके 
लिए आवश्यकता से अधिक मूल्य चुकाना पड़ता है, और न्याय तो केवल प्रबल 
राजनंतिक दल की इच्छा होती हैं और व्यवस्था एक सर्वव्यापी आतंक का 
प्रतिबिम्ब । कभी-कभी तो, जो चीज़ न्याय और व्यवस्था कही जाती है, दरअसछू, 
उसे न्याय और व्यवस्था का अभाव कहना अधिक उपयुक्त मालूम होता है । कोई 
सफलता, जो चारो ओर छायथे हुए आतंक पर निर्भर रहती है, कभी बाञ्छनीय नही 
हो सकती, ओर ऐसी “्यवस्था' जिसका आधार राज्य का बल-प्रयोग हो और जो 
इसके बिना जीवित ही न रह सके, अधिकतर फ़ौजी शासन के समान है, क़ानूनी 
शासन नहीं । कल्हण कवि के हज़ार वर्ष पुराने “राजतरंगिणी' नामक कष्मीर के 
ऐतिहासिक महाकाव्य में स्याय और व्यवस्था के लिए जो शब्द बारबार प्रयुक्त 
हुए हैं और जिनकी स्थापना शासक और राज्य का कत्तंव्य था, थे हे 'धर्! और 
'अभय' । न्याय सिफफ़े कानून से कुछ बेहतर चीज़ थी और व्यवस्था लोगों की निर्भवता 
थी। निर्ममता सिखलाने की यह भावना सशंकित जनता को जबरन व्यवस्था का 
पाठ पढ़ाने से कितनी अधिक वाञ्छनीय है ! 


भूकम्प ४८५ 


हम साढ़े तीन दिन कलकत्ता ठहरे और इस असें में मंने तीन सावंजनिक सभा- 
ओं में भाषण दिये । जैसा कि मेने पहले कलकत्ते में किया था, मेने (इस बार भी ) 
आतंकवादी कार्यों की निन्दा की और उनकी हानियाँ बतराईं, और इसके बाद में 
उन तरीको पर भी बोला जो सरकार ने बंगाल में अख्त्यार किये थे । में काफ़ी 
जोश के साथ बोला, क्योंकि इस प्रान्त की घटनाओं के विवरणों से में बहुत 
अधीर हो गया था। जिस बात ने मुझे सबसे अधिक चोट पहुँचाई.वह था वह 
तरीका जिसके ज़रिये सारी जनता का अन्धाधुन्ध दसन कर मानव-सम्मान पर 
बलात्कार किया गया थ! । इस मानवता के प्रश्न के आगे राजनैतिक प्रश्न ने, अत्यन्त 
आवश्यक होते हुए भी, गौण स्थान प्राप्त कर लिया था। बाद में, कलकत्ते में 
मुझपर जो मुकदमा चला उसमे मेरे यही तीनो भाषण मेरे विरुद्ध तीन आरोप 
बनाये गये और मेरी यह पिछली सज्ञा इन्हीका परिणाम है । 

कलकत्ता से हम कवि रवीन्द्रनाथ ठाकुर से भेट करने के लिए शान्ति-निकेतन 
पहुँचे । कवि से मिलना हमेशा आनन्ददायक था। इतने नज़दीक आकर हम उनसे 
बिना मिले कैसे जा सकते थे ? में तो पहले दो बार शान्ति-निकेतन हो आया था, 
लेकिन कमला का यह पहली बार आना था, और वह इस स्थान को देखने के लिए 
खास तौर पर आई थी, क्‍योंकि हम अपनी लड़की को वहाँ भेजना चाहते थे । इन्दिरा 
कुछ ही दिनो बाद मंद्रिक्युछेशन की परीक्षा देनेवाली थी और उसकी आगे की शिक्षा 
का प्रइन हमे परेशान कर रहा था । में इसके बिलकुल खिलाफ था कि वह सरकारी 
या नीम-सरकारी यूनिवर्सिटियो मे दाखिल हो, क्योकि में उन्हे नापसन्द करता था। 
इलके चारो ओर का वातावरण सरकारी, गलाधोदू और हुकूमतपरस्ती का होता है । 
बेशक, इनमें से पहले भी ऊँचे दज के पुरुष और स्त्रियों निकली हैँ और आगे भी 
निकलते रहेगे । पर ये थोड़े-्से अपवाद यूनिवर्सिटियो को, नौजवानों की उदात्त 
प्रवत्तियों को दबाने और मृतप्राय बनाने के आरोप से नहीं बचा सकते। शान्ति- 
निकेतन ही एक ऐसी जगह थी जहाँ इस घातक वातवरण से बचा जा सकता था। 
इसलिए हमने वही उसे भेजने का निश्चय किया, हालांकि कुछ बातों मे वह अन्य 
यूनिवर्सिटियों की मानिन्द बिलकुल अप-्टू डेट और सब तरह के सामानों से पूर्ण 
नहीं थी। 

लौटते हुए, हम राजेन्द्र बाबू के साथ भूकम्प-पीड़ितो की सहायता के प्रइन पर 
विचार करने के लिए पटना ठहरे। जेल से छूटकर वह अभी आये ही थे और लाज़िमी 
तौर पर उन्होने पीड़ितों की सहायता के ग़ैर-सरकारी काम में सबसे आगे क़दम 
रकखा । हमारा वहाँ पहुँचना बिलकुल अकस्मात्‌ ही हुआ, क्योंकि हमारा कोई भी तार 

उन्हें नहीं मिला था। कमला के भाई के जिस मकान में हम ठहरना चाहते थे वह 
दूटा-फूटा पड़ा था; पहले वह इंटों की एक बडी भारी दुमंज्ञिछा इमारत थी । इसलिए 
और बहुत-से लोगों की तरह हम भी खुले में ही ठहरे । 

दूसरे दिन में मुजफ्फरपुर गया। भूकम्प हुए पूरे सात दिन हो चुके थे, पर 
अभीतक, सिवाय कुछ बड़े रास्तों के, कही भी मलवा उठाने के लिए कुछ भी नहीं किया 
गया था । इन रास्तो को साफ करते वक्‍त बहुत-सी लाशें निकली थी । इनमें कुछ तो 
विचित्र भाव-प्रद्शंक अवस्थाओ में थी, जैसे किसी गिरती हुई दीवार या छत से 
बचने की कोशिश कर रही हों । इमारतों के खंडहरो का दृश्य बड़ा मामिक और 
रोमांचकारी था । जो लोग बच गये थे, वे अपने दिल दहलानेवाले अनुभवों के 
कारण बिलकुल घबराये हुए और भयभीत हो रहे थे । 

इलाहाबाद छौटते ही धन और सामान इकट्ठा करने के काम का फौरन प्रबन्ध 
किया गया और सब लोग, जो काँग्रेस में थे वे भी और जो नहीं थे वे भी, मुस्तदी के 
साथ इसमें जुट गये। मेरे कुछ सहयोगियों की यह राय हुई कि भूकम्प के कारण 
स्वतन्त्रता-दिवस के जलसे रोक दिये जायेँ । लेकिन दूसरे साथियों को, और मुझे भी, 
कोई कारण नही नज़र आता था कि भूकंप से भी हमारे प्रोग्राम में क्यों खलल पड़े ? 
बहुत-से लोगों का ख़याल था कि शायद पुलिस दस्तन्दाज़ी ओर गिरफ्तारियाँ कर बैठे 
और उसकी तरफ से कुछ मामूली दस्तन्दाजी हुई भी | मगर मीटिंग कर चुकने के 
बाद जब्र हम लोग बच गये तो हमें बहुत ताज्जुब हुआ । हमारे यहाँ के कुछ गाँवों में 
और कुछ दूसरे शहरों में गिरफ्तारियाँ की गई । 

बिहार से लछोटने के कुछ ही दिन बाद मेने भूकम्प के सम्बन्ध में एक वक्‍तब्य 
निकाला, जिसके अन्त में धन के लिए अपील की गई थी । इस वक्तव्य में मेने बिहार- 
सरकार को उस अकर्मश्यता की आलोचना की, जो भूकम्प के बाद णुरू के कुछ दिनो 
तक उसने बताई थी । मेरा इरादा भूकम्प-ग्रसित इलाकों के अफसरो की आलोचना 
करने का नही था, क्योंकि उनको तो एक ऐसी महाकठिन परिस्थिति का सामना 
करना पड़ा था जिससे बड़े-से-बडे दिलेरों के भी दिल हिल जाते। और मुझे इसका 
अफ़सोस हुआ कि मेरे कुछ शब्दों से ऐसा आशय निकाला जा सकता था । लेकिन 
मेने यह तो ज़हर बड़े ज़ोरो से महसूस किया कि शुरू में बिहार-सरकार के प्रमुख 
अधिकारियोंने कुछ ज्यादा कारगुज़ारी नहीं दिखकाई, खासकर मलबा हटाने में, जिससे 
बहुत-सी जानें बच जाती । खाली मुगेर शहर में ही हज़ारों की जानें गईं, और तीन 
हफ्ते बाद भी मेंने देखा कि मरूजे का पहाड़-का-पहाड़ ज्यों-का-्यों पड़ा था, हालांकि 
कुछ ही मील दूर जमालपुर में हज़ारों रेलवे-कर्मचारी बसे हुए थे, जिनको भूकम्प 


भूकरष ध्र्प७ 


के पीछे कुछ ही घण्टो मे इस काम में लगाया जा सकता था । भूकम्प के बारह 
दिन बाद तक भी जिन्दा आदमी खोदकर निकाले गये थे। सरकार ने सम्पत्ति की 
रक्षा का तो फौरन इन्तज़ाम कर दिया था, लेकिन जो लोग दब गये थे उनकी जान 
बचाने में उसने तत्पयरता नहीं दिखाई | इन इलाक़ों में म्यूनिसिपलिटियाँ तो रही ही 
नही थी । 

में समझता हूँ कि मेरी आलोचना न्‍्यायोचित थी और बाद में मुझे पता लगा 
कि भूकम्प-ग्रसित इलाकों के ज्यादातर छोग मुझसे सहमत थे । लेकिन न्यायोचित हो 
या न हो, वह सच्चे हृदय से की गई थी, और सरकार पर दोषारोपण करने की 
नीयत से नहीं बल्कि उसको तेजी से काम करने के लिए प्रेरित करने की नीयत 
से की गई थी। इस बारे में किसीने भी सरकार पर यह दोप नही लगाया 
कि उसने जान-बुझकर कोई ग़लूत कार्रवाई की या कोई कार्रवाई करने में आनाकानी 
की । यह तो एक अजीब और पस्तहिम्मत कर देनेवाली परिस्थिति थी और इसमें 
होनेवाली भूछे क्षम्य थी। जहाँतक मुझे मालूम है ( क्योंकि में जेल में हूँ ), बिहार 
सरकार ने बाद में भूकम्प से हुई क्षति को पूरा करने के लिए बड़ी तेज़ी और मुस्तदी 
से काम किया । 

लेकिन मेरी आलोचना से लोग नाराज़ हुए, और तुरन्त कुछ ही दिनो बाद 
त्रिहार के कुछ लोगो ने मेरी आलोचना के तुर्की-ब-तुर्की जवाब के तौर पर सरकार की 
प्रशंसा करते हुए एक वक्‍तव्य प्रकाशित किया । भूकम्प और उससे सम्बन्ध रखनेवाले 
सरकारी कत्तंथ्य क़रीब-करीब दूसरे दर्ज की बात बना दी गई। यह बात्त ज्यादा 
महत्त्वपूर्ण थी कि सरकार की आलोचना की गई है, इसलिए राजभकत रिआया को 
उसके पक्ष का समर्थन करना ही चाहिए । 

हिन्दुस्तान में फेले हुए उस रवैये का यह एक मज़ेदार नमूना था जो सरकार 
की आलोचना को --पश्चिमी देशो मे जो एक बहुत मामूली चीज समझी जाती है--- 
पसन्द नहीं करता । यह फ़ौजी मनोवृत्ति है जो आलोचना को सहन नहीं कर सकती । 
सम्राट की तरह भारत की ब्रिटिश सरकार और उसके ऊँचे हाकिम-हुक्काम, 
कोई ग़लती नहीं कर सकते । ऐसी किसी बात का इशारा भी करता घोर राज- 
द्रोह है । 

इसमें विचित्रता यह है कि शासन मे असफलता और अयोग्यता का आरोप 
बहुत ज्यादा बुरा खयाल किया जाता है, बनिस्बत कठोर शासन या निर्देयता का दोष 
लगाने के । निर्देयता का दोष लगानेवाला, बहुत मुमकिन हूँ, जेल मे डाल दिया जाय, 
मगर सरकार इसकी आदी हो गई है और अमल में इसकी परवा भी नहीं करती । 

आखिर, एक तरह से, प्रभुता-प्राप्त जाति के लिए यह क़रीब-क़रीब एक वाहवाही की 
बात समझी जा सकती है । लेकिन नाछायक् और कमज़ोर कहा जाना उनके आत्म- 
सम्मान की जड़ पर कुठारापात करता है; इससे हिन्दुस्तान के अंग्रेज हाकिसों की 
अपने-आपको उद्धारक समझने की धारणा पर प्रहार होता है । ये लोग उस अंग्रेज 
पादरी की तरह है जो ईसाई-धर्म के विरुद्ध आचरण के आरोप को तो चुपचाप 
बरदाइत करने के लिए तैयार था लेकिन अगर उसे कोई बेवकुफ़ या नालायक कहे 
तो वह गुस्सा होकर मारने को दौड़ता था । 

अंग्रेज़ छोगों में एक आम विश्वास फंला हुआ है, जो अक्सर इस तरह बयान 
किया जाता हैं मानो कोई अकाट्य सिद्धान्त हो, कि अगर हिन्दुस्तान के शासन में 
कोई ऐसी तबदीली हो जाय जिससे ब्रिटिश-प्रभाव कम हो जाय या निकल जाय, 
तो यहाँ का शासन और भी ज्यादा खराब और निकम्मा हो जायगा । इस विश्वास को 
रखते हुए भी, लेकिन अपने जोश में उदारता का भाव रखनेवाले, उमग्रमतवादी और 
उन्नतिशील विचारोंवाले अंग्रेज़ यह कहते हे कि सु-राज स्व-राज का स्थानापतन्न 
नहीं हो सकता, और अगर हिन्दुस्तानी लोग गड़ढे में गिरना ही चाहने हे तो उनको 
गिरने दिया जाय । में नही जानता कि ब्रिटिश-प्रभाव के निकूक जाने पर हिन्दुस्तान 
की क्‍या हालत होगी । यह बात इसपर बहुत कुछ निर्भर हें कि अंग्रेज लोग किस 
तरह से निकलकर जायें ओर उस समय भारत में किसका अधिकार हो; इसके 
अलावा, राष्ट्रीय और अन्तर्ताष्ट्रीय कई विचारणीय बाते और भी हें । 

हाँ, अंग्रेज़ो की सहायता से स्थापित ऐसी अवस्था की भी में अच्छी तरह 
कल्पना कर सकता हूँ जो वर्तमान से सम्भव होनेवाली किसी हालत से कही बदतर 
और ज्यादा निकम्मी होगी, क्योकि उसमें मौजूदा प्रणाली के दोष तो सब होंगे और 
गुण एक भो नहीं । इससे भी ज्यादा आसानी से में उस दूसरी अवस्था की कल्पना 
कर सकता हूँ जो, भारतवासियों के दृष्टिकोण से, क्रियी भी ऐसी अवस्था से अधिक 
योग्य और लाभकारी होगी जिसकी हमें आज मिलने की सम्भावना हो सकती 
है । यह मुमकिन है कि राज्य की बल-प्रयोग करने की शक्ति इतनी कारआमद न 
हो और शासन-विधान इतना भड़कदार न हो, लेकिन पैदावार, खपत और जनता के 
शारीरिक, आध्यात्मिक और सांस्कृतिक आदर्श को ऊँचा उठानेवाले काये अधिक 
योग्यता से होंगे । मेरा विश्वास हैं कि स्वराज किसी भी देश के लिए लाभकारी है । 
लेकिन में स्व॒राज तक को वास्तविक सु-राज देकर लेने के लिए तैयार नहीं हूँ । 
स्वराज अपने-आपको न्यायोचित तभी कह सकता है जब उसका ध्येय वास्तव में 
जनता के लिए सु-राज हो | चूकि मेरा विष्वास है कि भारत में ब्रिटिश सरकार, 

भूतकाल में उसका दावा चाहे जो कुछ रहा हो, आज जनता के लिए यु-राज या 
उन्नत आदर्श प्रदान करने के बिलकुल अयोग्य है, इसलिए मे महसूस करता हूँ कि 
भारत में उसकी उपयोगिता जो कुछ भी थी वह नष्ट हो चुक्री हैं। भारत की स्वतंत्रता 
का सच्चा औचित्य इसीमें है कि उसे सु-राज मिले, उसकी जनता की स्थिति 
ऊँची हो, उसकी औद्योगिक और सांस्कृतिक प्रगति हो और भय और दप्तन का वह 
वातावरण दूर हो जाय जो विदेशी साम्राज्यवादी शासन का अनिवाये परिणाम होता है । 
ब्रिटिश सरकार ओर इडियन सिविल सविस भारत में मनमानी करने की ताकत 
भले ही रखते हो, पर वे भारत के तात्कालिक प्रश्नों को हल करने के बिलकुल 
अयोग्य और निकम्मे हैं! भविष्य के प्रइनो के लिए तो और भी कम | क्योंकि 
इनके मूल सिद्धान्त और धारणायें बिलकुल गलत हें और वास्तविकता से उनका 
सम्बन्ध टूट चुका है । कोई सरकार या शासक-वर्ग जो पूर्णतया योग्य नही हैं या जो 
पतनशील व्यवस्था का प्रतिनिधि हें, ज्यादा दनोतक मनमानी नहीं कर सकता । 
इलाहाबाद की भूकम्प-सहायता कमिटी ने मुझे भूकम्प-पीड़ित इलाक़ों में जाने 
के लिए और वहाँ भूकम्प-पीड़ितो की सहायता के लिए जो ढंग अख्त्यार किया गया 
था उसकी रिपोर्ट देने के लिए नियुक्त किया। में फौरन अकेला ही चल पड़ा और 
दस दिन तक उन फटे हुए और नष्ट-भ्रप्ट इलाकों में घूमा । 
टूस दौरे में बड़ा श्रम करना पड़ा और इन दिनो मुझे सोने को बहुत कम मिला । 
सुबह के पाँच बजे से लगभग आधी रात तक हम लोग चलते ही रहते थे---कभी 
दरारोवाली टूटी-फूटी सड़को पर मोटर में जा रहे है, तो कभी छोटी-छोटी डोगियो 
के द्वारा ऐसे स्थानों में उतर रहे है जहाँ पुल गिर पड़े थे या जहाँ ज़मीन की सतह में 
फ़क् आने से सड़के पानी में डूब गई थी | शहरो मे ढेर-के-ढेर खड॒हरों और टूटी हुई, 
या मानो किसी देव के द्वारा मरोड़ी हुई, या दोनो ओर के मकानो की कुर्सी से ऊपर 
उठी हुई, सड़को का दृश्य बड़ा हृदथ-स्पर्शी था । इन सड़को की बडी-बड़ी दरारों में 
से पानी और बाल-रेत ने फूट फूटकर मनुष्यो और जानवरों को बहा दिया था। इन 
शहरों से भी ज्यादा उत्तर बिहार के मंदानों पर--जिनको बिहार का बाग कहा जाता 
था---उजाड़ और विनाश की छाप लगी हुई थी । मीलो तक फैली हुई बालू-रेत, पानी 
के बड़े-बड़े तालाब और विशालकाय दरारे और असंख्य छोटे-छोटे ज्वालामुखी के- 
से मूँह थे जिनमें से यह बालू-रेत और पानी निकले थे। इस इलाक़े के ऊपर हवाई 
जहाज में बंठकर उड़नेवाले कुछ अंग्रेज अफसरो ने कहा था, कि यह कुछ-कुछ लड़ाई 
के ज़माने के और उसके कुछ बाद के उत्तरी फ़ान्स के युद्ध-क्षेत्र से मिलता- 


जुलता था। 

यह एक बड़ा भयानक अनुभव हुआ होगा । भूकम्प ज्ञोरदार, इधर-उधर दोनों 
ओर की गति से, शुरू हुआ, जिससे खड़े हुए मनुष्य गिर पड़े । इसके बाद ऊपर-नीचे 
की गतियाँ हुई और एक ऐसी गड़गडाहट करती और गूँजती हुई भयकर आवाज़ 
हुई जैसे तोपें चल रही हो या आकाश में सेकड़ो हवाई जहाज़ उड़ रहे हों । अगणित 
स्थानों पर बडी-बडी दरारों और गड्ढ़ों में से पानी फूट निकला और उसकी धारे 
दस-बारह फूट तक ऊँची उछली । यह सब शायद तीन या चार मिनट रहा होगा, 
मगर ये तीन मिनट ही महाभयंकर थे । जिन लोगों ने इन घटनाओ को 
होते हुए देवा, आइचये नहीं यदि उन्हे यह कल्पना हुई हो कि दुनिया का 
अन्त आ गया । शहरों में मकानों के गिरने का शोर था, पानी बड़ी ज्ञोर से बहकर 
भा रहा था ओर सारे दायुमण्डल में धूल भर गई थी, जिससे कुछ ही गज़् आगे की 
चीज़ें भी नज़र नहीं आती थी । देहातो में इतनी धूल नही थी और दूर तक दिखलाई 
देता था, लेकिन वहाँ कोई शान्ति से देखनेवाले ही नहीं थे । जो छोग ज़िन्दा बचे 
वे भयंकर त्रास के कारण ज़मीन पर लेट गये या इधर-उधर लुढ़कने लगे । 

मेरे खयाल से, मुजफ्फरपुर में एक बारह बरस का लड़का भूकम्प के दस दिन 
बाद खोदकर जीवित निकाला गया। वह बड़ा चकित था । टूट-टूटकर गिरने- 
बाले इंट-चूने ने जब उसे धराशायी करके दबा लिया तो उसने कल्पना की कि 
प्रलथ हो गया है और अकेला वही जीवित बचा हैं । 

मुजफ्फरपुर में ही ऐन भूकम्प के मौके पर, जबकि मकानौत गिर रहे थे और 
चारो तरफ सेकडों आदमी मर रहे थे, एक बच्ची पंदा हुई । उसके अनुभव-हीन 
माता-पिता को यह न सूझा कि क्‍या करना चाहिए और पागल-स हो गये । मगर मेते 
सुना कि माता और बच्चा दोनों की जाने बच गई और वे मजे में थे। भूकम्प की 
यादगार में बच्ची का नाम 'कम्पोदेवी' रक्‍्खा गया । 

हमारे दौरे का आखिरी शहर मुगेर था | हम लोग बहुत घूम चुके थे और 
करीब-क़रीब तेपाल की सीमा तक पहुँच गये थे और हमने अनेक हृदय-विदारक दृश्य 
देखें थे। हम लोग एक बड़े भारी पंमाने पर खंडहर और विध्वस देखने के आदी 
हो गये थे । लेकिन फिर भी जब हमने मुंगेर को और इस धन-सम्पन्न नगर की अत्यन्त 
विनाश्-पूर्ण अवस्था को देखा त्तो उसकी भयकरता से हमारा दम फूलने लगा और 
हमें कंपकपी आने लगी । में उस महाभयंकर दृश्य को कभी नही भूल सकता । 

भूकम्प के तमाम इलाकों में, क्या शहरों और क्‍या देहातो में, वहाँ के निवासियों 
में स्वावलम्बन का बड़ा शोचनीय अभाव नज़र आया । ज्ञायद शहरों के मध्यम वर्ग 
में इसका सबसे अधिक अभाव था । वे लोग इस इन्तज़ार में थे कि कोई सरकारी 

या ग़ैरसरकारी भूकम्प-सहायक समिति आकर काम करे और उन्हे सहायता दे। जो 
दूसरे लोग सेवा करने को आगे आये, उन्होंने समझा कि काम करने का अर्थ है छोगो 
पर हुक्म चलाना । यह निरसहायता की भावना कुछ तो निस्संदेह भूकम्प के आतंक 
से पैदा हुई मानसिक दुबंछता के कारण थी और कह धीरे-धीरे ही कम हुई होगी । 

बिहार के दूसरे हिस्सो और दूसरे प्रान्तों से बडी संख्या में आनेवाले मददग्रारों 
का जोश और उनकी कार्यशक्तित इसकी सुलना में एक बिलकुल अलग ही चीज़ नज़र 
आती थी । इन नवयुवक्रो और नवयुवतियों की, मुस्तेदी के साथ सेवा करने की 
भावना को देखकर चकिन होना पड़ता था ; और हालॉकि अनेक भिन्न-भिन्न सहायक- 
सस्थायें काम कर रही थी, फिर भी इनमें आपस में बहुत कुछ सहयोग था । 
मुंगर में खोदने और मलबा हटाने की स्वावलरूम्बी भावना को बढ़ाने के लिए 
मेने नाटक-सा किया । इसे करने में मुझे कुछ हिचकिचाहट तो हुई, पर इसका 
परिणाम बडा सफलतापूर्ण निकला । सहायक संस्थाओं के तमाम लेता टोकरियाँ और 
फावड़े लेलेकर निकले और इन्होने दिनभर खुदाई की और हमने एक छड़की की 
लाश बाहर निकाली । में तो उसी दिन मुगेर से चला आया, लकिन खुदाई का काम 
जारी रहा और बहुत-से स्थानीय व्यक्तितयो ने उसे बडी सफलता पूर्वक किया । 
जितनी ग्रैर-सरकारी सहायक संस्थाये श्री उन सबमें सेन्ट्रल रिलीफ़ कमिटी, जिसके 
अध्यक्ष बाबू राजंन्द्रप्रसाद थे, सबसे अधिक महत्वपूर्ण थी । यह सर्वथा काँग्रेसी संस्था 
नहीं थी | शीक्ष ही यह बढ़कर भिन्न-भिन्न दलों और दानदाताओं के प्रतिनिधि- 
स्वरूप एक अखिल भारतीय सस्था बन गई। इसमे सबसे बड़ा लाभ यह था कि 
देहातो की कॉमग्रेस कमिटियो की सहायता इसे मिल सकती थी । गुजरात और युक्‍त- 
प्रान्त के कुछ जिछो को छोड़कर कही के कॉग्रेसी कार्यकर्त्ता किसानों के इतने अधिक 
सम्पर्क में नही थे जितने यहाँ के । दरअसल ये कार्यकरत्ता खुद ही किसान-वर्ग के थे । 
बिहार भारत का सबसे मुख्य कृषक-प्रदेश हैं और उसके मध्यमवर्ग तक क्रा किसानों 
से घतिष्ठ सबन्ध हैं । कभी कभी, जब में कॉग्रेस के मंत्री की हैसियत से बिहार- 
प्रान्तीय कॉग्रेस कमिटी के दफ्तर का निरीक्षण करने जाता था तो मुझे नज़र आनेवाले 
निकम्मेपन और दफ्तर के काम में ढीलम-ढाल की में बडे कड़े गब्दों में आलोचना 
किया करता था । वहाँ खड़े रहने के बजाय बंठ जाने की और बैठने की अपेक्षा लेट 
जाने की प्रवृत्ति थी । दफ्तर भी मेरे अबतक देखे हुए तमाम दफ्तरों मे सबसे अधिक 
साधनहीन था, क्योकि वे लोग दफ्तर के लिए मामूली तौर पर ज़रूरी लवाज़मे के 
बिना ही काम चलाने की कोशिश करते थे । लेकिन दफ्तर की आलोचना के बावजूद, 
में खूब अच्छी तरह जानता था कि काँग्रेस के लिहाज से यह प्रान्त देश के सबसे 

ज्यादा उत्साही और रूगन के साथ काम करनेवाले प्रान्तो में से था । यहाँ की काँग्रेस 
में ऊपरी तड़क-भड़क नहीं थी, पर सारा कृषक-वर्ग सामूहिक रूप से उसके पीछे 
था । आल-इडिया काँग्रेस कमिटी में भी बिहार के प्रतिनिधियों ने शायद ही कभी 
किसी मामले में उग्र रुख अख्तियार किया हो । वे तो अपने-आपको वहां देखकर कुछ 
ताज्जुब-सा करते थे । लेकिन सविनय-भंग के दोनों आन्दोलनों मे ब्रिहार ने बड़े ऊँचे 
दर्जे का नमूना पेश किया । यहाँतक कि बाद के व्यक्तिगत सविनय-भंग के आन्दोलन 
मे भी उसने अच्छा काम कर दिखलाया । 

रिलोफ कमिटी ने किसानो तक पहुँचने के लिए इस सुन्दर संगठन से लाभ 
उठाया । देहात में कोई भी साधन, यहाँतक कि सरकार भी, इतने उपयोगी नहीं 
हो सकते थे । और रिलीफ कमिटी और बिहार कांग्रेस कमिटी दोनों के प्रधान थे 
राजेन्द्र बाबू, जो निविदाद रूप से सारे बिहार के नेता थे । देखने में एक किसान के 
समान, बिहार-देश के सच्चे सुपुत्र राजेन्द्र बाबू का व्यक्तित्व, जबतक कि कोई उनकी 
तेज और निष्कपट आँखों और गम्भीर मुख-मुद्रा पर गौर न करे, शुरू-शुरू में देखने 
पर कुछ प्रभावशाली नही मालूम पडता | वह मुद्रा और वे आँखें भुलाई नहीं जा 
सकती, क्योकि उनमें होकर सचाई आपकी ओर झॉँकती हैं और उनपर आप संदेह 
कर ही नहीं सकते । किसान-स्वभाव होने के कारण उनका दृष्टिकोण ज्ञायद ज़रा 
सीमित है और नई रोशनी की दृष्टि से देखने पर कुछ सीधे-सादे दीखते है। पर 
उनकी ज्वलत योग्यता, उनकी शुद्ध निष्कपटता, उनकी शक्ति, और भारत की 
स्वतन्त्रता के लिए उनकी लगन, ये ऐसे गुण हें जिन्होंने उनको अपने ही प्रान्त का 
नही बल्कि सारे भारत का प्रेम-पात्र बना दिया हूँ | जेसी सबंमान्य नेतृत्व की स्थिति 
राजेन्द्र बाबू को बिहार में प्राप्त हें बसी भारत के किसी भी प्रान्त में किसी ,भी 
व्यक्ति को प्राप्त नही । उनके सिवा, गाधीजी के वास्तविक सदेश को इतनी पूृर्णता 
से अपनानेवाले, कोई हो भी, तो बिरले ही होंगे । 

यह बड़े सदभाग्य की बात थी कि राजेन्द्र बाबू ज॑से व्यक्ति बिहार में सहायता 
के कार्य का नेतृत्व करने के लिए मौजूद थे, और उनमे लोगो की जो श्रद्धा थी 
उसीका यह परिणाम था कि सारे भारत से विपुल धन-राशि खिचों चली आई। 
स्वास्थ्य ख़राब होने पर भी वह सहायता के कार्य में पिल पड़े । वह अपनी शक्ति से 
अधिक काम करने लगे, क्‍योंकि वह सारी कारंवाइयों का केन्द्र बन गये थे और सलाह 
के लिए सब उन्हीके पास आते थे ' 

जिस समय में भूकम्प के इलाको में दौरा कर रहा था, या शायद वहाँ जाने से 
पहले, मुझे गांधीजी का यह वक्तव्य पढ़कर बड़ी चोट लगी कि यह भूकम्प अस्पृश्यता 

के पाप का ढंड था। यह वक्तव्य बड़ी हैरत में डालनेवाला था। मेने रवीन्द्रनाव 
ठाकुर के उत्तर का स्वागत किया और म॑ उससे पूर्णतया सहमत भी था । वैज्ञानिक 
दृष्टिकोण का इससे अधिक विरोध करनेवाली किसी और चीज़ की कल्पना करना 
कठिन हैँ | कदाचित्‌ विज्ञान भी आज प्रकृति पर जिक्तवृत्तियों और मनोवैज्ञानिक 
घटनाओं के प्रभाव के विषय में इस तरह सर्वधा निशचयात्मक रूप से कोई बात नहीं 
कह सकेगा । मानसिक चोट के परिणामस्वरूप किसी व्यक्ति को अजीर्ण या इससे भी 
अधिक और कोई ख़रात्री का हो सकना भले ही सम्भव हो, लेकिन यह कहना कि 
किसी मानवी रिवाज या कतंव्य-हीनता की प्रतिक्रिया पृथ्वी-तल की गति पर पड़े, 
एक हैरत में डाल देनेवालो बात है। पाप ओर ईइहवरीय कोप का विचार और 
ब्रह्माण्ड की घटनाओं में मनुष्य की सापेक्ष स्थिति, ये ऐसी बातें हैं जो हमको कई सौ 
वर्ष पीछे ले जाती हैं, जबकि योरप में धामिक अत्याचारों का बोलबाला था, जिसने 
वैज्ञानिक कुफ़ के कारण ग्रियोडीनो ब्रूनो को जलवा डाला तथा कितनी ही डाकिनियों 
को सूली पर चढ़ा दिया |! अठारहवी सदी में भी, अमेरिका में बोस्टन के प्रमुख 
पादरियो ने मेसाचुसेट्स के भूकम्पों का कारण बिजली गिरने से रोकने के लिए 
लगाये गये खम्भो की अपवित्रता बतलाया था । 

और अगर भूकम्प पापों का देवी दंड भी हो, तो भी हम यह कंस मालूम करे कि 
हमको कौन से पाप का दंड मिल रहा हैँ ? क्योकि दुर्भाग्यवश हमें तो बहुतसे पापों 
का फेर भोगना हैं । हरेक व्यक्ति अपनी-अपनी पसंद का कारण बता सकता हैं। 
शायद हम लोगों को एक विदेशी राज सत्ता कबूल करने का या एक अनुचित 
सामाजिक प्रणाली को सहन करने का दड मिला हो । आर्थिक दृष्टि से दरभगा 
महाराज, जो बड़ी लम्बी-चोड़ी जागीरो के मालिक हे, भूकम्प के कारण सबसे अधिक 
नुकसान उठानेवालो में से थे। इसलिए हम ऐसा भी कह सकते हे कि यह ज़मीदारी प्रथा 
के विरुद्ध फैसला है | ऐसा कहना ज्यादा ठीक होगा, बनिस्बत यह कहने के कि बिहार 
के करीब-क़रीब निरपराध निवासी, दक्षिण भारत के लोगों के अस्पृष्यता के पाप के 
बदले मे त्र॒स्त किये गये । भूकम्प खुद बस्पृश्यता के देश में ही क्यो नही आया ? या 
ब्रिटिश सरकार भी तो इस विपत्ति को सबिनय-भंग के लिए द॑बी दंड कह सकती है; 
क्योंकि, यदि वास्तव में देखा जाय तो, उत्तरी बिहार ने, जिसको भूकम्प के कारण 
सबसे अधिक नुक़सान पहुँचा, आज़ादी की लड़ाई में बड़ा प्रमुख भाग लिया था । 

इस तरह हम अनन्त कल्पनायें कर सकते हें । और फिर यह प्रशइन भी तो उठता 
है, कि हम लोग परमात्मा की दैवी आशज्ञाओं के प्रभाव को अपने मानवी प्रयत्नों से 
कम्‌ करने की कोशिश करके उसके कार्यों में क्‍यों हस्तक्षेप करें ? और हमें इसपर 

भो ताज्जुब होता है कि ईश्वर ने हमारे साथ ऐसी निर्देयतापूर्ण दिल्‍लगी क्‍यों की-- 
कि, पहले तो हमको त्रुटियों से पूर्ण बनाया, हमारे चारों ओर जाल और गड्ढे बिछा 
दिये, हमारे लिए एक कठोर और दुःखपूर्ण संसार की रचना कर दी, चीता भी बनाया 
ओर भेड़ भी, और फिर हमको सज़ा भी देता हैं । 
“जब तारों ने अपनी झिलमिल किरणें डालीं जगती पर, 
और गगन-मसडल से उतरी बूदे रिमझिम धरती पर, 
देख-देख कृति अपनी कंसे समिति ओठों पर छा सकता ! 
मेष-वत्स रचनेवाला क्या भीषण सिह बना सकता ?”९ 
पटना ठहरने की आखिरी रात को में बड़ी रात तक बहुतसे मित्रो और 
सहयोगियों से बातें करता रहा, जो जुदा-जुदा प्रान्तो से सहायता-कार्य में अपनी 
सेवायें देने के लिए आये थे। युक्तप्रान्त का अच्छा प्रतिनिधित्व था और हमारे कई 
चुनीदा कार्यकर्ता वहाँ थे। हम इस प्रश्न पर ॒ विचार कर रहे थे, जो हमें बड़ा 
हैरान कर रहा था, कि हम लोग किस ह॒द तक अपने-आपको भूकम्प-पीड़ितों की 
सहायता के काम में लगावे ? इसका अर्थ यह था कि उस ह॒द तक हम अपनेकों 
राजनेतिक काये से अलूग हटा रहे थे। सहायता का काम बड़ा कठिन था और ऐसा 
हम कर नही सकते थे कि जब-जब हमे फुरसत मिले तब तो उसे करे ओर फुरसत 
तन हो तो न करें। इसमे लग जाने से क्रियात्मक राजन॑तिक क्षेत्र से बहुत दिनों 
तक ग्रैरहाज्ञिर रहने की संभावना थी और राजनैतिक दृष्टि से हमारे प्रान्त पर 
इसका प्रभाव बुरा पड़े बिना नहीं रह सकता था। यद्यपि काग्रेस में बहुत-से लोग 
थे, फिर भी करने--धरनेवालो की संख्या तो परिमित ही थी और उनको छूट्री 
नही दी जा सकती थी । इधर भूकम्प के तक़ाज़े की भी अवहेलना नहीं की जा सकती 
थी ।+ अपनी ओर से तो मेरा खाली सहायता के ही काम मे लग जाने का इराद। न 
था। मेने महसूस किया कि इस कार्य के लिए लोगो की कमी न होगी; अलबत्ता अधिक 
खतरे के कामों को करनेवाले लोग बहुत थोड़े थे । 
इसलिए हम बहुत रात तक बातचीत करते रहे | हमने पिछले स्वतंत्रता-दिवस 
पर भी विचार किया कि किस प्रकार हमारे कुछ सहयोगी तो उस मौक़े पर गिरफ्तार 
कर लिये गये थे पर हम लोग बच गये थे । मंने मज़ाक में उन लोगों से कहा कि 


१. मूल अंग्रेज़ी पद्य इस प्रकार है :-- 

मुझे तो पूरी सुरक्षा के साथ उग्र राजनैतिक कार्य करने के रहस्य का पता लग गया हैँ । 

में ११ फ़रवरी को, दौरे के कारण बिलकुल थका-मांदा, इलाहाबाद में अपने 
घर पहुँचा । कड़ी मेहनत के दस दिनों ने मेरी शारीरिक अवस्था बड़ी भयानंक बनादी 
थी और मेरे कुटुम्ब के लोग मेरी शकल देखकर चकित हो गये । मेने इलाहाबाद 
रिलीफ कमिटी के लिए अपने दौरे की रिपोर्ट लिखना शुरू किया, लेकिन नींद ने 
मुझे आ घेरा । अगले २४ घंटों में से मेंने कम-से-कम १२ घंटे नींद में बिताये । 

दूसरे दिन, शाम के वक्‍त, कमला और में चाय पीकर बंठे थे और पुरुषोतमदास 
टडन हमारे पास आये ही थे । हम लोग बरामदे में खड़े हुए थे । इतने में एक मोटर 
आई और पुलिस का एक अफसर उसमें से उतरा । मे फ़ौरन समझ गया कि मेरा वक़्त 
भा गया है। मेने उसके पास जाकर कहा--“बहुत दिनों से आपका इतज़ार था ।” वह 
जरा माफी-सी माँगने लगा और कहने ऊहूगा कि क़ुसूर उसका नहीं है । वारट कलकत्ता 
से आया था । 

में पाच महीने और तेरह दिन बाहर रहा । और अब में फिर तखलिया और 
तनहाई में भेज दिया गया | लेकिन दुःख का असली भार मुझपर न था। वह तो 
हमेशा की तरह औरतों पर ही था--मेरी रोगाक्रान्त माता पर, मेरी पत्नी पर और 
मेरी बहन पर । 


पर 
अलीपुर-जेल 


“केक यकायक कहाँ दिया है इतनी दूर मुझे लाकर ! 
कबतक यों टकराना होगा इन अदृष्ट की लहरों पर ? 
किधर खीच ले जावेगे अब झोंको के यह उलझे तार; 
दिखता नही प्रदीप, न जाने कहाँ लगेगी किशती पार !  * 


उसी रात को में कलकत्ता ले जाया गया | हावड़ा स्टेशन से लालबाजार पुलिस-थाने 
तक मुझे एक बडी काली मोटर-लॉरी में बिठाकर ले गये । कलकत्ता-पुलिस के इस 
मशहूर हेड-क्वार्टर के बारे में मेने बहुत-कुछ पढ़ रकखा था । अत: में उस जगह को 
बड़े चाव से देखने लगा। वहाँ अंग्रेज़ सार्जेन्ट और इन्स्पेक्टर इतनी बड़ी तादाद 
में मौजूद थे, जितने उत्तर-भारत के किसी बड़े पुलिस-थाने में नहीं है। वहाँके 
सिपाही अक्सर सभी बिहार और संयुक्तप्रान्त के पूर्वी जिलों के थे। अदालत से जेल 
या एक जेल से दूसरी जेल जाने के लिए मुझे कई बार जेल की लारी में जाना पड़ता 
था और हर दफ़ा इनमें से कई सिपाही लारी के भीतर मेरे साथ जाते थे। वे ज़रूर 
ही कुछ दु.खी मालूम होते थे । उनको यह काम पसन्द न था और स्पष्टत: वे मेरे 
साथ बडी हमदर्दी-सी रखते थे । मेने देखा कि कई बार उनकी आँखों में ऑसू 
चमक पड़ते थ । 
मुझे शुरू में प्रेसिडेस्सी जेल मे रक्खा गया और वहीसे मुझे अपने मुकदमे के 
लिए चीफ प्रेसिडेन्सी मजिस्ट्रेट की अदालत में ले जाया जाता था | यह अदालत मेरे 
लिए एक नया तजुर्बा था। अदालत का कमरा ओर इमारत साधारण अदालत के-से नही 
बल्कि एक घिरे हुए किले के जेसे थे। सिवा कुछ अख़बारवालों और वहीके वकीलो 
के बाहर का कोई आदमी उसके आस-पास भी नहीं फटक सकता था । पुलिस वहाँ 
काफ़ी तादाद में जमा थी । यह सब बन्दोबस्त कोई मेरे लिए नया नहीं किया गया 


१, रॉबर्ट श्राउनिंग की मूल कविता इस प्रकार है :-- 

था, यह तो वहाँका हमेशा का ही दस्तूर हैं। अदालत के कमरे में जाने के लिए मुझे 
दूसरे कमरे में होते हुए एक लम्बे रास्ते से जाना पड़ता था, जिसके ऊपर ओर दोनों 
बाजुओं में जाली पड़ी हुई थी, मानों किसी पिजड़े में से निकल रहे हों । मुल॒ज़िम का 
कटघरा हाक्रिम की कुर्सी से कुछ दूर था | कमरा पुलिसवालों और काले कोट और 
चोगेवाले वकीलों से भरा हुआ था | 

मुझे अदालती मुक़दमों से काफी वास्ता पड़ चुका हैं । मेरे पहले के कई मुक़दमे 
जेल के भीतर हो चूके है, परन्तु उन सब मौक़ों पर मेरे साथ दोस्त, रिश्तेदार और 
पहचानवाले रहते थे इस कारण वहाँ का वातावरण मेरे लिए कुछ सरल जान पड़ता 
था । पुलिस अधिकतर गौणरूप में होती थी और वहाँ पिजड़े वगरा नज़र न आते थे । 
यहाँ तो बात ही दूसरी थी, चारों तरफ़ अजनबी और बिना जान-पहचान की शकलें 
नज़र आती थीं, जिनमें और मुझमें कुछ भी साम्य नही दीखता था। वे लोग मुझे बहुत 
पसंद भी नहीं आये। चोग्राधारी वकीलो की जमात मुझे तो देखने में सुन्दर नही मालूम 
होती, ओर खासकर पुलिस की अदालत के वकीलों का नज्ञारा तो जरूर ही अप्रिय 
मालूम होता है। आखिर उस काली जमात में एक जान-पहचान का वकील निकल 
तो आया, लेकिन वह भी उस झुण्ड मे मिलकर कही गायब हो गया । 

मुकदमा शुरू होने के पहले जब में बाहर झरोखे में बंठा रहता था, तब भी मुझे 
अकेलापन ओर सूनसान मालूम पड़ता था। भेरी नव्ज़ ज़रूर तेज़ हो गई होगी और 
मेरा दिल इतना शान्त नहीं था जैसा पहले के मुकदमों के समय में रहता था। मुझे 
तब खयाल आया कि जब इतने मुकेदमों और सज़ाओ का तजुर्बा होते हुए भी 
मुझपर परिस्थिति की अजीब प्रक्रिया का असर हुए बिना न रहा तो ऐसी हालत में 
नातजुर्बेकार नौजवानों पर परिस्थिति का कितना बड़ा भार पडता होगा ? 

कटघरे मे मेरा चित्त बहुत-कुछ शान्‍्त मालूम हुआ । हमेशा की तरह कोई सफ़ाई 
पेश नही की गई, और मेने अपना एक मुख्तसिर-सा बयान पढ़कर सुना दिया । दूसरे 
दिन अर्थात्‌ १६ फ़रवरी को मुझे दो बरस की सज़ा हो गई, और यों मेरी सातवी 
सज़ा शुरू हुई। 

मेरी साढ़े पाँच महीने की रिहाई के समय का बाहरी जीवन मुझे संतोषप्रद 
मालूम हुआ । इस असे में में काम में काफी लगा रहा और कई उपयोगी काम पूरे 
कर सका । मेरी माता की बीमारी ने पलटा खा लिया था और अब वह खतरे से बच 
निकली थी। मेरी छोटी बहन कृष्णा की शादी हो चुकी थी, मेरी लड़की को आगे की 
शिक्षा का सिलसिला ठीक बैठ गया था। मेने भरी अपनी घर-गृहस्थी की और आधिक 
कई मुब्किलों को हल कर लिया और कई घरेल्‌ मामले, जिनको मे असे से भुला रहा 


श्ध्८ मेरी कहानी 


था, सुलझा लिये थे। और सार्वजनिक मामलों में तो, में जानता था कि, उस समय किसी 
के लिए भी कुछ विशेष कर लेना सहज न था । हाँ, मेंने काँग्रेस की ताकत को मज़बूत 
कर उसका रुख सामाजिक और आर्थिक विचारों के मार्ग की ओर मोडने में ज़रूर 
कुछ मदद की । गाधीजी के साथ मेरी पूना की खतो-किताबत और बाद में अखबारों 
में निकले मेरे लेखों ने हालत को कुछ बदल दिया था। साम्प्रदायिक मसले पर 
भी मेरे लेखों ने कुछ ही असर किया । इसके अलावा, में दो बरस से ज्यादा अर्स के 
बाद गाँधीजी और दूसरे मित्रों और साथियों से भी मिल लिया और आगे काम करने 
के लिए दिली व दिमागी द्ाक्ति संग्रह करली थी । 

पर मेरे मन को दु:ःखी करनेवाली एक घटा तो अब भी बाकी थी और वह थी 
कमला की बीमारी । मुझे उस वक्‍त तक उसकी बीमारी की गहराई का अन्दाज्ञा नथा, 
क्योंकि उसकी आदत थी कि जबतक वह चारपाई पकड़ न लेती तबतक काम में अपनी 
बीमारी को धकेलती द्वी रहती । लेकिन मुझे बड़ी फिक्र थी | इसपर भी मुझे उम्मीद 
थी कि अब मेरे जेल में चले जाने पर तो वह मन लगाकर अपना इलाज करायगी । 
मेरे बाहर रहने पर यह कुछ कठिन था, क्योंकि वह मुझे ज्यादा समय के लिए अकेला 
छोड़ने को सहसा तेयार नहीं होती थी । 

लेकिन एक और बात का भी मुझे दुःख रह गया था । वह यह था कि इलाहाबाद 
जिले के गाँवों मे में एक बार भी दोरा न कर सका था । मेरे कई नवयुवक साथी 
हमारी नीति पर कार्य करते हुए गिरफ्तार हो गये थे । इस कारण उनके बाद गाँवों 
की खबर न लेना मुझे एक तरह से उनके प्रति बेवफ़ा-सा होना मालूम होता था । 

लेकिन काली मोटर-लारी ने मुझे फिर जेल में पहुँचा दिया । रास्ते में कई फ़ौजी 
सिपाही मशीनगन और फ़ौजी गाडी (आरमडर्ड कार) के साथ मार्च करते हुए 
मिले । जेल की लारी के छोटे सुराखों में से मेने उनकी ओर देखा। मेरे दिल में 
खयाल आया कि फ़ौज़ी गाड़ी (आरमर्ड कार) और टेक कितने भहे होते हैं । उन्हें 
देखकर मुझे इतिहास से पू्वं-कालिक दानवों, अजगरों इत्यादि का स्मरण हो आया । 

मेरा तबादला प्रेसिडेन्सी जेल से अलीपुर सेन्ट्रल जेल में हो गया और वहां मुझे 
एक दस फ़ुंट लम्बी और नौ फ़ूट चौड़ी छोटी-सी कोठरी दी गई। इस कोठरी के 
सामने एक बरामदा और छोटा-सा सहन था । सहन की चहारदीवारी नीची, क़रीब 
सात फ़ूट की, थी और उसपर से झांककर देखने पर मेरे सामने एक अजीब नजारा 
दिखाई दिया । सब तरह की बेढंगी इमारतें, इकमंज़ली, दुमंज्ञली, गोल, चौकोर और 
अजीब छतोंवाली खड़ी थीं। कई तो एक के ऊपर दूसरी नज़र आती थीं। ऐसा मालूम 
होता था कि ये सब इमारतें बेतरतीब, ज़मीन का एक-एक कोना-कोना भरने 


अडोपुर-जेल श्६ह्‌ 


के लिए बनाई गई थी । यह बनावट मुझे तो किसी घरोंदे की भूल-मुलैयाँ या किसी 
भविष्यवादी की हवाई रचना-सी मालूम होती थी । मुझे बताया गया कि यें इमारतें 
बड़े सिलसिले से बनी हुई हें, बीच में एक मीनार है ( जो ईसाई क़्रैदियों का 
गिर्जा है ) और उसके चारों तरफ़ घरों की लाइनें हे । चूंकि यह जेल शहर में था, 
इस वजह से ज़मीन बहुत परिमित थी और उसका छोटे-से-छोटा टुकड़ा भी काम में 
लाये बिना छोड़ा नही जा सकता था । 

में अभी शुरुआत के इस भौडे नज़ारे को देखकर नज़र हटा ही रहा था, कि 
मुझे एक दूसरा खौफनाक़ नजारा दीख पड़ा । मेरी कोठरी और सहन के ठीक सामने 
दो चिमनियाँ खड़ी दिखाई दी, जिनमें से हमेशा गहरा काला धुओँ निकल रहा था, 
जिसको हवा कभी-कभी मेरी तरफ फंककर मेरा दम धोंटने रूगती थी। ये जेल के 
बावर्चीखानों की चिमनियाँ थी । मेने बाद में जेल के सुपरिण्टेण्डेण्ट को सलाह दी कि 
इस मुसीबत से मुझे बचाने के वास्ते चिमनियों पर जाली ढक दें । 

यह शुरुआत ही अच्छी न थी और न इसके आइन्दा अच्छा होने की ही उम्मीद 
थी---बही अलीपुर-जेल की अपरिवर्तनीय लाल ईटो की इमारतों का दृश्य और वही 
बावर्चीखानों की चिमनियों का धुआँ रात-दिन साँस और मुंह में जाना, सामने था । 
मेरे सहन में दरखत्त या सब्जी कुछ न थे । वह यों तो पत्थरों का पक्का और साफ़ बना 
हुआ था, पर रोज़-रोज धुओं जम जाने की वजह से बड़ा भद्दा और बदनुमा मालूम होता 
था । वहीसे पड़ौसवाले सहनो के एक-दो दरख्तो के ऊपर के सिरे कुछ-कुछ नज़र आते 
थे । मेरे जेल में पहुँचने पर वे दरख्त बिला पत्ते और फूलो के दूठ-से खड़े थे, पर धीरे- 
धीरे उनमे एक अजीब तबदीली होना शुरू हुई और सब शाखों में हरी-हरी कोंपले 
निकलने लगी । कोपलो में से पत्ते निकले और बडी जल्दी बढकर उन्होंने नंगी शाखरों 
को खुशनुमा हरियाली से ढक दिया। यह तबदीली बडी सुखद मालूम हुई और 
अलीपुर-जेल भी बड़ी खुशनुमा हो गई। 

इनमें से एक दरख्त में चील का घोंसला था । इसेमें मुझे दिलचस्पी पैदा हुई 
और में बड़े चाव से उसे देखने लगा । छोटे-छोटे बच्चे बढ-बढ़कर उड़ने की अपनी पैतुक 
कला सीख गये। कभी-कभी तो ऐसी हैरत में डालनेवाली होशियारी से उड़कर झ्षपटते 
कि सीधे किसी क़ैदी के हाथ या मुंह में से रोटी का टुकड़ा झपट लेते । 

क़रीब-क़रीब शाम से सुबह तक हमें अपनी कोठरी में बन्द रहना पड़ता था और 
जाड़े की लम्बी रातें काटे न कटती थीं । घण्टों पढ़ते-पढ़ते थककर में अपनी कोठरी में 
चहलक़दमी शुरू कर देता । चार-पाँचव क़दम आगे बढ़कर फिर लौटना पड़ता । उस 
वक्‍त मुझे चिड़ियाघर के रीछ के अपने पिंजरे में इधर-उधर चक्कर काटने का दृश्य 

याद आ जाता था । कभी-कभी जब में बहुत ऊब उठता तो अपना प्रिय ज्षीर्षासन करने 
लगता था । 

रात का शुरू का हिस्सा तो काफ़ी शान्त होता था; केवल शहर की मुख्तलिफ 
आवाज्जें--.द्राम, ग्रामोफोन या दूर से किसीके गाने की लहर--धीरे-धीरे पहुँचती थीं । 
इस दूर से आते हुए धीमे गान की आवाज़ खुशनुमा मालूम होती थी । पर रात में चेन 
नहीं था, क्योंकि जेल के पहरेदार इधर-उधर टहलते रहते थे और हर घण्टे कोई-न-कोई 
मुआयना होता रहता था। लालटेन हाथ में लिये कोई अफ़सर यह देखने आता कि 
कोई कैदी भाग तो नही गया हैं। हररोज़ तीन बजे तड़के बड़ा झोर-गुल मचता और 
बर्तन घिसने व मांजने की आवाज़ आती । उस वक्‍त बावर्चीखाने में काम शुरू हो 
जाता था। 

प्रेसिडेस्सी जेल के माफिक अलीपुर-जेल में भी एक कसीर तादाद बाडंरों, 
पहरेदारों, अफसरों और क्लकों की थी । इन दोनो जेलों की आबादी मिलाकर नंनी- 
जेल की आबादी ( २२००-२३०० ) के बराबर थी, परन्तु कमंचारियों की तादाद इन 
हरेक जेल में नैनी-जेल से दुगुनी से भी ज्यादा थी । इनमें कई अग्रेज वार्डर और 
पेन्शनयाफ्ता फौजी अफ़सर भी थे । इससे यह एक बात तो साफ ज़ाहिर होती थी कि 
अंग्रेज्ञी-आसन युक्‍त-प्रान्त के बजाय कलकत्ता में ज्यादा कठोर और खर्चीला है। किसी 
बड़े अफ़सर के पहुँचने पर जो नारा सब कैदियों को लगाना पड़ता था वह साम्राज्य 
की ताक़त का एक चिन्ह और याददिहानी था। यह नारा था “सरकार सलाम”, जो 
लम्बी आवाज़ में और बदन की कुछ खास हरकत के साथ लगाना पड़ता था । मेरे 
सहन की चहारदीवारी पर से कंदियों के इस नारे की आवाज़ दिन मे कई भत्तंबा, और 
खासकर सुपरिण्टेण्डेण्ट के मुआयने पर हमेशा, आती थी । मेरे सहन की ७ फुट ऊँची 
दीवार पर से में उस शाही छत्र' के ऊपरी भाग को देख सकता था जिसके साये में 
सुपरिण्टेण्डेण्ट गइत लगाता था । 

मे हैरत में आकर सोचने लूगता कि क्‍या यह अजीब नारा सरकार सलाम' 
और उसके साथ की जानेबाली बदन की यह हरकत किसी पुराने ज़माने की 
यादगार है या किसी मनचलें अंग्रेज अफसर की ईजाद ? मुझे पता तो नही, पर मेरा 
क़यास है कि यह अंग्रेजों की ईजाद है! इसमें एक खास क्रिस्म के एंग्लो-इंडियनपन 
की बू आती है। खुश-क़िस्मती से इस नारे का रिवाज सिवा बंगाल और आसाम के 
यूक्‍तप्रान्त या हिन्दुस्तान के दूसरे सूबों में नही है । सरकार की शान को क्रायम रखने 
के लिए जिस तरीके से इस सलामी पर ज़ोर दिया जाता है, वह मुझे हकीकत में 
जुलोल करनेवाला मालूम होता है । 


अलीपुर-जेल ६०२९ 


अलीपुर-जेल में एक नई बात देखकर तो मुझे खुशी हुई। यहाँ के साधारण 
कैदियों का खाना युकतप्रान्त के जेलों के खाने से कही अच्छा था। जेल के खाने के 
मामले में तो युकतप्रान्त दूसरे कई सूबो से पिछड़ा हुआ है । 

सुहावनी शरदू-ऋतु जल्द बीत गई, विमल वसनन्‍्त भी भागता हुआ-सा निकल 
गया, और गर्मी आ गई । दिन-दिन गर्मी बढ़ती गई । मुझे कलरूकत्ते की आबहवा कभी 
पसन्द न थी, और चन्द दिनों के वहाँ रहने ने ही मुझे निस्तेज और उत्साह-हीन बना 
दिया । जेल में तो हालत कुदरती तौर पर और भी बुरी होती है । समय बौतता गया 
और मेरी हालत में कोई उन्नति न हुईै। शायद कसरत के लिए जगह की कमी होने 
और ऐसी आबहवा में कई घंटो कोठ ) बन्द रहने से मेरी सेहत कुछ गिर गई और मेरा 
वज़न तेज़ी से घटने लगा | मुझे तालों, चटखनियो, सीखचों और दीवारों से नफरत- 
सी होने लग गई । 

अलीपुर में एक महीना रहने के बाद मुझे अपने सहन के बाहर कुछ वर्जिश करने 
की सहूलियत दी गई । यह तबदीली मुझे पसन्द आई और में सुबह-शाम जेल की बड़ी 
दीवार के सहारे घूमने लगा | धीरे-धीरे में अलीपुर-जेल और कलकत्ता की आबहवा 
का आदी हो गया और बावर्चीखाना भी, मय उसके धुँए और शोर-गुल के, बर्दाश्त 
करने लायक बुराई हो गई । इस अ्से में मेरे लिए नये-नये मसले खड़े हुए और 
नई-नई परेशानियाँ तंग करने छगी । वाहर की खबरें भी अच्छी नहीं थी । 


६० 
पूरब और पच्छिम में लोकतन्श्र 


उप्रूलीपुर गेल में जब मुझे यह मालूम हुआ कि सज़ा होने के बाद मुझे कोई 

रोज़ाना अखबार नही मिलेगा, तब मुझे बड़ा अचम्भा हुआ। जबतक मेरा 
मुकदमा चलता रहा तबतक तो मुझे कलकत्ते का रोज़ाना अख़बार 'स्टेट्समेन' 
मिलता रहा, लेकिन मुकदमा ख़त्म होने के बाद दूसरे ही दिन से वह बन्द कर दिया 
गया । युकतप्रान्त में तो १९३२ से 'ए' क्लास या पहले डिबीज्ञन के क़ैदियों को सर- 
कार की मर्जी का एक रोज़ाना अखबार हमेशा मिलता था। ज्यादातर बाकी 
के दूसरे सूबों में भी यही बात है । और में बिलकुल इसी ख़याल में था कि यही 
कानून बंगाल के लिए भी लागू होगा। लेकिन वहाँ मुझे रोज़ाना 'स्टेट्समेन' के 
बजाय साप्ताहिक 'स्टेट्समेन' दिया गया । साफ जाहिर है कि यह अख़बार तो उन 
अंग्रेजों के लिए निकलता हैं जो हिन्दुस्तान में हाकिमी या रोज़गार करने के बाद 
वापस इंग्लैण्ड पहुँच जाते हे । इसलिए इस अखबार में हिन्दुस्तान की उन ख़बरों 
का सार रहता है, जिनमें उनकी दिलचस्पी होती हैं। इस हफ्तेवार अखबार में 
विलायतों की खबरें तो बिलकुल नहीं होती थी। उनका न होना मूझे बहुत ही 
अखरता था, क्योकि में उनको सिलसिलेवार पढ़ते रहना चाहता था | खुशकिस्मती 
से मुझे हफ्तेवार मैड्चेस्टर गाजियन' अखबार भी मिल जाता था, जिसकी वजह से 
मुझे योरप के और अन्तर्राष्ट्रीय मामलो की जानकारी हो जाती थी । 

फरवरी में जब में गिरफ्तार हुआ और जब मुझपर मकदमा चला तभी योरप 
में बड़ी उथलू-पुथल और झगड़े हुए। फ्रान्स में भारी खलबली मची, जिसमें 
फ़ासिस्टों ने दंगे किये और उसकी वजह से राष्ट्रीय सरकार कायम हुई । इससे भी 
बुरी बात यह थी कि आस्ट्रिया का चान्सलर डॉलफस मज़दूरों पर गोलियाँ चलवा 
रहा था, और सामाजिक लोकतन्‍्त्र के विशाल भवन को ढा रहा था। आस्ट्रिया में 
होनेवाली खून-खराबी को खबर सुनकर मुझे बड़ा दु.ख हुआ । यह दुनिया 
कंसी बुरी ओर खूनी जगह है और इन्सान भी अपने स्थापित स्वार्थों की हिफ़ाज्ञत के 
लिए कैसा बर्बर हो जाता हैं ? ऐसा माल्म पड़ता था कि तमाम योरप और अमेरिका 
में फ़ासिज्म का जोर बढ़ता जाता है। जब जरमनी में हिटलर का आधिपत्य हुआ तब 
मुझे यह मालूम होता था कि उसकी हुकूमत ज्यादा दिनों तक नहीं चल सकेगी, 
क्योंकि उसने जमंनी की आर्थिक कठिनाइयों का कोई हल पेश नहीं किया था । इसी 

तरह जब दूसरी जगह भी फ़ासिज्म फेला तब भी, मेने अपने मन को यह सोचकर 
तसलल्‍ली दी कि यह प्रतिक्रिया की आख़िरी मंजिल है; इसके बाद सब बन्धन ट्ट 
जायेंगे । लेकिन मे अब यह सोचने लगा, कि मेरा यह खयाल कहीं मेरी ख्वाहिश से 
ही तो नही पैदा हुआ ? क्‍या सचमृच यह बात इतनी साफ दिखाई देती है कि फ़ासिज्म 
की यह लहर इतनी आसानी से या इतनी जल्दी पीछे लौट जायगी ? यदि ऐसी 
हालत पैदा हो गई, जो फासिस्ट डिक्टेटरो के लिए असह्च हो, तो क्‍या, वे 'सरे 
तसलीम ख़म' करने की जगह अपने देशो को सत्यानाशी लड़ाई मे न जुटा देंगे ? ऐसी 
लड़ाई का नतीजा क्‍या होगा ? 

इस बीच में फ़ासिज्म कई किस्मो और तरह-तरह की शक्लों में फंलता 
गया । ईमानदार लोगों का नया प्रजातन्त्र' यानी स्पेन, जो सरकारों का खास 
मैड्चेस्टर गाजियन' था, बहुत पीछे जाकर प्रतिक्रिया के गड्ढे मे जा पड़ा था। 
स्पेन के लिबरल नेताओं के मनोहर दब्द और भमली-भली बातें देश की अधोगति को न 
रोक सकी । हर जगह मौजूदा हालतों का मुकाबिला करने मे लिबरल-नीति बिलकुल 
बेकार साबित हुई है । यह दल शब्दों और वाक्‍्यों से चिपटा रहता है और समझता 
है कि बातें काम की जगह ले सकती हे । इसीलिए जब कभी नाजुक वक्‍त आता हैं 
तब वह उसी तरह आसानी से गायब हो जाता है जैसे सिनेमा के अन्त में तसवीर । 

आस्ट्रिया के दुखान्त नाटक के बारे में 'मैज्वेस्टर गाजियन' के अग्रलेखो को 
में बडी दिलचस्पी के साथ पढ़ता था और उनकी क़॒द्र भी करता था । “और इस खूनी 
लड़ाई के बाद किस रूप में आस्ट्रिया हमारे सामने आया ? एक ऐसा आस्ट्रिया 
जिसपर योरप का सबसे ज्यादा प्रतिक्रिवावादी दल राइफलो और मशीनमनों से 
हुकूमत कर रहा हैँ ।” “अगर इग्लेण्ड आज़ादी का हामी है तो उसके प्रधान मन्त्री का 
मुंह इतना बन्द क्‍यों है ? डिक्टेटरशाहियों की उन्होंने जो तारीफ़ की हे वे हमने सुनी 
है; हमने उन्हे यह कहते हुए भी सुना है कि डिक्टेटरी 'क्रौम की आत्मा को ज़िन्दा 
रखती है' और 'एक तथा जलवा और नई ताकत पैदा करती है ।' लेकिन इंग्लैण्ड 
के प्रधान मन्‍्त्री को उन जुल्मों की बाबत भी तो कुछ कहना चाहिए, जो चाहे वे 
किसी भी देश में हों, यद्यपि ज़ाहिरा शरीर का नाश करते हैं, किन्तु उससे कही 
अधिक बार आत्मा को बुरी मौत मारते है ।” 

लेकिन अगर मैज्चेस्टर गाजियन' आज्ञादी का ऐसा हामी है, तो क्या बजह है 
कि जब हिन्दुस्तान में आज़ादी को कुचला जाता हैं तब उसका मुँह बन्द हो 
जाता है ? हम लोगों को भी तो न सिर्फ़ शारीरिक तक़लीफें उठानी पड़ी हैं बल्कि 
उससे भी बदतर आत्मा के कष्ट भी भोगने पड़े हैं । 


६०४ मेरो कहानी 


“आस्ट्रिया का लोक-तन्‍्त्र नष्ट कर दिया ग्रया है, यद्यपि उसके लिए यह बात 
हमेशा गौरव की रहेगी कि वह मरते दम तक लड़ा और इस तरह उसने एक ऐसी 
कहानी पैदा कर दी, जो आगे आनेवाले बरसों में किसी दिन यूरोपीय आज़ादी की 
आत्मा को फिर जगा देगी ।” 

“उस योरप ने जो कि आज़ाद नही है, सांस लेना बन्द कर दिया है, अब उसमें 
स्वस्थ भावनाओं का आवागमन नहीं होता, धीरे-धीरे उसका दम घुटने लगा हैं और 
उसकी जो मानसिक बेहोशी नज़दीक आ रही हूँ उसे सिर्फ 3ग्र झकझोरों या भीतरी 
दौरों और दाहिने-बायें हर तरफ घड़ाधड़ वार करने से ही बचाया जा सकता है''''*' । 
राइन नदी से लेकर यूराल पर्वत तक योरप एक बड़ा जेलखाना बना हुआ है ।” 

ये वाक्य कैसे हृदय-ग्राही थे ! मेरे दिल में इनकी प्रतिध्वनि होती थी; लेकिन 
साथ ही में सोचता, कि हिन्दुस्तान की बाबत क्या हैं ? यह कैसे हो सकता है कि 
मेंज्वेस्टर गाजियन' या इंग्लैण्ड में जो बहुत-से आज़ादी के दीवाने हैं वे हमारी 
हालत की बाबत इतने उदासीन रहते हे ? दूसरी जगह जिन बातों की वे इतने 
जोरों से निन्दा करते हे, जब वही बातें हिन्दुस्तान में होती है, तो उनकी तरफ़ वे 
क्यों नहीं देखते ? बीस बरस पहले, महायुद्ध शुरू होने से कुछ ही पहले, अंग्रेजों 
के एक बड़ लिबरल नेता ने, जो १९वी सदी की परम्परा में पले थे, स्वभाव से 
फूंक-फूंककर क़दम रखते थे और अपनी भाषा पर सयम रखते थे, यह कहा था कि 
“इससे पहले कि क़ानून पर ताक़त की दुःखदायी जीत को में चुपचाप देख, में 
यह देखना पसन्द करूँगा कि हमारा यह मुल्क इतिहास के पन्ने से मिटा दिया जाय ।” 
कितना बहादुराना खयाल हैं; और कंसे धारा-प्रवाह ढंग से कहा गया हैँ ! इग्लेण्ड 
के बहादुर नौजवान लाखों की तादाद में इस खयाल को पूरा करने के लिए लड़ाई 
के मैदान में गये । लेकिन अगर कोई हिन्दुस्तानी मि० एसब्विथ के समान बयान देने 
की हिम्मत करे, तो उसका क्‍या हाल होगा ? 

राष्ट्रीय मनोवृत्ति बहुत ही जटिल होती है । हममे से ज्यादातर लोग यह 
समझते हैं कि हम बड़े इन्साफ-पसन्द और निष्पक्ष हे। हमेशा ग्रलूती दूसरा शख्स या 
दूसरा मुल्क ही करता हैं । हमारे दिमाग में कही-न-कही यह इत्मीनान छिपा रहता हूँ 
कि हम वेसे नही है जैसे दूसरे लोग हे, हममें और दूसरों में ज़हूर फर्क है--यह 
दूसरी बात हैं कि शराफ़त की वजह से हम बारबार उस बात को न कहें । अगर 
खुशक़िस्मती से हम किसी ऐसी शाही क़ौम के होते जो दूसरे मुल्कों के भाग्य की 
विधाता हो, तब तो हमारे लिए यह इत्मीनान न करना भी मुह्िकल हो जाता कि 
हमारी सर्वोत्तम दुनिया में सभी बातें सर्वोच्च हैं, ओर जो छोग क्रान्ति के लिए 

आन्दोलन करते हे वे केवल खुदगर्ज्ञ और मुग्रालते में पड़ें हुए बेवकफ़ ही नही हैं 
बल्कि हमारे लिए अनेक छाभ प्राप्त करके भी अहसानफराभोशी करनेवाले हे । 

अंग्रेज क़ौम टापू में रहनेवाली मुतास्सिम क़ौम है और इतनी मुहृत तक की 
कामयाबी और खुशहाली ने उसे इतना घमण्डी बना दिया हैं कि अंग्रेज़ क़रीब-क़रीब 
दूसरी सब क़ौमों को हिकारत की नज़र से देखते हे । जेसा कि किसीने कहा है, 
उनकी राय मे इंग्लैण्ड के समुद्र से आगे हबशी-ही-हबशी रहते हे । लेकिन यह तो एक 
बिलकुल साधारण बात है । शायद ब्रिटिश क़ौम के ऊँचे दर्जे के लोग दुनिया को ऊँच- 
नीच के हिसाब से इस तरह बॉटेगे---(१) सबसे पहले ब्रिटेन, इसके बाद बहुत दूर 
तक कुछ नहीं; फिर (२) ब्रिटिश उपनिवेश---इनमे भी सिर्फ़ सफ़ेद चमड़ीवाले और 
अमेरिका ( महज एंग्लो-सेक्शन अमेरिका---डागो, इटैलियन वगरा नहीं ), (३) 
पश्चिमी योरप, (४) बाकी योरप, (५) दक्षिणी अमेरिका (लेटिन क़ौम) ; और फिर 
बहुत दूर तक कोई नही । इसके बाद और सबसे नीचे के नम्बर पर एशिया और 
अफ्रीका की काली-पीली कौमो के आदमी, जो कम-बढ़कर सब एक ही बोरे में भर 
दिये जा सकने योग्य समझे जाते है । 

इन दर्जो में आखिरी दर्जे के हम लोग उस ऊंचाई से कितनी दूर हैं, जिसपर 
हमारे शासक रहते हैं ? ऐसी हालत में क्या यह कोई अचरज की बात हैं कि जब वे 
उतनी ऊंचाई स हमारी तरफ देखते हैं तब उनकी नज़र धुधली हो जाती हूँ, और 
जब हम लोकतंत्र और आजादी की बाले करते हे तब वे हमसे चिढ़ते है ? थे शब्द 
हमारे इस्तैमाल के लिए थोड़े ही घड़े गये थे । कया यह बात एक बड़े लिबरल राज- 
तीतिज्ञ जॉन मालें ने नही कही थी, कि वह बहुत दूर के धुधले भविष्य में भी इस बात 
की कल्पना तक नहीं कर सकते कि हिन्दुस्तान में लोकतंत्रीय भस्धायें कायम होगी ? 
हिन्दुस्तात के लिए लोकतत्र ऐसा ही है, जैसा कनाडा के लिए फरो का बहुत गरम 
कोट (यानी उसकी आबोहवा के खिलाफ़) । और इसके बाद उस मजदूर दल ने जो 
समाजवाद का झण्डा लिये फिरता था, सब पददलित लोगों का हिमायती बनता था, 
अपनी जीत की पहली खुशी में हमें सन्‌ १९२४ के बंगाल-आड्डिनेन्स को फिर से जारी 
करने का इनाम दिया, और उनके दूसरे शासन-काल में हमारा हाल और भी बुरा 
रहा | मुझे इस बात का पूरा भरोसा है कि उनमे से कोई हमारा बुरा नही चीतता 
और जब वे लोग हमें अपने, व्याख्याता के, सर्वोत्तम ढंग से बहुत ही प्यारे भाई' 
कहकर पुकारते हे तब दे अपनी कत्तंव्यपरायणता पर अपनेको कृतक्ृत्य समझते हें । 
लेकिन उनकी राय में हम उतने ऊँचे नही हें, जितने कि वे खुद है, अत: उनके विचार 
में दूसरे पैमानों से ही हमारी जाँच होनी चाहिए। भाषा और सांस्कृतिक भेद-भावों 

के कारण अंग्रेज़ और फ्रांसीसी के लिए यह काफ़ी मुद्रिकल है कि वे एक ही तरह 
से सोचें । ऐसी हालत में एक एशियाई में और एक अंप्रेज़ में तो और भी ज्यादा 
फ़रक़ होगा । 

हाल ही में, हाउस ऑफ लाडस में, हिन्दुस्तान को दिये जानेवाले शासन-सुधारों 
के प्रझन पर बहसे हो रही थीं और अनेक सम्माननीय लॉर्डो ने उस बहस में बहुत-से 
विचारपूर्ण व्याख्यान दिये । इनमें एक थे लॉर्ड लिटन, जो हिन्दुस्तान के एक सूबे में 
गवर्नर रह चुके थे और कुछ समय के लिए जिन्होंने वाइसराय की हैसियत से भी 
काम किया था । अक्सर कहा जाता है कि वह एक उदार और हिन्दुस्तान से सहानुभूति 
रखनेवाले गवनर थे । उनके व्याख्यान की रिपोर्ट के अनुसार, उन्होने कहा कि 
“भारत-सरकार सारे हिन्दुस्तान की कही अधिक प्रतिनिधि है बनिस्बत काँग्रेसी नेताओ 
के । वह हिन्दुस्तान के हाकिमों की, फौज की, पुलिस की, राजाओं की, लड़नेवाले रेजी- 
मेण्टों की और हिन्दू तथा मुसलमान दोनो की तरफ से बोल सकती है, जबकि कांग्रेस 
के नेता हिन्दुस्तान की बड़ी कौमों मे से किसी एक कौम की तरफ से भी नहीं बोल 
सकते ।” इतना कहने के बाद उन्होंने आगे चलकर अपना आशय और भी स्पष्ट 
किया--जब मे हिन्दुस्तानियों की बात कहता हूँ, तब में उन लोगो का ख्याल करता 
हैँ, जिनके सहयोग का मुझे भरोसा करना पडा था और जिनके सहयोग पर भावी 
गवर्नेरो और वाइसरायो को भरोसा करना पड़ेगा।? 

उनके इस भाषण से दो दिलचस्प बातें निकलती हे---एक तो यह कि उनके 
विचार में जो हिन्दुस्तान किसी गिनती में है वह तो वही है जो ब्रिटिश सरकार की मदद 
करता हैं; और दूसरे, ब्रिटिश सरकार हिन्दुस्तान में सबसे ज्यादा प्रातिनिधिक 
और इसलिए सबसे ज्यादा लोकतंत्रीय सस्था है । इस दलील का इतनी संजीदगी से, 
दिया जाना यह जाहिर करता है कि अग्रेज़ी के शब्द स्वेज़ नहर से पार होते ही अपना 
अर्थ बदल देते हे। इस तरह की दलील का दूसरा और साफ मतलब यह होगा 
कि स्वेच्छाचारी सरकार ही सबसे ज्यादा प्रातिनिधिक और लोकतंत्रीय स्वरूप की 
होती है, क्योंकि बादशाह सबका प्रतिनिधित्व करता है । इस तरह हम फिर लौट- 
फिरकर बादशाह के ईश्वरीय अधिकार पर पहुंच जाते हें । 

सच बात तो यह हँ कि हाल में विशुद्ध स्वेच्छाचार को भी एक नामी 
समर्थक मिल गया है । इण्डियत सिविल सबिस के आभूषण सर माह्कम हेली ने, 
५ नवम्बर १९३४ को बनारस में युकतप्रान्त के गवनंर की हैसियत से बोलते हुए, 
कहा था कि देशी रियासतों में स्वेच्छाचा रिता ही रहनी चाहिए। इस सलाह की ऐसी 

कोई ज़रूरत न थी, क्‍योंकि कोई भी हिन्दुस्तानी रियासत अपनी खुझ्ी से स्वेच्छा- 
चारिता को नहीं छोड़ेगी । इसी कोशिश में एक और दिलचस्प तरक्की यह हुई है कि, 
योरव में लोकतंत्र के नाकामयाब होने की बिना पर इस स्वेच्छाचारिता को कायम रखने 
की बात कही जाती हूँ । मैसूर के दीवन सर मिर्जा इस्माइल ने इस बात पर अपना 
आइचर्य प्रकट किया, कि “एक तरफ जबकि हर जगह पा्लमेण्टरी लोकतंत्र नाकामयाब 
हो रहा है, दूसरी तरफ इनकलाबी सुधारों की वकालत की जाती हूँ ।” “मुझे 
विश्वास हैँ कि हमारे राज्य की अन्तरात्मा यह महसूस करती है कि हमारा मौजूदा 
विधान क़रीब-करीब असली कामो के लिए काफी लोकतत्रीय है ।”' मेरे ख़याल में 
मैसूर की अन्तरात्मा' वहाँके शासक और दीवान की दाज्ं॑निक भावना है । मैसूर में 
इन दिनो जो लोकतंत्र जारी है, वह स्वेच्छाचार से किसी कदर भिन्न नही है । 

अगर लोकतंत्र हिन्दुस्तान के लिए मौज नही हैं, तो ऐसा मालूम पड़ता हूँ कि 
वह मिश्र के लिए भी उतना ही बेमौजूँ है | इन दिनो जेल में मुझे रोजाना स्टेट्समैन', 
दिया जाता हैं । उसमे मेने मिश्र की राजधानी करो से भेजा हुआ खरीता अभी हाल 
ही पढ़ा है ।* उस ख़रीते मे कहा गया हैं कि वहाँ के प्रधान-मत्री नसीमपाशा क॑ “इस 
ऐलान ने कि उन्हे 'यह उम्मीद है कि तमाम राजनैतिक पा्टियाँ, ख़ास तौर पर वफ्द- 
पार्टी, एक हो जायेंगी, और एक होकर था तो राष्ट्रीय परिषद्‌ करके या विधान- 
विधायक असम्बली का चुनाव करके उनके जरिये नया विधान तैयार कराथयँगी', 
ज़िम्मेदार लोगो में कुछ कम भय पैदा नहीं किया हैं, क्योकि आख़िर इसके मानी 
यही होते हैं कि लोकतंत्रीय सरकार फिर से कायम हो जाय, जो, इतिहास जाहिर 
करता है, भिश्र के लिए हमेशा खतरनाक साबित हुई है, क्योंकि उसकी प्रवृत्तियाँ 
पिछले ज़माने में हमेशा हुल्लड़पन से दब जाने की रही है! मिश्र की आतन्तरिक 
राजनीति और उसकी प्रजा की जानकारी रखनेवाले किसी भी शब्स को क्षणभर के 
लिए भी इस बात में कोई शक नही हो सकता कि चुनाव का नतीजा यह होगा कि 
फिर वफ्द-पार्टी का बहुमत हो जाय | इसीलिए इस कारंबाई को रोकने का बहुत 
जल्द प्रयत्न न किया गया तो हमपर बहुत जरदी ऐसा शासन आ जायगा जो घोर 
उग्र छोकतत्रीय, विदेशियों का विरोधी और क्रान्तिकारी होगा ।” 

यह भी कहा गया हे कि चुनाव मे “वफ्द पार्टी का मुकाबिला करने के लिए” 
शासकों को प्रभाव डालना चाहिए, लेकिन बदकिस्मती यह है कि प्रधान मंत्री 
को क़ानन की पाबन्दी का बहुत ख़याल रहता हैं। इसलिए हमसे कहा गया हें कि 

अब सिफ़ एक ही रास्ता रह जाता है और वह यह ॒कि ब्रिटिश सरकार दस्तन्दाज़ी 
करे और “यह बात सबको जाहिर करदे कि वह इस किस्म के शासन का फिर से 
क्रायम होना बर्दाइत नहीं करेगी ।” 

ब्रिटिश सरकार क्या करेगी या क्‍या नही करेगी और मिश्न में क्या होगा, मुझे 
कुछ पता नहीं ।' लेकिन ग़ालिबन आज़ादी के दीवाने एक अग्रेज़ द्वारा पेश की गई 
दलील से हमें मिश्र और हिन्दुस्तान की हालत की जटिलता को समझने में थोड़ी 
मदद ज़रूर मिलती हूँ | जैसा कि स्टेट्समन' ने एक अग्रलेख में कहा है--- मूल बुराई 
तो यह हैं कि जिन्दगी के जिस तरीके से और दिमाग़ के जिस रुख से लोकतंत्र का 
विकास होता है उससे साधारण मिश्री वोटर की ज़िन्दगी के तरीक़े और उसके दिमाग़ 
के रुख का मेल नही मिलता ।” इस मेल के न मिलने की मिसाल भी आगे दी गई 
है ; “योरप में अक्सर लोकतंत्र इसलिए नाकामयाब हुआ हैं, क्योकि वहाँ बहुत-से दल 
क्रायम हो गये हैं । लेकिन मिश्र की मुश्किल तो यह हैँ कि वहाँ सिर्फ एक वफ्द- 
पार्टी ही है ।” 

हिन्दुस्तान मे हमसे कहा जाता है कि हमारा साम्प्रदायिक भेदभाव हमारी 
लोकतंत्र की तरक्की का रास्ता रोकता है और इसीलिए अकाटब् तक के साथ इन 
भेदभावों को हमेशा स्थायी बनाया जाता हैं । हमसे यह भी कहा जाता हैँ कि हम 
लोगों में काफो एका नहीं हैं । मिश्र मे किसी किस्म का साम्प्रदायिक भेदभाव नही है 
और ऐसा मालूम पड़ता है कि वहाँ पूर्ण राजनैतिक एका मौजूद है । छेकिन वहाँ यही 
एकता उसके लोकतंत्र और उसकी स्वाधीनत। के रास्ते का रोड़ा बन जाती हैं । 
सचमुच लोकतंत्र का रास्ता सीधा और तंग है । पूर्वी देशो के लिए लोकतंत्र के सिर्फ़ 
एक ही मानी हैं, और वह यह कि सांम्राज्यवादी शासक-सत्ता जो हुक्म दे ड्रसे 
बजा लाया जाय और उसके किसी भी स्वार्थ में हाथ न डाला जाय । इन शर्तों के 
मान लेने पर लोकतंत्रीय स्वाधीनता वहाँ भी बे-रोक-टोक फूल-फल सकती है । 

१. नवम्बर १६३४ में मिन्न पर अंग्रज़ों फे अधिकार के ख़िलाफ़ मुल्कभर में 
दंग हुए थे 

“अब तो यही लछालसा है मा, जाऊँ आकुल लेट वहाँ 
ठंडा-ठंडा हरा सुमंजुल मधुर घास हो बिछा जहाँ; 
मा वसुधे ! चरणों पर तेरे निपट निराश-अधीन, 
परिश्रान्त इस बालक के वे स्वप्न सभी हो गये विछीन |”! 


अ्रपेल आ गया । अलीपुर में, मेरी कोठरी में, मेरे पास बाहर की घटनाओं की 

बाबत अफवाहे पहुँची--ऐसी अफ़वाहें जो दुःखदायी और बेचेनी पैदा करनेबाली 
थी । एक दिन जेल में सुपरिण्टेण्डेण्ट ने मुझे इत्तिला दी कि गाधीजी ने सत्याग्रह की 
लड़ाई वापस लेली है। मुझे इससे ज्यादा कुछ मालूम नही होसका । मुझे यह खबर 
अच्छी नही लगी और जिस चीज को में इतने बरसों से इतना चाहता था उसको इस 
तरह वापस ले लिये जाने पर मुझे रज हुआ। फिर भी मेने अपने को समझाया 
कि उसका अन्त होना तो लाज़िमी था । अपने मन में में यह जानता था कि कम-से- 
कम कुछ वक्‍त के लिए सत्याग्रह की लडाई कभी-न-कभी बन्द करनी ही पड़ेगी ! 
मुमकिन है. कि कुछ शख्स नतीजों की परवा न करके अनिश्चित काल तक लड़ते रहे 
लेकिन राष्ट्रीय संस्थायें ऐसा नहीं करती । मुझे इस बात में कोई शक न था कि 
गाधीजी ने देश की स्थिति और अधिकाश कांग्रेसवादियों के मनोभावों को ठीक तरह 
समझ लिया था और यद्यपि जो कुछ हुआ वह अच्छा नही मालूम होता था फिर भी 
मेने अपने आपको नवीन परिस्थिति के अनुकूल बनाने की कोशिश की । 

अस्पष्ट रूप में यह चर्चा भी मुझे सुनाई दी कि कौसिलो में जाने को ग़रज 
से पुरानी स्वराज पार्टी को फिर से ज़िन्दा करने की नई कोशिश की जा रही हैं। यह 
बात भी मुझे अनिवार्य मालूम होती थी और मेरी तो बहुत दिलों से यह राय थी कि 
कॉग्रेस अगले चुनावों से अलग नही रह सकती ! जब में पाँच महीने जेल से बाहर था, 
तब मेंने कौसिलों की तरफ़ बढ़नेवाली इस प्रवृत्ति को रोकने की कोशिश की थी, क्योकि में 
समझता था कि अभी वह वक्‍त से पहले थी, और उसकी वजह से न सिर्फ सीधी लड़ाई 

१. मल अंग्रेज़ी पद्म इस प्रकार है .--- 

“हयात व. एछछ ६0 489 79 ॥080 

से ही लोगों का ध्यान हटता था बल्कि सामाजिक इनक़लाब के उन नये खयालो के 
विकास से भी बाधा पड़ती थी जो काँग्रेसवालों के दिलों में घर करते जा रहे थे। मे 
समझता था कि यह संकट जितने दिन ज्यादा बना रहेगा, उतने ही ज्यादा 
ये खयाल हमारे यहाँ स्बंसाधारण और पढ़े-लिखे लोगों में फैलेंगे और हमारी राज- 
नैतिक और माली हालत की तह में जो असलियत है वह ज़ाहिर हो जायगी । जैसा 
कि लैनिन ने कहा है--''कोई भी और हरेक राजनैतिक संकट उपयोगी है, बयोकि 
वह छिपी हुई चीज़ों को रोशनी में ले आता है, राजनीति की तह में जो वास्तविक 
शक्तियां काम कर रही हैँ उन्हे दिखा देता है, वह झूठ का, भ्वम पैदा करनेवाले शब्द- 
जाल का और गपोड़ो का भण्डाफोड कर देता है; वह असली बातों को पूरी तरह दिखा 
देता है, और तथ्य क्या हैं इस बात को समझने के लिए लोगों को मजबूर कर देता 
हैं।” मुझे उम्मीद थी कि इस क्रिपा का परिणाम यह होगा कि इससे काँग्रेसवालो 
का दिमाग़ साफ़ हो जायगा और कॉमग्रेस एक निश्चित ध्येयवाले लोगो की मज़बूत जमात 
हो जायगी | ग़ालिबन उसके कुछ कमज़ोर हिस्से उसे छोड़ जायँंगे ! लेकिन इससे 
कोई हज न होगा और जब कभो उसूली सीधी लड़ाई का मोर्चा खत्म करने और 
बैधानिक व क़ानूनी तरीको के नाम से पुकारे जानेवालें साधनो से काम लेने का 
वक्त आयगा, तब काँग्रेस के आगे बढ़े हुए, वास्तव में क्रियाशील पक्ष के, लोग इन 
तरीकों का भी, हमारे अस्तिम लक्ष्य की व्यापक दृष्टि से, इस्तेमाल करेगे । 

जाहिरा तौर पर मालूम होता था कि वह वक्‍त आ गया है । लेकिन मुझे यह 
देखकर बड़ी परेशानी हुई कि जो लोग दरअसल सत्याग्रह की लड़ाई और काँग्रेस के 
कारगर कामों के आधारस्तम्भ रहे हूँ वे पीछे को हट रहे हूँ और दूसरे लोग जिन्होंने 
ऐसा कोई काम नहीं किया अपनी हुकूमत जमाने लगे है । 

इसके कुछ दिनों के बाद मेरे पास हफ्तेवार स्टेट्समैन आया और उसमे मेंने*बह 
वक्तव्य पढ़ा जो गांधीजी ने सत्याग्रह को वापस लेते हुए दिया था। उसे पढ़कर 
मुझे बड़ी हैरत हुई और मेरा दिल बंठ गया । मेने उसे बार-बार पढ़ा, और सत्याग्रह 
और दूसरी ज्यादातर बाते मेरे दिमाग़ से ग्रायव हो गई और उनकी जगह शक और 
संघर्ष से मेरा दिमाग़ भर गया । गांधीजी ने लिखा था--'इस बकक्‍तव्य की प्रेरणा 
सत्याग्रह-आश्रम के साथियों से हुई एक आपसी बातचीत का परिणाम हैं।'''*''* 
इसका मुख्य कारण वह आँखें खोलनेवाली खबर थी जो मुझे अपने एक बहुत पुराने 
और बहुमूल्य साथी के सम्बन्ध में मिली थी। वह जेल का काम पूरा करने को 
राजी न थे और उसके बजाय किताबें पढ़ना पसन्द करते थे। यह सब कुछ सत्याग्रह 
के नियमों के सर्वथा विरुद्ध था। इस बात से इस मित्र की, जिसेकि में बहुत अधिक 


नेराश्य ६१९ 


प्यार करता था, दुर्बंछताओं की अपेक्षा मुझे अपनी दुवेछताओं का अधिक बोध हुआ । 
मित्र ने कहा कि उनका खयाल था कि में उनकी दुबलता को जानता हूँ लेकिन में 
अन्धा था । नेता में अन्धापन एक अक्षम्य अपराध है। मेने फ़ौरन यह भाँप लिया कि 
कम-से-कम इस समय के लिए तो में अकेला ही सक्रिय सत्याग्रही रहँगा ।” 

अगर गाधीजी के मित्र में यह दु्बंछता या दोष था--अगर वह सचमुच दुबंलता 
थी-- तो भी यह एक मामूली-सी बात थी। में यह स्वीकार करता हूँ कि में 
अक्सर इस जुर्म का अपराधी रहा हूँ और मुझे उसपर रत्तीभर भी अफ़सोस नहीं 
है । लेकिन अगर वह मामला बहुत भारी भी होता तो भी क्या वह महान्‌ राष्ट्रीय 
संग्राम, जिसमे बीसियों हज़ार प्रत्यक्ष रूप से और छाखो आदमी अप्रत्यक्ष रूप से रूगे 
हुए हे, महज इसलिए कि किसी एक शख्स ने कोई ग़लती कर डाली यकायक रोक 
दिया जाता चाहिए ? यह बात मुझे बहुत भयंकर और हर तरह अनीतिमय मालूम 
हुई । में इस बात की धृष्टता तो नही कर सकता कि में यह बताऊँं कि सत्याग्रह क्‍या 
हैं और क्‍या नही है लेकिन अपने साधारण तरीके पर मेने भो कुछ आचार-सम्बन्धी 
आदर्शों के पालन करने का प्रयत्न किया है । गांधीजी के इस वक्तव्य से मेरे उन सब 
आदर्शों को धक्का लगा और वे सब गड़बड हो गये । में यह जानता हूं कि गांधीजी 
आम तौर पर सहज-श्ञान के मुताबिक़ काम करते हैँ । गाधीजी उसे अपनी अन्तरात्मा 
की प्रेरणा या प्रार्थना का प्रतिफल कहते हैं, लेकिन में उसे सहज-ज्ञान कहना ही 
पसन्द करता हूँ, और अक्सर ज्यादातर उनका यह सहज-ज्ञान सही निकलता है। 
उन्होंने बराबर यह दिखा दिया हैँ कि जनता की मनोवृत्ति को समझने और उपयुक्त 
समय पर काम करने की उनमें कंसी विलक्षण सूझ है । काम कर डालने के बाद उस 
काम को ठीक ठहराने के लिए वह पीछे से जो कारण पेश करते हैँ वे आमतौर पर 
क्राम कर बैठने के बाद के सोचे हुए ख़यालात होते हे और उनसे ज्ञायद ही कभी 
किसीको पूरी तसलली होती हो | संकटकाल में नेता या कमंवीर पुरुष करीब-करीब 
हमेशा किसी अज्ञात-प्रेरणा से काम करते हैं और फिर उसके लिए कारण ढूंढने लगते 
है । मेने यह भी महसूस किया कि सत्याग्रह को मुल्तवी करके गांधीजी ने ठीक ही 
किया । लेकिन उसे मुल्तनी करने के जो कारण उन्होंने बताये हे वे बुद्धि के लिए 
अपमानजनक और एक राष्ट्रीय आन्दोलन के नेता के लिए बहुत ही हैरत-अगेज़ 
मालूम होते थे। इस बात का तो उन्हें पूरा हक था कि वह अपने आश्रम में रहनेवालों के 
साथ जेसा चाहते बर्ताव करते, क्योंकि उन लोगों ने सब तरह की प्रतिज्ञायें ले रक्खी 
थीं और एक तरह का निश्चित अनुशासन स्वीकार कर रक्‍्खा था । लेकिन काँग्रेस ने 
ऐसी कोई बात नहीं की थी । मेने ऐसी कोई बात नहीं की थी । फिर हमें उन सब 

कारणों के लिए, जो हमें आध्यात्मिक और रहस्यमय मालूम होते थे, और जिनमें हमें 
कोई दिलचस्पी नहीं थी, कभी इधर और कभी उधर क्यों फेंका जाता था ? क्या कभी 
ऐसे आधारों पर किसी राजनैतिक आन्दोलन के चलाये जाने की कल्पना की जा सकती 
है ? में यह मानता हूँ कि सत्याग्रह के नेतिक पहलू को अपनी समझ के मृताबिक़ मेने 
एक हद तक स्वीकार कर लिया था । उसका वह बुनियादी पहल मुझे पसन्द था और 
उससे ऐसा मालूम होता था कि वह राजनीति को अधिक उच्च और श्रेष्ठ पद पर 
पहुँचा देगा | मे यह भी मानने के लिए तैयार था कि महज़ञ उद्देश अच्छा होने से उसे 
हासिल करने के लिए काम में लाये जानेवाले सब प्रकार के उपाय अच्छे नहीं है । 
लेकिन यह नई तरक्‍क़ी या नई व्याख्या उससे कही ज्यादा दूर जाती थी और उससे 
कुछ नई बातें उठ खड़े होने की सम्भावना थी, जिन्होंने मुझे विचलित कर दिया। 
उस पूरे वक्तव्य ने तो मुझे बहुत ज्यादा विचलित और परेशान किया | उसके 
अन्त में गांधीजी ने कॉग्रेसवालो को जो सलाह दी वह यह थी--- उन्हे आत्मत्याग और 
स्वेच्छापूवेक ग्रहण की गई दरिद्रता की कला ओर सुन्दरता को समझना होगा; उन्हें 
राष्ट्र-निर्माण के काम में लग जाना चाहिए, उन्हे स्वयं हाथ से कात-बुनकर खहर का 
प्रचार करना चाहिए, उन्हे जीवन के प्रत्येक क्षेत्र में एक दूसरे के साथ निर्दोष सम्पर्क 
स्थापित करके लोगो के हृदयो में साम्प्रदायिक एक्य का बीज बोना चाहिए; स्कवय 
अपने उदाहरण द्वारा अस्पृश्यता का प्रत्येक रूप में निवारण करना चाहिए और 
नशेबाज़ों के साथ सम्पर्क स्थापित करके और अपने आचरण को पवित्र रखकर 
मादक चीजों के त्याग का प्रसार करना चाहिए । ये सेवायें है जिनके द्वारा ग़रीबों की 
तरह निर्वाह हो सकता हैं। जो लोग ग़रीबी में न रह सकते हो , उन्हें किसी छोटे 
राष्ट्रीय धन्धे मे पड़ जाना चाहिए, जिससे वेतन मिल जाय ।" ; 
यह था वह राजनेतिक कायंक्रम, जिसे पूरा करने के लिए हमसे कहा गया था । 
ऐसा म्रालूम पड़ता था कि एक बहुत बड़ा अन्तर मुझे उनसे अलग कर रहा है । अत्यन्त 
तीत्र वेदना के साथ मेने यह महसूस किया कि भक्ति के वे सूत्र, जिन्होंने इतने वर्षो 
से उनसे बाँध रवखा था, टूट गये हे । बहुत दिनों से मेरे भीतर एक मानसिक इद्व हो 
रहा था । गांधीजी ने जो बाते की उनमें से बहुत-सी बातें न॒ तो मेरी समझ में ही 
आईं, न वे मुझे पसन्द ही पड़ी ! सत्याग्रह की लड़ाई जारी रहते हुए, उसी बीच में 
जबकि उनके साथी लड़ाई की मँझधार में थे, उनके उपवास और दूसरी बातो में 
अपनी ताक़त रूगाना, उतकी निजी और स्वय-निमित उलझने जिन्होंने उन्हें इस 
असाधारण स्थिति में ला डाला कि जेल से बाहर रहते हुए भी उन्हे अपने लिए यह 
प्रतिशा करनी पड़ी कि वह राजनैतिक आन्दोलन में भाग नहीं लेंगे, उनकी नई-नई 

निष्ठायें और नई प्रतिज्ञायें, जिन्होंने उनकी पुरानी निष्ठाओं और प्रतिज्ञाओं और कामों 
को, जो उन्होंने बहुत-से अपने साथियों के साथ लिये थे, और जो अबतक पूरे न हो 
हो सके थे, पीछे ढकेल दिया । इन सबने मुझे बहुत ही परेशान किया। में चन्द 
दिन जो जेल से बाहर रहा, उस समय मेने इन और इूसरे मतभेदों को बहुत ही 
महसूस किया । गांधीजी ने कहा था कि हमारे मतभेदों का कारण स्वभावों की भिन्नता 
है । लेकिन शायद बात इससे और भी आगे बढ़ी हुई थी । मेने यह अनुभव 
किया कि बहुत-से मामलों में मेरे साफ और निश्चित विचार हें और वे उनके 
विचारों से नहीं मिलते । और फिर भी अबतक में इस बात की कोशिश करता रहा 
कि जहाँतक हो सके, राष्ट्रीय आज्ञादी के जिस ध्येय के लिए काँग्रेस कोशिश कर 
रही थी और जिसके प्रति मेरी अत्यन्त भक्ति थी उसके सामने, मे अपने ख़यालों को 
दबाये रखूँ। अपने नेता और अपने साथियों के प्रति वफादार और विद्वासपात्र बनने 
की मेने हमेशा कोशिश की क्योंकि मेरे आध्यात्मिक दृष्टिबिन्दु से ध्येय के प्रति 
निष्ठा और अपने साथियो के प्रति वफादारी का स्थान बहुत ऊँचा है। जब-जब मेने 
यह महसूस किया कि मुझे अपने आध्यात्मिक विश्वास के लंगर से दूर खीचा जा रहा 
है, तब-तब मुझे अपने मन में बड़े-बड़े अन्तदन्द् लड़ने पड़े हें, लेकिन उस वक्‍त मेने 
किसी-नत-किसी तरह समझौता कर लिया । शायद ऐसा करके मेने गलती की, क्योंकि 
यह तो किसीके लिए ठीक नही हो सकता कि वह अपने आध्यात्मिक लंगर को छोड़ 
दे । लेकिन आद्शों की इस टक्कर में में अपने साथियों के प्रति वफादारी के आदर्श 
से चिपटा रहा और यह आशा करता रहा कि घटनाओं को रेल-पेल और हमारी 
लड़ाई का विकास उन सब मुश्किलो को दूर कर देगा जो मुझे दु.ख दे रही है और 
मेरे साथियों को मेरे दृष्टिकोण के नज़दीक ले आयगा । 

और अब तो यकायक मुझे अलोपुर की उस जेल में बड़ा अकेलापन मालूम होने 
लगा । जीवन बहुत ही दु.खमय, जैसे भयावना सूनापतर हो । जीवन में मेने जो कितने 
ही कठोर सत्य अनुभव किये हे, उनमे सबसे अधिक कठोर और दुखदायी सत्य इस 
समय मेरे सामने था, और वह यह था कि महत्वपूर्ण विषयों पर किसीका भरोसा 
करना उचित नही है । हरेक आदमी को अपनी जीवन-यात्रा मे अपने ऊपर ही 
भरोसा रखना चाहिए, दूसरों पर भरोसा करना ज़बदंस्त निराशा और आफतों को 
न्यौता देना है । 

मेरे इस रुके हुए क्रोध का कुछ हिस्सा धर्म और धार्मिक दृष्टिकोण पर टूट पड़ा । 
मेंते सोचा यह दृष्टिकोण विचारों की स्पष्टता और उद्देश्य की स्थिरता का कितना 
भारी दुश्मन है ? क्या उसका आधार भावुकता और मनोविकार नहीं हे ? यह दृष्ठि- 

कोण दावा तो करता है आध्यात्मिकता का, लेकिन असली आध्यात्मिकता और आत्मा 
की चीज़ों से वह कितनी दूर है ? हमेशा दूसरी दुनिया की बातें सोचते-सोचते मानव- 
स्वभाव, सामाजिक रूप और सामाजिक न्याय का उसे कुछ पता ही नहीं रहता । 
अपनी पूर्वकल्पित घारणाओं के कारण धर्म जान-बुझकर इस डर से वास्तविकता से 
अपनी आँखें मूँद छेता है कि शायद उनसे मेल न खाय। वह अपनी बुनियाद सचाई 
पर बनाता है फिर भी उसे सत्य को---संपूर्ण सत्य को पा लेने का इतना विदवास हो 
जाता हैं कि वह इस बात के जालने का कष्ट नहीं करता कि उसे जो कुछ मिला है 
बहू असल में सन्‍य है यह नही ? वह तो दूसरों को उसके विषय में कह देना भर 
ही अपना काम समझता है । सत्य को ढूँढने का संकल्प और विश्वास की भावना 
दोनों जुदी-जुदो चोज़ें हें । धर्म बातें तो ज्ञाति की करता है लेकिन उन प्रणालियों और 
व्यवस्थाओं का समर्थन करता हैं जो बिना हिसा के जिन्दा नहीं रह सकती। वह 
तलवार से की जानेवाली हिंसा की तो बुराई करता है लेकिन उस हिंसा का क्‍या जो 
अक्सर शांति का लबादा ओढे चुप-चाप आती हैं और लोगों को भूखों तडपाती और 
जान से मार डालती है या जो इससे भी ज्यादा बुरा काम यह करती हे कि बिना 
किसी प्रकार के जाहिरा शरीरिक कष्ट पहुँचाये मन पर बलात्कार करती हैँ, आत्मा को 
कुचलती है और हृदय के टुकड़े-टुकड़े कर डालती है ? 

और इसके बाद में फिर उसी शख्स की बाबत सोचने लगा जिसने कि मेरे मन 
में यह खलबली पंदा की । आखिर गाधीजी कंसे आश्चर्यजनक आदमी है । उनकी 
मोहकता कितनो हैरत अग्रेज़ और सवंथा अबाध है और लोगों पर उनका कैसा अजीब 
काबू है। उनकी बातें और उनके लेख उनकी वास्तविकता का बहुत कम परिचय 
करा पाते है । इनसे उनके विषय में लोग जितनी कल्पना कर सकते हैं, उनका 
व्यक्तित्व उससे कहीं ऊँचा हैं। और भारत के लिए उनकी सेवाये कितनी महान्‌ हे । 
उन्होंने भारत की जनता में साहस और मर्दानगी फूंक दी है; अनुशासन और 
कष्ट-सहन, ध्येय पर खुशी-खुशी क़ुर्बान हो जाने की और पूर्ण नम्नता के साथ 
स्वाभिमान की भावना पैदा कर दी है। उन्होंने कहा हैं कि चरित्र की वास्तविक 
नीव साहस ही है । बिना साहस के न॒ तो सदाचार ही सध सकता है, न वर्म और 
न प्रेम ही । जब तक कोई भय का शिकार रहता हे तबतक्ल वह न तो सत्य का 
पालन कर सकता है, न प्रेम ही कर सकता है ।” हिसा को वह बहुत ही बुरा समझते 
हैं, फिर भी उन्होंने हमको यह बताया हैं कि 'कायरता तो एक ऐसी चीज़ है जो 
हिंसा से भी बुरी है ।” और “अनुशासन इस बात की प्रतिशा और गैरंटी हैं कि 
आदमी जिस काम को हाथ में ले रहा है उसे करना चाहता है। बलिदान, अनुशासन 

और आत्म-संयम के बिना न तो मुक्ति ही हो सकती है, न कोई आशा ही पूरी हो 
सकती है ।” शायद ये कोरे शब्द या सुन्दर वाक्य और खाली उपदेश ही हों । 
लेकिन इन शब्दों के पीछे ताक़त थी, और हिन्दुस्तान यह जानता है कि यह छोटा-सा 
व्यक्ति जो कहता है, ईमानदारी से पूरा करना चाहता है। 
आइचयेजनक रूप में वह हिन्दुस्तान के प्रतिनिधि बन गये ओर इस प्राचीन और 
पीड़ित भूमि की अन्तरात्मा को प्रकट करने छगे | एक प्रकार से वह खुद भारत के 
प्रतिबिम्ब थे और उनमें जो त्रुटियाँ थी, वे भारत की त्रूटियाँ थी। उनका अपमान 
शायद ही व्यक्तिगत अमान समझा जाता हो, वह तो सारे राष्ट्र का अपमान था और 
वाइसराय और दूसरे लोग जो ऐसी घृणित हरकतें कर रहे थे यह नही जानते थे कि 
वे कैसी खतरनाक फसल बो रहे है । दिसम्बर १९३१ में जब गांधीजी गोलमेज 
कान्फरेंस से छौट रहे थे, तब यह जानकर कि पोप ने गांधीजी से मिलने से इन्कार कर 
दिया हें मुझे कितना दु.ख हुआ था वह मुझे याद है। मुझे यह अपमान हिन्दुस्तान का 
अपमान प्रतीत हुआ और इसमें तो कोई शक ही नहीं कि इन्कार तो जान-बूझ्कर किया 
गया था । यह बाल दूसरी हैं कि ऐसा करते समय गायद अपमान करने की कल्पना 
न रही हो । कंथोलिक मतानुयायी अपने फिरके से बाहर सन्‍त और महात्मा का होना 
स्वीकार नही करते और क्योकि प्रोटेस्टेन्ट मत के कुछ छोगो ने गाधीजी को सच्चा 
ईसाई और बड़ा धर्मात्मा बताया इसलिए रोम के लिए यह और भी जरूरी हो गया 
कि वह इस कुफ्र से अपने को अलग रक्‍खे । 
अप्रेल १९३४ में, अलीपुर-जेल में क़रीब-क़रीब इसी समय मेने बर्ना् शा के नये 
ताटक पढे और “ऑन दि रॉक्‍्स्‌' (शिला पर) नाम के नाटक की वह भूमिका, जिसमे 
ईसामसीह और पाइलेट की बहस भी हैं, मुझे बहुत अच्छी लगी । आज जबकि एक 
साम्राज्य दूसरे धामिक व्यक्ति का मुकाबिला कर रहा हैँ मुझे यह भूमिका इस समय के 
लिए सार्थक प्रतीत हुई । इसमें ईसामसीह ने पाईलेट से कहा है--- में तुमसे कहता हूँ 
कि डर छोड़ दो । रोम की महत्ता के बारे में मुझसे व्यर्थ की बातें मत करो । 
जिसे तुम रोम की महत्ता कहते हो वह डर के सिवा और कुछ नहीं है। भूत का 
डर, भविष्य का डर, गरीबों का डर, अमीरों का डर, उच्चमठाधीशों का डर, उन 
यहूदियों और यूनानियों का डर जो विद्वात्‌ हें, उन गॉल निवासियों, गोथों और हणो 
का डर जो जंगली हैं, उस कार्थज का, जिसके डर से अपनेको बचाने के लिए 
तुमने उसे बरबाद कर दिया, और अब पहले से भी ज्यादा बुरा डर शाही सीज़र की 
उस गूति का,जो तुम्हींने बनाई है और मुझ-सरीखे कौड़ीहीन दर-दर के भिखारी का, 
दुकराये जानेवाले का, उपहास किये जानेवाले का डर और ईइवर के राज्य को छोड 

कर बाकी सब चीज़ों का डर | खून-खराबी और धन-दोलत के सिवा और किसी 
वस्तु में श्रद्धा नही । तुम जो रोम के हिमायती हो, जगत-उजागर कायर हो और मे 
जो संसार में ईश्वरीय सत्ता का हामी हूं, प्राणपन की बाज़ी लगा चुका हूं, स्वेस्व तक 
गवाँ चुका हूँ और इस प्रकार अमर साम्राज्य विजय कर चुका हूँ।” 

लेकिन गांधीजी की महत्ता, भारत के प्रति उनकी महान सेवायें या मेरे प्रति 
उनकी महान्‌ उदारतायें, जिनके लिए में उनका ऋणी हूँ, इनका कोई प्रश्न 
ही नहीं है । इस सब बातों के होते हुए भी वह बहुत-सी बातों में, बुरी तरह ग्रलती 
कर सकते हैं। आख़िर उनका मक़सद क्‍या है ? इतने वर्षों तक उनके नज़दीक-से- 
नजदीक रहने पर भी मुझे खुद अपने दिमाग मे यह बात साफ-साफ नही दिखाई देती 
कि उनका ध्येय आखिर क्या है। मुझे तो इस बात में भी शक है कि इस मामले में खद 
उनका दिमाग्र कहाँतक साफ़ है। वह कहते हे कि मेरे लिए तो एक ही कदम काफी 
है, और वह भविष्य की तरफ देखने की, अपने सामने कोई सुनिश्चित ध्येय रखने की 
कोशिश नहीं करते । वह यह कहते-कहते कभी नहीं थकते कि हम अपने साधनों की 
चिता रक्‍खें तो साध्य अपने आप ठोक हो जायगा । अपने निजी जीवन में पवित्र 
बने रहो तो बाकी सब बातें अपने आप ठीक हो जायेगी । यह दृष्टि न तो राजनंतिक 
है, न वैज्ञानिक, और शायद यह तो नैतिक भी नहीं हें । यह तो संकुचित आचार 
दृष्टि है, जो इस प्रइन का, कि सदाचार क्‍या वस्तु है, पहले से ही निर्णय 
कर लेती है। क्‍या वह केवल एक व्यक्तिगत वस्तु हैं या सामाजिक विषय ? 
गान्धीजी चरित्र पर ही सब ज़ोर लगा देते है, और मानसिक शिक्षा और विकास को 
बिलकुल महत्व नहीं देते । यह ठीक है कि चरित्र के बिना बुद्धि खतरनाक साबित हो 
सकती है, लेकिन बुद्धि के बिना चरित्र में कया रह जाता है ? सचमृच, आखिर चरित्र 
का विकास कंसे होता है ? गान्धीजी की तुलना मध्यकालीन ईसाई सन्‍्तों से की गई 
है और वह जो कुछ कहते हें उसका अधिकांश इसके अनुकूल भी है । लेकिन वह 
आजकल मनोवैज्ञानिक अनुभव और तरीक़ से क़तई मेल नही खाता । 

लेकिन यह कुछ भी हो, ध्येय की अस्पष्टता तो मुझे अत्यन्त खेदजनक प्रतीत 
होती है । किसी भी कार्य की सफलता के लिए यह आवश्यक है कि उसका ध्येय 
सुनिदिचत और सुस्पष्ट हो। जीवन केवल तकेंश/स्त्र नहीं हें और यद्यपि उसकी 
सफलता के लिए समय-समय पर हमें अपने आदर्श बदलते पड़ते हों, फिर भी हमें 
कोई-न-कोई स्पष्ट आदर्श तो अपने सामने रखना ही होगा । 

मेरा खयाल है कि ध्येय के सम्बन्ध में गांधीजी के विचार उतने अस्पष्ट नही 
हैं जितने वहु कभी-कभी मालूम होते हैँ । वह किसी एक ख़ास दिशा में जाने के लिए 

बहुत अधिक उत्सुक हैं । लेकिन उस तरफ़ जाना आजकल के खयालो और आजकल 
की परिस्थितियों के बिलकुल खिलाफ है, और अबतक वह इन दोनों का एक दूसरे से 
मेल नहीं मिला पाये हैं, न कोई बीच की वे सब पगडण्डियाँ ही खोज पाये हैं जो उन्हें 
अपने निश्चित स्थान पर पहुँचा दे । यही उनके ध्येय की अस्पष्टता और उसके 
स्पष्टीकरण के अभाव का कारण है | लेकिन कोई पचास बरस से, उस वक्‍त से, जबसे 
उन्होंने दक्षिण अफ्रीका में अपने जीवन-सिद्धान्त निश्चित करना शुरू किये तबसे उनका 
साधारण दृष्टिकोण कैसा रहा है, यह साफ़ जाहिर है । मुझे पता नही कि उनके वे 
शुरू के लेख, अब भी उनके विचारो के द्योतक हे या नही । वे उनके विचारों को पूरी 
तरह व्यक्त करते है मुझे तो इस बात में शक है, लेकिन फिर भी उनसे हमें उनके 
विचारों की तह में जो भावनायें काम करती रही हे उनके समझने में मदद मिलती है । 

१९०९ में उन्होने लिखा था---“हिन्दुस्तान का उद्धार इसीमे है कि उसने 
पिछले पचास साल में जो कुछ भी सीखा है उसे भूल जाय । रेलवे, तार या अस्पताल, 
वकील, डाक्टर और इस तरह की सभी चीजें मिट जानी चाहिएँ, और ऊँची कही जाने- 
वाली जातियो को स्वेच्छापूर्वक धर्म-भाव से और निश्चित रूप से किसानो का सादा 
जीवन बिताना सीखना चाहिए, क्योकि इस प्रकार का जीवन ही सच्चा सुख देने- 
वाला है ।” और “जब-जब मे रेल या मोटर में बंठता हूँ, मुझे ऐसा महसूस 
होता है कि जिस बात को में ठीक समझता हूँ उसीके साथ में ज्यादती कर रहा हूं !” 
“इतनी अधिक कृत्रिम और तेज़ी से चलनेवाली चीजो से दुनिया का सुधार करने की 
कोशिश कतई गैरमुमकिन हैं ।” 

ये सब मुझे बिलकुल गलत और नुकसान हुँचानेवाली बाते मालूम होती हैं 
जिनका पूरा हो सकना असम्भव है । कष्ट-सहन और तपस्वी जीवन के प्रति गांधीजी 
का जो प्रेम और आदर हैं वही उक्त सब बातो का कारण हैँ | उनके मत से उन्नति 
और सभ्यता इस बात में नहीं है कि हम अपनी आवश्यकताओ को बढाते चले जाय॑ 
और अपने रहन-सहन का ढंग ज्यादा खर्चीला करले, बल्कि इस बात में है कि 
“अपनी ज़रूरतो को स्वेच्छा से और प्रसन्नतापूर्वक हम कम करलें, क्योकि ऐसा 
करने से सच्चा सुख और सन्‍्तोष मिलता है और सेवा करने की शक्ति बढ़ती है । 
अगर हम एक बार इन उपपत्तियों को मानले तो गांधीजी के बाक़ी के विचारों और 
उनके कार्य-कलापों को समझना आसान हो जाता है । लेकिन हममें से ज्यादातर लोग 
इनको नहीं मानते और जब हम यह देखते हे कि उनके काम हमारी पसन्द के मृताबिक 
नहीं हैं, तब हम उनकी शिकायत करने लगते है । 

व्यक्तिगत रूप से मुझे गरीबों की और तकलीफ़ झेलने की तारीफ़ करना पसन्द 

नही है । में यह नहीं समझता कि ये किसी प्रकार वांछनीय हैं, बल्कि मेरी राय में तो 
उन्हें मिटा देना चाहिए | न में सामाजिक आदर की दृष्टि से तपस्वी-जीवन को पसन्द 
करता हूँ, चाहे कुछ व्यक्तियों के लिए वह ठीक ही हो । में सादगी, समानता और 
आत्म-संयम चाहता हें और उसकी कद्र भी करता हूँ, लेकिन शारीरिक दमन करने के 
पक्ष में नहीं हूँ । मेरा विश्वास है कि जैसे खिलाड़ी या पहलवान के लिए अपने शरीर 
की साधना जरूरी है वैसे ही इस बात की भी ज़रूरत है कि हम अपने मन और अपनी 
आदतों को साधें और उन्हे अपने नियन्त्रण में रक्खें। यह आशा करना तो बेहूदगी 
होगा कि जो व्यक्ति अत्यधिक विलासमय जीवन में फेसा हुआ है, वह संकट के दिन 
आने पर ज्यादा तकलीफ बर्दाइत कर सकेगा या असाधारण आत्म-सयम दिखा सकेगा 
या वीरोचित व्यवहार कर सकेगा। नैतिक दृष्टि से उच्च रहने के लिए भी साधना की 
कम-से-कम उतनी ही ज़रूरत हैं जितनी कि शरीर को अच्छी हालत में रखने के 
लिए। लेकिन सचमुच इसके मानी न तो सीमारहित संयम हैं ओर न आत्मपीड़न ही है । 
किसानों की-सी सादा जिन्दगी' का आदर्श मुझे जरा भी अच्छा नहीं छूगता । 
में तो करीब-करीब उससे घबडाता-सा हूँ और खुद उनकी सी जिन्दगी बर्दाश्त करने के 
बदले में तो किसानों को भी उस ज़िन्दगी में से खींचकर बाहर निकाल लाना चाहता 
हुँ--उन्हें शहरी बनाकर नहीं बल्कि देहातों में शहरो की सांस्कृतिक सुविधाये पहुँचा 
कर । किसानों की सी यह सादा ज़िन्दगी मुझे सुख तो कतई नही देती, वह तो मुझे 
करीब-करीब उतनी ही बुरी मालूम होती है जितना कि जेलवाना । आख़िर “फावडेवाले 
आदमियो” में ऐसी क्‍या बात हैं कि उसे अपना आदर्श बनाया जाय ? असख्य युगों से 
इस पद-दलित और झोषित प्राणी में और उन पशुओं में जिनके साथ वह रहता है, 
कोई अन्तर नही रह गया हैं । के 
“किसने यो कर दिया उसे हैं मृत-सा हष्ष-निराणशा से ? 
व्याकुल नही शोक से होता, और प्रफुल्लित आशा से । 
स्तब्ध, मूक, जड़रूप खड़ा वह, करे शिकायत क्या किससे ? 
मानव है या वृषभ सहोदर उपमा इसकी दें जिससे |” 
मानव-बुद्धि से काम न छेकर पुराने जंगलीपन की स्थिति में, जहाँ बौद्धिक 
विकास के लिए कोई स्थान नही था, पहुँचने की बात मेरी समझ में बिलकुल नहीं 
१. मूल अंग्रेज़ी पथ इस प्रकार है :-- 
“ज़रा०ए ख्र४१6 क्रांग १680 40 ए#पएछ - शाप त०फुछाए, 


है ग्रातए शीछा हए/0ए08 व0॥ छात छा त०ए०७ ॥0]00प, 
इिपगांव शाप ४प्रावण्ते, & 770007 5४0 (॥० 05?” 

आती । स्वयं उस वस्तु को, जो मानवप्राणी के लिए उसकी विजय और गौरव की 
बात है, बुरा बताया जाता है और अनुतल्साहित किया जाता है और वह भौतिक 
स्थिति, जो दिमाग के लिए भाररूप है और उसकी तरकक्‍क़ी को रोकती है, वाँंछनीय 
समझी जाती हे । वर्तमान सभ्यता बुराइयों से भरी हुई है, लेकिन उसमे अच्छाइयाँ 
भी भरी पड़ी हैं, और उसमें वह ताकत भी है जिससे वह अपनी बुराइयों को दूर 
कर सके । उसको जड़-मूल से बरब्राद करना, उसकी इस ताकत को भी बरबाद 
करना होगा और फिर उसी नीरस प्रकाशहीन और दु.खमय स्थिति की ओर पहुँचना 
होगा । यदि ऐसा करना वाछनीय हो, तो भी वह एक अनहोनी बात है | हम परि- 
बतंन की नदी को रोक नहीं सकते, न अपने को उसके बहाव से निकाल सकते हे, 
और मनोविज्ञान की दृष्टि से हममे से जिन लोगों ने वतंमान सभ्यता का 
स्वाद चख लिया है वे उसे भूलकर पुरानी जंगलीपन की स्थिति मे जाना पसन्द 
नहीं कर सकते । 

इस बात को समझता मुश्किल है, क्योकि ये दोनो दृष्टिकोण बिलकुल जुदे हे । 
गाधीजी हमेश! व्यक्तिगत मुक्ति और पाप की भाषा में सोचते है, जब कि हममें से 
अधिकांश लोगों के मन में समाज की भलाई सबसे ऊपर है ) मेरे छिए पाप की कल्पना 
को समझ सकना मुश्किल मालूम पड़ता है और शायद इसीलिए में गांधीजी के साधारण 
दृष्टिकोण को नहीं समझ पाता हूँ । वह समाज या सामाजिक ढांचे को बदलना नहीं 
चाहते, वह तो व्यक्तियों में से पाप की भावना को नप्ट कर देना चाहते हैं । उन्होने 
लिखा हैं कि “स्वदेशी का माननेवाला कभी दुनिया को सुधारने के निरथधंक प्रयत्न में 
हाथ नहीं डालेगा, क्योंकि उसका विश्वास है कि दुनिया उन्ही नियमों से चलती आई 
है और चलती रहेगी, जो ईश्वर ने बना दिये हे ।/ फिर भी दुनिया को सुधारने के 
प्रथत्नों में वह काफी आगे बढ जाते डे | पर वह जो सुधार करना चाहते हे वह है 
व्यक्तिगत सुधार, जिसके मानी हैं इन्द्रियों पर और उनका उपभोग करने की पापमयी 
इच्छा पर, विजय प्राप्त करना। फासिज्म पर लिखनेवाले एक योग्य रोमन 
कैथोलिक लेखक ते आजादी की जो परिभाषा की है, शायद गाधीजी उससे सहमत 
होंगे। वह परिभाषा यह है--“आज़ादी पाप के बन्धन से छुटकारा पाने के सिवाय 
और कुछ नही है ।” दो सौ बरस पहले लन्दन के बिशप ने जो शब्द लिखे थे उनसे 
यह कितना मिलता-जुलता है । वे शब्द ये थे--ईसाई धर्म जो आज़ादी देता है वह 
है पाप और शैतान के बन्धतों से और भनुध्य की बुरी कामनाओं, वासनाओं और 
असाधारण इच्छाओं के जाल से मुक्ति |”! 

१. यह डछ्तरण जिस पत्र से लिया गया है वह ४४५६ प्ष्ट पर दिया जा चुका है 


६२० मेरी कहानी 


अगर एक बार इस दृष्टिकोण को समझ लिया जाय तो स्त्री-पुरुष के सहवास 
के बारे में गाँधीजी का जो रुख हैं और जोकि आजकल के औसत आदमी को गैर- 
मामूली-सा मालम होता है वह भी कुछ-कुछ समझ में आ सकता है । उनकी राय में 
“जब सनन्‍्तान की इच्छा न हो तब स्त्री-पुरुष को आपस में सहवास करना पाप है ।” 
और “सन्‍्तति-निग्रह के कृत्रिम साधतों को काम से लाने का परिणाम नपुंसकता और 
स्नायविक हास होता हैं !” अपने कामों के परिणामों से बचने की कोशिश करना 
गुरुत और पापमय है | यह बुरा है कि पहले तो ज़रूरत से ज्यादा पेट भरलें और 
फिर कोई टानिक या दूसरी दवा लेकर उसके नतीजों से बचने की कोशिश करें । और 
यह तो और भी बुरा हैं कि कोई शख्स पहले तो अपने पाणविक मनोविकारों को तृप्त 
करे और फिर उसके परिणामों से बचे । 

जाती तौर पर में गांधीजी के इस रुख को बिलकुल अस्वाभाविक और भयावह 
पाता हूँ और अगर गांधीजी की बात सही है तो में तो उन पापषियों में से हूँ जो 
नपुंसकता और स्नायविक हवस के नजदीक पहुँच चुके हें ! रोमन कैथोलिकों ने भी बड़े 
जोरों से सन्तति-निग्नह की मुखालिफत की है। लेकिन वे अपनी दलीलों को उस 
आखिरी दर्जे तक नही ले गये जिस दर्जे तक गांधीजी छे गये हे । उसे वे इन्सानी 
फ़ितरत समझते हैं, उसके साथ उन्होंने कुछ समझौता कर लिया है और समयानुसार 
छूट देदी है ।* लेकिन गांधीजी तो अपनी दछील की आखिरी हद तक पहुँच गये है 
और वह तो सन्‍्तान पैदा करने के सिवा ओर किसी भी समय स्त्री-पुरुष के प्रसंग को 
ज़रूरी या जायज नहीं समझने । वह इस बात को मानने से इन्कार करते हे कि 
सत्री-पुरुषों में परस्पर एक दूसरे की तरफ क़दरती खिचाव होता हैं। उनका कहना 
हैं--“लेकिन मुझसे कहा जाता है कि यह आदर्श तो असम्भव कल्पना है और ज़्त्री- 
पुरुषों में जो एक-दूसरे के लिए स्वाभाविक आकर्षण होता है उसे में ध्यान में नहीं 
रखता । में यह मानने से इन्कार करता हूँ कि जिस आकर्षण का सकेत किया गया 
बह किसी भी हालत मे प्राकृतिक माना जा सकता है, और अगर वह ऐसा ही है तो 

१. ईसाइयों के विवाह के बारे में ११ वें पायस पोप ने ३१ दिसम्बर १६३१ 
को जो धर्मांज्ञा दी है उसमें कहा है---“अगर विवाहित लोग अपने हक़ों का गम्भीर 
ओर प्राकृतिक कारणों से उपयोग करें तो यह नहीं माना जाना चाहिए कि थे प्रकृति 
की व्यवस्था के ज़िलाफ़ काम कर रहे हैं, फिर चाहे समय को परिस्थिति या किसी 
ख़राबी के कारण उनके बच्चे पेदा हो या म हों !” समय की परिस्थिति से मतलब 
ज़ाहिरा तौर पर “छरक्षित समय कहे जानेवाले”! उस वक्त से है, जब गर्भाघान सम्भव 
नहीं समझा जाता । 


लैराश्य ६२१ 


््‌ 

सर्वनाश को बहुत निकट समझना चाहिए । पुरुष और स्त्री में जौ स्वाभाविक सम्बन्ध 

है वह वही आकर्षण है जो भाई और बहिन मे, मां और बेटे में, बाप और बेटी में 
होता है। यही वह स्वाभाविक आकर्षण है, जो दुनिया को क्रायम रक्खे हुए है ।” 

और आगे चलकर इससे भी ज्यादा जोर से कहते है-- “नहीं, अपनी पूरी ताक़त के ; 

साथ कहना चाहिए कि पति-पत्नि का ऐन्द्रिक आकर्षण भी अप्राकृतिक है ।” 

ऑडीपस कॉप्लेक्स' और फ्रूंड के विचारों और मनोवैज्ञानिक विइछेषण के 
इस युग में किसी विश्वास को इतने जोरदार दब्दों मे प्रकट करना आइचर्यजनक 
और असामयिक मालम होता है। यह तो श्रद्धा का सवाल है, तक का नहीं । 
इसे आप मानते या न माने। इसके बारे में कोई बीच का रास्ता नही है। 
अपनी तरफ से तो में कह सकता हूँ कि इस मामले में गाधीजी बिलकुल ग़लती 
पर है। कुछ लोगों के लिए उनकी सलाह ठीक हो सकती है, लेकिन एक व्यापक 
नीति के रूप में तो इसका नतीजा यही होगा कि लोग ध्वजभंग, मृगी वगैरा 
तरह-तरह के शारीरिक और स्नायविक बीमारियों के शिकार हो जायँगे । विषय- 
भोग में संयम ज़रूर होना चाहिए, लेकिन मुझे इस बात में शक है कि. गांधीजी 
के उसूलों से यह संपम किसी बडी ह॒द तक हो सकेगा । वह संयम बहुत अधिक कड़ा 
हैं, और ज्यादातर लोग यही समझते हैं कि वह उनकी ताकत के बाहर है, और 
इसलिए आमतौर पर अपने मामूली तरीक़े पर चलते रहते हें और अगर नही चलते 
तो पति-पत्नी में खटपट हो जाती है। स्पष्टत, गाधीजी यह समझते हे कि 
सन्तति-निग्रह के साधनों से निश्चित रूप से लोग अत्यधिक मात्रा में काम-तृप्ति में लग 
जायेंगे और अगर स्त्री और पुरुष का यह इन्द्रिय-सम्बन्ध मान लिया जाय, तो हर मर्द 
हर औरत के पीछे दोड़ेगा और इसी तरह हर स्त्री हर पुरुष के पीछे । उनके 
१. ऑडीपस थबीज़ के राजा लइस का लड़का था । इसके जन्म के समय यह भवि- 
प्यवाणी हुई थी कि लेइस अपने लड़के के हाथों मारा जायगा । इसपर लेइस ने उसे एक 
चरवाहे को दे दिया; ओर उसने कॉरिन्थ के बादशाह पॉलिब्रस को दे दिया। उसने उसे 
अपना दृत्तक पुत्र बना लिया । जब ऑडीपस बड़ा हुआ और जब उसे इस भविष्यवाणी 
का पता लगा कि वह अपने बाप को मार डालेगा अपनी मा से शादी कर लेगा, तो घर 
छोड़कर चल दिया। रास्ते में उसे उसका बाप लेइस और मा जोकेस्टा मिली। वह उन्हें 
पहचानता न था, अतः बात-ही-बात में उत्तेजना बढ़ जाने पर उसने लेइस को मार 
डाला ओर जोकेस्टा से शादी कर ली । उससे उसके तीन बच्च हुए | अतः मनःशाख्तरी 
फ्रड़ के मतानुसार 'ऑडीपस कॉप्लेक्स' का अर्थ है, वह चित्तब्रत्ति जिसके अनुसार 
के की अपनी मा के प्रति ओर लड़की का अपने पिता के प्रति कामुक आकर्षण हो । 


६२२ मेरी कट्दानी 


दोनो निष्कर्षों में से एक भो सही नहीं है, और यद्यपि यह सवाल बहुत महत्वपूर्ण है 
फिर भी मेरी सम्रझ में यह नहीं आता कि गांधीजी उसपर इतना ज्यादा ज्ञोर क्‍यों 
देते हे । उनके लिए तो इसके दो ही पहल हे--इस पार या उस पार; बीच का कोई 
रास्ता नहीं है । दोनों ओर वह ऐसी पराकाष्ठा को पहुँच जाते है जो मुझे बहुत गैर- 
मापूली और अप्राकृतिक मालूम होती है। इन दिनों हमारे ऊपर काम-दास्त्रसम्बन्धी 
साहित्य की जो प्रलथकारी वाढ़ आ रही हैं शायद उसीकी प्रतिक्रिया के फलस्वरूप 
गांधीजी ऐसी बातें कहते है । में मानता हूँ कि में एक साधारण व्यक्ति हूँ और मेरे 
जीवन में वैधयिक भावना का असर रहा है | लेकिन न तो मे कभी उसके काबू में 
हुआ और न उसकी वजह से कभी मेरे कोई दूसरे काम रुके । वह केवल गौण रूप में 
ही रही है । 

गाधीजी की वृत्ति तो दरअसल उस विरक्‍्त जैसी है जिसने दुनिया और उसके 
तोर-तरीक़ो से किनारा कर लिया हैं, जो जीवन को मिथ्या मानता हैँ और उसकी 
उपेक्षा करता है । किसी योगी के लिए यह हैं भी स्वाभाविक, लेकिन जो संसारी 
स्त्री-पुरप जीवन को मिथ्या नहीं मानते और उसका सर्वोत्तम उपयोग करने की 
कोशिश करते हैं उनके लिए यह बहुत दूर की बात है । इसलिए, इस एक बुराई मे 
बचने के लिए उन्हें दूसरी और उससे भी बड़ी-बड़ी बुराइयों को बरदाश्त करना 
पड़ता हैं । 

में विषय से बाहर बह पड़ा हूँ । लेकिन अलीपुर-जेल के उन दु खदायी दिनो में 
सभी तरह के विचार मेरे मन में छाये रहते थे । वे किसी तकं-सम्मत क्रम या ब्यव- 
स्थित रूप में नहीं होते थे, बल्कि बिखरे हुए और बे-सिलसिलेवार होते थे ओर 
अक्सर मुझे व्यग्र और परेशान कर डालते थे । और इन सबसे बढ़कर एकान्त और 
सूनेपन का वह भाव था जो जेल की दम घोंटनेवाली आबोहवा से और मेरी छोटी-सी 
एकान्त कोठरी की वजह से और भी बढ़ जाता था । अगर में जेल से बाहर होता तो 
मुझे जो चोट पहुँची वह क्षणिक होती और में ज्यादा जल्दी नई स्थितियों के अनुकूल 
बन जाता, और अपना गरुब्बार निकालकर अपने मन-माफ़िक काम करके अपने दिल 
को हलका कर लेता । पर जेल के अन्दर ऐसा नहीं हो सकता था, इसलिए मेरे कुछ 
दिन बड़ी बुरी तरह बीते | खुशकिस्मती से में बड़ा खुशमिजाज हूँ और मायूसी के 
हमलों से बड़ी जल्दी सम्हल जाता हूँ । इसलिए में अपने दुःख को भूलने छगा। इसके 
बाद जेल में कमला से मेरी मुलक़ात हुई | उससे मुझे भर भी बेहद खुशी हुई और 
मेरी अकेलेपन की भावना दूर हो गई। मेने महसूस किया कि कुछ भी क्यों न हो 
हम एक-दूसरे के जीवन-साथी तो हैं ही । 


ध्र्‌ 
विकट समस्पाये' 
कर 


ज लोग गाधीजी को व्यक्तिगत रूप से नहीं जानते और जिन्होंने सिर्फ उनके लेखों 

को ही पढ़ा है व. अक्सर यह सोच बंठते है कि ग्राधीजी कोई विरक्‍्त साधू 
से हें--खुश्क जाहिद की तरह मनहूस और मुंह छटकाये हुए । लेकिन गांधीजी के लेख 
गाधोजी के साथ अन्याय करते है । वह जो कुछ लिखते हें उससे वह खुद कही ज्यादा 
बड़े है । इसलिए उन्होंने जो कुछ लिखा है उसको उद्दत करके उसकी आलोचना करने 
बंठ जाने से उनके साथ पूरी तरह इन्साफ़ नहीं किया जा सकता। धर्मोपासको के 
रास्ते मे उनका रास्ता बिलकुल जुदा है । उनकी मुस्कराहट आल्हादकारक होती है, 
उनकी हँसी सबको हँसा देती है, और वह विनोद की एक लहर बहा देते हैं । उनमे 
भोले बच्चों की-सी कुछ एसी बात है जो मोह लेनेवाली हे । जब वह किसी कमरे में 
पैर रखते है तो अपने साथ एक ऐसी ताज्ञी हवा का झोका छेते आते है जो वहाँ के 
बासावरण को आमोदित कर देता हैं । 

वह उल्झनों के एक असाधारण नमूने है। मेरा खयारू हैँ कि तमाम 
मशहूर और खास शख्स कुछ-न-कुछ हद तक ऐसे ही होते हे । बरसों इस पेचीदा 
सवाल ने मुझे परेशान किया हैं कि यह क्या बान है कि ग्राधीजी पीडितों के लिए 
इतना प्रेम और उनकी भलाई का इतना खयाल रखते हुए भी एक ऐसी प्रणाली का 
समर्थन करते हे जो लाज़िमी तौर पर पीड़ितों को प॑दा करती है और फिर उन्हे कुच- 
लती है । और यह क्‍या बात है कि एक तरफ तो वह अहिसा के ऐसे अनन्यध उपासक 
है, और दूसरी तरफ एक एसे राजनैतिक और सामाजिक ढाँचे के पक्ष में हैँ जो 
सोलहो आने हिंसा और बलात्कार पर ही टिका हुआ है ? शायद यह कहना सही 
नहीं होगा कि वह ऐसी प्रणाली के पक्ष में हैं । वह तो कम-बढ़ एक दार्शनिक अराजक 
हैं, लेकिन क्योकि अराजकों का आदर्श एक तो अभी बहुत दूर हैं और हम आसानी 
से उसका कयास भी नहीं कर सकते; इसलिए वह मौजूदा व्यवस्था को मंजूर करते 
हैं । मेरा खयाल हूँ कि प्रणाली को बदलने मे हिंसा के इस्तेमाल की बाबत उन्हे जो 
ऐतराज़ है वह महज साधन के लिहाज़ से ही नही है, क्योंकि मौजूदा व्यवस्था को 
बदलने के लिए किन ज़रियों से काम लेना चाहिए इस सवाल से बिलकुल अलूग हम 
एक ऐसे आदर्श ध्येय को अपनी आखों के सामने रख सकते हें, जिसको ज्यादा दूर 
के भविष्य में नही, नजदीक भविध्य में ही, पूरा कर लेना हमारे लिए मुमकिन है । 


६२४७ मेरी कहानी 


कभी-कभी बह अपनेको समाजवादी भी कहते है, लेकिन वह समाजवाद शब्द 
का प्रयोग एक ऐसे अनोखे अर्थ में करते हें जो खुद उनका अपना लगाया हुआ है और 
जिसका उस आधिक ढाँचे से कोई सरोकार नही है जो आम तौर पर समाजवाद के 
नाम से पुकारा जाता है । उनकी रहनुमाई में पीछे-पीछे चलते हुए कुछ नामी-गरामी 
काँग्रेसी भी उन्हीके अर्थ में समाजवाद शब्द का इस्तेमाल करने लगे हैं, लेकिन उस 
समाजवाद से उनका मतलब खुदा के बन्दों की एक किस्म की गोलमटोल खिदमत से 
होता है । इस गोलमटोल राजनेतिक शब्दावली का प्रयोग करने मे वह जो ग़लूती 
करते है उसमें बड़े-बड़े नामी शख्स उनके साथ है, क्‍योंकि वह तो सिर्फ़ ब्रिटिश नेशनल 
सरकार के प्रधान मन्‍्त्री की मिसाल के पीछ ही चल रहे हैं ।" मे वह जानता हूँ कि 
गांधीजी समाजवाद से नावाक़रिफ़ नहीं हें क्योकि उन्होंने अर्थशास्त्र, समाजवाद और 
माक्संवाद पर भी बहुत-सी किताब पढ़ी हे और इन विपषयो पर दूसरों के साथ वाद- 
विवाद भी किया है, लेकिन मेरे मन में यह विश्वास घर करता जाता है कि अत्यन्त 
महत्व के मामलों में अकेला दिमाग़ बज़ात खुद हमें ज्यादा दूर तक नहीं ले जाता । 
बिलियम जेम्स ने कहा है कि--- अगर आपका दिल नहीं चाहता तो इतमीनान रखिए 
कि आपका दिमाग आपको कभी भी विश्वास नहीं करने देगा ।” हमारे मनोविकार 
हमारी आम निगाह पर शासन करते है और मन उनके काबू मे रहता हैं। हमारी 
बातचीत फिर चाहे वह धामिक हो या राजनेतिक या आ्थिक, असल म॑ तो सहज 
ज्ञान या मनोभावों पर ही निर्भर रहती है । शौपेनहर ने कहा है कि--- मनुष्य जिस 
बात का संकल्प करे, उसे वह पूरा कर सकता हैं, लेकिन वह जिस बात का संकल्प 
करना चाहे उसका संकल्प नही कर सकता ।' 

दक्षिण अफ्रीका में अपने शुरू के दिनों में गांधीजी में बहुत जबरदस्त 
तबदीली हुई | इससे वह एक दम हिल गये और जीवन के बारे में उतकी विचार-दृष्टि 
बदल गई । तबसे उन्होंने अपने तमाम ख़थालों के लिए एक बुनियाद बना ली और 
अब वह किसी सवाल पर उप्त बुनियाद से हटकर स्वतन्त्र रूप से विचार नहीं कर 
सकते । जो लोग उनको कई बातें सुझाते है उनकी बातों को वह बड़े भारी घीरज और 
ध्यान से सुनते है, छेकिन उनसे बातें करनेवाले पर यह असर पड़ता हैँ कि बह जो 

१. जनवरी, सन्‌ ३५ में एडिनबरा में अनुदार जोर यूनियनिस्टों के एसोसियेशन 
के संघ को एक सन्देश देते हुए मि० रेमने मेकड्ोबेल्ड ने कहा था कि--''समय की 
कठिनाइयाँ हरेक मुल्क के लोगों के लिए यह लाज़िमो बना रही हैं कि थे एक होकर 
अपनी तमाम ताक़त से काम करें। यही सच्चा सभाजवाद है, ओर बही सच्ची राष्ट्रीयता 
भी है ओर सच बात तो यह है कि सश्चा व्यक्तिवाद भो यही है ।” 


विकट समस्‍यायें ६२५ 


शराफ़त व दिलचस्पी दिखा रहे हे उस सबके बावजूद उन बातों के लिए उनके मन का 
दरवाज़ा बन्द है। कुछ खयालात से उनका लंगर ऐसा बंध गया है कि और सब बातें 
उन्हे महत्त्व की नहीं मालूम होती । उनकी राय में दूसरी और अ-प्रधान बातों पर 
ज़ोर देने से ज्यादा बड़ी योजना से ध्यान हट जायगा और उसका रूप विकृत हो 
जायगा । अगर हम उस लंगर को पकड़े रहे तो नतीजा यह होगा कि दूसरे सभी काम 
जरूरी तौर पर अपने-आप वाजिब तरीक़े से ठीक हो जायँंगे। अगर हमारे साधन 
ठीक हूँ तो साध्य भी लाजिमी तौर पर ठीक हो जायगा । 

मेरे ख़याल से उनके विचारों का आधार यही हैं। बह समाजवाद को और उससे 
भी ज्यादा खास तौर पर माज्संवाद को सदेह की दृष्टि से देखते हैँ, वयोकि वह हिंसा से 
सम्बन्धित है । “वर्म-युद्ध” शब्द में ही उन्हे लड़ाई और हिसा की बू्‌ आती है, और 
इसलिए वह उसे नापसन्द करते हैं । इसके अलावा वह यह भी नहीं चाहते कि आम 
छोगों के रहन-सहन को एक बहुत मामूली पं॑माने से ज्यादा ऊँचा बढ़ाया जाय, क्‍योंकि 
अगर लोग ज्यादा आराम से और फुरत में रहेंगे तो उससे भोग-विलास और पाप की 
वृद्धि होगी । यही क्‍या कम बुरा हैं कि मुट्ठीभर अमीर लोग भोग-विलास में लगे रहते 
है, अगर ऐस लोगो की तादाद और भी बढ़ा दी गई तब तो बहुत ही बूरा हो 
जायगा । ११२६ में उन्होने जो एक खत लिखा था उससे हम ऐसे कुछ नतीजे निकाल 
सकते है । इग्लेण्ड में उन दिनो कोयले की खानो में मज़दूरों ने बहुत बड़ी हड़ताल 
कर दी थी. और खानो के मालिकों ने खाने बन्द कर दी थी। इस कशमकश के दौरान 
में उनके पास जो ख़त आया था, उसके जवाब में उन्होंने यह खत लिखा था | जिन 
साहब ने उन्हें खत भेजा था, उन्होने उसमें यह दलील पेश की थी कि इस लड़ाई में 
मज़दूर हार जायेंगे, क्योंकि उनकी तादाद बहुत ज्यादा हुँ । इसलिए उन्हे चाहिए कि 
बह कृत्रिम साधनों से मदद लेकर ज्यादा सन्तान पैदा करना बन्द कर दे और इस तरह 
अपनी तादाद घटा ले । इस ख़त का जवाब देते हुए गांधीजी ने लिखा था---“आख़िरी 
बात यह हैं कि अगर खानों के मालिक ग़रूत रास्ते पर होने पर भी जीत जायेंगे, तो 
उनकी यह जीत महज इसलिए नहीं होगी कि मज़दूर ज्यादा सन्‍्तान पैदा करते हैं; 
बल्कि इसलिए होगी, कि मजदूरों से जिन्दगी में हर तरफ़ संयम से काम लेना नहीं 
सीखा । अगर खानो के मज़दूरों के बच्चे न हों तो उन्हें अपनी हालत बेहतर बनाने 
की कोई प्रेरणा ही नहीं रहेगी, और फिर वे यह बात भी कंसे साबित कर दिखायेगे 
कि उनकी मजदूरी बढ़ाई जाने की जरूरत है ? उनको शराब पीने, जुआ खेलने और 
सिगरेट पीने की कोई ज़रूरत है ? क्‍या इसके जवाब में यह कहना ठीक होगा कि 
खानों के मालिक भी तो यह सब काम करते हैं, और फिर भी वे चैन की बंसी बजाते 


४० 

हैं? अगर मज़दूर इस बात का दावा नही कर सकते कि वे कुछ बात में पूंजीपतियों 
से बेहतर हैँ तो फिर उन्हें दुनिया की हमदर्दी हासिल करने का क्‍या हक़ हैं ? बया 
इसलिए कि वे पूंजीपतियों की तादाद बढ़ावे और पूंजीवाद को मज़बूत करें ? हम- 
से कहा जाता है कि हम लोकतन्त्र के सामने अपने सिर झुका दें,क्योंकि वादा यह किया 
जाता है कि जब लोकतन्‍्त्र की पूरी हुकूमत होगी तब दुनिया को हालत बेहतर हो 
जायगी । पूंजीवाद और पृंजीपतियों के सिर हम जिन बुराइयों को भोपते हैं, वे ही खुद 
हमें ओर भी ज्यादा बड़े पैमाने पर पंदा नहीं करनी चाहिए ।'' 

जब मेंने इसे पढ़ा, तब खानो में काम करनेवाले अंग्रेज मजदूरों और उनकी 
औरतों व बच्चों के भूख से उतरे हुए और पिचके हुए चेहरे मेरी आँखों के सामने 
आ गये, जो मेने १९२६ की गर्भियों में देखे थे। वे ग़रीब मज़द्र उस समय उन्हें 
कुचलनेवाली पैशाचिक प्रणाली के खिलाफ लड रहे थे। इस लड़ाई में वे बिगकुल 
असहाय थे और उनकी हालत पर रहम आता था । गांधीजी ने जो बातें लिखी हैं, वे 
पूरी तरह सही नहीं है; क्योंकि खानों के मज़दूर मजदूरी बढ़वाने के लिए नही छड़ रहे 
थे, वे तो इस बात के लिए लड़ रहे थे कि जो मजूरी उन्हे मिलती हूँ उसमें कमी न 
की जाय, और जो खाने बन्द करदी गई थी वे खोल दीं जायें । लेकिन इस वक्‍त हमे 
इन बातों से कोई ताल्लक नहीं । न हमारा ताल्‍्लुक इसी बात से हैं कि मज़दूर लोग 
कृत्रिम साधनों की मदद लेकर सन्तान पैदा करना रोक या ने रोके, यद्यपि मालिकों 
और मजदूरों के लडाई-झगड़े को निबटाने के लिए यह एक निराला-सा सुझाव था । 
मेंने तो गांधीजी के जवाब में से श्तनी बात यहाँ इसलिए दी है कि जिससे हम लोगों 
को यह बात समझने में मदद मिले कि मजदूरों के रहन-सहन के ढंग को ऊँचा बनाने « 
की आम माँग के मामले में और मज़दूरों के दूमरे मामलों में गांधीजी का दृष्टिकोण 
क्या है । उनका यह दृष्टिकोण समाजवादी दृष्टिकोण से---और समाजवादी दृष्टिकोण 
ही से क्‍यों, सच बात तो यह हैं कि पूजीवादी दृष्टिकोण से भी---काफ़ी दूर हैं । गांधीजी 
को इस बात में ज्यादा दिलचस्पी नहीं है कि अगर स्वार्थी समुदाय रास्ते के रोड़े न 
बनें तो यह बात करके दिखाई जा सकती है कि विज्ञान और धनन्‍्धों की कला के जरिये 
हम आज तमाम छोगो को अबसे कही ज्यादा बड़े पैमाने पर खाने-पहनने और रहने 
को दे सकते हैं और उनके रहन-सहन के ढंग को बहुत ज्यादा ऊँचा कर सकते हैं । 
असल बात यह है कि एक निश्चित हद से आगे वह इन बातों के लिए बहुत उत्सुक नहीं 
है । इसीलिए समाजवाद से होनेवाले छाभ की आशा उनके लिए आकर्षक नहीं है 

१. गांधीजी ने, “अनीति की राह पर' नाम की जो किताब खिखो है उसमें यह 
ख़त दिया गया है । 


बविकट समस्‍यायें ॥ै२७ 


और पंजीवाद भी महेज़ कुछ हृद तक ही बरदाश्त किया जा सकता है---और यह भी 
इसलिए कि वह बुराई को सीमित रखता हैं। वह पूंजीवाद और समाजवाद दोनों ही 
को नापसन्द करते है, लेकिन पूंजीवाद को फिलहाल की बुराई समझकर उसे बरदाइत 
कर लेते हैं । इसके अलावा वह पूंजीवाद को इसलिए भी बरदाइत करते हैं, क्योंकि 
वह तो पहले ही से मौजूद है और उससे आँखें नहीं मूँदी जा सकतीं । 

शायद उनके मत्ये ये विचार मढने में में गलती पर होऊँ, लेकिन मेरा यह 
खयाल ज़रूर है कि वह इसी तरह सोचते मालूम पड़ते हैं, और उनके कथनों में हमें 
जो विरोधाभास और अस्तव्यस्तता परेशान करती हैं उसका असली कारण यह हे 
कि उनके तर्क के आधार बिलकुल भिन्न हैं। वह यह नहीं चाहते कि लोग हमेशा बढ़ते 
जानेवाले आराम व्‌ फूर्सत को अपने जीवन का लक्ष्य बनावें | वह तो यह चाहते हे 
कि लोग नैतिक जीवन की बातें सोचें, अपनी बुरी लतें छोड़ दें, शारीरिक भोगों को 
रोज़-ब-रोज कम करते जाये और इस तरह अपनी भौतिक और आध्यात्मिक उन्नति करें; 
और जो लोग आम लोगों की ख़िदमत करना चाहते हैं उनका काम यह नहीं है कि 
के उन लोगों की माली हालत को ऊँचा उठायें, बल्कि उन्हें चाहिए कि खुद उनकी तह 
पर नीबे चडे जायें और उनके साथ बराबरी की हैसियत से मिले । ऐसा करते हुए वे 
लाज़िमी तोर पर कुछ हद तक उनकी हाछत बेहतर करने में मदद दे सकेंगे। उनकी राय 
के मुताबिक़ यही सच्चा लोकतन्त्र है। १७ सितम्बर १९३४ को उन्होने जो वक्तव्य दिया 
था, उसमे उन्होंने लिखा है कि, “बहुत-से लोग मेरा विरोध करने में निराश है । 
मेरे लिए यह बात जलील करने जी है, क्योकि में तो जन्म से ही लोकतन्त्री हूं। 
गरीब-से-गरीब इन्सान के साथ बिलकुल उसीका-सा हो जाना जिस हालत में वह 
रहता हैं उससे बेहतर हालत में रहने की ख्वाहिश छोड़ देना, ओर अपनी पूरी ताक़त 
के साथ उसकी तह तक पहुँचने की कोशिश हमेशा स्वेच्छापूवंक करते रहना | अगर 
ये ऐसी बातें हें कि जिनकी बुनियाद पर किसीको यह दावा करने का हक मिल 
मकता है, तो में यह दावा करता हूं । 

इस हद तक तो गांधीजी की बात को सभी लछोग मानेंगे कि अपनेकों आम 
लोगों से बिलकुछ अलग कर लेना और अपनी विलासिता और लोगों के रहन-सहन 
के ढंग से कही ज्यादा ऊँचे ढंगों की नुमाइश उन लाखों लोगों के सामने करता जिनके 
पास जरूरी-से-जरूरी चीज्ञो की मी कमी है, बहुत ही बेजा और शर्मनाक है । 
छेकिन इसके अलावा गांधीजी की बाकी दलीलों और उनके दृष्टिकोण से आजकल 
का कोई भी लोकतनन्‍्त्री, पूँजीवादी या समाजवादी सहमत नहीं हो सकता । मगर 
जिन लोगों का दृष्टिकोण पुराना धामिक दृष्टिकोण है, वे इन बातों से कुछ हुद तक 


ह््र्प मेरी कह्ानो 


सहमत हो सकते हे, क्योंकि इन लोगो की भावुकता भी अतीत से बंधी हुई हैं ओर 
ये लोग हमेशा हर बात को अतीत की दृष्टि से ही देखा करते हैं। वे है' या 'होगा' 
की बाबत इतना नहीं सोचते, जितना कि था' की बाबत । भूतकालिक और भविष्य- 
कालिक मनोवृत्तियों में ज़मीन और आस्मान का फ़र्क़ है। पुराने जमाने में तो इस 
बात का सोचा जाना भी मुश्किल था कि आम लोगों की माली हालत को ऊँचा किया 
जाय । उन दिनो ग़रीब हमारे समाज के अभिन्न अंग बने हुए थे। उस वक्‍त तो 
मुट्ठीभर अमीर छोग थे। वे सामाजिक ढाँचों के मुख्य अंग थे । वे उत्पादन-प्रणाली के 
जरूरी हिस्से थे, इसीलिए सदाचारी सुधारक और परदुःखकातर सभी लोगों ने उनकी 
सत्ता स्वीकार करली थी, लेकिन साथ ही, उनको यह बात सुझाने की कोशिश करते 
रहते थे कि वे अपने ग़रीब भाइयों के प्रति अपने कतंव्य को न भूले। वे लोग ग़रीबों 
के द्ृस्टी होकर रहे, दानी बने, यह उनका उपदेश होता था। इस प्रकार यह 
दान-पुण्य का एक मर्य अंग हो गया । राजा-महाराजाओ, बड़े-बड़े ज़मीदारों ओर 
पूँंजीपतियों के लिए गांधीजी ट्रस्टी बनने के इस आदर्श पर हमेशा जोर देते रहते 
हैं । वे इस विषय मे उन अलेक धार्मिक पुरुषों की परम्परा पर चल रहे है, जो 
समय-समय पर यही कह गये हे । पोप ने ऐलान किया है कि “अमीरों को यही 
खयाल करना चाहिए कि वे सर्वशक्तिमान के ऐसे सेवक ओर उसकी सम्पत्ति के ऐसे 
सरक्षक और बॉटनेवाले हे, जिनके हाथ में गरीबों का भाग्य ईसामसीह ने खुद सौप 
रक्‍्खा है । जनसाधारण के हिन्दू-धर्म और इस्लाम में भी यही खयाल मौजूद है । 
वे हमेशा पैंसेवालों से यह कहते रहते है कि दान-पुण्य करो, और पैसेवाले भी मन्दिर 
या मस्जिद या धमंशालायें बनवाकर या अपनी धन-दौलत में से गरीबो को कुछ, 
ताँबे-ाँदी के गोल-गोल दूकडे देकर उनका हुक्म बजा लाते है और यह सोचते 
लगते है कि हम लोग बड़े धर्मात्मा । 

तेरहवे पोप लियो ने मई १८९१ में जो मणहूर धर्माज्षा निकाली थी, उसमें 
पुरानी दुनिया का इस मज़हबी रुख को दरसानेवाला एक ज्वलन्त वाक्य है। पोप ने 
कहा था :-- 

“इसीलिए इन्सान के भाग्य में यही बदा है कि वह धीरज के साथ दुःखो को 
सहन करता जाय । इन्सान चाहे जितनी कोशिश करें, उसकी ज़िन्दगी को जो 
बीमारियाँ और तकलीफ़ें रात-दिन परेशान किये रहती हैं, उन्हे हटाने में कोई भी 
ताक़त या तदबीर कारगर नहीं हो सकती । अगर कोई शख्स ऐसे हें जो कहते हे कि 
यह बात नही है, और जो बुरी तरह दुःखी लोगों को दुःख और वेदना से छुटकारा या 
उनको शान्ति, आराम और हमेशा भोग की उम्मीद दिल्ते हैं, तो वे लोगों को 


विकट समस्‍यायें द्श्€्‌ 


सरासर धोखा देते हैं। और उनके ये झूठे वादे उन बुराइयों को दुगुना कर देनेवाले 
है । इससे ज्यादा फ़ायदे की बात और कुछ नहीं हैँ कि हम दुनिया को वैसी ही शक्‍ल 
में देखें, जैसी कि वह है, और साथ ही दुनिया जिल तकलीफ़ों में फंसी हुई है उनके 
इलाज के लिए दूसरी जगह तलाश करें ।” 

इसके आगे हमें यह बताया गया हैं कि यह 'दूसरी जगह” कहाँ हैं:+-- 

“जो जीवन आनेवाला है और जो जीवन शाश्वत है उसको ध्यान में लाये बिना 
इस दुनिया को न तो हम अच्छी तरह समझ ही सकते हें न उसकी कीमत ही आँक 
सकते हे ...प्रकृति से हम जिस बड़ी सचाई का सबक़ सीखते हे वह ईसाई धर्म का भी 
सर्वमान्य सिद्धान्त हैँ--यह कि वास्तव में हमारे जीवन का आरंभ इस छोक को पार 
करने के बाद ही होगा । ईहवर ने हमें दुनिया में अनित्य ओर क्षणभंगुर चीज़ों के लिए 
नहीं पैदा किया है, बल्कि उन चीज़ों के लिए पैदा किया हैं जो दिव्य और नित्य हें । 
यह दुनिया तो ईदवर ने हमें देश-निकाले की जगह की बतौर दी है, न कि हमारे अपने 
देश की तरह । रुपया ओर वे दूसरी चोज़ें जिन्हें लोग अच्छी और चाहनेलायक़ कहते 
है उनकी बहुतायत भी हो सकती है और अभाव भी हो सकता है--जहाँतक शाइबत 
सुख से सम्बन्ध है, उनका होना न होना बराबर हैं......... । 

यह मज़हबी देख उस प्राचीन काल से बँधा हुआ है जब मौजूदा मुसीबतों 
से बचने का एकमात्र रास्त परलोक की शरण लेना था । यद्यपि तबसे 
लोगो की आश्िक अवस्था में कल्पनातीत उन्नति हो चुकी है, फिर भी उस गुज़रे 
हुए ज़माने की फाँसी हमारे गले में पड़ी हुई है और अब भी कुछ ऐसी आध्यात्मिक 
बातों पर ज़ोर दिया जाता है जो गोल-मोल हैँ और ऊटपटांग-सी हुं और जिनकी 
नापजोख नहीं हो सकती | कंथोलिक लोगों की निगाह बारहबी और तेरहवी सदी 
की तरफ़ दौड़ती है। दूसरे लोग जिसे अंधकार-युग कहते हे उसीको ये ईसा।ई-घर्म का 
'स्वर्ण-युग' कहते हैं । जब साधुओं की भरमार थी, जब ईसाई राज धर्मेयूद्धों के लिए 
कूच करते थे और गौथिक ढंगों पर गिरजाघरो का निर्माण होता था, उनकी राय में वह 
जमाना सच्चे ईसाई लोकतन्त्र का ज़माता था। उन दिनों मध्यकालोन संधों के शासन 
मे उसकी इतनी उन्नति हुई जितनी न पहले हुई थी न फिर बाद में । मुसलमानों की 
हसरत की निगाह उस प्रारम्भकाल के खलीफाशाही की ओर दौड़तो है । उनको दृष्टि 
में इस्लामी लोकतन्त्र यही था, क्योंकि उन खलीफ़ाओं ने दूर-दूर देक्षों में अपनी 
विजय-पताका फहराई थी । इसी तरह हिन्दू भी बंदिक और पौराणिक काल की बातें 
सोचते हे और रामराज्य के सपने देखते हें । फिर भी तमाम तवारीखें हमसे यह कहती 
हैं कि उन दिनों की अधिकांश जनता बड़ी मुसीबत में रहती थी | उनके लिए तो 


4३० मेरी कट्दानो 


अन्न-वस्त्र तक का घोर अभाव था। हो सकता है कि उन दिनों चोटी के कुछ मुट्ठीभर 
लोग आध्यात्मिक आनन्द का उपभोग करते हों, क्योंकि उनके पास उसके लिए फुर्सत 
भी थी और साधन भी थे, लेकिन दूसरों के लिए तो यह सोचना भी मुश्किल है कि 
ये महज़ पेट पालने में दिन-रात जुटे रहने के अलावा और कुछ करते होंगे । जो 
दस्स भूखों मर रहा है, वह सास्कृतिक और आध्यात्मिक उन्नति कैसे कर सकता है ? 
बह तो इसी फ़िक्र मे लगा रहता है कि खाने का इन्तज़ाम कैसे हो ? 

उद्योग-घन्धों का जमाना अपने साथ ऐसी बहुत-सी बुराइयाँ लाया हैँ, जो 
घनीभूत होकर हमारी नजरों के सामने घूमती रहती है । लेकिन हम भूल जाते है 
कि समस्त ससार और खासकर उन हिस्सों में, जहाँ उद्योग-घन्धे बहुतायत से छा गये 
है, इसने भीतिक प्रगति की ऐसो बुनियाद डाल दी है, जो बहुजनसमाज के लिए 
सास्कृतिक और आध्यात्मिक प्रगति को अत्यन्त सुगम कर देती हैँ । यह बात हिन्दुस्तान 
में या दूसरे औपनिवेशिक देशो में साफ जाहिर नहीं दिखाई देती है, क्योंकि हम लोगों 
ने उद्योगवाद से फ़ायदा नही उठा पाया है । हम लोगो का तो उलटा उद्योगवाद ने 
शोषण किया है, और बहुत-सोी बातो में हमारी हालत माली निगाह से भी पहले से 
भी बदतर हो गई है--सास्क्ृतिक और आध्यात्मिक दृष्टि से तो वह और भी ज्यादा 
बुरी हो गई हैं । इस मामले में कुसूर उद्योगवाद का नहीं, बल्कि विदेशी आ।धिपत्य 
का है । हिन्दुस्तान में जो चीज़ पाइचात्यकरण के नाम से पुकारी जाती है, उसने 
कम-से-कम इस वक्‍त के लिए तो, असल मे, माण्डलिकशाही को और भी मज़बूत कर 
दिया है । उसने हमारे एक भी मसले को हल करने के बदले उसे और भी पेचीदा कर 
दिया है । 

लेकिन यह तो हमारी बदक्षिस्मती की बात हुई। मगर इस भावना से हमे 
आज की दुनिया को नही देखना चाहिए। क्योंकि मौजूदा हालत में तमाम समाज के लिए 
या उत्पादन-व्यवस्था के लिए घनवान लोग अब न तो ज़रूरी ही रहे हैं, न वाउ्छनीय 
ही। अब वे फ़डूल हो गये हें गौर हर वक्‍त हमारे रास्ते में रोड़े की तरह अटकते है ! 
और घर्माचायों के उस पुरातन उपदेश के कोई मानी नहीं रहे, कि धनवान छोग दान- 
पृष्य करें और ग़रीब जिस हालत में हे उसीमे संतुप्ट रहे और उसके लिए ईइ्वर 
का धन्यवाद करें, मितव्ययी बने, और भले आदमियों की तरह रहें । अब तो मानव- 
समाज के साधन प्रचुरता से बढ़ गये है, और वह सांस।रिक समस्याओं का सामना कर 
उनका उपाय कर सकता हैं । ज्यादातर अमीर लोग निद्िचत रूप से दूसरों के श्रम के 
बल पर जीवन ब्यतीत करते है, और समाज में ऐसे पराश्षयी समुदाय का होता न 
केवल इन उत्पादक शक्षितयों के मार्ग में बाधा है वरन्‌ उनका अपव्यय करने- 

हा 


वाला भी है । यह समाज और जो प्रणाली इस जमात को पैदा करती है वह वास्तव 
में उद्यम और पेदावार को रोकती है और समाज के दोनों भागों के बेकारों को शह 
देती है, यानी उन लोगों को भी जो दूसरो की मेहनत पर चैन करते हें और उनको 
भी जिनको कोई काम ही नहीं मिक्ता और जो इसीलिए भूखों मरते हैं । खुद 
गांधीजी ने कुछ वबत पहले लिखा था---''बेकार और भूखों मरनेवाले लोगों के लिए 
तो मज़दूरी और वेतन-हूपी भोजन का आश्वासन वही ईश्वर हो सकता है । ईश्वर ने 
अपने बन्दों को इसलिए गंदा किया था कि वे कमाकर खावें और उसने कह दिया था 
कि जो बिना कमाथ खाते हे वे चोर हे ।” 

उनकी मिल्कियत क॑ अधिकारों को सीमित कर दिय। गया हैँ । युद्ध के समय 
में तो निजी सम्पत्ति के अधिकारों पर लगातार कुठाराघात होता रहता हैं । निजी 
सम्पत्ति दिन-पर-दिन स्थूल रूप छोडकर नये-नये रूप धारण कर रही हँ---जंसे शेयर, 
बेक में जमा की हुई और कर्ज के रूप में दी गई पूँजी ! न्‍्यों-ज्यों सम्पत्ति-सस्बन्धी 
धारणा बदलती जाती हैँ राज्य अधिकाधिक दस्तत्दाज़ी करता जाता है और जनता 
की माँगो के फलस्वरूप सम्पत्तिवालों के अन्धाधुन्ध अधिकारों को सीमित कर 
देता हैं। सभी प्रकार के भारी-भारी टेक्‍्स, जो एक प्रकार की डब्तो है, सार्वजनिक 
हिल के लिए व्यक्तिगत सम्पत्ति के अधिकारों का अपहरण-मात्र है। सावंजनिक हित 
सार्वजनिक नीति की बुनियाद है ओर किसी व्यक्ति को यह हक नहीं है कि वह अपने 
साम्पत्तिक अधिकारों की रक्षा के लिए भी इस सार्वजनिक हित के विछद्ध काम करे । 
अगर देखा जाय तो पिछले जमाने में भी ज्यादातर लोगों के कोई साम्पत्तिक अधिकार 
नहीं थे, वे खुद भी दूसरों की मिल्कियत बने हुए थे। आज भी बहुत कम लोगों को ये 
हक़ हासिल हैं। स्थापित स्वार्थों की बात बहुत सुनाई देती है, लेकिन आजकल तो 
एक नया स्थापित स्वार्थ और माना जाने लगा है, और वह स्वार्थ यह है कि हर 
औरत और मद को यह हक है कि वह जिन्दा रहे, मेहनत करे और अपनी मेहनत के 
फली का उपभोग करे । सिर्फ इन बदलती रहनेवाली धारणाओं के कारण मिल्कियत 
और सम्पत्ति लोप नहीं हो जाती, बल्कि उनका क्षेत्र और अधिक व्यापक हो गया है, 
और मिल्कियत और सम्पत्ति के कुछ थोड़े ही लोगों के पास केन्द्रित हो जाने से इन 
लोगों को दूसरों पर जो अधिकार प्राप्त हो गया था वह फिर सारे समाज के हाथों 
में बापस ले लिया जाता है । 

गांधीजी लोगों का आन्तरिक, नैतिक और आध्यात्मिक सुधार चाहते हैं ओर 
इस प्रकार सारी बाह्य परिस्थिति को ही बदल देना चाहते हे । वह चाहते हैं. कि 
लोग बुरी आदतें छोड़ दें, इन्द्रियों के भोगों को तिलाअजलि दे दें और पवित्र बन जायें । 


ब३२ मेरो कहानी 


बह इस बात पर ज़ोर देते हें कि लोग ब्रह्मचय से रहें, नशा न करें, न सिगरेट वशैरा 
पीचें । इस मामले में लोगों में मतभंद हो सकता है कि इन भोगों में से कौन-सा ज्यादा 
ब्रा है और कौन-सा कम | लेकिन क्या इस बात में किसीको शक हो सकता है 
कि ये व्यक्तिगत त्रुटिया व्यक्तिगत दृष्टि से भी और सामाजिक दुष्टि से तो और 
भी कम अधिक हानिकारक हँ--बनिस्बत लालच, खुदगर्ज़ी, परिभ्रह, जाती फ़ायदे के 
लिए व्यक्तियों के भयानक लड़ाई-झगड़े, जमातों और कफिरक़ों के क्रर संघर्ष, एक 
जमात द्वारा दूसरी जमात के अमानुधिक शोषण और दमन व राष्ट्रों की आपस की 
भयानक लड़ाइयो के ? यह सच है कि गाँधीजी इस तमाम हिंसा और पतनकारी 
संघर्ष से नफ़रत करते हे । लेकिन क्‍या ये सब बातें आजकल के स्वार्थी पूँजीपति 
समाज में स्वाभाविक रूप में मौजूद नहीं हें, जिसका कानून यह है कि बलवान लोगों 
को कमज़ोरों का शिकार करना चाहिए, और पुराने ज़माने की तरह जिसका 
मूलमन्त्र यह है कि “जिनके बाजुओ में ताक़त हैं वे जो चाहें सो लेले और जो रख 
सकते है वे जो चाहें अपने पास रखे ? ” इस युग की मुनाफ़े की भावना का लाज़िमी 
परिणाम संघर्ष होता हे । यह सारी प्रणाली मनृष्य की लूट-खसोट की सहज वृत्तियो 
का पोषण करती हैं और उसको फलने-फूलने की पूरी सुविधा देती है । इसमे सन्देह 
नही कि इससे मनुष्य की उच्च भावनाओं को भी झ्ह मिलती हे; लेकिन इनकी 
अपेक्षा उसकी हीन वृत्तियों को कही अधिक पोषण मिलता हैँ । इस प्रणाली में 
कामयाबी के मानी हे दूसरों को नीचे गिरा देना और गिरे हुओ पर चढ़ बैठना । 
अगर समाज इन उद्देश्यों और महत्त्वाकाक्षाओं को प्रोत्साहित करता हैँ और इन्हीकी 
तरफ़ समाज के सर्वोत्तम व्यक्ति आकृष्ट होते हूं, तो क्‍या गांधीजी यह समझते है कि 
ऐसे वातावरण में वह अपने मानव-समाज को सदाचारी बनाने के आदर्श को पूरा कर 
सकेंगे ? वह जनता को सेवाभावमय बनाना चाहते है । सम्भव है. कुछ व्यक्तियों को 
बनाने में उन्हें कामयाबी भी मिल जाय; लेकिन जबतक समाज स्वार्थी शोषक- 
समाज के शूरमाओं को लोगों के सामने आदर्श के रूप में अपने सामने रक्‍्खेगा और 
जबतक व्यक्तिगत लाभ की भावना उसको प्रेरक शक्ति बनी रहेगी तबतक बहुजन- 
समाज तो इसी मार्ग पर चलता रहेगा । 

लेकिन यह मसला तो अब महज सदाचार या नीति के वादविवाद का नहीं है । 
यह तो आजकल का एक बहुत ज़रूरी मसला है, क्योंकि दुनिया ऐसे दलदल में फेस 
गई है जिससे निकलने की कोई उम्मीद नही । उसे उससे निकालने के लिए कोई-न- 
कोई रास्ता दूँढना ही होगा । मिकावर ' की तरह हम इस बात का इन्तजार नहीं कर 

१, मिकायर, जिल्किन्स, भ्री चार्ट्स डिकिन्स के 'डेविड़ कॉपरफ़ील्ड” नामक 

सकते कि कुछ-न-कुछ अपने-आप हो जायगा। न तो पूंजीवाद, समाजवाद, कम्यूनिज्म 
आदि के बुरे पहलुओं की निरी आलोचना करने से और न यह निराधार आशा लगाये 
बेठे रहने से, कि कोई ऐसा बीच का रास्ता निकल आयगा जो अभीतक की सब 
पुरानी और नई प्रणालियों में की चुनी हुई सर्वोत्कृष्ट बातों को एक जगह मिला देगा, 
कुछ काम नहीं चलेगा | बीमारी का निदान करना होगा, उसका इलाज सालम करना 
होगा, और उसे काम में लाना पड़ेगा । यह बिलकुल निश्चित है कि हम जहाँ हे वहाँ- 
के-वहीं खड़ें नही रह सकते--न तो राष्ट्रीय दृष्टि से, न अन्तर्राष्ट्रीय से ही । हमारे 
लिए दो ही रास्ते हो सकते हैं, या तो पीछे हटे या आगे बढ़ें । लेकिन शायद इस बात 
में हम स्वतन्त्र भी नहीं हे, क्योंकि पीछे हटने की तो कल्पना ही नहीं की जा सकती | 

फिर भी गाधीजी की बहुत-सी कारंवाइयो से कोई भी यह सोच सकता है कि 
उनका ध्येय तो स्वाश्नयी व्यवस्था को फिर से ले आना हैं। न केवल राष्ट्र बल्कि गाँव 
तक को स्वाश्नयी बना देना है। प्राचीन काल के प्रारम्भिक समाजों में गाँव कम या 
बढ़ स्वावलूम्बी थे | वे अपने खाने को नाज, पहनने को कपड़े ओर अपनी ज़रूरतों के 
दूसरे सामान गाँव में पैदा कर लेते थे । निदपचय ही इसके मानी ये हे कि लोग बहुत 
ही गरीबी के ढंग से रहते होंगे । में यह तही समझता कि गांधीजी हमेशा के लिए 
यही लक्ष्य बनाये रखना चाहते हे, क्योकि यह तो असम्भव लक्ष्य हैं । ऐसी हालत 
में जिन मुल्कों की आबादियां बहुत बढी हुई हें, वे तो ज़िन्दा ही नहीं रह सकते । 
इसलिए वे इस बात को बरदाइत नही करेगे कि इस कष्टमथ और भूलों मरने की 
स्थिति की ओर लछौटा जाय । मेरा खयाल हैं कि हिन्दुस्तान जैसे क्ृषि-प्रधान देश में, 
जहाँ कि रहन-सहन का पैम।ना बहुत नीचा है, ग्रामीण उद्योगों को तरक्की देकर वहाँ 
की जनता के पैमाने को कुछ ऊँचा कर सकते हैं । लेकिन हम लोग बाक़ी दुनियाँ से 
उसी तरह बधे हुए है ज॑से दूसरे मुल्क बंधे हुए हे, और मुझे यह बात बिलकुल 
गैरमुमकिन मालूम देती हैं कि हम उनसे अलग होकर रह सके । इसलिए हमें सब 
बातों को तमाम दुनिया की निगाह से देखना होगा और इस दृष्टि से देखने पर 
संकुचित स्वाश्रयी व्यवस्था की कल्पना ही नहीं हो सकती । जाती तौर पर में तो उसे 
सब दृष्टियों से अवाऊ्छनीय समझता हूँ । 

न लाज़िमी तौर पर हमारे पास सिर्फ़ एक ही हल मुमकिन रह जाता है और वह 
नाटक का एक मशहूर पान्न है, जिसको उदासीनता और प्रसन्नता क्षण-क्षण में एक- 
दूसरी का स्थान लेती रहती थी, जो बड़ा अद्रदर्शी ओर इसलिए हमेशा मुसोबतों 
का शिकार रहता था, ओर जो सदेव इस बात की प्रतीक्षा में रहता था कि अपने-आप 
कुछ-न-कुछ होने हो वाला है । 


६३४ मेरी कद्दानो 


है एक समाजवादी व्यवस्था की स्थापना । यह व्यवस्था पहले राष्ट्रीय सभाओं के 
अन्दर क़ायम होगी, किर कालान्तर में तमाम दुनिया में । इस व्यवस्था में उत्पादन 
और सम्पत्ति का बटवारा सार्वजनिक हित की दृष्टि से और जनता के हाथों 
से होगा । यह कंसे हो, यह एक दूसरा सवाल है | लेकिन इतनी बात साफ़ हैँ कि 
महज़ इस खयाल से कि जिन थोड़े-से लोगों को मौजूदा व्यवस्था से फ़ायदा पहुँचता 
हैं वे उसे बदलने में ऐतराज़ करते है, हमें अपने राष्ट्र या मनृष्य-जाति की भलाई के 
काम को नहीं रोकना चाहिए। अगर राजनंतिक या सामाजिक संस्थायें ऐसी 
तबदीली के रास्ते में अड़चन डालती हे, तो उन संस्थाओं को मिटाना होगा उस 
वाञ्छनीय और व्यावहारिक आदर्श को तिलांजली देकर इन संस्थाओं से समझौता 
करना बहुत ब्रा विव्वासघात होगा। दुनिया की हालते इस तबदीली के लिए कुछ 
हद तक मजबूर और इसकी रफ्तार को तेज कर सकती हे । लेकिन पूरे तौर पर 
तो वह तबतक मुश्किल से ही हो सकती है जबतक जिन लोगों का उससे फ़ायदा हैं 
उनमे से बहुत बड़ी तादाद उसे अपनी खुजी से न चाहे और न मंजर करे | इसीलिए 
इस बात की ज़रूरत है कि उनको समझा-बुझाकर इस तबदीली के पक्ष में कर लिया 
जाय । मुट्ठीमर लोगों का पड्यन्त्र करके हिसात्मक काम करने से काम नहीं चलेगा । 
कुदरतन कोशिश तो इस बात की की जानी चाहिए कि जिन छोगों को मौजूदा 
व्यवस्था से फ़ायदा पहुंचता है वे भी हमारे साथ हों जाये, लेकिन यह बात मुमकिन 
नहीं मालूम होती कि उनमे का अधिकाअ कभी हमारी तरफ हो सकेगा । 

गांधीजी के खास तौर पर प्रिय खादी-आन्दोलन मे उत्पत्ति के काम में 
व्यक्तिवाद और भी गहरा होता है ओर इस तरह वह हमें औद्योगिक जमाने 
से पीछे फंक देता हैं । आजकल के किसी भी बड़े मसले को हल करने के लिहाज़ से 
तो आप उसपर बहुत भरोसा कर ही नहीं सकते | इसके अलावा उससे एक ऐसी 
मनोवृत्ति पैदा होती है जो हमें सही दिशा की तरफ बढने देने में अड॒चन साबित हो 
सकती है । फिर भी, मे मानता हूँ कि, कुछ समय के लिए उसने बहुत फ़ायदा 
पहुँचाया और भविष्य में भी कुछ समय के लिए और लाभदायक हो सकता है, उस 
वक्‍त तक के लिए जबतक कि सरकार व्यापक रूप से देशभर के लिए कृषि और 
उद्योग-धन्धों से सम्बन्ध रखनेवाले प्रदनों को ठीक तरह से हल करने के काम को खुद 
अपने हाथ में नहीं लेलेती । हिन्दुस्तान में इतनी ज्यादा बेकारी है जिसका कहीं कोई 
हिसाब ही नहीं हूँ, और देहाती क्षेत्रों में तो आंशिक बेकारी इससे भी कहीं ज्यादा 
है । सरकार की तरफ़ से इस बेकारी का मुकाबिला करने के लिए कोई कोशिश नही 
की गई है, न उसने बेकारों को किसी किस्म की मदद देने की ही कोशिश की है । 

आशिक दृष्टि से खादी ने उन लोगो को कुछ थोड़ी-सी मदद ज़रूर दी हैँ, जो बिलकुल 
था कुछ हृ॒द तक बेक।र थे; और क्योकि उनको जो कुछ मदद मिली वह उनकी अपनी 
कोशिश से मिली, इसलिए उसने उनके आत्मविश्वास का भाव बढ़ाया है और उनमें 
स्वानिमान का भाव जागृत कर दिया है। सच बात यह हूँ कि खादी का सबसे ज्यादा 
अच्छा परिणाम मानसिक हुआ है | खादी ने शहरवालों और गाँववालों के बीच की 
खाई को पाटने की कोशिश में कुछ कामयाबी हासिल की हैँ | उसने मध्यमवर्ग के 
पढ़े-लिखे लोगों और किसानो को एक-दूसरे के नज़दीक पहुँचाया हैं। कपड़ों के 
पहननेवालों और देखनेवालों दोनों के ही मन पर बहुत असर पड़ता है। इसलिए 
जब मध्यमवर्ग के लोगों ने सफेद खादी की सादी पोशाक पहनना शुरू किया तो 
उसका नतीजा यहू हुआ कि सादगी बढ़ी, पोशाक की दिखावट और उसका गंवारूपन 
कम हो गया, और आम लोगों के साथ एकता का भाव बढ़ा | इसके बाद जो लोग 
मध्यमवर्ग में भी नीची श्रेणी के थे, उन्होने कपड़ो के मामलों में अमीर लोगो की 
नकल करना छोड़ दिया और खुद सादी पोशाक पहनने में किसी किस्म की बेइज्ज़ती 
समझना भी छोड दिया । सच बात तो यह है कि जो लोग अब भी रेशम और 
मलमल दिखाते फिरते थे, खादी पहननेवाले उनसे अपनेकों ज्यादा प्रतिष्ठिता और 
कुछ ऊंचा समझने लगे । ग्रीब-से-गरीब आदमी भी खादी पहनकर आत्मसम्मान और 
प्रतिष्ध अनुभव करने लगा। जहाँ बहुत-से खादी-धारी लोग जमा हो जाते थे, 
वहाँ यह पहचानना मुश्किल हो जाता था कि इनमें कौन अमीर हैं और कौन ग्ररीब 
और इन लोगों में साथीपन का भाव पंदा हो जाता था । इसमें कोई शक नहीं कि 
खादी ने काँग्रेस को जनता के पास पहुँचने म मदद दी । वह क़ोमी आज़ादी की वर्दी 
हो गई । 

इसके अलावा, हिन्दुस्तान के कपड़े की मिलों के मालिकों में अपनी मिल्रो के 
कपड़ो की कीमतें बढ़ाते जाने की जो प्रवृत्ति हमेशा पाई जाती थी उसको भी खादी 
ने रोका । पुराने ज़माने में तो हिन्दुस्तान की इन मिलो के मालिकों को सिर्फ एक ही 
डर कीमतें बढ़ाने से रोकता था, और वह था, विलायती खासतौर पर लंकाशायर, 
के कपड़ों की कीमतों का मुकाबिला । जब कभी यह मुक़ाबिला बन्द हो गया, जैसाकि 
विद्वव्यापी महायुद्ध के जमाने में हुआ था, तभी हिन्दुस्तान में कपड़ों की कीमत बेहद 
अढ़ गई और हिन्दुस्तान की मिलों ने मुनाफ़े में भारी रक़में कमाई | इसके बाद 
स्वदेशी की हूलबछ और विलायतो कपड़ों के बहिष्कार के पक्ष में जो आन्दोलन हुआ 
उसने भी इन मिलों को बहुत बड़ी मदद पहुँचाई, लेकिन जबसे खादी मुक़ाबिले पर 
आ डटी तबसे बिलकुल दूसरी बात हो गई और मिलों के कपड़ों की कीमतें उतनी 

न बढ़ सकीं जितनी वे खादी के न होने पर बढ़तीं। बल्कि सच बात तो यह हैं कि 
इन मिलों ने (साथ ही जापात ने भी) लोगों की खादी की भावना से नाजायज 
फ़ायदा उठाया---उन्होंने ऐसा मोटा कपडा तैयार किया, जिसका हाथ के कते और 
हाथ के बुने कपड़े से भेद करना मुश्किल हो गया । युद्ध की-सी कोई दूसरी ऐसी - ग़ैर- 
मामूली हालत पैदा हो जाने पर, जिसमें विलायती कपड़े का हिन्दुस्तान में आना बन्द 
हो जाय, हिन्दुस्तानी मिलों के मालिको के लिए कपड़ो की खरीदार पब्लिक से 
अब उतना फायदा उठा सकना मुमकिन नहीं हैँ जितना कि ११९१४ से बाद तक 
उठाया गया । खादी का आन्दोलन उन्हे ऐसा करने से रोकेगा और खादी के सगठन 
में इतनी ताकत है कि वह थोड़े ही दिनों में अपना काम बढा सकता हैं। 

लेकिन हिन्दुस्तान में खादी के घन्धे के इन सब फायदो के होते हुए भी ऐसा 
मालम होता है कि वह संक्रमण-काल की ही वस्तु हो सकती है। मुमकिन है 
कि इस काल के गृज़र जाने के बाद भी वह एक सहायक धन्धे की तरह चलती रहे, 
जिससे कि आथिक उच्च व्यवस्था--समाजवादी व्यवस्था कायम होने में मदद मिले । 
लेकिन अब आगे तो हमारी मुख्य शक्ति कृषि-सम्बन्धी वत्तमान व्यवस्था में आमूल 
परिवत्तंत करके औद्योगिक घन्धों के प्रसार में लगेगी। कृषि अथवा भूमिन्सम्बन्धी 
समस्थाओं के साथ खिलवाड़ करने से और उन अगणित सरकारी कमीशतनों से, जो 
लाखों रुपये खर्च करने के बाद सिर्फ़ ऊपरी ढाचों में चुट-पुट परिवतेन करने की तुच्छ 
तजवीज़ें करते हे, जरा भी लाभ नहीं होगा । हमारे यहाँ जो भूमि-प्रणाली जारी है 
वह हमारी आँखों के सामने ढहती जा रही है और वह पैदावार के लिए, बटवारे के 
लिए, और माकूल व बडे पैमाने पर किये जानेवाले क्रषि-प्रयोगों के लिए एक, 
अड़चन साबित हो रही है | इस प्रथा में आमूल परिवर्तन करके छोटे-छोटे ख़ित्तों की 
जगह संगठित, सामूहिक भौर सहयोगी कृषि-प्रणाली जारी करके ही थोड़े परिश्रम से 
ज्यादा पैदावार करके हम मौजूदा हाछत का मुक़ाबिला कर सकते हें । यह ठीक है 
कि, जैसा गाधीजी को इर है, बडे पंमाने पर काम कराने से खेती का काम 
करनेवालों की तादाद कम हो जायगी; लेकिन खेती का काम ऐसा नहीं हैँ कि उसमे 
हिन्दुस्तान के तमाम लोग लग जायेंगे या लग ही सकेंगे । बाकी के दूसरे लोगों को 
सम्भव है कि कुछ हद तक तो छोटे पैमाने पर किये जानेवाले धन्धों में जुटना पड़े, 
लेकिन ज्यादातर लोगों को तो खास तोर पर बडे पैमाने पर किये जानेवाले समाज- 
कृत काम-धन्धों और समाजहित के कामों में लगना होगा । 

यह सच है कि कुछ हुलकों में खादी से कुछ राहुत मिली है, लेकिन उसकी 
इस कामयाबी में ही एक खतरा भी छिपा हुआ है। वह यहाँ की जीर्ण-शीर्ण मूमि- 

प्रथा को पोषण दे रही हैं और उस हद तक उसकी जगह एक उष्त प्रथा के आने 
में देर लगा रही है । यह जरूर हें कि खादी का यह असर इतना काफ़ी ज्यादा नहीं 
है कि उससे कोई खास फ़र्क पड़े, लेकिन वह प्रत्रुत्ति जरूर मौजूद है । किसान या छोटे 
किसान-जमीदार; को उसके खेतों की पंदावार का जो हिस्सा मिलता है वह अब इतना 
काफ़ी भी नहीं रहा कि जिससे वह उसके ज़रिये अपनी बहुत नीचे गिरी हुई 
हालत में से भी अपना गुज़ारा करले, जिसपर कि वह पहुँच गया है । अपनी तुच्छ आय 
बढ़ाते के लिए उसे बाहरी साधनों का सहारा लेना पड़ता है, या जैसा कि वह 
आम तौर पर करता हैं, उसे अपना लगान या अपनी मालगुजारी अदा करने के लिए 
और भी ज्यादा कर्ज में फेसना पड़ता हैं । इस तरह किसान को खादी वर्ग़रा से जो 
जायद आमदनी होती है उससे सरकार था जमींदार को अपना हिस्सा वसूल करने में 
मदद मिलती हैं, जो उसके अभाव में नहीं मिलती । और अगर यह ज्ञायद आमदनी 
बहुत काफ़ी होती, तो यह भी मुमकिन हो सकता था कि कुछ दिनो बाद लगान इतना 
बढ़ जाय कि वह इसे भी हड़प जाता । मौजूदा प्रथा में काइतकार जितनी ज्यादा 
मेहनत करेगा और जितनी ज्यादा किफायतशारी करने की कोशिश करेगा, आखिर में 
ज़मीदार को उतना ही ज्यादा फायदा पहुँचेगा । जहाँतक मुझे याद हैँ, हेनरी जार ने 
तरक्की और गरीबी' (070876६४ 8७वें 0४७५४) नाम की किताब में इस मामले 
को, खास तोर पर आयजरेण्ड की मिसाले दे-देकर, अच्छी तरह समझाया हें । 

गांवों के धन्धों का पुनरुद्धार करने की गाधीजी जो कोशिश कर रहे है वह उनके 
खादीवाले कार्यक्रम का विस्तार हो हैं। उससे तात्कालिक लाभ होगा--कुछ 
अश में तो स्थायी, और शेष अधिकाश थोड़े दिनो के लिए | बह गॉववालो की 
उनकी मौजूदा मुसीबत में मदद करेगा और कुछ ऐसे सांस्कृतिक और कला- 
कौशल-सम्बन्धी गुणो को, जिनके नष्ट हो जाने की आशका थी, फिर से जिन्दा 
कर देगा । लेकिन जिस हृ॒द तक यह कोशिश मशीनों के ओर उद्योगवाद के ख़िलाफ़ 
एक बगावत है, वहॉतक उसे कामयाबी नहीं मिलेगी । हाल ही में 'हरिजन' में गाँव 
के धन्धो के बारे में गांधीजी ने लिखा है--''मशीनो से उस वक्‍त काम लेना 
अच्छा हैं जब जिस काम को हम पूरा करना चाहते है उसे पूरा करने 
के लिए काम करनेवाले बहुत कम हों । लेकिन जैसा कि हिन्दुस्तान में है, अगर 
काम के लिए जितने आदमियों की ज़रूरत है उससे ज्यादा आदमी मौजूद हो तो, 
मशीनों से काम लेना बुरा है । ...हम लोगों के सामने यह सवाल नहीं है कि हम 
अपने गाँव के रहनेवाले करोड़ों लोगों को काम से छूट्टो या फुसेत किस तरह 
दिलावें । हमारे सामने जो मसला है, वह तो यह है, कि हम उनके उन बेकारी के 


हन्श्प्ट मेरी कहानी 


घण्टों का किस तरह इस्तेमाल करें निनकी तादाद साल में काम के छः महीनों के बराबर 
है ।” लेकिन यह ऐतराज़ तो थोड़ी-बहुत मात्रा में उन सब मुल्कों के लिए लाग्‌ होता 
है जो बेकारी को मुसीबत में पड़े हुए हे । लेकिन सचमुच खराबी यह नहीं है कि 
लोगों के करने के लिए काम नही है, वह तो यह हैँ कि मौजूदा पूंजीपति-प्रणाली में 
अब अधिक लोगों को काम में लगाना लाभकर नहीं होता । काम की तो इतनी 
बहुतायत है कि वह पुकार-पुकारकर कह रहा है कि आओ, आओ और मुझे पूरा करो-- 
जैसे सडकों का बनाना, सिंचाई का इन्तजाम करना, सफ़ाई और दवादारू की सहूलियतो 
को फेलाना, धन्धों का, बिजली का, सामाजिक और स|स्कृतिक सेवाओं का और 
तालीम का प्रसार करना और लोगों के पास जिन बीसियों ज़रूरी चीजों की कमी है 
उनका इन्तज़ाम करना | हमारे करोडों भाई अगले पचास साल तक इन कामों में बड़ी 
मेहनत करके भी उन्हे ख़त्म न कर पायेंगे और लोगो को काम मिलते रहेगे। लेकिन 
यह सब तभी हो सकता है जबकि प्रेरक शक्ति समाज की तरक्की करना हो, न कि 
मुनाफे की वृत्ति, और जबकि समाज इन बातों का सगठत आम छोगों की भलाई के 
लिए करे | रूस की सोवियट यूनियन में और चाहे जितनी खामियाँ हों, लेकिन वहाँ 
एक भी आदमी बेकार नहीं हैं । हमारे भाई इसलिए बेकार नहीं है, कि उनके लिए 
कोई काम नहीं है, बल्कि इसलिए बेकार हैं, क्योंकि उनके लिए काम के और सास्‍्कृतिक 
तरक्की के वास्ते किसी किस्म की सहूलियतें नही है । अगर बच्चों से मजदूरी कराना 
क़ानूनन रोक दिया जाय, एक माक़ल उम्र तक हरेक के लिए पढ़ना लाजिमी कर 
दिया जाय, तो मजदूरों और बेकारों की तादाद में से इन लड़के और लड़कियों की 
कमी हो जायगी और मजदूरों के बाज्ञार में से करोड़ों भावी मजदूरों का बोझ हलका, 
ही जायगा । 

गांधीजी ने चखे और तकली में और उनके चलाने की ताकत को बढ़ाने की 
कोशिक्ष में कुछ कामयाबी हासिल की हे, लेकिन यह कोशिश तो औज्धार और मशीन 
में तरक्की करने की कोशिश हैं; और अगर तरक्की जारी रही (और तरक्की की 
बात तो यह हैं कि यह बात भी क़यास से बाहर नहीं है कि धरेल धन्धे भी बिजली से 
चलाये जाने लगें), तो मुनाफ़े की भावना फिर आ घुसेगी और उससे वे अछामात, जो 
बहुत पैदावार और बेकारी के नाम से पुकारे जाते हैं, पैदा हो जायेंगे । जबतक हम 
गाँव के घन्‍न्धों को किसी आजकल की औद्योगिक यन्बवकला के साथ नहीं मिलायेंगे 
तबतक तो हम आज जिन भौतिक और सांस्कृतिक चीज़ों की लाज़िमी तौर पर 
हमें ज़रूरत है उन्हें भी प॑दा नहीं कर सकंगे । फिर ये घन्धे मशीन का मुकाबिला नहीं 
कर सकते । क्या हमारे लिए ऐसा करना ठोक होगा, या हम उसे कर भी सकेंगे, कि 

हम अपने मुल्क में बड़े पैमाने पर काम करनेवाली मशीनों को अपना काम करने से 
रोक दें ? गांधीजी ने बारबार यह कहा हैं कि वह मशीन के रूप में मशीन के खिलाफ़ 
नहीं हैं। ऐसा मालूम होता है कि वह यह समझते है कि आज हिन्दुस्तान में उनके लिए 
कोई जगह नहीं है । लेकिन क्या हम बुनियादी ध-धों को -जेसे लोहे और इसपात को 
या इनसे हलके उन धन्धों को भी जो पहले से मौजूद है-समेटकर बन्द कर सकते हे ? 

साफ जाहिर है कि हम ऐसा नहीं कर सकते । अगर हमारे यहाँ रेल, पुल, 
आवागमन की सहूलियतें वर्ग रा रहे, तो या तो हमे खद ये चीज़ें बनानी पड़ेंगी या दूसरों 
पर निर्भर रहना होगा । अगर हमें अपने मुल्क की हिफ़ाज्ञत के ज़रिये अपने पास रखने 
है, तब तो हमे न सिर्फ़ ब॒नियादी धन्धे ही जारी रखने पड़ेंगे बल्कि बहुत ज्यादा बढ़ी 
हुई औद्योगिक प्रणाडी भी काथम रखनी पड़ेगी । इन दिनो तो कोई भी मुल्क 
उस वक्‍त तक असल में आजाद नहीं है, और न वह दूसरे मुल्क के हमले का 
मुकाबिला ही कर सकता है, जब्रतक कि ओद्योगिक दुष्टि से वह उन्नत न हो 
चुबवा हो । एक बुनियादी धन्धे को इस बात की ज़रूरत रहती है कि उसको मदद 
के लिए दूसरा बुनियादी धन्धा जारी किया जाय, जो उसके काम को पूरा करदे, और 
अन्त में हमें खद मणशीने बनाने का धन्धा भी जारी करना पड़ेगा | जब ये तमास 
बुनियादी धन्धे चलेगे, तव यह लाजिमी हो जायगा कि छोटे धन्घे भी फैले । इस 
प्रक्रिया को कोई रोक नहीं सकता, क्योंकि उससे न सि्फे हमारी भौनिक और 
सास्क्ृतिक तरक्‍क्री ही बी हुई है बल्कि हमारी आज्ञादी भी उसीपर मुनहसिर है 
और बड़े धन्ध जितने ज्यादा फंलेंगे, छोटे पैमानों पर किये जानेवाले गाँवों के घन्धे 
उनका मुकाबिला उतना ही कम कर सकेंगे । समाजवादी प्रणाली में उनके बचने की 
थोडी-बहुत गुंजाइद भी हो सकती हैं, लेकिन पूँजीवादी प्रणाली में तो उन्हें कोई मौका 
नहीं मिल सकता; और समाजवाद में भी वे घरेल धन्धों के रूप में उसी हालत मे 
रह सकते हैं, जब वे खास तौर पर ऐसा माल नैथार करें, जो बहुत बडे पैमाने पर 
तेयार नहीं किया जाता। 

काँग्रेस के कुछ नेता उद्योगीकरण से डरते है । उतका खयाल हैं कि उद्योग-प्रधान 
मुल्कों की मौजूदा मुश्किले बहुत बड़े पैमाने पर माल पैदा करने की वजह से ही पंदा 
हुई हे । छेकिन यह तो स्थिति की बाबत बहुत ही ग़लत ख़याल है ।' अगर आम 

१, ३ जनवरों १६३४५ को अहमदाबाद में बोलते हुए सरदार वलछमभाई पटेल 
जे कष्दा था--“सब्या समाजवाद गाँव के घन्धे को शरक्की देने में है। हम यह नहीं 
चाहते कि बहुत बड़े पेसाने पर माल सेयार करने की वअह से पश्चिमी मुल्कों में जो 
ख़राबियाँ पैदा हो गई हैं उन्हें हम अपने यहाँ भी दुलावें ।” 


६४० मेरी कट्दानी 


लोगों के पास किसी चीज़ की कमी हैँ, तो उस चीज़ को उनके लिए काफ़ी तादाद में 
तैयार करना क्‍या कोई बुरी बात है ? क्या उनके लिए यही बेहतर है कि बहुत बड़े 
पैमाने पर माल तैयार करने के बजाय उस चीज़ के बिना ही वे अपना काम चलायें ? 
साफ़ जाहिंर हैँ कि कुसूर इस तरह माल तैयार करने का नहीं हैं, बल्कि तैयार हुए 
माल का बंटवारा करनेवाली प्रणाली की बेहूदगी और अयोग्यता का हूँ । 

गाँवों के धन्धों की तरकक़ी करनेवालों को जिस दूसरी मुहिकलक का सामना 
करना हैं, वह यह है कि हमारी खेती दुनिया के बाज़ार पर मुनहसिर है । इसकी 
वजह से मजबूरन किसानों को ऐसी फसल बोनी पड़ती है जिसके दाम अच्छे मिलें 
और दामों के लिए उन्हे दुनिया के प्रचलित भावों पर निर्भर रहना पड़ता है । लेकिन 
जबकि ये भाव बदलते रहते है तब भी बेचारे किसान को अपना लगान या माल- 
गुजारी नगदताराण के रूप में देनी पड़ती हैं । किसी-न-किसी तरह उसे यह रुपया लाना 
पड़ता है, या हर हालत में वह रुपया भरने की कोशिश करता है, और इसीलिए वह 
वही फ़सल बोता हैं जिसकी वह समझता है कि मुझे ज्यादा-से-ज्यादा कीमत मिलेगी । 
वह तो इतना भी नहीं कर सकता कि कम-से-कम अपने और अपने बाल-बच्चो को 
खिलाने के लिए जितने अनाज की उसे जरूरत है उतना तो खुद अपने खेत में 
पैदा करले । 

इन सालो में खाद्यपदार्थों में से ज्यादातर अनाजों और दूसरी चीज़ो की 
कीमत एकदम गिर गई, तो नतीजा यह हुआ कि लाखो किसान, खास तौर पर 
युक्तप्रान्त और बिहार के, ईख की खेती करने लगे । सरकार ने विलायती दशवकर पर 
जो चुंगी लगादी हे उसकी बदौलत बरसाती मेंढकों की तरह शक्कर के कारखाने खुल 
गये और गन्ने की मांग बहुत बढ़ गई। लेकिन इस माँग को पूरा करने के लिए 
लोगों ने जितना गन्ना पदा किया वह फौरन ही माँग से बहुत ज्यादा बढ़ गया । 
नतीजा यह हुआ कि कारखानो के मालिको ने बेरहमी के साथ किसानों से नाजायज 
फायदा उठाया और गन्ने की कीमत गिर गई । 

इन चन्द वजूहात और इनके अलावा और भी बहुतन्सी बातों से मुझे 
ऐसा मालूम होता हें कि हम अपनी कृषि और औद्योगिक समस्याओं को किसी तंग 
स्वाश्रयी प्रणाली के तरीके पर न तो हल कर सकते हैँ और न करना ठीक ही 
होगा । निस्‍्सन्देह, हमारी जिन्दगी के हर पहलू से इनका ताल्लुक हैं । हम लोग 
अस्पष्ट और भावुकतामय वाक्यों के पीछे छिषकर अपनी जान नहीं बचा सकते । हमें 
लो इन तथ्यों का सामना करना होगा और अपनेको उनके माफ़िक बनाना पड़ेगा, जिससे 
हम लोग इतिहास के लिए दयनीय वस्तु न रहकर उल्लेखनीय विषय बन जायें । 

फिर मुझे उसी महान्‌ समस्था--गांधीजी--का खयाल आता हैं।' समझ में 
नही आता कि इतनी तीज बुद्धि और पददलित और पीड़ितों की हालत सुधारने 
के लिए इतनी तीज़ भावना रखते हुए भी वह उस प्रणाली का क्‍यों समर्थन करते हैं, 
जो इस तप्ताम पीड़ा और बरबादी को पैदा कर रही हैं और स्पष्टतः जो अपने-आप 
गिर रही है ! यह सच है कि वह लोगों को मुसीबत से बचाने का रास्ता ढूंढ रहे 
है । लेकिन क्‍या पुराने ज़माने का वह रास्ता अब बन्द नही हो गया है ? वह पुरानी 
व्यवस्था के स्मारक-स्वरूप “उन सब चीज़ों को आशीर्वाद देते जाते हे जो तरक्की के 
रास्ते में रोड़े बनकर अठकी हुई हैं--जैपते माण्डलिक रियासतें, बड़ी-बड़ी ज़मींदारियाँ 
व ताल्‍लुक्रेदारियाँ और मौजूदा पूँजोवादी प्रणाली । क्या ट्रस्टीशिप के उसूल में 
इत्मीनान करना माकूल बात है ? क्‍या इस बात की उम्मीद करना ठीक है कि एक 
आदमी को अबाध अधिकार और घन सम्पत्ति दें देने पर वह उसका उपयोग सोलहों आने 
पब्लिक की भलाई के लिए करेगा ? क्या हममें से अच्छे लोग भी इतने सम्पूर्ण हैं कि 
उनके ऊपर इस ह॒द तक भरोसा किया जा सके ? इस बोझ को तो प्लेटों की कल्पना 
के दार्शनिक बादशाह भी योग्यतापूर्वक नहीं उठा सकते । क्‍या दूसरों के लिए यह 
अच्छा है कि वे अपने ऊपर इन उदार देवी पुरुषों का प्रभुत्व स्वीकार करलें ? फिर 
ऐसे दैवी पुरुष या दाशंनिक बादशाह है कहाँ ? यहाँ तो सिर्फ मामूली इन्सान भर हे, 
जो हमेशा यह सोचा करते हे कि हमारी अपनी भलाई ही, हमारे अपने विचारों का 
प्रसार ही, साबंजनिक हित के समान है । वंशानुगत कुलीनता और प्रतिष्ठा की भावना 
और धन-दोलत की शेखी स्थायी हो जातो है और उसका परिणाम कई तरह से 
घातक ही होता हे । 

में इस बान को दुहरा देना चाहता हूं कि इस वक्‍त में यह नहीं सोच रहा कि 

१. सन्‌ १६३१ में, लन्‍्दन को दूसरी गोलमेज़ कान्फ्र नस में, अपने एक व्याख्यान 
में सांघीजी ने कहा था---“सबस ऊपर तो असल में कांग्रेस उन करोड़ों मूक अर्दूनग्न 
ओर अघभूखे प्राणियों को प्रतिनिधि है जो हिन्दुस्तान के सात लाथ् गाँवों में एक 
कोने से लेकर दूसरे कोने तक सब जगह फंले हुए हैं--फिर चाहे ये लोग त्रिटिश भारत 
में रहत हों था देशी रियासतों में, जिन्हें 'भारतीय-भारत' के नाम से पुकारा 
जाता है | इसलिए कांग्रेस की राय में प्रत्येक हिस, जो रक्षा के योग्य हे, इन करोड़ों 
सृक प्राणियों के हित का साधक होना चाहिए। आप समय-समय पर विभिन्न हितों में 
प्रयक्ष विरोध देखते हैं, पर अगर सचमुच कोई वास्तविक विरोध हो, तो में कांग्रेस 
की तरफ़ से यह कहने में ज़रा भो नहों हिवकियाता कि कांग्रेस हम करोड़ों मूक प्राणियों 
के हितों के लिए दूसरे प्रत्येक हित का बलिदान कर देगी ।” 
४१ 


६४२९ मेरी कहानी 


यह परिवत्तंन किस तरह किया जाय; हमारे रास्ते में जो रोड़े हें उन्हें किस तरह 
हटाया जाय ? समझा-बुझाकर हृदय-परिषर्तेन के प्रेम-भाव से या जबरदस्ती से, 
अहिंसा से या हिंसा से ? इस पहलू पर तो बाद को विचार करूँगा । लेकिन यह बात 
तो मान ही लेनी और साफ़ कर दी जानी चाहिए कि परिवत्तंन आवश्यक है। 
क्योंकि यदि नेता और विचारक खुद ही इस बात को साफ़ तौर पर अनुभव न करे 
और न कहें, तो वे यह उम्मीद कंसे कर सकते है कि वे किसीको अपने खयाल का 
बना लेंगे या लोगों में वाझिछित विचार-धारा फेला सकेंगे ? इसमें कोई शक नही कि 
सबसे ज्यादा शिक्षा तो हमें घटनाओं से मिलती है, लेकिन घटनाओं का महत्त्व समझने 
और उनसे अच्छा नतीजा निकालने के लिए यह ज़रूरी हैँ कि हम उनको अच्छी तरह 
समझे और उनकी ठीक-ठीक व्यारूया करे । 
मेरे जो दोस्त और साथी प्राय: मेरे भाषणों से चिढ़ें है, उन्होंने अक्सर मुश्नसे 
यह बात पूछी है, कि क्या आपको कोई अच्छा और परोपकारी राजा, ज़मीदार और 
शुभ-चिन्तक, भलामानुपष पूंजीपति कभी नहीं मिला ? निस्सन्देह मुझे ऐसे आदमी 
मिले हैं। में खुद उस श्रेणी के लोगों में से है, जो इन ज़मीदारों और पूंजीपतियो 
में मिलते-जुलते रहते है । में तो खुद ही एक ठेठ बुजुंआ हूँ, जिसका लालन-पालन 
भी बुर्जुओ-सा ही हुआ है और इस प्रारम्भिक शिक्षा ने मेरे दिलो-दिमाग़ में जो 
भले-बुरे सस्कार भर दिये वे सब मुझमें मौजूद है । कम्यूनिस्ट मुझे अद्धं-बुर्जुआ 
कहते हैं और उनका यह कहना सोलहो आने मही है। ज्ञायद अब वे मुझे 
अनुतप्त बुर्जआ कहेंगे। लेकिन में क्या हूँ और क्या नहीं, यह सवाल ही नही 
हैं । जातीय, अन्तर्राष्ट्रीय आथिक और सामाजिक मसलों को कुछ इने-गिने व्यक्तियों 
की निगाह से देखना बेहदगी है । वे ही दोस्त जो मुझसे ऐसे सबारहात करते है, यह 
| कहते कभी नहीं थकते कि हमारी लड़ाई पूप से हैं, पापी से. नहीं । मे तो इस 
* ह॒द तक भी नहीं जाता । में तो यह कहता हूँ कि व्यक्तियों से मेरा कोई झगड़ा नही, 
मेरा झगड़ा तो प्रणालियों से हैं। यह ठीक है कि प्रणाली बहुत हृदतक व्यक्तियों 
और समूहों में ही मूत्तिमान होती है, और इन व्यक्तियों और समूहों को हमें या तो 
अपने खयाल का कर लेता पड़ेगा या उनसे लड़ना पड़ेगा । लेकिन अगर कोई प्रणाली 
किसी काम की न रहो हो और भार-स्वरूप हो गई हो तो उसे मिट जाना पड़ेगा, 
ओर जो समूह या वर्ग उससे चिपके हुए हे उन्हें भी बदरूना पड़ेगा । परिवर्तन की 
इस क्रिया में यथासम्भव कम-से-कम तक़लीफ़ होनी चाहिए, छेकिन बदक़िस्मती से 
कुछ कष्ट और कुछ गड़बड़ी का होना तो लाज़िमी भी हे । किसी दूसरी कम बुराई के 
इर की वजह से ही बहुत बड़ी बुराई को बरदाइत नहीं किया जा सकता, खास 

उस वक्‍त, जब कि कुछ थोड़ी-सी बुराई से मी बच जाना हमारी ताक़त से बाहर 
है । हर तरह के मानव-संगठन--राजनैतिक, आधिक या सामाजिक--की अपनी- 
अपनी कोई विचार-सरणि होती है। जब इन संगठनों में कोई हेरफेर हो तो 
उस विचार-सरणि को उसके अनुकूल बनने और उसका पूरा फ़ायदा उठा छेने 
के लिए उसके अनुसार हेरफेर कर देना चाहिए। आम तौर पर घटनायें इतनी तेजी 
से बढ़ती है कि विचारादर्श पीछे पिछड़ जाता है और यह अन्तर ही इन सब मुसी- 
बतों की जड़ है । लोवतन्त्र और पूँजीवाद दोनों ही १९वीं सदी में पैदा हुए, लेकिन 
वे एक-दूसरे के अनुकूल नहीं थे । उन दोनों में बुनियादी मंद था। क्योंकि लोकतन्‍्त्र 
तो ज्यादा लोगों की ताकत पर ज़ोर देता था, जबकि पूंजीवाद से असली ताक़त 
थोडे-से लोगो के हाथ में रहती थी । यह बेमेल जोड़ा किसी तरह कुछ असे तक तो 
इसलिए साथ-साथ चलता रहा, क्योंकि राजनैतिक पार्लमेण्टरी लोकतन्त्र खुद एक 
अत्यन्त सकुचित लोकतन्त्र था, और आधिक एकाधिपत्य और शक्तित के केन्द्रीकरण 
की वृद्धि रोकने में उसने कोई खास हस्तक्षेप नहीं किया । 

फिर भी ज्यों-ज्यों लोकतन्त्र की भावना बढ़ती गई, इन दोनों का सम्बन्ध- 
विच्छेद अनिवायें हो गया ओर अब उसका वक्‍त आ गया है। आज पार्लंभेण्टरी 
पद्धति बदनाम हो गई हैं और उसकी प्रतिक्रिया के फलस्वरूप सब क़्रिस्म के नयें- 
नये नारे सुनाई पड़ रहे है । उसीकी वजह से हिन्दुस्तान में ब्रिटिश-लरकार और भी 
ज्यादा प्रतिगामी हो गई है, और इससे राजनंतिक स्वतन्त्रता की ऊपरी बातें तक रोक 
लेने का उसे बहाना मिल गया है । अजीब बात तो यह है कि हिन्दुस्तानी राजा-महाराजा 
भी इसी आधार पर अपनी अवाध निरंकुशता को उचित ठहराते हैं और उसी 
मध्यकालिक स्थिति को जारो रखने के इरादे का जोरों से ऐलान करते हें 
जो कि दुनिया में अब और कहीं नहीं पाई जाती ।' लेकिन पार्मेण्टरी लोकतन्त्र 
में जो त्रुटि या खामी है वह यह नही है कि वह बहुत आगे बढ़ गया है, बल्कि यह 

१. २२ जनवरी १६२३५ को दिल्ली में, नरेन्द्रमगइल के चान्सलर महाराजा पटियात्रा 
मे, मणठल में बोलते हुए उन हिन्दुस्तानी राजनोतिज्ञों की राय का ज़िक्र क्या था। 
जो इस आशा से संघ-शासन के समर्थक हैं कि परिस्थितियां देशी नरेशों को अपने यहाँ 
लोकतन्त्रात्मक शासन-पद्धति जारी करने के लिए विवश करेंगी। उन्होंने कहा--- 
“जबकि हिन्दुस्तान के राजा लोग हमेशा उन कामों को करने के लिए राजी रहे हैं जो 
अपनी प्रजा के लिए सर्वोत्तम हैं, ओर आगे भी वे समय की रफ्सार के मुताबिक अपने- 
को ओर अपने विधानों को बनाने के लिए तैयार रहेंगे, तब हमें यह भी साफ़-साफ़ कह 
देखा चाहिए कि अगर ब्ििटिश भारत यह उम्मीद करता है कि यह हमें इस बात के 

है कि उसे जितना आगे बढ़ना चाहिए था उस हृदतक आगे नही बढ़ा है। वह काफ़ी 
लोकतन्‍्त्रीय नहीं है, क्योंकि उसमें आधिक स्वतन्त्रता की कोई व्यवस्था नहीं है और 
उसके तरीके ऐसे धीमे और उलझ्षन-भरे हें कि वे तेज़ रफ्तार से जानेवाले ज़माने के 
अनुकूल नहीं पड़ते । 

इस समय सारे संसार में जो स्वेच्छाचारिता मौजूद हैं शायद हिन्दुस्तानी रियासते 
उसके उग्र-से-उग्न रूप की प्रतीक हें। निस्‍्सन्देह वे ब्रिटिश सत्ता के अधीन है, 
लेकिन ब्रिटिश सरकार महज ब्रिटिश स्वार्थों की हिफ़ाज़त के लिए या उनकी तरक्‍क़ी 
के लिए ही दस्तन्दाज्ञी करती है ।सचम्‌च यह आश्चर्य की बात है कि पुराने 
जमाने के ये निर्जीव माण्डलिक गढ़ किस प्रकार इस बीसवी सदी के ठीक मध्य 
में इतनी थोड़ी तबदीली के साथ टिके हुए हें । वहाँ का वातावरण गलाघोंदू और 
स्तब्ध है । वहाँ की गति बहुत घीमी है और परिवर्तन और संघर्ष का आदी ओर 
कुछ हृदतक इनसे थका हुआ नवागंतुक वहाँ पहुँचने पर बेहोशी-सी अनुभव करता है 
और एक प्रकार का धीमा-सा सम्मोहन उसपर ग़ालिब हो जाता है । यह सब एक 
ऐसे चित्र-सा अस्वाभाविक मालम होता हैँ, जहाँ समय स्तब्ध खड़ा रहता हैं 
और अपरिवत्तंनीय दृष्य आँखों के सामने दिखाई देते हे । सर्वथा अज्ञात-भाव से वह 
भूतकाल और अपने बचपन के स्वप्नों की ओर बह जाता है, और कटिबद्ध शस्त्र 
लिए मजबूर कर देगा कि हम अपने तन्दुरुस्त राजनेतिक जिल्म पर एक बदनाम राज- 
नंतिक उसूल की जहरीले रंग से रंगी हुई कमीज़ पहन लेंगे तो वह ख्वाबों की 
दुनिया में रह रहा है ।” ( इस सिलसिले में पृष्ठ ६८७ पर मंसूर--दीवान के भाषण का 
अंश भी देखिए ) उसी दिन नरेन्द्र-मण्डल में बोलते हुए बोकानेर के महाराज ने 
कहा था--“ हिन्दुस्तानो राज्यों के शासक हम लोग केवल भाग्य के ही जल पर 
शासन नहों कर रहे हैं। ओर में यह कहने की एष्टता करता हूं. कि हम जो सेकढ़ों 
साल की वंश परम्परा के आधार पर यह दावा कर सकते हैं कि हमने राज करने का 
सहज ज्ञान ओर, मुझे: विश्वास है कि, कुछ अंशों में राजदक्षता भी विरासत में पाई 
है, उन्हें इस बात का पूरा-पूरा ख़याल रखना चाहिए कि हम इस बास की दिफ़ाज़त करले 
कि इस जलदबाज़ी में अविचारवूर्ण निर्णय करने के लिए जागे न ठकल दिये जायें। 
ओर क्या में अत्यन्त नम्नता के साथ यह कह दूँ, कि राजा लोग अपनेकों किसीके 
हाथों बरबाद हो जाने दने के लिए तैयार नहीं हैं, और अगर दुर्भाग्य से कोई ऐसा 
समय थआ ही जाय, जबकि सन्नाट दशी राज्यों को रक्षा के लिए अपने सम्धिगत उत्तर- 
दायित्व को पूरा काने में असमथ हो जायें, तो नरेद् और देशी राज्य अपने अधिकारों 
की रक्षा के लिए आखिरी दमतक लढ़ते-लड़ते सर जायँगे ।” 

सज्जित श्रमा और सुन्दर तथा वीर कुमारियों के और बुर्जदार किले और 
बहादुर सैनिकों के सम्मान और गौरव के तथा अनुपम साहस और मृत्यु के प्रति 
तिरस्कार के अद्भुत-अद्भूत दृश्य उसकी आँखों के सामने घूमने लगते हैं। खासकर 
तब, जब वह संयोग से अद्भुत शौर्य और भावुक पराक्रम की भूमि राजपूताना में पहुँच 
जाता है । | 

लेकिन ये स्वप्न जल्दी ही विलीन हो जाते हे और विषाद की भावना आ घेरती 
हैं । वहाँ का वातावरण अवरोधक हैँ और उसमें साँस लेना मुश्किल हो जाता है । 
स्थिर और मन्दगति-प्रवाह के नीचे जड़ता और गन्दगी भरी पड़ी है । वहाँपर आदमी 
ऐसा महसूस करने लगता है, मानों वह चारों ओर काँटों और बाड से घिरा हुआ है 
और उसका शरीर और मन जकड़ दिया गया है| उसे वहाँके राजमहरू की चमक- 
दमक और शान-शौक़त के सवेथा विपरीत जनता की अवस्था अत्यन्त अवनत और 
बिपद्पूर्ण दिखाई देती हैं। राज्य का कितना सारा धन उस महल में राजा की अपनी 
व्यक्तिगत ज़रूरतो और एयाशो में पानी की तरह बहाया जाता है, और किसी 
सेवा के रूप में जनता के पास उसका कितना कम हिस्सा पहुंचता है ! अपने राजाओं 
को बढ़ाना और उन्हे क्रायम रखना भयानक रूप से खर्चीका काम है । उनपर किये 
गये इस अन्धाधुन्ध खचं के बदले में वे हमें वापस क्या देते हे ? 

इन रियासतों पर रहस्थ का एक परदा पड़ा रहता हैं। अखबारों को वहाँ पनपने 
नही दिया जाता और ज्यादा-से-ज्यादा कोई साहित्यिक या अद्धंसरकारी साप्ताहिक 
ही चल सकता हैं | बाहर के अखबारों को अक्सर राज्य में आने से रोक दिया 
जाता है । त्रावणकोर, कोचीन आदि दक्षिण की कुछ रियासतों को छोड़कर--जहा 
साक्षरता ब्रिटिश भारत से भी कही ज्यादा है--अन्यत्र साक्षरता बहुत ही कम 
है । रियासतों से जो खास खबरें आती हें वे या तो वाइसराय के दौरे की बाबत 
होती है, जिसमे घम-घड़ाके, रस्म-रिवाज की पूत्ति और एक-दूसरे की तारीफ में दिये 
गये व्याख्यानो का जिक्र होता हे, या राजा के विवाह अथवा जन्मगांठ की, जिसमें 
बेहद रुपया खर्च किया जाता है, या किसानो के विद्रोह-सम्बन्धी । ब्रिटिश भारत तक 
में खास क़ानून आलोचना से राजाओं की रक्षा करते है । रियासतों के भीतर तो 
नरम-सै-तरम टीका-टिप्पणी भी सख्ती से दबा दी जाती है। सार्वजनिक सभाओं को 
तो वहाँ कोई जानता तक नही, और अक्सर सामाजिक बातों के लिए की जानेवाली 
समभायें तक रोक दी जाती हैं।' बाहर के प्रमुख सार्वजनिक नेताओं को अक्सर 

१. दैव्रावाद्‌ दुस्खिन का ३२ अकक्‍्सूचर १६३४ का प्रेस-समायार कइता है-. 
*धथानीय विवेक-यर्थिनो गियेटर में कल गांधीजी का जस्स-दिवस मनाने के लिए जिस 

रियासत में घुसने से रोक दिया जाता है । १९२५ के क़रीब स्व० देशबन्धु दास बहुत 
बीमार थे, इसलिए अपना स्वास्थ्य सुधारने के लिए उन्होंने कश्मीर जाने का 
निएचय किया । वह वहां किसी राजनैतिक काम के लिए नहीं जा रहे थे। वह 
कश्मीर की सरहद तक पहुँच चुके थे, लेकिन वही रोक दिये गये । श्री जिन्ना तक को 
हैदराबाद रियासत में जाने से रोक दिया गया, और श्रीमती सरोजनी नायडू को 
भी, जिनका घर ही हैदराबाद में है, जाने की इजाज़त नहीं दी गई । 

जब कि रियासतों में यह हाल हो रहा है, तो कांग्रेस के लिए यह स्वाभाविक था 
कि वह रियासतों में रहनेवाले लोगों के प्रारम्भिक आए .फारों के लिए खड़ी हो जाती 
और उनपर होनेवाले व्यापक दमन का विरोध करती । लेकिन गांधीजी ने कांग्रेस में 
रियासतों के सम्बन्ध में एक नई नीति को जन्म दिया । वह नीति थी“रियासतों के 
भीतरी इस्तज़ाम में दखल न देने की ।” रियासतों में असाधारण और दुःखदायी “ 
घटनाओं के होते रहने और काँग्रेस पर अकारण ही हमले किये जाते रहने पर भी 
बहू अभीतक अपनी उसी चुप्पी साधे रहने की नीति पर डटे हुए है । ज़ाहिर है कि 
इर इस बात का है कि काँग्रेस अगर राजाओं की आलोचना करेगी तो वे लोग नाराज़ 
ही जायेंगे । उतका 'हृदय-परिवत्तंन! ज्यादा मुहिकल हो जायगा | जुलाई १९३४ में 
गांधीजी ने श्री एन० सी० केलकर के नाम, जो देशी राज्य-प्रजा-परिषद्‌ के सभापति 
थे, एक पत्र लिखा था। उसमें उन्होंने इस विश्वास को दुहराया था कि दखल न देने 
की नीति न सिर्फ बुद्धिमत्तापूर्ण हे बल्कि ठोस भी है । और रियासतो की क़ानूनी 
और बैघानिक स्थिति के सम्बन्ध में जो राय उन्होने जाहिर की वह तो बड़ी अजोब 
थी। उन्होंने लिखा था--“ब्रिटिश क़ानून के अनुसार रियासतें स्वतन्त्र हस्ती रखती « 
हैं । हिन्दुस्तान के उस हिस्से को, जो ब्रिटिश भारत के नाम से पुकारा जाता है, 
रियासतों की पॉलिसी को शकल देने का उतना भी अख्त्यार नहीं हैं जितना उसे, 
सार्वजनिक सभा का ऐलान किया गया था वह रोक देनी पढ़ी है। इस सभा का 
खंगठन हैदराबाद के हरिजन-सेवक-संघ ने किया था । संघ के मत्रो ने अखबारों को जो 
पत्र भेजा है, उसमें कहा है कि मीटिंग के वक्त से २४ घटे पहले सरकारी अधिकारियों 
मे यह हुक्म दिया कि मीटिंग करने को इजाज़त सभी मिल सकती है जवक दो हज़ार 
को नक़द्‌ ज़मानत जमा को जाय ओर इस बात का बवन दिया जाय कि उसमें काई 
राजनेतिक ज्याख्यान नहों दिया जायगा ओर सरकारो अफसरों के किसी सरकारों काम 
की आलोवना नहों को जायगी । क्‍योंकि सभा के संयोजक के पास इन सब बातों के 
लिए अधिकारियों से चर्चा करने के लिए बहुत हो नाकाफ़ो वक्त रह गया था, इसलिए 
सभा बन्द कर देनी पढ़ी ।” 

मसलत, अफ़ग़्ानिस्तान या सीलोत की नीति को शकल देने का है ।” अगर मुलायम 
और नरम देशीराज्य-प्रजा-परिषद्‌ ने और लिबरलों ने भी उनकी इस राय और इस 
सलाह पर ऐतराज़ किया तो आदचये ही क्‍या है ? 

लेकिन रियासतों के राजाओं ने इन विचारों का काफ़ी स्वागत किया और 
उन्होंने उनसे फ़ायदा भी उठाया । एक महीने के भीतर ही त्रावणकोर रियासत ने 
अपने राज्य में काँग्रेस को गैरकानूनी करार दे दिया और उसकी सारी सभाओं को 
और उसके मेम्बर बनाने के काम को रोक दिया । ऐसा करते हुए रियासत ने कहा, कि 
“जिम्मेदार नेताओं ने खुद यह सलाह दी है ।” जाहिर है कि यह इशारा गांधीजी के 
बयान की तरफ़ था। यह बात तोट करने लायक है कि यह रोक ब्रिटिश भारत 
में सत्याश्रह की लड़ाई वापस लिये जाने के बाद हुई (यथ्पि रियासतों में यह 
लड़ाई कभी नही हुई थी ) । जिस वक्‍त रियासत में यह सब हुआ, ब्रिटिश सरकार ने 
कांग्रेस को फिर से कानूनी जमात करार दे दिया था । इस बात को नोट करना भी 
दिलचस्प होगा कि उस वक्‍त त्रावणकोर-सरकार के खास राजनेतिक सलाहकार 
सर सी० पी० रामास्वामी ऐश्यर थे ( और अब भी हैँ ), जो एक वक्‍त काँग्रेस के 
और होमरूल लीग के जनरल सेक्रेटरी थे, उसके वाद लिबरल बने और उसके भी बाद 
भारत-सरकार और मदरास-सरकार के ऊंचे-ऊँचे ओहदों पर रहे । 

गांधीजी की सलाह मानकर काँग्रेस जिस नीति से काम ले रही थी उसके 
मुताबिक, मामूली वक्‍त में भी, त्रावणकोर राज्य ने बिछा वजह कांग्रेस के ऊपर जो यह 
हमला किया उसकी बाबत काँग्रेसवालों की तरफ़ से पब्लिक में एक शब्द तक नहीं 
कहा गया,' जबकि दूसरी ओर लिबरलों तक ने इसके ख़िलाफ़ जोरों से आवाज़ 
उठाई । सचमुच रियासतों के मामले में गांधीजी का रवैया लिबरलों के रवेये से भी 
कहीं ज्यादा नरम और संयत हैं । प्रमुख सावेजनिक पुरुषों में शायद मालवीयजी ही--- 
बहुतसे राजाओं के साथ अपने निकट-सम्पर्क के करण--उतने ही संयत और इस 
बांत में सावधान है कि उन्हें किसी तरह चिढ़ाया न जाय । 

भारतीय नरेश्ों के बारे में गांधीजी हमेशा इतना फुक-फूंककर क़्ेदम नहीं 
रखते थे । फ़रवरी १९१६ को >क प्रसिद्ध अवसर पर--बनारस हिन्दू-विश्व-विद्यालय 

१. ६ जनवरी १६३५ को बढ़ोदा में सरदार वल्लभभाई पटेल ने एक भाषण 
ऐसे हुए इस दखल न देने की नीति पर जोर दिया था। कहा जाता है कि उन्होंने 
यह कहा, कि "देशी राज्यों के कार्यकर्ताओं को डन सीमाओं में रहते हुए काम करना 
वाहिए, जो रियासतें बाँघ के ओर शासन की आलो दवा करने के बजाय इस बात की 
कोशिदा करनी चाहिए कि शासक ओर शासतों में मेंत्रीपूर्ण सम्बन्ध बना रहे ।” 

के उद्घाटन के समय-एक सभा में, जिसके सभापति एक महाराजा थे और जिसमें और 
भी बहुत-से राजा मौजूद थे, उन्होंने एक भाषण दिया था। गांधीजी उस समय दक्षिण- 
अफ्रीका से आये ही थे और अखिल भारतीय राजनीति का बोझ उनके कन्धों पर नहीं 
था । बड़ी सचाई और एक पैग़म्बर के-से जोश के साथ उन्होंने राजाओं से अपनेको 
सुधारने और अपनी थोथी शान-शौक़त और विलासिता छोड़ देने के लिए कहा । 
उन्होंने कहा, “नरेशों ! जाओ, और अपने आभूषणो को बंच दो ।” उन्होंने अपने 
आभूषण बचे हों या न बंचे हों, लेकिन वे वहाँ से चले ज़रूर गये। बहुत ही डरकर, 
एक-एक करके या छोटी-छोटी टोलियों में, वे सभा भवन से चले गये । यहाँतक कि 
सभापति महोदय भी चले गये । सभा भवन में अकेले व्याख्याता महोदय रह गये । 
मीटिंग में श्रीमती बेसेंट भी मौजूद थीं। उन्हे भी गाधीजी की बातें बुरी रूगी औग्ी 
इसलिए, वह भो मीटिंग से उठकर चली गई । 

श्री एन० सी० केलकर को गांधीजी ने जो पत्र लिखा था उसमे आगे उन्होंने 
यह भी कहा, कि "मे तो यह पसन्द करूंगा कि रियासतें अपनी प्रजा को स्वतन्त्रता 
दे दें और वे अपनेकी वास्तव में उन लोगो का ट्रस्टी समझे, जिनपर कि वे हुकूमत 
करती हूँ ।” अगर द्रस्टीशिप के इस खयाल में ऐसी कोई अच्छी बात है, तो हम 
ब्रिटिश सरकार के इस दावे में क्‍यों ऐतराज करते है कि वे भारत के लिए ट्र॒स्टी हैं ? 
में इसमें कोई फ़रक़ नहीं देखता, सिवाय इसके कि अंग्रेज हिन्दुस्तान के लिए विदेशी हे । 
लेकिन जहाँतक चमड के रंग से, जातीय उत्पत्ति और संस्कृति से, सम्बन्ध हें वहाँतक तो 
हिन्दुस्तान के रहनेवाले तरह-तरह के लोगों में आपस में भी करीब-करीब उतने ही 
भेद हैं, जितने कि उनमें और अग्रेज़्ों में । 

पिछले थोडे-से सालों में हिन्दुस्तानी रियासतों में ब्रिटिश अफ़सर बड़ी तेज्जी से 
घुस रहे है । अक्सर वे बेबस राजाओं की मर्जी के खिलाफ़ उनके मत्ये मढ़ दिये गये 
हैं । वैसे तो सदा से भारत-सरकार का देशी राज्यों पर काफी नियन्त्रण रहा है, 
लेकिन अब तो इसके अलावा कुछ खास बड़ी-बड़ी रियासतों को भीतर से भी जकड़ 
दिया गया हैं। इसलिए जब कभी थे रियासतें कुछ कहती है, तो असल में उनके 
द्वारा भारत-सरकार ही बोलती है । हाँ, ऐसा करते समय वह माण्डरिक परिस्थिति 
का पूरा-पूरा फ़ायदा ज़रूर उठाती है । 

में यह समझ सकता हूँ कि हमारे लिए हमेशा यह मुमकिन नहीं है कि हम 
दूसरी जगह जो काम कर सकते हैं वह सब रियासत्तों में भी कर सकें । सच बात तो 
यह हूँ कि ब्रिटिश भारत के मलग-अलग सूबों में भी किसानों-सम्बन्धी, उद्योग-बन्धों- 
सम्बन्धी, सम्प्रदायों-सम्बन्धी और शासन-सम्बन्धी काफी फरक् है, और हम हमेशा सब 

सूबों में एक नीति से काम नही ले सकते । लेकिन हालांकि हम कहाँ क्या काम करें यह 
तो वहाँ के हालात के ऊपर मुनहसिर रहेगा, फिर भी अलरग-अलूग जगहों में हमारी 
आम पॉलिसी अलग-अलग नही होनी चाहिए, और जो बात एक जगह बुरी है वह 
दूसरी जगह भी बुरी होनी चाहिए; नहीं तो हमारे ऊपर यह इलज़ाम लगाया जायगा 
और लगाया गया है कि हमारी कोई एक नीति या कोई एक उसूल नहीं है और 
हमारा मक़सद सिर्फ़ यही हैं कि किसी तरह से ताकत हमारे हाथ में आ जाय । 

धामिक और अन्य अल्पसंख्यक जातियों के लिए पुृथक्‌ चुनाव की जो 
व्यवस्था की गई है उसके ख़िलाफ़ काफ़ी नुक्ताचीनी हुई है, और वह ठीक 
ही हुई है । यह बताया गया हैँ कि यह चुनाव लोकसन्त्र के बिलकुल खिलाफ़ पड़ता 
है । इसमें कोई शक नही कि अगर हम चुननेवालों को अलग-अलग बन्द कमरों 
में बॉँट दें तो लोकतन्‍्त्र क्रायम करना या जिसे ज़िम्मेदार सरकार के नाम से पुकारा 
जाता हूँ उसका कायम किया जाना मुमकिन नही है। लेकिन पं॑० मदनमोहन मालवीय 
और हिन्दू-महासभा के अन्य नेता, जो पृथक्‌ चुनाव के सबसे बड़े और अथक 
आलोचक है, रियासतो में जो कुछ अन्धेर मच रहा है उसके बारे में अजीब तौर से 
चुप है और जाहिरा तौर पर इस बात के लिए तँथार हैं कि रियासतों की स्वेच्छा- 
चारिता और बाक़ी के हिन्दुस्तान में लोकतन्त्र के नाम से पुकारी जानेवाली चीज़ 
आपस में मिलूकर संघ-राज्य कायम हो जाय । इससे ज्यादा बेमौजूं और बेहूदा एकता 
की कल्पना करना भो मुश्किल हैं, लेकिन हिन्दू-महासभा के जो लोग लोकतन्त्र और 
राष्ट्रीयता के हिमायती बनते हैं वे ही इस एकता को बिना डकार लिये हुए ही निगल 
जाते हैं । हम लोग तके और बुद्धि की बात करते है, लेकिन हमारी बुनियादी प्रेर- 
णाये अभीतक भावकतामय ही बनी हुई हे । 

इस तरह में लौटकर फिर काँग्रेस ओर रियासतों की विकट समस्या पर आता 
हैँ । मेरा दिमाग़ थॉमस पेन के उस वाक्य की ओर आकर्षित होता है, जो उसने 
कोई डेढसो बरस पहले बर्क के सम्बन्ध में कहा था-- वह ( बर्क ) तो परोपकार से तरस 
खाते हैं, लेकिन मरनेवाली चिड़िया को भूल जाते हूँ ।” यह ठीक है कि गांधीजी 
मरनेवाली चिड़िया को नही भूलते । लेकिन वह उसके परों पर इतना ज्यादा जोर क्यों 
देते है ? 

कम-बढ़ ये ही बातें ताललक्रेदारी ओर ज़मीदारी-अ्रधा पर भी राग होती है । 
इस बात को समझाने के लिए अब किसी तक की ज़रूरत नहीं मालूम पड़ती है कि यह 
अर्धे-जागी रदारी प्रथा अब समय के बिलकुल प्रतिकूल है और उत्पादन-शैली और 
तरक्की के रास्ते में बड़ी भारी अड़चन है । वह तो बढ़नेवाले पूजीवाद के भी ख़िलाफ़ 

जाती हैं और क़रीब-क्रीब दुनिया-भर में बड़ी-बड़ी जमींदारियाँ धीरे-धीरे गायब 
हो गई हैं और उनकी जगह ज्मींदार किसानों ने छेली है। मेरी तो हमेशा यही 
कल्पना रही है कि हिन्दुस्तान में जो एक सवाल सम्भवत: उठ सकता है वह मुआवजे 
का है । लेकिन पिछले साल तो मुझे यह देखकर बहुत ही अचरज हुआ कि गांधीजी 
ताल्लुक़ेदारी प्रथा को भी उस प्रथा की हैसियत से पसन्द करते हैँ और चाहते हैं. कि 
वह जारी रहे। कानपुर में जुलाई १९३४ में उन्होंने कहा था--“'किसानों और 
जमीदारों, दोनों में हृदय-परिवतंन द्वारा बेहतर ताल्लुकात पैदा किये जा सकते हैं। अगर 
यह हो जाय तो दोनों आपस में मेल के साथ अमन-चैन से रह सकते हूँ । में तो 
कभी भी ताल्लुक़ेदारी या ज़मीदारी प्रथा को दूर करने के पक्ष में नहीं रहा, और जो 
लोग यह समझते है कि वह रद होनी चाहिए वे खुद अपनी बात को नहीं समझते ।” 
गाँधीजी का यह आखिरी आरोप तो कुछ हद तक कट््‌तापूर्ण है । 

बतलाते हे कि उन्होंने आगे यह कहा-- त्रिना उच्चित कारणों के जायदादवाली 
श्रेणियों से उनकी निजी जायदाद छीने जाने के काम में में कभी साथ नहीं दे सकता । 
मेरा ध्येय तो यह है कि आपके दिलों पर घर करके में आपको अपनी राय का बना लूँ, 
जिससे आप अपनी निजी जायदाद को किसानों के लिए ट्रस्ट के रूप में रक्खें और 
उसका इस्तेमाल खास तौर पर उनकी भलाई के लिए करे ।!* *** लेकिन मान लोजिए 
कि आपको आपकी जायदाद से वंचित करते के लिए अन्यायपूर्वक कोशिश की जाती है 
तो आप मुझें अपनी तरफ़ लड़ता हुआ पायेंगे ''** पश्चिम का समाजवाद और वहाँ 
का कम्यूनिज्म जिन ख़ास विचारों पर टिका हुआ है, वे हमारे विचारों से बुनियादी 
तौर पर भिन्न है । जिन घारणाओं पर सामाजवाद वर्गरा टिके हुए हे, उनमें से एक 
तो यह है कि उनका विश्वास है कि मानव-स्वभाव मूलतः स्वार्थी हूँ''*' इसलिए 
हमारे समाजवाद और हमारे कम्यूनिज्म की बुनियाद तों अहिंसा पर और मजदूर 
और मालिकों, किसानों ओर ज्मीदारों के आपसी मेल पर होनी चाहिए।” ये बातें 
उन्होंने ज़मीदारों के एक डेंपूटेशन से कही थीं । 

में नही मानता कि पूरव और पश्चिम के बुनियादी खयालात में ऐसे कोई फर्क 
हैं । ज्ञायद कुछ हों । लेकिन हाल ही के पिछले दिनों में तो एक ज्ाहिरा फर्क यह रहा 
है कि हिन्दुस्तान के मालिकों और जमींदारों ने अपने मजदूरों और किसानों के हितों की 
जितनी ज्यादा उपेक्षा की हैं उतनी उनके विलायत के बिरादरीवालों ने नही की । हिन्दु- 
स्‍्तान के ज़तींदारों की तरफ़ से किसानों की भलाई के छिए किसी तरह के सामाजिक 
सेवा के काम में दिखचस्पी लेने की अमलून कोई कोशिश नहीं हुईं। पश्चिमी समा- 
लोचक मि० एच० एन० ब्रेल्सफो्ड ने कहा है कि “हिन्दुस्तान के सूदसोर गौर जमीदार 

ऐसे परोपजीवी, नृशंस और रक्तशोषक प्राणी हैं, कि अर्वाचीन मानव-समाज में 
उनका सानी नहीं मिलता ।”' शायद इसमें हिन्दुस्तान के हुमींदारों का कोई कुसूर 
नहीं है। परिस्थितियाँ उनके इतनो खिलाफ़ थीं कि वे उनका मुक़ाबिला न कर सके । वे 
लगातार नीचे को गिरते ही गये और अब एक ऐसी कठिन स्थिति में फंस गये हैं, जिसमें 
से अपनेकों भुश्किल से निकाल सकते हैं। बहुत-से ज़मीदारों से तो उनकी जञमीदारियाँ 
बोहरों ने लेली हें, और छोटे-छोटे ज्मींदार जिस ज्ञ़मीन के कभी मालिक थे उसीमें 
अब काइतकार की हालत में पहुँच गये । शहरों में रहनेवाले इन बोहरों ने पहले तो 
जमीन-जायदाद गिरदी करके रुपया दिया, और फिर उसी ठपये के बदले उसे हड़प- 
कर अब वे खुद जमींदार बन बेठे हें और गाधीजी की राय में अब वे उन अभागों के 
दृस्टी है जिनको उन्होंने खुद उनकी ज़मीन से वब्न्चित किया हूँ। गांधीजी ऐसे लोगों से 
यह उम्मीद भी रखते है कि वे अपनी आमदनी खास तौर पर किसानों की भलाई के 
कामों में लगायेंगे । 

अगर ताललुकेदारी को प्रथा अच्छी है, तो वह हिन्दुस्तान भर में क्‍यों नही जारी 
की जाती । हिन्दुस्तान के कुछ बड़े हिस्सों में रैयतवारी प्रथा चलती है। क्‍या 
गाधीजी गुजरात में बड़ी-बड़ी ज़मीदारियाँ और ताल्लुक़ंदारियाँ क़रायम हो जाना 
पसन्द करेगे ? तो फिर क्‍या बात है कि ज़मीन सम्बन्धी एक प्रणाली तो यू० पी०, 
बिल्वार या बगाल के लिए अच्छी है और दूसरी गुजरात और पंजाब के लिए ? जहाँ- 
सक्‌ मेरा ख़याल हैं, हिन्दुस्तान के उत्तर व पूरब और पश्चिम व दक्षिण के रहने- 
वाले लोगों में ऐप्ता कोई खास फ़क तो नही है; और उनके बुनियादी खयालात भी 
एकसे हूँ ( इसके मानी तो यह हुए कि जो कुछ हैं वह जारी रहना चाहिए । इस बात 
की आध्िक जाँच नही की जानी चाहिए कि लोगों के लिए कौन-सी ब!त सबसे ज्यादा 
वाझ्छनीय या फ़ायदेमन्द हे, और न मौजूदा हालत को बदलने की ही कोई कोशिश होनी 
चाहिए । बस, सिर्फ़ एक ही बात की ज़रूरत है; और वह यह कि लोगों का हृदय- 
परिवर्तन कर दिया जाय । जिन्दगी और उसके मसलों की तरफ़ यह तो विशुद्ध 
धार्मिक रुख है । राजनीति, अर्थ-क्षास्त्र या समाज-शास्त्र से उसका कोई सरोकार 
नहीं । फिर भी गांधीजी इससे आगे बढ़ जाते हे और राजन॑तिक और राष्ट्रीय क्षेत्र 
में अपने घामिक रुख को ले आते हे । 

ये हे कुछ विकट समस्‍यायें जो आज हिंदुस्तान के सामने हें । हमने अपनेको 
कुछ गुत्थियों में उलशा लिया हुँ और जबतक हम उन गुत्थियों को सुलझा न लेंगे, 
तबतक आगे बढ़ना दुष्वार है । यह छुटकारा भावुकता से नहीं होगा | बहुत दिन 

१. पूज० एम० श्रेल्सफोर्ड को +क-०फुणाएए ०० 7०8०० नामक पुस्सक से। 


६५२९२ मेरी कहानो 


हुए, स्पिनौज़ा ने एक सवार पूछा था---ज्ञान और बुद्धि द्वारा स्वतन्त्रता प्राप्त 
करने, और भावुकता की गुलामी में रहने, इन दो में से आप कौन-सी चीज़ को पसन्द 
करेंगे ? ' उन्होने खुद पहेली बात पसन्द की थी । 


ध््इ 
हृद्य-परिवलेन या बल-प्रयोग 


सोलह बरस पहले गाधीजी ने हिन्दुस्तान पर अपने अहिसा के उसूल की छाप 

लगाई थी । तबसे अबतक हिन्दुस्तान के क्षितिज में इसी उसूछ का बोऊरबाला 
रहा है । लोगों की बहुत बड़ी तादाद ने बिना किसी सोच-विचार के उसे दुहराया है, 
लेकिन दुहराया है खुशी के साथ । कुछ लोगों ने अपनेमे काफ़ी संघर्ष किया और फिर 
दबे मन से उसे अपना लिया, और कुछ लोगों ने खुल्लमखुल्ला इस उसूल का मज़ाक 
भी उड़ाया हैँ । हमारे राजनतिक और सामाजिक जीवन में उसने बहुत बड़ा हिस्सा 
लिया है और हिन्दुस्तान से बाहर विशाल दुनिया में भी लोगो का काफी ध्यान उसने 
अपनी तरफ़ खीचा हूँ । निस्सन्देह उसूल बहुत पुराना है---उत्तना ही पुराना है जितनी 
कि मनुष्य की विचार-शक्ति हैं। लेकिन शायद गाधीजी ही पहले व्यक्ति है जिन्होंने 
राजनैतिक और सामाजिक आन्दोलन में सामूहिकहूप में उसका प्रयोग किया हूँ । इसके 
पहले अहिंसा वेयक्तिक और इस तरह मूलत; धर्म से सम्बन्धित चीज़ थी | वह आत्म- 
निग्नह और पूर्ण अनासक्त प्राप्त करने और इस प्रकार अपने-आपको सासारिक प्रपंचों 
से ऊँचा उठाकर एक तरह की वेयक्तिक स्वतन्त्रता और मुवित लाभ करने का साधन 
थी । उसके जरिये बड़े-बड़े सामाजिक मसलो को हल करने और सामाजिक परिस्थितियों 
में परिवर्तत करने का कोई ख़याल न था, अगर कुछ था भी तो सर्वधा परोक्ष-रूप में । 
उस वक्‍त लोगो की करीब-क़रीब यही भावना थी कि मौजूदा सामाजिक ताना-बाना 
तो, अपनी सब असमानताओं भौर अन्यायों सहित, ऐसा ही रहेगा । गांधीजी ने कोशिश 
की कि यह वैयक्तिक आदर्श समाज का भी आदर्श हो जाय । वह राजन॑तिक और 
सामाजिक दोनों ही परिस्थितियों को बदलने पर तुले हुए थे और इसी ग़रज़ से उन्होंने 
जान-बूझकर इस विस्तृत और सर्वथा भिन्न क्षेत्र में अहिंसा के शस्त्र का प्रयोग किया । 
उन्होने लिखा है --“जो लोग मानव-स्थिति और अवस्थाओ में आमूल परिवरतंन 
करना चाहते हे ते समाज में खलबली पैदा किये बिना ऐसा नहीं कर सकते । लेकिन 
ऐसा करने के दो ही तरीके हैं; एक हिसात्मक और दूसरा अहिसात्मक । हिसात्मक 
दबाव आदमी के जिस्म पर पड़ता है | जो इस दबाव से काम लेता है वह खुद नीले 
गिर जाता है और जिसपर यह दबाव डाला जाता हैँ उसे हतोत्साह कर देता है । 
लेकिन स्वयं कष्ट सहकर--जसे उपवास आदि करके--जो अहिसात्मक दबाव डाला 
जाता है, वह बिलकुल दूसरे तरीके से अपना असर पैदा करता है। जिन लोगों के 

ख़िलाफ़ उसका प्रयोग किया जाता है, उनके शरीर को न छकर वह उनकी आत्मा पर 
असर डालता है और उसे मज़बत बनाता है ।”* 

यह कुछ हद तक भारतीय दृष्टिकोण से मेल खाता था और इसीलिए देश 
ने, कम-से-कम सरसरी तौर पर तो ज़रूर ही, उसे उत्साहपूर्वक स्वीकार कर लिया । 
बहुत ही कम लोग उससे निकलनेवाले व्यापक परिणामों को समझ पाये थे। लेकिन 
जिन थोड़ेन्से आदमियों ने उसे अस्पष्ट-रूप में समझा भी, वे श्रद्धापूर्वक काम में 
जुट पड़े । लेकिन जब काम की रफ्तार धीमी पड़ गई, तब कुछ लोगों के मन में 
बहुत-से प्रश्न उठ खड़े हुए, जिनका उत्तर दिया जा सकना बहुत कठिन था। 
प्रश्नों का हमारी प्रचलित राजनंतिक गति-विधि पर कोई असर नही पड़ता था हे 
का सम्बन्ध तो अहिसात्मक प्रतिरोध के मूल सिद्धान्त से था। राजनैतिक अर्थों में तो 
अभीतक अहिंसात्मक आन्दोलन को कामयाबी मिली नहीं, क्योंकि हिन्दुस्तान अतभीक 
साम्राज्यवाद के अनीतिपाश में जकड़ा हुआ है, और सामाजिक अर्थ में तो उसने क्रान्ति 
की कल्पना तक नहीं की । लेकिन किर भी जो आदमी जरा भी गहराई से देख सकता 
है, वह यह देख सकता हैं कि हिन्दुस्तान के करोड़ों लोगों मे उसने एक जबरदस्त 
तबदीली कर दी । इस अहिसात्मक आन्दोलन ने करोड़ों हिन्दुस्तानियों को चरित्रबल, 
शक्ति और आत्मविश्वास का पाठ पढ़ाया हैं; और ये ऐसे अमूल्य गुण हूँ जिनके 
बिना राजनैतिक या सामाजिक किसी भी क्रिस्म की तरक्की करना या उसे क्रायम 
रखना कठिन है । यह कहना मुश्किल है कि ये निश्चित छाभ अहिसा की बदोलत 
हुए है या महज़ संघर्ष की बदौलत । बहुत-से मौकों पर कई राप्ट्रों ने ऐसे फ़ायदे 
हिसात्मक लड़ाई के ज़रिये भी हासिल किये हें; फिर भी, मेरा खयाल हैं, कि यूह 
बात तो इत्मीनाव के साथ कही जा सकती है कि इस मामले में अहिसा का तरीका 
हमारे लिए बेशक्रीमत साबित हुआ हैं । गांधीजी ने समाज में जिस खलबली का 
ज़िक्र किया था वह खलबली पंदा करने में उसने निर्श्चित रूप से मदद की, हालांकि 
निस्सन्देह यह खलबली बुनियादी बजूहात और हालतों की बदौलत हुई। उसने आम 
लोगों में वह तेज़ी की प्रक्रिया पैदा करदी है जो इनकिलाबी हेर-फेर से पहले पैदा 
होती है । 

स्पष्ट रूप से यह बात उसके हक़ में है, लेकिन वह हम ज्यादा दूर नही लेजाती । 
असली सवाल तो ज्यों-का-त्यों बना हुआ है। बदक्विस्मती यह है कि इस मसछे को हल 
करने में गांधी जी हमें ज्यादा मदद नहीं देते । इस विषय पर उन्होंने बहुत बार लिखा है 

१. ४ दिसम्बर १६३२ को अपने एक अनशन के अवसर पर गांधीजी ने जो 
अयान दिया था उसमे | 


हृदय-परिवर्सन या बल-प्रयोग _* है&४ 


और व्याख्यान भी दिये हैं। लेकिन जहाँतक मुझे मालूम है, उन्होंने सावंजनिक रूप से 
उससे निकलनेवाले अर्थों पर दाशंनिक या वैज्ञानिक दृष्टि से कभी विचार नहीं 
किया । वह इस बात पर ज़ोर देते हैं कि साधन साध्य से ज्यादा महत्वपूर्ण है ।' 
जोर-जबरदस्ती की बनिस्बत समझा-बुझाकर हृदय-परिवर्तन करना अच्छा हैं, और वह 
अहिंसा को सत्य और दूसरी तमाम अच्छाइयों से भिन्न नही समझते । सच तो यह हैं 
कि इन शब्दों का वह अक्सर इस तरह प्रयोग करते है मानों वे एक-दूसरे के समानार्थक 
हैं । साथ ही, जो इस बात से सहमत न हों उन को उच्चात्माओं की कोटि का 
मानने की भी एक प्रवृत्ति प्रचलित हैँ वल्कि कुछ ऐसा समझा जाता हें मानों वे किसी 
अनेतिक आचरण के गूनहगार है । और गांधीजी के कुछ अनुयायी तो, इसके कारण, 
लाजिमी तोर पर अपने-आपको बड़ा पहुँचा हुआ ओर धर्मात्मा समझने लगे हें । 

लेकिन हममें से जो इतने खुशक़िस्मत नही कि इस चीज़ में इतनी श्रद्धा रखते हो, 
उन्हें बहुत-से सन्देही से परेशान होता पड़ता है । तात्कालिक आवश्यकताओं से उन- 
का कोई सम्बन्ध नहीं है, लेकिन वे चाहते है कि कोई ऐसा सुसगत काये-सिद्धान्त हो 
जो बेयक्तिक दृष्टि से नैतिक हो और साथ ही सामाजिक दृष्टि से कारगर भी हो । 
में मानता हूं कि मुझे भी यह सन्देह मौजूद हे और मुझे इस मसले का कोई सन्तोष- 
जनक हल नहीं दिखाई देता । में हसा को कतई नापसन्द करता हैं, लेकिन फिर भी 
में खुद हिसा से भरा हुआ हूँ और जान में या अनजान में अक्सर दूसरों को दबाने की 
कोशिश करता रहता हूँ। ओर मानसिक दबात से अधिक दबाव भला और क्‍या हो सकता 
हैं, जिसके कारण गांधीजी के अनन्य भक्तों और साथियों के दिमाग़ कुण्ठित हो जाते 
है और ब्रे स्वतत्र रूप से सोचने के योग्य नहीं रहते ? 

लेकिन असली सवाल तो यह था, कि क्या राष्ट्रीय और सामाजिक समुदाय अहिंसा 

के इस बेयक्तिक सिद्धान्त को काफ़ी तौर पर अपना सकते हैँ ? क्योंकि उसका अर्थ यह 
है कि मानव-समाज सामूहिक रूप से प्रेम और सौजन्य में बहुत ऊँचा चढ़ा हुआ है । यह 
सच है कि दरअसल वाह्छनीय और अन्तिम लक्ष्य तो यही है कि मानव-समाज इतना 
ऊँचा उठ जाय और उसमें से घ॒णा, कृत्सा और स्वार्थपरता निकल जाय । अन्त में जाकर 
ऐसा हो भी सकेगा या नहीं, यह एक विवादास्पद विषय हो सकता है; लेकिन उसके 
बिना जीवन उस निरे बुद्ध की कही हुई कहानी का-सा नीरस हो जायगा, जिसमें कम्पन 
और सड़प हैं लेकिन जिसका मतलब कुछ नहीं है। इस मक़सद पर पहुँचने के 

१. पृण७ 70एछ७०० छा 'िजा-४०७३०७ ६ अहिसा को ताक़त ) नामक कितास में 
रिचाई बी० ग्रेग ले हस जविपय॑ पर वेज्ञानिक दृष्टि से विचार किया है। उनकी यह 
किताब बहुत ही दिलचस्प ओर बिचारोत्तेजक है 

लिए क्‍या यह आवद्यक हैँ कि हम इन गृणों को अपनाने के लिए छोगों में प्रचार करें 
और उन अड़चनों की कुछ भी परवाह न करें, जो हस मक़सद पर पहुँचना नामुमकिन 
कर रही है और जो इस मक़सद के खिलाफ़ पड़नेवाली हरेक प्रवृति को शह दे रही 
है ? अथवा, क्‍या हम पहले इन अड़चनों को दूर करके प्रेम, सौन्दर्य और 
सौजन्य की वृद्धि के लिए अधिक उपयुक्त और अनुकूल वातावरण न पैदा करलें ? 
अथवा, क्‍या हम इन दोनों उपायों को साथ-साथ काम में लायें ? 

और फिर क्या हिसा और अहिसा अथवा समझा-बुझाकर किये गये हुृदय- 
परिवर्तन और बलात्कार के बीच का अन्तर इतना स्पष्ट और सरल हूँ ? है. 
शारीरिक हिसा की अपेक्षा नैतिक बल कही अधिक दबाने या मजबूर न 
वाला भयंकर अस्त्र सिद्ध हुआ हैं। ओर क्या अहिंसा और सत्य एक-दूसरे के पर्याय- 
वाची शब्द हैं ? सत्य क्या हैँ ? यह सवाल बहुत ही पुराना है, जिसके हज़ारों जवाब 
दिये जा चुके हें, मगर यह सवाल आजतक जैसा था वैसा ही बना हुआ है। लेकिन 
कुछ भी हो, यह बात तय हैं कि उसको अहिसा से स्वंधा मिलाया नहीं जा सकता । 
हिंसा स्वतः बुरी हैं, लेकिन आप उसको महज्ञ उसके हिसा होने की वजह से ही 
पापमय नहीं कह सकते । उसके कई आकार ओर प्रकार है, और अक्सर यह हो सकता 
है कि उससे भी ज्यादा बुरी बात के मुकाबिले में हमें हिसा पसन्द करनी पड़े । गांधी जी 
ने यह खुद कहा है कि बुज़दिली, डर और गुलामी से हिसा बेहनर है ओर इसी तरह 
इस फ़ेहरिस्त में और भी बहुत-सी बुराइयाँ जोड़ी जा सकती है, जो हिसा से भी ज्यादा 
बुरी हैं। यह सच हैं कि आम तौर पर हिसा के साथ घ॒णा रहती है, लेकिन सैद्धान्तिक 
रूप से हमेशा ऐसा ही हो, यह ज़रूरों नहीं हैं। यह बात हो सकती हैं कि हिसा का 
आधार सदभावना पर हो- (जैसे कि सर्जन द्वारा की गई हिसा) और कोई भी चीज़, 
जिसका आधार यह हो, कभी भी सिद्धान्त: पापमय नहीं हो सकती । आख़िर 
नीति और सदाचार की अन्तिम कसौटी तो सदभाव ओर वेर-भाव ही है । इस तरह 
यद्यपि हिसा सदाचार की दृष्टि सं अक्सर ठीक नही ठहराई जा सकती और उस दृष्टि 
से उस खतरनाक भी समझा जा सकता है; लेकिन यह जरूरी नही हैँ कि बह हमेशा 
ऐसी ही हो । 

हमारा सारा जीवन ही संघर्षमय और हिसायुकत हैँ और यह बात सही मालूम होती 
है कि हिसा से हिसा ही पैदा होती हैं और इस तरह हिंसा को रोकने का उपाय हिंसा 
नहीं है। लेकिन फिर भी हिंसा का कभी प्रयोग ने करने की क़सम खा लेने का अर्थ 
होता है सर्वथा नकारात्मक रुख़ अख्त्यार कर लेना, जिसका स्वयं जीवन से क़तई कोई 
सम्पर्क नहीं होता । हिंसा तो आजकल के राष्ट्रों और सामाजिक प्रणालियों का जीवन- 


हृदय-परिवलेन या बल-प्रयोग ६५७ 


तत्त्व है । राष्ट्र के पास अगर यह अस्त्र न हो तो न तो कर वसूल किये जा सकते हैं, 
न ज़मोंदारों को उनका छगान ही मिरू सकता है, और न निजी सम्पत्ति ही कायम रह 
सकती है। अपने शस्त्र-बल से क़ानून दूसरों को दूसरों की निजी सम्पत्ति के उपयोग 
से रोकता हैँ ! इस प्रकार आक्रमणात्मक और रक्षणात्मक हिंसा के बल पर बत्तेमान 
राज्य कायम है। | 

यह सच है कि गांधीजी की अहिसा बिलकुल ही नकारात्मक और अप्रति- 
रोधक नहीं है। वह तो अहिसात्मक प्रतिरोध है, जो एक बिलकुल ही दूसरी 
चीज़, एक विधेयात्मक और सजीव कार्य-प्रणाली हैं। यह उन लोगों के लिए नहीं 
है, जो परिस्थितियों के सपने चुपचाप सिर झुका देते हैं। उसका तो उद्देश 
ही समाज में खलबली पैदा कर देना और इस तरह मौजूदा हालत को बदल देना है । 
हृदय-परिवर्तन के भाव के पीछे उद्देश कुछ भी रहा हो, व्यवहार में तो वह लोगों को 
विवश करने या दबाने का भी एक जबरदस्त साधन रहा है । यह बात दूसरी है कि 
वह दबाव सबसे ज्यादा शिष्ट ओर सबसे कम आपत्तिजनक ढंग से काम में छाया 
गया । सचमुच यह बात ध्यान देने योग्य है कि अपने शुरू के लेखों मे गांधीजी ने 
खुद “मजबूर करना” शब्द का इस्तेमाल किया है । पंजाब के फ़ौजी कानून के जम।ने 
के अत्याचारों के सम्बन्ध में दिये गये वाइसराय लाडे चेम्सफ़ोर्ड के व्याख्यान की 
आलोचना करते हुए सन्‌ १९२० में उन्होंने लिखा था:-- 

“कौसिल-उद्घाटन के समय वाइसराय ने जो व्याख्यान दिया उससे मुझे उनका 
ऐसा रुख़ मालूम हुआ कि जिसकी वजह से प्रत्येक आत्मसम्मान रखनेवाले के लिए 
उनके या उनकी सरकार के साथ सम्बन्ध बनाये रखना असम्भव हो जाता है। 

“पंजाब के बारे में उन्होंने जो कुछ कहा हैं उसका स्पष्ट अर्थ यह है कि वह 
किसी तरह भी छोगों की झिकायत दूर करने को तैयार नही हे । वह चाहते हें कि हम 
लोग निकट-भविष्य की समस्याओं पर ही अपना सारा ध्यान केन्द्रित करदें, लेकिन 
निकट-भविष्य तो यही हैं कि पंजाब के मामले में हम सरकार को पद्चात्ताप करने 
के लिए. मजबूर करदें, जिसका कोई लक्षण नहीं दिखाई देता। इसके विरुद्ध, 
बाइसराय ने अपने आलोचकों की टीकाओ का जवाब देने के अपने प्रलोभन को रोका 
है, जिसका अर्थ यह है कि हिन्दुस्तान की इज्जत से ताल्लुक रखनेवाले बहुत-से जरूरी 
मामलों पर उनकी राय अभोतक नही बदली है; वह इतने ही से संतुष्ट है कि इन 
विषयों को भावी इतिहास के निर्णय पर छोड़ दिया जाय । भेरे विचार में हस तरह 
की आतें हिन्दुस्तानियों को और भी अधिक उत्तेजित करने का कारण बनेंगी । जिन 
लोगों पर अत्याचार किये गये है और जो अभीतक उन अफसरों के जूतों के नीचे दबे 

हुए हैं, जो अपने-आपको किसी विष्यास और ज़िम्मेदारी के ओहदे पर रहने के सर्वथा 
अयोग्य सिद्ध कर चुके हैं, यदि इतिहास-निर्णय अनुकूल भी हुआ तो वह उनके किस 
काम आययगा ? पजाब के प्रति न्याय न करने की सरकार की हठ के मौजूद रहते हुए 
सहयोग का उपदेश करना, यदि अधिक तीज्र भाषा का प्रयोग न किया जाय तो, कम- 
से-कम, निरा पाखण्ड तो है ही ।' 

यह बात जग-जाहिर है कि सरकार बुरी तरह हिंसा पर आश्चित है--न केवल 
शस्त्र-बल की हिंसा पर वरत्‌ अत्यन्त सूक्ष्म रूप से प्रयुक्त जासूस, मुखबिर, लोगों को 
भड़कानेवाले एजेण्टो, प्रत्यक्ष और अप्रत्यक्ष रूप से शिक्षा और सभाचारपत्रों अं 
द्वारा झूठा प्रचार, घामिक ओर अर्थाभाव तथा भुखमरी वर्गंरा के दूसरे प्रकार के 
भयों की कहीं अधिक भयंकर हिसा पर । उनके पीछे अपनी अगणित ज्ञाखा-प्रशाखाओं 
और पड्यत्र और धोखेबाजी के ताने-बाने और मेदियों-उपभेदियों, अपराधियों के गुप्त 
अड्डो के साथ सम्बन्ध, रिश्वत और मानव-स्वभाव को पतित करनेवाले दूसरे उपाय 
व गुप्त हत्याओ के अपने सब साधनों सहित खुफिया पुलिस का बहुत बड़ा जाल 
काम करता हे । शान्तिकाल तक में सरकारों के बीच सब प्रकार का झूठा भौर दग्मा- 
फरेब जायज है, बशतें कि वह खुल न जाय, और युद्ध के समय तो वह ओर भी ज्यादा 
जायज हो जाता है । खुद ब्रिटिश राजदूत सर हेनरी बॉटन ने तीन सौ बरस 
पहले राजदूत की यह परिभाषा की थी कि “राजदूत वे ईमानदार प्राणी है जो अपने 
मुल्क की भलाई के लिए झूठ बोलने को दूसरे मुल्को में भेजे जाते है ।” आजकल तो 
राजदूतों के साथ उनका फ़ोजी, जहाज्ञी और व्यापारिक कबीला भी जाता हूँ, जिस- 
का ख़ास काम होता हैँ, उस मुल्क का भद लेना जिस मुल्क में वे भेज जाते हैं । उनके 
पीछे बुफ़िया पुलिस का बहुत बड़ा जाल, जो पषड्यन्त्रो और धांखेबाज्ी के ताने-बानों से 
भरा-पूरा रहता है, काम करता हूँ | भेदियों और उपभेदियों से उनका ताल्लुक़, उनकी 
रिश्वत-खोरी ओर मानव-प्रकृति का पतन तथा उसकी गुप्त हत्याये सब बातें उस 
जाल में शामिल होती हें। शान्ति-काल के लिए तो ये सब चीशे खराब है ही 
युद्धकाल में इसकी और भी अधिक महस्व मिल जाने से इनका नाशकारी प्रभाव हरेक 
दिश्या में फेल जाता हैं। गत विश्व-व्यादी महायुद्ध के समय जो प्रचार किया गया था 
उसके कुछ उदाहरण पढ़कर अब हैरत होती हैं कि किस प्रकार दात्रु-देशों के विरुद्ध 
आशइचरयंजनक झूठी बातें फंछाई गईं थी; और इन बातों के फंछाने और खुफिया 
पुलिस का जाल बिछाने में अन्धाधुन्ध रुपया बहाया गया था। लेकिन वर्तमान शान्ति 
स्वयं दो यूद्धों क बीच का विरामकाल मात्र है, अर्थात्‌ लड़ाई के लिए तैयारी करने 
की एक अवधि सात्र है और कुछ हृदतक आर्थिक तथा दूसरे क्षेत्रों में संघर्ष जारी 

रखना ही है । विजयी और पराजितों में, सत्ताओं और उनके मातहत उपनिवेद्यों में, 
रक्षित वर्ग और शोषित वर्ग की यह रस्साकशी हर वक्‍त जारी रहती हैं । इसलिए जिसे 
आज ज्ञान्ति-काल के नाम से पुकारा जाता है, उसमे भी कुछ हृदतक लड़ाई का वाता- 
वरण अपने हिसा ओर झूठ के सब अस्त्रों सहित जारी रहता है और दोनों इस स्थिति 
का मुकाबिला करने के लिए तैयार रहने को अभ्यस्त किये जाते हे । लार्ड बोल्सली 
ने 'सोल्जरस पाकेटबुक फ़ॉर फीह्ड-सर्विस' नामकी एक पुस्तक में लिखा है---हम इस 
सिद्धान्त पर बार-बार जोर देते रहेगे, कि ईमानदारी ही सबसे अच्छी पालिसी हैं ओर 
आखिर में जाकर हमेशा सचाई की ही जीत होती हैँ, लक्रिन ये साधारण वाक्य बच्चों 
की नोटब॒कों के लिए ही ठीक हैं; और अगर लोग युद्ध के दिनों में इनपर 
अमल करने लगें तो यही बेहतर है कि वे हमेशा के लिए अपनी तलवारें मियानों 
के अन्दर बन्द करले ।” 

वतंमान स्थिति में, जब कि एक राष्ट्र दूसरे राष्ट्र के और एक वर्ग दूसरे वर्ग के 
खिलाफ़ है, हिंसा और असत्य का यह पाया क़रोब-क़रीब लाज़िमी मालम होता 
है । अपनी शक्ति और विशेषाधिकारों को बनाये रखने के लिए उत्सुक और अपने 
पीड़ितों को उन्नति का अवसर न देनेवाले अधिकार-प्राप्त राप्ट्रो और समूहों को 
तो लाजिमी तौर १२ हिसा, दवाव और झूठ का आश्रय लेना ही पडता है। संभव है 
कि ज्यों-ज्यों लोकमत जागृत होता जायगा ओर इन संघर्षो तथा दमन की वास्तविकता 
स्पष्ट होती जायगी, त्यों-त्यो इस हिंसा की तीब्रता भी कम होती जायगी । लेकिन असछ 
बात तो यह है कि हाल के तमाम तजुर्वे इसके खिलाफ इशारा कर रहे है. और जैसे- 
जैसे मौजूदा संस्थाओ के उलटने का आन्दोलन तीब्र होता जाता है, इन लोगों 
की हिंसा भी बढ़ती जाती है। कभी हिसा की प्रत्यक्ष उग्रता में कुछ कमी भी 
आ गई हैँ तो उसने उससे और कहीं अधिक सूक्ष्म और अधिक भयंकर रूप अख्नयार 
कर किया हैं । हिंसा की इस प्रवत्ति को न तो धामिक सहिष्णता और न नंतिक 
भावना की वृद्धि ही ज़रा भी रोक सकी है; मानवता के परिमाण की दृष्टि से कुछ 
व्यक्ति उन्नति करके ऊँचे चढ़ गये हैं और अगर सबसे ऊंचे नमूनों को छोड़ दिया जाय, 
तो ग्रालिबन दुनिया में आजकल इस दिःस्‍म के ऊँचे दर्जे के जितने ज्यादा व्यक्त है, 
उतने इतिहास के'और किसी ज़माने में नहीं थे; कुल मिलाकर तो समाज ने तरक्की 
ही की है, और वह कुछ हृद तक पुरातन और सहज क्रर वृत्तियों पर अंकुश रखने के 
लिए भी प्रयत्नश्ील है । लेकिन कुल मिलाकर समूहों या समुदायों ने कोई खास 
तरक्की नहीं की है । व्यक्ति अधिक सभ्य बनने के प्रयत्न में अपने पूर्वकालिक मनो- 
विकार और बुराइयाँ समाज को देता जा रहा है, और क्योकि हिंसा हमेशा पहली 


६६० मेरी कहानी 


नहीं किन्तु दूसरी श्रेणी के लोगों को अपनी ओर आकर्षित करती है, इसलिए इन 
समुदायों के नेता लोग शायद ही पहले दरजे के पुरुष या स्त्री होते हों । 

लेकिन अगर हम यह भी मानलें कि राज्य से धीरे-धीरे हिंसा के सबसे बुरे रूप 
मिट जायेंगे, तब भी इस बात की उपेक्षा कर सकना असम्भव है कि सरकार और 
सामाजिक जीवन दोनों ही के लिए किसी प्रकार के दबाव की आवश्यकता है। 
सामाजिक जीवन के लिए किसी-न-किसी तरह की सरकार का होना ज़रूरी है, और 
इस कारण जिन लोगों को कुछ अधिकार मिल जाता है उनके लिए यह लाज़िमी है 
कि वे व्यक्तियों और समूहों की उन सब प्रवृत्तियों पर, जो स्वभावतः स्वार्थ-परायण 
है और जिनसे समाज को नुकसान पहुँचने का अंदेशा है, अंकुश रक्‍खें और उन्हें 
रोके । आमतौर पर ये अधिकारी लोग ज़रूरत से ज्यादा आगे बढ जाते है, क्‍योंकि 
ताकत जिसके हाथ में पहुँचती है उसीको भ्रष्ट करके गिरा देती हैँ । इस तरह उन 
शासको को स्वतन्त्रता से कितना ही प्रेम और दमन से कितनी ही घृणा क्‍यों न हो, 
फिर भी उन्हे उस वक्‍त तक अपने यहाँ के झगड़ाल व्यक्तियो का दमन करना ही पड़ेगा, 
जबतक कि राज्य में प्रत्येक व्यक्तित पूर्णता प्राप्त न करले और सवंथा नि स्वार्थ और 
परोपकार-परायण न बन जाय । ऐसे राज्य के शासकों को भी उन बाहरी समूहों का 
मुकाबिला करना पडेगा, जो लूट-मार के लिए उनके राज्य पर हमला करें । अर्थात्‌, उन्हे 
ताक़त का मृकाबिला ताक़त से करके अपनी रक्षा करनी पड़ेगी । इस बात की 
जरूरत तो तभी दूर होगी जबकि पृथ्वी-भर के लिए केवल एक ही विश्वव्यापी 
राज्य रह जाय । 

इस तरह अगर आन्तरिक अविच्छिन्नता ओर बाहरी आक्रमणों से अपनी रक्षा 
इन दोनों के लिए शक्ति और दमन आवश्यक हे, तो यह भेद किस त्तरह किया जाय 
कि वे सर्वधा अहिसात्मक है या हिसात्मक ? रिन्होल्ड नीयूर' का कहना हैं 
कि जब आप एक बार नंतिकता के मुकाबिले में इतनी भयावह छूट देते है और 
सामाजिक अविच्छिन्नता को कायम रखने के लिए बल-प्रयोग एक आवदह्यक अस्त्र 
मान लेते है, तब अहिसात्मक और हिसात्मक बल-प्रयोग में अथवा सरकार और 
क्रान्तिकारियो द्वारा किये जानेवाले बल-प्रयोग में आप कोई विशुद्ध मेद नहीं कर सकते । 

में ठीक-ठीक नहीं जानता, लेकिन मेरी घारणा है कि गांधीजी यह बात मान 
लेगे कि इस अपूर्ण संसार में किसी भी राष्ट्रीय सरकार को अपने ऊपर अफारण ही 
बाहूर से होनेवाले आक्रमणों से अपनी रक्षा करने के लिए शक्ति का प्रयोग करना 
पड़ेगा । अवश्य ही राज्य को चाहिए कि अपने पड़ोसी और अन्य दूसरे राज्यों के साथ 


१. 'शतक्को गैस भाव फरार! 5०००४५- 

सर्वथा झान्तिमय और मंत्रीपूर्ण नीति ग्रहण करे, लेकिन फिर भी आक्रमण की 
संभावना से इन्कार करना बेहूदगी होगी । राज्य को कुछ ऐसे कानून भी बनाने पड़ेंगे, 
जो इस अर्थ में दबाव डालनेवाले होंगे कि इनके द्वारा विभिन्न समुदायों या समूहों के 
कुछ अधिकार और विशेष रिआयतें छिन जाती हे और उनकी कार्य-स्वतंत्रता सीमित 
हो जाती है । कुछ हृदतक तो सभी क़ानून दबाव डालनेवाले होते हे । कराची-काँग्रेस का 
प्रोम्राम यह निर्धारित करता हैं कि-- जन-समूह का शोषण बन्द करने के लिए राज- 
नैतिक स्वतंत्रता में, करोड़ों भूखों मरनेवालों की वास्तविक आथिक स्वतंत्रता का भी 
अवश्य समावेश होना चाहिए। आवश्यक मनोभाव को काय॑ में परिणत करने के 
लिए जिन लोगों के अत्यधिक विशेषाधिकार हे उन्हे अपने बहुत-से अधिकार उन 
लोगों के लिए छोड़ देने पड़ेंगे जिनके पास बहुत थोड़े अधिकार है ।” आगे उसमें यह भी 
बताया गया हूँ कि मज़दूरों को निर्वाह के लिए आवश्यक मज़दूरी और जीवन की 
दूसरी सुविधायें भी ज़रूर मिलनी चाहिएँ, मिल्कियतों पर खास टेक्स लगाये जाने 
चाहिएँ, और “ख़ास उद्योग-विभागों, खनिज-साधनों, रेलवे, जल-मार्गं, जहाज़रानी 
और सार्वजनिक आवागमन के दूसरे साधनों पर राज्य अपना अधिकार और नियंत्रण 
रक्‍खेगा ।” साथ ही यह भी कि “नशीले पेय और पदार्थ सर्वथा बन्द किये जायेंगे ।” 
ग़ालिबन बहुत-से लोग इन सब बातों का विरोध करेंगे । यह हो सकता हैं कि वे 
बहुमत के निर्णय के सामने सिर झुकालें, लेकिन यह होगा इसी भय के कारण कि 
आज्ञा-भग का नतीजा बुरा होगा। सचमुच लोकतंत्र का अर्थ ही बहुसंख्यक लोगों 
का अल्पसंख्यक लोगों पर दबाव हैं । 

अगर मिल्कियत सम्बन्धी अधिकारों को कम करने या बहुत हृदतक उन्हें रद 
करने के लिए कोई क़ानून बहुमत से पास हो जाय, तो क्या इसलिए उसका विरोध 
किया जायगा कि यह तो दबाव है ? स्पष्ट हैं कि यह नही हैँ, क्योंकि सभी लोक- 
तंत्रात्मक कानूनों को बनाने में यही तरीका काम में लाया जाता हैँ । इसलिए दबाव 
की बिना पर ऐतराज़ नहीं किया जा सकता । यह कहा जा सकता हैँ कि बहमत गलत 
मा अनेतिक मार्ग पर चल रहा है । ऐसी हालत में सवाल यह पैदा होता है कि 
कसरत राय से जो क़ानून पास हुआ, क्‍या वह किसी नेतिक सिद्धान्त की अवहेलना 
करता है ? लेकिन इस सवाल का फैसला कौन करेगा ? अगर अरूग-अलरूग व्यक्तियों 
और समूह्दों को यह छूट देदी जाय कि वे अपने-अपने निजी स्वार्थ के अनुसार कतंव्य- 
शास्त्र की व्याख्या करलें, तो लोकतन्‍्त्रात्मक प्रणाली का तो खात्मा ही हो जाता है । 
व्यक्िलिगत रूप से मे तो यह महसूस करता हूँ कि (बहुत ही संकुचित अर्थों में छोड़कर ) 
व्यक्तिगत सम्पत्ति की प्रथा कुछ व्यक्तियों को सारे समाज पर भयंकर अधिकार दे 

देती है, और इसलिए वह समाज के लिए अत्यन्त हानिकारक है । मैं! व्यक्तिगत 
सम्पत्ति को दराबखोरी से भी ज्यादा अतैतिक समझता हूँ, क्योंकि शराब समाज को 
उतना नुक़प्तान नहीं पहुँचाती जितना कि व्यक्तित को । 

फिर भी जो छोग अहिसा के सिद्धान्त में विश्वास रखने का दावा करते हैं 
उनमें से कुछ लोगों ने मुझसे कहा हैं कि व्यक्तिगत सम्पत्ति का उसके मालिक की 
स्वीकृति के बिना राष्ट्रीयकरण करना दबाव होगा और इसीलिए अहिसा के विरुद्ध 
अवश्य ही मेरे सामने इस दृष्टिकोण पर उन बड़े-बड़े जमीदारों ने, जो जबरदस्ती 
लगान वसूल करने में सरकार को मदद लेने में नही हिचकिचाते, और कई फंक्टरियों 
के मालिक उन पूंजीपतियों ने, जो अपने हलकों में स्वतन्त्र मजदूर-संघ भी कायम 
नही होने देना चाहते, ज़ोर दिया है । यह बात काफ़ी नहीं मानी जाती कि जिन लोगों 
का उप्र बात से ताल्‍लक़ है उनका अधिकांश परिवर्तन चाहता है, बल्कि परिवतंन से 
जिन लोगों को नुक्सान है उन्हीका हृदय-परिवर्तन करने के लिए कहा जाता है। 
थोड़े-से स्वार्थी दल स्पष्टत: आवश्यक परिवर्तन को रोक सकते है । 

अगर इतिहास से कोई एक बात सिद्ध होती है, तो वह यह है कि आ्थिक हित 
ही समूहों और वर्गों के दृष्टिकोण के निर्माता होते हैं। इन हितों के मामने न तो 
तर्क और न नैतिक विचारों की ही चलती है। हो सकता हैं कि कुछ व्यक्ति राजी हो 
जायें और अपने विशेषाधिकार छोड दें, यद्यपि ऐसा बहुत बिरले ही लोग करते हे, लेकिन 
समह और वर्ग ऐसा कभो नहीं करते । इसी लिए शासक और विशेषाधिकार -प्राप्त वर्गे 
को अपनी सत्ता और अनुवित विशेषाधिकारों को छोड़ देने के लिए रज़ामन्द करने को 
जितनी कोशिशे अबतक की गई वे हमेशा नाकामयाब ही हुई और इस बात को 
मानने के लिए कोई वजह नहीं दिखाई देती कि वे भविष्य मे कामयाब हो जायेंगी । 
रीन्होल्ड नीयूर ने अपनी किताब ' में उन सदाचारवादियों को आड़े हाथों लिया है, 
जो यह कल्पना कर बेठे हें कि “व्यक्तियों को स्वार्थपरायणता, विवेक और धामिक 
स्फूति-प्राप्त सदभावना की वुद्धि से, दिन-ब-दिन कम हो रही है और यह 
भी कि समस्त मानव-पमाजों और समूहों में सामाजिक ऐक्य स्थापित कराने के लिए 
स्िफ़ इतना ही जरूरी हैं कि यह क्रिया जारी रहे ।” ये सदाचारवादी “मनुष्य के 
सामूहिक व्यवहार में उन मूल बातों को, जो प्रकृति का अंग हैं और जो कभी भी 
सर्वया विवेक था अन्तरात्मा के अंकुश में नहीं छाई जा सकतीं, पहचानकर मानव- 
समाज में न्याय-प्राप्ति के लिए जो संघर्ष चल रहा है उसमें राजनेतिक आवश्यक- 
ताजों की अश्रहेलना कर देते हैं। ये लोग इस सच बात को नहीं मानते कि जब 

है. ऐड जैडिए धगते पशाा0द्वों 3526899. 

सामूहिक शक्ति, चाहे वह साम्राज्यवाद की शक्ल में हों या वर्ग-प्रभुता के रूप में, 
कमज़ोरों का शोषण करती है तब वह उस वकक्‍ततक अपनी जगह से नहीं 
हटाई जा सकती जबतक कि उसके खिलाफ ताक़त खड़ी न कर दी जाय ।” और 
फिर, “क्योंकि किसी भी सामाजिक स्थिति में विवेक सदा ही कुछ हृद तक स्वार्थ का 
दास होता है, केवल नैतिक या बौद्धिक समझाव-बुझाव से समाज में न्याय स्थापित 
नहीं हो सकता । संघर्ष अनिवार्य है और इस सधर्ष में शक्ति का म॒ुकाबिला शक्ति 
में ही किया जाता चाहिए ।” 

इसलिए बह सोचना, कि किसी वर्ग का किसी राष्ट्र के हृदय-परिवर्तन मात्र से 
काम चल जायगा या न्याय के नाम पर अपील करने और विवेकयुक्त दलील देने 
से संधर्ष मिट जायगा, अपने-आपको धोखा देना है । यह कल्पना करना कि किसी 
ऐसे कारगर दबाव के बिना ही, जो मजबूर करने की हृदतक पहुँचता हो, कोई 
साम्राज्यवादी शासक-सत्ता देश पर से अपनी हुकूमत उठा लेगी या कोई वर्ग अपने 
उच्च पद और विशेषाधिकारों को छोड़ देगा, सर्वेथा भ्रम है । 

यह स्पष्ट है कि गांधी जी इस दबाव से काम लेना चाहते हैं, हालाँकि वह उसे 
बल-प्रयोग के नाम से नहीं पुकारते। उनके कथनानुसार, उनका तरीका तो स्वयं कष्ट- 
सहन का तरीक़ा हैं । इसका समझ सकना कुछ कठिन है, क्योकि इसमें कुछ आध्यात्मिक 
भावना छिपी हैं और हम उसमे न तो नाप ही सकते हे और न किसी भौतिक तरीके 
से उसकी जाँच ही कर सकते है। इसमें कोई शक नही कि विरोधी पर भी इस तरीके 
का काफी असर पड़ता ह । यह तरीका विरोधियों की नेतिक दलीलों का परदा फ़ाश 
कर देता है, उन्हें घबरा देता है, उनकी सर्वोच्च भावना को जागृत कर देता है और 
समझौते का दरवाज़ा खोल देता है । इस बात मे तो कोई शक नहीं हो सकता कि प्रेम 
की पुकार और स्वयं कष्ट-सहन के अस्त्र का विपक्षी और साथ ही दर्शकों पर बहुत 
ही जबरदस्त मनोवेज्ञानिक असर पड़ता हैँ | बहुत-से शिकारी यह जानते हें कि हम 
जंगली जानवरों के पास जिस दृष्टि से जाते हे बेसा ही उनपर असर हो जाता है। 
वह जानवर दूर से ही भाँप लेता है, कि आप उसपर हमला करना चाहते हैं और 
उसीके मृताबिक़ वह अपना रवेया अख्त्यार करता है। इतना ही नहीं, आदमी अगर 
खुद किसी जानवर से डरे, फिर चाहे वह उसे महसूस न भी हो, तब भी उसका वह डर 
किसी तरह जानवर के पास पहुँच जाता है और उसे भयभीत कर देता है और इसी 
भय की वजह से वह हमला कर बैठता हैं। अगर शेरों को पालनेवाला ज़रा भी डर 
जाय तो उसपर हमला किये जाने का खतरा फ़ौरन पैदा हो जाता है। एक बिलकुल 
निर्मम आदमी किसी अज्ञात दुधटना के सिवा शायद ही कभी किसी हिंसक पशु के 

खतरे का शिकार होता हो । इसलिए यह बात स्वाभाविक मालूम होती है कि मानव- 
प्राणी इन मानसिक प्रभावों से प्रभावित हो । फिर भी यद्यपि व्यक्ति प्रभावित हो 
सकते हैं, लेकिन इस बात में शक हैं कि वर्ग था समूह पर इस तरह का प्रभाव 
पड़ सकता है । वर्ग के रूप में वह वर्ग किसी अन्य दल के व्यक्तिगत और निकट- 
सम्पर्क में नहीं आता । इतना ही नही, उसके संबंध में वह जो रिपोर्ट सुनता है वह भी 
एकांगी और तोड़ी-मरोड़ी हुई होती है। और हर हालत में जब कोई समूह उसके 
अधिकार को चुनौती देता है तब उसके रोष की स्वाभाविक प्रतिक्रिया इतनी बलवान 
होती है कि अन्य सब छोटे-छोटे भाव उसमें बिलीन हो जाते हैं । वह वर्ग तो बहुत दिनों 
से इस खयाल का आदी हो गया हैँ कि उसे जो विशिष्ट पद और अधिकार मिले हुए 
हैं, वे समाज-हित के लिए ज़रूरी हे। इसलिए उसके ख़िलाफ़ जो राय जाहिर 
की जाती है वह उसे क़फ़ जैसी मालूम होती है। क़ानून और व्यवस्था तथा वर्तमान 
अवस्था को क़ायम रखना खास गुण हो जाते है और उनमें विध्न डालने की कोशिश 
सब से महान्‌ पाप । 

इसलिए जहाँतक विरोधी पक्ष से ताल्लक है, हृदय-परिवतंन का यह तरीका हमें 
कुछ बहुत दूर तक नहीं ले जाता। निस्संदेह कभी-कभी तो अपने विरोधी की नर्मी और 
उसकी साधुता ही प्रतिपक्षी को ओर भी अधिक क्रोधित बना देती हैं । क्योंकि वह 
समझता है कि उसने इससे उसे गलत स्थिति में डाल दिया है और जब किसी व्यक्ति 
को यह शंका होने लगती है कि शायद वह गलती पर न हो, तब उसका सात्विक 
रोष और भी बढ़ जाता है । फिर भी अहिंसा की इस विधि से विपक्ष के कुछ व्यक्तियों 
पर ज़रूर प्रभाव पड़ता है और इस प्रकार विरोध की दृढ़ता में कमी आ जाती है । 
इससे भी अधिक बात यह है कि वह तटस्थ लोगों की सहानुभूति भ्राप्त कर लेता है 
और संसार के लोकमत को प्रभावित करने का बड़ा जबर्दस्त जरिया है । लेकिन इस 
दक्षा में यह संभव हो सकता हैं कि झासक-वर्ग खबर को बाहर जाने से रोक दे या 
उसे तोड़-मरोड़कर जाने दे ।.क्योंकि प्रकाशन की एजेन्सियों पर उसका नियंत्रण 
रहता हैं और इस तरह वह असली वाक़यात का पता रूगाना रोक सकता है । ताहम 
अहिसात्मक अस्त्र का सबसे ज्यादा जोरदार और व्यापक असर तो जिस देश में यह 
अस्त्र काम में लाया जाता है उसके न्यूनाधिक उदासीन लोगों पर होता है । निस्संदेह 
उनका हृदय-परिवरतेन हो जाता है ओर वे अक्सर उनके जोरदार समर्थक बन जाते 
हैं । लेकिन ऐसे लोगों का हृदय-परिवतेन कोई बड़ी बात नहीं; क्योंकि ये लोग 
आम तौर पर उस उद्देश्य को तो मानते ही थे। जो लोग क्रान्ति से धबराते हे 
उनपर कोई असर दिखाई नहीं देता। भारत में असहयोग और सत्याग्रह जिस 


हृदय-परिवलेन या बल-प्रयोग ६4५ 


तेज्ञी से फंला, उससे यह बात स्पष्ट हो जाती है कि किस तरह एक अहिसात्मक 
हलूचखल बहुसंख्यक लोगों पर जबरदस्त असर डालती है, और बहुत-से अस्थिर- 
मति लोगों को किस तरह अपनी ओर खींच लेती है । लेकिन उससे वे लोग 
कोई ज्यादा हद तक नहीं बदले । मगर जो लोग शुरू से ही उसके विरोधी थे, उनकी 
किसी उल्लेखनीय संस्था को वह अपने पक्ष का न बना सकी | सच बात तो यह है 
कि आन्दोलन की सफलता ने उनके भय को और भी बढ़ा दिया और इस प्रकार वह 
और भी ज्यादा विरोधी बन गये । 

अगर एक बार यह मान लिया जाता हूँ कि राज्य के लिए अपनी आज़ादी की 
रक्षा करने के खातिर हिंसा का प्रयोग जायज है, तब यह समझना मुश्किल है कि उस 
आज़ादी को हासिल करने के लिए उन्हीं हिसात्मक और बल-प्रयोग के तरीकों को 
अख्त्यार करना उतना ही जायज क्‍यों नही है ? कोई अहिंसात्मक तरीका अवाडछनीय 
और अनुपयुकक्‍त हो सकता है, लेकिन वह सर्वथा नाजायज्ञ और वर्जित नहीं हो सकता । 
सिफ़ इसी कारण से कि सरकार सबसे प्रबल है और उसके हाथ में सशस्त्र सेना है, उसे 
हिसा के प्रयोग करने का ज्यादा हक़ नहीं मिल जाता। उस हालत में जबकि 
अहिसात्मक क्रान्ति सफल हो जाय और उसका राज्य पर क़ाबू हो जाय, क्‍या 
उसको हिंसा को इस्तैमाल करने का वह हक फौरन ही हासिल हो जायगा, जो उसके 
पास पहले नही था ? अगर इस नये राज्य की हुकूमत के खिलाफ़ बग्रावत हो, तो वह 
उसका म॒क़ाबिला कैसे करे ? स्वभावतः वह यह नही चाहेगा कि हिसात्मक तरीक़े से 
काम ले ओर स्थिति का मुक़ाबिला करने के लिए हर शान्तिमय तरीक़े से कोशिश 
करेगा । लेकिन वह हिसा से काम लेने के अपने अधिकार को नही छोड़ सकता । यह 
निश्चय हैं कि जनता में ऐसे बरहुत-से असन्तुष्ट लोग होगे, जो इस परिवतंन के 
खिलाफ़ होगे और वे इस बात की कोशिश करेगे कि पहली हालत फिर से लौट आये । 
अगर वे यह सोचेंगे कि सरकार उनकी हिसा का मुक़ाबिला अपने दमनकारी शस्त्रों से 
नही करेगी, तब तो वे ग़ालिबन ओर भी ज्यादा हिंसा को काम में लायेंगे । इसलिए 
ऐसा मालूम होता है. कि हिंसा ओर अहिंसा हृदय-परिवर्तत और बल-प्रयोग के बीच 
कोई निश्चित और पूर्ण विभाक-रेखा खींच सकना एकदम नामुमकिन हैं। राजनैतिक 
परिवर्तन के सम्बन्ध में तो यह कठिनाई सचमुच ठीक है, लेकिन तब खास विशेषाधिकार- 
प्राप्त और शोषितवर्गों के सम्बन्ध में यह कठिनाई और भी अधिक बढ़ जाती है । 

किसी आदर्श के लिए कष्ट-सहन की सदा ही प्रशंसा हुई है, और बिना झुके और 
बदले में हाथ चलाये बिना किसी उद्देश के लिए तकलीफ़ सहने में एक ऐसी उच्चता 
और ऐसी भव्यता है जिसे मानना ही पड़ता हैँ । फिर भी इसके और कष्ट-सहन 

के लिए कष्ट उठाने के बीच में भेद करनेवाली बहुत पतली रकीर हैं, और इस 
प्रकार का कष्ट-सहन अक्सर दूषित और कुछ हृद तक पतनकारी हो जाता है। अगर 
हिंसा अक्सर क््रतापूर्ण होती है तो कम-से-कम अपने नकारात्मक पहलुओं में अहिंसा 
सम्मकत: दूसरी तरफ़ अति पर पहुँच सकती है । इस बात की सम्भावना हमेशा रहती 
है कि अहिसा को अपनो कायरता और अकमंण्यता को छिपाने और स्थितिपालकता 
को क्रायम रखने का साधन बना लिया जाय । 

हिन्दुस्तान में पिछले कुछ बरसों में, जबसे कि क्रान्तिकारी सामाजिक परिवततंन की 
भावना ने जोर पकड़ा है, अक्सर यह कहा जाने लगा है कि इस प्रकार के परिवत्तंन 
में हिसा आवश्यक रूप से काम में छानी पड़ती है, इसलिए इन परिवतंनों के लिए 
जोर नहीं दिया जा सका । श्रेणी-पुद्ध का जिक्र तक नही किया जाना चाहिए (फिर चाहे 
वह कितना ही ज्यादा क्‍यों न मौजूद हो ) ,क््योकि वह हमारे उस पूर्ण सहयोग और उस 
अदहिसात्मक प्रगति की भावना में, जो हमें अपने भावी लक्ष्य की ओर ले जानेवाली है, 
विघ्न डालता हे । यह बहुत मुमकिन है कि सामाजिक मसले का हल किसी-न-किसी 
मौक़ पर हिंसा के बिता न हो सके, क्योंकि यह तो निश्चय ही मालूम पड़ता हूँ कि 
जिन वर्गों को विशेष अधिकार प्राप्त हें वे अपने प्राप्त अधिकारों को क्रायम रखने के 
लिए हिंसा से काम लेने में नहीं हिचकेगे । लेकिन सिद्धान्ततः अगर अहिंसात्मक तरीके 
से कोई बड़ा भारी राजनैतिक परिवर्तन कर सकना सम्भव है, तो इसी तरीके से 
क्रान्तिकारी सामाजिक परिवर्तन कर सकता उतना ही सम्भव बयों नहीं होना 
चाहिए ? अगर हम लोग अहिंसा के ज़रिये हिन्दुस्तान की राजनेतिक स्वतन्त्रता 
हासिल कर सकते है और ब्रिटिश साम्राज्यवाद को निकाल सकते हैं, तो हम उसी 
तरीक़ से माण्डलिक राजाओं, ज़मींदारों और दूसरे सामाजिक मसलों को हल 
करके समाजवादी सरकार क्‍यों नहीं क्रायम कर सकते ? प्रइन इतना अधिक 
यह नहीं है कि यह सब कुछ अहिंसा के ज़रिये हो सकता है या नहीं। सवाल 
तो यह है किया तो ये दोनों ही उद्देश अहिसा के जरिये हासिल हो सकते हैं या 
फिर एक भी नहीं । सचमुच यह तो कहा ही नहीं जा सकता कि अहिसात्मक 
अस्त्र का प्रयोग सिफ़े विदेशी शासकों के ही ख़िलाफ़ किया जा सकता है। जाहिरा 
तौर पर तो किसी देश में उसके अपने देशी स्वार्थी समुदायों और अड्ंगानीति ग्रहण 
करनेवालों के ख़िलाफ़ उसका प्रयोग करना ज्यादा आसान होता चाहिए, क्योंकि 
उनपर उसका मनोवज्ञानिक असर बाहरवालों की बनिस्वत ज्यादा पड़ेगा । 

हिन्दुस्तान में इन दिनों जो यह प्रवृत्ति चल गई है कि उद्देशों और नीतियों को 
महूज्ञ इसलिए बुरा बता दिया जाय क्योकि वे अहिंसा से टकरातती हैं, मुझे ऐसी 

मालप होती है मानों इत समस्याओं को समझने का जो सही तरीका है उसे छोड़कर 
दूसरी तरह देखा जाता है । पन्द्रह बरस पहले हमने अहिसात्मक उपाय को इसलिए 
अख्त्यार किया था कि हमें यह विश्वास हो चला था कि उम्के द्वारा हम सब- 
से अधिक वाहइि्छत और कारगर तरीके से अपने लक्ष्य पर पहुँच जायेंगे। उस 
वक्त हमारा लूफ्य अहिसा से अलग था। वह न तो केवल अहिंसा का पुछल्ला ही था, 
न उसका परिणाम। उस वक्‍त कोई यह नहीं कह सकता था कि हमे आज़ादी या स्वतन्त्रता 
को अपना ध्येय तभी बनाना चाहिए जब वह अहिसात्मक तरीक़ों से ही मिल सके । 
लेकिन अब हमारे ध्येय का फ़ैसला अहिंसा की शर्तों से होता है, और अगर वह उनके 
मुताबिक ठीक नहीं बैठता तो नामंजूर कर दिया जाता है । इसलिए अहिसा का खयाल 
एक ऐसा जड़वाद बनता जा रहा हैं जिसके खिठाफ़ आप कुछ नहीं कह सकते । इस 
कारण आध्यात्मिक रूप में अब वह हमारी बृद्धि को अपील नही करता और श्रद्धा 
और धर्म के घोंसले में अपनी जगह ले रहा है। इतना ही नही, वह तो स्वार्थी समुदायों 
के लिए पकक्‍क्रा लगर बन रहा है और ये लोग मौजूदा स्थिति को ज्यो-का त्यों बनाये 
रखने के लिए उससे नाजायज्ञ फ़ायदा उठा रहे हें । 

यह दुर्भाग्य की बात है, क्‍योंकि मेरा विश्वास है कि अहिसात्मक प्रतिरोध के 
विचार और लड़ाई की अहिसात्मक विधि, हिन्दुस्तान और बाक़ी की दुनिया के लिए, 
अत्यन्त लछाभप्रद हैं ओर गांधीजी ने वत्तमान विचार-जगत्‌ को इनपर गौर करने के लिए 
विवश करके बड़ी जबरदस्त सेवा की हैं। मेरा विश्वास है कि उनका भविष्य महान्‌ 
है । यह हो सकता हैं कि मानव समुदाय अभी इतना आगे नहीं बढ़ पाया है कि वह 
उन्हें पूरी तरह अपना सके । ए० ई० की “इटरप्रेट्स” नामक पुस्तक के एक पात्र का 
कहना है कि--- “आप अन्धों को प्रकाश के लिए अपनी मशाल देते हे, लेकिन उससे 
उन्हें क्या विशेष लाभ पहुँच सकता हैँ?” सम्भव है कि आज वह आदर्श अधिक फली- 
भूत न हो सके, लेकिन सब महान्‌ विचारों की तरह उसका प्रभाव बढ़ता रहेगा, और 
हमारे कार्य उससे अधिकाधिक प्रभावित होते रहेगे। असहयोग, जिसका अथे है उस 
राज्य या समाज से जिसे हम बुरा समझते हें अपना सहयोग हटा लेना, एक बहुत ही 
जबरदस्त और क्रान्तिकारी धारणा है । यदि उच्चकोटि के मुट्ठीभमर लोग भी उस- 
पर अमल करें तो उसका प्रभाव फैल जाता है और बढ़ता चला जाता हैं। सल्या की 
वृद्धि से उसका बाहरी प्रभाव और अधिक दिखाई देने लगता हैं। लेकिन उस हालत 
में प्रवृत्ति यह होती है कि दूसरी बातें नेतिक सवाल को दबा लेती हूँ । ऐसा मालूम 
पड़ता है कि उसके विस्तार से उसकी गहराई पर उसका असर पड़ता है। सामूहिक 
दाक्ति धीरे-धीरे वंयक्तिक दाक्ति को पीछे घकेल देती है । 


दूँ ई्प्प मेरी कहानी 


फिर भी विशुद्ध अहिंसा पर जो ज्ञोर दिया जाता है, उससे वह एक दूर की-सी 
तथा जीवन से एक भिन्न-सी वस्तु बन गई है और यह प्रवृत्ति हो चली है कि लोग या 
तो उसे अन्धे होकर धर्म की तरह मंजूर करलें या उसे बिलकुल नामंजूर कर दें । 
उसका बौद्धिक अंश पीछे जा छिपा हैं। १९२० में हिन्दुस्तान के आतंकवादियों पर 
उसका बहुत असर पड़ा था और जिससे बहुत-से उस दल से अलग हो गये ओर जो 
बने रहे, वे भी असमउ्जस में पड़ गये और अपने हिसात्मक कार्यो को बन्द कर दिया, 
लेकिन अब उनपर इस अहिंसा का कोई ऐसा असर नहीं रहा हैं। काँग्रेसवादियों में भी 
बहुत-से ऐसे लोग, जिन्होंने असहपोंग और सबिनय-भंग के आन्दोलनों में महत्व-पूर्ण भाग 
लिया था और जिन्होने अहिंसा का उसके सब व्यापक अर्थों में ईमानदारी से पालन करने 
का प्रयत्न किया था;अब वे काफ़िर समझे जाते हे और कहा जाता है कि उन्हे कग्रेस 
में रहने का कोई अधिकार नही है, क्योकि वे अहिसा को न तो ध्येय के तौर पर और 
न धर्मूप मे मानने को तैयार हे और न उस एकमात्र लक्ष्य को ही छोड़ने को तैयार 
है, जिसे प्राप्त करना वे अपना कत्तंव्य समझते है, अर्थात्‌ समाजवादी राज्य, जिसमें सबके 
लिए समान रूप से न्याय और सुविधायें होंगी। व्यवस्थित समाज जो तभी कायम 
हो सकता है, जब कि आजकल जो विशेष सुविधायें और संपत्ति सम्बन्धी अधिकार प्राप्त 
हैं वे अधिकार समाप्त कर दिये जायेँ । निस्‍्सन्देह गाघीजी आज भी वही जिन्दा 
हस्ती बने हुए हे, जिनकी अहिंसा सजीव ओर उग्ररूप की है और कोई नही कह सकता 
कि वह कब देश को एक बार फिर आगे बढ़ने के लिए प्रोत्साहित कर देंगे। अपनी 
तमाम महत्ता और परस्पर विरोधी बातों और जनता को विलक्षण रूप से प्रभावित 
करने की शक्ति के कारण वह साधारण रुटंण्डडं से ऊँचे हें। जैसे हम दूसरों को नापते- 
तौलते हैं, वेसे उनका नाप-तौल नही हो सकता । लेकिन बहुत-से, जो उनके अनुयायी 
होने का दावा करते हैं, निकम्मे शान्तिवादी या टालस्टाय टाइप के अप्रतिरोधी या किसी 
संकुचित सम्प्रदाय के सदस्य बन जाते हे, जिनका कि जीवन और वास्तविकता से कोई 
सम्पर्क नहीं होता । और ये लोग अपने आस-पास ऐसे बहुत से लोगों को इकट्ठा कर 
लेते हैं जिनका स्वार्य इसीमें है कि वत्तमान व्यवस्था क्रायम रहे और जो इसी मत्तलब 
से अहिसा की शरण छेते है । इस तरह अहिंसा में समय-साधकता घुस पड़ती है और 
हम प्रयत्त तो करते हे विरोधी के हृदय परिवत्तेन का, लेकिन अहिंसा को धुरक्षित 
रखने की धुन में हम स्वयं परिवर्तित हो जाते है, और विरोधी की लाइन में आ 
जाते हैं । जब जोश ठंडा हो जाता है और हम कमजोर पड़ जाते हैं, तब हमेशा घोडी 
सी पीछे की तरफ़ हट जाने और समझौता करने की प्रवृत्ति हो जाती है और 
इसे बड़े फ़ल्य के साथ अपने विरोधी को जीतने की कला के नाम से पुकारा जाता 


हृंदय-परिवर्सन या बरू-प्रयोग ह& ६६ 


हैं। कभी-कभी तो इसकी प्राप्ति के लिए हम अपने पुराने साथियों तक को 
खो देते हैं । हम उनकी आदतों की, उनके भाषणों की, जो हमारे नये दोस्तों को 
बिढ़ाते हैं, निन्‍दा करते हैं और उनपर हमारी एकता भंग करने का इलज़ाम लूगाते 
हैं । सामाजिक व्यवस्था में वास्तविक परिवर्तेत किये जाने पर जोर देने के बजाय हम 
मौजूदा समाज में दया और उदारता पर जोर देते हे और स्वार्थी समुदाय वेसे-के-बैसे 
ही बने रहते हैं । 

मेरा विश्वास हैं कि साधनों की महत्ता पर ज़ोर देकर गांधीजी ने हमारी बड़ी 
सेवा की है। फिर भी में इस बात को विश्वास के साथ महसूस करता हूँ कि अन्तिम 
जोर तो लाज़िमी और ज़रूरी तौर पर हमारे सामने जो ध्येय या मक़सद हो उसीपर 
देना चाहिए । जबतक हम ऐसा नही करते, तबतक हम इघर-उघर घूमने और इधर- 
उधर के मामूली सवालों पर अपनी ताकत बरबाद करते रहने के सिवा और कुछ नही 
कर सकते । लेकिन साधनों की भी उपेक्षा नहीं की जा सकती, क्धोकि उनके नैतिक 
पक्ष के अलावा उससे बिलकुल अलग उनका एक व्यावहारिक पक्ष भी हे । हीन 
और अनंतिक साधन अक्सर हमारे लक्ष्य को ही विफल कर देते हैं या जबर्दस्त नई- 
नई समस्‍यायें खड़ी कर देते हे। और, आखिरकार, किसी आदमी के बारे में कोई सही 
निर्णय हम, उसके उद्घोषित लक्ष्य से नही कर सकते; बल्कि उन साधनों से ही करते 
है जिन्हे कि वह व्यवहार में लाता है । ऐसे साधनों के अवलम्बन से, जिनसे कि व्यर्थ की 
लड़ाई पैदा हो और घ॒णा की वृद्धि हो, लक्ष्य की प्राप्ति और भी अधिक दूर हो जाती 
हैं । सच बात तो यह है कि साधन और साध्य का एक दूसरे से इतना नज़दीकी सम्बन्ध 
है कि उनको अलग-अलग करना बहुत मुश्किल है । अत: निश्चय रूप से साधन ऐसे 
होने चाहिएं, जिनसे धणा या झगड़े यथासम्भव कम हो जाय या सीमित हो जायं, 
( क्योंकि उनका होना तो अनिवायं-सा हे ) और सद्भावनाओं को प्रोत्साहन मिल्ले । 
वस्तुत: प्रइन किसी विद्षिष्ट साधन का उतना नहीं होता, जितना कि वह हेतु, उद्देश्य 
और स्वभाव का बन जाता है | गांधीजी ने इसी बुनियादी भावना पर ज़ोर दिया है 
और अगर वह मानव-स्वभाव को किसी उल्लेखयोग्य सीमा तक बदलने में कामयाब 
नही हुए हैं तो उनको एक बहुत बड़ी राष्ट्रीय हूलचल पर, जिसमें लाखों ने हिस्सा 
लिया, इसकी छाप बिठाने में आइचयंजनक कामयाबी हुई है। कड़ नैतिक अनुशासन 
पर उन्होंने जो ज्ञोर दिया वह भी बहुत जरूरी था, हालाकि उन्होंने उस बैयक्तिक 
अनुशासन के जो स्टैण्डड क़ायम किये हे वे शायद बहस-तलब है। वह वेयक्तिक पापों 
और कमज़ोरियों को तो बहुत ज्यादा महत्त्व देते हे और सामाजिक पापों को बहुत 
कम । इस अनुशासन की आवश्यकता तो स्पष्ट है, क्योंकि मुसीबतों का रास्ता छोड़कर 

शक्ति और अधिकार के स्थान पर पहुँचे हुए विशेष अधिकारप्राप्त समूह में मिलने के 
प्रलोभन ने बहुत-से काँग्रेसवादियों को काँग्रेस से बाहर खींच लिया है। क्योंकि किसी 
भी नामी काँग्रेसवादी के लिए उस सुविधापूर्ण स्थान के द्वार तो सदा खुले ही रहते है। 
आजकल सारी दुनिया कई तरह के संकटों से ग्रस्त है । लेकिन इनमें सबसे बड़ा 
संकट आध्यात्मिक संकट है | यह बात पूर्व के देशों में खासतौर पर दिखाई देती है, 
क्योंकि हाल में दूसरी जगहों की अपेक्षा एशिया में बहुत जल्दी-जल्दी परिवत्तेन हुए है 
और सामज्जजस्य स्थापित करने की क्रिया बड़ी कष्ट-प्रद है। राजनैतिक समस्या, जो 
कि आज इतना महत्त्व पागई है, श्ञायद सबसे कम महत्त्व की चीज़ हैं। हालांकि 
हमारे लिए तो यह प्रधान समस्या हैं और इसके पहले कि हम असली मखझलों में लगें, 
उसका संतोषप्रद हल हो जाना ज़रूरी हैं। पिछले बहुत-से यूगों से हम लोग एक 
अपरिवत्तंनीय मूल सामाजिक व्यवस्था के आदी हो गये हैं। हमपें से बहुतों का 
भ्रब भी यह विश्वास हैं कि सिफ़ यही आधार समाज के लिए सम्भव और ठीक 
आधार हैं, और नैतिक दृष्टि से हम उसे ठीक मान लेते हैँ। लेकिन भत- 
काल से वर्तमान को मिलाने की हम जितनी कोशिशें करते हैं वे सब बेकार हो जाती 
है, जोकि अवश्यम्भावी ही है । अमेरिकन अरथंशास्त्री वेब्ठेन ने लिखा हैँ कि---अन्त 
में आथिक सदाच।र आर्थिक आवश्यकताओं का अनुकरण करता है ।” आजकल की 
ज़छूरतें हम इस बात के लिए मजबूर करेगी कि हम उनके मुताबिक़ सदाचार की एक 
नई व्याख्या बनावें । अगर हम लोग इस आध्यात्मिक सकट में से निकल भागने का 
कोई रास्ता ढूढना चाहते है भौर चाहते हे कि हम आजकल की सच्ची आध्यात्मिक 
उपयोगिताओं को महसूस करले तो हमें निर्भीेकता से और साहस के साथ सम- 
स्थाओं का सामना करना पड़ेगा और किसी भी घामिक आदेश की शरण लेने से काम 
नही चलेगा । धमं जो कुछ कहता हैं वह भला भी हो सकता हैँ ओर बुरा भी। 
लेकिन जिस तरीके से वह उसे कहता हैं और यह चाहता हैं कि हम उसपर विश्वास 
करलें, उससे किसी बात को बुद्धिपूर्वक समझ लेने में हमें कतई कुछ मदद नहीं मिलती । 
जैसा कि फ्रूह ने कहा हैं कि धर्म के आदेश--“विश्वास किये जाने योग्य हें 
इसलिए कि हमारे पूर्व पुरुष उनपर विश्वास करते थे; दूसरे इसलिए कि हमारे पास 
उनके लिए प्रमाण मौजूद हैं, जो हमें उसी पुराने जमाने से बिरासत में मिलते आये 
है; और तीसरे इसलिए, कि उनकी सचाई के बारे में सवार उठाना मना है ।”' 
अगर हम अहिसा पर उसके सब व्यापक भावों सहित निर्मान्त धाभिक-दृष्टि से 
विचार करें तो बहस के लिए कोई गुँजाइश नही रहती है । उस हालत में तो बह 

एक सम्प्रदाय का संकचित ध्येय हो जाता हैं, जिसे लोग मानें यान मानें । उसकी 
सजीवता जाती रहती है और उसमें मौजूदा मसलों को हल करने की क्षमता नही 
रहती | लेकिन अगर हम लोग मोजूदा हालतों के सिलसिले में उसपर बहस करने को 
तैयार रहें तो वह हमें इस दुनिया के नवनिर्माण के हमारे प्रयत्नों में बहुत 
मदद दे सकता है । ऐसा करते समय हमें साधारण व्यक्ति की कमज़ोरियों और उसके 
स्वभाव का ध्यान रखना चाहिए । विस्तुत प्रमाण में सामूहिक रूप से और खासकर 
कायावछट और क्रान्तिकारी परिवतंनों के लिए किये जानेवाले किसी भी प्रयत्न पर 
केवल इसी बात का असर नही पड़ता कि नेता लोग उसके सम्बन्ध में क्या सोचते है, 
बल्कि मौजूदा अबस्थाओं का और इससे भी अधिक मानव प्राणी उसके साथ काम 
करते हे वे उसके सम्बन्ध में बया सोचते हें, इसका भी प्रभाव पड़ता है । 

दुनिया की तवारीख़ में हिसा का बहुत बड़ा हिस्सा रहा हैं। आज भी वह 
बहुत महस्वपूर्ण हिस्सा ले रही है और ग़ालिबन आगे भी बहुत वक्‍त तक वह अपना 
काम करती रहेगी । पिछले ज़माने मे जो परिवत्तंन हुए, उनमें स ज्यादातर हिंसा 
और बलप्रयोग से ही हुए । एक मर्तंबा डब्ल्यू० ई० ग्लैडस्टन ने कहा था कि--- “मुझे 
यह कहते हुए दु.ख होता है कि अगर राजनंतिक संकट के समय इस मुल्क के लोगों 
को हिंसा से नफ़रत, व्यवस्था से प्रेम और धीरज से काम लेने की हिदायतो के अलावा 
और हिदायतें न जारी की गई होती, तो इस मुल्क में लोगों को जो आज़ादियाँ हे वे 
उन्हें कभी प्राप्त न ही पाती ।” 

पिछले ज़माने की, और आजकल भी, हिसा की अहमियत की उपेक्षा करना 
नामुमकिन है । उसकी उपेक्षा करना झिन्दगी की उपेक्षा करना हैँ । फिर भो बिला शक 
हिंसा एक बुरी चीज़ है और वह अपने पीछे दुष्ट परिणामों की एक लम्बी लीक छोड़ 
जाती हैं । और हिसा से भी ज्यादा बुरी घृणा, करता, बदला और सज़ा की वे 
प्रवत्तियाँ हैं जो अक्सर हिसा के साथ चलती है । सच बात तो यह हूँ कि हिंसा स्वतः 
बुरी नहीं बल्कि वह इन्ही प्रवृत्तियों की वजह से बुरी हें जो उसके साथ-साथ 
चलती हैं । इन प्रवृत्तियों के बिना भी हिसा हो सकती हैं । वह तो बुरे उद्देश्य के लिए 
भी हो सकती हैं और अच्छे के लिए भी । लेकिन हिसा को इन प्रवत्तियों से अलूग 
करना बहुत मुश्किल है, और इसलिए यह वांछनोय हूँ कि जहाँतक मुमकिन हो हिंसा 
से बचा जाय । फिर भी उससे बचने में हम यह नकारात्मक रुख अख्त्यार नहीं कर 
सकते कि उससे बचने की धुन में दूसरी व उससे कही ज्यादा बड़ी बुराइयों के सामने 
सर झकादें । हिंसा के सामने दब जाना या हिसा की नोंव पर टिके हुए किसी 
अन्यायपूर्ण शासन को मंजूर कर लेना अहिसा की स्पिरिट के बिरूकूुल ख़िलाफ़ है । 

अहिंसा का तरीक़ा तो तभी ठीक कहा जा सकता है जब वह सजीव हो और इतनी 
सामथ्यं रखता हो कि ऐसे शासन या ऐसी सामाजिक व्यवस्था को बदल डाले । 
अहिंसा यह कर सकती है या नही, यह में नहीं जानता । मेरा खयाल है कि 
वह हमें बहुत दूर तक ले जा सकती है, लेकिन इस बात में मुझे शक है कि वह हमें 
अन्तिम ध्येय तक ले जा सकती हैं। हर हालत में किसी-न-किसी क्िस्मका बरू-प्रयोग 
तो लाजिमी मालूम पड़ता है, क्योंकि जिन लोगों के हाथ में ताक़त और ख़ास 
अधिकार होते हे वे उन्हें उस वक्‍त नहीं छोड़ते जबतक ऐसा करने के लिए मजबूर 
नहीं कर दिया जाता, या जबतक ऐसी सूरतें न पैदा करदी जाये जिनमें उनके लिए 
इन खास हक़ों का रखना उन्हें छोडने से ज्यादा नुक़सानदेह न हो जाय । समाज के 
मौजूदा राष्ट्रीय और वर्गीय संघर्ष बगेर बल-प्रयोग के कभी नहीं मिट सकते । 
निस्सन्देह हमें बहुत बड़े पैमाने पर लोगों के हृदय बदलने पड़ेंगे, क्योंकि जबतक बहुत 
बड़ी तादाद हमारे हमखयाल न होगी, तबतक साम्राजिक परिवत्तेन के आन्दोलन 
का कोई वास्तविक आधार कायम नही हो सकेगा । लेकिन कुछ पर बल-प्रयोग करना 
ही पड़ेगा | हमारे लिए यह ठीक नही हैं कि हम इन बुनियादी लड़ाइयों पर परदा डालें 
और यह॒दिखलाने की कोशिश करे कि वे हें ही नहीं। ऐसा करने से न सिर्फ 
सच्चाई का ही दमन होता है, बल्कि इसका सीधा परिणाम यह होता है कि यह लोगों 
को वास्तविक स्थिति से गुमराह करके मौजूदा व्यवस्था को मज़बूत बनाता हैँ और 
शासक-वर्ग को वह नेतिक आधार मिल जाता है, जिसकी, अपने विशेष अधिकारों 
को उचित ठहराने के लिए वे हमेशा, तलाश में रहते हे । किसी भी अन्याययुक्त 
पद्धति का मुकाबिला करने के लिए यह लाज़िमी है कि जिन ग्रलत उपपत्तियों पर 
वह टिकी हुई है उनका रहस्योद्घाटन करके नग्न सत्य सामने रख दिया जाय । असह- 
योग की एक खूबी यह भी हैँ कि वह इन ग्रलत उपपत्तियों और झूठी बातों को मानने 
और आगे बढ़ाने में सहयोग देने से इन्कार करके उनका रहस्पोद्धाटन कर देता हैं । 
हमारा अन्तिम थ्येय तो यही हो सकता हैं कि समान न्याय और समान सुविधा 
युक्त एक वर्ग-रहित समाज हो, ऐसा समाज जिसका निर्माण मानव-समाज को 
भौतिक और सांस्कृतिक दृष्टि से ऊंचा उठाने और उसमें सहयोग, निस्‍्वार्थपरायण 
सेवा-भाव, सत्यनिष्ठा, सद्भाव और प्रेम के आध्यात्मिक गुणों की वृद्धि करने के 
सुनिश्चित आधार पर हुआ हो और अन्त में एक ऐसी संसारब्यापी व्यवस्था हो जाय । 
जो कोई इस लक्ष्य के रास्ते में रोड़ा बनकर आवेगा उसे हटाना होगा | हो सके तो 
नम्रता से अन्यथा बलपूर्वक; और इस बात में बहुत कम शक है कि अक्सर बलप्रयोग 
की ज़रूरत पड़ेगी । लेकिन अगर उसका प्रयोग करना ही पड़े तो वह घृणा और करता 

की भावना से नहीं, बल्कि एक रुकावट को दूर करने की निविकार इच्छा से | ऐसा 
करना मुश्किल होगा, लेकिन यह काम भी तो आसान नही है, कोई सीधा रास्ता 
भी नहीं है और गइडो की कोई गिनती नहीं । हमारे सिर्फ उपेक्षा कर देने से ही ये 
दिक्‍कतें और गइई दूर नहीं हो जाया, बल्कि उनका असली रूप जानकर और 
साहस के साथ उनका मुक्राबिला करके उन्हें हटाना होगा । यह सब बाते काल्पनिक 
और सुख स्वप्न सी मालूम होती है और अधिकतर यह सम्भव नहीं हैँ कि बहुत-से 
लोग इन उच्च भावनाओं से प्रेरित होंगे । लेकिन हम उन्हें अउती नज्ञर के सामने 
रख सकते हें और उनपर ज़ोर द॑ सकते हैं और यह हो सक्रता है कि इसके फल- 
स्वरूप हममें से बहुतों में जो घृणा और दूसरे विकार भरे हुए है वे कम हो जायें । 

साधन हमें इस लक्ष्यतक पहुँवानेवालें और इन भाववाओं पर अवलं- 
बित होने चाहिएँ। लेकिन हमें यह बात ज़रूर महसूस कर लेनी चाहिए कि 
मानव-स्वभात्र जैसा हैं उसे देखते हुए आम लोग हमारी अपीलों पर और 
दलीलों पर हमेशा ध्यान नही दंगे और न ऊँचे नैतिक उसूलों के मृताबिक् काम ही 
करेंगे । हृदय-परिवत्तंत के अलावा बल-प्रयोग की अक्सर उनपर ज़रूरत पड़तो रहेगो 
और सबसे अधिक हम जो कुछ कह सकते हैं वह यही है कि उसको सीमित कर दे, 
और उसको इस प्रकार से काम में लावे कि उप्तकी बुराई कम हो जाय । 

६्छ 
फिर देहरादून जेल 


अ््रृटीप॒र-जेल में मेरी तन्दुषस्ती ठीक नहीं रहती थी । मेरा वज़न बहुत घट चुका 

था, और कलकत्ते की हवा और दिन-दिन बढ़ती हुई गर्मी मुझे परेशान कर 
रही थी । अफ़वाहें थी, कि मुझे किसी अच्छी आबोहवावाली जगह में भेजा जायगा । 
७ मई को मुझसे अपना सामान समेटने ओर जेल से बाहर चलने को कहा गया । में 
देहरादून-जेल में भेजा जा रहा था। कुछ महीनों की तनहाई के बाद शाम की ठण्डी- 
ठण्डी हवा में कलकत्ता के बीच होकर गुज़ रना बडा खुशगवार मालूम होता था और 
हावड़ा के आलोशान स्टेशन पर लोगों की भीड़ भी भी मालूम होती थी । 

मुझे अपने इस तबादले पर खुशी थी और मे उम्मीद-भरी नज़रों से देहरादून 
और उसके आस-पास के पहाड़ो की तरफ देखता था । लेकिन वहाँ पहुँचने पर देखा 
कि, नौ महीने पहले, नैनी जाते समय जैसा मेने उसे छोड़ा था, वह सब हालत अब 
नहीं रही हैं! में अब एक तये स्थान पर रख। गया, जो मवेशियों के रहने की जगह 
को साफ और ठीक करकें नियत किया गया था । 

कोठरी की शकल में वह कुछ बुरी नहीं थी। उसके साथ एक छोटा-सा बरामदा 
भी था। उसीसे लगा हुआ क़रीब पचास फीट लम्बा सहन था । देहरादून में पहली 
बार मुझे जो पुरानी कोठरी मिली थी, उससे यह अच्छी थी । लेकिन शीघ्य्र ही मुझे 
मालूम हुआ कि दूसरी तब्दीलियाँ कुछ बेहतरी के लिए न थीं। घेरे की दीवार, जो 
दस फीट ऊँची थी, खासकर मेरी ग़रज्ञ से उसी वक़्त चार या पाँच फीट और बढ़ा 
दी गई थी । इससे पहाड़ियों के जिस नज्ञारे की में इतनी उम्मीद कर रहा था, 
वह बिलकुल छिप गया था, और में सिर्फ़ कुछ दरख्तों के सिरे ही देख पाता था। में 
इस जेल में क़रीबन तीन महद्दीने से ज्यादा रहा; लेकिन मुझे कभी पहाड़ों को झलक 
तक दिखाई नहीं दी | पहली बार की तरह, इस बार मुझे बाहर जेल के दरवाज़े के 
सामने घूमने की इजाजत न थी। मेरा छोटा-सा सहन ही वर्जिश या कसरत के 
लिए काफ़ी वड़ा समझा गया था । 

ये तथा दूसरी नई बन्दिशें नाउम्मीदी पैदा करनेवाली थी, जिससे कि में खिल 
गया । में अनमना हो गया और अपने सहन में जो थोड़ी-बहुत वज्िश कर सकता था, 
उस तक के करने को तबीवत न रही । शायद ही मेने कभी अपने को इतना अकेला 
और दुनिया से जुदा महसूस किया हो । तनहाई कैद का मेरी तबियत पर खराब 

असर होने लूगा, और मेरी जिस्मानी और दिमागी हालत गिर गई । में जानता था 
कि दीवार के दूसरी तरफ़ कुछ फ़ोट की दूरी पर वायुमण्डल में ताज़गी और खुशबू 
भरी है, घास और मिट्टी में मिलकर ठण्डी-ठण्डी सुगन्ध्र फैल रही हैं और हरे-हरे 
व॒क्षों के बीच में दूर-दूर तक रास्ते बने हुए है । लेकिन ये सब मेरी पहुँच के बाहर थे 
और बारबार उन्ही दीवारों को देखते-देखते मेरी आँखें पथरा जाती थी। वहाँ पर जेल 
की मामूली चहल-पहुल तक न थी, क्योकि में सबसे अलग और अकेला रक्‍्खा गया था। 

छः हफ्ते बाद मूसलाधार बारिश हुई; पहले हफ्ते में बारह इज्ज्च पानी बरसा । 
हवा बदली और नवजीवन का सज्चार हुआ; गर्मी कम हुई और शरीर हल्का हुआ 
और आराम-सा मालूम होने लगा | लेकिन आँखों या दिमाग को कुछ आराम न 
मिला । जेल के वार्डर के आने-जाने के लिए जब कभी मेरे सहन का लोहे का दर्वाज्ञा 
खुलता था, तो एक क्षण के लिए बाहरी दुनिया की झलक चमचमाते हुए हरे-भरे खेत 
और रंग-बिरंगे वृक्ष, जिन पर मेह की दूंदें मोती की तरह चमकती थीं, बिजली के 
कौध की भाति अकस्मात्‌ दिखाई देकर तत्काल लुप्त हो जाती थी । दर्वाजा शायद ही 
कभी पूरा खुलता हो । मिपाहियो को साफ तोर पर हिदायत थी कि अगर में कही 
नजदीक होऊं तो वह न खोला जाय, ओर वे जब-कभी खोलते भी थे, तो बस ज़रा- 
ही हरियाली और ताजग्री की ये थोड़ी-योड़ी झाँकियाँ अब मुझे अच्छी नही लगती थी, 
इन्हें देखकर मुझे धर की याद हो बाती थी और दिल में एक दर्द-सा उठता था; 
इसीलिए जब कभी दर्वाज्ञा खुलता तो में बाहर की तरफ नही देखता था । 

लेकिन यह सब परेशानी असल में जेल की ही वजह से नही थी । यह तो बाहरी 
घटनाओ का असर था। मुझे सताने के लिए एक तरफ तो कमला की बीमारी थी 
और दूसरी तरफ मेरी राजनैतिक चिन्ताये । मुझे ऐसा दिखाई दे रहा था कि कमला 
को उसकी पुरानी बीमारी ने फिर आ दबाया है और ऐसी दशा में में उसको कोई भी 
सेवा न कर सकने में मजबूरी और लाचारी महसूस कर रहा था। में जानता था कि 
में कमला के पास होता तो अवस्था बहुत कुछ बदल जाती । 

अलीपुर में तो यह बात न थी; पर देहरादून जेल में मुझे रोज्ञाना अखबार 
मिलने लगा और मुझे बाहर के राजनैतिक और दूसरे हालात मालूम होने छगे । 
पटना में आल इण्डिवा काँग्रेस कमिटी की क़रीब तीन बरस बाद बैठक हुई (इस 
दम्मियान में तो वह करीब-क़रीब गैरकानूनी ही रही |) इसकी कारंबाई पढ़कर 
तबीयत मुर्भा-सी गई । मुझे आश्चर्य हुआ कि देश और दुनिया में इतना कुछ हो जाने 
के बाद जब यह पहली बंठक हुई तो परिस्थिति की छानबीन करने, पूरी चर्चा करने 
और पुराने दरें में से निकलने की कुछ कोशिश नहीं की गई | दूर से ऐसा जान पड़ा, 

मानों गांधीजी, अपने पुराने एकतन्त्री रूप में खड़े कह रहे हैं “अगर मेरे बताये रास्ते 
पर चलना चाहते हो, तो मेरी शर्ते कबूठ करो ।” उनकी माँग बिलकुलछ स्वाभाविक 
थी । क्‍योंकि यह तो हो नहीं सकता था कि उन्हें रकक्‍्ला भी जाय ओर काम भी उनसे 
उनके गहरे विश्वासों के विरुद्ध लिया जाय | मगर ऐसा ज़रूर लगा कि ऊपर से 
लादने की वृत्ति ज्यादा थी और आपस में चर्चा करके किसी नोति को निश्चित करने 
की कम । यह विचित्र बात है कि एक तरफ़ तो गांबोजो लोगों के दिल और दिमाग 
पर कब्जा कर लेते हैं और फिर उन्हीकी लछाचारी की शिकायत करते हें । मे समझता 
हूँ, जनता ने जितती वफ़ादारी और भक्ति के सामूहिक रूप में उनका साथ दिया 
है, उतना बहुत कम लोगों का दिया है। ऐसी हालत में जनता को यह दोप देना 
न्‍्यायोवित नही मालूम होता कि उससे जो बड़ी-बड़ी आशायें बाँधली गई थी बे पूरी 
नहीं हुईं । पटना की ब्रेंठक में गाघीजी अन्त तक ठहरे तक नही. क्योंकि उन्हे हरिजन- 
प्रवास जारो रखना था। उन्होने आल इण्डिया काँग्रेस कमिटी से फालतू बातो में न 
पड़कर काम-से-काम रखने और वकिंग कमिटी के रकक्‍्खे हुए प्रस्तावों को जल्दी-से 
निपटाने के लिए कहा और फिर चले गये । 

शायद यह सच हूँ कि लम्बे वाद-विवाद से भी कोई और अच्छा नतीज्ञा न 
निकलता । सदस्पो के विवारों में इतनों गड़बड़ी और स्पष्टता की कमी थी कि 
नुकताचीनो करने को तो बहुत लोग तंयार थे, लेकिन रचनात्मक परामर्श शायद ही 
किस्तो ने दिया हो। उप्त वक्त को परिस्थिति में यह था तो स्वाभाषिक, क्योकि 
लड़ाई का भार अलग-अलग प्रान्तो से आये हुए इन्ही नेताओं पर आ पड़ा था, और 
वे ज़रा थके हुए और परेशान से थे। उन्हें कुछ ऐसा तो छगा कि अब लड़ाई बन्द 
करनी पड़ेगो, मगर यह न सूझा कि आगे क्‍या किया जाय । उस समय दो स्पष्ट दल 
बन गये । जितने से एक तो कौधसिलों द्वारा केवल वैवानिक आन्दोलन के पक्ष में था 
और दूसरा कुछ अभिश्चित सबाजबादो विचारों के प्रवाह में बहने रूमा । लेकिन 
ज्यादातर मेम्बर दोनों में से किसी एक पक्ष के भो समरंक नही थे। उन्हें यह भी 
पसन्द न था कि पीछे हटकर फिर कौंसिलों की शरण ली जाय और साथ ही समाज- 
बाद से कुछ डर भी लगता था कि कहों इस नई चीज़ से आपस में फूट पैदा हो 
जाय । उनके कोई रचनात्मक विचार न थे और उनकी एकमात्र आशा और सहारा 
गांधीजी थे पहले को तरह हस बार भी उत्होंने गांधीजी को तरफ़ देखा और ज॑सा 
उन्होंने कहा किया । यह बात दूसरी है कि बहुतों को गांधीजी की बात पूरी तरह 
पसन्द न थी ! गांवीनी के सहारे से नरम वैधानिक विचार के छोगों का कमिटो और 
काँग्रेस दोनों में बोलबाछा हो गया ! 

यह सब तो होना ही था। मगर जितना मेने सोचा था, उससे कहीं ज्यादा 
कांग्रेस पीछे हट गई । पिछले पन्द्रह साल में, जब से असहयोग का जंग हुआ, काँग्रेस के 
नेताओं ने कभी इतनो परले भिरे की वध ढंग की बातें नहीं की थीं। पिछली स्वराज- 
पार्टी, हालाँकि वहू खुद भी प्रतिक्रित का ही एक रूप थी, इस नये दरू की विचार 
धारा को देखते हुए कहीं आगे बढ़ी हुई थी। और स्वराज्य पार्टी में जैसे बड़े और 
प्रभावशाली व्यक्ति थे वेसे इसमें हैं भी नहीं, इसमें बहुत से लोग तो ऐसे थे, जो 
जबतक जोखम रहा, आन्दोलन से जान-बूझकर अलग रहे और अब काँग्रेस में धड़ाधड़ 
शामिल होकर बड़े आदमी बन गये । 

सरकार ने काँप्रेस पर से बन्दिशें उठाली और बह कानूनी संस्था बन गई । लेकिन 
इसकी बहुत-सी सहायक संस्थायें फिर भी ग्रेर क़ानूनी बनी रही--जंसे, काँग्रेस का 
स्वशमेवक विभाग--सैवादल और कई स्व्रतन्त्र किसान सभायें, शिक्षण-संस्थायें, और 
नौजवान-सभायें । जिनमें एक बच्चों को सत्या भी थी। खास तौर पर खुदाई 
खिदमतगार या सरहद लाल कुर्तीवाले फिर भी ग्रैरकानूनी बने रहे। यह संस्था 
१९३१ में कांग्रेस की बाक़ायदा शाखा बनकर सरहद्टी सूत्रे में उसकी तरफ़ से काम 
करती थी । इस तरह हालांकि काँग्रेस ने अअनी हलचल का सीधीलडाई वाला हिस्सा 
पूरी तरह मुल्तवी कर दिया था और वंध ढग इर्त्यार कर लिया था, फिर भी सरकार 
ने सत्याभ्रह के लिए जो खास क़ानून बनाये थे, वह सब-के-सब क़ायम रकक्‍्खे और काँग्रेस 
संस्था के ज़रूरी हिस्सों पर पावन्दियाँ ज्ञारी रकखी। किसानों और मजेदूरों की 
संस्थाओं को दबाने की तरफ़ भी खास ध्यान दिया गया । और मज़ेदार बात तो यह 
है कि साथ-ही-साथ बड़े-बड़े सरकारों अफ़सर घूम-घूमकर ज़मींदारों और ताल्लुक़ंदारों 
को संगठित करने लगे । जमीदारों की इन सस्थाओं को हर तरह की सहूलियतें दी 
गईं। युवततान्त को इन सस्थाओं में से बड़ी-बड़ो दो का चन्दा लगान के साथ 
सरकारी आदमियो ने इकट्ठा किया । 

मेरा खपाल है कि मंने हिन्दू या मुस्लिम साम्प्रदायिक संस्थाओं के साथ कभी 
रिआयत नहीं को है । लेकिन एक घटना ने हिन्दू-सभा के लिए मेरे मन में खास तौर 
पर कटुवा पैदा कर दी । इसके एक मन्‍्त्री ने खामलाह छाछ कुर्तीवालों पर छगाई 
गई बन्दिशों की हिमायत करके सरकार की पीठ ठोक दी । एक तो. मामूली नागरिक 
अधिकारों का छोना जाना, और फिर भी वह ऐसे वक्‍त में जब कोई लड़ाई नहीं थी, 
ऐसी कारंवाई के समर्थन से मे दग रह गया। सिद्धान्त का सवाल छोड़ भी दें, तो भी 
यह सबको मालूम था कि लड़ाई के दिलों में, इन सरहद्दी लोगों का वर्ताव विलक्षण 

रहा, और उनके नेता खान अब्दुलग्रपफ़ारखाँ, जो देश में ऊचे दरज के बहादुर 

और ईमानदार आदमी हैं, और जो बग्रेर मुक़दमा चलाये नज़ रबन्द कर दिये गये थे, 
अभीतक जेल में थे। मुझे ऐसा लग। कि इससे ज्यादा साम्प्रदायिक ढेष और क्‍या हो 
सकता है। मुझे उम्मीद थी कि हिन्दू महासभा के बड़े नेता इस मामले में अपने साथी 
की फ़ोरन तरदीद करदेंगे । लेकिन जहाँतक मुझे मालूम है, उनमें से किसीने एक 
शब्द भी न कहा । हिन्दू महासभा के मन्‍्त्री के इस वक्तव्य से मुझे बड़ी अशान्ति हुई । 

वह वक्तव्य वेसे ही बुरा था, लेकिन मुझे ऐसा दिखाई दिया कि देश में एक 
नई स्थिति पैदा हो जाने का पेशखीमा हो । गर्मी के दिन थे और तीसरे पहर का 
वक्‍त । मेरी आँखें झपक गईं। याद पड़ता हैँ कि एक अजीब-सा सपना देखा । 
अन्दुलग्फ्फारखां पर चारों तरफ से हमले हो रहे हैं और में उन्हें बचाने के लिए लड़ 
रहा हूँ । थकान से चूर और भारी बेदना से व्यथित होकर जागा तो क्‍या देखता हें 
कि तकिया आंँसुओं से तर हैं। मुझे बड़ा ताज्जुब हुआ, क्योंकि जागृत अवस्था में तो 
कभी मुझ पर ऐसी भावुकता सवार नही हुआ करती । 

उन दिनो मेरा चित्त सचमुच ही ठिकाने न था | नीद ठीक नहीं आती थी । 
यह मेरे लिए नई बात थी । मुझे तरह-तरह के बुरे सपने भी आने लगे थे। कभी- 
कभी नीद में चिल्ला उठता था । एक बार तो मेरा यह चिल्लाना मामूछी से ज्यादा 
जोर का हो गया । जब में चौककर उठा, तो बिस्तर के पास जेल के दो सिपाहियों 
को खड़ा पाया । उन्हें मेरे शोर से चिन्ता हो गई थी । सपना मुझे यह आया था कि 
कोई मेरा गला घोंट रहा है । 

इसी अर्से मे काँग्रेस विंग कमेटी के एक प्रस्ताव का भी मेरे दिल पर तकलीफ- 
देह असर हुआ । यह कहा गया था कि “निजी सम्पत्ति की ज़ब्ती और बगंयुद्ध के 
संबंध में होनेवाली ग़रजिम्मेदाराना चर्चा को महे नज़र रखकर '' यह प्रस्ताव पास हुआ 
है, और आगे चलकर इसके ज़रिये काँग्रेसवालों को यह बताया गया था कि कराची 
काँग्रेस के प्रस्ताव में “न तो किसी माकूल वजह या मुआविज्ञे के बिना निजी सम्पत्ति 
की ज़ब्ती का ख़ाल रक्‍्खा गया है, न वह वर्गयुद्ध की हिमायत ही करता हैं ।” 
वकिग-कमिटी की यह भी राय हैं कि सम्पत्ति की जब्ती और वर्गयूद्ध काँग्रेस के अहिसा 
के सिद्धान्त के ख़िलाफ़ हैँ ।” इस प्रस्ताव की भाषा अनुचित थी, जिससे एक हृदतक 
यह ज्ञाहिर होता था कि इसके बनानेवाले यह जानते ही नही कि वर्गयुद्ध क्या चीज़ 
है । इस प्रस्ताव द्वारा प्रत्यक्ष रूप से नये काँग्रेस ससाजवादी दल पर हमला किया गया 
था । असल में, इस दल के किसी भी डिम्मेदार शख्स की तरफ से झब्ती की कभी 
कोई बात नहीं कही गई थी; हाँ, मौजूदा परिस्थितियों में जो वर्गेयुद्ध मौजूद है, 
कभी-कभी उसका जिक्र कर दिया जाता था। वकिंग कमिटी के इस प्रस्ताव में यह 

इशारा पाया जाता हैं कि कोई भी ऐसा शख्स जो इस तरह वर्गयुद्ध की इस वजूदगी में 
यक्रीन रखता हो कॉग्रेस का मामूली मेम्बर तक नहीं बन सकता । किसी ने काँग्रेस के 
समाजवादी हो जाने या निजी सम्पत्ति के विरुद्ध होने की कभी कोई शिकायत नहीं 
की थी । कुछ मेम्बर यह राय रखते थे, लेकिवत भब यह जाहिर हो गया कि इस 
राष्ट्रीय संस्था में जहाँ सबके लिए जगह है, समाजवादियों के लिए कोई, जगह नहीं । 
अक्सर यह कहा गया है कि काँग्रेस राष्ट्र की प्रतिनिधि है--यानी, राजा से 
लेकर रंक तक सभी किस्म के लोग इसमें शामिल हैं । राष्ट्रीय आन्दोलनों का बहुधा 
यह दावा हुआ ही करता है । इसका मतलब शायद यह है कि ये आन्दोलन राष्ट्र के 
हुत बड़े बहुमत के प्रतिनिधि होते हैं और उनकी नीति सभी किस्म के लोगों की 
भलाई की होती है । लेकिन ज़ाहिर हैं कि यह दावा तो किया ही नही जा सकता । 
कोई राजनेतिक संस्था विरोधी-हितों की प्रतिनिधि नहीं हो सकती । क्योंकि ऐसा करने 
से न केवल वह कमज़ोर और बे-मानी संस्था हो जायगी, बल्कि उसका अपना कोई 
विशेष चिन्ह और स्वरूप भी कायम न रह सक्रेगा । काँग्रेस या तो एक ऐसा राजनंतिक 
दल है, जिसका कोई एक निश्चित (या अनिश्चित) उद्देश है और राजनैतिक सत्ता 
हासिल करने और राष्ट्र की भलाई के लिए उसका उपयोग करने के लिए उसकी अपनी 
एक खास विचारधारा है; या वह एक ऐसी परोपका रिणी और दया-धर्म-प्रचारिणी संस्था 
है, जिसके अपने कोई विचार नहीं हे, बल्कि वह सबका भरा चाहती है । यह तो 
उन्ही लोगों की नुमाइन्दा बन सकती है जो उस उद्देश और सिद्धान्त के साथ आम तौर 
पर सहमत हों और जो उसके विरोधी है उन्हें राष्ट्र-विरोधी या समाज-विरोधी और 
प्रतिगामी समझकर उनके असर को रोक या मिटायें ताकि काँग्रस अपने सिद्धान्तों पर 
अमल कर सके । यह सही है कि साम्राज्य-विरोधी राष्ट्रीय आन्दोलन में अधिक लोगों 
के सहमत होने की गुंजाइश रहती है, क्योंकि उसका सामाजिक संघर्ष से कोई संबंध 
नही होता । इस तरह काँग्रेस किसी-न-किसी मात्रा में भारतवासियों के भारी बहुमत 
की प्रतिनिधि थोड़े-बहुत रूप में ज़रूर रही हैं और सब तरह के विरोधी दल के लोग 
भी इसमें शामिल रहे हे । ये लोग एकमत सिर्फ इस बात पर रहे कि साम्राज्यवाद 
का विरोध करना चाहिए। लेकिन इस मामले पर ज़ोर देने का जुदा-जुदा लोगों का 
जुदा-जुदा ढंग था। साम्राज्यवाद के विरोध के इस मूल प्रशत पर जिन लोगों की राय 
बिलकुल ख़िलाफ़ रही, वे लोग काँग्रेस से निकल गये और किसी-न-किसी शकल में 
ब्रिटिश सरकार के साथ मिल गये । इस तरह काँग्रेस एक तरह की स्थायी सर्वदल 
काँग्रेस बन गई, जिसमें एक-दूसरे से मिलते-जुलते कई दल रहे जो एक विश्वास और 
गांधीजी की जबरदस्त हंस्ती से बंधे रहे । 


है ८० मेरी कहानी 


आगे चलकर वर्क्षिंग कमिटी ने वर्गधुद्ध-सम्बन्धी अपने प्रस्ताव का अर्थ समझाने 
की कोशिश को। इस प्रस्ताव का महत्व उसकी भाषा या मज़मून में उतना न था, 
जितना कि इससे कि उससे कांग्रेस की बदली हुई विचार-धारा का एक बार किर परिचय 
मिलता था। साफ है कि यह प्रस्ताव काँग्रेस के नये पालमिण्टरी दल की प्रेगणा से 
पास हुआ था । यह दल आननेवाले अमेम्बली के चुनाव में जायदादवाले लोगों की 
सहायता प्राप्त करना चाहता था ! इस दल के (या, इन छोगों के प्रभाव से) कांग्रेस 
का दृष्टिकोण अधिकाधिक नरम होता जारहा था और वह मुल्क के नरम और पुराने 
खयाल के लोगो को मिलाने की कोशिश कर रही थी । जिन लोगो ने पहले काँग्रेस 
की हुलचलों का विरोब किया था और सन्‍्याप्रह के जमाने में भी सरकार का साथ 
दिया था, उन लोगो के प्रति भी चापल्सीभरे शब्द कहे जाने लगे। यह भी महसूस 
किया गया कि शोर मचाने और नुक्ताचोनी करनेवाला विरोबी पक्ष ( कांग्रेस के 
गरम विचारबाले लोग ) इस मेल-मिलाप और मत-परिवत्तंन के काम में बाधक बने 
रहा था | वकिंग कपरिटो के प्रस्ताव और दूसरे व्यक्तिगत भाषणों से यह प्रकट था कि 
काँग्रेल की कार्यक्रारिणी गरमदलवालों के काटने-खसूटने पर भी अपना नया रास्ता 
छोडने को तेयार नही थी । यह भी जाहिर होता था कि अगर गरम दल का रुख न 
बदला तो उसे दबोचकर काँग्रेस से ही निकाल बाहुर कर दिया जायगा। काँग्रेस के 
पालमिण्टरी बोई ने जो ऐलान निकाला उसमें ऐस। नरम और फूक-फूंककर क़ंदम 
रखने का कार्यक्रम बताया गया, जंसा वउिछले पन्द्रह साल में काँप्रेस ने कभी अख्त्यार 
नहीं किया था । 

गांधीजी के अलावा भी कांग्रेस के नेताओं में कई ऐसे मशहूर लोग थे, जिनकी 
राष्ट्रीय स्वतन्त्रता के आन्दोलन में बड़ी बेशकोमती सेवायें रही है और जिनकी सचाई 
और तिर्मयत्रा के कारण देशभर में बड्डी इज्जत की जाती हैं। लेकिन इस नई नीति 
को वजह से काँग्रेस के दूसरी श्रेणी के ही नहीं, चोटो के नेताओं में भी बहुत-से ऐंसे 
थे, जिन्हें आदशंवादी नहीं कहा जा सकता था। काँग्रेस के दूसरे कार्यकर्ताओं में 
अलबत्ता बहुत-मे आदर्शवादी थे, लेकिन इस समय सम्मान लोलपों और समय-साधकों 
के लिए दर्वाद्ा जितना ज्यादा खुल गया था, उतना शायद ही पहले कभी खुला हो। 
गांधीजी के रहस्यमय और म््रमात्मक व्यक्तित्व के सिवा. जिसने कि सारी नुमाइश 
पर अपना प्रभाव जमा रक्‍़खा था, काँग्रेस के यह दो दब थे-एक तो वह जो 
सर्वधा राजनेतिक था और संगठित दर का रूप अर्त्यार कर रहा था, और दूसरा 
था धर्मनिष्ठा और भावुकता से पूर्ण प्रार्यभा-सभाओं का | 

सरकार की तरफ़ विजय का वातावरण स्पष्ट रूप से प्रकट था। उसका विचार 

था कि वह जीत उस नीति की सफलता के कारण है जिसका प्रयोग करके उसने 
सत्याग्रह और उस के अ'न्दोलन की चाखाओं को दबा दिया था। ऑपरेशन तो सफ- 
लतापूर्वक हो ही गया था । फिर उस समय यह वयों चिन्ता होने लगे कि मरीज्ञ जियेगा 
या मरेगा | हालांकि उस वक्‍त काँग्रेस किसी हद तक दबादी गई थी, फिर भी सरकार 
अपनी दमन नीति को, कुछ मामली सी तबदीलियों के साथ, वेसा ही ,जारी रखना 
चाहती थी । वह जानदी थी कि जबतक असन्तोष का आधारभूत कारण मौजूद 
है, तबतक राष्ट्रीय नीति में इस प्रकार के परिवत्तंन क्षणिक या आरजी ही हो 
सकते हैं, और इसलिए अपनी नीति में ज़रा भी ढिलाई करने से आन्दोलन की गति 
कही उल्टी अधिक तेज्ञ रफ्तार न पकड़छे । वह शायद यह भी समझती थी कि काँग्रेस 
अथवा मजदूर या किसानवर्ग में से अधिक गरम विचारवालों को दवाने की अपनी 
नीति जारी रखने में काँग्रेस के विशेष नेताओं की बहुत अधिक नाराजी की कोई 
आशंका नहीं है । 

देहरादून-जेल में मेरे विचारों का प्रवाह किसी हदतक इसी प्रकार का था । 
परिस्थिति के सम्पक में न होने के कारण वास्तव में में घटनाक्रम के सम्बन्ध में 
अपना निश्चित मत बनाने की स्थिति में न था । अछीपुर गे तो मे परिस्थिति से 
बिलकुल ही अपरिचित था, देहरादून में मुझे सरकार की पसन्द के अखबार के ज़रिये 
अधूरी और कभी-कभी बिलकुल एकतरफ़ा ख़बरें मिलने लगी थी । अपने बाहर के 
साथियों के सम्पर्क में आाने और परिस्थिति के निकट अध्ययन से मेरे विचारों में 
किसी हृदतक परिवत्तन होना बहुत मुमकिन था । 

वत्त तान परिस्थिति से परेशान होकर में भूतकालू की बातो का, जब से मेने 
सार्वजनिक कार्यों में कुछ भाग लेना शुरू किया तब से हिन्दुस्तान में ग॒ज्ञरी हुई राज- 
मंतिक घटनाओं का खयाल करने लगा । हमने जो कुछ किया, उसमें हम विस हृदतक 
सही रास्ते पर थे ? क्रिस हृदतक ग़लती पर थे ? उसी समय मुझे यह सूझा कि में 
अपने विचारों को अगर क़ाग़ज्ञ पर लिखता जाऊँ तो वह अधिक व्यवस्थित और 
उपयोगी होगे। इससे मझे अपने दिमाग़ को एक निश्चित काम में लगाये रखने से उसे 
और इस तरह चिन्ता और परेशानी से दूर रखने में भी सहायता मिलेगी । इस तरह 
जून सन्‌ १९३४ में देहरादून-जेल में मेने अपनी यह 'कहानी' लिखना शुरू 
की और आठ महीने तक, जबतक इसको घुत सवार रही, लिखता रहा। अक्सर 
ऐसे मौक़े आये जब मुझे लिखने की इच्छा न हुई, तीन बार एसा हुआ कि महीने- 
महीते भर तक में न लिख सका । लेकिन मेंने इसे जारी रखने की कोशिश की, और 
अब ने इस व्यक्तिगत यात्रा की समाप्ति के निकट पहुंच चुका हूँ। इसका अधिकांश 


६८९ मेरी कहानी 


एक अजीब परेशानी की हालत में लिखा गया है, जब कि में उदासी और मानसिक 
चिन्ताओं से दबा हुआ था । शायद इसकी थोड़ी-सी झलक, जो कुछ मेंने लिखा, उसमें 
आ गई है, लेकिन इस लिखने ने ही मुझे वर्तमान चिन्ताओं को भुलाने अपना गम कम 
करने में बड़ी सहायता दी । जब में इसे लिख रहा था, मुझे बाहर के श्नोताओं का 
बिलकुल खयाल न था; में अपने-आपको संबोधन करता था, और प्रश्न बनाकर उसके 
उत्तर देता था । कभी-कभी तो उससे मेरा कुछ मनोरब्जन भी हो जाता था। यथा- 
सम्भव में बिना किसी लछाग-लपेट के सीधा सोचना चाहता था, और मुझे खयाल था 
कि शायद भूतकाल का यह सिहावलोकन मुझे इस काम में सहायक होगा । 

आखिरी जुलाई के क़रीब कमला की हालत बड़ी तेज्ञी से बिगड़ने लगी और 
कुछ ही दिनो में वह नाजक हो गई । ११ अगस्त को मुझसे यकायक देहरादून-जेल 
छोड़ने को कहा गया और उम्र रात को में पुलिस को निगरानी में इलाहाबाद भेज 
दिया गया । दूसरे दिन शाम को हम इलाहाबाद के प्रयाग स्टेशन पर पहुंचे और वहाँ 
मुझ से ज़िला मजिस्ट्रेट ने कहा कि में आरजी तोर पर रिहा किया जा रहा हूँ कि 
जिससे में अपनी बीमार पत्सी को देख सकँ। यह मेरी गिरफ्तारी से एक दिन कम 
छठा महीना था । 


ध््प्‌ 
ग्यारह दिन 


“स्वयं काटकर जीर्ण स्थान को फंक-फांक देती तलवार, 
इसी तरह चोला अपना यह रख देता है जीव उतार ।/९ 


मेरी रिहाई आरजी थी । मुझे बता दिया गया था कि मेरी रिहाई एक या दो दिन 

के लिए, या जब तक डॉक्टर बिलकुल ज़रूरी समझ तबतक के लिए हूँ। 
अनिश्टिचतता से भरी हुई यह एक अजीब स्थिति थी, और मेरे लिए कुछ निश्चित कर 
सकना सम्भव न था । एक निश्चित अवधि होती तो भें जान सकता था, कि मेरी क्‍या 
स्थिति है और में अपने आपको उसके अनुकूल बनाने की कोशिश करता । मौजूदा हालत 
जैसी थी, उसमे तो में किसी दिन, किसी भी जेल को वापिस भेज दिया जा सकता था । 

परिवत्तंत आकस्मिक था और में उसके लिए ज़रा भी तैयार न था । कैद की 
तनहाई से में एकदम डॉक्टरों, नर्सो और रिश्तेदारों से भरे हुए घर पर पहुंचाया गया । 
मेरी लड़की इन्दिरा भी शान्तिनिकितन से आ गई थीं। मुझसे मिलने और 
कमला की हालत दर्थाफ्त करने के लिए बहुत-से मित्र बराबर आते जा रहे थे। रहन- 
सहन का ढंग भी बिलकुल जुदा था, घर के सब आराम थे, और अच्छा खाना था। 
वह सब कुछ होते हुए भी कमरा की खतरनाक हालत की चिन्ता परेशान कर रही 
थी । मेने उसे बहुत दुबली और निहायत कमज़ोर हालत मे पड़े देखा । उसका ढाचा 
भर रहा था, जो बडी कमज़ोरी से अपनी बीमारी से लोहा ले रहा था । और यह 
खयाल कि शायद वह मुझे छोड जायगी असह्य वेदना देने लगा। इस समय हमारी 
शादी को साढ़े अठारह साल हृए थे। मेरा दिमाग़ उस दिन और उसके बाद के इन 
सब पिछले बरसो में जो कुछ गुज़रा उसकी तरफ घूमने लगा शादी के वक्त मे छब्बीस 
साल का था और वह क़रीब सत्रह बरस की, दुनियवी तौर-तरीक़ो से सवंथा अलिप्त 
निरी अबोध बालिका थी । हमारी उम्र में काफ़ी अन्तर था, और उससे भी अधिक 
अन्तर हमारे मानसिक दुष्टि-बिन्दु में था, क्योकि उसकी बनिस्बत मेरी उम्र कही 
ज्यादा थी | संजीदगी के इन सब अलामात के बावजूद भी मुझमें बड़ा लडकपन था, 
और मेंने शायद ही कभी यह महसूस किया हो कि इस सुकुमार और भावुक लड़की 


१. बायरन का मूल अंग्रेज़ो पौ्व इस प्रकार है-- 
“ए057 ५॥6 छिक्षएणात 0पए09878 03 80680, 
हैतापे 6 इ0प्रो छए6्छा8 ०070 था ए/8छवा. 


हर मेरो कद्ानी 


का मध्तिष्क फूल की तरह धीरे-धीरे विकसित हो रहा है और उसे सहृदयता और 
होजियारी के साथ सहारा देने की आवश्यकता हैं । हम दोनों एक दूसरे की तरफ़ 
आकंषित हो रहे थे और काफ़ी अच्छी तरह हिल-मिलर गये, लेकिन हमारा दुष्टि-पथ 
जुदा-जुदा था और एक दूसरे में अनुकूलता का अभाव था। इस विपरीतता के कारण 
कभी-कभी आपस में संघर्ष तक की नौबत आ जाती थी; और कई बार छोटी- 
मोटी बातों पर बच्वों के से छोटे-मोटे झगड़े भी दो जाया करते थे, जो ज्यादा देर्तक 
न टिकते थे, और तुरन्त ही मेल मिलाप-होकर समाप्त हो जाते थे। दोनों का स्वभाव 
तेजञ्ञ था, दोनों ही तुनकमिज्ञाज थे, और दोनो में ही अपनी शान रखने की बच्चों 
की-सी जिद थी । इतने पर भी हमारा प्रेम बढ़ता गया, हालाँकि परस्पर अनुकलता 
का अभाव धीरे-धीरे कमर हुआ, हमारी शादी के इक्क्रीस महीने बाद हमारी लड़की 
और एकमात्र सन्‍्तान इन्दिरा पैदा हुई । 

हमारी शादी के बिलकुल साथ-ही-साथ देश की राजनीति में अनेक नई 
घटनाएँ हुई और उनमें मेरी सलग्नता बढ़ती गई। वे होमरूल के दिन थे | उनके पीछे 
फौरन ही पंजाब के मार्शल लॉ और असहयोग का जमाना आया और में सावंजनिक 
कामों के आँधी-तूफान में अधिकाबिक फेसता ही गया । इन आन्दोलनों में मेरी 
तललीनता इतनी बढ़ गई थी कि ठीक उस समय, जब कि उसे मेरे पूरे सहयोग की 
आवश्यकता थी, मेने अनजान में उसे बिलकुल नड्धर अन्दाज्ञ कर, उसे अपने खुदके 
भरोसे पर छोड़ दिया । उसके प्रति मेरा स्नेह बराबर बना रहा, बल्कि बढ़ा भी और 
यह जानकर बड़ी तसल्‍ली हुई कि वह्‌ अपने शान्तिप्रद प्रभाव के साथ इसमें मेरी 
सहायक हैं | उसने मुझे बल दिया । छेकिन साथ ही उसकी तन्दुहस्ती पर भी असर 
पड़ा होगा और उसने अपने प्रति कुछ लापरवाही को भी महसूस किया होगा | इस 
तरह उसे भूला-सा रहने और कभी -कदास ही उसकी सुध लेने के बजाय उसपर मेरी 
अकृपा रही होती, तो भी किसी कदर अच्छा ही था । 

उसके बाद उमको बीमारी का दौरा शुरू हुआ और जेल-निवास के कारण 
मेरी लम्बी ग्रेरहाजिरी रहने लगी, जिससे हम केवल जेल की मुलाक़ात के समय 
ही मिल सकते थे । सनयाग्रह-अ.न्दोलन ने उसे हमारे प्रथम श्रेणी के योद्धाओं के बीच 
ला खड़ा किया, और जब वह खुद जेल गई तो इसकी उसे बड़ी खुशी हुई। हम सदा 
एक दूसरे के और भी निकट आते गये | कभी-कभी होनेवाली ये मुलाकातें बेशक्रीमती 
होती गईं; हम उनकी बाट जोहते रहते थे और बीच के दिन गिनते रहते थे। हम 
आपस में एक दूसरे से उकताते न थे और हमारी बातें नीरस नहीं हुआ करती थीं 
क्योंकि हमारी मुलाक़ातों और अल्पकालिक सम्मिलनों में हमेशा कुछ-न-कुछ ताजगी 


ग्यारह दिन ६८५ 


और नवीतता बनी रहती थी। हम दोतों में से हरेक बराबर एक दूसरे में नई-नई 
बातें पाते रहते थे, हालाँकि कभी-कभी ये बातें शायद हमारी पसन्द की न होती थीं । 
हमारी बढतों हुई उम्र के इन मतभेदों में भी लड़कपन की मात्रा रहती । 

हमारे वैवाहिक जीवन के अठारह बरस बाद भी उसकी सूरत पर कौमार्य अभी 
तक वंसा ही बना हुआ था, स्त्रियोचित संजीदगी का कोई चिन्ह न था। इतने अर्से 
पहले बह जेसी दुलहन बनकर हमारे घर में आईं थी, अब भी बिलकुल वैसी ही मालूम 
होती थी। लेकिन में बहुत बदल गया था; ओर हालाँकि अपनी उम्र के मृताबिक़ 
में काफ़ी योग्य, क्रियाशील और चुस्त था--और कुछ लोगो का कहना था कि अब भी 
मुझमें लड़कपन की कई सिफतें मौजूद है, फ़िर भी मेरा चेहरा मेरे साथ धोखा करता 
है। मेरे सिर के आधे बाल उड़ गये थे और जो बाक़ी थे वे पक गये थे, पेशानी 
पर सिलबटे, चेहरे पर झूरियाँ और आँखों के चारों तरफ़ काली झाई पड़ गई थी । 
पिछले चार वर्षों की मृसोबते और परेशानियाँ मुझपर अपने बढुत-से निशान छोड़ गई 
थी। इन पिछले बरसों में में और कमला जब कभी किसी नई जगह जाते,वो में यह 
देखकर हैरान हो जाता था, कि अक्सर कमला को मेरी लड़की समझ लिया जाता। 
वह और इन्दिरा सगी बहनें सी दिखाई देती थी । 

वैवाहिक जीवन के अठारह बरस ! लेकिन इनमे से कितने साल मेने जेल की 
कोठरियों में, और कमला ने अस्पतालों और सेनिटोरियम में बिताये ? और 
फिर इस समय भी में जेल को सज्ञा भगत रहा था ओर वह बीमार पड़ी 
हुई जीवन के लिए सभष कर रही थी । अपनो तन्दुरुस्ती के बारे में उसकी ला- 
परवाही पर कुछ झुंमुलाहट सी आई | लेकिन फिर भी में उसे दोष किस तरह दे 
सकता था, क्योकि उसकी तेज़ तबियत अपनी अक्रियशीलूता और राष्ट्रीय युद्ध में 
पूरा हिस्सा लेने में अपनो लाचारी के कारण उसे छटपटाती रहती थी। शरीर एसा 
करने में समर्थ न होने के कारण न तो वह ठीक तरह से काम ही कर सकती थी, 
न ठोक तौर पर अपना इलाज ही करा सकतो थी । नतीजा यह हुआ कि अन्दर-ही 
अन्दर सुलगती रहनेवाली आग ने उसके शरीर को बरबाद कर दिया । 

सचमुच ही, इस समय, जब कि मुझे उसकी सब से अधिक आवश्यकता हैं, 
बह मुझे छोड़ तो न जायगी ? क्‍यों, इसलिए कि हम दोनों ने एक दूसरे को ठोक 
तरह से पहचानना और समझना अमी-अभो शुरू ही किया है। हम दोनों ने एक दूसरे 
पर बहुत भरोसा किया था, हम दोनों को एकसाथ रहकर बहुत काम करना था। 

प्रतिदिन और प्रतिघणष्टे उसकी हालत देख-देखकर मेरे दिल में इस तरह 
के खाल उठते रहते थे । 


ढै८ई मेरी कहानी 


साथी औौर मित्र मुझसे मिलने आये । अभीतक जो कुछ हो चुका था, और 
जिससे कि में वाक़िफ़ नहीं था, उसके मुतल्लिक़ उन्होंने बहुत कुछ कहा । उन्होंनें 
वत्तमान राजनेतिक समस्याओं के बारे में मुझसे चर्चा की और प्रश्न पूछ। मुझे 
उन्हें जवाब देना मुश्किल मालूम हुआ । कमरा की बीमारी का खयाल दिशाग् से दूर 
होना आसान न था, और तनहाई और जेल की जुदाई के कारण में इस स्थिति में नही 
था कि इन सब प्रश्नों का जवाब यकायक दे सकता । अपने लम्बे तजुर्बे ने मुझे यह 
सिखाया है कि जेल में मिली हुई मुख्तसिर-सी जानकारी से स्थिति का ठीक-ठीक 
अन्दाज्ा नही लगाया जा सकता । अच्छी तरह सोचने-समझने के लिए व्यक्तिगत 
सम्पर्क ज़रूरी था, उसके बग्गीर राय जाहिर करना स्वथा शाब्दिक-सा और 
असलीयत से दूर होता । इसके साथ ही मुझे गांधीजी और काँग्रेस वकिग कमिदी के 
अपने पुराने साथियों के साथ सब बातों पर चर्चा करने से पहले काँग्रेस की नीति के 
सम्बन्ध में कुछ निश्चित राय जाहिर करना, उनके प्रति अन्याय करना मालूम हुआ । 
जो कुछ हो चुका था, उसपर मेरे दिमाग में काफ़ी आलोचना भरी हुई थी; 
लेकिन में कोई निश्चित सूचना देने के लिए तैयार न था। उस समय जेल से बाहर 
आने का कोई खयाल न होने के कारण उस दशा में मेने सोचा ही न या । 

इसके साथ ही एक खयाल यह भी था कि, सरकार ने मुझे अपनी पत्नी के पास 
आने देने की जो शिप्टता दिखाई है, उसको ध्यान में रखते हुए मेरे लिए यह मुनासिब 
न होगा कि इस मौक़े का मे राजनैतिक वातों के लिए उपयोग करूँ। हालांकि ऐसे 
कामों से दूर रहने की मेने कोई शर्त या वादा नहीं किया था, फिर भी इस खयालू 
का मुझ पर बराबर असर होता रहा | 

सिवा झूठी अफवाहों के खण्डन के मेने किसी भी सार्वजनिक वकतथ्य का देना 
टलाया । प्राइवेट बातचीत में मेने किसी निश्चित नीति का समर्थन नहीं किया, 
लेकिन पुरानी घटनाओं की आलोचना काफ़ी खुलकर की । काँग्रेस-समाजवादी दल 
उन्हीं दिनों अस्तित्व में आया था, और मेरे बहुत-से गहरे साथी उसमें शरीक थे । 
जहाँतक मैंने उसे समझा, उसकी साधारण वीति मुझे पसन्द थी, लेकिन वह एक 
अजीब और खिचड़ी-सी जमात मालूम हुई, और अगर में बिलकुल आजाद होता, तो 
भी यकायक उसमें शरीक न होता । स्थानीय राजनेतिक झगड़ों ने भी मेरा कुछ समय 
लिया, क्योंकि कुछ दूसरी जगहों की तरह इलाहाबाद में भी स्थानीय काँग्रेस कमिटियो 
के चुनाव के समय असाधारण छूप से ज़हरीला प्रचार हुआ था । इनमें सिद्धान्त की 
कोई बात न थी, ये बिलकुल कुछ व्यक्तियों के अपने खानगी प्रश्न थे। मुझसे 
कहा गया कि इस तरह पैदा हुए कुछ व्यक्तिगत झगड़ों को निबटाने में में मदद करूँ। 

इन झजगड़ों में पड़ते की मेरी ज़रा भी इच्छा न थी, न मेरे पास समय ही था । 
इसके बावजूद कुछ वाक़यात मेरे सामने आये और उनसे मुझे बड़ा दुःख हुआ। 
यह एक ताज्जुब की बात थी कि स्थानीय कांग्रेस के चुनाव पर लोगवाग इतने अधिक 
उत्तेजित हो उठे ! इनमें सबसे अधिक प्रभुख व्यक्ति वही थे, जो अनेक निजी 
कारणों से सत्याग्रह के समय कांग्रेस से अलूग हो गये थे। सत्याग्रह के बन्द हो जाने 
के साथ ही वे कारण प्रभावहीन हो गये, और ये लोग यकायक मैदान में निकल 
आये और एक-दूसरे के खिकाफ भयंकर और अक्सर कमीना तक प्रचार करने छगे। 
पह एक असाधारण बात थी कि किस तरह दूसरे दल को गिराने के जोश में शिष्टता 
के साधारण नियमों तक को भुला दिया गया था। खासकर मुझे इस बात का बहुत 
ही रंज हुआ कि कमला के नाम और उसकी बीमारी तक का इन स्थानीय चुनावों के 
खातिर दुर्पयोग किया गया। 
जिन व्यापक प्रश्नों पर चर्चा हुई, उनमे कॉमग्रेस का असेम्बली के आने- 
वाले चुनाव में अपनी ओर से उम्मेदवार खड़ेकर चुनाव लड़ने का निर्णय भी था । 
नौजवान दल में से बहुतो ने इस निर्णय का विरोध किया था, क्योंकि उनके खयाल 
में यह उसी पुराने वैधानिक और समझौते के रास्ते पर वापस लाटना था, लेकिन 
उन्होंने इसके बदले और कोई कारगर रास्ता नही सुझाया। यह एक अजीब-सी 
बात थी कि इनमे के कुछ विरोधी ऊँचे-ऊँचे सिद्धान्तों के आधार पर कांग्रेस के 
अलावा दूसरी संस्थाओं द्वारा चुनाव लड़ने के खिलाफ न थे । उनका मक़सद यही 
मालूम होता था कि साम्प्रदायिक सस्थाओं के लिए मंदान साफ छोड़ दिया जाय । 
इन स्थानीय झगड़ों और तेजी से बढ़ते हुए ऐसे राजनैतिक दाव-पेचों से मुझे 
नफरत हो गई । मेने देखा कि मेरा उनसे मेल नहीं बैठता हैं और अपने ही शहर 
इलाहाबाद में में अपनेको अजनबी-सा महसूस करने लगा । ऐसे में अपनेक्रो उस 
" वातावरण के अनुकूल न पाकर मे हैरान था। ऐसे बातावरण में जब इन जेसे मामलों 
पर ध्यान देने का समय आता तो में क्‍या कर सकता था। 
मेने कमला की हालत के बारे में गांधीजी को लिखा । क्योकि मेरा खयाल था 
कि में जल्दी ही वापस जेल में चला जाऊँगा, और सम्भव हैं कि अपने दिल की 
बात जाहिर करने का फिर दूसरा मौक़ा न मिले, इसलिए मेरे दिमाग़ में जो बातें घूम 
रही थीं उनकी भी कुछ झलक उन्हें देदी । हाल की घटनाओ ने मुझे बहुत अधिक 
सन्तप्त और परेशान कर दिया था, और मेरे पत्र में उसकी एक हलूकी-सी छाप थी । 
मेंने यह सूचित करते की कोशिश नहीं की थी कि क्या करना चाहिए और क्या नहीं । 
मेने जो कुछ भी किया वह तो इधर की घटनाओं से मेरे दिल पर जो कुछ भी 

प्रतिक्रिया हुई थी उसका खुलासा भर था । वह पत्र क्या था, सर्वथा दबे हुए जोश 
का उबाल था, और बाद में मुझे मालूम हुआ कि गांधीजी को उससे अहुत दुःख 
पहुँचा । 

दिन-पर-दिन निकलते जाते थे, और में जेल की तलबी या सरकार से किसी 
दूसरी इत्तिठा मिलने का इन्तज्जार करता रहता था । समय-समय पर मुझे यह कहा 
जाता रहा कि आगे के लिए कल या परसों हिदायत ज्ञारोी होनेवाली है। इस बीच 
डॉक्टरों को यह हिदायत हो गई थी कि थे सरकार को कमला की हालत की रोज़ाना 
इत्तिला देते रहें | मेरे आने के बाद से कमला की हालत कुछ सुधर गई थी । 

यह आम विश्वास था, यहांतक कि जो लोग साधारणतया सरकार के 
विश्वासपात्र होने के कारण उसकी बातों की जानकारी रखते है उनका भी यह 
खयाल था, कि में पूरी तरह रिहा कर दिया गया होता, अगर आगे होनेवाली दो 
बातों--अवनूबर में बम्बई में होनेवाले काँग्रेस के अधिवेशन और नवम्बर में होने- 
बाले असेम्बली के चुनाव--का सरकार को ध्यानन होता । जेल से बाहर रहने 
पर सम्भव हैं कि में इन कापों में बावा डाडऊतेवाला होऊँ, इसलिए यह म्‌ृमकित 
मालूम होता था कि में अगले तोन मद्ठीने के लिए वापस जेल भेज दिया जाऊंगा 
और उसके बाद छोड़ दिया जाऊंगा । मेरे जेल वापस न भेजे जाने की भी सम्भावना 
थी और जंसे-जैसे दिन निकलते जाते थे, यह सम्मावना बढ़ती जाती थी। मेने 
क़रीब-क़रीब जम जाने का निः्चय किया। 

२३ अगस्त का दिन मेरे छुटकारे का ग्यारह्वाँ दिन था। पुलिस की मोटर 
आई, पुलिस अफ़सर मेरे पास पहुँचा और म्लसे कहा कि मेरी अवधि समाप्त हो गई 
और मुझे उसके साथ नेनी जल के लिए रवाना होना होगा । मेने अपने मित्रों से 
बिदाई ली | ज॑से ही में पुलिस की मोटर में बंठ रहा था, मेरी बीमार मा बाहें 
फंलाये हुए फिर दोड़ी हुई आई । उसकी वह सूरत एक अर्सतक रह-रहकर मेरी 
नड्जरों में घूमती रही । 


ध््द्‌ 
फिर जेल में 


छाया का मार्ग स्वत: निर्वाय्य है, पर धूप का स्वभाव ही ऐसा है कि उसकी 
विविध रंग बिरंगी भांकियाँ हो जाती हैं। इसो प्रकार दुःख छख से भिन्न वस्तु है; 
छल्न का क्षेत्र असंख्य दुःछों की वेदनाओं ओर क्षतिओं से घिरा रहता है । 
राजतरंगिणी 


में फिर नैनी जेल के अन्दर दाखिल हो गया । मुझे ऐसा जान पड़ने लगा, जैसे में 
एक नई सज़ा की मियाद शुरू कर रहा हूँ । कभी जेल के भीतर, कभी जेल के 
बाहर; में एक खिलोना-सा बना हुआ था ! जीवन में इस प्रकार के अस्थिर परिघत्तंन 
भावना-तन्त्रों को हिला डालते हें, और अपने आपको नये परिवत्तंनो के अनुकूल कर 
लेना इतना सहज काम नही होता । मे आशा कर रहा था कि इस बार भी मुझे नेनी 
की उसी पुरानी कोठरी में रक्खा जायगा, जिसमें में अपनी पिछली लम्बी सजा काट 
चुका था। वहाँ थोड़े से फूल के पेड़ थे, जिन्हें मेरे बहनोई रणजीत पण्डित ने शुरू में 
लगाया था, और एक बरामदा भी था । लेकिन नम्बर ६ की उस पुरानी बैरक में एक 
नज़रबन्द, सरकारी क॑दी को, जिस पर न तो कोई मुक़दमा चलाया गया था, न कोई 
सजा दी गई थी, रख दिया गया था। यह उचित नहीं समझा गया कि में उसके 
सम्पकक में आऊँ, इसलिए मुझे जेल के दूसरे हिस्से में रक्खा गया, जो और भी अधिक 
अन्दर की तरफ़ था, और जिसमें फूल या हरियाली कुछ भी नहीं थे । 
लेकिन मुझे अपने इस स्थान की इतनी चिन्ता नही थी; मेरा मन तो दूसरे 
स्थान पर था । मुझे डर था कि कमला की हालत में जो थोड़ा-सा सुधार हुआ है, वह 
मेरे दुबारा गिरफ्तार होने के समाचार से रुक जायगा। और हुआ भी ऐसा ही । कुछ 
दिनों तक ऐसी व्यवस्था रही कि कमरा की हालत के बारे में मुझे हररोज़ डाक्टर 
का एक मुख्तसिर-सा बुलेटिन मिल जाया करता था। यह भी घूम-फिरकर मेरे पास 
पहुँचता था । डाक्टर टेलीफ़ोन से पुलिस के सदर दफ्तर को सूचना देता, और 
पुलिस उसे जेलतक पहुँचा देती । डाक्टरों और जेल के कर्मचारियों में सीधा सम्बन्ध 
वांछनीय नहीं समझा गया । दो सप्ताह तक तो मुझे यह सूचना नियमित, और कभी- 
कभी अनियमित, रूप से मिलती रही, और उसके बाद रोक दी गई, हालांकि कमला 
की हालत दिन-ब-दिन गिरती ही जारही थी । 
बुरे समाचारों और समाचारों की प्रतीक्षा ने दिनों को असहनीय लम्बा और 

रातों को उनसे भी भीषण बना दिया | समय की गति मानो बिलकुल रुक गई हो या 
अत्यन्त सुस्ती से सरक रही हो; हरेक घण्टा भार और आतंक-सा जान पड़ता था। 
इतनी तीज्रता से इस तरह की भावना को मेने कभी महसूस नहीं किया था । उस 
समय मेरी ऐसी धारणा थी कि दो-तीन महीने के अन्दर बम्बई-काँग्रेस के अधिवेशन 
के बाद ही, मेरे छूट जाने की सम्भावना थी; लेकिन वे दो महीने भी कभी न समाप्त 
होनेवाले दिखाई दे रहे थे । 

मेरी दुबारा गिरफ्तारी के ठीक एक महीने बाद एक पुलिस अफसर मुझे मेरी 
पत्नी से थोड़ी-सी देर के लिए मुलाकात कराने ले गया | मुझसे कहा गया था कि मुझे 
इस तरह हफ्ते में दो बार उससे मिलने दिया जाया करेगा और उसके लिए समय भी 
निश्चित हो गया था। मेने चौथे दिन प्रतीक्षा की--कोई मुझे लेने नही आया; इसी 
तरह पांचवा, छठा और सातवां दिन बीता; में इन्तज्ञार करते-करते थक गया। मेरे पास 
समाचार पहुंचा कि उसकी हालत फिर चिन्ताजनक होती जा रही हैं। मंने सोचा कि 
मुझसे सप्ताह में दो बार कमला से मिल सकने की बात कहना कंसा अजीब मज्ञाक था। 

सितम्बर का महीना भी किसी तरह ख़त्म हुआ । मेरी ज़िन्दगी मे वे तीस 
दिन सबसे लम्बे ओर सबसे खराब थे । 

कई व्यक्तियों के द्/रा मेरे पास तक यह सलाह पहुँचाई गई कि अगर में 
अपनी मियाद के बाक़ी दिनो के लिए राजनीति में भाग न लेने का आश्वासन--चाहे 
वह लिखित भले ही न हो--देदूं तो मुझे कमला की तीमारदारी के लिए छोडा जा 
सकेगा । राजनीति उस समय मेरे विचारों से दूर की चीज़ थी, और बाहर जाकर 
ग्यारह दिलों में मेने राजनीति की जो दशा देखी थी, उससे तो मुझे घणा ही हो ज़ई 
थी, पर आश्वासन की तो कल्पना भी नहीं की जा सकती थी । उसका अर्थ होता, 
अपनी प्रतिज्ञाओं, कार्य, साथियो और खुद अपने साथ विश्वासघात करना | परिणाम 
कुछ भी होता, यह तो एक असम्भव शर्ते थी। ऐसा करने का अर्थ होता अपने 
अस्तित्व की जड़ों पर मर्माधात, और उन सब॒चीज़ो को, जो मेरी दृष्टि में पवित्र 
थीं, अपने हाथों कुचल डालना ! मुझसे कहा गया कि कमला की हालत दिन-पर-दिन 
बिगड़ती जा रही है, और उसके निकट मेरी उपस्थिति से जीवन और मरण का 
अन्तर पड़ सकता हूँ | तो मेरा व्यक्तिगत दम्भ या अहंकार क्‍या कमला के जीवन 
से बड़ी चीज़ थी ? मेरे लिए यह एक भयंकर समस्या बन जाती, पर भाग्यवश, कम- 
से-कम इस रूप में, वह मेरे सामने उपस्थित नही हुई। में जानता था कि इस प्रकार 
के किसी मीआश्वासन को खुद कमला नापसन्द करती, और अगर में कोई ऐसा काम 
कर बंटता, तो उसे धक्का लगता और नुकसान भी हो जाता । 


फिर जेल में ६६१ 


अक्टूबर के शुरू में मुझे फिर उससे भेंट करने के लिए ले गये। वह 
क़रीब-क़रीब ग्राफ़िल-सी पड़ी हुई थी; बुखार बहुत तेज था। मुझे अपने निकट 
रखने की उसकी इच्छा बड़ी तीत्र थी, पर जब में जेल लोट जाने के लिए उससे 
बिदा होकर चल, तो उसने साहसपूर्ण मुस्कराहट से मेरी ओर देखा और मुझे नीचे 
झुकने का इशारा किया । में जब उसके नज़दीक जाकर झुका, उसने मेरे कान में कहा, 
“सरकार को आश्वासन देने की भला यह क्या बात हैं ! ऐसा हग्िज़ न करना ।” 

कुल ग्यारह दिन में जेल के बाहर था । हम लोगों ने इन दिनों निश्चय कर लिया 

था, कि कमला के स्वास्थ्य में थोड़ा-सा सुधार होने पर, उसे इलाज के लिए किसी अधिक 
उपयुक्त जगह पर भेज देंगे । तभीसे हम उसके कुछ अच्छा होने की इन्तज़ारी कर रहे 
थे, पर, उसके बजाय कमला की हालत दिन-दिन गिरती ही जा रही थी, और अब छः; 
हफ्ते बाद तो, यह गिरावट बहुत साफ दिखने लगी थी । इन्तज़ार करते रहना 
इसलिए अब बेकार समझा गया, और यह निदरचय किया कि उसे ऐसी ही हालत में 
भुवाली की पहाड़ी पर भेज दिया जाय । 

जिस दिन कमला भुवाली जानेवाली थी उसके एक दिन पहले मुझे उससे 
मिलने के लिए ले जाया गया | में सोच रहा था, अब फिर दुबारा कब इससे भेंट 
होगी, और भेंट होगी भी या नही ? पर, वह उस दिन प्रसन्न और कुछ स्वस्थ दिखाई 
दे रही थी; और इससे मुझे इतनी खुशी हुई कि कुछ पूछिए नहीं । 

क़रीब तीन हफ्ते बाद, मुझे नेनी-जेल से अलमोड़ा डिस्ट्रिक्ट जेल में भेज दिया 
गया, जिससे में कमला के ज्यादा नज़दीक रह सकू। भुवाली रास्ते में ही पड़ता 
था--पुलिस के गारद' के साथ मेने कुछ घण्टे वही बिताये । मुझे कमला की हालत 
में थोड़ा सुधार देखकर बड़ा अच्छा लगा और उससे बिदा लेकर में खुशी-खुशी, अपनी 
अलमोड़ा तक की यात्रा पूरी कर सका । सच तो यह हैं कि कमला तक पहुँचने के 
पहले ही पहाड़ो ने मुझे प्रफुल्लित कर दिया था। 

मझे वापस इन पहाडो में पहुँच जाने की खुशी थी । ज्यो-ज्यो हमारी मौटर 
चक्‍करदार सड़क पर तेज़ी से आगे बढ़ती जा रही थी, सबेरे की ठण्डी हवा और धीरे- 
धीरे खुलता जानेवाला प्रकृति का सौदर्य मुझे एक विचित्र हुए से भर रहा था । हम 
ऊपर-ऊपर चढ़ते जा रहे थे, घाटियाँ गहरी होती जा रही थी--पर्वत की चोटियाँ 
बादलों में छिपती जा रही थी । हरियाली भी रंग बदलती गई, और चारों ओर की 
पहाड़ियाँ देवदार की घटा से घिरी हुई दिखाई देने छगी । कभी सड़क की किसी मोड़ 
को पार करते हो, अचानक हमारे सामने पर्वंत-श्रेणियों का एक नया विस्तार और 
कहीं घाटियों की गहराई में एक छोटी नदी कछूकल करती हुई दिखाई देती 


६६२ मेरी कहानी 


उस दृश्य को देखते-देखते मेरा जी नहीं अघाता था; उसे पूरा ही पी जाने की प्रबल 
इच्छा हो रही थी । में अपने स्मृति-पात्र को उससे भर लेना चाहता था, जिससे, उस 
समय, जबकि सच्चा दृदय देखना मुझे नसीब नहीं होता, उसीको में अपने मन में 
जगाकर आनन्द उठा लेता । 

पहाड़ियों के कक्ष में छोटी-छोटी झोंपड़ियों के शुण्ड दिखाई देते थे, और उनके 
चारों ओर छोटे-छोटे खेत । जहाँ कही थोड़ा भी ढाल मिल गया, वहीं कड़ी मेहनत- 
मशक्कत करके खेत बना लिये | दूर से वे झरोखों या छज्जों के समान दिखाई देते 
थे, या ऐसा जान पड़ता था, मानो बड़ी-बड़ी सीढ़ियाँ हों जो घाटी के नीचे से पहाड़ी 
की, चोटी तक सीधी क़तारबन्द चली गई हों । इस बिखरी हुई जनसंख्या के लिए 
प्रकृति से थोड़ें-से खाद्य-पदार्थ निकलवाने के लिए मनृष्य को कितनी कड़ी मेहनत 
करनी पड़ती है ! इस लगातार परिश्रम के बाद भी कितनी कठिनाई से उनकी 
ज़रूरतें पूरी हो पाती हे। इन छज्जेनुमा खेतों के कारण पहाड़ियों में एक तरह 
की बस्ती का-सा बोध होता था और उनके सामने बनस्पति-हून्‍्य या जंगलों से लरूदी 
ढाल जमीन बड़ी विचित्र लगती थी । 

दिन में यह सारा दृश्य बड़ा मनोहर दिखाई देता है, और ज्यों-ज्यों सुयं आकाश 
में ऊंचा चढ़ता जाता है, उसकी बढ़ती हुई गरमी से पह।ड़ो मे एक नया जीवन दिखाई 
देने लगता है, और वे अपना अजनबीपन भूलकर हमारे मित्र और साथी-से मालूम 
होने लगते हें । लेकिन दिन डूब जाने पर उनका सारा रूप कंसा बदल जाता है ! 
जब रात अपने लम्बे-चौड़े डग भरती हुई विश्व को अँकवार में भर लेती है, और 
उच्छृंखल प्रकृति को पूरी आज़ादी देकर जीवन अपने बचाव के लिए छिपने का जझ्ार्ग 
दुंढता है, तब यें जीवन-बून्य पर्वत कैसे ठंडे और गम्भीर बन जाते हैं। चांदनी या 
तारों की रोशनी में पव्॑तों की श्रेणियाँ रहस्यमयी, भयंकर, विराट, और फिर 
भी अपाथिव-सी आकृति ग्रहण कर लेती हे, और घाटियों के बीच से वायु का चीत््कार 
सुनाई पड़ता हैं। ग़रीब मुसाफ़िर अपने अकेले मार्ग पर चलता हुआ काँप उठता हैं, 
और अपने चारों ओर विरोधी शक्तियों की उपस्थिति का अनुभव करता है| पवन की 
सनसनाहट भी मखौल-सा उड़ाती और उपेक्षा-सी करती दिखाई देती है । कभी 
हुवा बन्द भी हो जाती है, दूसरी किसी प्रकार की आवाज भी नहीं होती, और चारो 
ओर एक पूर्ण शान्ति होती है, जिसकी सघनता ही डरावनी लगने रूगती है । केवल 
टेलीग्राफ़ के तार घीमे-घीमे गुन-गुनाते रहते हें और तारे अधिक चमकदार और 
अधिक समीप दिखाई देने लगते हैं। पर्वत-श्रेणियाँ संजीदगी से एक ओर देखती 
रहती हैं और ऐसा जान पड़ता है जैसे कोई भयावना रहस्य उस ओर को घूर रहा हैं । 


फिर जेल में &६ ३ 


पास्कल के समान ही मनृष्य सोचता है, “मुझे अनन्त आकाश की इस अनन्त शान्ति 
से भय लगता है ।” मंदानों में रात कभी इतनी नीरव नहीं होती; प्राणों का कम्पन 
वहाँ तब भी सुनाई देता रहता है, और कई किस्म के जानवरों और कीड़ों की आवाजें 
रात के सन्नाटें को चीरती रहती हैं । 

लेकिन जब हम मोटर में बंठे अलमोड़ा जा रहे थे, रात अपनी सर्दी और 
वीरान सन्देश लिये हमसे--अब भी दूर थी। हमारी यात्रा का अन्त अब समीप 
ही आगया था । सड़क के मोड़ को पार करने और बादलों के एकसाथ हट जाने से 
मुझे एक नया दृश्य दिखाई दिया, कितना अचरज और खुशी हुई मुझे वह देखकर । 
बीच में आ जनेवाले जंगलों से लदे पहाड़ों के बहुत ऊपर बड़ी दूर पर, हिमालय की 
बर्फीली चोटियाँ चमक रही थीं । अतीत के सारे ब॒द्धि-वेभव को लिये भारतवर्ष के 
विस्तृत मैदान के ये संतरी बड़े शान्त ओर रहस्यमय लगते थे। उनके देखने से ही 
मन में एक शान्ति-सी छा जाती थी, और हमारे छोटे-छोटे हेष और संघ, मंदान 
और छझाहरों की वासनायें और छल-छिद्र तुच्छ-से लगने लगते और उनके हमेजा के 
मार्गों से बहुत दूर की चीज़ लगते । 

अलमोड़ा की छोटी-सी जेल एक ढालू ज़मीन पर बनी हुई है। मुझे उसीमें एक 
'शानदार' बैरक रहने के लिए दी गई। इसमें ५१०१७ फुट का एक बड़ा-सा कमरा 
था, जिसका फर्श कच्चा और बड़ा ऊँचा-नीचा था, छत कीड़ों की खाई हुई थी, 
जिसमें से टुकड़े टूट-टूटकर बराबर नीचे गिरा करते थे । उसमें पन्द्रह खिड़कियाँ और 
एक दरवाज़ा था, या यों कहना चाहिए कि इतने सीखचों से जड़ें हए खुले स्थान थे; 
क्योंकि असल में तो दरवाज़ा या खिड़की एक भी नही थी। ताज़ी हवा की 
तो कमी हो ही नही सकती थी, क्‍योंकि सरदी बढ़ गई थी । कुछ खिड़कियों को 
नारियल की चटाइयों से बन्द कर दिया गया था । इस बड़े कमरे में (जो देहरादून 
की जेल के किसी भी कमरे से बड़ा था) में अपने एकाकी वंभव में रहता था । 
लेकिन में बिलकुल अकेला भी नहीं था, क्योंकि कम-से-कम दो दर्जन चिड़ियों ने उस 
दूटी छत में अपना घर बना रक्खा था | कभी-कभी कोई भठकता हुआ बादल, अपनी 
अनेक बांहों द्वारा, कई खिड़कियों में से प्रवेश करता हुआ मेरे पास आ जाता, और 
सारी जगह को कुहरे से भरकर सीलन फैला देता । 

यहाँ रोज़ शाम के साढ़े चार बजे मेरे आखिरी भोजन, या यों कहना 
चाहिए कि भारी चाय ले लेने के बाद पाँच बजे मुझे बन्द कर दिया जाता था, और 
फिर सवेरे ७ बजे मेरा सीखचोंवाला दरवाज़ा खुलता था। दिन के समय या तो 
बैरक में या उसके बाहुर एक पास के दालान में, धूप लिया करता था। मेरी चहार- 

दिवारी से एक-डेढ़ मील दूर के एक पहाड़ की चोटी दिखाई देती थी, और मेरे सिर 
पर नीले आकाश का अनन्त वितान तना रहता था, जिसपर बादल छिटके रहते 
थे । इन बादलों की बड़ी आश्चर्यजनक झाकलें बन जातीं, जिन्हें देखते-देखते में 
कभी थकता न था। ख़याल करता था कि मे उन्हें सब तरह के जानवरों 
का रूप घारण करते हुए देख रहा हूँ, और कभी-कभी वे मिलकर इतने बड़े बन जाते 
कि एक भारी महासागर के समान दिखाई देने लगते । कभी वे समुद्र के किनारे से 
लगते, और देवदार के पेड़ों के बीच से आनेवाली वायु की मम राहुट समुद्र के ज्वार- 
भाटे की सी आवाज़ लगती । कभी-कभी कोई बादल बड़े साहस के साथ हमारी ओर 
बढ़ता नज़र आता । दिखने में तो बड़ा ठोस और घना लगता, पर हमारे नजदीक 
आते-आते वह बिलकुछ कोहरा बन जाता और हमें ढक लेता । 

मुझे अपनी विशाल बैरक छोटी कोठरी से ज्यादा पसन्द थी, हालांकि छोटी 
कोठरी में इतना अकेलापन महसूस नहीं होता था । बाहर पानी बरसता तो मे उसमें 
ही घूम-फिर सकता था । लेकिन जंसे-जैसे सर्दी बढ़ती गई, उसका सूनापन बढ़ता गया 
और जब सर्दी बहुत ही बढ़ गई, तब मेरा ताज़ी हवा और खुले में रहने का प्रेम भी 
कम पड़ गया । मुझे उस समय बड़ी खुशी हुई, जब नये साल के शुरू होते ही 
खूब बर्फ पड़ा और जेल का नीरस वातावरण भी सुन्दर हो उठा। बफ़ं से छिपटे 
हुए जेल की दीवारों के बाहर के देवदार वृक्ष तो बहुत ही सुहावने और लुभावने 
दिखने लगें। 

कमला की हालत में उतार-चढ़ाव होते रहने से मुझे चिन्ता रहती थी और कभी 
कोई खराब ख़बर मिल जाती, तो उससे में कुछ देर के लिए उदास हो जाता, लेकित 
पहाइ की हवा का सान्त्वना देनेवाला प्रभाव मुझ पर पड़ता और में फिर गहरी नींद 
में सोने की अपनी आदत पर लोट आता था । निद्रा-लोक के किनारे पर खड़े होकर 
में कभी-कभी सोचता था कि यह नींद भी कंसी आइचर्य की और रहस्य की चीज़ 
है । मनुष्य उससे जगे ही क्यों ? में बिलकुल ही न जागूं तो ? 

तो भी जेल से छुटकारा पाने की मेरी इच्छा प्रबल थी, और इस बक्‍त तो 
बहुत ही तीत्र हो रही थी। बम्बई-कांग्रेस खत्म हो चुकी थी । नवम्बर भी 
बाकर चला गया और असेम्बली के चुनावों की चहलपहल भी खत्म हो गई थी। मुझे 
आज्ञा हो चली थी कि में जल्दी ही छोड़ दिया जाऊंगा । 

लेकिन उसके बाद ही खान अब्दुलशपफ़ार खां की गिरफ्तारी और सजा और 
श्री सुभाष बोस के हिन्दुस्तान में अल्पकालिक आगमन पर उनको दी गई विचित्र आज्ञा 
की आदचयंजनक खबर मिली । यह आशा स्वतः मनुध्यता से खाली और अविच्वार- 

पूर्ण थी; और एक ऐसे मनृष्य पर लूगाई गई थी जिसकी, अपने असंख्य देशवासियों 
के दिल में प्रेम और आदर की जगह है और जो, अपनी बीमारी की परवाह न 
करके, मृत्युश्या पर पड़े हुए अपने पिता के दर्शनों के लिए दौड़कर आया था और 
फिर भी उनसे मिल न सका था| यदि सरकार का दृष्टिकोण इस तरह का बना 
हुआ हूं, तब तो मेरे जल्दी छूटने की कोई उम्मीद नहीं थी। बाद के सरकारी 
वकक्‍तव्यों से यह बात साफतौर पर जाहिर भी हो गई थी । - 

अलल्‍ूमोड़ा जेल में एक महीना रहने के बाद कमला को देखने के लिए मुझे 
ले जाया गया । उसके बाद में तकरीबन हर तीसरे हफ्ते उससे मिलता रहा । भारत 
मन्त्री सर सेम्युअल होर ने बार-बार यह बात कही थी कि मुझे हफ्ते में एक या दो बार 
अपनी पत्नी से मिलने की इजाज़त दी जाती है । लेकिन वह सचाई के ज्यादह नज़दीक 
होते, अगर यह कहते कि मदीने में एक या दोबार मुझे यह इजाजत मिलती है । 
पिछले साढ़े तीन महीनो में जब से कि में अलमोड़ा आया, में पाँच बार उससे मिला । 
में यह शिकायत के तोर पर नही लिख रहा हूँ, क्योकि मेरा खयाल है कि इस मामले 
में सरकार मेरे प्रति बहुत विचारशीऊ रही है और मुझे कमला से मिलने की 
जो सुविधाये दे रक्खी है वे असाधारण हैँ। में उसके लिए उसका आगभारी हूँ। 
उसके साथ की ये मुख्तसिर-सी मुलाक़ातें मेरे लिए और में समझता हूँ उसके 
लिए भी, बहुत कीमती साबित हुई है । मेरी मुलाक़ात के दिन डॉक्टरों ने 
किसी हद तक अपने दूसरे साधारण कार्यक्रम को भी स्थगित कर दिया था, और 
मुझे उसके साथ लम्बी-लम्बी बाते करने की इजाज्ञत दी है । इन मृुलाकातो के फल- 
स्वरूप हम सदा हो एक दूसरे के तज़दीक आते गये, और उसे छोड़कर छौटने में 
सदा ही एक असहनीय पीड़ा होती । हम केवल बिदा होने के लिए ही मिलते थे । 
और कभी-कभी तो में बड़े वेदनाभरे हृदय से सोचता था कि एक ऐसा भी दिन आ 
सकता है, जब कि यह विदा आखिरी बिदा हो । 

मेरी माँ बीमारी से उठ न पाई थी, इसलिए इलाज के लिए बम्बई 
गईं थी । वहाँ उनकी हालत में सुधार होता दिखाई दे रहा था । जनवरी का 
आधा महीना बीतने के क़रीब, एक दिन सबेरे ही तार के जरिये दिल को चोट 
पहुँचानेवाली ऐसी इत्तिछा मिली जिसकी कल्पना भी नहीं थी । उन्हे लकवा मार 
गया था । इसलिए मेरे बम्बई-जेल में भेज जाने की सम्भावना थी; ताकि जरूरत 
पड़ने पर में उन्हें देख सक । लेकिन उनकी हालत में थोड़ा सुधार हो जाने के कारण 
मझे वहाँ भेजा नहीं गया । 

जनवरी ने अपना स्थान अब फ़रवरी को दे दिया है, और बायुमण्डल में वसन्‍्त 

के आगमन की आहट सुनाई दे रही है। बुलबुल और दूसरी चिड़ियाँ फिर दिखाई और 
सुनाई देने लगी हे और ज्ञमीन में जगह-जगह छोटे-छोटे कुल्ले फूटकर इस विचित्र 
दुनिया पर अपनी अचरजभरी नज्भर डाल रहे हैं। सदा बहार के फूल पहाड़ियों में 
स्थान-स्थान पर रक्त के से लाल चप्पे बनाते जा रहे हैं, और द्वान्तिपूर्ण वातावरण में 
बेर के फूल बाहर झ्ञांक रहे हें । दिन बीतते जा रहे हे ओर ज्यों-ज्यों वे समाप्त होते 
जाते है, में उन्हें गिनता रहता हूँ और अपनी अगली भवाली-यात्रा की बात सोचता 
रहता हूं । मुझे आश्चयं होता है कि इस कहावत में कहाँ त्त सचाई हैं कि जीवन के 
बड़े-बड़े पुरस्कार नाउम्मीदी, निर्देयता और वियोग के बाद ही मिलते है । अगर ऐसा न 
हो तो शायद उन पुरस्कारों का मूल्य ठीक-टीक न आंका जा सके। शायद विचारों 
की स्पष्टता के लिए कष्ट-सहन ज़रूरी हैँ; परन्तु उसकी अधिकता दिमाग़ पर पर्दा 
डाल सकती है| जेल से आत्म-चिन्तन को प्रोत्साहन मिलता है और अनेक वर्षों के 
जेल-निवास ने मुझे अधिक-से-अधिक अपने अन्तनिरीक्षण के लिए विवश किया हूँ । 
स्वभाव से में अन्तर्मंखी नही था, पर जेल का जीवन तेज कॉफी या कुचले के सत की 
तरह आत्म चिन्तव की ओर ले जाता हैं। कभी-कभी मनोरज्जन के लिए, में प्रोफेसर 
मेकडूगल के निर्धारित किये हुए मापदण्ड पर अपनी अन्तर्मुखी और बहिर्मुखी वृत्तियों 
के सम्बन्ध की परीक्षा करता हूँ, तो मुझे आश्चर्य होता है कि एक प्रवृत्ति से दूसरी 
की ओर परिवतंन कितनी अधिक बार होता रहता है, और कितनी तेज्जी के साथ ! 

“होता है यह अरुण उषा का नूतन उदय निशा के बाद; 
पर न हमारे जीवन के दिन पुनः लौटते हे कर याद । 
आँखों के भीतर बसता हैं क्षितिज दूर का सुषमावंत; 
किन्तु घाव अन्तर में गहरा कर जाता है निठुर बसन्त ।” ् 


झे जो अखबार दिये जाते थे, उनसे मुझे बम्बई-काँग्रेस के अधिवेशन की 
सु कारंवाई का हाल मालूम हुआ । उसकी राजनीति और व्यक्तियों में स्वभाव से 
ही मेरी दिलचस्पी थी । बीस साल के गहरे सम्पर्क ने मुझे काँग्रेस के साथ इतना 
कसके बाँध दिया था कि मेरा व्यक्तित्व क़रीब-क़रीब उसमें लीन हो गया था और 
पदाधिकार ओर जवाबदेही के बन्धनों से भी कहीं ज्यादा मज़बूत कुछ ऐसे अदृश्य 
बन्धन थे, जिन्होंने मुझे इस महान्‌ संस्था व अपने हज़ारों पुराने साथी कार्यकर्त्ताओं 
के साथ बाँध दिया था । लेकिन इतने पर भी इस अधिवेशन की कारंवाई से मुझे 
कुछ स्फूर्ति मिलना कठिन दिखाई दिया । कुछ महत्त्वपूर्ण निर्णयों के बावजूद मुझे तो 
सारा अधिवेशन लचर-सा मालूम हुआ । जिन विषयों में मेरी दिलचस्पी थी, उन पर 
शायद ही विचार हुआ हो । में इसी चक्कर में था कि अँगर में वहाँ मौजूद होता, तो 
मेने क्या किया होता । निश्चित तौर पर में कुछ नहीं जानता था । मे कह नही सकता 
था कि नई परिस्थितियों और अपने आस-पास के वातावरण के सम्बन्ध में मेरा क्‍या 
रुख रहा होता । आखिर म॑ ने सोचा कि इस कठिन निर्णय पर पहुँचने के लिए में 
जेल में अपने दिमाग़ पर क्‍यों ज्ञोर दूं, जबकि उस वक्‍त ऐसा निर्णय करना बिलकुरू 
बेकार था। समय आयगा, जब मुझे तात्कालिक समस्याओं का मृक़ाबिला करना 
पड़ेगा और अपना कार्य-पथ निश्चित करना होगा | ऐसी हालत में इन गहरे विचारों 
में पडकर इस तरह के निर्णय की पहले से कल्पना करना बिलकुल वाहियात बात है 
क्योंकि ऐसा करने का भार मुझ पर पड़ने से पहले ही परिस्थितिया बदल जायेगी । 
१. ली सई-पो का मूल अंग्रेज़ी पौद्च इस प्रकार हैः-- 
“गु)8छ97 70000॥8 उ॥ ४४6 छ४6 ए गांड0, 
छ0०४६ धा० 38938 06 0ए7 6 +>00फएशा 705. 
एफ० 07७ ए०गरॉशं।ड. 8 लिए. परणांद00, 
98५96 ४४0 त०ए्याते ण॑ छकृणा॥ए३ 685 4००७ 08 है०छवफ. 

अपने सुदूर और पहाड़ पर के एकान्त निवास स्थान पर से अधिक-से-अधिक 
जो दो मोटी विशेषतायें मे जान सका, वे थीं--गांधीजी का जबरदस्त व्यक्तित्व और 
पण्डित मदनमोहन मालवीय और श्री अणे द्वारा प्रदर्शित साम्प्रदायिक विरोध का 
बिलकुल नगण्य प्रदशेन । जो लोग भारत के सबंसाघारण और मध्यमवर्ग की मनोवृत्ति 
को अच्छी तरह जानते है, उन सबको तो यह जानकर कुछ अचरज नही हुआ कि 
किस तरह गांधीजी एक छोर से दूसरे छोरतक भारत के एकमात्र सर्वेसर्वा बने 
हुए हैं । सरकारी अफ़सर ओर कुछ दकियानूसी राजनीतिश अपनी भीतरी इच्छा 
को ही कल्पना का आधार बनाकर अक्सर यह सोचने लगते हे कि अब राजनैतिक- 
क्षेत्र में ग्रांधी-युग बीत गया हैं, या कम-से-कम उनका प्रभाव बहुत-कुछ क्षीण 
हो गया हैं। और जब गांधीजी अपनी उस सारी पुरानी शक्ति और प्रभाव के साथ 
मैदान में आते है, तो ये लोग चकित रह जाते है ओर इस प्रत्यक्ष परिवत्तन के लिए 
नये-नये कारण खोजने लगते हैं । काँग्रेस और देश पर गांधीजी की अगर अ्रभुता है 
तो वह उनके उन विचारों के कारण, जोकि आमतौर पर स्वीकार किये जा चुके हे, 
उतनी नही है, जितनी कि उनके अद्वितीय व्यक्तित्त्व के कारण । व्यक्ष्तित्त्त् तो सभी 
जगह अपना काफी प्रभाव रखता है; लेकिन हिन्दुस्तान में तो वह प्रमुखरूप से और 
भी अधिक काम करता हैं| 

काँग्रेस से उनकी अलहृदगी इस अधिवेशन का एक अजीब वाक़ाया था और 
ऊपरी तौर से तो यही मालूमु होता था कि काँग्रेस और हिन्दुस्तान के इतिहास का 
एक महत्त्वपूर्ण अध्याय समाप्त हो गया | लेकिन असल में इसका महत्त्व कुछ अधिक 
नहीं था क्योकि वह चाहे तो भी अपने व्यापक नेतृत्त्व-पद से पीछा नहीं छूड़ा सकते । 
उनकी यह प्रतिष्ठित स्थिति किसी पदाधिकार या अन्य किसी प्रत्यक्ष सम्बन्ध के 
कारण नहीं थी। काँग्रेस में आज भी गांधीजी का दृष्टिकोण क़रीब-क़रीब पहले 
ज॑साही झलकता है, और यदि वह उनके मार्ग से मटक भी जाय तो भी, गांधीजी 
अनजाने में भी, उसे और देश को बहुत अधिक हृद तक प्रभावित करते रहेंगे। इस 
भार और जवाबदेही से वह अपनेको जुदा कर नहीं सकते । देश की प्रत्यक्ष स्थिति 
का खयाल करते हुए उनका व्यक्तित्व खुद ही दूसरों का ध्यान बरबस अपनी ओर 
खीचता है, और इस तरह उसकी उपेक्षा की नही जा सकती । 

वह इस वक्त, काँग्रेस से शायद इसलिए अलग हो गये हैं, कि उनके कारण 
काँग्रेस किसी कठिनाई में न पड़े । शायद वह किसी तरह के व्यक्तिगत सत्याग्रह को 
बात सोच रहे हैं, जिसका अवश्यम्भावी परिणाम सरकार से झगड़ा छिड़ जाना होगा । 
वह इसे काँग्रेस का प्रश्न नहीं बनाना चाहते । 

मुझे खुशी हुई कि काँग्रेस ने देश का विधान निदिचत करने के लिए कांस्टीटयू- 
एण्ट असेम्बली का विचार मंजूर कर लिया । मेरे ख़याल में इस समस्या के हलू करने 
का इसके सिवा कोई दूसरा रास्ता है ही नहीं, और निश्चय ही हमें कभी-न-कभी ऐसी 
असेम्बली बनानी पड़ेगी | दीखता तो यही है कि ब्रिटिश सरकार की अनुमति के बगैर 
ऐसा हो नहीं सकेगा; हाँ, कोई सफल क्रान्ति हो जाय तो बात दूसरी है। यह भी 
साफ़ है कि वर्तमान परिस्थितियों में सरकार से ऐसी अनुमति मिलने की कोई 
उम्मीद नही है । देश में जबतक इतनी ताक़त पैदा नही हो जाती कि वह इस तरह का 
कोई क़दम उठाने को बलपूर्वक आगे बढ़ सके; तबतक ऐसी असेम्बली बन नहीं सकती । 
इसका लाज़िमी नतीजा यही है कि तवतक राजन॑तिक समस्या भी नहीं सुलझ 
सकेगी । काँग्रेस के कुछ नेताओं ने विधानकारिणी असेम्बली के विचार को मंजूर करते 
हुए, इसकी उम्रता को कम करके क़रीब क़रीब पुराने ढंग के एक बड़े सवंदल सम्मेलन 
का रूप दे दिया है। यह कारंवाई बिलकुल बेकार होगी । वही पुराने लोग, 
ज्यादा अपने आपही चुने जाकर सम्मिलित हो जायेंगे, और उसका परिणाम 
होगा मतभेद । कांस्टीट्यूएण्ट असेम्बली की असली मन्शा तो यह है कि इस 
असेम्बली का चुनाव विस्तृतरूप से जनता के द्वारा हो और जनता से ही इसे ताक़त 
और स्फूर्ति मिले । इस प्रकार का सम्मेलन ही असली प्रहइनो पर विचार करने में 
सफल हो सकेगा, और साम्प्रदायिक या अन्य झगड़ों से, जिनमें हम लोग इतनी बार 
उलझ जाते हैं, बरी रहेगा । 

इस विचार की शिमला और लरन्दन मे जो प्रतिक्रिया हुई वह भी बडी मजेदार 
रही । अद्धं-सरकारी तौर पर यह तो जाहिर कर दिया गया कि सरकार को इसमें 
कोई एतराज़ न होगा, उसने अपनी सरपरस्ती की सहमति भी दे ही सी दी, क्योकि 
प्रत्यक्ष में उसे यह भी पुराने ढग के सर्वदल-सम्मेलन की सी ही दिखाई दी, और 
चूंकि ऐसे सवंदल-सम्मेलन के भाग्य में पहले से ही असफलता लिखी रहती है, 
उसने सोचा कि इससे भी उल्टे अपने हाथ ही मज़बूत होंगे । लेकिन मालूम होता है 
बाद में उसने इस विचार के अंदर समाये हुए खतरों ओर इस तरह की असेम्बली से 
जिन-जिन बातों की सम्भावनायें हो सकती थी, उनको महसूस किया, और तब से 
वह इसका जोरों से विरोध करने लगी । 

बम्बई-काँग्रेस के बाद फ़ोरन ही असेम्बली का बुनाव आया। काँग्रेस के 
चुनावसम्बन्धी कार्यक्रम में मेरा कोई उत्साह न होते हुए भी मेरी इस बात में 
बड़ी दिलचस्पी थी और में मनाता था कि काँग्रेस के उम्मीदवार जीतें, या अधिक 
सही शब्दों में कहा जाय तो यों कहना चाहिए कि में उनके विरोधियों की हार 

मनाप्ता था । इन विरोधियों में पदलोलुप सम्प्रदायवादी, पथभ्राष्ट और ऐसे लोगों का 
अजीब-सा सम्मिश्रण था, जिन्होंने सरकार की दमन-नीति का जोरों से समर्थत 
किया था । इस बात में कोई दाक नहीं था कि इनमें से अधिकाँश लोग हरा 
दिये जायेंगे, लेकिन बदक़िस्मती से साम्प्रदायिक निर्णय ने मुख्य प्रहनन को ढक दिया 
और इनमें से बहुतों ने साम्प्रदायिक संगठनों की व्यापक रूप में फैली हुई भूजाओं की 
शरण ली । लेकित इतने पर भी काँग्रेस को बड़ी मार्क की सफलता मिली, और मुझे 
खुशी हुई कि अवाड्छनीय लोगो में से बहुत से खदेड़ दिये गये । 

मुझे खासकर, नामधारी काँग्रेस नेशनलिस्ट पार्टी का रुख, बहुत ही खेदजनक 
लगा। उसके साम्प्रदायिक निर्णय के प्रति तीद्र विरोध को समझा जा सकता 
है, लेकिन अपनी स्थिति को मज़बूत बनाने के लिए उसने ऐसे कट्टर साम्प्रदायिक 
संगठनों के साथ सहयोग किया, यहाँ तक कि सनातनियों तक का, जिनसे बढ़कर कि 
आज भारत में, राजनंतिक और सामाजिक, दोनों ही दृष्टि से प्रतिगामी दल दूसरा 
नहीं है। साथ ही, अनेक मशहूर राजनैतिक प्रतिगामियों तक का सहारा लिया। 
बंगाल को छोड़कर, जहाँ कारण विशेष से एक ज़बदंस्त काँग्रेस दल ने उनका समर्थन 
किया, उनमें से अधिकतर सब तरह से काँग्रेस के विरुद्ध थे। इसमें शक नहीं कि 
काँग्रेस के सबसे जबदंस्त विरोधी यही लोग थे । इतनी सारी तरह की विरोधी शक्तियों 
के मुकाबिले में, जिनमें कि ज़मीदार, नरम दलवाले, और निस्सन्‍्देह सरकारी अफ़सर 
तक शामिल थे, काँग्रेस उम्मीदवारों ने काफी शानदार विजय प्राप्त की । 

साम्प्रदायिक निर्णय के प्रति काँग्रेस का रुख विचित्र था; लेकिन इस परि- 
स्थिति में इससे भिन्न शायद ही हो सकता था। यह उसकी पिछली तटस्थता की नीति 
का यायों कहो कि कमज़ोर तीति का लाज़िमी परिणाम था। शुरू से ही दृढ़ नीति 
अख्तियार की जाती, और बिना किसी तात्किलिक परिणाम की चिन्ता किये उसका 
पालन करते रहना अधिक शानदार और सही तरीक़ा होता । लेकिन क्योंकि काँग्रेस 
ऐसा करने में अनिच्छुक रही, इसलिए उसने जो रास्ता अख्तयार किया उसके सिवा 
उसके पास ओर कोई उपाय था ही नहीं । साम्प्रदायिक निर्णय एक खास बेहूदगी की चीज़ 
थी और उसका स्वीकार किया जाना असम्भव था, क्योकि, उसके बने रहने तक किसी 
तरह की आज़ादी हासिल करना अशक्य था। यह इसलिए नहीं कि धने मुसल- 
मानों को बहुत अधिक दे दिया था । किसी दूसरी तरह शायद यह मुमकिन था कि वे 
जो कुछ भी मांगते सब कुछ दे दिया जाता | बात यह थी कि इस निर्णय द्वारा ब्रिटिश 
सरकार ने भारत को अनेक ऐसे आपस में एक दूसरे से अलग अनगिनती हिस्सों में बाँट 
दिया था, जो एक दूसरे को आगे बढ़ने से रोकता, और उसके प्रभाव को बिलकुल बेकार 

कर देता था, जिससे कि विदेशी अंग्रेज़ी सत्ता सर्वोपरि बनी रह सके । इसने ब्रिटिश 
सरकार पर की निर्भरता को अनिवार्य बना दिया । 

खासकर बंगाल में, जहाँ कि छोटे से यूरोपियन समुदाय को भारी प्राधान्य दे 
दिया गया है, हिन्दुओं के साथ बहुत ही अन्याय किया गया है। ऐसे निर्णय या 
फैसले, या और जो कुछ भी उसे कहा जाय, ( उसे निर्णय के नाम से पुकारे 
जाने पर आपत्ति की गई हैँ ) का तीक़ विरोध होना ज़रूरी था । और चाहे 
वह हम पर लाद भले ही दिया जाय या राजनंतिक कारणों से, अस्थायी रूप से 
बह बर्दाइत कर लिया जाय, फिर भी वह रहेगा हमेशा झगड़े की जड़ ही । मेरा 
अपना खयाल है कि इसके पक्ष में एक ही बात कही जासकती है कि खुद इसकी 
बुराई ही इसका गुण हैं और ऐसी हालत में वह किसी बात का स्थायी आधार बन 
नहीं सकता । 

नेशनलिस्ट पार्टी, और उससे भी अधिक हिन्दू महासभा और दूसरे साम्प्रदायिक 
संगठनों ने स्वभावत: ही इस जबरदस्ती से लादे गये निर्णय का विरोध किया । लेकिन 
असल में उनकी आलोचना उसके समर्थकों की तरह ब्रिटिश सरकार की विचारसरणि 
के आधार पर टिकी हुई थी । यह उनको ऐसी विचित्र नीति की ओर ले गई और 
अब भी आगे लिये जा रही है जिससे सरकर अवश्य ही प्रसन्न हुई होगी । साम्प्रदायिक 
निर्णय के भूत से परेशान होकर ये लोग इस आशा में कि सरकार को लालच देने या 
खुश करने से वह उक्त निर्णय को हमारे पक्ष में बदल देगी, दूसरे मुख्य विषयों के 
प्रति अपना विरोध नरम करते जा रहे हें। हिन्दू महासभा इस दिशा में सबसे 
आगे बढ़ गई हैं। उसको यह सूझता मालूम नही पड़ता कि इस नीति का अछ्तियार 
करना सिर्फ़ अपमानजनक ही नहीं हे बल्कि उससे निर्णय का बदला जाना बहुत ज्यादा 
कठिन हो जाता हैं, क्योंकि यह मुसलमानों को खिझाता ही है और उन्हें और भी 
अधिक टूर खीच ले जाता है । सरकार के लिए राष्ट्रीय शक्तियों को अपनी ओर कर 
सकना मुश्किल है। अन्तर बहुत बड़ा है और स्वार्थों का संघर्ष बहुत ही साफ़ है। 
उसके लिए यह भी मुश्किल है कि साम्प्रदायिक स्वार्थों के संकुचित मसले पर हिन्दू 
और मुस्लिम दोनो साम्प्रदायिको को खुश कर सके । उसे तो किसी एक को चुनना 
था, और उसने अपने दृष्टिकोण के अनुसार मुस्लिम सम्प्रदायवादियों का पक्ष 
चुनना पसन्द किया और ठीक पसन्द किया । क्‍या वह महज मुद्ठीभर हिन्दू सम्प्र- 
दायवादियों को खुश करने के लिए अपनी सुनिश्चित ओर लाभदायक नीति पलट 
देगी और मुसलमानों को नाखुश करेगी ? 

खुद यह बात कि सामूहिक रूप से हिन्दू राजनंतिक दष्टि से बहुत आगे बढ़े हुए 


७८ रै मेरी कहानी 


हैं ओर राष्ट्रीय आज़ादी के लिए बहुत ज़ोर देते हैं, उनके विरुद्ध अवद्य जायगी । 
नगण्य साम्प्रदायिक रिआयतों के कारण ( ओर नगष्य के सिवाय वे किसी महत्व की 
हो ही नहीं सकती ) उनके राजनैतिक विरोध में कुछ अन्तर नहीं पड़ जाथगा; लेकिन 
ऐसी रिआयतें मुसलमानों के रुख में एक अस्थायी अन्तर पैदा कर देंगी । 

असेम्बली के चुनावों ने दोनों अत्यन्त प्रतिक्रियावादी साम्प्रदायिक संस्थाओं, 
हिन्दू महासभा ओर मुस्लिम काम्फ्रेस्स, के हिमायतियों की अत्यन्त स्पष्ट रूप से 
क़लई खोल दी। इसके उम्मीदवार बड़े-बड़े जमीदारों या साहूकारों से लिये 
गये थे। महासभा ने हाल ही में क़र्ज-बिल का ज़ोरों में विरोध करके भी साहुकार 
वर्ग के प्रति अपनी शुभचिन्तकता बतलाई थी । हिन्दूसमाज के सिरमौर इन छोटे 
समुदायों से हिन्दू महासभा बनी हैं और इन्हीके एक भाग या कुछ वकील, डॉक्टर 
आदि पेशेवाले लोगों से लिबरऊ-दऊू बना हैं । हिन्दुओं पर उनका कोई खास प्रभाव 
नहीं है, क्योंकि निम्न मध्यम वर्ग में राजनंतिक चेतना जागृत हो गई हू । औद्योगिक 
नेता भी इन लोगों से अलग ही रहते हैं, क्योकि नये नये धन्धों और अदेे- 
माण्डलिक वर्ग की आवध्यकताओं में परस्पर कुछ विरोध रहता हैं । उद्योग-घन्ध- 
वाले लोग, सीधे हमले या दूसरे किसी ख़तरे में पड़ने का साहस न होने के कारण, 
राष्ट्रवादिपो और सरकार दोनों ही से अपना सम्बन्ध अच्छा रखना चाहते हैं | वे 
लिबरल या साम्प्रदायिक दलों पर कोई खास ध्यान नही देते । औद्योगिक प्रगति और 
लाभ ही उनका मुख्य लक्ष्य रहता हैं । 

मुसलमानों के निम्न मध्यम वर्ग में यह जागृति अभी होनी है, और औद्योगिक 
दृष्टि से भी वे लोग पिछड़े हुए है । इस तरह हम देखते हे कि अत्यन्त प्रतिक्रियावादी, 
जागीरदार, और सरकारी नौकरियों में रहे हुए अधिकारी छोग न सिर्फ़ उनकी 
साम्प्रदायिक संस्थाओं पर ही क़ब्ज्ञा किये हुए हें, बल्कि सारी जाति पर अपना भारी 
प्रभाव काम में ला रहे है। सरकारी उपाधिधारियों, भूतपूर्व मिनिस्टरों और 
बड़े-बड़े जमीदारों के मजमुए का नाम ही मुस्लिम कान्फ्रेस्स हैं। और फिर भी मेरा 
खयाल है कि सर्वताधारण मुस्लिम जनता, शायद सामाजिक विषयों में कुछ 
स्वतन्त्रता होने के कारण, हिन्दू जनता की अपेक्षा ज्यादा हिम्मत और ताकतवर है । 
भौर इसलिए मुमकिन हैँ कि एक बार चेतता मिलते ही वह बड़ी तेजी से समाजवाद 
की ओर बढ़ जायेंगे । इस समय तो मुस्लिम शिक्षितवर्ग बौद्धिक और शारीरिक 
दोनों ही तरह से चेतना-हीन सा होगया है और उसमें कोई स्फूत्ति नहीं रह गई है । 
अपने पुराने रहनुमाओं के ख़िलाफ़ आवाज़ उठाने का वह साहस कर नहीं सकता । 

राजनैतिक दृष्टि से सबसे आगे बढ़ी हुई महान्‌ संस्था काँग्रेस के नेता जो पश्-प्रदर्शन 

कर रहे हैं, वह वत्तमान अवस्था में जनता को जंसा नेतृत्व मिलना चाहिए उसकी 
अपेक्षा कहीं अधिक फूंक-फूंककर क़दम रखने का है | वे जनता से सहयोग की तो 
मांग करते हे, लेकिन उसकी राय जानने या दु:ख-दर्द मालम करने की कोशिश शायद 
ही करते हों. असेम्बली के चुनाव से पहले उन्होंने विभिन्न नरम गैर-काँग्रेसियों को 
अपनी ओर खीचने की ग़रज से अपने कार्य-क्रम को नरम बनाने की हर तरह से कोशिश 
की । मन्दिर-प्रवेश बिल जेसे कामों तक के सम्बन्ध में उन्होंने अपना रुखं बदल दिया 
था, और मदरास के महान्‌ कट्टर-पन्थियों तक को शान्त करने के लिए उसके सम्बन्ध 
में आश्वासन दिये गये थे । लाग-लपट-रहित और उम्र चुनाव-कार्यक्रम ने कही अधिक 
उत्साह पैदा किया होता, और जनता को शिक्षित करने में उससे कही अधिक मदद 
मिली होती । अब क्योंकि कांग्रेस ने पालेमेण्टरी कार्यक्रम को अपना लिया है, इसलिए 
असेम्बली में किसी विषय पर वोट गिने जाने के समय कुछ नगण्य वोट पाजाने की 
आशा से, उसमें राजनैतिक और सामाजिक दकियानूसों के लिए और भी ज्यादा 
गंजायश होजायगी, ओर काँग्रेस के नेताओं और जनता के बीच खाई और भी 
चौड़ी हो जायगी । असेम्बली में जोरदार भाषणों की झड़ी लूग जायगी, और सर्वोत्तम 
पालंमेण्टरो शझिष्टता का अनुसरण किया जायगा, समय-समय पर सरकार को 
हराया जायगा--जिसकी कि सरकार अविचल भाव से उपेक्षा कर देगी, जंसा कि 
वह पहले से करती आई हैं । 

पिछले कुछ बरसों में, जबकि काँग्रेस कौसिलों का बहिष्कार कर रही थी, 
सरकारी मुखिया लोग अक्सर हमसे कहा करते थे कि असेम्बली और प्रान्तीय कौसिलें 
जनता की असली प्रतिनिधि हैँ और लोकमत को प्रदर्शित करती हें) लेकिन यह 
दिल्‍लगी की बात हैं कि, अब जब कि असेम्बली में अधिक प्रगतिशील दल का प्रभृत्व 
है, सरकारी दृण्टिकोण बदल गया है । जब कभी काँग्रेस को चुनाव में मिली सफलता 
का हवाला दिया जाता हूँ, तो हमसे कहा जाता हैँ कि मतदाताओं की संख्या बहुत ही 
थोड़ी, तीस करोड़ या उसके लगभग जनता में से, केवल तीस लाख ही है | जिन 
करोड़ों लोगों को बोट देने का हक़ नहीं मिला है, सरकार के मतानुसार वे साफ 
लौर पर अंग्रेज़ी सरकार के हामी हे । इसका जवाब साफ़ हैं। हरेक बालिग व्यक्ति को 
मत देने का अधिकार दे दिया जाय, और तब पता लूग जायगा कि इन छोगों का 
खयाल क्या हूँ । 

असेम्बली के चुनाव के बाद ही भारतीय शासन-सुधारों पर ज्वॉइण्ट पा्लंभ्रेण्टरी 
कमिटी की रिपोर्ट प्रकाशित हुईं। इसकी चारों ओर से और भिन्न-भिन्न जो आलोचनायें 
हुईं, उनमें अक्सर इस बात पर जोर दिया गया था कि उससे भारतवासियों के प्रति 

अविश्वास! और 'सन्देह' प्रकट होता है । हमारी राष्ट्रीय और सामाजिक समस्याओं 
पर विचार करने का मुझे यह तरीक़ा बड़ा ही विचित्र मालूम हुआ । क्या ब्रिटिश 
साम्राज्यवादी नीति और हमारे राष्ट्रीय हितों में कोई महत्त्वपूर्ण विरोध नहीं है ? 
सवाल यह है कि इनमें से किसकी बात रहे । स्वतन्त्रता क्या हम महज़ साम्राज्यवादी 
नीति को क़ायम रखने के लिए ही चाहते हे ? मालूम तो यही होता है कि ब्रिटिश 
सरकार यही समझे हुए थी, क्‍योंकि हमें सूचित कर दिया गया है कि जबतक हम 
ब्रिटिश नीति के अनुसार अपना आचरण रकक्‍खेंगे और जैसा वह चाहती है, ठीक उसके 
अनुसार काम करके स्व-शासन के लिए अपनी योग्यता प्रदर्शित करते हैं, तबतक 'सं रक्षणों' 
का उपयोग नहीं किया जायगा । अगर भारत में ब्रिटिश नीति को ही जारी रखना है, 
तब अपने खुद के हाथों में शासन की बाग़ड़ोर लेने का यह सब शोरगुल क्‍यों मचाया 
जा रहा हूँ ? 

यह साफ़ जाहिर हैं कि ओटावा-पैक्ट, आथिक दृष्टि से इंग्लेण्ड के सिवा 
हिन्दुस्तान के लिए, बहुत लाभकारी नही हुआ हुँ ।' हिन्दुस्तान के साथ के ग्िटिषा 
व्यापार को निस्सन्देह लाभ पहुँचा है, और वह पहुंचा है भारत के राजनीतिज्ञों और 
व्यवसायियों की राय के अनुसार भारत के विस्तृत हितों के बलिदान पर । उपनिवेशों, 
खासकर कनाडा और आस्ट्रेलिया के सम्बन्ध में स्थिति इससे उलटी है।* उन्होंने 
ब्रिटेन के साथ बड़ा कडा व्यापारिक सौदा किया और उसे हानि पहुँचाकर अधिकांश 
राम खुद उठाया । इतने पर भी, अपने उद्योग-धन्धों की वृद्धि और साथ ही अन्य 

१. सर विलिबम करी ने विसम्बर सन्‌ ६६३४ में पो० एगड० ओ० जहाज़ी 
कम्पनी की लन्‍्दन को एक मीटिंग में सभापति की हैसियत से भाषण देते हुए 
भारतीय व्यापार का उल्लेख करते हुए कहा था कि “ओटावा-पक्ट बिंटेन के लिए 
निश्चित रूप से लाभप्रद रहा है।” 

२, जून सन्‌ १६३४ के लन्दन के 'हकनोमिस्ट' अक्षबार ने लिखाथा कि 
ओटाचा-परिषद्‌ का “समर्थन केवल उसी दशा में किया जा सकता था, जब कि वह 
बाक़ो दुनिया से साम्राज्य के व्यवसाय का योग घटाये बिना अस्तसांम्राज्य के 
ज्यवसाय का योग बढ़ाती । वास्तव में वह साम्राज्य के क्षीणोन्मुख व्यापार के सामने 
बहुत ही थोड़े से अनुपात में अल्तर्साश्राज्यिक ज्यापार को ड्तेजना दे सकी है । यह 
विभाजन भी पेट ब्रिटेन की अपेक्षा कहीं अधिक उपनिवेशों के हित में रहा है । हमारे 
साम्राज्य का आयात सन्‌ १६३१ के २४,७०,००,००० पौणड से बढ़कर सन्‌ १६३३ में 
२४,६०,००,००० कौधड हुआ था। किन्सु निर्यात १७,६०,००,००० पौयड से घटकर 
१६,३५००,००० पौणड हो गया था । यह बात भी देखना है कि १६२६ से १६३३ के बोच 

देशों के साथ अपना व्यापार बढ़ाने के लिए वे ओटावा और उनके दूसरे फन्दों से 
छुटकारा पाने का हमेशा प्रयत्न करते रहते हे ।९ कनाड! में एक प्रमुख राजनंतिक 
दल, थाने लिबरल दल जिसके हाथों में जल्दी ही शासन सूत्र आ जाने की सम्भावना 
है, निश्चित रूप से ओटावा-पैक्ट को रहु करने को वचनबंद्ध है।'* आस्ट्रेलिया में 
ओटावा-पैक्ट के अर्थों की खीचातानी के परिणामस्वरूप कुछ तरह के कपड़ों और सूत 
पर चुंगी बढ़ा दी गई, जिस पर लंकाशायर के वस्त्र-व्यवसाथियों की' ओर से सख्त 
नाराजी ज्ञाहिर की गई ओर इसे ओटावा-पैक्ट का भंग कहकर उसकी निन्‍्दा की गई । 
इसीके विरोध और बदले के रूप में लूंकाशायर में आस्ट्रेलियन माल के बहिष्कार का 
आन्दोलन भी शुरू किया गया । आस्ट्रेलिया पर इस धमकी का कुछ भी खास असर 
नही हुआ, बल्कि इसके ख़िलाफ़ वहाँ भी कड़ा रुख़ इसख्तियार किया गया ।रै 
साश्राज्य को हमारा निर्यात ५०६ फ्री सदी घटा था, जब कि साम्राज्य से हमारा भायात 
सिफ्र ३२६ फ्री सदी ही घटा था। त्रिदेशों को हमारे निर्यात की कमी कहीं अधिक 
कभी नहीं हुई, किन्तु इन देशों से हमारे आयात को कमी कहीं अधिक थी 7 

१. मेलबोर्न का 'एज' नामक पत्र भी ओटावा-पक्ट को पसन्द नहीं करता । उसकी 
राय में यह पकट “एक निरन्तर बाधा बन रहा है, ओर अब दिन-दिन लोग इसे बहुत 
बढ़ी ग़लती मांनते जा रहे हैं ।” ( १€ अक्तूबर सन्‌ (६३४ के 'मेज्वेस्टर गाजियन! 
नासक साप्ताहिक पत्र से उद्धृत । ) 

२, कनाडा के घधर्समान अनुदार प्रधान मन्त्री श्री बेनेट तक ज्यापारिक मामलों 
में श्वटिश सरकार के लिए कणटकरूप हो रहे हैं। वह 'नई योजना” (१९०७ ।)0008) की 
वर्चा कर रहे हैं ओर उनके विचारों में आश्चर्यजनक तबदीली हो रही है। श्री 
लिटबीनोव; सर स्ट्रंफड क्रिप्स ओर श्री जान स्ट्रेची के भयंकर प्रभाव से वे 
समब्टियादी बन गये हैं। इसे तमाम अनुदार, उदार ओर इम्पी रियल सिविल सर्विसचालों 
को इस बात का संकेत ओर चेतावनो समभझनी चाहिए कि वे इस किस्म के विचार 
रखना या ऐसे विचार रखनेवालों का साथ देना छोड दें, नहीं तो वे खुद ही उन 
भयंकर सिद्धान्तों के समर्थक बन जायेंगे। , उपर्युक्त नोट लिख चुकने के बाद छना कि 
कनाडा में भ्री किड्र के नेतृत्व में लिबरल पार्टी भे चुनान में गहरी विजय प्राप्त करली 
है, जोर झ्ञासन-सूत्र अब डसीके हाथ में आगये हैं । ) 

३. मेलबोर्न के 'एज' नामक पत्र ने लिखा था कि लड्बाशायरवाले अगर अपने 
प्रस्तावित बहिष्कार को बन्द न करें तो आस्ट्रेलिया को ल्काझ्ायर के रहे-सहे व्यापार 
का भी प्रबल थहिप्कार करना हो चाहिए | अविचल हह़सा के ल्लाथ हमें लक्काश्ायर को 
जयथाब देता होगा । ( £ नवम्बर २६३४ के साप्ताहिक 'मेज्चेस्टर गर्जियन' से उदुछ्त । । 





है 


०६ : मेरी कट्ठानी 


यह स्पष्ट हैं कि आथिक संघर्ष का कारण कनाड़ा और आस्ट्रेलिया के लोगों में 
ब्रिटेन के प्रति किसी दुर्मावना का होना नहीं है; हाँ, आयलेंण्डबालों में यह 
दुर्भावना प्रत्यक्ष है । संघर्ष स्वार्थों के परस्पर विरोध के कारण होता है, और जहाँ 
कही इस किस्म के हित-विरोध हों, हिन्दुस्तान में 'संरक्षण' का उद्देश्य, यह देखना 
रहता है कि ब्रिटिश हित प्रधान रहे । 'संरक्षण' के क्‍या नतीजे होंगे, इसका 
एक हलका-सा इशारा हाल में की गई भारतीय-ब्रिटिश व्यापारिक सन्धि से लग 
जायगा, जिसमें ब्रिटिश-धन्धेवालों की तो खबर थी, लेकिन जो भारतीय व्यवसायियों 
ओर उद्योग-धन्धेवालों से छिपाकर की गई थी, ओर उनके विरोध करते रहने और 
असेम्बली के रह कर देने पर भी सरकार ने अपनी ज़िह से उसे क़ायम रक्खा । ऐसे 
संरक्षणों की तो बड़ी जबर्दस्त ज़रूरत कनाड़ा, आस्ट्रेलिया और दक्षिण अफ्रीका 
में हैं, जिससे कि इन उपनिवेशों के लोग न केवल व्यापारिक मामले में ही, वरन 
साम्राज्य-रक्षा और उसकी अविच्छिन्नता के महत्त्वपूर्ण विषयों में भी मतमाना 
रास्ता अछ्तियार न करले ।' 

कहा गया हूं कि साम्राज्य का अर्थ है 'क़ज', और संरक्षणों का निर्माण इसीलिए 
किया गया है कि शाही लेनदार अपने सब विशिष्ट स्वार्थों और शक्तियों को अक्षुण्ण 
बनाये रखने के लिए अपने अमागे कर्जदार पर अपना जबर्दस्त काबू रख सके । एक 
विचित्र दलील, जो अक्सर सरकार की तरफ़से दृहरायी जाती है, यह है कि गाधीजी 
और काँग्रेस ने ऐसे संरक्षणों के विचार को स्वीकार कर लिया है, क्योंकि सन्‌ १९३१ 
के दिल्‍ली के ग्रांघी-अविन समझौते में भारत के हित में संरक्षण” की बात स्वीकार की 
जा चुकी है । 

ओटावा-पैक्ट और वाणिज्य-व्यवसाय-सम्बन्धी सरक्षण फिर भी छोटी बातें 
है ।* जो कहीं अधिक महत्त्व की बात है, वह तो है वे बोसियों सुविधायें, जिनका 

१. दक्षिम अफ्रीका संघ के रक्षा-सचिव श्री ओ० पीरो ने कहा था कि संघ 
साम्राज्य-रक्षा को किसी भो आम योजना में भाग नहीं लेगा, न किसी बाहरी युद्ध में 
हो सहयोग करेगा, फिर भले ही ड्रिटिन उस युद्ध में शामिल क्‍यों न हो । “अगर सरकार 
अविचारपूर्वक दक्षिण अफ्रीका को दूसरे बाहरी युद्धों में भाग लेने के लिए मजबूर करे, 
तो बहुल बढ़े पेमाने में अशान्ति फेल जायगी, मुमकिन है भृह-युद्ध छिढ़ जाय | इसलिए 
बह साज्राज्य-रक्षा को किसी आस योजना में भाग नहीं लेगी।” (केपटाउम से ५ फ़रवरी 
१६३४ को भजा हुआ खझूटर का संवाद) प्रधान सचिब जनरल हर्ट ज़ोग ने इस वक्तज्य की 
पुष्टि को है, ओर बसाया है कि यह यूनियन सरकार की नोति को ज़ाहिर करता है। 

२. छम्दुन का 'एकनोंमिस्ट'! ( अक्सूबर १६३४ ) बसलाता है-- “मविध्य के 


कुछ ताज़ी घटनायें ७०७ 


उद्देश हिन्दुहानियों पर अपने हरेक महत्वयूर्ण राजनैतिक और आथधिक भ्रभृत्व 
को, जिसने कि भूतकारू और वतंमान में उन्हें इस देश के शोषण में सहायता दी हैं, 
स्थायी बना देना है । जबतक ये सुविधायें और संरक्षण' बने हुए हे, तबतक किसी 
भी दिशा में वास्तविक उन्नति हो सकना ग़ैरमुमकिन है, और तबदीली के लिए, 
किसी क़िस्म के वैध प्रयत्न के लिए कोई जगह ही नहीं छोड़ी गई हैं। ऐसा हरेक 
प्रयत्न 'संरक्षणों की नंगी दीवारों के साथ टकरायगा' और यह दिंन-दिन साफ़ 
होता जायगा कि केवल बंध मार्ग से ही काम नहीं चलेगा । राजन॑तिक सुधार की दृष्टि 
से यह प्रस्तावित शासन-योजना और इसका भीमकाय सघ एक वाहियात चीज है; और 
सामाजिक और आध्थिक दुष्टि से तो यह और भी बदतर है । समाजवाद का रास्ता तो 
जान-बूझक र रोक दिया गया है । ऊपरी तौर से बहुत कुछ जवाबदेही भी ( लेकिन 
वहू भी अधिकतर 'पसुरक्षित' श्रेणियों को ही ) सौंप दी गई है, लेकिन वास्तविक 
महत्व की कोई शक्तियाँ---कुछ कर-धर सकने के साधन नही दिये गये हैं। बिना 
किसी उत्तरदायित्व के सारी शक्ति इंग्ल॑ण्ड अपने हाथों में रक्खे हुए है। निरंकुशता 
के नंगेषन को ढकने के लिए कोई झीनी चादर तक नहीं हैं । हरेक आदमी जानता हूँ 
कि इस समय की सबसे बड़ी आवश्यकता यह है कि विधान पूरी तरह से कचीला और 
ग्राह्य-शक्तियुक्त हो जिससे कि वह तेज्ञी से बदलती रहनेवाली अवस्था के अनुकूल 
हो सके । निर्णय जल्दी होना चाहिए, और हाथ में उन निर्णयों को अमल में 
लाने की शक्ति, होनी भी चाहिए । इतने पर भी इसमें शक है कि पालंमेण्टरी प्रजातन्त्र 
भी, जेंसा कि आजकल पश्चिम के कुछ देश्ञों में चल रहा है, आधुनिक विश्व के सुचारु- 
संचालन के लिए आवश्यक परिवतंन कर सकने में सफल हो सकेगा या नहीं, लेकिन 
बह प्रश्न हमारे यहाँ नही उठता, क्योंकि हमारी गति हथकड़ी ओर बेड़ियों से जान- 
बूझकर रोक दी गई है, और हमारे दरवाज्ञे बन्द करके ताले लगा दिये गये हे । हमें 
ऐसी मोटर देदी गई है, जिसमें सब जगह रोकने के लिए ब्रेक तो काफ़ी लगे 
हुए हैं, लेकिन उसे चलानेवाला एंजिन नदारद हैं। मार्शल-लॉ--फौजी क़ानून ही 
जिनका सदा आधार है, ऐसे लोगों का बनाया हुआ थह शासन-विधान है । शस्त्रबल 
में विश्वास रखने वाले के लिए माशेल-लॉ--फोजी क़ानून--ही उसका असली सहारा 
हैं, उसके लिए उसके छोड़ने का अर्थ है अपना स्व नाश । 

लिए बिटिश राज का एक लाभ यह मालूम होता है कि प्रथिवों के अनेक हिस्सों में 
बसनेवाले मुल निषासियों को हम संहगी दर पर लक्काशायर का माल ख़रीदने के 
लिए मज़्यूर कर सकेंगे।” सोलोन इसका सबसे अधिक ज्वलल्त ओर नया डदा- 


हरण है। 


ज्ब्य मेरा कहानी 


इंडलेण्ड के इस तोहफ़ से हिन्दुस्तान को किस हृदतक आज्ञादी मिली है, इसका 
पता इसी बात से चल सकता हैं कि नरम-से-नरम और राजनैतिक दुष्टि से अत्यन्त 
पिछड़े हुए दलोंतक ने इसे प्रगति-विरोधी बताकर इसकी तीब्र निन्‍दा की है। 
सरकार के पुराने और कट्टर हिमायतियों को भी इसकी आलोचना करनी पड़ी है, 
लेकिन उन्होंने की हैं अपने उसी सदा के खुशामदी ढंग के साथ । दूसरे लोगों ने 
उम्र रूप से विरोध किया हैं । 

नरम दलवालों का जो यह अठर विश्वास था कि भगवान ने हिन्दुस्तान को 
अंग्रेज़ों के मातहत करने में अपार बृद्धिमानी से काम लिया हैँ, शासन-विधान की इन 
धाराओं ने उनके लिए उसपर उतना ही डटा रहना मुश्किल कर दिया है। उन्होंने 
तीव्र आलोचना की, लेकिन असलीयत की अवहेलना करके और सुन्दर शब्दों 
और लभावने हाव-भावषों में अनुरक्त होकर, उसमें इसी बात पर सबसे अधिक ज़ोर 
दिया कि रिपोर्ट और बिल, दोनों में, 'डोमीनियन स्टेटस” (औपनिवेशिक स्वराज ) 
शब्द गायब हैं । इस सम्बन्ध में, उनकी तरफ से, बड़ा बाबेला मचा था और 
अब क्योंकि सर समृअल होर ने इस विधय में एक वक्तव्य प्रकाशित कर दिया है, 
बहुत हृदतक उससे उनके आत्म-सम्मान की रक्षा हो जायगी । सम्मव है, औपनिवेशिक 
स्वराज अज्ञात भविष्य के गर्भ में वास करनेवाली एक झूठी छायामात्र होगी--एक 
असम्भव से भी असम्भव जगह, जहाँ हम कभी पहुँच नही सकेंगे । हाँ, उसके सपने 
देख सकते हे और उसकी अनेक सुन्दरताओ का ओजमय वर्णन कर सकते हे । शायद 
ब्रिटिज्ञ पालंमेण्ट के प्रति मन में पेदा हुए सन्देहों से परेशान होकर सर तेजबहादुर सप्रू 
ने अब सम्राट की शरण ली है । क्‍योंकि वह एक अत्यन्त सुयोग्य और कुशल कानूनदा 
हैं, उन्होंने एक नया ही वैधानिक सिद्धान्त प्रतिपादित किया हे। वह कहते 
हँ--ब्रिटिश पालंमेण्ट और ब्रिटिश जनता भारत के लिए कुछ करे या न करें, इन 
दोनों के ऊपर सम्राट है, जो कि भारतीय प्रजा का सदा हितचिन्तन और शान्ति और 
समृद्धि की आकाक्षा किया करते है ।”' यह ऐसा सुखद सिद्धान्त है, जो हमें शासन- 
विधान, क़ानून और राजनेतिक और सामाजिक क्रान्तियों की झंझटों में पड़ने से 
बचाता है। 

लेकिन यह कहना भी ठीक नहीं होगा कि नरम दलवालों ने शासन-विधान का 
विरोध कम कर दिया है । उनमें से अधिकांश ने यह बिलकुल स्पष्ट कर दिया है कि 
वे मौजूदा हालतों को, बुरी होने पर भी, पसन्द करते हैं, बनिस्वबत उस बिनमांगे तोहफे 

१. लखनऊ की, २६ जनवरी १६३५ की एक सार्थजनिक सभा में दिये हुए एक 
भाषण से । 

के जो कि हिन्दुस्तान के सर पर जबरदस्ती लादा जा रहा है । लेकिन इस बात को 
कहते रहने के सिवा, खूद उनके सिद्धान्त उन्हें आगे बढ़कर कुछ करने से रोकते हैं 
और यह्‌ कहा जा सकता हैं कि वे उक्त बातों पर ज़ोर देले रहेंगे । एक पुरानी 
कहावत, वत्तमान समय के अनुकूल तबदील कर दी जाने पर, उनके मोटो का मच्छा 
काम दे सकती हैं और वह है--- अगर एक बार कामयाबी न मिले, तो फिर-फिर 
चिल्लाओ !” - 

लिबरल नेताओं और कितने ही दूसरे लोगों ने, जिनमें कि कुछ काँग्रेसवाले भी 
शामिल हैं, इंग्लेण्ड में मज़दूर दल की विजय और मज़दूर सरकार की स्थापना पर 
कुछ आशा बाँध रक्‍ली हैं । निस्सन्देह कोई वजह नही है कि हिन्दुस्तान ब्रिटेन के 
प्रगतिशील दलों के सहयोग से आगे बढ़ने का प्रयत्न क्‍यों न करे, अथवा मजदूर 
सरकार के आगमन से राभ क्यो न उठावे । लेकिन इंग्लेण्ड के भाग्यचक्र के परिवर्तन 
पर ही बिल्कुल निर्भर रहना न तो सम्मान की बात है, न राष्ट्रीय थौरव के ही किसी 
तरह अनुकूल है। और यह कोई अच्छी बुद्धिमानी की बात भी नहीं है। 
ब्रिटिश मज़दूर दल से हम इतनी ज्यादा आशा क्‍यों रक्‍्खे ? हम अभी दो बार मजदूर 
दल की सरकार देख चके है, और उसके समय हिन्दुस्तान को जो तोहफ़े भिले हैं, 
उन्हे हम भूल नही सकते । श्री रेमज़े मेकडानल्ड भले ही मज़दूर दल से अलग हो गये 
हों, लेकिन उनके पुराने साथियों में भी क़ोई क््यादा परिवत्तेन हुआ दिखाई नही 
देता । सन्‌ १९३० के अक्तूबर में साउथपोर्ट में होनेवाली मज़दूर दल-काम्फ्रेन्स में 
श्री वी० के० कृष्ण मेनन ने यह प्रस्ताव रखा था--इस कान्फ्रेन्स का यह विश्वास है 
कि यह बहुत ही ज़रूरी हैं कि हिन्दुस्तान में पूर्ण स्वराज की स्थापना के लिए 
स्वभाग्य-निर्णय का सिद्धान्त तुरन्त कार्य में परिणत किया जाय ।” श्री आधंर हेण्ड्संन 
ने इस प्रस्ताव को वापस ले लेने के लिए बड़ा जोर दिया और कार्यकारिणी की 
ओर से अपनी स्वभाग्य-नि्णय की नीति को भारत के लिए उपयोग मे लाने का 
आदइवासन देमे से साफ़ इन्कार कर दिया। उन्होंने कहा---'हम यह बात बहुत ही 
साफ तौर से बता चुके हे कि सम्भव हुआ तो हम हिन्दुस्तान के सब समुदायों से सलाह 
करेंगे । इस बात से सबका समाधान हो जाना चाहिए ।” लेकिन लोगों का यह 
सनन्‍्तोष हस तथ्य को सामने रखने से शायद कम हो जायगा कि पिछली मजदूर 
सरकार और राष्ट्रीय सरकार की भी यही उद्धोषित नीति थी, जिसका परिणाम 
था राउण्ड टेबल कान्फ्रेन्स, व्हाइट-पेपर, जॉइन्ट पारलेमेण्टरी कमिटी की रिपोर्ट और 
तया इण्डिया-एक्ट । 

यहू बिल्कुल स्पष्ट है कि साम्राज्य की नीति के मामलों में इंग्लैण्ड के अनुदार 

ओर मज़दूर-दल में बहुत कम फ़र्क हैं। यह सच है कि सर्व-साधारण मज़दूर-ब्गे 
कहीं अधिक आगे बढ़ा हुआ है, लेकिन अपने अनुदार नेताओं पर उसका असर बहुत 
ही कम है। यह हो सकता है कि मजदूर दल के उग्र विचारबाले शक्तिसम्पन्न हो 
जायें, क्योंकि आजकल परिस्थितियाँ बड़ी तेज्ञी से बदल रही है, लेकिन क्‍या विलायत 
के नीति-परिवतंन के इन्तज्ञार में, हमारी राष्ट्रीय और सामाजिक प्रगतियाँ अपना 
प्रवाह बदल दें और सो जायें ? 

हमारे देश के लिबरल दलवाले प्रिटिश मज़दूर दल पर जिस तरह भरोसा 
किये बंठे हे, उसका एक अजीब पहल है | अगर, इसी फ़रक से, यह मजदूर दल उम्र 
विचार का बन जाय और हग्लैण्ड में अपने समाजवादी कार्यक्रम को कार्य मे परिणत 
कर डाले, तो हिन्दुस्तान में और यहाँ के लिबरल और दूसरे करण दलों पर उसकी 
क्या श्रतिक्रिया होगी ? इनमें के अधिकांश लोग सामाजिक दृष्टि से कट्टर पुराण-पन्थी 
है । वे मज़दूर दल के सामाजिक और आथ्िक परिवर्तनों को पसन्द न करेंगे और 
भारत में उनके प्रचलित किये जाने से डरेंगे । यहाँतक सम्भव हो सकता है कि अगर 
सामाजिक क्रान्ति ब्रिटिश-सम्बन्ध का लक्षण हो जाय तो शायद इन लोगों की ब्रिटिश- 
भक्ति समाप्त ही हो जाय । उस दशा में यह मुमकिन हो सकता है कि मुन्न जैसे 
व्यक्ति जो राष्ट्रीय-स्वतनश्नता और ब्रिटेन से सम्बन्ध-विच्छेद के हामी हे, अपने विचार 
बदल दें और समाजवादी ब्रिटेन के साथ निकट सम्बन्ध रखना पसन्द करने लगे । 
निस्सन्देह हममें से किसीको भी प्लिटिश जनता के साथ सहयोग करने में कोई आपत्ति 
नहीं है; यह उनका साम्पराज्यवाद है, जिसके कि हम विरोधी हे, साम्राज्यवाद को 
एकबारगी उन्होंने धता बताई नहीं कि सहयोग का मार्ग खुल जायगा। उस समय 
नरम दलवालों का क्या होगा ? द्ञायद वे नई व्यवस्था को, ईश्वर की अग्राध बुद्धि 
का दूसरा संकेत समझकर, स्वीकार कर लेंगे । 

गोलमेज कान्‍्फ्रेन्स की कारंवाई और संघ शासन के विधान का एक खास नतीजा 
है देशी नरेज्ञों को मंदान में बहुत आगे का देना । उनके और उनकी स्वतन्त्रता' के 
प्रति प्रदर्शित कट्टर अनुद्ारपन्धियों की शुभचिन्तकता ने उनमें एक नया जोश भर दिया 
है । इससे पहले कभी उनको इतना महत्त्व नहीं दिया गया था । पहले उनकी मजाल 
नही थी कि वे ब्रिटिश रेजीडेण्ट के संकेत मात्र तक को अस्वीकार करदें, और अनेक 
देशी नरेशों के प्रति भारत सरकार का व्यवहार भी साफ़ ही अवद्देलनापूर्ण था । उनके 
भीतरी मामलों में बराबर दस्तंदाड़ी होती रहती थी, जो अक्सर न्याय-संगत ही 
ठहराई जाती थी । आज भी अधिकांदा रियासतें प्रत्यक्ष्य या अप्रत्यक्षरूप से उधार' 
दिये हुए अंगेज-अफ़सरों द्वारा शासित हो रही है । छेकिन ऐसा मालूम होता है कि श्री 

चधिल ओर लार्ड रॉदरमियर के आन्दोलन ने सरकार को कुछ घबरा सा दिया है, 
और इसलिए वह उनके निर्णयों में हस्तक्षेप करने में फूँक फुककर कदम रखने लगी 
है । देशी नरेश भी अब ज़रा कही अधिक अकड़ के साथ बात-चीत करने छगे हैं । 

मेने भारतीय राजन॑तिक क्षेत्रों की बाहरी घटनाओं को समंक्षने की कोशिश की है, 
लेकिन में अच्छी तरह जानता हूँ कि ये सब बातें कोई असली महत्त्व की नहीं हैं । और 
इन सबकी तह में रहनेवाली भारत की स्थिति का ख़याल मुझे परेशान कर रहा है । 
असलीयत यह हैं कि हर तरह की स्वतन्त्रता का दमन हो रहा है, सर्वत्र घोर कष्ट 
और निराशा फैली हुई हैं, सदभावना दूषित की जा रही है, और अनेक प्रकार की 
हीन वृत्तियों को प्रोत्साहन मिल रहा है | बहुत बड्डी संख्या में लोग जेलों में पड़े 
या अमूल्य यौवन नष्ट कर रहे है और बरसों से अपने जिगर का खून पी रहे 
है ।! उनके परिवार, मित्र और सम्बन्धी और हज़ारों दूसरे लोगों मे कटुता बढ़ती 
जा रही हैं और नग्न पाशविकता के सामने अपनी ज्ञकालत और बेबसी की कुत्सित- 
भावना ने उन्हे घेर लिया है । साधारण समय में भी अनेक संस्थायें गैरक़ानूनी करार 
दे दी गई हे और संकटकाल के अधिकार' ( इमजेन्सी पावसं ) और 'शान्ति रक्षा- 
विधान' ( ट्रेक्विलिटी एक्टस्‌ ) सरकारी शस्त्रागार में करीब-क़रीब स्थायीरूप से 
शामिल कर लिये गये हे | स्वाधीनता पर प्रतिबन्ध लगाने के अपवाद दिन-दिन 
साधारण नियम से बनते जा रहे है । बहुसंख्यक पुस्तकें और पत्रिकायें या तो जब्त 

१. होम मेम्बर सर हेरी हेग ने २३ जुलाई १६३४ को बढ़ी धारा सभा में जेलों 
ओर स्पेशल केम्पों में बन्द नज़रबन्दों को संख्या इस प्रकार बतलाई थी--बंगाल में 
१५०० और १६०० के बीच, देवली में ५००, कुल २००० और २१०० के बीच । यह 
संख्या तो नज़रबन्दों की है, जिन पर न तो मुकदमा चलाया गया न सज़ा दी गई। 
इसमें दूसरे राजनैतिक कंदी शामिल नहीं है । जिन लोगों को सज्ञा दो गई है, आमतोर 
पर उनकी सज़ा बहुल अधिक है। एसोशिएंटेड प्रेस के १७ दिसम्बर १६३४) कथनालुसार 
कलकत्ता के हाल के एक मामले में हाईकोर्ट ने बिना लाइसेंस हथियार ओर कारतूस 
रखने के अपराध में ६ वर्ष को कड़ी केद की सज़ा दी थी ! अभियुक्त के पास एक 
रिवाल्वर ओर छः कारतूस निकले थे । 

इन्हीं दिनों (१६३५४ के पिछले पक्ष में) नागरिक स्वतन्त्रता का अपहरण-करने 
वाले कई क़ानूनों की मियाद ओर बढ़ा दी गई । इनमें से मुख्य क्रिमिनल 
लॉ अमेशडमेंट पक्‍्ट--सारे हिन्दुस्तान में लागू कर विया यया है। असेम्वली ने 
इस क़ानून को ठुकरा दिया था; लेकिन बाद में वाइसराय ने अपने विशेषाधिकार से इसे 
जायज कर दिया । दुसरे प्राल्तों में भी ऐसे ही क़ानून बनाये गये हैं। 

की जा रही हैं या सी कस्टम्स एकक्‍्ट' के मातहत उनकी प्रवेश बंदी की जा रही है 
और “भयंकर' साहित्य रखने के अपराध में लम्बी-लम्बी सजायें दी जाती हैं । किसी 
राजनेतिक या आर्थिक प्रश्न पर निर्भीक सम्मति देना अथवा रूस की वत्तमान 
सामाजिक या सांस्कृतिक स्थिति की प्रश्नंसात्मक रिपोर्ट सेंसर की प्रबल नापसन्दी का 
शिकार होती है । 'माडने रिव्यू” को बंगाल सरकार की ओर से महज़ इसी बात पर 
चेतावनी दे दी गई है कि उसने श्री रवीन्द्रनाथ ठाकुर का रूस-सम्बन्धी लेख छापा था, 
वह लेख जो उन्होंने स्वयं रूस जाकर आने के बाद लिखा था | भारत के उपमन्‍्त्री 
इस पर पालंमेण्ट में फ़रमाते हैं कि---उस लेख में, भारत में ब्रिटिश राज्य की 
नियामत्तों का विकृतरूप दिखाया गया था” इसलिए उसके खिलाफ कार्रवाई की गई 
थी ।' इन नियामतो के निर्णायक सेन्सर महोदय होते हें, ओर हम उनके विरुद्ध 
मत नही रख सकते या ज़ाहिर नही कर सकते । डब्लिन की सोसाइटी ऑफ फ्रेन्डस्‌ 
के नाम भेजे गये श्री रवोन्द्रनाथ ठाकुर के संक्षिप्त वक्तव्य के प्रकाशन तक पर आपत्ति 
की गई थी। केवल सांस्कृतिक विषयो मे रुचि रखने, और जान-बूझकर अपने को 
राजनीति से अलग रखनेवाले और न केवल हिन्दुस्तान बल्कि समस्त संसार में 
सम्मानित और विख्यात श्री रवीन्द्र जैसे सन्त कवि तक को जब इस तरह दवाया जाता 
है, तब बिचारे असहाय जन-साधारण का तो कहना ही कया ? सरकार ने आतंक का 
जो बातावरण बना रक्‍्खा है वह तो दमन के इन वास्तविक नमूनों से भी कही ज्यादा 
बदतर हैं । निष्पक्ष पत्र-सझचालन ऐसी परिस्थिति में असम्भव हैं; न इतिहास, 
अर्थज्षास्त्र, राजनीति या मौजूदा समस्याओ का ही ठीक-ठीक अध्ययन हो 
सकता है । सुधार, उत्तरदायी ज्ासनत और ऐसी ही बातों की शुरूआत करने के लिए 
यह एक बड़ा विचित्र वातावरण बनाया गया हैं । 

हरेक समझदार आदमी जानता है कि संसार इस समय एक विचार क्रान्ति के 
मध्य में है, और हमेशा मौजूदा परिस्थितियों के प्रति, अस्पष्ट या स्पष्ट रूप से 
अनुभूत घोर असन्‍्तोष फेल रहा हैं। हमारे देखते-ही-देखते बड़े महत्त्व के परिवत्तंन 

१. १२ नवम्त्रर १६३४ 

२. ४ सितम्बर १६३५ को असेम्बली में हिन्दुस्तान में प्रेस एक्ट के प्रयोग के 
सम्बन्ध में एक सरकारी वक्‍सव्य दिया गया था। उसमें बताया गया था कि सन्‌ १६३० 
के बाद ४१४ समाचार पत्रों पर ज़मानत और ज़ब्सी आदि का प्रयोग हुआ था । 
इनमें से २४८ पत्न बन्द कर देने पढ़े, क्‍योंकि वे जोर अधिक जमानत की रकम की 
व्यवस्था न कर सके; बाक़ी के १६६ पन्नों ने ज़मानत देदीं, जो २,४२,८४३ रुपये 
की रक़म थी ! 

हो रहे हैं, और भविष्य, चाहे उसका रूप कुछ ही हो, बहुत दूर नहीं है--बैह कोई 
ऐसी दूर की चीज़ नहीं है, जो मस्तिष्क में निरी शास्त्रीय दिलचस्पी पैदा करता 
हो | यह एक ऐसी वस्तु है, जिसका प्रत्येक व्यक्ति के हित अथवा अहित से सम्बन्ध 
होगा, इसलिए निरचय ही प्रत्येक नागरिक का कत्तंव्य हैं कि आज जो विभिन्न 
शक्तियाँ काम कर रही हैं उन्हें वह समझे और अपना कत्तंव्य-पथ निश्चित करे, पुरानी 
दुनिया खत्म होने जा रही है और एक नये संसार का निर्माण हो रहा है । किसी 
समस्या का जवाब ढूंढने के लिए यह ज़रूरी है कि पहले यह जान लिया जाय कि 
वह हैं क्या । निसस्‍्सन्देह समस्या का समझना उतना ही महत्त्व रखता है, जितना कि 
उसका हल निकालना । 

अफसोस है कि हमारे राजनीतिज्ञ दुनिया की समस्याओं से आइचर्यजनक रूप से 
नावाकिफ हैं, या उनके प्रति उदासीन हे । सम्भवतः यह अज्ञान अधिकांश सरकारी 
अफ़सरों तक बढ़ा हुआ है, क्‍योंकि सिविल सविसवाले बड़े मज़े से और सन्‍्तोष के 
साथ अपने ही छोटे-से संकुचित दायरे में रहना पसन्द करते है । केवल सर्मोच्च अधि- 
कारियों को ही इन समस्याओं पर विचार करना पड़ता हूँ | ब्रिटिश सरकार को तो 
अवश्य ही लिखी हुई घटनाओं का ध्यान रखना पड़ता हैं और उन्होंके अनुसार अपनी 
नीति निर्घारित करनी पड़ती हैँ | यह दुनिया जानती हूँ कि ब्रिटिश वंदेशिक नीति पर 
हिन्दुस्तान के आधिपत्य और उसकी रक्षा का बहुत बडा प्रभाव रहता हैं । भला कितने 
भारतीय राजनीतिजश यह विचारने की तकलीफ गवारा करते हे कि जापान के 
साम्राज्यवाद, या रूस के सोवियट-सघ की बढ़ती हुई ताक़त, या स्यागकियाग में 
होनेवाले ब्रिटिश-रूस-जापानी षड़यन्त्र अथवा मध्य एशिया या अफगानिस्तान या 
फ़ारस की घटनाओ का हिन्दुस्तान की राजनंतिक समस्या के साथ अत्यन्त गहरा 
सम्बन्ध है ? मध्य एशिया की स्थिति का प्रत्यक्ष परिणाम कश्मीर पर पड़ता हैँ, इस- 
लिए बह ब्रिटिश सरकार की साधारण और रक्षण नीति का आधार-स्तम्भ बन गई है । 

किन्तु इससे भी अधिक महत्त्व के है वे आथक परिवत्तंतन, जो आज सारे 
संसार में हो रहे है । हमें जान लेना चाहिए कि उन्नीसवीं सदी का तौर-तरीक़ा 
गुज़र चुका है और वत्तंमान अवश्यकतायें इसके ज़रिये पूरी नहीं की जा सकती । 
वकीलों का नज्जीरें दे-देकर शुरू करने का तरीका, हिन्दुस्तान में इतना अधिक प्रचलित 
है, जो अब, जब कि यहाँ नजीरें नहीं रही हे, कुछ काम का नही रहा । 
बैलूगाढ़ी को रेल की पटरी पर रखकर उसे रेलगाड़ी नहीं कहा जा सकता । इसको 
नाअमली समझकर छोड़ देना होगा, और इसका स्थाव दूसरे को देना होगा । 
झूस के सिवा भी “नवीन-योजनाओं' और महात्‌ परिवत्तंनों की चर्चा हो रही 


बरतें सनक 


७१७ मेरी कहानी 


हैँ। सब प्रकार से पूंजीवादी प्रणाली को क्रायम रखने और मज़बूत करने की दिली 
इच्छा से प्रेसीडेण्ड रूज़वेल्ट ने अत्यन्त साहसपूर्वक ऐसी योजनायें प्रचलित की हैं, 
जिससे अमेरिका का सारा जीवन ही बदल सकता है। उसने “अत्यधिक विशिष्ट 
अधिकार-प्राप्त वर्ग को उखाड़ फेंकने और पददलित निम्न वर्ग को सक्रिय रूप से 
उन्नत बनाने की” घोषणा की है । वह सफल हो या न हो, यह बात दूसरी है, छेकिन 
उस व्यक्ति का साहस और अपने देश को पुरानी लीक से बाहर खींच निकालने की 
उसकी महत्त्वकांक्षा अवर्णनीय है । अपनी नीति बदलने या अपनी भूलों को स्वीकार 
करने में भी वह नही हिचकिचाता । इंग्लेण्ड में श्री लायड जार्ज अपना “न्यू डील' 
(नई योजना) छेकर सामने आये हे । हम भारत में भी अनेक नई योजनायें चाहते 
है। यह पुरानी धारणा कि “जो कुछ जानने योग्य है, वह सब जान लिया गया है, 
और जो कुछ करने योग्य है, वह सब कुछ किया जा चुका हैँ” एक भयंकर बेवकफी है। 

हमें बहुत-सी समस्याओं का सामना करना हैं और वह हमें बहादुरी के साथ 
करना चाहिए । कया आज की सामाजिक और आध्िक प्रणालो को ज़िन्दा रहने का 
कोई अधिकार हैं जब कि वह जन-साधारण की अवस्था को अधिकतर उदन्नत करने में 
असमर्थ है ? क्‍या कोई दूसरी प्रणाली इस प्रकार व्यापक प्रगति का आश्वासन देती 
है ? केवल राजनंतिक परिवतंन से किस हद तक क्रान्तिकारी प्रगति हो सकती है ? 
अगर किसी प्रमुख आवश्यक परिवतंन के रास्ते में स्थापित स्वार्थंवाले बाधक हों तो 
क्या यह बुद्धिमानी और नेतिकता होगी कि जन-समूह की दुःख-दरिद्रता की कीमत 
पर उनको क़ायम रखने का प्रयत्न किया जाय ? अवश्य ही उद्देश्य स्थापित स्वार्थों को 
आघात पहुँचाना नही है, वरन उनको दूसरे लोगों पर आघात करने से रोकना, है । 
यदि इन स्थापित स्वार्थों से समझौता हो सकना मुमकिन हो सकता हो, तो वह कर 
लेना अत्यन्त वाउछनीय होगा। लोग भले ही इसके भलाई-बुराई के सम्बन्ध में 
मतभेद रक्‍खें, लेकिन समझोते की समाजिक उपयोगिता मे बहुत कम को सन्देह होगा । 
साफ़ है कि समझौता यह इसप्रकर नहीं हो सकता कि एक नया स्थापित स्वार्थ क्रायम करके 
दूसरे स्थापित हित को हटाया जाय । जब कभी भी मुमकिन और ज़रूरी हो, समझोते 
के लिए उपयुक्त मुआवज्ञा दिया जा सकता हैं, क्‍योंकि झगड़े से अधिक हानि होने की 
सम्भावना है । मगर, अफ़सोस हैं, कि सारा इतिहास यह बताता है कि स्थापित 
हितवाले ऐसे समझौते स्वीकार नहीं करते । वे वर्ग, जो कि समाज के प्रमुख अंग नहीं 
रह गये हैं, काफी विवेकशून्य होते हैं । वे सब कुछ या न कुछ के लिए अपने प्राणों की 
बाज़ी झूगा देसे हें और इस तरह अपना अन्त कर लेते हैं । 

जब्ती आदि के सम्बन्ध में बहुत-सी “असम्बद्ध चर्चा' ( जेसाकि काँग्रेस कार्य- 

सपिति ने अपने एक प्रस्ताव में कहा था ) हो रही है। लेकिन जब्ती--मुस्तक्रिल 
और मृतबातिर जब्ती, तो मौजूदा प्रणाली का आधार है, और इसका अन्त करने के 
लिए ही सामाजिक क्रान्ति की बात कही जा रही है। हर रोज मज़दूरों के गाढ़े 
पसीने की कमाई जब्त की जा रही है; और इस हृदतक लगान और माहछूगुज़ारी 
बढ़ाकर कि किसान उसके अदा करने में असमर्थ हो जाये, उसकी जोत जब्त करली 
जाती है । पहले कुछ व्यक्तियों ने सावंजनिक भूमि पर कब्जा कर लिया और 
उससे बड़ी-बडी ज्ञमीदारियाँ बनाली; इस तरह भू-स्वामी किसान भी उखाड़ 
फैके गये । सारांश यह कि जब्ती ही मौजूदा प्रणाली का आधार है, वही उसका 
प्राण है । 

इसको कुछ हृदतक सुधारने के लिए समाज कुछ सामयिक उपाय काम में 
लाता है, जो स्वयं ही ज़ब्ती के रूपक हे, ज॑से भारी टैक्‍स, विरासत-कर, क्षज से 
छुटकारा दिलाने का क़ानून, मुद्रा-वृद्धि आदि | हाल ही में हमने राष्ट्रों को इन्कार 
करते, अपरिमित क्र्ज़ की अदायगी से इन्कार करते देखा है; केवल रूस का सोवियट 
सध ही नही, वरन अश्रणी पूजीपति राष्ट्र तक इन्कार कर गये हे । सबसे अधिक 
उज्ज्वल उदाहरण ब्रिटिश सरकार का है, जिसने संयुक्त राष्ट्र अमेरिका का कर्ज 
अदा करने सा इन्कार कर दिया हँ--खुद अग्रेज़ो द्वारा हिन्दुस्तान के सामने रक्‍्खा 
गया एक भयकर उदाहरण ! लेकिन इन सब ज़ब्तियों से और कर्ज़ों को इस तरह रद 
कर देने से, सिर्फ कुछ हद तक ही मदद मिलती है, आधारभूत कारणों से छुटकारा 
नही मिलता । नये-निर्माण के लिए तो जड़ पर हो कुठाराघात करना होगा । 

मोजूदा हालत बदलने का उपाय निश्चित करते समय हमें भोतिक और 
आध्यात्मिक दृष्टि से उसकी उपयोगिता का अन्दाज्ञा करना होगा। बहुत संकुचित 
दृष्टि बनाये रखने से हमारा काम चल नहीं सकता--हमें दूरदर्शी बनना होगा । 
हमें देखना होगा कि इस परिवर्तन से, भौतिक और आध्यात्मिक दृष्टियों से मनुष्य 
को सुख-समृद्धि की वृद्धि में कहाँतक सहायता मिलेगी । लेकिन हमें इस बात का भी 
सदा ध्यान रखना होगा कि मोजूदा व्यवस्था को न बदलकर, हमारे निराशामय और 
कुत्सित जीवन, भुखमरी और ग़रीबी और आध्यात्मिक तथा नेतिक पतन के गहन 
भार सहित उसे ज्यों-का-त्यों चलते रहने देने के लिए, हमें कितनी जबर्दस्त कीमत 
चुकानी पड़ती हैँ । हमेशा प्रवाहित होनेवाली प्रलय को बाढ़ की तरह वततेमान 
आर्थिक व्यवस्था अगणित मानव प्राणियों को लगातार कुचलूती हुई तबाही की ओर 
लिये जा रही है। हम इस जलरू-प्रलयकारी बाढ़ को रोक नहीं सकते या हममें से कुछ 
लोग बालटी से पानी ऊलीच-ऊलींचकर इन प्राणियों को बचा नहीं सकते । बाँध 

बनवाने होंगे, नहरें निकालनी होंगी, जल की नाशक शक्ति को बदलना और मनुष्य 
की भलाई के लिए उसका प्रयोग करना होगा। 

यह स्पष्ट है कि समाजवाद जो महान्‌ परिवर्तत लाना चाहता है, वह कुछ 
कानूनों के सहसा पास कर लेने मात्र से नहीं हो सकता । लेकिन और आगे बढ़ने 
और इमारत की नीव रखने के लिए क़ानून बनाने की मूल सत्ता का हाथ में 
होना जरूरी है। अगर समाजवादी समाज का महान्‌ निर्माण करना हैं, तब तो 
वह न तो भाग्य के भरोसे पर छोड़ा जा सकता है, न रुक-हककर, जितना कुछ 
बनाया गया है उसे तोड़ने का अवसर देते हुए, काम करने से वह पूरा हो सकता है । 
इस तरह प्रमुख रुकावटों को हटाना होगा । हमारा उद्देश्य किसीको वडिचित करना 
नहीं, वरन सम्पन्न करना हैं, वत्तमान दरिद्वता को सम्पन्नता में बदल देना है। 
लेकिन ऐसा करने के लिए रास्ते में से सब रुकावटो और स्वार्थों को, जो कि 
समाज को पीछे रखना चाहते है, जरूर ही हटाना होगा । और जो रास्ता हम 
अखर्त्यार कर रहे हैं, वह सिर्फ इस प्रइन पर निर्भर नही हैं कि हम क्‍या पसन्द करते 
हैं या क्या पसन्द नहीं करते, अथवा न केवल संद्धान्तिक न्याय पर ही, वरन इस 
बात पर निर्भर होगा कि वह आ्थिक दृष्टि से ठीक हो, उन्नति की तरफले जा 
सकने योग्य हो ओर जिससे ज्यादा-से-ज्यादा जन-समाज का कल्याण हो सके । 

हितों अथवा स्वार्थों का सघर्ष अनिवायं है। कोई बीच का रास्ता नहीं है । 
हममें से हरेक को अपना रास्ता चुनना होगा । लेकिन चुनने से पहले हमें उसे जानना 
होगा, समझना होगा | समाजवाद की भावुकतामय अपील से काम नही चलेगा । 
उसके साथ-साथ प्रमाणो और अंकों से पुष्ट आलोचना संविवेक और युक्तियुक्त 
तफसीली विवेचन भी होना चाहिए । पश्चिम में तो इस तरह का साहित्य बहुतायत 
से मौजूद है, लेकिन भारत में उसका भयंकर अभाव है, और बहुत-सी अच्छी-अच्छी 
किताबों का यहाँ आना रोक दिया गया है। लेकिन विदेशों की पुस्तकों का 
पढ़ना ही काफ़ी नहीं है ।! अगर मारत में समाजवाद का निर्माण होना हैं, तो वह 
मारतीय अवस्थाओं के आघार पर ही होगा और इसके लिए उनका बारीकी से 
अध्ययन होना आवश्यक है । हमें इसके लिए ऐसे विशेषज्ञों की ज़रूरत है, जो गहरे 
अध्ययन के बाद एक सर्वांगीण योजना तंयार कर सके । बदक्किस्मती से हमारे विद्येषज्ञ 
अधिकांश में सरकारी नौकरियों में या अर््ध सरकारी यूनीवसिटियों में फंसे हुए 
है, और वे इस दिशा में आगे बढ़ने का साहस नहीं कर सकते । 

समाजवाद की स्थापना करने के लिए केवल बौद्धिक वातावरण ही काफ़ी 
नहीं है । दूसरी शक्तियाँ भी आवश्यक हें | लेकिन में यह जरूर महसूस करता हूँ कि 

बिना उस आधार के किसी हालत में भी हम विषय का मर्म नही समझ सकते, और 
न कोई ज्ञोरदार हलचल दी पैदा कर सकते हैं । इस क्षण तो खेती की समस्या 
हिन्दुस्तान की सबसे अधिक महत्त्व की समस्या है, और शायद भविष्य में भी उसी 
ही रहे । किन्तु औद्योगिक समस्या भी कम महत्त्व की नहीं हैं और वह बढ़ती ही जा 
रही है । हमारा रुक्ष्य क्या है--कृषि-प्रधान राष्ट्र या उद्योग-प्रधान राष्ट्र ? अवश्य 
ही, मुख्यतः तो हमे कृषि-प्रधान ही रहना होगा, लेकिन उद्योग की ओर भी आगे 
बढ़ा जा सकता है, और में समझता हूँ, अवश्य बढ़ना चाहिए । 

हमारे उद्योग-धन्धों के मालिक लोग अपने विचारों में आइचयं जनक रूप से 
पिछड़े हुए है; वे आधुनिक दुनिया के अप-दू-डेट' पूँजीपति भी नहीं है । साधारण 
लोग इतने निर्धन हे कि वे उनको पक्का ग्राहक नही मानते, और मज़दूरी की वृद्धि 
और काम के घण्टों की कमी करने की किसी भी मांग का वे जबर्दस्त विरोध करते है । 
इन्ही दिनो कपड़े की मिलों में काम का समय दस घण्टे से घटाकर नौ घण्टे कर दिया 
गया हैं । इस पर अहमदाबाद के मिल मालिकों ने मजदूरों की,-- फ़ूटकरिये मज़दूरों 
तक की मजदूरी घटा दी है । इस तरह काम के धण्टों की कमी का अध्थ हुआ बेचारे 
मज़दूर की आमदनी की कमी और उसके जीवन के रहन-सहन का और भी नीचा 
स्टेण्डड । लेकिन रेशनलाइज़ेशन (अर्थात्‌ ओद्योगिक एकीकरण), मज़दूर की उचित 
मज़दूरी बढाये बिना ही, उसपर काम का भार और उसकी थकान बढाता हुआ, तेज़ी 
से बढ़ता जारहा हैं। सब उद्योगवादियों का दृष्टिकोण उन्नीसवी सदी के शुरू जमाने 
का-सा है । जब मौका आता हैं, वे अनाप-शाप लाभ उठाते हे, और मज़दूर वेसे-का- 
वैसा बना रहता हैं; लेकिन अगर कोई आफ़त आजाती है, तो मालिक लोग यह 
शिकायत करने लगते हे कि मज़दूरी घटाये बिना काम नहीं चल सकता । उनको 
सरकार की तो मदद ही है, हमारे मध्यम श्रेणी के राजनीतिशज्ञों की सहानुभूति भी 
आमतौर पर उन्हीकी ओर हूँ । इतने पर भी अहमदाबाद में सूती' मिलों के मजदूरों 
की अवस्था कही अधिक अच्छी है बनिस्बत तम्बई या दूसरी जगह के । आमतौर पर 
सभी सूती मिल मजदूरों की हालत बंगाल के जूट मिलों के और कोयले की खानो के 
मजदूरों से अच्छी है। छोटे-छोटे, असगठित उद्योग-धन्धो के मजदूर ओद्योगिक परिमाण 
में सबसे नीचे दर्जे के हे । कपड़े और जूद के करोड़पति मालिकों के गगनचुम्बी प्रासादों 
और विलासी जीवन और शान-शौक़त की अयर अध-नंगे मज़दूरों के रहने की काल- 
कोठरियों से तुलना की जाय तो उससे गहरी शिक्षा मिल सकती है | लेकिन हम इस 
अन्तर को स्वाभाविक मान लेते है और उससे किसी प्रकार विचलित या प्रभावित्त 
हुए बिना उसकी उपेक्षा कर देते है । 

हिन्दुस्तान के मज़दूर-वर्ग की हालत इतनी खराब है, लेकिन आधिक दृष्टि से 
वह किसान-समृदाय की हालत से कहीं अच्छी हैं । किसान-समुदाय को एक राभ जरूर 
है, वह यह कि वह खुली हा में रहता है ओर गन्दी बस्तियों के पतित जीवन से बच 
जाता है । लेकिन उसकी हालत इतनी गिर गई है कि, वह अक्सर अपने स्वच्छ 
वायुमण्डलवाले गाँव को भी, गांधीजी के शब्दों में, गोबर का ढेर बना डालता है । 
उसमें सहयोग या मिलकर सामाजिक हित का काम करने की भावना ही नहीं 
होती । इसके लिए उसकी निन्‍दा करना आसान है, लेकिन वह बेचारा करे भी तो 
क्या, जबकि जीवन खुद ही इसके लिए एक अत्यन्त कटु और लगातार व्यक्तिगत 
संघ का विषय बन गया हे और हरेक आदमी उसपर प्रहार करने के लिए हाथ 
उठाये खड़ा है ? किस तरह वह अपनी ज़िन्दगी बिता रहा है, यही अत्यन्त आहचय 
की बात हैं । देखा गया है कि सन्‌ १९२८-२९ में पंजाब के ठेठ किसान की औसत 
आमदनी नौ आना थी । लेकिन १९३०-३१ में वह गिर कर तीन पैसे प्रति व्यक्ति 
हो गई ! पजाब के किसान युक्‍तप्रान्त, बिहार और बगाल के किसानों की अपेक्षा कही 
अधिक खुशहाल माने जाते है । युकतप्रान्त के कुछ पूर्वी जिलों (गोरखपुर वसग्नेरा) 
में, मन्दी आने से पहले समृद्धि के दिनो में मज़दूरी दो आना रोज़ थी । मानव-प्रेम 
या ग्रामोन्नति के स्थानीय प्रयत्नों द्वारा इस दर्दनाक हालत को उन्नत करने की बातें 
करना बेंचारे किसान और उसकी बेबसी का मज़ाक उड़ाना हैं । 

हम इस दलदल से किस तरह निकल सकते हे ? एसी गिरी हुई हालत से 
जन-समूह को उठाना कठिन तो अवश्य हैं; लेकिन उसका कुछ उपाय तो सोचना ही 
होगा । लेकिन असली दिक्कत तो उस स्वार्थी समुदाय की तरफ़ से आती है, जो तब- 
दीली का विरोधी है, और साम्राज्यवादी सत्ता की अधीनता में रहते हुए तबदीली का 
हो सकता गर-मुमकिन-सा मालूम होता है । आगामी वर्षों में भारत क्या रुख़ अस्तियार 
करेगा ? समाजवाद और फ़ासिज्म इस यूग की प्रधान वृत्तियां मालूम होती हे, और 
मध्यममार्ग तथा ढिलमिल-यकीन समुदाय लरृप्त होते जा रहे हे । सर मालकम हेली ने 
अविष्यवाणी की थी कि हिन्दुस्तान राष्ट्रीय-समाजवाद को ग्रहण करेगा जो एक प्रकार का 
फ़ासिज्म ही हैं । तिकट भविष्य के लिहाज़ से तो शायद उनका कहना ठीक ही है । 
देश के नक्‍्युवक और युवतियों में फ़ासिस्ट भावना साफ़ प्रकट हैं---खासकर 
बंगारू में और किसी हद तक दूसरे प्रान्तों में मी, और कांग्रेस में मी उसकी झलक 
आने लगी है| फ़ासिज्म का सम्बन्ध उग्र रूप की हिंसा से होने के कारण काँग्रेस के 
बड़ें-बूढ़े, जिन्होंने अहिसा का व्रत के रक्‍्खा हैं, स्वभावत: ही उससे डरते हैं। लेकिन 
फ़ासिज्म का, कार्पोरेट स्टेट का, यह कथित तास्विक आधार कि व्यक्लिगत 

सम्पत्ति क्रायम रहे और स्थापित स्वार्थों का लोप न होकर राज्य का उनपर 
नियन्त्रण रहे, शायद उन्हें पसन्द आजायगा । शुरू में ही देखने पर यह तो बड़ा 
सुन्दर ढंग मालूम होता है, जिससे कि पुराना तरीक़ा बना भी रहे और नया भी 
मालम हो। रोटी ल्लवा भी लो और उसे बनाये भी रक्खो, ये दोनों बातें एकसाथ 
मुमकिन भी है या नही, यह बात दूसरी है । 

फ़ासिज्म को अगर सचमृच प्रोत्साहन मिला तो वह मिलेगा मध्यम श्रेणी के 
नवयुवकों से । वस्तुतः इस समय हिन्दुस्तान में जो क्रान्तिकारी हे वह मध्यम श्रेणी 
का ही भाग हैँ, मज़दूर या किसान वर्ग का उतना नहीं, हालाँकि कल-कारखानों के 
मज़दूर-वर्ग में इसकी शक्‍यता अधिक हैँ | यह राष्ट्रवादी मध्यम श्रेणी फ़ासिस्ट विचारों 
के प्रचार के लिए उपयुक्त क्षेत्र हें। किन्तु जबतक विदेशी सरकार बनी हुई है, योरप 
के ढेंग का फ़ासिज्म यहाँ नहीं चल सकेगा । भारतीय फ़ासिज्म भारतीय स्वतन्त्रता का 
अवश्य ही हामी होगा, और इसलिए ब्रिटिश साम्राज्यवादिता से वह अपनेको मिला 
न सकेगा । इसे जन-साधारण से सहायता लेनी पड़ेगी । यदि ब्रिटिश सत्ता सबंधा उठ 
जाय तो फंसिज्म बड़ी तेज्ञी से बढेगा, क्योकि मध्यमश्रेणी के उच्चवर्ग तथा स्थापित 
स्वार्थों से इसे सहायता अवश्य मिलेगो । 

लेकिन ब्रिटिश सत्ता के शीघ्र उठ जाने की सम्भावना नहीं है, और इस बीच 
सरकार के उम्र दमन के बाद भी समाजवादी और कम्यूनिस्ट विचारों का भी ज्ोरों 
से प्रचार हो रहा है । भारत में कम्यूनिस्ट पार्टी (साम्यवादी संस्था) ग्रेर कानूनी 
करार दे दी गई है, ओर साम्यवादी शब्द का इतना रूचीला अर्थ लगाया जाता है 
कि उससे सहानुभूति रखनेवाले और उद्नत-प्रोग्रामवाले मज़दूर सघों तक को शामिल 
कर लिया जाता हूँ । 

फ़ासिज्म और साम्यवाद, इन दोनो मे से मेरी सहानुभूति बिलकुल साम्यवाद की 
ओर हूँ । इस पुस्तक के इन्ही पृष्ठो से मालूम हो जायगा कि में साम्यवादी होने से 
बहुत दूर हूं । मेरे संस्कार शायद एक हद तक अब भी उल्बलीसवी सदी के हे और 
मानववाद ९* की उदार-परम्परा का मुझपर इतना ज्यादा प्रभाव पड़ा है कि में 
उससे बिलकुल बचकर निकल नहीं सकता । यह मध्यमवर्गीय संस्कार मेरे साथ लगे 

१. मानववाद ( सिए्णाक्षांठझात ) यह विचारधारा अथवा कार्य-पद्धति है 
जिसमें आधिकर्देविक अथवा धार्मिक दृष्टिकोण से देखने को अपेक्षा मानवहिस 
को अपना अपना मुख्य दष्टतिकोण माना जाता है। अर्थात इस मत के अलुसार 
मनुष्य प्राणी के दिसाहित पर हो सब वस्तुओं को उपयोगिता-अनुपयोगिता नापो 
जानी चाहिए | 

रहते हे ओर इसलिए स्वभाव से ही बहुत-से साम्यवादी मित्रों की खिलललाहुट के 
कारण बने हुए हैं। कट्टरता को में नापसन्द करता हूं, और काल मार्क्स के लेख या 
भौर किसी दूसरी पुस्तक को ईश्वरीय वाक्य समझना, जिसको कि चेलेडज न किया 
जा सके, ओर सनिक अन्धानुकरण और स्वमत-विरोधियों के खिलाफ़ जिहाद, जो कि 
आज के साम्यवाद के प्रधान लक्षण से बन गये हे, मुझे पसन्द नही है । 

मूल्यों के सिद्धान्त (१0००७ ० ५७००) या दूसरे किन्‍्हीं बातों में माक्स का 
विवेचन ग़लत हो सकता है, मे उसका निर्णय करने के लिए उपयुक्त नही हूँ, फिर भी 
में समझता हूं कि समाज-विज्ञान में उसकी एक असाधारण और अत्यन्त गहन गति थी 
और प्रत्यक्ष मे इसका कारण थी वह वंज्ञानिक शैली जो उसने अख्तियार की थी । अगर 
इस शैली के अनुसार पूर्व इतिहास या वत्तमान घटनाओं का अध्ययन किया जाय तो 
अन्य किसी भी प्राप्त शैली की अपेक्षा वह जल्दी हो सकेगा, और यही कारण है 
कि आधुनिक जगत्‌ में होनेवाले परिवत्तनों का जो आलोचनात्मक और शिक्षाप्रद 
बिवेचन हो रहा है, वह माक्सं-मतानुयायी लेखकों की ओर से ही हो रहा है । यह 
कहना आसान है कि माकक्‍से ते, मध्यमवर्ग में होनेवालो क्रान्तकारी भावनाओं की 
जागृति, जो आज इतनी प्रत्यक्ष है, ओर ऐसी ही कुछ दूसरे प्रवृत्तियों की उपेक्षा की 
अथवा उनका महत्व कम आँका हैं। लेकिन माक्संबाद की सबसे बड़ी विशेषता जो 
मुझे मालूम होती है, वह है उसमें कट्टरता का अभाव होना, निश्चित दृष्टिकोण पर 
आग्रह रखना और उसकी क्रियाशीलता । यह दृष्टिकोण हमें अपने समय के समाज- 
संगठन को समझने में सहायता कर सकता है और काम करने का तरीका और 
बाधाओं से बचने का उपाय बता सकता है । 

लेकिन काये का वह तरीक़ा भी स्थायी अथवा अपरिवत्त तीय नहीं है, बल्कि उसे 
स्थिति के अनुकूल बनाया जा सकता हैं। कम-से-कम लेनिन की यही राय थी और 
उसने परिवर्तित परिस्थितियों के अनुसार काम करके बृद्धिमत्तापूषंक इसे साबित भी 
कर दिया । बह हमसे कहता है कि “किसी खास अवसर की वास्तविक परिस्थिति 
का, विकास की एक विशेष सीमा तक पहुँच जाने पर, विस्तृत रूप से विचार किये 
बिना, किसी संघर्ष के निश्चित साधनों के प्रशन पर हाँ, या 'ना! कह देना माव्स- 
पद्धति का बिलकुल उल्लंघन करना है ।” उसने फिर कहा हैं--“दुनिया में कोई भी 
पूर्ण नही है, परिस्थितियों से हमें शिक्षा लेनी होगी ।'" 

इस विस्तृत और व्यापक दृष्टिकोण के कारण ही एक सच्चा समझदार 
साम्यवादी व्यक्ति, एक ह॒द तक सामाजिक जीवन की सजीव भावना जगाता है । 

राजनीति उसके लिए तात्कालिक हानि-छाभ का लेखा या अंधेरे में टटोलने 

की जीज़ नहीं रह जाती । जिन आदक्शों और लक्ष्यों को पूरा करने के लिए वह प्रयत्न 
करता है, वे उसके लिए परिश्रम और उसके प्रसन्नतापूर्वक किये हुए बलिदान को 
सार्थक और सफल बनाते हैं। वह समझता है कि वह उस महान्‌ सेना का एक अंग 
हैं जो मनुष्यजाति का भाग्य और उसका भविष्य रचने के लिए आगे बढ़ रही हैं, 
और इतिहास के साथ क्दम-ब-क़दम चलने' की उसमे बुद्धि है । 

णायद अधिकाँश कम्यूनिस्ट इन सब बातों को नहीं समझते । शायद लेनिन ही 
ऐसा शख्स था जो जीवन की इस सजीव भावना को पूरी तरह समझता था, जिसने 
कि उसके प्रयत्नों को इतना कारगर बनाया | फिर भी, कुछ हृद तक, हरेक कम्यू- 
निस्ट, जो उसके आन्दोलन के तत्त्व को समझ सका है, इन बातों को जानता हैं। 

बहुत-से कम्यूनिस्टों के साथ सन्न के साथ पेश आसकना बहुत मुश्किल है; उन्होंने 
दूसरों को चिढ़ाने देने का अजीब ढंग अख्तियार कर लिया हूँ । लेकिन वे भी बुरी 
तरह सताये हुए आदमी है, और रूस के सोवियट-संघ के बाहर, उन्हे अनगिनती 
कठिनाइयों का मुक़ाबिला करना पड़ता है। मैने इनके महान्‌ साहस और बलिदान 
की शक्ति को हमेशा सराहा है। करोडो भाग्य हीनों की तरह वे भी अनेक प्रकार 
से बहुत मुसीबतें उठाते हे, लेकिन किसी क्र और सर्व शक्तिसम्पन्न दैंव में अन्ध- 
श्रद्धा रखकर नहीं । मर्दों की तरह वे मुसीबतो का सामना करते है, और उनके इस 
मुसीबत बरदाइत करने मे एक करण गौरव रहता है । 

रूस के समाजवादी प्रयोगों की सफलता-असफलता का मभाकसे के सिद्धान्तों पर 
कोई ज्ाहिरा असर नही पड़ता। यह हो सकता है, हालाँकि इसकी अधिक सम्भावना नही 
है, कि प्रतिकूल परिस्थितियों या राष्ट्र-शक्तियों का इकट्ठा हो जाना उन प्रयोगों 
को तहस-नहस कर डाले | लेकिन उस महान्‌ सामाजिक उथरू-पुथल का महत्त्व फिर 
भी बना ही रहेगा। वहाँ अधिकतर जो कुछ भी हुआ, उसके प्रति मेरी स्वाभाविक 
अरुचि होते हुए भी में यह समझता हूँ कि वह संसार के लिए ज्यादा से ज्यादा आशा का 
संदेश देता है । मुझे रूस का पूरा ज्ञान नहीं है, और न में अपने आपको उसके कार्यों 
का उपयुक्त निर्णायक ही समझता हूँ मेरा अन्देशा तो यह है कि अत्यधिक 
(हिसा और दमन का वातावरण उनके पीछे कही ऐसी भयंकर लीक न छोड जाय, 
जिससे उनका पीछा छड़ाना मुहिकिल हो जाय । लेकिन सबसे बड़ी बात जो रूस 
के वर्तमान भाग्य-विधाताओं के पक्ष में कही जा सकती है, वह यह है कि वे लोग 
अपनी भूलों से शिक्षा ग्रहण करने में नहीं हिचकले । वे अपना कदम पीछे ले सकते 
है, और फिर नये सिरे से शुरू कर सकते है । अपने आदर्श को वे हमेशा अपने सामने 
रखते हैं । कम्यूनिस्ट इष्टरनेशनल--अन्तर्राष्ट्रीय साम्यवादीसंघ--द्वारा दूसरे देशो 

में उठायी गईं उनकी प्रगतियां नित्तान्त असफल रही हैं, और अब तो वंसी प्रगतियां 
घटते-घटते कम-से-कम रह गई हें । 
... और फिर हिन्दुस्तान में तो कम्यूनिज्म और समाजवाद अभी दूर की बात हैं, 
बद्ा्ते कि बाहर की घटनायें उसे क़दम आगे बढ़ाने को विवश न करदें | हमें अपने 
यहाँ कम्यूनिज्म का सामना नहीं करना है, वरन उससे बढ़कर सम्प्रदायवाद का करना 
है । साम्प्रदायिकता की दृष्टि से हिन्दुस्तान एक गहरे अन्धकार में है। प्रभावशाली 
लोग निकम्मी बातों, साज़िशों और हथकण्डे फैलाने में यहाँ अपनी शक्तित बरबाद कर 
रहे हैं और इनमें एक-दूसरे को मात देने की कोशिश कर रहे है । उनमें से बिरले ही 
ऐसे होंगे जो दुनिया को ऊँचा उठाने और अधिक उज्ज्वल बनाने के प्रयत्न मे दिलचस्पी 
रखते हों। लेकिन शायद यह तो एक अस्थायी हालत है, जो कि शीघ्य ही मिट 
जायगी । 

कम-से-कम काँग्रेस इस साम्प्रदायिक अन्धकार से ज्यादातर दूर ही है, लेकिन 
उसका दृष्टिकोण निम्न बुर्जुआ जेसा है, और इसके, तथा दूसरी समस्याओं के लिए जो 
उपाय वह सोचती है, वे भी निम्न बुर्जुआई ढंग के-से ही हे । मगर इस ढंग से उसका 
सफल हो सकना मुमकिन नहीं मालूम होता । वह आज इस निम्न मध्यम श्रेणी की 
प्रतिनिधि है, क्योंकि इस समय इसीकी आवाज़ बुलद है और यही सबसे अधिक 
क्रान्तिकारी है। लेकिन किर भी वह इतनी ताकतवर नहीं है, जितनी कि वह 
दिखाई देती हैं। वह दोनों ओर----एक सबल और सुरक्षित और दूसरी अब भी 
कमज़ोर लेकिन बढ़ती हुई-- दो शक्तियों से दबाई जा रही हैं। इस समय वह अपने 
अस्तित्व के खतरे में से गुज्धर रही है; भविष्य में उसका क्या होगा, यह कह सकना 
कठिन है । जबतक वह अपने महान्‌ उद्देश, राष्ट्र की आज़ादी, की प्राप्ति को पूरा नही 
कर लेती, तबतक वह उन सुरक्षित शक्तियों की ओर जा नहीं सकती । लेकिन 
इसके पहले कि वह इसमें सफलता हासिल करे यह मुमकिन है कि दूसरी हाक्तियाँ ज्ञोर 
पकड़ लें और उसे अपनी ओर खिचने के लिए प्रभावित करलें। या धीरे-धीरे उसकी 
जगह लछेलें । लेकिन, यह संभव मालूम होता है कि जबतक राष्ट्रीय. स्वतन्त्रता 
बहुत कुछ अंशों में प्राप्त नहीं हो जाती, तबतक कांग्रेस एक मृख्य शक्ति बनी रहेगी । 

कोई भी हिंसाजनक प्रवत्ति अनावश्यक, हानिकर और शक्ति की बरबादी 
मालूम होती है। मेरा खयाल हूँ कि असफल और इक्की-दुबकी हिंसा के कुछ 
उदाहरणों के होते हुए भी हिन्दुस्तान ने आम तौर पर इस प्रवृत्ति की निरथंकता को 
समझ लिया है । वह रास्ता हमें हिसा और प्रतिहिसा की निराश भूल-भुलेयाँ में डालने 
के सिवा, जिससे कि निकल सकना मुश्किल होगा, और कहीं नहीं ले जा सकता । 


कुछ ताज़ी घटनायें ७रै३ 


हमसे अक्सर यह कहा जाता है कि हमको आपस में एक सूत्र में बंध जाना 
चाहिए और सबको 'मिलकर मृकाबिला' करना चाहिए। श्रीमती सरोजिनी नायडू 
अपनी सारी कवि-सुलभ भावुकता के साथ इसका जोरों से प्रचार करती हैँ । वह कवि हैं, 
इसलिए प्रेम और एकता के महत्त्व पर ज़ोर देने का उन्हें अधिकार है। ईसमें शक 
नहीं कि संयुक्त मुक़ाबिला' हमेशा ही वांछनीय वस्तु है, बशर्ते कि वह मृक्ताबिछा हो । 
इस वाक्य का विदलेषण किया जाय तो उससे इसी नतीजे पर पहुँचते हे कि जो कुछ 
चाहा जाता है वह है भिन्न-भिन्न वर्गों के चोटी के व्यक्तियों का पारस्थरिक श्तनामा 
या समझौता । ऐसे मजमए का लाज़िमी नतीजा यह होगा कि अत्यन्त शंकाशील 
और नरम लोग लक्ष्य का निर्णय और पथप्रदर्शन करेगे | जैसाकि सबको पता हैं, 
उनमें से कुछ लोग हर तरह के आन्दोलन को नापसन्द करते हे, इसलिए नतीजा 
होगा संयुक्त अवरोध' अर्थात्‌ सब हलूचलों का रुक जाना---संयुकत सामने! के बजाथ 
'संयुक्त पीठ दिखाने! का एक व्यापक प्रदर्शन होगा । 

अवश्य ही यह कहना बेवकफ़ी होगी कि हम लोग दूसरों के साथ सहयोग 
या समझौता न करेंगे। जीवन और राजनीति दोनों ही इतने गढ़ है कि उनका 
सरलत्ता से समझा जा सकना हमेशा मुश्किल है। लेनिन ज॑से कट्टर आदमी तक ने 
कहा था कि “बिना समझोता किये या मार्ग बदले आगे कुछ करना मानसिक छिछोर- 
पन है, और करान्तिकारी वर्ग की गश्भीर कार्य-कुशलता के विरुद्ध है ।” समझौते 
लाज़िमी है, पर हमें उनके सम्बन्ध में बहुत अधिक परेशान होने की ज़रूरत नहीं 
हैं। हम समझौता करें या उससे इनकार कर दे, यह एक गौण बात हैँ । असली 
बात तो यह है कि मुख्य वस्तुओ को हमेशा पहला स्थात मिलना चाहिए, और गोौण 
वंस्‍्तुयें उनका स्थान कभी न लेने पावें। अगर हम अपने सिद्धान्त और ध्येय पर दृढ़ हे 
तो अस्थायी समझौते कुछ नुकसान नहीं पहुँचा सकते | लेकिन खतरा यही हैं कि 
कही हम अपने कमज़ोर भाइयों की अप्रसन्नता के डर से अपने सिद्धान्तों और ध्येयो 
से पीछे न हट जाये । किसीको गुमराह करना कही ज्यादा बुरा हैं, बनिस्बत किसी 
को नाखुश करने के। 

में प्रचलित घटनाओं के सम्बन्ध में सरसरी तौर पर और कुछ ह॒द तक 
तात्विक दृष्टि से लिख रहा हूँ और एक दूर बेठे हुए दशंक की तरह तटस्थ रहने की 
कोशिश करता हूँ | आम तौर पर यह ख़याल हूँ कि जब कार्य मुझे अपनी ओर 
बुलाता है, तब में तमाशबीन नहीं बना रहता, बल्कि अक्सर मुझसे कहा गया है, कि 
मेरा दोष यह हैं कि काफ़ी उत्तेजना के बिना ही में बेवकूफ़ी से उसमें कूद पड़ता हूँ। 
में जब क्या करूँगा, और अपने देशबन्धुओं को क्‍या करने की सलाह दूँगा, यह सब 

निश्चित रूप से नही कहा जा सकता । शायद प्ता्वजनिक कामों में लगे हुए व्यक्ति 
की स्वाभाविक सतक बृत्ति मुझे समय से पहले ही किसी बात से वचन-बद्ध हो जाने 
से रोक देती है । लेकिन अगर में सचाई के साथ कहूँ तो कहना होगा कि सचमुच मे 
कुछ नहीं जानता, न जानने की कोशिश ही करता हूँ । जब में काम कर नहीं सकता, 
तब परेशान क्‍यों होऊं ? ज़रूर ही मे एक बहुत ह॒द तक तो परेशान होता हें, 
लेकिन यह अनिवाये है । कम-से-कम जबतक में जेल में हूँ, तबतक तो, में तत्काल- 
निर्णय की समस्याओ के चक्कर में फेसने से बचने की कोशिश करता हूँ । 

जेल में रहते हुए सब हलचलों से दूर रहना पड़ता हैँ । यहाँ मनुष्य को घटनाओं 
का शिकार होकर रहना पड़ता हैं, कार्य का विषय बनकर नही; भविष्य में कुछ होने 
की आशा में रह-रहकर इन्तज्ञार करना पड़ता है। में हिन्दुस्तान और सारी दुनिया 
की राजनैतिक और सामाजिक समस्याओं पर लिख रहा हूँ, लेकिन जेल की अपनी 
इस छोटी-सी दुनिया को, जो कि एक अर्थ से मेरा घर बन गई है, इस सबसे क्‍या 
वास्ता ? क़ैदियों की एक ही बात में खास बडी दिलचस्पी रहती है, और वह हूँ 
उनकी अपनी रिहाई की तारीख का खयाल । 

नैनी जेल में और यहाँ अलमोड़ा में भी बहुत-से कैदी मेरे पास 'जुगली' के बारे में 
पूछने को आया करते थे । पहले तो में समझ ही नही सका कि यह 'जुगली' क्या चीज़ 
है; लेकिन बाद को मुझे खयाल आया कि वह जुबिली है। वे बादशाह जाज की 
सिलवर जुबिली मनाई जाने की अफ़वाहों की ओर निर्देश करते थे, लेकिन उसे समझते 
न थे । पिछले उदाहरणों के कारण उनके लिए उसका एक ही अर्थ था-- कुछ लोगो 
की जेल से मक्ति या सजा में काफी कमी। इसलिए हरेक क़ंदी, और खासकर 
लम्बी अवधिवाले क़ंदी, आगे आनेवाली “जुबली' के बारेमे बड़े उत्सुक थे। उनके 
लिए शासन-सुधार-विधान, पालंमेण्ट के क़ानून और समाजवाद और कम्यूनिज्म की 
बनिस्बत यह “जुगली' कही ज्यादा महत्त्व की चीज़ थी। 


उपसंहार 


इमें कर्म करने का आदेदा है; किन्तु यह क्षमता हमें नहों दो गई है कि इस 
अपने कायों को पूरा कर सके। 
तालमद्‌ 


में अपनी कहानी की समाप्ति पर पहुँच गया हूँ। अपनी जीवन यात्रा का, अधिकतर 

अपने से ताल्‍लक रखनेवाला, यह विवरण, जैसा कुछ भी यह है, अलमोड़ा 
जिला जेल के अपने निवास के आज दिन--१४ फ़रवरी १९३५--तक का है । 
तीन महीने पहले, आज के ही दिन मेने इस जेल मे अपनी पेतालीसवी वर्षगांठ मनाई 
थी, और में ख़ाल करता हूँ कि अभी मुझे और भी कई बरस जीना हैं । कभी-कभी 
उम्र और थकान का ख़याल मुझपर ग़ालिब आ जाता है; लेकिन फिर में अपनेको 
उत्साह और चैतन्य से भरपूर महसूस करने लगता हूँ । मेरा शरीर काफ़ी गठीछा हूँ 
और मेरे दिमाग में सदमो को पार कर जाने की क्षमता हैं, इसलिए में समझता हूं 
कि में अभी काफ़ी अर्से तक ज़िन्दा रहूँगा, बशतें कि कोई अघटित घटना न घट 
जाय । लेकिन इसके पहले कि भविष्य के सम्बन्ध में कुछ लिखा जाय उसका उपभोग 
कर लिया जाना ज़हरी है । 

मेरे ये साहसिक काम शायद बहुत उत्तेजना पंदा करनेवाले नही रहे है; कई 
बरसो के जेल-निवास को साहसिक कार्य का नाम नही दिया जा सकता और न वे किसी 
तरह अद्वितीय ही हुए हैं; क्योकि इन बरसो को मेने, उनके सब उतार-चढ़ाव सहित, 
अपने हज़ारों देश-भाइयो और बहनों के साथ बिताया है, और इसलिए जुदी-जुदी 
भावनाओं, और हष-विषाद, प्रचण्ड हलचलों ओर बरबस एकान्तवास का यह वर्णन, 
हम सबका संयुक्त वर्णन है । में जन-समूह में का ही एक व्यक्ति रहा हूँ, उसके साथ 
काम करता रहा हूं, कभी उसका नेतृत्व कर उसे आगे बढ़ाता रहा हूँ, कभी उससे 
प्रभावित होता रहा हूँ, और फिर भी, दूसरी इकाइयों की तरह दूसरों से अलग जन- 
कोलाहल के बीच में अपना पृथक्‌ जीवन व्यतीत करता हूँ । हम अक्सर भिन्न-भिन्न 
रूप में प्रकट हुए हें, और उनके अनुसार अपने अनेक रंग बताये है, लेकिन हमने जो 
कुछ किया उसमें बहुत कुछ असलीयत थी, बहुत सचाई थी, ओर उसने हम नाचीज़ 
प्राणियों को ऊँचा उठा दिया, हमें अधिक सजीव बना दिया और इतना महत्त्व 
दे दिया जो कि अन्यथा हमें मिल नहीं सकता था। कभी-कभी हमें जीवन की उस 
पूर्णंता को अनुभव करने का सौभाग्य मिल्ला जो आदर्शों को कार्यरूप में परिणत 
करने से होती हैं और हमने समझ लिया कि इससे भिन्न कोई भी दूसरा ऐसा जीवन 

बिताना, जिसमें इन आदर्शों का परित्याग करके किसी महान्‌ शक्ति के सामने दीनता- 
अधीनता ग्रहण करनी होती, अपने अस्तित्त्व को नष्ट करना होता, असन्तोष और 
अन्त:क्लेश से भरा होता । 

इन वर्षो में मुझे बहुत-से तोहफों के साथ-साथ एक अनमोल तोहफ़ा यह भी 
मिला है कि में जीवन को अधिकाधिक महत्त्व का प्रयोग समझने लगा हैँ, जहाँ इतना 
सीखने को मिलता है । क्रमोन्नति की भावना मुशझ्नमें हमेशा रही हैं, वह अब भी मुझमें 
हैँ और मेरी हलूचलों, उसी तरह पुस्तकों के पठन-पाठन में रुचि पैदा करती है और 
आम तौर पर जीवन को जीने योग्य बनाती है । 

मेरी कहानी के लिखने में मेने हरेक धटना पर जो मनोभाव और विचार उठते 

थे, उन्हें देने का-- जहाँतक सम्भव हो सकता था उस समय के अपने भाव स्पष्ट करने 
का प्रयत्न किया हैं । किसी बीते हुए मनोभाव को फिर से याददाइत पर लाना कठिन 
है, और बाद में आनेवाली घटनाओ को मुलाना सरल नही है | इस तरह मेरे आर- 
म्मिक दिनो के वर्णन पर पिछले विचारों का प्रभाव ज़रूर पड़ा होगा, लेकिन मेरा 
उद्देश्य, खासकर अपने ही लाभ के लिए, अपने मानसिक विकास को अंकित करना 
था । मेने जो कुछ लिखा है, शायद वह इस बात का इतना वर्णन नहीं हैँ, कि में क्या 
रह चुका हूँ, जितना इस बात का कि कभी-कभी में कैसा होना चाहता था, या कैसा 
होने की कल्पना करता था । 

कुछ महीनों पहले सर सी० पी० रामस्वामी ऐंयर ने अपने एक सार्वजनिक 
भाषण में कहा था कि मे जनता के भावों को प्रदर्शित नहीं करता, बल्कि और भी 
अधिक खतरनाक व्यक्ति, अपने आत्म-बलिदानों, आदर्शवाद और आत्मविश्वास की 
दृढ़ता के कारण, जिसे कि उन्होंने आत्मसम्मोहन' कहा था, हो गया हें । आत्म- 
सम्मोहन से ग्रस्त व्यक्ति गायद ही अपने सम्बन्ध में निर्णय कर सकता है और 
किसी भी हालत में में इस व्यक्तिगत मामले में सर रामस्वामी के साथ बहस-मुबाहिसे 
में न पड़ना चाहूँगा । बहुत बरसों से हम एक-दूसरे से मिले नहीं हैं, लेकिन बहुत अ्से 
पहले एक समय था जबकि हम दोनों होमरूल लीग के संयुक्त मन्‍्त्री थे। उसके 
बाद को बहुत घटनाये घट चुकी हें और रामस्वामी चक्‍करदार जीनों को पार 
करते हुए गगनचुम्बी मीनार पर चढ़ते-चढ़ते चोटी तक जा पहुँचे, जबकि में पृथिवी 
पर ही, पृथिवी का साधारण प्राणी बना हुआ हूँ | सिवा इसके कि हम दोनों एक 
राष्ट्रवासी हैं अब उनमें और मुझमें कोई समानता नही रही है । वह अब, पिछले कुछ 
बरसों से भारत में ब्रिटिश-राज्य के जबरदस्त हामी हे, भारत और उससे बाहर 
दूसरी जगह डिक्टेटरशिप के समर्थक हैं और खुद भी एक देशी रियासत में स्वेच्छा- 

चारिता के चमकदार आभूषण बने हुए है । में समझता हूँ, हम अधिकांश बातों में 
मतभेद रखते हे, लेकिन एक साधारण से मामले में हम सहमत हो सकते हैं। उनका 
यह कहना बिल्कुल सच है कि में जनता का प्रतिनिधि नहीं हूँ। इस विपय में मुझे 
कोई भ्रम नहीं है । 

निस्सन्देह, कभी-कभी में यह सोचने छूगता हेँ कि दरअसल क्‍या में किसीके 
भी भाव को प्रदर्शित करता हूँ, और में इसी नतीजे पर पहुंचता हूँ कि, नहीं, मे वेसा 
नहीं करता | यह बात दूसरी है कि बहुत-से लोग मेरे प्रति कृपा और म॑त्रीपूर्ण भाव रखते 
हैं। मे पूर्व और पश्चिम का एक अजीब-सा सम्मिश्रण---भिक्सचर-- बन गया हूँ, हर 
जगह बेमौजूं---अपने घर में कहीं का भी नही-सा | शायद मेरे विचार और जीवन का 
मेरा रास्ता पूर्वी की अपेक्षा पश्चिमी अधिक है, लेकिन हिन्दुस्तन ज॑सा कि वह अपने 
सब बच्चों के हृदय में रहता हैं, अनेक हूप से मेरे हृदय में भी है और अन्तर 
के किसी अनजान कोने में, कोई सौ, ( या संख्या कुछ भी हो ) पीढ़ियो के ब्राह्मणत्व 
की जातीय स्मृतियां छिपी हुई हैं । में अपने पिछले सस्कार और नूतन अभिज्ञान से 
मुक्त हो नहीं सकता । थे दोनों मेरे अंग हो गये हे, और जहाँ वे मुझे पूर्व और पश्चिम 
दोनों से मिलने मे सहायता करते हें, वहाँ साथ ही, न केवल सावजनिक कार्यों में 
बल्कि खुद जीवन में भी एक आध्यात्मिक निरानन्दता का भाव थैदा करते हैं! 
पश्चिम में मे विदेशी हँ---अजनवी हूँ । में उसका हो नही सकता । लेकिन अपने देश 
में भी मुझे कभी-कभी ऐसा लगता है मानो में कहीका निर्वासित हूँ । 

सुदूर पर्वेत सुगम्य और उनपर चढ़ना सरल मालम होता है, उसका शिखर 
आवाहन करता दिखाई देता है, लेकिन, ज्यो-ज्यों हम उसके नज़दीक पहुँचते हैं, कठि- 
नाइयां दिखाई देने लगती हे, और ज॑ंसे-जंसे ऊँच चढ़ते जाते हे, चढ़ाई ज्यादा-सै-ज्यादा 
मालम होने लगती हैं और शिखर बादलो में छिपता नज़र आने लगता है । फिर भी 
चढ़ाई प्रयत्न किये जानेयोग्य है और उसका अपना एक विचित्र आनन्द और एक 
विचित्र सनन्‍्तोष है । शायद जीवन को महत्त्त देनेवाली चीज पंघर्ष ही है, अन्तिम 
परिणाम इतना नहीं । अक्सर यह जानना मुह्टिकल होता हैं कि सही रास्ता कौन-सा 
हैं; कभी-कभी यह जानना ज्यादा आसान होता है कि कौन-सा रास्ता सही नहीं है, 
और दरअसल जिसमें कुछ सचाई है, उसे नज़र अन्दाज्ञ कर दिया जाता है | अत्यंत 
नम्नता के साथ में महान्‌ सुकरात के अन्तिम शब्दों का उल्लेख करमा पसन्द करूँगा । 
उसने कहा था---“में नहीं जानता कि मृत्यु क्या चीज़ है--वह कोई अच्छी चीज़ हो 
सकती है, और मुझे इसका कोई भय नही हैं। लेकिन में यह जानता हूँ कि किसीके 
उज्ज्वल भूतकाल को नष्ट कर देना बुरा है, इसछिए जिसके बारे में में जानता हूँ कि 

बुरी है उसकी अपेक्षा जो अच्छी हो सकती हूँ उसे मे अपनाना पसन्द करता हूँ ।” 

बरसों मेने जेल में बिताये हे ! अकेले बंठे हुए, अपने विचारों में डूबे हुए, 
कितनी ऋतुओं को मेंने एक दूसरे के पीछे आते-जाते और अन्त में विस्मृति के 
गर्भ में लीन होते देखा हैं ! कितने चन्द्रमाओं को मैंने पूणं विकसित और क्षीण होते 
देखा हें और कितने झिल-मिल करते तारामण्डल को अबाध और अनवबरत गति और 
शान के साथ घूमते देखा है ! मेरे योवन के कितने अतीत दिवसों की यहाँ चिता- 
भस्म बनी हुई है, और कभी-कभी में इन अतीत दिवसों की प्रेत आत्माओं को उठते 
हुए, अपनी दुखद स्मृतियों को साथ छाते हुए, कान के पास आकर यह कहते हुए सुनता 
हैं "क्या यह करनेयोरय था”! और इसका जवाब देने में मुझे कोई झिश्नक नहीं है । 

अगर अपने मौजूदा ज्ञान और अनुभव के साथ मुझे अपने जीवन को फिर से 
दुृहराने का मोका मिले, तो इसमें शक नहीं कि में अपने व्यक्तिगत जीवन में अनेक 
तबदीलियाँ करने की कोशिश करूँगा, जो कुछ में पहले कर चुका हूँ, उसको कई तरह 
से उन्नत करने का प्रयत्न करूँगा, लेकिन सावं जनिक विषयो मे मेरे प्रमुख निर्णय ज्यो- 
के्त्यों बने रहेंगे । निस्सन्देह, में उन्हें बदल नहीं सकता, क्योंकि वे मेरी अपेक्षा कही 
अधिक जबरदस्त है, और मेरे काबू से बाहर की सत्ता ने मुझे उस ओर खींचकर उन- 
तक पहुँचाया है । 

मेरी सज़ा को आज पूरा एक बरस हो गया; सज्ञा के दो बरसो में से एक बरस 
बीत गया है | दूसरा पूरा एक बरस अभी बाक़ी है, क्योंकि इस बार रिआयती दिन न 
कटेंगे, सादी सज्ञा में इस तरह दिन नहीं काटते । इतना ही नहीं, पिछली अगस्त में 
जो ग्यारह दिन मे वाहर रहा था, वे भी भेरी सज्ञा की अवधि में बढ़ा दिये गये हें। 
लेकिन यह साल भी बीत जायगा और में जेल से बाहर हो जाऊंगा--मगर उसके 
बाद ? में नहीं जानता, लेकिन एक ऐसा भाव उठता हूँ कि मेरे जीवन का एक अध्याय 
समाप्त हो गया हैं, और दूसरा आरम्भ होगा । वह क्‍या होगा, यह में स्पष्ट अनुमान 
नही कर सकता | मेरी जीवन-कथा के--'मेरी कहानी के ये पन्ने अब समाप्त होते है । 








बेंडनवीलर, स्वार्टस्वाल्ट 
२५ अक्तूबर, १९३५ 

पिछले मई महीने में मेरी पत्नी मुवाली से योरप इलाज कराने के लिए गई। 
उसके योरप चले जाने से मेरा भूवाली जाना बन्द हो गया; पहाड़ी सड़कों पर मेरा 
हर पखवारे आवागमन बन्द हो गया। वह मुझे अब दिखाई न देती थी, और 
अलमोड़ा-जेल मेरे लिए अब पहले से भी ज्यादा सुनसान हो गया । 

क्वेटा के भूकम्प की खबर मिली, जिसने कुछ समय के लिए दूसरी सब बातें 
भुला दी । लेकिन अधिक समय के लिए नहीं, क्योकि भारत सरकार हमें उसको या 
उसके विचित्र तरीकों को, भूलने नही देती । फौरन ही मालूम हुआ कि काँग्रेस के 
सभापति बाबू राजेन्द्रप्रसाद को, जो कि भूकम्प सहायता का काम हिन्दुस्तान के प्रायः 
किसी भी अन्य मनुष्य से अधिक जानते हें, क्वेटा जाने और पीड़ितों की सहायता 
करने की इजाजत नहीं दी गई। न गांधीजी या अन्य किसी प्रसिद्ध सार्वजनिक कार्य- 
कर्ता को ही वहाँ जाने दिया गया । क्वेटा-भूकम्प के बारे भे लेख लिखने के कारण 
कई भारतीय अखबारों की ज़मानतें जब्त करली गई । 

जिधर देखिए उधर सब ओर फौजी मनोवृत्ति, पुलिस-दृष्टिकोण दिखाई देता 
था--- असेम्बली, में सिविल शासन में, सीमान्त पर बम बरसाये जाने में, सबमे, इसीका 
बोलबाला था । ज्यादातर ऐसा मालूम होता था, मानो हिन्दुस्तान में अग्रेज़ी सरकार 
हिन्दुस्तानी जनता के एक बड़े समुदाय से मृतवातिर लड़ाई लड़ रही है । 

पुलिस एक काम की और आवश्यक शक्ति है, लेकिन वह दुनिया, जो पुलिस 
के सिपाहियों और उनके डंडों से भरी हो, शायद रहने के लिए उपयुक्त स्थान न 
होगी । अक्सर यह कहा गया है कि शक्ति का अनियन्त्रित प्रयोग प्रयोग-कर्त्ता को गिरा 
देता है, क्योंकि इससे वह जिसके विरुद्ध इसका प्रधोग करता हैं उसे ज़लील और हीन 
बना देता हैं। इस समय हिन्दुस्तान मे ऊँची नौकरियां, खासकर भारतीय सिविल- 
सविस वालों के दिन-पर-दिन बढ़ते जानेवाले नैतिक और बोद्धिक पतन के सिवा शायद 
ही कोई बात मार्क की दिखाई देती हो । खासतोर पर ऊँचे अफ़सरों में यह सबसे 
अधिक पाई जाती है, लेकिन आमतौर पर सभी नौकरियों में यह एक जार की तरह 
फैली हुई है ! जब कभी किसी ऊँचे पद पर नये आदमी की नियुक्ति का समय आता 
है, तब निश्चितरूप से वही आदमी पसन्द किया जाता है, जो इस नई मनोवृत्ति का 
सबसे अच्छा परिचायक होता हूँ । 

गत ४ सितम्बर को यकायक में अलूमोडा-जेल से छोड़ दिया गया, क्योंकि यह 
समाचार मिला था कि मेरी पत्नी की हाऊत नाजुक हो गई है । स्वार्टस्वाल्ट (जर्मनी) 
के बेडनवीलर स्थान पर उसका इलाज हो रहा था। मुझसे कहा गया कि मेरी सज़ा 
मुल्तवी करदी गई है, और में अपनी रिहाई के साढे पांच महीने पहले छोड़ दिया 
गया । में फौरन हवाई जहाज़् से योरप को रवाना हुआ । 

योरप इस समय हर तरह से अशान्त है, युद्ध और उपद्रवों की आशंकायें और 
आर्थिक संकट के बादल क्षितिज पर हमेशा ही मंडराते रहते हैं; अबीसीनिया पर धावे 
हो रहे हें और वहाँ की जनता पर बम-वर्षा की जा रही हूँ । अनेक साम्राज्यवादी 
सत्तायें आपस में टकरा रही हैं और एक-दूसरे के लिए खतरनाक बनी हुई हैँ , और 
अपनी अधीन जनता पर निर्देय अत्याचार करमनेवाला, उसपर बम बरसानेवाला 
इंग्लेड, साम्राज्यवादी सत्ताओं का सिरमौर इंग्लेड, शान्ति और राष्ट्रसंध की दुहाइयाँ 
दे रहा है। लेकिन यहाँ इस ब्लेक फारेस्ट' में शान्ति और निस्तब्धता का 
राज्य है, यहाँतक कि जमंनी का प्रसिद्ध चिन्ह स्वस्तिक भी नज़र नही आता | में 
देख रहा हूं कि उपत्यका से कोहरा उठकर फ्रास के सुदूर सीमान्त को छिपाता हुआ 
दिखनेवाले भू-प्रदेश को ढक रहा है ओर में हेरत में हूँ कि उस पार क्या है ? 


परिशिष्ट--क 
[ २६ जनवरी १€३ ०, पूर्ण खाधीनता-दिवस, का प्रतिज्ञा-पत्र ] 


“हम भारतीय प्रजाजन भी अन्य राष्ट्रों की मांति अपना यह जन्म-सिद्ध अधिकार 
मानते हैँ कि हम स्वतंत्र होकर रहें, अपनी मेहनत का फल हम खद भोगें और हमें 
जीवन-निर्वाह के लिए आवश्यक सुविधायें मिले जिससे हमे भी विकास, का पूरा-पूरा 
मौक़ा मिले । हम यह भी मानते हें कि अगर कोई सरकार ये अधिकार छीन लेती है 
और प्रजा को सताती हूँ तो प्रजा को उस सरकार के बदल देने या मिटा देने का भी 
हक़ हैं । हिन्दुस्तान की अंग्रेज़ी सरकार ने हिन्दुस्तानियो की स्वतन्त्रता का ही 
अपहरण नही किया है, बल्कि उसका आधार भी गरीबों के रक्तशोषण पर हूँ और 
उसने आधिक, राजनैतिक, सास्कृतिक और आध्यात्मिक दृष्दि से हिन्दुस्तान का नाश 
कर दिया है। इसलिए हमारा विश्वास है कि हिन्दुस्तान को अग्रेज़ों से सम्बन्ध-विच्छेद 
करके पूर्ण स्वराज्य या मुक़म्मिल आज़ादी प्राप्त कर लेनी चाहिए। 

“भारत की आर्थिक बरबादी हो चुकी है । जनता की आमदनी को देखते हुए 
उससे बेहिसाब कर वसूल किया जाता है | हमारी औसत दैनिक आय सात पैसे है 
और हमसे जो भारी कर छिये जाते है उनका २० फी सदी किसानों से लगान के रूप 
में और ३ फी सदी गरीबों से नमक-कर के छूप में वसूल किया जाता हैँ । 

“हाथ-कताई आदि ग्राम-उद्योग नष्ट कर दिये गये हैं। इससे साल में कम से-कम 
चार महीने किसान लोग बेकार रहते है । हाथ की कारीगरी नष्ट हो जाने से उनकी 
बुद्धि भी मंद हो गई और जो उद्योग इस प्रकार नष्ट कर दिये गये है उनकी जगह 
दूसरे देशों की भाति कोई नये उद्योग जारी भी नही किये गये हे । 

“चुंगी और सिक्‍के की व्यवस्था इस प्रकार की गई है कि उससे किसानो का 
भार और भी बढ़ गया । हमारे देश में बाहर का माल अधिकतर अंग्रेज़ी कारखानो 
से आता है । चूंगी के महसूल में अग्रेजी माल के साथ साफ़ तौर पर पक्षपात होता 
हैं । इसकी आय का उपयोग गरीबो का बोझा हलका करने में नही, बल्कि एक 
अत्यंत अपव्ययी शासन को कामय रखने में किया जाता हैं । विनिमय की दर भी ऐसे 
मनमाने तरीके से निश्चित की गई हूं कि जिससे देश का करोड़ो रुपया बाहर चला 
जाता है | 

“राजनैतिक दृष्टि से हिन्दुस्तान का दर्जा जितना अंग्रेज़ो के ज़माने में घटा है 
उतना पहले कभी नहीं घटा था। किसी भी सुधार-योजना से जनता के हाथ में 
असली राजनेतिक सत्ता नही आई । हमारे बड़े-से-बड़े आदमी को विदेशी सत्ता के 

सामने सिर झुकाना पड़ता है । अपनी राय आज़ादी से जाहिर करने और आज़ादी से 
मिलने-जुलने के हमारे हक़ छीन लिये गये है और हमारे बहुत-से देशवासी निर्वासित 
कर दिये गये हें । हमारी सारी शासन की प्रतिभा मारी गई है और सर्व-साधारण को 
गांवों के छोटे-छोटे ओहदों और मुंशीगिरी से सन्‍्तोष करना पड़ता है । 

“संस्कृति के लिहाज से शिक्षा-प्रणाली ने हमारी जड़ ही काट दी और हमें जो 
तालीम दी जाती हैँ उससे हम अपनी गुलामी की ज़ंजीरों को ही प्यार करने लगे हें । 

“आध्यात्मिक दृष्टि से, हमारे हथियार ज्बरदस्ती छीनकर हमे नामर्द बना 
दिया गया । विदेशी सेना हमारी छाती पर सदा मौजूद रहती है | उसने हमारी 
मुक़ाबिले की भावना को बड़ी बुरी तरह से कुचल दिया है। उसने हमारे दिलों में 
यह बात बिठा दी है कि हम न अपना घर सम्हाल सकते हे और न विदेशी हमलों 
से देश को रक्षा कर सकते है । इतना ही नही, चोर, डाक्‌ और बदमाशों के हमलों से 
भी हम अपने बाल-बच्चों और जान-माल को नही बचा सकते । जिस शासन ने हमारे 
देश का इस तरह सर्वनाश किया हैं, उसके अधीन रहना हमारी राय मे मनुष्य और 
ईदवर दोनों के प्रति जुमं हैं । किन्तु हम यह भी मानते हें कि हमें हिंसा के द्वारा 
स्वतंत्रता नहीं मिलेगी ! इसलिए हम ब्रिटिश सरकार से यथा-संभव स्वेच्छा-पूर्वक 
किसी भी प्रकार का सहयोग न करने की तैयारी करेंगे और सविनय अवज्ञा और 
करबन्दी तक के साज सजायंगे । हमारा पक्का विश्वास हे कि अगर हम राज़ी-राज्ञी 
सहायता देना और उत्तजना मिलने पर भी हिंसा किये बगैर कर देना बन्द कर सके 
तो इस अमानृषी राज्य का नाश निदिचत है । इसलिए हम शपथपूवंक संकल्प करते हैं 
कि पूर्ण स्व॒राज्य की स्थापना के लिए काँग्रेस समय-समय पर जो आज़ायें देगी, 
उनका हम पालन करते रहेंगे ।' 


परिशिष्ट--ख 


[ यरवड़ा सेन्ट्रल जेल, पूना से सर तेजबहादुर सप्र | और श्री मुकन्दराव 
जयकर को ता० १५ शअ्रगस्त को कांग्रेस-नेताओं द्वार लिखा गया पत्र, 
जिसमें चुलह की शर्तें थीं। | 


प्रिय मित्रगण, 

आप लोगो ने ब्रिटिश-सरकार ओर काग्रेस में शान्तिपू्ण समझौता करने का जो 
भार अपने ऊपर लिया है, उसके लिए हम लोग आपके बहुत-बहुत आभारी हैं । आपका 
वाइसराय के साथ जो खत-किताबत हुआ है, और आपके साथ हम लोगों की जो बहुत 
अधिक बातें हुई हे और हम लोगों में आपस में जो कुछ परामर्श हुआ है, उस सबका 
ध्यान रखते हुए हम इस नतीजे पर पहुँचे हैं कि अभी ऐसे समझोते का समय नहीं 
आया है, जो हमारे देश के लिए सम्मानपूर्ण हो । पिछले पांच महीनों में देश में जो 
गजब की जागृति हुई है और भिन्न-भिन्न सिद्धान्त व मत रखनेवाले लोगों में से छोटे- 
बड़े सभी प्रकार और वर्ग के लोगों ने जो बहुत अधिक कष्ट सहन किया है, उसे 
देखते हुए हम लोग यह अनुभव करते हे कि न तो वह कष्ट-सहन काफ़ी ही हुआ है, 
और न वह इतना बड़ा ही हुआ है कि उससे तुरन्त ही हमारा उद्देश पूरा हो जाय । 
शायद यहाँ यह बतलाने की कोई आवश्यकता न होगी कि हम आपके या 
वबाइसराय के इस मत से सहमत नही हैँ कि सत्य्राग्रह-आन्दोलन से देश को हानि 
पहुँची है या वह आन्दोलन कुसमय में खड़ा किया गया है था वह अव॑ंध हैँ । अंग्रेज्ो 
का इतिहास एसे-ऐसे रक्तपूर्ण क्रान्तिकारियों के उदाहरणों से भरा पड़ा है, जिनकी 
प्रशंसा के राग गाते हुए अग्रेज्ञ लोग कभी नहीं थकते; और उन्होंने हम लोगों को 
भी ऐसा ही करने की शिक्षा दी हैं! इसलिए जो क्रान्ति विचार की दृष्टि से बिलकुल 
शान्तिपूर्ण है और जो कार्य-रूप में भी बहुत बड़े पैमाने में और अदुभुत रूप से 
शान्तिपूर्ण ही है, उसकी निन्‍दा करना वाइसराय या किसी और समझदार अंग्रेज 
को शोभा नहीं देता । पर जो सरकारी या ग्रेर सरकारी आदमी वतंमान सत्याग्रह- 
आन्दोलन की निन्‍दा करते हे, उनके साथ झगड़ा करने की हमारी कोई इच्छा नही 
है । हम मानते हे कि सर्व-साधारण जिस आइचये-जनक रूप से इस आन्दोलन मे 
कामिल हुए, वही इस बात का यथेष्ट प्रमाण है कि यह उचित और न्यायपूर्ण है । 
यहाँ कहने की बात यही है कि हम लोग भी प्रसन्नतापूर्वक आपके साथ मिछकर इस 
बात की कामना करते हे कि अगर किसी तरह सम्भव हो, तो यह सत्याग्रह-आन्दोलन 
बन्द कर दिया जाय या स्थग्रित कर दिया। अपने देश के पुरुषों, स्त्रियों और 

बच्चों तक को अनावश्यक रूप से ऐसी परिस्थिति में रखना कि उन्हें जेल जाना पड़े, 
” छाठियाँ खानी पड़ें और इनसे भी बढ़-बढ़कर दुर्दशायें भोगनी पड़ें, हम लोगों के लिए 
कभी आनन्ददायक नहीं हो सकता । इसलिए जब हम आपको और आपके द्वारा वाइस- 
राय को यह विश्वास दिलाते है कि सम्मानपूर्ण शान्ति और समझौते के लिए जितने 
मार्ग हो सकते हैँ, उन सबको ढुँढकर उनका अवलम्बन करने के लिए हम अपनी 
ओर से कोई बात न उठा रखेंगे, तो आशा है कि आप हम लोगों की इस बात पर 
विश्वास करेंगे। लेकिन फिर भी हम मानते हैं कि अभीतक हमें क्षितिज पर ऐसी शान्ति 
का कोई चिहन नहीं दिखाई देता । हमें अभीतक इस बात का कोई लक्षण नहीं दिखाई 
पड़ता कि ब्रिटिश सरकारी दुनिया का अब यह विचार हो गया है कि खुद हिन्दुस्तान 
के स्त्री-पुरुष ही इस बात का निर्णय कर सकते हे कि हिन्दुस्तान के लिए सबसे अच्छा 
कौन-सा रास्ता है। सरकारी कर्मचारियों ने अपने शुभ विचारों की जो निष्ठापूर्ण 
घोषणायें की हैं ओर जिनमें से बहुत-सी प्राय. अच्छे उदेश से की गई हैं, उनपर हम 
विश्वास नही करते । इधर मुद्दतों से अग्रेज्ञ इस प्राचीन देश के निवासियों की धन- 
सम्पत्ति का जो बराबर अपहरण करते आये हे, उनके कारण उन अंग्रेज़ों में अब इतनी 
शक्ति और योग्यता नहीं रह गई है कि वे यह बात देख सकें कि उनके इस अपहरण 
के कारण हमारे देश का कितना अधिक नैतिक, आथिक और राजनैतिक दास हुआ 
हैं । वे अपने-आपको यह देखने के लिए तंयार ही नहीं कर सकते कि उनके करने का 
सबसे बड़ा एक काम यही है कि वे जो हमारी पीठ पर चढ़े बेठ हैं, उसपर से उत्तर 
जायें; और लगभग सौ बरसों तक भारत पर उनका राज्य रहने के कारण सब प्रकार 
से हम लोगों का नाश और हास करनेवाली जो प्रणाली चल रही है, उससे वे बाहर 
निकलकर विकसित होने में हमारी सहायता करे; और अबतक उन्होने हमारे साथ 
जो अन्याय किये हैँ, उनका इस रूप में प्रायश्चित्त कर डाले । 
पर हम यह बात जानते है कि आपके और हमारे देश के कुछ और विज्ञ 
लोगों के विचार हमारे इन विचारो से भिन्न हैं। आप यह विश्वास करते हें कि 
शासकों के भावों में परिवर्तन हो गया है; और अधिक नहीं तो कम-से-कम . इतना 
परिवर्तन ज़रूर हो गया है कि जिससे हम लोगों को प्रस्तावित परिषद्‌ में जाकर 
शरीक होता चाहिए | इसलिए हालाँकि हम इस समय एक विशेष प्रकार के बन्धन 
में पड़े हुए है, तो मी जहाँतक हमारे अन्दर शक्ति है वहाँतक हम इस काम में खुशी से 
जाप लोगों का साथ देगे । हम जिस परिस्थिति में पड़े हुए हें, उसे देखते हुए, 
आपके भित्रतापूर्ण प्रयत्न में हम अधिक-से-अधिक जिस रूप में और जिस सीमा तक 
सहायता दे सकते हैं, वह इस प्रकार है:--- 

(१) हम यह समझते हैं कि वाइसराय ने आपके पत्र का जो जवाब दिया है, 
उसमें प्रस्तावित परिषद्‌ के सम्बन्ध में जिस भाषा का प्रयोग किया गया है, वह भाषा 
ऐसी अनिश्चित हूँ कि पारसारू लाहौर में जो राष्ट्रीय माँग पेश की गई थी, उसका 
ध्यान रखते -हुए हम वाइसराय के उस कथन का कोई मूल्य या महत्व ही निर्धारित 
नहीं कर सकते; और न हमारी स्थिति ही ऐसी है कि काँग्रेस की कार्य-समिति, और 
ज़रूरत हो तो महासमिति के नियमित रूप से अधिवेशन में बिना विचार किये हम 
लोग अधिकारपूर्ण रूप से कोई बात कह सकें । पर हम इतना अवश्य कहे सकते हैं 
कि व्यक्तिगत तौर पर हम लोगों के लिए इस समस्या का कोई ऐसा निराकरण तबतक 
सन्‍्तोषजनक न होमा जबतक कि (क) पूरे और स्पष्ट शब्दों में यह बात न मान 
ली जाय कि भारत को इस बात का अधिकार प्राप्त होगा कि वह जब चाहे तब 
ब्रिटिश साम्राज्य से अलग हो जाय । (ख) भारत में एसी पूर्ण राष्ट्रीय सरकार 
स्थापित हो जो उसके निवासियों के प्रति जवाबदेह हो । उसे देश की रक्षक शक्तियों 
(सेना आदि) पर और तमाम आधिक विषयों पर पूरा अधिकार और नियन्त्रण प्राप्त 
हो और जिसमें उन ११ बातो का भी सामावेश हो जाय जो गांधीजी ने वाइसराय 
को अपने पत्र में लिखकर भेजी थी। (ग) हिन्दुस्तान को इस बात का अधिकार 
प्राप्त न हो जाय कि ज़रूरत हो तो वह एक ऐसी स्वतंत्र पचायत बंठाकर इस 
बात का निर्णय करा सके कि, अंग्रेजों को जो विशेष पावने और रिआशथतें वर्गरा 
प्राप्त है, जिसमें भारत का सार्वजनिक ऋण भी शामिल होगा, और जिनके 
सम्बन्ध में राष्ट्रीय सरकार का यह मत होगा कि ये न्याय-पूर्ण नही हे या भारत 
की जनता के लिए हितकर नहीं है, वे सब अधिकार, रिआयतें और ऋण आदि 
उचित, न्यायपूर्ण और मान्य हे या नही । 

नोट--- अधिकार हस्तान्तरित होते वक्‍त भारत के हित के विचार से 
इस किस्म के जिस लेन-देन आदि की ज़रूरत होगी, उसका निर्णय भारत के चुने 
हुए प्रतिनिधि करेंगे 

(२) ऊपर बतलाई हुई बातें ब्रिटिश-सरकार को अगर ठीक जेंचें और वह 
इस सम्बन्ध में सन्‍्तोष-जनक घोषणा कर दे तो हम काँग्रेस की कार्य-समिति से इस 
बात की सिफ़ारिश करेंगे कि सत्याग्रह-आन्दोलन य। सविनय-अवज्ञा का आन्दोलन बन्द 
कर दिया जाय; अर्थात्‌, केवल आज्ञा-भग करने के लिए ही कुछ विशिष्ट कानूनों का 
भंग न किया जाय । पर विलायती कपड़े और छशराब, ताड़ी वगेरा की दूकानों पर 
तब तक शान्तिपूर्ण पिकेटिंग जारी रहेगी, जबतक कि सरकार खुद कानून बनाकर शराब, 
ताड़ी आदि और विछ्लायती कपड़े की बिक्री बन्द न कर देगी। सब लोग अपने घरों 

में बराबर नमक बनाते रहेंगे और नमक-कानून की दण्ड-सम्बन्धी धारायें काम में नहीं 
लाई जायेंगी । नमक के सरकारी या लोगों के निजी गोदामों पर धावा नहीं किया 
जआामगा। हे 

(३ ) (क ) ज्योंही सत्याग्रह-आन्दोलन रोक दिया जायगा, ज्योंही उसके 
साथ वे सब सत्याग्रही कंदी और राजनैतिक कैदी, जो सजा पा चुके है पर जो 
हिंसा के अपराधी नही हैं या जिन्होंने लोगों को हिंसा करने के लिए उत्तेजित नही 
किया है, सरकार-द्वारा छोड़ दिये जायेंगे। (ख ) नमक-कानन, प्रेस-कानून, रूगान- 
कानून और इसी प्रकार के और क़ानूनों के अनुसार जो तमाम सम्पत्तियां जब्त की गई 
हैं, वे सब लोगों को वापस कर दी जायेंगी । ( ग) सज्जञायाफ्ता सत्याग्रहियों से जो 
जुर्माने वसूल किये गये हैं या जो जमानतें ली गई हे, उन सबकी रकमे लौटा दी जायेंगी । 
( घ ) ये सब राज-कर्मंचारी, जिनमें गाँवों के कमेंचारी भी शामिल हूँ, जिन्होने 
अपने पद से इस्तीफा दे दिया है या जो आन्दोलन के समय नोकरी से छुड़ा दिये 
गये हैं, अगर फिर से सरकारी नौकरी करना चाहें तो अपने पद पर नियुक्त कर दिये 
जायेंगे । 

नोट--ऊपर जो उपधाराये दी गई हें, उनका व्यवहार असहयोग-काल के 
सज़ायाफ्ता लोगों के लिए भी होगा । 

( ऋ ) वाइसराय ने अबतक जितने आडिनेन्स जारी किये हे, वे सब रद 
कर दिये जायेंगे । 

( च ) प्रस्तावित परिषद्‌ में कौन-कौन लोग सम्मिलित किये जायेंगे और 
उसमें काँग्रेस का प्रतिनिधित्व किस प्रकार का होगा, इसका निर्णय उसी समय होगा 
जब पहले ऊपर बताई हुई आरम्भिक बातों का सन्तोषजनक निपटारा हो जायगा। 


आपके--- 
मोतील्लाल मेहरू 
मोहनदास करमचन्द गांधी 
सरोजिनी नागदू 
वछुभभाई पटेल 
जयरामदास दोलतराम 
सेयद महमूद 
जयाहरखाल नेहरू 


परिशिष्ट--ग 
[ २# जनवरी 7६३४१ को पढ़ा गया स्मारक-प्रस्ताव ] 


भारत-माता की उन सन्‍्तानों का, जिन्होंने आज़ादी की महान्‌ लड़ाई में भाग 
लिया और देश की स्वतंत्रता के लिए अतेक कष्ट सहे और क़्बानी की; अपने 
उत महान्‌ और प्रिय नेता मह/त्मा गाधी का, जो कि हमारे लिए सतत स्फूर्ति के 
स्रोत रहे हैं, और जो हमें सर्देव उसी ऊँचे आदर्श और पवित्र साधनों का मार्ग दिलाते 
रहे है; उन सेकड़ों हज़ारों बहादुर नवयुवकों का, जिन्होंने स्वतंत्रता की बेदी पर अपने 
प्राणों की बलि चढ़ाई; पेशावर और सारे सीमाप्रान्त और शोलापुर, मिदनापुर 
और बम्बई के शहीदों का; उन सेकड़ों हज़ारों भाइयों का, जिन्होने दुश्मन के नशंस 
लाठी-प्रहारों का मुक़ाबिला किया और उन्हें सहा; गढ़वाली रेजीमेन्ट के सैनिकों और 
फ़ोज और पुलिस के उन सब भारतीय सिपाहिय़ों का, जिन्होने कि अपनी जामें खतरे 
में डालकर भी अपने देशभाइयों पर गोली आदि चलाने से इनकार कर दिया; 
गूजरात के उन दबंग किसानों का, जिन्होंने कि बिना झुके और पीठ दिखाये सभी नुशंस 
अत्याचारों का मुक़ाबिला किया; भारत के अन्य प्रदेशों के उन बहादुर और पीडित 
किसानों का, जिन्होंने कि सब प्रकार के दमन को सहकर भी लडाई में पूरा भाग 
लिया; उन व्यापारियों और व्यवसाय-दक्षेत्र के अन्य समुदायों का, जिन्होंने कि जबरदस्त 
नुकसान उठाकर भी राष्ट्रीय संप्राम मे, विशेषकर विदेशी वस्त्र और ब्रिटिश माल के 
बहिष्कार में, सहायता की; उन एक लाख स्त्री-पुरुषों का, जो जेल गये और सब प्रकार 
के कष्ट सहे, यहाँतक कि कभी-कभी जेल के अन्दर भी लाठी-प्रहार और चोटे सहीं; 
और खासकर उन साधारण स्वयसेवकों का, जिन्होंने कि भारत माता के सच्चे 
सिपाहियो की तरह बिना किसी प्रकार की ख्याति या पुरस्कार की इच्छा के एक- 
मात्र अपने महान्‌ ध्येय का ही ध्यान रखकर कष्टों और कठिनाइयों के बीच भी 
अनवरत और शाल्तिपूर्वक कार्य किया, हम''''*' "के निवासी गौरव और क्ृतज्ञता- 
पूर्ण हृदय से अभिवादन करते हे; और हम अभिनन्‍्दन और हादिक सराहना 
करते है, भारत की नारी-जाति का, जो कि भारत-माता के संकट के समय अपने 
घरों की शरण छोड़कर अदम्य साहस और सहिष्णुतापूर्वक, राष्ट्रीय सेना मे अपने 
भाइयों के साथ कंधे-से-कंधा भिड़ाकर अगली कतार में खड़ी रही और बलिदान और 
सफलता के उल्लास में पूरा-पूरा भाग लिया, और भारत की उस युवकशवित और 
बानरसेना पर जिसे कि उसकी सुकुमार आयु भी लड़ाई में भाग लेने और अपने ध्येय 
पर कुर्बात होने से न रोक सकी, अपना गर्व प्रकट करते हैं । 

और साथ ही, हम कृतज्ञतापूवंक इस बात की सराहना करते हैं कि भारत 
की सब बड़ी और छोटी जातियों और वर्गों ने इस महान्‌ संग्राम में हाथ बंटाया और 
ध्येय की प्राप्ति के लिए शक्तिभर प्रयत्न किया । खासकर अल्पसंख्यक जातियों-- 
मुस्लिम, सिख, पारसी, ईसाई आदि के प्रति और भी कृतज्ञता प्रकट करते हें, जिन्होंने 
अपने साहस और अपनी समान-मातृभूमि के प्रति अपनी एकनिष्ठ भक्ति के साथ, एक 
ऐसे संयक्त और अविभाज्य राष्ट्र के निर्माण में, जिसकी कि जय निश्चित हो, सहायता 
दी, और हिन्दुस्तान की स्वतंत्रता प्राप्त करने और उसे क़ायम रखने तथा उस नवीन 
स्वतंत्रता का भारत के सब समुदाय के लोगों की बेड़ियाँ तोड़कर सबमें से असमानता 
टूर करने के रूप में मानवता के उच्चतर उद्देश्य की पूर्ति के लिए उपयोग करने का 
निरचय क्रिया । भारत के हित के लिए बलिदान और कष्ट-सहन के ऐसे महान्‌ और 
स्फूतिदायक उदाहरणो को अपने सामने रखते हुए हम स्वतंत्रता की अपनी प्रतिज्ञा को 
दुहराते हैं और जबतक हिन्दुस्तान आजाद नहीं हो जाता तबतक अपनी छड़ाई जारी 
रखने का निश्चय करते है । 

सत्यागह मुल्तवी ९९; गांधीजी की 
गिरफ्तारी १००; गांधीजी की नीति 
१०१-१०६; साम्प्रदायिक मतभेद 
१०७; में छोड़ दिया गया १०९; 
विदेशी कपड़े का बहिष्कार ११०; 
फिर सज्भा ११०; जेल जीवन १११- 
१२०; छुटकारा १२९; इलाहाबाद 
म्यूनिसिपलछिटी १२३-१२४; सर 
प्रिमबुड मियर्स १२४-१२५ ; सामाजिक 


निर्देशिका 

सम्बन्ध १२४---१२५ मत्रियों की 
आलोचना १२६, १२७; आधिक अड़ चने 
१३०, १३१; बैतनिक ओहदे १३२; 
काँग्रेस के क्षगचड़े, स्वराजी और अ-परि- 
वत्तेनवादी, गुरुद्वारा आन्दोलन १३३- 
१३४; जैतो, नाभा-जेल और नाभा के 
कानून १३५-१३८; देशी रियासतों का 
शासन १३९; नाभा से छुटकारा और 
बीमारी १४०, १४१, अ. भा. काँ. 
कमिटी का मंत्रित्वत १४३: धामिक 
मतभंद और साम्प्रदायिक प्रइन १४४- 
१४६; हिन्दुस्तानी सेवा-दल १४७; 
गंगा-स्तान १४८-१५० ; जुह की यात्रा 
१५१; काँग्रेस में फूट, गांधीजी और 
स्वराजी; सूत-मताधिकार  १५१- 
१५६; कांग्रेसियों का पतन तथा 
हिन्दु-मुरिलिम तनाज़ा १६१-१६७; 
सुधार या क्रांति १६८; नौकरीयों की 
तलादा १६९; राष्ट्रीय मुस्लिम-पार्टी, 
ऐक्य परिषद्‌ १७०-१७३; रामलीला 
का उत्सव १७३ म्युनिसिपैलिदी का 
काम; स्थानीय संस्थाये क्यों अयोग्य 
है?; १७४-१८०; म्युनिशसिपैलिटी के 
के अध्यक्ष-पद से इस्तीफ़ा १८१; 
स्विटज़रलूंण्ड में शांति के दिन १८२- 
१८५; निर्वासित भारतीय राजनीति 
१६३-१९०; इंग्लैण्ड में १९२; 
नई नेशनलिस्ट पार्टी १९३-१९७; 
साम्प्रदायिकता का घुन १९७, १९८; 
क्सेल्स में पीड़ित राष्ट्रों की कांग्रेस 


७४६ 


१९९-२० १; हिन्दुस्तान को वापस और 
राजनीति में हिस्सा २०४, २०५; 
कुछ प्रस्ताव २०६, २०७; कॉँग्रेस का 
मन्त्रीत्व, रिपब्लिकन कांफ्रेन्स २०८; 
ट्रेड-यूनियन-आन्दोलन २१०, २११; 
किसानों की हलूचलछे २११; सायमन 
कमीशन ओर नेहरू-कमिटी २१२, 
२१३; सर्वदल सम्मेलन में कठिनाइयाँ 
२१३, २१४; लाहौर की घटना २१५ 
आतकवाद में कमी, भगतसिह २१५- 
१७; लखनऊ में साइमन-कमीशन, 
लाठी-प्रहार का अनुभव २१९- 
२२२; स्वाघीनता और सामाजिक 
स्वतन्त्रता २२४-२६ गिरफ्तारी की 
अफवाह, २२७; अ भा. ट्रे. यू.कांग्रेस 
२३०; ट्रे. यू. का. के अध्यक्ष २३१; 
मजदूर नेताओं की गिरफ्तारी, मेरठ- 
केस-डिफंन्स-कमिदी २३३, २३४; 
खादी-प्रचार २३६, २३७; आतंक- 
वादियों की हलूचलें, भूख-हड़ताल 

३८, २३९; काँग्रेस मे पिता के 
उत्तराधिकारी २४०; गोलमेज़ परिषद्‌ 
करने की घोषणा २८४१; लाई अविन 
से मुलाकात २४३: काग्रेस और 
मजदूर २४४; बव्हिटले कमीशन 
२४५; मज़दूर-आन्दोलन में मतभेद 
२४५, २४६; लाहौर-काग्रेस और 
स्वाधीनता २४७; स्वाधीनता दिवस 
२४८; यात्रियों का झुंड २४९, 
२५०; लोकप्रियता और वीर- 
पूजा २५०-२५५; सबिनय भंग 


उछ६ मेरो कद्दानी 

२५६; दाण्डी-नमक-यात्रा २५८; मेरी 
गिरफ्तारी २६१; राष्ट्रीय सम्राम में 
स्त्रियों का हिस्सा २६२, २६३; नेनी 
सेन्ट्ल जेल २६५; जेल की आबादी 
जेल सिस्टम के रोमाचकारी 
नतीजे २६९९-७४, समझौते के प्रयत्न 


२७७-७९०; मेरा छुटकारा २८१, 
करबन्दी आन्दोलन २८२-२८०, 
गिरफ्तारी २८५, सत्याग्रह का 


फेलाव २८६; किसानो के उभाइ का 
इर २८९; कोड़ो की सजा २९०, 
ननी का जीवन २९१ | गोलमेज-परिषिद , 
डोमी नियन स्टेटस, स्थापित स्वार्थों को 
डर २९३-२९५, स्मारक प्रस्ताव, 
२९६; प्रतिनिधियों का स्वदेशागमन 
३०२; दिल्‍ली की चर्चा, ३०३-१०; 
दिल्‍ली का समझौता ३११, ३१२; 
आतंकवादियों की मन:स्थिति, ३१५, 
३१६; सत्याग्रही क़ैदियो की रिहाई, 
३१७; किसान-समस्या, ३१०; 
कराची-कांग्रेस, ३२०, ३२१; एम 
एन. राय के साथ मुलाकात, 
३२२, ३२२३, अहरार पार्टी, हिन्दु- 
मुस्लिम दगे, २२८, ३२५; लका-यात्रा 
३२६; हिन्दुस्तान को वापसी, ३२८; 
गोरे यहूदी, सीरिया के ईसाई ३२९, 
दूसरी गोलमेज़ परिषद, ३३२; बंगाल 
का आतंकवाद, किसानी-इंगे, ३३३, 
३३४; खुदाई खिदमतगार, २३४, 
३३५; सीमान्त-गांधी, ३३६; भारत की 


मूल समस्या ज़मीन की है, ३३८; 
दूसरी गोलमेज़ परिषद्‌, ३४२; सम्पा- 
दकीय मनगढ़न्त,  ३२४४-३५० ; 
असन्तोषप्रद परिषद, ३५१, ३५२; 
नौकरियों की तलाश, प्रतिक्रिया, और 
स्थापित स्वार्थ ३५२-३५४; यृकतप्रान्त 
में किसानों-सम्बन्धी दिक्‍्कते, ३५८- 
६३; भखे किसान, गान और 
कर्जा, ३६ ८-३७१; दमन-नीति ३७१, 
आनेवाला खतरा, ३७१, ३७२; 
हिजली-दुर्घटना ३७७, ३७८; चट- 
गाव की गोलाबारी, ३७१; आतक- 
वाद की अदूरदशिता, ३३९, ३८०; 
विशेष आईनेन्स सावंजनिक हलचला 
पर हकावट, मेरी गिरफ्तारी, ३८२- 
३८५, सख्त सज्ञा का दिया जाता, 
३८८, काँग्रेस गैर कानूनी, समाचा र- 
पत्रो द्वारा कांग्रेस की निन्दा, ३३८९- 
९३; सरकार का बलप्रयोग, ३१९४- 
३९६ , स्त्रियों के साथ सख्ती का बरताव 
३९७, ३९८; रिहाई और गिरफ्तारी, 
४०३; सत्याग्रह की हत्या ४०८; तीसरी 
गोलमेज़ परिषद, ४११, ४१२ पुलिस 
के अतिरिक्त हथियार, कोड़ों की 
सज़ा, स्त्री-कैदियों के साथ बरताव 
४१३-१५; जेल. का कार्यक्रम 
४२०; जेल में मानसिक उतार- 
चढ़ाव ४२३-४२६ देहरादून जेल, 
४२७; बरें, ततंये, चमगादड़ और 
दूसरे जानवर ४३०-४ २४; रूस और 
संसार की परिस्थिति सम्बन्धी विचरा 

४३६-४३९; कम्यूनिस्टों. द्वारा 
काँग्रेस की आलोचना, ४४२, ४४३; 
काँग्रेस का ध्येय-राजनतिक स्वतंत्रता, 
४४३; किसान-वर्ग, ४४५; अछुत-वर्ग, 


४४८, ४४१; धर्मे का समावेश, 
८४५१-४५०;. हरिजन-आन्दोलन, 


४६० शआरदा-एकक्‍्ट की विफलता, 
४६१, ४६२; सत्याग्रह. फिर 
स्थगित ४६३, ४६४ बव्हाइट-पेपर, 
४६६, लिबरल और प्रति सहयोगियों 
का मत ४८६८-४७०; श्री शास्त्रीजी की 
मनोवृत्ति , ४५७१-७७ ४, रिहाई, ८८ १; 
हिन्दुस्तान दमन के पजे में, ८८२, 
४८३; व्यक्तिगत मामलों पर विचार, 
४८५, ४८६; गांधीजी स बातचीत, 
४८६, ४८७; भारत में समाजवाद और 
कम्यूनिज्म ८९१, ४९२, भारतोय 
लिबरल-एक वर्ण-हीन और लुप्तप्राय 
प्राषविशेष, ४९४-५००, काँग्रेस 
मूलत एक मध्यम-वर्गीय सस्था, ५०३, 
भारतीय-करण' ५०४, ५०५, डोमी- 
नियन स्टेटस', ५०५; साम्राज्यवाद 
का भेड़िय,' ५०७; हवाइट पेपर, उन्नति 
में एक रुकावट, ५१२; त्रिटिश-सरक्षण 
का अर्थ है भारत की गुलामी, ५१६; 
हन्दुस्तान के सम्बन्ध में अग्रेज़ों का 
अज्ञान, ५१९; भारतमाता, ५२१, 
अंग्रेज़ी शासन ने भारत के लिए क्‍या 
किया, ५२३-५२७; हिन्दुस्तान एक 
गुलाम मुल्क, ५२८; चापल्सी और 


जउ्ड्ेऊ 


जातीय पक्षपात, ५३१; भारतीय 
सिविल-स्विस की चापलूसी, ५३२- 
५३७; फ़ौजी सबिसों का भार ५३९; 
जनरलों की ग़लूतियां और बेवकफियां 
५४०,५४ ९१; रोमनलिपि ५४६; हिन्दु- 
स्तान में भाषा का प्रदत्त ५८७-५४९ ; 
हिन्दु-विश्व-विद्यालय में व्याख्यान, 
५५४; हिन्दुस्तान में साम्प्रदायिकता 
एक हृद तक सरकारी नौकरियां प्राप्त 
करने का आन्दोलन ५५६-५६७ , 
मुस्लिम राप्ट ५६७, मुस्लिम सस्कृति, 
५६८; धर्म का राजनीति से बहि- 
पएकार ५७१; फिर गिरफ्तारी की 
सम्भावना, ५७२; मरे अखबारो के लेख 
और सेंसर की छुरी, ५७५; घरेल 
मामलों पर ध्यान ५७९, स्वाधी- 
नता-दिवस ५८०; भूकम्प ५८२; 
बगाल के आतंकवाद की निनन्‍दा 
५८३; भूकम्प-पीड़ितों की सहायता 
का काम ५८५-५९१; सहायता 
के काम से वापसी और दुबारा 
गिरफ्तारी, ५९५; कोर्ट की कारें- 
वाई ५१६, सातवी सजा ५९७, 
अलीपुर-जेल ५९८-६० १; स्वाधीन- 
ता का हास ६०२; स्वभाग्य 
निर्णय का सिद्धान्त हिन्दुस्तान के 
लिए नही हैँ ६०३ ६०४, सत्याग्रह 
वापस लेलिया गया, ६०६-९; गांधीजी 
की दलीले, ६१०-१२; गांधीजी की 
सेवाओं के प्रति आभार, ६१४-१५; 
गाधीजी के जीवन-सम्बन्धी सिद्धान्त की 


ज्छ्८ मेरी कहानी 

आलोचना ६१७-२९; प्राचीन स्वर्ण- 
यूग की भ्रांत कल्पना ६२९; दुनिया 
की बुराइयों का इलाज----समाजवाद 
६३३-३४; खादी-आन्दोलन ६३४- 
३६; गाँव के उद्योग-घन्धे ६३७, 
६३८; बड़े पंेमाने पर माल 
तेय्यार करना ६३९, ६४०; हिन्दु- 
स्‍्तानी रियासतों में स्वेच्छाचारिता 
६४४-६४८; ताल्लुकेदारी प्रथा ६५० 
६५१; रक्तशोषक सूदखोर ६०१; 
अहिंसा के सिद्धान्त की समीक्षा ६५३- 
६७२; देहरादून को तबादला, ६७४; 
काँग्रेस में मतभेद, ६७५, ६७६; काँग्रेस 
का वर्ग-युद्ध पर प्रतिबन्ध लगाना, 
असेम्बली के चुनावों पर टकटकी ६७८, 
६७९; मेरी कहानी का लिखना ६८१; 
आरज़ी छुटकारा, ६८२, ६८३; 
वैवाहिक जीवन का सिहावलोकन 
६८४, ६८५ स्थानीय झगड़े ६८७; 
नेनी-जेल को वापसी, ६८ ८; अलमोडा 
जेल की यात्रा ६९१-६९३; बम्बई 

सस्ता साहित्य मण्डल के प्रकाशन 


१--दिव्य जीवन | प्रसिद्ध लेखक श्री स्वेट मार्डेन के ६९ ७९३९ ० शिंट्रत 
पफ०पटष्टी)। का अनुवाद । जीवन की कठिन समस्याओ से निराश युवक के लिए 
संजीवनी विद्या । मूल्य | 
२-जीवन-साहित्य । गुजराती के मइन विचारक क्यका कालेलकर के शिक्षा, 
संस्कृति, सभ्यता, राजनीति आदि महत्त्वपूर्ण विषयों पर लिखे निबन्धों का 
संग्रह । मूल्य १] 
३-तामिलबेद । दक्षिण के अछूत ऋषि तिरुवल्लवर का उत्तम और उत्कृष्ट 
नैतिक, धामिक, राजनैतिक, सामाजिक, शिक्षाओं से भरा हुआ ग्रन्थ । मूल्य ॥॥) 
४--भारत में न्यसन और व्यभिचार | [ शैतान की लकड़ी ] भारत में व्यसन और 
व्यभिचार सम्बन्धी हिन्दी की सर्वोत्तम पुस्तक । इन दुव्यंसनों में फंसे देश का 





नग्न दर्शन तथा उन व्यसनों को दूर करने का उपाय । मूल्य ॥॥%] 
०--सामाज़िक कुरीतियाँ। [ जब्त : अप्राप्य ] मूल्य ॥॥) 
६--भारत के ख्रो-रल । प्राचीत भारतीय देवियों के आदर्श जीवन चरित्र, तीन 
भागों में । मूल्य ३-) 


3--अनोखा । फ़ास के प्रसिद्ध उपन्यासकार विक्टर ह्यूगो के 'लाफिग मैन! नामक 
उपन्यास का अनुवाद । राजाओ्रीं तथा दरबारियों की कुटिल क्रीडाओों का नग्न 
दर्शन । मनोरंजक, करुण और गंभीर । मूल्य १०] 
८--प्रह्मचर्य-विज्ञान । ब्रह्मचययं पर अत्युत्तम पुस्तक । उपनिषदों, पुराणों तथा बहुत 
से अन्य धामिक ग्न्धों के प्रमाणों से युक्त । मूल्य ॥॥) 
९--यूरोप का इतिहास | अर्थात्‌ बलिदान, राजनीति, देशप्रेम तथा स्वाधीनता का 
इतिहास । मू० २) 
१०--समाज-विजश्ञान | समाज की रचना उसके विकास तथा निर्माण पर लेखक ने 
बहुत अच्छा प्रकाश डाला है। समाज-शास्त्र' पढनेवाले विद्यारथियो के लिए यह 
अत्युत्तम ग्रन्थ है । मूल्य १॥॥ 
११--रूइर का संपतक्तिशासत्र | खादी के अर्थशास्त्र पर श्री० रिचर्ड बी० ग्रेग लिखित 
प७ ४0००0 फ08 ० रि॥800%&7 का हिन्दी अनुवाद । खादी की 
उपयोगिता आपने वैज्ञानिक तथा आधिक ढेंग से सिद्ध की है। . मू० ॥॥&]) 
१३--गोरों का प्रभुत्व | इसमें बतछाया गया है कि ससार की सवर्ण जातियां स्वतंत्र 
होने के लिए किस प्रकार गोरी जातियों से लड़॒ रही हैं और अपनेको स्वतंत्र 

कर रही हें ॥ म्‌० ॥# 


है 


[| २ ] 


१३--चीन की आवाज़ । [ अप्राप्य ] मूल्य ।>) 
१४-दक्षिण अक्रिका के सत्याप्रह का इतिद्दास। सत्याग्रह की उत्पत्ति तथा 
उसके प्रयोग का स्वयं गांधीजी द्वारा लिखा इतिहास पढ़ें कि किस प्रकार इस 
शस्त्र द्वारा अफिकावासियों ने अपने अधिकारों की बहादुरी से और बिना दूसरों 


को तकलीफ पहुँचाते हुए रक्षा की । मूल्य ११) 
१५--विज्यी बारडोली ।. [ अम्राप्य मूल्य २] 
१६--अनोति को राह पर । ब्रह्मचयं तथा अप्राकृतिक संतति-निरोध पर लिखी गई 

महात्मा गांधी की सर्वोत्कृष्ट पुस्तक । मूल्य ।&) 


१७--घीताजी को अग्नि-परोक्षा । लंका-विजय के बाद सीताजी की अग्नि-शुद्धि 
का यह वैज्ञानिक विश्लेषण है । विज्ञान का हवाला देकर यह बताया गया है 


कि वह घटना सच्ची है । मूल्य ।-] 
१८--कन्या-शिशक्षा । इसमे बतलाया गया है कि छोटी बालिकाओं को अपने बाल्य- 
जीवन के विषय मे किस तरह शिक्षा देनी चाहिए । मूल्य ।) 
१९--कर्मंयोग । [ अप्राप्य ] मूल्य ।) 
२०--कलवार की करतृत। महर्षि टाल्स्टाय की सरल भाषा में शराब के 
आविष्कार की मनोरंजक कहाती । मूल्य £] 


२१--्यावद्दारिक सभ्यता । युवकों, बच्चों तथा अवस्थाप्राप्त लोगों के लिए रोज़ 
के व्यवहार में आनेवाली शिक्षाओं की पोथी । बोधप्रद, शिक्षाप्रद तथा 


ज्ञानप्रद । मूल्य ॥॥ 
२२--अंधेरे में उजाला । महर्षि टाल्स्टाय के नाटक का अनुवाद । हृदय-मथन की 
अनुपम कहानी । मूल्य ॥॥| 
२३-स्त्रामीज़ो का बलिदान | [ अप्राप्य | मूल्य ।>] 
' २४-हमारे ज़माने को गुलामी ।  [ जब्त : अप्राप्य ] मूल्य ।) 
२५--ख्रो ओर पुरूष । स्त्री ओर पुरुष के पारस्परिक सम्बन्ध तथा ब्रह्मच्य पर 
टाल्स्टाय के उत्तम विचार । मूल्य ॥) 
२६--घरों को सफ़ाई । घरों व गांवों तथा शरीर की सफाई पर उत्तम 
पुस्तक । मूल्य ।८) 
२७--कया करें ? टाल्स्टाय की पुस्तक ४४१80 ६0 00 ? का अनुवाद । गरीबों 
एवं पीड़ितों की समस्‍यायें । मूल्य १॥०] 
२८--द्वाथ को कताई-धुनाई । [ अप्राष्य ] मल्य ॥%] 


२९--आस्मोपदेश । यूनान के प्रसिद्ध विचारक महात्मा एपिक्टेटस के उत्तम भौर 


[| ३ । 


महत्वपूर्ण उपदेशों का संग्रह । मूल्य ।) 
३०--यथार्थ आदर्श जीवन । [ अप्राष्य ] मूल्य ॥-) 
३१--जब अंग्रेज़ नहीं आये थे--तव भारत हरा-भरा था। भारत की दुरदशा तो 
अंग्रेजों के यहां आने के बाद से शुरू हुई है । पार्लेमेंट द्वारा नियुक्त रिपोर्ट के 
आधार पर लिखित । मूल्य ।) 
३२--गंगा गोविन्द्सिह । [ अप्राप्य ] मूल्य ॥#] 
इ३-श्रीरामचरित्र । श्री० चिन्तामणि विनायक वैद्य लिखित रामायण की कहानी । 
करुण और मधुर । मर्यादा-पुरुषोत्तम श्री रामचन्द्रजी का उत्तम जीवन- 


चरित्र । मूल्य १) 
इ३छ--आश्रम-दहरिणो । पौराणिक उपन्यास । विधवा-विवाह-समस्या पर पौराणिकों 
के विचार । मूल्य ।) 
३५--हिन्दो-मराठो-कोष । मराठी भाषा-भाषियों को हिन्दी सीखने में बड़े काम 
की चीज हैं । मूल्य २] 


३६--स्वाधीनता के सिद्धान्त । आयलेंण्ड के अमर शहीद टिरेन्स मेक्स्विनी के 
एजंग्रणंए)०8 ०6 7०१७९१०४) का अनुवाद । आज़ादी की इच्छावालों की 
नसों में नया खून, नया जोश और स्फूि भरनेवाली पुस्तक । मूल्य ॥) 
३७--महान्‌ मातृत्व की ओर । स्त्री-जीवन की प्रारम्भिक कठिनाइयों का दिग्दर्शन 
कराती हुई मातृत्व की जिम्मेदारी का दिग्दशंन करानेवाली स्त्री-उपयोगी 
उत्तम पुस्तक । मूल्य ॥॥5) 
३८--शिवाजी को योग्यता । छत्रपति शिवाजी का चरित्र-विश्लेषण । मुल्य +#) 
३९--तरंगित हृदय । गुरूकुल कांगड़ी के आचाय॑ श्री देवशर्माजी के अनुपम 
विचार | मल्य ॥) 
४०--दालेण्ड को राज्यक्रान्ति [ नरमेंघ ] ड्च-प्रजा के आत्मयज्ञ का पुनीत और 
रोमांचकारी इतिहास । हृदय में उथल-पुथल मचा देनेवांली क्रान्तिकारी 
पुस्तक । मूल्य १॥] 
४१--दुखी दुनिया या प्रलय-प्रतोक्षा । गरीब और पीड़ित मानवी दुनिया के करुण 
खित्र । चक्रवर्ती राजगोपालाचायं की सच्ची घटनाओं पर लिखी कहानियां । 


मधुर, करुण और सुन्दर । मूल्य ॥) 
४२--जिन्दा लाश | टाल्सटाय के ॥76 /ए777 (०0986 नामक नाटक का 
अनुवाद । मूल्य ॥) 


४३---आस्म-कथा । महात्मा गांधी लिखित । संसार के साहित्य का एक रत्न । 


[| ४ )] 


““ उपनिषदों की भांति पवित्र और उपन्यासों की भांति रोचक । चरित्र को ऊँचा 
उठानेबवाली । हरिभाऊ उपाध्याय द्वारा किया गया प्रामाणिक अनुवाद । दो खण्डों 


में | बढिया जिल्द, सुन्दर छपाई । मूल्य १॥) 
४४--जब अंभ्रेज़ आये।..[ ज़ब्त + अप्राप्य ] मूल्य १८) 
४५--जोवन-विकास । विकासवाद को विषद रूप से समझानेवाली हिन्दी की एक 

ही पुस्तक । मूल्य १) १॥) 
४६--किसानों का बिगुल । . [ ज़ब्त : अप्राप्य ] मूल्य #) 
४७--फांसी। विक्टर हयूगो लिखित फांसी की सजा पाये हुए एक युवक के मनोभावों 

का चित्रण । करण और हझलानेवाला । मल्य ॥॥) 


४८--अनासक्तियोग और गीता-दोघ । गीता पर गांधीजी की ब्याख्या । मूल 
इलोक तथा पहात्माजी के गीता के तात्पयं--गीताबोध-सहित ३५० पृष्ठों में 

मूल्य केवल ।&) केवल अनासक्तियोंग़ 5), सजिल्द )) गोताबोध -)॥ 

४२ -स्वर्ण विहान. [ जब्त : अप्राप्य ] मूल्य 5) 
५०--मराढों का उत्थान और पतन । मराठा साम्राज्य का विस्तृत और सच्चा 
इतिहास । मराठी इतिहास के प्रसिद्ध विद्वान्‌ श्री गो० दा० तामसकर लिखित । 
मराठी भाषा में भी मराठों का ऐसा इतिहास नही है । मूल्य २॥) 
५१--भाई के पत्र । स्त्री-जीवन पर प्रकाश डालनेवाली, उनकी घरेलू एवं रोजमर्रा 
की कठिनाई में पथप्रदर्शक बहनों के हाथों में दिये जाने योग्य एक हो पुस्तक । 

अपनी बहनों, बहुओं और बेटियो को इसकी एक प्रति अवश्य दें। मूल्य १॥] २) 
७५२--स्वगत । चरित्र को गढनेवाले उच्च तथा युवकों को सच्चा रास्ता दिखानेवाले 
उत्तम विचार । मूल्य ++) 
५३--शुगध्रम । [ ज़ब्त : अप्ाप्य ] मूल्य १५) 
७५४--स्री-सभमरुया | तारी-जीवन की जटिल समस्याओं का गम्भीर अध्ययन । 
मूल्य १॥॥] सजिल्द २) 

*५--विदेशो कपड़े का मुकाबला । प्रसिद्ध अर्थशास्त्री श्री मनमोहन गांधी 
लिखित । इसमें बतलाया गया है कि किस प्रकार भारत अपनी आवश्यकतानुसार 


पूरा कपड़ा तेयार कर सकता है । मृ० ॥#) 
'(६--चित्रप्ट । श्री श्ान्तिप्रसाद वर्मा के गद्य-गीतों का संग्रह। भावनामय, करुण 
और मघुर । मूल्य ८) 


५७--राष्ट्रवाणो [ अधाप्य ] मूल्य ॥+] 


[ £ ] 


५८--इंग्लेण्ड में मद्दात्माजों। महात्माजी के प्राइवेट सेक्रेटरी का लिखा हुआ 
महात्माजी की हंग्लंण्ड की यात्रा का सुन्दर, सरस और सुबोध वर्णन । हिन्दी 
में अपने ढंग का सर्वोत्तम यात्रा-वृत्तान्त । मूल्य १) 
५९.--रोटी का सवाल । मशहूर रूसी क्रांतिकारी लेखक प्रिंस क्रोपाटकित की अमर 
कृति (07५४०४४ ० 7890 का सरल अनुवाद | समाजवाद का सुन्दर, 
सरल और सुबोध विवेचन । मूल्य १) 
६०--दैवो-सम्पद्‌ | सर्वोत्तम नैतिक एवं घामिक पुस्तक । 'दंवी-सम्पद्‌ से मनुष्य को 
मोक्ष होती है ।” गीता की इसी बात का सुन्दर विवेचन हैँ। मनृष्य को मोक्ष 
का रास्ता बतानेवाली पुस्तक । मूल्य ।८, 
६१-जीवन-सत्र । अंग्रेजी में थॉमस केंपिस लिखित सर्व प्रसिद्ध पुस्तक 'इमिटेशन 
आफ क्राइस्ट' का अनुवाद | जीवन को उन्नत और विचारों को सात्विक 
बनानेवाली । मुल्य ॥॥ | 
६२- हमारा कलंक । अस्पृश्यता-निवारण पर महात्माजी के विचारों एवं लेखों 
का संग्रह, उनके महान्‌ उपवास की कहानी । महात्माजी के आशीर्वाद 


सहित । मूल्य ॥-] 
६३- घुद्खव्‌ । (हरिभाऊ उपाध्याय) अपने आद्शों से जीवन का मेल मिलानेवाले 
बुवकों के लिए विचारणीय पुस्तक हैं । मूल्य ॥) 


६४--संघर्ष या सहयोग ? प्रिंस क्रोपाटकिन की !धैधाप& 6870 नामक पुस्तक 
का अनुवाद । इसमें दिखलायथा है कि पशु और पक्षियों से लेकर मनुष्य 
तक सबके जीवन का आधार सहयोग है; संघर्ष नहीं; एकता है लड़ाई 
नही । मूल्य १॥) 
६--गांधी-धिचार दोदन | श्री किशोरलाल घ० मशरूवाला, इसमें महात्माजी के 
समस्त राजनैतिक, धाभिक, सामाजिक एवं नैतिक विचारों का बड़ा सुन्दर दोहन 
किया है। मूल्य ॥॥) 
६६-- एशिया की क्रांति ।.[ ज़ब्त ; अप्राप्य | मूल्य १॥॥) 
६७--ह मारे राष्ट्र-निर्माता । लो० तिलक, स्व» मोतीलालजी, मालवीयजी, महात्मा 
जी, दास बाबू, जवाहरलालजी, मौ० मुहम्मदअली, सरदार और प्रेसिडेन्ट पटेल 
की जीवनियां--उनके संस्मरण, जीवन की झ्ांकियां एवं व्यक्षितत्व के विश्लेषण 
के साथ--लिखी गई है । हिन्दी में अपने किस्म की एक पुस्तक, मूल्य २॥॥ रे| 
६८--स्थतंत्रता की ओर-- । (हरिभाऊ उपाध्याय) इसमे बताया गया है कि हमारे 
जीवन का लक्ष्य क्या है ? हम उस लक्ष्य--स्व॒तंत्रता--को किस प्रकार और 


[ ६ ।ै 


किन साधनों से प्राप्त कर सकते हैं । हमारा समाज कैसा हो; हमारा साहित्य 
कैसा हो हमारा जीवन कैसा बने जिससे हम स्वतंत्रता की ओर बढ़ते चले जावें । 
हिन्दी में इस पुस्तक का बड़ा आदर हुआ है । मुल्य १॥) 
६९--आगे बढ़ो। स्वेट्‌ मार्डन के ?प्रशांतर/ 00 ४॥७ #70ण7 का संक्षिप्त 
अनुवाद । कठिनाई में पड़े युवकों को सच्चे साथी के समान रास्ता बतानेवाली । 


मूल्य ॥) 
४ ७०-घुद्ध-वाणी | भगवान्‌ बुद्ध के चुने हुए बचनों का संग्रह । बुद्धधम का सार 
तत्त्व । बौद्ध-धर्म के हिन्दी में मिले सब ग्रन्थों का सार । मूल्य ॥5) 


9१--कांग्रस का इतिहास | डॉ० पट्टाभिसीतारामैया की लिखी तथा कांग्रेस की 
स्वर्ण-जयन्ती पर प्रकाशित अंग्रेजी पुस्तक (१४6 पम्रां४४0'ए ० (४68 
(णा22768४ का यह प्रामाणिक अनुवाद है । इसकी भूमिका राष्ट्रपति श्री 
राजन्द्र बाबू ने लिखी है। हिन्दी अनुवाद तथा संपादन श्री हरिभाऊ 
उपाध्याय ने किया है । यह दूसरा संस्करण है, बड़े आकार के ६५० पृष्ठों की 
सजिल्द पुस्तक । मूल्य २॥) 
७२--हमारे राष्ट्रपति । कांग्रेस के पहले अधिवेशन से अबतक के तमाम समापतियों 
के जीवन-चरित्र संक्षेप में इस पुस्तक में दे दिये गये हे । हिन्दी में अपने विषय 

की यह उत्तम तथा एक-समात्र पुस्तक है। इसकी भूमिका राजेन्द्र बाबू ने लिखी 

हूँ । सब सभापतियों के चित्रों के साथ, पृष्ठ संख्या 4०० मूल्य १) 
७३-मरी कद्दानी | १५० जवाहरलाल नेहरू की आत्म-कथा, पृष्ठ स० ७७५ 
सजिल्द मूल्य ४) 


[ सस्ता साह्वित्य मण्डल के ये उच्चकोटि के सस्ते ओर जीवन निर्माणकारो , 
प्रकाशन ९) प्रवेश फीस देकर स्थायी प्राहक बन जाने पर सबको पोने मूल्य 
में मे सकते हैं। ग्राहकों को प्रत्येक पुस्तक की एक-एक ही प्रति मिल 
सकती है । --व्यवस्थापक ] 

